
„Eminescu este şi rămâne, prin structura lui 
intimă şi ireductibilă, un rationalist mistic 


ce năzuieşte spre Absolut. [...] 


Nu ezităm să-l numim pe Eminescu 


un geniu religios. [...] 


Pentru prima dată, 


spiritualitatea românească îşi găsea Poetul”. 


Rosa del Conte? 





2 Eminescu sau despre Absolut, ediţia a II-a, îngrijire, traducere şi 
prefață de Marian Papahagi, cuvânt înainte de Zoe Dumitrescu-Buşu- 
lenga, postfață de Mircea Eliade, cu un cuvânt pentru ediția românească 
de Rosa del Conte, Ed. Dacia, Cluj-Napoca, 2003, p. 132, 273, 285. 


Prefaţă 


Intr-o încercare de caracterizare a ceea ce el numeşte „epoca 


lui Asachi şi Eliade [Heliade-Rădulescu]”, Paul Zarifopol sus- 


ținea că, din punct de vedere estetic, este de preferat lectura 


Psaltirii în versuri a lui Dosoftei sau a Tiganiadei lui loan Budai- 


Deleanu decât a majorității producţiilor poetice ale erei prepa- 


șoptiste și pașoptiste. Astfel, în opinia sa, 


„Simţul nostru literar actual ne face să gustăm unele 
versuri din Psaltirea lui Dosoftei nu numai în savoarea lor 
de trecut depărtat; ci găsim în ele și o frumuseţe directă: 
arhaismul lor e în acord cu sentimentul nostru viu al trecutului 
(s. n.). 

Din contră: poezia de la sfârșitul veacului XVIII şi 
începutul veacului trecut, de la Văcărești prin Cârlova şi 
Hrisoverghi, până la Asachi şi Eliade Rădulescu, ne insuflă, 
în definitiv, o atitudine dezaprobatoare. 

Pentru gustul cititorului de astăzi, acele încercări 
poetice sunt valori mai mult sau mai puţin degradate, şi nu 
simplu învechite. 

În mare parte, acea poezie ne apare, cum atât de exact 
spune d. profesor Densusianu despre Văcăreşti — ca poezie 
lăutărească. În adevăr, pentru noi acea literatură a căzut în 
bună parte la nivel suburban. În ea noi nu aflăm parfum de 
arhaism, ci aer de semicultură (s. n.)”3. 





3 Paul Zarifopol, Pentru arta literară, ediţie îngrijită, note, bibliografie 


și studiu introductiv de Al. Săndulescu, Ed. Minerva, București, 1971, p. 


78. 


A se vedea toată pledoaria sa între p. 78-88 ale cărţii citate supra. 


Zarifopol e atât de vehementf, încât susține că Eminescu a 
greșit atunci când a elogiat această perioadă, în Epigonii, numind- 
o veac de aur, când sintagma s-ar potrivi, de fapt, epocii lui Dosoftei: 


„Eminescu — [tocmai] Eminescu, conducătorul fru- 
moasei limbi vechi românești — așează, cu un procedeu 
regretabil sumar, tot scrisul din vremea lui Alecsandri și 
Bolintineanu în „veacul de aur al scripturilor române”, pe când 
e doar de prima evidență că, pentru Eminescu, ca şi pentru 
acei dintre noi câţi iubesc trecutul fără rezervă, „veacul de 





+ Zarifopol e încă și mai categoric decât Ș. Cioculescu, atunci când 
afirmă că nu putem „a vorbi hotărât de un romantism român. Românii care 
căutau a face poezie în anii 30 până la 40 luau ce găseau pe piaţa literară 
franceză. Romantică era poezia aceasta franceză la ea acasă, în Bucureşti 
și în laşi ea nu era romantică, era [doar] poezia nouă din Apus, poezia pe 
care tinerii români aveau a o pune împotriva poeziei de imitație neo- 
greacă. Romantism nu puteam avea, pentru că nu avusesem clasicism”, cf. 
Idem, p. 9%. 

Opinia noastră este aceea că, adaptând până la urmă ideile ro- 
mantismului apusean la realitatea și sensibilitatea românească, pașop- 
tiştii sau măcar unii dintre ei sau măcar în parte, au reușit să creeze o 
mișcare care se poate numi romantism românesc, ale cărei trăsături parti- 
culare sunt date tocmai de imposibilitatea de identificare a scriitorilor 
noștri cu sensibilitatea Apusului. 

Însă acest lucru nu exclude justeţea observaţiilor lui Zarifopol: în 
mare, romantismul pașoptist a debutat la noi ca o încercare de a schimba 
o imitație cu o altă imitație, înlocuind, adică, influenţa fanariotă cu cea 
franceză. De aici diletantismul scriitoricesc al epocii (pre)pașoptiste, re- 
marcat chiar de poetul Gr. Alexandrescu și acuzat de același Zarifopol. 

În veacul acesta există însă și tendinţe, personale sau ocazionale ale 
poeţilor, spre adâncimi valorice, care merită reținute. Am încercat şi noi 
să le punem în evidenţă, în cartea noastră: 

https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. 


aur al scripturilor române” îl umplu atât de frumos 
Dosoftei, Costin şi Neculcea (s. n.)”5. 


Ceea ce este de prima evidență pentru Zarifopol (cum fusese 
şi pentru Eminescu) a fost și este încă de neacceptat pentru mulți: 
anume că „veacul de aur al scripturilor române” îl constituie 
epoca literară a lui Dosoftei, Miron Costin şi loan Neculce. 

În ceea ce priveşte eroarea lui Eminescu din Epigonii, un 
răspuns a fost oferit deja de Mircea Scarlat: 


„La adevărata epocă de aur a poeziei române vechi 
(Dosoftei, Miron Costin) nu se fac referiri în Epigonii! 
[Pentru că] elogiile din acest poem sunt adresate unor autori 
care, în intenţia lui Eminescu, ar fi oferit exemple de poezie 
naivă, în sensul schillerian al termenului [...]. 

Nucleul poemului îl constituie a doua lui parte, cea 
inaugurală fiind creată din necesități de strategie literară, ca 
o contrapondere iluzorie pentru prezentul detestat”€. 


În afară de aceste argumente, credem că nu trebuie să 
pierdem din vedere nici când a scris Eminescu acest poem și 
pentru ce fel de public. De altfel, poetul şi-a publicat întotdeauna 
producțiile literare fiind conștient de gradul de înțelegere și de 
acceptare al publicului receptor, fie că vorbim de cel larg, fie de 
cel critic de la Junimea. 

Pe de altă parte, chiar Eminescu numește epoca veche veac 
de aur, în Scrisoarea III: „De-aşa vremi se-nvredniciră cronicarii 
şi rapsozii;/ Veacul nostru ni-l umplură saltimbancii și lrozii.../ 
În izvoadele bătrâne pe eroi mai pot să caut; /.../ O eroi! Care-n 





5 Paul Zarifopol, Pentru arta literară, op. cit., p. 105. 
* Mircea Scarlat, Istoria poeziei româneşti, vol. Il, Ed. Minerva, Bu- 
curești, 1984, p. 40. 


trecutul de măriri vă adumbriseţi,/ Aţi ajuns acum de modă de 
vă scot din letopiseţi,/ Şi cu voi drapându-și nula, vă citează toţi 
nerozii,/ Mestecând veacul de aur în noroiul greu al prozii. /.../ 
Dar lăsaţi măcar strămoșii ca să doarmă-n colb de cronici;/ Din 
trecutul de mărire v-ar privi cel mult ironici” 7. 

Şi ne întoarcem la convingerea lui Paul Zarifopol, care, ase- 
menea lui Eminescu, credea că „«veacul de aur al scripturilor 
române» îl umplu atât de frumos Dosoftei, Costin și Neculcea”. 
Şi prin aceasta este un caz rar de exeget român din secolul trecut, 
între cei situați pe linia estetismului, care a recunoscut, astfel, că 
literatura română veche nu reprezintă o falie disparată de lite- 
ratura română modernă, ci o epocă primă, de aur, a literaturii 
noastre... 

Nu știm dacă se poate face vreodată o listă exhaustivă, care 
să conțină aproape toate cărțile, între care multe vechi, care i-au 
căzut vreodată sub ochi sau au trecut prin mâna lui Eminescu — 
fapt recunoscut, de altfel, și de Al. Elian, cel ce a descoperit lada 
cu manuscrisele vechi ale lui Eminescu în 1955. 


„Când nu avea bani, era în stare să parcurgă, repede, 
acolo, pe loc [în librării şi anticariate], paginile de care avea 
nevoie. Când putea, cumpăra însă volumele care-l interesau 
[...], reţinând numai pe acelea la care ţinea foarte mult. Res- 
tul era vândut pe măsură ce banii se împuţinau”. 


Eminescu însuși amintește adesea, atât în poezii cât şi în 
nuvele, de reculegerea sa în fața cărților vechi: „In volumul ros 





7 M. Eminescu, Opere, |, ediţie critică îngrijită de Perpessicius, Ed. 
Fundaţia pentru literatură şi artă „Regele Carol II”, București, 1939, p. 149. 

3 Zoe Dumitrescu-Bușulenga, Eminescu — Viaţa, ediţie îngrijită de 
Dumitru Irimia, cuvânt înainte de Dan Hăulică, Ed. Nicodim Caligraful, 
Mănăstirea Putna, 2009, p. 126-127. 


de molii/ Cauţi noaptea adevăr” (Pajul Cupidon...); „Gândirea 
mea în vremi trecute-noată,/ Deschid volume mari și vechi tipi- 
curi” (o versiune a unui Soneb). Avatarii săi literari, Dionis sau 
Toma Nour, au reflexe asemănătoare: 


„într-un colț al casei, la pământ, dormeau una peste 
alta vo câteva sute de cărți vechi, multe din ele grecești, 
pline de învăţătură bizantină”! (Sărmanul Dionis). 


„Printr-o claie prăfuită de cărți vechi (am o predi- 
lecţiune pentru vechituri), am dat peste un volum mai 
nou... îl, 


„Mi-ar fi plăcut mult să trăiesc în trecut. Să fi trăit pe 
timpii aceia când domni îmbrăcați în haine de aur şi samur 
ascultau, de pe tronurile lor, în învechitele castele, consiliile 
divanului de oameni bătrâni — poporul entuziast și creştin 
undoind ca valurile mărei în curtea domniei — iară eu în 
mijlocul acestor capete încoronate de părul alb al înțelep- 
ciunei, în mijlocul poporului plin de focul entuziasmului, să 
fiu inima lor plină de geniu, capul cel plin de inspiraţiune — 
preot durerilor şi bucuriilor — bardul lor. Spre a hrăni acele 
vise şi mai mult, am deschis vro câteva cronice vechi...” P 
(Geniu pustiu). 


” M. Eminescu, Opere alese, vol. I, ediţie îngrijită şi prefațată de 
Perpessicius, EPL, Bucureşti 1964, p. 324. 

10 Eminescu, Proză literară, postfață de Eugen Simion, EPL, București, 
1964, p. 36. 

1! Idem, p. 103. 

2 Idem, p. 111-112. 


10 


Depănând firul biografic și recuperând momentul întâlnirii 
poetului cu cărțile, Buşulenga ne spune: 


„Cum biserica se afla foarte aproape de casa Emino- 
vicilor şi locuința poetului la câțiva pași de ea, vizitele 
copilului n-au întârziat, îndesite de plăcerea de a umbla 
prin cărţile cu legătură de piele, vechi, roase, cu litere fru- 
mos înflorate, ale bătrânului [preot], care a şi început să-l 
învețe buchiile, ţinându-l pe genunchi”. 


Aceste detalii apar în manuscrisul lui loan (Geniu pustiu): 


„Când eram mic mă duceam la preotul cel bătrân al 
satului, care, ţiindu-mă pe genunchi, îmi dete primele 
lecţiuni în citire. O dorință nemărginită, o sete arzătoare de 
studiu se trezise în mine..."14. 


In studiul său despre Eminescu, Rosa del Conte ne co- 
munica faptul că a ajuns să susțină legătura dintre poet și tradiția 
sa literară și spirituală, pentru că a urmat acel traseu prin care 


„avem conștiința de a ne fi așezat în faţa miracolului 
Eminescu cu independenţă de judecată — o independenţă 
care nu exclude niciodată respectul pentru rezultatele la 
care a ajuns critica precedentă -— și cu o absolută umilință 
față de cuvântul poetului” [și] „urmând îndemnul bătrâ- 
nului cronicar: Ispitește singur scripturile”!5. 





15 Zoe Dumitrescu-Bușulenga, Eminescu — Viaţa, op. cit., p. 32. 

14 Eminescu, Proză literară, op. cit., p. 116. 

15 Rosa del Conte, Eminescu sau despre Absolut, ediţia a II-a, îngrijire, 
traducere și prefață de Marian Papahagi, cuvânt înainte de Zoe Dumi- 

Rezultatul acestei ispitiri a fost revendicarea arhaicității 
poeziei eminesciene: 


„în loc să vedem în Eminescu o sinteză fericită, culmea 
unui proces de asimilare a marii poezii europene, început 
în România odată cu epoca modernă, noi revendicăm arhai- 
citatea și deci românitatea acestui cântec, tânăr şi bătrân: 
Vechiul cântec mai străbate, cum în nopți izvorul sare [...] 
Cuvântul liric în care se transfigurează lumea lui este scos 
din izvoarele tradiţiei autohtone” 6. 


Şi, de altfel, Rosa del Conte s-a arătat nedumerită de 
opţiunea istoriei literare românești de a-și anihila trecutul literar: 


„Ni se pare de neînțeles hiatul pe care l-a creat România 
modernă [...] între modernitatea ei atât de recentă și trecutul 
său atât de bogat şi de interesant” [căruia] „s-ar spune că 
epoca modernă i-a întors spatele. O evaluare pe planul cul- 
tural-istoric concret al influenţei exercitate de vechea tradi- 
ție lingvistică și literară, în special asupra constituirii lim- 
bajului metaforic al poeziei și asupra definirii geniului expresiv al 
scriitorilor moderni (s. n.), rămâne — după câte știm — în în- 
tregime de făcut”. 


Ne-am asumat acest deziderat, care ar fi trebuit împlinit de 
mult de exegeza românească, încercând să îl ducem la înde- 
plinire, în aproape toate cărțile şi studiile literare pe care le-am 
conceput până în prezent. 





trescu-Buşulenga, postfață de Mircea Eliade, cu un cuvânt pentru ediția 
românească de Rosa del Conte, Ed. Dacia, Cluj-Napoca, 2003, p. 28. 

1€ Rosa del Conte, Eminescu sau despre Absolut, op. cit., p. 28. 

1 Idem, p. 281. 

Pentru că și noi am resimţit ca un hiat dureros această 
amputare a literaturii românești de perioada ei veche — numită 
adesea astfel cu o nuanţă de dispreţ şi ca semn al rejectării ideo- 
logice. 

Cincizeci de ani mai târziu, publicând, în 2002, Melancolia 
lui Eminescu, George Gană se vedea, ca opțiune hermeneutică, în 
același punct cu Del Conte, ceea ce ne dovedește că progresul în 
receptarea operei eminesciene nu a fost totuși atât de mare: 


„În universul operei eminesciene se poate intra, dată 
fiind unitatea ei substanţială, pe mai multe porți. Eu am 
ales-o pe aceea din care mi s-a deschis perspectiva cea mai 
cuprinzătoare, în extensie şi în profunzime, și am ales-o 
pornind nu de la sugestiile exegezei eminesciene, ci de la lectura 
repetată şi pendulând mereu între parte (poem, imagine, idee, 
motiv) şi întreg (s. n.)”t8. 


In exercițiul nostru critic, am resimţit aceasta ca pe o nece- 
sitate vitală şi nu credem că am greșit!”. 





18 George Gană, într-un interviu acordat lui Daniel Cristea Enache, 
în Adevărul literar şi artistic, nr. 692/ 18 nov. 2003, cf. 

http://atelier.liternet.ro/articol/895/Daniel-Cristea-Enache-George- 
Gana/George-Gana-Vianu-a-rămas-pentru-mine-un-model-intelectual-si- 
moral.html. 

1 Mircea Anghelescu afirma: „Steiner, într-o carte memorialistică 
minunată (toate cărțile lui sînt minunate de altfel) își mărturisește credința 
că «în matricea ei ebraico-elenică, cultura occidentală a fost, până foarte 
recent, o cultură a comentariului, a comentariului la comentariu» şi în 
locul unor asemenea despicări ale firului în patru preferă o bună ediţie cu 
tot aparatul necesar. Bănuiesc că la noi ar fi privit cu milă”, cf. Totul sau 
aproape totul începe în secolul al XIX-lea, şi pînă nu vom întelege acest lucru, nu 
vom putea să ne analizăm bine, interviu acordat lui Daniel Cristea-Enache, 
în Adevărul literar şi artistic, nr. 733, sept. 2004, cf. 


13 


Ne-am întemeiat atât pe argumente oferite de sursa poetică 
(deşi n-am ignorat nici proza eminesciană), cât și pe reliefarea 
dedublării procesului hermeneutic care ne descoperă semnifi- 
cații tradiționale ale scrisului eminescian, camuflate în spatele a 
ceea ce pare a fi o integrare fără rest în structura ideatică a ro- 
mantismului european, pentru formaţia noastră de intelectuali 
laicizaţi și predispuși (ca să nu zic programați) să auzim numai 
ecourile demonismului, revoltei și nihilismului din poezia și lite- 
ratura română. 

Am purces așadar la cercetarea operelor eminesciene, antu- 
me şi postume, care ne poate oferi un tablou al biografiei poetu- 
lui, reprodus prin însăşi lentila interioară a perspectivei sale asu- 
pra vieții proprii. 





http://atelier.liternet.ro/articol/1800/Daniel-Cristea-Enache-Mircea- 
Anghelescu/Mircea-Anghelescu-Totul-sau-aproape-totul-incepe-in- 
secolul-al-XIX-lea-si-pina-nu-vom-intelege-acest-lucru-nu-vom-putea-sa- 
ne-analizam-bine.html. 

Intre ars amandi şi ars moriendi» 


Priveşte astă viaţă ca pas spre mântuire /.../ 
A vieţii comedie mișcată e de aur — 
Când scena astei viețe e-al mântuirei faur. 


Căutând mărturiile care să ne descopere o etapizare a expe- 
riențelor sale existenţiale, am descoperit că începuturile con- 
științei de sine, mature (deşi era încă adolescent), echivalează cu 
un segment temporal caracterizat prin studiul şi lectura asiduă a 
textelor ascetice şi religioase ale culturii și literaturii noastre 
vechi, ale cărților aparţinând medievalităţii românești, desco- 





2 În acest capitol am aşezat la un loc, revăzute şi adăugite, mai multe 
articole (deși nu au fost introduse în ordinea în care au fost scrise), pu- 
blicate iniţial aici: 

https://www.teologiepentruazi.ro/2007/10/06/eminescu-si-idealul- 
feminin/, 

https://www.teologiepentruazi.ro/2008/05/04/eminescu-si- 
ortodoxia-eminescu-versifica-invataturile-isihaste-ale-sfantului-nicodim- 
aghioritul-xi/, 

https://www.teologiepentruazi.ro/2008/07/15/eminescu-si- 
ortodoxia-iubirea-si-ispita-desfranarii-versificarea-pedagogiei-sfantului- 
ioan-gura-de-aur-Xv/, 

https://w ww .teologiepentruazi.ro/2008/08/25/eminescu-si- 
ortodoxia-intre-idealul-ascetico-monastic-si-cel-al-feminitatii-angelice- 
XIX/, 

https://www.teologiepentruazi.ro/2009/12/09/pustnicul-lui- 
eminescu/, 

https://www.teologiepentruazi.ro/2010/02/19/paturile-de-odihna- 
si-pustia/. 

perite în biblioteca de la Ipotești și în arhivele Bisericilor și Mă- 
năstirilor. 

De la o vârstă foarte tânără (de la 12 ani, zice Stefanelli și, 
după el, Al. Elian, cunoștea scrierea chirilică, învățând să citească 
pe Psaltire şi Vieţile Sfinților?!), Eminescu s-a preocupat cu lectura 
vechilor cărți românești. Acest interes precoce va fi fructificat din 
plin ulterior, atât ca bibliotecar al „gimnasiaştilor români”, la 
Cernăuţi, cât și, apoi, la Biblioteca din Iași, pentru care întoc- 
meşte rapoarte de achiziționare a numeroase cărți şi manuscrise 
românești vechi??. 

Pasiunea pentru acestea n-a încetat niciodată, memoriile 
prietenilor şi ale cunoscuţilor reprezentându-l mereu în preajma 
lor3%3. În fine, după ce a fost internat, „lada” cu astfel de cărți și 
manuscrise a ajuns la Maiorescu, pe care poetul l-a implorat în 
zadar să i le restituie?4. 

Devreme, așadar, Eminescu a luat cunoștință de practicile 
ascetice din literatura mistică isihastă, pe care şi le-a însușit, 
precum şi de numeroase texte — religioase sau istorice — care 
glosau pe marginea aceluiași vanitas, înaintea oricăror altor 
experienţe fundamentale ale vieţii sale, inclusiv erotice. 

O evocare a acestui parcurs biografic descoperim în mai 
multe poeme: Pentru păzirea auzului”, Gelozie, Când te-am văzut, 
Verena...etc. Poemul Gelozie ne precizează tocmai această conse- 


21 Cf. Alexandru Elian, Eminescu și vechiul scris românesc, în Studii şi 
cercetări de bibliologie, 1, Bucureşti, 1955, reluat în vol. Bizanțul, Biserica și 
cultura românească. Studii şi articole de istorie literară, Ed. Trinitas, laşi, 2003, 
p. 353, n. 19. 

2 Cf. Alexandru Elian, op. cit., p. 347-355. 

2 Cf. ldem, p. 356-359. 

24 Cf. ldem, p. 360-361. 

% Poemul a fost extras din manuscrisul 2262, f. 137-138 şi a apărut 
mai întâi în ed. Perpessicius, vol. IV, p. 266. 

cuție temporală, ordinea devenirii sale, de care aveam absolută 
nevoie — dar la acest poem vom reveni puţin mai târziu. 

Cert este că -— și critica literară a subliniat acest fapt — 
Eminescu a pendulat mereu între conştiinţa de sine, a poetului 
erudit şi genial, și ipostaza îndrăgostitului fatal, asaltat de melan- 
colie, scepticism și pesimism, atât datorită unor experiențe dra- 
matice, cât şi a unui anume sentiment, resimţit la adevăratele 
proporţii numai de către el în lumea românească, de mal du 
siecle?, şi de lecturile (cu precădere) din filosofia germană. 

Despre prima dintre poeziile pe care le-am amintit — la care 
dorim să ne referim în continuare —, s-a stabilit că versifică 
învățături ale Sfântului Nicodim Aghioritul, pe care Eminescu le- 
a citit într-un vechi manuscris românesc, care i-a aparținut și care 
reprezintă traducerea din greacă a cărții Sfântului Nicodim des- 
pre paza celor cinci simțuri. 

Începem cu ea, pentru că discuția asupra textului ne oferă 
un prilej binevenit pentru o foarte succintă introducere teoretică 
în principiile isihasmului, despre care am pomenit de mai multe 
ori și va mai fi vorba, și care trebuie lămurite (pe cât ne permite 
studiul nostru literar) pentru cititorii nefamiliari cu aceste con- 
cepții. 

Titlul manuscrisului era: Cărticică sfătuitoare pentru păzirea 
celor cinci simțiri și a nălucirei şi a minții şi a inimii... (MS. rom. 
3074)%7. Manuscrisul vechi românesc a fost în biblioteca lui 
Eminescu și, în 1904, Titu Maiorescu l-a donat Bibliotecii Aca- 
demiei, odată cu celelalte, după identificările operate de Al. Elian. 

Cartea Sfântului Nicodim Aghioritul (care a fost relativ 
recent diortosită şi republicată de mai multe ori), este un 
îndreptar esenţial pentru cei care vor să-și curățească mintea și 


2 În franceză: răul secolului. 
27 Cf. Alexandru Elian, op. cit., p. 369. 

inima de patimi prin rugăciunea neîncetată, isihastă, însoţită de 
păzirea simţurilor și de atenţia la gânduri. 
Să vedem, prin urmare, poemul: 


Dacă auzi în aer cântare dulce, veche 
[lăutărească, erotică], 
O taie chiar cu sila de la a ta ureche — 
Căci cântecele-acestea te-nchină dezmierdării 
Şi-ţi leagănă simţirea pe undele uitării; 


Se varsă înlăuntru-ţi a aerului miere 
Slăbănogindu-ţi mintea și dulcea ei putere 
Şi acea socoteală [rațiune] măreaţă-mbărbătată 
A sufletului mândru o-ntunecă îndată. 


Prea dulce adormire în aer curge miere 
Şi inima-ţi bărbată devine de muiere, 
lar mintea ta cu partea ei cea nălucitoare [imaginaţia] 
Nu încetează-n forme a plămădi, ușoare, 
Acele chipuri mândre în cântec înţelese: 
Cu chipuri pătimașe se umple ea adese. 


Când cântăreții nu-i vezi ș-a fi muieri se-ntâmplă, 
Atunci se bate-n tremur sângele tău sub tâmplă 
Şi-n primitorii creieri îndată el încheagă 
Poftite chipuri albe — femei cu firea dragă. 

Nu fluierați de-aceea urechii-n versul iambic: 
Picioru-ușor se mișcă în saltul ditirambic, 
Fără de rânduială, și dulce și molatec, 


2 Versul popular. 

Ca ceara ea îţi face sufletul muieratec?. 


De vrei să scapi de ele, de-urmarea lor amară [= păcatul], 
Astup-a ta ureche tu singur chiar — cu ceară. 
Nu spune-un basmu numai poetul cel vorbăreţ 
[cred că Homer, pe care Platon l-a numit „vorbăreț”] 
De eroul Odissev [Ulise] cel mult meșteșugăreţ; 


Şi-au astupat cu ceară urechea, să se culce, 
La glasul de sirenă adormitor de dulce, 
Ş-astfel putut-a numai corabia-i s-o poarte 
Pe lângă a lor ostrov [al sirenelor] aducător de moarte; 
Dori pază și sie, urechei, înțeleptul, 
Cu gândul să-şi ferească şi inima și pieptul. 


Căci făr' de rânduială e al femeiei vers, 
Ca de pe-o tablă gândul din minte ţi l-a şters: 
Te farmecă, urechei neavând învălitoare, 
Sirena dezmierdării de moarte purtătoare 
[de moartea păcatului]. 


Cu drept cuvânt de-aceea se prihănesc de carte 





2 A se vedea și Evanghelie învățătoare (Govora, 1642), ediţie, studiu in- 
troductiv, note și glosar de Alin-Mihai Gherman, Ed. Academiei Române, 
Bucureşti, 2011, p. 209: 

„Ce, aşijderea, şi urechile, carile ascultă şi iau aminte cu de-adins 
cântecele muierilor celor curve și cenghii [dansatoare] în multe chipure 
acolo nemică nu vor auzi de-aceastea [în lad], numai acel glas înfricoşat al 
urâţilor draci și al păcătoşilor, de plângere, împutare și tânguire și neîn- 
cetată suspinare [...]. Aceastea ceanghii [cântări] vor fi demâneaţa și târ- 
ziu, în zi şi în noapte, acestora carii acmu întârziază cu cinghii [un fel de 
geamparale] şi cu fluiere în case de curvie și fără frica lui Dumnezeu fac 
fărăleage, adunându-și lor păcatele spre periciunea de veaci”. 

Asirienii antici din Asia departe, 
Ce nu se-mbată însă (nicicând) cu dulce vin 
ci [cu] cântări molateci, cu-al glasului suspin. 


Ei schilozesc băieţii ca glasul să-l subție, 
Ca gura lor ca gura muierilor să fie. 
Păreau c-a lor fiinţe sunt cu muierea gemeni, 
Cântau cu glasul dulce și rugător [spre păcat] asemeni 
[femeilor]. 


La cânturi desfrânate ei ascultau cu haz, 
Se îmbătau de patimi, se îmbrăcau cu-atlaz 
Şi numai în odihnă și-n desfătări de rând, 
Culcaţi pe sub umbrare, trăiau ei putrezind 
În dulce lenevire și nu erau destoinici 
S-asculte glasul aspru al trâmbiţei războinici: 


Hrănindu-și nălucirea cu gânduri moi, băieții, 
Să pară cântărețe — că li sunt cântăreții. 
Cu cele-ndulcitoare a oamenilor glasuri, 
Cu zicători s-asamăn' și glasul cel de pasări. 


Ba-mpătimit se poate să fie omul oare 
Pentru jivine-adesea şi necuvântătoare. 
Onorie-mpăratul mai mult iubea acușa 
Decât cetatea Roma — pe Roma cățelușa. 

Mai mult decât pe oameni, inimi împătimite 
Iubesc flori, iubesc păsări cu penele-mpistrite*. 





3 A se vedea şi Ilie Miniat, Cazanii (Bucureşti, 1742), ediţie de Cristina 
Crețu, cuvânt înainte de Eugen Munteanu, Editura Universităţii „Alexan- 
dru loan Cuza”, lași, 2013, p. 508: „Scrie și Gheorghie Chedrineanul la 
Letopiseţul lui, cum că Onorie, împăratul Apusului, fiiul lui Theodosie cel 

Sunt oameni care vecinic cu oameni nu se-mpac. 
Şi Xerxes se-ndrăgește mai iute de-un copac: 
Platanu-mpodobește el ca pre o mireasă 
Şi spânzură în crenge gherdamuri mult frumoasă; 
De ramuri el atârnă cercei și cu inele 
Şi rădăcina vezi-o înfrumseţând brăţele 
Şi vârfu-ncununează surguci”! împărătești... 
(Să semene cu-o mândră crăiasă din povești). 


Şi-astfel împodobindu-l, el rădăcin-adapă 
Cu o mult prețioasă, mirositoare apă. 


Mare, hrăniia la palaturile lui o pasăre pre care, au pentru cea frumoasă 
pestriciune a aripilor ei, au pentru cea frumoasă cântare a glasului, o iubiia 
foarte şi o numiia Roma. Într-o zi, vine un boiariu al lui, plin de cutremur 
și de întristare și zice aşa: „Au perit, o, împărate, Roma”. „Cum, au răs- 
puns împăratul, încă cu mai mult cutremur şi întristare, cum să fie așa, de 
vreme ce eu acuma am văzut și am auzit pasăre cântând?”. „Nu zic ţie, o, 
împărate (au răspuns boiarinul) pentru pasărea Roma, ce zic ţie pentru 
Roma, cetatea, pre care au prădat-o vrăjmaşii”. „Spământatu-m-ai, o, 
omule (zice împăratul) cât puţin m-ai făcut să-mi ies din minte. lată că 
acuma luai puţină răcoreală şi mă mângâiu. De au perit cetatea Roma, fie 
răbdare, numai să fie vie pasărea Roma. Spământatu-m-ai, o, omule!”. O, 
nesimţire nebună a nebunului împărat, a peri o cetate şi o cetate ca aceia 
Roma, care iaste scaunul vechiu al împărăției cei de a toată lumea, nu să 
întristează, nici grijaște, ci să întristează și să primejduiaşte să piarză 
mintea lui, de va peri o pasăre! Într-acest chip iaste nesimţitoriu și nebun 
un om care [...] cu păcatul piiarde pre Dumnezeu”. 

Din păcate, editoarea cărții, Cristina Creţu, în studiile introductive 
ale cărţii indicate mai sus (teza ei de doctorat) a plagiat un capitol din teza 
mea doctorală, intitulat Antim Ivireanul și Ilie Miniat, după cum am arătat 
aici: https://www.teologiepentruazi.ro/tag/cristina-cretu-plagiat/. 

31 Surguci = un panaş din pene (de struţ) împodobit cu pene scumpe, 
purtat la turban sau la ișlic de sultani, de înalți demnitari turci sau de unii 
domni români, cf. DEX 2009. 

Spre a-şi păzi mireasa de orice ochi obraznic, 
Străjeri el pune-n poartă, aproape pune paznic, 
lar despre-un alt se spune, că mult au îndrăgit 

P-un chip pe care singur cu mâna l-a cioplit: 
Sărută-mbrăţișează el propria făptură [creaţie] 

Şi singur se jertfeşte cu sufletul pe gură?. 


Găsim în acest text termeni și expresii care evocă limba 
bisericească și filosofia isihastă — regăsibilă în Cazanii, Didahii, la 
Neagoe Basarab, Dimitrie Cantemir etc. — (şi pe care Eminescu 
le-a păstrat în forma originală), mai ales cele referitoare la paza 
minții sau paza gândurilor, la trezvia minţii, exercițiu duhovni- 
cesc prin care mintea este obișnuită să se despartă de cele din 
afară, să se disocieze de tumultul gândurilor şi al patimilor. 

Prin imaginație, mintea convorbeşte cu inspiratori nevăzuți 
și nefaști, se întoarce către lucruri deșarte şi pătimașe și astfel îşi 
pierde rațiunea sa firească (numită și dreaptă socoteală sau 
dreaptă judecată), conducând întregul om, cu suflet și trup, la 
păcat, la o urmare amară, cum zice Eminescu. 

Prin atenţie şi trezvie, cel ce duce războiul mental, îşi pă- 
zeşte gândurile și simțurile de tentaţii. 


„Lrezvia e o metodă duhovnicească durabilă, urmărită 
cu râvnă, care, cu ajutorul lui Dumnezeu, izbăvește pe om 
cu totul de gânduri și cuvinte pătimaşe și de fapte rele; 
urmărită astfel, ea îi dăruiește apoi cunoștința sigură a lui 





3 Pentru ultima parte din poem, a se vedea capitolul 4, partea a 
patra, din: Cuviosul Nicodim Aghioritul, Paza celor cinci simțuri, versiune 
diortosită a traducerii româneşti din 1826, tipărită la Mănăstirea Neamţ 
prin osteneala Arhimandritului Dometian, Ed. Anastasia, Bucureşti, 1999, 
p. 78-79. 

Dumnezeu cel necuprins, atât cât e cu putinţă, și dezlegarea 
tainelor dumnezeiești și ascunse [...]. 

Trezvia e calea a toată virtutea şi porunca lui 
Dumnezeu. Ea e numită și liniștea inimii (isihia). lar desă- 
vârşită până la golirea de orice nălucire, e tot ea și pază a 
minții. [...] 

Atenţia e liniștea neîncetată a inimii față de orice gând. 
Ea răsuflă și cheamă pururea și neîncetat numai pe Hristos 
lisus...|e vorba de rugăciunea minţii sau a inimii sau de 
rugăciunea lui lisus, niptică sau veghetoare, care se face în 
ritmul respirației]. 

Trezvia e fixarea stăruitoare a gândului și așezarea lui 
în poarta inimii, ca să privească gândurile hoţeşti care vin și 
să asculte ce zic şi ce fac ucigașele şi care este chipul făurit 
și înălțat de diavoli, care încearcă să amăgească mintea prin 
năluciri. Însuşindu-ne aceste osteneli, ele ne învaţă, cu mul- 
tă ştiinţă, iscusința războiului minţii. [...] 

Fiinţa și fundamentul trezviei, al atenţiei, al liniștii 
sufletești adânci şi abisul vederilor fericite și negrăite [exta- 
ze mistice], al smereniei recunoscătoare, al dreptăţii și al 
dragostei constă din trezvia cea mai deplină și din rugă- 
ciunea fără gânduri a lui lisus Hristos, care trebuie făcută 
strâns şi des, neîncetat și cu osteneală, fără să slăbeşti”%. 


Exemplele din istoria veche sunt des folosite de către Sfinţii 
Părinţi şi prin acestea se expun pildele negative ale marilor 
împărați care au ajuns la un comportament penibil, de oameni 
smintiţi, din cauza faptului că s-au dedat moleșelii şi dezmier- 
dărilor pătimașe, prin care și-au pierdut rațiunea firească a minții 





3 Cuvântul lui Isihie Sinaitul către Teodul, în Filocalia românească, vol. 
IV, tradusă din grecește de Pr. Stavr. Dr. Dumitru Stăniloae, Ed. Tipografia 
Arhidiecezană, Sibiu, 1948, p. 41-44. 

şi iubirea pentru semenii lor, dorind lucruri nedemne de un om 
virtuos și întreg la minte. 

Creștinismul s-a folosit, de asemenea, încă de timpuriu, de 
vechile legende păgâne, cum este cea a sirenelor, de mai sus, 
pentru a explica oamenilor că virtutea a fost lăudată și iubită de 
către cei înţelepţi chiar şi în vremurile vechi ale păgânismului și, 
cu atât mai mult, se cade creștinilor să-și păzească mintea de 
cotropirea patimilor. 

Faptul că Eminescu versifica învăţăturile isihaste ale Bise- 
ricii şi pe cele referitoare la moravurile rele care îl corup pe om și 
îl dezumanizează este o dovadă pertinentă a felului în care el 
cunoștea și privea aceste învățături milenare. Le putea regăsi, de 
altfel, de foarte multe ori şi sub nenumărate forme, exprimate în 
multe dintre cărţile vechi pe care le-a deținut. 

Eminescu avea, despre cultura română, conștiința că era 
una fundamental tradiţională, ortodoxă și isihastă. 

Neagoe Basarab scrisese o carte plină de sfătuiri isihaste 
către fiul său, Teodosie. Continuând tradiţia sbornicelor slavone 
colectoare de omilii ale Sfinţilor Părinţi, Cazaniile românești — 
între care amintim Cazania lui Coresi, Cazania de la Govora, 
Cazania Sfântului Varlaam, Cheia înțelesului a lui loannichie 
Haleatovski/ Galeatovski, Didahiile Sfântului Antim Ivireanul 
erau prelucrări omiletice sau culegeri de predici pline de învă- 
țături isihaste. 

Sfântul Antim Ivireanul punea în predicile sale, adresate 
unor mireni, îndemnuri la rugăciunea neîncetată şi la vederea lu- 
minii dumnezeiești, prin transformarea minţii în muntele Tabo- 
rului. 

La fel procedează şi Dimitrie Cantemir, care își alcătuieşte 
Divanul, aşa-zisa carte filosofică, pe schema antagonismului 
evanghelic dintre lumea a cărui stăpânitor e diavolul și care e 
deșertăciune a deşertăciunilor, şi înțeleptul care nu este altul decât 

omul virtuos care ascultă poruncile Domnului, creștinul ortodox 
care se nevoiește luptând cu mintea sa împotriva patimilor și a 
curselor nenumărate pe care i le întind desfătările lumești. 

lar secolul al XVIII-lea va fi secolul renașterii isihaste în 
Ţările Române, prin Sfântul Vasile de la Poiana Mărului și 
Sfântul Paisie Velicikovski. 

Pe de altă parte, epoca pașoptistă descoperise trecutul țării 
și poeţii scriau, ca despre cele mai înalte modele de viață, despre 
voievozi cucernici și viteji și despre Sfinţii sihaștri, ale căror 
peşteri — ca cele ale Sfântului Daniil Sihastrul sau Nicodim de la 
Tismana“ — le contemplau în poezii, alături de Mănăstiri și de 
ruinele vechilor cetăți domnești. E adevărat că pașoptiştii nu 
aveau acces (intelectual vorbind) la cea mai înaltă teologie şi 
învăţătură isihastă, dar epoca lor fusese totuși una a redesco- 
peririi trecutului medieval al Ţărilor Române”. 





34 Se poate consulta aici: http://tismana.afen.ro/index.htm, ediția: 
Vieţa Prea Cuviosului Părintelui nostru Nicodim Sânțitul, Arhimandritul Lavrei 
din Sânta Mânastire Tismena, lucrată de leromonachul și duchovnicul 
Ştefan din Tismena, la anul 1836, după cea tipărită la 1763 de Episcopul 
Romnicului, Kir Partenie şi dupre unu manuscriptu keviu, Ed. Tipografia 
carţilor bisericesci, Bucureşti, 1883, 82 p. 

5 A se vedea Nicolae Iorga, Istoria literaturii româneşti. Introducere 
sintetică, 1929, cap. Expresia integrală a sufletului românesc: Mihail Eminescu, 
reluat în: N. lorga, Eminescu, ediţie îngrijită, studiu introductiv, note și 
bibliografie de Nicolae Liu, Ed. Junimea, lași, 1981, p. 193-194: „Tipărirea 
cronicelor lui Kogălniceanu a exercitat o foarte mare acțiune asupra litera- 
turii românești de atunci. Negruzzi, din Sobieski și românii, din Lăpuşneanu, 
nu se poate închipui fără de tipărirea Letopiseţelor. Kogălniceanu el însuși 
a luat din aceste cronici inspirația pentru nuvelele sale istorice. Tot de la 
dânsul și puţintel și de la cronicile muntene, publicate de Laurian şi Băl- 
cescu, a plecat o parte din scrisul, foarte artificial, dar foarte elegant și cu 
o pasiune de viață istorică, pe care nu o poate avea decât un om atât de 
delicat și atât de fin cum era, el, al lui Alexandru Odobescu. 

Pentru Alecsandri, „sehastrul” este cel „ce cunoaște al glo- 
bului mister” (Pe coastele Calabriei). Asemenea, pentru Eminescu, 
Monahii sunt „cunoscătorii vieții pământene” (Strigoii). 

Problematica însăși a monahismului, a sihăstriei, nu le-a 
rămas indiferentă nici pașoptiștilor (care se scuză în scrierilor lor 
de neaderare din cauza degradării vieții monahale în contempo- 
raneitate) și nici lui Eminescu. Din cele două capitole ale Cuy- 
getărilor lui Oxenstiern, pe care Eminescu le-a copiat în caietele 
sale, unul este Pentru pustietate sau singurătate. 

De asemenea, un autor isihast din care poetul și-a notat, 
considerându-l un desăvârșit cunoscător al caracterului uman, 
este Sfântul Calist Patriarhul”, considerat o vreme a fi avut o 
contribuție importantă în cazaniile româneşti, ale lui Coresi şi 
Varlaam. 

Toate acestea sunt lucruri pe care ideologia modernistă şi 
cea contemporană încearcă ori să le prezinte edulcorat, ori să le 





Dar, prin anii 1860, urmând pe Kogălniceanu, care încetase acum 
astfel de publicaţii, au apărut documentele româneşti prezintate de Haş- 
deu în Arhiva istorică. O adevărată revelaţie a unei limbi alta decât a 
cronicilor, de atâtea ori cu mai multă libertate decât aceasta. A fost din nou 
un avânt din trecut, un şivoi de viaţă care a măturat o mulţime de ele- 
mente artificiale și a lăsat mâlul fecund, din care a putut să răsară altă 
literatură şi altă poezie [etc.] [...] Supt toate aceste înrâuriri diverse, în 
lumea din Viena s-a creat nu numai în Eminescu, ci și în alţii, spiritul acela 
nou, pe care geniul lui Eminescu l-a întrupat cu o splendoare care mai târ- 
ziu numai a fost preţuită”. 

În urma lui Iorga, Dan Zamfirescu a scris articolul Eminescu şi 
literatura română veche, publicat în rev. Luceafărul din 25 aprilie 1964, și 
reprodus în vol. Contribuții la istoria literaturii române vechi, Ed. Ştiinţifică 
și Enciclopedică, Bucureşti, 1981, p. 43-53, în care recapitulează impor- 
tanța mediului paşoptist-romantic pentru formarea lui Eminescu. 

% Cf. Dan Horia Mazilu, Recitind literatura română veche, vol. |, Ed. 
Universității București, 1994, p. 391. 

37 A se vedea: Alexandru Elian, op. cit., p. 363-364. 

şteargă cu buretele sau să le parodieze grotesc, beneficiind de 
avantajul a jumătate de secol de propagandă comunistă și uitare 
a sensurilor religioase de care fusese încărcată, mai înainte, cultu- 
ra română. 

Nu e de mirare că, la puţin peste o jumătate de secol de la 
moartea lui Eminescu, regimul comunist ateu, instaurat cu forța 
în România, a identificat în isihasm un inamic redutabil. 

Spre exemplu, un student arestat, judecat şi condamnat la 
opt ani de muncă silnică, în 1958, în lotul Rugului Aprins, era 
obligat să semneze următorul „autodenunţ”, în care specifica 
faptul că rugăciunea inimii 


„reprezenta forma cea mai exagerată a Ortodoxiei, 
fiind potrivnică și dăunătoare actualului regim, prin aceea 
că cei ce ajungeau să practice această rugăciune în mod corect 
trebuia ca tot timpul în afara orelor de somn să repete în gând 
această rugăciune (s. n.) |...]. 

Aceasta este activitatea duşmănoasă desfăşurată de mine 
și celelalte elemente împotriva actualului regim în perioada 
anilor 1955-1956”. 


Numai pentru „crima” de a fi făcut rugăciunea inimii s-a 
primit, în acest caz, condamnarea la opt ani de muncă silnică, din 
care au fost executaţi șase la Jilava, coloniile de muncă din Salcia 
și la Gherla*! 

Spiritualitatea ortodoxă, al cărei nucleu este isihasmul, nu a 
fost o victimă colaterală, ci un obiectiv de distrugere principal al 
regimului comunist. Ideologii de serviciu ai regimului s-au bucu- 





33 AM], fond Penal, dosar 113668, vol. 2, f. 217, cf. George Enache, 
Ortodoxie și putere politică în România contemporană. Studii şi eseuri, Ed. 
Nemira, Bucureşti, 2005, p. 424, nota 49. 

% Cf. Idem, p. 425. 

rat, fără îndoială, să preia acuzele de „misticism obscurantist” 
propulsate în perioada interbelică (de dragul sincronizării care 
trebuia urgentate, chiar și cu preţul, neimpresionant pentru 
Lovinescu, al eliberării de toată tradiţia literară românească 
dintre sec. XV-XIX) la adresa unui anumit tip de literatură şi să 
le dezvolte hidos. 

Studiile literare din perioada comunistă au fost obligate să 
instaureze o blocadă mentală dincolo de care nu trebuia să pă- 
trundă în conștiința publică nici măcar o idee firavă de tradiţie 
religioasă și ortodoxă în viaţa literară românească. 

După obsedantul deceniu şi după relaxarea întrucâtva a cli- 
matului politic, s-a vorbit și despre religie, dar numai atât cât 
aspectele sale esenţiale tradiționale să fie estompate, catalogate 
ca „mitologie” sau „folclor”, într-un discurs critic adesea extra- 
vagant, înecat într-o osmoză complicată de idei filosofice și de 
concepte religioase hibride, convocând aproape toată cultura şi 
religiile umanităţii, de la Antichitate la Renascentism, Umanism 
și Iluminism şi până la epoca modernă, de la Pascal, Kant şi 
Schopenhauer la Kierkegaard şi Unamuno și — într-o ordine a 
îndepărtării de harta spirituală a României — de la platonism, 
pitagorism şi aristotelism până la hinduism şi budism. Fără a se 
pomeni vreodată de vreun reflex ortodox, decât în scop perife- 
rizant și minimalizator (cu foarte rare excepţii în sens pozitiv). 

Cei care au încercat să susțină o tradiţie bizantină, un Bizanț 
după Bizanţ“, au fost şi ei nevoiţi să insiste pe existenţa unor epoci 
„umaniste” și „renascentiste” bizantine (o suprapunere a perio- 
dizării specifice istoriei Apusului și care nu se potrivește prea 
bine Răsăritului), păstrându-se în mod nevoit într-un areal al 
studiilor culturale, prin care să nu se dezvăluie neapărat substra- 
tul religios ortodox-isihast al bizantinismului. 


+ Aluzie la Nicolae Iorga, Byzance apres Byzance, continuation de 
I'«Historie de la vie byzantine», Bucarest, 1935, 272 p. 

Sincretismele religioase, mitologiile și filosofiile lumii, care 
nu calificau din interior fiinţa românească, nu realizau niciun 
pericol pentru ideologia comunistă. Ele erau un factor de perma- 
nentă polemică critică, de infinite dezbateri, dar nu constituiau 
niciun fundament prin care s-ar fi putut clătina ideologia epocii. 
Important era să nu se descopere o temelie unică și esenţială a 
gândirii românești. Și nu s-a descoperit... 

Însă — revenind la discuția noastră —, asceza şi erosul păti- 
maș nu pot conviețui. Vom vedea mai departe ce s-a petrecut cu 
Eminescu -— din propriile lui mărturii — după ce dragostea a 
pătruns în existenţa sa și a interferat cu regimul său ascetic, în- 
sușit precoce, de studiu şi de viețuire. 

Credem, așadar, a fi descoperit în versurile eminesciene 
mărturia pentru o adolescență marcată de năzuinţe ascetice, 
urmată de romanul iubirii în trei capitole: 

1. tentaţia/ refuzul erosului; 

2. dragostea; și 

3. coborârea în infern a sentimentelor. 

Aceste trei secvențe ale biografiei erotice eminesciene le 
vom avea în vedere mai departe, ținând seama de faptul că 
tematica erotică se integrează organic în experienţa filosofică 
eminesciană şi în concluziile sale existențiale, neputând fi tran- 
șată arbitrar şi decupată din viaţa lui. 

În afară de aceasta, dorim să stabilim neîntârziat locul şi 
rolul iubirii pentru activitatea sa creatoare, pentru a putea accede 
apoi la o discuţie despre preocupările sale de ordin spiritual şi 
filosofic. Însă nu putem opera o separație între aceste experienţe 
decât teoretic. 

Din poemele Când te-am văzut, Verena... şi Gelozie aflăm un 
detaliu biografic absolut esenţial despre Eminescu și anume pe 
acela că poetul s-a împotrivit la început, în adolescenţa sa, ten- 
taţiilor erotice și nu oricum, ci prin păzirea minții și prin lupta cu 

gândurile, așa cum prevede Filocalia, învăţătura Sfântului loan 
Gură de Aur și a Sfinţilor Părinţi, recapitulate în literatura noas- 
tră românească veche sau de către Sfinţii Nicodim Aghioritul, 
Dimitrie al Rostovului (ale căror cărți cunoaștem că poetul le-a 
parcurs) sau Paisie Velicikovski. 

Cele două poeme ne oferă imaginea, inedită pentru conclu- 
ziile exegezelor moderne, a unui Eminescu ca adevărat nevoitor 
ortodox, conform cu prescripţiile Bisericii. 

Începem cu poemul Gelozie: 


Când te-am văzut, femeie, știi ce mi-am zis în sine-mi? 
N-ai să pătrunzi vreodată înlăuntrul astei inemi. 
Voi pune uşei mele zăvoare grele, lacăt, 

Să nu pătrundă-n casă-mi zâmbirea ta din treacăt. 


Şi cum? dar înţelegi tu cum? Cu-acea gelozie, 
Ce gândurile-ți arde și inima-ţi sfâşie. 
Căci mă-ntrebam, se poate c-atât de-mpodobită 
Cu inima și mintea, să nu fie iubită? 


Căci prea, prea e frumoasă... Dorinţa-i guralivă, 
Ademenirea-i blândă, putut-a sta-mpotrivă 
Atâtor vorbe calde şoptite cu durere, 

Ce aerul îl împle c-un val de mângâiere? 


Putut-a împotriva atâtora să steie 
Când e așa de dulce și nu-i decât femeie? 
Ştiind că o săgeată din arcul cel cu gene 
E chiar durerea însăși a vieții pământene, 


Venin știind că este sărutul zânei Vineri, 
Venin mi-era suflarea și ochii tăi cei tineri 

Şi nu voiam ca dânșii cu dulce vicleșug 
S-aprinză al meu suflet pe-al patimilor rug; 


Şi zborul cugetării-mi, mândria din cântare-mi, 
Eu nu voiam c-un zâmbet al tău să mi le sfaremi... 
Priveai la mine straniu și te mirai că tac... 

Tu nici visai că-n gându-mi eu fălcile-ți dezbrac 


De cărnurile albe și gingașe și sterpe, 
Că idolului mândru scot ochii blânzi de şerpe, 
Tu nici visai că-n gându-mi eu faţa ta o tai, 
Că ce rămase-atuncea naintea minţii-mi, vai!, 


Era doar începutul frumos al unui leș... 
Ba mai treceai cu mâna prin perii tăi cei deși, 
Şi nici visai că gându-mi te face de ocară 
Pentru că porți pe oase un obrăzar de ceară 


Şi că priviri grozave, ca mâini fără de trup, 
Se întindeau asupra-ţi cu ele să te rup, 
Şi pe cât de frumoasă și gingașă la port 
Eu te priveam atuncea c-un rece ochi de mort. 


Dar m-ai învins... Pătruns-ai a inimei cămări 
Şi-acum lucești ca steaua fatală peste mări 
Pe gândurile mele... şi treci așa frumoasă 
Ca marmora de albă, cu gene lăcrămoase, 


Şi cum plutești n-atinge piciorul de pământ... 
Atârni precum atârnă nădejdile... de vânt. 
Mă mișc ca oceanul cu suferinți adânci, 
Ce brațele-i de valuri le-atârnă trist de stânci. 

Se nalţă și recade și murmură întruna 
Când lunecă pe negre păduri de paltin luna: 
Pătruns el [oceanul] e de jalea luminei celei reci... 
În veci de el departe și el iubind-o-n veci. 


De s-ar lăsa pe sânu-i, din cer vreodinioară, 

EI ar simţi că-nlăuntru-i [luna] cu ceru-ntreg coboară 
Şi-ar cadenţa durerea-i pe-al veacurilor mers 
C-un univers deasupra-i și-n el c-un univers. 


Astfel domneşti pe visu-mi și pe singurătate-mi 
Şi miști în al meu suflet un ocean de patemi. 
Iar braţele-mi s-aruncă ca valurile mării 
— Ah, în deşert, nici nu pot ca să te dau uitării — 


S-aruncă înspre cerul cel luminos, recad 
Şi mistuit de chinuri ca Tantalus în iad. 
Dar în zadar! căci astfel a fost voinţa sorții 
Ca tu să-mi dai durerea și voluptatea morții 


Şi să-mi răsai din marea de suferinţi, înaltă, 
Ca marmura eternă ieşită de sub daltă. 


Poemul acesta cuprinde, în esenţă, într-un mod magistral, 
sinteza unui întreg bildungsroman, în confesiunea și redactarea 
poetului însuşi, dezvăluindu-ne cele trei etape: dezavuarea ero- 
sului, idealul iubirii și decepţia. Sau, altfel spus, avem aici toată 
biografia iubirii în viața lui Mihail Eminescu. 

Primele versuri (prima strofă) vorbesc despre zăvorârea 
casei sufletului și încuierea ușii simţurilor pentru a putea intra 
înăuntrul său, unde să se roage și să cugete în pace. 

Versurile amintesc și de binecunoscutul verset din Psaltire 
care se cântă la Vecernie: „Pune, Doamne, straje gurii mele și ușă 
de îngrădire împrejur[ul] buzelor mele” (Ps. 140, 3, Biblia 1688)". 
Dar și de învăţătura lui Hristos, care cere intrarea în camera 
inimii și încuierea ușii simţurilor, în vremea rugăciunii: „Dar tu, 
când te rogi, intră în camera ta lăuntrică/ tainică şi închizând ușa 
ta, roagă-te Tatălui tău în ascuns/ în taină! Şi Tatăl tău, Care vede 
în ascuns, îţi va reîntoarce/ răsplăti ție” (Mt. 6, 6)?. 

„Acea gelozie/ Ce gândurile-ţi arde și inima-ți sfâşie” este 
gelozia care se numește râvnă sau zel, după cum și Dumnezeu 
este zelos și este urâtă înaintea Lui închinarea la alţi zei: „Eu sânt 
Domnul Dumnezăul tău, Dumnezeu râvnitoriu” (leș. 20, 5, Biblia 
1688)%. 

Eminescu mărturiseşte aşadar că, la începutul tinereţii sale, 
a căutat să fugă de închinarea la idolul feminin și în acest sens se 
înțelege și titlul poeziei, Gelozie, ca râvnă pentru a evita închina- 
rea la idolii patimilor. 

Se pare că poetul avea o concepţie primară isihastă (pe care 
o putea descoperi în manuscrisele românești conținând tradu- 
cerile cărților Sfinților Dimitrie al Rostovului și Nicodim Aghio- 
ritul, precum şi în omiliile tipărite ale altor Sfinți Părinţi, ca 
Macarie cel Mare sau Isaac Sirul etc., pe care le citise) asupra 
gândirii și simţirii umane. Potrivit cu aceasta, inima omului se 
maculează prin gândurile rele, de inspirație demonică, cu care 





“ La versetul acesta a făcut referire şi Rosa del Conte, adăugând că 
psalmul din care face parte se cântă sâmbăta, la slujba de Vecernie, cf. 
Eminescu sau despre Absolut, op. cit., p. 327. 

* Cf. Evanghelia după Matei, traducere şi note de Pr. Dr. Dorin Octa- 
vian Picioruș, Teologie pentru azi, București, 2011, p. 20, 

https://www.teologiepentruazi.ro/2011/08/11/evanghelia-dupa- 
matei/. 

% A se vedea: http://archive.org/details/Biblia1688. 

mintea umană acceptă, mai întâi, să convorbească și apoi le pri- 
meşte ca și cum ar fi ale sale. Omul nu poate să-L vadă pe Dum- 
nezeu decât dacă are inima curată, dacă are ochii inimii luminaţi. 
Şi pentru a ajunge la curăţia inimii trebuie să-şi păzească mai 
întâi mintea curată și neîntinată. 

Şi acest lucru nu îl poate împlini decât prin paza gândurilor, 
prin vegherea, însoțită de rugăciune, asupra gândurilor, care bat 
la poarta minţii şi vor, prin aceasta, să o convingă de autenti- 
citatea lor. De aceea, mintea novicelui isihast trebuie 


„Să înveţe mai întâi, prin monahiceasca filosofie după 
Hristos, care este cel dinlăuntru și întru noi nearătat război 
vrăjmășesc. Care este deosebirea gândurilor (s. n.), ce au de-a 
pururea curgere, intră şi ies. Pe care dintre ele adică se cade 
a le primi și în jitniţa inimii a le învistieri. Și cărora se cuvine 
a le grăi împotrivă, dar mai ales a le goni şi desăvârşit a le 
sugruma'”*. 


Gândurile negative trebuie identificate și respinse, altfel, 
cum ar zice Barbu, „pahar e gândul, cu otravă”... (Riga Crypto și 
lapona Enigel). 

Poetul mărturisește că înțelegea și cunoștea faptul că 
săgețile erosului produc dureri („Știind că o săgeată din arcul cel 
cu gene“%/ E chiar durerea însăşi a vieții pământene”), că patima 


+ Cuviosul Nicodim Aghioritul, Paza celor cinci simțuri, op. cit, p. 29. 

% A se vedea aceeași metaforă la Cantemir: „Şi așa, îndată, o fecioară 
ghizdavă şi frumoasă dinainte-ne în picioare stătea, care cu ochii săgeta, 
cu sprâncenele arcul încorda...”, cf. Istoria ieroglifică, ediţie îngrijită de P. P. 
Panaitescu și |. Verdeș, studiu introductiv de Adriana Babeţi, Ed. Miner- 
va, Bucureşti, 1997, p. 280. 

erotică provoacă tulburare și suferinţă în suflet şi trup, așa după 
cum susține filosofia creștină. 

Este adevărat că, în acest punct, Creștinismul se întâlnește 
cu alte filosofii şi religii ale lumii, care admit prescripții asemănă- 
toare privind ataraxia, dar acest fapt nu conduce neapărat spre 
concluzia dislocării credinţei arhaice a poetului, ci, mai degrabă, 
din momentul în care Eminescu a făcut cunoștință și cu acestea, 
la edificarea ei. 

De aceea s-a ferit să aprindă „al patimilor rug”, pentru a nu 
înfrâna „zborul cugetării”. De unde se înţelege că cele două nu 
pot merge împreună. 

Teoriile despre poezia modernă și postmodernă promovea- 
ză însă din plin toate patimile umane ca sursă a inspirației și 
gândirii artistice. Dacă îl concepem pe Eminescu ca primul mare 
— cu adevărat — poet modern român, trebuie totuşi să acceptăm 
că modernitatea sa este paradoxală, în contextul arealului spiri- 
tual în care el a apărut şi s-a dezvoltat. 

Strofa pe care am subliniat-o reprezintă, în întregime, versi- 
ficarea unei învățături a Sfântului loan Gură de Aur cu privire la 
gândurile erotice (reluată apoi și de Sf. Nicodim Aghioritul), în 
care acesta recomandă ca antidot al acestora cugetarea la nimic- 
nicia și neputinţa trupului feminin, care pare atât de frumos, dar 
este atât de vulnerabil în fața timpului, a bolii şi a morții. 

Pasajele din Sfântul loan Hrisostom, la care ne referim, pu- 
teau fi cu ușurință lecturate de către Eminescu în cărţile aflate în 
circulație sau păstrate în biblioteci, între care și o carte a Sfântului 
cu titlul Mărgăritare*, tipărită la noi prima dată, în traducerea 





Dar imaginea aceasta, care provine din Pildele lui Solomon (6, 25), se 
regăsește şi în versurile lui Alecu Văcărescu, Conachi şi Bolintineanu, 
după cum am arătat în volumele precedente. 

46 A se vedea: 

românească a fraților Radu şi Şerban Greceanu, în 1691, dar şi în 
manualul despre paza simţurilor al Sf. Nicodim. 

Mai înaintea lor însă, Neagoe Basarab, în Învățăturile către 
fiul său -— carte pe care Eminescu o consultase și o cunoștea 
neîndoielnic —, transpunea astfel cuvintele Sfântului loan Gură 
de Aur, care privea critic spre deşertăciunea celor părut frumoa- 
se ale lumii acesteia: 


„Au doar nu sunt toți țărână? Au nu sunt toți pulbere? 
Au nu sunt toţi plini de împuţiciune? Au nu ne sunt acum 
urâte oasele celora ce ne era odată dragi? O, mare nevoie și 
greutate! 

Unde iaste acum frumuseţea obrazului [frumuseţea 
obrazului, a feței — vezi obrăzar de ceară la Eminescu]? lată, 
s-a înnegrit! Unde iaste rumeneala feţei și buzele cele roșii? 
lată, s-au veştejit! Unde este clipeala ochilor și vederile lor? 
lată, se topiră! Unde este părul cel frumos și pieptănat? lată, 
au căzut! Unde sunt grumazii cei netezi [gâtul cel neted]? 
lată, s-au frânt! 

Unde este limba cea repede și deslușită? Iată, au tăcut! 
Unde sunt mâinile cele albe și frumoase? lată, s-au dez- 
nodat [dezmembrat]! Unde sunt hainele cele scumpe? lată, 
s-au pierdut! Unde iaste înflorirea statului [a trupului]? lată, 
au pierit! Unde sunt unsorile [alifiile] şi zulufiile cele cu 
miros frumos? lată, s-au împuţit! Unde iaste veselia și dez- 
mierdăciunile tinereţelor? lată, au trecut! Unde sunt pă- 
rerile și nălucirile omenești? lată, se făcură ţărână, că ţărână 
au fost!”. 





https://www.teologiepentruazi.ro/2010/06/01/sfantul-ioan-gura-de- 
aur-margaritare/. 

17 Învățăturile lui Neagoe Basarab către fiul său, Theodosie, text ales şi sta- 
bilit de Florica Moisil şi Dan Zamfirescu. Cu o nouă traducere a origi- 

În altă parte, Sfântul loan Hrisostom sfătuia: 


„Când tu, de pildă, vezi vreo femeie frumoasă, şi simţi 
ceva pentru dânsa, să n-o mai vezi deloc, şi atunci ai scăpat. 

Și cum am să pot a n-o mai vedea, zici tu, [fiind] atras de 
pofta de a o vedea? 

Predă-te pe sine-ţi altor îndeletniciri: cărților folosi- 
toare, de pildă, îngrijirilor de cele necesare, epitropisirei și 
îngrijirii de orfani, ajutorării celor nedreptăţiţi, rugăciu- 
nilor, filosofiei pentru cele viitoare; cu de-acestea ocupă-ți 
sufletul. [...] Pe lângă toate acestea mai gândește-te şi la 
aceea, că adică ceea ce vezi nimic altceva nu este decât 
flegmă şi sânge [Eminescu reproduce întocmai aceste cuvinte 
în poemul Când te-am văzut, Verena...] și suc al unei hrane 
trecute în putrezire. [...] 

Deci...nu te uita numai la frumuseţea ei, ci coboară-te 
mai afund cu gândirea și atunci dezvelind cu raționa- 
mentul acea pieliță frumoasă, privește cu amănunțime cele 
ce sunt sub dânsa. [...] 

Dar poate că ochiul acelei femei este umed și zbur- 
dalnic în privire, sprâncenele sunt frumos întinse și genele 
bat în vânăt şi fecioara este blândă și căutătura liniștită. 
Decât priveşte bine și aici și vei vedea că nimic nu este decât 
nervi și vine şi membrane și artere. 

Însă tu închipuie-ţi ochiul acesta îmbolnăvit, îmbătrâ- 
nit, veștejit de tristețe, umflat de mânie, cât de greţos este, 
cât de iute se nimicește și cum dispare mai repede decât cele 
scrise”. 





nalului slavon de G. Mihăilă. Studiu introductiv și note de Dan Zam- 
firescu și G. Mihăilă. Ed. Minerva, Bucureşti, 1971, p. 213. 

%5 Explicarea Epistolei a Il-a către Corinteni a celui între Sfinți Părintelui 
nostru loan Chrisostom, Arhiepiscopul Constantinopolei, trad. din lb. elină, 

Dacă ceea ce pare iubire pentru o femeie nu depășește 
această probă, a trecerii, în orice condiţii, peste aspectele exte- 
rioare, înseamnă că îndrăgostirea nu este de ființa ei, ci este doar 
o aprindere pătimașă a simţurilor în faţa unui corp frumos. 

Învățătura Sfântului Patriarh al Constantinopolului s-a 
răspândit în tot Creștinismul și poate fi regăsită, și fără a fi citat 
Sfântul loan, în omiliile multor Părinţi ortodocși, dar şi în ale 
unor predicatori catolici sau greco-catolici — ca Petru Maior — etc. 

Expresia „priviri grozave, ca mâni fără de trup” i-a fost 
inspirată lui Eminescu de către Sfântul Vasile cel Mare — după 
cum a semnalat mai întâi Virgil Cândea” -— şi care ne pune în 
temă cu faptul că privirea nu este nevinovată, ci are un puternic 
caracter tactil (fapt sesizat și de personajul Mini, într-unul din 
romanele Hortensiei Papadat-Bengescu). 

Eminescu o putea cunoaște atât direct, din textul Sfântului 
Vasile, cât și din cartea Sfântului Nicodim, din capitolul al treilea, 
Pentru păzirea vederii: 


„Sau ca să zic după marele Vasile: ochii sunt cele două 
mâini fără trup, cu care sufletul le apucă pe cele văzute şi le 
iubeşte de departe, iar pe acelea pe care nu le poate apuca 
cu mâinile (care sunt mai ales ochii cei frumoși) le apucă 
iarăși cu ochii și le dobândeşte. Pentru că vederea (pipăire) 
este mai subțire decât pipăirea mâinilor, dar mai groasă 





ediţia de Oxonia, 1845, de Arhiereu Theodoie A. Ploeșteanu, București, 
Atelierele grafice Socec & Co., Societate anonimă, 1910, Omilia a VII-a, p. 
112-113. 

» Cf. Pr. Prof. Dr. Constantin Galeriu, Chipul Mântuitorului isus 
Hristos în gândirea lui Mihai Eminescu, în rev. Studii Teologice, seria a II-a, 
XLIII (1991), nr. 1, p. 46: „versul a ochilor privire ca mâni fără de trup (Ms. 
2277, 331) reia imaginea Sfântului Vasile cel Mare: Ochii sunt cele 1000 
mâini fără trup (Ms. 3074, f. 40). 

decât pipăirea nălucirii și a minţii, după acelaşi Vasile, care 
zice: 

Deci printr-o oarecare pipăire, vederea amăgeşte sufletul 
către dulceaţă cu aruncăturile ochilor, atingându-se de departe de 
orice voiește ca şi cum ar avea ajutorul unor mâini netrupeşti, iar 
pe acelea pe care, cu mâinile trupului a le atinge nu poate, pe 
acestea prin aruncările ochilor cu împătimire le cuprinde. 

Drept aceea a zis şi Cuvântătorul de Dumnezeu Gri- 
gorie: Se sting făcliile, ochii, și de cele neatinse. Deci, de la aceşti 
ochi să tai privirile şi frumuseţile trupurilor acelora care în- 
deamnă sufletul la urâte și necuviincioase îndrăgiri”%. 


Privirea cu patimă către o femeie şi dorirea ei, se precizează 
mai departe, chiar și numai în gând, reprezintă o posesiune 
autentică a ei, la fel de vinovată ca şi atunci când este săvârşită 
cu fapta (cf. Mt. 5, 28). 

Aici însă Eminescu folosește această expresie în sensul că 
aceleași mâini ale privirii, care se puteau întinde doritor spre o 
femeie, el le întindea asupra ei pentru a îndepărta obrăzarul de 
ceară, masca, iluzia frumuseții, învelișul care acoperă goliciunea 
oaselor noastre. În alte poezii însă, el uzează de sensul inițial. 

Această imagine — ca și cea a arcului cu gene, amintită 
anterior — se regăsește, puţin modificată, şi în Istoria ieroglifică a 
lui Dimitrie Cantemir, în sintagma 4 sufletului mâni, denumind 
intenţia de a apuca fericirea cea veşnică: 


„Deci oricine ar fi acela carile aceiii nepovestite fericiri 
părtaș a fi ar pofti, întâi trebuie ca nu numai a trupului, ce 
şi a sufletului mâni totdeodată să întinză şi nu numai cu ale 


% Cuviosul Nicodim Aghioritul, Paza celor cinci simțuri, op. cit., p. 60- 
61. 

trupului picioare, ce şi cu ale sufletului aripi să alerge și să 

zboare E 

Din versuri ca acestea (şi sunt destule de acest fel în poezia 
lui Eminescu), putem deduce că filosofia lui Eminescu despre 
„iluzia” vieţii nu trebuia neapărat să aștepte etapa studiilor sale 
vieneze şi a lecturilor filosofice din Schopenhauer sau din litera- 
tura sanscrită pentru ca să se contureze. 

Faptul că viaţa este vis şi iluzie nu este nicio noutate pentru 
gândirea creştin-ortodoxă. Aceste teme le regăsim din plin la 
Neagoe Basarab, Miron Costin și Dimitrie Cantemir, ca să nu mai 
vorbim de Cazanii şi Didahii. Aproape că nu există carte ortodoxă 
în care să nu se precizeze acest lucru. De aceea, considerăm că 
este cu totul injust apelul la visul brahmanic pentru interpretarea 
versurilor eminesciene, când toată tradiția românească geme de 
referinţe la vis și iluzie ca trăsături esenţiale ale vieții pământeşti. 

Partea a doua a poemului, care urmează acestor versuri, 
reprezintă un alt episod al vieţii sale, cel al îndrăgostirii, şi care, 
reafirmăm, este chintesenţiat în acest poem în mod magnific. 
Femeia devine icoana tutelară a ființei sale. Poetul este un ocean 
de iubire zbuciumându-se de valuri, de pătimirile iubirii, sub 
lumina sacriscentă a lunii, care închipuie ființa și icoana iubitei — 
o ipostază inversă decât cea din Luceafărul. Vom reveni foarte 
curând la această discuție. 

Vrem deocamdată să remarcăm expresiile 4 inimii cămări — 
pe care și Rosa del Conte o recunoștea ca fiind indubitabil de 
sorginte isihastă şi pe care o aflăm de asemenea la Sf. Nicodim 
Aghioritul”? — şi ocean de patimi, care aparţin limbajului bisericesc. 





5 Dimitrie Cantemir, Istoria ieroglifică, ediţie îngrijită de P. P. Panai- 
tescu și I. Verdeș, studiu introductiv de Adriana Babeţi, Ed. Minerva, 
București, 1997, p. 115. 

* Cuviosul Nicodim Aghioritul, Paza celor cinci simțuri, op. cit., p. 21, 
36, 49, 62 etc. 

De asemenea, versul „ca tu să-mi dai durerea și voluptatea 
morții”, din finalul poemului, ne oferă o interpretare mult mai 
limpede și mai sigură a mult mai elipticelor și mai enigmaticelor 
versuri din Odă (în metru antic): 


Când deodată tu răsăriși în cale-mi, 
Suferinţă tu, dureros de dulce... 
Până-n fund băui voluptatea morții 
Ne-ndurătoare. 


Dacă în Odă, poetul îşi compara chinurile pătimirii sale din 
dragoste cu cele ale lui Nessus sau Hercule, aici se compară cu 
Tantal în iad. 

Dorinţa sa era ca femeia să se mântuie prin durerea suferită 
de el („să-mi rasai din marea de suferinţi, înaltă”), şi el însuşi, 
după cum ne spune Oda, să poată reînvia „luminos ca Pasărea 
Phoenix”. 


Spre exemplu, la p. 36, este descris trupul omenesc ca un palat: „Dar 
pentru mai multă înţelegere a pricinii ce ne stă înainte, închipuiește-ți că 
trupul se asemuieşte cu un palat împărătesc, făcut cu prea înalta arhitec- 
tonie a unui Ziditor nemărginit cu înțelepciunea, care are drept cerdac 
capul, iar cămară prea tainică inima, grabnici alergători — duhurile, 
aducători și treceri — venele cu chip de țevi, ferestre — cele cinci organe ale 
simţurilor, iar sufletul, sau mai bine-zis mintea (că sufletul curățit este în 
întregime minte, după Sf. Calist), socoteşte-l ca pe un împărat cu trei puteri 
mai cuprinzătoare înconjurat: de cea înţelegătoare, de cea socotitoare și de 
cea vorbitoare. lar sufletul se află în toate părțile trupului (căci se află, zice 
dumnezeiescul Damaschin, sufletul în trup precum focul se află în tot fie- 
rul înfocat), și după chipul lucrării sale înțelegătoare are unealtă pe creier. 

Iar pentru lucrare și puterea sa socotitoare şi voitoare, dar și ca scaun 
al fiinţei sale, are inima, după cum vom arăta și mai jos. Are, dar, împă- 
ratul acesta și hârtie, pe tabla nălucirii — imaginaţia, ca să fie însemnate 
toate câte vin din afară prin ferestrele simţurilor”. 

Pasărea Phoenix a fost consideră ca semn de la Dumnezeu 
și simbol al învierii din morți, de către literatura apologetică 
creștină, încă din primul secol al Creștinismului”. Cu același sens 
folosea Antim Ivireanul, în didahiile sale, simbolul păsării Phoe- 
nix%, în predica pe care a rostit-o la moartea Doamnei Stanca, 
una dintre fiicele lui Constantin Brâncoveanu. 

Însă poemul Gelozie nu este singurul din opera eminesciană 
în care descoperim mărturisirea cunoașterii de către poet (re- 
prezentând, în mod cert, un aspect autobiografic) a luptei cu 
patima concupiscenţei și cu puternicele gânduri senzualiste. 
Astfel, călugărul din finalul poemului În vremi de mult trecute, nu 
se poate aduna întru sine, în ciuda sforțărilor, nu-şi poate aduna 


% Sfântul Clement Romanul, în Epistola către corinteni: „Să vedem 
semnul minunat, care se petrece în ținuturile din răsărit, adică în acelea 
din Arabia. Este acolo o pasăre, care se numeşte fenix, această pasăre este 
una singură şi trăiește ca cinci sute de ani; când se apropie de moarte, își 
face un cuib din tâmâie, smirnă și din alte aromate; când se împlinește 
timpul, intră în cuib și moare. Din trupul putrezit se naște un vierme; 
acesta se hrăneşte din trupul animalului mort și-i cresc penele și aripile; 
apoi, când ajunge puternic, ia cuibul acela în care sunt oasele premergă- 
torului ei şi, purtându-le pe acestea, aboară din Arabia până în Egipt, în 
orașul numit Heliopolis. Şi ziua, în nămiaza mare, în văzul tuturora, 
zboară la altarul soarelui și pune cuibul cu oasele acolo şi apoi se întoarce 
înapoi. Preoţii cercetează cronicile și găsesc că pasărea a venit la plinirea a 
cinci sute de ani. Mai putem socoti oare mare și minunat lucru dacă 
Creatorul lumii va învia pe toţi aceia care i-au slujit cu cuvioşie, în în- 
crederea bunei credinţe, când chiar printr-o pasăre ne arată măreţia făgă- 
duinţei lui?”, cf. Scrierile Părinților apostolici, traducere, note și indici de Pr. 
D.[umitru] Fecioru, în col. PSB, vol. I, Ed. IBMBOR, București, 1979, p. 59- 
60. 

* Antim Ivireanul, Opere, ediţie critică de Gabriel Ștrempel, Ed. 
Minerva, București, 1972, p. 191: „O pasăre, ce să numește finix, de ce să 
săvârşeşte făr' de vreme, de aceia mai mult îș|i] adaoge zilele vieţii lui, 
pentru căci moartea îi înoiaște viața şi-i dăruiaște ani mai mulți”. 

mintea în rugăciune şi isihie, tocmai din cauza gândurilor de 
acest fel, după cum ne relevă versurile pe care le vom cita în con- 
tinuare: 


Atunci el se retrage în muri de mănăstire 
Şi capul și-l cufundă-ntr-a lumei sfinte cărți. /.../ 
În van pune pe suflet greoile cătușe 
De gânduri uriaşe, de-nalte rugăciuni. 
În van în a lui urmă a-nchis a lumei ușă 
La visele ei turburi, cu mari deşertăciuni; 
Pe focul cugetărei a presărat cenușă, 
Ci sub cenușă-ard încă consumatori cărbuni. 
Atunci [înţelege că] visul mărirei s-a şterge-n a lui gând 
Când peste spuza sură se va turna pământ. 


Atunci claustrul-il fuge — și-n țărmuri sterpi de mare 
Se trage să găsească liniştea-i ce s-a dus, 
Dar vai! ş-acolo-l urmă visările-i amare, 
Căci lumea cu-a ei visuri gândirea i-au supus. 


Aici visarea-i e-adânc-omorâtoare, 
Căci în chip de femeie s-arată-n aer sus. 
Lumeşti gânduri într-alt chip împleau sufletul său. 
EI cugeta la toate, ci nu — la Dumnezeu. 


În aceste versuri eminesciene nu se descrie nimic altceva 
decât lupta ascetică, pe care o poartă Monahii și lucrătorii rugă- 
ciunii isihaste cu focul gândurilor erotice, care aduce înapoi în 
inimă și în minte iubirea pătimaşă, precum și alipirea de cele de- 
șarte ale lumii. Influenţa lecturilor din literatura patristică și 
ascetică este indubitabilă. 

Eminescu secondează poetic experienţa mărturisită de către 
mulți Sfinţi Părinţi și nevoitori ortodocşi, conform cărora, dintre 
toate patimile omenești, slava deşartă (visul mărirei, zice Emi- 
nescu) și concupiscenţța sunt cele care se luptă cu omul cel mai 
mult, chiar dacă se retrage în pustie. Acestea mor ultimele, cum 
spun Sfinții Părinţi, dacă nu cumva conduc omul până la groapă 
şi nu scapă de ele decât după moarte. 

Imaginea visării sau a nălucirii care „în chip de femeie s- 
arată-n aer sus"* reprezintă iarăși, în mod evident, o parafrază 
din literatura ascetică, la acele pasaje care ilustrează capcanele 
întinse de duhurile răutăţii, numeroase și felurite, din viața Mo- 
nahilor și mai ales a Sihaștrilor, a Eremiţilor. 

Însă epoca lui Eminescu trăia într-o societate căreia îi era 
familiară atmosfera acestui război interior cu patimile, ale cărui 


5 Sfântul Maxim Mărturisitorul: „Unii spun că dracii, atingându-se 
în somn de anumite părți ale trupului, stârnesc patima curviei. Pe urmă 
patima stârnită aduce în minte forma femeii prin amintire. lar alții zic că 
aceia se arată minţii în chip de femeie și, atingând părţile trupului, stâr- 
nesc dorința, și aşa se ivesc nălucirile. [...] De asemenea, despre alte 
năluciri pătimașe, unii spun că se produc într-un fel, alţii, într-alt fel”. 

A nu se înțelege de aici că femeia poartă răul în sine, din cauză că se 
produc aceste ispitiri: „Tot războiul monahului împotriva dracilor urmă- 
rește să despartă patimile de înţelesuri (de chipuri) [patima e una și felul 
în care se arată e altceva]. Căci altfel nu poate privi lucrurile [sau ființele] 
fără patimă. [...] 

Înţeles pătimaș este gândul compus din patimă și înţeles. Să 
despărțim patima de înţeles şi va rămâne gândul simplu. Și o despărțim 
prin iubire duhovnicească și înfrânare, dacă voim”, cf. Filocalia românească, 
vol. II, Sfântul Maxim Mărturisitorul, traducere din greceşte, introducere 
și note de Pr. Dumitru Stăniloae, Ed. Humanitas, București, 1999, p. 84 și 
94. 

Cuvinte asemănătoare se pot găsi adesea în literatura ascetică şi nu 
ne îndoim că Eminescu a avut în vedere o lectură anume, când a scris 
despre ispita „în chip de femeie” care „s-arată-n aer sus”. 

ecouri se văd foarte bine într-o poezie de lume, copiată de poet 
în caietul său (manuscrisul 2257): 


Slava lumii am lăsat-o, 
În pustiu m-am depărtat, 
Ca să scap măcar cu viața 

De durerea ce mi-ai dat. 


Ci-n zadar e, căci odihnă 
Nici aicea n-am găsit; 
Zi şi noapte e de mine 

Al tău chip nedespărțit... 


Pustnicele cântărețe 
Apele ajung la glas, 
Ele cântă, eu vărs lacrami 
Făr de tine c-am rămas; 


Munţii, stâncile răsună 
De amarul meu suspin, 
Cerul stă la îndoială, 
Lui sau ţie mă închin5? 


Poezia e în stil neoanacreontic, cu un final indecis, și poate 
fi considerată un exemplu de lirică erotică ce desfide morala 
ascetică. Însă, dacă lăsăm puţin de-o parte jubilarea pentru faptul 
că femeia L-a învins pe Dumnezeu în inima cântărețului, putem 
să observăm că problema era foarte serioasă pentru acele vre- 
muri. 


5 Cf. M. Eminescu, Opere, XV, ediţie critică întemeiată de Perpes- 
sicius, Ed. Academiei Române, București, 1993, p. 144. 

Nuvelele lui Caragiale, La hanul lui Mânjoală și Păcat, ne 
informează că amorurile imorale se soluționau prin retragerea la 
Mănăstire, pentru o perioadă mai scurtă sau mai lungă de timp, 
care favoriza revenirea în fire, la rațiunea dominantă” şi la con- 
ştientizarea faptului că amorul cu pricina nu era decât un foc de 
paie, față de care cel/ cea în culpă resimțea, ulterior, indiferență 
şi un apăsător sentiment de rușine. 

Fără îndoială că Eminescu privea lucrurile în mod grav şi 
nu cu lejeritate. Poeţii paşoptişti, înaintea lui, nu mai agreaseră 
libertatea de limbaj şi incertitudinea morală a neoanacreonticilor, 
chiar dacă ei înșiși, în viaţa privată, nu erau întotdeauna niște 
împlinitori fără greş ai preceptelor morale. Epoca însăși, împreu- 
nă cu mentalitățile sale, nu se lasă atât de ușor de penetrat, pe cât 
ne-am putea închipui. Cântecele de lume conviețuiau cu cele reli- 
gioase. 

De la Viaţa Sfinților Varlaam și loasaf (pe care Eminescu a 
citit-o dintr-un miscelaneu aflat în posesia sa) s-a plecat în con- 
ceperea unui cântec de stea intitulat Cântecul pustiei (amintind de 
hotărârea Sfântului loasaf de a părăsi palatele împărăteşti pentru 
a viețui în pustie). Faptul interesant este acela că a fost găsit într- 
un manuscris moldovenesc de la sfârșitul secolului al XVIII-lea 
(1784), dar şi — variantă — în altul de secol XIX și în culegerea lui 
Anton Pann din 1852, ceea ce denotă că subiectul isihiei și al 
sihăstriei n-a fost lăsat în umbra uitării odată cu intrarea în seco- 
lul modernităţii: 


O, preafrumoasă pustia! 
Priimeşte-mă întru a ta desâme, 
O, prea frumoasă pustia! 

Ca pre pruncul la maică, 


5 Am făcut aluzie la cartea lui Virgil Cândea cu acest titlu. 


46 


Când la țâţă îl apleacă, 

O, prea frumoasă pustia! 
Pre la miez de miază-noapti, 
Nu mă înfricoșa cu moarti, 
O, prea frumoasă pustia! 
Nici cu a ta îngrozire 
Ca să nu fiea prefuiri, 

O, prea frumoasă pustia! 
Ti-am iubit preste polate [cămări], 
Ce sunt cu aur suflate, 

O, prea frumoasă pustia! 
Ti-am iubit preste visteria 
Ce-este plină de-avuţia, 
O, prea frumoasă pustia! 
Merge-voi pi dumbrăvi odrăslite, 
Ca pre niște vii rodite, 

O, prea frumoasă pustia! 
Fi-voi sălbatică fiară, 
Lăsând lumea cea amară, 
O, prea frumoasă pustia! 
Şi păzând a ta rădăcină 
Ca să stau fără pricină, 

O, prea frumoasă pustia! 
Ramurile tale îmi plac 
Ca ruga să mi să triacă [la Dumnezeu], 
O, prea frumoasă pustia! 
Şi le placă cât de gios 
Ca să dobândesc folos, 

O, prea frumoasă pustia! 
Şi le placă cât de multe, 
Ca ruga să mi să-asculte, 
O, prea frumoasă pustia! 

Că lume am părăsât 
Şi la tine-am năzuit, 

O, prea frumoasă pustia! 
Că doresc di al meu prietin [Sf. Varlaam] 
Şi aduc lacrămi fierbinte, 
O, prea frumoasă pustia! 
Carele m-au îndemnat 
De înşelăciuni m-am lăsat, 
O, prea frumoasă pustia! 
Cumitrenie lui Hristos 
De la care am folos, 

O, prea frumoasă pustia! 
Care m-au răscumpărat 
De strămoșescul păcat, 

O, prea frumoasă pustia! 
Carele S-au pironit pre Cruce 
Şi și-au vărsat sfântul sânge, 
O, prea frumoasă pustias! 


Verşul pustii |pustiei] 


O, prea frumoasă pustie, 
Primeşte-mă într-a ta desie, of! 
Ca pre pruncul a sa maică 
Când la țâţă îl apleacă, of! 
Şi în leagăn îl odihneşte, 
De tot răul îl fereşte, of! 





> Veche variantă transilvană, dintr-un Acaflistier nedatat, cf. Dan 
Horia Mazilu, Varlaam şi Ioasaf. Istoria unei cărți, Ed. Minerva, București, 
1981 p. 20704. 

Păzeşte-mă fără frică, 
Să nu mă tem de nimică, of! 
Pe la miez de miazănoapte, 
Nu mă înfricoșa de moarte, 
Nice căuta îngrozire 
Să nu mă faci fără de fire; 
Te-am iubit peste polată, 
Tot cu aur fericată; 
Te-am iubit pre visterie 
Ce sunt plină de avere; 
Împărăţâia am părăsit 
Şi la pustiire am venit; 
Fiind sălbatică fiară 
Părăsind lumea cia amară; 
Cât în lume am trăit, 
Multe valuri am pățit. 
Voi să scap fără vină 
Şi prin a tale verzi lamuri 
Voi să trăiesc fără valuri; 
Ramurile tale îț pleacă 
Ca ruga să mi se treacă; 
Şi le pleacă cât de jos, 
Ca să dobândesc folos; 
Că doresc de-al meu părinte 
Plângând cu lacrăm fierbinte: 
De părintele Varlaam 
Care povăţuitori eram, 
Carile m-au îndemnat 
De eu lumea am lăsat, 
Şi în cale am povăţuit, 
La pustie am venit, 
Ca să urmez lui Hristos 

Care-i lumii de folos, 
Care și-au vărsat sfântul sânge, 
Pironindu-Să pe Cruce, 
Care m-au răscumpărat 
De strămoșescul meu păcat. 
Oh! Hristoase împărate! 
Mă rog să-mi faci şi mie parte 
Cu îngerii să mă odihnesc, 
În veci să mă veselesc, 

O, prea frumoasă pustie”! 


Acel fiu de-mpărat mare, 
O, prea frumoasă pustie! 
Domnul dându-i luminare, 
O, prea frumoasă pustie! 
A lăsat împărăție 
Şi a plecat în pustie 
Cu dor şi cu multă jale, 
Cântând în astfel pre cale: 
O, prea frumoasă pustie! 


Mă rog din inimă ţie, 
Primeşte-mă pre mine 
Ca să viețuiesc în tine; 

A ta desime să-mi fie 
Schiptrul de împărăție; 
Pre tine te voi d-acuma 

Ca să-mi fii tata și muma; 


* După un manuscris aflat în posesia lui Aron Densusianu, cf. ldem, 
pe 229 2 

Ş-ale tale rămurele 
A-mi fi surorile mele; 
Şi din tine brăzișorii 
Voi să-mi fie frățiorii; 
Şi toate lemnele crude 
Să-mi fie în loc de rude; 
Ş-ale tale floricele 
Ca nepoți și nepoţele. 


Mă rog iar, pustie, ție, 
Milă de mine să-ți fie, 
Şi să mă fereşti de toate 
Păzindu-mă-n zi și noapte 
De năluciri, de ispite, 

Şi de fiarele cumplite. 


Şi să mă-ntăreşti în răbdare, 
Dându-mi bună cugetare; 
Să sufăr vara căldura 
Şi iarna degerătura; 

De mă-i vedea-n vro durere, 
Să-mi dai a ta mângâiere, 
Stând doftor boalelor grele 
Şi balsam ranelor mele, 
Ca din lume când m-oi duce, 
Să-mi poci da sufletul dulce 
Întru Aceluia mână 
Ce m-a zidit din ţărână“. 


6 Cf. M. Gaster, Literatura populară română, ediţie, prefaţă și note de 
Mircea Anghelescu, Ed. Minerva, București, 1983, p. 38-42. 

Prezenţa acestor cântece de stea în epoca romantică, culese, 
între alţii, şi de acelaşi autor care scria Spitalul amorului, dar care 
compunea și muzică psaltică, este foarte importantă. Ele sunt o 
alternativă, alături de cronicile rimate, la neoanacreonticele cân- 
tece de lume, care propuneau închinarea la idolul frumuseţii fe- 
minine. 

Dacă mergem pe ideea că și unele şi altele sunt tradiționale, 
că au o existență neîntreruptă, dar și neîntrerupt conflictuală, 
numai că unele sunt clasic-eclesiale şi altele sunt oficial prohibite 
şi cu o circulaţie oarecum subterană/ suburbană/ subculturală, 
neagreată, în acest caz modernitatea nu mai apare chiar atât de 
inedită în manifestările sale şi chiar polemica pe tărâm ideologic 
nu mai reprezintă o noutate absolută. 

Eminescu însuși proiectează, în permanenţă, lupta sa inte- 
rioară pe un fond dramatic, care exclude din ecuaţie orice gând 
al frivolităţii. Cred că este relevant faptul că un alt poem în care 
sunt refuzate favorurile erosului, se intitulează Pustnicul (titlu 
coincident — deși fără legătură directă între ele — cu al uneia din 
redacţiile textului dedus din Varlaam și loasaf!): 


Sala-mbrăcată cu-atlas alb ca neaua, 
Cusut cu foi şi roze vișinii, 
Şi ceruită strălucea podeaua 
Ca și-aurită sub lumine vii — 
Lumini de-o ceară ca zăharu — o steauă, 
Diamant topit pe-oricare din făclii. 
Argint e-n sală și de raze nins 
E aerul pătruns de mari oglinzi. 


Copile dulci ca îngerii — virgine — 


61 A se vedea: Dan Horia Mazilu, Varlaam și Ioasaf. Istoria unei cărți, 
Op. cit, pp. 231 ml. 

Prin sală trec purtând cununi de flori; 
Ah! vorba înger scapă pe oricine 
De lungi descrieri, dulce cititoriu — 
Astfel acum ea mă scăpă pe mine 
Să zugrăvesc terestrele comori, 
Acele dulci, frumoase, june-scule 
Cu minţi deșerte şi cu inimi nule. 


La ce-aș descrie gingașa cochetă, 
Ce-abia trecută de-optsprezece ani, 
Priviri trimite, timide, şirete, 
Când unui tont, ce o privea avan, 
Când unui ghiuj*?, cu mintea căpietă, 
Urât ș-avar, sinistru și pleşcan, 
Sau unui general cu talia naltă, 
Strigău şi prost ca și un bou de baltă? 


Să cânt cum samănă de rău, impulsul 
În corp de înger, sufletul diform? 
Ironiei lui Byron să-i simt pulsul 

Ori autorului ce-a scris Marion de Lorme%? 

Să descriu nopţi romantice ? — Avulsul 

Ce apele plângând le-aruncă — adorm 
Chiar îngerii — și în azur muiete 

Curg stele de-aur dulci și-mprăştiete ? 


Şi să discos dar inima femeii 
Suspinsă-n nopți albastre, plin' de-amor? 
Ah, a ei patimi au firea scânteii; 





Cuvânt albanez: bunic. Om bătrân și ramolit, cf. DEX 2009. 
6 A se vedea: 
http://www.hugo-online.org/Plays/marion_de_lorme_1829.html. 

În clipa ce le naște, ele mor; — 
Închideţi ochii, căci păzească zeii 
L-a lor lucire să te uiţi cu dor: 
Abisuri sunt în suflet. Pe o clipă 
Pasiunea li lumin-a lor risipă. 


La ce escursiuni? — Ce nu sunt oare 
Unde v-au dus, în sala cea de bal, 
Pe înflorite, dulci și moi covoare, 
Unde mii flori mirosul lor esal”; 
Sub a perdelei umbră scutitoare, 
Ce de trădarea mândrului cristal 
Al marilor oglinzi te scapă sigur, 
Când vrei s-observi cum grupe se configur. 


Deci după o perdea! Pe-o moale sofă 
A lene șade-un înger de copil. 
În păru-i negru-o roșie garofă, 
În ochi albaştri plutitori ș-agil 
Şi haina de-albă, strălucită stofă 
Cuprinde-un mijloc mlădiet-gentil, 
Ce lin se-ndoaie parc-ar sta să culce 
Sub evantaliu-i ce plutește dulce. 


Un înger, da! aripa doar se cade 
Pe ai ei umeri albi ca neaua, goi, 
Spre-a fi un îngeraş precum se cade. 
Ş-apoi ce bine-i ca s-o credeți voi! 
Cine-ar ghici v-odată cumcă şade 
Un demon crud în suflet de noroi? 


Cu vorba înger însă eu săracul 

Mă voiu scuti de a descri — pe dracul. 


Aceeași gândire, de care vorbeam anterior, împrumutată 
din literatura patristică şi isihastă, de la Sfinţii loan Gură de Aur, 
Vasile cel Mare și Nicodim Aghioritul, se regăsește intactă și în 
poemul Când te-am văzut, Verena... (elaborat înaintea poemului 
Gelozie, dar la care noi am ales să ne referim mai întâi, datorită 
viziunii sale totalizatoare): 


Când te-am văzut, Verena, atunci am zis în sine-mi: 
Zăvor voi pune minţi-mi, simţirei mele lacăt, 
Să nu pătrundă dulce zâmbirea ta din treacăt 
Prin ușile gândirei, cămara tristei inemi. 


Căci nu voiam să ardă pe-al patimilor rug 
Al gândurilor sânge şi sufletu-n cântare-mi; 
Şi nu voiam a vieţii iluzie s-o sfaremi 
Cu ochii tăi de-un dulce, puternic vicleșug. 


Te miri atunci, crăiasă, când tu zâmbești, că tac: 
Eu idolului mândru scot ochii blânzi de șerpe, 
La rodul gurii tale gândirile-mi sunt sterpe, 
De cărnurile albe eu fălcile-ți dizbrac. 


Şi pielea de deasupra și buzele le tai. 
Hidoasa căpăţână de păru-i despoiată, 
Din sânge şi din flemă scârbos e închegată. 
O, ce rămase-atunci naintea minţi-mi? Vai! 


*: M. Eminescu, Opere, IV, ediţie critică îngrijită de Perpessicius, Ed. 
Academiei RPR, București, 1952, p. 202-204. 

Nu-mi mrejuai gândirea cu perii tăi cei deși, 
Nu-mi pătrundeai, tu idol, în gând vreodinioară; 
Pentru că porți pe oase un obrăzar de ceară 
Păreai a fi-nceputul frumos al unui leș. 


Oricât fii mlădioasă, oricum fie-al tău port, 
Şi blândă ca un înger de-ai fi cântat în psalme 
Sau dacă o heteră jucând băteai din palme, 
Priveam deopotrivă c-un rece ochi de mort. 


De dulcea iscodire eu mă feream în lături. 
În veci cătam în suflet mânia s-o întărât, 
Ca lumea și-a ei chipuri să-mi pară vis deşert 
De muierești cuvinte și lunecoase sfaturi. 





% În strofele 2-4 se expune exact pedagogia recapitulată de Sfântul 
Nicodim: „lar de va ajunge vreodată un fur ca acesta să te răpească, să te 
nevoieşti măcar a nu lăsa pe idolul Afroditei, adică al poftei celei urâte, a 
se întipări în sufletul tău. [...] 

Iar dacă diavolul nu încetează a te supăra cu idolul acela al feţei ce a 
ajuns de s-a tipărit în nălucirea ta, te sfătuieşte pe tine dumnezeiescul Gură 
de Aur și Sfânta Singlitichia să unelteşti acest meșteșug, ca să te izbăveşti 
de împătimirea ta, adică: scoate cu mintea ta ochii idolului aceluia, scoate- 
i cărnurile de pe fălci, taie-i buzele, scoate-i pielea cea de pe deasupra ce 
se arată frumoasă și socotește aceea ce se ascunde dedesubt cât este atât 
de grețoasă, căci om nu suferă a o vedea fără urâciune și îngrețoșare. 

Pentru că nu este altceva, fără numai o căpăţână despuiată și os cu 
totul roșit, plin de sânge și înfricoşat la vedere. [...] ...Şi se va vedea acea 
închegare urâtă de oase goale. 

Şi așa socotească-se ce era cea dorită. 

Că așa gândul s-ar fi putut ține de la deşearta rătăcire, căci cea iubită 
nimic nu era, fără numai sânge cu flegmă oarecare amestecată”, cf. Cu- 
viosul Nicodim Aghioritul, Paza celor cinci simțuri, op. cit., p. 63-64. 

Ușor te biruieşte poftirea frumuseții, 
Ziceam — și o privire din arcul cel cu gene 
Te-nvaţă crud durerea ființei pământene 

Şi-n inimă îţi bagă el viermele vieţii [deșarte]. 


Venin e sărutarea păgânei zâne Vineri 
[Venera, Afrodita], 
Care aruncă-n inimi săgețile-ndulcirii, 
Dizbărbătează mintea cu vălul amăgirii - 
Deci în zadar ţi-e gura frumoasă, ochii tineri. 


Decât să-ntind privirea-mi, ca mâni fără de trup, 
Să caut cu ei dulcea a ochilor tăi vrajă, 
În porţile acestea mi-oi pune mâna strajă. 
De nu -— atunci din frunte-mi mai bine să mi-i rup. 


Observăm că Eminescu reproduce întocmai, în poemele 
sale, concepţia isihastă despre războiul cu gândurile şi cu pati- 
mile, lupta cu minţile demonice. Și nu vedem niciun impediment 
în a considera amănuntele acestea ca ilustrând aspecte autobio- 
grafice foarte reale. Undeva își nota: 


„Prin rugăciune şi umilință se întărește mușchiul ini- 
mii noastre, de putem suporta durerea”. 


O asemena afirmaţie nu o poate face sau nu poate să 
stârnească interesul decât celui care practică rugăciunea isihastă, 
mai precis, decât celui care are experienţă în legătură cu efectele 
pe care le produce rugăciunea neîncetată, rugăciunea inimii, 


 M. Eminescu, Opere, XV, op. cit., p. 348. 

care, în primă fază, solicită foarte mult și oboseşte miocardul, 
pentru ca, ulterior, rugăciunea să intre în ritmul inimii şi acesta 
să capete o forță și o rezistență mai mare, atât fizic, cât și spiritual. 
Schimbările acestea interioare, isihaste, reprezintă un detaliu 
ignorat cu desăvârşire de cei care nu au experienţa practică a ru- 
găciunii isihaste. Şi, deși nu am studiat problema, înaintăm totuși 
o ipoteză: se poate ca inima lui Eminescu să fi cedat foarte greu 
nu numai pentru că, în esenţă, era un om foarte sănătos, ci și da- 
torită acestor exerciţii duhovnicești care întăresc mușchiul inimii. 

Poetul reţinea că prin poarta ochilor și apoi prin uşile gândirei 
şi imaginației intră poflirea frumuseții lfeminine], adică patima 
concupiscenţei în suflet. Prin ochiul care vede şi prin mintea care 
consimte să primească gândurile din afară pătrunde gândul 
păcatului în casa sufletului și în cămara tristei inemi. Ca şi isihaştii, 
dar și precum întreaga înțelepciune vetero și neotestamentară, 
Eminescu susține că erotismul descătușat înseamnă jertfire a 
ființei umane şi a celei mai bune componente a ei, mintea curată 
și sfântă, pe-al patimilor rug. Pentru această iubire necurată şi 
pătimașă omul trebuie să plătească, cu al gândurilor sânge (magni- 
fică expresie!). Adică, cu degradarea dureroasă a atributului său 
esențial de ființă rațională, de chip al lui Dumnezeu, de stăpân 
peste patimile iraționale, dezumanizante. 

În alt poem, Eminescu spunea că a dăruit femeii „partea cea 
mai bună/ Din inima-mi și minte” (Pierdută pentru mine, zâmbind 
prin lume treci!). 

Şi tot în conformitate cu filosofia ortodoxă isihastă este și 
afirmația poetului că și-a direcționat mânia împotriva tentațiilor 
lumești (filosofia ortodoxă insistă pe ideea că mânia, partea 
irascibilă a sufletului, trebuie concentrată asupra patimilor și 
păcatelor și nu împotriva aproapelui) şi că se educa să contemple 
lumea ca pe un vis deșert, ceea ce constituie o mărturie irefuta- 
bilă că lumea ca umbră și vis (precum și lumea ca teatru) sunt 

principii vechi în viața și gândirea eminesciană, însușite încă din 
fragedă tinereţe, din arealul său religios tradițional de existenţă, 
sunt ale cugetării ortodoxe patristice și nu ale filosofiei germane 
sau budiste. 

Pedagogia Sfântului loan Gură de Aur — din ale cărui omilii 
am citat mai devreme în secţiunea de față — este reprodusă în 
poezie într-un mod aproape identic, Eminescu utilizând chiar 
termenii hrisostomici în acea strofă şi în acele versuri subliniate 
de către noi, atunci când vorbeşte despre alcătuirea feței ispiti- 
toare „din sânge și din flegmă” (le citează aidoma şi Sfântul Ni- 
codim). 

Mai sunt și alte poeme în care se poate citi că Eminescu s-a 
reîntors cu gândul, în momentele de deziluzie, la recomandările 
conținute în literatura ascetică parcursă de poet, ca spre exemplu 
în lar fața ta e străvezie: 


Dar în curând și nicio umbră 
Din frumuseţea ta n-a fi — 
Trei zile numai vei fi astfel 
Apoi..., apoi vei putrezi. 


Pământ nesimţitor şi rece 
De ce iluziile sfermi? 
De ce ne-arăţi că adorarăm 
Un vas de lut, un sac de viermi? 


O altă poezie (M-ai chinuit atâta cu vorbe de iubire) surprinde 
acuratețea confesiunilor poetului cu privire la experiența amo- 
roasă într-o direcție convergentă cu cele menționate de noi mai 
sus: 

Ai fi ucis și capul și inima din mine 
Dacă-n a tale lanţuri eu m-aș fi prins mai bine. /.../ 


Cum mulțumesc eu soartei că am scăpat de tine 
Făr-a comite, Doamnă, păcatul moștenit. 
Azi iarăşi mă văd singur și fericit și bine! 
Azi muza mea mă cată cu ochiul liniștit. 


Acele nopţi turbate de doruri și suspine 
S-au dus ca un vis negru, sălbatec şi urât! 
Azi iarăşi capu-n visuri eu îl cufund prin cărți... 


În acelaşi timp, în lirica sa, Eminescu mărturisește că țelul 
final al căutărilor sale era o femeie curată și sfântă, neatinsă de 
patimă, care să-l iubească cu toată inima, precum vedem în 
poemul Pierdută pentru mine, zâmbind prin lume treci!, la care ne- 
am referit şi puţin mai devreme: 


Eu caut pe-nţeleptul cel mai nebun -— arate-mi 
O singură femeie lipsită ce-i de patemi 
Şi eu... eu îl voi crede, în stare tot să cred: 
- Numai a ei făptură de înger dac-o văd — 
Că niciodată buza n-atinse-o altă buză, 

Că niciodată-urechea de-amor nu vru s-auză, 
Că niciodată ochii-i n-opri c-un blând repaos 
Pe-o față bărbătească... că ea nu s-a adaos 
În gându-i sau cu fapta în rândul altei vieți... 


Le cred, le cred pe toate... de ce nu mi-o spuneţi? 
Spuneți că-i ca omătul din proaspăt abia nins, 
Că gura i-i fecioară, că ochiu-i e virgin 


60 


Şi mâna asta dulce, ca floarea cea de crin, 
Că nu a strâns-o nimeni, că n-a răspuns cu strâns — 
Că setea de iubire pe ea n-o au atins. 


Ca un ecou peste timp, Nichita Stănescu răspundea acestor 
versuri, într-o altă tonalitate lirică, dar exprimând regretul 
pierderii idealului feminin, sfânt, din vechime, în care încă mai 
credeau „mult vechii de romantici”, mai ales Eminescu: „De ce 
n-aş crede că exiști/ tu ce respiri în unde,/ tu singură, văzuto doar 
cu ochiul/ triunghiular, din frunte” (vol. În dulcele stil clasic). 

Legat de cele ce am afirmat, despre idealul feminin şi despre 
lupta cu patima concupiscenţei, confruntare duhovnicească, 
care, se pare, că nu i-a fost necunoscută lui Eminescu, conform 
mărturiilor poetice pe care ni le-a lăsat, am mai avea de spus 
câteva cuvinte și despre ceea ce credem noi că a fost, pentru 
marele nostru poet, idealul sfințeniei sau idealul ascetic. 

De altfel, din câteva versuri din Strigoii, remarcăm definirea 
Ortodoxiei, în mod exemplar, ca „mistica religie”, sintagmă pe 
care o interpretăm individualizant, în contextul liric de care 
vorbeam: „Făcliile ridică, se mișc-în line pasuri,/ Ducând la 
groapă trupul reginei dunărene,/ Monahi, cunoscătorii vieții 
pământene, / Cu barbele lor albe, cu ochii stinși sub gene,/ Preoţi 
bătrâni ca iarna, cu gângavele glasuri. // O duc cântând prin 
tainiți şi pe sub negre bolţi,/ A misticei religii întunecoase cete,/ 
Pe funii lungi coboară sicriul sub părete,/ Pe piatra prăvălită pun 
crucea drept pecete/ Sub candela ce arde în umbra unui colț”. 

Cetele de Monahi, întunecoase, ale misticei religii, indică nu un 
atribut peiorativ, ci un superlativ apofatic. 

Vom vedea în continuare mărturisirile poetului în legătură 
cu idealul său ascetico-monastic din tinereţe, în faţa căruia a 
căpătat ulterior întâietate cel al feminităţii angelice. 

Din poeziile sale am înţeles că, în vremea primei tinereți, 
poetul a oscilat în problema căii pe care o va alege în viaţă. S-a 
dedicat întâi studiului, cunoașterii, gnoseologiei, pentru ca înțe- 
lepciunea să-i întraripeze zborul cugetării. 

A ales școala cunoașterii, după cum se vede din Scrisoarea 
II, şcoala unde „lumea cea gândită pentru noi avea ființă,/ Şi, din 
contră, cea aievea ne părea cu neputinţă”, în locul a ceea ce unii 
numesc astăzi școala vieții iar el numea școala lumii sau a femeii 
— în acelaşi poem: „Azi adeseori femeia, ca şi lumea, e o școală,/ 
Unde-nveţi numai durere, înjosire şi spoială;/ La aceste academii 
de științi a zânei Vineri |Venera, numele latin al Afroditei]/ Tot 
mai des se perindează şi din tineri în mai tineri,/ Tu le vezi pri- 
mind elevii cei imberbi în a lor clas,/ Până când din școala toată 
o ruină a rămas” (Scrisoarea II). Între cele două școli, Eminescu 
preferă calea cunoașterii şi a înțelepciunii, renunțând benevol să 
frecventeze academia Afroditei. 

Dintr-o perspectivă mai mult sau mai puţin asemănătoare, 
dilema alegerii între amor și înțelepciune este pusă în discuţie şi 
în mult comentata poezie Floare albastră, în care universul inte- 
rior, cu ale sale „stele”, „ceruri nalte”, „râuri în soare”, „întune- 
cata mare” sau „câmpii asire”, este preferat de poet în locul „co- 
drului cu verdeață” (ca imagine a idealității terestre), al realității 
în care „izvoare plâng în vale” (valea plângerii care este lumea 
aceasta) și al iubitei ademenitoare. 

Însă, voit sau ne-voit, iubirea pătrunde în viața poetului. O 
primă mare iubire a sa, din perioada Ipoteștiului, numită Elena, 
moare foarte tânără şi poetul se va întoarce mereu cu gândul fie 
la ea (a se vedea poemul O, 4ulce înger blând...), fie la simbolul ei, 
pentru a susține că femeia sau iubirea care i-a fost menită din cer 
a murit mai înainte de vreme — precum în poemul Din lira spartă: 

Din lira spartă a mea cântare 
Zboar-amorțţită, un glas de vânt, 
Să se oprească tânguitoare 
Pe un mormânt! 


Oare femeia pe care mie 
Dumnezeu Sântul o-a destinat 
În patu-acela de cununie 
S-a-nfășurat? 


O caut, gându-mi şi-o-nchipuiește, 
Dar n-am văzut-o de când eu sunt... 
Oare amorul ce îmi zâmbește 
E în mormânt? 


Odată ce s-a despărţit de idealul său ascetic primordial, 
Eminescu a căutat apoi toată viaţa acel ideal de femeie, care să 
fie un înger întrupat, să vină în calea sa „ca un înger dintre oa- 
meni” (Atât de fragedă), să fie „umbra frumuseţii cei eterne pe 
pământ” (Scrisoarea V) sau care să aibă ca prototip al curăţiei, ne- 
vinovăţiei și sfințeniei pe Maica Domnului: „să-mi răsai ca o 
icoană/ A pururi Verginei Marii,/ Pe fruntea ta purtând coroa- 
nă”... (Atât de fragedă). 

Însă, adeseori, poetul a fost sfâşiat între idealul său angelic, 
de la care aștepta ca să fie capabil să-i redea seninătatea, să îm- 
pace demonul din el însuşi, „un demon ce-nsetează după dulcile- 
i lumine”, ale îngerului-femeie, și realitatea dură, în care „ea de- 
vine pozitivă” (Scrisoarea V), o femeie utilitaristă. 

Această realitate din urmă, Eminescu o numește adesea, pe 
drept cuvânt, demonică (vezi, spre exemplu, Venere și Madonă) — 

pentru Nicolae Filimon era prozaică” —, infernală, ucigașă în 
raport cu setea lui de fericire şi cu dorul după serenitatea 
sufletului, la care el aspira să ajungă alături de femeia iubită. 
Calea pe care și-o alesese inițial poetul era una a înțelepciunii 
ascetice, din care erau rejectate ispitele senzualiste. 

Ca urmare, în poemele eminesciene apare destul de des 
ideea că intrarea iubitei în viaţa sa a făcut să dispară Îngerul său 
de pază, al cărui loc poetul ar fi dorit apoi să fie luat de îngerul- 
femeie, de icoana femeii, care să fie „o icoană de lumină” (Singu- 
rătate) în viaţa sa: 


Când sufletu-mi noaptea veghea în estaze, 
Vedeam ca în vis pe-al meu înger de pază, 
Încins cu o haină de umbră și raze, 
C-asupră-mi c-un zâmbet aripele-a-ntins; 
Dar cum te văzui într-o palidă haină, 
Copilă cuprinsă de dor și de taină, 
Fugi acel înger de ochiu-ţi învins. 


Ești demon, copilă, că numai c-o zare 
Din genele-ţi lunge, din ochiul tău mare 
Făcuşi pe-al meu înger cu spaimă să zboare, 
EI, veghea mea sfântă, amicul fidel? 

Ori poate!...O,-nchide lungi genele tale, 





$ „Am făcut observațiuni serioase asupra prozaismului în care au 
căzut aceşti demoni în formă de angeli, când m-am convins că femeile din 
clasa de jos iubesc şi vând pe amanții lor pentru aur, că burghezele se ina- 
moră de numele și pozițiunea socială a amantului lor, iar femeile din clasa 
aristocratică sunt atât de sceptice și epicuriane, încât schimbă amanții mai 
des decât crinolinele şi scufiile...”, cf. Nicolae Filimon, Escursiuni în Germa- 
nia meridională. Nuvele, postfață şi bibliografie de Paul Cornea, Ed. Miner- 
va, Bucureşti, 1984, p. 182. 

Să pot recunoaște trăsurile-ți pale — 
Căci tu — tu ești el. 


(Înger de pază) 


Şi ah, era atâta de frumoasă, 
Cum numa-n vis o dată-n viaţa ta 
Un înger blând cu faţa radioasă, 
Venind din cer se poate arăta. 


(Fiind băiet păduri cutreieram) 


Poetul nu a primit, aşadar, iubirea pentru o femeie ca ideal 
al vieţii sale până în momentul în care nu s-a născut în fiinţa sa 
convingerea că iubita poate fi un alt înger de pază al său, care să 
îl vindece de scepticism, să îi redea serenitatea paradisiacă, lui, 
demonului, celui care a devenit demon prin faptul că a pierdut 
fermitatea și fervoarea credinței din copilărie — o ipostază care 
este însă departe de ceea ce noi definim astăzi ca fiind un nihilist 
sau un apostat. Femeia aleasă urma să devină o icoană tutelară a 
fericirii sale, o fiinţă care să-i ofere liniște, fericire şi echilibru su- 
fletesc în mod desăvârşit. 

De aceea, altfel putem privi şi înţelege, prin prisma celor 
afirmate, acele poeme în care Eminescu se confesează în legătură 
cu direcțiile pe care putea să le urmeze viaţa sa și cu motivațiile 
și consecinţele deciziei finale. Însă, chiar şi motivele pentru 
această din urmă alegere sunt tot de ordin religios, deşi vorbim 
despre o substituție, a Îngerului-păzitor, cu femeia. 

Şi aceasta, fiindcă caracteristicile acestei femei, care era 
destinată de Dumnezeu să-l împlinească pe pământ, fac parte din 
paradigma, ușor de recunoscut (dacă ne dăm jos ochelarii post- 
moderni), a sfințeniei. 

Tangenţial cu subiectul, remarcăm aici epitetul palidă, din 
sintagma palidă haină, despre care trebuie să facem unele pre- 
cizări. Cuvântul palid în sine nu semnifică întotdeauna paloarea şi 
nici culoarea galben șters. Câteodată, el înseamnă contrariul, și 
anume luminos. lată, spre exemplu, cum descria Bonifaciu Flo- 
rescu, intersectarea fastă, pe stradă, cu Alexandrescu: 


„Crezui că în ochiul său, un moment îndreptat spre 
mine, zărisem flacăra geniului și pe faţa sa era răspândită 
acea paloare (s. n.) care, zice poetul, nu va mai părăsi chipul 
lui Moise din ziua când văzuse faţa lui Dumnezeu”. 


Paloarea cu pricina înseamnă nu un chip palid, ci, dimpotrivă, 
O față radioasă, plină de lumină. Asemenea, copila îmbrăcată într- 
o palidă haină — care ia locul Îngerului încins cu o haină de umbră şi 
raze —, poartă, de fapt, în ochiul poetului, un veșmânt de lumină, 
amănunt care face mai lesne de înţeles substituţia. 

Mergând înapoi pe acest fir şi legându-l de ceea ce numeam 
a fi fost la început un adevărat ideal ascetic și studios-contem- 
plativ al foarte tânărului Eminescu, descoperim o mărturisire 
despre idealul monastic ca posibilă cale de împlinire a vocației 
sale, alături de cea eroică şi de cea erotică - ultima din ele, din 
perspectiva pe care am evidenţiat-o deja — după cum se vede și 
din poemul Care-o fi în lume...: 


s Gr.[igore] Alexandrescu, Poezii. Proză, Ed. Minerva, București, 
1985, p..297. 

— Care-o fi în lume și al meu amor? 
Sufletul întreabă inima cu dor. 


Va fi mănăstirea cu zidiri cernite, 
Cu icoane sânte și îngălbenite, 


Va fi vitejia cu coif de aramă 
L-ale cărei flamuri patria te cheamă, 


Ori va fi o dulce inimă de înger 
Să mângâie blândă ale mele plângeri? 


L-am cătat în lume. Unde o să fie 
Îngerul cu râsul de-albă veselie? 


Unde o să-l caut, mare Dumnezeu... 
Poate-i v-o fantasm-a sufletului meu? 


Ba nu, nu! Oglinda sufletului meu 
Îmi arat-adesea dulce chipul său, 


Căci oglinda-i rece îmi arat-o zeie 
Cu suflet de înger, cu chip de femeie, 


Dulce şi iubită, sântă şi frumoasă, 
Vergină curată, steauă radioasă, 


Şi să mă iubească, s-o iubesc şi eu, 
Să-i închin viaţa sufletului meu. 


Dar ce râde lumea? Ce râde și spune? 
— Femeia nu este ce crezi tu, nebune. 

Faţa ei e-o mască ce-ascunde un infern 
Şi inima-i este blestemul etern, 


Buza ei e dulce, însă-i de venin, 
Ochiu-i te omoară, când e mai senin. 


Şi-apoi ce-i amorul? Visu-i și părere, 
Haina strălucită pusă pe durere. 


Dar dacă e astfel unde-i a mea zână 
Cu chipul de înger muiat în lumină? 


- N-a fost niciodată. De-a fost vreodată 
Atunci în mormântul cel rece o cată. 


De n-a fost — imagină-ți singur în tine 
Un înger din ceriuri cu aripi senine, 


Pe care deodată cu sufletul tău 
Pe lume-l trimise de sus Dumnezeu 


Şi care-nainte de-al întâlni tu 
În sufletul morţii fiinţa-și pierdu. 


Şi cântă pe-ăst înger de dulce amor 
Şi plânge-l cu jale și plânge-l cu dor; 


Din sufletu-ți rece tu fă o grădină 
Cu râuri de cânturi, cu flori de lumină; 


Colo-n cimitirul cu cruci risipite 
Te primblă adesea cu gânduri uimite; 

Alege-ţi o cruce, alege-un mormânt 
Şi zi: Aici doarme amorul meu sânt; 


Şi cântă la capu-i şi cântă mereu; 
Dormi dulce și dusă, tu, sufletul meu! 


Deşi în Scrisoarea V, spre exemplu, avem portretul femeii 
corupte, venale, al femeii-Dalilă (reafirmare a tradiției biblice în 
care gândea şi se integra poetul), Eminescu va rămâne mai de- 
grabă la convingerea că „tu ești sfântă prin iubire” (Venere și Ma- 
donă). 

Însă pe această femeie ideală, care să întrupeze virtuțile 
curăției și sfinţeniei dorite de către el, Eminescu nu a aflat-o și de 
aceea, pentru a nu susține că ea n-ar putea să existe — ceea ce ar 
fi fost fals, din perspectiva istoriei Creștinismului, cel puţin —, 
spunea adesea că ea a murit înainte ca el s-o cunoască. 

Se observă că femeia, pentru Eminescu, corespundea idea- 
lului feminin creștin-ortodox, opus imaginii păgâne a femeii vi- 
ciate de corupție morală și libertinaj, care pentru el reprezenta o 
adevărată desfigurare a feminităţii. În același timp, nicăieri, în 
poezia lui Eminescu, femeia nu apare în ipostaza pasivă de obiect 
al veneraţiei, incitator la leșinuri, de trup adorat, ca în lirica neo- 
anacreontică. Până târziu, nu vom mai vorbi în poezia ro- 
mânească de fiziologia sentimentului erotic. 

Într-o interpretare care poate avea veleități ortodoxe, ea, 
femeia din versurile lui Eminescu, trebuie să fie îngerul lui pă- 
zitor, după cum și el trebuie să fie îngerul ei păzitor. Și unul 
altuia să-și fie întărire în fericire şi sfințenie. 

Idealul feminității angelice nu este pentru poetul nostru 
unul edulcorat, ca în creştinismul apusean (așa cum apare în 
picturile Renaşterii), ci o pretenţie foarte pertinentă și conformă 

cu tradiția, pentru care sfințenia reprezintă desăvârșirea uma- 
nului, iar femeia trebuie să fie o cale de salvare, de mântuire 
pentru bărbat, ca și bărbatul pentru femeie. 

Am remarcat o singură idee neortodoxă, netradițională, 
aceea că „femeia-i prototipul îngerilor din senin” (Venere și Ma- 
donă). Sursa erorii (vorbind din punct de vedere teologic) este la 
Bolintineanu (care păstrează în versurile sale accente idolatre din 
poezia anacreontică) şi mai cu seamă la Heliade-Rădulescu (pe 
care ulterior Eminescu îl acuză de falsificarea teologiei), care 
vede în Eva „model de frumuseţe al angelii din ceruri” (Anatolida 
sau Omul şi forțele). Este o teză teologică străină ariei ortodox- 
bizantine. 

Având în vedere că, în poemul evocat, Venere și Madonă, 
Eminescu vorbeşte de Rafael și de creaţia sa, „Madona dum- 
nezeie”, putem presupune o influenţă din spațiul romano-catolic, 
unde cultul mariologic (mai ales prin falsa dogmă a imaculatei 
concepții, care pune semnul de egalitate între rolul Fecioarei şi 
cel al lui Hristos în iconomia mântuirii) a depășit limitele admise 
de cugetarea ortodoxă. 

Negoiţescu pune tot pe seama influenţei lui Heliade și o altă 
concepție străină spiritualității româneşti, cea despre „îngeri- 
stele, ce i-au înfierbântat imaginaţia și visul tinereţii [lui Emi- 
nescu și care] vin desigur din influența heliadescă”*. Nu vin din 
influența heliadescă, ci, indirect, din influența foare mare pe care 
a avut-o apocriful Cartea lui Enoh în literatura romantică euro- 
peană şi pe care a resimţit-o şi Eminescu — dar am discutat despre 
acest subiect cu altă ocazie și nu mai insistăm aici. 

Însă acest ideal feminin eminescian presupune, în mod 
evident, asceza şi nevoinţa sfințeniei, chiar dacă nu în interiorul 
unei Mănăstiri, ci în sânul familiei (asceza în lume nu e nicio 


“ Ion Negoiţescu, Scriitori moderni, vol. Il, Ed. Eminescu, București, 
1097 puli, 

noutate, nicio contradicție pentru conștiința tradițională — pentru 
vremurile din urmă, spre exemplu, toată literatura ortodoxă 
vorbește despre Monahismul în lume), pentru că iubirea cu- 
noaşte la Eminescu împlinirea și ascensiunea infinită numai în 
cadrul căsătoriei şi niciodată printr-o relație pasageră, pe care 
poetul o respingea: 


Ca toţi să fiu? ca dânşii să fiu viclean făţarnic? 
Să cumpăr cu un zâmbet, un zâmbet iar zădarnic; 
Viaţa adoratei și gingașei copile 
Să o pătez cu umbra plăcerei unei zile 
Şi să iubesc ca dânșii... când partea cea mai bună 
Din inima-mi și minte i-a ei pe totdeauna? 


(Pierdută pentru mine, zâmbind prin lume treci!) 


În ochii altor oameni tu eşti o carne vie, 
O neted-arătare, un animal gentil. 
Ei doresc mâna-ţi albă pe frunte să-i mângâie 
Căci dulce e şi mică mânuţa-ți de copil. 


Ei doresc buza-ți coaptă, nectar amar de patimi, 
Ei vor să-ți sugă ochiul, divinul ochiul tău, 
Tu lor li-eşti femeie, o jucărea de patimi... 

Căci nimeni nu te vede astfel cum te văd eu. 


Nu! Pentru mine ești tu ca glasul unei coarde 
Ce nemaiauzită a fost pe-acest pământ 
Şi inima-mi bolnavă la văzul tău îmi arde 
De jos în sus o simt dar mișcată, tremurând. 

(În ochii altor oameni)? 


Intr-o scrisoare din 1882, către Veronica Micle, răspunzând 
imputărilor născute de gelozia acesteia, Eminescu mărturisea 
acest ideal al său: 


„Oare n-ai pătruns tu încă natura mea de călugăr (subl. 
n.) pentru a şti că nu există amuzament pentru mine fără 
cuie. 24 


Chiar şi în interiorul idealului erotic, Eminescu își păstrează 
natura de călugăr, solemnă, ascetică, serioasă. Iubirea pe care o 
dorea Eminescu era una care să se perpetueze nu doar în întreagă 
viața aceasta, ci care să fie eternă, să dureze întreaga veșnicie: 
„Chiar de murim, ajungem limanul fericirii” (Sarmis). Tocmai de 
aceea avem în poezia de dragoste eminesciană nenumărate 
sugestii onirice, hipnotice şi tanatice, despre care exegeza literară 
a vorbit din destul şi care demonstrează dorul poetului de în- 
veşnicire a iubirii sale. 

De altfel, Biserica, Mănăstirea sau Călugărul sihastru sunt 
prezenţe extrem de frecvente în lirica eminesciană, după cum 
este şi dorul după o iubire sfântă, desăvârșită în căsătorie. Şi 
chiar din acest motiv, atunci când eroii poemelor sale sunt 
dezamăgiţi în iubire, ei sfârșesc prin a deveni călugări, prin a se 
întoarce la asceza minții și a inimii, la lupta cu gândurile şi cu 
patimile. Mai mult decât atât, ceea ce preconiza să se întâmple cu 





7 M. Eminescu, Opere, XV, ed. Perpessicius, p. 939. 

71 Dulcea mea Doamnă ! Eminul meu iubit. Corespondența inedită Mihai 
Eminescu — Veronica Micle, ediţie îngrijită, transcriere, note și prefață de 
Christina Zarifopol-Illias, Ed. Polirom, lași, 2000, p. 124. 

eroii săi în poeme, nu era pentru el doar o fantezie literară. Se 
pare că amănuntul acesta poetic a fost aproape de a se transforma 
într-unul biografic. 

Urmărind mărturiile celor din apropierea sa, Theodor 
Codreanu susţine că, în 1882-83, înainte de a fi arestat și internat 
cu forța, Eminescu a avut intenţia să intre în monahism”. 

Când dragostea sa se transformă în deziluzie, poetul însuşi 
se întoarce la înțelepciunea învățăturilor ascetice, pe care și-o 
însușşise practic, înainte de a interveni etapa îndrăgostirii. Apare, 
de asemenea, și ideea că, dacă femeia nu e sfântă și fidelă iubirii, 
atunci ispita feminină poate deveni un pericol pentru mântuire, 
o capcană existenţială, „când scena astei viețe e-al mântuirei 
faur” (Femeia?... măr de ceartă). 

În acelaşi poem, precizează că femeia are puterea să facă din 
el un Sisif, un condamnat la chinul și la Infernul veșnic — dar şi 
că „adorata” este „un sac de viermi”, cum spunea şi altundeva 
mai devreme: 


Atâta-nţelepciune pari a vedea [în femeie], ş-atâta 
Plăcere pare-a duce în inima-amărâtă, 
Când capul c-oboseală pe umăru-i ţi-l culci 
Sau când te uiţi în ochii-i ucizător de dulci, 
Încât chiar mântuirea cea veșnică ţi-o sfermi 
Şi redevii un Sisif — sacrifici[u] pentru viermi... 


In același sens, în alt poem, S-a dus amorul..., poetul afla o 
explicaţie pentru neîmplinirea visului său de iubire în faptul că 
„Prea am uitat de Dumnezeu,/ Precum uitarăm toate”... 





2 Theodor Codreanu, Dubla sacrificare a lui Eminescu, 2009, PDF, 


ediţie online, revăzută şi adăugită, p. 291. 

Eminescu este un poet care și-a pus toată nădejdea în forța 
mântuitoare a iubirii. Dezamăgirea care l-a luat în stăpânire, 
când i s-au ruinat speranțele de împlinire a visului de iubire pe 
acest pământ, s-a transformat într-un fluviu de sentimente du- 
reroase, un adevărat tăvălug de suferinţă, însă de o mare putere 
spirituală, care l-a rupt treptat de fantezie, l-a spălat şi l-a curățit 
atât de iluzia iubirii împlinite la modul absolut pe pământ, cât şi 
de iluzia artei — pentru că melancolia dragostei este cea care se face 
vers (Singurătate). 

Singurătatea, absenţa femeii, a ființei iubite trezește melan- 
colia, iar melancolia naște versul. Versul lui Eminescu este pro- 
fund nostalgic, pentru că exprimă, în esenţă, o pierdere imensă, 
o jale sfâşietoare, care depășește sfera romantică. Sesizând rolul 
central al acestui aspect în lirica eminesciană, George Gană îşi 
intitulează studiul Melancolia lui Eminescu, ocupându-se în chiar 
primul capitol de precizarea esenței acestei melancolii. G. Gană 
a fost preocupat să stabilească fizionomia lumii care generează o 
astfel de melancolie şi o face folosindu-se de analizele lui Jean 
Starobinski: 


„Născută din slăbirea sacrului, din distanţa crescândă 
dintre conștiință şi divin și refractată și reflectată prin 
situaţiile și operele cele mai diverse, ea este așchia din 
carnea acestei modernităţi, care de la greci încoace nu înce- 
tează a se naște”. 


O acoladă -— care nu cuprinde medievul românesc, chiar 
dacă se poate vorbi și de un alt tip de melancolie, care e nostalgia 


7% Cf. George Gană, Melancolia lui Eminescu, Ed. Fundaţiei Culturale 
Române, București, 2002, p. 9. 

paradisiacă, în virtutea căreia „am putea spune că Adam e cel 
dintâi melancolic”7+ - uneşte antichitatea greacă și epoca 
modernă, după cum, ceva mai târziu, vom vedea că Eminescu 
însuși sesizează, definindu-se ca modern, deşi se simte agresat și 
nu reconfortat de această constatare — așa cum se vor simţi toți 
poeţii noștri moderni, începând cu Bacovia — pe care și G. Gană 
observă şi îl receptează tot ca un spirit afin lui Eminescu. 

Eminescu nu se simte modern în adâncul fiinţei sale, ci om al 
timpului modern (aici a intuit bine Maiorescu), parte a unei con- 
juncturi istorice din care nu se putea smulge, de care nu putea 
face abstracţie, lăsându-se defazat, chiar dacă reveria îl purta 
prin epoci ideale, ale lui Alexandru cel Bun, Mircea cel Bătrân, 
Ştefan cel Mare sau Matei Basarab (Scrisoarea III, Scrisoarea IV, 
Sărmanul Dionis etc). 


„Dacă epoca romantică a fost un timp al melancoliei, a 
fost pentru că anumite evoluții spirituale și sociale au 
cunoscut atunci faze critice. [...] Melancolia, ca şi termenii 
sinonimi Weltschmerz, ennui, mal du siecle ș. a. semnifică 
o insatisfacție sufletească sau o tristeţe existenţială care, în 
ultimă analiză, trebuie înțelească "ca un fenomen conse- 
cutiv morţii lui Dumnezeu şi secularizării conștiinței euro- 
pene, începând de la Renaștere" [...]. Cu timpul..., viața 
spirituală s-a diminuat și omul a fost luat în stăpânire de 
urât și de nevoi: "Preste tot credinţele vechi mor, un ma- 
terialism brutal le ia locul, cultura secolului mână-n mână 
cu sărăcia claselor lucrătoare ameninţă toată clădirea mă- 
reață a civilizaţiei creștine”. Într-un cuvânt, "e o epocă în 
care ideile mari asfinţesc, în care zeii mor" [spunea Emi- 
nescu în Timpul, 5 aprilie 1879, cf. Opere, X, p. 214]. 


74 Idem, p. 12. 

Afirmaţii asemănătoare aflăm şi în alte articole. lată 
încă două exemple: 


"Ireligiozitatea se întinde într-un mod înspăimân- 
tător', scrie poetul la 6 septembrie 1880, pentru a reveni 
peste patru zile: "Dispariţiunea sentimentului religios e de 
regretat nu numai la noi, dar pretutindenea" [Opere, XI, p. 
325, 330]. [...] E greu de găsit un poet romantic care să fi 
exprimat pe spaţii mai mari şi cu o vibraţie mai puternică 
decât Eminescu tristețea destrămării societății traditionale (S. 
n.) a ţării sale şi nemulțumirea pentru stările de lucruri — 
sociale, economice, morale — produse de revoluţia burghe- 
ză. Reflexul acestei stări de spirit, documentată de toată 
publicistica, nu trebuie căutat numai în poezia lui de atitu- 
dine socială, fiind un factor care a accentuat melancolia 
difuză în toată opera”P. 


Melancolia se repercutează în literatura vremii, de la Goe- 
the la Verlaine, dar şi în lirica românească, iar Eminescu o sesi- 
zează ca atare: 

„Ca poeţi melancolici îi receptează pe Grigore Ale- 
xandrescu (Și ca Byron, treaz de vântul cel sălbatic al durerii,/ 
Palid stinge-Alexandrescu sânta candel-a sperării,/ Descifrând 
eternitatea din ruina unui an) şi pe Bolintineanu (Și din liră 
curgeau note şi din ochi lacrimi amare! Şi astfel Bolintineanu 
începu cântecul său) şi chiar veselul Alecsandri e văzut şi în 
această lumină mai sumbră: bard şi "elegant poet de salon”, 
"cu toate acestea se rătăceşte pe piscurile de granit a gândi- 
rei în nourii cei suși ai melancoliei puternice" [Opere, XV, p. 
421] 6. 


75 Idem, p. 9-11, 13. 
7 Idem, p. 15. 

Am semnalat aceste lucruri acum, pentru că Eminescu 
însuși, în versul și în poezia amintite mai sus, leagă melancolia 
de singurătate (care dă titlul poemului), de absenţa iubitei, vers 
plecând de la care și G. Gană și-a iniţiat studiul şi observaţiile. 
Însă precizări importante, conexe cu toate aceste aspecte, avem 
să facem și în capitolele următoare. 

În poezia lui Eminescu, exprimarea acestei deznădejdi a 
pierderii iubirii capătă vii tonalități de smerenie și pocăință. 
Versurile au evidente sonorități psalmodice, iar retorica și recu- 
zita terminologică aparţin, fără dubii, palierului ortodox omiletic 
şi filocalic. 

Dosoftei și Miron Costin, poezia veche și moral-religioasă 
era, chiar și într-un mod paradoxal, model pentru primii poeți 
români, și ne referim aici inclusiv la cei denumiți neoanacre- 
ontici, după cum am văzut într-un volum anterior. Ecourile 
ortodoxe și filocalic-isihaste nu sunt necunoscute sau străine de 
poezia lui Eminescu, mai ales când acesta ajunge la tensiuni 
interioare aproape insuportabile și lasă ca durerea lui să curgă în 
mod fulminat în versuri. Astfel de versuri au un temperament 
ortodox foarte bine conturat al sufletului deznădăjduit de lume 
și de nimicnicia omenească și care nu poate fi confundat cu pesi- 
mismul și mizantropia schopenhaueriene. 

Pecetea tradițională este recognoscibilă atât în plan spiri- 
tual-afectiv, cât și în planul stilistic și imagistico-muzical al poe- 
melor — influenţa imaginilor şi a sonurilor elegiace din imno- 
grafie nu e de lepădat, a plângerilor sfâșitoare. Neaflarea idealui 
său de iubire, în lume, l-a făcut profund nefericit, a declanșat în 
el, cum spuneam, o revărsare sentimentală zdrobitoare, care are 
în versurile sale inconfundabile tonalități psalmodice și religi- 
oase. În momentele de rememorare postumă a clipelor fericite de 
dragoste, iubita este chemată să răsară din valurile vremii, de unde 
a fost înghițită de marea acestei lumi viclene și înșelătoare: „Din 

valurile vremii, iubita mea, răsai...// Cum oare din noianul de 
neguri să te rump,/ Să te ridic la pieptu-mi, iubite înger 
scump”... (Din valurile vremii... 

În Sonete există numeroase aluzii la textele fundamentale ale 
Ortodoxiei. Un Sonet începe astfel cu următoarele versuri: „Când 
însuși glasul gândurilor tace,/ Mă-ngână cântul unei dulci 
evlavii”. Și continuă: „Atunci te chem; chemarea-mi asculta-vei?/ 
Din neguri reci plutind te vei desface?”. 

„Când însuși glasul gândurilor tace” este un vers care ne 
trimite fără echivoc la repere isihaste, la tăcerea gândurilor la 
care nevoitorii ajung prin rugăciunea inimii. Referirea lui la 
tăcerea gândurilor sau a minţii, nu ne poate conduce decât la o 
singură concluzie: poetul era un intim al textelor isihaste şi filo- 
calice. Deşi folosite într-un context care nu e religios (tehnică 
literară iniţiată de Dosoftei, Cantemir și de scriitorii medievali), 
asemenea aluzii ne certifică influența covârșitoare pe care au 
avut-o asupra sa scrierile vechi și religioase şi care iese la su- 
prafaţă din sufletul lui, în momentele de maximă tensiune, de 
mare încordare spirituală. 

În poezia prepaşoptistă și pașoptistă există imne religioase 
Și expresii poetice care secondează formulările dogmatice ale 
credinţei ortodoxe, pasajele scripturale devenite liturgice sau des 
invocate în oratoria religioasă, dar nu am aflat o atât de mare 
intimizare cu ascetismul filocalic și cu isihasmul, ca în opera lui 
Eminescu. Sau formula poetică mai concisă şi mai puţin fas- 
tuoasă a acelora — în comparaţie cu Eminescu — nu ne permite să 
întrevedem sensuri la fel de bogate, deşi ele ar fi putut fi cumva 
subînțelese de către autori. 

Chemarea iubitei „din neguri” și „din valuri”, pe lângă 
faptul că partajează un topos tradițional, seamănă foarte mult cu 
o implorare a scoaterii ei din Infern, pentru că ea s-a lăsat 
înghițită de valurile vremii și ale lumii, s-a lăsat ademenită și 

înşelată de chipul trecător al acestei lumi deşarte. Într-o variantă 
a poemului Din valurile vremii, poetul îşi arată dorința de a o 
mântui: „O, nu fugi, iubito, plutind astfel înnot/ Răpită de 
nimicul vieţii şi de tot/ Ca frunzele când toamna, pe lume-și 
mână vântu-i /.../ Din valurile vremii mă lasă să te mântui”7. 

Idealul său de femeie era o icoană de femeie, „o icoană de 
lumină” (Singurătate), „femeie între stele și stea între femei” (Din 
valurile vremii...), care să se apropie cât mai mult, prin bunătate 
şi frumuseţe interioară, de arhetipul feminin, pe care Dumnezeu 
l-a arătat în Preacurata Sa Maică. El a așteptat să întâlnească în 
viață „femeia pe care mie/ Dumnezeu Sântul o-a destinat” (Din 
lyra spartă...). Imaginea angelică a iubitei confirmă și ea un recurs 
la Ortodoxie, la felul în care este percepută femeia în Biserică, la 
cum trebuie să fie desăvârșirea ei: femeia curată și sfântă, 
urmând modelul Maicii Domnului și al Sfintelor. 

De aceea, ea este purtătoare de pace și aducătoare de liniște 
în suflet: „Puterea nopţii blând însenina-vei/ Cu ochii mari și 
purtători de pace?/ Răsai din umbra vremilor încoace,/ Ca să te 

văd venind — ca-n vis, aşa vii!”. lar într-un alt Sonet, apropierea 
ei are ceva din puritatea genezei cosmice: „Iu nici nu știi a ta 
apropiere/ Cum inima-mi de-adânc o liniștește,/ Ca răsărirea 
stelei în tăcere”. 

Imaginea femeii-stea apare și în Luceafărul: „O, vin”, în părul 
tău bălai/ S-anin cununi de stele,/ Pe-a mele ceruri să răsai/ Mai 
mândră decât ele”. Însă și această imagistică face parte tot din 
mentalitatea ortodoxă a poporului român, pentru care frumoasă 
ca luna și ca stelele înseamnă o comparaţie nu cu strălucirea 
exterioară a aştrilor, ci cu lumina interioară a frumuseții spiri- 
tuale, care e veşnică. Căci „luna între stele” este „cum e Fecioara 
între Sfinţi”. lar fata de împărat din Luceafărul, care este frumoasă 


77 Cf. M. Eminescu, Opere, II, ed. critică de Perpessicius, Ed. Fundația 
Regele Mihai I, Bucureşti, 1944, p. 220. 

ca luna între stele, are ca icoană a frumuseții pe Maica Domnului, 
după cum înseși versurile poemului ne descoperă. 

Expresia în sine se regăsește și în Istoria ieroglifică — [can- 
delele templului] „ca soare[le] lumina și ca luna între alte stele să 
arăta” —, ceea ce ne dovedește peremptoriu vechimea ei și faptul 
că Eminescu, cel mai probabil, a descoperit-o într-un text al lite- 
raturii noastre vechi — sursele omiletice erau izvoarele de in- 
spiraţie pentru viziunile cosmice. 

Iubirea este „visul de lumină” (Atât de fragedă), momentul 
întâlnirii e „ceasul sfânt în care ne-ntâlnirăm” (sonetul Sunt ani 
la mijloc...), iar poetul speră cu disperare că iubirea îi va sfinți pe 
amândoi: „Ş-o să-mi răsai ca o icoană/ A pururi Verginei Marii,/ 
Pe fruntea ta purtând coroană -/ Unde te duci? Când o să vii?” 
(Atât de fragedă...). 

În Sărmanul Dionis, iubirea dintre Dionis/ Dan și Maria, 
sfințenia sentimentului dintre cei doi, îi face să recupereze starea 
de fericire a cuplului primordial, dar şi puterile primilor oameni, 
pe care aceia le-au avut mai înainte de căderea din Rai. Eminescu 
ne oferă, bineînţeles, un tablou, al forțelor umane corespunzând 
primordialității, născut din imaginaţia sa (ajutată şi de Hexaimera 
și de alte precizări patristice), dar corespondența este evidentă. 
Iubirea readuce sfinţenia, recuperarea naturii umane inițiale ne- 
pervetite, căci prin iubire 


„se restaurează fiinţei [umane] și puritatea și atributele 
creatoare pe care le-a pierdut prin cădere, izvorul intact de 
sfințenie și putere”?. 





73 Dimitrie Cantemir, Istoria ieroglifică, op. cit., p. 131. 
7 Zoe Dumitrescu-Bușulenga, Eminescu — cultură şi creație, Ed. 
Eminescu, București, 1976, p. 83-84. 

Rezonanţele onomastice sunt, de asemenea, un indicator 
spre sursa şi optica creștină a poetului. Imaginea iubirii sfințite 
prin statornicie apare în mai multe locuri în creaţia sa, ca de 
exemplu în poemul Pe lângă plopii fără soț: „Lu trebuia să te 
cuprinzi/ De acel farmec sfânt,/ Şi noaptea candelă s-aprinzi/ 
Iubirii pe pământ”. Regretul sfâșietor al lui Eminescu este „Că 
nu mai vrei să te arăți/ Lumină de-ndeparte,/ Cu ochii tăi în- 
tunecați/ Renăscători din moarte! /.../ Prea mult un înger mi-ai 
părut/ Şi prea puţin femeie,/ Ca fericirea ce-am avut/ Să fi putut 
să steie. /.../ Și poate nici nu este loc/ Pe-o lume de mizerii/ Pentr- 
un atât de sfânt noroc/ Străbătător durerii!” (S-a dus amorul...). 

Suferinţa poetului era cu atât mai insuportabilă, cu cât sim- 
țea în conștiința și în inima sa că iubirea e veșnică, că nu este un 
sentiment perisabil, că ea nu se poate stinge, așa după cum şi 
persoana iubită este destinată veșniciei. Gândul extincției, al 
disoluției în neant, însemna o profundă măcinare și erodare inte- 
rioară, întrucât era un nonsens pentru el. lubirea nu poate 
accepta niciodată ideea de resorbţie în neant, numai ura sau 
nepăsarea se pot împăca cu absurdul unei asemenea presupu- 
neri. Şi aflăm aici o altă dovadă pentru a rejecta opiniile conform 
cărora Eminescu ar fi crezut și, în consecinţă, ar fi așteptat o 
întoarcere în neființă sau în Nirvana. 

Aici, la Eminescu, nu e vorba de Nirvana, în viziune 
budistă, ci de o suferinţă devoratoare, nimicitoare, prin care su- 
fletul poetului își simte nimicul (nimicnicia, vanitatea existenţei), 
în mod spiritual, din cauza durerii foarte profunde. 

Semnificative sunt versurile poemului Când amintirile..., 
din care răzbate logica imbatabilă a poetului: dacă universul, 
creat de Dumnezeu din iubire, rămâne mereu acelaşi, plin de 
aceeași splendoare, de ce nu poate să rămână și minunea iubirii 
nealterată? Cum ar putea cosmosul să fie mai nepieritor decât 
iubirea, când din iubire a fost creat? Răspunsul nu poate fi decât 

acela că lipsa iubirii e o aberaţie, un non-sens, o nebunie care nu 
poate fi acceptată de un om cu minte întreagă. 

Poetul ar fi dorit ca şi iubirea sa să fi fost la fel de statornică 
şi de neclintită ca şi frumuseţea și neclintirea cosmică: „Deasupra 
casei tale ies/ Și azi aceleași stele,/ Ce-au luminat atât de des/ 
Înduioșării mele.// Putut-au oare atâta dor / În noapte să se 
stângă,/ Când valurile de izvor/ N-au încetat să plângă,// Când 
luna trece prin stejari/ Urmând mereu în cale-şi,/ Când ochii tăi, 
tot încă mari,/ Se uită dulci și galeşi?”. 

Eminescu insistă destul de mult, după cum s-a putut obser- 
va și din exemplele noastre, pe imaginea și conceptul de răsărire 
și de renaștere a iubitei „din neguri” și „din valuri”. Acești ter- 
meni sunt foarte familiari oricărei conștiințe ortodoxe sau care 
cunoaște cărțile vechi, în faţa căreia ei denumesc întreitele valuri 
ale patimilor care năvălesc peste oameni și marea ce amară a 
vieţii acesteia și a lumii care trăieşte în păcate. În timp ce noianul 
de neguri are şi el o semnificație similară, fiind o referire la scu- 
fundarea ei în adâncul uitării și al pierderii, care este ladul şi în 
care poetul nu suportă să o știe. 

Verbele a răsări şi a renaşte au conotaţii anastasice, redemp- 
torii, cu atât mai mult cu cât sunt așezate în același context cu 
marea învolburată și aspră (Mai am un singur dor) a lumii acesteia 
și cu noianul de neguri din care trebuie să iasă, să se înalțe, 
înviind, iubita sa: „Din noaptea vecinicei uitări/ În care toate 
curg,/ A vieţii noastre desmierdări/ Şi raze din amurg,// De unde 
nu mai străbătu/ Nimic din ce-au apus -/ Aş vrea odată-n viață 
tu/ Să te înalți în sus” (Din noaptea). 

Iubirea este cea care vrea să îl învie, să-l renască, înălțându- 
| din mormânt și din lad pe cel iubit, să-l ridice deasupra nepu- 
tințelor şi a defectelor proprii, să-l aşeze în lumina care desă- 
vârşește, în realitatea veșnică a Împărăției Cerurilor, unde nu 
mai poate fi atins de durere sau de stricăciune. 

Eminescu ajunge în cele din urmă la constatarea experiată a 
faptului că persoana umană este o realitate veşnică, care devine 
veșnică prin nașterea sa în această lume și că iubirea se perpe- 
tuează dincolo de prezenţa ei și de contactul fizic, iar îndepăr- 
tarea şi înstrăinarea de ființa iubită provoacă o suferinţă cruntă, 
o durere insuportabilă: „Icoana stelei ce-a murit/ Încet pe cer se 
suie:/ Era pe când nu s-a zărit, / Azi o vedem şi nu e.// Tot astfel 
când al nostru dor/ Pieri în noapte-adâncă,/ Lumina stinsului 
amor/ Ne urmărește încă” (La steaua). 

Simbolistica ortodoxă, pe temeiuri evanghelice, care asea- 
mănă pe Sfinţi cu stelele, pentru că ei sunt aştrii care luminează 
în Împărăţia cea de sus, este și temeiul pentru care Eminescu 
folosește verbul a răsări cu conotaţii pascale, precum și compa- 
rații iconografice şi iluminatorii/ fotianice. O dovadă în plus este 
şi poemul-rugăciune către Preasfânta Fecioară, Răsai asupra 
mea...: 


Răsai asupra mea, lumină lină, 
Ca-n visul meu ceresc d-odinioară; 
O, Maică Sfântă, pururea Fecioară, 

În noaptea gândurilor mele vină. 


Speranţa mea tu n-o lăsa să moară 
Deşi al meu e un noian de vină; 
Privirea ta de milă caldă, plină, 

Îndurătoare-asupra mea coboară. 


Străin de toţi, pierdut în suferința 
Adâncă a nimicniciei mele, 
Eu nu mai cred nimic şi n-am tărie. 

Dă-mi tinereţea mea, redă-mi credința 
Şi reapari din cerul tău de stele: 
Ca să te-ador de-acum pe veci, Marie! 


Eminescu nu credea, prin urmare, în puterea gestului orfic 
sau dantesc de a cobori, ca un om simplu, în Infern, ci, în mod 
ortodox, credea în puterea rugăciunii și a iubirii, care imploră pe 
Dumnezeu şi pe Preasfânta Sa Maică, ca să dăruie mântuirea, 
înălțarea din beznele Iadului. 

Credem, așadar, că am detectat în versurile lui Eminescu un 
jurnal poetic, care poate fi un document credibil și a cărui lectură 
atentă ne poate ilumina, de la sine, multe necunoscute. Doar că 
această lectură nu s-a făcut, până la noi, cel puţin nu în sensul 
intenţiei de a stabili un traseu al gândirii poetice și, mai ales, un 
izvor și un fundament al ei. 

Mortua est! 


Făclie de veghe pe umezi morminte, 
Un sunet de clopot în orele sfinte, 
Un vis ce îşi moaie aripa-n amar, 

Astfel ai trecut de al lumii otar. 


Trecut-ai când ceru-i câmpie senină, 
Cu râuri de lapte și flori de lumină, 
Când norii cei negri par sombre palate 
De luna regină pe rând vizitate. 


Te văd ca o umbră de-argint strălucită, 
Cu-aripi ridicate la ceruri pornită, 
Suind, palid suflet, a norilor schele, 
Prin ploaie de raze, ninsoare de stele. 


O rază te-nalță, un cântec te duce 
Cu braţele albe pe piept puse cruce, 
Când torsul s-aude l-al vrăjilor caier 

Argint e pe ape şi aur în aer. 


Văd sufletu-ți candid prin spaţiu cum trece; 
Privesc apoi lutul rămas...alb și rece, 
Cu haina lui lungă culcat în sicriu, 
Privesc la surâsu-ţi rămas încă viu — 


Şi-ntreb al meu suflet rănit de-ndoială, 


8 Articol revăzut, publicat inițial aici: 
https://www.teologiepentruazi.ro/2012/06/17/haos/. 

De ce-ai murit înger cu faţa cea pală? 
Au nu ai fost jună, n-ai fost tu frumoasă? 
Te-ai dus spre a stinge o stea radioasă? 


Dar poate acolo să fie castele 
Cu arcuri de aur zidite din stele, 
Cu râuri de foc şi cu poduri de-argint, 
Cu ţărmuri de smirnă, cu flori care cânt; 


Să treci tu prin ele, o sfântă regină, 
Cu păr lung de raze, cu ochi de lumină, 
În haină albastră stropită cu aur, 

Pe fruntea ta pală cunună de laur. 


O, moartea e-un chaos, o mare de stele, 
Când vieaţa-i o baltă de vise rebele; 
O, moartea-i un secol cu sori înflorit, 
Când vieața-i un basmu pustiu şi urât. — 


Dar poate...0o! capu-mi pustiu cu furtune, 
Gândirile-mi rele sugrum cele bune... 
Când sorii se sting și când stelele pică, 

Îmi vine a crede că toate-s nimică. 


Se poate ca bolta de sus să se spargă, 
Să cadă nimicul cu noaptea lui largă, 
Să văd cerul negru că lumile-și cerne 
Ca prăzi trecătoare a morții eterne... 


Ş-atunci de-a fi astfel...atunci în vecie 
Suflarea ta caldă ea n-o să învie, 
Atunci graiu-ți dulce în veci este mut... 


86 


Atunci acest înger n-a fost decât lut. 


Şi totuși, ţărână frumoasă și moartă, 
De racla ta razim eu harfa mea spartă 
Şi moartea ta n-o plâng, ci mai fericesc 

O rază fugită din chaos lumesc. 


Ş-apoi...cine ştie de este mai bine 
A fi sau a nu fi...dar ştie oricine 
Că ceea ce nu e, nu simte dureri 
Şi multe dureri-s, puține plăceri. 


A fi? Nebunie și tristă şi goală; 
Urechea te minte și ochiul te-nșală; 
Ce-un secol ne zice, ceilalți o deszic. 
Decât un vis sarbăd, mai bine nimic. 


Văd vise-ntrupate gonind după vise, 
Pân' dau în morminte ce-așteaptă deschise, 
Şi nu ştiu gândirea-mi în ce să o stâng; 
Să râd ca nebunii? Să-i blestem? Să-i plâng? 


La ce?...Oare totul nu e nebunie? 
Au moartea ta, înger, de ce fu să fie? 
Au e sens în lume? Tu chip zâmbitor, 

Trăit-ai anume ca astfel să mori? 


De e sens într-asta, e-ntors şi ateu, 
Pe palida-ţi frunte nu-i scris Dumnezeu. 


Eminescu e, cu siguranţă, autorul care are nevoie de multe 
recitiri. Dacă mesajul poate părea simplu de priceput într-o pri- 

mă instanţă, reevaluările pot conduce la concluzii din ce în ce mai 
neașteptate. Poate tocmai de aceea, Eminescu a avut nevoie de 
aproape un secol și jumătate ca să ne inițiem în opera lui...Şi nu 
sunt sigură că am terminat această iniţiere, chiar dacă unii sunt 
siguri că s-au plictisit de mult de opera lui... 

În fine...poeziile zise „de tinereţe” ale lui Eminescu conțin 
nucleele unor desfășurări lirice și reflexive mai ample, ulterioare. 

Mortua est! seamănă, la o primă impresie, cu un manifest 
sceptic deconcertant de vehement — mai ales sfârşitul ei pare a nu 
lăsa loc de echivocuri. În paranteză fie spus, lipsa de echivoc e 
numai aparentă, pentru că — după cum Steinhardt putea să 
interpreteze O scrisoare pierdută în termeni creștini — Părintele 
Constantin Galeriu, spre exemplu, găsea că nu e nimic nihilist în 
aserțiunea poetului „Pe palida-ţi frunte nu-i scris Dumnezeu”, 
întrucât moartea nu poartă semnătura lui Dumnezeu (nu e 
creaţia Lui) şi ea, moartea, este cu adevărat...atee. 

Așa încât interpretările pot varia, între aceasta pe care am 
menționat-o mai sus și cele obișnuite care subliniază deprimarea 
și scepticismul poetului. 

O cercetare mai îndelungată a operei poetice face însă să 
iasă la iveală alte aspecte: poemul este o sumă de idei esenţiale, 
ba chiar o sinteză a unor reflecții mult și adânc măcinate ale poe- 
tului. Tocmai acest lucru e cel care dezarmează: Eminescu avea 
la tinereţe o profunzime filosofică și poetică pe care alți autori n- 
o ating sau de-abia o ating la bătrâneţe. Așa încât, cei care-au 
observat, de la bun început (Ibrăileanu şi Călinescu), prăpastia 
între el şi pașoptişti (atât ca rafinament poetico-stilistic, cât şi ca 
înmagazinare de știință şi filosofie), aveau și de ce... 

Prin urmare, revenind la Mortua est!, nici nu ştii cum să 
formulezi: sunt niște idei și viziuni aflate in nuce, ale operei 
eminesciene, sau sunt opinii şi concepții pe care o judecată 
uluitor de matură pentru vârsta poetului le-a rostuit atât de mult 

în interiorul conştiinţei sale, încât ele erau deja cimentate în 
optica sa? Ar fi fost deci îndreptăţit să spună: „Optzeci de ani îmi 
pare în lume c-am trăit” (Departe sunt de tine...). 

Poemul Mortua est! stilizează însă un regret care îl va obseda 
întreaga viață: moartea tinerei fete care a fost prima sa iubire (pe 
care o numește Elena, într-o variantă). Departe însă de a evoca 
doar acest sentiment, poemul înglobează, cum am spus, gânduri 
și reflecţii a căror stratificare denotă parcurgerea unor epoci de 
cugetare în puţini ani. Tocmai acest fenomen stă la baza unei ar- 
monii prozodice și profunzimi poetice de prim ordin în lirica ro- 
mânească romantică. 

Mulţi se-mpiedică în ceea ce li se pare pedanteria unor ter- 
meni sau atitudini romantice — prea cunoscute și prin urmare 
dezagreabile pentru ei, cei care, pentru epoca și pretențiile 
lor...avansate, nu fac nici pe departe cât a făcut Eminescu -— și 
pierd din vedere faptul că o analiză serioasă riscă să-ţi consume 
existența sau că, discutată în contextul poeziei și al societății 
românești de atunci, apariţia lui Eminescu...nu se explică. 

Voi trece în revistă, deci, câteva paliere de reflecţie care pot 
fi observate în poemul evocat. Titlul e un strigăt, Mortua est! (E 
moartă!), dar versurile nu expun o lamentaţie dezlânată, nici nu 
constituie o...erupţie emoțională. De la un cap la altul, poemul e 
un ghem de simboluri. Te simți ca în „lavirinthul Critului”, vorba 
lui Cantemir (pe care o utilizează atât în Divan, cât şi în Istoria 
ieroglifică, ca metaforă a nedumeririi). 

Enigmele încep de la primul vers, care e probabil de 
neînțeles pentru un cititor contemporan mai necitit, care nu ştie 
că „făclie de veghe” e o metaforă inspirată (preluată intenţionat) 
de la Gr. Alexandrescu, care denumeşte luna, iar „umezi 
morminte” poate sugera roua dimineţii, când e timpul prive- 
ghiului și al comemorării morţilor, din Israelul antic până în Ro- 
mânia de azi, și deopotrivă, în mod alegoric, plânsul după cei 

plecați dintre noi — la fel „Stelele nasc umezi pe bolta senină”, în 
Sara pe deal, pentru că stelele sunt icoanele Sfinţilor care se roagă 
cu lacrimi pentru umanitate. 

Să indice acest amănunt - prezența mormintelor, a cimi- 
tirului — necesitatea includerii poemului eminescian în genul 
romantic al contemplării la morminte (Bolintineanu: O noapte la 
morminte, Alexandrescu: Mormintele. La Drăgășani, Cimitirul), 
ceea ce nu exclude (stră)vechimea atitudinii, a acestui fel de refle- 
xivitate, în a cărei istorie intră vizita lui Alexandru cel Mare la 
mormântul lui Ahile, dar şi a Sfântului Sisoe (ucenic al Sfântului 
Antonie cel Mare) la mormântul lui Alexandru, vizite de pe urma 
cărora a străbătut veacurile refrenul „ubi sunt qui ante nos”? Că 
viața aceasta e „vis ce îşi moaie aripa-n amar't!, se poate afla din 
mai multe creații poetice eminesciene. Strofa a doua expune 
viziuni pe care Eminescu le dezvoltă și cu alte ocazii, în Călin 
Nebunul şi Memento mori: 





sI Gestul e reprodus în Andrei Mureşanu și Mureşanu, spre exemplu: 


Când somnul frate-al morţii, pe lume falnic zace 
Cu genele-i închise, cu visele-i de pace, 

Când palida gândire prin ţara morţii trece, 

Şi moaie-n visuri de-aur aripa ei cea rece... 


(Andrei Mureşanu) 


Şi somnul, frate-al morţii, cu ochii plini d-eres, 
Prin regia gândirii ne-nfiinţate trece 

Şi moaie-n lac de visuri aripa lui cea rece; 

Cu gând făr' de ființă a lumii frunte-atinge - 
În minte fericirea, mizeria i-o stinge. 


(Mureşanu) 

Şi cu neguri îmbrăcate-s lan, dumbravă și pădure, 
Stele galben tremurânde mişcă-n negurile sure, 
Intră-n domele de nouri argintii multicoloane, 
De-a lor rugă-i plină noaptea, a lor dulci şi moi icoane 
Împle văile de lacrimi de-un sclipit împrăştiet 
Când în cârduri cuvioase sus pe cer se mișcă-ncet. 


(Călin Nebunul) 


Luna înspre ea îndreaptă pasuri luminoase-ncete, 
Diadem de topiţi aștri arde-n blondele ei plete, 
Încălzind aerul serei, strălucindu-i fruntea ei; 

Ale domei scări negrite se-nsenin — ca neaua sara —; 
Intră-n domă. Ard columne sub lumina ei cea clară 
Şi-și aruncă unu-ntr-altul umbra neagră dintre ei. 


Stelele în cârduri blonde pe regină o urmează, 
Aerul, în unde-albastre, pe-a lor cale scânteiază 
Şi rămân întunecate nalte-a cerurilor bolți; 
Doma străluceşte-n noapte ca din marmură zidită, 
Prin o mreajă argintoasă ca prin vis o vezi ivită, 
A ei scări ajung din ceriuri a stâncimei negri colți. 


(Memento mori) 


Nu am citat în zadar viziunile mai detaliate din aceste poe- 
me. Ele ne pot lămuri un tipar reflexiv și vizionar. E vorba de un 
peisaj celest, în care elementul primordial este doma, prin care se 
înțelege un templu/ o biserică, descifrare susținută de solicitarea 
constantă a altor termeni și imagini din aceeaşi sferă: „icoane” 

ale stelelor, de a căror rugă e plină noaptea, „cârduri cuvioase” 
de stele, (secvenţe reluate și în alte versuri din Memento mori: 
„Caravane de sori regii, cârduri lungi de blonde lune/ Și po- 
poarele de stele, universu-n rugăciune”...). 

De asemenea, comună e imaginea căilor lactee (cred că 
putem să le spunem așa): în Mortua est! sunt numite „râuri de 
lapte”, iar în Memento mori avem imaginea „căii scânteietoare” 
pe care o lasă în urmă, ca o trenă, traiectoria cosmică a stelelor. 
Lumina stelelor îşi împrăștie sclipetul peste văile de lacrimi ale 
pământului (care, am spus-o de nenumărate ori, conform Psal- 
Hirii, este o vale a plângerii): e o rugăciune compătimitoare. 

E o imagine fundamentală în didahiile lui Antim Ivireanul 
— pe care am remarcat-o și comentat-o în teza noastră doctorală*? 
— în care stelele cu „tâmple de argint” (tâmplă poate desemna 
mintea/ cugetarea, dar înseamnă și catapeteasmă şi indică prin 
aceasta tot o arhitectură cosmic-eclesială, ca mai târziu la Emi- 
nescu: să fie o simplă coincidență?) și cu ochi închiși de osteneală 
simbolizează Biserica eternă în rugăciune neoprită pentru lume. 

Ceea ce vrem să punem în lumină este faptul că, începând 
cu strofa a doua din Mortua est!, poezia discută două posibile căi 
de urmat ale sufletului celei adormite. Şi că prima dintre ele re- 
prezintă o situaţie în care existența spirituală are continuitate 
post-mortem, în care se deschid porțile unei biserici cosmice (așa 
cum şi-o reprezintă imaginaţia romantică a lui Eminescu, căreia 
îi bănuim însă fundamente în opera lui Antim): „Irecut-ai când 
ceru-i câmpie senină,/ Cu râuri de lapte și flori de lumină,/ Când 
norii cei negri par sombre palate,/ De luna regină pe rând vizi- 
tate”. 





s2 A se vedea: 
https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

Ca o confuzie de planuri care va reveni obsesiv în creaţiile 
eminesciene, peisajele celeste de acest fel păstrează întotdeauna 
o anumită amprentă a îndolierii şi elemente de ceremonial fune- 
rar, fie că e vorba de „regina nopţii moartă” şi de toată scenogra- 
fia din poemul Melancolie, fie de luna care „zugrăvește umbre 
negre peste giulgiuri de zăpadă” (Călin Nebunul) sau „pe linţolii 
de zăpadă” (Luna iese dintre codri). Cred că au avut dreptate unii 
(de la V. Streinu la G. Gană) care au intuit că Eminescu se co- 
mentează destul de mult prin sine însuşi... 

Am putea comenta amănunţit fiecare vers, dar, pentru a nu 
lungi la infinit discuţia, vrem să scoatem în evidență, mai de- 
parte, doar câteva aspecte care ni se par foarte relevante. 

O privire atentă va remarca, în tabloul (de multe strofe) al 
ascensiunii către cer a sufletului celei plecate de pe pământ, ocu- 
rența binomului cromatic alb-galben sau aur-argint: 


Cu râuri de lapte [căi lactee] şi flori de lumină [stele] 
ja) 
Prin ploaie de raze, ninsoare de stele 

PP, 

Argint e pe ape şi aur în aer 
33, 

Dar poate acolo să fie castele 

Cu arcuri de aur zidite din stele, 
Cu râuri de foc şi cu poduri de-argint... 


O repetiție atât de insistentă nu poate fi nesemnificativă. 
Această prezenţă, copleșitoare și iradiantă, a aurului şi argintu- 
lui, este menită să pună în ramă tezaurul de frumuseţe și puritate 
interioară al fetei, aşa cum o văzuse Eminescu. 

Epitetul pală, din versul „De ce-ai murit, înger cu faţa cea 
pală?”, nu indică, cum s-ar putea crede, paloarea mortuară, ci, 
dimpotrivă, strălucirea de înger a feței sale, pentru că pal/ palid 
circulase în epoca pașoptistă şi cu sensul contrar celui cunoscut 
azi. 

Eminescu pune probleme extrem de dificile începând de la 
vocabular... 

Pe de altă parte, a doua cale pusă în balanţă este cea a 
neantului, pe care o are în vedere „al meu suflet rănit de-ndoială” 
și îndurerat că iubita ar putea să nu mai fie decât „țărână fru- 
moasă şi moartă”. 

„Gândirile-mi rele sugrum! cele bune”... 

În aceste circumstanţe închipuie poetul, în strofele a zecea 
şi a unsprezecea, primul tablou eshatologic din poezia sa (cel 
puțin în ce priveşte opera publicată). 

E importantă această corelaţie... 

Încât putem spune că alte versuri, mult discutate, precum 
„Că vis al morţii-eterne e viaţa lumii-ntregi” (Împărat și proletar) 
sau „Căci e vis al nefiinţei universul cel himeric” (Scrisoarea I) îşi 
au cumva începutul aici, în acest impact dureros, care vrea să 
stingă lumea, dacă sufletul drag s-a stins: „Când sorii se stâng şi 
când stelele pică,/ Îmi vine a crede că toate-s nimică. // Se poate 
ca bolta de sus să se spargă,/ Să cadă nimicul cu noaptea lui 
largă,/ Să văd cerul negru că lumile-și cerne [lumile însemnând 
luminile/ luminătorii/ aştrii cereștis]/ Ca prăzi trecătoare a morții 
eterne”... .E un început de revoltă, dar, ca şi revolta lui Arghezi 
de mai târziu, n-a fost dusă până la capăt. 

Însăși poezia, cu strigătul ei de groază, descrie o oscilație, 
chiar dacă sfârșitul tinde să încline balanţa spre nemulțumire. 





% In conformitate cu vechea sinonimie dintre lume şi lumină. Pentru 
că lume, în limba română, provine din lat. lumen, luminis, care înseamnă 
lumină. 


94 


Aceeași situație se repetă și cu Mureşanu, în poemul 
omonim. Și acolo e vorba tot de durere, suferință aproape insu- 
portabilă, revoltă...Iar reflecția din Împărat şi proletar are cam 
aceleaşi fundamente. În Scrisoarea 1 e puţin altă perspectivă, dar 
nu o vom comenta acum. Am făcut-o deja... 

Însă ce ne-a pus (în mod suplimentar) pe gânduri e strofa a 
noua (sublinierile de mai jos ne aparţin): 


O, moartea e-un chaos, o mare de stele, 
Când vieaţa-i o baltă de vise rebele; 
O, moartea-i un secol cu sori înflorit, 
Când vieața-i un basmu pustiu şi urât. — 


Faptul că moartea e echivalată cu chaosul/ haosul nu ar mira 
pe nimeni, deşi conceptul de haos, chiar la el acasă, în filosofia 
antică, nu înseamnă nimic, ci amestecul elementelor primordiale, 
neindividualizarea lor. Tocmai de aceea, unele cronografe îl aso- 
ciază cu acea stare expusă în Biblie, când „pământul era nevăzut 
și netocmit”, fiind acoperit de ape (Fac. 1, 2-3, Biblia 1688) sau 
chiar cu apele primordiale. Cantemir precizează undeva că mol- 
dovenii numesc haos apele primordiale...abisul. 

A considera haosul drept o „mare de stele” şi „un secol cu 
sori înflorit” — în versurile citate — ne ridică însă serioase semne 
de întrebare, pentru că, atunci, „Din chaos, Doamne-am apărut/ 
Şi m-aș întoarce-n chaos” (Luceafărul) poate căpăta nuanţe semni- 
ficative. Întoarcerea la haos și repaos n-ar mai presupune reveni- 
rea la o stare de neființă și de inconştienţă, ci la o odihnă printre 
stele, într-un „secol cu sori înflorit”. Și dacă ultima metaforă pare 
de nedescifrat, am putea să facem o analogie cu veacul etern al 

predaniei creștine, în care „Drepţii vor străluci ca soarele în Îm- 
părăţia Tatălui lor” (Mt. 13, 43). 

În orice caz, e un univers și un timp etern în care înfloresc 
sorii, în care întuneric nu este, ci doar lumină neînserată, aşa cum 
glăsuiesc Slujbele ortodoxe. lar moartea tinerei fete din Mortua 
est! se petrece când pe cerul ca o „câmpie senină” răsar florile de 
lumină ale aștrilor. 

În mod contrar, în același poem, „chaos lumesc” („Şi 
moartea ta n-o plâng, ci mai [mult] fericesc/ O rază fugită din 
chaos lumesc”) denumește cu adevărat o dizarmonie şi o 
dezordine. Cea a lumii contemporane, a prezentului. De fapt, ea, 
această lume haotică („universul cel himeric”) susține că „acest 
înger n-a fost decât lut”. 

„De e sens într-asta, e-ntors și ateu -/ Pe palida-ţi frunte nu- 
i scris Dumnezeu”. Corect! Nici pe fruntea lumii nu-i scris 
Dumnezeu, a lumii în care „e apus de Zeitate” (Memento mori). 
Dar Eminescu scrie totuși pentru un public. „Admirăm însă 
rapiditatea cu care poetul a înțeles nivelul cultural al publicului 
românesc”. Şi noi! Doar că e de gândit pentru descoperirea sen- 
surilor... 





s4 Cf. Evanghelia după Matei, traducere de Pr. Dr. Dorin Octavian 
Picioruș, op. cit., p. 47. 

s Mihai Zamfir, Scurtă istorie: panorama alternativă a literaturii române, 
vol. |, Ed. Cartea Românească și Polirom, București și lași, 2011, p. 256. 

Din nou despre Mortua est! 


Am mai scris despre acest poem și puteţi reciti aici“ ceea ce 
am spus în 2012 (alte comentarii fragmentare am făcut şi în cartea 
mea, Eminescu și literatura română veche). După cum afirmam 
atunci, recitirea și reflecţia continuă sunt cele care ne fac să ne 
adâncim la nesfârșit în descoperirea semnificațiilor. 

Poemul l-am reprodus acolo integral, deci nu am să mai 
repet acest gest, deși poate pentru unii n-ar fi inutil. 

Mai înainte de a pune pe foaia de pixeli ceea ce doresc să 
arăt, vreau să revedem o parte (principală) din parcursul exegetic 
care a însoțit acest poem -— întrucât există o exegeză care a atins, 
consider eu, punctele nevralgice ale analizei critice în privința 
lui. 

Observaţii subtile şi pertinente a făcut mai întâi G. Căli- 
nescu, în celebra sa lucrare, Opera lui Mihai Eminescu. Să ne 
delectăm puţin cu exegeza lui, aşadar: 


„Poetul are o gândire esenţial macrocosmică... [...] 
Ascensiunea în lună e o întoarcere într-un loc originar, luna 





s Articol publicat mai întâi aici: 

https://www.teologiepentruazi.ro/2018/08/14/din-nou-despre- 
mortua-est/. 

s7 A se vedea comentariul meu: 

https://www.teologiepentruazi.ro/2012/06/17/haos/. 

s Publicată la Editura Universităţii din Bucureşti, în 2013, şi apoi 
într-o ediție online, revăzută şi adăugită, în 2015, cu titlul: Eminescu: între 
modernitate și tradiție. Importanța tradiției literare şi spirituale româneşti pentru 
viziunea romantică eminesciană, Leologie pentru azi, București, 2015, cf. 

https://www.teologiepentruazi.ro/2015/11/16/eminescu-intre- 
modernitate-si-traditie/. 

fiind de fapt Raiul. Ridicarea lui Dan răspunde suirii lui 
Dante de-a lungul celor nouă ceruri, luna reprezentând 
acolo cerul întâi, cu deosebire că luna eminesciană nu e un 
paradis de fericiri abstracte, ci un Eden, adică Natura 
primară, neadulterată. [...] Către acest sediu edenic zboară 
[și] sufletul moartei din Mortua est!: «Te văd ca o umbră de- 
argint strălucită,/ Cu-aripi ridicate la ceruri pornită,/ Suind, 
palid suflet, a norilor schele/ Prin ploaie de raze, ninsoare 
de stele». [...]. Către ea [lună] se urcă sufletele vrăjite [în Făt- 
Frumos din lacrimă]...[...]. Făt-Frumos vede cum fata babei se 
ridică încet de lângă el [...] [şi] apucă la fel calea luminoasă 
spre lună [...]. 

Cu Mortua est! Eminescu intră în materia lui de teme- 
lie, prin două porniri ce-i sunt congenitale: vocaţia uranică, 
paradisiacă, şi groaza de surpare. [...] De altfel, locul unde 
se duce moarta este Edenul selenar din Sărmanul Dionis, cu 
aceeași îngrămădire de substanţe prețioase, care fac sufletul 
să leșine [...]. Aron Densușianu găsea absurdă imaginea flo- 
rilor care cântă, cum și este, dar nu înțelegerea miracolul 
acestei lumi paradisiace, înrudite cu aceea a Divinei Come- 
ll 


În primul rând, este de observat că G. Călinescu vorbește 
despre Paradis în virtutea comparaţiei pe care o face cu Divina 
Comedie a lui Dante, deşi recunoaște că Edenul eminescian e 
substanţial diferit de cel dantesc. Și este diferit pentru că, în ceea 
ce privește înfățișarea Raiului, Eminescu apelează la sursele 
creștin-ortodoxe proprii, din tradiţia sa spirituală și literară, şi nu 
la Dante sau la izvoare din arealul eterodox. De la Dante a 


8 G. Călinescu, Opera lui Mihai Eminescu, vol. 2, Ed. Minerva, Bucu- 
rești, 1970, p. 207-209, 286-288. 

preluat numai ideea instituirii în lună a Paradisului, care i-a 
plăcut, cel mai probabil, din cauza interferenţei cu tema de in- 
spirație romantică a zborului cosmic și a locuirii geniilor în „aștri 
natali” (a se vedea poemul În vremi de mult trecute/ Povestea ma- 
gului...). 

Evident, nemulțumirea mea cea mare este că exegetul a 
identificat Paradisul exclusiv în virtutea aproprierii de Dante și 
nu a simţit nici cea mai mică tentaţie să exploreze Sfânta Scriptu- 
ră sau sursele interne religioase, deși cunoştea foarte bine (el 
însuși investigase) interesul masiv al poetului pentru izvoarele 
religioase naționale, ortodoxe. Sau poate că nu lipsa tentaţiei tre- 
buie blamată, ci dorința dogmatică (mă refer la dogmatismul 
criticii literare) exprimată de el însuși astfel: „să definesc pe poet 
în mijlocul literaturii universale”%, literatură universală din care, 
pentru criticii noștri, nu face parte cea ortodox-răsăriteană-,bi- 
zantină”. Deşi Ernst Robert Curtius revendică literatura occi- 
dentală din cea a Evului Mediu latin, Ev Mediu latin literar care 
nu e, până la schisma din 1054, decât varianta vestică și ruda 
întrucâtva mai săracă a literaturii dezvoltate în partea Creştinis- 
mului de Răsărit. 

Aşadar, elementul cel mai interesant al comentariului lui 
Călinescu este acela că el a considerat că sufletul tinerei moarte 
din Mortua est! urcă în lună, pentru că Eminescu, după Dante, ar 
fi construit literar Raiul în lună, aşa cum se poate vedea în 
Sărmanul Dionis şi în Făt-Frumos din lacrimă. Însă nu cred că se 
poate afirma că Eminescu localizează întotdeauna Raiul în lună. 

Observaţia aceasta nu știu acum să o fi reprodus cineva în 
urma lui Călinescu sau să se mai fi discutat această situaţie. 
Pentru că, într-adevăr, în poem se spune: „Irecut-ai /.../ Când 
norii cei negri par sombre palate,/ De luna regină pe rând 


% G. Călinescu, Opera lui Mihai Eminescu, vol. 1, EPL, Bucureşti, 1969, 
PB: 


2) 


vizitate. /.../] Când torsul s-aude I-al vrăjilor caier /.../ Te-ai dus 
spre a stinge o stea radioasă? // Dar poate acolo să fie castele”... 

„Acolo” unde? Acolo unde merge sufletul. Dar nu ni se 
spune unde anume e localizat Raiul, unde se află aceste „castele”, 
ci doar că sufletul se înalță „când” regina-lună vizitează palatele 
norilor. 

Poate fi o simplă analogie, mai ales că aceste palate sunt 
gotice („sombre”/ sumbre), poate chiar cu alură funerară (am 
făcut data trecută apropierea de poemul Melancolie”), în timp ce 
castelele unde merge sufletul au o arhitectură luminoasă, bizan- 
tină: „Dar poate acolo să fie castele/ Cu arcuri de aur zidite din 
stele,/ Cu râuri de foc și cu poduri de-argint,/ Cu țărmuri de 
smirnă, cu flori care cânt”. Și nu știu dacă sintagma „zidite din 
stele” trebuie înțeleasă ad litteram sau e o metaforă prin care se 
exprimă strălucirea nepământească a „arcurilor de aur”. În ce 
privește versul: „Când torsul s-aude l-al vrăjilor caier”, el indică 
timpul, adică miezul nopții. 

Așa încât nu pot să am siguranţa lui Călinescu, pentru că 
aici, în poem, Eminescu nu face precizările de rigoare din nuvela 
fantastică şi din basmul pomenite mai sus, cu privire la ascen- 
siunea sufletelor în lună. Se poate interpreta și așa, dar la fel de 
bine se poate spune şi că aceasta nu poate depăși stadiul de sim- 
plă presupunere. 

Mai trebuie precizat că G. Călinescu nu se lansează în co- 
mentarii vehemente despre scepticismul sau nihilismul poetului, 
pe care, ulterior, le-au făcut criticii literari din belșug. 





21 A se vedea şi comentariile mele la poemul Melancolie: 

https://www.teologiepentruazi.ro/2008/09/25/eminescu-si- 
ortodoxia-inceputurile-modernitatii-in-poezia-romana-xxi/, 

https://www.teologiepentruazi.ro/2017/10/04/melancolie/. 

Rosa del Conte consideră Mortua est! „prima adevărată 
cucerire lirică a lui Eminescu”%?, în care poetul încearcă „să se 
ridice la accente de apoteoză mistică, în stare să ne recheme în 
memorie tonuri şi atmosfere dragi Dulcelui Stil Nou [italian]”*. 
Poate că a valorificat apropierea de Dante pe care o făcuse 
Călinescu sau poate că într-adevăr ritmurile poetice eminesciene 
i s-au părut a fi început să capete dulceața melodică a celor pe- 
trarchist-asachiene — pe lângă tema mistică care a interesat-o în 
mod deosebit, considerând-o fundamentală, așa cum și este. 

De aceea, Del Conte își începe seria comentariilor cu acest 
poem, asupra căruia se apleacă cu pasiune. Din păcate, concluzia 
sa este că poemul e o meditaţie sceptică, ce neagă valoarea exis- 
tenței”*. 

Exegeta a urmărit variantele poemului, de la Elena la Mortua 
est!, observând că „înălțarea la cer a copilei moarte devine, în- 
cetul cu încetul, în elaborările succesive, tabloul central, predo- 
minând asupra reprezentării macabre”*% din primele variante. Şi, 
cel mai important pentru mine, ea remarcă următorul fapt: „au- 
rul şi argintul compun elementele esenţiale ale preţiosului cro- 
matism cu care se va îmbăta mereu sensibilitatea picturală a lui 
Eminescu”%. Investigând, în a doua parte a studiului său, sursele 
vechi ale operei lui Eminescu, Del Conte nu a uitat „vămile văz- 
duhului”, pe care le-a identificat în câteva poeme, neamintind 
însă tocmai de Mortua est!. 





% Rosa del Conte, Eminescu sau despre Absolut, ediţie îngrijită, 
traducere și prefață de Marian Papahagi, cuvânt înainte de Zoe Du- 
mitrescu-Bușulenga, postfață de Mircea Eliade, cu un cuvânt pentru ediția 
românească de Rosa del Conte, Ed. Dacia, Cluj, 1990, p. 37. 

% Ibidem. 

% Cf. Rosa del Conte, op. cit., p. 63. 

% Idem, p. 45. 

% Idem, p. 37. 

Bineînţeles că a indicat Viața Sfântului Vasile cel Nou, pe care 
însă a considerat-o „apocrifă” și proprie doar „tradiției folclo- 
rice””. Deși ea însăși precizează, mai departe, că despre vămile 
văzduhului au scris Sfântul Efrem Sirul, Sfântul Chirillos al 
Alexandriei și Sfântul Macarios cel Mare al Egiptului. Şi cu toa- 
te acestea i se pare o „legendă apocrifă, devenită credință popula- 
ră”%. Însă aici se află într-o mare eroare, pentru că credința noas- 
tră ortodoxă în vămile văzduhului este una teologic-revela- 
țională, complet străină de superstițiile populare. Ea este amin- 
tită deopotrivă de Sfinţii Părinți și în nenumărate hagiografii. 

Viața Sfântului Vasile cel nou (indicat de ea în mod eronat ca 
fiind din Suceava, el trăind în secolul al X-lea în Imperiul 
Bizantin, în părțile Constantinopolului; nu ştiu din ce motiv a 
făcut această confuzie) este amintită de obicei pentru că aici sunt 
descrise în mod detaliat vămile prin care trece sufletul, însă nu 
este nici pe departe singura hagiografie în care se vorbeşte 
despre vămile văzduhului, numărul acestora fiind foarte mare 
(îmi propusesem la un moment dat să le repertoriez, dar din 
păcate nu am găsit timpul necesar; însă ar fi foarte frumoasă și 
necesară o teză de Doctorat în Teologie despre acest subiect). 

Dacă nu mă înșel, despre vămile văzduhului și demonii 
care le păzesc s-a vorbit mai întâi în legătură cu Adormirea 
Maicii Domnului, care L-a rugat pe Fiul Său să vină El Însuşi să 
îi ia sufletului tocmai pentru ca să nu treacă prin această expe- 
riență foarte amară pentru orice suflet. Sufletele Sfinţilor sunt 
purtate de Îngeri și trec de aceste vămi, dar Preasfânta Maică și 
Fecioară s-a rugat ca sufletul ei preasfânt și preacurat să nu fie 
luat de Îngeri, ci de Însuşi Fiul ei, ea necunoscând deloc, cum era 
Și firesc, cercetarea vameşilor celor cumpliți ai văzduhului, pen- 





% Cf. ldem, p. 309. 
% dem, p. 310-311. 
” Idem, p. 309. 

tru că Maica lui Dumnezeu nu a făcut niciun păcat, nici măcar cu 
gândul (a se vedea predica Părintelui Dorin Picioruș de aici!%). 

Sfinţii trec mult mai repede de vămi, însă nu sunt scutiți cu 
totul de această cercetare. lau și un exemplu, în mod aleatoriu: 
Sfântul Marcos cel din muntele Fracesc, din Etiopia (în vremea 
când în Egipt înflorea viața monahală, deci între secolele IV-VI), 
care s-a luptat cu demonii timp de 30 de ani pe un munte pustiu, 
după care a ajuns la mare nepătimire, a văzut vedenii dumne- 
zeieşti și a aflat taine minunate, putând să mute munții și adu- 
cându-i Îngerii în fiecare zi masă nepământească. Adormind 
acesta, la 130 de ani (dintre care 95 trăiţi în pustie), „a fost oprit 
în văzduh sfântul lui suflet ca un ceas”1!. 

Așa încât Rosa del Conte spune un mare neadevăr atunci 
când afirmă că e vorba de o credinţă populară. Vieţile Sfinților şi 
Mineiele sunt pline de mărturii de acest fel. 

Del Conte precizează însă că Eminescu „avea în posesia sa 
mai multe copii” din Viața Sfântului Vasile cel Nou, care la noi „a 
avut într-adevăr o largă circulație manuscrisă, iar prima publi- 
care tipărită rezultă a fi cea din 1819 (București)”1%2. După cum 
am spus, nu a pus această hagiografie în legătură cu Mortua est! 
(probabil că a uitat sau nu și-a dat seama), ceea ce o să fac eu 
puțin mai departe. 

Zoe Dumitrescu-Bușulenga s-a ocupat de alte creaţii funda- 
mentale ale lui Eminescu și nu s-a oprit la Mortua est!, în legătură 
cu care a spus în treacăt că „moartea tinerei fete provoacă [...] o 
primă criză sceptică, un prim refuz al realului, care hrănește și 


100 Predică la Adormirea Născătoarei de Dumnezeu [15 august 2018], cf. 
https://www .teologiepentruazi.ro/2018/08/13/predica-la-adormirea- 
nascatoarei-de-dumnezeu-15-august-2018/. 

101 Vieţile Sfinților pe luna aprilie, Editura Episcopiei Romanului și 
Hușilor, 1995, p. 73-74. 

102 Rosa del Conte, op. cit., p. 309. 

sporeşte drama. Dispariţia iubitei accentuează starea de rebe- 
liune titanică”...1%. 

Prin 1965, Vladimir Streinu opina că Mortua est! e „o varian- 
tă a monologului hamletian to be or not to be”!%. Cu altă ocazie am 
indicat şi alte opinii critice care au subliniat caracterul profund 
retoric al poemului, începând chiar cu Garabet Ibrăileanu. 

Dar singurul care a dezminţit cu argumente teologice teza 
scepticismului şi a rebeliunii a fost Părintele Constantin Galeriu. 
În legătură cu ultimele versuri ale poemului, acesta a afirmat: 


„Un şoc, cu totul particular, inedit, îl provoacă poezia 
Mortua est. Începută ca o meditaţie încă din octombrie 1866, 
e trimisă spre publicare din Viena la Convorbiri literare în 
februarie 1871. Geneza ei cu fiecare strofă şi vers e ca un foc 
continuu, cu «troznituri de incendiu», cum tâlcuieşte G. 
Călinescu. Dar finalul, asupra căruia nu ştim să se fi stăruit 
prin vreo exegeză până acum, este de-a dreptul uluitor: «La 
ce?... Oare totul nu e nebunie?/ Au moartea ta, înger, de ce fu să 
fie?/ Au e sens în lume?... Tu chip zâmbitor! Trăit-ai anume ca 
astfel să mori?». Dar, mai ales: «De e sens într-asta, e'ntors şi 
ateu/ Pe palida-ți frunte nu-i scris Dumnezeu». 

Poate unii vor fi fost ispitiţi să tragă de aici concluzia 
că Eminescu are momente de slăbire a credinţei și accese de 
ateism. Nimic mai infam la adresa lui decât o asemenea pă- 





1% Zoe Dumitrescu-Buşulenga, Eminescu — cultură şi creație, Ed. Emi- 
nescu, București, 1976, p. 81. 

104 Vladimir Streinu, «Floare albastră» şi lirismul eminescian, în vol. 
Eminescu — Pe mine mie redă-mă. Contribuţii istorico-literare între 1940-1999, 
ediție, antologie, aparat critic de Cristina Crăciun și Victor Crăciun, studiu 
introductiv de Acad. Eugen Simion, Ed. Litera şi David, Chișinău și Bucu- 
vesti, 1999, p. 97. 

rere deşartă. Dimpotrivă, nu cred să se fi exprimat în lite- 
ratura universală o sentință genială asemenea acesteia. 

«De e sens într-asta» — în moarte — «e-ntors și ateu», deci 
moartea e atee! Şi, «Pe palida-ți frunte nu-i scris Dumnezeu» — 
adică, de o limpezime fulgerătoare: Dumnezeu nu este sem- 
natarul morţii. 

Uimitor, de unde ţâșnea în geniul lui o asemenea vi- 
ziune; nu din filosofiile lumii, ci numai din Sfânta Scriptură. 
Căci, de unde chiar la unii teologi moartea apare firească — 
de n-am pomeni decât pe un mare teolog al veacului, K. 
Rahner (1904-1984) —, dumnezeiasca Scriptură vorbește 
neîndoios: «Dumnezeu n-a făcut moartea și nu se bucură de 
pieirea celor vii. EI a zidit toate lucrurile spre viață» (Înţe- 
lepciunea lui Solomon 1, 13-14). Şi numai prin neascultarea 
poruncii dumnezeiești, prin gustarea «din pomul cunoș- 
tinței binelui și răului», i s-a atras atenţia lui Adam că «va 
muri» (Fac. 2, 17). 

Atunci, real, «moartea este plata păcatului» (Rom. 6, 
23). lar Părintele ceresc a trimis pe Fiul Său în lume tocmai 
«ca să surpe prin moartea Sa pe cel ce are stăpânirea morții, 
adică pe diavolul» (Evr. 2, 14). 

Moartea nu e de la Dumnezeu; moartea e atee, operă 
diabolică, distrusă de Hristos. Uimitor cum în acest duh 
revelat al Sfintei Scripturi cugetă Eminescu încă din prima 
tinereţe şi tot în duh ortodox va urmări înfrigurat, și totuși 
scânteind, taina Crucii și a mormântului din care va ieși bi- 
ruitor Hristos" 1%. 





1% Pr. Constantin Galeriu, „Biografia Fiului lui Dumnezeu” în conştiinţa 
lui Eminescu, în rev. Ortodoxia, anul XLVII, 1-2 ianuarie 1995, cf. 
http://ziarullumina.ro/biografia-fiului-lui-dumnezeu-in-constiinta-lui- 
eminescu-35048.html. Eu am citit și am semnalat cu mai mulţi ani în urmă 

Aceasta este unica interpretare care a fost oferită, în sens 
creștin-ortodox, finalului considerat „sceptic” de o uriașă majori- 
tate a criticilor literari. E unicul răspuns creștin şi ortodox care a 
venit să contrabalanseze varianta critică în uz. Însă Părintele 
Galeriu nu a dedicat studii exhaustive operei lui Eminescu, ci a 
formulat doar câteva observaţii pertinente în două articole știin- 
țifice. 

Să revenim deci la poezie! Consider și eu, precum Căli- 
nescu şi Del Conte, că ascensiunea sufletului către Cer constituie 
tabloul central al poemului, episodul lui de maximă tensiune și 
frumusețe. Care este conţinut în următoarele strofe: 


Trecut-ai când ceru-i câmpie senină, 
Cu râuri de lapte și flori de lumină, 
Când norii cei negri par sombre palate 
De luna regină pe rând vizitate. 


Te văd ca o umbră de-argint strălucită, 
Cu-aripi ridicate la ceruri pornită, 
Suind, palid suflet, a norilor schele, 
Prin ploaie de raze, ninsoare de stele. 


O rază te-nalţă, un cântec te duce 
Cu braţele albe pe piept puse cruce, 
Când torsul s-aude l-al vrăjilor caier 

Argint e pe ape și aur în aer. /.../ 


Dar poate acolo să fie castele 
Cu arcuri de aur zidite din stele, 


această interpretare, dar acum nu mai am la îndemână numărul respectiv 
din revista Ortodoxia. 

Cu râuri de foc și cu poduri de-argint, 
Cu țărmuri de smirnă, cu flori care cânt; 


Să treci tu prin ele, o sfântă regină, 
Cu păr lung de raze, cu ochi de lumină, 
În haină albastră stropită cu aur, 

Pe fruntea ta pală cunună de laur. 


Așa cum am precizat de nenumărate ori, epitetul palid 
(„palid suflet”) nu are sensul cu care e utilizat în mod curent în 
zilele noastre, ci dimpotrivă, la Eminescu înseamnă adesea (ca și 
în contextul de față) strălucitor/ plin de lumină. 

Urcarea sufletului „pe a norilor schele” mie îmi indică tre- 
cerea prin vămile văzduhului a acestui suflet sfânt, curat, așa 
cum îl vede Eminescu. Şi reamintesc observaţia esenţială a Rosei 
del Conte, pe care am citat-o ceva mai sus: „aurul și argintul 
compun elementele esenţiale ale preţiosului cromatism cu care 
se va îmbăta mereu sensibilitatea picturală a lui Eminescu”. Însă 
aceste amănunte cromatice, ca şi alte detalii, provin din Vieţile 
Sfinţilor, după cum am arătat cu alte ocazii!%. 

Dar pentru că aici avem cazul particular al trecerii prin 
vămile văzduhului, o comparaţie cu Viața Sfântului Vasile cel Nou 
cred că e mai mult decât binevenită şi ea ne va reconfirma apelul 
fundamental la hagiografii pe care l-a făcut Eminescu în reali- 
zarea fascinantelor sale peisaje de natură terestră și cosmică: 





10 A se vedea articolul meu de aici, în care am făcut trimitere exactă 
la capitolele sau pasajele din cărţile mele unde este discutată această pro- 
blemă: 

https://www.teologiepentruazi.ro/2018/08/11/cateva-precizari- 
despre-natura-paradisiaca-la-eminescu/. 

„Și întrăm pre uşea Raiului. Și era poarta Raiului ca şi 
un cresteal [cristal] au răvaș. Şi ce era făpturile pre poartă, 
străluciia ca soarele. Sta voinici într-însa cu veșmente de 
aur. Și să bucurară unde scăpăm de acei amărăţ|i] vameș(i] 
și de întunecaţii văzduhului. Mergând noi pe dinlăuntrul 
ceriului, împărțţiia-să apă ce era spre tăriia ei și iar să aduna 
în matca sa. Și mearsăm la un văzduh înfricat. Pre el era 
voinici mulți și frumoși], îmbrăcaţi] cu foc. Și mă văzură 
în mâna Îngerului. Bucurară-să și să veseliră de mine, unde- 
mi văzură sufletul întru Împărăţiia lui Dumnezeu. Mergea 
cu mine, cântând cântec dumnezeiesc. 

Mergând noi, văzum un nuor îninte-ne și după acesta 
iar alt[ul] mai mare. Și de aici ieșim puţinel, văzum o înăl- 
țime înaltă foarte. Pre aceaea era scaunul lui Dumnezeu, era 
alb și luminat. Și sta mulțime de Îngeri împrejurul lui, îm- 
brăcaţiili în zugrăvie. Mearsără ceia ci [care] mă purta cătră 
scaunul lui Dumnezeu. Slăviră cu cântece de tre[i] ori. Şi aici 
ne închinăm de tre[i] ori. 

Şi după acea fu glas mare de sus, grăi: «Veniţ|i] cu din- 
sa, arătându-i sufletele Direpţilor și a păcătoşilor şi orașele 
Sfinţilor, ce sânt în Raiu, și ce easte în fundul ladului. După 
ace[e]a o răpăusaţ[i] unde zisă ogodnicul [plăcutul] Mieu 
Vasilie». 

Purceasăm de-aci și ajunsăm la orașele Sfinţilor. Și era 
ca niște polate alese [palate/ castele/ cămări], menite [con- 
struite] unele într-un chip, altele într-alt chip. Şi acelea cu 
mâna lui Dumnezeu era tocmite la locure de zlac Ipajiște 
de flori, loc cu flori, cu anemone], la locure de răcoare, la 
locure de răpaus, la loc de pace şi de liniște. Usebi [într-un 
fel/ deosebit] era orașul Apostolilor, usebi era al Prorocilor, 
usebi al Mucenicilor, usebi al Preapodobnicilor, usebi al 
Patriarşilor. Și sânt de largi și de lungi cumu-i Ţarigradul. 

Şi toți mă sărutară, cu minuni bucurându-să de a mea spă- 
senie. 

Mearsăm la începătoriul [și] strămoșul lor Avraam. 
Era acesta plin de slavă şi de dulceaţă sufletească și de flori 
cu bună-mirosenie şi șipoc Îșipot/ izvor] de mir cu aromat. 
Şi era aci polate înțeleapte [construite cu înțelepciune dum- 
nezeiască]. Într-însăle era tot cuconii [pruncii] cei botezați] 
ai creştinilor, ceia ci [ce] muriră fără păcate. Acolo era ei, 
bucurându-să şi jucând[u-se]. [...] 

Mergând noi, văzum-o rroorată şi cu unt dumnezeiesc 
și cu mir de nardos. Și era veșmintele ei albe ca zăpada. Şi 
întrăm în curte, ci [ce] era de scânduri smolite cu aur fru- 
moase. lar pre mijloc era plin de pomi în tot chipul prea- 
frumoși. Şi căutaiu cătră răsărit, văzuiu polate înalte foarte 
tocmite. Sta aici și o masă mare foarte, ca de 30 de coţ[i]. Şi 
era de piatră zmaragdie, străluciia. Şi sta într-acea masă 
blide de aur preafrumoase, derease cu scripturi. Şi era într- 
aceale blide poame minunate. Şi foarte dulce-miroseală ie- 
șiia dintr-însăle ce nu poț [pot] spune. 

lar Părintele nostru, Vasilie, ședea spre un scaun mi- 
nunat, lângă cornul aceii mease. Și despuitorul [stăpânul] 
tuturor acolea să odihniia. lar cine era la masă su-nunsul [cu 
dânsul] mânca nu ca oamenii ce poartă trup, ci ca zarea 
soarelui avea strălucire, [deși] obraze [feţe] avea omenești. 
Iar cât mânca dintr-acea masă, mai mult să mulţiia poamele 
și [ei] să împlea de bucurie negrăită. Şi niște voinici lu- 
minaț|i] împlea păhară albe de steclă. Şi văzuiu luceața 
[strălucirea harului] Duhului Sfânt. Şi mă umiliiu și un ceas 
mare, era faţa lui ca o floare. [De aici, „flori care cânt”, la 
Eminescu, ar putea însemna Sfinţi sau Îngeri care cântă.] Şi 
ceia ce-i slujiia și sta înaintea acestora era foarte frumoş(i] și 
încinși cu cureale de aur, [și] cununi avea în cap. [...] 

Iar el deșchisă o ușe şi întrăm înlăuntru și văzum niște 
flori de aur frumoase. Şi dintr-însăle ieșiia dulceaţă şi bune- 
mirosenii. Şi văzum mulți pomi preafrumoșş(i] fără măsură. 
Şi de mulțimea poamelor să pleca până la pământ”! etc. 


Eminescu a apelat, în mod evident, la această hagiografie. 
Dar nu numai la ea, ci și la altele, din care am citat altădată, 
precum şi la Hexaimeronul Sfântului Vasilios cel Mare, de unde 
provine imaginea cerului ca o câmpie în care cresc florile stelelor, 
după cum am semnalat în alt rând. 

Și pentru că sufletul urcă în Cer, Eminescu a configurat un 
peisaj cosmic propriu-zis, în mod poetic, motiv pentru care apar 
referinţele la nori, lună și stele. Însă nu cred că aici a localizat pre- 
cis Raiul în lună, precum în Sărmanul Dionis, așa cum susține 
Călinescu. 

Dar, într-un mod care mie mi se pare neechivoc, prezența 
castelelor cu o arhitectură fascinantă, „cu arcuri de aur /.../ şi cu 
poduri de-argint”, între care curg „râuri de foc /.../ cu ţărmuri de 
smirnă” şi „cu flori care cânt” reprezintă un împrumut in- 
dubitabil din Viața Sfântului Vasile cel Nou, în care, în Rai, sunt 
orașe întregi, mai mari și mai frumoase decât Constantinopolul, 
cu palate ale Sfinţilor, în mijlocul unei naturi paradisiace co- 
pleşitor de frumoase. 





107 Cele mai vechi cărți populare în literatura română, vol. IX, Viaţa 
Sfântului Vasile cel Nou și vămile văzduhului, studiu filologic, studiu 
lingvistic, ediţie şi glosar de Maria Stanciu-Istrate, Ed. Fundaţia Naţională 
pentru Ştiinţă și Artă, București, 2004, p. 169-173. 

A nu se confunda denumirea de „cărți populare”, care desemnează 
acele cărți care au cunoscut o mare circulaţie la noi, la români, în secolele 
trecute (titlu sub care cercetătorii ştiinţifici au introdus, de-a valma, genuri 
eterogene), cu ceea ce numim producții populare sau folclorice! 

De fapt, cred că ar trebui să spunem că tocmai aceste 
hagiografii l-au învăţat să privească şi să iubească natura/ cosmo- 
sul, contemplându-l în ingenuitatea lui, căutând splendoarea şi 
puritatea lui originară, urmele frumuseții edenice. Încât criticii 
au putut să vorbească despre „miracolul unei naturi al cărei 
principiu fundamental [e] lumina”! şi despre faptul că „sen- 
timentul modern al absurdului, la Eminescu, se oprește în fața 
spectacolului cosmic”!%. Se oprește, pentru că absurdul e învins 
de măreţia Raiului și a pridvorului său, care e cosmosul. 





1% Constantin Ciopraga, Eminescu: metamorfozele timpului, în vol. 
Eminescu — Pe mine mie redă-mă. Contribuţii istorico-literare între 1940-1999, 
op. cit., p. 212. 

1% Idem, p. 214. 

Eminescu împotriva arianismului 
din arta modernă" 


Concepţia lui Eminescu despre artă a fost dezvăluită în mai 
multe ocazii. Noi ne vom opri, pentru moment, numai asupra 
câtorva poezii, pentru a scoate în evidența aspecte mai puțin 
reliefate, ale cugetării sale asupra artei. 

Eminescu nu era adeptul artei pentru artă, al esteticului pur. 
Nu o dată poetul a pus în antiteză arta goală cu adevărul inimii, 
precum în poemul Criticilor mei, în care mărturiseşte crezul vieții 
sale, acela de a căuta „cuvântul ce exprimă adevărul”, afirmând 
că: „E uşor a scrie versuri/ Când nimic nu ai de spus”. 

Într-un anumit grad, funcţia instrumentală a poeziei și 
literaturii, din perioada pașoptistă, își continuă istoria şi în epoca 
în care a creat Eminescu. Așa încât, Lovinescu ar fi trebuit să-și 
modifice percepţia, considerând, mai corect, că literatura română 
începe în secolul...al XX-lea, şi nu în secolul al XIX-lea. Sau poate 
că va începe să existe cândva, în viitor, când se va sincroniza inte- 
gral şi definitiv (dacă se va întâmpla acest lucru) cu cea apu- 
seană. 

În sensul aceleiași cugetări care desfide literatura sau arta 
lipsită de credinţa adâncă a inimii și de idealuri sfinte, se înscrie 
şi poemul Epigonii, în care apare în mod extrem de prăpăstios 
antiteza între arta trecutului, arta veche, animată de doruri și 
idealuri curate („Când privesc zilele de-aur a scripturelor 
române,/ Mă cufund ca într-o mare de visări dulci şi senine”...), 





110 Articol revăzut şi adăugit, publicat inițial aici: 
https://www.teologiepentruazi.ro/2007/02/15/eminescu-impotriva- 
arianismului-manifestat-ca-arta/. 

trecutul cu „poeţi ce-au scris o limbă ca un fagure de miere”, și 
sensul literaturii și al artei moderne, în care: „Dumnezeul nostru: 
umbră, patria noastră: o frază;/ În noi totul e spoială, totu-i lustru 
fără bază;/ Voi credeaţi în scrisul vostru, noi nu credem în ni- 
mic!”. 

Din același poem, versul „Noi cârpim cerul cu stele, noi 
mânjim marea cu valuri” ni se pare remarcabil, întrucât este un 
vector către două mari teme ale literaturii noastre religios- 
medievale, indicate conștient de poet (tema cerului înstelat și 
tema mării) şi o critică severă la adresa realismului şi descrip- 
tivismului sec al literaturii moderne, în antiteză cu simbolismul 
şi hermetismul abisal al literaturii vechi. 

Sentimentul acesta nu era unul superficial, ci unul la care a 
reflectat adânc, privit în perspectiva sa diacronică și spirituală 
foarte profundă. Dovadă este şi un alt poem, Dumnezeu și om, în 
care arta bisericească, pictura bizantină sau iconografia bizan- 
tină, deşi părea simplă celor moderni şi este disprețuită când este 
pusă în comparaţie cu pictura renascentistă și cu arta apuseană, 
în schimb, pentru Eminescu, insufla o credinţă fierbinte, fiind 
născută din inimi care ardeau ca o vâlvătaie. 

De aceea, spune Eminescu: 


Era vremi acelea, Doamne, când gravura grosolană 
Ajuta numai al minţii zbor de foc cutezător...11! 
Pe când mâna-ncă copilă pe-ochiul sânt și arzător 
Nu putea să-l înțeleagă, să-l imite în icoană. 


„Mâna copilă” a artistului gravor (poetul se referă la cărţile 
vechi religioase, împodobite cu gravuri) sau iconar nu putea 


1! Verbul „ajuta” este subliniat de Eminescu în poezie. 

urma instrucțiunile ochiului minţii „sânt și arzător”. Ochiul tru- 
pului era, adică, mai puţin deprins cu arta, cu fineţea estetică, și 
mâna era mai puțin iscusită în măiestriile artei, dar ochiul inimii 
era plin de cucernicie și de sfințenie şi era departe văzător, 
pătrunzând cu adevărat dincolo de pictură, prin credinţa tare și 
dragostea înflăcărată pentru Dumnezeu. 

Şi poetul avea dreptate: degeaba avem pictură sau artă 
religioasă desăvârșită ca tehnică, dacă nu mai avem credinţă. 
Arta înaripează credinţa, dar nu o poate genera de la sine. Emi- 
nescu face referire chiar la o icoană anume, la Icoana Nașterii 
Domnului, arătând cum sufletul creştinesc, plin de dragoste 
dumnezeiască, trecea dincolo de barierele picturii naive sau mai 
puțin desăvârşite, pentru a vedea cu ochii inimii pe cei trei magi 
regi mergând „spre închinare la născutul din tavernă”. 


În tavernă?...-n umilinţă s-a născut dar adevărul? 
Şi în fașe de-njosire e-nfăşat eternul rege? 
Din durerea unui secol, din martiriul lumii-ntrege 
Răsări o stea de pace, luminând lumea și cerul. /.../ 


Sarcini de-aur și de smirnă ei încarcă pe cămile 
Şi pornesc în caravană după steaua plutitoare, 
Ce în aerul cel umed pare-o așchie din soare, 
Lunecând pe bolta-albastra la culcușu-eternei Mile. 


Ş-atunci inimă creștină ea vedea pustia-ntinsă 

Și din ea plutind ca umbre Împărați din răsărit, 

Umbre regii și tăcute ce-urmau astrul fericit... 
Strălucea pustia albă de a lunei raze ninsă, 


lar pe muntele cu dafini, cu dumbrave de măslin 
Povestind poveşti bătrâne, au văzut păstorii steauă 

Cu zâmbirea ei ferice și cu razele de neauă 
Ş-au urmat sfinţita-i cale către staulul divin. 


Situaţia se răstoarnă în perioada modernă, în care arta nu 
mai înflăcărează inima spre cunoașterea și iubirea lui Dum- 
nezeu, ci urmărește numai satisfacerea orgoliului artistic al auto- 
rului. Ţelul artei nu mai este adorarea lui Dumnezeu, ci idola- 
trizarea artei înseși. Această inversare s-a petrecut în istorie 
odată cu Renașterea care a repăgânizat arta, continuând cu 
Umanismul, iar la noi a început să-și facă simțită prezența odată 
cu secularizarea conştiințelor, cu secolul al XIX-lea. 

Eminescu a sesizat această inversare, această redefinire 
idolatră a artei, ba chiar mai mult, a sesizat ceea ce Sfântul lustin 
Popovici va denunța că fiind o întreagă ideologie ariană a 
Apusului căzut în erezie!?, și anume înălțarea omului, treptată, 
pentru a-L înlocui pe Dumnezeu, pentru care scop nici Hristos, 
Dumnezeu-omul, nu mai este privit ca Dumnezeu adevărat și 
om adevărat, ci numai ca un simplu om: 


Azi artistul te concepe ca pe-un rege-n tronul său, 
Dară inimă-i deșartă mâna-i fină n-o urmează... 


12 Arianism = învățătura eterodoxă, iniţiată de Arie (sec. IV), care 
susținea faptul că Fiul este prima creatură, în timp, a Tatălui şi că El nu 
este deofiinţă şi împreună veșnic cu Tatăl şi cu Duhul Sfânt. 

În secolul al XX-lea, Sfântul Iustin Popovici acuza Occidentul de 
infiltrarea în viziunea sa cultural-teologică a doctrinei eretice ariene. 
Sfântul lustin denunța faptul că Apusul a rămas cu Iisus omul iar Răsăritul 
cu Hristos Dumnezeu, şi că ambele atitudini sunt greşite, iar adevărul stă în 
reconcilierea lor. Occidentul refuză să-L mai vadă pe Dumnezeu în 
persoana lui lisus Hristos, iar Răsăritul nu-l prea mai vede pe om în Cel 
care și-a asumat firea umană în Ipostasul Său divino-uman. 

De a veacului suflare a lui inimă e trează 
Şi în ochiul lui cuminte tu eşti om — nu Dumnezeu. 


Azi gândirea se aprinde că și focul cel de paie — 
leri ai fost credinţă simplă — însă sinceră, adâncă, 
Împărat fuşi Omenirei, crezu-n tine era stâncă... 

Azi pe pânză te aruncă, ori în marmură te taie. 


Mâna creatorului uman nu mai este „copilă”, începătoare, 
ci este „fină,“ rafinamentul artistic este incomparabil mai mare 
decât cel al gravorilor şi iconarilor amintiți mai devreme. Dar 
inima este acum „deșartă”. Omul secularizat e plin de „a vea- 
cului suflare”, de ideologiile seculare anti-creştine, aparținând 
vremurilor moderne, și el gândește „cuminte”, fără a avea „al 
minții zbor de foc cutezător”, flacăra iubirii și a râvnei, pentru că 
așa îi dictează filosofia zilelor sale. De aceea, arta idolatră, arta 
ariană, secularizată, ÎL „taie” pe Dumnezeu fără remușcări, ÎL 
desparte de inima omului. 

O altă variantă manuscrisă e la fel de inechivocă în a ex- 
prima sentimentele poetului și vehemenţa lui: 


Asta-i tot lisuse dulce — pus pe cruce pentru lume? 
Asta-i tot — frunte de rege cu cununa cea de spin? 
[IJeri ai fost steaua de aur a'mpărațţilor creştini 
Azi în gura lor profană nu mai eşti decât un nume. 


O! Sdrobită e coroana care secoli o măriră 
Trebue' n purpură și aur, tu Christoase să te' mbraci 
Dacă vrei mulțimei grele — s'o domneşti sau ca să-i placi 

Azi numa 'ntr'a artei lucruri — nu te-adoră — ci te-admiră!33... 


Eminescu, din acest motiv, nu se simte aparținând sufletește 
veacului său, ci mai degrabă Evului Mediu: 


Da! ticălos e omul născut în alte vremi... 
Sincer, îţi vine soartea s-o sudui, s-o blestemi: 
Blăstămurile însăşi poet te-arată iarăși, 

Al veacului de mijloc blestemul e tovarăș. 


(Icoană şi privaz) 


„Poet al veacului de mijoc”: este modul în care se auto- 
definea Eminescu, ceea ce este sinonim cu romantic, în concepția 
romanticilor înșiși. 

În același poem, Eminescu denunţă inutilitatea încercărilor 
luciferice ale artistului de a întrece frumuseţea care e inseminată 
de Dumnezeu în univers, considerând că arta nu poate egala 
niciodată poezia naturii pe care a creat-o Dumnezeu: 


Aceasta e menirea unui poet în lume? 

Pe valurile vremii, ca boabele de spume 
Să-nşire-ale lui vorbe, să spuie verzi ș-uscate 
Cum luna se ivește, cum vântu-n codru bate? 

Dar oricâte ar scrie şi oricâte ar spune... 

Câmpii, pădure, lanuri fac asta de minune, 
O fac cu mult mai bine de cum o spui în vers. 


115 Cf. M. Eminescu, Opere, vol. V, Poezii postume, ediţie critică 
îngrijită de Perpessicius, Ed. Academiei RPR, București, 1958, p. 164. 

Natur-alăturată cu-acel desemn prea şters 
Din lirica modernă — e mult, mult presus. 


Rațiunea care vrea să cucerească adevărul prin propriile-i 
puteri se scufundă în eșec și în nefericire, căci „pe suflet s-a prins 
bruma”, iar „cu aurul fals al vorbii spoiesc zadarnic banul/ Cel 
rău al minţii mele...şi vremea este vama/ Unde a mea viaţă și-a 
arătat arama”. 

Frumoasă metaforă a pocăinței este însă aceasta, în care 
recunoaștem că vremea este vama în care viețile noastre își arată 
arama, căci banul văduvei pentru care S-a pogorât pe pământ 
Fiul lui Dumnezeu, ca să-l caute, adică chipul zidit după Chipul 
Său, în loc să fie curăţit, ca să iasă la lumină aurul iubirii și al 
asemănării cu Dumnezeu, e lăsat să ruginească și să devină 
„aramă răsunând” (| Cor. 13, 1, Biblia 1688) a golului interior și 
a neiubirii de Dumnezeu și de oameni. Căci dacă dragoste nu 
avem, ne-am făcut aramă răsunătoare, după cum spune Sfântul 
Pavel. Sau, în parafraza lui Marin Preda, dacă dragoste nu e, 
nimic nu e (cf. 1 Cor. 13, 3). 

Tavernăi? 


„Mergeţi regi spre închinare la născutul în tavernă”. E un 
vers din poemul Dumnezeu și om, în care Eminescu pune în 
antiteză spiritul vechi creștin (pe care romanticii doreau să îl 
reanime) cu cel nou, modern și secular. O antiteză asemănătoare 
cu cea din Venere şi Madonă. 

În centrul poemului se află tabloul călătoriei magilor pentru 
a se închina Pruncului născut la Bitleem. Am comentat subiectul 
în trecut și puteți revedea opiniile mele expuse cu alte ocazii!!. 

Însă de ce vorbește Eminescu despre „tavernă”? Şi nu o 
singură dată, ci de două ori: „Mergeţi regi spre închinare la 
născutul în tavernă. // În tavernă?...-n umilință s-a născut dar 
adevărul?/ Și în fașe d-înjosire e-nfăşat eternul rege?/ Din du- 
rerea unui secol, din martiriul lumii-ntrege/ Răsări o stea de pace, 
luminând lumea și cerul...”. 

Pare că Eminescu afirmă că Hristos S-a născut „în tavernă”. 
Însă cred că poetul, din rațiuni prozodice, a inversat puţin topica 
și că trebuie să citim altfel enunţul: Mergeţi regi spre închinare în 
tavernă, la născutul Care este Fiul lui Dumnezeu întrupat. 

De ce? Pentru că, aşa cum știm din Sfânta Scriptură, Hristos 
S-a născut într-o peşteră care servea drept staul/ grajd (Lc. 2, 4- 


114 Articol publicat mai întâi aici: 

https://www.teologiepentruazi.ro/2019/12/17/taverna/. 

115 A se vedea: 

https://www.teologiepentruazi.ro/2007/02/15/eminescu-impotriva- 
arianismului-manifestat-ca-arta/, 

https://www.teologiepentruazi.ro/2017/04/19/eminescu-intre- 
modernitate-si-traditie-54/, 

https://www.teologiepentruazi.ro/2017/05/20/eminescu-intre- 
modernitate-si-traditie-70/. 

7), dar când, după o vreme de la nașterea Sa, au ajuns și magii 
persani la Bitleem şi 1 s-au închinat, El nu Se mai afla în peșteră, 
ci la o casă de oaspeţi, despre care ne e greu să ne imaginăm cum 
va fi arătând, dar cred că Eminescu a făcut, imaginativ, asocierea 
cu un han şi de aceea a folosit termenul „tavernă”. 

Şi după cum Sfântul Hieronymus era altădată uimit că Fiul 
lui Dumnezeu a primit să Se nască în grajd, într-un loc cu gu- 
noaie și bălegar, pentru că nu s-a mai găsit loc pentru Sfânta 
Familie, în noaptea aceea, la casa de oaspeţi!!€, la fel poetul nostru 
e uluit că Hristos a primit să fie adăpostit după naștere, ca Prunc, 
într-o locuinţă obscură și umilă pe care el a numit-o „tavernă”. 
Unde L-au găsit magii şi 1 s-au închinat Lui, după ce l-au vestit 
pe lrodis şi în lerusalim de scopul vizitei lor cu totul neobișnuite: 


„Și, iată!, steaua, pe care [ei] o văzuseră în răsărit, 
mergea înaintea lor, până ce a venit [și] a stat deasupra, 
acolo unde era Pruncul. Și [magii] văzând steaua s-au 
bucurat cu bucurie foarte mare. Și intrând în casă, L-au 
văzut pe Prunc, [împreună] cu Maria, Mama Lui. Şi căzând 
I s-au închinat Lui. Şi deschizându-și [cuferele lor] cu 
comori l-au adus Lui darurile lor: aur şi tămâie şi smirnă” 
(Mt. 2, 9-11)17. 





116 Homilia de Nativitate Domini, în volumul: Sancti Hieronymi 
Presbyteri, Tractatus sive homiliae in Psalmos, in Marci Evangelium aliaque 
varia argumenta, 1897, p. 393, cf. 

https://archive.org/details/p3tractatussivehO3jero. 

17 Cf. Evanghelia după Matei, traducere și note de Pr. Dr. Dorin 
Octavian Picioruş, Teologie pentru azi, București, 2011, cf. 

https://www.teologiepentruazi.ro/2011/08/11/evanghelia-dupa- 
matei/. 

În Sfintele Icoane noi îi vedem pe magi închinându-se 
Domnului înaintea peşterii. Dar Icoanele nu sunt niciodată 
picturi realiste. lar Icoana Nașterii Domnului are în centrul său 
peştera în care Preasfânta Fecioară L-a născut pe Hristos, dar 
cuprinde multe evenimente la un loc: nașterea, spălarea şi 
înfăşarea Pruncului, vestirea și închinarea păstorilor, călătoria 
magilor cu steaua, închinarea magilor, fuga în Egipt etc. 

Dar pentru că închinarea magilor a fost un eveniment cu 
totul ieşit din comun (regii persani nu veniseră în Israil decât 
pentru a-l cuceri, pentru a trece poporul prin foc și sabie sau 
pentru a-l lua în robie, încât a fost întru totul neașteptată și 
siderantă cererea regilor-magi de a se închina unui Împărat 
evreu nou-născut), de aceea și Icoana așază în centru aceste două 
evenimente colosale: nașterea Domnului în primul rând şi apoi 
închinarea magilor cu daruri şi ofrande. 

Dar Icoana prezintă evenimentele din perspectivă duhov- 
nicească, transfigurată. Pentru că magii simbolizează popoarele 
păgâne care aveau să se închine lui Hristos. Însă Sfânta Scriptură 
ne spune clar că magii au intrat într-o casă pentru a se închina 
Domnului, nu în peșteră. Numai că nici această casă nu era deloc 
demnă de Împăratul cerului și al pământului. Și Eminescu nu 
greșește când folosește termenul peiorativ „tavernă”, pentru a 
scoate în evidenţă caracterul umil al acestui adăpost. Şi nu numai 
casa i se pare nedemnă, ci și acele „faşe d-înjosire” în care „e- 
nfășat eternul rege”, Împăratul cel veșnic. Ceea ce mie îmi de- 
monstrează că poetul citise unele comentarii patristice, pentru că 
detaliile acestea nu sunt scripturale, ci precizări patristice, con- 
servate prin Sfânta Tradiţie. 

E adevărat că Eminescu se referă precis la nașterea Dom- 
nului, dar cred totodată că avea în vedere două evenimente 
succesive: nașterea propriu-zisă și închinarea magilor „în 
tavernă”. Deși pare să le compacteze într-o singură scenă, ca în 

Icoană. Însă el ştia, totodată, că orice creștin bine informat în- 
țelege despre ce e vorba. 

Şi totuși opţiunea terminologică a poetului nu e întâm- 
plătoare. În mod neașteptat, termenul „tavernă” îl regăsim în 
poezia Împărat şi proletar, în care ni se descriu condiţiile mizere în 
care trăieşte „plebea proletară”: „Pe bănci de lemn, în scunda 
tavernă mohorâtă,/ Unde pătrunde ziua printre ferești murdare,/ 
Pe lângă mese lunge, stătea posomorâtă,/ Cu fețe-ntunecoase, o 
ceată pribegită,/ Copii săraci şi sceptici ai plebei proletare”. 

Uimitor e faptul că aceşti „copii săraci și sceptici ai plebei 
proletare” sunt cei care proclamă că „religia” e „o frază de dânșii 
[cei bogați] inventată” și că „morţi sunt cei muriţi”, neștiind sau 
nevrând să mai ştie că, la fel ca ei (sau chiar mai rău decât ei), 
Copilul divin S-a născut într-un grajd şi a locuit ca Prunc într-un 
fel de tavernă mohorâtă o vreme, adică în condiţii sordide, ca 
aspect exterior, până când a fost nevoit să plece în exil în Egipt, 
ca să nu fie omorât. 

Încă o dată o spun: nu cred că Eminescu a utilizat în- 
tâmplător același termen. E ca şi cum ar fi dorit să ne lase o măr- 
turie certă a faptului că el nu se identifica deloc cu opinia plebei 
sceptice... 

Demonism în poezia lui Eminescu':5? 


Poeţii de mare anvergură vizionară ai României, ca Bolin- 
tineanu, Heliade, Alexandrescu, Eminescu, Arghezi, Bacovia, 
Barbu, Blaga, Nichita Stănescu sau Marin Sorescu (într-o enu- 
merare rapidă) au rămas oameni credincioşi, neavând neapărat 
o viață sfântă, dar fiind creștini-ortodocși în conștiința și în viața 
lor, inclusiv în mărturisirea lor poetică, nu întotdeauna limpede, 
ci mai adesea încifrată. 

N-am aflat niciun mare poet român, care să fie într-un 
război deschis cu Dumnezeu, care să prolifereze ateismul sau 
revolta nihilistă, în mod linear, programatic și ideologic. 

Întorcându-ne la Eminescu, ne-am propus să vorbim în 
acest subcapitol despre elementele care ne-ar putea conduce la 
concluzia unui substrat demonic al poeziei eminesciene, după 
cum a fost identificat de unii exegeți. 

lon Negoiţescu neagă dintru început existenţa în lirica 
eminesciană a unui pesimism schopenhauerian, vorbind despre 
„caducitatea problematicii aproape seculare privind influenţa lui 
Schopenhauer asupra poetului român” și evidențiind faptul că 
„profunzimea durerii în viziunea eminesciană [...] trebuie consi- 





18 Capitol revăzut și adăugit, publicat inițial sub formă de articole, 
aici: 

https://www.teologiepentruazi.ro/2008/07/30/eminescu-si- 
ortodoxia-despre-demonism-in-poezia-lui-eminescu-xvi/, 

https://www.teologiepentruazi.ro/2008/07/31/eminescu-si- 
ortodoxia-despre-demonism-in-poezia-lui-eminescu-xvii/, 

https://www.teologiepentruazi.ro/2008/08/03/eminescu-si- 
ortodoxia-despre-demonism-in-poezia-lui-eminescu-xviii/. 

derată mai adâncă, mai originară, decât pesimismul schopen- 
hauerian în opera poetului”!*?. 

Însă Negoiţescu opinează că sâmburele de demonism este 
totuși esenţial în poezia lui Eminescu, deși îi contestă originea în 
filosofia germană, considerând că „el a găsit în metafizica lui 
Schopenhauer [...] un corespondent intelectual al sensibilităţii 
lui fundamentale” 1%, adică o formulare deja precizată. 

Cu alte cuvinte — și mulți se întâlnesc pe acest palier de 
interpretare — se consideră că Eminescu credea că răul formează 
esența lumii. 

Şi aici ne lovim fatalmente și de religia budistă, pentru care 
lumea şi orice este creat este rău, iar binele (care nu este un 
concept pozitiv, după cum suntem noi obișnuiți în Creștinism, ci 
un fel de dincolo de bine și de rău, ca să ne folosim de precizarea 
expresivă a lui Nietzsche, însușită de filosof, probabil, tot din 
orizontul religios oriental) este eliberarea din Samsara şi întoar- 
cerea în neantul Nirvanei, în neființă. 

Se susține de asemenea că s-au stabilit de timpuriu contacte 
între adepţii filosofiilor/ religiilor orientale și vechii greci și că 
Platon și vechea filosofie/ teologie greacă ar fi preluat anumite 
credinţe, precum cea în metempsihoză, de la indieni. Aceste 
concepte teologice de sorginte oriental-budistă au făcut carieră şi 
în filosofia și în literatura modernă, iar la noi în critica literară, 
fără ca cititorii neavizaţi să poată face legătura cu ele. 

Ca să descoperim în ce măsură această aserțiune cu privire 
la „esenţa rea” a lumii este adevărată sau falsă atunci când este 
aplicată viziunii eminesciene, este nevoie să privim, ca şi până 
acum, versurile poemelor sale nu de la distanță, ci de la 
apropiere, de la o mare apropiere, în contextul poemelor și al 
operei în întregime. 


1% Ion Negoiţescu, Poezia lui Eminescu, op. cit., p. 6, 112. 
12 Ibidem. 

După cum se va observa, lucrurile sunt mult mai profunde 
decât s-ar putea crede și o cercetare amănunțită trebuie să aibă în 
vedere mai mult decât expunerea câtorva versuri scoase din 
context. 

Vom explora așadar, poezia lui Eminescu, începând cu 
premisele care au putut fi cauza formulării unei astfel de con- 
cepții şi căutând să descoperim ulterior un răspuns argumentat 
şi convingător, pe baza analizei așa-zisului topos demonic în opera 
sa. Premisele se regăsesc indubitabil în acele versuri în care se 
afirmă că esența lumii este răul și vom face și noi prezentarea 
acestor versuri, excluzând, pentru moment numai, contextul 
exhaustiv al poemelor respective şi al operei eminesciene, pentru 
a reveni mai târziu la acesta şi la alte precizări absolut esenţiale: 


Convins ca voi [ca proletarii nihiliști] el [Cezarul] 
este-n nălțimea-i solitară 
Lipsită de iubire, cum că principiul rău, 
Nedreptul și minciuna al lumii duce frâu /.../ 
Al lumii-ntregul sâmbur, dorinta-i şi mărirea |... 
„„.ş-un gând te-ademeneşte: 
Că vis al morții-eterne e viața lumii-ntregi. 


(Împărat şi proletar) 


Incât îmi vine-a crede că sâmburele lumii 
E răul. Cartea lumii d-eternă răutate 
E scrisă şi-i menită. /.../ 


„..răul l-urmeaz-întregi popoare; 
Căci răul este colțul vieţii. Vecinic răul 

Intâiul rol îl joacă — e colţ în orice cuget, 
In oricare voinţă, în orice faptă mare. /.../ 


Fiţi răi și veţi străbate 
La ţintă-oricât de mare, numai prin răutate! 

Fiţi răi! Şi-urmațţi principiul ce lumea o domină — 
Lăsaţi să creadă alții mai proști ca voi, în bine. 
De ce n-aveţi voi minte? Deschideţi ochii voştri, 
Vedeţi că sfânt şi bine sunt numai pentru proşti? /.../ 


Spun popii de-o vecie unde oricare vină 
Găsește-a ei osândă și binele răsplata — 
Şi mii timizi de frică şi de-o speranţă vană 
Trec înșelați pe lângă izvoarele vieții. 
Iar dacă un lințoliu, piroane de sicriu 
Răsplata sunt virtuții? [...] 


În mână de vei prinde a istoriei carte... 
Vedea-vei cum sub ochii-ţi în plin se desfășoară 
Răul și iarăşi răul — că vremea se măsoară 
După a răutății păşire. Rău și ură 
Dacă nu sunt, nu este istorie. Sperjură, 
Invidios-avară, de sânge însetată 
E omenirea-ntreagă — o rasă blestemată, 
Făcută numai bine spre-a domina pământul, 
Căci răutăţii numai îi datoreşte-avântul 
Ce l-a luat pe scara ființelor naturii. 


(Andrei Mureşanu (Tablou dramatic într-un act)) 

Ce plan adânc!...ce minte! Ce ochi e acolo sus! 
Cum în sămânţa dulce a patimei a pus 
Puterea de viaţă/.../ 


...Şi în ureche-mi bate: 
Că sâmburele lumii e-terna răutate!! 
Cântaţi-o dar, popoară! În glasu-adânc al stranei 
Voi mesteca legenda cea veche a Satanei. 


(Mureșanu) 


pai 


Să nu ne înşelăm. Impulsul prim 
La orice gând, la orişice voinţă, 
La orice faptă-i răul. 


(Demonism) 


Un ceas mai am şi iată că voi ajunge-n fine 
Atât de sus în lumea creată pentru bine. 
Creată pentru bine ne spun cărțile vechi, 

De mii de ani ne sună legenda în urechi... 


Şi am văzut virtutea găsind a ei răsplată: /.../ 
un giulgi şi patru scânduri. 
Ei! Lumea-i împărțită în proști și în șireți, 
lar patimilor rele viclenii le dau preț. 


(Gemenii) 

După cum se observă, aceste idei apar doar o singură dată 
în poemele antume, în Împărat şi proletar, şi apoi de câteva ori în 
selecția postumă realizată ulterior de editorii operei eminesciene. 
Dacă privim exclusiv aceste versuri, fără a analiza sensul lor în 
context, facem din Eminescu cel mai mare nihilist pe care l-a 
născut România. Ceea ce nu este adevărat, pentru că citim în 
articolele sale faptul că el însuși respingea ideologiile revoluțio- 
nare, socialiste și nihiliste. Așa încât nu ne mai rămâne decât să 
facem o discuţie aplicată asupra textelor, a momentului și a 
situaţiei în care sunt plasate aceste idei, în poemele amintite de 
noi. 

Se ştie despre legăturile lui Eminescu cu teatrul, despre 
cunoştinţele sale vaste din dramaturgia universală, despre pere- 
grinările sale prin ţară împreună cu diferite trupe de teatru 
(Fanny Tardini-Vlădicescu, Mihail Pascaly, lorgu Caragiale etc.) 
sau despre traducerile sale privind arta dramatică. Binecu- 
noscute sunt şi poziţia și criticile sale cu privire la producţia 
românească de teatru contemporană (Alecsandri, Bolintineanu), 
căreia îi reproşa prea multa îndatorare față de temele dra- 
maturgiei străine și lipsa de viziune originală prin nefolosirea 
unor surse de inspiraţie autohtonă — deşi credem că s-ar fi putut 
inspira din concepţia poetico-dramatică a liricii lui Bolintineanu 
(o sesizăm însă, mai devreme, și la lancu Văcărescu). 

De aceea nu este nimic mirabil în faptul că Eminescu înțe- 
lege poezia în sens dramatic, ca polemică, ca dialog al persona- 
jelor, care sunt adesea măști ce îmbracă voci al gândirii. Ele 
reprezintă puncte de vedere aflate în opoziție şi în dezbatere, 
fapt ce l-a determinat dintru început pe Titu Maiorescu să-l 
catalogheze pe Eminescu drept iubitor de antiteze, şi încă anti- 
teze cam exagerate. Această bătălie de idei se duce și în poemele 
pe care le-am citat anterior. 

Eminescu încerca să deceleze adevărul printr-un dialog al 
rolurilor, punând în luptă teorii şi viziuni divergente despre 
lume. Din controversa acestor gândiri, a acestor minţi, trebuia să 
se lămurească „cuvântul ce exprimă adevărul”, pe care el l-a 
căutat toată viața. Adevărul îl căuta Eminescu, iar nu gloria filo- 
sofică sau desăvârşirea estetică, așa cum au făcut alții. 

Nu credem că ne hazardăm afirmând că acesta este un 
procedeu inspirat din mentalitatea isihastă a luptei cu gândurile, 
din concepţia ortodox-isihastă a antagonismului minţilor, pentru 
că ne este clar că din Occident, ca și din Orientul brahman sau 
budist nu avea cum să se inspire, acolo unde nu există ideea de 
luptă minte contra minte (cum spune Sfântul Nicodim Aghioritul, 
pe care Eminescu îl citise, dar și Dostoievski) sau cugetare contra 
cugetare, ci doar afirmarea individualismului sau a rațiunii pro- 
prii despre care nici nu se pune problema că ar putea să gre- 
șească. 

Pe de altă parte, această discuţie despre rău, care apare în 
multe monologuri, în poemele sau proiectele dramatice emines- 
ciene, o putem considera firească pentru tinerețea lui Eminescu 
(un tânăr maturizat înainte de vreme, atât prin suferinţe cât şi 
prin darul și setea lui de cunoaștere), după cum putem crede și 
că urma să aibă şi un climax şi o epuizare. 

Totodată, există cărți chiar în canonul biblic, precum Psalmii 
în care...predomină rugăciunea plină de disperare pentru 
izbăvirea de un rău permanent prezent şi ameninţător. Sau Eccle- 
siastul, din care aflăm că toate sunt deșertăciune. Şi nu vedem în 
Evanghelii condamnarea şi răstignirea mult prea oribile ale Celui 
care n-a făcut niciodată niciun rău în viaţă, ci numai bine, ale 
Celui fără de păcat şi Preanevinovat, ale Dumnezeului întrupat? 

Pentru sufletul sensibil și compătimitor al poetului, a vorbi 
despre răutatea lumii care sufocă vieţile celor drepți, încât pare 
de multe ori că nu mai e nicio scăpare, era o problemă im- 

portantă. Se poate spune că un creştin adevărat ar fi trebuit să 
vadă mai mult lumina care ţâșnește din suferinţe și transfi- 
gurează ființa. Însă poetul nostru lupta şi suferea nu atât pentru 
sine, cât pentru mulţi alţii, prin sforțări uneori supraumane ale 
fiinţei sale. A luat pe umeri multa greutate a unor dureri (na- 
ționale și universale) aproape insuportabile. Poate prea multă... 

Așadar, în poemele pe care le-am citat mai sus, întâlnim 
evocarea poetică a unor teorii despre lume care susțin că „esența 
lumii este răul”, că Dumnezeu care a creat lumea este „nedrept”, 
„un tiran” care se distrează privind suferința oamenilor, Care 
este „egoist” şi „nepăsător”. Asemenea filosofii există de multă 
vreme pe pământ, le putem și astăzi auzi, adesea, din gura 
multor contemporani. 

Este esenţial să observăm faptul că Eminescu este foarte 
onest și în această privinţă și le asociază fără vreun echivoc cu 
gândirea demonică și cu inspiraţia satanică, şi nu le prezintă, aşa 
cum fac mulți astăzi, ca pe nişte idei genuine, născute de minţi 
umane liber-cugetătoare, neideologizate. 

Deși îndărătul Cezarului din Împărat şi proletar nu se vede 
prea bine Păpușarul luciferic, poetul îl identifică în alte poeme, 
dincolo de orice confuzie — și ne referim mai ales la poemele cu 
titlul Mureşanu (un proiect dramatic în versuri cu trei variante, 
datând din 1869, 1871-1872 şi 1876) — în timp ce o poezie ca 
Demonism versifică mitologia persană, mitul despre Urmuzd și 
Ahriman. 

Dacă viziunea eminesciană asupra lumii ca deșertăciune a 
deșertăciunilor o putem elucida în poemul Memento mori (care 
poate fi socotit Divanul lui Eminescu), în mod asemănător, o 
părere întemeiată despre poziţia lui vizavi de demonism, ne-o 
putem forma pornind de la ciclul de trei poeme care poartă titlul 
Mureşanu (primul se numeşte Mureșanu (Tablou dramatic), al doi- 
lea Andrei Mureşanu (Tablou dramatic într-un act), iar al treilea 

Mureşanu), pe lângă care mai putem arunca o privire și asupra 
poeziei Întunericul și poetul, cu care ciclul amintit se înrudește 
ideatic. 

Aceste poeme sunt formulate, de la bun început, pe tiparul 
polemicii de idei sau al polemicii interioare, al războiului lăuntric 
pe care isihasmul îl numește şi lupta cu gândurile. 

În poezia Întunericul și poetul, titlul însuşi este grăitor, mai 
înainte de toate. Poemul este format dintr-un dialog cu două 
replici elaborate. Întunericul este o ființă sau o persoană căreia îi 
aparţine iniţiativa dialogului. Acesta îl interpelează pe poet ca pe 
cel ce „treci prin lume străin şi efemer,/ Cu sufletu-n lumină, cu 
gândurile-n cer”, cu privire la motivele pentru care acesta alege 
să scrie și îl îndeamnă să sfărâme-,„n stânca rece a ta nebună liră/ 
Căci lumea este piatră şi ea nu te admiră./ Ci tu, nebun și palid, 
la poalele ei plângi/ Ca valul care cântă trecutul unei stânci,/.../ 
Când stânca e eternă și valu-i trecător”. 

Răspunsul poetului dat Întunericului este acela că are dato- 
ria să cânte despre istoria neamului și ţara sa: 


Şi tu, crezi, geniu negru, că fără scop și țintă 
A lumei und-amară mă-neacă, mă frământă? 
Tu crezi că eu degeaba m-am scoborât din stele 
Purtând pe frunte-mi raza, a naţiunii mele? 


Voi /.../ să văd trecutu-n viaţă, să văd româna dramă, 
Cum din mormânt eroii istoriei îi cheamă 
Şi muzica română chemând din munţii-n nouri, 
Din stelele căzânde, din văile-n ecouri, 
Din brazii ce suspină l-a iernei vijelie, 


Din fluierul cel jalnic, din buciumu-n câmpie, 
Chemând doina română, a inimelor plângeri, 

A sufletului noapte, a dorurilor stângeri. 
Românu-n trecut mare e mare-n viitor! 


Este o confruntare cu demonul întunericului sau o evocare 
poetică despre acest fapt. Nu este singura. În poemul În vremi de 
mult trecute, magul care vorbeşte cu ascetul îi reamintește că s-a 
retras în sihăstrie ca să „domini în tine ispita, geniul rău!”. 

Edificator pentru dezbaterea noastră este — după cum am 
anunțat — ceea ce se afirmă în triada de poeme (variante) cu titlul 
Mureşanu. Acestea sunt încercări de a alcătui un poem dramatic, 
o dramă în versuri. 

Eminescu a avut mai multe tentative, rămase în manuscris, 
de a compune drame care să aibă ca subiecte trecutul istoric al 
țării, în prim-planul interesului său aflându-se istoria Daciei sau 
epocile de glorie și de decădere ale Moldovei. 

În poemele spre care ne-am propus să privim, cadrul istoric 
este cel al revoluției de la 1848 și al evenimentelor dramatice pe- 
trecute atunci. 

În prima dintre cele trei poezii, intitulată Mureşanu (Tablou 
dramatic), poetul Andrei Mureșanu se confruntă cu Anul 1848, 
care apare ca un personaj demonic — Andrei Mureșanu!?!, fruntaș 
al revoluţiei din 1848 din Transilvania, având studii de teologie 
și filosofie, poet şi autorul versurilor imnului nostru naţional. 
Din nefericire, Mureşanu a murit după multă suferință, părăsit 
și în mizerie, fapt ce i-a provocat și un dezechilibru nervos. 
Eminescu încearcă să compună o dramă poetizată, pornind de la 
ideea destinului său nefericit. În prima parte a poemului emi- 
nescian, îl vedem pe Andrei Mureşanu îndurerat, cum se roagă 
Domnului pentru o soartă mai bună a neamului său. 


21 A se vedea: Andrei Mureşanu, Poezii. Articole, antologie, postfață 
și bibliografie de Ion Buzaşi, Ed. Minerva, București, 1988. 

EI cere de la Dumnezeu să-Şi întoarcă faţa spre români, să 
nu-i dea uitării, și întreabă de ce în mintea poporului său nu pă- 
trunde: 


„„„a minţii Tale raze, 
Lumina Ia de aur, lumina ce-nviază? 
O! toată ţara asta ai dat altor popoare 
Încât altar să-ţi facă poporul Tău loc n-are. 


Arând un câmp de pietre în crudele-i sudori, 
EI seceră spinișul din lucru-i fără spori, 
Privirea lui e cruntă şi lacrima venin, 
Blestăm e vorba-i seacă, sufletul lui suspin. 


Decât o viață moartă, un negru vis de jele, 
Mai bine stinge, Doamne, viața naţiunii mele... 


Luminarea minţii de către Dumnezeu este un crez pe care 
Eminescu nu l-a amintit aici în mod aleatoriu, întrucât acesta a și 
fost versificat de către Mureșanu într-un poem care se intitulează 
Mintea: 


Te măresc Fiinţă fără de-nceput 
Pentru tot ce vede ochiul meu sub soare, 
Pentru tot ce dreapta-Ţi sântă a făcut, 
De la om și feară, până l-acea floare, 
Carea vegetează numai un minut! 


Ce mă face însă, ca să le ador 
Este mintea, Doamne, care-mi străluceşte, 
Ca şi un luceafăr, în al nopţii nuor, 

Şi-n vuietul lumii blând mă însoţeşte, 
De când văd lumina, şi până când mor! 


Ea-mi conduce paşii, să mă pot feri 
De leu și de tigru, care varsă sânge, 
De foc și de apă, ce m-ar nimici; 
Ea mă luminează ca să știu resfrânge 
Cursele dușmane, verunde vor fi. 


Ea departă ceața de la ochiul meu, 
Ca să nu amestec credinţa deşartă 
Cu credința dreaptă, într-un Dumnezeu 
Care o propuse simplu fără ceartă 
Ca la fraţi din fire, însuși Fiul Său. 


Seculi se-nchinase genul omenesc 
Soarelui și lunei, stelelor pompoase, 
Până când să vie Dascălul ceresc 
Ce prin suferirea morții glorioase 
A plântat în lume spirit creştinesc. 


În deșert se-ncearcă ai nopții argați 
Să revarsă umbră în loc de lumină, 
Ură-n loc de pace între fii şi frați 
Ale lor cuvinte nu prind rădăcină 
Căci nu ies din inimi, ci din crieri stricați. 


Te măresc Fiinţă fără de finit 
Pentru-acea scânteie, ce-i zic conștiință, 
Carea greu mă mustră de-am păcătuit, 

Şi mă desfătează cu bunăvoință, 
De-am făcut dreptate celui asuprit! 

Eminescu a avut în vedere scrierile lui Andrei Mureșanu, 
precum și anumite detalii biografice, când a compus triada sa de 
poeme dramatice cu titlul Mureșanu. 

Pe filiera celor afirmate până acum, se vede că nu am vorbit 
în deșert mai devreme despre lupta ascetic-isihastă minte contra 
minte, adică, minte umană luminată de har contra minte demoni- 
că. Vom vedea în continuare că ceea ce face Eminescu în aceste 
poeme ale sale este să ilustreze această confruntare duhovni- 
cească, plecând de la amănuntul biografic al slăbirii puterii 
mentale a lui Mureșanu din cauza bolii, singurătăţii și sărăciei: 
„ŞI bogat în sărăcia-i ca un astru el apune,/ Preot deșteptării 
noastre, semnelor vremii profet” (Epigonii). 

Cel ce apare să dispute cu Mureșanu și care interferează în 
cugetarea și rugăciunea acestuia este Anul 1848, care iese din 
pământ, cu înfăţişare demonică, şi care pretinde că scopul său 
este acela de a distruge poporul român: „leșit-am eu ca astăzi na- 
țiunea ta să sting!”. Însă atingerea scopului său distructiv este 
împiedicată de prezenţa unei minţi treze și a unui glas care chea- 
mă la deșteptarea națiunii, care e tocmai cel al lui Mureşanu. 

De aceea, Anul 1848, care se identifică singur cu un demon 
și este ulterior denumit „demon” de către Mureşanu (putem vor- 
bi despre o apariție demonică sub întruchiparea simbolică a 
Anului 1848), declară: „Atins-am cu paloarea-i [a morţii] poporul 
tău român/ Şi-acum din umbra-i moartă eu văd un chip senin [al 
lui Andrei Mureșanu],/ O rază ce mă-neacă, un gând ce urăsc eu,/ 
Cum demonul urăște un gând de Dumnezeu?/ Ci stinge-te odată, 
O, stea fără de nume!”... 

Este o interogaţie retorică, în sensul interogaţiei pe care o 
folosește sultanul Baiazid, în Scrisoarea III, când nu crede că pu- 
terea sa imperială se poate împiedica de un „ciot” precum Mircea 
cel Bătrân. 

În poemul despre care vorbim, demonul care aduce moar- 
tea şi nimicirea se simte sfidat de opoziţia pe care o întâlnește 
într-un singur om și pe care o consideră insignifiantă. Însă 
Mureșanu are curajul să îl desfidă pe acest demon al morţii. El, 
poetul pașoptist, apare ca un geniu care crede în viitorul țării 
sale, având dăruit de la Dumnezeu un suflet divin, cu puteri deo- 
sebite: 


Eu stelele le spulber ca frunze-ngălbenite, 
Eu îmflu răsuflarea vulcanului măreț, 
Înmormântez sisteme în spaţii nesfârşite, 
Eu munții îi cutremur şi mările le-ngheţ, 


Astup cu a pustiei nisipuri mări cumplite 
Şi-ngrop ţări înflorite sub oceanul creț — 
Dezmint secol de secol, zdrobesc eră de eră, 
Fac din a vieţii fapte lucire efemeră. 


Puterile acestea par cam mari pentru o ființă umană, însă 
Eminescu atribuie adesea în operele sale eroilor-genii asemenea 
capacități (precum călugărului Dan/ Dionis din Sărmanul Dionis), 
care sunt ale firii umane primordiale, nepervertite, spirituale, 
neîngrădite de materie, după care poetul manifestă o nostalgie 
evidentă, puteri care, în viziunea eminesciană, ilustrează asemă- 
narea omului cu Dumnezeu. 

Acestor pretenţii ale lui Mureşanu, demonul le răspunde 
aruncând asupra lui vraja blestemului său, prin care aduce în- 
tunericul nebuniei asupra minţii lui, înainte de a muri, ceea ce 
corespunde datelor biografice. Peste sufletul lui este trimis să se 

înstăpânească „un seraf mut şi surd”, un serafim al Infernului, 
evident, adică o căpetenie demonică!?: 


N-ainte de-a te plânge al clopotelor cânt, 
Nainte de-a-ţi aşterne în galbenul mormânt, 
Pe drumul care duce din leagăn la sicriu 
Moartea să te cuprindă în braţele-i de viu! 


În suflet să-ți domnească un seraf mut și surd 
Şi-o secetă cumplită în capul tău tăcut! 
De viaţa ta mizeră moartea să nu se-atingă 
Dar mintea ta senină s-o-ntunece, s-o stingă, 


Să intre-o noapte vană cu aer amorțit 
În inima ta stearpă, în capu-ţi pustiit. 
Cu raza morţii negre eu fruntea ta ating 
Şi harfa ta o sfarăm şi geniul ţi-l sting! 


Geniul rău urăște „un gând de Dumnezeu”, creația Sa, 
adică, urăşte geniul poetului, care este un dar divin. Eminescu 
avea o concepție bine stabilită despre războiul duhovnicesc 
(sintagma Sfântului Nicodim Aghioritul), considerând că poetul 





12 În viaţa Sfântului Macarie cel Mare, Eminescu putea citi despre 
minunea pe care acesta a făcut-o în fața unui eretic, despre care spunea: 
„Acesta are duh superior [un demon dintre cei de rang înalt]; află că nu-mi 
stă în puteri a-l supune. Cu astfel de duhuri nu m-am luptat. Că două sunt 
ordinele demonilor: unul, care introduce plăcerile în trup și altul care 
insuflă rătăcirile în suflet. Acesta (din) urmă este greu de supus”, cf. Sfân- 
tul Macarie Egipteanul, Scrieri. Omilii duhovniceşti, traducere de Pr. Prof. 
Dr. Constantin Corniţescu, introducere, indici şi note de Pr. Prof. Dr. N. 
Chiţescu, în col. PSB, vol. 34, Ed. IBMBOR, Bucureşti, 1992, p. 48. 

În poemul său, Eminescu sugerează că, din invidie, demonii se 
năpustesc asupra omului genial. 

de geniu ocupă un loc înalt în ierarhia minţilor umane, din 
moment ce adversarul său este de rang superior, un seraf in- 
fernal, care vine să îl zdrobească psihic. 

Ne întrebăm însă de ce tocmai „mut și surd”? Demonii sunt 
numiți, în Scriptură și în tradiția iudeo-creștină, în funcție de 
afecțiunile pe care le produc. Coborând de pe muntele Taborului, 
lisus vindecă un copil posedat de un asemenea duh, care îl 
arunca în foc şi în apă și pe care Ucenicii Lui nu putuseră să-l 
scoată afară din copil, căruia Hristos îi spune: „Duh mut şi surd, 
Eu îţi poruncesc ţie: leși din el și să nu mai intri întru el!” (Mc. 9, 
25), 

Mai înainte de a putea vedea urmările intrării lui Mureşanu 
sub această influență demonică, a serafului infernal mut și surd, 
el cade însă într-un somn adânc. În această primă variantă a 
poemului (am spus că vorbim de trei poeme cu titlul Mureșanu), 
Eminescu nu a intenţionat să facă evidente aceste urmări. 
Dimpotrivă, Mureşanu adoarme și are un vis extatic, în care vor- 
beşte cu Lumina, care este o apariție dumnezeiască, în fața căreia 
Mureșanu este extaziat și cade în genunchi. Aceasta vine „din 
centrul lumei încoronat cu sori”, afirmă că este mai presus de 
timp, pe care îl precede în existenţă, şi că are cunoştinţa viitorului 
pe care nu-l vede „nici ochiul unui înger”. Ceea ce corespunde 
cu învățătura ortodoxă despre Dumnezeul Creștinătăţii. Lumina 
face cunoscut viitorul poeţilor de geniu care, precum munții, „ai 
zilei sunt profeţi” — o expresie eminamente biblică și ortodoxă!”, 





125 Evanghelia după Marcos, traducere şi comentarii de Pr. Dr. Dorin 
Octavian Picioruș, Teologie pentru azi, București, 2015, p. 63, cf. 

https://www.teologiepentruazi.ro/2015/03/22/evanghelia-dupa- 
marcos/. 

124 Spre exemplu, în Mineiul pe ianuarie, există următoarea cântare, 
adresată Sfântului Sfinţit Mucenic Climent: „Fiul zilei te-ai făcut, minu- 
nate, și al luminii celei neînserate, neîncetat fiind strălucit de Lumina cea 

prin profeți ai zilei putând înţelege fie profeți ai Luminii, fie profeți 
ai Zilei celei neînserate, ai vecului veşnic: 


Şi capete de geniu când ard, când se inspiră, 
Arderea lor arată, la lumea ce-i admiră, 
Că ziua e aproape...Și palizii poeți 
Profeţi-s plini de vise ai albei dimineți. 
Profete al luminei! În noaptea-ţi te salut 
Şi vărs geniu de aur în corpul tău de lut /.../ 
Cu raza zilei albe, eu, geniul ţi-l aprind. 


Dumnezeu este Cel ce aprinde geniul poetic, ca astru pe 
cerul națiunii sau lampadofor în fruntea neamului, căci poeţii 
sunt profeţii Săi. Faptul că profeţii sunt „plini de vise” ne deter- 
mină să identificăm în aceste vise un alt termen din sfera 
polisemantică a viselor, din care fac parte și visele deșarte ale 
umanităţii, de fapt un antonim al acestora, pentru că visele 
profeților-poeţi se află în antiteză cu visele deşarte și ele sunt 
idealurile în care Dumnezeu îi învaţă să creadă şi pe care să le 
comunice lumii. 

Ultima dorinţă a lui Mureșanu este „odată încă-n viață să 
mă-nec în lumină,/ Să caut armonia a sferelor senină/ În inima- 
mi zdrobită...și-apoi să mor...Să mor”. Dorința revelaţiei 
dumnezeieşti, a vederii luminii divine, este și aici ultimul și cel 
mai mare dor al poetului. 

Urmările demonizării se văd abia în celelalte două poeme, 
intitulate Andrei Mureșanu (Tablou dramatic într-un act) şi Mu- 
reşanu. 





cu trei luminători [de Sfânta Treime] şi de luminarea propoveduirii”, cf. 
Mineiul lunei lui ianuarie, ediţia a III-a, Tipografia Bisericească din Sfânta 
Monastire Cernica, 1926, p. 362. 


139 


Mai devreme am văzut afirmată concepţia potrivit căreia 
răul este esența lumii, că el conduce lumea şi se află în ființa 
fiecărui om. Însă Eminescu ne lasă să înțelegem din contextul 
poemelor sale că Mureșanu, eroul poeziilor sale, nu a ajuns la 
aceste concluzii de unul singur, ci determinat de intervenția 
demonului care, lezat de aplombul poetului, a căutat să se răz- 
bune pe el. În aceste condiţii, e destul de dificil să mai susţinem 
că Eminescu credea el însuși într-o presupusă „esenţă rea” a lu- 
mii. 

Antagonismul dintre Lumina dumnezeiască ce îi apare și îi 
vorbește lui Mureșanu într-un vis extatic şi demonul întuneri- 
cului care aduce moartea cu sine, nefericirea și nimicirea, este, 
fără îndoială, de esenţă creştină și relevă concepția ortodoxă, pe 
care o reproducea în versuri Eminescu. Nu mai putem susţine 
nici măcar că Mureșanu, „poetul luminii, a devenit acum un su- 
flet dilematic, sfâșiat de îndoială, un spirit care dezvăluie, 
schopenhauerian, răul ca pârghie a existenţei, un revoltat... [...], 
oscilând între Dumnezeu şi Satana, între credinţă și blestem”1% 
sau „un demon apostat”!%, din moment ce Mureșanu, atunci 
când afirmă supremaţia răului, nu mai e stăpân pe raţiunea şi 
voinţa sa! 

În ce-a de-a doua variantă a poemului, Andrei Mureșanu 
(Tablou dramatic într-un act), după ce vorbeşte ca un inspirat de 
demonul ce l-a luat în stăpânire, spre sfârșit Mureşanu își vine 
oarecum în fire și se roagă iarăși către Dumnezeu: 


Stinge, puternic Doamne, cuvântul nimicirii 
Adânc, demonic-rece, ce-n sufletu-mi trăiește, 





15 Joana Em. Petrescu, Eminescu. Modele cosmologice și viziune poetică, 
ediție îngrijită şi prefațată de Irina Petraş, Ed. Paralela 45, Pitești, 2005, p. 
36. 

2 Cilele na p-9 7 

Coboară-le în mine, mă fă să recunosc 
C-a Ta făptură slabă-s. Nu mă lăsa să sper 
Că liber-mare-mândru prin condamnarea Ta 
N-oi cobori în iaduri de demoni salutat, 

Ca unul ce menitu-i de a le fi stăpân — 
Stăpân geniilor pieirii! Ce gând superb!?! O,-nceată, 
Inima mea întoarsă de-o cugetare beată, 

Nu răscoli-n bătaie-ţi ruinile sfărâmate 
A lumii-mi dinăuntru. 


Despre ruinile sfărâmate ale sufletului aminteşte Eminescu — 
cu alte sintagme — și în Melancolie („Biserica-n ruină” având drept 
corespondent biserica sufletului în ruină) și Scrisoarea IV („Ah! 
Organele-s!% sfărâmate și maestrul e nebun!”). 

Se observă în aceste versuri cel mai bine războiul gându- 
rilor, înfruntarea dintre ispita mândriei nihiliste, care vrea să-l 
determine să se creadă un conducător al demonilor, şi reculege- 
rea bruscă, trezirea din această reverie luciferică, întoarcerea la 
rațiunea care înțelege și convorbește cu rațiunea dumnezeiască 
înscrisă în univers: 


Văd cerul lan albastru sădit cu grâu de stele, 
EI îmi arată planul adâncei întocmele 
[a lui Dumnezeu,] Cu care-și mișcă sorii. 


Zoe Dumitrescu-Bușulenga, în studiul său principal dedicat 
lui Eminescu, a insistat asupra expresiei „planul adâncei întoc- 
mele”, care vorbeşte despre rostul lumii, însă nu a făcut nicio 


17 Superb = mândru, trufaș, din lat. superbus. 
128 Organele = instrumentele cântării. 

referire la un posibil demonism esenţial al viziunii poetului, ceea 
ce înseamnă că n-a interpretat, precum Negoiţescu, versurile lui 
Eminescu în sensul identificării unui demonism fundamental în 
opera sa. 

În fine, în ce-a de-a treia variantă a poemului apare femeia 
iubită, menită ca să aline suferința poetului. Femeia destinată să 
împace, cu dulcile-i lumine, pe poetul devenit pradă unei influen- 
țe nefaste. 

Tot ceea ce Eminescu scrie despre Mureșanu stă, într-o anu- 
mită măsură, în chip simbolic, și sub semnul propriului său 
parcurs autobiografic, pe care însuși poetul îl mărturisește cu 
mai multe ocazii și care cuprinde următoarele etape: o copilărie 
și o primă adolescenţă fericită, luminată de credinţa în Dum- 
nezeu, în care simţea că are o minte senină, apoi o criză interioară 
determinată de moartea iubitei sau de neîmplinirea iubirii, dar şi 
de intuirea traiectului istoric al lumii, prin care a simţit că intră 
sub o influenţă întunecată și nefastă și din care, cu toate zbaterile, 
n-a putut să iasă cu totul și, în fine, o încercare de a se salva, de 
a-şi găsi liniștea, serenitatea, pacea prin iubire, prin iubirea pen- 
tru o femeie care trebuia să fie îngerul său păzitor, îngerul și fe- 
meia plină de har cu ajutorul căruia să fie restaurată în sufletul 
său credinţa în iubirea și fericirea veşnică. 

Cum o asemenea persoană nu a fost de găsit, Eminescu s-a 
întors la Dumnezeu prin asceza cumplitei sale suferințe, care a 
făcut-o pe Zoe Dumitrescu-Bușulenga să-l numească mucenic, iar 
pe Arghezi să-l califice drept răstignitul culturii române. Prin 
urmare, nu putem vorbi de un sâmbure de demonism în opera şi 
viziunea eminesciană, așa cum propunea lon Negoiţescu și cum 
au susținut și alții, atâta timp cât pentru el neantul și moartea au 
permanent un aspect negativ. Pieirea şi aneantizarea, dizolvarea 
în Nirvana, nu sunt un fapt bun în sine, ca în concepția budistă, 

ci un pustiu negru care stă sub semnul nefericirii și al ratării, al 
erorii fatale. 

Atunci când afirmă că își aşteaptă moartea şi o dorește, ea 
apare, cu toată amprenta durerii lui, ca o detaşare de suferința 
pământească chinuitoare și o trecere într-o lume care înseamnă 
continuitate, în care este vegheat de luceferi și de lună și ascultă 
glasul izvoarelor și al foşnetului pădurii. Or, această lume nu 
seamănă deloc cu Nirvana. E o lume vie şi nu o neființă, nu e un 
neant, ci un Rai. 

Schimbând centrul discuţiei, trebuie să remarcăm faptul că 
scepticismul lui Eminescu nu este, totuși, doar un sentiment al 
veacului său și că Eminescu însuși nu expune, în poezia româ- 
nească, gândiri sceptice în premieră. Oricât ar suna de paradoxal, 
neîncrederea în viață și în lume e un sentiment tradițional și 
ortodox — iar afirmaţia noastră este cât se poate de obiectivă. 

Lăsăm la o parte faptul că mulți au văzut chir în Miron 
Costin un sceptic și au făcut din el primul nostru mare modern, 
umanist, când, de fapt, plângerile lui pe ruinele lumii vechii? sunt o 





12 Jonnescu-Gion sesizase de mai multă vreme unele aspecte esen- 
țiale, în această privință: „Neculcea și toţi cronicarii din timpul său 
blestemă cu foc [decăderea țării din cauza fanarioților], căci ei văd și simt 
veninul pătrunzând în vinele ţărei și constată ceea ce constatau istoricii 
cari au povestit agonia Imperiului Roman. [...] Bătrânul Ureche şi croni- 
carul cu fire antică, moldoveanul «Vir bonus, scribendi peritus [Bărbat 
bun, care a pierit scriind]», Miron Costin...caută totdeauna să fugă de 
timpurile prezinte...de timpurile lor [...]. Miron Costin se înfunda, se 
pierdea c-un fel de nesăturată plăcere în veacurile trecute ale istoriei 
române...Pe acestea, și el, ca şi Ureche, le povesteşte și le laudă...şi le 
ezaltă fără saţiu. [...] De aceea, pentru a scăpa de valurile timpului său și 
a dobândi acel gând slobod şi senin, marele logofăt al Ţărei Moldoveneşti 
[Miron Costin] se ridică cu mintea spre vremurile cele vechi ale istoriei 
„„„Jar dacă vorbea de cele noi...dacă înregistra cu amărăciune prostirile 
timpului său...Miron zicea: «alte vremuri socotește, cetitoriule, țărilor 

verigă coerentă între plângerile profetice biblice, eremitice, și 
jalea melancolică preromantică a pașoptiștilor. 

De la ruinele Ierusalimului din Psaltire și din cartea lui 
leremia, până la ruinele Târgoviștei, ale Sucevei și ale Mănăsti- 
rilor din lirica pașoptistă şi de aici la ruina bisericii sufletului, a 
templului interior, semnalată de Eminescu în poemul Melancolie, 
distanţa nu o formează curentele literare moderne şi nici, în mod 
strict, secularismul zilelor noastre. Adâncul acestui sentiment ră- 
mâne identic indiferent de contextul secular. Scepticismul nu 
este un sentiment determinat istoric sau filosofic la o anumită 
perioadă. Poeţii noștri l-au moştenit ca atitudine existenţială din 
literatura română veche, adăugându-i trăsături din penel mo- 
derne (în acord cu epoca lor), dar receptându-l fundamental şi 
profund, în coordonatele lui tradiționale. El a constituit o rampă 
de sincronizare cu literatura romantică, mult înainte ca Lovi- 
nescu să teoretizeze fenomenul, fără să-i fi cercetat fondul cogni- 
tiv. 

Din păcate, astfel de versuri au fost lecturate nu pornind 
logic şi cronologic, de la trecut spre prezent, ci de la ideologia și 
filosofia modernă spre trecut, o lectură care obturează o perspec- 
tivă corectă asupra adevăratului relief interior, provocatorul 
cutremurelor lingvistice şi a vizionarismului cosmic din poezia 
românească. 

Versurile din Mureşanu și din celelalte poezii, pe care le-am 
citat la începutul acestui subcapitol, nu sunt — cum spuneam — 0 
premieră în poezia românească. Nu Eminescu este primul poet 
care scrie și cugetă astfel în literatura noastră modernă, ci 
Bolintineanu. Conrad al lui Bolintineanu, un avatar poetic, ca și 
Mureșanu pentru Eminescu, peregrinează în același peisaj idea- 





7 


acestora»...”, cf. G. I. lonnescu-Gion, Portrete și evocări istorice, ediţie 
îngrijită, prefaţă, note, glosar şi bibliografie de Vistian Goia, Ed. Minerva, 
Bucureşti, 1986, p. 250-251. 

tic, sălbatic și liber ca și cadrele de natură. Libertatea în plan 
interior, exprimată creativ într-o mare putere de expansiune 
cosmică și ideatică, era susținută - am arătat anterior — de o 
mulțime de texte ortodoxe care au fost trambulinele imaginaru- 
lui poetic românesc. De altfel, apropierile dintre Bolintineanu și 
Eminescu nu sunt nici puţine și nici nesemnificative, dar trebuie 
discriminate cu atenție, pentru că Eminescu și-a însușit întotdea- 
una elemente poetice de mare profunzime, cu semnificații vechi, 
deşi inaparente. 

Un amănunt biografic, expus de Bolintineanu în versuri, îi 
era comun și lui Eminescu și acesta îl păstrează în conștiința sa 
ca esenţial. Este vorba de moartea tinerei fecioare, iubită de poet, 
şi care îl face pe Eminescu să-i contureze astfel trăsăturile portre- 
tului liric al lui Bolintineanu: „Pe-un pat alb ca un linţoliu zace 
lebăda murindă,/ Zace palida vergină cu lungi gene, voce blândă 
-/ Viaţa-i fu o primăvară, moartea o părere de rău;/ lar poetul ei 
cel tânăr o privea cu îmbătare,/ Şi din liră curgeau note și din ochi 
lacrimi amare/ Şi astfel Bolintineanu începu cântecul său” (Epi- 
gonii). 

La Bolintineanu, în Conrad, aflăm și motivul poetului genial 
și sceptic, cuprins de norii dezamăgirii, și pe cel al femeii ange- 
lice/ sfinte, în stare să-i aplaneze durerea şi să-i aprindă credința 
într-un sens mântuitor al existenţei. 

Pe larg, despre legătura între iubire și moarte, am vorbit în 
capitolul despre Bolintineanu, în volumul anterior al acestei 
cărți. Am văzut acolo ecourile literaturii medievale, cu al său 
psalmodic vanitas vanitatum, care au străbătut prin vălul erotic al 
liricii neoanacreontice. 

Într-un astfel de context romantic melancolic îşi desfăşoară 
și Conrad „cugetile sceptici” („avea momente când sufletul 
coprins/ De cugetile sceptici părea zdrobit şi stins”), gândind la 

soarta țării sale și a omenirii — ca mai târziu Cezarul, Mureşanu 
(am văzut însă în ce condiţii) și Sarmis: 


Acesta-i rezultatul atâtor lupte crude, 
Atâtor intrigi, crime, dureri, amare trude, 
Tot, un mormânt? Acolo se sting şi pasiuni, 

Şi viaţă, şi durere, mărire, slăbiciuni; 


Virtuţile din toate las încă-a lor lumină 
P-a secolilor umbră ce pe trecut declină. 
Profită muritorul d-aceste lecţiuni 
Ce-i dă amar mormântul atâtor naţiuni? 


Acum ca altădată tot vechea rătăcire 
Conduce p-astă cale sărmana omenire! 
Nimic decât în formă, vai! răul n-a schimbat! 
Religiuni, doctrine, schimbând neîncetat; /.../ 


Resbelul între populi urmează ca-n trecut; 
A fi un Cain încă tot omul e născut /.../ 
Voi, umbre, ce vă pasă de este nemurire, 
De este viață-n cer! 


Şi ce îți pasă ţie, sărmană, tristă humă, 
Să ştii ce te așteaptă când lumea vei lăsa? 
Vezi tu pe fața mării trecând un val de spumă? 
El e figura ta. /.../ 


Vezi dreptul cu-arbitrarul luptând necontenit 
Şi totdeauna dreptul se vede biruit! 
Ai crede că destinul cu răul s-aliază, 
Cu cel nedrept conspiră, cu crima triumfează! /.../ 

Poetul jos în lume va fi ca un strein; 
Dar cerul îl răzbună când nu mai este-n viaţă. 
Acei ce-l persecută se duc, dispar în ceaţă, 
El singur mai trăiește căci viața-i pe pământ 
Începe din momentul când intră în mormânt. /.../ 


Când ochiul nostru vede perind acest focar 
Al artelor, ştiinţii, noi suferim amar. 
Dar să nu cure lacrimi! Atâta rătăcire 

Domnește sub această amară suferire, 
Încât al nostru suflet nu poate-a mai avea 
Decât un râs ironic în desperarea sa. /.../ 


O, Doamne! viaţa-i lungă și-amară suferință; 
Iar omul este-o iarbă ce vântul a pălit!3%; 
Vânt, vino de răpește plăpânda mea ființă! 
Destul am vieţuit. /.../ 


Orice popor prin sine se perde, se omoară: 
Prin fiii săi cei vitregi, prin vițiu ce-l coboară, 
Prin materialismul cel orb și grosolan, 
Prin lipsa de virtute, printr-un mișel tiran. 
Streinul vine-n urmă când viața încetează, 
Când sânul astui popol d-amor nu mai vibrează. /.../ 


O navă-n depărtare, mergând la ţinta sa, 
Cu pânzele ei strânse, la valuri se lăsa, 
Imagine fidelă aicea jos în lume 
A omului ce luptă cu valul său de spume, 





130 Cf. Ps. 102, 15: „Omul ca iarba, zilele lui ca floarea câmpului; așa 
va înflori. Că vânt a trecut peste el şi nu va mai fi şi nu se va mai cunoaşte 
încă locul său” (Biblia 1988). 

Amara suferință, s-ajungă către-un ţel. 
Şi care este țelul la care merge el? 
Mormântul unde trece, mormântul ce-l așteaptă, 
Din care nicio voce mai mult nu-l mai deşteaptă. 


După cum lesne se observă, scepticismul acesta nu este 
ateu, ci, dimpotrivă, este provocat de ateismul/ necredinţa și lip- 
sa de morală şi virtute a majorităţii. 

Femeia este ființa capabilă să-l împace pe poet şi să nască în 
inima lui credinţa: 


Această cugetare se pare inspirată 
D-un geniu de mânie și nemărinimos! 
Ucide tot ce-i viață, speranţe, vis frumos. 
E impie şi zice eterna salutare, 

La tot ce este viață, speranţă, resignare. /.../ 


Culpabil este cerul căci omul rătăceşte? 

E are libertatea, ast dar venit de sus; 
De ce dar muritorii de dânsa fac abus? 
Această libertate e cel mai mare bine, 
Uzează ei de dânsa așa cum se cuvine? 
Şi Dumnezeu e doară obstacolul fatal 
Ce-mpiedică progresul, în ordinul moral? 


Obstacolul acela e însuşi muritorul. 
El singur îşi creează nefericirea, dorul. 
Să nu plângeți ursita, fragilă, trecătoare 
A omului, plăpândă și fugitivă floare! 
Să tremurăm de moarte noi, oameni ce perim? 
Dar suntem noi în lume ca să o moştenim? /.../ 

Şi cine spune vouă că spiritul pe pământ 
Cu mizera țărână, se curmă în mormânt? /.../ 
E dară altă viaţă, o viaţă viitoare; 

Ne-o spune chiar a lumii durere strigătoare. 
Om, ce iubești virtutea, de ce dărâmi tu jos 
Speranţele promise la omul cel virtos? 


Om, ce iubești dreptatea, de ce calci în picioare 
Dreptăţile promise de ceruri la popoare? 
De ce hrănești tu vițiuri și crude nedreptăţi, 
Spuind că-aceste rele nu au impunități? 


Să proclamăm cu toţii peirea după moarte! 
Figura nemuririi strălucitoare foarte 
De adevăr, lumină, mai mult va răsări 
Din haosul acesta! Atunci am trebui 
Ca să negăm aceea ce ochiul ne răpește, 


Această armonie ce-n univers domneşte, 
Ce-anunţă-un autore, ast ordin minunat 
Ce nimenea nu schimbă, efect nestrămutat, 
Ce vine și dezminte fatală întâmplare. 


Ah! dac-această lume era a sa lucrare [a fatalității], 
De ce a zee oarbă nimic n-a mai creat, 
În ordinea naturei aceeaşi nencetat? /.../ 
Destul e pentru mine să crez în Dumnezeu, 
Ce-l simţ că mi s-anunţă și nu poci să-l văz eu. /.../ 


Ce este-acea femeie ce cu zâmbirea sa 
Gonește trista umbră plutind pe fruntea mea, 
Cu-atâta înlesnire? zicea Conrad în sine. 

Ea ne îngână dulce credinţele în bine! 


Tot ce [ea] îmi zise mie au zis-o mai demult 
Atâtea cărți pe care n-am vrut nici să ascult. 
Dar ea le spune mie cu-atâta gust şi minte, 
Că simţul meu cu sete bea dulcile-i cuvinte! 


Recunoaștem aici, anticipativ, pe femeia care ar trebui să 
împace prin credinţă și iubire pe demonul răzvrătit, pe poetul 
care e un Adam căzut așteptând de la cea pe care o iubește să fie 
o „icoană de lumină” (Eminescu, Singurătate) şi de sfințenie pen- 
tru reechilibrarea şi rearmonizarea lui interioară. 

Poeţii aceștia, în absenţa unei asceze riguroase, așteaptă 
izbăvirea de la Eva, pe care, precum Eminescu, o doresc a fi o 
Marie (Cezara înseamnă acelaşi lucru ca și Maria: împărăteasă, 
doamnă), o femeie sfântă. E o cale de mântuire precizată de 
Scripturi şi de Biserică: „căci bărbatul necredincios se sfințește 
prin femeia credincioasă și femeia necredincioasă se sfințește 
prin bărbatul credincios” (| Cor. 7, 14). 

Remarcăm însă că și Bolintineanu, anterior lui Eminescu, 
formulează aceste cugetări tot ca o dispută, ca o polemică între 
gândiri și că, deși cugetările sceptice sunt puse pe seama poetului 
de geniu, a personajului Conrad (se observă același gust pentru 
calitatea dramatică şi retorică a poeziei), totuși, gândirile lumi- 
noase par a fi cele care vor să fie scoase în evidenţă și să triumfe 
în final, iar nu cugetarea nihilistă. 

Poetul sugerează că este turmentat de cugetări sceptic- 
nihiliste, dar, în acelaşi timp, dorinţa de a se elibera de ele, de a 
reveni la o credinţă fermă și stabilă, este la fel de evidentă. 

Venere şi Madonă: 


Pentru ilustrarea unei concepţii personale despre iubire, 
Venere și Madonă (publicată în 1870) poate fi așezată într-o serie 
mai largă de poeme, structurate pe același tip de antiteză, din 
care fac parte și Amorul unei marmure, Înger de pază, Înger şi demon, 
Strigoii, Scrisoarea V, Luceafărul. 

Esenţială de observat este atribuirea angelității şi a 
demonismului, bărbatului sau femeii, atribuire care variază ori, 
mai bine zis, evoluează în timp. Nu este vorba de un dualism 
maniheic sau de unitatea păgână a contrariilor. Concepţia lui 
Eminescu este ortodoxă și vom arăta de ce. 

Venere şi Madonă e primul poem în care apare acest contrast 
dramatic între angelitate și demonism. De aceea ni se pare 
important să ne aplecăm cu atenţie asupra semnificaţiilor sale 
textuale. 

Poetul propune revederea a două idealuri de frumusețe 
feminină: cel antic și cel creștin (romantic), ilustrat prin două 
realizări artistice pe care poetul le-a considerat paradigmatice: 
celebra sculptură a Afroditei (Venus/ Venera) și Madona lui 
Rafael — nu ştiu dacă e vorba de Madona Sixtină sau despre altă 
pictură, pentru că, sinceră să fiu, descrierea lui Eminescu nu 
seamănă cu niciunul dintre tablourile lui Rafael. Încât mi se pare 
că trebuie să luăm cele două repere, considerate capodopere în 
arta universală, mai mult ca pe niște simboluri aproximative față 
de ceea ce avea în minte poetul. Frumuseţea antică e exterioară, 
constă în desăvârșirea sculpturală a trupului: „divinizarea fru- 
museții de femeie”. Dincolo de această frumusețe marmoreeană, 


131 Articol publicat inițial aici: 
https://www.teologiepentruazi.ro/2019/09/24/venere-si-madona/. 

însă, „gândirea unui împărat poet” (ca David sau Solomon, spre 
exemplu) vede sufletul care animă marmura: „Venere, marmură 
caldă, ochi de piatră ce scânteie”. 

După cum se poate observa, Eminescu implică deja, aici, o 
perspectivă iudeo-creştină, deşi se referă, în principiu, la frumu- 
seţea antică, la tiparul elin care ne-a lăsat moștenire sculpturi 
celebre care „divinizează” trupul. 

Cu toate acestea, cel care priveşte și admiră frumusețea 
veneriană nu este un animal sexual, un adorator al trupului, ci 
este cel care are ochi să vadă adâncurile spirituale: un „împărat 
poet” cu „gândirea” exersată în a pătrunde dincolo de frumu- 
sețea aparentă. Astfel era „Solomon, poetul-rege, tocmind glasul 
unei lire/ Şi făcând-o să răsune o psalmodică gândire”, care 
„moaie-n sunetele sfinte degetele-i de profet”, dar care „lasă 
gândul lui să cadă” când „amorul îl așteaptă cu-a lui umeri de 
zăpadă” (Memento mori). Amorul veneric, putem zice... 

Eminescu nu e capabil niciodată să laude cu superficialitate 
exteriorul, oricât de frumoasă ar fi masca. Așa încât, admirând 
totuși desăvârșirea sculpturală proprie artei antice greco-latine, 
o privește însă cu ochii „împăratului poet” cu gândire profetică 
ce psalmodiază marmura și piatra — perspicacitate care le lipsea 
șlefuitorilor greco-latini de idoli inanimaţi, pentru că le lipsea 
perspectiva religioasă în care Dumnezeu „dă suflet” (Rugăciunea 
unui dac) făpturilor Sale raționale. 

Celălalt ideal de frumuseţe feminină, idealul creştin, este 
întrupat exemplar în persoana Fecioarei Maria. lar Eminescu 
desemnează un model artistic în „Madona dumnezeie” pictată 
de Rafael Sanzio. Terminologia e ambiguă în această sintagmă: 
„dumnezeie” poate reprezenta o exagerare teologică romano- 
catolică (plecând de la teza imaculatei concepţii), exprimată 
artistic de Rafael, sau poate fi înțeleasă ortodox ca o prescurtare 
— din rațiuni prozodice — a adjectivului dumnezeiască (Preasfânta 

Fecioară e numită adesea, în cultul ortodox, „dumnezeiască Mi- 
reasă”, adică plină de slava dumnezeiască). 

Acest ideal creştin al Maicii Domnului va fi invocat în toată 
opera lui Eminescu: „Ş-o să-mi răsai ca o icoană/ A pururi 
Verginei Marii” (Atât de fragedă); „Şi era una la părinţi /.../] Cum e 
Fecioara între sfinți” (Luceafărul) etc. 

De data aceasta „pânza goală” primește imprimarea în sine 
a „chipului de înger”, pentru că „femeia-i prototipul îngerilor 
din senin”: concepție de asemenea exagerată, pe care, în această 
poezie de tinereţe, Eminescu a reprodus-o de data aceasta de la 
Heliade, pentru care Eva era „model de frumuseţe al angelii din 
ceruri” (Anatolida sau Omul şi forțele). Însă femeia nu are cum să 
fie „model” sau „prototip” al Îngerilor, pentru că Îngerii au fost 
creați de Dumnezeu înaintea oamenilor și sunt diferiți ontologic 
de oameni. 

Însă faptul că „Rafael /.../ te-a văzut şi-a visat raiul cu 
grădini îmbălsămate,/ Te-a văzut plutind regină printre îngerii 
din cer” reprezintă aserțiuni dogmatice corecte din punct de 
vedere ortodox. Și noi o numim pe Maica Domnului „Împă- 
răteasa Îngerilor”, cea preaînmiresmată ca un Rai întrupat al 
tuturor virtuților, pentru că ea i-a întrecut pe toți Sfinţii și pe toți 
Îngerii în curăţie și în sfințenie. 

„Pânza goală” nu mi se pare a indica doar o realitate 
concretă. Epitetul „goală” e mult mai sugestiv decât pare la 
prima vedere. Nu doar că este acoperit nimicul/ golul unui 
tablou care-și aștepta pictura — așa cum creaţia lui Dumnezeu a 
împodobit golul/ nimicul primar (de aceea „cosmos”, în greacă, 
înseamnă „podoabă”), dar este acoperită și goliciunea Venerei, 
frumuseţea feminină a Evei care se arăta, după căderea din 
Paradis, mai mult în exterior, mai mult prin trup, mai ales în 
lumea păgână. În cazul idealului feminin reprezentat de Prea- 
sfânta Fecioară, vorbim de o frumuseţe transfigurată, izvorând 

din lăuntrul sufletului: „Cu diademă de stele, cu surâsul blând, 
vergin,/ Faţa pală [luminoasă]-n raze blonde, chip de înger”... 

Surâsul blând și feciorelnic, precum și chipul strălucitor ca 
de Înger (răspândind aceeaşi lumină dumnezeiască, ca și Îngerii 
lui Dumnezeu) sunt semnele sfințeniei, ale curăţiei și frumuseții 
lăuntrice, care a fost profeţită anterior astfel: „Toată slava ei, a 
fiicei împăratului, este înăuntru, în ciucurii cei de aur îmbrăcată 
și înfrumuseţată” (Ps. 44, 14)!%. Împodobirea exterioară nu e 
decât simbolizarea podoabei lăuntrice, exteriorizarea interioru- 
lui de frumuseţe. 

Dacă în cazul Venerei, Eminescu făcea un efort de inte- 
riorizare a exteriorului, de sesizare a frumuseții lăuntrice privind 
intuitiv prin marmura sau piatra trupului, aici situaţia este 
opusă: toată frumusețea şi împodobirea exterioară reprezintă o 
ilustrare palidă, în exterior, a splendorii şi excepționalității lăun- 
trice a Maicii Domnului, care nu poate fi sesizată cu adevărat 
decât duhovnicește. Putem vorbi astfel despre două idealuri de 
frumusețe feminină, unul clasic și altul romantic-creştin, care I- 
au animat pe poet, artistic şi moral. Aici intervine drama: poetul, 
„pierdut în noaptea unei vieţi de poezie”, confundă idealul său 
cu realitatea. Trezirea e dureroasă și e urmată de o constatare 
contrară imaginii formate anterior: „Tu îmi pari ca o bacantă, ce- 
a luat cu-nşelăciune/ De pe frunte de fecioară mirtul verde de 
martir”. 

Femeia-bacantă e un „demon” („Şi privesc la tine, demon, 
şi amoru-mi stins și rece/ Mă învaţă cum asupră-ți eu să caut cu 
dispreţ!”). Patima concupiscenţei e, pentru poet, „o bolnavă 
beţie”. lar sensul acestui demonism e pur ortodox: demonul re- 
prezintă tot ceea ce este rău și urât. 





152 A se vedea Psalmii liturgici, traducere din LXX și ediţie alcătuită 
de Pr. Dr. Dorin Octavian Picioruș, Teologie pentru azi, Bucureşti, 2017, 
cf. https://www .teologiepentruazi.ro/2017/03/05/psalmii-liturgici/. 

Prăpastia dintre ideal („O fecioară-a cărei suflet era sânt ca 
rugăciunea”) și realitate („Pe când inima bacantei e spasmodic, 
lung delir”) e de netrecut. În mod indubitabil, prin „demon”, 
poetul are în vedere păcatul, corupția morală („Buza ta învineţită 
de-al corupției mușcat”), mizeria sufletească („chicot”, „ochirile- 
ți murdare”), tot ce e opus sfințeniei și purității. Eminescu acuză 
foarte clar demonismul concepţiilor şi al moravurilor umane 
decăzute, atitudine conformă cu învățătura ortodoxă. Dimpo- 
trivă, angelitatea este cea asociată cu geniul și cu idealul: „Ţi-am 
dat palidele [strălucitoarele] raze ce-nconjoară cu magie [în mod 
minunat]/ Fruntea îngerului geniu, îngerului-ideal”. 

lar „îngerul-geniu” poate fi o trimitere tainică la el însuși: 
Luceafărul se metamorfozează inițial în înger, care, în unele 
variante manuscrise, era numit „geniu”. Încât versul din Scrisoa- 
rea 1, „Deopotrivă-i stăpânește raza ta și geniul morții”, trebuie 
înțeles astfel: Deopotrivă-i stăpânește raza Ta [a lui Dumnezeu] și 
Îngerul morții. 

Finalul nu reprezintă câtuși de puţin o apocatastază/ o 
reabilitare a demonului. Spunând: „Suflete! de-ai fi chiar demon, 
tu ești sântă prin iubire,/ Și ador pe acest demon cu ochi mari, cu 
părul blond”, Eminescu nu ajunge să se contrazică şi să atribuie 
„demonului” virtuţi, ci îi acordă doar o șansă de mântuire: „prin 
iubire”. Ceea ce, într-un final, în experiența de viaţă a lui Emi- 
nescu, femeia nu a acceptat. Fapt surprins decisiv în Luceafărul... 

Intertextualizări din literatura veche, 
parafraze scripturale şi patristice...1% 


În poemul Dumnezeu şi om!*4, există şi aceste versuri, în care 
Împărații din Răsărit „Sarcini de-aur şi de smirnă ei încarcă pe 
cămile/ Şi pornesc în caravană după steaua plutitoare”. Nu toate 
aceste amănunte se regăsesc în referatul nou-testamentar ce 
relatează despre venirea magilor la Betleem (Mt. 2, 1-12), ci nu- 
mai călătoria cu steaua și darurile de aur şi smirnă. 

Despre caravanele de cămile nu se aminteşte în Noul 
Testament, ci într-o profeție a Sfântului Isaias, care este deopo- 
trivă despre Învierea Domnului și despre nașterea Lui și închi- 
narea magilor: 


„Luminează-te, luminează-te, lerusalime, că vine lu- 
mina ta, şi slava Domnului peste tine a răsărit! Căci iată 
întunericul acoperă pământul, și bezna, popoarele; iar peste 
tine răsare Domnul, şi slava Lui strălucește peste tine. Şi vor 
umbla regi întru lumina ta şi neamuri întru strălucirea ta. [|...] 
Atunci vei vedea, vei străluci şi va bate tare inima ta și se va 
lărgi, căci către tine se va îndrepta bogăţia mării și avuţiile 
popoarelor către tine vor curge. Caravane de cămile te vor 
acoperi, şi dromadere din Madian și Efa. Toate sosesc din 





13 Capitol construit din mai multe articole sau fragmente exegetice, 
revăzute şi adăugite (adăugirea lor s-a făcut în ediția doua, din 2015, a 
cărți mele, Epilog la lumea veche, vol. I. 2). 

154 Fragment exegetic publicat inițial în Epilog la lumea veche, vol. I. 2, 
ediția a doua, Teologie pentru azi, Bucureşti, 2015, p. 688-691 . 

Şeba, încărcate cu aur și cu tămâie, cântând laudele Dom- 
nului (Is. 60, 1-6, Biblia 1988). 


În Biblia 1688 și în Triodul vechi! nu există „caravane de 
cămile”, ci: „cirezi de cămile” — opţiune preluată, ulterior, de 
Biblia 1914 și Biblia 2001. În schimb, Biblia 1939 (tradusă de Vasile 
Radu și Gala Galaction) și Biblia 1988 spun „caravane de cămile”, 
în vreme ce Biblia de la Blaj 1795 (greco-catolică) folosește sin- 
tagma „turme de cămile”. Ceea ce înseamnă că Eminescu a utili- 
zat şi o ediţie mai nouă fie a Triodului, fie a Scripturii (a celei din 
urmă, mai degrabă, pentru că limba cărților de cult este mai 
conservatoare) — ar putea fi vorba de Vechiul Testament tiparit la 
Smirna în 1839 sau Biblia de la Buzău 1854-1856 (sau de o versiune 
biblică în altă limbă!%), dar nu am găsit încă aceste ediţii. 

Însă poetul a cunoscut și edițiile vechi, pentru că în Memento 
mori citim aceste versuri enigmatice: 

„Caravane de sori regii, cârduri lungi de blonde lune/ Și 
popoarele de stele, universu-n rugăciune... /.../ Stelele în cârduri 
blonde pe regină o urmează,/ Aerul, în unde-albastre, pe-a lor 
cale scânteiază/ Și rămân întu- necate nalte-a cerurilor bolți; /.../ 
lar în cârduri cuvioase stelele se mișcă-ncet,/ Intră-n domele de 
neguri argintii, multicoloane;/ De-a lor rugă plină-i noaptea. A 
lor dulci și moi icoane/ Împlu văile de lacrimi, de-un sclipit îm- 
prăştiet”. 





155 A se vedea: Iriodion, Râmnic 1726, B.A.R., CRV 195, f. 130; 
Triodion, Râmnic 1731, B.A.R., CRV 204, f. 344; Triodion, Bucureşti 1798, 
B.A.R., CRV 617, f. 400*. 

15 „Caravanele” reprezintă o opţiune terminologică pentru „tur- 
mele/ cirezile” din LXX (ăyeAat xaurjwv), de la Is. 60, 6. În TEV (ediţie 
engl. din 1992) găsim: „great caravans of camels”. În NVI (ediţie spaniolă 
din 1979): „caravanas de camellos”. În NAB (The New American Bible): 
„caravans of camels”. 

Regii sori în caravane şi cârdurile (cirezile) de lune şi de stele — 
Dosoftei utilizează termenul cârduri în Ps. 49 din Psaltirea în 
versuri — îşi fac neobosita călătorie în cosmos, producând o 
neîncetată rugăciune a universului („universu-n rugăciune”), 
care umple noaptea lumii („de-a lor rugă plină-i noaptea”), o 
rugăciune cu lacrimi de lumină („A lor dulci şi moi icoane/ Împlu 
văile de lacrimi, de-un sclipit împrăștiet”). 

Sorii, lunele şi stelele sunt turme/ cirezi/ caravane cosmice ale 
aceluiași Păstor Dumnezeu care le paște pe câmpiile nesfârșite 
ale cerului. Ele sunt „dulci icoane” ale turmelor Cerului de sus, 
ale Sfinţilor care „împlu văile de lacrimi” şi „de-a lor rugă plină- 
i noaptea”, întâlnindu-se, în aplecarea lor plină de milă spre 
pământ, cu turma celor pământești, care aspiră spre înălțimi: 
„Sara pe deal buciumul sună cu jale,/ Turmele-l urc, stele le sca- 
pără-n cale” (Sara pe deal). 


„Prin crucea Ta, Hristoase, Ingerii și oamenii s-au făcut o 
turmă şi o Biserică; cerul și pământul se bucură; Doamne, slavă 
Ţie”177. 


Tot dintr-un episod biblic (sau dintr-un comentariu patristic 
la acesta) credem că este inspirat şi versul: „Turma visurilor mele 
eu le pasc ca oi de aur” (Memento mori). Şi anume din episodul 
binevestirii îngereşti pe care au primit-o păstorii, de la Lc. 2, 8- 
13, 

Acolo, păstorilor care își păşteau trumele și privegheau în 
vremea nopții, li s-a arătat mai întâi Îngerul care le-a vestit 
nașterea lui Hristos şi apoi au văzut „mulțimea oștirii cerești” 
(Lc. 2, 13, cf. BYZ: mAnOos orpariăs oveaviov) cântând imne de 
slavă. 


157 Penticostar, Ed. IBMBOR, Bucureşti, 1999, p. 80. 

Păstorii aceştia s-au învrednicit de o așa mare contemplare 
și descoperire dumnezeiască pentru că pășteau „turma gându- 
rilor” curate, suind spre munții înălțimilor sfinte. 

În Scrisoarea II, Eminescu folosește!% alte două imagini 
scripturale, foarte cunoscute, făcând referire la calea cea strâmtă 
(Mt. 7, 14; Lc. 13, 24) şi la glasul celui ce strigă în pustiu (Mt. 3, 3; 
Me. 1/3; [63,4 ln. 1,25): 

„lar cărările vieţii fiind strâmte și înguste,/ Ei [tinerii 
oportuniști și lipsiți de idealuri] încearcă să le treacă prin pro- 
tecție de fuste. /.../ Oare glorie să fie a vorbi într-un pustiu? /.../ 
Azi abia, vedem ce stearpă şi ce aspră cale este/ Cea ce poate să 
convie unei inime oneste”. 

Într-o variantă a Glossei, Eminescu ne spune!%; 


„În zădar şi timpi şi stele 
Ne-ar părea lunecătoare, 
Sunt ca frunze toate cele 
Din copacul ce nu moare. 
Peste-un an revin în stoluri 
Păsări ce se-ntind să plece, 
Între-a vieţii două poluri 
Totul stă și totul trece”1%. 


15 Un scurt fragment exegetic publicat mai întâi aici: 

https://www.teologiepentruazi.ro/2008/02/16/eminescu-si- 
ortodoxia-parafraze-scripturale-sau-din-cartile-bisericii-in-poemele- 
eminesciene-vi,/. 

1% Fragment exegetic dintr-un articol publicat mai întâi aici: 
https://www.teologiepentruazi.ro/2016/08/27/unul-moare-altul-naste-1/ 

https://www.teologiepentruazi.ro/2016/08/30/unul-moare-altul- 
naste-2/. 

1%0M. Eminescu, Opere, III, ed. Perpessicius, p. 111. 

Cele două poluri ale vieții (naşterea și moartea) le-a luat 
Eminescu de la Cantemir, după cum am arătat altădată. 

Însă ideea aceasta, a ciclicităţii fenomenelor biologice şi 
cosmice, este una fundamentală la Eminescu şi pe ea o regăsim 
în marile lui poeme „filosofice”: Luceafărul, Glossă ori Memento 
mori. Și s-a spus mereu că ar proveni din religia indiană, brah- 
mană și budistă. Dar nu se dă atenţie faptului că această idee 
apare în Sfânta Scriptură (în Ecclesiast cu prisosință) și că, cel mai 
probabil, poetul nostru şi-a însușit-o de aici și nu din religiile in- 
diene. 

„Copacul ce nu moare” reprezintă o metaforă pe care o 
regăsim în Biblie: 


„Ca frunza ce înverzeaşte pre copaiu des, unele oboară 
și altele răsare. Așa e rodul trupului și al sângelui, una să- 
vârșaște și alta naște” (is. Sir. 14, 18-19, Biblia 1688). 


„Ca frunzele cele ce înverzesc în copac des, unele cad, 
altele răsar. Aşa este rodul trupului şi al sângelui, unul 
moare și altul se naște” (Idem, Biblia 1914). 


„Precum frunzele ce cresc pe copacul plin de frunze, 
unele se scutură, altele nasc la loc, tot așa este cu neamurile 
cărnii și ale sângelui: unul moare și altul se naşte” (Lis. Sir. 
14, 18, Biblia 1939). 


„Ca frunzele cele ce înverzesc în copac des, unele cad, 
altele răsar, așa este rodul trupului și al sângelui: unul 
moare și altul se naște” (Lis. Sir. 14, 18-19, Biblia 1988). 


Generaţiile umane sunt ca frunzele pe care un copac le 
schimbă, de nenumărate ori, pe parcursul existenței sale. 

Eminescu a extins metafora și la fenomene cosmice din 
univers care au o viață mai lungă („timpi şi stele”), pentru a 
sugera că nici acestea nu sunt veşnice, ci sunt tot...ca frunzele. În 
ciuda părutei lor infinități. 

Aceeași „filosofie” o descoperim în Luceafărul: 


Din sânul vecinicului ieri 
Trăieşte azi ce moare, 
Un soare de s-ar stinge-n cer 
S-aprinde iarăşi soare; 


Părând pe veci a răsări, 
Din urmă moartea-l paște, 
Căci toți se nasc spre a muri 

Și mor spre a se naște. 


Iar într-o variantă: 


Dacă tăria s-ar negri 
De vijelii rebele 
Și dacă stelele-ar peri 
S-ar naște iarăși stele. 


Să cază lumile-n genuni 
Ca frunze reci pe vânturi 
Pământuri piară-n stricăciuni 
S-ar naşte iar pământuri“. 


Observăm că stelele, ca şi oamenii, au tot fragilitatea și efe- 
meritatea frunzelor. De aceea, în episodul eshatologic din Scri- 


14 M. Eminescu, Opere, Il, ed. Perpessicius, p. 383. 

soarea I, întâlnim imaginea stelelor care cad „ca și frunzele de 
toamnă” („lar catapeteasma lumii în adânc s-au înnegrit,/ Ca și 
frunzele de toamnă toate stelele-au pierit”). Imagine care provine 
tot din Sfânta Scriptură, după cum, de asemenea, am arătat mai 
sus!“ 

Coroborând cele două metafore biblice (cea a generațiilor 
umane care trec ca frunzele și cea a stelelor care vor cădea ca 
frunzele), numai astfel Eminescu ajunge la grandioase (dar și 
tainice) viziuni poetice, precum cele amintite: „În zădar și timpi 
şi stele/ Ne-ar părea lunecătoare,/ Sunt ca frunze toate cele/ Din 
copacul ce nu moare”; „Dacă tăria [catapeteasma/ firmamentul] 
s-ar negri/ De vijelii rebele/ Şi dacă stelele-ar peri/ S-ar naște 
iarăşi stele. // Să cază lumile-n genuni/ Ca frunze reci pe vânturi 
/...] S-ar naşte iar”... 

Perspectiva aceasta din Luceafărul, cum spuneam într-un 
comentariul“, îi aparține Părintelui ceresc, lui Hristos, Creatorul 
lumii, iar EI se referă la puterea Lui dumnezeiască de a crea lumi, 
oricând. Ea se opune fragilității și efemerităţii umane și cosmice. 
Această perspectivă este congruentă cu cea din Glossă, cu cea din 
Scrisoarea ] şi cu cea din Memento mori. Şi cu cea din Biblie: 


„Deșertăciunea deșertăciunilor a zis Eclisiastul, deșer- 
tăciunea deșertăciunilor, toate sunt deșertăciune. [...] Neam 
trece şi neam vine, şi pământul în veac stă [nu în sensul că 
pământul ar fi din veşnicie, ci pământul e aici doar un ter- 
men de comparaţie, ca ceva mai stabil decât cele ce se schim- 


1% Am arătat aceasta mai întâi aici: 

https://w ww .teologiepentruazi.ro/2007/12/07/eminescu-si- 
ortodoxia-i/ şi aici: 

https://www.teologiepentruazi.ro/2015/02/19/scrisoarea-i-6/. 

1% Aici: 


https://www.teologiepentruazi.ro/2014/12/08/luceafarul-10/. 

bă de la o zi la alta pe suprafaţa lui]. Răsare soarele și apune, 
și la locul său se trage, el acolo răsărind, merge către 
miazăzi, și încungiură către miazănoapte [și așa mereu]. 
Înconjurând încunjură, merge duhul, şi întru încunjurările 
sale se întoarce duhul. Toate pâraele intră în mare, și marea 
nu se umple [pentru că există fenomene ciclice care nu-i 
mermit să se umple/ să se reverse], la locul de unde iese 
râurile, acolo se întorc, ca iar să iasă. [...] Ce este ce a fost? 
Ceea ce va să fie. Și ce este ce s'a făcut? Aceea ce se va face. 
Şi nimic nu este nou supt soare |, pentru că toate se repetă]” 
(Eccl. 1, 1-9, Biblia 1914). 


„Tot trupul ca o haină se învechește, că legătură din 
veac este cu moarte a muri. Ca frunzele cele ce înverzesc în 
copac des, unele cad, altele răsar. Așa este rodul trupului și 
al sângelui, unul moare și altul se naște” (Înţ. lui Iis. Sir. 14, 
17-19, Biblia 1914). 


„Tot trupul iarbă, și toată mărirea omului ca floarea 
ierbii. [...] Cine a măsurat cu mâna apa și cerul cu palma, și 
tot pământul cu pumnul? Cine a pus munții cu cântarul și 
dealurile cu cumpăna? Cine a cunoscut gândul Domnului, 
și cine a fost sfetnicul Lui care să L înveţe pre El? [...] Toate 
neamurile ca o nimic sunt și întru nimic s'au socotit. [...] 
N'aţi ştiut? N'aţi auzit? Nu s'a vestit vouă din început? 
N'aţi cunoscut temeliile pământului? [Dumnezeu este] Cel 
ce ține încunjurarea pământului, şi au pus pre cei ce lăcuesc 
[locuiesc] pre dânsul ca [pe] nişte lăcuste; Cel ce au pus 
cerul ca o boltă, şi l-a întins ca un cort spre lăcuință” (Is. 40, 
7-22, Biblia 1914). 

Oda (în metru antic) ne-a produs surpriza!* să identificăm, 
între versurile sale, o sintagmă care este regăsibilă în Sfânta 
Scriptură, mai precis, în Cântarea Cântărilor. Eminescu se 
înfățișază pe sine ca ars, mistuit de focul interior al iubirii care a 
devenit una cu el, pe care nu o poate detașa de sine. Spune 
poetul: „Focul meu a-l stinge nu pot cu toate/ Apele mării”. Ceea 
ce pare a fi o metaforă sublimă a acestuia, noi credem că este mai 
degrabă o prelucrare a următorului verset biblic: 


„Apă multă nu va putea să stingă dragostea și râurile nu 
[o] vor potopi pre ea” (Cânt. 8, 7, Biblia 1688). 


„Marea nu poate stinge dragostea, nici râurile s-o poto- 
lească” (Cânt. 8, 7, Biblia 1988). 


„Apă multă” sau „ape multe” (LXX: vwo moiv, VUL: 
aquae multae) înseamnă mare în greacă și latină, și în alte 
contexte. Spre exemplu, în Ps. 106, 23, există expresia „în ape 
multe”: &v văaot rroAAoig (LXX), în aquis multis (VUL). 

Dosoftei traduce astfel Ps. 106, 23: „[Cei] carii deștind în 
mare în corăbii, făcând lucrare într-ape multe” (Psaltirea de- 
ntăles). lar în Psaltirea pre versuri: „Carii îmblă-n corabii pre mare,/ 
De-ș|i] fac lucrul preste genuni tare” (Ps. 106, 55-56). Mai mult 
decât atât, întreaga Odă pare a fi o sinteză a versetului anterior, 
în care se spune că „tare ca moartea e dragostea” (Cânt. 8, 6, Biblia 
1688). Poemul eminescian pedalează pe această idee, anume că 
poetul nu-şi poate smulge dragostea din suflet decât odată cu 





14 Fragment revăzut şi adăugit, publicat mai întîi cu titlul: Eminescu 
şi Ortodoxia. „Cântarea cântărilor” şi „Oda (în metru antic)” [11]. 

Cf. https://www..teologiepentruazi.ro/2007/12/26/eminescu-si- 
ortodoxia-ii/. 

moartea: „Nu credeam să-nvăț a muri vreodată. /.../ Ca să pot 
muri liniștit, pe mine/ Mie redă-mă!”. 

Interioritatea sa a devenit un rug viu și focul iubirii este de 
nestins: „Pe-al meu propriu rug, mă topesc în flăcări”. 

De la ipostaza de contemplator al stelei singurătăţii, din 
adolescenţă, Eminescu a trecut la cea de contopit cu iubirea de 
care nu se poate dezlipi, pentru a dori în final ca să se reîntoarcă 
la odihnă, la pacea sufletească, la regăsirea de sine. Căci, după 
cum afirmă în altă parte, „moartea vindec-orice rană/ Dând la pa- 
time repaos” (Foaia veştedă, prelucrare după Lenau). 

Recursul poetului la unele simboluri mitologice păgâne, 
precum Nessus, Hercule sau pasărea Phoenix, nu reprezintă o 
anulare a fondului creștin, căci simbolurile respective, care sunt 
ale arderii și ale mistuirii, sunt recuperabile în Creștinism. Așa 
cum a fost, pentru primii apologeţi creștini, cel al păsării Phoe- 
nix, de care s-au folosit pentru a propovădui Învierea lui Hristos 
și învierea cea de obşte, a întregului neam omenesc, la sfârşitul 
veacurilor. 

În Memento mori, poemul în care Eminescu recapitulează 
istoria omenirii, avem ample secvenţe versificate care transpun 
referatul biblic!*: 


Am văzut regii ludeei în Biserica măreaţă, 
Unde marmura în arcuri se ridică îndrăzneață 
Şi columnele înalte către cer pare c-arăt; 
Văzui pe David în lacrimi rupând haina lui bogată, 
Zdrobind arfa-i sunătoare de o marmură curată, 
Genunchind să-i ierte Domnul osânditul lui păcat. 





1% Secvența de faţă reproduce partea finală a articolului de aici: 

https://www..teologiepentruazi.ro/2008/02/16/eminescu-si- 
ortodoxia-parafraze-scripturale-sau-din-cartile-bisericii-in-poemele- 
eminesciene-vi,/. 

Solomon, poetul-rege, tocmind glasul unei lire 
Şi făcând-o să răsune o psalmodică gândire, 
Moaie-n sunetele sfinte degetele-i de profet; 
El cânta pe Împăratul în hlamidă de lumină 
[cf. Ps. 103, 2], 
Soarele stetea pe ceruri auzind cântarea-i lină, 
Lumea asculta uimită glasu-i dulce și încet. 


Dar ieşind din Templul sacru lăsă gândul lui să cadă, 
Căci amorul îl aşteaptă cu-a lui umeri de zăpadă, 
Raze moi în ochii negri — el dă lirei alt acord: 
Căci femeile-l așteaptă cu șireata lor zâmbire, 
Brune unele ca gânduri din poveştile asire, 

Alte blonde cu păr de-aur — vise tainice de Nord. 


Dar venit-a judecata, și de sălcii plângătoare 
Cântărețul îşi anină arfa lui tremurătoare 
[cf. Ps. 136, 1-3]; 
În zădar rugaţi peirea — muri se năruie și cad! 
Cad și scări, ș-aurite arcuri, grinzi de cedru, porți de-aramă, 
Soarele priveşte galben peste-a morții lungă dramă 
Şi s-ascunde în nori roșii, de spectacol speriat. 


Şi popor şi regi și preoți îngropaţi sunt sub ruine. 
Pe Sion Tempulul se sparge — niciun arc nu se mai ţine, 
Azi grămezi mai sunt de piatră din cetatea cea de ieri 
[cf. Mt. 24, 2]. 
Cedri cad din vârf de munte și Livanul pustiește, 
Jidovimea risipită printre secoli rătăceşte — 
În pustiu se-nalță-n soare desfrunziții palmieri... 

Am indicat numai câteva locuri din Sfânta Scriptură care ne 
apar drept imagini perifrastice evidente, însă, cu foarte mici 
excepții, toate aceste versuri au o palpabilă întemeiere biblică. 

Ne-am gândit să oferim!*, tot aici, şi câteva mostre de 
gândire eminesciană profund teologică, din același poem: câteva 
exemple care dovedesc cât de mare era totuși cunoașterea teolo- 
gică a poetului, la care se adaugă propria sa cugetare și inter- 
pretare — pe care le-a versificat — uluitoare pentru noi, pentru 
gândirea secularizată a zilelor noastre şi chiar pentru mulți orto- 
docși de astăzi care consideră că își cunosc bine credinţa. 

De la început, Eminescu vorbește despre un tărâm para- 
disiac, „cu dumbrăvi de laur verde și cu lunci de chiparos” şi în 
care „Sfinţii se preîmblă în lungi haine de lumină”. „Hainele de 
lumină” ale Sfinţilor, pe care aceştia le poartă în Rai, sunt 
îmbrăcămintea interioară şi care radiază în afară, a sufletelor lor, 
este lumina dumnezeiască care strălucește din ei înşiși — am 
exprimat concepția teologică patristică!” 

În studiul său despre Eminescu, Rosa del Conte îl aminteşte 
pe Sfântul Grigorie de Nyssa, care vorbea despre „tunicile sau 
stolae-le de lumină” în care se vor îmbrăca trupurile celor Drepţi, 
îmbrăcăminte prin care vor schimba tunicile de piele (trupul acesta 
pământesc, grosier, netransfigurat)!*, în care au fost îmbrăcați 
Sfinţii Protopărinți Adam și Eva după cădere (Fac. 3, 21). 

Interpretările teologice ale Sfântului Grigorie au fost reca- 
pitulate și într-una din predicile Sfântului Antim Ivireanul, iar 





1% Fragment exegetic revăzut și adăugit, publicat inițial aici: 

https://www.teologiepentruazi.ro/2008/06/12/eminescu-si- 
ortodoxia-xii-exemple-de-gandire-teologica/ 

1% Un Sfânt mai aproape de noi, Sfântul Lavrentie al Cernigovului 
(sec. XIX-XX), spunea că acum oamenii au sufletul îmbrăcat în trup, dar în 
viața veșnică vor avea trupul îmbrăcat în suflet. 

14% A se vedea Rosa del Conte, op. cit., p. 315. 

mai târziu reproduse şi în Anatolida, de Heliade: „Tunice pel- 
licee le coperiră corpul,/ Și viţa, sicomorul le oferiră frunze/ Spre- 
a-şi coperi mijlocul”. Bolintineanu extrapola poetic această 
expresie, imaginând cum „pământul în tunică de trandafiri lu- 
ceşte” (Poetul și libertatea). 

Unul dintre temeiurile scripturale ale acestei credințe este 
acela de la Mt. 13, 43: 


„Atunci Direpţii vor străluci ca soarele în Împărăţia 
Părintelui lor” (Biblia 1688). 


Nu ca soarele acesta de pe cer vor străluci Drepţii, ci ca 
Soarele Însuși, ca Tatăl lor, pentru că au în ei înșiși lumina Lui 
cea veșnică și necreată, a Soarelui Celui neînserat. 

Eminescu studiase toată această prea adâncă şi complexă 
gândire teologică a Sfinţilor Părinţi şi, pornind de la ea, aşază în 
formule poetice enigmatice, care pare simple metafore unui ochi 
neavizat, propriile sale înțelegeri și tâlcuiri. Așa încât, într-un alt 
vers, spune că cel ce avea o „psalmodică gândire”, Sfântul Solo- 
mon, „cânta pe Împăratul în hlamidă de lumină”. 

În primul rând, Eminescu subliniază unitatea de cuget între 
Sfinţii Proroci David şi Solomon, tatăl și fiul său, în virtutea 
căreia poetul își permite să pună pe seama Sfântului Solomon un 
cuvânt care aparține Psaltirii Sfântului David. Și, repetăm, Emi- 
nescu nu făcea licenţe poetice. 

Apoi, în acest vers, sunt concentrate două învățături 
ortodoxe. Prima este cea de la Ps. 103, 2, în care Dumnezeu este 
„Cel ce Te îmbraci cu lumina ca și cu o haină” (Biblia 1988) — 
Dosoftei: „învăscându-Te în lumină, ca-ntr-un veșmânt” (Psalti- 
rea de-nțăles); Biblia 1688: „îimbrăcându-Te cu lumină, ca o haină”. 

A doua este învăţătura despre Dumnezeu ca Împărat al 
creaţiei și al făpturii Sale. Văzându-L ca Împărat al lumii, Emi- 

nescu zice: „hlamidă de lumină”, în locul hainei de lumină a 
Psalmistului. Şi fiindcă Dumnezeu are haină sau hlamidă de 
lumină, aşa îi va îmbrăca şi pe fiii Săi în Împărăţia Sa, „în lungi[le] 
haine de lumină” ale harului Său. 

Însă hlamida a preluat-o Eminescu fie din greacă, fie din 
traduceri scripturale mai noi, cum ar fi Noul Testament din 1838 
și 1857, unde se spune: „Şi desbrăcându-L, L-au îmbrăcat cu 
hlamidă roşie”! (apare apoi în Biblia 1914 și 1939). E vorba de 
mantia! porfira! hlamida în care a fost îmbrăcat Hristos de către 
soldaţii romani. Această opţiune traductorială urmează Scriptura 
grecească, unde există expresia hlamidă purpurie! stacojie (xĂa- 
uvda xokkivnv, Mt. 27, 28, GNT) — în VUL: „clamydem cocci- 
neam”. 

În sinaxarul din Vinerea Mare, din Triod, există un pasaj în 
care scrie că Hristos a fost dat de Pilat soldaţilor, care L-au biciuit 
și L-au îmbrăcat cu „hlamidă roşie” sau „hlamidă de purpură”!%. 
Aceasta însă într-o ediţie recentă a Triodului. Pentru că în ediţiile 
de secol XVIII avem: „haină mohorâtă”*! (expresie pe care o va 
folosi şi Biblia de la Blaj 1795): 





1% E vorba de următoarele ediții: Noul Testament al Domnului și 
Mântuitorului nostru lisus Hristos, tipărit cu voia şi blogoslovenia Prea 
Sfinţilor Episcopi ai Prințipatului Româniii, după cel mai ales model, dat 
de Prea Sfinţia lor, în zilele prea înălțatului Domn Stăpânitor a toatei Ţări 
Românești Aleksandru Dimitrie Ghika V, Tipografia lui A. Damian și Tov, 
Smirna, 1838, p. 56. 

Şi: Noul Testament al Domnului și Mântuitorului nostru lisus Hristos, 
tipărit cu voea şi blagoslovenia Prea Sfinţiţilor Episcopi ai Principatului 
Romîniei, După cel mai ales model dat de Prea Sfinţiea lor, în zilele prea 
înălţatului Domn Stăpânitor a toatei Ţării Românesci Alecs. Dimitrie Ghi- 
Ka, ediţia a 5-a, Tipografia Naţională a lui losif Romanov, București, 1857, 
js Zi 

15 Triodul, Ed. IBMBOR, București, 2000, p. 613, 615. 

151 Spre exemplu în Triodion, Râmnic 1782, B.A.R., CRV 456, f. 361. 

„Haina cea mohorâtă o au purtat [Hristos] pentru hainele 
ceale de piale [ale Protopărinţilor] și pentru podoaba noastră 
cea împărătească” 1%. 


În Noul Testament de la Bălgrad (1648) şi în Biblia 1688 găsim: 
„haină roşie”. 

Pentru ziua Patimilor Domnului există în Triod multe imne 
care amintesc faptul că Cel răstignit este Cel ce a creat lumea, 
între care şi aceasta: 


„Astăzi s-a spânzurat pe lemn Cel ce a spânzurat 
pământul pe ape. Cu cunună de spini s-a încununat Împă- 
ratul Îngerilor. Cu porfiră mincinoasă s-a îmbrăcat Cel ce 
îmbracă cerul cu nori” etc.!%. 


lar puţin mai departe: 


„Pe Tine, Cel ce Te îmbraci cu lumina ca şi cu un veșmânt 
[Ps. 103, 2] [...] văzându-Te soarele pe Cruce răstignit, cu întu- 
neric s-a îmbrăcat”...1%. 


De aceea, scriind că Sfântul Solomon „cânta pe Împăratul în 
hlamidă de lumină”, Eminescu se referea la Hristos, Cuvântul 
lui Dumnezeu, Creatorul lumii. 

Un alt exemplu de intertextualitate biblică și patristică, tot 
aici, în Memento mori, este cel în care Eminescu este sarcastic la 
adresa lui Nabucodonosor, despre care spune că mai avea puțin 
ca să ajungă Dumnezeu şi...chiar ar fi ajuns, dacă...nu murea: 





15 Idem, f. 363. 
15 Triodul, op. cit, p. 634. 
15 Idem, p. 643. A se vedea şi p. 608. 

„Ce-i lipsea lui oare-n lume chiar ca Dumnezeu să fie?/ Ar fi fost 
Dumnezeu însuși, dacă — dacă nu murea”. 

Mulţi critici și chiar şi Rosa del Conte — care s-a apropiat 
însă foarte mult de restaurarea adevărului, în ceea ce priveşte 
interpretarea operei eminesciene în lumina surselor tradițional- 
ortodoxe ale gândirii lui — consideră aceste versuri ca o blasfemie 
la adresa lui Dumnezeu, însă nouă nu ni se pare nici pe departe 
că ar fi vorba de aşa ceva. Cu totul dimpotrivă. Dacă spui unui 
prost că seamănă cu Eminescu, nu-ți baţi joc de Eminescu, ci de 
prostul pe care îl ai în față. Așa și acum: dacă Eminescu râde aici 
de cineva, cel ironizat amarnic nu este în niciun caz Dumnezeu, 
ci bietul om pe nume Nabucodonosor, care fiind el aşezat îm- 
părat de către Dumnezeu, a cerut la un moment dat ca oamenii 
să i se închine lui ca unui dumnezeu, așa cum aveau să facă mai 
târziu şi împărații romani. 

Mai mult decât atât, ironia aceasta a lui Eminescu este 
scripturală și este, credem noi, inspirată de un comentariu al 
Sfântului loan Gură de Aur la Facerea, în care Sfântul loan 
vorbește despre ironia lui Dumnezeu la adresa primilor oameni, 
care au vrut să devină dumnezeii mâncând din pomul oprit şi...au 
căzut din Rai. 

După cum interpretează Sfântul Ioannis Hrisostomos, 
Dumnezeu ironizează cu durere năzuința lipsită de minte a 
omului: „Și a zis Domnul Dumnezeu: «lată Adam s-a făcut ca unul 
dintre Noi, cunoscând binele și răul»” (Fac. 3, 22, Biblia 1988). lar 
Adam, departe de a constata că ajunsese ca Dumnezeu, era în 
starea în care își dăduse seama că e gol şi își confecționase o 
cingătoare din frunze de smochin, împreună cu femeia lui. După 
care au fost îmbrăcaţi de Dumnezeu în haine de piele sau tunici 
de piele, pe care le interpretează Sfântul Grigorie de Nyssa. Așa 
încât Eminescu, în versurile la care ne-am referit, nu blasfemiază 
pe Dumnezeu, ci îl ironizează pe sărmanul Nabucodonosor, pe 

care demnitatea imperială l-a făcut să-și uite condiția umană 
muritoare: „dacă nu murea”, ar fi avut poate şansa să ajun- 
gă...„Dumnezeu însuși”. Împăratului Babilonului, moartea i-a 
adus aminte că nu era el „Dumnezeu ”. „Raza ta şi geniul morții” 
(Scrisoarea 1)...E absurd să susţii, aici, că Eminescu blasfemiază... 

Alt exemplu ni-l procură un nou peisaj paradisiac, de 
această dată din finalul poemului, și în care, „-n codrii de aramă 
cântă-n crengi arfe-atârnate”. Imaginea harfelor atârnate în 
crengi nu poate proveni decât din Biblie, din Psalmul 136, care 
evocă atât de dureros captivitatea babilonică: „În sălcii, în 
mijlocul lor, am atârnat harpele noastre” (Ps. 136, 2, Biblia 1988). 

Eminescu însuși a parafrazat acest verset în același poem 
Memento mori, în următoarele versuri: „Dar venit-a judecata, şi 
de sălcii plângătoare/ Cântărețul îşi anină arfa lui tremurătoare”. 
Psalmul este dramatic și cei ce frecventează Biserica știu ce du- 
reros se cântă: La râul Babilonului... 

Sunt celebre și versurile lui Dosoftei, din Psaltirea sa versi - 
ficată: „La apa Vavilonului,/ Jelind de ţara Domnului,/ Acolo 
şezum și plânsăm”... 

În fine, se vorbeşte spre sfârșitul poemului despre 
aşteptarea Apocalipsei, într-un limbaj teologic evident: „În cata- 
peteasma lumii soarele să-ngălbenească,/ Ai pieirii palizi îngeri 
dintre flacăre să crească/ Şi să rupă pânz-albastră pe-a cerimei 
întins cort”. Catapeteasma lumii este cerul cu podoaba stelelor 
sale pe care Eminescu o numește și „pânz-albastră”, prin analo- 
gie cu faptul că, în Vechiul Testament, catapeteasma Cortului 
Sfânt sau a Templului era de pânză, era un văl. 

Eminescu concentrează în puţine versuri şi în metafore 
poetice o foarte grea teologie. El sintetizează aici mai multe 
învățături. Una este cea despre catapeteasma Bisericii care are pe 
ea pe Soarele Hristos și stelele Sfinţilor. O alta este aceea care 

contemplă cerul înstelat ca pe o icoană văzută a Împărăției 
veșnice şi care e plină de lumină neînserată. 

Mai mult decât atât, poetul face o analogie neașteptată între 
sfâşierea catapetesmei Templului, de sus și până jos, la moartea 
lui Hristos pe Cruce, ca mărturie a dumnezeirii Mântuitorului, și 
sfâşierea catapetesmei cortului ceresc, al cerului văzut (căci 
Dumnezeu a întins „cerul ca un cort”, conform aceluiași Ps. 103, 
3), când lumea aceasta va fi transfigurată. 

Căci așa cum prima sfâșiere, a catapetesmei Templului, a 
mărturisit despre templul Trupului Domnului, care avea să fie 
rezidit în trei zile, şi a fost pentru ruperea vălului de pe ochii 
celor de atunci și revelarea lui Hristos, așa și a doua sfâșiere, ne 
sugerează Eminescu, când se vor zgudui Puterile cerului şi se vor 
întuneca soarele, luna și stelele, va fi spre ruperea vălului de pe 
ochii tuturor oamenilor și revelarea slavei veşnice a lui Hristos 
Dumnezeu înaintea tuturor. 

E o teologie concentrată și acoperită în metafore poetice, 
care nu se revelează de la sine. Motivul vine de foarte de mult, 
dintr-o foarte veche credinţă ce consideră că adevărul nu poate 
fi revelat profanilor, nu poate fi comunicat celor impuri. 

Comentând un vers din Epigonii („Adevăr scăldat în mite, 
sfinx pătrunsă de-nţeles”), Rosa del Conte semnala aceleași 
aspecte, explicându-le cu ajutorul și a câtorva citate edificatoare 
din Stromatele Sfântului Clement Alexandrinul: 


„Asta e pricina că egiptenii puneau înaintea templelor 
sfincşi, pentru a arăta că învăţătura despre Dumnezeu este 
enigmatică și lipsită de claritate. [...] De aceea, modul aco- 
perit de exprimare, care este cu adevărat dumnezeiesc și 
priveşte domeniul tainic al adevărului, ne este de neapărată 
trebuință, că în mod acoperit au vorbit egiptenii de Cu- 

vântul cel Sfânt şi prin aşa-numitele locuri de taină, iar 
evreii, prin catapeteasmă (Ss. n.)"15. 


Pe Sfântul Clement, Eminescu se poate să îl fi cunoscut. 
Lectura Pedagogului, de același autor, ne-a lămurit sensul unei 
binecunoscute metafore eminesciene: „somnul, vameș vieţii” (Se 
bate miezul nopții). O sintagmă care, la origini, nu face parte din 
rândul tropilor, exprimând ilustrarea unei străvechi credinţe a 
elinilor. Acest caracter misterios/ inaccesibil al poeziei va deveni 
o amprentă esenţială a liricii românești moderne, de la Bacovia, 
Blaga, Arghezi, Barbu și până la Nichita, vălurit sub aspectul 
abstract al curentelor moderniste. Convingerea noastră este că 
toți acești poeţi au fost foarte conștienți de promovarea unui her- 
metism în esenţă mistic și că atașamentul lor față de ideea repre- 
zentării și a asigurării continuității cu o tradiţie străveche era 
unul asumat. lar faptul în sine al nereperabilității adâncului de 
semnificație al textelor lor, de către nevrednicii contemporani, 
credem că le surâdea. 

O altă strofă din același vast poem, Memento mori, vorbeşte 
despre felul în care oamenii, în lipsa revelaţiei dumnezeiești (din 
cauza păcatelor lor), au încercat de-a lungul istoriei să şi-L în- 
chipuie pe Dumnezeu, așezând însă în locul Adevărului numai 
chipuri sau idoli făuriți de imaginaţia şi de patimile lor, imagini 
false ale Dumnezeirii: 


Oamenii au făcut chipuri ce ziceau că-ți semăn ie, 
Te-au săpat în munţi de piatră, Te-au sculptat într-o cutie, 
Ici erai zidit din stânce, acolo-n așchii de lemn sfânt; 
Ş-apoi vrură ca din chipu-Ţi [din mintea lor] să explice toate. 
Mută 


XXX 


15 Rosa del Conte, op. cit., p. 316, n. SIN 3 AZ ruse A 

La rugare şi la hulă idola de ei făcută 
Rămânea!... Un gând puternic, dar nimic — decât un gând. 


Eminescu expune credința ortodoxă conform căreia idolii 
sau obiectele venerate ca „sfinte“, pe temeiul mitologiilor și al 
religiilor care fantazează despre Dumnezeu, fără să Îl cunoască 
prin Revelaţie, sunt imagini trucate ale Divinităţii. Idolatrul își 
confecționează singur un chip oarecare al lui Dumnezeu, după 
asemănarea căruia dezvoltă apoi și o teologie conformă cu po- 
vestea inventată de el: „Ș-apoi vrură ca din chipu-Ţi să explice 
toate”. Însă idola [idolul] rămâne mută la rugare și la hulă: versu- 
rile lui Eminescu seamănă foarte mult cu un episod biblic vechi- 
testamentar, dar care este totuși binecunoscut creştinilor, pentru 
că face parte din viaţa Sfântului Proroc Iliu Tesvitis. Episodul 
este evocat în Bisericile ortodoxe în fiecare an la prăznuirea 
Sfântului. Acesta îl provoacă pe regele Israilului, Ahab, căzut în 
păcatul idolatriei, să-i adune pe muntele Carmel pe toți profeţii 
slujitori ai idolilor, care slujeau lui Baal și Așerei, în număr de 
850, pentru ca aceia să se roage zeilor lor ca să pogoare foc din 
cer pe altarul lor. Profeţii păgâni se roagă o zi întreagă, timp în 
care Sfântul Iliu îi ironizează, pe ei și pe zeii lor, cerând să strige 
mai tare pentru că zeii or fi dormind sau or fi plecaţi la plimbare. 
Idola rămâne mută atât la hula Sfântului Iliu, cât şi la ruga celor 
care profeţeau în numele ei și care obosesc după o zi în care fac 
toate eforturile ca să fie auziți, mergând până la automutilare. 
Sfântul Iliu se roagă, la rândul său, şi se pogoară foc din cer care 
arde jertfa sa. Adevărul dezvăluindu-se înaintea poporului lui 
Israel, Sfântul Iliu îi junghie pe toți cei 850 de slujitori păgâni (3 
Reg. 18, 19-40). Convingerea noastră este că Eminescu a pornit, 
în elaborarea versurilor despre idola păgână, de la textul biblic, 
ca şi în multe alte situaţii, pe parcursul operei sale. 

Omul cu stea și omul cu noroc!* sunt ființe cu destine 
diferite, opuse chiar, pentru Mihail Eminescu, după cum se poate 
vedea şi în Luceafărul: „Ei doar au stele cu noroc/ Şi prigoniri de 
soarte /.../ Trăind în cercul vostru strâmt/ Norocul vă petrece,/ 
Ci eu în lumea mea mă simt/ Nemuritor și rece”. 

Studiile de literatură consacrate au sesizat diferenţa dintre 
omul cu stea și omul cu noroc, din opera eminesciană, dar nu au 
stabilit prea limpede originea şi semnificaţiile acestor simboluri. 
Mai ales că exegeza noastră și-a făcut obiceiul să nu se uite mai 
întâi în curtea tradiţiei proprii, ci să caute explicaţii, uneori 
antagonice, în mitologii/ filosofii de peste nouă mări şi nouă țări. 
Așa, spre exemplu, simbolul florii albastre a fost explicat exclusiv 
prin Novalis şi Leopardi, deși în literatura populară există 
legenda cicorii (versificată mai târziu, cu acest titlu, de Coșbuc), în 
care, într-o regie similară celei din Fata-n grădina de aur şi Lu- 
ceafărul (fapt ce ne-a atras atenţia), este vorba de îndrăgostirea 
soarelui de o tânără fată, care însă îl respinge și este pedepsită cu 
transformarea ei într-o floare albastră, în cicoare. 

Revenind la tema noastră, semiotica stelară este prezentă ca 
un fir roșu în toată opera lui Eminescu. Ea reprezintă o pro- 
blematică foarte vastă, despre care am putea scrie — numai 
despre ea — o amplă lucrare. Și toată această simbolistică vastă şi 
complexă este de inspiraţie tradițional-românească şi bizantină. 
Însă noi ne referim acum numai la un singur aspect, care l-a obse- 
dat pe Eminescu de-a lungul întregii sale vieţi, şi anume: destinul 
omului care este trimis cu o misiune pe pământ, al omului care 
are o stea în cer, spre deosebire de masa amorfă de oameni care 
viețuiesc în zodia norocului. 

Ideea este numai în parte romantică. 





15 Fragment exegetic revăzut și adăugit, publicat inițial aici: 
https://www.teologiepentruazi.ro/2007/11/28/omul-cu-stea-si- 
omul-cu-noroc/. 

Eminescu însuși s-a simţit un ales, un geniu, un învăţător al 
poporului său, un trimis de Dumnezeu cu un anumit scop pe 
pământ, un profet (în tradiție pașoptist-romantică). Acest scop a 
căutat toată viața să-l deslușească. Eminescu credea, prin urma- 
re, că este din specia oamenilor care au o stea a lor în cer, care au 
un rol de îndeplinit în această viață, născut fiind ca să-și ridice 
poporul din ignoranță și letargie. Precoce, la 16 ani, dorea „să-mi 
visez o soartă mândră de-al meu nume/ Și de steaua mea” (în 
poemul La Bucovina). 

La acest ideal și la această ipostază a tinereţii va face referire 
pe la 30 și ceva de ani, în O4a sa, cu nostalgie: „Nu credeam să- 
nvăţ a muri vreodată;/ Pururi tânăr, înfășurat în manta-mi,/ 
Ochii mei nălțam visători la steaua/ Singurătăţii”. lar steaua 
singurătăţii este cea a unicităţii, a singularității persoanei sale. 

Luceafărul este și el un alter ego al poetului, o proiecție 
literară a idealului său. lar în poemul În vremi de mult trecute, fiul 
de împărat nu are nicio stea, pentru că are un destin comun (de 
aceea T. Vianu a propus titlul: Feciorul de împărat fără de stea), iar 
luna este „astrul natal” al magului călător în stele (de unde și 
titlul dat de G. Călinescu: Povestea magului călător în stele). 

Spre sfârșitul vieţii, poemul Mai am un singur dor stă 
mărturie că încă mai credea în destinul său singular: „Luceferi, 
ce răsar/ Din umbră de cetini,/ Fiindu-mi prieteni,/ O să-mi zâm- 
bească iar”. Asemenea, iubita sa trebuia să fie „femeie între stele 
și stea între femei” (Din valurile vremii...), iar iubirea era, în viziu- 
nea sa, o lumină cerească, o stea care dăinuie şi nu se poate stinge 
ușor: La steaua. 

Pe de altă parte, norocul guvernează existența oamenilor 
care nu pun preț pe sensul adânc al vieţii, care trăiesc la voia în- 
tâmplării, duşi de valurile vieţii. Ideea este regăsibilă în nume- 
roase poeme. Tema norocului nestatornic este, în literatura veche, 
abordată în multe opere, între care amintim doar poemul Viaţa 

lumii, al lui Miron Costin, care ne limpezește sensul său în tra- 
diția românească, de unde l-a împrumutat şi Eminescu. 

Într-un al doilea epilog, teoretico-explicativ, al poemului, 
Miron Costin ne oferă chiar o definiţie a norocului: 


„Norocul nu iaste alta, numai lucrurile ce ni să prile- 
juiesc şi ni să întâmplă, ori bune, ori rele, zicem acestor 
întâmplări norocul. De ni se prilejuiesc lucruri bune și pre 
voe, zicem: noroc bun; de ni-s împotrivă au peste voe și cu 
scădere, zicem: norocul rău” 17. 


Așadar, a avea noroc, bun sau rău, înseamnă a merge şi a 
trăi după capriciul evenimentelor sau după cum o fi, cum zice 
românul, a nu te zbate pentru a ieși la suprafața valurilor vieții, 
a nu dori să trăieşti și să mori pentru ceea ce crezi. Acest sens îl 
regăsim şi la Eminescu. De aceea există două feluri de oameni pe 
lume, în opinia sa: unii care au o stea aparte sau nu au nicio stea, 
şi alţii care au doar noroc (sau „stele cu noroc”): „Trăind în cercul 
vostru strâmt/ Norocul vă petrece” ...1%. 

Însă stelele, în tradiția spirituală românească, ortodoxă, 
sunt Sfinţii: 


„Sunt şi trupuri cereşti și trupuri pământeşti; dar alta 
este slava celor cerești și alta a celor pământești. Alta este 





15 Miron Costin, Opere, vol. II, ediţie critică de P. P. Panaitescu, EPL, 
Bucureşti, 1965, p. 120. 

15 În altă parte am vorbit despre tema norocului în Istoria ieroglifică a 
lui Cantemir și în poemul lui Miron Costin şi am făcut apropieri de Emi- 
nescu. A se vedea cartea noastră, Creatori de limbă şi de viziune poetică în 
literatura română, Leologie pentru azi, Bucureşti, 2015, vol. 2.1, p. 128-140, 
cf. https://wwwi.teologiepentruazi.ro/2015/01/08/creatori-de-limba-si-de- 
viziune-poetica-vol-2-1/. 

strălucirea soarelui [Hristos] și alta strălucirea lunii [Maica 
Domnului] şi alta strălucirea stelelor [Sfinții]. Căci stea de 
stea se deosebeşte în strălucire” (1 Cor. 15, 40-41, Biblia 
1988). 


Adică fiecare Sfânt are slava sa, care se deosebeşte în 
strălucire de slava altui Sfânt, ca stea de stea, în Împărăţia lui 
Dumnezeu. De aici, într-o concepţie tradițională personalizată 
poetic, a ajuns Eminescu la concluzia, devenită oarecum popula- 
ră, că omul cu stea este un om deosebit, cu un destin aparte în 
lume. Sau că omul fără stea a narocului este el însuși o stea, un 
luceafăr pe catapeteasma cea veșnică. 

În poemul Basmul ce l-aș spune ei!5, avem o prelucrare 
romantică a concepției ortodoxe şi isihaste despre scara virtu- 
ților, expusă de Sfântul loan Scărarul în Scara. Aceasta se 
întemeiază pe o vedenie veterotestamentară, a Sfântului lacov 
(Fac. 28, 12), în care scara văzută de acesta cu ochii inimii, pe care 
se suiau și se pogorau Îngerii, este interpretată de Sfinţii Părinți 
ai Bisericii ca reprezentând-o în mod tainic pe Maica Domnului, 
cea care este scara pe care S-a coborât Fiul lui Dumnezeu la oa- 
meni. lată și versurile lui Eminescu: 


Am visat un vis frumos... 
Pe un nor luminos 
Am văzut la cer o scară 
Ridicându-se de jos. 


Intr-a cerului mărire 
Scara de-aur se pierdea, 





15 Fragment exegetic, revăzut şi adăugit, publicat inițial aici: 
https://w ww .teologiepentruazi.ro/2008/02/27/eminescu-si- 
ortodoxia-poeme-si-fragmente-cu-tema-crestina-vii/. 

lar pe-un tron de nemurire, 
Tron de-argint şi strălucire, 
Maica Domnului zâmbea; 


Iar pe schițele de scară, 
Îngeri stau treptat..., treptat, 
Cu chip blând și luminat 
Şi pe lire sunătoare, 
Cântau dulce și curat. /.../ 


Un alt poem care ne dovedeşte că Eminescu nu era un 
agnostic, se numește Invierea: 


Prin ziduri înnegrite, prin izul umezelii, 
Al morţii rece spirit se strecură-n tăcere; 
Un singur glas îngână cuvintele de miere, 
Închise în tratajul străvechii Evanghelii. 


C-un muc în mâini moşneagul cu barba ca zăpada, 
Din cărţi cu file unse norodul îl învaţă, 
Că moartea e în luptă cu vecinica viață [Hristos], 
Că de trei zile-nvinge, cumplit muncindu-și prada!“. 


O muzică adâncă și plină de blândeţe 
Pătrunde tânguioasă puternicile bolți: 
„Pieirea, Doamne Sfinte, căzu în orice colț, 
Înveninând pe însuși Izvorul de viețe!!. 





16 Se referă la chinurile suferite de Hristos pe Cruce și la pogorârea 
Sa la iad, pentru a propovădui acolo și a-i învia a treia zi pe oameni și a-i 
readuce în Rai. 

16 După cum am arătat ceva mai devreme, sintagma se regăseşte în 
imnele liturgice din zilele pascale. 

Nimic înainte- i e omul ca un fulg, 
Și-acest nimic Îţi cere o rază mângâioasă, 
În pâlcuri sunătoare de plânsete duioase 

A noastre rugi, Părinte, organelor!“ se smulg”. 


Apoi din nou tăcere, cutremur și sfială 
Şi negrul întuneric se sperie de șoapte... 
Douăsprezece pasuri răsună...miez de noapte... 
Deodată-n negre ziduri lumina dă năvală. 


Un clocot lung de glasuri vui de bucurie... 
Colo-n altar se uită și preoți și popor, 
Cum din mormânt răsare Christos învingător, 
lar inimile toate s-unesc în armonie: 


„Cântări şi laude-nălţăm 
Noi, [ie Unuia, 
Primindu-L cu psalme [psalmi] și ramuri, 
Plecaţi-vă, neamuri, 
Cântând Aleluia! 


Christos au înviat din morţi, 
Cu cetele sfinte, 
Cu moartea pre moarte călcând-o, 
Lumina ducând-o 


d 


Celor din morminte 





162 Am explicat undeva mai sus că termenul organe provine din 
greacă, din Ps. 136, 2 (fiind tradus astfel şi de Dosoftei în Psaltirea de-nțăles), 
desemnând vechile psaltirioane, intrumente la care au cântat Sfântul David 
și vechii evrei (un fel de harfe). Termenul a fost utilizat şi de paşoptiști, 
înaintea lui Eminescu. 

Poetul parafrazează, la final, binecunoscutul tropar al În- 
vierii Domnului: „Hristos a înviat din morţi, cu moartea pe 
moarte călcând, și celor din morminte viaţă dăruindu-le”!%. A se 
observa că Eminescu vorbeşte despre „cuvintele de miere” ale 
„Străvechii Evanghelii” şi ne amintim că, în Epigonii, elogiase pe 
acei „poeți ce-au scris o limbă ca un fagure de miere”. Acest lucru 
ne poate determina să considerăm că poeţii care au făcut din 
limba română un fagure de miere, au prelucrat un material lingvis- 
tic creat anterior în Biserică, în cuvintele de miere ale limbii de cult, 
ale cărților sfinte. 

Într-un articol din 1876, Eminescu, participând la come- 
morarea lui Grigore Ghica, în laşi, nota: 


„După serviciul funebru la Mitropolie, o mulțime ne- 
numărată de popor cu arhierei în frunte s-au pus în mișcare 
spre piaţa Beilicului... [...] Clericii începură cu citirea acelor 
molcome şi tânguioase versete bisericești, scrise în dulcea 
limbă a trecutului, pline de sfințenie şi pace sufletească, 
prin care se cere de la Stăpânul lumii repaosul de veci, 
vecinica amintire şi orânduirea sfântului martir în corturile 
drepților”16. 


Peste câțiva ani va spune: 
„Biserica au creat limba literară, au sfinţit-o, au ridicat- 


o la rangul unei limbi hieratice [sfinte] și de stat” (Timpul, 
10 oct. 1881)1%. 





16 Penticostar, op. cit., p. 14, 21, 24 etc. 
164 M. Eminescu, Opere, LX, ed. întemeiată de Perpessicius, p. 220. 
165 M. Eminescu, Opere, XIII, ed. întemeiată de Perpessicius, p. 363. 

În poemul de mai sus, Hristos este numit „Izvorul de vieţe” 
[de vieţi], în felul în care se adresează Luceafărul Părintelui ce- 
resc: „Căci Tu izvor ești de vieți”... Moşneagul din strofa a doua 
nu se referă la Preot, în mod depreciativ, ci îl descrie ca pe un 
bătrân înțelept, demn să înveţe norodul, ajuns la vârsta la care 
experienţa și înțelegerile profunde albesc sufletul, îl fac curat. 

Cine cunoaște opera lui Eminescu, ştie că acesta așază 
înțelepciunea sub forme (chipuri şi icoane vechi, volume sau 
tomuri roase de molii etc.) pe care lumea iubitoare de străluciri 
vremelnice nu știe să le recunoască și să le prețuiască la valoarea 
lor supremă. 

Ultimele două strofe sunt parafraze din cântări ortodoxe și 
din troparul pascal. „Plecaţi-vă, neamuri” aminteşte de bine- 
cunoscuta cântare: „Cu noi este Dumnezeu, înțelegeți neamuri 
[păgâne] şi vă plecaţi...”, preluată de la Is. 8, 9. Eminescu 
păstrează chiar şi forme lingvistice vechi, din cărțile de cult: „au 
înviat”, „pre moarte” etc. 

Alte două poeme sunt închinate Maicii Domnului: 


Rugăciune 


Crăiasă alegându-te [pe tine Dumnezeu] 
Îngenunchem rugându-te, 
Înalță-ne, ne mântuie 
Din valul ce ne bântuie; 
Fii scut de întărire 
Şi zid de mântuire, 
Privirea-ţi adorată 
Asupră-ne coboară, 

O, Maică Prea Curată, 
Şi pururea Fecioară, 
Marie! 

Noi, ce din mila Sfântului [a lui Dumnezeu] 
Umbră facem pământului, 
Rugămu-ne-ndurărilor [tale], 
Luceafărului mărilor; 
Ascultă-a noastre plângeri, 
Regină peste îngeri, 

Din neguri te arată, 
Lumină dulce, clară, 

O, Maică Prea Curată, 

Şi pururea Fecioară, 
Marie! 


Valul, scutul și zidul, din prima strofă — cu trimitere la 
întreitele valuri ale patimilor și la scutul şi zidul de apărare pe 
care îl reprezintă Maica Domnului pentru creştini —, sunt termeni 
uzuali în cărțile de cult (Acatistul Maicii Domnului, tradus prima 
dată de Dosoftei!%, şi altele). La fel, cu reverberaţii adânc orto- 
doxe este şi apelativul Luceafăr, adresat Preacuratei, în timp ce 
mările reprezintă învolburarea vieților omenești, asupra cărora ea 
veghează, ca oamenii să nu piară în vâltoarea păcatelor. Se pare 
că Eminescu avea cunoștință despre o hermeneutică onomastică 
particulară: „Și nu trebuie să trecem sub tăcere că fericita Năs- 
cătoare de Dumnezeu a mărturisit pentru virtuțile ei covâr- 
șitoare chiar prin numele ei. Căci el se tâlcuiește: Steaua Mării. Şi 
într-adevăr, Ea a strălucit, prin harul unui privilegiu deosebit, ca 
o stea aleasă în mijlocul valurilor lumii care se surpă”!”. 





166 A se vedea: 

https://www.teologiepentruazi.ro/tag/acatistul-nascatoarei-de- 
dumnezeu/. 

16 Sfântul Beda Venerabilul, Omilii la Evanghelii, vol. |, traducere din 
limba latină de către Fratele Serafim (Thomas) Steingasser de la Mănăs- 

Negurile din care este implorată să se arate Maica Domnului 
reprezintă întunecările minţilor umane, ale sufletelor înnegurate, 
a căror luminare și alinare se află la Maica Preacurată a lui Dum- 
nezeu, dar și a neamului omenesc, prin înfierea lui. 


Răsai asupra mea... 


Răsai asupra mea, lumină lină, 
Ca-n visul meu ceresc de-odinioară; 
O, Maică Sfântă, pururea Fecioară, 
În noaptea gândurilor mele vină. 


Speranţa mea tu n-o lăsa să moară 
Deşi al meu e un noian de vină; 
Privirea ta de milă caldă, plină, 

Îndurătoare-asupra mea coboară. 


Străin de toţi, pierdut în suferința 
Adâncă a nimicniciei mele, 
Eu nu mai cred nimic şi n-am tărie. 


Dă-mi tinereţea mea, redă-mi credința 
Şi reapari din cerul tău de stele: 
Ca să te-ador de-acum pe veci, Marie! 


Maica Domnului este numită lumină lină, cu o sintagmă 
preluată din slujba Vecerniei, în care însă Lumina lină este Hris- 





tirea Oaşa, Ed. Reîntregirea, Alba Iulia, 2017, p. 37. Menţionăm că Sfântul 
Bedas era un autor cunoscut la noi, citat de Sfântul Antim Ivirea- nul, spre 


exemplu. 

tos. Dar şi Maica Domnului varsă, cu rugăciunile sale, lumina 
lină a harului dumnezeiesc în sufletele omenești. 

Ceea ce poetul numea în poezia anterioară neguri, aceeași 
realitate duhovnicească aici o denumește drept noaptea gându- 
rilor, în care este chemată Maica Domnului să se pogoare cu mila 
sa şi să facă lumină. Noaptea gândurilor este iarăși o expresie 
isihastă, care face referire la întunericul minţii neluminat de ha- 
rul dumnezeiesc, pe care numai rugăciunea neîncetată îl poate 
alunga. Și este foarte cunoscută rugăciunea neîncetată a Sfântu- 
lui Grigorie Palama înaintea Maicii Domnului: „Luminează-mi 
întunericul!” 168. 

Este interesant că primul vers al ultimei strofe reiterează 
dorinţa de liniște exprimată în Odă (în metru antic). lar verbul 
„reapari” denotă un dor de reîntoarcere la credinţa şi la nevino- 
văţia primară, anterioară tulburărilor sceptice provocate de o 
viaţă plină de suferințe. 

Eminescu folosește!” o imagine poetică, a valurilor! undelor 
ca brazde ale apei: „brazde de văpaie” (Scrisoarea IV) etc. Această 
imagine poetică se regăsește anterior la Bolintineanu („vasul 
fugător/ Pe brazdele perfide alunecă uşor” — Conrad) și Alec- 
sandri („Pe coastele Calabrei vaporu-naintează/ În unda 
luminoasă ce noaptea fosforează;/ El taie-o brazdă lungă pe-al 
mării plai senin” — Pe coastele Calabriei). Nu este prima dată când 
împrumută sintagme/ imagini poetice din lirica pașoptistă, 
pentru a le dezvolta şi lărgi substanţial orizontul de semnificaţie. 





16 Filotei [II Kokkinos], Preasfântul Patriarh al Constantinopolului, 
Cuvânt la cel întru Sfinți, Părintele nostru, Grigorie, Arhiepiscopul Tesaloni- 
cului, în Sfântul Grigorie Palama, lomosuri dogmatice — Viaţa — Slujba. Scrieri 
I, cu studiu introd. şi trad. de Diac. loan 1. Ică jr., Ed. Deisis, Sibiu, 2009, p. 
479. 

1 Fragment exegetic publicat inițial aici: 

https://www.teologiepentruazi.ro/2012/06/03/tarana-de-ape/. 

Dar Eminescu dezvăluie geometrii fluide, scrieri pe apă de 
cercuri și linii: 


Numai lebedele albe, când plutesc încet din trestii, 
Domnitoare peste ape, oaspeţi liniștei acestei, 
Cu aripele întinse se mai scutură și-o taie 
Când în cercuri tremurânde, când în brazde de văpaie. 


In Dorința, izvorul este „prispa cea de brazde” a codru- 
lui...pentru că prundul în apa clară îl aseamănă cu o prispă 
adumbrită de crengi plecate: 


Vino “n codru la izvorul 
Care tremură pe prund, 
Unde prispa cea de brazde 
Crengi plecate o ascund. 


E puţin neobișnuită, pentru că trebuie să vezi pădurea ca pe 
un spaţiu domestic, ca pe o casă...Dar chiar și așa, cine ar putea 
concepe izvoarele ca pe nişte prispe ale acestei case-codru? 

O altă imagine surprinzătoare apare în nuvele, cea a prun- 
dului stradelor sau al drumurilor: 


„|unii] auresc până și prundul stradelor cu banii lor, până 
ce, rămaşi fără, beau păharul mizeriei până la drojdii, cei din 
urmă îl beau mereu, fără întrerupere. [...] Și-mi târâiam 
bastonul pe prundul mărunt al stradelor tluierând printre dinți 
o arie” (Geniu pustiu)!. „Şi din lună se scobora la pământ 
un drum împărătesc acoperit cu prund de argint şi bătut cu 
pulbere de raze” (Făt-Frumos din lacrimă). 


17 M. Eminescu, Opere, VII, ed. Perpessicius, p. 188, 199. 
171 M. Eminescu, Opere, VI, ed. Perpessicius, p. 326. 

Acestea pentru că Eminescu contemplase drumul pietruit 
de pe „fundul apei clare” (parafrazăm Scrisoarea IV), la fel ca şi 
personajele sale: 


„Ea veni lângă lac și văzu cărare de prund pe sub apă” 
(Cezara)!2; 

„Regele cobori iar la malul lacului...un podiş de prund, 
peste care apa trecuse, ducea la insulă...El mergea pe 
cărare...apa-i ajungea până la genunchi” (Avatarii faraonului 
TI). 


În Făt-Frumos..., apare şi mormântul de prună: 


„Cine-o vedea cu părul ei galben şi lung, despletit, — şi 
împrăștiat ca creţii unei mantii de aur pe sânul ei rece — cine- 
ar fi văzut faţa ei de-o durere mută, săpată parcă cu dalta în 
trăsăturile ei, ar fi gândit că-i o înmărmurită zână a undelor, 
culcată pe un mormânt de prund” A. 


Mormânt de ape are şi Euthanasius... 

Cel mai impresionat (și derutant totodată) fapt este 
multitudinea de sensuri care se suprapun. Apele nu sunt con- 
template numai în ele însele. Construcţia umană se întrepă- 
trunde cu spaţiul natural în viziunile poetului („prispa cea de 
brazde”), iar arhitecturii urbane i se întrevede un neașteptat 
fundament în ordinea naturii („prundul stradelor”). 

Întorcându-ne la brazdele apelor, cu care am deschis 
discuţia...Eminescu detaliază imaginea în poemul Călin (file din 
poveste). Aici, izvoarele, „Ele sar în bulgări fluizi peste prundul 





172 M. Eminescu, Opere, VII, ed. Perpessicius, p. 166. 
173 Idem, p. 249. 
174 M. Eminescu, Opere, VI, ed. Perpessicius, p. 328. 

din răstoace,/ În cuibar rotind de ape, peste care luna zace”. 
Bulgării fluizi descind, credem, din brazdele despre care am vorbit. 
Sau, dacă nu, cel puţin este interesantă înrudirea de semnificaţie. 

De data aceasta ne intrigă amestecarea pământului cu apa, 
această metamorfoză a ţărânii — aș putea zice — în element fluid 
(am putea specula și o tendință spre volatil). Undeva există o 
dorinţă de fluenţă...a materiei. De a anula frica de ceea ce este 
grosier, opac, netranslucid şi de a căpăta o mobilitate superioară 
a simţurilor, a percepţiilor. Pe scurt, un dor de fluidizare a fiinţei 
.„„de eliberare de greutatea materiei și a trupului. 

Dar credem că se poate face o legătură şi cu „tărâmele 
lichide” din Conrad al lui Bolintineanu, mai mult, cu obsesia pa- 
șoptistă a câmpiilor lichide (Bolintineanu, Alexandrescu, Heliade, 
Alecsandri) — despre care am discutat şi în primul volum al cărții 
de faţă. Se poate spune că simțeau nevoia să perceapă apa/ marea 
ca un pământ stabil. Există, oare, în literatura română o obsesie 
a pământului stabil? Ne aducem aminte ce spune Nichita Stă- 
nescu: „Între ape, numai ea era pământ” (Evocare). 

Incitantă la reflecţii este confluența aceasta de sensuri la 
primul mare poet în limba română, Dosoftei: 


Că Svinţia-la eşti aşezare 
Pre uscat tuturor și pre mare. /.../ 
Că părăul Tău, Doamne, varsă, 
De saţâu gătind tuturor masă. 
Brazdele pământului le-mbată, 
Să rodească secere bogată. /.../ 


Să-nvăscură oile, mieorii, 
Şi s-or veseli secerătorii 
De zăpodii [văi] ce vor unda grâne, 
Şi toți vor cânta sătui de pâine. 

(Ps. 64, 17-18, 29-32, 41-44) 


Grânele unduind'5 şi brazdele îmbătate (pe lângă faptul că, 
pentru poezia noastră de secol XVII, sunt imagini poetice 
magnifice) indică o fericire suprapământească!”6. Eminescu n-a 
trecut cu vederea aceste versuri, pentru că în Scrisoarea II citim 
acestea: „Scârţâirea de condeie dădea farmec astei linişti,/ Ve- 
deam valuri verzi de grâne, undoirea unei iniști”. 

Semnificațiile convergente, aşadar, ale pământului și apei, 
sugerează elementele definitorii ale unei bunăstări/ fericiri ce- 
rești, ale unui belşug spiritual. Simbolurile au, în acest caz, 
calitatea de a (se) suplini, nu de a descrie o realitate care depă- 
şește orice termen de comparaţie. Complinirea aceasta, a pămân- 
tului cu apa, duce, în plan poetic și literar, la o anumită confuzie 
a însușirilor celor două elemente. Nu ar fi, credem, o simplă 
speculație a considera aceasta un reflex psiho-spiritual conservat 
în poezia de mai târziu. 

Cărare este!7, după cum au arătat alţii, un cuvânt vechi, 
moștenit din latină, din via carraria = drumul carelor/ drum de 
care. Eminescu îl folosește foarte des, cu semnificaţia de cale sau 
potecă, cel mai adesea fiind vorba de cărări prin codri și păduri. 
Însă poate fi întâlnită și semnificaţia alegorică de cale a vieții sau 
cea de traiectorie cosmică. 


175 A se vedea și ce am spus aici: 

https://www.teologiepentruazi.ro/2012/05/22/urme-ale-traditiei- 
literare-vechi-in-tiganiada-8/. 

170 Întreg psalmul are, de altfel, semnificații mistice, vorbind tainic 
despre o altfel de rodire, cea spirituală, în termenii însă ai unei debordări 
de prosperitate: „Câmpii de grăsâme să să împle/ Și pustia grasă să să tâmple! 
În frâmsețe, dealurile nalte/ Bucurie le-a-ncinge să salte” (Ps. 64, 37-39). 

177 Fragment exegetic publicat mai întâi aici: 

https://www.teologiepentruazi.ro/2012/05/23/cararile-marii/. 

Mai rar, dar totuși întâlnită este şi imaginea cărării pe ape/ 
pe mare: 


Luna...luna iese “ntreagă, se înalț' așa bălaie 
Şi din țărm în țărm durează o cărare de văpaie, 
Ce pe-o repede “'nmiire de mici unde o așterne 

Ea, copila cea de aur, visul negurii eterne; 


(Scrisoarea IV) 


Privea în zare cum pe mări 
Răsare și străluce, 
Pe mişcătoarele cărări 
Corăbii negre duce. 


(Luceafărul) 


„Ea veni lângă lac și văzu cărare de prund pe sub apă” 
(Cezara). 


Expresia „cărările mării” o putea afla însă Eminescu în lite- 
ratura veche, spre exemplu în Ps. 8, 8-9. 


Psaltirea de la 1577 (Coresi): „Pasărâăle ceriului și peștii 
mărei, ce îmblă cărările mărei”. 

Psaltirea de-nțăles (Dosoftei): „Parările ceriului și peștii 
mării, ceale ce străbat cărările mări”. 

Biblia de la 1688: „Păsările ceriului şi peștii mării, cealea 
ce merg, pre cărările mărilor”. 

Laboratorul limbii poetice eminesciene a inclus multe pa- 
gini ale literaturii vechi. Am vorbit despre unda mării/ lacului”, 
despre cărările mării, despre brazdele apei...însă, de unde vine 
rotitorul talaz (Scrisoarea IV)? Reamintim versurile: 


Stă castelul singuratic, oglindindu-se în lacuri, 
Iar în fundul apei clare doarme umbra lui de veacuri; 
Se înalţă în tăcere dintre rariștea de brazi, 
Dând atâta întunerec rotitorului talaz. 


Izvoarele din Călin (file din poveste), de asemenea, 


Ele trec cu harnici unde şi suspină-n flori molatic, 
Când coboară-n ropot dulce din tăpșanul prăvălatic, 
Ele sar în bulgări fluizi peste prundul din răstoace, 
În cuibar rotind de ape, peste care luna zace. 


În Călin Nebunul, „Apa vie tot sclipește, se rotește colo-n 
baltă”. 

Apropo, baltă înseamnă...lac în literatura veche (cu valențe 
poetice uneori — la Dosoftei sau Cantemir), iar nu apă stătută sau 
baltă formată după ploaie, aşa cum înţelegem noi astăzi sensul 
cuvântului, care nu ne mai deconspiră nimic...poetic sau roman- 
tic. 

În Luceafărul: 





175 A se vedea articolul meu de aici: 

https://www.teologiepentruazi.ro/2012/05/22/urme-ale-traditiei- 
literare-vechi-in-tiganiada-8/. 

17% Fragment exegetic publicat mai întâi aici: 

https://www.teologiepentruazi.ro/2012/06/07/rotitorul-talaz/. 

Şi apa unde-au fost căzut 
În cercuri se rotește, 

Şi din adânc necunoscut 

Un mândru tânăr crește. 


Dar și în alte versuri: 


De ce mă întristează, 
Că valurile mor, 
Când altele urmează 
Rotind în urma lor? 


(Cu pânzele-atârnate) 


pai 


Şi în umbra cea de veci 
Curgu-mi râurile reci 
Limpegioare, rotitoare, 
Având glasuri de isvoare. 


(Mușatin şi codrul) 


În literatura veche nu am descoperit această imagine poe- 
tică, nici în Ţiganiada ori în poezia prepașoptistă şi pașoptistă. 
Există însă în iconografia ortodoxă o reprezentare a mărilor/ ape- 
lor sub forma unor vârtejuri/ talazuri rotitoare: 

Tiparul acesta iconografic este vechi-eclesial şi s-a perpetuat 
o vreme în Occident și după schisma de la 1054 — așa cum arată 
pictura de mai jos a lui Lorenzo Veneziano din 13701: 





180 E 
http://en.wikipedia.org/wiki/File:16_Lorenzo_Veneziano,_Christ_R 
escuing_Peter_from_Drowning._1370_Staatliche_Museen,_Berlin..jpg. 

Eminescu îl întâlnise fără îndoială, atât în Icoane, cât și, 
posibil, în desene manuscrise. Dar poetul îl putea vedea și în 
pictura murală exterioară a Mănăstirilor din nordul Moldovei. 
Spre exemplu, la Moldoviţa, în scena care se înscrie în binecu- 
noscutul program iconografic denumit Asediul Constantinopolu- 
lui: 





Despre vizionarismul lui Eminescu — în ambele sensuri: al 
imagismului poetic și al vizionarismului profetic/ clarviziunii — 
s-a spus și s-a scris, dar încă nu destul...Eminescu n-a încetat și 
nu încetează să uimească!5!, din această perspectivă, sau cel puţin 
să ia prin surprindere. În nişte versuri manuscrise din Călin am 


181 Fragment exegetic, revăzut şi adăugit, publicat mai întâi aici: 
https://www.teologiepentruazi.ro/2011/08/19/ciocarlia-ochiului/. 

descoperit câteva imagini diafane, de o surprinzătoare subtili- 
tate: 


Şi de gâze neamuri multe l-însoţesc acum pe el 
Merg acasă la mireasă, viorică cea smerită 
Care stă plecată-n vălul cel subțire învelită 

Ea-i icoana unei dulce, unei gingașe smerenii 
Iară sufletul ei tânăr e-ncărcat de mirodenii. 


„Icoana unei gingașe smerenii” este unul dintre cele mai 
frumoase portrete feminine pe care l-am citit vreodată. Totodată, 
caracterizează smerenia ca fiind dulce și gingaşă, iar nu aspră. 
Faptul că sufletul ei este „încărcat cu mirodenii” invocă — în alte 
cuvinte — mireasma virtuţilor ei sufleteşti, spirituale. Însă ambele 
sugestii — atât cea vizuală, cât și cea olfactivă/ odorantă - sunt 
mistice. Prima indică deja o transfigurare a miresei, portretul 
fiind trasat în liniile caracterologice ale icoanei: smerenia și gin- 
gășia. Alăturarea termenilor este neobișnuită, iar Eminescu nu 
putea fi un ignorant față de cele duhovnicești, dacă putea con- 
cepe o smerenie dulce şi gingașă. Ceea ce este şi mai neobișnuit, 
este că transfigurarea aceasta din ziua nunții izbucnește după 
alte scene, care descriau un amor pasional. Ceea ce înseamnă că 
pasiunea/ iubirea ardentă trebuie splălată în smerenie și spiritua- 
lizată. 

În Călin Nebunul există câteva versuri care surprind ima- 
ginea domestică a unei icoane, dintr-o casă țărănească obișnuită: 
„Sub icoana afumată [a] unui sfânt cu comănac!?/ Arde-n 
candelă-o lumină cât un sâmbure de mac,/ Pe-a icoanei policioară 


18 Comănac = acoperământ pentru cap, de formă cilindrică fără 
boruri, asemănător cu potcapul, pe care-l poartă călugării. 

busuioc uscat și mintă |mentă]/ Împlu casa de-o mireasmă 
pipărată [puternică] și prea sfântă”. 

Imaginea sfântă a icoanei e asociată, în mintea poetului, cu 
mirosul sfânt, aceste două elemente reprezentând, împreună, 
iconizarea Raiului și a locuitorilor lui, în tradiţia ortodoxă!&. 
Pentru că mireasma nu poate fi pictată în icoane, de aceea se aduc 
și se pun, în permanenţă, flori la icoane sau, după tradiţia ţă- 
rănească a românilor, busuioc şi mentă. 

De la această imagine tradițională, din Călin Nebunul, poetul 
a derivat poetic semnificaţiile și simbolurile în Călin (file din 
poveste) sau, mai bine zis, le-a aprofundat: „Ea-i icoana unei dul- 
ce, unei gingașe smerenii/ lară sufletul ei tânăr e-ncărcat de 
mirodenii”. Mirodeniile sunt mireasma harică, puternică, a sufle- 
tului smerit. Busuiocul, menta sau florile aduse la Icoane sunt 
simbolurile împarfumării de har ale sufletului curat, zugrăvit în 
Icoană. 

Mireasa din Călin (file din poveste) l-a aşteptat șapte ani pe 
mirele ei, crescându-și singură copilul și fiind alungată de părinți 
din palatul împărătesc, în multă sărăcie şi durere. De aceea a 
devenit „icoana unei dulce, unei gingașe smerenii”. 


18 Tradiţia secolelor trecute era următoarea: „O frumuseţe şi o po- 
doabă nelipsită a casei românului au fost totdeauna florile. În casele 
bogațţilor ca și-ntr-ale săracilor, florile sunt de obicei următoarele: busuio- 
cul, siminocul, trandafirul, maghiranul, calomfirul, rosmarinul, micșu- 
neaua, verbina și sulfina, vioreaua și laleaua, tămâioasa și zambila, garoa- 
fa și avrămeasa, ruja şi altele. La mese mai mari sunt, în casele boierilor şi- 
n genere într-ale celor cu dare de mână, sunt „mesele întinse, cu făclii de- 
aprinse”, „jur-prejur de masă, verdeață stufoasă, trestică măruntă, iederă- 
nflorită, făclioare aprinse, candele nestinse”. În odăi, icoane îmbrăcate în 
aur şi-argint, adeseori atât de multe, încât făceau iconostas: odaia icoa- 
nelor era un paraclis”, cf. G. 1. lonnescu-Gion, Portrete și evocări istorice, 
ediţie îngrijită, prefaţă, note, glosar şi bibliografie de Vistian Goia, Ed. Mi- 
nerva, Bucureşti, 1986, p. 177. 

Totodată, ea apare ca fiind toată un trup îmbrăcat în suflet, 
o icoană îmbrăcată în bunele miresme ale iubirii pentru mirele 
ei. Intersectarea cu Cântarea cântărilor şi cu interpretarea ei mis- 
tică este foarte probabilă: 


„Mireasma mirurilor tale [este] mai presus de toate 
aromatele. Mir vărsat [este] numele tău” (1, 3); „voi merge 
eu însumi către muntele smirnei” (4, 6); „Şi mireasma 
hainelor tale [este] peste toate aromatele” (4, 10)!% etc, etc. 


Mirodeniile care se revarsă din icoana sufletească a miresei 
eminesciene sunt, în aceeași notă scripturală, indiciul iubirii care 
transfigurează, care sfinţeşte, care înalță umanitatea peste patimi 
la sfinţenia lui Dumnezeu. 

Eminescu manifestă, de altfel, această tendință permanentă 
de a spiritualiza imaginile şi tablourile, de a sugera o altă reali- 
tate, lăuntrică, dincolo de ceea ce se vede și se poate descrie. 

Alte versuri, din acelaşi poem, Călin, dar dintr-o variantă, 
ne impresionează cu o altă imagine, de o adâncă sensibilitate. De 
data aceasta, contextul este cel anterior nunții, în anii de tânjire 
de dorul iubitului: 


S-a făcut ca ceara albă faţa roșă ca un măr, 
Şi subțire străvezie să o tai c-un fir de păr 





184 Cf. Cântarea Cântărilor, traducere și note de Pr. Dr. Dorin Octavian 
Picioruş, Teologie pentru azi, București, 2015, p. 3, 12-13, g. 

https://www.teologiepentruazi.ro/2015/02/18/cantarea-cantarilor/. 

În Biblia 1688: ,, Şi mirosul mirurilor tale, mai mult decât toate miroa- 
sele; mir deşărtat numele tău” (1, 2); „Mearge-m-voi mie cătră măgura 
zmirnei” (4, 6); „Şi mirosul hainelor tale mai mult decât toate mirosurile” 
(4, 10). 

Şi cosiţa ta bălaie o aduni la ochi plângând 
Inimă fără nădejde, suflete bătut de gând. 
Toată ziua la fereastră suspinând nu spui nimică 
Ridicând a tale gene al tău suflet se ridică 
Urmărind pe ceruri limpezi cum plutește o ciocârlie 
Tu ai vrea să-i dai să ducă către dânsul o solie 
Dar ea sboară. Ochiu-n lacrimi plutitor și-ntunecos 
Stai cu buze discleștate de un tremur dureros!. 


Mai multe imagini încărcate de o sugestivitate aparte im- 
presionează în acest tablou, între care: „ridicând a tale gene al tău 
suflet se ridică” — sufletul stă pe gene, indicând, de fapt, aștep- 
tarea ochilor, locuirea inimii/ sufletului în ochii rătăcitori în zare. 
Ei sunt solia pe care o poartă mai departe privirea. Ochiul este ca 
o ciocârlie: așa cum plutește o ciocârlie pe cer, la fel e „ochiu-n 
lacrimi plutitor şi-ntunecos”. N-am întâlnit în poezia românească 
sau străină această comparaţie, a ochiului cu o pasăre, cu o cio- 
cârlie. Este atât de insolită, încât nici nu este lesne de sesizat. 

Conotaţiile poetice ale acestei adânci vizualizări dincolo de 
limitele corporale şi mundane, în orizontul sufletului și al duhu- 
lui, denotă preocupările poetului pentru investigaţiile psiholo- 
gice şi spirituale care depăşesc planul obișnuit. 

„În privazul negru-al vieţii-mi/ E-o icoană de lumină” 
(Singurătate): ea, femeia iubită!s. Că ea este sau trebuie să fie o 
icoană, aflăm din mai multe poezii (Atât de fragedă, Aveam o muză 
etc.) — iar în Pe lângă plopii fără sot: „Lu trebuia să te cuprinzi/ De 





185 Cf. M. Eminescu, Opere, |, ed. Perpessiucius, p. 82. 

18 Fragment exegetic, revăzut şi adăugit, publicat mai întâi aici: 

https://www.teologiepentruazi.ro/2011/04/29/pe-margine-de- 
eminescu/. 

acel farmec sfânt,/ Şi noaptea candelă s-aprinzi/ Iubirii pe pă- 
mânt”. 

Însă aceste două versuri din Singurătate se metamorfozează 
într-un poem întreg, Icoană și privaz, devenind o alegorie și mai 
vastă, iar simbolurile căpătă amplitudine (singurul poem în care 
Eminescu îşi exprimă, oarecum voalat, părerea de rău că nu a fost 
un poet medieval: „Da! ticălos e omul născut în alte vremi.../ Sin- 
cer, îți vine soartea s-o sudui, s-o blestemi:/ Blăstămurile însăși 
poet te-arată iarăși,/ Al veacului de mijloc blestemul e tovarăș”). 

Ceea ce ne-a determinat să ne oprim, însă, asupra acestor 
semnificaţii este un detaliu exterior, pe care l-am vizualizat în 
mod concret, pentru că ni s-a oferit ocazia. Privaz înseamnă ramă, 
iar ceea ce exprimă Eminescu, tradus în proză, ar suna cam așa: 
în rama neagră a vieţii mele, ea este o icoană de lumină/ luminoasă. 

Faptul că Icoanele ortodoxe au un fundal de aur haric, care 
pot naște sintagma poetică „icoană de lumină”, este un lucru 
bine cunoscut. Însă tablourile și Icoanele vechi, din secolul al 
XIX-lea, aveau o ramă groasă și neagră, de lemn -— și am avut 
ocazia să văd o astfel de Sfântă Icoană. 

De aici a rezultat metafora... 

Între exerciţiile și variantele! pe care le concepea Eminescu 
pentru Călin, se află și aceste versuri: 


Idol crud al Afroditei 
Şi al poftei cei mirene 
Tipăritu-te-ai în suflet 
Ş-ai trecut prin ochi[,] prin gene. 





15 Fragment exegetic, revăzut şi adăugit, publicat inițial aici: 
https://www.teologiepentruazi.ro/2011/07/30/cui-pe-cui-sau-iubire- 
versus-patima/. 

Mântuirea vieţii mele 
Chip sfințit cu mii de lacrămi 
Cu un zâmbet feciorelnic 
Inima-mi din nou consacră-mi!s8. 


Şi cu idol scoate idol 
Şi cu mâna ta curată 
Şterge de pe chipu [zugrăvit/ întipărit]-n suflet 
A dorinței neagră pată. 


Cuiu cu cuiu se scoate-afară 
Şi simţire prin simţire 
Și dorința pătimaşă 
Prin un zâmbet de iubire. 


Sufletu-mi e azi sălbatec — 
Spulberarea mea de gânduri 
Puind mâna-ţi pe-a mea frunte 
Alungași în multe rânduri!. 


Poezia valorifică un topos cunoscut din literatura patristică, 
conform căruia anumite patimi împiedică existenţa și dezvolta- 
rea altora în suflet. Nu coexistă toate patimile la un loc și în ace- 
laşi grad în suflet. Este ceea ce Eminescu exprimă prin „idol 
scoate idol”: chipul femeii și iubirea curată pentru ea dezră- 
dăcinează sentimentele febrile și amintirea/ imaginația pătimașă. 
Învățătura aceasta a citit-o Eminescu la Sfântul Nicodim Aghio- 
ritul, în subcapitolul Ce se cade a face cineva atunci când împreună 
va fi răpit cu Ochii: 


18 Sfințeşte-mi — a se vedea şi Scrisoarea V. 
18% Cf. M. Eminescu, Opere, |, ed. Perpessicius, p. 428. 

„lar de va ajunge vreodată un fur ca acesta să te răpeas- 
că, să te nevoiești măcar a nu lăsa pe idolul Afroditei, adică 
al poftei celei urâte, a se întipări în sufletul tău. Cum? Sau 
la Dumnezeu năzuind spre rugăciune, care lucru este și mai 
cu întemeiere, căci «a Domnului este mântuirea» (Ps. 3, 8), 
după cuvântătorul de psalmi [psalmist], sau la oarecare în- 
țelegere întorcându-ți nălucirea: că nălucire și idol pe idol 
şterge. Căci, după Parimii, cui pe cui se scoate (s. n.). 

O lucrare ca aceasta se vede că făcea și Cuvântătorul 
de Dumnezeu Grigorie: «vederea împreună m-a răpit pe 
mine, însă m-am ţinut. Idol nu am pus păcatului. Idol am 
stătut, de cercare am scăpat». Auzi: a stătut, zice, idol [îm- 
potriva] păcatului şi nu s-a tipărit în nălucire” ...etc!%. 


Există mai multe locuri, mai ales în Filocalii, care precizează 


acest lucru. Spre exemplu, acest comentariu al Sfântului loan 


Scărarul: 


„Este un drac al iubirii de arginţi care fățărește de multe 
ori smerenia [omul se preface că își ascunde virtutea, ca să 
nu dea milostenie]; și este un drac al slavei deşarte şi al iubirii 
de plăceri, care îndeamnă spre milostenie. [...] 

Unii au spus că dracii se împotrivesc dracilor [în sensul 
în care, spre exemplu, mizantropia și concupiscenţa nu con- 
viețuiesc, de obicei, în același om], dar eu spun că toţi caută 
pierzarea noastră”. 





63. 


1% Cuviosul Nicodim Aghioritul, Paza celor cinci simțuri, op. cit., p. 


1 Sfântul loan Scărarul, Scara, cu traducere, introducere și note de 


Pr. Prof. Dr. Dumitru Stăniloae, Ed. IBMBOR, Bucureşti, 1992, p. 339. 


202 


De asemenea, versurile lui Eminescu stau mărturie pentru 
faptul că proverbul binecunoscut „Cui pe cui se scoate” provine 
din înțelepciunea patristică. Multă vreme, mai ales în perioada 
comunistă, puteai auzi foarte des că, spre exemplu, „cine sapă 
groapa altuia, cade singur în ea” este un proverb inventat în 
popor, când acesta are, de fapt, origine biblică. 

Paremiologia reproduce adesea nu o înțelepciune populară, 
ci pe cea scripturală sau -— ca în cazul de față — patristică. 

În poemul Înger și demon citim următoarele versuri'?: „Pe-a 
altarului icoană în de raze roșii frângeri [ale candelei],/ Palidă şi 
mohorâtă Maica Domnului se vede”. 

În zilele noastre, mulţi observă că Sfinţii pictaţi în Biserici 
sunt triști şi nu veseli ca noi... Trecând, însă, peste comentariul 
vulgar...ceea ce surprind versurile eminesciene sunt elemente 
iconografice tradiționale: mohorât, în limba veche românească, 
însemna roșu închis, ceea ce recunoaştem, din orice Icoană, că este 
culoarea veșmântului Maicii Domnului. 

Cu atât mai mult într-o Icoană veche, pe care s-a pus patina 
vremii sau fumul de la lumânări, culoarea aceasta este mohorâtă. 

Dar Maica Domnului este şi „palidă”. Eminescu așa o vede 
și pare că ar fi iconoclast și agnostic...Dar la Eminescu și Lu- 
ceafărul e palid („EI vine trist și gânditor/ Şi palid e la față”), şi 
înțelepciunea e palidă: „Cu-a ei candelă de aur palida înţelep- 
ciune,/ Cu zâmbirea ei regală,/ Ca o stea ce nu apune/ Lumina a 
vieții voastre drum”...(Epigonii). 

Şi, în general, paloarea este, în versurile sale, un semn al 
emoției puternice şi sincere, al frumuseții, al virtuţii şi al adân- 
cirii în cugetare. Semnificaţia termenului ar putea fi, pe de altă 





1% Fragment exegetic, revăzut şi adăugit, publicat mai întâi aici: 
https://www.teologiepentruazi.ro/2011/04/29/pe-margine-de- 
eminescu/ 


203 


parte, chiar contrară celei cunoscute. Pentru că, în perioada pa- 
șoptistă, palid circula și cu semnificaţia antonimă de luminos. 

Mai mult decât coincidenţă adjectivală, Înţelepciunea aceas- 
ta, „palidă” ca o/ în icoană, cu „zâmbirea regală” și prevestită de 
„o stea ce nu apune”, seamănă foarte mult cu Înţelepciunea- 
Hristos (Pilde, 8, 22-23). 

Întelepciunea-Stea îi călăuzea pe cei vechi şi ţinea ca o făclie 
„candela de aur” înaintea ochilor lor: a se vedea și poezia Can- 
dela, a lui Grigore Alexandrescu — evocat în Epigonii. 

În poemul Dumnezeu și om ne întâmpină ipostaza iconică a 
lui Hristos ca o „hieroglifă”, în polemica dintre ieri şi azi 
(prezentă și în Epigonii şi Scrisorile 1, III şi IV), dintre desenul/ 
gravura veche şi naivă din punct de vedere al realizării artistice 
— pentru că vigoarea spirituală suplinea simbolismul figurativ —, 
şi pictura modernă care vrea, prin graţia trăsăturii, să supli- 
nească sufletul rece, dar nu reușește. 

Pentru epigoni, ne amintim, Dumnezeu e „umbră”. 

O variantă a poemului Înger și demon poartă titlul: E îngerul 
tău or e umbra ta?!%. Ne-a reținut atenţia pentru că vorbește des- 
pre Hristos ca Regele iubirii şi despre Maica Domnului ca despre 
Mama plângerilor: 


Noaptea-n doma întristată pin lumini îngălbenite 
Faclelor de ceară albă, cari ard lângă altare 
Când altaru-n fundul domei stă întunecos și mare 
Nepătruns de ochii roșii a luminelor pălite 


În biserica pustie lâng-altarul din părete 
Genunchiată stă pe trepte o copilă îngerească 





1% Fragment exegetic, revăzut şi adăugit, publicat iniţial aici: 
https://www.teologiepentruazi.ro/2011/07/28/o-varianta-a- 
poemului-inger-si-demon/. 

Când nainte-i pe icoană stă în gloria-i cerească 
Maica regelui iubirei ce pe lume tristă vede. 


În biserica cernită printre negri muri de jale 
Nepătrunși de-a nopții stele ce asupra ei veghiază 
Îngerul-copil stă, plânge și la mama-ngenunchiază 

Mama lumei, mama milei, mama plângerilor sale. 


Cufundat în întuneric lâng-o cruce mărmurită 
Coatele pe braţul crucei le distind şi le așez 
Şi din umbra mea cea deasă ca un demon eu veghez 
Ochii mormântaţi în capu-mi, fruntea tristă şi-ncrețită. 


Şi bărbia mea s-apasă pe a crucei umăr rece 
Părul meu negru ca noaptea peste-al marmurei braţ alb 
Pe când candela cea tristă cu reflectul ei rosalb 
Faţa îngerului palid cu lumina-i vrea să-nnece. 


Ea un înger ce se roagă, eu un demon ce turbează 
Ea: o inimă de aur; eu un suflet apostat 
Stau în umbra mea fatală de o cruce rezemat; 
La picioarele Madonei tristă, pală, ea veghiază. 


Pe un mur înalt şi rece de o marmură curată 
Albă ca zăpada iernei, lucie ca apa lină 
Vezi copila cum aruncă umbră tristă ce se-nclină 
Umbra ei, ce ca şi dânsa stă în rugă-ngenunchiată. 


Ce-ţi lipseşte oare ție, copiliță pală, tristă, 
Decât aripile albe ca să fii un înger pal 
Ce se pierde în privirea chipului cel ideal 
A Madonei ce surâde peste lumea ateistă. 

Ce-ţi lipseşte?...Aripi albe cătră ceruri înnălțate! 
Dar ce văd?...Pe-a umbrei umeri ce se “nnalţă și se 'ntinde 
Două umbre de aripe ce se mișcă tremurânde 
Două aripe de umbră cătră ceruri ridicate! 


O! Nu-i umbra ta aceea!...Este îngeru-ți de pază 
Care diafan...un suflet pe muri netezi se resfrânge 
Cu aripi aeriane lângă tine el se plânge 
Lângă tine îngenunchie, lângă tine el veghiază. 


Dar de-i umbra ta aceea, atunci tu un înger ești 
Dară aripele-ţi sânte nu le vede lumea vană 
Numai murii triști şi palizi văd aripa-ţi diafană 
Murii sânți, ce le reflectă pentru ochi-mi pământești!”. 


In legătură cu asocierea unor epitete ce pare că n-ar putea fi 


juxtapuse unul altuia sau unui context anume, așa cum sunt: 
trişti, palizi şi sânți. Aceste epitete caracterizează zidurile/ murii 
Bisericii. Astfel de alăturări paradoxale reprezintă o tendință a 
epocii și a lui Eminescu însuși. 


In variantă antumă a poemului Inger și demon, avem versul: 


„Palidă şi mohorâtă Maica Domnului se vede”. 


Dar palid circula în epoca pașoptistă și cu sensul de strălu- 


citor! luminos — cum spuneam și mai devreme —, iar adjectivul 
mohorâtă desemnează, de fapt, veșmântul roșu-închis/ vişiniu al 
Maicii Domnului din reprezentarea iconografică: 


194 Cf. M. Eminescu, Opere, |, ed. Perpessicius, p. 335-336. 


206 





Exprimarea aceasta oximoronică, care poate să denumească 
murii ca fiind trişti şi sânți în acelaşi timp, nu este, însă, străină 
literaturii vechi patristice. Spre exemplu, Sfântul loan Scărarul 
vorbește despre „trista și luminoasa smerită cugetare” 1%. 

Adjectivele din sfera semantică a tristeţii sunt numeroase în 
acest poem, însă nu pot fi puse în acest caz pe seama scepticis- 
mului. 

Dimpotrivă, lumina interioară care țâşnește din lăuntrul a 
ceea ce par ruinele unei credinţe vechi și sfinte („biserica pustie” 
din acest poem are filiații semantice evidente cu „biserica-n 
ruină...cuvioasă, tristă, pustie şi bătrână” şi cu ruinele sufletului 
din Melancolie) este, într-un mod paradoxal, și mai intensă, 
radiind din negrul, jalea şi întunecosul/ întunericul acestui lăcaş. 

În acest poem, motivul pentru care Eminescu se deghizează 
în ipostaza unui demon este acela că se consideră nevrednic de 
iubirea unui înger (copila angelică)... 

Un „demon”, totuși, care se sprijină pe cruce („de o cruce 
rezemat”), căruia i se revelează profilul îngeresc al fetei îngenun- 
cheate la rugăciune și ale cărui reflecţii nu aparţin deloc unui 
adevărat repertoriu demonic de gânduri. 


1% Sfântul loan Scărarul, Scara, op. cit., p. 44. 

Desemnificarea cosmosului şi începuturile 


modernităţii ideologice în poezia română:* 


Românul [...] nu e păgân, căci vede deasupra lui, 
pe cer, soarele, luna și stelele. 


G. Călinescu!” 


Noi cârpim cerul cu stele, noi mânjim marea cu valuri /.../ 
Ochiul vostru vedea-n lume de icoane [simboluri] un palat. 


Epigonii 


Concepţia despre iconografia cosmică şi, mai cu seamă, cea 
stelară, o regăsim, moştenită din literatura veche (am făcut 
precizări esenţiale în primele trei volume, dedicate lui Dosoftei, 
Costin, Antim și Cantemir) în poezia dinainte de Eminescu, dar 
ea se prelungește mult și în modernitate, sugerându-ne o 
continuitate și o complementaritate remarcabilă (dar neremarca- 
tă) a literaturii române vechi cu cea modernă. 





1% Capitolul acesta are la bază un articol revăzut și adăugit, publicat 
inițial aici: 

https://www.teologiepentruazi.ro/2008/09/25/eminescu-si- 
ortodoxia-inceputurile-modernitatii-in-poezia-romana-xxi/. 

Introducerea, în care am urmărit semnificaţia tradițională a aștrilor 
cerești în poezia românească, am inserat-o, într-o formulă adăugită, din 
teza mea de doctorat. De asemenea, dezbaterea teoretică finală, plecând 
de la afirmaţiile lui Doinaș, reprezintă o completare ulterioară. 

19 G. Călinescu, Istoria literaturii române de la origini până în prezent, 
ediție nouă revăzută de autor, text stabilit de Al. Piru, Ed. Vlad & Vlad, 
Craiova, 1993, p. 8. 

În poezia modernă pașoptistă, la Vasile Cârlova, „luna, 
vremelnică stăpână” [icoană, însă, a stăpânirii veşnice] răsare pe 
cer „c-o frunte mai blajină” (în poezia Înserarea), iar pentru 
Gheorghe Asachi, poeții, care îl au ca începător pe Sfântul David 
(„dintâi profeta, cântător de imne sânte”), pot fi nişte stele lu- 
minate de Dumnezeu, care, la rândul lor, să lumineze mintea 
celor neînvăţaţi, așa cum soarele luminează pământul: „Precum 
soarele pământul, ele mintea luminează/ Cu cea rază ce purcede 
de l-al lumei Urzitor” (Pleiada). 

Pentru Grigore Alexandrescu, stelele sunt „litere de foc” (în 
poemul Reveria), o imagine care mai apare, anterior, în lirica 
noastră: „De câte ori în noapte această profeție [despre neamul 
românesc]/ În litere de flăcări pe ceriu eu o-am cetit” (Glasul 
viitorului, poem atribuit lui Vasile Fabian-Bob, dar care ar apar- 
ține, de fapt, lui George Creţeanu). 

lon Heliade Rădulescu receptează „marea carte/ Ce s-a 
numit natură” (Anatolida sau Omul şi forțele). De asemenea, pen- 
tru el, „soarele e ochiul zilei” și stelele arată înscrisul veșniciei: 
„Ochii-mi în mărmurire se uită la vecie,/ Din stea în stea se 
plimbă, în orice stea citesc” (O noapte pe ruinele Târgoviștii). 

La Vasile Alecsandri: „Gânditoare și tăcută luna-n cale-i se 
oprește./ Sufletul cu voluptate în estaz adânc plutește,/ Şi se pare 
că s-aude prin a raiului cântare/ Pe-ale îngerilor harpe lunecând 
mărgăritare” (Concertul în luncă). 

Ne amintim că Dimitrie Cantemir, în Istoria ieroglifică, îşi 
reprezenta soarele răsărind ca pe o făclie în sfeşnic: „făcliia cea 
de aur în sfeşnicul de diiamant /.../ să pune”!*. Imaginea i-ar fi 
putut-o sugera însă Varlaam (cazaniile), pentru care Dumnezeu 
a creat „ceriul, și un sveştnic: soarele și luna aprinse în casa 


1% Dimitrie Cantemir, Istoria ieroglifică, op. cit., p. 76. 

lor”...19, unde casă însemna, în limba noastră veche, şi biserică sau 
templu (dar şi cosmos). 

În urma lor, lancu Văcărescu admiră luna ca „a nopții făclie 
stând” pe a lacului „undă lină” (Primăvara amorului). Lot el des- 
crie astfel luminile/ lumânările din mâinile mulţimii de credin- 
cioși venind la Biserică: „făclii ca mii de stele” (Adevărul). 

Altundeva, la Alecsandri, lumea devine un templu magni- 
fic, o biserică universală, în care luna strălucește ca un „far” 
(sinonimul lămpii din Hexaemera sau al făcliei de la Varlaam şi 
Cantemir) şi stelele ca mii de făclii, deasupra altarelor munților, 
codrii fiind „organe” (echivalentul vechiului psaltirion, termenul 
fiind preluat din LXX sau de la Dosoftei: Erri raiş ireal Ev uEOW 
AVTT]S Ekxoeuăoauev ră 6eyava Tuwv (Ps. 136, 2, LXX) — în 
traducerea fidelă a lui Dosoftei, din Psaltirea de-nțăles: „Pre sălcii, 
la mijlocul ei, spândzurăm organele noastre”): 

„Fumuri albe se ridică în văzduhul scânteios/ Ca înaltele 
coloane unui templu maiestos,/ Şi pe ele se așază bolta cerului 
senină,/ Unde luna își aprinde farul tainic de lumină // O! tablou 
măreț, fantastic!...Mii de stele argintii/ În nemărginitul templu 
ard ca vecinice făclii./ Munţii sunt a lui altare, codrii — organe 
sonore”...(Miezul iernei). 

Impresionant tablou selenar, ascuns sub pecetea tainei, des- 
coperim, la Alecsandri, în poezia O noapte la țară, în care luna, 
„Ca lampa aninată la poarta de vecie,/ Domnea în dulcea taină a 
umbrelor făclie,/ Vărsând văpaie lină, ce lumea coperea”. Din 
nou, remarcăm, luna ca lampă şi făclie... 

Inspirator putea fi și Lamartine: „Comme une lampe d'or, 
dans lazur suspendue,/ La lune se balance aux bords de 
lhorizon/.../ L'univers est le temple/.../ et ces astres sans 
nombre/.../ Sont les sacres flambeaux pour ce temple allumes” 


1% Varlaam, Cazania (1643), ed. îngrijită de ]. Byck, Ed. Academiei 
RSR, București, 1966, p. 14. 


210 


(La priere). Însă Lamartine cobora din aceeași tradiţie veche 
creștină, păstrată atât în Răsărit, cât şi în Apus, iar opinia noastră 
este că pașoptiștii au fost bucuroși să-și recunoască datele tradi- 
ției literare într-o formulă poetică modernă. 

La Bolintineanu, farul este soarele: „Era când farul lumii, în 
mare apuind,/ Poleie rochia nopții cu stele de argint” (Conrad). În 
același poem, palmierii de pe ţărmul egiptean „sprijină un tem- 
plu cu aur înstelat”, anunțând eminescianul cer de Egipet, „des- 
făcut în foc şi aur”. 

Tot Heliade Rădulescu, în Anatolida, scriind pe tema celor 
şase zile ale creaţiei, poetizează izvodirea luminătorilor cereşti în 
ziua a patra, dar sesizează și prezența acestora ca martori ai 
iubirii dintre Sfinţii Protopărinți Adam şi Eva, în sânul primului 
cuplu uman. Crearea luminătorilor, însoţită de relatarea rolului 
şi a simbolismului lor, secondează referatul biblic și hermeneu- 
tica patristică: „A zis, și, iată, suntem luminători ai lumii. /.../ 
Spre luminarea zilei, spre luminarea nopții/ În firmament ne 
puse drept candele de aur/ În templul Său cel mare,/ A fi imagini 
înseși nespusei Lui splendoare:/ Reprezentaţi pe Domnul, naraţi 
a Lui putere?%/ Şi gloria-l divină prin legea ce vă puse./ Lumina 
vă e vocea, prin ea vorbiţi vederii”... 


2% Parafrază la Ps. 18, 1 (Biblia 2001): „Cerurile povestesc mărirea lui 
Dumnezeu şi facerea mâinilor Lui o vesteşte tăria [firmamentul]”, (cf. 
LXX, Ps. 18, 2). Verbul &wmyyovvrau (povestesc) vine de la imytouau = a 
povesti, a nara, a relata, de unde au provenit, în română, și neologismele 
diegeză, diegetic etc. 

Verbul apare numai de trei ori în LXX: în | Sam. 11, 5, în Ps. 18,1 
(amintit mai sus) și în În. lui Lis. Sir. 43, 28. Însă, în celelalte două contexte 
biblice, a povesti are sensul lui concret. Astfel, în I Sam. 11, 5 avem: „Și 
povestesc lui [lui Saul] cuvintele fiilor lui lavis”, iar în Înţ. lui Lis. Sir. 43, 
28: „Cei ce navighează pe mare povestesc primejdia ei”. 

Numai în Ps. 18, 2 (LXX) aflăm sensul metaforic-duhovnicesc al ter- 
menului: „Cerurile povestesc slava lui Dumnezeu”. Și sugerează că 

A se observa corespondenţele semantice între aceste versuri 
și cele ce am afirmat despre aștrii cerești și biblia cosmică în ca- 
pitolele pe care le-am dedicat lui Miron Costin, Antim Ivireanul, 
Dimitrie Cantemir și literaturii vechi, dar și cu poezia contem- 
poranilor — cu versurile citate din Alecsandri, spre exemplu, sau 
Bolintineanu („Când ochiul nostru vede ordonatorul mare/ Al 
sferelor divine, chemându-le-a mișca/ În spaţiu, și se mişcă etern 

la vocea sa!” — Conrad) — unde nu întotdeauna sursa imagistică și 
sensurile simbolic-religioase sunt uşor de receptat pentru cititorii 
din zilele noastre. 

După aducerea întru ființă a primilor oameni, „Luceaferi, 
astre, stele, și însăși casta lună/ Aprinseră ca marturi făcliele 
nuntale” (Anatolida). 

Se poate uşor remarca similitudinea cu nunta alegorică a 
păstorului din Mioriţa, la care au luminat „stele făclii” („Brazi și 
păltinaşi/ l-am avut nuntași,/ Preoţi, munţii mari,/ Paseri, lău- 
tari,/ Păsărele mii/ Şi stele făclii”), dar și felul în care acest tablou 
primordial ne poate focaliza atenţia spre sursa vechi-tradițională 
a imaginilor eminesciene care conţin cuplul de îndrăgostiți unifi- 
cat în sânul unei naturi virginale, paradisiace, sub veghea lunii 
și a stelelor. 

E adevărat că această concepţie apare şi în poezia lui La- 
martine — mult mai redusă, însă, ca bogăţie vizionară —, precum 
şi termenii lampă şi făclie („sacres flambeaux”, traduse de Heliade 
prin „sfinţitele făclii”). 

Rămânem însă la convingerea noastră că poeții români nu 
au făcut decât să le recunoască. Nu Lamartine le-a făcut seducă- 





cerurile înstelate sunt o naraţiune care nu se termină niciodată, o povestire 
sau un roman fără sfârşit despre măreția frumuseții dumnezeiești. 

Despre această carte cosmică infinită am vorbit adesea și în volumul 
întâi al cărţii de față. 

toare pentru lirica românească, ci ele au determinat o preferință 
accentuată pentru Lamartine a poeților paşoptişti. 

Lampa este, și etimologic, un termen grecesc, strict legat, în 
omiliile bizantine și mai ales în comentariile Genezei — evocatele 
Hexaemera, în special cele ale Sfinţilor Vasile cel Mare, loan Gură 
de Aur, Efrem Sirul și Ambrozie al Mediolanului - de ziua a 
patra a creaţiei și de naşterea corpurilor cerești. 

Iar făclia este şi ea un termen românesc vechi, un echivalent 
al biblicilor luminători („luminaria” în VUL, iar în LXX, Fac. 1, 16: 
(PWOTINEAG). 

În lirica lui Lamartine, această concepție creștină antică este 
mai puţin dezvoltată decât la poeţii români. Heliade, în Anato- 
lida, uzează explicit chiar de comentarii dogmatice mai extinse. 

Pe de altă parte, Lamartine folosește, cu alte ocazii, și alte 
metafore poetice care denumesc aștrii, dar care nu sunt preluate 
în versurile poeţilor noștri, ceea ce demonstrează că ei nu au fost 
seduși de un discurs stilistic, nici de frumusețea pur estetică a 
unui tablou cosmic, ci cu precizie de acei tropi şi acea descriere 
cosmică ce învedera semnificaţii cunoscute, arhaice. 

Alecsandri contempla — am văzut — „mii de stele argintii” 
care „în nemărginitul templu ard ca veșnice făclii” (Miezul iernei) 
şi luna care: „domnea în dulcea taină a umbrelor făclie” (O noapte 
la țară). 

Eminescu, în poezia Melancolie, vedea luna, „regina nopții 
moartă”, dormind „în pace printre făclii [stele] o mie”, iar în altă 
parte, într-un tablou eshatologic: „Văd caosul că este al lumilor 
săcrii,/ Că sori mai pâlpâi roşii gigantice făclii” (Andrei Mureşanu 
(Tablou dramatic într-un act)). 

De asemenea, în unele variante manuscrise ale poeziei 
Mortua est!, apare: „Trecut-ai când [noaptea] e-o abra-cadabră/ 

Şi-n ceruri de stele s-aprind candelabre/ Ce sala albastră a lumei 
lumină/ Cu nourii palizi, cu luna regină”2!. 

Un prim vers al acestei variante vorbeşte despre „O lampă 
de veghiă pe triste morminte”, pe care îl bănuim a face referire 
tot la lună, chiar și printr-o simplă alăturare cu versuri din 
Alecsandri — luna „ca lampă aninată la poarta de vecie” (O noapte 
la țară) — şi Gr. Alexandrescu: „Şi stelele deasupra, pe lunca pă- 
răsită/ Luceau ca nişte candeli aprinse p-un mormânt” (Mormin- 
tele. La Drăgășani )??. 

Păstrând inalienată această concepţie străveche, Alexan- 
drescu recunoaște sigiliul Creatorului în simbolurile cerești, 
Dumnezeu fiind „Acela-al cărui nume e scris pe cer, pe lună/ Pe 
soare, pe planete, pe răsărit, pe-apus” (Prieteșugul). De la Varla- 
am, Cantemir şi Miorița, trecând poezia lui lancu Văcărescu, 
Heliade, Alecsandri, Alexandrescu și până la Eminescu, avem 
confirmarea faptului — nu atât de evident prin Cantemir (deşi 
acesta nu făcea decât să moștenească imagologia din tradiţia lui 
Coresi, Varlaam și a oratoriei religioase)%, cât prin poeții 
moderni! — că universul este receptat ca un nemărginit templu, 
ca o vastă Biserică. 

Făcliile sau candelele stelare sunt pururea aprinse, ard la 
nuntă sau la moarte, fie a unui om, fie a pământului întreg, (la 





21 M. Eminescu, Opere, I, ediția Perpessicius, Ed. Fundaţia pentru 
Literatură şi Artă „Regele Carol II”, Bucureşti, 1939, p. 304. 

2% Prezumția influenţei lui Alexandrescu o avea și Gâldi: „Acolo în 
stele ca-n lumi de lumină/ Sunt suflete, îngeri ce cânt şi ador” (Reveria) — 
aceste versuri trebuie puse în legătură și cu În vremi de mult trecute (sau 
Povestea magului călător în stele), dar în contextul unei discuţii diferite. A se 
vedea L. [adislau] Gâldi, Stilul poetic al lui Mihai Eminescu, Ed. Academiei 
RPR, București, 1964, p. 41, n. 78. 

2% Cantemir se ocupă însă, în Divan şi în Istoria ieroglifică, cu demon- 
strarea faptului că lumea este creația lui Dumnezeu și că funcționează 
după legile armonioase ale Acestuia. 

Eminescu, în Memento mori), asistând la momente și acte cu 
valoare sacramentală. 

În lipsa omului, intenționată sau neintenționată, universul 
este într-o stare de permanentă priveghere, așa cum descope- 
ream în omiliile lui Antim Ivireanul. 

De altfel, poeţii pașoptişti, care se considerau poeți în des- 
cendenţa profetică a lui David, autorul Psaltirii, se defineau ca 
lampadofori ai veacului lor, ca purtători de lumină, un echiva- 
lent al luminătorilor cerești, care, în ordinea sensibilă a lumii, au 
aceeași funcție. 

O dovadă a recepţionării pe filieră omiletic-tradițională a 
acestor imagini poetice, în afara influenței lamartiniene și roman- 
tice, o constituie recenzarea lor retorică, într-un manual de gen, 
apărut la Buda în 1798, de către loan Molnar-Piuariu, care a pus 
la contribuţie textele de referință ale medievalităţii bizantine şi 
românești (și pe Antim Ivireanul), și în care citim și următoarele 
fragmente: 


„De ai vrea să arăţi din cele mai întâi pre vrednicia şi 
cea mai presus decât toată altă zidire, bună nemurirea omu- 
lui, cu lesnire nu ai arăta povestind câte şi câte au zis Dum- 
nezeu pentru hrana şi desfătarea pănă a nu zidi pre acest 
om, adecă: pre ceriuri, care îi sunt acoperământuri şi fac cu 
cearcănul lor un palat strălucit de lumină. Pre soare, care 
încununează tot pământul cu raze şi aleargă totdeauna ca 
un uriaş, pentru ca să-i dăruiască numai lumina ziliii. Pre 
stele, care întru întunerece îi sunt sfeșnice nestânse. Pre lună, 
care îi slujaşte în loc de făclie, și cu strălucire în chip de argint 
înălbește pre noapte. [...] Luminează în lume lumina zilii, 
aședar să aprinde făclia soarelui luminată în chip de foc. 
[Dacă] să văd stelele la ceriu, aşeadar n-au arătat pănă acum 
fața sa împodobită cu lumină împăratul luminii și al stelelor 

[soarele]. [...] Zidire așa de frumoasă este omul, încât alt 
meşter nu putea să-l zidească fără numai Acela ce au zidit 
lumea, nici alt meșteșug putea să-i dea chipul și frumusețea 
fără Acela ce au închipuit frumusețele ceriului. [...] 

Vezi sfeșnicile care lucesc în frunte şi, ca dintr-un loc 
mai înalt, îl luminează pre tot trupul, și să ştii că l-au aprins 
cu lumină Acela ce au luminat şi la ceriu stelele [...], Acela 
Zic, au zidit și pre om și, ca pre o mică lume [microcosmos], 
l-au împodobit cu toate frumuseţile lumii ceii mai mari [ma- 
crocosmos] și l-au pus pre pământ, pentru ca să să mire de 
dânsul ceriul ca de o icoană însuflețită a Ziditoriului și pen- 
tru ca să aibă peste toată zidirea schiptrul și împărăţia”2". 


Am aflat tot aici, în Retorica lui Molnar, și o comparaţie 
extrem de frecventă la Eminescu, a ochilor femeii cu stelele, care 
provine din retorica patristică: „de i-ai fi văzut ochii, ai fi jurat că 
au fugit doao stele din ceriu, ca să-i împodobească fruntea”25. 

Regăsim exprimată aceeași viziune tradițională, uneori di- 
fuz şi abstract, în contexte uneori nebănuite și într-un stil foarte 
specific epocii moderne, la poeţi precum Alexandru Macedonski 
(rival al lui Eminescu, dar care nu s-a sfiit să împrumute — ca să nu 
zic de-a dreptul să plagieze —, puţin modificate, nenumărate ima- 
gini poetice din opera celui atât de mult hulit de el), Octavian 
Goga, George Coşbuc, Şt. O. Iosif, Ion Pillat, Ilarie Voronca, lon 
Vinea, Adrian Maniu, Benjamin Fundoianu, George Bacovia, 
Tudor Arghezi, Vasile Voiculescu sau Nichita Stănescu. 

Într-un poem ca Noaptea de aprilie, Macedonski vede stelele- 
„nchizându-și somnoroase ochii lor pătrunzători” — ceea ce ne 





y 


204 Retorică românească. Antologie, în seria Restitutio, ediţie, prefaţă și 


3 


note de Mircea Frânculescu, Ed. Minerva, București, 1980, p. 32-33, 35. 
205 Idem, p. 38. 

amintește foarte mult de Antim Ivireanul şi de predica sa la Sfân- 
tul Nicolae. Iar în Nopatea de iunie contemplă „stelele de aur din 
cerul luminos”. Pe pământ, poetul stă „în a plângerilor vale” ve- 
gheat de luna plină și de stele care sunt „pulberi de aur” și „flori 
schinteietoare” (Excelsior). Sau, aflându-se sub „lacrima lunară” 
într-o Mănăstire în care se simte ca-ntr-„un port” sau liman al 
odihnirii, înțelege „bunătatea” veșnică și care „priveghează tu- 
telară/ Ca o stea ce strălucește din adânci eternităţi” (Mănăstirea). 

În alt poem, „răsună a mea harpă să zbor în alte sfere /.../ 
Să merg până-n eternul cu lacrime de stele” (La harpă). lar „inima 
rănită a bietului poet/ Adoarme ca și marea sub cerul plin de 
stele” (Avânt). 

Şi iarăși, în poemul Lewki, contemplă „Seara palidă, și-n 
ceruri, ochi de îngeri plini de raze”; admiră „astre,/ Ce zâmbesc 
din pacea naltă a tăriilor albastre,/ Unde plânset nu se varsă, nici 
suspine nu se scot”: o Împărăţie a luminii, adică, „unde nu este 
durere, nici întristare, nici suspin”, cum glăsuiește Slujba orto- 
doxă?%. Acolo, „toată zarea depărtărei e un viu mărgăritar/ Sub 
stelara radiere a zâmbirilor de Sfinte”2Y. 

Imaginea aştrilor ca ochi ai cerului sau a naturii şi a codrului 
ca o biserică/ templu, subliniind puritatea cosmică, caracterul lui 
ecleziastic, sunt constantele poeziei lui Goga, din care putem ofe- 
ri foarte multe exemple: „Ca o vecernie domoală/ Se stinge zvo- 
nul din dumbravă,/ Pleoapa soarele-și închide /.../ Din cetățuia 
strălucirii/ Coboară razele de lună” (Apostolul); 

„Luceafărul bolnav în lumea de-ngheţ,/ Clipeşte din gene 
molatic /.../ Cu ochii plânşi, stelele toate se duc/ Pe patul de nori 
să se culce /.../ Cu lacrimi plâng genele zării./ Și doina se zbate şi 





20% Cf. Molitfelnic, Ed. IBMBOR, București, 2002, p. 225. 
27 A]. Macedonski, Excelsior. Poezii, ediţie îngrijită de Adrian Marino, 
prefață de Marin Mincu, EPL, București, 1968. 

frunzele plâng,/ Și codrul prelung se-nfioară” așteptând „să vie- 
mpăratul măririi”, Hristos (Dimineața); 

„Din ochii veșnicelor stele/ Cad razele tremurătoare /.../ Se 
zbuciumă înfiorată/ De-un tremur geana lor de aur” (Cântece); 
„Întregul cer cu ochi de stele/ Să lumineze lupta noastră” (Stră- 
MOȘII); 

„Ca din cădelniţi fumul de tămâie,/ Prelung se zbate frunza 
din dumbravă” (Dăscălita); „Şi luna, când trece, de milă tresare” 
(De la noi); „Pe boltă stele tremurate purced sfiala să-și aprindă” 
(Aeternitas); „Azi [codrule], lasă-ţi freamătul să-mi pară/ Un mul- 
com zvon de patrafire/ Ce blând asupra mea-și pogoară/ Duioasa 
lor hirotonire” (Reîntors); 

„S-aştern bobiţele de rouă/ Pe-ntinsul luncii patrafir:/ Din 
mâna ceriului, Părinte,/ Se cerne preacuratul mir/.../ S-aude toa- 
ca cum, grăbită,/ În fag o bate-o gheunoaie” (Pe înserate); 

„Veniţi, veniți în ceasul dimineței,/ Când sub clipirea bolţii- 
mbujorate,/ Sărbătorește-al învierii praznic / Biserica de frunze- 
nrourate./ Când umbre mor și scapără lumina/ Din negură zbu- 
rând biruitoare,/ Veniţi, veniți să cad-asupra noastră/ Hirotoni- 
rea razelor de soare” (Cântăreților de la oraș); 

„Lumina și cântul nuntesc peste fire/ În zvon de evlavie 
sfântă /.../ Azi lunca-i o mândră biserică largă,/ lar plopii străjeri 
la irugă/ Par preoţi cărunţi în odăjdii de praznic,/ Cu braţe nălțate 
spre rugă” (Carmen); „Cum stăm așa sub bolta înstelată,/ Pădurea 
neagr-o catedrală pare” (În brazi); 

„Din întinderea albastră/ Voi citi ca dintr-o carte” (La mal); 
„Tu, Doamne, Tu, Stăpânul peste fire,/ Ce din curata stelelor lu- 
mină/ Dai lumilor de veci orânduire”... (Poezie) etc. 

Coșbuc, care nu este un poet al regimului nocturn, care are 
fobie de noapte și preamăreşte zorii dimineții și faptul zilei, în 
poemul Prin Mehedia regăseşte armonii eminesciene și o simbo- 
listică străveche a lunii ca „un scut de aur” şi a frumuseţii noc- 

turne caracterizate prin: „atâta vraj-a nopții cea cu chip dumne- 
zeiesc”; totul într-un peisaj vegheat tainic de Dumnezeu ca „Pă- 
rinte-al vieții”'208. 

La Şt. O. Iosif: „Câte-o stea clătinătoare/ Candela-n văzduh 
şi-aprinde” (Pasteluri VI); „Dar negurile cresc, mereu întind Ză- 
branicul lor lung, întunecat.../ Pe rând s-aprind/ Făcliile văzdu- 
hului albastru,/ Luceafărul scânteietor răsare,/ Și luminiţe lică- 
resc prin sat.../ Departe, orga sună a pădurii,/ Cu mii de șoapte, 
taine de izvoare”... (Icoane din Carpaţi XIIP>. 

Evocând figura unor personalități poetice de seamă ale cul- 
turii române, de la Dosoftei până la Alecsandri și Donici, într-o 
variantă proprie a Epigonilor, lon Pillat recurge la simbolul lunar 
ca patron al literaturii române, la acea „lună cărturară” care îl 
învață să cunoască trecutul literar al țării sale: „Afară luna bru- 
mează pe ferești.../ Din ce stihii venită pe-a stelelor potecă/ Să- 
mi scotocească până şi în bibliotecă?/ Cercetătoare lună, cu mâna 
ta de var/ Ștergi, pe furiș, pe rafturi, un prăfuit slovar. /.../ Te vâri 
prin Letopiseţi, pătrunzi în Uricari./ În legături de piele și lemn 
mâncat de cari,/ Stă vorba ce deschise al cerului hotar:/ Te razemi 
de-o Cazanie sau de-un Penticostar./ De tine dăruite cu argintate 
muchii,/ Străfulgeră din umbră un univers de buchii” (în ciclul 
de poeme intitulat Bătrânii) etc. 

Continuând aceeași tradiție românească și bizantină, Pillat 
lecturează cu aceleași gesturi arhaice biblia cosmică: peisajul de 
la Florica este „priveliște menită să-mi fie o psaltire” (Închinare), 
poetul intră „în codrii ca-n biserici, şi simte „sub fragii-nalți că 
se află în templul adevărat al firii,/ Ca un bolnav de suflet redat 
tămăduirii” (Pădurea din Valea Mare). 





20% George Coșbuc, Poezii, vol. |, Ed. Cartea Românească, București, 
1982. 

2% St. O. Iosif, Poezii. Originale și tălmăciri, Ed. Minerva, București, 
1983. 

„Seara, pe câmpie /.../ auzi sunând vecernii” (Toamnă), sau, 
coborând dealul, respiri „tămâia înserării” (Adio la Florica) — a se 
vedea şi Eminescu, Sara pe deal. Pillat aude — precum Goga — cum 
„0 ghionoaie toacă” (În vie) sau „numără pe ceruri mătănii de 
cocori” (Cucul din Valea Popii). 

Ca și Eminescu, Pillat cunoștea semnificația catapetesmei și 
a Bisericii în care strălucesc Icoanele Sfinţilor ca simbol al cerului 
cu Stele ale Împărăției veșnice, căci într-o poezie, paracliserul, 
rugându-se pentru poet, aprinde „la icoane cerul: sfânt lângă 
sfânt, stea lângă stea” (Biserica veche). 

Într-un poem din 1916 intitulat Pastel, cu puternice rezo- 
nanţe eminesciene, de la un capăt la altul, Benjamin Fundoianu 
scrie, printre altele, şi aceste versuri: „Şi-atât de calmă-i ora, că 
parcă-i simți prezenţa./ Și sufletul ţi-l pipăi cu mâinile, eteric./ O 
clipă, ca de-o umbră, te-ai rupt din întuneric,/ Căci iată, toamna 
vine şi-şi bate roibu-n pinteni/ Și pe aleea-n care dorm pomii albi 
și sprinteni,/ Supt stelele-n priveghe și-al lunii corn bucolic,/ În 
freamătul de frunză, greoi și melancolic”?l. 

Avangardistul larie Voronca vedea „cerul /.../ ca o carte 
deschisă” (Tristeţi) şi „La ferești: procesiunea stelelor — călugărițe 
în alb” (Amintireb?. 

Asemenea, lon Vinea „cărţile toate le-a citit/ şi stelele, una 
câte una” (Casa din Mangalia). Pentru el este evidentă, de ase- 
menea, ca pentru Alexandrescu sau Heliade, corespondenţa 
între stele şi candele: „Noaptea de tine [cimitirul în paragină] se 
milostivește/ cu stele de veghe umil răsfrânte/ până-n candelele 
neumplute” (Paragină) — viziunea poetică este aproape identică 
celei, amintite anterior, dintr-o poezie a lui Alexandrescu (Mlor- 





210 Jon Pillat, Poezii, Ed. Minerva, București, 1989. 
211 Fundoianu, Versuri, Ed. Cartier, 1999. Sublinierea ne aparține. 
212 Voronca, Versuri, Ed. Cartier, 1999. 

mintele. La Drăgășani), care a foat preluată și prelucrată de Emi- 
nescu. 

Spre stele, ca simbol al luminii veşnice, urcă şi rugăciunea 
lui lon Vinea: „Stea, tremur de vegheri pure,/ scaldă-mi destinul 
care spre tine/ suie din rugi floarea sa veșnică” (La stea). În alte 
versuri, luna apare ca o pecete hermeneutică a lumii transcen- 
dente: „luna — lacăt pe tăcerea zării” — în poezia Erinnerung. E, de 
fapt, o decriptare poetică a unui simbolism arhaic, semnificație 
pe care ne-o descoperă limpede într-un alt poem: „Ce lună veche 
astă seară/ pe cerul de atlas uzat./ Tăcerea şi-a desfăşurat/ info- 
liul indescifrat/ prins în pecetea lui de ceară” (Nocturnă). 

Luna este, foarte sugestiv, „pecetea de ceară” pusă pe hriso- 
vul cosmic. Documentul universal apare ca pecetluit analfabeţi- 
lor moderni, ca tăcere. Lăcerea aceasta nu e o tăcere naturală, ci 
imobilism hermeneutic al conștinței moderne relaxate în privința 
lecturii tainelor adânci ale lumii. 

Din nou, poeţii au un auz distinct pentru tăcerea cosmică, 
un auz mistic: „Noaptea pentru Lunateci [poeți], una/ și singură 
din început,/ primeşte ruga lor de lut [a omului care e pământ]/ 
la țărmul ei solemn și mut/ spre care-i poartă, — veche, — luna” 
(Nocturnă). Se referă la luna citită ca simbol vechi, contemplată în 
vechimea simbolisticii ei. 

Însă, Vinea recupera doar, în versurile sale, o lectură simbo- 
lică făcută lui Eminescu (pe care poeții au făcut-o înaintea criticii, 
fără s-o dezvăluie), care, el cu adevărat, a stabilit luna ca pecete 
simbolică a transcendenţei. Altundeva, luna este sursa de lumină 
care ninge sau plouă peste lume: „Și ninge luna clară, o, lună 
nelipsită” (Amintiri false); „teii, pe care luna-i plouă” (Friihlings- 
nacht). Ora e „de linişti stelare” (Ora fântânilor), „stelară noapte 
prinde să ne legene” (Nox), poetul trece „din lumi în lumi/ pe un 
șirag de amintiri stelare” (Tristia). „În portul vechi /.../ se sfinţesc 

stelele fără pânze ale trecutului” şi „Pe treptele de mătasă [ale 
mării] s-au prăfuit lunar sunetele [valurilor]” (Che). 

Tot la Vinea, „În toaca inimii de miez de noapte, / ca dintr- 
un schit de spectri către lună,/ chemarea crește, a singurătăţii” 
(Solitudo), iar „amurgul ne unge sfinţi” (Prag). Dacă acestea se 
întâmplă în interior, în afară „clopot de taină a limpezit tăcerile” 
(Final), asfinţitul vine cu „ceara caldă a înserărilor” (spre pecet- 
luirea lumii cu lumină lină) şi cu „mireasma liturgică de pe câm- 
pii” (Chip)15. Se repercutează în aceste imagini poetice întipă- 
rirea din suflet a sentimentului religios, imprimarea fiorului din 
slujbele de Vecernie cu lumina lor lină și din privegherile de 
noapte, la care Vinea face aluzie în mai multe rânduri, în versu- 
rile sale. 

Cu atât mai mult Arghezi, care trecuse şi prin Mănăstire, 
cunoștea semnificațiile vechi ale catapetesmei siderale, atunci 
când îşi dorea să se transforme, spiritual, din făclie în stea: „Îm- 
prejmuit cu noaptea, aştept ca o făclie,/ Înfăşurată-n iederi şi-n 
frunze de leandru/ Și încă neaprinsă, la ora mea târzie,/ În vârf 
să mi se lase o stea din policandru” (Heruvic) (policandrul stelar 
fiind o metaforă extrasă dintr-un simbolism foarte vechi, ca şi în 
cazul celorlalți poeți moderni şi așa-zis avangardişti, de care a 
fost și va mai fi vorba). 

Semnificaţia aștrilor ca luminători/ făclii/ candele a fost, de 
asemenea, inserată de Arghezi în versuri: „Cine umblă fără lu- 
mină,/ Fără lună, fără lumânare?” (Duhovnicească); „În țărm se 
face seară, şi steaua-n cerul rece/ Păzeșşte cripta nopții cu candeli 
și peceți” (Toamnă de suflet); „Zăbrelele s-au îndopat cu faguri de 
cer/ Și atârnau candele de stele/ Printre ele” (Cântec mut); „Căci 
mâine seară, poate chiar diseară,/ Pe la aprinsul stelelor de cea- 
ră,/ Mai treceţi o dată/ La judecată” (Morţii); „Seara stau cu Dum- 


213 Ion Vinea, Ora fântânilor, Ed. Minerva, București, 1982. 

nezeu/ De vorbă-n pridvorul meu./ El e colea, peste drum, / În 
altarul Lui de fum?!*,/ Aprinzând între hotare/ Mucuri mici de 
lumânare [stele]” (Den:e). 

Lumânare numea luna și Neagoe Basarab, vorbind despre 
cei care aleg viaţa pustnicească: 


„Și iaste aşternut numai pre iarbă, cum şi Hristos făcu 
prânzu în pustie. lar fac aceasta mulți şi în câmpu făr' de 
colibi, și au, în loc de acoperimânt, ceriul și, în loc de Iu- 
mânare să-i lumineze, au luna”235. 


Se poate ca și Arghezi, asociind mai adesea aștrii cu lu- 
mânările, să fi avut în vedere sensul etimologic: faptul că lumânare 
provine din lat. luminare, luminaris (pl. luminaria), care înseamnă 
atât făclie/ lampă! opaiț, dar şi luminător/ astru ceresc. 

În Vul gata avem: „dixit autem Deus: fiant luminaria in firma- 
mento caeli [a zis deci Dumnezeu: să fie luminători în tăria ceru- 
lui]” (Fac. 1, 14). Pentru a marca apropierea de etimonul latin, 
Eminescu foloseşte chiar termenul luminare, atât în poezii (Noap- 
tea2'€, Muşat şi ursitorile?!7) cât şi în publicistică. 

Revenind la Arghezi, acesta destructurează cel mai mult 
imagologia tradițională, remodelând-o într-un format poetic 
nou, în care cu mare dificultate se mai pot distinge mozaicurile 
Icoanelor vechi în tiparul incoerent al limbajului și al picturalită- 
ţii moderniste. 





214 „Altarul Lui de fum” este cerul. O metaforă care este inspirată de 
la Is. 51, 6: „ceriul ca fumul s-au întărit” (Biblia 1688). 

215 Învățăturile lui Neagoe Basarab..., op. cit., p. 198. 

216 A se vedea N. Georgescu, Eminescu și editorii săi, vol. |, Ed. Floare 
Albastră, Bucureşti, 2000, p. 94. 

217 Cf. M. Eminescu, Opere, IV, ediţie critică îngrijită de Perpessicius, 
Editura Academiei RPR, București, 1952, p. 451. 

Sonuri şi miresme arhaice se degajă din anumite opţiuni 
terminologice, dar acestea nu orientează simţul critic al moder- 
nilor spre interpretări mistice, pentru că expresia poetică e denu- 
cleată şi din cauză că, pentru sentimente religioase (uneori forte 
cuminţi), poetul alege fragmentarismul ideatic și expresiv, crizat, 
al limbajului contemporan. 

Vasile Voiculescu percepea priveliștea celestă tot în cheie 
simbolică: „Nălucitoare/ Lucind prin vastul Naos,/ Din fundul 
nopții se ivește luna.// Cu ochii-nchiși,/ Ea pare-un chip de sfân- 
tă/ Scris de-un zugrav pe zidul de-ntuneric / Cu aur şters și 
învechit de vremuri.../ Şi ca un cap de muceniță poartă/ Cununa 
de lumină -/ — Jur împrejur un cearcăn?!% (Luna); „Noapte. Trec 
spre schitul lumii celelalte/ Luna și tot clerul stelelor înalte” 
(După cules... P?. 

La Adrian Maniu, apare „Pe cer /.../ lunara lampă” (Irod 
cheamă dansul); „Peste ramurile nalte, deodată a-nflorit/ ca o 
lampă de hârtie, încă neaprinsă, luna” (Amurg); „Drumuri merg 
călăuzite cu procesiunile de plopi /.../ Apoi sfințirea /.../ pentru 
care torc funigeii ţesături” (Iara); „Frunzele voastre încă nu 
umbresc,/ Dar cât frumuseţea voastră tămâiază cerul” (Rugăciune 
pomilor); „Din roată fără obezi, priveghind toacă barza. /.../ 
Molifți tămâiază rășina” (Moldova); „Norii se sting. Drumul răsu- 
nă./ Apare plină, de aur, vechea lună. /.../ Luna, dalbă floare-a 
soarelui,/ Străluceşte, pavăza lui” (Balada I-a); „Moșul ar fi vrut 
să-nțeleagă povestea slovelor/ De aur, scrise în rotundă cartea 


215 Am văzut, mai sus, comparația cerului cu un cearcăn de lumină, 
în Retorica lui Molnar, care pusese la contribuție mai ales fragmente omile- 
tice. 

219 Vasile Voiculescu, Poezii, prefață de Ştefan Aug. Doinaş, Ed. 
Minerva, București, 1981 și Poezii, ediţie îngrijită, prefaţă, cronologie, repe- 
re critice şi bibliografie de lon Apetroaie, Ed. Porto-Franco, Galaţi, 1995. 

cerurilor” (Ciobanul bătrân) etc. Luna este, de altfel, o prezență 
frecventă în versurile lui Maniu. 

Punând, ca și Eminescu, în contrast poezia cu proza, 
Bacovia recepta imaginea lunii ca sursă a poetizării ambientului: 
„Poetizează luna/ Grădina de parfume, -/ Prozaicile hoarde/ De- 
acum au tăcut” (Serenadă)?!. 

Policandru, făclie și lampă este steaua și luna şi pentru Emil 
Botta: „Dar îngerul care veghea/ sub al nopţilor sublim poli- 
candru” (Clipei, vol. Întunecatul April); „Neagră, neagră/ noaptea 
de făcea,/ steaua era sub obroc,/ un opaiţ luna era” (Pietrele scrise, 
vol. Un dor fără sațiu)?. 

Nichita Stănescu, care s-a aplecat cu atenţie asupra întregii 
noastre tradiții poetice şi literare, într-un poem ca Semn 3, se 
exprimă mistic şi apofatic: „Tu nu-nţelegi că stelele în sine/ sunt 
un lăuntru din lăuntrul depărtat?/ Tu nu-nţelegi că albul din 
desime/ e negru împărat?”. Aceste versuri erau prefigurate oare- 
cum de Bolintineanu: „un cer ce-atâtea stele îl fac și mai obscur” 
(Conrad). Stelele sunt și la Nichita un simbol interior al luminii. 
Creatorul lor le-a urzit astfel încât să poarte în sine pecetea 
simbolică a luminii Sale neapropiate, exprimând capacitatea firii 
de a avea lăuntricitate, de a arăta că nu e goală de sens, ci plină 
de vectori transcendentali. Ele indică, cu atât mai mult, sensul 
ontologiei umane de a-și umple lăutricitatea cu această lumină 
dumnezeiască. Albul care, din cauza „desimii” luminii, nu poate 
fi definit decât apofatic, decât ca „negru împărat”, întăreşte 
sensul mistic al versurilor nichitiene, faptul că el avea în vedere 
o înţelegere teologică mult mai înaltă a realităţii, deși poezia lui 





2% Adrian Maniu, Versuri, Ed. Minerva, București, 1979. 

221 George Bacovia, Opere X, Ed. Minerva, Bucureşti, 1978. 

2% Emil Botta, Poezii, cuvânt înainte de Valeriu Râpeanu, text îngrijit, 
note și variante de Aurelia Batali, Ed. Eminescu, București, 1979. 

poate părea adesea absurdă sau abstractă, raportată la contextul 
epocii. 

În mod paradoxal — dar și fericit — cel care ne semnalează 
distanţa ideologică dintre viziunea poetică tradițională și infiltra- 
rea ideologiei moderne în mentalitatea românească este tot Emi- 
nescu. Luna nu apare niciodată în ipostază desacralizată la Emi- 
nescu, cu o singură excepţie, în poemul De câte ori, iubito... 
Poemul acesta ne oferă contemplaţiei o pictură modernă. El ne 
poate indica granița dintre romantism şi modernism şi ne poate 
arăta motivele pentru care cosmosul, cu soarele, luna și stelele 
sale ca icoane ale Dumnezeirii (ale Dumnezeului-Lumină), con- 
sacrate în mod tradițional, este în poezia modernă discreditat şi 
parodiat, într-un cuvânt: despiritualizat. 

Perioada modernă, poezia simbolistă și mai ales cea post- 
simbolistă şi cea postmodernă nu mai reprezintă — cel puţin nu 
în mod limpede şi explicit — viziunea ortodoxă asupra lumii ca 
logos cosmic, ca podoabă (kosmos) plină de rațiuni (logoi) dum- 
nezeiești şi partener de dialog (dia-logos) al conștiinței umane, al 
logosului uman. Dar dacă nu mai reprezintă retoric această 
viziune tradițională, nu înseamnă că se afiliază automat contra- 
riului ei sau că nu regretă lipsa de serenitate care o caracteriza pe 
aceea, în contrast cu lipsa de fundamente veșnice a viziunii Mo- 
derne asupra lumii. 

Un fapt pe care Eminescu îl profeţise... 

Întrebarea care se pune în acest moment este următoarea: 
cine este poetul modern: cel care trăiește această modificare ca pe 
o neliniște şi suferință adâncă, ca pe o absenţă regretabilă, care 
determină un masacru sentimental interior, sau cel care receptea- 
ză lucrurile ca fiind ceva firesc, în linia evoluționistă a lumii şi a 
societății umane? După cum vom arăta altădată, mai târziu, în 
mod irefutabil, Arghezi, Blaga, Bacovia și Barbu se înscriu în 


226 


prima din cele două posibile definiții ale poetului modern, dar și 
Fundoianu, Vinea și Voronca. 

În cea de-a doua formulă se integrează, cu indulgență, 
Minulescu. Şi atunci Minulescu este cel mai mare poet modern 
al nostru, dacă prin modernitate se înțelege absenţa neliniștii și a 
temelor religioase ca aspectele cele mai profunde ale lirismului... 

Eminescu ne-a indicat, însă, în mod implicit, în poemul 
amintit anterior, motivele divorțului de perspectiva creștină tra- 
dițională. Acestea pot fi ușor identificate în instaurarea scepti- 
cismului (pe care el îl considera o boală a sufletului, după cum 
am arătat undeva mai sus) și a lipsei de perspectivă asupra unei 
veșnicii fericite din partea poetului care receptează eşecul perso- 
nal, al neîmplinirii prin iubire, ca pe o dizarmonie universală și 
o disoluţie cosmică: 


De câte ori, iubito, de noi mi-aduc aminte, 
Oceanul de gheață mi-apare înainte: 

Pe bolta alburie o stea nu se arată, 
Departe doară luna cea galbenă — o pată; 
lar peste mii de sloiuri de valuri repezite 

O pasăre plutește cu aripi ostenite... 


Nicăieri altundeva, în lirica eminesciană, natura nu apare în 
acest fel: oceanul ca o masă de gheață, valurile ca sloiuri, bolta 
cerului ca o întindere alburie, oarbă, lipsită de ochii săi de foc, ai 
stelelor, și luna — mai ales luna — ca o pată galbenă, ca o plagă du- 
reroasă. Atitudinea lui Eminescu din acest poem nu poate fi însă 
catalogată fără drept de apel ca anticreștină sau ca o distanţare 
sceptică de viziunea tradițională asupra lumii, ci mai degrabă 
trebuie percepută prin prisma acelor cuvinte evanghelice esen- 

țiale, care stabilesc pentru conștiința creștină că omul este mai 
important decât tot universul: 


„Căci ce îi va folosi omului, dacă a câştigat lumea 
întreagă, iar sufletul lui şi l-a pierdut? Sau ce va da omul în 
schimb pentru sufletul lui?” (Mt. 16, 26P%. 


Omul este mai preţios decât universul întreg, iar pierderea 
iubitei — după cum am văzut anterior — Eminescu nu o trăiește 
numai ca pe un eșec erotic pe plan personal, egoist, ci, mai 
degrabă, ca pe o scufundare a ei în valurile lumii şi ale vieții, din 
care el este disperat că nu poate să o înalțe, să o mântuie. De 
aceea și universul se dezintegrează, se scufundă în haosul de 
durere al poetului, în suferința făr-o rază, care reduce totul la ar- 
derea pe rugul chinului interior necurmat. 

Remarcasem deja, în capitolul anterior, că Eminescu a avut 
intuiţia să numească „modernă” poezia epocii sale (Icoană și pri- 
vaz), percepând-o nu în funcţie de valoarea estetică și de confor- 
mitatea cu norma poetică a Apusului, ci de stimulii ideologici la 
care începea să răspundă. Universul acesta e bolnav, cosmosul 
suferă și moare odată cu moartea spirituală a stăpânului său, 
omul. Ilarie Voronca va scrie peste ceva timp: „Luna era o frunză 
galbenă, în grădina unui cer dureros” (Nelinişti). 

Ion Minulescu observa cerul ca un câmp de luptă, pe care 
se află luna ca un rege cu armata sa de stele. Numai că teatrul de 
bătălie este dramatic, soldaţii mor, luna, semănând cu un „cap 
de rege-Saltimbanc”, shakespearean, este un alt Polonius, în 





2 Evanghelia după Matei, traducere și note de Pr. Dr. Dorin Octavian 
Picioruş, Teologie pentru azi, București, 2011, p. 58, cf. 

https://www.teologiepentruazi.ro/2011/08/11/evanghelia-dupa- 
matei/. 

așteptarea unei furtuni cataclismice care să stingă stelele (Noc- 
urnă, poem dedicat lui E. Lovinescu). 

Scenariul este de un simbolism apocaliptic, pentru că trage- 
dia este totuși una universală, deşi relatată în gamă minoră, cu 
accente de dramă istorică și locală. Cortina cerului nu mai este 
„catapeteasma lumii” din poezia lui Eminescu şi din literatura 
românească veche, ci un văl transparent care nu mai poate ascun- 
de o scenă deschisă, pe care se petrec crimele sfârșitului de istorie 
și de umanitate. leşind de sub incidenţa unui sens soteriologic, 
universul și evenimentele care se petrec în el devin, în această 
poezie, victimele unei tragedii banale, anonime, pentru că un 
asemenea cosmos și-a pierdut pecetea personalistă a chipului 
dumnezeiesc, imprimată în lume de la crearea ei. 

Relaţia dintre astrul ceresc și simbolurile sacre, precum și 
alunecarea poeziei, treptat, în zona obscură a profanului sunt 
lesne observabile într-un alt poem al lui Minulescu, intitulat la 
fel, Nocturnă, deși acest poem menţine, încă, un echilibru între 
venerație şi unele accente profanatoare, care plutesc oarecum în 
aer, ca o amenințare, mai degrabă, decât să fie sesizabile în mod 
real (pasul spre blasfemie poetul îl face adesea însă în alte poezii): 


În noaptea-aceea luna părea un cap de mort 
Tăiat de ghilotină și aruncat în Mare — 
Un cap purtat de valuri şi-n marșuri funerare 
Rostogolit spre farul ce scânteia în port. 


În noaptea-aceea luna părea un ghem de sfoară 
Scăpat din mâna dreaptă a celui [Dumnezeu] care-n viață 
Te leagă, te dezleagă, te iartă și te-nvaţă 
Cum poți ieși din iarnă, intrând în primăvară. 


Şi-n noaptea-aceea luna părea un chihlimbar 
Desprins din cingătoarea lui Crist, care murise 

Ca să-nvieze iarăși din somnul fără vise, 
Sanctificându-și crucea rămasă pe Calvar!...2%. 


Blaga va veni mai apoi să asemene luna cu un „ciob dintr-o 
cupă de aur,/ ce-am spart-o de boltă/ cu braţul de fier” (în poe- 
mul Veniţi după mine, tovarăși!) şi alţii, care parodiază creaţia lui 
Dumnezeu și frumuseţea ei, adică cele ce mai înainte cu un veac 
erau sfinte pentru Eminescu şi poeții romantici. 

Arghezi nu se mai fandosește și pune gestul direct pe seama 
lui Satan: „E își întoarse capul puţin, strâmbând în loc/ Planetele 
ca mingea, și luna cum e chifla —/ Şi încruntând sprânceana pe 
ochiul lui de foc,/ Răspunse Europei, orgolios, cu tifla” (Satan); 
„Din vălul nopţii rupi o stea:/ O guști şi-o scuipi când strălucea./ 
Cu mâna bălăcind în undă,/ Strici luna rece și rotundă /.../ 
Diavole, jocul tău ajunge!/ Pan te-a trântit și-acum te-mpunge” 
(Răzbunare). 

Într-un poem care descrie desacralizarea lumii, Triumful, 
apare subliniată tocmai ideea desfrunzirii universului de sim- 
bolurile sale hierofanice: „Nicio vioară nu mai pricepe să mai 
sune,/ Chiar stelele, sfințite și pure la-nceput,/ Au putrezit în 
bolta visărilor străbune”. Semnele desemnificării universului se 
văd şi în poezia lui Voronca și a lui Vinea. 

Numai că, în contextul liricii lui Voronca, poetul își strigă 
durerea exasperantă şi această banalizare a semnificantului crea- 
ției nu mai apare ca o profanare, ca un gest iconoclast, ci ca un 
exercițiu estetic intenționat, vizibil, care urmăreşte să scoată în 
relief desfigurarea lumii într-o atmosferă spirituală viciată, ires- 
pirabilă, a lumii moderne: „în palma ta cuvântul îşi rugineşte 
fierul/ și luna care-apleacă pe-ocean un cozoroc/ îţi scrie-n des- 


24 Ion Minulescu, Scrieri 1. Versuri, ediţie îngrijită şi prefațată de 
Matei Călinescu, EPL, București, 1966. 

frunzire și-n noapte un soroc” (poemul 1 din volumul Colomba); 
„Luna, ce mașină de călcat norii, rufăria/ mărilor /.../; luna pune 
cerului în argint zăbale” (Cotnar); „Luna face exerciţii de trapez 
prin pomi” (Hotar). Imaginile sunt ludic-infantile, chiar gingașe, 
şi nu denotă intenţii exterminatorii. 

La Vinea, tabloul celest, defrișat de semnificaţii fericite, 
aparţine peregrinului, care se simte străin și singur în lume (sen- 
timent al dezrădăcinării moștenit de la Eminescu și la care aderă 
Goga, Pillat, Blaga, inițial și Minulescu, etc.): „vis întrerupt luna 
trece vămile” pe o mare ca „undele iadului” (Nauta), în timp ce, 
în gara „peticită de lumini,/ [sunt] şine verzi sub luna de venin,/ 
câmp în ceruri înțepat cu spini” (Doleanțe). 

Pentru Geo Dumitrescu însă, în absenţa accentelor de sufe- 
rință, panorama nopții înstelate este o scenă deschisă, ca și la 
Minulescu, și în ea se petrec, transpuse în mod simbolic, alte acte 
ale decăderii umane — şi care devin semne ce prefigurează un epi- 
log universal dureros. El compară cerul nopţii cu un bordel, 
stelele le vede „buhăite şi murdare”, iar luna, „obeză şi colerică” 
e pentru el „o bătrână libidinoasă”, în poemul Aventură în cer (din 
vol. Africa de sub frunte): 


Omul care păzea luneta părea să fie filozof, 
părea să ştie multe din tainele cerului — 
i-am dat doi lei să mă lase să privesc luna 
şi să pătrund în țările misterului. 


N-aș fi putut să-mi închipui vreodată 
că ce-am văzut există în realitate!... 
Am surprins stelele în somnul lor ciudat, 
dormind burghez, desumflate. 


Unii credeau că stelele sunt niște globuri frumoase și colorate 

înfipte în pari în grădina lui Dumnezeu, 
așa povesteau toți poeții 
și de fapt așa credeam și eu. 


Ştiţi, nu-i adevărat nici că stelele au colțuri — 
le-am văzut eu cu ochii — pe onoarea mea! 
Erau rotunde, buhăite și murdare 
niciuna din ele nu se mișca. 


Luna, obeză și colerică, se dezbrăca pentru noapte. 
Părea că se ţine acolo un dialog cu calmă disperare; 
îmi venea să strig ca la galerie: 

— Mai tare, pentru Dumnezeu, mai tare!... 


Norii fluturau pelerinele lor cenușii, zdrențuite, 
cu ridicole elanuri medievale, 
nu se vedea nici un alcov unde bătrâna libidinoasă 
și-ar fi putut ascunde nocturnele hemoragii banale. 


Curând apoi a trebuit să-mi acopăr ochii: 
un nor masiv s-a depus masculin peste flasca grămadă de sex — 
dedesupt, luna se mai vedea doar o felie 
pentru ochii muritorului perplex. 


Pe unde se târâse soarele cu o mie de ani înainte, 
rămăsese o pâlrtie albă, vagă și prăfoasă 
pe care, cu convingere şi importanţă, 
Excelenţele Cerului se duceau spre casă. 


Într-un alt colţ, departe de bordelul selenar, 
Satan şi Cel-de-sus mestecau argumente într-o teatrală 
divergență, 

iar Saturn-Logodnicul, șezând pe oiştea Carului Mare, 
îşi medicamenta organele, cu indecenţă. 


Îl anticipase Ion Vinea, în Manifestul activist către tinerime, cu 
o imagistică selenară aproape identică: „Luna, o fereastră de bor- 
del la care bat întreținuţii banalului și poposesc flămânzii din fur- 
goanele artei”. Doar că ţinta revoltei lui Vinea nu era semnifi- 
cantul cosmic, ci, în mod programatic, epigonismul romantic, 
sentimentul romantic decadent. 

În poemul lui Geo Dumitrescu însă, în mod ideologic- 
polemic, tabloul cosmic este intenționat depoetizat — inclusiv la 
nivel prozodic — și prozaizat (denotând conştiinţa faptului că, 
tradițional, poezia însemna asociaţie cu simbolurile sacre, cu 
esența tragică a vieții și cu eshatologia transfiguratoare), so- 
brietatea și tragismul existenţei e transformat în banc, suferinţa e 
bagatelizată, iar profanarea simbolurilor biblice e la ea acasă, în- 
cepând cu titlul. Cerul devine spațiu pentru aventură erotică, 
material pornografic pentru o cinematografie literară în avan- 
garda scenariului porno actual, care face acelaşi exces de aluzii 
polemice la simbolismul religios creştin. Demonetizarea valori- 
lor tradiţionale, considerate medievale, ridicole, este urmărită 
programatic. Prozaizarea și laicizarea/ secularizarea esteticului 
merg, în tandem. 

Ceea ce, cu mult înainte, semnala Eminescu, anume că pro- 
za aparţine palierului contingenţei (decepţionante pentru el), se 
reafirmă acum prin tendinţele care susțin depoetizarea în același 
timp cu desacralizarea lumii în faţa conștiinței umane. Ceea ce 
ne confirmă și faptul că poezia presupune o perspectivă existen- 
țială (elementul esenţial fiind posibilitatea transfigurării univer- 
sului) și nu este pur și simplu prozodie. În asemenea cazuri, se 
observă însă foarte bine intenționalitatea, premeditarea ideolo- 

gică. Şi atunci putem aduce obiecția devenită clasică, privitor la 
conținutul estetic, care, dacă este premeditat ideologic, nu mai 
poate fi receptat — conform teoriilor estetizante — ca valoare poe- 
tică maximală. Așa, Eugen Negrici deosebea „un program doctri- 
nar, adică prezenţa ucigașă a Intenției"%% la Coșbuc, Iosif, Goga, 
Voiculescu etc., în sens tradiţionalist. 

Dar, dacă poezia tradiționalistă şi religioasă e considerată 
doctrinară (şi evacuată pe acest motiv din patrimoniul de valori), 
atunci şi poezia antireligioasă, intenționat blasfemică și contesta- 
tară, e cel puţin tot la fel de doctrinară, dacă nu și mai mult. Nu 
putem să folosim unități de măsură diferite şi apoi să invocăm 
principiul estetic, pentru că, într-un final, se va descoperi ocaua 
mică. Prin urmare, folosind același argument, o imagistică de 
tipul celei de mai sus, aparținând lui Geo Dumitrescu, ar putea 
fi oricând redusă la statutul de poză nihilistă fadă. 

Pe de altă parte, Mircea Scarlat observa, că „textele rezultate 
din fronda dadaistă interesează exclusiv prin raportare la con- 
vențţiile pe care le neagă”, că „arta se naşte din artă [...], opera 
artistică fiind obiectivarea unei convenții” și că nu se poate vorbi 
„de artă în lipsa intenţționalității”26. Opinia sa reprezintă un 
punct de vedere foarte corect şi pe care mulți îl uită, convenabil, 
când lansează diatribe împotriva vechilor convenții: 


„Niciun scriitor nu poate face abstracţie de cultura 
existentă, simpla scriere a unui poem implicând deja o 
convenție, e experienţă artistică anterioară și raportarea la 
aceasta”27. 





25 Eugen Negrici, Iluziile literaturii române, Ed. Cartea românească, 
Bucureşti, 2008, p. 103. 

2% Mircea Scarlat, Istoria poeziei româneşti, vol. I, Ed. Minerva, Bu- 
cureşti, 1982, p. 22-23. 

27 dem, p. 22. 

Iar raportarea la aceasta este fie simpatetică și asimilativă (și 
atunci vorbim de tradiționalism), fie rejectivă (caz în care se pla- 
sează curentele moderniste și avangarda ca modernism extrem — 
la noi situaţia e mai diluată), dar lipsă de raportare nu există — și 
atunci nu e cazul să acuzăm numai una din atitudini. 

Reproducerea scenei cosmice într-un registru ludic și paro- 
dic are aerul unei comedii bufe. Singura lectură serioasă ar putea 
fi aceea că nu mai poţi — decât ipocrit — să mai contempli frumu- 
sețea universală în manieră clasic-medievală, dacă ești un om al 
timpului modern asupra căruia actul amoral lasă o amintire mar- 
cantă pe foaia conștiinței. A conștiinței care propulsează în exte- 
rior amănuntele obsesiilor și le suprapune realității. 

Deşi imagistica instrumentată de Geo Dumitrescu pare ex- 
trem de modernă și netangențţială cu spaţiul teologic-religios, ba 
chiar refuzând orice intenție de proximitate, în realitate singura 
teologie cu care acest tip de discurs artistic nu are afinități este 
cea ortodox-tradiţională sau, lărgind puţin sfera, cea creștină. În 
schimb este în perfectă concordanţă cu teologia antică politeistă, 
cu mitologiile pentru care un act sexual sau unul criminal, la 
nivel cosmic, reprezintă evenimentele esenţiale ale cosmogene- 
zei. Conștient sau inconștient, gestul artistic modern, aparent 
anti-religios, este de fapt unul retro, o reinventare a valorilor 
artei din secolele ante-creștine, care presupun promiscuitatea 
sexuală și morală și pe care Renașterea şi Umanismul nu le-au 
afişat ca atare — în mare măsură pentru că Occidentul a redes- 
coperit nu ceea ce era cultura antică, ci ceea ce fusese considerat 
cât de cât frumos și folositor din cultura antică, de către creştini, 
şi scăpase, prin urmare, de la distrugere, în primele milenii. 
Descoperirile făcute, în secolul al XX-lea abia, sub lava Pompeiu- 
lui, ne dau și o altă dimensiune asupra artei antichităţii greco- 
latine decât cea cu care ne-am obișnuit. 

Aşa ne explicăm şi faptul că atitudinea exprimată de această 
poezie îşi află un precursor neașteptat în...Alecu Văcărescu, în 
niște versuri cu caracter neoanacreontic. Căci, de dragul iubitei, 
poetul este gata ca: 


Război să fac cu stelile, cu soarele, cu luna, 
cu cerul tot am hotărât, ș-acum și totdeauna. 
Unite toate dă vor fi și stându-mi împotrivă, 
nu mă-ngrozesc dacă-mi vei fi tu numai milostivă; 
Cu toate poci a mă lupta cu strașnică răbdare 
și hotărârea ce-am făcut nu va avea schimbare. 
Să nu gândești, lumina mea, d-acu-ncolo vrodată, 
că focul tău din pieptul meu poate să să abată; [etc]. 


E sigur că înfocatul poet nu spera să înfrunte forțele cos- 
mice, ci declaraţia lui e un act de beligeranţă la adresa pravilelor 
și a moralei creștine, pe care le subînțelegea simbolic sub forma 
cerului și a aștrilor. Sau poate era la ordinea zilei să te prezinți în 
fața adulatei care trebuia cucerită, drept Prometeu înlănţuit: gata 
să te lupţi cu Dumnezeu pentru ea, dar nevolnic în lanţurile dra- 
gostei sale. Era de presupus că femeia, slabă din fire, nu putea să 
reziste, asediată de astfel de titani... 

Revenind la omul modern și postmodern, depoetizarea 
imaginii cosmice ţine şi de apropierea concretă de alte planete și 
de abordarea vieţii ca aspect epistemologic, ca obiect de disecție 
științifică, după cum remarca un alt poem al lui Geo Dumitrescu: 
„Mai daţi-o-ncolo de lună! zicea unul,/ o să-ajungem și la ea în 
curând,/ o să ne plimbăm şi pe ea în pantofi cu șenile.../ — Are 
dreptate! zicea al doilea,/ mai lăsaţi-le naibii de lună şi de stele!.../ 
Să mai umblăm niţel şi pe pământ,/ că şi la noi, zilele trecute,/ 
pământul a devenit rotund...”. După care se discută, într-o 

„Şedinţă de lucru” a poeţilor, oportunitatea de a face nopțile mai 
lungi (Problema spinoasă a nopților, din vol. Jurnal de campanie). 

Acelaşi poet rezuma însă condiția umană, în lumea mo- 
dernă, în poemul Probleme, astfel: 


Pentru ce atât de trişti şi răvășiți, 
pentru ce visul supremului foc de revolver? 
Toţi avem simboluri şi prieteni iubiți, 
mocirla vieţii și o scară la cer?%8. 


Oricât de îndepărtați ar fi unii dintre acești artiști moderni 
de viziunea bizantin-ortodoxă şi oricare va fi fost intenţia lor, 
chiar profanatoare, ei nu fac decât să confirme, într-un anumit 
sens, filosofia tradițională care plasează cosmosul sub demnita- 
tea umană, ca un rob care-și urmează docil stăpânul. lar dacă 
stăpânul, omul adică, a devenit pătimaș, desfrânat şi ucigaș, dacă 
umanitatea stă sub semnul degenerării spirituale şi morale, al 
decadentismului, cosmosul nu poate decât să reflecte această sta- 
re duhovnicească a sa, deși ordinea lui interioară și sensul său 
spre transfigurare, stabilite din veșnicie, nu sunt afectate. 

Regăsim, întorcându-ne pe traseul poeziei române moder- 
ne, această situaţie la Bacovia, putând remarca, în poezia lui, o 
infestare a universului de maladia umană. Omul este suferind de 
o boală contagioasă, pe care o transmite ambientului, pământu- 
lui pe care îl locuiește. Bacovia vede cosmosul cuprins de con- 
vulsii şi sângerând datorită virusului maladiei cronice care face 
din om o ființă degenerată și macerată interior: 


Cu lacrimi mari de sânge 


2% Geo Dumitrescu, Poezii, ediție completă şi definitivă, Ed. Curtea 
Veche, Bucureşti, 2000. 


237 


Curg frunze de pe ramuri, — 
Şi-nsângerat, amurgul 
Pătrunde-ncet prin geamuri. 


Pe dealurile-albastre 

De sânge urcă luna, 

De sânge pare lacul, 
Mai roş ca-ntotdeauna. 


La geam tușeşte-o fată 
În bolnavul amurg; 
Şi s-a făcut batista 
Ca frunzele ce curg. 


(Amurg) 


pai 


Acum, stă parcul devastat, fatal, 
Mâncat de cancer şi ftizie, 
Pătat de roșu carne-vie — 
Acum, se-nşiră scene de spital. 


(În parc) 


pai 


La toamnă, când frunza va îngălbeni, 
Când pentru ftizici nu se știe ce noi surprize vor veni, — 
Alcoolizat, bătut de ploi, cum n-am mai fost cândva, 
Târziu, în geamul tău, încet, cu o monedă voi suna. 


(Nervi de toamnă) 


238 


Adio, pică frunza 
Şi-i galbenă ca tine, — 
Rămâi, şi nu mai plânge, 
Şi uită-mă pe mine. 


(Pastel) 


Un bolnav poet, afectat 
Așteaptă tuşind pe la geamuri — 
O fată, prin gratii, plângând, 
Se uită ca luna prin ramuri. 


(Toamnă) 


Decrepitudinea și contagierea cosmică secondează dege- 
nerarea umană, chiar dacă această consecuţie nu este semnalată 
riguros. Universul e contaminat de un rău uman şi urmează 
omului în cădere, în degradarea lui spirituală, psihică şi biolo- 
gică. 

Tot Eminescu a fost cel care a precizat și cauzele profunde, 
spirituale, ale degradării universului uman şi cosmic, dacă sun- 
tem atenți la mesajul versurilor sale. În acest sens, Melancolie este 
un poem esenţial pentru înţelegerea precocităţii sale vizionare, 
în raport cu societatea şi cultura românească ce nu sesiza încă, la 
acea dată, declinul istoric, panta pe care se afla umanitatea şi, în 
consecință, nici nu reflecta acest declin în literatura sa, în toată 
amploarea gravităţii lui — pentru că românii nu trăiau încă trage- 

dia spirituală a Apusului și poate că n-o trăiesc nici astăzi cu 
aceeași severitate. 

În poemul Melancolie, Eminescu susține că universul a 
devenit o „biserică-n ruină” și, ceea ce este cel mai important, la 
fel a devenit şi sufletul omenesc modern, tot o biserică-n ruină. 
Poate ar fi mai corect să spunem că imaginea cosmică s-a devalo- 
rizat tocmai din cauza noii optici spirituale a omului înstrăinat 
de Dumnezeu: 


Părea că printre nouri s-a fost deschis o poartă, 
Prin care trece albă regina nopții [luna] moartă. — 

O, dormi, o, dormi în pace printre făclii [stele] o mie 
Şi în mormânt albastru [cerul] și-n pânze argintie [norii], 
În mausoleu-ţi mândru, al cerurilor arc, 

Tu, adorat şi dulce al nopţilor monarc! 


Bogată în întinderi stă lumea-n promoroacă, 
Ce sate și câmpie c-un luciu văl îmbracă; 
Văzduhul scânteiază şi ca unse cu var 
Lucesc zidiri, ruine pe câmpul solitar. 


Şi țintirimul singur cu strâmbe cruci veghează, 
O cucuvaie sură pe una se așează, 
Clopotnița trosnește, în stâlpi izbeşte toaca, 
Şi străveziul demon prin aer când să treacă, 
Atinge-ncet arama cu zimţii-aripei sale 
De-auzi din ea un vaier, un aiurit de jale. 


Biserica-n ruină 
Stă cuvioasă, tristă, pustie şi bătrână, 
Şi prin ferestre sparte, prin uși țiuie vântul — 
Se pare că vrăjește şi că-i auzi cuvântul — 

Năuntrul ei pe stâlpii-i, păreți, iconostas, 
Abia conture triste şi umbre au rămas; 
Drept preot toarce-un greier un gând fin și obscur, 
Drept dascăl toacă cariul sub învechitul mur. /.../ 


Credința zugrăvește icoanele-n biserici — 
Și-n sufletu-mi pusese poveştile-i feerici, 
Dar de-ale vieții valuri, de al furtunei pas 
Abia conture triste şi umbre-au mai rămas. 


În van mai caut lumea-mi în obositul creier, 
Căci răgușit, tomnatic, vrăjeşte trist un greier; 
Pe inima-mi pustie zadarnic mâna-mi țin, 
Ea bate ca și cariul încet într-un sicriu. 


„Melancolie a fost publicată în 1876, însă forma ei 
orginară este un monolog al lui Ștefăniță din drama istorică 
Ștefan cel Tânăr, din 1868-1871, ceea ce înseamnă că starea pe 
care o exprimă există chiar de la începuturile scrisului emi- 
nescian''2%, 


Cam toate stările lui Eminescu există de la început, ceea ce 
ne determină să credem că fondul său ideatic şi vizionar s-a 
conturat în mod fundamental din fragedă adolescenţă, înaintea 
studiilor universitare în străinătate, că melancolia şi depresia lui 
(nu acordăm termenilor sensul lor psihiatric-patologic) trebuie 
descifrate în buchiile literaturii vechi, pe care epoca modernă, 
filosofia și literatura ei le-au ramificat și completitudinat în ordin 
cognitiv. 


229 George Gană, Melancolia lui Eminescu, op. cit., p. 32. 

Cum altfel să ne explicăm că, revenit de la studii, Eminescu 
declină cererea lui Maiorescu de a face o teză de doctorat pe Kant 
(pentru un fotoliu universitar), pretextând că nu-l cunoaște încă 
prea bine, dar își sporește neîncetat lada cu cărți vechi şi achizi- 
ționează o serie de manuscrise medievale pentru Biblioteca din 
Iași? Dacă fundamentele gândirii lui s-ar fi stabilit la Viena și Ber- 
lin, atunci este greu explicabilă pasiunea lui neîntreruptă pentru 
istoria și literatura veche, bizantină și românească. 

Întorcându-ne la poemul Melancolie, corespondenţele dintre 
cosmos, Biserică și sufletul uman sunt evidente (şi le-am subli- 
niat în text). În tradiţia literară ortodoxă, pe care Eminescu o 
urmează îndeaproape, universul a fost creat dintru început ca 
reflectarea în materie a chipului Împărăției cereşti, iar omul este 
templu, biserică a Duhului Sfânt (cf. 1 Cor. 6, 19). „Biserica-n 
ruină” a sufletului este motivul pentru care cerul a devenit un 
mormânt, pământul un ţintirim și omul un sicriu, în care inima 
bate în pustiu. Peisajul lumii (cerul și pământul) este funerar, 
pentru că ochiul inimii, care ar trebui să-l contemple, a devenit 
un cariu distructiv, care macină la temelia frumuseţii ei. 

Moartea a invadat universul cosmic și universul uman, deo- 
potrivă, pentru că moartea spirituală a devastat interiorul 
omului. Sufletul mort spiritual nu mai poate contempla lumea ca 
pe o biserică împodobită cu icoanele înțelegerilor dumnezeiești, 
cu simbolurile bibliei cosmice. Din pictura Bisericii, ca şi din pic- 
tura bisericii interioare, care e sufletul, „abia conture triste și 
umbre-au mai rămas”2%. 


20 Poate fi o imagine de origine patristică, pentru că am descoperit- 
o la Sfântul Maxim: „Voiai să ai cuvântul scris, ca un leac împotriva uitării 
și ca ajutor al amintirii, căci ziceai că vremea o subjugă pe aceasta și o 
jefuiește pe nesimţite de bunurile ce se află în ea şi șterge cu totul întipăririle 
și icoanele (s. n.)”, cf. Sfântul Maxim Mărturisitorul, Mystagogia. Cosmosul și 
sufletul, chipuri ale Bisericii, introducere, traducere, note şi două studii de 

Din om s-a ştres culoarea vieții dumnezeiești, lumina care 
însuflețește dinamismul spiritual al existenței umane. Faptul că 
sufletul a devenit inapt pentru contemplațţii și înțelegeri harice şi 
mistice este cel care determină cerul să fie un mormânt, pentru 
inima care s-a transformat în sicriu al iubirii de Dumnezeu și de 
oameni (anticiparea „sicriului de plumb”, a „amorului de 
plumb” și a „decorului de doliu, funerar”, bacoviene, este de ne- 
tăgăduit). 

Credinţa moartă este cea care închide cerul și declamă, 
nietzschean, că Dumnezeu a murit. Eminescu ne transmite aceasta 
într-un mod atenuat, prin metafora „reginei nopții moarte”. An- 
terior, am demonstrat faptul că luna este simbol al Dumnezeirii 
în poezia lui Eminescu, care preia toate funcţiile şi atuurile sim- 
bolului solar tradiţional, intenţia poetului fiind de a reproduce, 
cu o fidelitate iconografică şi simbolică remarcabilă, peisajul ide- 
ologic vesperal sau nocturn al lumii moderne. Altfel spus, „e 
apus de Zeitate” (Memento mori). Această degradare a capacităţii 
umane de contemplare deschide calea pentru a vedea cerul în- 
stelat denudat de poezia simbolurilor sale, așa cum o face Geo 
Dumitrescu. 

Imaginea interiorului spiritual uman ca un spaţiu eclesial în 
degradare este preluată de la Eminescu şi valorificată şi de Octa- 
vian Goga, în poemul Eşti singură (din vol. Ne cheamă pământul, 
1909); 


Eşti singură astăzi, tu, inima mea, 


Preotul Profesor Dr. Dumitru Stăniloae, Ed. IBMBOR, București, 2000, p. 
9. 

Dar şi în alt poem, Eminescu spune: „Zadarnic şterge vremea a 
gândurilor urme!” (Zadarnic șterge vremea..., cf. Opere IV, ed. Perpessicius, 
p. 276). lar în Povestea, găsim următorul vers: „Icoanele [amintirilor] ce-n 
sufletu-i ca-n paraclis trăiesc” (cf. dem, p. 468). 

Biserică veche-n ruină, 
Sub bolta ta sfântă,-nnegrită de vremi, 
Azi nici un drumeţ nu se-nchină. 


Ești singură astăzi...Păreţii-s bătrâni, 
Nu-i cântec în stranele mute, 
Icoanele-s șterse, şi nimenea nu-i 
Altarul uitat să-l sărute. 


Prin neguri arare s-abat amintiri 
Lăcașul pierdut să și-l vadă, 
Şi fâlfâie tainic din aripa lor 

Ca groaznice paseri de pradă. 


Ducându-şi pierzarea, trec vifore-n drum 
Te zbuciumă-n goană păgână... 
Şi tu ceri zadarnic un fulger răzleț 
Să-ţi năruie bolta bătrână! 


Moartea apare ca un epilog funest dar și firesc în urma 
sucombării spirituale. Dacă s-a șters imprimarea interioară de 
har, sufletul sau inima a rămas o ruină în faţa intemperiilor 
externe, o pradă uşoară a morții. Folsind o pensulă modernistă, 
Ion Vinea schița un tablou asemănător: „luna, rană-n cer, melan- 
colie, —/ turme vagi de nori și stele gheare” (Pași prin foi). 

Un alt poem eminescian (Un far e soarele în marea lumei?51) 
face, de asemenea, referire la simbolurile religioase vechi, ale 
lumii ca o mare în furtună (topos binecunoscut al literaturii bise- 
ricești, pe care îl descoperim și la scriitorii lerarhi Varlaam, Do- 


%1 M. Eminescu, Opere, XV, ed. întemeiată de Perpessicius, p. 938. 

softei și Antim, dar şi la Miron Costin şi Dimitrie Cantemir, în 
niște imagini și tablouri absolut splendide, la fiecare dintre ei) și 
la aştrii cerești ca nişte lumini aprinse, vase ale luminii, ca lămpi 
călăuzitoare, în noaptea lumii şi pe marea vieții. 

Imaginea lumii ca o mare e suprapusă peste cea a univer- 
sului întreg, printr-un artificiu datorită căruia două sau mai 
multe imagini/ concepte/ idei sunt colajate, rezultatul fiind un ta- 
blou foarte plastic, la nivelul expresiei, şi foarte profund, la nive- 
lul gândirii: 


Un far e soarele în marea lumei, 
Planetele-s corăbii de-ntuneric 
Ce lin plutesc pe calea lor prescrisă, 
Ţinând drept busolă farul cel mare. 
Dar de s-ar stinge? — Pe oceanul lumei 
Ele ar rătăci în vecie, în veci, 
În întuneric vecinic și-n durere. 


De această dată, lumea nu mai este cimitir, cerul nu mai e 
mormânt, dar universul este o mare care își poate pierde busola 
de/ spre lumină. Rătăcirea în întuneric ar însemna o veșnicie de 
suferinţă -— şi aici nu putem să ignorăm faptul că semnificațiile 
versurilor depăşesc descriptivismul pur sau curiozitatea episte- 
mologică și că se apropie foarte mult de zona spirituală. Durerea 
exprimată de poet pentru rătăcirea „în întuneric vecinic şi-n du- 
rere” nu aparține domeniului empiric, fenomenologic, ci celui 
soteriologic. 

Vizionarismul acesta, profund religios în esență, poate fi 
receptat, într-o anumită măsură, şi anterior lui Eminescu, căci un 
poet ca Alecsandri îl transpune (pictural) astfel în versuri: 


Pe coastele Calabriei vaporu-naintează 

In unda luminoasă ce noaptea fosforează; 
El taie-o brazdă lungă pe-al mării plai senin 
Şi luna, vas de aur, plutește-n ceruri lin. 


(Pe coastele Calabriei) 


Ceva asemănător, ca peisaj cosmic, descrie eliptic şi Ion 
Vinea, mai târziu: „când se întorc pescarii cu stele pe mâini/ și 
trec vapoarele şi planetele”...( Tuzla). Dar şi, întrucâtva, Nichita 
Stănescu, într-un poem de tinerețe cu sonorități romantice și o 
picturalitate în stil valeryan, din primul volum de poezii: 


E o lume care-n jurul soarelui a pus inele, 
flori de platină smălţate, și de aur noi lăute, 
şi corăbii zburătoare, cu sămânţa lumii-n ele. 


(Marină) 


Plasticitatea imaginilor, pastelul și imagologia poetică sunt 
numai avatarurile unei cugetări care-și pune, în fiecare veac și 
epocă, aceleaşi întrebări fundamentale. Ceea ce se recunoaște 
îndeobște a fi marea poezie română modernă, de la pașoptişti la 
moderniști, parcurge mereu aceeași distanță de la descoperirea 
frenetică a universului existenţial către interogaţiile esenţiale, 
chiar dacă, de multe ori, aceste modulaţii ale spiritualității lor 
sunt vălurite de penelul unui anumit curent sau stil poetic. 





2% Nichita Stănescu, Ordinea cuvintelor, versuri, (1957-1953), vol. 1 şi 
II, cuvânt înainte de Nichita Stănescu, prefață, cronologie și ediție îngrijită 
de Alexandru Condeescu cu acordul autorului, Ed. Cartea Românească, 
Bucureşti, 1985. 


246 


Cât privește poemele pe care le-am oferit anterior ca 
exemple, din opera lui Minulescu sau Geo Dumitrescu, se obser- 
vă că ne distanțăm — mai mult sau mai puţin — de cuviinţa cu care 
scriitorii din vechime, urmaţi de poeții romantici, priveau cerul, 
ca pe o icoană a frumuseții și desăvârșirii dumnezeiești, ca pe un 
templu unde strălucesc luminătorii cereşti și care este chip al Bi- 
sericii celei veșnice. 

Însă Eminescu, în poezia amintită de noi la începutul aces- 
tor rânduri (De câte ori, iubito...), n-a făcut pasul acesta profanator 
la adresa creaţiei lui Dumnezeu. El doar a lăsat să fie cunoscut 
sentimentul insuportabil al nimicirii ființei sale, pe care îl experia 
din cauza durerii pentru pierderea iubirii. Neimplinirea iubirii l- 
a transformat într-un sceptic care...nădăjduieşte, fiindcă a căutat 
apoi toată viaţa femeia sfântă, care să fie un înger plin de dra- 
goste și de bunătate, care să-l reconvertească la credința puter- 
nică și nevinovată a copilăriei şi a adolescenţei: 


În biserica pustie, lângă arcul în părete, 
Genunchiată stă pe trepte o copilă ca un înger; /.../ 
Ea o inimă de aur — El un suflet apostat /.../ 

EI [Cerul] n-a vrut ca să condamne pe demon, ci a trimis 
Pre un înger să mă-mpace, şi-mpăcarea-i...e amorul 


(În ger și demon) 


La „apostat-inima mea” face referire și în Venere și Madonă, 
cu aceleași semnificaţii. Apostazia lui Eminescu era o asumare 
totală a suferințelor pentru iubirea neîmplinită, pentru eşecul 
amândurora, al lui și al ei, cum era și o asumare deplină a du- 
rerilor și decepţiilor veacului său modern. 

„Acest suflet generos [...] se răzvrătea mai mult la ve- 
derea durerilor obștești decât de suferinţele proprii”2%5. 


Sfântul loan Gură de Aur a sesizat, chiar în Sfânta Scriptură, 
faptul că Sfinţii Profeţi vorbesc uneori ca din partea altora, expri- 
mând sentimente de mânie sau o dorință de răzbunare (spre 
exemplu) care nu le sunt caracteristice, dar pe care mulți le în- 
cearcă — adică simţiri generale și nu individuale: 


„Căci Profeţii spun multe nu de la ei înșiși, ci exprimă 
sentimentele și pătimirile altora”2%%. 


În ceea ce-l privește pe Eminescu, e totuși o apostazie care 
nu se include în sfera sinonimică a termenului aşa cum îl înţele- 
gem noi astăzi, ci mai degrabă în sfera asumării, ceea ce repre- 
zintă 


„o cunoscută învăţătură, una dintre cele mai puternice 
ale spiritualității ortodoxe, potrivit căreia fiecare om e vinovat 
pentru faptele tuturor”25. 


Blaga o descoperă și în spaţiul athonit, şi în cel rusesc, 
socotind ca fundament al ei faptul că „pentru ortodocși, Biserica 
nu e o simplă organizaţie în expansiune, ea are din capul locului 


2% Zoe Dumitrescu-Bușulenga, Eminescu — Viaţa, Ed. Nicodim Cali- 
graful, Mănăstirea Putna, 2009, p. 76. 

234 Sfântul loan Gură de Aur, Omilii la Psalmi, traducere, introducere 
și note de Laura Enache, Ed. Doxologia, lași, 2011, p. 617. 

%%5 Lucian Blaga, Trilogia culturii Il. Spaţiul mioritic, Ed. Humanitas, 
Bucureşti, 1994, p. 40. 

un aspect cosmic” şi organic (consideră în alte părți — „duhul 
ortodox este [...] o existență organică, o existență profundă ca 
atare”%5), adăugând că „avem suficiente motive să credem că 
această învățătură n-ar fi fost niciodată posibilă la catolici”2 şi 


9] 


că, 


„întocmai cum ortodoxul se simte vinovat pentru fap- 
tele fiecăruia, întocmai cum păcatele fiecăruia se răsfrâng 
asupra tuturor, tot așa salvarea fiecăruia ridică, după cre- 
dința ortodoxă, nivelul totului”28. 


„Din valurile vremii mă lasă să te mântui'”2*...Dar pe acea 
femeie, suflet-pereche, care să îi însenineze viața, nu a aflat-o, din 
păcate, decât în visele sale, nu și în realitate. Din acest motiv 
simţea că împreună cu sine se scufundă ca într-un abis întreaga 
făptură, cosmosul. Același cosmos pe care l-a cântat, însă, ca pe 
o avanpost al Paradisului, în atâtea multe alte poeme. 

Drama vieţii sale, însă, chiar și pe scena poeziei, este îmbră- 
cată, ca-ntr-un „faeton de gală” (Împărat şi proletar), în simboluri 
religioase, într-un mod foarte transparent chiar și pentru scepti- 
cismul exacerbat al celor mai multe dintre exegezele literare. 

Remarcăm, de asemenea, uluitoarea capacitate a lui Emi- 
nescu de a conjuga, în fiinţa sa, atașamentul față de tradiție cu 
luciditatea, şi forţa lui vizionară de a sesiza sensul evoluției spi- 
ritualității occidentale și a istoriei, faptele ulterioare nedezmin- 
țindu-i, ci dimpotrivă, confirmându-i prevederile. 





26 Idem, p. 61. 
27 Idem, p. 40. 
% Idem, p. 59. 
2 M. Eminescu, Opere, III, ed. Perpessicius, p. 220. 

Ştefan Augustin Doinaș, într-o carte intitulată Măștile ade- 
vărului poetic, recenzând teoriile literare moderne, a chintesen- 
țiat perspectiva europeană, tradiția occidentală în ceea ce pri- 
vește aşezarea omului în cosmos şi raportarea la el, precum și 
concepția literară specifică epocii moderne și spiritului occiden- 
tal. În cartea sa, poetul începe cu o precizare absolut esențială și 
care ne semnalează o tradiție comună atât Apusului cât și Răsă- 
ritului. Această precizare îi era proprie și lui Eminescu, şi autorul 
spune: „între poezie şi proză există o diferență esențială”2%. 
Înaintea lui Eminescu, epoca preromantică pașoptistă cunoștea 
şi accepta această sciziune, care favoriza poezia, după cum se 
vede și dintr-o confesiune a lui Alexandrescu, în al său Memorial 
de călătorie. Provocat să evoce scriptic excursia în Oltenia, acesta 
îşi motivează absenţa versurilor și opțiunea prozaică astfel: 


„ca să înşel speranţa unora care așteptau versuri, ca să 
evit bănuielile altora, care nu prea cred adevărurile poeziii 
(cu toate că proza este asemenea de mincinoasă, cu osebire 
numai că minciunele celei dintâi mângâie inima şi înalță 
sufletul, iar ale celei din urmă sunt amari și păgubitoare), 
mă hotărâi în fine să scriu voiajul meu..."21. 


Ceea ce urmează după această precizare a lui Dionaș, 
desparte Europa de Apus de cea de Răsărit în două continente 
de gândire, care și-au urmat fiecare traiectoria sa (o diferenţă care 
s-a agravat din ce în ce mai mult de-a lungul istoriei, după ce s- 
au scindat doctrinar la 1054). Și aceasta, pentru că Occidentul 





24 Ştefan Augustin Doinaș, Măştile adevărului poetic, Ed. Cartea Ro- 
mânească, București, 1992, p. 7. 

241! Gr. Alexandrescu, Poezii. Proză, Ed. Minerva, București, 1985, p. 
210. 

înțelege prin proză universul, cosmosul (cel puţin așa susțin 
teoriile literare moderne, atâta timp cât practica poetică, mai ales 
cea romantică, ar putea să nuanţțeze în mod semnificativ sau 
chiar să contrazică această afirmaţie), tocmai acel cosmos care, în 
tradiția românească, este primul convorbitor cu omul în copilăria 
sa istorică (a se vedea literatura noastră veche, mai ales crono- 
grafele) şi individuală (a se vedea opera eminesciană). 


„Universul, văzut ca o imensă carte, fără început și fără 
sfârșit [...] conține proza lumii: de la colibacilul care privit 
la microscop, se arată a fi un fel de uzină extrem de diferen- 
țiată şi riguroasă, în care mii de enzime gravitează în jurul 
a mii de gene, şi până la spaţiul infinit în care se rotesc, după 
legi sempiterne, planetele şi stelele [...]. 

Toate acestea sunt, clipă de clipă, traduse din limbajul 
existenţei lor materiale în limba noastră articulată din cu- 
vinte [...], constituind pelicula invizibilă de mesaje informa- 
tive [informaţionale] care învăluie, ca un fel de logosferă, 
formată din câmpuri, unde şi particule, globul pămân- 
tes 242. 


Pentru gândirea ortodoxă tradițională, lucrurile stau cu 
totul altfel: 


„dacă noi putem cunoaște și gândi lucrurile, este 
pentru că ele sunt chipuri create plasticizate ale rațiunilor 
unei Raţiuni personale supreme. Dacă le putem exprima 
prin cuvinte este pentru că sunt cuvinte plasticizate ale 
Cuvântului adresate nouă. [...] Cuvântul personal [Dum- 
nezeu-Cuvântul] a pus în fața noastră gândirea Sa sau chi- 


22 Stefan Augustin Doinaș, Măştile adevărului poetic, op. cit., p. 7. 

pul creat al gândirii Sale plasticizate, la nivelul rațiunii și al 
putinţei noastre de exprimare, cu o putere creatoare pe care 
noi nu o avem”25. „Raţionalitatea exprimabilă a lumii” are 
„un Subiect care a gândit-o și a exprimat-o și care continuă 
să o gândească și să o exprime într-o flexionare continuu 
nouă, pentru subiectele create după Chipul Său”2*. 


Epoca modernă pașoptistă moștenește această viziune poe- 
tică asupra lumii, în contradicţie cu ceea ce spune Doinaș și ceea 
ce reprezintă tradiția apuseană. Pentru pașoptiști, 


„dacă visului şi imaginaţiei le revin de jure regimul 
poetic, trezia realităţii [a lumii umane decadente, imorale] 
cade de facto în proză. [...] Sunt deseori invocate, în această 
perioadă, mai în glumă, mai în serios, două varietăți homi- 
nide, omul poetic și omul prozaic. [...] Opoziția poezie/ 
proză poate caracteriza stiluri de viaţă diferite, antinomice: 
«Această latitudine poetică a vieţei de codru, în alăturare cu 
îngusta proză a orașelor»... (Hașdeu, Ursita). [...] Poate fi 
socotit un incitant paradox al vremii faptul că se tinde nu 
numai a socoti natura mai poetică decât prozaicul artefact 
uman, ci şi a considera poezia prin excelență naturală. 
Această îngemănare între poetic şi natural se probează indi- 
rect în numeroase rânduri în dizertaţiile lui Filimon despre 
artă [şi nu numai] 2%. 





2% Pr. Prof. Dr. Dumitru Stăniloae, Teologia Dogmatică Ortodoxă, vol. 
2, ediţia a II-a, Ed. IBMBOR, București, 1997, p. 9. 

244 Ibidem. 

25 Liviu Papadima, Literatură şi comunicare. Relaţia autor-cititor în 
proza pașoptistă şi postpașoptistă, Ed. Polirom, laşi, 1999, p. 74-75. 

Doinaș ne-a descris mai sus tabloul, scientizat şi prozaicat, 
al universului înconjurător, în care homo occidentalus nu mai 
descoperă nicio poezie. În consecință, acesta caută să-și creeze 
singur poezia, s-o descopere în altă parte decât în natură și în 
cosmos sau în sine însuși. În această situaţie, poetul vrea să 
transforme proza lumii în poezie, această proză fiind „reprezen- 
tată de dezvoltarea prodigioasă a limbajului științelor”2. Poetul 
modern apare ca un om care suferă de absenţa oricăror repere 
poetice în acest univers, într-o epocă ce învederează ființa umană 
ca homo faber în uzina lumii. 

Deducem că nu universul în sine este o proză pentru om, ci 
omul, modificându-şi propriul telos, îl percepe ca o realitate 
tăcută. Pentru că, în absenţa perspectivei teologice, care vede în 
cer o facere a mâinilor lui Dumnezeu (Ps. 18) sau în univers o 
scriptură cu litere de lumină, creaţia devine un cifru, o realitate 
ermetică — după cum recepta și Eminescu, sesizând corect ce în- 
seamnă percepția omului modern care desemantizează imaginea 
cosmică, care „ucide cu mintea tainele” (Lucian Blaga) și proiec- 
tează asupra cosmosului o mecanică şi o ştiinţă inventate de 
rațiunea sa autonomă: „O, cer, tu astăzi cifre mă înveţi” (0O,- 
ntelepciune, ai aripi de ceară!). 

Autorul nostru afirmă: „Din marea Carte a Universului lip- 
sesc [...] geneza și apocalipsa”2. Însă tăcerea universului, echi- 
valentă cu lipsa sesizării lui Dumnezeu în creaţie, îi face pe 
moderni să nu mai recepteze faptul că „Cerurile spun 
[Owmyovvrar narează] slava lui Dumnezeu şi facerea mâinilor 
Lui o vesteşte tăria. Ziua zilei rostește cuvânt și noaptea nopții 
vestește cunoaștere [yvoow]. Nu sunt graiuri, nici cuvinte, 
cărora să nu li se audă glasurile lor. Întru tot pământul a ieșit 


2 Stefan Augustin Doinaș, op. cit., p. 8. 
2 Idem, p. 10. 

glasul lor și întru marginile lumii cuvintele lor” (Ps. 18, 2-5, cj. 
LXXP. 

Nu, din Cartea Universului nu lipseşte nici geneza și nici 
apocalipsa! Eminescu le cunoaștea şi le citea din biblia cosmică, 
consultată împreună cu Biblia scrisă. Poetul se afunda în lectura 
cosmosului și nu se confunda cu gândirea dascălului sau cugeta- 
rea pitagoreică care mecanizează muzica sferelor și o încifrează. 

„Poezia ca erratum la proza lumii încearcă să le suplinească 
pe amândouă”, adică să ţină locul atât genezei, cât şi eshato- 
logiei. Însă, dacă poezia suplinește începutul și sfârșitul existen- 
ței temporale, mai este aceasta un joc aleatoriu sau o ficțiune 
pură? Ce fel de ficțiune pură poate suplini geneza şi apocalipsa 
universului? Pentru modernism, Liber Mundi se prezintă ca „text 
anonim al naturii”%0. E o pagină hieroglifică, scrisă de nimeni, 


„fără a genera întrebări cu privire la un ipotetic autor 
(Creator al lumii), la un eventual mesaj divin (Revelaţie), la 
o presupusă finalitate (Logosul apocaliptic)”%!. 


Însă aici sesizăm concepţia protestantă despre lume, pentru 
care Dumnezeu este absent din natură și nu poate fi găsit decât 
în Scriptură, în literă. Urmarea directă a acestui fapt este aceea că 
poezia nu mai poate fi regăsită în stare naturală în mantia cos- 
mosului, ci ea aparţine spaţiului culturii, în dialogul cultural din- 
tre texte, numit intertextualitate sau transtextualitate — sau trans- 
cendență textuală, în termenii lui Gerard Genette. Astfel, dacă 
filosofia modernă proiectează transcendențţa în conștiința umană 





248 Cf. Psalmii liturgici, traducere din LXX şi ediţie alcătuită de Pr. Dr. 
Dorin Octavian Picioruş, op. cit. 

2% Stefan Augustin Doinaș, op. cit., p. 10. 

2% Idem, p. 60. 

25! Ibidem. 

și o imanentizează, în acelaşi mod și teoria literară transferă me- 
sajul divin din cosmos în textul poetic şi în dialogul cultural al 
textelor. Aceasta a condus la situaţia în care poezia și-a transferat 
sediul din natură în cultură. Codul de semne și simboluri al 
poeziei nu mai este în natură, ci în cultură: 


„Exhibarea de sine a poetului liric se face întotdeauna 
pe o scenă de cultură, adică într-un cadru de ficțiune şi de 
convenţie [...], prin intermediul unui întreg sistem de sem- 
ne, al unui vast cod, care nu există niciunde în stare de 
natură, dar i se oferă zilnic în stare de cultură”22. 


Omul modern occidental are oroare de natură, pentru că 
natura este pentru el sinonimă cu natura umană căzută, cu pă- 
catul şi viciul, după cum susținea Baudelaire: 


„Cercetaţi, analizați tot ce este natural, toate acţiunile 
și dorințele omului pur natural: nu veţi afla nimic altceva 
decât oribilități. Tot ce este frumos și nobil este produsul 
rațiunii şi al gândirii. Crima, al cărei gust animalul uman îl 
deprinde încă din pântecele mamei sale, este de origine 
naturală. Virtutea, dimpotrivă, este artificială şi supranatu- 
rală [...] Răul se face fără efort, firesc, inevitabil; binele este 
întotdeauna rodul unei arte”25. 


Poate nu este lesne de înțeles pentru toată lumea, dar 
Baudelaire nu face decât să exprime dogma romano-catolică care 





2 Ştefan Augustin Doinaș, op. cit., p. 56. 

25 Cf. Matei Călinescu, Cinci fețe ale modernității (modernism, 
avangardă, decadență, kitsch, postmodernism), traducere de Tatiana Pătrules- 
cu și Radu Ţurcanu, posfață de Mircea Martin, Ed. Univers, Bucureşti, 
1995.p58. 

îl concepe pe om ca pe o ființă posedând o fire vicioasă, pentru 
care starea păcătoasă este cea naturală, iar starea de grație este 
supranaturală. În timp ce, pentru gândirea ortodoxă, natural este 
omul îndumnezeit, omul primordial, iar situaţia sa actuală este 
una anormală, a-naturală, cea în care „omul, în cinste fiind [în 
cinstea dintâi a Sfântului Adam, de fiu al lui Dumnezeu și ființă 
îndumnezeită], nu a înţeles, s-a alăturat dobitoacelor celor fără 
de minte și s-a asemănat lor” (Ps. 48, 13P%. 

Starea adamică este considerată, dogmatic, în Ortodoxie, ca 
fiind starea naturală a omului (0 știa și reafirma, în Anatolida, şi 
Heliade: „Urmând după Scriptură, lua-vom /.../ Drept arhetip de 
viață adamiana stare”), harul divin fiind intrinsec fiinţei umane, 
parte integrantă a ontologiei sale, iar pentru teologia romano- 
catolică și protestantă ea este starea supranaturală, dobândită 
prin acordarea graţiei create, în mod supranatural. Pentru roma- 
no-catolicism, omul natural este nedesăvârșit ontologic, păcătos 
și rău în esenţă, iar ceea ce îl face bun este supra-adăugarea, peste 
firea sa, a graţiei create, care nu îl transfigurează interior, nu îl 
preschimbă în mod esenţial, nu îi modifică natura. De aceea, în 
romano-catolicism şi în protestantism, nu există extaz duhovni- 
cesc și nici vederea lui Dumnezeu proprii Ortodoxiei isihaste. De 
aici cearta dintre Sfântul Grigorie Palama, pe de-o parte, şi Var- 
laam și Akindinos, pe de altă parte, care izbucnește în secolul al 
XIV-lea, dispută dogmatică care se prelungeşte până astăzi între 
teologia ortodoxă şi cea romano-catolică. 


„Kant, după câte ştim, spune mai mult decât că omul 
este ființă căzută (nu are intellectus archetypus”%5); el mai 
spune şi că e bine pentru om să fie așa, căci dacă ar cunoaşte 





254 Cf. Psalmii liturgici, op. cit. 
2% În latină: mintea arhetipală/ înţelegerea primordială, a primului 
om creat de către Dumnezeu. 

intuitiv legile, nu ar mai avea științe, iar dacă ar făptui direct 
binele, nu ar mai avea etică”25%. 


Şi tot „pentru Kant, în Critica puterii de judecare, este cifrată 
scrierea prin care ne vorbește natura”2%, adică e de neînțeles. Ne 
punem atunci întrebarea: Poetul modern este un eretic intențio- 
nal sau un iliterat, care, venind pe filieră teologică occidentală, a 
uitat alfabetul cosmic, codul de semne al universului? În raport 
cu această teologie a spaţiului lor pe care o resimt ca distantă, 
transferată însă inevitabil în artă, poeţii romantici francezi sunt 
„adepţi ai ereziei estetice denumite poezia inimii (la posie du 
coeur)”2%. De multe ori, se întâmplă ca poeţii să redescopere 
anumite semnificaţii tainice (precum romanticii — care încerca- 
seră o întoarcere la natură —, continuaţi într-o anumită măsură de 
simboliștii sau expresioniștii germani: Rilke sau Trakl, din care 
Heidegger şi-a extras filosofia despre artă și cu care Blaga, Doi- 
naș și alți poeți români și-au descoperit cumva afinități), într-un 
mod oarecum similar celui în care personajele lui Mircea Eliade 
redescoperă sacrul ascuns în profan. 

Dar poetul acesta nu este un nepăsător care exultă pentru 
că nu comunică şi nu Îl vede pe Dumnezeu lângă el, ci este un 
suferind și un tânjind: 


Din pajiști suav mirosind, de pe ţărmuri senine, 
Omul se-ntoarce în apa lipsită de flori, 
Şi, chiar de-i luceşte pe bolta-nstelată dumbrava, 
Cu fructe de aur, el scormone 





25% Constantin Noica, Viziunea metafizică a lui Lucian Blaga şi veacul al 
XX-lea, în vol. Lucian Blaga — cunoaștere şi creație. Culegere de studii, Ed. 
Cartea Românească, Bucureşti, 1987, p. 25. 

2 Rosa del Conte, op. cit., p. 318. 

25 Matei Călinescu, op. cit., p. 59. 

În grotele munţilor duri, iscodește în puțuri, 
Fuge de razele Tatălui Soare, la fel 
De necredincios, care râde de griji şi pe robi îi 
Lipseşte de marea sa dragoste. 


(Omul5 


Dumnezeu (Soarele), Cel exilat de teologia romano-catolică 
și protestantă din această lume în transcendenţă, nu mai dialo- 
ghează cu omul, iar poetul îndurerat fuge de El și totodată de 
frumuseţea universului, pentru că aceasta nu îi mai intermediază 
dialogul cu Creatorul cosmosului și al omului. Poetul se simte un 
logos însingurat, părăsit, mutilat dialogic, iar pe Dumnezeu Îl 
consideră neîndurător. Parafrazându-l pe Octavio Paz?%, care se 
referea la romantici, putem spune, extrapolând, că nereligiozi- 
tatea acestor poeţi este religioasă, chinuită. În mod sigur, senti- 
mentul lor religios este necanonic, pentru că, în septembrie 1907, 
papa a condamnat erezia modernistă în enciclica Pascendi Domi- 
nici gregis%!. 


2% Friedrich Holderlin, Poezii, în româneşte de Ștefan Augustin Doi- 
naș, |. Negoiţescu și V. Nemoianu, Ed. Univers, Bucureşti, 1971. 

260 Cf. Matei Călinescu, op. cit., p. 62. 

261 Cf. ldem, p. 76. 

Aici găsiți enciclica papală în întregime: 

http://www.vatican.va/holy_father/pius_x/encyclicals/documents/h 
f_p-x_enc_19070908_pascendi-dominici-gregis_en.html. 

Varianta în limba engleză. 

Până acum, nicio Biserică Ortodoxă nu a anatematizat vreun curent 
literar sau artistic. Există doi mari scriitori, Lev Tolstoi și Nikos Kazant- 
zakis, care au fost dați anatemei de către Biserica Ortodoxă Rusă şi, 
respectiv, Biserica Ortodoxă Greacă, dar nu şi un curent literar în 
întregime. 

Cu toată iradierea civilizației occidentale, pașoptiștii erau 
încă rezervaţi, după cum am văzut, în a accepta lăuntric senti- 
mentele culturale ale Apusului, conștienți de istoria lor naţională 
de rezistență împotriva unei viziuni asupra lumii şi existenței 
umane contrare propriei lor spiritualități şi tradiții. Modernii — și 
nu atât scriitorii, cât mai degrabă exegeţii — încep să sufere de 
amnezie şi să manifeste tot mai apăsat regrete (până vor ajunge 
la a acuza aproape în exclusivitate Ortodoxia pentru decalajul 
cultural al românilor față de Occident), așa cum, la începutul 
veacului al XX-lea, se plângea Sextil Pușcariu: 


„Într-o vreme când orice mișcare culturală se reflecta 
prin biserică, ortodoxismul nostru a fost evenimentul cu 
cele mai grave urmări pentru dezvoltarea noastră culturală, 
căci el ne-a legat pentru veacuri întregi de cultura Orien- 
tului [de fapt, de a Bizanțului, nu de a Orientului, pentru că 
Orientul e mare...], formând un zid despărțitor față de cato- 
licismul vecinilor noştri din vest şi din nord. 

Marea mișcare a Renașterii, care a cuprins — deși mai 
târziu decât pe alții — pe vecinii noştri poloni şi unguri, e 
strâns legată de catolicismul acestora [de la aceste suspine 
după Renaștere cred că s-a ajuns mai târziu la concluzia de 
a crea o Renaștere bizantină și apoi românească, analoage, 
pentru a putea trece peste imobilismul regretelor]. 





Trebuie precizat însă că, pentru concepția ortodoxă, anatema nu este 
o condamnare (şi cu atât mai puţin nu e soldată cu arderea pe rug), ci o 
constatare a autoexcluderii cuiva din sânul Bisericii. Cu toate acestea, 
Biserica Ortodoxă Română nici măcar nu a luat atitudine, oficial, faţă de 
vreun scriitor sau om de cultură care s-a manifestat cu ostilitate la adresa 
ei (şi sunt destui!), cu atât mai puțin nu a avut vreodată inițiativa pro- 
punerii unei anateme. 

Dacă ortodoxismul nostru a fost cea mai puternică pa- 
văză pentru conservarea limbii şi naționalității noastre 
[recunoștea încă Pușcariu — mai târziu nu s-a mai făcut men- 
țiune despre acest fapt], el a fost şi o piedică puternică și 
continuă pentru curentele culturale apusene. Chiar ideea de 
latinitate, care în mod firesc trebuia să apară odată cu trece- 
rea românilor prin școlile umaniste ale vecinilor noștri [po- 
loni], nu a avut multă vreme un răsunet covârșitor [aici am 
dubii: nu numai Ureche, Costin și Cantemir au susţinut lati- 
nitatea, ci și un lerarh ca Dosoftei, prin chiar atenţia pe care 
a acordat-o termenilor latini în traducerile sale la cărţile de 
cult ale Bisericii]. În schimb însă, Orientul cu fantazia-i vie 
și cu nepotolita-i sete de forme nouă și culori îmbelșugate, 
lumea aceea inventivă de care ne lega religiunea, îmbinată 
cu predispoziţiile etnice de origine mediteraneană ale firii 
noastre înzestrate, înainte de toate, cu un pronunțat simţ 
pentru măsură și armonie, a făcut ca în acest colț din sud- 
estul european stăpânit de români să se nască o cultură pro- 
[940 e62âz 


Așadar, până la urmă, e bine sau e rău că, fundamentaţi pe 
„ortodoxism”, cum zice autorul, am rezistat curentelor culturale 
apusene, cu obstinație, mai multe secole — fapt care, în definitiv, 
a născut o cultură proprie? Închidem aici paranteza, remarcând 
însă că dihotomia ortodoxie-catolicism era privită, inclusiv din 
punct de vedere literar, ca un aspect esenţial al dezvoltării cultu- 
rale a românilor, motiv pentru care cred că dezbaterea noastră 
nu e nepotrivită sau nenecesară. Mergând mai departe pe firul 
studiilor lui Doinaș și al receptării teoriilor culturaliste occiden- 





262 Sextil Puşcariu, Istoria literaturii române. Epoca veche, ediţie îngrijită 
de Magdalena Vulpe, postfață de Dan C. Mihăilescu, Ed. Eminescu, Bucu- 
reşti, 1987, p. 20-21. 

tale, aflăm că poezia modernă este o realitate „personal-imper- 
sonală”2?5, fiindcă „interlocutorul fiind un text, subiectul este de 
asemenea un text'26%. 

Caracterul personalist al dialogului se estompează, din mo- 
ment ce se anulează comunicarea dintre Logosul divin, logosul 
uman și logosul cosmic, pe care o receptăm la un nivel maxim în 
literatura română veche și, exprimată simbolic, la Eminescu, dar 
şi ante și post-Eminescu, în poezia pașoptistă ori în cea modernă. 
Însăși contaminarea zilnică a poetului de cultură „se petrece cu 
prețul abolirii unicului, a hiperindividualului, a experienţei per- 
sonale”2%5. Poetul liric este însă sincer doar în aparenţă, căci el 
„nu-şi exhibă decât pudoarea”?%, o pudoare ontologică, pudoa- 
rea de a exista, de a avea o experiență personală, într-o lume 
anonimă. Atâta timp cât lumea este presupus impersonală, a 
nimănui — o operă neasumată şi nesemnată —, a-logică, nu poate 
fi receptată ca un logos cosmic. De asemenea, dacă identitatea (și 
chiar existenţa) Autorului operei cosmice nu contează, importan- 
ţa autorului uman se estompează și ea, făcând loc dialogului 
intertextual impersonal. 

Atunci întrebarea legitimă este aceea, dacă poezia modernă 
românească exhibă cu adevărat aceste trăsături, ca urmare a 
raportării practice la un univers fără rațiuni divine (logoi), fără 
logică dumnezeiască. Vom avea prilejul să observăm că datele 
poetice oferite de poezia românească, de textul liric în sine, nu 
concordă cu realitatea teoretică. Biografia artistică a lui Doinaș 
este ea însăși paradoxală, atâta timp cât poetul una teoretizează 
și alta mărturisește în practica poetică. În spaţiul literaturii ro- 
mâne moderne, această sciziune între teorie și practică literară 





2% Ștefan Augustin Doinaș, op. cit., p. 63. 
24 Ibidem. 

265 Idem, p. 55. 

“ceujeler, p.57. 

nu va fi singulară. E o poveste care începe de la contemporanul 
lui Eminescu, Macedonski (care nu depășește, ca mentalitate po- 
etică, epoca pașoptistă și are ca model tiparul poeziei profetice a 
lui Heliade, dar este teoreticianul poeziei viitorului şi al wagne- 
rismului poetic). lar în ceea ce-l privește pe Augustin Doinaș nu 
ştiu cât de mult se poate stabili o conexiune între teoriile de mai 
sus și resurecția baladei. 

De altfel, rezumând filosofia lui Heidegger (filosofie care 
are în vedere poezia lui Holderlin, Trakl şi Rilke, așezate în con- 
textul unei gândiri teologice edulcorate, dar cu profil protestant), 
concluziile nu sunt la fel de simplu de afiliat interpretărilor re- 
produse anterior: „Poezia e numirea care întemeiază ființa și 
esența tuturor lucrurilor”, având „caracter originar”. 


„Poemul originar [...] e deschiderea primordială, Sa- 
crul, care este primul poem, «poemul anterior oricărei spu- 
neri (das unvordichtet Gedicht), care a depășit deja în ros- 
tirea sa (uiberdichtet) orice rostire poetică»"2%7. 


Dacă poezia este esenţa și temelia (zice Heidegger) tuturor 
lucrurilor, atunci, printr-un simplu silogism, înseamnă că poezia 
este esența materiei și că universul este poezie și nu proză. De 
altfel, Heidegger mai spune și că: „în esenţa ei, orice artă este 
Poezie (Dichtung)”28 şi extragem de aici concluzia că inclusiv 
proza este (sau conţine), în esență, poezie. Doinaș constată că, în 
Elegiile duineze ale lui Rainer Maria Rilke, „lirismul constă în cele- 
brarea înfiorată tocmai a acestei copătrunderi între om și natură 
[...]. Unitatea pierdută, a omului cu Totul înconjurător, se regă- 





27 Idem, p. 41. 

28 Martin Heidegger, Originea operei de artă, traducere și note de 
Thomas Kleininger şi Gabriel Liiceanu, cu studiu introductiv de Con- 
stantin Noica, Ed. Humanitas, București, 1995, p. 100. 

sește — susține poetul — grație unei retrageri în cea mai intimă şi 
profundă interioritate...”, deoarece „înlăuntrul posedă caracte- 
risticile lui înafară” (în opinia lui Rilke), iar „omul (Dasein) nu 
este deloc «o interioritate monadică închisă, separată de tot ceea 
ce i-ar fi exterior»...”2%, ci se deschide, în extaz, spre lume. 

Doar că pentru Heidegger și filosofia germană, Totul nu 
este, ca în Ortodoxie, universul infuzat de harul lui Dumnezeu, 
ci este chiar un dumnezeu sau zeu, panteizat (a se remarca faptul 
că nu este o perspectivă de-religizată, ci doar de-creştinată), acel 
Sacru interpretat panteist în cultura germană și occidentală (înce- 
pând de la Spinoza), reprezentând lumea și universul, univers 
considerat de către ortodocşi ca fiind chipul plasticizat al gândirii 
lui Dumnezeu, imprimat și susținut în ființă de energia Lui dum- 
nezeiască necreată. 

Omul se dechide în extaz, în teologia ortodoxă, dar nu către 
lume, ci către lumina dumnezeiască a Dumnezeului treimic şi 
către Logosul care este sursa vieții. Pentru că lumea nu este logos 
și lumină din inițiativă proprie, iar muzica sferelor ar degenera 
în haos dacă aştrii cerești ar fi „din frâiele luminii şi ai soarelui 
scăpaţi” (Scrisoarea 1), ale luminii raționale sădite în ei de Lumina 
și Soarele care i-a creat ca să fie, totodată, şi lumini simbolice, me- 
tafore, poezie (și literatură) despre geneză și eshatologie, pentru 
cerul minții și pentru lumina înțelepciunii umane. 


2% Stefan Augustin Doinaș, op. cit., p. 43-44. 

O altă tradiţie literară: 
iarna ca anotimp spiritual” 


Am discutat în capitolul anterior despre viziunea aștrilor 
cerești și a cerului înstelat ca peisaj mistic tradițional în operele 
poeţilor noştri. Un alt peisaj tradițional-simbolic este cel al mării, 
al mării intempestive sau al diluviului — am văzut, pe parcursul 
cărții noastre, identitatea semantică a acestui topos la Varlaam, 
Antim, Cantemir, poeţii prepaşoptiști și pașoptiști, reprodus ul- 
terior şi în lirica modernă -— dar şi cel al iernii duhovnicești, des- 
pre care intenționăm să facem câteva aprecieri în cele ce urmea- 
ză. 

În tradiţia literaturii noastre vechi, iarna este foarte des 
asociată, în cărțile noastre, cu un anotimp duhovnicesc al nero- 
dirii sufletului și al viscolirii lui de patimi. Acest sezon spiritual 
neprielnic poate fi pus în legătură fie cu traiectoria individuală a 
vieţii, fie cu destinul unui neam întreg sau al umanităţii. Şi 
pentru că adesea este ignorată aproape cu desăvârșire descen- 
denţa unor mari teme și motive ale literaturii culte, din literatura 
religioasă, ne propunem să urmărim felul în care literatura ro- 
mână cultă s-a dezvoltat în dependenţă de mentalitatea și de 
tradiția ortodoxă, cu tot nihilismul de suprafaţă pe care îl mani- 
festă unele producţii literare și cu tot cortegiul de declaraţii care 
par (sau chiar sunt) beligerante la adresa Ortodoxiei sau a lui 





270 Am publicat mai întâi acest capitol sub forma unor articole online: 
https://www.teologiepentruazi.ro/2007/09/19/iarna-duhovniceasca-i/ 
https://www.teologiepentruazi.ro/2007/09/29/iarna-duhovniceasca-ii/ 
https://www.teologiepentruazi.ro/2008/09/01/ou-sont-les-neiges- 

dantan-unde-suntfemeile-de-altadata/. 

Dumnezeu. Acestea vor să excludă substratul de natură religi- 
oasă al frământărilor literare, aruncându-l în mod nemotivat, dar 
deliberat, în derizoriu, şi să scoată în schimb în prim plan, o 
atitudine de frondă sau de indiferentism religios, care ar caracte- 
riza cultura şi literatura română modernă, în ansamblu. 

Credincioșilor ortodocşi care sunt prezenţi la Slujbele 
Bisericii şi care citesc frecvent cărți de predici, cuvinte duhovni- 
ceşti, Acatiste sau alte rugăciuni, le este, credem noi, foarte 
familiară asociaţia dintre anotimpul hibernal, însoţit de feno- 
mene meteorologice ostile supravieţuirii, și perioadele de ispitire 
și de suferință profundă duhovnicească din viața creștinului, în 
vremea cărora el trece prin adevărate furtuni și viscoliri sufle- 
teşti, prin îngheţ duhovnicesc greu de îndurat. Această compara- 
ție este simplă și ușor de perceput de către oameni, dar nu sim- 
plistă. Ea are o întemeiere scripturală, după cum vom vedea, și 
este regăsibilă și în literatura română, de la începuturile sale și 
până în perioada modernă. 

Cel mai adesea, iarna apare în context antitetic, în relaţie de 
antinomie cu primăvara, reperul simbolic al Învierii. Inițiem 
excursul nostru demonstrativ cu exemple din Cazaniile noastre 
vechi, dar și din Cronici (Letopiseţe). 

În Cazania ortodoxă a lui Coresi, din 1581 (căci prima, de la 
1567, era calvină, deşi era destinată ortodocșilor), aflăm un prim 
text de acest fel (pe care — îndreptându-l — îl reproducem în ver- 
suri, spre o mai intimă comparaţie cu poezia propriu-zisă): 


Drept aceea, fraților, 
să ne nevoim cu veselie 
și cu cântări, 
să prăznuim înnoirea praznicului 
acestuia, 
şi această vreme de primăvară. 

Şi să ne arătăm toţi 
Învierii lui Hristos 
bucurându-ne 
și ca niște jigănii [ființe] 
omorâte de iarnă, 
ce-și leapădă mâhnirea, 


unde văd toate făpturile întregindu-se 
şi iară învie, 
cum vedem și pământului 
răsărindu-i iarbă, 
și pomii înflorind 
și toate jigăniile jucând, 


marea făcându-se lină 
și toată lumea primenindu-se 
și spre bine adăugându-se 
și înnoindu-se. 


Şi iată, 
acelea sunt fără suflet și fără grai 
Și aşa se bucură 
și se veselesc 
și se luminează Învierii lui Hristos, 


cu cât mai vârtos noi, oamenii, 
ce suntem în cuvântul 
și în chipul lui Dumnezeu cinstiți, 
datori suntem a ne curăţi fiecare 
și a ne lumina 
și a ne îndeletnici 
în veselie dumnezeiască 

și a ne îndrepta pe calea vieţii celei bune 
și să ne înnoim 
şi să ne umplem de 
mirosenia [mireasma]| 
şi dulceața Duhului Sfânt?!. 


În această secvenţă este vorba de iarna spirituală, simbo- 
lizând adăstarea în păcate, ca antipod al învierii și de bucuria 
depășirii acestui anotimp în care viața veșnică nu poate să prindă 
rădăcini și să înflorească în noi, din cauza gerului necredinţei. 

Într-o manieră similară, în Cazania lui Varlaam, iarna apare 
ca închipuind erezia iconoclastă. Învingerea ei reprezintă, pentru 
creștinii ortodocşi, adierea primăvăratică şi binefăcătoare a sfin- 
tei și adevăratei credinţe (din nou, am atenuat fonetismele mol- 
dovenești): 


Cumu-s iarna 
vi[s]cole și vânturi răci 
Şi vremi geroase, 
de carile să îngreuiadză oamenii 
și sămt [sunt] supăraţi 
în vremea iernei, 


iară deaca vine primăvara 
ei se iușurează de aceale 
de toate 
și să veselesc, 
căce c-au trecut 
iarna cu gerul 





271 Coresi, Evanghelie cu învățătură (1581), publicată de Sextil Puşcariu 
și Alexie Procopovici, Ed. Atelierele grafice Socec & Co, Societate ano- 
nimă, București, 1914, p. 133-134. 

ȘI s-au ivit 
primăvara cu caldul 
și cu seninul, 


aşe și în vremea de demult 
au fost viscole 
şi vânturi de scârbe 
și de dosădzi 
pre oameni 
ca și într-o vreme de iarnă??. 


Textul acesta, în redactare varlaamiană, este citat în toate 
istoriile literaturii române, ca model de frumuseţe și de expre - 
sivitate literară. O primă dovadă de translare a acestui topos din 
literatura religioasă în literatura cultă (deşi la vremea respectivă 
nu existau asemenea taxonomii) o constituie regăsirea lui în Leto- 
pisețul lui Miron Costin. Prezenţa lui într-o formă nedisimulat 
împrumutată din cărțile ortodoxe este și o probă indubitabilă a 
faptului că mintea unui mirean cărturar nu era, pe atunci, esen- 
țial distinctă de a unui Ierarh al Bisericii. Miron Costin transferă, 
prin urmare, simbolismul hibernal din perimetrul Bisericii în cel 
al istoriei, însă în mod fundamental, iarna rămâne și acum un 
prototip alegoric al vremurilor tulburi, al perioadelor de încer- 
care duhovnicească pentru oameni, chiar dacă factorul negativ îl 
reprezintă, de această dată, un domnitor nevrednic: 


Ce cum floarea şi pomeții 
şi toată verdeața pământului 
stau ofilite 
de brumă căzută peste vreme, 


22 Varlaam, Cazania (1643), op. cit., p. 30. 

ȘI apoi, 
după lină căldura soarelui, 
vin iară la hirea [firea] 
şi la frâmseţele sale 
cele împiedecate de răceala brumei, 
aşea și ţara, 
după greutăţile ce era la Radul-vodă /.../, 
au venitu fără zăbavă 
țara la hirea sa, 
și până la anul 
s-au împlut de tot bivșugul [belșugul] 
și s-au împlut de oameni??. 


Iarna este o metaforă a înghețului duhovnicesc al omenirii 
pentru Antim Ivireanul, care ipostaziază omiletic Nașterea Mân- 
tuitorului într-un context mundan în care: 


Era pre la miezul iernii, 
când pământul şi apele 
sunt îngheţate de ger 
și de vânturile cele reci; 
și Fecioara tânără şi ruşinoasă, 
care nici din casă 
nu era obicinuită a ieşi, 
şi, fiind aproape de a naşte, 
purcede pre o cale grea 
ȘI cu anevoie ca aceasta. 

Şi, apropiindu-să de Vithleem, 
doară s-ar fi găsit 
vreo casă cuvioasă, 


2%5 Miron Costin, Opere, vol. I, ediţie critică de P. P. Panaitescu, EPL, 
București, 1965, p. 71-72. 

ca să nască 
Fecioara aceasta într-însa, 
iară însuşi lubitorul de sărăcie, 
Domnul, 
au pohtit într-o coșare smerită, 
ca să Se nască274. 


Noi nu cunoaștem prea bine amănuntele meteorologice cu 
privire la Ţara Sfântă, ale vremii în care S-a născut Hristos în 
Betleem, dar Antim a descoperit forma cea mai potrivită prin 
care să reprezinte în mintea ascultătorilor vicisitudinile unui 
drum anevoios din Galileea în Iudeea, parcurs de Sfântul Iosif şi 
Preacurata Fecioară, pentru a se împlini făgăduinţa făcută Sfinţi- 
lor Protopărinți Adam și Eva, aceea de a se naște lumii un Mân- 
tuitor. Aluziile cu privire la frig, ger sau sărăcie nu sunt însă des- 
criptiviste, ci duhovnicești şi ele caracterizează starea în care se 
afla lumea, omenirea la acea dată, în care, în miezul iernii, Se 
naște Dumnezeu pe pământ. Acest topos al iernii ca simbol al 
vremurilor nefavorabile, nefericite, a intrat ulterior din cărțile 
religioase în literatura cultă și îl întâlnim în epoca prepașoptistă 
și paşoptistă, dar și în perioada modernă. Zilot Românul scrie sti- 
huri îndurerate după moartea celei de-a doua soţii, în care iarna 
este un anotimp simbolic al suferinței: 


Nu e lucru de mirare la ghenar a furtuna, 
Furtună cât să dea spaima că lumea va răsturna, 
Nici la luna lui iulie a fi cu prisos călduri, 
Căci la vremea lor au toate rânduitele măsuri. 
Dar la mai sau la aprile să vezi zădufuri sau ger, 
Nu poate fi alt nimica decât mânie din cer. 


274 Antim Ivireanul, Opere, op. cit., p. 196. 

De aceea, ticăloase Ștefane, ajung atât, 
Ajungă atâtea lacrămi, nu mai plânge amărât, 
Căci vezi bine că te arse și te-ngheaţă singur mai, 
Când nu-i ger, nici e căldură, ci cum e mai bine de trai. 
Apoi trebuie să judeci c-aceasta ce-ai petrecut 
E răsplată de la Domnul, când au vrut și cum au vrut??. 


Aceeași valoare simbolică o au anotimpurile și la Conachi: 
„De nouă ori până astăzi pământul colindător/ Au călătorit pe 
crugul soarelui nemişcător./ De nouă ori primăvara cu veșmân- 
tul înflorit/ Şi iarna cu cărunteţa pe pământ s-au învârtit”...(Jalo- 
ba mea). Cârlova se va întoarce melancolic către ruinele unui tre- 
cut măreț, când se va simți viscolit de suferință: „Așa și au acum, 
în viscol de dureri,/ La voi spre uşurinţă cu triste viu păreri” 
(Ruinurile Târgoviştii). Grigore Alexandrescu va recurge și el la 
această comparație alegorică ce implică similitudinile dintre exis- 
tența umană şi manifestările capricioase ale anotimpului rece: 


După vara cea bogată 
Vine iarna-ntărâtată. 
Bate vânt îngrozitor. /.../ 


Primăvara,-a ei zâmbire 
De ce-nvie a ta simţire, 
Iarna nu ţi-o-nchipuiești? /.../ 


Până n-ajungi timpul rece, 
Bucură-te de natură: 





275 Zilot Românul (Ştefan Fănuţă), Opere complete, ediţie îngrijită, stu- 
diu introductiv, note, comentarii și indici de Marcel-Dumitru Ciucă, Ed. 
Minerva, București, 1996, p. 219. 

Apoi când vremea va trece 
Peste-a inimii căldură, /.../ 


Şi de lume și de toate 
Impreună ne-om desface. 


(Prieteșugul și amorul) 


De când pierdui părinţi-mi trei ierni întregi trecură, 
Trei ierni, căci după ierne viața-mi socotesc, 
Căci zilele-mi ca iarna de viscoloase-mi fură, 
Copaci din miezul iernii ce vânturi îi clătesc. 


(Miezul nopței) 


M-aş duce unde zboară atâtea rândunele, 
Când viscolul începe, când vin vremile rele; 
Pe pasur'le verdeței ca ele m-aș ivi. /.../ 
Dar iarăși m-aș întoarce când firea ar zâmbi. 


(Așteptarea) 
La Bolintineanu motivul iernii se împletește cu cel al vieţii 
ca o mare în furtună şi cu al limanului liniștit și dumnezeiesc — 


provenind tot din cărțile Bisericii —, în poemul Invocație: 


Tu, ce-ai sădit în inimi speranţa şi credinţa, 
Căci una fără alta nu poate exista, 

Ce-aduci după durere surâsul și dorința 
Şi după vijelie un soare a lumina; /.../ 


Aruncă o cătare asupra țării mele; 
Ea este ca o barcă pe un ocean plutind 
Când geme uraganul în noaptea fără stele, 
Ce încă o suflare ş-o vom vedea perind. 


Trimite-ne, o, Doamne, lumina Ia cerească, 
Căci lungă fuse noaptea în care suspinăm; 
Ca să vedem furtuna ce va să ne răpească 

Şi sub un mal ferice un port să căutăm! 


Aceeași valoare simbolică a motivului hibernal o remarcăm 
şi la Heliade: „Inima-mi obosită, şi nu de ani, nu încă,/ Griji, 
datorii, povară pe ea se grămădesc;/ Valuri, criveţe-ntr-însa ca-n 
vulcănoasă stâncă/ Izbesc, se-nfrâng cu muget, mai repezi năvă- 
lesc.// Pe la-nceputul verii, vifore preageroase/ Asupra-i se răs- 
coală s-o-ngheţe-aci pe loc/.../ Un foc! și ca acela ce arde-ntr-o 
câmpie/ Albită de troiene şi toată-n vijălie,/ Ce arde ca să arză, de 
vânturi spulberat” ...(Destăinuirea). 

Nici în celebrele pasteluri ale lui Vasile Alecsandri, tabloul 
iernii nu este pictat la modul pur-peisagistic, simplist, ci el înve- 
derează o psihologie mai adâncă, o tendinţă spre reculegere şi 
spre priveghere pe care o aduce în suflet recluziunea sezonieră, 
acesta scufundându-se în cugetarea despre condiția umană și a 
întregii creaturi: 


O! farmec, dulce farmec a vieţii călătoare, 
Profundă nostalgie de lin, albastru cer! 
Dor gingaș de lumină, amor de dulce soare, 
Voi mă răpiți când vine în ţară asprul ger!... 

Afară ninge, ninge, și apriga furtună 
Prin neagra-ntunecime răspânde reci fiori, 
lar eu visez de plaiuri pe care alba lună 
Revarsă-un val de aur ce curge printre flori. /.../ 
Atunci inima-mi zboară la raiul vieţii mele, 
La timpul mult ferice în care-am suferit, 
Şi-atunci păduri și lacuri, și mări, și flori, şi stele 
Intoană pentru mine un imn nemărginit. 


Așa-n singurătate, pe când afară ninge, 
Gândirea mea se primblă pe mândri curcubei... 


(Serile la Mirceşti) 


Ziua ninge, noaptea ninge, dimineța ninge iar! 
Cu o zale argintie se îmbracă mândra ţară; 
Soarele rotund și palid se prevede printre nori 
Ca un vis de tinereţe printre anii trecători. 


(Iarna) 


Fumuri albe se ridică în văzduhul scânteios 
Ca înaltele coloane unui templu maiestos, 
Şi pe ele se așază bolta cerului senină, 
Unde luna își aprinde farul tainic de lumină. 


O! tablou măreț, fantastic!...Mii de stele argintii 
În nemărginitul templu ard ca veşnice făclii. 

Munţii sunt a lui altare, codrii — organe sonoare 
Unde crivățul pătrunde, scoțând note-ngrozitoare. 


(Mezul iernei) 


Noaptea-i dulce-n primăvară, liniștită, răcoroasă, 
Ca-ntr-un suflet cu durere o gândire mângâioasă. 
Ici, acolo, cerul dispare sub mari insule de nori, 
Scuturând din a lui poale lungi şi răpizi meteori. 


(Noaptea) 


Adevărate alegorii, decriptabile numai prin recursul la sim- 
bolistica veche, sunt ușor de identificat în număr destul de mare 
la Mihail Eminescu. Deși Eminescu este cunoscut mai mult ca 
poet al naturii văratice, iarna ocupă un loc deosebit în lirica sa. 
Prezența anotimpului hibernal, cu pelerina sa de fenomene nega- 
tive, ostile, este, ca şi în literatura noastră veche religioasă, o 
constantă pur simbolică a liricii eminesciene. Eminescu parafra- 
zează din cărţile Bisericii chiar și nelipsita antiteză iarnă — 
primăvară/ vară. Şi tot din volumele vechi găsite de el în casa pă- 
rintească sau în bibliotecile Mănăstirilor — tomurile groase și 
roase de molii de care amintește adesea — iarna are semnificație 
duhovnicească, fiind un simbol al tulburării sufletești, al nefe- 
ricirii, al viscolirii de gânduri negre. 

O ipostază duhovnicească a autorului o regăsim în poemul 
Melancolie, la care am mai făcut referire anterior, în care Emi- 
nescu își face autoportretul ca o „biserică-n ruină”, cu ferestrele 
și uşile sparte și cu icoanele învechite sau în culori estompate. O 

asemenea relatare este corectă din perspectivă ortodoxă, unde 
oamenii sunt temple ale lui Dumnezeu. Eminescu își recunoaște 
ruina bisericii sale interioare, a sufletului său, într-un context is- 
toric al epocii moderne în care: 


Bogată în întinderi, stă lumea-n promoroacă, 
Ce sate și câmpie c-un luciu văl îmbracă; 
Văzduhul scânteiază şi ca unse cu var 
Lucesc zidiri, ruine pe câmpul solitar. 


Descrierea aceasta eminesciană o putem localiza poetic în- 
tre Alecsandri şi Bacovia, pentru că poartă pe struna versurilor 
tonalități comune ambilor poeţi, deşi pare că pe cei trei îi despart 
prăpăstii literar-ideologice de netrecut. Limbajul și ritmul sunt 
mai degrabă proprii lui Alecsandri, dar sentimentul de criză ne 
apropie de Bacovia. Dezamăgirea profundă provocată de neîm- 
părtășirea iubirii îi provoacă poetului, cel mai adesea, reflecții în- 
tunecate, care îi zugrăvesc în minte tablouri hibernale, viscoliri 
cataclismice. Așa se întâmplă în mai multe poeme: 


Departe sunt de tine și singur lângă foc, 
Petrec în mine viața-mi lipsită de noroc, 
Optzeci de ani îmi pare în lume c-am trăit, 


Că sunt bătrân ca iarna?6, că tu vei fi murit. 


(Departe sunt de tine) 


276 Metafora 1-a fost inspirată de Bolliac (Carnavalul). 

De câte ori, iubito, de noi mi-aduc aminte, 
Oceanul de gheaţă mi-apare înainte /.../ 
Iar peste mii de sloiuri, de valuri repezite 

O pasăre plutește cu aripi ostenite /.../ 

Suntem tot mai departe deolaltă amândoi, 

Din ce în ce mai singur mă-ntunec și îngheț... 


(De câte ori, iubito...) 


Ca iarna cea eternă a Nordului polar 
Se-ntinde amorţirea în sufletu-mi amar, 
Nimic nu luminează astei pustietăți, 

Doar sloiurile par ca ruine de cetăţi, 
Plutind de asprul vi[s]col?” al morţii cei de veci... 
Tu ramură-nflorită...pe visul meu te pleci! 


(Apari să dai lumină) 


Ce? Când luna se strecoară printre nouri, prin pustii, 
Tu cu lumea ta de gânduri după ea să te aţii? 
Să aluneci pe poleiul de pe ulițele ninse...? /.../ 
Şi în gându-mi trece vântul, capul arde pustiit, 
Aspru, rece sună cântul cel etern neisprăvit... 


(Scrisoarea IV) 


277 Eminescu zice „vicol”, ca şi Varlaam, iar nu viscol, folosind așadar 
un termen arhaic, ca de alte multe ori în opera sa. 


DA 


În Scrisoarea V este reiterată antiteza dintre visul de iubire, 
„feeria unui mândru vis de vară”, şi inima de gheaţă a femeii. 
Iubirea face ca anotimpul inimii să fie văratic („Când în inimă e 
vară”...) şi încearcă să dezghețe cu căldura sa „raza ochilor ei 
reci”, însă frigul polar din sufletul femeii ipocrite nu se topeşte. 

Întotdeauna decorul natural al iubirii este văratic la Emi- 
nescu și presupune nenumărate sugestii care ţin de transgresarea 
dimensiunilor finite ale lumii acesteia, pentru a intra în grădina 
fericirii veşnice, acolo unde iarnă şi suferință nu există. 

În Ce te legeni..., iarna devine un motiv de nefericire de pro- 
porții cosmice, căci „larna-i ici, vara-i departe”. O altă metaforă 
a gerului sentimental, care aduce în scenă decorul glacial al ipo- 
criziei, se referă la „judecătorii” cei cu „nenduraţii ochi de ghea- 
ță”, criticii adică, de data aceasta, aceia care denigrau versurile 
sale din invidie (Criticilor mei). Lor le dedică următoarele versuri, 
împrumutând tot din literatura veche religioasă, motivul nero- 
dirii, al stârpiciunii duhovnicești: „Critici voi, cu flori deșarte,/ 
Care roade n-aţi adus -/ E uşor a scrie versuri/ Când nimic nu ai 
de spus”. 

În nuvele, Eminescu este când realist — 


„larna, de gerul cel amarnic, trăsnea grinda în odaie [a 
lui Dionis], crâşcau lemnele și pietrele, vântul lătra prin gar- 
durile şi ramurile ninse; ar fi vroit să doarmă, să viseze, dar 
gerul îi îngheţa pleoapele şi-i painjinea ochii. [...] Şi-n ase- 
menea momente, în lungile și friguroasele nopţi de iarnă, 
crede cineva cum că el, redus până la culmea mizeriei, de- 
venea trist? Așa era [în] elementul său”? —, 


când descriptiv-poetic: 


275 Eminescu, Proză literară, op. cit., p. 38. 

„Într-o noapte am văzut un spectacol măreț. [...] Codrii 
bătrâni trosneau amorţiţi de iarnă, stelele și luna erau mai 
palide-n cer, cerul însuşi părea mai sur. Era unul din acele 
spectacole măreţe, din acele tablouri uriașe, pe care numai 
Dumnezeu le poate zugrăvi pe tabla întinsă a lumei, înain- 
tea ochilor uimiţi şi a inimei înfrânte”? (Geniu pustiu). 


Să trecem însă de la Eminescu la Bacovia, pentru care iarna, 
ca și pustiul interior, sunt o constantă lirică indubitabilă. Poezia 
lui Bacovia este plină de referinţe la anotimpul hibernal, de care 
se leagă strâns obsesia extincţiei, sentimentul claustrării și al 
îngropării sub balastul de zăpadă. Ninsoarea este fără sfârșit, 
este un „potop” (Decembrie), „ninge prăpădind /.../, ninge ca-ntr- 
un cimitir” (Nevroză), „În ecouri bocitoare/ Vine iarna, vine-acuși 
/...] lată, ninge peste fire /.../ Milogiri de cimitire” (De iarnă) etc. 

În lirica bacoviană apare foarte limpede asociaţia dintre 
iarnă și păcat. În poemul Singur, este „Potop, cad stele albe de 
cristal/ Şi ninge-n noaptea plină de păcate; /.../ Şi ninge-n mie- 
zul nopţii glacial /.../ Şi tu iar tremuri, suflet singuratic” ...Este 
un oximoron psihologic şi duhovnicesc, cel la care recurge Baco- 
via, ilustrând ninsoarea care cade peste păcate. 

Într-o cântare din Minei, din 1 ianuarie, am aflat expresia 
„iarna păcatului”: 


Legea plinind Făcătorul legii 
cu trupul astăzi 
de bunăvoie se taie împrejur, 
tăiere făcând iernei păcatului 
şi a striga dăruind: 
Bine ești cuvântat, 


27% Idem, p. 136. 

Dumnezeul părinţilor noștri?5! 


Şi puţin mai departe, în slujba de pe 2 ianuare, o altă cântare 
spune: 
Ca o rândunea prea cinstită, 
vestind primăvara cea înțelegătoare, 
stătut-a Botezătorul înaintea 
celor ce sunt în iarna nemăsuratelor greșeli 
şi a celor ce rabdă pururea 
viforul duhurilor celor protivnice 
prin prea cumplite patimi%!. 


Frica de gerul pe care îl aduce păcatul în suflet şi de iadul 
glacial este mai mult decât evidentă la Bacovia. Un alt poem care 
aduce în prim-plan aceeaşi realitate, poartă titlul, la prezentul 
continuu, Și ninge: 


Şi ninge în orașul mare 
E noaptea plină de orgii, 
Iar prin saloane aurii 
S-aud orchestre, și fanfare. 


Femei nocturne, singurele 
La colţ de stradă se aţin, 
Desfrâu de bere şi de vin 

Prin berării, şi cafenele. 





23 Mineiul lunei lui ianuarie, ediţia a III-a, Ed. Tipografia Bisericească 
din Sfânta Monastire Cernica, 1926, p. 25. Ediţia a II-a era din 1846, din 
care ediţia citată de noi a păstrat prefața. 

21 Idem, p. 46. 

De orbitoare galantare 
De diamant, și de rubin... 
Şi de averi orașu-i plin, 
Şi ninge în orașul mare!... 


În poemul Plumb de iarnă, iarna spirituală demonică, ce a 
pus stăpânire peste inimile oamenilor, răceala contactelor inter- 
umane, indiferentismul şi egoismul suprem fac să încremenească 
între viață și moarte, într-un tablou glacial, întreaga panoramă a 
vieții sociale: 


Ninge secular, tăcere, pare a fi bine, 
Prin orașul alb, doar vântul trece-ntârziat — 
Ninge, parcă toţi muriră, parcă toţi au înviat... 
Dorm volumele savante-n îngheţatele vitrine. 


Printre ziduri, peste turnuri depărtate, 
Ninge cu nimic în noaptea vastă, ning bancnote — 
Numai vântul singur plânge alte note.... 
Umbra mea se adâncește-n cartiere democrate. 


Ninge grandios în orașul vast cum nu mai este, 
Ning la cinematografe grave drame sociale, 
Pe când vântul hohoteşte-n bulevarde glaciale... 
— Dar cine poate să explice această tristă poveste? 


Bacovia este poetul care ne oferă panoplia completă a sufe- 
rințelor provocate de lipsa iubirii şi a comuniunii într-o societate 
modernă secularizată. Antiteza, de inspiraţie biblică, iarnă — pri- 
măvară, pe care poeţii noștri au împrumutat-o din cărțile vechi, 
am regăsit-o şi la Blaga („Să laşi în urmă o iarnă cu viscole,/ cu 
tenebre și suferinţi, e ușor,/ o, cât de uşor, când în martie/ auzi, 

prin frunze uscate, mari osteneli,/ un cărăbuș de aur/ făcându-și 
drum în lumină” — Convalescenţă), dar şi la alţi scriitori. 

Motivul iernii este unul tradiţional creştin și bizantin, îm- 
prumutat din Dumnezeiasca Scriptură, din literatura patristică și 
din imnografia bisericească. larna este asociată cu suferința. 
Astfel, plecând de la versetul „Rugaţi-vă ca să nu fie fuga voastră 
iarna, nici sâmbăta” (Mt. 24, 20)/ „Rugaţi-vă, dar, ca să nu fie fuga 
voastră iarna” (Mc. 13, 18), dintr-o profeție a Mântuitorului, prin 
care vestește sfârșitul lumii, un imn din Triod grăieşte astfel: 


Fuga cea din ziua sâmbetei și de iarnă 
spunând-o Învățătorul, 
cu pildă grăiește de tulburarea veacului de acum 
celui de al șaptelea, 
întru care va veni ca iarna sfârşitul??. 


Probabil de aceea, în viziunea eshatologică din Scrisoarea I: 
„planeţii toți îngheaţă”... 
În Penticostar, un verset psalmic este prelucrat astfel: 


Cei ce seamănă în austru 
cu lacrimi dumnezeiești, 
secera-vor spice de viață veșnică 
[în vara Împărăției], întru bucurie28. 


Mergând pe filiera temei centrale a Ecclesiastului, deșertă- 
ciunea deşertăciunilor, Frangois Villon compunea, în secolul al XV- 
lea, Balada doamnelor de altădată (Ballade des dames du temps jadis), 
cu celebrul refren „Ou sont les neiges d'antan?”, în care nu făcea 


22 Triodul, op. cit., p. 556. 
253 Penticostar, Ed. IBMBOR, București, 1999, p. 134. 


282 


decât să împrumute o față feminină unei teme predilecte în omi- 
liile Sfinţilor Părinţi. 

Tema era cea a evocării nestatorniciei lumii și a oamenilor, 
prin întrebarea, reluată ca un ecou din veac în veac: unde sunt 
bărbaţii iluştri ai istoriei, eroii sau împărații de a căror frică 
tremura pământul? Sau...Od sont les neiges d'antan? Numai că 
Frangois Villon, în literatura franceză, a preferat să asocieze scli- 
pirea iluzorie a frumuseții și a slavei celor pământești cu caracte- 
rul fragil al feminităţii. 

Despre fragilitatea vieţii şi despre deșertăciunea existenței, 
urmând Sfântului Solomon, au scris Plutarh, Euripide, Deme- 
trius din Faler, Tibul, Properţiu, Ovidiu (pe când era exilat la 
Tomis), Cicero, Horaţiu și Vergiliu (de la ultimul ne-a rămas 
versul celebru: fugit irreparabile tempus)*. 

În omiliile ortodoxe care au urmat tradiţia veterotesta- 
mentară, erau invocate numele unor mari împărați din care n-a 
mai rămas decât amintirea și a căror faimă și măreție a trecut ca 
visul și ca nălucirea. Motivul acesta, al lui „Ubi sunt qui ante 
nos?”, specific unui Sfânt Părinte ca loan Gură de Aur, dar și 
întregii literaturi patristice, a străbătut secolele şi literatura euro- 
peană, după cum arăta şi Ramiro Ortiz într-o lucrare a sa2%. În 
literatura română este regăsibil la Sfântul Neagoe Basarab, Miron 
Costin (Viața lumii), Dimitrie Cantemir (Divanul), Antim Ivirea- 
nul etc. 

Îl vor instrumenta apoi mulţi alți scriitori români, ca Bolinti- 
neanu în Conrad sau ca Eminescu în vastul său poem, Memento 
mori, întrebându-se unde este gloria împăraților şi a civilizaţiilor 
care astăzi nu mai sunt, care au pierit „cu sunet” (Ps. 9, 7). 





24 Cf. Dan Horia Mazilu, Recitind literatura română veche, vol. Il, Ed. 
Universității București, 1998, p. 97-98. 

2% Ramiro Ortiz, Fortuna labilis. Storia di un motivo poetico da Ovidio a 
Leopardi, Ed. Cultura naţională, București, 1927. 

Sfântul loan Gură de Aur a predicat îndelung despre năluci- 
rea celor trecătoare care sunt ca umbra și ca visul (și considerăm 
noi că este o sursă mult mai probabilă pentru visul vieții acesteia 
din opera eminesciană, mult mai aproape de mediul cultural al 
lui Eminescu decât maya brahmană) şi despre labilitatea vremii 
și implicit a vieţii noastre, care trece precum anotimpurile. 

Zice Sfântul loan Hrisostom: 


„Niciodată nu rămâne iarnă întruna, niciodată vară, 
nici primăvară, nici toamnă întruna, ci toate trec, zboară şi 
se duc. Și ce să mai spun? Poate despre flori? Ce voieşti? 
Poate să spun despre demnități, despre împărați, care astăzi 
sunt și mâine nu sunt? Despre cei bogaţi? Poate despre clă- 
dirile cele strălucite? Poate despre noapte și zi? Ori despre 
soare sau despre lună?...Nu cumva poate din cele ce vedem 
rămâne ceva pentru totdeauna? Nimic, ci numai sufletul 
din noi... Viața aceasta este o scenă de teatru și vis (Ss. n.), căci 
precum când se ridică cortina pe scena teatrului toate se 
risipesc şi toate visurile zboară când se arată raza luminei, 
tot așa și acum [...] toate se strică, toate se nimicesc și dis- 
palli ae, 


La fel se exprima, în Glossă, şi Eminescu: „Privitor ca la 
teatru/ Tu în lume să te-nchipui”... 

Un argument că este vorba de o temă creștină (sau însușită 
de creștini în primele decenii și veacuri de creștinism) în lirica 
eminesciană, derivată din cea a deşertăciunii, ne este oferit de 
următoarele versuri: „Priveşte astă viață ca pas spre mântuire 





2% Sfântul loan Gură de Aur, Explicarea Epistolei pastorale de la 1 
Timotei, traducere din limba elină, ediţia de Oxonia, 1861, trad. de 
Arhiereu Theodosie A. Ploeșteanu, Ed. Atelierele grafice Socec & Co., So- 
cietate anonimă, Bucureşti, 1911, p. 143. 

/.../ A vieţii comedie mișcată e de aur -/ Când scena astei vieţe 
e-al mântuirei faur” (Femeia?...măr de ceartă). 

Așadar: Unde sunt cei sau cele care nu mai sunt? Priviţi zăpa- 
da, filosofați cu privirea, cum zice Sfântul loan Gură de Aur, şi 
înțelegeţi că repede curgătoare spre moarte sunt cele de pe pă- 
mânt... 

Uneori, Eminescu voia să se confunde cu poza romantică a 
unui revoltat/ insurgent/ revoluționar, însă adevărata sa dorință 
este pacea, pacificarea lăuntrică, a sa și a altora: „Voit-am a mea 
limbă să fie ca un râu/ D-eternă mângâiere...și blând să fie cântu- 
i” (Icoană şi privaz). 

Eminescu avea motive să fie sceptic şi fără ajutorul lui Scho- 
penhauer („pesimismul lui Eminescu nu este rezultatul lecturilor 
din Schopenhauer”%7), cu atât mai mult cu cât recepta adânc du- 
rerile veacului său, fără să se eschiveze în fața suferinței, ca 
Alecsandri sau ca mulţi alţi contemporani. Însă atașamentul său 
profund față de tradiţie, față de istoria, cultura și spiritualitatea 
veche românească, atașament pe care nu îl au Schopenhauer, 
Nietzsche sau poeții demonici, răzvrătiți, față de propria lor 
tradiţie, ne orientează spre o altă motivaţie, de ordin moral, a 
scepticismului său, ca şi spre dezvăluirea unei interiorități cu 
totul deosebite față de a celor pomeniți. 


2% Mircea Scarlat, Istoria poeziei româneşti, vol. |, op. cit., p. 130. 

Memento mori și O,-nţelepciune, ai aripi de ceară. 


Nostalgia Paradisului şi căutarea lui Dumnezeu 


Aș dori să văd faţa lui Dumnezeu, 
zise el unui înger, ce trecea. 


Sărmanul Dionis?2% 


Celălalt ideal al vieţii sale, anterior și preeminent visului de 
iubire, a fost cel al cărturăriei, al înțelepciunii care se poate de- 
prinde şi prin care dorea să descopere tainele cele mai adânci ale 
lumii, ale universului şi ale ființei umane. 


2% Acest capitol are la bază articolul de aici: 

https://www.teologiepentruazi.ro/2008/09/07/eminescu-si- 
ortodoxia-o-ntelepciune-ai-aripi-de-ceara-xx/. 

Am introdus, însă, revăzute și adăugite (adăugirile au apărut trep- 
tat, atât pentru ediția din 2010, cât și pentru cea din 2015 a cărții mele 
Epilog la lumea veche, vol. 1. 2), şi alte articole — fără a fi reproduse în ordine 
- conținând diverse exegeze ale mele la poemul Memento mori sau analize 
literare care au interferat tematic cu studiul principal: 

https://www.teologiepentruazi.ro/2008/01/15/eminescu-si- 
ortodoxia-iii/ (Vise de tipul vedeniilor duhovniceşti în proza eminesciană), 

https://www.teologiepentruazi.ro/2008/01/27/eminescu-si- 
ortodoxia-gandul-lui-dumnezeu-v/, 

https://www.teologiepentruazi.ro/2008/03/19/eminescu-si- 
ortodoxia-dacia-si-cetatea-raiului-viii/, 

https://www.teologiepentruazi.ro/2009/01/28/eminescu-si- 
ortodoxia-o-posibila-sursa-ortodoxa-pentru-viziunile-cosmice-din- 
sarmanul-dionis-xxiv/, 

https://www.teologiepentruazi.ro/2010/08/07/ce-mai-e-prin- 
univers/ (comentarii ale Sfinţilor Părinţi la zilele Genezei). 

25 Eminescu, Proză literară, op. cit., p. 53. 

Biografia poetului ne descoperă, de altfel, cu asupra de mă- 
sură, faptul că a fost un însetat al lecturii și al cunoașterii. În 
poemele eminesciene se pot observa dilemele adolescentului 
Eminescu, care oscila între a se dedica exclusiv studiului și me- 
ditației, cu o pasiune ascetică, sau a se încredința chemărilor 
iubirii (Floare albastră, Scrisoarea II etc.). L-a ales pe primul și s-a 
întors la el mereu, cu fidelitate, în dezamăgirea sa amoroasă, dar 
nici întru acesta nu a cunoscut împlinirea, așa cum ne descoperă 
în două dintre marile sale poeme, Memento mori şi O,-nțelepciune, 
ai aripi de ceară. 

În Memento mori, mesajul acesta e contextualizat istoric. Poe- 
tul a avut pretenţia să picteze tabloul istoriei lumii, în liniile sale 
esențiale. Poemul, de dimensiuni epopeice, e o istorie a căderilor 
umane, începând de la originile lumii până la sfârşitul ei. Între 
căderi, o inserează şi pe a sa, fără a se menaja, ca și în Melancolie. 

Privegheat de nelipsita lună, „luna argintie, ca un palid dul- 
ce soare” (chip palid-simbolic al înțelepciunii solare, divine, şi 
care mai ghidează încă gândirea nostalgic-romatică în noaptea 
omenirii, cuprinse de „forma cugetării reci”), poetul coboară de 
la o lume ideală, formulată după modelul originar-religios al Pa- 
radisului în care „sfinţii se preimblă în lungi haine de lumină”, 
până când ajunge la istoria lumii care este o sumă de secven- 
țialităţi, terminate cu epuizarea și înserarea cugetărilor: „Înse- 
rează şi apune greul soare-n văi de mite”. Decriptarea versului 
apare spre sfârşitul poemului: „e apus de Zeitate ş-asfinţire de 
idei”. Vom reveni. 

Aceeași concepție despre Paradis o regăsim și în alte poeme, 
ca spre exemplu în drama Ștefan cel Tânăr, în care apare Ştefan 
cel Mare vorbind cu boierii, înainte de moarte: „Eu mă duc/ La 
insula aceea scăldată-n ape sânte/ Unde din arbori negri cânt 
sfinți cu glasuri blânde/ Şi unde luna-i soare, vărsând gândiri de 
aur/ Pe lumea liniștită”. 

Despre luna care, în Impărăţia lui Dumnezeu, va lumina ca 
soarele, ne informează Scriptura, pe care o citează şi Dimitrie 
Cantemir în Divanul său: 


„Adevereşte: lumina lui [a Raiului, a lerusalimului ce- 
resc] iaste Mielul, căci noapte nu va fi acolo (Apoc. gl. 21, sh.25). 

Şi Isaiia: Nu va mai apune soarele tău (gl. 60, sh. 20). O, 
luminoasă să va lumina lumii preface, precum dzice: Fi-va 
lumina lunii ca a soarelui şi lumina soarelui înşeptită (Isaiia 
gl. 30, sh. 26)”2%. 


Observăm că lumina lumii și lumina lunii sunt aici sino- 
nime. Interpretarea tradițională, pe care o oferă și Cantemir, e 
aceea că lumina lunii simbolizează înţelepciunea acestei lumi 
(irizarea ei harică), care este acum parţială și care va deveni ca a 
soarelui, când oamenii vor vedea pe Soarele-Dumnezeu în față. 

Imaginea Paradisului este recurentă în poem. Insistăm pe 
acestă discuţie, pentru că există două naturi în poezia lui Emi- 
nescu: una paradisiacă, edenică, și alta, care este natura cosmică, 
ce păstrează multe trăsături ale purității și frumuseţii ei origi- 
nare, care are elementele unui spațiu securizant, dar nu are ace- 
leaşi virtuți ca Paradisul, ci este numai tinda lui, pridvorul. 
Această natură nu deţine datele unei fericiri eterne, ci numai ur- 
me, semne nostalgice (Blaga le va numi rune, din cauza necla- 
rității lor pentru conștiința modernă). 

Civilizația umană ideală, în concepţia poetului, este civili- 
zația paradisiacă, polisul edenic, Cetatea Raiului, a lerusalimului 
celui de sus — în antiteză cu „orașul lacrămilor”2!, cum numește 





2% Dimitrie Cantemir, Divanul sau Gâlceava înțeleptului cu lumea sau 
Giudeţul sufletului cu trupul, ediţie critică de Virgil Cândea, postfață şi 
bibliografie de Alexandru Duţu, Ed. Minerva, Bucureşti, 1990, p. 104. 

21 Antim Ivireanul, Opere, ed. cit., p. 190. 

Antim Ivireanul pământul acesta, care e „valea plângerii” (Ps. 83, 
7). 

Eminescu susține acest lucru, între paranteze romantice, 
atunci când elogiază, în Memento mori, lumea configurată ca un 
Paradis al Daciei antice — dar şi împărăţia soarelui și a lunii —, 
după ce, anterior, trecuse în revistă marile civilizaţii care s-au 
succedat în istorie, care s-au înălțat şi au decăzut și care formează 
însăşi panorama deșertăciunilor la care face referire subtitlul poe- 
mului Memento mori (da fapt, unul din titlurile rămase în ma- 
nuscris, pentru că Memento mori este titlul dat ulterior de Căli- 
nescu). Eminescu a oscilat între mai multe titluri: Tempora mutan- 
tur, Vanitatum vanitas, Skepsis, Cugetări, Panorama deşertăciunilor, 
Diorama”?, pentru ca apoi Călinescu să-i dea numele: Memento 
mori. 

Toate acele civilizaţii, fiind creaţie umană şi edificii ale idea- 
lurilor umane vane, babilonice, care nu se confundă cu voia lui 
Dumnezeu, sunt „deșertăciunea deșertăciunilor” (Eccl. 1, 2), 
pentru că „gândurile oamenilor sunt deșarte” (Ps. 93, 11). 

În viziunea lui Eminescu, cetatea umană ideală este numai 
aceea care se confundă cu natura creată de Dumnezeu, care este 
astfel o parte organică din cosmos, pentru că acest cosmos este 
creația Sa şi nu se luptă împotriva voii Sale veșnice, ci curge în 
sensul pe care i l-a proniat Ziditorul lui. O astfel de cetate, fiind 
parte integrantă a cosmosului, a universului, este una paradisi- 
acă, în opoziţie cu cea de tip babilonic sau faraonic. Astfel îşi 
închipuie Eminescu civilizația străbunilor săi, a vechilor daci: 


Lângă râuri argintoase, care mișcă-n mii de valuri 
A lor glasuri înmiite, printre codrii, printre dealuri, 
Printre bolți săpate-n munte, lunecând întunecos, 


2% Cf. L.[adislau] Găldi, Stilul poetic al lui Mihai Eminescu, Ed. 
Academiei RPR, București, 1964, p. 110. 

Acolo-s dumbrăvi de aur cu poiene constelate, 
Codrii de argint ce mișcă a lor ramuri luminate 
Şi păduri de-aramă roşă răsunând armonios. 


Munţi se-nalță, văi coboară, râuri limpezesc sub soare, 
Purtând pe-albia lor albă insule fermecătoare, 
Ce par straturi uriaşe cu copacii înfloriți — 
Acolo Dochia are un palat din stânce sure, 
A lui stâlpi-s munţi de piatră, a lui streașin-o pădure, 
A cărei copaci se mișcă între nouri adânciți. 


Iar o vale nesfârșită ca pustiile Saharei, 
Cu de flori straturi înalte ca oăze zâmbitoare, 
Cu un fluviu care poartă a lui insule pe el, 
E grădina luminată a palatului în munte — 
A lui scări de stânci înalte sunt crăpate şi cărunte, 
Iar în halele lui negre strălucind ca și oțel 


Sunt păduri de flori, căci mari-s florile ca sălci pletoase, 
Tufele cele de roze sunt dumbrave-ntunecoase, 
Presărate ca cu lune înfoiete ce s-aprind; 
Viorelele-s ca stele vinete de dimineaţă, 

Ale rozelor lumine împlu stânca cu roșeaţă, 

Ale crinilor potire sunt ca urne de argint. 


Printre luncile de roze şi de flori mândre dumbrave 
Zbor gândaci ca pietre scumpe, zboară fluturi ca și nave, 
Zidite din nălucire, din colori și din miros, 
Curcubău sunt a lor aripi şi oglindă diamantină, 

Ce reflectă-n ele lumea înflorită din grădină, 

A lor murmur împle lumea de-un cutremur voluptos. /.../ 

Iară fluviul care taie infinit-acea grădină 
Desfășoară-în largi oglinde a lui apă cristalină, 
Insulele, ce le poartă, în adâncu-i nasc și pier; 
Pe oglinzile-i măreţe, ale stelelor icoane 
Umede se nasc din fundu-i printre ape diafane, 
Cât uitându-te în fluviu pari a te uita în ceri. 


Şi cu scorburi de tămâie și cu prund de ambră de-aur, 
Insulele se înalță cu dumbrăvile de laur, 
Zugrăvindu-se în fundul râului celui profund, 
Cât se pare că din una şi aceeași rădăcină 
Un Rai dulce se înalță, sub a stelelor lumină, 

Alt Rai s-adâncește mândru într-al fluviului fund. 


Pulbere de-argint pe drumuri, pe-a lor plaiuri verzi — o ploaie — 
Snopi de flori cireşii poartă pe-a lor ramuri ce se-ndoaie 
Şi de vânt scutură grele omătul trandafiriu 
A-nfloririi lor bogate, ce mânat se grămădeșşte 
În troiene de ninsoare, care roză străluceşte, 
Pe când salcii argintoase tremur sânte peste râu. 


Aeru-i văratic, moale, stele izvorăsc pe ceruri, 
Florile-izvorăsc pe plaiuri a lor viaţă de misteruri, 
Vântu-ngreunând cu miros, cu lumini aerul cald; 
Dintr-un arbore într-altul mreje lungi diamantine 
Vioriu sclipesc suspinse într-a lunei dulci lumine, 

Rar și diafan ţesute de painjeni de smarald. /.../ 


Asta-i Raiul Daciei veche, — a zeilor împărăție: 
Într-un loc e zi eternă — sara-n altu-n vecinicie, 
Iar în altul, zori eterne cu-aer răcoros de mai; 
Sufletele mari viteze ale-eroilor Daciei 

După moarte vin în șiruri luminoase ce învie — 
Vin prin poarta răsăririi care-i poarta de la Rai. 


Cetatea vechilor daci, ca şi plaiurile paradisiace pe care 
locuiesc ei, are legătură cu cerul, lumea de jos și cea de sus au o 
continuitate firească (o continuitate a cărei precizare am remar- 
cat-o şi în poezia anterior discutată): „Înrădăcinată-n munte cu 
trunchi lungi de neagră stâncă,/ Răpezită nalt în aer din prăpastia 
adâncă,/ Sarmisegetuza-ajunge norii cu-a murilor colți”. 

Din „epoca lui Miron Costin, Dosoftei, Cantemir” provine, 
de fapt, toposul elogierii Italiei, dar tot „din aceeași epocă a scri- 
sului românesc (sfârşitul secolului al XVII-lea) datează și moti- 
ve conexe acestui topos: filosofia ciclică a istoriei, idealizarea 
peisajului autohton, ba chiar și germenii dacismului, prezenți 
mai ales la Cantemir'”2%, identificabili mai ales în Hronicul vechi- 
mei a romano-moldo-vlahilor. 

Tabloul din Memento mori, la care ne referim, este mult mai 
vast și cuprinde mult mai multe strofe, pe care însă renunțăm a 
le reproduce în întregime, exemplele citate fiind (credem) sufici- 
ente. Este semnificativ faptul că asemenea imagini paradisiace, 
având aceleași virtuți ale Raiului primordial, le întâlnim și în alte 
poeme, ca Miradoniz, precum şi în nuvela Cezara, în descrierea 
insulei lui Euthanasius, în Sărmanul Dionis sau în Geniu pustiu. 

O variantă manuscrisă a poemului Memento mori cuprindea 
aceste versuri: 


De dau într-o parte mreaja ce, perdea trandafirie, 
După ea ascunde-apusul, văd o lume argintie, 
Şi-n câmpii albastre [ale cerului] îmblă generaţiile de sfinţi; 
Unii vezi cu fruntea creață de adâncu-nţelepciunii, 


2% Cf. Mihai Moraru, De nuptiis Mercurii et Philologiae, Ed. Fundaţiei 
culturale române, Bucureşti, 1997, p. 205. 

Alţii-n seninul credinţei și cu mirul rugăciunii, 
Ingerii prin rai îi poartă c-ochii mari, adânci, cuminţi. 


lar în mijlocul câmpiei, se ridică-n [...] soare 
Un deal verde şi în fruntea-i se usuc-o cruce mare, 
Aurită de lumina sfânt-a soarelui ceresc. 
Şi-ncet iar se desfășoară mreajă de aur eteric, 
Ochiu-mi se păienjeneşte privind sec în întuneric, 
Şi-n apusul negru, rece, ale nopţii umbre cresc. 


Prin câmpiile albastre și cu straturi de ninsoare 
Râuri de stele în valuri undele își desfășoară, 
Florile pe lugeri de-aur lune sunt ce blând sclipesc, 
Varsă-n lumea lor cerească o lumină viorie 
Ce străbate-n raze vineţi atmosfera argintie 
Şi cântări aeriene printre straturi lin roiesc2%. 


Imaginea cea mai percutantă este cea a florilor care „lune 
sunt ce blând sclipesc”, iar impresia vizionarismului constă 
tocmai în gigantismul imagistic, în dilatarea enormă a dimensiu- 
nilor. Fapt ce corespunde tradiţiei ortodoxe și credinței intime a 
poporului său, conform cărora patria este Raiul, şi nu pământul 
acesta, care nu este decât un loc de exil pentru oameni: 


„Raiul iaste zidit de Dumnădzău sus la răsărit pre 
munți înalţi și frumoși, unde-s vânturi vesele, nice foarte 
calde, nice foarte răci, și văzduh luminat. Că Raiul stă mai 
sus de pământ, ca o curte împărătească mai sus decât alte 
case. lară pământul acesta stă gios, făcut numei pentru fieri 


24 M. Eminescu, Opere, XV, ed. întemeiată de Perpessicius, p. 965. 

[fiare sălbatice] și pentru dobitoace, unde fu gonit Adam, 
pre carele și noi acmu lăcuim”2%. 


Pământul acesta este tinda Bisericii sau pridvorul Raiului, 
dar nu Raiul însuși, aşa cum, secondând literatura patristică, sus- 
țin cazaniile coresiene şi varlaamiene, precum și didahiile anti- 
miene, perspectivă care a trecut mai departe la pașoptiști, aşa 
cum ne dă mărturie, spre exemplu, Bolintineanu: „omul, ce zi- 
lele-l înșeală,/ P-această vale tristă pe care-i exilat” (Ziul6); „Oh! 
Spune, nu te saturi ca să mai strângi avere/ P-acest pământ de 
doliu pe care ești proscris?” (Conrad). 

Pentru tipul de viziuni giganteşti, pe care l-am ilustrat mai 
sus, Eminescu a avut ca surse Hexaemera (comentarii la zilele 
Creaţiei) care au circulat și la noi în tot evul mediu, ale Sfinţilor 
Vasile cel Mare?%, loan Gură de Aur, Ambrozie al Milanului, al 
lui loan Exarhul etc. De altfel, numărul unor astfel de scrieri în 
literatura patristică este destul de mare — și când spun patristică 
nu mă opresc la secolul al VIII-lea. 

Comparațţiile dintre elementele vegetale și aştrii cerești, 
foarte frecvente în poezia eminesciană, sunt inspirate de anumite 
comentarii ale Sfântului Vasile, la zilele creaţiei: 


2% Varlaam, Opere, alcătuire, transcriere a textelor, note și comentarii, 
glosar şi bibliografie de Manole Neagu, Ed. Hyperion, Chişinău, 1991, 268. 

2% Hexaimeronul Sfântului Vasile cel Mare era tipărit la 1826 astfel: 
Ale celor întru Sfinți Părinților noştri Vasile cel Mare și Grigorie Cuvân- 
tătoriul de Dumnezeu, Cuvinte puține oarecare din ceale multe, tălmăcite din 
limba ellinească de Ilarion Dascălul și Grigorie Dascălul și întâi tipărite în 
București, în Sfânta Mitropolie, la anul dela Hristos 1826. A fost reeditat 
în 2012, Ed. Predania, Bucureşti. Noi o să cităm, mai departe, o traducere 
nouă, dar care corespunde, în privința celor semnalate, tălmăcirii cunos- 
cute de Eminescu. 

„Dacă vreodată într-o noapte senină, privind frumu- 
seţea cea nespusă a stelelor, ţi-ai făcut o idee despre Arhi- 
tectul universului și te-ai întrebat cine a brodat cerul cu aceste 
flori (s. n.) şi te-ai gândit că în cele ce vezi pe cer, plăcerea 
este mai mare decât trebuinţa; şi iarăși, dacă ziua, cu mintea 
trează, ai cunoscut minunățiile zilei şi prin cele văzute te 
gândești la Cel nevăzut, atunci eşti pregătit să asculți cele ce 
se vor grăi și ești potrivit să faci parte din mulțimea care se 
găseşte în această biserică [textual: teatru] sfântă și fericită?”. 
[...] Pământul şi-a primit podoaba lui de la cele ce au răsărit 
în el; cerului i-a dat podoabă florile stelelor (s. n.) şi a tost împo- 
dobit și cu perechea celor doi luminători, care, ca niște ochi 
gemeni, se uită spre pământ...”2%. 


In același fel interpretează și Sfântul loan Gură de Aur crea- 
rea aştrilor cerești în ziua a patra, recurgând la același para- 
lelism între pământ și cer și între flori și stele: 


„Gândeşte-te, iubite, ce frumoasă e priveliștea cerului 
înstelat în miez de noapte! E mai încântător decât multe 
livezi şi grădini cu flori! E împodobit, ca și cu niște flori, cu 
fel de fel de stele, care-și trimit pe pământ lumina lor”2%. 


Dar şi Sfântul Ambrozie al Milanului: 





2% Sfântul Vasile cel Mare, Omilia a Vl-a din Omilii la Hexaemeron. 
Omilii la Psalmi. Omilii şi cuvântări, cu traducere, introducere, note și indici 
de Pr. D.|umitru] Fecioru, în col. PSB, vol. 17, Ed. IBMBOR, București, 
1986, p. 131. Sublinierile ne aparțin. 

2% Idem, Omilia a VII-a, ed. cit., p. 147. 

2% Sfântul loan Gură de Aur, Omilii la Facere |, cu traducere, 
introducere, indici şi note de Pr. D.[umitru] Fecioru, în col. PSB, vol. 21, 
Ed. IBMBOR, Bucureşti, 1987, p. 83-84. 

„Etenim quanto majorem his gratiam creator donavit, 
ut aer solito amplius solis claritate resplendeat, dies sere- 
nius luceat, noctis illuminentur tenebrae per lunae stella- 
rumque fulgorem, coelum velut quibusdam floribus coro- 
natum, ita ignitis luminaribus micet, ut paradiso putes ver- 
nante depictum spirantium rosarum vivis monilibus reni- 
ENE su. 


Mai înainte, Bolintineanu sesizase şi el această oglindire, 
care are sursă patristică: „În nori s-ascunde luna şi cerul fără 
lună/ Mai viu luceşte-n noapte cu splendida-i cunună [de stele]./ 
E cerul ce se miră în câmpul înflorit/ Sau câmpul se răsfrânge în 
cerul strălucit?” (Aleiza); „Şi stelele, flori d-aur, în spaţiu drag se 
scaldă” (Fericirea); „Și stelele, flori d-aur în câmpii din eter;/ 
Această simpatie între pământ și cer...; Scânteie-albastra mare 
sub ploaia sa de stele/ Şi luncile-eterate cu florile de foc”...(Con- 
rad). Metafore asemănătoare se pot regăsi în lirica lui A. de La- 
martine, unde cerurile sunt numite „champs d'azur” (L'Hymne 
de la Nuit)%! sau „beaux astres! fleurs du ciel dont le Lis est jaloux” 
(Les etoiles)%2. 

Pentru cine ar opina că trebuie stabilită o filiație cu poezia 
franceză și că Lamartine trebuie considerat ca punct de pornire 
al dezvoltărilor ulterioare din poemele lui Bolintineanu și Emi- 


3% Sfântul Ambrozie al Mediolanului, Comentariu la Hexaemeron în 6 
cărți, în PL 14, col. 190A. 

Traducerea noastră la textul citat din latină: „Într-adevăr, Creatorul 
a dăruit acestora multă frumusețe, încât aerul singur strălucește de marea 
lumină a soarelui, ziua este limpede, întunericul nopții este iluminat de 
razele lunii și ale stelelor, cerul, ca și cum ar fi încununat de cineva cu flori, 
aşa scânteiază cu focul luminătorilor, încât crezi că vor dăinui ca să împo- 
dobească Raiul ca nişte coliere vii de trandafiri înflorind parfumați...”. 

301 În franceză: câmpii de azur (Imnul nopții). 

302 dem: frumoase stele! Flori ale cerului pe care crinul este gelos (Stelele). 

nescu, mărturisim că expresiile româneşti ni se par mult mai 
apropiate de cele patristice evocate mai sus. În opinia noastră, 
chiar dacă Lamartine le-a sugerat poetizarea acestei exegeze teo- 
logice, ea nu le era necunoscută poeților români. 

Lamartine folosea şi el aceleaşi surse — ca dovadă că, în ace- 
leaşi versuri, vorbeşte despre „la Iyre des cieux”5%, iar imaginea 
universului creat de Cuvântul lui Dumnezeu ca o liră este de la 
Sfântul Atanasie cel Mare (contagiată sau nu de muzica sferelor, 
în metafora lamartiniană). De asemenea, nu credem într-o coin- 
cidenţă tropic-estetică, în ce privește preferința poeţilor români 
pentru această relatare celestă, care să excludă o rațiune psiholo- 
gică și spirituală profundă. Credem, aşadar, că nici lui Bolinti- 
neanu și — cu atât mai mult —, nici lui Eminescu nu le era necu- 
noscută exegeza patristică tradițională, explicația împodobirii 
cerului oferită în Biserică. 

Spre exemplu, în același poem, Lamartine contemplă cerul 
înstelat ca un „labyrinthe de feux ou le regard se perd”%*, dar 
această metaforă — şi altele ca ea — nu este reprodusă nicăieri în 
lirica noastră pașoptistă ori în cea eminesciană, pentru că nu 
oferă semnificații comune ariei răsăritene, care să incite conștiin- 
ţa poeţilor noștri. Să nu fi fost destul de seducătoare stilistic, 
destul de fecundă pentru eminesciene zboruri cosmice ale ima- 
ginaţiei? Nu acesta poate fi răspunsul, ci acela că, deși motivul 
labirintului nu este cu desăvârşire absent din literatura română 
veche, el are doar conotaţii negative. Pornind de la hermeneutica 
vasiliană şi patristică, în general, care nu ne îndoim că îi erau cu- 
noscute, Eminescu, purtat de elanuri vizionare, a putut concepe 
metafore de genul celor pe care le putem descoperi în frag- 
mentele poetice reproduse anterior. 


3% In franceză: lira cerurilor. 
304 Idem: „labirint de foc în care privirea se pierde”. 

Acestea, prin amploare, dovedesc că Eminescu era la curent 
cu hermeneutica milenară și abisală pe care o presupuneau, sin- 
gura care poate justifica un avânt vizionar de o asemenea gran- 
doare: „poiene constelate, /.../ Tufele cele de roze sunt dum- 
brave-ntunecoase,/ Presărate ca cu lune înfoiete ce s-aprind;/ 
Viorelele-s ca stele vinete de dimineaţă,/ Ale rozelor lumine 
împlu stânca cu roșeaţă..., /.../ Aeru-i văratic, moale, stele izvo- 
răsc pe ceruri,/ Florile-izvorăsc pe plaiuri a lor viață de 
misteruri”...(a se remarca, în ultimele două versuri, paralelismul 
dintre nașterea/ izvorârea/ originarea stelelor pe cer şi a florilor 
pe plaiuri, cu aluzie la puritatea originară a creaţiei); „Florile pe 
lugeri de-aur lune sunt ce blând sclipesc,/ Varsă-n lumea lor ce- 
rească o lumină viorie/ Ce străbate-n raze vineți atmosfera argin- 
tie”... etc. Astfel de hiperbolizări și-ar fi putut afla, de asemenea, 
un temei în descrierea unor peisaje edenice în hagiografii, pre- 
cum acea binecunoscută lui Eminescu Viață a Sfântului Macarie 
Romanul, în traducerea lui Dosoftei”: 


„ȘI iarăş|i] venim la un loc cu părău mare, și băum de 
ne săturăm, slăvind pre Dumnădzău. Și era-n amiadzădz[i], 
pripăc, și ședzum lăngă pârău sfătuind ce vom face, și din 
pârău eşiia lumină de strălumina. Și socotim în patru părțile 
lumii, și nu sufla vânturile de la noi. Și-ntr-alt chip sufla vân- 
turile acealea. Şi unghiul despre apus era vearde, a ceriului, 
ca prajii. lară a răsăritului ca trestiia. lară miadză-noaptea 
ca sângele curat. lară amiadzădzul alb ca omătul. Și stealele 
ceriului era mai străluminate, şi soarele mai herbinte, cu 7 părti. 
Și copacii preste măsură de mare. Și mai deșli] şi mai rodițlil şi 
munțâi aceia mai naltli] decât pre la noi şi mai faeşli] [frumoşi] 


30% Cf. [Sfântul] Dosoftei, Viaţa şi petreacerea Svinților (laşi, 1682-1686), 
B.A.R., CRV 73, f. 76-82". 

(s. n.). Şi pământul acela luminat ca focul şi cumu-i laptele, 
şi pasările pre fealiu careaș în cântecul ei”'%6. 


Exemplele de acest fel din poetica eminesciană pot fi însă 
mult mai cuprinzătoare şi vor mai apărea pe parcursul acestei 
cărți. Imaginile acestea poetice sunt înrudite cu viziunile cosmice 
și paradisiace din Sărmanul Dionis şi Geniu pustiu și pot fi 
insuflate şi de alte surse ortodoxe, ca Hexaemeronul lui loan Exar- 
hul (scriitor bisericesc bulgar, din secolele X-XI): 


„Când văd cerul împodobit cu stele, cu sori și cu lune 
(subl. n.), pământul împodobit cu ierburi și copaci, marea 
bogată în toate soiurile de peşti şi de perle, ajungând apoi 
să iau seama la om, mintea mi se rătăceşte de minunare şi 
nu izbutesc a pricepe cum este adăpostit într-un trup atât 
de mărunt atâta înălțare a spiritului, care îmbrățișează 
întreg, pământul şi merge încă și mai sus decât cerurile. De 
ce este legat acest intelect? Şi când iese din corp, cum stră- 
bate el tavanele încăperilor, cum merge dincolo de văzduh, 
cum depășește norii, soarele, luna, cercurile ei, stelele, ete- 
rul, cerurile şi în aceeași clipă se găsește în corpul omului? 
Cu ce aripi se înalță? Pe ce căi zboară? Nu izbutesc a ur- 
mări!'507, 


O asemenea atitudine explică elanurile vizionare ale lui 
Dionis/ Dan. Libertatea de gândire a poetului și expansionismul 


3% A se vedea cartea noastră, Studiu despre „Viaţa Sfântului Macarie 
Romanul”, Teologie pentru azi, Bucureşti, 2014, p. 8, cf. 

https://www.teologiepentruazi.ro/2014/10/31/studiu-despre-viata- 
sfantului-macarie-romanul/. 

307 Cf. Rosa del Conte, Eminescu sau despre Absolut, op. cit., p. 399-400, 
n. 17. 

cosmic și cognitiv sunt îngăduite de permisivitatea cugetării bi- 
zantine și est-europene şi de aceea Eminescu își îngăduie să 
asimileze osmotic în filosofia sa structurile interogative ale lui 
Kant sau ale altor filosofi, scriitori şi gânditori ai epocii, la care 
face referire în nuvele. Chiar o sintagmă ca atare, „sori și lune”, 
apare în Memento mori, în descrierea luptei dintre zeii daci şi cei 
romani: „Lupta-i crudă, lungă, aspră. Lumin pavezele dave,/ Sori 
şi lune repezite printr-a norilor dumbrave/ Ard albastrele armu- 
re ale zeilor romani”. 

Şi revenind la poemul epopeic Memento mori, în care Emi- 
nescu contemplă însăși epopeea istoriei umane, a gândurilor și 
idealurilor omeneşti, putem pune în paralel Raiul Daciei şi dis- 
trugerea lui, cu măreția şi decăderea celorlalte civilizații umane, 
ca să înțelegem mai bine viziunea eminesciană. Celelalte civiliza- 
ţii umane nu sunt crescute din natura însăși, nu au legătură și 
continuitate cu cerul, cu lumea de sus a Sfinţilor, a strămoșilor, 
nu intră în ordinea cosmică zidită de Dumnezeu, ci sunt con- 
cepute după calcule omenești, direct proporțional cu trufia 
omenească care le proiectează. Ele încearcă să ia cu asalt cerul, în 
loc să fie o reflectare a lui, un chip al Împărăției celei de sus, așa 
cum este lumea dacilor. Nefiind integrate în ritmul și în rosturile 
naturale, firești, ale lumii create de Dumnezeu, cetăţile şi civiliza- 
țiile care se construiesc din trufia umană, care au la temelie păca- 
tul mândriei, sunt măcinate treptat de înseși păcatele omenești și 
sfârșesc în distrugere și în ruină. Natura cotropeşte aceste ruine, 
odinioară falnice zidiri, ironizând nădejdea vană a constructo- 
rilor, a creatorilor umani. Faima și măreţia lor, idealurile de 
mărire ale oamenilor, rămân numai o umbră și o vagă amintire, 
pe care toată creaţia lui Dumnezeu (păduri, munţi, mări şi râuri) 
le îngână dureros, creaţie care are perenitatea gândului lui Dum- 
nezeu și care rămâne sublimă și după moartea civilizaţiilor. 

Postum, despre Babilon vorbește „aerul” care „se-ncheagă 
în tablouri mincinoase”, iar Egiptul e reprodus de „toat-a apei ș- 
a pustiei și a nopții măreție” care „se unesc să-mbrace mândru 
veche-acea împărăţie/ Să învie în deşerturi şir de visuri ce te 
mint”. În vreme ce amintirea Eladei e refăcută în „imagini de ta- 
lazuri” ale mării de azur. Babilonul a fost odinioară „cetate mân- 
dră cât o ţară, o cetate/ Cu muri lungi cât patru zile, cu o mare de 
palate”3. Regele Nabucodonosor, cu „schimbătoarea lui gân- 
dire”, avea impresia că ţine „o lume-n mâna-i”. Ironia lui Emi- 
nescu este cât se poate de usturătoare la adresa acestuia: „Ce-i 
lipsea lui oare-n lume chiar ca Dumnezeu să fie?/ Ar fi fost 
Dumnezeu însuși, dacă — dacă nu murea”. Se observă lesne că 
poetul urmează îndeaproape Scriptura în caracterizarea lui Na- 
bucodonosor (Daniel, cap. 3-4). 

Asemenea lui, Sardanapal stă culcat „la mese-n veci în- 
tinse”, încântat fiind de „vinuri dulci, mirositoare și femei cu 





3% Folosind informaţii de la Sfântul leronim și de la Sfântul Beda, 
Antim descrie astfel cetatea Babilonului: „leronim, la Isaia [comentariu la 
Isaia], zice pentru Vavilon, cum că s-au zidit într-o câmpie; însă cetatea 
era în 4 cornuri și de la un corn până la altul erau 16.000 de pași. Iară (în) 
curtea ei, adecă unde şădea împăratul, era turnul, carele s-au zidit în urma 
Potopului şi să numește turnul lui Vavil, a căruia înălțime era de 3.000 de 
paşi; întru care era ulițele de marmură şi beserici de aur; ulițele îm- 
podobite cu aur și cu pietri şi vânătorii împărătești, cu tot feliul de hiară, 
era înlăuntrul cetăţii, carele s-au stricat în vremea lui Valtasar, împăratul 
Vavilonului și a lui Daniil prorocului. Şi acuma lăcuesc acolo balauri și 
păsări ce să numesc struțocamili, precum au fost zis mai nainte Isaia, la 13 
capete [Is. 13, 19-22]. lară Vida zice cum că s-au zidit Vavilonul pentru 
închipuirea lumii, de Nevrod uriiaşul, carele era de 20 de coţi, întru carele 
au și împărățit întâi; căruia Vavilon lățimea zidului era de 200 de coţi, iară 
încunjurarea de 3.000 de stadii, întărindu-l cu 100 de porţi de hier. Şi curge 
prin mijlocu-i râul lui Eufrat, în care scrie a fi un turn de 3.000 de pași de 
înalt”, cf. Antim Ivireanul, Opere, ed. cit., p. 254-255. 

chipul pal”, într-o Asie îmbătată de „plăceri molateci”. Insă con- 
secințele trufiei și ale păcatelor sunt altele decât proiectata măre- 
ție nemuritoare: 


Azi? Vei rătăci degeaba în câmpia nisipoasă: 
Numai aerul se-ncheagă în tablouri mincinoase, 
Numai munții, gărzi de piatră stau şi azi în al lor post; 
Ca o umbră asiatul prin pustiu calu-şi alungă, 
De-l întrebi: unde-i Ninive? el ridică mâna-i lungă, 

— Unde este? nu știu, zice, mai nu ştiu nici unde-a fost. 


Odinioară, Cantemir scria: 


„Și mai vârtos, de vii [vei] vechile istorii ispiti, acolo să 
vedzi odănăoară ce împărăţii, ce cetăţi, ce târguri, ce sate, ce 
vii, ce grădini au fost, de carile acmu mai nici temeliile nu 
să cunosc; [...] Unde iaste Ninevi, cetatea ce prea mare? [...] 
Unde oaste Vavilonul...? [...] Unde iaste Troada [Iroia]...? 
[...] Pentru aceasta şi pentru ale lumii lucruri, frumos dzice 
lov: «Ca floarea iase și ca umbra fuge și nice dănăoară ntr- 
acea stare rămâne» (gl. 14, sh. 2)"%%. 


lar Eminescu a cunoscut „vechile istorii”... 

Din Egiptul antic a rămas numai o apariţie fantomatică, un 
fel de fata morgana a deşertului. Doar Nilul și pustiul mai îngână 
măreţia trecutului. 

Memphis, „cetate de giganţi”, este descrisă astfel: „Sunt 
gândiri arhitectonici de-o grozavă măreţie,/ Au zidit munte pe 





309 Dimitrie Cantemir, Divanul sau Gâlceava înțeleptului cu lumea sau 
Giudeţul suletului cu trupul, text stabilit, trad. versiunii grecești, comentarii 
și glosar de Virgiul Cândea, cu prefaţă și bibliografie de Alexandru Duţu, 
Ed. Minerva, Bucureşti, 1990, p. 88. 

munte în antica lui trufie”. Ireala ei grandoare o făcea să pară 
„răsărită din visările pustiei”. Însă prezentul înseamnă destră- 
mare: „Memphis, Theba, ţara-ntreagă coperită-i de ruine,/ Prin 
pustiu străbat sălbatec mari familii beduine”... 

Pedeapsa pentru păcate nu ocoleşte nici pe poporul lui 
Dumnezeu, Israelul — şi aici Eminescu urmează din nou relatările 
din Sfânta Scriptură: „Dar venit-a judecata, şi de sălcii plân- 
gătoare/ Cântărețul [cel ce cântă cântare Domnului] își anină arfa 
lui tremurătoare [în vremea captivității babilonice, cf. Ps. 136]; 
/...] Şi popor şi regi și preoţi îngropaţi-s sub ruine./ Pe Sion tem- 
plul se sparge — niciun arc nu se mai ține,/ Azi grămezi mai sunt 
de piatră din cetatea cea de ieri [lerusalim]”, împlinindu-se pro - 
rocia Mântuitorului: 


„Și când S-a apropiat, văzând cetatea, a plâns pentru 
ea, zicând: dacă ai fi cunoscut și tu, în ziua aceasta, cele ce 
sunt spre pacea ta! Dar acum ascunse sunt de ochii tăi. Căci 
vor veni zile peste tine, când dușmanii tăi vor săpa șanț în 
jurul tău și te vor împresura și te vor strâmtora din toate 
părţile. Şi te vor face una cu pământul, și pe fiii tăi care sunt 
în tine, și nu vor lăsa în tine piatră pe piatră pentru că nu ai 
cunoscut vremea cercetării tale” (Lc. 19, 41-44, Biblia 1988). 


„Și ieşind lisus din templu, S-a dus și s-au apropiat de 
el ucenicii Lui, ca să-l arate clădirile templului. lar El, răs- 
punzând, le-a zis: «Vedeţi toate acestea? Adevărat grăiesc 
vouă: nu va rămâne aici piatră pe piatră, care să nu se risi- 
pească»” (Mt. 24, 1-2, Biblia 1988). 


Grecia antică și Roma au aceeași soartă: măririi lor i-a urmat 
decăderea. In urma destrămării culturii elenistice (idealizate de 
poet, poate tocmai pentru a ilustra forța ei seducătoare până în 

zilele noastre), „marea-nfiorată de sublima ei durere,/ În imagini 
de talazuri, cânt-a Greciei cădere”. 

lar trufia romanilor, „popor de regi”, sfârşeşte în „nunta 
grozavă” a Romei cu focul, înecată de nebunia lui Nero: „Urbea 
[Roma] își frământă falnic valuri mari de fum și jar;/ Din diluviul 
de flăcări, lung, întins ca o genune,/ Vezi neatins cu arcuri de-aur 
un palat ca o minune/ Și din frunte-i cântă Neron...cântul Troiei 
funerar” — aluzie la întemeierea Romei de către Eneas, de troieni. 

lon Heliade Rădulescu făcuse, mai înainte, o comparaţie 
între căderea civilizaţiilor antice, greacă și romană, şi căderea pri- 
milor oameni din Rai. 

În partea a patra a poemului Anatolida sau Omul şi forțele, 
intitulată Arborul ştiinţei, reproducând pasajul biblic despre că- 
derea Protopărinţilor Adam și Eva, o aseamănă, în planul eve- 
nimentelor esenţiale din istoria umanităţii și al semnificațiilor 
decăderii și prăbușirii, cu distrugerea vechilor civilizaţii, a Gre- 
ciei și a Romei. Aceasta în interiorul concepției mai largi, stră- 
vechi bizantine, conform căreia lumea a coborât în permanenţă 
treptele decăderii, a urmat descenderii de la o stare spirituală, 
„cultă”, înaltă, către o conştiinţă din ce în ce mai întunecată, mai 
neclară a adevărului, până când a venit Revelația: 


De este o cădere, a fost ş-o stare cultă 
De arte, de științe, de pace, de dreptate, 
D-amor, de armonie, de bunuri legitime, 
A fost ş-o fericire. 


A Greciei cădere în sine presupune 
Ş-o mare naintare, în care înfloriră 
Virtuţi, științe, arte și drept şi libertate, 
În care se născură ș-atât se dezvoltară 
Talente, minți și genii, eroi și legislatori; 

A Greciei cădere ne dă să înțelegem, 
Din fapte-nvederate, c-a fost a lumii școală, 
Precum căderea Romei ne-nvederează-n faptă 
C-a fost odinioară și doamnă, şi potente. 


A omului cădere de ce să n-aibă-n sine 
Aceeași însemnare? de ce să nu ne spuie 
D-un nalt grad de cultură în care omenirea 
A fost ajuns odată și a căzut la urmă? 


Toţi popolii din lume conservă suvenirea 
D-o stare foartă naltă din care căzu omul. 


Tradiţia îi dete și forme variate, 
Şi nume, după locuri: la unii ev de aur [Hesiod], 
La alții paradise, la mulți divină eră, 
Cereasca-mpărăţie, perfecta fericire. 


S-a zis că pe atunci locuitorii Terrei 
Era mai sus de oameni cu mintea, cu puterea, 
Când, domni pe elemente [stihii], răstrăbătea pământul 
Şi aerul și marea, când spaţiul şi timpul 
Era al lor dominiu; perfecta fericire 
Sau absolutul bine era a lor avere, 
Legitim eritagiu. /.../ 


E cu metod Scriptura, căci atestând căderea 
Ne spune câte-există și cum vorbeşte lumea 


De arborul ştiinţei /.../ 


Căzut-ai prin eroare-ți, lipsit de preștiință; 

Prin Dumnezeu-Cuvântul te nalță la splendoarea, 
La starea-ți primitivă [primară, originară]. 


Heliade reproduce aici concepţia ortodox-bizantină, patris- 
tică, în conformitate cu care mitologiile sunt o anamneză neclară, 
o amintire ştearsă a adevărului primordial. Paradisul originar 
sau potopul sunt două astfel de momente care există în memoria 
întregii umanităţi, de pe toată suprafața globului pământesc, sfi- 
dând distanţele geografice, deosebirile dintre civilizaţii sau izola- 
ționismul cultural și dovedind un izvor uman comun şi o con- 
ştiinţă primară fundamentală și superioară. De reținut este ideea 
că semnificaţia acestor căderi nu este una aleatorie şi că pronia 
dumnezeiască încadrează aceste căderi, în fața ochilor contem- 
plativi ai conștiinței umane, într-o pedagogie universală desti- 
nată rațiunii care înțelege semnele istoriei. 

Faptul este evidenţiat şi de Eminescu, care, după ce reme- 
morează căderea unora dintre cele mai mari civilizaţii, ajungând 
la Grecia şi la filosofia-i specifică, speculativă, se întreabă: „Dar 
mai știi?...N-auzim noaptea armonia din pleiade?/ Ştim de nu 
trăim pe-o lume, ce pe nesimţite cade?”. Parcă-l auzim pe Miron 
Costin: „Ce nu petrece lumea și-n ce nu-i cădere?” (Viața lumii). 

Nu ar fi prima dată pe parcursul acestui poem când s-ar face 
auzit Costin, pentru că, după cum remarca L. Gâldi50, în chiar 
primele strofe aflăm versuri („Eu sub arcurile negre, cu stâlpi 
nalți suiți în stele/ Ascultând cu adâncime glasul gândurilor 
mele,/ Uriaşa roat-a vremii înapoi eu o întorc./.../ ...eu privesc şi 
tot privesc/ La v-o piatră ce însamnă a istoriei hotară /.../ Acolo 
îmi place roata câte-o clipă s-o opresc!”) care ne amintesc de 
Viiața lumii („Trece veacul desfrânat, trec anii cu roata”). 


310 Cf. L. Găldi, Stilul poetic al lui Mihai Eminescu, Ed. Academiei RPR, 
Bucureşti, 1964, p. 114, 133. 

La sfârșitul poemului, imaginea costiniană a roții (roată a 
lumii pe care o găsim pictată și în Biserica din Şchei*!!) va reveni: 
„Ş-astăzi punctul de solstițiu a sosit în omenire./ Din mărire la 
cădere, din cădere la mărire/ Astfel vezi roata istoriei întorcând 
schițele [spiţele] ei”. 





Poetul însuși se ipostaziază ca un Orfeu care profețește, prin 
cântarea sa, nu căderea Greciei, ci a lumii, Euridice a sa fiind 
universul întreg: „Oceanele-nfinirei o cântare-mi par c-ascult./ 
Nu simțim lumea pătrunsă de-o durere lungă, vană? Poate 
urmează-a arfei-antice suspinare-aeriană,/ Poate că în văi de 
chaos ne-am pierdut de mult...de mult”. 

Îi era propriu lui Eminescu să depărteze perspectiva şi să 
contemple timpul și istoria ca pe ceva petrecut, derulat, știind 
dinainte că va veni ziua când se va pune punct succesiunii de 
căderi ale oamenilor și ale civilizaţiilor instaurate de ei, ca semne 
ale puterii umane. 

Ceea ce este esenţial de observat, în reproducerea acestor 
căderi, este că ele nu se rezumă, în viziunea eminesciană, la o 
simplă enumerare. În ordinea acestei enumerări intră nu numai 





51! Sursa imaginii: 
https://nastase.wordpress.com/2015/03/17/tezaurul-de-la-biserica- 
sf-nicolae-din-brasov/. 

civilizaţii, ci și oameni, avându-se în vedere nu doar o evaluare 
istorică, ci și o căutare mult mai adâncă a sensului lumii, care să 
explice cauzele profunde ale evenimentelor istorice. 

Nu s-a remarcat prea atent până acum, dar alături de Nabu- 
codonosor şi Sardanapal, de faraoni şi de Nero, de împărați 
îmbuibați de plăceri, vanitoşi sau nebuni, Eminescu îi așază, în 
rândul celor care au fost şi nu mai sunt (ubi sunt qui ante nos?) şi pe 
împăraţii-profeţi David şi Solomon ai Israelului antic, cât și pe 
filosofii, artiștii și poeţii Greciei antice. Căderea nu ocolește pe 
nimeni, nu menajează spiritele înalte, după cum nici moartea nu 
face diferenţe între oameni — o concepţie arhiprezentă în scrierile 
medievale românești. Filosofii, artiștii şi poeții Eladei sunt repre- 
zentaţi aici în mod semnificativ de Pitagora, „cugetătorul palid” 
cu „gândirea în doliu”, care „grămădeşte lumea într-un singur 
semn” pe care „el în taină nu îl crede”, de Pigmalion, „orbul 
sculptor”, care sculptează femeia cu „eterna-i fire” și cu „cruda 
ei simțire” pentru a fi „o durere-ncremenită printre secolii ce 
trec” (simptomatic, în altă parte o numește „Venere, marmură 
caldă, ochi de piatră ce scânteie” — Venere și Madonă), şi de Orfeu, 
care înnebunește de durere şi îşi aruncă lira în mare, liră a cărei 
soartă o urmează întreaga Grecie antică, a cărei civilizaţie se pră- 
bușește. 

Cred că și lui Eminescu, care încerca să se imagineze un 
Orfeu-profet, anunțând căderea lumii, i-a fost frică de nebunie, 
dar nu de folie ca afecțiune neurologică, ci i-a fost teamă să nu 
cadă într-o cugetare nebunească, falsă (așa cum aprecia că s-a 
întâmplat la un moment dat cu Heliade), de aceea a studiat 
filosofiile lumii dar s-a ferit să devină adeptul vreuneia dintre 
ele, când toate sunt deșertăciunea deșertăciunilor, după cum a 
învăţat de la început, de acasă. De aceea, se conturează în mintea 
sa, tot mai pregnant, ideea unei arte umane esenţiale, care ar 
consta în contemplarea panoramei deşertăciunilor şi a perspecti- 

vei morții, singura artă și filosofie, o ars moriendi, care ar re- 
prezenta profilaxia iluziei umane — după cum ne precizează și 
câteva versuri din Împărat și proletar, care sintetizează esența 
acestei discuții: „Zidiţi din dărâmăture gigantici piramide/ Ca un 
memento mori pe al istoriei plan;/ Aceasta este arta ce sufletu-ți 
deschide/ Naintea veciniciei”... 

Concluzia poate fi derutantă, dar cred că gândul lui Emi- 
nescu este, de data aceasta, destul de limpede: nici filosofia, nici 
arta, nici poezia nu îl fericește pe om — şi devine greu să susții că 
Eminescu reproduce cu fidelitate, în versurile sale, cugetarea pla- 
tonică, schopenhaueriană sau Kantiană. De aceea, la finalul poe- 
mului, sfârşind perindarea prin istoria lumii, poetul se va întoar- 
ce în rugăciune către Dumnezeu, Creatorul lumii, pentru că toată 
înțelepciunea, filosofia lumii e vană. 

Şi nici femeia sau erosul în sine nu reprezintă un ideal ferice. 
Dragostea pătimașă este cea care, pe regii ludeii David şi Solo- 
mon, din „biserica măreaţă” [vechiul templu iudaic] i-a scos 
afară, făcându-i să păcătuiască. Căci „văzui pe David în lacrimi 
rupând haina lui bogată” ca să i se ierte „osânditul lui păcat” și 
pe Solomon care „cânta pe Împăratul [ceresc] în hlamidă de lu- 
mină” (pe „Cel ce Te îmbraci cu lumina ca şi cu o haină” — Ps. 
103, 212 şi „soarele stetea pe ceruri auzind cântarea-i lină” cum, 
„ieşind din templul sacru lasă gândul lui [cucernic] să cadă/ Căci 
amorul îl așteaptă cu-a lui umeri de zăpadă”. 





312 [. Gâldi vedea, în acest vers, „un fel de elenizare a Palestinei an- 
tice: hlamida de lumină, cântată de regele Solomon, e un adevărat simbol al 
acestei tendinţe” — cf. Idem, p. 118. Însă greșește, iar versul lui Eminescu 
nu are legătură cu nicio tendință de elenizare, căci nu este decât o 
parafrază a unui binecunocut verset din Psaltire, din Psalmul 103, ușor de 
reținut şi pentru că se rostește, zi de zi, la începutul Vecerniei. Termenul 
hlamidă există, de asemenea, în Scriptură, indicând mantia porfirie cu care 
a fost îmbrăcat Domnul la judecata lui Pilat. 

Babilonul, Asiria, Egiptul, Palestina, Grecia și Roma...În 
descrierea unora din acestea, la Eminescu, regăsim superbe 
peisaje de natură, dar niciunul dintre ele nu are caracteristicile 
paradisiace ale lumii dacice, dimensiunile ei hiperbolice, inspira- 
te din imaginea Raiului (Eminescu s-a folosit de cazanii, hagio- 
grafii și comentarii patristice la primele zile ale creaţiei, în acest 
scop) — de aceea am spus că natura cosmică, la Eminescu, succede 
în frumusețe unei naturi superioare, care este cea edenică și pe 
care natura cosmică o prefigurează nostalgic în conștiința uma- 


nă. 
Peisajele de natură poartă încă o amprentă imemorială: 


„nu mă pot opri să nu remarc imaginile în care se 
plasticizează timpul istoric: templul unde secolii se torc, roat-a 
vremei, codrii de secoli, ies stelele din strungă, al vremurilor vad. 
Universul pare un sat cosmic, cu fusul vremii învârtindu-se, 
cu izvoarele timpilor căzând pe roată în vad şi cu stelele veș- 
niciei arzând peste pădurile timpului”3%5. 


Efortul eminescian ne rememorează însă o splendidă meta- 
foră din Psaltirea coresiană: 


Luminezi lu minunat 
den [din] păduri de veac. 


(Ps. 75, 4-5) 


315 Gianina Maria-Cristina Picioruş, Eminescu și literatura română 
veche. Universalism, vizionarism şi imagistică literară, Editura Universităţii 
din București, 2013, p. 411. 

314 Coresi, Psaltirea slavo-română (1577) în comparație cu Psaltirile 
coresiene din 1570 şi din 1589, text stabilit, introducere şi indice de Stela 
Toma, Ed. Academiei RSR, Bucureşti, 1976. 

În aceste cazuri, peisajele de natură nu sunt reproduse nu- 
mai pentru ele însele, pentru frumuseţea și măreţia lor cosmică, 
ci sunt şi o oglindă sau o îngânare a idealurilor umane. 

Măreţia cosmică își bate joc de vanitatea umană: o precede, 
îi supraviețuiește și o rememorează sfidător pentru orgoliul ome- 
nesc. Perspectiva cosmică este, mai degrabă, în aceste situații, 
una care îngrădește tabloul civilizaţiilor, care se imprimă de o 
compătimire dureroasă şi cuprinde reflectarea idealurilor şi sufe- 
rințelor umane, întocmai ca un document natural, text sau 
scriptură cosmică. Eminescu citeşte din arhiva foarte vastă a na- 
turii istoria lumii, regăseşte timpii universali în memoria spațiu- 
lui universal. lon Negoiţescu remarca o situație identică la 
Bolintineanu. În călătoria sa, Conrad (din poemul omonim) acos- 
tează, la propriu și la figurat, la țărmul unor foste mari civilizații 
şi culturi. Oprindu-se în Egipt, 


„aceasta e țara piramidelor trufașe, a marilor ruine 
care amintesc timpul de glorie când, în palatele şi templele 
de la Necropolis, de la Memfis, de la Teba, viaţa magnifică 
încerca să se imortalizeze în piatră. Ca pretutindeni însă, 
gloria şi viața de atunci au dispărut ca urma gazelei pe nisip. 
Şi tot așa, natura, elementele cosmice singure persistă în curge- 
preia a LA Gia 03 bai 


De altfel, 
„exuberanţa naturii egiptene [în Conrad] prevestește 
mirificul Egipet al lui Eminescu”3!6, „Santa Cetate şi Anatolida 





315 Jon Negoiţescu, Scriitori moderni, vol. |, Ed. Eminescu, București, 
1996, p. 36. 
Selena, pa:89. 

lui Heliade Rădulescu sau Conrad al lui Bolintineanu, anun- 
țând și ele de fapt panorama lui Eminescu”. 


Conrad 


„nu obosește a repeta că istoria pulverizează trufiile 
cezarice, în timp ce elementul, natura, peisajul persistă [...]. 
Inventarul tristelor vestigii ale civilizației apuse continuă 
[...], peste care domnește strălucind natura veșnică...”518. 


lon Negoiţescu afirmă și faptul că Ion Pillat va reînnoda 
tradiţia, „cântând Cicladele, natura veșnică ce înfruntă trecerea, 
sub care sucombă eroii și monumentele...519. Tradiţia vine însă 
din epoca și din literatura veche, este prezervată ulterior în texte- 
le scriitorilor prepașoptiști şi pașoptişti, dezvoltată mai departe 
de Eminescu şi preluată de moderni, schimbând partitura este- 
tică în funcţie de poetica vremii. Natura era fundalul cosmic al 
unei mărturisiri revelaţionale (al revelaţiei lui Dumnezeu în lu- 
me prin lume, prin universul creat de El), pentru medievali, 
urmând ca, începând cu prepașoptiștii și preromanticii, să de- 
vină prim-planul unei confesiuni de credință recapitulată sim- 
bolic. Sfântul Nicodim Aghioritul, într-o carte binecunoscută lui 
Eminescu, vorbește despre scriptura cosmică, spunând că 


„mare dulceaţă pricinuiesc minţii cuvintele zidirilor 
celor simţite și gândite, ea [mintea/ cugetarea] văzând cu o 
căutătură toată zidirea gândită și simțită: Îngerii, cerurile, 
luminătorii [aștrii], stihiile, sadurile [grădinile sau livezile], 





317 Mircea Anghelescu, Clasicii noștri, Ed. Eminescu, Bucureşti, 1996, 
P4L.90) 

318 Ion Negoiţescu, Scriitori moderni, vol. I, op. cit., p. 43, 47. 

319 dem, p. 49. 

vietățile nesimţitoare și oamenii, și socotind cum le-a zidit 
dintru neființă întru a fi Dumnezeu, cu un singur cuvânt al 
Său. Că zice: «EI a zis și s-au făcut»"...%2. 


„Pentru aceasta şi înțeleapta aceea cu cuget bărbătesc 
— Solomoni, maica Macabeilor, îmbărbătând pe al şaptelea 
și cel mai de pe urmă fiu al său, în munci [torturi] afându- 
se, zice: «Rogu-te, fiule, ca, la cer și la pământ cugetând și 
văzând toate cele ce sunt într-însele, să gândești că din cele 
ce n-au fost le-a făcut pe ele Dumnezeu şi pe neamul ome- 
nesc așijderea l-a făcut» (2 Macab. 7, 28). Acestea socotindu- 
le [cugetându-le], mintea se minunează şi se spăimântează, 
după Sf.[ântul] Maxim [Mărturisitorul], ce zice: «întâi se mi- 
nunează mintea gândind la dumnezeiasca nemărginire 
întru toate și la noianul acela netrecut și mult dorit, iar apoi 
se înspăimântă cum din nimic esenţa celor ce sunt întru a fi 
a adus-o». De asemenea, încă, cu minunarea şi cu această 
înspăimânatre se bucură mintea cu bucurie necovârșită că 
are un Dumnezeu şi Stăpân ca acesta, Care a făcut cu aceas- 
tă ușurință [cu atâta ușurință] niște frumuseți ca acestea, 
niște înțelepte ca acestea, niște mari ca acestea și minunate 
faptura. 


„Pentru aceasta și [Sfântul] Dionisie Areopagitul ade- 
veritoare bogoslovie (teologie catafatică) numeşte privirea 
duhovniceștilor cuvinte [ale creaţiei] (raţiuni[le] celor din 
zidiri, prin care din acestea de jos ne suim către cele de sus, 
adică din cele pricinuite ne suim [cu mintea] către Prici- 





5% Cuviosul Nicodim Aghioritul, Paza celor cinci simțuri, diortosire a 
traducerii româneşti din 1826, Ed. Anastasia, Bucureşti, 1999, p. 230. 
321 dem, p. 231. 

nuitor). lar prin zidiri și prin oglindiri privim pe Ziditorul și-L 
lăudăm şi Îl numim (s. n.)”22. 


Întorcându-ne la cursul poemului, şi Dacia cunoaște distru- 
gerea în cele din urmă. Vina, de data aceasta, este pusă de poet 
pe seama trufiei Romei. Traian cucerește Dacia, dar, pentru că a 
distrus acel mod arhaic și armonios de viețuire, în consonanţă cu 
ritmurile cosmice, aude blestemul regelui dac, Decebal: 


- Vai vouă, romani puternici! Umbră, pulbere și spuză 
Din mărirea-vă s-alege! Limba va muri pe buză, 
Vremi veni-vor când nepoții n-or pricepe pe părinți — 
Cât de naltă vi-i mărirea tot așa de-adânc' căderea. 
Pic cu pic secând paharul cu a degradărei fiere, 
Îmbăta-se-vor nebunii — despera-vor cei cuminţi. /.../ 

Moartea voastră: firea-ntreagă și popoarele o cer. 


Va veni. Stârniţi din pace de-a prorocilor cântare, 
Din păduri eterne, hale verzi, vor curge mari popoare 
Şi gândiri de predomnire vor purta pe fruntea lor; 
Constelații sângeroase ale boltelor albastre 
Zugrăvi-vor a lor cale spre imperiile voastre, 
Fluvii cu de pavezi valuri înspre Roma curgători. 


De pe Alpi ce stau deasupra norilor cu fruntea ninsă, 
De prin bolți de codru verde, de prin stâncile suspinse, 
Pe a pavezelor sănii cobori-vor în șivoi; 

Cu cenușa pocăinţei şi-a împlea pământul fruntea, 
Cu cenuşa Romei voastre — moarte legioane — punte 
Peste râuri. Și nimica nu se v-alege din voi. /.../ 


Saleen, p2.58, 

Vai vouă, romani puternici, vai vouă, de trei ori vai! 


Prorocirile la care face referire Eminescu sunt de origine 
scripturală, ca şi imprecaţia: „Vai vouă” (Mt. 23, 13-16; 23-29; Lc. 
6, 24-26; 11, 42-52). Atât erupția vulcanului Vezuviu și acoperirea 
cu lavă a orașului Pompei (la care se face aluzie într-o strofă pe 
care nu am mai reprodus-o), cât și năvălirea popoarelor migra- 
toare germanice, care jefuiesc Roma, sunt considerate de Emines- 
cu drept pedepse divine pentru infatuarea romană. Versurile pe 
care le-am subliniat probează înrâurirea Sfintei Scripturi asupra 
poemului eminescian, prin referința metaforică la prorocirile 
vechi, la atitudinea pocăinţei biblice (atribuită întregului pă- 
mânt: „Cu cenușa pocăinţei și-a împlea pământul fruntea”), cât 
şi prin reluarea cuvintelor Mântuitorului, cu care Acesta îi mus- 
tra pe fariseii şi cărturarii mândri: „Vai vouă!”. 

Întreitul vaier îi putea fi sugerat, deopotrivă, și de Cantemir: 


„Pentru că bine Svântul Avgustin dzice: «Vai fericirii 
veacului acestuia! Vai o dată! Vai a doa oară! Şi vai ia- 
răşi!'3%, 


Poemul sfârşeşte în atmosfera cugetărilor despre deşertă- 
ciunea umană și despre cât poate gândirea omenească a-L înţe- 
lege pe Dumnezeu și lucrările Sale. 

Tema poemului, memento mori — adică: „amintește-ţi că vei 
muri” —, reprezintă, pentru conștiința ortodoxă, unul dintre cele 
mai frecvente îndemnuri ale pedagogiei patristice. În tradiţia spi- 
rituală în care s-a născut și a murit poetul, se repetă mereu 
cuvintele Sfântului Antonie cel Mare: Adu-ți aminte de moarte şi 
nu vei greşi niciodată! (cf. Înţ. lui Lis. Sir. 7, 38). Aşa încât această 


35 Dimitrie Cantemir, Divanul, ed. cit., p. 84. 

vastă contemplare a istoriei universale, din acest poem, repre- 
zintă o invitaţie la a înțelege, din panorama epocilor și din ta- 
bloul civilizaţiilor, că sfârşitul omului, care se crede de sine stă- 
tător, stăpân pe soarta lui, este moartea. Moartea care i-a adus 
aminte şi lui Nabucodonosor că nu este el Dumnezeu, că nu este 
veșnic, ca și altor stăpâni vremelnici ai lumii. 

Facem o paranteză aici, care este importantă, pentru a ne 
reaminti că tema cugetării la moarte a fost una centrală în medie- 
vul românesc și a continuat să fie un subiect esenţial și deter- 
minant în literatura preromantică şi romantică. Nu este super- 
fluă această scurtă recapitulatio, pentru că Eminescu nu trebuie 
cu totul decontextualizat și dezrădăcinat din pământul epocii lui, 
chiar dacă își depășește cu mult atât predecesorii, cât şi con- 
temporanii. E bine să avem întotdeauna în vedere tradiția și 
pragul antecedent al cugetării poetice și filosofice românești, 
pentru a nu ajunge în derivă cu interpretarea, la țărmuri mult 
prea îndepărtate de adevăr. 

Reducem așadar în atenţie problematica meditaţiilor 
(Memento mori este şi ea o meditație pe tema ruinelor, a ruinelor 
istorice și a ruinelor gândirii), reprezentând esența romantis- 
mului pașoptist şi a filosofiei epocii noastre romantice, și rea- 
mintim că meditaţiile în versuri au fost precedate de un mult mai 
amplu exercițiu al lor în proză lirică, adesea ritmată și chiar rima- 
tă. Astfel, 


„În proza noastră romantică, meditaţia ocupă, statistic, 
primul loc (s. n.) [...]. Noua specie atacă constant marile teme 
ale epocii: ireversibilitatea timpului, raportul dintre uman 
și divin, locul omului în univers, în dispreț manifest față de 
orice preocupare contingentă” %4. 


34 Mihai Zamfir, Proza poetică românească în secolul al XIX-lea, Ed. 
Minerva, București, 1971, p. 83. 

„Marile teme ale epocii” evocate mi se par... medievale. Sau 
cel puţin au o nereprimată coerenţă și convergenţă cu cele medie- 
vale. S-a schimbat numai parafa, adică modul percepției, și au 
devenit brusc romantice. Pe de altă parte, această metamorfoză — 
deși forțată şi exagerată, repet, de percepţia critică modernă — 
demonstrează că o gândire tradițional-bizantină, ortodoxă, are, 
chiar şi pentru scepticismul criticii moderne, destulă forță lirică 
şi filosofică interioară pentru a fi repartizată în specia proză po- 
etică filosofică şi romantică. Mai departe, Mihai Zamfir remarca 
faptul că 


„distincţia dintre proza poetică și proza faptică nu este 
nici pe departe o inovaţie a epocii pașoptiste. Am căutat să 
arătăm [...] că existenţa celor două registre este o perma- 
nenţă a culturii şi că nu există fază în evoluţia vreunei lite- 
raturi europene în care opoziţia să lipsească. De aceea, ar fi o 
greşeală să credem că literatura română veche și cea premodernă 
n-au cunoscut acest dublu registru (s. n.)'%5. 


În ce priveşte temele meditațiilor pașoptiste, 


„...Melancolia şi deprimarea stăpâneau puternic con- 
științele romantice. Gândul dispariției este permanent și 
neliniștitor. Meditațiile privesc în majoritate timpul, moartea şi 
viața iluzorie a omului (S. n.); gândurile discrete ale lui ]. ]. 
Mâny sunt străbătute de o disperare rece: 

«Timpul e o clipă; petrecerea noastră pe pământ 

e o curgere din clipă-n clipă. Toată viaţa pământească 

e o zi de naștere a eternităţei, carea este dincolo de 

plăsmuirea noastră şi dincoace de mormânt, pe carea 


525 Idem, p. 90-91. 

noi tocmai pentru aceea ar trebui ca să o luăm la so- 
coteală cu o simţire şi voioșie mai mare. Aceea însă 
trece ca un discurs. Așa e! Clipele decurg repede, râul 
vieţei se strecoară cu iuțeală, se prăvale între undele 
timpului, fuge pentru totdeauna în nereîntorcânda 
noapte a mormintelor, la a căror țărmuri stăm nesiguri 
ca arina [termen arhaic, regăsibil în psalmii lui Dosof- 
tei, spre exemplu] și privim cu înfiorare în ţara ne- 

mărginimei. [...] Naşterea e începutul morței, ea e 

asemenea lumânării, carea după ce s-a aprins, începe 

numaidecât a se consuma. Fiecare clipă a zilelor noas- 
tre, întocmai ca timpul, are secerea sa. [...] Oamenii 

sunt îngeri, carii numai câteva zile, însărcinați cu o 

povară grea, cu pasuri clătinate, călătoresc printr-o va- 

le mocirloasă şi cu multă osteneală se suie-n sus pe 
costele lunecoase a unei stânci înalte». (La începutul 

noului an, [in rev.] Foaie pentru minte, VII, 1845, nr. 2 [8 

ian.], p. 9-10). 

S-ar părea că aproape aceeași termeni revin la Asachi 
și că meditaţiile scriitorului moldovean completează pe cele 
ale lui Mâny. Totalitatea operelor în proză ale lui Asachi 
reprezintă o psalmodie tragică (s. n.); fiecare an nou era salutat 
în Albina românească cu rânduri ca cele de mai sus"*%. 


Este o altă față a poetului petrarchist Asachi. Pe de altă 
parte, citind aceste rânduri, am putea să-l declarăm pe Miron 
Costin primul nostru poet romantic. Şi aceasta pentru că sursa 
fundamentală a acestui tip de meditații este însăşi Scriptura, care 
a alimentat deopotrivă și paginile literaturii noastre vechi, înfio- 
rate de zbuciumul lumii şi de zădărnicia celor omenești sub sabia 


326 dem, p. 101-102. 

morții. Asemenea reflecții se regăsesc și în vechile noastre caza- 
nii, cronografe sau letopiseţe ori în psalmii versificați ai lui Do- 
softei. În mod cert, această reflexivitate le suna cunoscut pașop- 
tiştilor. 

În poezia Cerul stelit a lui Asachi (deşi nu este tocmai un text 
original, ci mai mult o preluare), înainte de paşoptiști și de Emi- 
nescu, 


„neliniștea tăcerilor stelare şi angoasa inextintibilă se 
găsesc prefigurate în aceste rânduri cu adevărat pre- 
monitrii: 

«Când pliere sara lumina cea frumoasă a zilei, 
când umbre întunecoase acopăr politii, sate, câmpii şi 
munți, când amuţeşte vuietul cel mare al vieţei şi toţi 
muritorii obosiţi, toate făpturile viețuitoare zac în 
somn; când tot pământul, ca un mort, s-acufundă în 
mormântul cel întunecos, atunci se înalță noaptea în a 
ei măreaţă serbare; și din ceriu lucesc asupra [în]tune- 
ricului nostru stelile cele vecinice; noi nu mai vedem 
pământul nostru în a sale frumuseţe și sălbăticiuni — ci 
numai lumi streine, care din noianul lumei ni surid cu 
plăcere. Fiecare noapte-mi înfățoșază icoana morței 
mele. Somnul, fratele morței, voiește a-mi închide 
ochii; oasele mele doresc răpaos; lumea nu mai are un 
har pentru mine; pământul tunecos au pierdut lumina 
și podoaba sa; ceriu nu mai strălucește. Când odine- 
oară moartea va închide ochiul meu cel obosit și viaţa 
în veci se va întuneca — când toate voi pierde —, atunci 
îmi va luci numai ceriul, atunci numai, strălucind, mi 
se va deschide Vecinicia»"%. 


37 Idem, p. 102-103. 

Aceste texte sunt cel mai adesea preluări sau prelucrări, de 
către autorii români, ale unor meditații din literatura franceză 
(sau de limbă franceză), însă chiar faptul că s-au oprit la acest tip 
de cugetări dovedeşte existența unei tradiții îndelungate, înră- 
dăcinate prin scrierile literaturii noastre vechi, tradiţie pe care 
pașoptiștii căutaseră numai să o îmbrace în veșminte literare noi. 
Substanţa ideatică, profund creștină, a unor astfel de meditații, o 
descoperim infiltrată adânc şi în poezia și filosofia lui Eminescu, 
cu precizarea că apelul lui Eminescu la literatura română veche 
a fost cu mult mai profund şi mai substanţial decât al pașop- 
tiştilor. 

Reamintim că, într-unul din proloagele la Mineie, regăseam 
(am văzut în volumul anterior al cărţii de faţă) reprezentată ideea 
readucerii la neființă a totului, dar nu cu sensul nihilist sau 
budist care a fost ulterior imprimat în interpretarea versurilor 
eminesciene. Echivocurile interpretative pot fi generate şi între- 
ținute și de o expresivitate cu semnificaţii distincte de ceea ce 
putem percepe dintr-o lectură primară şi sumară. 

E de ajuns să ne uităm numai la ultima frază din textul de 
mai sus al lui Asachi: la început pare a enunţa o perspectivă sum- 
bră, pesimistă, chiar atee („Când odineoară moartea va închide 
ochiul meu cel obosit şi viața în veci se va întuneca — când toate 
voi pierde —”), pentru ca finalul să dezvăluie o atitudine aflată 
exact la antipod: „atunci îmi va luci numai ceriul, atunci numai, 
strălucind, mi se va deschide Vecinicia”. 

Dacă luăm în considerare productivitatea genului, a acestui 
tip de meditații, asupra căreia ne avertizează Mihai Zamfir, pu- 
tem să conchidem că Eminescu avea la dispoziție o tradiţie 
internă, destul de amplă, pe fundamentele căreia își putea dez- 
volta...pesimismul. Această filosofie curge însă în matca Psaltirii, 
a Ecclesiastului și a altor cărți din canonul biblic (sau fragmente), 
din care derivă. Ea ne prezintă doar o filă din existența umană 

pământească, dramatică, și nu învederează destinul uman în 
eternitate. E aceeaşi viață a lumii pe care o descria Miron Costin, 
reactualizată și ramificată. Cugetările de acest gen erau o con- 
stantă a scriiturii, dar şi a...filosofiei cotidiene a scriitorilor. 

Vorbind despre lirica pre-eminesciană, Mircea Anghelescu 
preciza: 

„deși unic, Eminescu n-a apărut, ca Luceafărul, din 
neant, din haos, ca o enigmă n-esplicată. [...] asemenea so- 
nuri..au existat şi mai înainte, la Asachi [...] sau la 
Alexandrescu [...] sau, mai înainte încă, la Dosoftei”3%8. 


Finalitatea existenţei pămâneşti fiind destul de clară, este 
normal ca ochii spiritului să se îndrepte interogativ asupra 
destinului și a rolului său în eternitate. 

Revenind la discuţia noastră anterioară, aflăm în finalul 
poemului Memento mori, al peregrinărilor poetului prin istoria 
lumii, o impresionantă rugăciune către Dumnezeu, Creatorul a 
toate, care conţine şi mărturisirea eșecului său de a se fi apropiat 
de El doar prin mijlocirea rațiunii: 


Tu, ce în câmpii de caos [haos] semeni stele — Sfânt și mare, 
Din ruinele gândiri-mi, O, răsai, clar ca un Soare, 
Rupe vălurile d-imagini, ce Te-ascund ca pe-un fantom 
[imagine ireală, nălucire]; 

Tu, ce scrii mai dinainte a istoriei gândire, 

Ce ţii bolțile tăriei să nu cadă-n risipire, 

Cine ești?... Să pot pricepe şi icoana Ta...pe om”. 





3 Mircea Anghelescu, Clasicii noștri, op. cit., p. 149. 

39 Pe cel creat după chipul Tău: omul, cf. Fac. 1, 26-27: „Şi au zis 
Dumnezeu: «Să facem om după chipul Nostru şi după asemănare [...]». Şi 
au făcut Dumnezeu pre om, după chipul lui Dumnezeu l-au făcut pre 

Fulgeră-n norii de secoli unde-ngropi a Ta mărime, 
Printre bolțile surpate să mă uit în adâncime: 
De-oi vedea a Ta comoară, nu regret chiar de-oi muri. 
Oare viața omenirei nu Le caută pe Tine? 
Eu, un om de Te-aş cunoaşte, chiar să mor mi-ar părea bine. 
Dar să știu — semeni furnicei ce cutează-a Le gândi? 


Cine-a pus [dacă nu Tu] aste seminţe, ce-arunc ramure de raze, 
Într-a chaosului câmpuri, printre veacuri numeroase, 
Ramuri ce purced cu toate dintr-o inimă de om? 

A pus gânduri uriaşe într-o ţeastă de furnică, 

O voință-atât de mare-ntr-o putere-atât de mică, 
Grămădind nemărginirea în sclipitu-unui atom. 


Vai! în van se luptă firea-mi să-nţeleagă a Ta fire! 
Tu cuprinzi întregul spaţiu cu a lui nemărginire 
Şi icoana-ți n-o inventă omul mic și-n margini strâns. 
Jucăria sclipitoare de gândiri şi de sentinţe, 
Încurcatele sofisme nu explic-a Ta ființă 
Şi asupra cugetării-Ţi pe mulţi moartea i-a surprins. 


Oamenii au făcut chipuri [idoli] ce ziceau că-Ţi seamăn ie, 
Te-au săpat în munți de piatră, Te-au sculptat într-o cutie, 
[ci erai zidit în stânce, colo-n așchii de lemn [părut] sfânt; 

Ş-apoi vrură ca din chipu-ţi să explice toate. Mută 
La rugare şi la hulă idola de ei făcută 
Rămânea!...Un gând puternic, dar nimic — decât un gând. 


În zădar trimit prin secoli de-ntrebări o vijelie 
Să Te cate-n hieroglife din Arabia pustie, 


dânsul” (Biblia 1914). În LXX este: „xar” eixova 'Huertoav/ după chipul/ 
icoana Noastră” [Fac. 1, 26]. 

Unde Samum își zidește vise-n aer, din nisip. 
Ele trec pustiul mândru ș-apoi se coboară-n mare, 
Unde mitele cu-albastre valuri lungi, strălucitoare, 

Înecând a mele gânduri de lungi maluri le risip. 


Prefăcute-n vulturi ageri cu aripi fulgerătoare, 

C-ochi adânci și plini de mite [mituri], i-am trimis în cer să zboare, 
Dar orbite, cu-aripi arse [gândurile] pe pământ cad îndărăt; 
Prefăcute-n stele de-aur merg pân” l-a veciei ușă, 

Dară arse cad din ceruri și-mi ning capul cu cenușă 
Şi când cred s-aflu-adevărul mă trezesc — c-am fost poet. 


Ca s-explic a Ta ființă, de gândiri am pus popoare, 
Ca idee pe idee să clădească pân-în soare, 
Cum popoarele antice în al Asiei pământ 
Au unit stâncă pe stâncă, mur pe mur s-ajungă-n ceruri. 
Un grăunte de-ndoială [a]mestecat în adevăruri 
Şi popoarele-mi de gânduri risipescu-se în vânt. 


Cum ești Tu nimeni n-o ştie. Întrebările de[spre] Tine, 
Pe-a istoriei lungi unde, se ridică ca ruine 
Şi prin valuri de gândire mitici stânce se sulev; 
Nici un chip pe care lumea i-l atribuieşte Ţie 
Nu-i etern, ci cu mari cete d-îngeri, de ființi o mie, 
C-un cer încărcat de mite asfințești din ev în ev. /.../ 


Ş-astăzi punctul de solstițiu a sosit în omenire. 
Din mărire la cădere, din cădere la mărire 
Astfel vezi roata istoriei întorcând schițele [spiţele] ei; 
În zadar palizi, siniștri, o privesc cugetătorii 
Şi vor cursul să-l abată...Combinaţii iluzorii — 

E apus de Zeitate, ș-asfinţire de idei. 

Nimeni soarele n-opreşte să apuie-n murgul serei, 
Nimeni Dumnezeu s-apuie de pe cerul cugetării, 
Nimeni noaptea să se-ntindă pe-a istoriei mormânt; 
Mulţi copii bătrâni crezut-au cum că ei guvernă lume, 
Nesimţind că-s duși ei singuri de un val fără de nume, 
Că planetul ce îi poartă cugetă adânc și sfânt. 


Se-nmulțesc semnele vremei, iară cerul de-nserare 
Roşu-i de războaie crunte, de-arderi mari, de disperare 
[cf. Mt. 24, 3-14; Mc. 13, 5-33; Le. 21, 7-27] 

Şi idei a zeci de secoli sunt reduse la nimic... 


Imaginea primă, cea a răsăririi lui Dumnezeu din ruinele 
gândirii, din mintea ruinată de erori ideatice, reprezintă un reflex 
isihast, o urmare a lecturilor sale din acele volume ascetice care 
precizează că harul lui Dumnezeu luminează doar în mintea cu- 
rată, în omul care şi-a curățit mintea şi inima de intenții pătimașe. 

A se observa aici acuitatea deosebirilor dogmatice între 
rugăciunea către Maica Domnului, în care poetul implora „Rasai 
asupra mea, lumină lină”, şi rugăciunea către Dumnezeu, în care 
se spune: „Din ruinele gândirii-mi, O, răsai, clar ca un soare”. 

Hristos, Dumnezeu făcut om („Eu, un om de Te-aş cu- 
noaşte”...), apare ca interior minţii și sufletului omenesc, prin 
harul Său -— căci, așa cum preciza undeva Sfântul Augustin, 
Hristos ne este nouă mai intim decât ne suntem noi înșine. 

Versurile de mai sus sunt o rugăciune către Dumnezeu, în 
care poetul imploră ca EI să i Se reveleze, dar subliniază și faptul 
că întreaga istorie a omenirii a presupus și presupune căutarea 
Creatorului lumii, a Dumnezeului ei. 

Rugăciunea era o temă (am putea-o numi chiar un gen) frec- 
vent al poeziei pașoptist-preromantice, pe care o abordează toți 

poeţii. Eminescu, spre deosebire de poeţii pașoptiști, se scufundă 
într-un apofatism lingvistic care îi este caracteristic. 

Ca şi cu alte ocazii, şi de data aceasta Eminescu ilustrează 
poetic într-un mod personal o problematică ce îi frământase și pe 
alţii înaintea lui, în epoca pașoptistă. În mod paradoxal însă, 
soluționarea lirică pe care o comportă versurile eminesciene nu 
este una lămuritoare sau filosofic-explicativă, ci încifrată meta- 
foric, ca şi cum s-ar fi dorit conservarea adevărului într-o pare- 
miologie poetică şi transmiterea lui doar celor care au urechi de 
auzit. În laboratorul său liric, Eminescu a introdus și metamor- 
fozat toate temele majore atinse de pașoptiști, pentru că ele re- 
prezentau un fond interior autohton de spiritualitate. 

Cele dezbătute de Eminescu în versurile dintr-o strofă ca 
aceasta, 


Oamenii au făcut chipuri ce ziceau că-Ţi seamăn Ţie, 
Te-au săpat în munţi de piatră, Te-au sculptat într-o cutie, 
Ici erai zidit în stânce, colo-n așchii de lemn sfânt; 
Ş-apoi vrură ca din chipu-ţi să explice toate..., 


se pot lectura, într-o expunere lirică mai limpede, la Bolliac (de 
la care Eminescu și-a însușit sintagme precum bătrân ca iarna), 
care acuză epoca idolatră a umanității: 


De când Tu liberași viaţa, de când ai făcut pe om, 
De când, ca să Te cunoască, i-ai spus marea trebuinţă, 
De când, ca să te găsească, el sfarm-orice atom; 
De când minte-ai se trudește ca să afle-a Ta voință 
Într-o pasăre ce zboară, 

Într-un fenomen departe, 

Într-un fum ce se împarte, 

Chiar în victima ce-omoară, 

De-atunci, oare-ai măsurat, 

Stăpâne, din aste neamuri, care mai mult Te-a mărit! 
Dar i-au dat schiloade forme! Dar Te micşora-n țărămonii; 
Cultul lor era onoare, zbieretele lor, armonii! 
Credea că Te-a-ndatorat 
C-o cruzime de-ngrozit. /.../ 


Eu nu Te-am crezut, Părinte, cu slăbiciuni omeneşti. 
Nici pe lemne, nici de piatră, nici în mantelă albastră, 
Nici pe acvilă călare, nici pe nori că Te-odinești, — 
Slabe simboluri ce naște mintea mărginit-a noastră! 
Le-am disprețuit pe toate, 

N-am hotărât lăcuinţa-Ţi, 

N-am crezut că ştiu voința-Ţi, 

N-am crezut că daruri poate 
Pe Tine a-ndupleca. 

Şi ce daruri avem, Doamne, care să putem să-Ţi dăm? 
Tămâie? sânge sau aur? Orice-avem e de la Tine. 
lartă, Doamne, pe aceia care se privesc pe sine, 

Şi voiesc a-i explica 
Slăbiciuni ce noi purtăm! 


lartă pe toți deopotrivă: și pe cel ce Te va om, 
Şi pe cel ce Te va șarpe, și pe cel ce Te va soare; 
Pe cel ce Te mărginește într-un fel sau un atom; 
Pe cel care, ca să-Ţi placă, se pornește să omoare 
Pe cel ce cu bani în mână 
Vine să Te mituiască! 
Pe cel ce va să zidească 
Un templu unde Te mână, 
Ş-a-Ţi da pravili ei cutez! 
Pe cei ce-au a Tale daruri și-Ţi mai cer ş-alt ajutor, 

lartă pe cel ce se roagă să-l ajuţi când face crime; 
Pe ateul ce Te-mbală, blestemă a Ta asprime! 
O! ast blestem este: crez 
În eternul Creator! /.../ 


lartă, Doamne, deopotrivă pe tot neamul omenesc! ... 
(Rugăciune) 


Întorcându-ne la versurile eminesciene, cei care au căutat pe 
Dumnezeu doar cu mintea, cu inteligenţa lor umană, imaginând 
„un fantom”, s-au dovedit niște naivi care, fie și-au construit 
idoli din lemn sau din piatră şi i-au numit dumnezei și s-au 
închinat lor, fie au născut sofisme și au inventat sisteme filosofice 
prin care încercau să explice originea și sensul universului, pre- 
cum vechii greci, fie au încercat să dezlege misterele lumii prin 
tot felul de calcule şi de cugetări oculte încriptate-n hieroglife, fie 
— o culme a amăgirii umane — au zidit pur şi simplu un turn, al 
Babilonului, ca să ajungă în cer, la Dumnezeu. 


„Rămâne neînţeleasă firea Aceluia ce seamănă stele în 
câmpii de caos; din toate elucubraţiile omeneşti ce se referă la 
EI, rezultă numai de-ntrebări o vijelie, un gând puternic, dar ni- 
mic — decât un gând". 


Eşecul acelor gânditori sau conducători ai lumii, „copii 
bătrâni”, care au avut impresia că ei „guvernă lumea”, s-a trans- 
format, în planul experienţei personale, în eşecul poetului, ale 
cărui gânduri pure (ale rațiunii singularizate) trimise spre Dum- 





30 Cezar Bolliac, Scrieri 1. Meditaţii poetice, ediţie, note şi bibliografie 
de Andrei Rusu, prefață de Mircea Scarlat, Ed. Minerva, București, 1983. 
331 [. Găldi, Stilul poetic al lui Mihai Eminescu, op. cit., p. 133. 

nezeu sunt un Icar, un Luceafăr învins: „Ele trec pustiul mândru 
ș-apoi se coboară-n mare /.../ Prefăcute-n stele de-aur merg pân” 
l-a veciei ușă,/ Dară arse cad din ceruri și-mi ning capul cu 
cenușă”. 

Aceasta este „cenușa pocăinței”. 

E o mărturisire aici, a faptului — conștientizat — că şi el a 
căzut, a cunoscut căderea, ca şi civilizațiile sau oamenii pe care îi 
rememorează poemul său, Memento mori. 

Şi după cum, după erorile vanităţii terminate-n cataclisme, 
„Cu cenuşa pocăinţei și-a împlea pământul fruntea”, la fel și el 
primește ninsoarea cenușii, a pocăinţei care să-i albească sufletul 
la loc. E atitudinea regilor-profeți David şi Solomon, pe care o 
vesteau cele mai vechi poeme ale noastre, născute prin versi- 
ficare sau parafrazarea Psaltirii. Poetul sfârșește prin a se integra 
şi pe sine în rândul celor căzuţi, a celor care au alunecat în eroare, 
la un moment dat. Şi eroarea sa o mărturisește singur: „În zădar 
trimit prin secoli de-ntrebări o vijelie/ Să Te cate-n hieroglife”... 

Filosofările vane, ideile, deși par superioare, sunt la fel de 
rudimentare şi de naive ca și turnul Babilonului: „Ca s-explic a 
Ta ființă, de gândiri am pus popoare,/ Ca idee pe idee să clă- 
dească pân-în soare [până la Soarele-Dumnezeu],/.../ Şi po- 
poarele-mi de gânduri risipescu-se în vânt”. 

Eminescu evocă aici căderea minţii. Gândurile sunt „stele 
de-aur” până când rațiunea pură își dezvăluie esența de cenușă. 
Gândirea luciferică, zburând ca un Luceafăr „cu aripi fulgeră- 
toare” nu ajunge la Tronul Dumnezeirii, pentru că mintea umană 
singularizată (fără harul lui Dumnezeu) nu poate lua cu asalt rea- 
litatea Sa dumnezeiască, nu poate cunoaște şi înțelege pe Dum- 


328 


nezeu fără Dumnezeu (după cum enunţța Sfântul Irineu de 
Lyon52). 

Memento mori este un alt Luceafăr. Ipostaza poetică este 
aceea a unui Luceafăr „cu aripi arse”, care își ninge capul cu 
cenușă, ca să re-nvie „luminos ca pasărea Phoenix” (Odă (în 
metru antic)), cunoscând că pocăinţa e Phoenix-ul Creștinismului 
ortodox (pasărea Phoenix apare de altfel și în cartea lui lov, dar 
şi în primele secole creștine, la Sfântul Clement Romanul%, unul 





32 Puteți downloada, în ediția noastră, în două volume, magistralul 
tratat de teologie al Sfântului Irineu al Lyonului: Aflarea şi respingerea falsei 
cunoașteri sau Contra ereziilor. 

Primul volum: 

https://www.teologiepentruazi.ro/2009/11/03/sfantul-sfintit- 
mucenic-irineu-al-lyonului-contra-ereziilor-vol-1/. 

Al doilea volum: 

https://www.teologiepentruazi.ro/2009/11/23/sfantul-sfintit- 
mucenic-irineu-al-lyonului-contra-ereziilor-vol-2/. 

5 „|Păgânii] mai povestesc un lucru special care arată învierea, deși 
nu cred în cele pe care le povestesc ei înşişi. Fiindcă spun că există o pasăre 
unică în genul ei, care oferă dovada bogată a învierii, despre care spun că 
n-are pereche și e singură în toată creaţia, şi pe care o numesc phoenix. 
Spun despre ea că tot la cinci sute de ani vine în Egipt pe ceea ce se 
numește altarul soarelui aducând o mulțime de cinamon, cassie și balsam; 
și stând spre răsărit și rugându-se soarelui ia foc spontan şi devine cenușă, 
iar din cenușă răsare un vierme, care sub efectul căldurii devin o pasăre 
phoenix tânără şi când ajunge în stare să zboare se duce în Arabia, care e 
dincolo de ținutul Egiptului. Așadar, dacă, cum spun ei înșiși, învierea e 
dovedită de o pasăre necuvântătoare, de ce mai defaimă în zadar cele ale 
noastre, atunci când mărturisim că Acela care a adus cu putere neființa la 
ființă [cf. Rom. 4, 17], Acesta poate să o aducă la înviere şi după 
descompunere”, cf. Constituţiile Sfinților Apostoli prin Clement, în: Diacon 
Ioan 1. Ică jr., Canonul Ortodoxiei, vol. |, Ed. Deisis/ Stavropoleos, Sibiu, 
2008, p. 675-676. 

dintre primii episcopi ai Romei, sau în scrierile apologetice ale 
Sfântului Atenagora Atenianul). 

Concluzia și mesajul poemului: ca să nu cazi, să nu mai 
repeți aceleași erori, ca să nu mai înmulțeşti șirul de căderi, amin- 
tește-ți că vei muri. Că ești o deşertăciune în lanţul deșertă- 
ciunilor: vanitas vanitatum, omnia vanitas. 

Nouă ni se pare că e mai mult Dosoftei, Miron Costin sau 
Cantemir aici, decât Schopenhauer sau Kant. 

Titlul unui alt poem eminescian vorbește, cam în același 
sens, despre „înțelepciunea” umană cu „aripi de ceară” (0,- 
ntelepciune, ai aripi de ceară!), ceea ce ne determină să medităm 
mai atent asupra sensurilor subiacente ale Luceafărului. 

Poetul se zbate între idealul Luceafărului de a zbura pe 
aripile înțelepciunii până la Tronul Dumnezeirii, al Părintelui 
ceresc, și conștiința de a fi un alt Icar, în aventura sa cognitivă. 
Sensuri pe care bănuim că le-a intuit şi Nichita Stănescu, motiv 
pentru care i-a desemnat pe artiști, în Elegia întâia, ca alcătuind 
neamul dedalizilor. Nici Luceafăr şi nici Icar nu trebuie să fie artis- 
tul, ci Dedal: omul care își construiește aripi, dar ştie în același 
timp până unde poate zbura cu ele; omul care aspiră pe măsura 
firii și a finititudinii sale, care îşi cunoaște limitările. Căci, după 
cum recunoștea și Pascal, omul care vrea să fie înger, ajunge dia- 
vol. 

Inteligența umană/ gândirea speculativă nu L-a aflat pe 
Dumnezeu, afirmă Eminescu. Istoria lumii s-a scurs fără ca vreo 
minte umană să demonstreze că este în stare să-L descopere pe 
Dumnezeu doar prin forța intelectului. Şi acum istoria se apropie 
de sfârşitul ei, după cum ne-a anunţat Sfânta Scriptură. Cu 
puterea sa vizionară, încă din secolul al XIX-lea, Eminescu 
observa că acum este o vreme a apostaziei multora, că Dum- 
nezeu apune de pe cerul minţii multor contemporani, pentru că 

sunt vremurile din urmă, caracterizate de pustiul spiritual și de 
pustiul gândirii: „E apus de Zeitate, ş-asfinţire de idei”. 
Dumnezeu nu moare pentru Eminescu ca pentru Nietzsche, 
ci Dumnezeu apune, în înserarea lumii, ca un Soare de pe cerul 
minților trufaşe („Nimeni soarele n-oprește să apuie-n murgul 
serei,/ Nimeni Dumnezeu s-apuie de pe cerul cugetării”), pentru 
că, după cum au spus Sfinţii Părinţi, mintea umană a fost zidită 
de către Dumnezeu ca un cer care să fie plin de lumină, luminat 
de Soarele inteligibil al Dumnezeirii. Această realitate duhov- 
nicească este expusă pe larg şi de Dimitrie Cantemir, în Divanul 
său“. Dar Dumnezeu nu sileşte pe nimeni să creadă în El, iar 


34 Dimitrie Cantemir, Divanul..., ed. cit., p. 299-301. Autorul a 
înfățișat același lucru chintesenţiat, și anterior în lucrare (a se vedea p. 245- 
246), unde înțeleptul, dialogând cu lumea, îi spune: 


„Tu eşti creaţia și făptura veșnicului Împărat, înfrumuseţată întru 
toate podoabele tale — pentru că Dumnezeu nu face nimic urât sau 
displăcut — desăvârșită întru toate, în decurs de şase zile, după cum scrie 
Moise, cel mai vechi dintre toţi istoricii. Tu eşti numită macrocosm, 
prototip şi model al microcosmosului, adică al omului; de aceea toate 
podoabele care se găsesc în tine pot să se explice ca fiind ale omului și 
toate cele ale omului ca fiind ale tale. Astfel, mai întâi în tine este lumina, 
care corespunde la om cu credinţa, în tine este tăria de deasupra, adică 
cerul, care la om este nădejdea. În tine apele de deasupra, care la om sunt 
grijile lăsate de Dumnezeu, apoi apele de dedesubt, care sunt tulburările 
ce vin de la trup; în tine este pământul — la om trupul. lerburile şi copacii 
înseamnă faptele bune; seminţele şi roadele tale sunt virtuțile şi milos- 
teniile. Soarele este imaginea înțelepciunii celor veşnice, iar luna imaginea 
lucrurilor temporale. Peştii, care stau totdeauna în apă, sunt umilințele, 
păsările zburătoare sunt contemplațiile cele cerești; animalele neraționale 
sunt ajutorarea și miluirea săracilor; târâtoarele, adică animalele care se 
târăsc pe pântece, sunt suferințele, durerilor altora; sălbăticiunile înseam- 
nă meditarea la demoni şi la răutate”. 

întunericul ideologiilor ateist-nihiliste a cuprins multe minți care 
n-au avut puterea să creadă decât în mintea şi rațiunea lor discur- 
sivă. 

Însă Eminescu ne descoperă limpede că acest curs al istoriei 
este dinainte cunoscut de către Dumnezeu și că El, Cel care „scrii 
mai dinainte a istoriei gândire”, este Cel ce îngăduie şi suferă 
propriul Său apus, propria Sa moarte din inimile şi minţile mul- 
tor oameni, după ce a răbdat pentru ei moartea pe Cruce. Şi aici 
poetul urmează o interpretare profetică a Ps. 103, 20 („soarele şi- 
a cunoscut apusul său” — cu referire la moartea lui Hristos, după 
cum tâlcuiește și Antim Ivireanul în Didahii) sau profeția noutes- 
tamentară: „din pricina înmulțirii fărădelegii, iubirea multora se 
va răci” (Mt. 24, 12). 

Filosofii vremurilor de apoi nu au ce să mai spună în faţa 
solstițiului omenirii. Filosofia lor tace sau e insignifiantă, pentru 
că îi înspăimântă conştiinţa văzând agonia chipului acestei lumi: 
„palizi, siniștri, o privesc cugetătorii”. 

Eminescu declară însă că el rămâne fidel, chiar dacă ar fi 
ultimul om de pe pământ, față de ceea ce am identificat ca fiind 
viziunea tradițională a culturii și spiritualității românești, în con- 
tra modernismului ateist — după cum ne mărturisesc câteva 
versuri manuscrise, reproduse de loana Em. Petrescus: „când 
regii mor,/ Când ceru-apune a lui gânduri [în minţile umane], 
/...] Când [ca umanitate] am pierdut ideea-eternităţii,/ Eu singur 
stau s-o reprezint aici”. 


Am recurs nu la originalul românesc, ci la traducerea lui Virgil 
Cândea a versiunii grecești a lucrării, pentru a urmări o expunere clară, 
fără dubii asupra sensului, pentru cititorul modern. 

5 Cf. loana Em. Petrescu, Eminescu. Modele cosmologice și viziune 
poetică, ediţie îngrijită și prefațată de Irina Petraş, Ed. Paralela 45, Pitești, 
2005, p. 26. 

Este impresionant atașamentul lui față de credinţa și cuge- 
tarea veche românească! 

Gândirea lumii și a întregii istorii umane nu mai valorează 
nimic în fața Apocalipsei și a Judecăţii care se apropie. Intero- 
gaţiile umane pline de vanitate nu au fost în stare să afle ceva sau 
să spună ceva adevărat despre Dumnezeu de-a lungul istoriei — 
ce știm despre El este ceea ce EI Însuşi ne-a revelat prin Proroci, 
prin Sfinţi şi, mai ales, prin Fiul Său - şi nu sunt în stare nici la 
sfârșitul istoriei să abată lumea de la cursul ei spre transfigurarea 
finală, stabilit dintru început de Dumnezeu și așezat în rațiunile 
acestui cosmos: „planetul cugetă adânc și sfânt”. 

Lumea este întruparea gândului lui Dumnezeu, iar istoria 
omenirii este povestea căutării lui Dumnezeu de către oameni. 
Poetul care a încercat să-L găsească pe Dumnezeu prin puterea 
înțelepciunii sale renunță să mai afle răspunsuri, pentru că 
rațiunea umană este neputincioasă. Ar dori să aibă încredințarea 
întrupării lui Dumnezeu în om: „Eu, un om de Te-aş cunoaște, 
chiar să mor mi-ar părea bine”. Credem că ar fi dorit să Îl vadă 
pe Hristos, în mod extatic, așa cum știa că se petrece cu omul care 
depune eforturi ascetice, din arhiva patristic-omiletică a cărților 
vechi, al căror cunoscător era. Acestea sunt concluziile versurilor 
de mai sus, care lămuresc multe necunoscute din lirica emines- 
ciană. Același dor neîmplinit şi tristeţe sfâșietoare, de a nu-L fi 
văzut pe Dumnezeu, le vor mărturisi și Blaga şi Arghezi. Însă 
vederea lui Dumnezeu este o experienţă spirituală nu numai 
posibilă, dar şi pretinsă de la cei credincioși, dar numai în spațiul 
ortodox, căci pentru catolici și protestanți Dumnezeu S-a retras 
în transcendenţă (o transcendenţă reconfigurată după ideea 
antică, greacă) şi nu mai are nicio legătură cu imanentul, cu 
oamenii. În tradiţia ortodoxă se crede că, mai înainte de a fi creată 
lumea, ea a existat în intenţia iubitoare a lui Dumnezeu de a o 
crea. Ea a existat în gândul lui Dumnezeu. Omul și universul 

întreg, au existat, mai înainte de a exista, în gândul şi în sfatul 
Preasfintei 'Treimi, Care a iubit lumea mai înainte de a o aduce 
întru ființă. 

Părintele Dumitru Stăniloae, în secolul al XX-lea, recapitula 
această gândire patristică bizantină, formulând-o astfel: lumea 
este plasticizarea gândirii lui Dumnezeu. Asemenea, pentru 
Eminescu, Dumnezeu este Scriitorul care „scrii mai dinainte a 
istoriei gândire”. Poetul, după ce contemplă întreaga istorie a 
lumii, dorind să deslușească sensul curgerii timpului și al 
desfășurării istoriei omenești pe pământ, se roagă astfel către 
Dumnezeu -— şi recapitulăm versurile, pentru a le descifra deta- 
liat: 


Tu, ce în câmpii de caos semeni stele — Sfânt şi mare, 
Din ruinele gândiri-mi, o, răsai, clar ca un Soare, 
Rupe vălurile d-imagini, ce Te-ascund ca pe-un fantom; 
Tu, ce scrii mai dinainte a istoriei gândire, 

Ce ţii bolțile tăriei să nu cadă-n risipire, 

Cine ești?...Să pot pricepe şi icoana La...pe om. 


Dumnezeu seamănă/ sădește stelele în câmpiile neființei, 
numite şi „câmpii de chaos”%7. Imaginile foarte plastice ale aces- 
tor versuri denumesc, de fapt, un adevăr creştin, și anume 
crearea universului din nimic, ex nihilo, nimicul fiind plasticizat 
de Eminescu prin metafora câmpiilor de haos. Regăsim tot aici şi 





36 Cf. Pr. Prof. Dr. Dumitru Stăniloae, Teologia Dogmatică Ortodoxă, 
vol. 2, ediţia a II-a, Ed. IBMBOR, București, 1997, p. 9. 

37 Metafora i-a fost inspirată de Lamartine, cu ale sale „champs de 
I'sternelle nuit”, din poemul L'immortalite. 

A se vedea: 

http://poesie.webnet.fr/lesgrandsclassiques/poemes/alphonse_de_1 
amartine/l_immortalite.html. 

poetizarea afirmației Sfântului Vasile cel Mare și a altor Sfinți 
Părinţi, din Hexaemeron — aşa cum precizam puțin mai devreme 
—, anume că, după ce a creat şi a împodobit pământul cu flori și 
cu plante minunate, în a patra zi, Dumnezeu a creat aștrii cerești 
ca pe nişte flori ale cerului. Așa încât Eminescu poate vizualiza 
crearea stelelor ca niște flori pe câmpiile cerului. 

Faptul că Dumnezeu seamănă stelele, aducându-le întru 
fiinţă, poate să reprezinte mai mult decât un efort stilistic din 
partea poetului şi anume: o încercare de hermeneutică biblică. 
Pentru că a semăna înseamnă a pune seminţe, iar când sunt puse 
semințele aștrilor în/ pe cer, aştri care sunt destinați a fi „semne” 
(Fac. 1, 14), o semiotică plantată de Dumnezeu în cer pentru 
oameni, ne putem gândi la semnificantul de lumină și rațiune pe 
care Dumnezeu îl sădește în univers, pentru a convorbi neîntre- 
rupt cu oamenii şi a-i conduce la adevăr. Este o simbolistică vastă 
şi larg răspândită în paginile literaturii noastre medievale şi ea 
se transferă liricii moderne — o primă dovadă o descoperim în 
Primăvara amorului a lui lancu Văcărescu, unde „Pe cer, mii de 
mii de stele / Semănate străluceau”. lar la Bolintineanu: „tresare 
lina Propontide /.../ Scânteind la focul stelelor splendide/ Semă- 
nate-n fundul cerului plăcut” (Mehrube). 

Penultimul vers al acestei strofe („Ce ţii bolțile tăriei să nu 
cadă-n risipire”), reprezintă tot o poetizare a unei precizări 
patristice esenţiale, care aparţine Sfântului Atanasie cel Mare: 
Dumnezeu a creat lumea din nimic și tot El este Cel care o ţine 
întru fiinţă, Care o susţine ca să nu se reîntoarcă în neant. Dacă 
Dumnezeu nu ar susține lumea întru fiinţă, universul, cât e de 
mare, cu lumile lui cosmice, s-ar risipi, ca să folosim termenul lui 
Eminescu, ar pieri îndată. Concluzia acestor versuri este că Sin- 
gurul care poate da sens istoriei lumii este Dumnezeu Întrupat, 
lisus Hristos, pentru că lumea Îl caută cu disperare pe Dum- 
nezeul său, Care a creat-o, şi singurul răspuns al lui Dumnezeu 

la neliniștea lumii nu poate fi decât Întruparea Sa. Altfel, 
Dumnezeu este de neapropiat pentru lume. 

Poetul întreabă: „Cine eşti?...Să pot pricepe și icoana Ta... 
pe om”. Dar omul e icoana lui Dumnezeu, după chipul și după 
asemănarea Sa, în însăși religia în care a fost botezat și în care a 
murit poetul. Așa încât răspunsul la cine ești? pare a fi subințeles 
sau interogaţia pare a fi mai mult o interpelare cu sens revela- 
țional, semnul dorinței unei revelații personale. Mai ales că răs- 
punsul la întrebarea cine ești?, adresată lui Dumnezeu, 
urmărește: „să pot pricepe /.../ pe om”! 

Poetul nu întreabă pentru că nu ştia cine e Dumnezeu, ci 
pentru că dorea o lămurire mai profundă. Formularea lui Emi- 
nescu nu este însă paradoxală decât pentru cine nu știe că 
socraticul cunoaște-te pe tine însuți a devenit la Sfinţii Părinţi: 
cunoaşte-L pe Dumnezeu ca să ştii cine ești. O apoftegmă pe care o 
enunţă şi Antim Ivireanul în sfătuirile sale versificate, dedicate 
lui Ștefan Cantacuzino: 


„Acela se cunoaște pe sine şi situația sa [ontologică, 
statutul său uman], dacă mai întâi cunoaște pe Creatorul 
Sali 


Să mergem însă mai departe: 


Fulgeră-n norii de secoli unde-ngropi a Ta mărime, 
Printre bolțile surpate să mă uit în adâncime: 
De-oi vedea a Ta comoară, nu regret chiar de-oi muri. 
Oare viața omenirei nu Le caută pe Line? 
Eu, un om de Te-aş cunoaşte, chiar să mor mi-ar părea bine. 
Dar să știu — semeni furnicei ce cutează-a Te gândi? 


8 Antim Ivireanul, Sfătuiri creştine-politice, în rev. Biserica Ortodoxă 
Română, XIV (1890-1891), p. 339. 

Adică: revelează-Te mie, Cel ce Te-ai întrupat, Cel Te-ai 
asemănat omului prin întrupare! Să ajungă la mine lumina Ta ca 
un fulger, penetrând prin norii de secoli ai istoriei și prin bolțile 
de simboluri, prin norii ideologiilor false despre Tine şi prin sim- 
bolurile care doar Te sugerează, dar nu Te dezvăluie cu adevărat, 
ca Cel ce eşti Lumină. Şi spune acestea Eminescu, credem noi, nu 
pentru că nu putea să creadă în întruparea Mântuitorului, ci 
pentru că dorea o încredințare supremă, o pipăire, o vedere. lar 
această dorinţă nu se poate naște în inimile celor care nu cred că 
este posibil așa ceva ci, dimpotrivă, ea este un dor şi o nostalgie 
a celor care au cunoscut, chiar și numai prin citire sau prin auzire, 
din cărți și în Biserică, că Dumnezeu este prezent în creaţia Sa şi 
că EI Se arată oamenilor, celor ce Îl iubesc şi ascultă de poruncile 
Lui. 

Versul „Fulgeră-n norii de secoli unde-ngropi a Ta mărime” 
vorbește şi despre chenoza Mântuitorului, prin care Fiul lui 
Dumnezeu S-a golit de slava dumnezeiască pentru a Se întrupa, 
pentru a lua „chip de rob” (Filip. 2, 7), la plinirea vremii, aco- 
perind astfel cu norii istoriei, ai timpului („norii de secoli”), slava 
Sa din veșnicie. Pentru că El S-a întrupat, cum se spune în lim- 
bajul ecleziastic scriptural și tradițional, la plinirea vremii. 

Imperativul „fulgeră” arată dorinţa poetului ca Hristos să 
Se reveleze ca Dumnezeu, după ce a îngropat mărimea/ slava Sa 
dumnezeiască, în istoria noastră omenească, făcându-Se om. 
Verbul „îngropi” poate face aluzie şi la moartea și îngroparea Sa 
pentru noi, din care poetul vrea să vadă răsărind fulgerul dum- 
nezeirii Sale (sintagmă eminamente teologică și ortodoxă). Însă 
fulgerul dumnezeirii lui Hristos (adică lumina dumnezeiască) S- 
a arătat pe Tabor și la învierea şi înălțarea Sa la cer sau cu alte 
ocazii. Ceea ce dorește poetul nu e o călătorie în timp cu maşina 
timpului, ca în filme sau în desenele animate, ci este o încredin- 
țare personală, prin care „de-oi vedea a Ta comoară, nu regret 

chiar de-oi muri”. lar această încredințare personală se numeşte, 
în cultura monahală în care era inițiat poetul, extaz duhovnicesc, 
prin care creştinul ortodox, pe măsura curățirii sale de patimi, 
vede lumina dumnezeiască și este încredințat de întruparea 
Fiului lui Dumnezeu și de învierea Sa din morţi, alături de toată 
bunăvestirea Evangheliei. 


Cine-a pus [dacă nu Tu] aste semințe, ce-arunc ramure de raze, 
Într-a chaosului câmpuri, printre veacuri numeroase, 
Ramuri ce purced cu toate dintr-o inimă de om? 

A pus gânduri uriaşe într-o țeastă de furnică, 

O voință-atât de mare-ntr-o putere-atât de mică, 
Grămădind nemărginirea în sclipitu-unui atom. 


Dumnezeu a pus seminţele vieții umane în câmpiile nefiin- 
ței, din care au răsărit acele ființe capabile să lumineze cu 
„ramure de raze”. Dumnezeu, Cel ce a gândit lumea și istoria ei, 
este Cel ce a pus în om „nemargini de gândire”, cum spune 
acelaşi poet şi în altă parte (în poemul În vremi de mult trecute). 
Dacă ne amintim şi faptul că lon Negoiţescu a interpretat aceste 
strofe ca reprezentând dialogul poetului cu...geniul său, nu 
putem să nu regretăm erorile critice, intenționate sau neinten- 
ționate, care au lăsat în umbră, pentru multă vreme, adevăratele 
semnificații mistico-religioase ale poeziei române. 

George Gană nu mai repetă eroarea lui Negoiţescu. Pentru 
el e limpede că „Iu, ce în câmpii de caos semeni stele — sfânt și 
mare” (și versurile următoare) reprezintă „invocarea insistentă a 
Creatorului lumii” şi că Eminescu a aderat la „concepţia provi- 





39 Din nou, aceeași metaforă inspirată de Lamartine („les champs de 
I'ternelle nuit”), despre care am amintit şi puţin mai devreme, prin care 
Eminescu plasticizează poetic nimicul/ neființa. 

denţialistă a istoriei”*% — a nu se confunda providenţierea cu 
predestinarea. Din păcate, concluzia sa este că disperarea lui 
Eminescu constă în aceea că nu poate ajunge la niciun fel de 
răspuns în ceea ce privește cunoașterea Divinităţii - e o 
interpretare strict raționalistă — şi nu comentează deloc versul: 
„Eu, un om de te-aș cunoaște, chiar să mor mi-ar părea bine”. 
Acesta este un vector sigur către Dumnezeul-om (Care se reve- 
lează umanităţii) și care ne indică, totodată, și faptul că nu o 
necunoaștere totală în privinţa lui Dumnezeu este cea care îl 
frământa pe poet, ci un anumit tip de cunoaştere, pe care nu îl 
putuse atinge: cunoașterea personală, extatică a lui Dumnezeu. 

Temeiul ființării lumii este un Dumnezeu care este per- 
soană, Treime de persoane, şi care creează persoane după chipul 
Său, înzestrate cu rațiune și, zice Eminescu, cu puterea de a 
zămisli lumi ale gândirii: „Cum Dumnezeu cuprinde cu viaţa Lui 
cerească [viața Lui cerească = harul dumnezeiesc]/ Lumi, stele, 
timp și spaţiu] ș-atomul nezărit,/ Cum toate-s EI [gândul Lui 
plasticizat] și Dânsul în toate e cuprins [Dumnezeu este în toate 
cele create prin harul Său, spun Sfinţii Părinţi],/ Astfel tu [omul 
de geniu, care actualizează potenţele sale de ființă înzestrată cu 
puterea de a crea, după icoana Creatorului său] vei fi mare ca 
gândul tău întins” (În vremi de mult trecute). Măreţia lui Dum- 
nezeu se cunoaște din gândul Lui mare (lumea cea întinsă, sau 
mare şi lată, cum se spune în limbaj popular) şi, după ase- 
mănarea Lui, aceeași măreție o descoperă și omul, prin dezvol- 
tarea creatoare a gândului său. 

Însă înțelepciunea omului e firavă. Vedem acest lucru, 
atunci când acesta se bazează numai pe rațiunea sa umană auto- 
nomă vană, fără har: 


30 George Gană, Melancolia lui Eminescu, op. cit., p. 200. 

În zădar trimit prin secoli de-ntrebări o vijelie /.../ 
Prefăcute-n vulturi ageri cu aripi fulgerătoare, 
C-ochi adânci şi plini de mite [mituri/ basme], i-am trimis 
în cer să zboare, 
Dar orbite, cu-aripi arse pe pământ cad îndărăt; 


Prefăcute-n stele de-aur merg pân l-a veciei ușă, 
Dară arse cad din ceruri și-mi ning capul cu cenușă 
Şi când cred s-aflu-adevărul mă trezesc — c-am fost poet. 


Aceste versuri prezintă o reiterare a căderii din Sărmanul 
Dionis (care face aluzie la căderea Sfântului Adam, la căderea 
omului din dorinţa de a fi dumnezeu fără Dumnezeu), dar sunt 
şi o variantă mai limpede a Luceafărului, după cum observam şi 
mai devreme (de altfel, evoluția lui Dionis de la un „ateist su- 
perstițios” la omul mântuit de căderea demonică, prin iubirea 
Mariei, reiterează aceeași obsesie luciferică a poetului (excluzând 
identificarea cu Lucifer), ilustrând simbolic parcursul autobio- 
grafic şi idealul său soteriologic, despre care am mai vorbit). Ele 
denotă și preocuparea supremă a lui Eminescu, adevărul, care 
este în contradicţie cu obsesia artei moderne: metafora poetică, 
simplă, goală, eminamente stilistică. 

Gândurile sale au zidit un turn al Babilonului care s-a năruit 
înaintea lui Dumnezeu. Însă e de reţinut faptul că țelul său a fost 
acela de a-L afla pe Dumnezeu: 


Ca s-explic a Ta ființă, de gândiri am pus popoare, 
Ca idee pe idee să clădească pân-în soare, 
Cum popoarele antice în al Asiei pământ 
Au unit stâncă pe stâncă, mur pe mur s-ajungă-n ceruri. 


340 


Un grăunte de-ndoială [a]mestecat în adevăruri 
Şi popoarele-mi de gânduri risipescu-se în vânt. 


Cum eşti Tu nimeni n-o ştie. Întrebările de Tine, 
Pe-a istoriei lungi unde, se ridică ca ruine 
Şi prin valuri de gândire mitici stânce se sulev [se ridică]; 
Niciun chip pe care lumea Ţi-l atribuiește Ţie 
Nu-i etern, ci cu mari cete d-îngeri, de ființi o mie, 
C-un cer încărcat de mite asfințeşti din ev în ev. 


Prima dintre aceste două strofe este o mărturisire elocventă 
— dar trecută cu vederea —, a faptului că poetul a urnit „popoare 
de gânduri” în căutarea lui Dumnezeu. Coroborând această 
extraordinară imagine plastică, cu versurile următoare, ajungem 
la concluzia că, așa cum omenirea L-a căutat pe Dumnezeu în 
toată istoria sa, la fel istoria cugetării sale, biografia minții şi a 
gândurilor sale poate fi rezumată de această căutare febrilă, ca 
țel al vieţii lui. 

„Cum ești Tu nimeni n-o știe”: fiinţa lui Dumnezeu este 
inaccesibilă atât oamenilor, cât și Îngerilor. Aceasta este învă- 
țătura ortodoxă! Gândirea umană nu poate decât să construiască 
icoane“! (e vorba aici de un omonim al icoanelor ortodoxe, pen- 
tru că nu la acestea din urmă se referă Eminescu, ci la toate 
formele și religiile care nu au fost revelate de sus și pe care le-a 
fantomat gândirea umană în căutarea lui Dumnezeu, de-a lungul 
istoriei), imagini/ chipuri ale lui Dumnezeu, care nu sunt reale, 
ci sunt idei șterse despre măreţia Sa. 

„ȘI prin valuri de gândire mitici stânce se sulev”: avem un 
tablou alegoric al gândirii umane ca o mare agitată de valuri, din 


341 Pentru că a spus mai înainte: „Și icoana- [i n-o inventă omul mic şi- 
n margini strâns". 

care se înalță gândirea mitică precum niște stânci. Stânci marine 
care au durabilitate în parcursul istoric al umanităţii, o vreme, 
dar nu au întemeiere și dăinuire veșnică, nu sunt adevăr revelat 
de la Dumnezeu, ci presupuneri umane despre Fiinţa divină. 

Memento mori se sfârșește cu un tablou apocaliptic, al sfârși- 
tului lumii. Ideile omenirii încep să se sfârșească și omul Îl ucide 
pe Dumnezeu în mintea și în inima sa și nu mai caută nimic 
nobil, nimic înălțător: „E apus de Zeitate ș-asfinţire de idei”. 

Vine sfârşitul lumii, pentru că, după cum ne-a avertizat 
Hristos, „se-nmulțesc semnele vremei [cf. Mt. 24, 6-8; Lc. 21, 11], 
iară cerul de-nserare/ Roșu-i de războaie crunte, de-arderi mari, 
de disperare/ Şi idei a zeci de secoli sunt reduse la nimic”. 

Ultimul vers al poemului, „căci gândirile-s fantome, când 
viaţa este vis”, cred că nu se poate interpreta în sensul visului 
brahmanic, ci în sensul în care Sfântul David și fiul său, Sfântul 
Solomon, precum și alți autori ai Scripturii, au vorbit despre 
viaţa ca vis, ca deşertăciune, referință pe care o regăsim foarte 
adesea și la Sfântul loan Gură de Aur (ale cărui omilii au avut o 
vastă circulaţie pe teritoriul românesc în tot evul mediu, sub 
numele de Zlatoust sau Zlatostrui, Zlatoust fiind traducerea în sla- 
vonă a lui Hrisostom sau Gură de Aur) şi în toate cărțile noastre 
vechi. 

Pentru Eminescu, cugetarea omenească, „gândirile arhitec- 
tonici[i]” umane (evocate în acelaşi poem, Memento mori), care 
construiesc civilizaţii sau sisteme filosofice de tot felul, sunt ză- 
dărnicie înaintea acelei gândiri a lui Dumnezeu, din care răsare 
lumea și istoria. Prin urmare, nu ar fi putut avea preeminenţă 
înaintea sa niciunul dintre sistemele umane de gândire (cum ar 
fi filosofia germană sau cea indiană), dacă el credea că toată 
înțelepciunea umană este o iluzie, în sensul în care vorbeşte Psal- 
tirea și Ecclesiastul despre vis și despre iluzie. 

Eminescu descrie în aceste strofe din finalul poemului 
Memento mori falimentul intelectualismului glacial şi se întoarce, 
nostalgic, cu fața de la savanţi, dascăli şi filosofi (ca şi în Scrisoarea 
I, Scrisoarea II, Sărmanul Dionis etc.), înapoi, înspre raţiunile divi- 
ne pe care Dumnezeu le-a însămânţat (logoi spermatikoi) în 
cosmos, pentru că, așa cum spune Sfântul Pavel și Sfinţii Părinți: 


„din frumuseţea zidirilor Sale pe potrivă să veade 
Ziditoriul. Şi [căci] «ceale nevăzute ale Lui, de la zidirea 
lumii prin făpturi înţelegându-să, se văd» [Rom. 1, 20]"32. 


Citim în multe poeme această nostalgie — adevărată jale 
nostalgică — a lui Eminescu după regăsirea Paradisului pierdut 
al copilăriei în care el știa să vorbească limba cosmică, să dialo- 
gheze cu toate cele din natură create de Dumnezeu și care for- 
mează un logos cosmic convorbitor cu rațiunea şi conștiința 
umană nepervertită de patimi josnice, iraționale sau de ideologii 
false. 

Un poem magnific pentru revelarea acestei concluzii a 
aventurii cognitive a poetului este și O,-nţelepciune, ai aripi de cea- 
ră!: 

Ce mâni subțiri s-apucă de perdele 
Şi într-o parte timide le trag! 
În umbra dulce, după vechi zăbrele 
Suspină gură-n gură, drag cu drag. 
Lucește luna printre mii de stele, 





32 Sfântul loan Damaschin, Logica, tălmăcită în limba patriei de 
Preasfinţitul Grigorie (Râmniceanu), Episcop al Argeșului, ediţia a doua, 
revăzută şi îmbunătăţită [transcriere a ediţiei întâi, din 1826], ediţie în- 
grijită și studiu introductiv de Dr. Adrian Michiduţă, transliterare de 
Aurelia Florescu, Ed. Aius, Craiova, 2012, p. 37. 

Suspină vântu-n frunzele de fag, 
Se clatin codri mângâiați de vânt — 
Lumini pe ape, neguri pe pământ. 


O,-nţelepciune, ai aripi de ceară! 
Ne-ai luat tot făr' să ne dai nimic, 
Puțin te-nalţi și oarbă vii tu iară, 
Ce-au zis o vreme, altele deszic, 

Ai desfrunzit a visurilor vară 
Şi totuși eu în ceruri te ridic: 

M-ai învăţat să nu mă-nchin la soarte 
Căci orice-ar fi ce ne așteaptă — moarte! 


Tu ai stins ochiul Greciei antice, 
Secat-ai brațul sculptorului grec, 
Oricât oceanu-ar vrea să se ridice 
Cu mii talazuri ce-nspumate trec, 
Nimic el nouă nu ne poate zice, 
Genunchiul, gândul eu la el nu-mi plec, 
Căci glasul tău urechea noastr-o schimbă: 
Pierdută-i a naturii sfântă limbă. 


In viața mea — un rai în asfințire — 
Se scuturau flori albe de migdal**; 


3%5 Poate fi o sugestie de la Eccl. 12, 5 (LXX): „Și încă dintru înălțime 
vor vedea şi [vor fi] uimiri în cale. Şi are să înflorească migdalul. Și are să 
se îngrașe lăcusta. Și are să se împrăștie caperul. Că[ci] a mers omul întru 
casa veacului său”. Cf. Sfântul Împărat Salomon, Ecclisiastis, traducere și 
note de Pr. Dr. Dorin Octavian Picioruş, Teologie pentru azi, București, 
2016, cf. https://www .teologiepentruazi.ro/2016/11/23/ecclisiastis/. 

Un vis purtam în fiece gândire 
Cum lacul poartă-o stea pe orice val; 
[A zorilor suavă înflorire 
Se prelungea până-n amurgul pal], 
În văi de vis, în codri plini de cânturi, 
Atârnau arfe îngereşti pe vânturi. 


Şi tot ce codrul a gândit cu jale 
În umbra sa pătată de lumini, 

Ce spun: izvorul lunecând la vale, 
Ce spune culmea, lunca de arini, 
Ce spune noaptea cerurilor sale, 

Ce lunii spun luceferii senini 
Se adunau în râsul meu, în plânsu-mi, 
De mă uitam răpit pe mine însumi. 


În van cat întregimea vieții mele 
Şi armonia dulcii tinereți; 

Cu-a tale lumi, cu mii și mii de stele, 
O, cer, tu astăzi cifre mă înveți; 
Putere oarbă le-aruncă pe ele, 
Lipseşte viața acestei vieți; 

Ce-a fost frumos e azi numai părere — 
Când nu mai crezi, să cânţi mai ai putere? 


Şi dacă nu-i nimic, decât părere 
Tot ce suspină inimei amor, 





În VUL: excelsa quoque timebunt et formidabunt in via florebit 
amigdalum inpinguabitur lucusta et dissipabitur capparis quoniam ibit 
homo in domum aeternitatis suae [chiar din înălţime se vor teme și se vor 
înfricoșa, în cale va înflori migdalul, se va îngrășa lăcusta şi se va scutura 
chiparosul, pentru că va merge omul în casa veşniciei sale]. 

Istoria cu lungile ei ere 
Un vis au fost amar — amăgitor; 
Tot ce-aspirăm, toat-acea putere 
Care-am robit-o falnicului dor 
Am cheltuit-o ca niște nebuni 
Pe visuri, pe nimicuri, pe minciuni. 


Sunt ne-nţelese literele vremii 
Oricât ai adânci semnul [simbolul] lor șters [palid]? 

Suntem plecaţi sub greul anatemii 

De-a nu afla nimic în vecinic mers? 

Suntem numai spre-a da viață problemei, 

S-o dezlegăm nu-i chip în univers? 
Şi orice loc și orice timp, oriunde, 

Aceleași vecinice-ntrebări ascunde? 


Poezia aceasta polemizează, ca și în cazul anterior, cu 
filosofia umană care nu este în stare să ofere niciun răspuns la 
întrebările vitale ale ființei umane, ci doar să aducă în discuţie 
dileme de nerezolvat. Pentru filosofia dilematică, sintagma 
„literele vremii” de care vorbește Eminescu, adică lectura istoriei 
omeneşti și a creației universale, rămâne fără niciun ecou pozitiv. 

Ceea ce filosofia de tip apusean exaltă — iar Noica propunea 
să realizăm și noi, românii, această filosofie — Eminescu respinge 
ca fiind un nonsens și anume spiritul neliniștit, zbuciumat, dile- 
matic, care nu face decât să se frământe în întreaga sa existenţă, 
nesperând și nedorind un sfârșit al tensiunilor sale interioare, ci 
aflându-și în mod masochist delectarea în veșnica sa neliniște și 
interogare fără răspuns. 

Eminescu susţine câteva lucruri absolut esenţiale de obser- 
vat. Mai întâi de toate, afirmă că gnoza care se întemeiază exclu- 

siv pe intelectul uman interogativ și care raționează toate pe 
măsura sa este aceea care modifică urechea omului, auzul inte- 
rior al conștiinței sale, îl face surd la armonia cosmică și la cân- 
tecul sferelor. Acest cântec, Eminescu (la fel ca poezia prepa- 
șoptistă și pașoptistă) îl asociază cu cel al Cetelor îngerești 
dimprejurul Tronului Dumnezeirii, după a căror asemănare este 
şi armonia stelară a universului vizibil — vezi, spre exemplu, 
poemul Ondina: „Muzica sferelor: Seraphi adoară/ Inima lumilor 
ce-o încongioară,/ Dictând în cântece de fericire / Stelelor tactul 
lor să le inspire”. Sau poezia La mormântul lui Aron Pumnul: „te- 
așteaptă toți îngerii în cor/ Ce-ntoană tainic, dulce a sferelor 
cântare”. Asemenea, în Sărmanul Dionis: „stelele albe sunau în 
aeriene coarde rugăciunea universului” 3. 

Întorcându-ne la discuţia noastră, ființa umană care cu- 
noaşte astfel de amendamente filosofice aduse ontologiei sale 
devine un logos amputat, sclerozat, incapabil de dialog; cu logo- 
sul cosmic, cu „a naturii sfântă limbă”. 

Omul este creat de Dumnezeu ca să dialogheze cu raţiunile 
dumnezeiești pe care același Creator le-a așezat în univers. 
Didahiile și teologia Sfinţilor Părinţi, urmând Sfintei Scripturi, 
precum şi toată literatura românească medievală filosofează pe 
seama faptului că frumuseţea universală este o carte de simbo- 
luri, un arhitext care trebuie citit de către rațiunea umană, de 
mintea umană nepervertită, pentru a învăţa din ea despre Dum- 
nezeul și Ziditorul atotputernic al lumii și despre tainele creaţiei. 

Așa a făcut Sfântul Avraam şi a ieşit din rândul unui popor 
păgân și închinător la idoli, fără să aibă Biblie scrisă, ci pentru că 
a citit biblia cosmică, pe care Dumnezeu a scris-o în univers şi pe 
care Eminescu o numește aici: „a naturii sfântă limbă” 5%. 





344 Eminescu, Proză literară, op. cit., p. 53. 
345 A se vedea şi comentariile noastre, referitoare la biblia cosmică în 
literatura noastră veche, în Epilog la lumea veche 1. 1 (ediția a doua), Teologie 

Moise și mulți Sfinţi care s-au nevoit în pustie au contem- 
plat înțelepciunea lui Dumnezeu din înțelepciunea cu care El a 
creat lumea și toate cele ce sunt în ea. Același lucru i-a îndemnat 
și Hristos, să citească limbajul firii, atât pe Apostolii Săi, cât şi pe 
cărturarii evrei, care întrebau de semne și de sfârșitul lumii: Mt. 
16, 1-4; 24, 32-33; Le. 12, 54-56; 21, 29-31. 

Sfântul Maxim Mărturisitorul (sec. VI) vorbea despre trei 
feluri de întrupări ale Cuvântului lui Dumnezeu, ale Logosului 
dumnezeiesc: în natură, în Scriptură și în Hristos, ultima prin 
pogorârea Fiului lui Dumnezeu şi asumarea firii noastre umane 
în ipostasul Său dumnezeiesc“. Ortodoxia a păstrat tradiția 
convorbirilor cu cosmosul, cu cerul, cu soarele, luna și stelele 
nopții, cu codrii și pădurile fremătătoare, care jelesc împreună cu 
omul pierderea Raiului de către acesta (această tălmăcire o 
întâlnim în Triod, în cântările de la Vecernia Duminicii izgonirii lui 
Adam din Rai), cu mările, râurile și izvoarele și cu tot murmurul 
neostoit al firii, care transmite omului cunoștința despre chipul 
rațional al lumii, zidit după icoana Cuvântului și a Creatorului 
ei. Cu rostul“ acestui cosmos fremătător de dor și de jale după 
Paradisul pierdut și-a împletit românul doina sa, „doină de 
simțire ruptă ca jelania-n prohoduri” (Călin Nebunul). 

De această tradiţie a înfrăţirii şi a dialogului cu universul 
întreg, a lecturării bibliei cosmice, s-a depărtat şi s-a înstrăinat 


pentru azi, Bucureşti, 2014, p. 109-113, 125-127, 214-216, 249, 376-383, 612- 
616, 783, 

cf.  https://wwwi.teologiepentruazi.ro/2014/01/11/epilog-la-lumea- 
veche-i-1-editia-a-doua/. 

3% „Taina întrupării Cuvântului cuprinde în sine înţelesul tuturor 
ghiciturilor şi tipurilor din Scriptură, [precum] și știința tuturor făpturilor 
văzute și cugetate”, cf. Filocalia românească, vol. Il, tradusă din grecește de 
Pr. Stavr. Dr. Dumitru Stăniloae, Tipografia Arhidiecezană, Sibiu, 1947, p. 
150. 

347 În româna veche, rost înseamnă gură, grai (din lat. rostrum,-i). 

Apusul, acel Apus care a impus rațiunea scolastică în teologia sa 
şi care a dat întâietate raționalismului de tip intelectualist, în 
locul gândirii și rațiunii luminate de har. 

Eminescu a constatat într-un mod foarte ortodox, tradi- 
țional, că, dintr-o astfel de ființare și de cugetare, „lipsește viața 
acestei vieți”, lipsește harul dumnezeiesc care făcea „viaţa mea — 
un rai” şi care umple toate, de care oamenii se pot răci şi înstrăina 
acceptând o filosofie sau o cugetare falsă. Viaţa e rai — oamenii 
sunt creați pentru Rai, viaţa nu este făcută de Dumnezeu să fie 
infern de suferință sau așteptarea Nirvanei/ neființei — şi când 
viața nu mai e rai, atunci viața nu mai e viaţă: „lipsește viața 
acestei vieți”. Aceeași constatare o făcea și Blaga: „vieţii nu i-am 
rămas dator niciun gând,/ dar i-am rămas dator viața toată” (Fum 
căzut, din vol. Lauda somnului). În schimb, Eminescu a mărturisit 
în nenumărate ocazii faptul că în copilăria și adolescenţa sa a 
simţit armonia harică a universului, atunci când se afla în conso- 
nanţă cu glasul acestui logos cosmic, atunci când îi erau cunos- 
cute limba codrului, a izvoarelor, a lunii și a luceferilor. 

În vremea copilăriei şi a primei tinereți, natura era pentru el 
„un rai din basme” (Fiind băiet păduri cutreieram), căci Dumnezeu, 
Cel ce i-a dat ochi să vadă „lumina zilei”, îi umplea inima „cu 
farmecele milei” (Rugăciunea unui dac). Această frumuseţe cos- 
mică impregnată de har i-a făcut din „a mea minte, a farmecului 
roabă” (Nu mă înţelegi). Ca şi în Divanul lui Cantemir, nu e vorba 
însă de estetica universală, ci de o frumuseţe cosmică inseminată 
de lumina lui Dumnezeu, pentru că lumile și planetele sunt ţi- 
nute întru ființă şi armonie de „puterea ce le farmăcă pre ele”, 
fără de care „s-alerge-ar vrea în caos de-unde turburi au ieșit” 
(Memento mori). 

De aceea, mai târziu, va privi înapoi cu nostalgie para- 
disiacă, plângând după acele simţiri curate și înțelegeri harice ale 
copilăriei: „O, rai al tinereţii-mi, din care stau gonit!/ Privesc cu 

jind la tine asemeni lui Adam”... (Zadarnic șterge vremea...). De 
aici: farmecul copilăriei..., de care vorbeşte critica literară în legă- 
tură cu Eminescu, Creangă şi alți autori ai literaturii române. 

Am făcut mai devreme precizarea că, în literatura paşop- 
tisă, nu este de găsit o asemenea dimensiune edenică a copilăriei 
(şi nici a naturii), pentru că autorii nu trăiesc și nu presimt 
tragedia Apusului, a...apusului credinţei. Ei sunt prea exuberanți 
la gândul emancipării naţionale şi sociale a ţării lor și nu au 
acuitatea receptării intelectuale şi spirituale a lui Eminescu. Nici 
Eminescu n-o experiază la scara apostaziei, dar e în stare să per- 
ceapă mult mai corect fenomenul modernităţii, pe cât de mult 
este afiliat tradiţiei, trecutului spiritual și istoric, tensiune din 
care se naşte mereu suferința poetului. 

Revenim. Eminescu defineşte existenţa sa ca „un rai în as- 
fințire”, un rai pe care l-a simţit în copilărie şi în prima tinerețe, 
dar pe care avea să-l piardă, în vremurile care au urmat, când 
„pierdută-i a naturii sfântă limbă”, dar, în același timp, un rai pe 
care dorea să-l regăsească după moarte (după cum vedem în 
mărturisirile cuprinse în poeme precum Mai am un singur dor, 
Codrule, Măria a etc.). 


„Ruptura completă [cu natura] nu s-a produs nicio- 
dată, și în viziunea generală a poetului asupra naturii vom 
regăsi mereu ceva din fascinația inițială: copilul din el n-a 
murit niciodată. Peste candoarea transfiguratoare a privirii 
acestuia s-au adăugat reflexivitatea, sporită prin cultură, și 
umbra melancoliei” %8. 


Eminescu a înţeles spiritul vremii — ceea ce nu înseamnă că 
i s-a afiliat fără rezerve. Versuri magnifice, în acest sens, ni se par 


38 George Gană, Melancolia lui Eminescu, op. cit., p. 119. 

și acestea: „În văi de vis, în codri plini de cânturi,/ Atârnau arfe 
îngerești pe vânturi”. Imaginea arfelor atârnate în crengi apare și 
în Memento mori („Dar venit-a judecata, și de sălcii plângătoare/ 
Cântărețul își anină arfa lui tremurătoare”) și provine din 
Psaltire, din Psalmul 136 („În sălcii, în mijlocul lor, am atârnat 
harpele noastre” — 136, 2), care amintește de captivitatea babilo- 
nică a poporului ales. Acest psalm a fost transpus superb de 
Dosoftei în versuri și i-a prilejuit acestuia o poezie adesea citată 
în istoriile literare („La apa Vavilonului,/ Jelind de ţara Domnu- 
lui,/ Acolo şezum şi plânsăm/ La voroavă ce ne strânsăm”...), iar 
lui G. Verdi i-a inspirat o minunată arie (Corul robilor — Va 
pensiero) din opera Nabucco. 

Pe aceste „arfe” atârnate și părăsite în sălcii de poporul 
robit, captiv, Eminescu le vede cântând singure mai departe: „În 
văi de vis, în codri plini de cânturi,/ Atârnau arfe îngerești pe 
vânturi”! Când poporul nu mai înalță imne lui Dumnezeu, 
pentru că, spune el, „cum să cântăm cântarea Domnului în 
pământ străin?” (136, 4), atunci lauda adusă lui Dumnezeu nu 
încetează, pentru că îngerii Lui fac să răsune arfele codrilor și pă- 
durilor, pe care urechea lui Eminescu le-a auzit cu auzul interior 
al inimii: o muzică inefabilă, care ar fi fost imperceptibilă unui 
„Spirit ateu” (cum îl consideră loana Em. Petrescu)! 

Codrii atârnă arfele îngerești pe vânturi, într-un gest care 
mimează perfect antica atitudine a poporului evreu, care a refu- 
zat să-l cânte lui Dumnezeu psalmi la solicitarea babilonienilor, 
a păgânilor, a celor care nu înțelegeau străfundurile spirituale 
din care izvorăște această cântare. Cuvintele întru lauda lui 
Dumnezeu nu au sens în faţa celor care nu le înțeleg și nu Îl 
cunosc pe El. La fel, codrii îşi „atârnă” îngereasca lor cântare „pe 
vânturi”, încriptând această cântare dumnezeiască pentru ure- 


3% loana Em. Petrescu, op. cit., p. 221. 

chile celor surzi. Și — esenţial — Eminescu își atârnă îngereasca lui 
harpă, poetica lui cântare, pe versuri greu de înţeles, care inten- 
ționat nu sunt explicite, pentru că sunt destinate numai celor care 
au extrem de fin și de sensibil auzul interior al spiritului lor viu... 

În nuvela Geniu pustiu, descoperim trei vise extatice în care 
apar descrise imagini paradisiace şi în care am remarcat (în visul 
al doilea şi al treilea), secvențe asemănătoare cu exprimările 
poetice de mai sus: 


„M-am trezit deodată într-un codru verde ca smaragdul, 
în care stâncile erau de smirnă şi izvoarele de ape vergine şi 
sfinte. Printre arbori cântau privighetori cu glasuri de înger, 
prin cărări rătăceau umbre [suflete/ duhuri] diafane şi 
fericite și se pierdeau prin verdura întunecată a dumbrăvi- 
lor sfinte. În depărtare vedeam o dumbravă de aur care cu 
freamătul frunzelor sale cânta o melodie molatecă şi lină ca 
aceea a undelor adormite. Între toate umbrele sfinte și albe, 
numai eu aveam corp [...]. Dar deodată păru că lumea se- 
nsenină, că gaura în cer începe a deveni din ce în ce mai 
mare și mai largă, încât prin ea se vedea asupra boltei 
albastre ce îmbrățișează pământul, o altă boltă cu mult mai 
naltă, cu mult mai largă, însă de-aur curat şi limpede ca 
lumina cea galbenă a soarelui, astfel încât întreaga acea 
boltă părea un soare mare, care îmbrăţișa o lume, lumea 
deasupra cerului. Aerul tot era de lumină de aur — totul era 
lumină de aur, amestecat cu geamătul lin și curat al arpelor de 
argint în mâinile unor îngeri ce pluteau în haine de argint, cu 





350 Apetența pentru metale și pietre prețioase în descrierea Raiului 
este sugerată de descrierile extatice biblice ale Apocalispsei, iar cea pentru 
miresme, ca smirna și tămâia, este, de asemenea, indicată de tradiţia ha- 
giografică şi de practica liturgică ortodoxă. 

aripi lungi, albe, strălucite prin întinsul acel imperiu de aur 
(s. n.) [o Impărăţie a Luminii și a aurului haric]”*%.. 


Cântarea frunzelor şi a copacilor Raiului o descoperim, în 
tradiţia literară cultică ortodoxă, în Triod, la Vecernie, în Duminica 
izgonirii lui Adam din Rai, unde se spune: 


Raiule preacinstite, podoaba cea frumoasă, locaşul cel de 
Dumnezeu zidit [...] și sălășluirea Sfinţilor, 
cu sunetul frunzelor tale roagă pe Ziditorul tuturor, 
să-mi deschidă ușile pe care 
cu neascultarea le-am închis! |...] 

Simte durere, Raiule, împreună cu lucrătorul care a sărăcit și, cu 
sunetul frunzelor tale, roagă pe Făcătorul să nu-ţi încuie ușa! 
Îndurate, miluieşte-mă 
pe mine cel căzut“?! 


Am arătat, într-o altă carte, faptul că poetul a urmat, pentru 
aceste vise, ca și pentru alte descrieri paradisiace din nuvelele şi 
poemele sale, modele hagiografice din cărţile noastre vechi, din 
care a reţinut foarte multe amănunte şi le-a metamorfozat literar 


551 Eminescu, Proză literară, op. cit., p. 131-132, 142. 

52 Triodul, Ed. IBMBOR, Bucureşti, 2000, p. 100 şi 103-104. 

Expresia modernă este cvasi-identică celei din: Triodiu, tipărit în 
zilele prea înălțatului nostru Domn Carol I, Regele României, ediția a 
doua, Tipo-Litografia „Cărţilor Bisericescă”, Bucureşti, 1897, p. 108, 112. 

Aceste imne din Triod, de la Vecernia din Duminica izgonirii lui Adam 
din Rai, au inspirat poezii populare (Verșul lui Adam) şi cântece de stea. A 
se vedea și articolul nostru de aici: 

https://www.teologiepentruazi.ro/2015/03/03/versuri-populare- 
inspirate-din-triod/. 

în opera sa%5. Faţă de cele pe care le-am afirmat acolo, dorim să 
adăugăm încă un exemplu. In viaţa Sfântului Filaret cel Milostiv, 
prăznuit pe 1 decembrie, cineva are o vedenie, în care 


„am văzut un Rai frumos cu bună cuviință, plin de 
veselie şi de bucurie negrăită. Tot pământul acela era plin 
de bună mireasmă şi de pomi mari frumoşi și foarte roditori, 
clătinându-se de un vânt lin, care făcea un sunet minunat, 
încât nu este cu putință limbii omeneşti a grăi despre 
bunătăţile pe care le-a gătit Dumnezeu celor ce-l iubesc pe 
E]. Acolo am văzut o mulțime de oameni îmbrăcați în haine 
albe, bucurându-se și cu roadele Raiului dulce mângâindu- 
se. Şi căutând eu acolo cu sârguință, am văzut un bărbat, 
care era Filaret, dar eu nu l-am cunoscut, îmbrăcat în haină 
strălucită, șezând pe un scaun de aur în mijlocul pomilor. 
[...] Și iată că s-a arătat acolo un tânăr cu fața luminată și cu 
chipul înfricoșat [înfricoșător], având în mâinile sale toiag 
de aur... "55%. 


Amănuntul trecerii dintr-un cer în altul, mai înalt și mai 
luminos, ca şi cel al imperiului de aur şi altele din textul lui 
Eminescu apar, de asemenea, în Viața Sfântului Andrei cel nebun 
pentru Hristos (posibil și în alte hagiografii): 


„Ce mi-au fost nu ştiu. Că precum doarme cinevaşi 
dulce toată noaptea şi să scoală a doa zi, aşa eu am petrecut 
doă săptămâni întru acea videnia dulce, precum porunciia 
Dumnezeu, m-am văzut ca într-un Raiu foarte frumos şi 





355 A se vedea: Gianina Maria-Cristina Picioruș, Eminescu și literatura 
română veche, op. cit., p. 339-351. 

554 Vieţile Sfinților pe luna decembrie, ediţia a doua, Ed. Episcopiei 
Romanului, 2000, p. 28. 

minunat și mirându-mă gândiiam cu duhul ce este aceasta. 
Ştiu că în Țarigrad [Constantinopol] este lăcașul mieu, dar 
aicea cum am venit nu ştiu și nu mă pricipeam de sântu în 
trupu au afară de trupu, Dumnezeu știe. [...] Şi mă bucuram 
foarte de acea frumuseţe și mă miram cu mintea de negrăita 
podoabă a dumnezeiescului Raiu şi unblând printr-însul mă 
veseliiam. Erau acolo pomi mulți şi foarte înalți clătindu-se 
[clătinându-se] cu vârfurile lor, care veseliia foarte ochii 
omenești şi ișiia miros mare din ramurile lor. 

Unii dintru acei pomi înfloriia neîncetat, iar alţii era 
înpodobiţi cu frunze de aur, alţii avea roduri de mult feluri 
cu negrăită frumuseţe înpodobiţi, sădiți de dumnezeiasca 
mână. Și era întru acei pomi mulțime de păsări: unile cu aripile 
de aur, altele albe ca zăpada, iar altele pestrițe în multe 
chipuri, carele şezându în pomii Raiului cânta prea frumos, 
încât de dulcele glas al cântărilor lor eram întru nepricepere, 
în- dulcindu-să inima mea foarte. Şi unblându eu printre 
acei pomi cu inimă veselă, am văzut un râu de apă mare cur- 
gându care adăpa acei pomi frumoși. Şi peste râu era o vie 
mare tinzându-şi vițele sale cu frunze de aur. Şi era cu 
struguri în chipul aurului înpodobită. Și bătea acolo niște 
vânturi line şi mirositoare de patru părţi, de carele clătindu- 
se pomii făcea sunet minunat cu frunzele sale. 

Apoi m-au coprinsu o frică şi mi să părea că stau dea- 
supra mării cerești. lar un tânăr înbrăcat în veșmântu 
mohorât, a căriia [căruia] față străluciia ca soarele, mergea 
înaintea mea şi [...] am văzut deodată o Cruce mare, fru- 
moasă [...] am îngenuncheat înaintea Crucii cu frică și cu 
bucurie mare și am sărutat[-o] cu osârdie. Şi dacă am săru- 
tat, m-am umplut de negrăită dulceaţă sufletească şi sim- 
țiiam mai mare miros decât al Raiului. 

Şi trecându Crucea, căutam în jos și vediiam suptu 
mine ca o beznă a mării [adânc al mării] şi mi să părea că 
umblu prin văzduh. Și speriindu-mă am strigat către cel ce 
mă duciia zicându: 

- Doamne, mă tem să nu caz în adâncime! 

lar el mi-au zis: 

— Nu te teme, că ni se cade să ne suim mai sus, peste a 
doa tărie a cerului! 

Şi am văzut acolo nişte bărbaţi minunaţi și lăcaşul lor 
și bucuriia praznecului lor [pe] care nu [o] poate spune linbă 
omenească. Apoi am întrat într-o văpae minunată care nu 
ne ardea, ci numai ne lumina şi am început a mă speriia. lar 
cel ce mă duciia m-au apucat de mână zicându: 

— Ni să cade să ne suim mai sus! 

Şi iarăş ne-am văzut peste al treilea cer, unde am văzut 
și auzit mulțime de Puteri cerești cântându și slăvindu pre 
Dumnezeu. 

Apoi am venit la o zăveastă sau catapeteazmă care 
străluciia ca fulgerul, înaintea căriia sta niște voinici straş- 
nici şi mari, cu chipul ca para focului. lar feţile lor străluciia 
mai vârtos decât soarele”%5...etc. 


Și dincolo de această catapedeasmă Îl vede pe Hristos... 

Interesant, în ceea ce privește „geamătul lin și curat al 
arpelor de argint în mâinile unor îngeri”, din Geniu pustiu 
(fragmentul citat puţin mai sus), este faptul că ceva asemănător, 
ca imagine poetică, putem identifica la Alecsandri: „Gânditoare 
şi tăcută luna-n cale se oprește./ Sufletul cu voluptate în estaz 
adânc plutește, / Și se pare că s-aude prin a raiului cântare/ Pe-ale 
îngerilor harpe lunecând mărgăritare” (Concertul în luncă). Nu se 


55 Cf. Cătălina Velculescu, Nebuni întru Hristos, Ed. Paideia, Bu- 
curești, 2007, p. 307-309. 

poate susține însă că Eminescu a preluat și a amplificat pur și 
simplu versurile lui Alecsandri, pentru că se recunosc la 
Eminescu acele trimiteri explicite la surse scripturale, hagiogra- 
fice și liturgice. 

Eminescu şi-a însușit o anumită atmosferă poetică, un anu- 
mit limbaj şi o construcţie lirică din poezia preromantică, ante- 
rioară, însă, ceea ce este absolut esenţial de precizat, el nu doar 
îşi însușește niște elemente poetice, ci pe cele pe care le 
împrumută le consideră semnificative. Încât, în versurile emines- 
ciene, lecturate cu atenţie, descoperim o bogăţie de semnificații 
asociate unor imagini poetice provenite din surse lirice anteri- 
oare, pe care cu greu le puteam bănui și interpreta în acest fel, în 
forma lor pașoptistă. 

Eminescu preia expresii poetice create anterior în lirica 
românească, dar le amplifică și ne oferă vectori spre abisalități 
interpretative, în ceea ce priveşte versurie înaintaşilor. lar abisa- 
lităţile sunt de presupus și acolo pentru că, de fapt, nu poeții 
prepașoptişti sau pașoptiști constituie sursa primară, originară, 
ci literatura română veche sau religioasă, care nu se mai străvede 
bine în poezia acelora, din cauza contextului romantic european 
(care are şi el un fond creştin înrudit și ușor de confundat, totuși, 
unei lecturi neaprofundate, cu ceea ce numim toposuri ro- 
mânești) și a formelor poetice noi. 

Felul în care procedează Eminescu, integrând în versurile 
sale elemente reprezentative din lirica predecesorilor şi creând 
conştient și programativ o tradiţie, va fi preluat de urmașii lui. 
Acelaşi lucru îl vor înţelege şi îl vor face, tacit, cu poezia lui 
Eminescu, cei de după el (Goga, Pillat, Bacovia, Arghezi, Barbu, 
Blaga, Nichita, chiar și Mircea Eliade, în proză). lar faptul acesta 
dovedește atenția față de perpetuarea spiritului, a sensurilor 
esențiale. Autorii noștri resimt creaţia literară nu ca un triumf al 

individualismului, ci ca o perpetuare a tradiţiei și a herme- 
neuticii simbolice, în paralel cu critica științifică. 

Eminescu nu inventează, însă, el însuși acest procedeu, ci 
imita un gest medieval (să-i zicem), tipic gândirii religioase și 
literaturii omiletice, prin care o semnificație sau o viziune anume 
erau preluate şi purtate mai departe, fără alterare, din val în val, 
peste eoni, așa încât ecoul primar al unei atitudini se putea auzi 
multe secole şi milenii mai târziu. Era o acustică eclesială în 
templul timpului, rezonând perfect ca și acustica spaţială, cosmi- 
că. Este, de asemenea, modul de manifestare al unei intertextua- 
lităţi complexe și extinse, care implică atât textele scrise cât și 
textul cosmic — toată literatura medievală bizantin-ortodoxă 
presupune acest gen de intertextualitate. 

Textul cosmic, universul, a fost treptat eliminat din con- 
ştiinţa occidentală literară, ajungând în epoca modernă să fie 
considerat proză, antipoezie, document natural neartistic. Muzi- 
ca aceasta cosmică, convorbirea conștiinței sale cu raţiunile 
dumnezeiești însămânţate în univers („Şi tot ce codrul a gândit 
cu jale /.../ Ce spun: izvorul lunecând la vale,/ Ce spune culmea, 
lunca de arini,/ Ce spune noaptea cerurilor sale,/ Ce lunii spun 
luceferii senini”... — codrul și toate elementele naturii gândesc și 
spun, vorbesc între ele în continuu, au un dialog, o limbă pe care 
logosul uman o poate asculta și traduce pe înțelesul său) îi 
provoacă poetului o intimizare profundă cu sensul și rațiunea 
acestei comunicări, care devine fiinţa lui abisală, sintetizată 
metonimic prin râsu' plânsu' lui Eminescu („Se adunau în râsul 
meu, în plânsu-mi,/ De mă uitam răpit pe mine însumi”). Îl va 
prelua şi Nichita Stănescu (a cărui sintagmă concisă, râsu' plânsu', 
am reprodus-o), reprezentând o definiție rezumativă a persoanei 
umane, tradițională în cultura și spiritualitatea românească, de 
provenienţă scripturală, cu referire la umanitatea desăvârșită a 
lui Hristos, Cel ce plânge murind pentru oameni şi râde mân- 

tuindu-i, în același timp (imagine tradusă în folclor şi în basme 
prin cea a împăratului care cu un ochi plânge și cu altul râde). 

Acest dialog între logosul uman și logosul cosmic îi pro- 
voacă de asemenea răpire și uitare de sine: „de mă uitam răpit 
pe mine însumi”. Adică, fiind răpit de frumuseţea cosmică — nu 
de cea estetică, ci de cea rațională, logosifică, dialogică —, „mă 
uitam pe mine însumi”. Numai că răpirea și uitarea de sine fac 
parte din sfera semantică a extazului mistic, care apare descris în 
aceşti termeni de către Sfântul Pavel, de la care au preluat isi- 
haștii terminologia, şi, de la ei, Eminescu: 


„Cunosc un om în Hristos, care acum paisprezece ani 
— fie în trup, nu ştiu; fie în afară de trup, nu știu, Dumnezeu 
știe — a fost răpit unul ca acesta până la al treilea cer. Și-l știu 
pe un astfel de om -— fie în trup, fie în afară de trup, nu ştiu, 
Dumnezeu știe —, că a fost răpit în Rai şi a auzit cuvinte de 


nespus, pe care nu se cuvine omului să le grăiască” (II Cor. 
12, 2-4, Biblia 1988). 


Muzica îngerească a sferelor cosmice (expresia muzica sfe- 
relor îi aparţine lui Pitagora, dar semantica eminesciană este una 
încreștinată, care nu rămâne la viziunea mecanicistă și matema- 
tică a gânditorului antic) sau a codrilor cântători este un pre- 
extaz. Revelația naturală a lui Dumnezeu este un extaz înainte de 
extaz, o revelare a Sa înainte de experienţa revelării dumnezeiești 
în extazul mistic. Eminescu l-a trăit pe primul, în copilărie, și 
revine mereu, nostalgic, la amintirea experienţei lui profunde și 
profund autentice din punct de vedere spiritual, și în mod sigur 
a avut dorul nostalgic, cel puţin în urma lecturilor sale patristice, 
ascetico-mistice, de a-l împlini printr-o experiență desăvârșită a 
cunoașterii lui Dumnezeu față către față, în extaz. 

Şi-a dorit un vis extatic sau o ieșire din sine, la fel ca Ar- 
ghezi, care să îl confrunte cu Adevărul revelat, cu Duhul Sfânt făcut 
sensibil (ca să-l parafrazăm pe lon Barbu, deși vederea extatică nu 
e sensibilă, ci spirituală), când ochii inimii se deschid ca să vadă 
lumina Duhului, iar concreteţea anumitor relatări din versuri sau 
din nuvele mă face să-mi pun serios unele întrebări. Să fi ajuns 
Eminescu, prin rugăciunea inimii, pe vremea „când sufletu-mi 
noaptea veghea în estaze” şi „vedeam ca în vis pe-al meu înger 
de pază”, cu adevărat, la o experienţă mistică superioară revela- 
ției prin cântecul codrilor și al stelelor, ascultat în copilărie? Să 
fie autobiografice amănuntele viselor extatice din Geniu pustiu, 
rememorând vremuri în care „copilul vorbeşte prin somn, zâm- 
bind, cu Maica Domnului”5%55? Ce înseamnă rugăciunea aceasta 
către Maica Domnului: „Răsai asupra mea, lumină lină,/ Ca-n 
visul meu ceresc d-odinioară” (Răsai asupra mea...)? Şi, mai de- 
parte: „Dă-mi tinerețea mea, redă-mi credinţa/ Şi reapari din 
cerul tău de stele:/ Ca să te-ador de-acum pe veci, Marie!”? Să fi 
văzut copilul în vis acest detaliu care se repetă în poeme: 
„Privirea-ţi adorată/ Asupră-ne coboară” (Rugăciune); „Privirea 
ta de milă caldă, plină,/ Îndurătoare-asupra mea coboară” (Răsai 
asupra mea...)? 

Încă nu am cercetat mai profund această problemă, în cău- 
tarea unor dovezi solide, a unor mărturii încă şi mai explicite, dar 
nu ne-ar mira dacă ele ar fi descoperite. De la această mărturie 
poetică până la visul din copilărie al lui Apostol Bologa, nu mai 
avem în literatura română expunerea, biografică sau strict lite- 
rară, a unui vis/ extaz mistic. 

Lui Eminescu îi erau, fără îndoială, cunoscute și cuvinte ca 
acestea: 


35 Eminescu, Proză literară, op. cit., p. 110. 

„Tainele [vederile extatice] se descoperă celor smeriți. 
lar de va muri cu nădejdea aceasta, chiar dacă n-a văzut 
nicidecum ţara aceea [Împărăţia cerului] din apropiere, 
socotesc că o va moșteni împreună cu Drepţii cei vechi, cu 
cei ce au nădăjduit să ajungă desăvârşirea, dar n-au văzut- 
o, după cuvântul apostolesc, că au lucrat pentru nădejde în 
toate zilele, dar n-au primit-o [n-au primit-o toţi în această 
viață]. 


Cântarea îngerească, cu arfe îngereşti, a codrilor şi a naturii, 
convorbirea aceasta muzicală, psalmodică între codri, izvoare, 
văi şi lunca de arini corespunde în plan terestru cu îngereasca 
muzică a sferelor din cosmos, cu „ce spune noaptea cerurilor sa- 
le,/ Ce lunii spun luceferii senini”. De fapt, această comunicare 
nu este impedimentată de o separație între lumea de jos și lumea 
de sus, nu există o astfel de împărţire la Eminescu - cum nu 
există nici în gândirea ortodoxă —, planul terestru nu este cate- 
goric despărţit de cel ceresc. O astfel de ruptură o provoacă 
numai opacitatea umană, surzenia ipochimenului la glasul cân- 
tării cosmice, la glasul liturghiei universale, dar ea nu există în 
mod natural/ normal, așa cum anormală este şi amputarea 
senzorilor spirituali ai omului în lumea modernă. Muzica aceasta 
neîncetată a cosmosului avea și calitatea de a-i provoca „setea 
liniştii eterne care-mi sună în urechi”, căci această sete de liniște 





57 Sfântul Isaac Sirul, Cuvinte despre sfintele nevoinţe, trad., introd. și 
note de Pr. Prof. Dr. Dumitru Stăniloae, în Filocalia Românească, vol. X, ed. 
IBMBOR, București, 1981, p. 74. 

O ediţie intitulată Cuvintele lui Isaac Syrul era tipărită la Mănăstirea 
Neamţ în 1818, cf. loan Bianu, Nerva Hodoș și Dan Simionescu, Bibliografia 
românească veche, tomul III (1809-1830), editată de Academia Română, Bu- 
curești, Atelierele grafice Socec & Co., societate anonimă, 1912-1936, p. 
295. 

eternă „e același cântec vechi”, iar „vechiul cântec mai străbate 
cum în nopți izvorul sare” (Scrisoarea IV). 

„Ce spune noaptea cerurilor sale,/ Ce lunii spun luceferii 
senini” reprezintă din nou o parafrază scripturală, la Ps. 18, 2, 
care precizează, foarte aproape de expresia eminesciană, că 
„noaptea nopţii vestește știință” (Biblia 1988). Însă contextul 
psalmului respectiv este şi mai lămuritor în privința sensurilor 
din poezia lui Eminescu şi ne duce cu gândul la posibilitatea unei 
parafraze extinse şi conştiente pe care poetul a operat-o în versu- 
rile sale: 


„Cerurile povestesc [owmyovvrar narează] slava lui 
Dumnezeu, |iar] facerea mâinilor Lui o vestește tăria 
[cerului]/ firmamentul. Ziua zilei spune cuvântul şi noaptea 
nopții vestește cunoașterea [yvwoow]. Nu sunt vorbiri [și] 
nici cuvinte cărora să nu li se audă sunetul lor. Întru tot 
pământul a ieșit glasul lor și întru marginile lumii cuvintele 
lor” (Ps. 18, 2-5)5%. 





38 Cf. LXX: oi oveavoi diyovvrat d0&av Oeov moinow dE Xeowv 
Avrov AvăyyEAAeL TO OTegEwua THEQA TI TJUEEA EQEVYeraLt ENua kai 
VVE VVKTL AVAVYEAMĂEL yvowv OvK eioiv Aaa OvBE AOYoL wv OvXi 
AKovovrat al pwovai avrov £is Tăoav 11)v Yijv EEnADev 0 pOoyyos 
AVT(WV KAL ElŞ TĂ TEQATA TIS OIKOVUEVIS TĂ ENUATA AVIV. 

În Biblia 1688: „Ceriurile povestesc mărirea lui Dumnezeu și facerea 
mânilor Lui povesteaște întărirea. Ziua zilei va izbucni cuvânt şi noaptea 
nopții povesteaşte minte. Nu-s graiuri, nici cuvinte, cărora nu să aud 
glasurile lor. La tot pământul ieși răspunsul lor și la marginile lumii cu- 
vintele lor”. 

La Dosoftei, în Psaltirea de-nțăles: „Ceriurile spun slava lui Dumnă- 
dzău, facerea, dară, a mănulor Lui vesteașşte tărie. Dzua dzâlei izbucneaște 
graiu și noaptea nopţâi vesteaşte înțeles. Nu sânt graiuri, nice cuvinte, că- 
rora nu să aud glasurile lor. În tot pământul ieșit-au vestirea lor și, în 
marginile lumii, graiurile lor”. 

De altfel, aceste versete au fost îndelung solicitate în toată 
medievalitatea românească și le aflăm în cazanii, didahii, la Can- 
temir (Divanul) etc. Eminescu avea și de ce să le rețină, atât ca 
formă, cât și ca interpretare. În versurile sale: „Şi tot ce codrul a 
gândit cu jale/ În umbra sa pătată de lumini,/ Ce spun: izvorul 
lunecând la vale,/ Ce spune culmea, lunca de arini,/ Ce spune 
noaptea cerurilor sale,/ Ce lunii spun luceferii senini/ Se adunau 
în râsul meu, în plânsu-mi,/ De mă uitam răpit pe mine însumi” 
(O,-ntelepciune, ai aripi de ceară!); „Şi cuminţi frunzele toate îşi 
comunică misteruri,/ Surâzând, clipind ascultă ochii de-aur [ste- 
lele] de pe ceruri,/ Crenge rele imitează pân” și zgomotul de guri 
/...] Cine are-urechi s-audă ce murmur gurile rele [ale ramu- 
rilor]/ Și vorbărețele valuri şi prorocitoare stele” (Memento mori); 
„Şi flori şi crenge şi stele/ În ciuda mea taine îmi spun”...(Ec6). 

Nichifor Crainic remarca foarte just faptul că, pentru Emi- 
nescu și pentru cei mai mulți dintre poeții români, 


„cosmosul în care trăim e creat de Dumnezeu și e un 
reflex în mii de feţe al frumuseții și al strălucirii divine. [...] 
Asemenea poeţi ne comunică și nouă acel sentiment pri- 
mordial de uimire în fața spectacolului cosmic și de bucurie 
că trăim în această lume ca într-o revelaţie naturală a Celui 
Atotputernic. [...] Frumuseţea naturii se leagă imediat de 
ideea Creatorului lumii, despre care am vorbit. Frumuseţea 
naturii e un reflex din strălucirea frumuseţii divine. Ea nu 
se impune subiectului liric numai ca un lucru circumscris în 
marginile existenţei naturale, ci ca un lucru care poartă au- 
reola unei prezenţe de dincolo de lume. Contemplarea fru- 
museții unui peisaj determină pe poet la un fenomen de 

transfigurare a naturii către sensul ei transcendent şi tainic (S. 
n.) “35, 


Găsim „transfigurarea naturii” în toate comentariile didac- 
tice, nu şi: „către sensul ei transcendent şi tainic”. Crainic face 
însă marea eroare să nu-l citească foarte atent pe Eminescu și să- 
i atribuie aceste calităţi mai mult lui Coșbuc, și aici sunt nevoită 
să mă delimitez de Nichifor Crainic — mai multe vom vorbi în 
capitolul despre Coșbuc. 

Ideea de transfigurare a peisajului poetic va fi preluată și 
continuată de critica literară românească, precum şi aceea de lo- 
gos cosmic, însă ambele formule, ortodoxe în esenţă, vor fi de- 
contextualizate, deposedate de substratul lor religios și integrate 
unui limbaj criticist neutru, hibrid și pseudo-filosofic. 

Interogaţiile ultimei strofe din poemul O,-nțelepciune, ai aripi 
de ceară! sunt retorice, pentru că „greul anatemei” de-a nu primi 
niciun răspuns este în mod evident o povară şi o nefericire pen- 
tru Eminescu. Pentru el sunt total absurde plăcerile filosofice de- 
„a da viaţă problemei” fără a crede că pot fi descifrate vreodată 
„literele vremii” de către gândirea umană. În mod paradoxal 
însă, lui Eminescu, care a renegat modelul filosofic, strict uman 
(omenesc, prea omenesc, vorba lui Nietzsche), de a contempla şi 
înțelege lumea, ca pe un alt element de vanitate umană, care nu 
procură certitudinea înţelepciunii și repaosul, odihna spirituală 
mult râvnite de poet, i s-a atribuit afilierea profundă și cu urmări 
în fecunditatea artistică, la variate tipuri de filosofii: platonică și 
plotiniană, schopenhauriană, Kantiană, budistă şi brahmană etc. 





39 Nichifor Crainic, Puncte cardinale în haos, ediţie îngrijită și note de 
Magda Ursache şi Petru Ursache, Ed. Timpul, Iaşi, 1996, p. 103-104, 106. 

30 A se vedea cartea mea, Epilog la lumea veche, 1. 4, p. 14-24, cj. 
https://www.teologiepentruazi.ro/2012/12/22/epilog-la-lumea-veche-i-4/. 

Eminescu ne dezvăluie însă — tocmai prin indicarea angoa- 
sei cumplite și a durerii care l-a măcinat interior, aceea de a fi 
rătăcit calea spre răspunsurile sigure, spre liniştea şi serenitatea 
duhului — că nu este un nihilist, ci un spirit optimist, luminos, în 
străfundurile sale. El se autoportretizează drept un om care s-a 
luptat să ajungă la dezlegări lămuritoare, la pace, la fericire, la 
lumina vieții veșnice, chiar dacă a mai şi greşit uneori, erori pe 
care singur le mărturisește şi le deplânge, după cum se poate citi 
şi din poeziile sale. 

Câteva precizări despre 
natura paradisiacă la Eminescu: 


Am sesizat cu vreo zece ani în urmă“? faptul că natura 
paradisiacă a Daciei, în poemul Memento mori, este în corelaţie cu 
Cerul, că nu există o ruptură între Cer și pământ și că, în con- 
secință, comunicarea între Dumnezeu și oameni nu este anulată. 
Această concepţie este specific creștin-ortodoxă. 

Comentariile pe care le-am făcut între 2007-2008 poemului 
Memento mori**, le-am reluat și dezvoltat în anii următori în 
cărțile mele Eminescu și literatura română veche“ şi, respectiv, 
Epilog la lumea veche, vol. 1. 2, ediţia a doua“. 

Am semnalat relația temei amintite cu Ps. 47 al Sfântului 
Dosoftei, dar nu am pus versurile în oglindă. O fac acum. 

Versurile psalmului sunt următoarele: 


s1 Articol publicat prima dată aici: 

https://www.teologiepentruazi.ro/2018/08/11/cateva-precizari- 
despre-natura-paradisiaca-la-eminescu/. 

362 A se vedea: 

https://www.teologiepentruazi.ro/2008/03/19/eminescu-si- 
ortodoxia-dacia-si-cetatea-raiului-viii/. 

33 A se vedea și precizările pe care le-am făcut aici: 

https://www.teologiepentruazi.ro/2018/05/21/memento-mori-si- 
nostalgia-paradisului-1/. 

54 Publicată la Editura Universităţii din București, 2013, p. 149-151, 
191-192, 275-283, 326-352, 361-386, 409-419. 

35 Cartea a fost publicată pe platforma Teologie pentru azi, în 2015, 
p. 255-351, şi se poate downloada de aici: 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

36 Eminescu şi literatura română veche, op. cit., p. 326-327. 

Domnul este mare, 
Lăudat și tare, 
Mai cu de-adins este 
Lăudat cu veste 


De-a Lui bunătate, 
În svânta cetate 
Din măgura svântă, 
Ce stă fără smântă. 


Cetate frumoasă 
De piatră vârtoasă, 
Bine-ntemeiată, 
De Domnul gătată; 
În ţara-i vestită 
Câtu-i de tocmită. 


Muntele Sionul 
Ce Ș-au ales Domnul 
Despre miazănoapte 

Dă raze cât poate. 


Pre coaste de munte 
Cu ulițe multe, 
Cetatea cea mare 
Craiului cel tare, 


Cu curțli] desfătate, 
Cu pânzele nalte. 
Strajea nu-i lipsește, 
Domnul o-ntărește. 

lar la Eminescu versurile sunt cele pe care deja le-am citat 
de multe ori, dar le reamintesc: 


Munţi se-nalţă, văi coboară, râuri limpezesc sub soare, 
Purtând pe-albia lor albă insule fermecătoare, 
Ce par straturi uriaşe cu copacii înfloriți — 
Acolo Dochia are un palat din stânce sure, 
A lui stâlpi-s munţi de piatră, a lui streașin-o pădure, 
A cărei copaci se mișcă între nouri adânciți. 


lar o vale nesfârșită ca pustiile Saharei, 
Cu de flori straturi înalte ca oăze zâmbitoare, 
Cu un fluviu care poartă a lui insule pe el, 
E grădina luminată a palatului în munte — 
A lui scări de stânci înalte sunt crăpate și cărunte, 
Iar în halele lui negre strălucind ca şi oțel 


Sunt păduri de flori, căci mari-s florile ca sălci pletoase, 
Tufele cele de roze sunt dumbrave-ntunecoase, 
Presărate ca cu lune înfoiete ce s-aprind; 
Viorelele-s ca stele vinete de dimineaţă, 

Ale rozelor lumine împlu stânca cu roșeață, 

Ale crinilor potire sunt ca urne de argint. 


Printre luncile de roze şi de flori mândre dumbrave 
Zbor gândaci ca pietre scumpe, zboară fluturi ca și nave, 
Zidite din nălucire, din colori și din miros, 
Curcubău sunt a lor aripi şi oglindă diamantină, 

Ce reflectă-n ele lumea înflorită din grădină, 

A lor murmur împle lumea de-un cutremur voluptos. /.../ 

Iară fluviul care taie infinit-acea grădină 
Desfășoară-în largi oglinde a lui apă cristalină, 
Insulele, ce le poartă, în adâncu-i nasc și pier; 
Pe oglinzile-i măreţe, ale stelelor icoane 
Umede se nasc din fundu-i printre ape diafane, 
Cât uitându-te în fluviu pari a te uita în ceri. 


Şi cu scorburi de tămâie şi cu prund de ambră de-aur, 
Insulele se înalță cu dumbrăvile de laur, 
Zugrăvindu-se în fundul râului celui profund, 
Cât se pare că din una și aceeași rădăcină 
Un rai dulce se înalţă, sub a stelelor lumină, 

Alt Rai s-adâncește mândru într-al fluviului fund. 


Psalmul, în traducerea şi versificarea Sfântului Dosoftei, se 
referă profetic la cetatea Sionului, a lerusalimului ceresc și veş- 
nic, despre care a scris Sfântul loannis Teologul în Apocalipsis. 
Şi tocmai acest amănunt este cel care l-a determinat pe Eminescu 
să vrea să contureze cumva, în mod plastic, în strofele citate (cita- 
tul este parțial), profilul paradisiac al naturii care înconjoară 
această cetate“, apelând intens la izvoarele patristice și hagio- 
grafices8. 


357 A se vedea și articolul meu de aici: 

https://www.teologiepentruazi.ro/2014/07/06/sfantul-efrem-sirul-si- 
dimitrie-cantemir/. 

Acesta a fost publicat în cartea mea, Studii literare, vol. 4, Teologie 
pentru azi, Bucureşti, 2018, cf. 

https://www.teologiepentruazi.ro/2018/07/01/studii-literare-vol-4/. 

3 A se vedea Eminescu şi literatura română veche, op. cit., p. 339-353, 
și Epilog la lumea veche, vol. I. 2, op. cit., p. 259-273, 335-340, 343. 

Reamintesc faptul că am republicat prima din cărțile amintite, într- 
o a doua ediţie, exclusiv online, aici: 

În acest poem, Eminescu asumă această viziune a religiei 
dacilor (despre motivații nu mai discut acum, pentru că le-am ex- 
plicat suficient cu alte ocazii). Însă, în mod indubitabil, imagi- 
naţia poetică a lui Eminescu a fost alimentată considerabil de sur- 
sele creștin-ortodoxe. Din păcate, până la studiile mele, nimeni 
nu a indicat influenţa covârșitoare a izvoarelor bisericești asupra 
peisajelor paradisiace din opera lui Eminescu. În sensul că s-a 
vorbit despre natura paradisiacă prezentă în lirica și nuvelele 
sale, dar nu şi despre tipul de texte care i-ar fi putut sugera lui 
Eminescu acele configurări terestre şi cosmice care au produs 
uimire și admiraţie între exegeți. 

Pentru critica noastră literară, „paradisiac” sau „edenic” au 
devenit termeni tehnici, care nu au câtuși de puţin conotații reli- 
gioase. Astfel încât a defini un peisaj drept paradisiac nu înseam- 
nă absolut nicio aluzie la textele canonice ale Bisericii Ortodoxe. 
Exegeza noastră a relevat caracterul edenic al naturii emines- 
ciene fără ca prin aceasta să implice în discuţie izvoadele orto- 
doxe, care nu au fost subînțelese niciodată în această paradigmă, 
oricât de paradoxal ar putea părea acest lucru unui om credin- 
CLOs. 

Reamintesc concluziile mele: 


„Despre centralitatea edenică a peisajului eminescian 
se poate discuta foarte mult și se pot aduce ca probe pasaje 
foarte extinse atât din poeme ca Miradoniz sau Memento 
mori, cât și din nuvelele Sărmanul Dionis (paradisul lunar), 
Geniu pustiu (unde sunt reproduse trei vise paradisiace) sau 
Cezara (cu deja evocata insulă a lui Euthanasius). 





https://www .teologiepentruazi.ro/2015/11/16/eminescu-intre- 
modernitate-si-traditie/. 
Iar fragmentul indicat, revăzut şi adăugit, este între p. 539-561. 

Mai mult decât atât, toate aceste texte eminesciene 
conţin numeroase elemente în comun, între care mai fra- 
pante sunt cel al redimensionărilor cosmice și, respectiv, al 
centralității templului/ bisericii sau a palatului/ cetăţii în in- 
teriorul acestui spațiu edenic, însoțită de sugestia metalelor 
și a pietrelor prețioase [...]. Esenţial pentru noi este [...] să 
recunoaştem faptul că fundamentalitatea codrului/ pădurii 
în poezia naturii din opera eminesciană, cu freamătul melo- 
dios al frunzișului, cu aromele/ miresmele de flori de tei, 
salcâmi, lilieci, covoarele de flori și cu oglinzile izvoarelor 
de argint, reprezintă un sigiliu, o marcă definitorie a pers- 
pectivei vizionare a literaturii vechi, care desemna Paradi- 
sul ca fiind veritabila patrie a ființei umane. 

De asemenea, trăsăturile cadrului natural eminescian 
(ingenuitate, puritate, caracter auroral, virginal etc.), rele- 
vate insistent de exegeza eminescologică, se dovedesc a 
descinde din lecturile manuscriselor și ale cărților vechi. În 
timp ce icoanele stelelor și seducția lumilor siderale demon- 
strează o fericită contopire poetic-rațională cu iconostasul/ 
catapeteasma spaţiului eclesial răsăritean și cu interpretarea 
sa ca văl/ simbol care intermediază traversarea într-o altă 
dimensiune existenţială. Nu doar miresmele năucitoare 
dezvăluie oroarea, repulsia față de moarte și descompu- 
nere, așa cum sesizau Mircea Eliade și, mai târziu, Negoi- 
țescu, dar și toată această avangardă vizionară dovedește o 
sensibilitate și o tensiune profundă a așteptării resurecției și 
a descoperirii eshatologice. Nimic nu indică o aşteptare a 
Nirvanei, ci, dimpotrivă, așa cum remarca G. Gană, mortul 
eminescian e un contemplativ cu ochii larg deschişi spre mi- 
nunile paradisiace”%?. 


369 Idle, p..539, 555-556. 

Veșnicia la Miron Costin și Eminescu: 


În Letopiseţul lui Miron Costin se pot descoperi multe cu- 
vinte și expresii vechi (sau cu forme arhaice sau cu semnificații 
vechi, care nu mai sunt utilizate astăzi) care au intrat în voca- 
bularul poetic al lui Mihail Eminescu, cum ar fi în darn, zmult, 
stol, crieri, masul/ am mas etc. Ba chiar o afirmaţie banală, de felul 
acesta: „Constantin-vodă într-acea noapte au mas la Prut”! 
suferă, la Eminescu, o metamorfoză poetică neașteptată: „Astfel 
ades eu nopți întregi am mas,/ Blând îngânat de-al valurilor glas” 
(Fiind băiet păduri cutreieram). 

Însă, ceea ce mi-a atras atenţia în mod deosebit este 
utilizarea cu dublu sens a lui „vecinic”. Miron Costin îl folosește 
atât cu semnificaţia obișnuită (sinonim cu etern), cât şi cu sensul 
prin care se limitează un fapt la durata unei vieți. Astfel, el spune: 
„bieţii oameni închiși, toţi în robiie au mărsu tătarilor veci- 
nică”32. În mod evident, această „veșnicie” a robiei la tătari se 
întinde pe durata vieţii celor robiți. 

La Eminescu găsim exprimări poetice care învederează 
aceeași „veşnicie” trecătoare, care durează cât timpul vieții: 
„Sunt oameni care vecinic cu oameni nu se-mpac” (Pentru păzirea 
auzului), „Vecinic nu te mai iveşti [la fereastră]” (Pe aceeași 
ulicioară...) etc. Altele, însă, deși trebuie înțelese în aceeași para- 
digmă, au născut şi nasc dileme filosofice (tocmai pentru că nu 
se cunoaște prea bine trecutul expresiv al limbii române): „stele- 


37% Articol publicat mai întâi aici: 

https://www.teologiepentruazi.ro/2017/07/04/vesnicia-la-miron- 
costin-si-eminescu/. 

71 Miron Costin, Letopiseţul Țărâi Moldovei. De neamul moldovenilor, 
ediție îngrijită de P. P. Panaitescu, Ed. Minerva, București, 1979, p. 180. 

372 dem, p. 167. 

le ce vecinic pe ceruri colindează” (Strigoii), „Pare-că și trunchii 
vecinici poartă suflete” (Călin (file din poveste)), „Zboară vecinic 
/...] Valurile, vânturile” (Dintre sute de catarge...), „O apă vecinic 
călătoare” (Diana), „al vremilor curs vecinic” și al „aștrilor mers 
vecini” (În vremi de mult trecute), „Suntem plecaţi sub greul 
anatemii/ De-a nu afla nimic în vecinic mers?” (O,-nțelepciune, ai 
aripi de ceară!), „Din sânul vecinicului ieri/ Trăieşte azi ce moare” 
(Luceafărul) etc. 

Dar și în aceste situații, vecinic are sens...temporal, pentru că 
delimitează ceva ce se petrece sau se repetă într-o durată de timp 
mai îndelungată, dar nu în veșnicie cu adevărat. 

Eminescu și Antim Ivireanul. 
Semnificaţia metaforelor cosmice? 


„Era de ajuns ca cineva să citească 
pe Antim Ivireanul ca să se familiarizeze 
cu filosofia și universul de imagini al patristicii”. 


Mircea Eliade?+ 


În studiul nostru despre Antim Ivireanul, am avut de mai 
multe ori ocazia să atragem atenţia asupra unor motive sau 
imagini comune în opera antimiană şi în cea a lui Mihail Emi- 
nescu. De altfel, credem că Eminescu ar fi putut avea oportuni- 
tatea, cumva, să citească din omiliile lui Antim Ivireanul, care au 
circulat sub forma copiilor manuscrise. Dorinţa noastră este 
aceea de a pune în lumină mai multe coincidenţe ideatice şi plas- 
tice, pe care le-am sesizat, între cei doi autori. 


3% Capitolul de față este introdus aici din teza mea doctorală: Antim 
Ivireanul: avangarda literară a Paradisului. Viaţa şi opera, Leologie pentru azi, 
București, 2010, cf. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/, în care am discutat 
despre motive şi viziuni comune cu literatura patristică ortodoxă româ- 
nească în lirica lui Mihail Eminescu. Am procedat astfel pentru a oferi 
cititorului un tablou cât mai com-plet al gândirii şi comentariilor noastre 
asupra operei eminesciene. Capitolul respectiv se află aici într-o variantă 
revizuită şi adăugită. 

37%4 În postfaţa cărţii Rosei del Conte, Eminescu sau despre Absolut, op. 
cit., p. 466. 

Mihai Rădulescu a făcut deja o paralelă între „versurile de 
început ale lucrării Chipurile Vechiului și Noului Testament: „Făcut- 
au Domnul Dumnezeu toate din neființă/ Și în fiinţă le-au adus 
cu multă biruință”% și versul eminescian „La-nceput, pe când 
ființă nu era, nici neființă”, din Scrisoarea I, ajungând la concluzia 
următoare: „Această antiteză, ca și splendidul şi rarul neființă în 
sine” sunt „ale românei bisericești și Antim Ivireanul le-a impus 
valoarea”%6. E adevărat că neființă (chiar întunerecul neființei) 
există și în Istoria ieroglifică a lui Cantemir”, dar aceasta e o sursă 
improbabilă, întrucât manuscrisul a luat calea exilului împreună 
cu autorul și nu a fost publicat până în 1883. Tot aici, la Cantemir, 
există şi expresia ca luna între stele — „ca luna între alte stele să 
arăta”%5 — sau lacrimi de sânge („lacrămi de singe”*%), ultima 
considerată o metaforă a lui Alecsandri, lucru inexact. Sursele 
acestor imagini poetice sunt religioase și sunt mult mai vechi. 

Antim îl utilizează în versurile introductive la Chipurile 
Vechiului şi Noului Testament (le-am citat şi în volumul anterior): 
„Făcut-au Domnul Dumnezeu toate din neființă/ Și în fiinţă le- 
au adus cu multă biruință”...Termenul este reperabil în textele 
românești și în veacurile anterioare şi aparține, într-adevăr, lim- 
bii bisericești. Este foarte posibil, însă, ca prestanța versurilor 
antimiene să-i fi impus valoarea poetică. 

Suntem de acord, de aceea, cu observaţia lui Mihai Ră- 
dulescu, întrucât cunoaştem foarte bine felul în care Eminescu și- 
a apropriat, în același mod, „genunea” lui Dosoftei („Fu pră- 





37% Mihai Rădulescu, Antim Ivireanul. Învățător. Scriitor. Personaj, cu 
un „Cuvânt înainte” de P. S. Irineu Slătineanu, editat de Fundaţia „Antim 
Ivireanul” — Rm. Vâlcea, Ed. Ramida, Bucureşti, 1997, p. 37. 

376 Idem, p. 37-38. 

377 Dimitrie Cantemir, Istoria ieroglifică, op. cit., p. 81, 115. 

2/lclena ap LOA 

37% Idem, p. 48, 71, 178, 332. 

pastie? Genune? Fu noian întins de apă?” etc.). lar neființa și ge- 
nunea sunt, la origine, termeni biblici. Spre exemplu, prin „ge- 
nune” și „prăpastie”, Dosoftei denumește marea sau oceanul, în 
Psaltirea sa versificată. Reamintim versurile din Ps. 103, în care se 
remarcă sinonimia dintre „prăpastie” şi marea sau apele care 
acopereau pământul la începutul lumii, adâncul ca o haină, cum 
zice traducerea modernă a psalmului: „Tu-ntemeiez[i] cu cu- 
vântul/ De stă nemutat pământul./ Tu i-ai datu-i de mainte/ Pră- 
pastea de-mbrăcăminte,/ Şi stă gata să te-asculte,/ Să dea apa 
preste munte”. 

În ce privește genunea, nu cred că trebuie să mai insistăm — 
se poate consulta capitolul despre Dosoftei, din volumul anterior 
—, versurile sunt celebre: „Preste luciu de genune”...Așa încât 
„Prăpastie”, „genune” și „noian întins de apă” sunt sinonime, în 
versul eminescian (interogaţia lui e tautologică, conţine răspun- 
sul întru sine și poate fi înțeleasă ca necunoașştere nu a ceea a ce 
a fost la început, ci a cum arăta acest noian de apă) și toți acești 
termeni sunt arhaici și denumesc un adânc mare de ape. 

Întrebarea nu denotă neștiință elementară — ca și în cazul 
anterior, în Memento mori, unde poetul se adresa lui Dumnezeu 
cu „Cine ești?” —, ci necesitatea unei cunoașteri mai profunde. 
Avem o dovadă în plus în favoarea tezei că, traducând Imnul 
creațiunii din Rigveda şi prelucrându-l în Scrisoarea I, Eminescu în- 
creștinează sensurile, selectând termeni esenţiali (care să denu- 
mească o realitate primordială) din contexte creaționiste, din aria 
Genezei, aparținând Bisericii: atât versurile lui Antim (în care 
apare neființa), cât şi cele ale lui Dosoftei sunt o probă irefutabilă. 
Ca să nu mai vorbim de acel la început („La-nceput, pe când ființă 
nu era, nici neființă”), care este eminamente biblic (Fac. 1, 1; loan 
11), 

Mihai Rădulescu a aflat în mai multe poeme eminesciene 
ipostaza lunii ca stăpână a mării, anume în Scrisoarea 1 („lună tu, 

stăpân-a mării”), Scrisoarea III („luna:/ Doamna mărilor ș-a 
nopții”), Scrisoarea IV („al lunei disc, stăpânitor de ape”), Horia 
(„luna iese, mărilor regină” % și a propus studierea atentă a ma- 
nuscriselor pentru a se descoperi mai multe astfel de situații, în 
care expresii reprezentând viziunea antimiană („luna iaste po- 
doaba nopții, asămânătoare soarelui și stăpâna mării!) se re- 
găsesc în paginile marelui nostru poet romantic. 

Mai mult decât atât, autorul nostru a identificat în nuvela 
Sărmanul Dionis două fragmente în care fantezia reconfigura- 
toare de lumi a călugărului Dan ar putea avea foarte bine, ca 
puncte de plecare, idei şi imagini din predicile lui Antim*?, 
considerând și că acea cameră populată de „câteva sute de cărți 
vechi, multe grecești, pline de învăţătură bizantină”, a perso- 
najului eminescian, în care recunoaștem un avatar literar al 
poetului însuși, trebuie să ne conducă inevitabil la concluzia că, 
între sutele de lecturi din literatura noastră veche, ale lui Emi- 
nescu, trebuie să se fi regăsit cu necesitate și scrierile lui Antim. 

Şi noi înclinăm să credem -— e chiar o certitudine pentru con- 
știința noastră — că Eminescu a cunoscut manuscrise sau măcar 
copii fragmentare ale omiliilor antimiene, întrucât coincidențele 
sunt mult prea izbitoare. 

În cele ce urmează vom scoate în evidență multiple 
asemănări (pe care nu le considerăm aleatorii) între cugetarea 
antimiană și cea eminesciană, ilustrate de exemple destul de 
numeroase și de grăitoare, considerăm noi, din opera poetică a 
lui Eminescu. Astfel, în urma cercetărilor noastre, am descoperit 
similitudini concrete pe care le vom preciza mai jos: 





3 Cf. Mihai Rădulescu, op. cit., p. 36. 

51 Antim Ivireanul, Opere, ed. cit., p. 59. 
3 Cf. Mihai Rădulescu, op. cit., p. 38-39. 
209 Cf demn, sp..56: 

e  Luminaluniica lumina soarelui (regăsibilă nu doar la 
Antim, ci și la Cantemir, în Divan, reprezentând o concepție 
veche bizantină, ilustrată de altfel și iconografic): „lară luna 
argintie, ca un palid dulce soare”... (Memento mori), „Nu credeţi 
cum că luna-i lună. Este/ Fereastra cărei ziua-i zicem soare” (De- 
monism), „pe când noaptea v-aprinde blându-i soare” (În vremi de 
mult trecute), „al nopţii alb soare de argint” (Povestea), „al nopții 
dulce soare” (Călin Nebunul). 

e Metafora aștrilor adormiţi sau a lunii şi a stelelor ca 
niște ochi ai cerului: „Scânteie marea lină /.../; din tainica pă- 
dure/ Apare luna mare câmpiilor azure,/ Împlându-le cu ochiul 
ei mândru, triumfal” (Împărat şi proletar); „Și cuminţi frunzele 
toate își comunică misteruri,/ Surâzând, clipind ascultă ochii de- 
aur de pe ceruri” (Memento mori); „Prin aerul de noapte, puternic, 
rece, des, / A lunei adormite pătrund razele rare” (Andrei Mu- 
reșanu (Tablou dramatic într-un act)); „stele de aur ce-şi închideau 
pleoapele spre a le deschide iar” (Sărmanul Dionis) — seamănă 
foarte mult cu antimianul cer cu ochii osteniți şi cu stelele care îşi 
deschid tâmplele de argint — , „Acum se-nchid a serei gene” 
(Mureşanu); „Lu, ce din ceriuri pe lume cazi/ Lumină sfântă,/ 
Precum pe-al mărei amar atlaz/ O rază frântă, // Acum la nouri 
te depărtezi/ Strălucitoare/ Căci de acolo pe lumi veghezi/ Cu 
ochi de soare” (Mureșanu (Tablou dramatic)); „O, steauă iubi- 
tă...Un sfânt ochi de aur” (Steaua vieții). 

Analogia între ochi şi stele îşi are şi alte numeroase concre- 
tizări în metafora ochilor ca nişte stele vinete, regăsibilă adesea în 





34 Antim Ivireanul, Opere, ed. cit., p. 52: „Așa au vorbit sfântul, apoi, 
pe urmă, după ce au ascuns soarele toate razele lui și s-au stins de tot 
lumina zilei între întunerecul nopții și când ceriul, de osteneală, au fost 
închis spre somn toț ochii lui, atâta cât nici luna nu priveghiia, niciuna din 
stelele cele mai mici avea deșchise tâmplele lor cele de argint”... 

toată opera eminesciană (0 altă sursă poate fi Hexaemeronul 
Sfântului Vasile cel Mare sau alţi autori patristici). 

e Cerul înstelat și aștrii cerești, ca reflexie a Împărăției 
Cerurilor: „lumina blândei lune” (Lacul); „Cerul stelele-și arată,/ 
Solii dulci ai lungii linişti” (Povestea teiului); „stelele proroace” 
(Scrisoarea IV); (Memento mori); „Luna pe cer trece-aşa sfântă şi 
clară” (Sara pe deal); „Atunci printr-o geană de nouri, deschisă,/ 
Din ochiu-i albastru se vede o stea/ Ce-mi miruie fruntea c-o rază 
de vise/ C-o rază de nea” (Steaua vieții); „prorocitoarele stele”, 
„ale stelelor icoane”; „faţa sfântă a lunei pline/ Îşi ridică discul 
splendid în imperiul de lumine”; „Monastirea alb-a lunei” sau 
„monastirea lunei cu-argintoasă colonadă”; „cuvioase stelele se 
mișcă-ncet,/ Intră-n domele de neguri argintii, multicoloane;/ De- 
a lor rugă plină-i noaptea. A lor dulci și moi icoane/ Împlu văile 
de lacrimi”... (Memento mori); 

„A stelelor imperiu întins ca şi un cort” — pentru că Dum- 
nezeu este „Cel ce întinzi cerul ca un cort” (Ps. 103, 2) —, „Dar ce 
e acea steauă? E-o candelă aprinsă” și „O candelă a vieţii”; „cerul 
și-nfloritu-i cort”; „Sunt scrieri streine/ Gândite de Domnu-ntr-a 
sorilor nimb”; „Şi stele în candeli dulci raze presară”; „Stelele 
sclipeau sfinte” (În vremi de mult trecute); 

„O stea în cer albastru/ Ce-aruncă a ei icoană” (Stam în fe- 
reastra susă); „a cerului stelele albe /.../ vă vărsaţi icoanele voastre 
în Tibru” (Murmură glasul mării); „O stea din cer albastru/ Trecu 
a ei icoană” (Lectură); „Şoptiri aeriane/ Pătrund din mal în mal Ş- 
a stelelor icoane/ Pre fiecare val” (Din cerurile-albastre); 

„O stea, apoi iar una; pe ape diafane/ Îşi limpezesc în tremur 
pe rând a lor icoane” (Sarmis); „Când de pe ceruri stele sfinte/ 

Pătrund în codru, bat în lac” (Dona Sol); „duioasele icoane'“'55 [ale 
stelelor]. 

e Analogia între cerul înstelat şi Raiul Sfinţilor și al Înge- 
rilor, precum și arhitectura cerului ca o Biserică: „toți îngerii în 
cor,/ Ce-ntoană tainic, dulce a sferelor cântare” (La mormântul lui 
Aron Pumnul); „Muzica sferelor: Seraphi adoară/ Inima lumilor 
ce-o înconjoară,/ Dictând în cântece de fericire/ Stelelor tactul lor 
să le inspire” (Ondina); „lar catapeteasma lumii în adânc s-au 
înnegrit,/ Ca şi frunzele de toamnă toate stelele-au pierit” (Scri- 
soarea 1); „În catapeteasma lumii soarele să-ngălbenească,/ Ai 
pieirii palizi îngeri dintre flacăre să crească/ Și să rupă pânz- 
albastră pe-a cerimei întins cort”'% (Memento mori); Imaginea lu- 
nii ca o regină, stăpână (alte versuri decât cele amintite deja mai 
sus): „trece albă regina nopții moartă” (Melancolie); „Într-un loc 
crăpată-i bolta /.../ Şi printr-însa-n cer vezi luna trecând albă şi 
frumoasă,/ O regină jună, blondă și cu braţe de argint” (Memento 
mori); „Când luna dintre nouri, crăiasa cea bălaie,/ Se ridica prin 
codri” (Codru și salon); „Regina albelor nopții regine” (Ondină); 
„ŞI luna ce visează/ Trecând printre palate de nori — o-mpă- 
răteasă” (Povestea); „O insulă departe s-a fost ivind din valuri,/ 
Părea că s-apropie mai mare, tot mai mare,/ Sub blândul disc al 
lunii, stăpânitor de mare” (Sarmis). 

e Îngerul ca o stea, care a vestit nașterea Mirelui lumii, 
care aduce veşti bune despre viitor (Antim spunea, citând din 





35 Într-una dintre variantele poemului S-a dus amorul, cf. Mihai 
Eminescu, Opere II], ediţie critică îngrijită de Perpessicius, Fundaţia Regele 
Mihai |, Bucureşti, 1944, p. 29. 

36 A se observa viziunea lui Eminescu: el compară sfâșierea catape- 
tesmei templului de la Ierusalim, de la moartea Domnului pe Cruce, cu 
sfâșierea catapetesmei cerului de la sfârşitul lumii, când pânz-albastră a 
cerului ca un cort (Ps. 103, 2: „Cel ce întinzi cerul ca un cort”) se va rupe. 
Și astfel se va mărturisi Moartea și Învierea Domnului la toată lumea. 

cartea lui lov, că „Îngerii sunt stele”3%7), precum și așteptarea 
tainică și minunată în adâncul nopții: „Diamant topit în stea,/ 
Doamnă peste stele,/ Ce lumini în țara mea/ Cerul țării mele .../ 
Îţi cântăm bine-ai venit/ Doamnă peste stele! // Împărați din 
Răsărit/ Pe al lumei Mire/ L-au cătat şi l-au găsit,/ Când le-a dat 
de ştire/ Dulcea stea de diamant,/ Plină de iubire”... (Povestea); 
„lar marea-n mii de valuri /.../ pornește să-și unească/ Eterna-i 
neodihnă cu liniștea cerească. // Natura doarme dusă, tăriile în 
pace./ Din limpedea-nălțime pe-alocuri se desface/ O stea, apoi 
iar una; pe ape diafane/ Își limpezesc în tremur pe rând a lor 
icoane./ Tot mai adânc domneşte tăcerea înțeleaptă — / Se pare 
cum că noaptea minunea și-o aşteaptă” (Sarmis). 

e Despre lună, ca o umplere de raze (expresie aproape 
identică cu a lui Antim35: „Luna e plină de raze” (Memento 
mori). 

e  Expresiicare sugerează păstrarea caracterului auroral, 
virginal al creaţiei şi dorinţa de a o recepta ca pe un univers pur, 
abia născut, inocent: „ies stelele din strungă” (Egipetul); „izvorul, 
prins de vrajă,/ Răsărea, sunând din valuri” (Povestea teiului); 
„răsare lumea, lună soare şi stihii /.../ colonii de lumi /.../ în roiuri 
luminoase izvorând din infinit”... (Scrisoarea I); „Pân' ce izvorăsc 
din veacuri stele una câte una/ Şi din neguri, dintre codri, tre- 
murând s-arată luna:/ Doamna mărilor ş-a nopţii” (Scrisoarea III); 
„răsărirea stelei în tăcere” (Sunt ani la mijloc...); „Apele plâng, 
clar izvorând din fântâne, /.../ Stelele nasc umezi pe bolta 
senină” (Sara pe deal); „culmea dulcii muzice de sfere,/ Ce-o aude 


5 Antim Ivireanul, Opere, ed. cit., p. 124. 

3 Idem, p. 199: „Că Pruncul Acesta, Carele să vârgulește în iasle, de 
ne vom rădica ochii credinţii noastre Îl vom cunoaște făcând tunete și 
fulgere în nori şi pre cer umbletul stelelor rânduind, soarele şi luna de raze 
împlându-le” ... 

cum se naște din rotire şi cădere” (Scrisoarea V); „stele izvorăsc 
pe ceriu,/ Florile-izvorăsc pe plaiuri a lor viață de misteruri” 
(Memento mori); „Se nasc izvoare” (Coborârea apelor); „stelele prin 
ceaţă/ Cu tainică dulceaţă/ Pe ceruri izvorea” (Lectură); „Deodată 
luna-ncepe din ape să răsaie” (Sarmis). 

e Lumea ca un pridvor al Raiului, în care toate sunt 
sfinte, precum și nostalgia refacerii iubirii, în interiorul acestui 
fericit paradis, după modelul perechii sfinte primordiale: „lumi- 
na sfintei mări” (Strigoii, Memento mori); „teiul vechi și sfânt” (Po- 
vestea teiului); „teiul sfânt” (Mai am un singur dor), „luna sfântă” 
(Sara pe deal); „noaptea sântă”, „râul sânt”, „insule sfinte”, „sălcii 
sfinte” (Miradoniz); „sfinte-izvoară”, „vis al mării sfinte”, „râul 
sânt”, „sfinte flori” (Memento mori); „codri sfinţi” (Mureşanu); 
„Este Ea. /.../ E-o icoană de lumină”. (Singurătate) — iubirea este 
„visul de lumină”, iar iubita, cea care „o să-mi răsai ca o icoană” 
(Atât de fragedă); momentul regăsirii este „ceasul sfânt în care ne- 
ntâlnirăm” (Sonete). 

Iubirea este un foc sfânt care transfigurează lumea, iar fe- 
meia este candela care păstrează acest foc: „Tu trebuia să te cu- 
prinzi/ De acel farmec sfânt,/ Și noaptea candelă s-aprinzi/ lubirii 
pe pământ” (Pe lângă plopii fără soț...). lubita ca „icoana iubirii cei 
eterne”, este cea care poate face posibilă unitatea, comuniunea 
de iubire, care împlinește ființa prin oglindire şi împărtășire cu 
celălalt: „Şi viețile-amândoror s-amestecă-n întreg,/ Când înţeles 
de tine, eu însumi mă-nţeleg” (Nu mă-nțelegi). 

. Despre mare ca metaforă a lumii zbuciumate: „Așa 
marinarii, pe mare îmblând,/ Izbiţi de talazuri, furtune, / Izbiţi de 
orcanul gheţos și urlând,/ Speranţa îi face de uită de vânt,/ Şi 
speră la timpuri mai bune. // Aşa virtuoșii murind nu disper,/ 
Speranţa-a lor frunte-nsenină,/ Speranţa cea dulce de plată în 
cer,/ Şi face de uită de-a morţii dureri,/ Pleoapele-n pace le- 
nchină” (Speranta); „Pe maluri zdrumicate de aiurirea mării/ 

Cezaru-ncă veghează /.../ A popoarelor ecouri/ Par glasuri ce 
îmbracă o lume de amar” (Împărat şi proletar); „În lumea-i 
noptoasă, în sânu-i de-amar” al „mărei turbate” (Când marea...); 
„marea de amar” (Memento mori); „valul mărei-amar” (Povestea 
magului călător în stele); „Căci lumea e locașul pătimirei:/ Un chin 
e valu-i, iară gândul spuma” (Pe gânduri ziua); „marea-amară” 
(Coborârea apelor); „Deşartă-mi viața semăna cu spuma” (Ușoare 
sunt viețile multora...); „Mijeşte orizontul cu raze depărtate,/ lar 
marea-n mii de valuri a ei singurătate/ Spre zarea-i luminoasă 
porneşte să-şi unească/ Eterna-i neodihnă cu liniştea cerească” 
(Sarmis); „să-mi răsai din marea de suferinţi” (Gelozie); „Şi ochiul 
tău întunecat/ Atunci îl umple plânsul,/ Iar ale vieţii valuri bat/ 
Călătorind spre dânsul” (Dacă iubeşti fără să speri); „Şi sutletu-ne- 
n tremur ca marea se așterne,/ 'Lăiat fiind de nava durerilor 
eterne;/ Ca unde trecătoare a mării cei albastre,/ Dorinţa noastră, 
spuma nimicniciei noastre” (Preot și filosof); „Când marea îşi 
răstoarnă sufletul ei rebel/ Şi printre stânci de piatră se scutură 
de spume/ Se mișcă-nfuriată a valurilor lume” (Mureșanu); 
„Crăiasă alegându-te/ Îngenunchem rugându-te,/ Înalță-ne, ne 
mântuie/ Din valul ce ne bântuie /.../ O, maică prea curată,/ Şi 
pururea fecioară,/ Marie! /.../ Rugămu-ne-ndurărilor,/ Luceafă- 
rului mărilor;/ Ascultă-a noastre plângeri,/ Regină peste îngeri” 
(Rugăciune). 

e  lpostazierea iubitei în același fel în care este concepută 
icoana Maicii Domnului în Ortodoxie şi la Antim, pentru că pro- 
totipul femeii, pentru Eminescu, este Maica Domnului (Emi- 
nescu pune în cunoștință de cauză aceste cuvinte în gura perso- 
najului său, Monahul leronim): „o roză a lerihonului, a cărei fru- 
museță nu se trece. /.../ Trandafirii înfloresc pe faţa ta...Tu, regi- 
nă a sufletelor — nu ești curată ca izvorul? Mlădioasă ca chipa- 
rosul? Dulce ca filomela? Tânără ca luna plină” etc. (Cezara). 

. Natura, cosmosul ca o carte de simboluri, ca o carte a 
înțelepciunii: „Şi-n roată de foc galben stă faţa-i [a lunii] ca un 
semn” (Împărat și proletar); Râul sânt ni povesteşte cu-ale undelor 
lui gure” (Memento mori); „scrisul stelelor de foc” (În vremi de 
mult trecute); „Ar vrea să rătăcească (pe) câmpia înflorită,/ Unde 
ale lui zile din visuri le-au țesut;/ Unde-nvăţa din râuri o viaţă 
liniștită,/ Părând să n-aibă capăt, cum n-are început.// Mama-i 
ştia atâtea povești, pe câte fuse/ Torsese în viață...deci ea l-a 
învăţat/ Să tâlcuiască semne ş-a paserilor spuse/ Şi murmura 
cuminte a râului curat.// În curgerea de ape, pe-a frunzelor 
sunare,/ În dulcele “miitul al paserilor grai,/ În murmurul de 
viespii, ce-n mii de chilioare/ Zidesc o mănăstire de ceară pentru 
trai,// De spânzură prin ramuri de sălcii argintoas e/ O-ntreagă- 
mpărăţie în cuib legănător,/ A firii dulce limbă de el era- 
nțeleasă/ Și îl împlea de cântec, cum îl împlea de dor” (Codru și 
salon); „a naturii sfântă limbă” (O,-ntelepciune, ai aripi de ceară!); 
„Pe-a lor lume [a munţilor] ridicată peste nouri se deschide/ 
Cartea cerului albastră cu mari litere-aurite,/ lară munții nalți şi 
negri, înţelepţi de bătrâneţe,/ Ridic fruntea lor de piatră şi încep 
ca s-o înveţe” (Peisaj); „Cine filele albastre și-nstelate le întoarce/ 
La a Creaţiunii carte...cine firul lung îl toarce/ Din fuiorul 
Veșniciei pân' în ziua de apoi?” (variantă a Scrisorii 1)%. Rosa 
del Conte vorbește despre „paginile înstelate [...] pe care poetul 
le vedea în picturile din bisericile Moldovei înfășurate de mâna 
Arhanghelilor în scena judecății 5%. 

. Viziunea lumii, a omenirii, ca un pom uriaș, în care 
fiecare om e o mlădiţă (la Antim) sau o floare (la Eminescu) care 
trebuie să aducă roadele virtuții pe acest pământ: „În orice om o 
lume își face încercarea/.../ cum pomu-n înflorire/ În orice floare- 
ncearcă întreagă a sa fire,/ Ci-n calea de-a da roade cele mai 


3 Cf. Rosa del Conte, Eminescu sau despre Absolut, op. cit., p.110. 
50 Idem, p. 110-111. 

multe mor” (Împărat și proletar); „Multe flori sunt, dar puţine/ 
Rod în lume o să poarte,/ Toate bat la poarta vieţii,/ Dar se scutur 
multe moarte” (Criticilor mei). 

e  Omulcachipallui Dumnezeu, omul creator întru ase- 
mănarea cu Dumnezeu și macrocosmos într-un microcosmos: 
„Că-n lumea dinafară tu nu ai moștenire,/ A pus în tine Domnul 
nemargini de gândire. /.../ Pe creațiuni bogate sufletul este 
domn; / În ocean de stele, prin sori, nemărginire,/ El îmblă /.../, 
[sufletul] înăuntru-i este o lume-ntinsă mare” (În vremi de mult 
trecute); „Cum universu-n stele iubeşte noaptea clară,/ Cu toate- 
a mele gânduri astfel eu te-am iubit,/ Când am plecat eu fruntea 
cu-a gândului povară/ Pe sânu-ţi să se-nchidă de lume ostenit. // 
Simţii atunci puternic cum lumea toată-n mine/ Se mișcă, cum 
se-ndoaie a mării ape-ntregi/ Şi-n fruntea mea, oglindă a lu- 
milor senine,/ Aveam gândiri de preot şi-aveam puteri de regi” 
(Cum universu-n stele...). 

C) Imaginea unui univers intim, fratern, a unui cosmos ca 
un cămin protector: „Vino-n codrul la izvorul/ Care tremură pe 
prund,/ Unde prispa cea de brazde/ Crengi plecate o ascund” 
(Dorinta); „răsare luna, ca o vatră de jăratic,/ Rumenind stră- 
vechii codrii”...(Călin (file din poveste)); „Luminează luna-n ceruri 
ca un foc pe-o mare vatră” (Călin Nebunul); „Şi stelele ce vecinic 
pe ceruri colindează” (Strigoii); „Lună, Soare și Luceferi,/ El [co- 
drul] le poartă-n a lui herb”; „izvoare spun poveşti” (Povestea 
codrului); „...la vorbă mii de valuri stau cu stelele proroace” 
(Scrisoarea IV); „Alunece luna/ Prin vârfuri lungi de brad”; „Lu- 
ceferi, ce răsar/ Din umbră de cetini,/ Fiindu-mi prieteni” (Mai 
am un Singur dor); „al vremurilor vad” (Egipetul, Memento mori); 
„În turme călătoare/ Trec nourii pe ceri” (Din cerurile-albastre); 
„lată lacul. Luna plină,/ Poleindu-l îl străbate;/ El, aprins de-a ei 
lumină,/ Simte-a lui singurătate”; „Stele-n ceruri, stele-n valuri”; 
„luna /...] Varsă apelor văpaie” (Lasă-ți lumea); „poiene conste- 

late”; „Şi oştiri de flori pe straturi par a fi stele topite”; „Într-a 
nopților grădine stele cresc în loc de flori” (Memento mori); „Cerul 
şi-nfloritu-i cort”; „A stelelor țară, stelnicul, marele plai”; „Dea- 
supra vedea stele și dedesuptu-i stele,/ El zboară fără preget ca 
tunetul rănit;/ În sus, în drepata,-n stânga lanurile de stele/ 
Dispar” (Povestea magului călător în stele); „În senina și albastra 
împărăție a cerului înflorește lumina [soarelui] ca o floare de foc” 
(Geniu pustiu); „Văd cerul lan albastru sădit cu grâu de stele,/ El 
îmi arată planul adâncei întocmele/ Cu care-și mișcă sorii” (An- 
drei Mureşanu (Tablou dramatic într-un act)); „Pe câmpiile albastre 
ale cerurilor tale/ Stupi bătrâni trimiţi tu-n lume mândre colonii 
de stele/ Ce roind în fluvii albe se-mprăştie-n infinit /.../; Pe-ale 
cerurilor câmpuri, mâni albastre culeg miere/ Pe câmpiile albas- 
tre ale cerurilor nalt /.../; Stele-n ceruri, flori pe câmpuri, toate 
câte-s trecătoare/ Sunt împinse spre pieire” (variantă a Scrisorii 
J) 205 „În umede lanuri de-albastru ceresc,/ Merg norii” (Eco). 

e Plasticitatea gândirii: „Timpul mort şi-ntinde trupul şi 
de- vine veșnicie” (Scrisoarea 1); „al vremurilor vad” (Egipetul, 
Memento mori); „Sunt gândiri arhitectonici de-o grozavă măreție 
/...; Şi din sure văi de chaos colonii de lumi pierdute /.../ Cu-a 
lor roiuri luminoase /.../; Înserează și apune greul soare-n văi de 
mite” (Memento mori); „Să-ntind privirea-mi, ca mâni fără de 
trup” (Când te-am văzut, Verena...); „ale clipelor cadavre”; „al 
minții scripet” (Scrisoarea [1); „al vieţi-mi mintos areopag” (În 
vremi de mult trecute) etc., etc. Astfel, regăsim la Eminescu o mare 
forță de plasticizare, de multe ori surprinzătoare, neașteptată, o 
tendinţă perpetuă de a întrupa gândul, de a conferi forme co-n 
crete chiar și celor mai abstracte noţiuni, apetenţă pe care însuși 
poetul o recunoaște, mărturisind că a încercat „în lanţuri de ima- 
gini duiosul vis să-l ferec” (Nu mă înţelegi). 


31 Cf. Idem, p. 109-110, 112. 

Considerăm că putea să-și însușească această dragoste 
pentru întruparea imagistică, pentru metafora alegorică, care 
este capabilă să explice noțiuni abstracte sau realități spirituale 
inaccesibile ochiului uman, chiar din literatura noastră veche. 


Din nou despre lumina lunii... 


Nenumărate sunt și foarte bine cunoscute, în opera poetică 
a lui Eminescu, imaginile în care luna, soarele, luceferii și toate 
stelele se oglindesc într-un mediu acvatic: în izvoare, lacuri, mări 
sau oceane, iar apetența poetului pentru această imagistică se 
explică tot printr-o intimizare profundă a cosmosului, printr-o 
apropiere care este rodul unui sentiment conștientizat iar nu al 
unei fantezii forțate. Lumina aștrilor aprinde conştiinţa, întin- 
derile translucide ale gândirii. Mediul acvatic, cu o vastă ilustra- 
re în paginile eminesciene, este de asemenea o alegorie a transpa- 
renţei conștiinței şi cugetării umane, prin care pătrunde lumina, 
fapt pe care l-am sesizat, într-un mod similar, și la Sfântul Antim 
Ivireanul. Şi aceasta, pentru că omul lăuntric are nevoie de a se 
lăsa străluminat până în adâncurile ființei sale de razele luminii 
dumnezeiești. 

„Lacul”, care „simte-a lui singurătate” (Lasă-ţi lumea) în mo- 
mentul iluminării de către razele lunii, are ca antecedent, în cuge- 
tarea creştină, momentul haric al conştientizării ontologiei pro- 
prii și a adâncului decăderii personale, al depărtării de Dumne- 
zeu şi de lumina Sa, din partea omului care s-a învrednicit să fie 
inundat de această lumină. După cum în viaţa creștinului, iu- 
birea dumnezeiască face să răsară, din marea vieții cea amară, 
prin scufundarea în botezul cel de-al doilea, al lacrimilor pocă- 
inţei, ființa umană căzută, degradată de păcat, și să i se deschidă 

Cerul Împărăției cu stelele vii ale Sfinţilor, la fel, iubirea, dacă ar 
exista în viața poetului, „ar împlea-a ta adâncime cu luceferi 
luminoși” (Scrisoarea V), prin renașterea iubitei din valurile vieții. 

Gândirea este un mediu reflexiv, care reflectă în sine şi în 
afară, razele emise de o sursă de lumină, această sursă fiind, 
adesea la Eminescu, luna și aştrii cerești, precum în acele versuri 
care ne trimit dintru început la Antim Ivireanul: „Lună tu, stă- 
pân-a mării, pe a lumii boltă luneci/ Și gândirilor dând viață, su- 
ferințele întuneci” (Scrisoarea I). Lumina lunii aduce în ființă lumi 
ale gândirii („Căci în propria-ne lume ea deschide poarta- 
ntrării”), dar şi lumea în sine, cu istoria sa („Ea din noaptea amin- 
tirii o vecie-ntreagă scoate/ De dureri”..., în vecia de dureri recu- 
noscând viaţa și istoria lumii), şi universul material: pământul cu 
„Pustiuri”, „codri”, „mări” și „ţărmuri” cu „palate şi cetăți”. Ea 
este cea care animă creaţia și gândirea umană, este o lumină gân- 
ditoare, a cărei gândire se plasticizează în creaţie. 

Întreaga creaţie are în adâncul ființei sale, ascunde în sine, 
oglindirea acestei lumini: pustiurile „scânteiază sub lumina ta 
fecioară” (lumină feciorelnică, sfântă, curată), codrii „ascund în 
umbră strălucire de izvoară”, mişcarea mărilor devine mişcare a 
conştiinţei singurătăţii sub imperiul acestei lumini — iar marea 
știm că este un simbol alegoric al lumii („Peste câte mii de valuri 
stăpânirea ta străbate,/ Când pluteşti pe mișcătoarea mărilor sin- 
gurătate!”), țărmurile, palatele și cetăţile (adică societatea uma- 
nă) sunt „străbătute de-al tău farmec”, casele au ferestre, precum 
și frunțile omeneşti au ferestrele rațiunii și ale conștiinței prin 
care această lumină pătrunde („Şi în câte mii de case lin pătruns- 
ai prin fereşti/ Câte frunţi pline de gânduri, gânditoare le pri- 
vești!”). 

Nimic nu este opac înaintea ei! În unele variante ale poe- 
mului Mai am un singur dor, ca și în alte poeme, luna este numită 
chiar: „atotştiutoarea”. Prin urmare, avem o metaforă extinsă a 


388 


unei lumi perfect translucide, a unui univers (macrocosmos și 
microcosmos) transparent în fața acestei lumini, pentru că el în- 
suși este plasticizarea gândirii ei creatoare. Acesta este sensul 
profund în care credem că putem să înțelegem versurile: „Lună 
tu, stăpân-a mării, pe a lumii boltă luneci/ Și gândirilor dând 
viață, suferințele întuneci”. 

Viaţa lumii este vivificarea și în-ființarea gândirii lui Dum 
nezeu, aducerea întru ființă a gândului Său din veșnicie: „O, 
Adonai! Al cărui gând e lumea/ Şi pentru care toate sunt de față” 
(Fata-n grădina de aur). Poetul folosește numele rostibil al lui 
Dumnezeu, Adonai, care înseamnă Domnul — dar pe care îl 
întâlnim și în Biblia 1688, ca spre exemplu în acest verset: „Au cu 
vreare voiu vrea moartea celui fără de leage, zice Adonai Dom- 
nul...” (lez. 18, 23)? — (în comparaţie cu lahve/ lehova, pe care 
vechii evrei nu-l rosteau niciodată*%), întrucât Dumnezeu este 
Cel „al cărui vecinic nume/ De a-l rosti nu-i vrednic un muritor 
pe lume” (Sarmis): 


„Și ochii Lui ca para focului şi preste capul Lui steme 
multe, având nume scris, |pe] carele nimeni nu-l știe, fără 
numai sângur El. Şi îmbrăcat cu haină văpsită în sânge, și să 
cheamă numele Lui: Cuvântul lui Dumnedzău. [...] Și are preste 
haină şi preste coapsa lui numele scris: Împăratul împăraților 
și Domnul domnilor” (Apoc. 19. 12-13, 16, Biblia 1688). 


In al doilea vers („Şi pentru care toate sunt de față”), 
Eminescu concentrează/ exprimă sincopat un pasaj scriptural 
care zice: 





3% Adonai nu apare nici în LXX şi nici în VUL, în acest verset. În LXX 
este Kvoroş, iar în VUL este Dominus Deus. 
3% A se vedea: http://ro.wikipedia.org/wiki/YHWH. 

„Lucrurile a tot trupul înaintea Lui sânt, şi nu iaste a să 
ascunde de cătră ochii Lui” (Înţ. lui lis. Sir. 39, 24, Biblia 
1688). 


Universul întreg este acel logos cosmic plin de raționali- 
tatea, de luminile rațiunilor dumnezeiești sădite în el, și care 
poate fi citit ca o carte de simboluri, constituind, pentru om, un 
adevărat manual al adevăratei științe şi înțelepciuni. Un astfel de 
cosmos transparent şi reflexiv, care este întruparea plastică a 
gândirii creatoare a lui Dumnezeu, adică a luminii dumnezeiești 
veșnice, reprezintă tocmai învățătura pe care o găsim în opera 
Sfântului Antim Ivireanul și care ilustrează punctul de vedere al 
Bisericii Ortodoxe, păstrat adânc în mentalitatea și conștiința ro- 
mânească. 

Dacă facem o incursiune în ciclul Scrisorilor, am observa că 
luna are pretutindeni aceleași caracteristici, că ea apare ca sim- 
bolul unei Divinităţi care patronează gândirea, care animă cos- 
mosul, inspiră și luminează mintea umană ca să cugete cele pe 
care nu poate să le înțeleagă fără iluminare de sus. Este o deplină 
consonanţă între lumină și puterea înțelepciunii, și încă din 
poeziile de tinerețe apare această concepţie la Eminescu, con- 
form căreia înțelepciunea este „o stea ce nu apune” (Epigonii). 
Astfel, bătrânul dascăl din Scrisoarea I, care încearcă să gândească 
începutul și sfârşitul lumii, închipuindu-și în minte cosmogonia 
și eshatologia, își are izvorul rațiunii și vivacitatea cugetării, 
după cum lasă Eminescu să se înțeleagă, din faptul de a-i sta 
alături această lumină, care a sădit în el seminţele gândirii și do- 
rința de cunoaștere şi care îl priveghează discret, chiar fără ca el 
să o ştie (o ştie numai poetul): „Pe când luna strălucește peste-a 
tomurilor bracuri,/ Într-o clipă-l poartă gândul îndărăt cu mii de 
veacuri”. 

La fel, în Scrisoarea III, omul politic vizionar, este, ca și 
dascălul de care am vorbit, însufleţit de aceeași lumină. Mai întâi 
Baiazid cuceritorul este inspirat de un vis profetic în care „luna 
lunecă și se coboară/ Şi s-apropie de dânsul preschimbată în 
fecioară”. lar, după confruntarea de la Rovine, lumina soarelui 
în asfinţit este „nimb de biruinţă” pe creștetul ţării şi „fulger lung 
încremenit” la hotarele ei, apărate de Dumnezeu pentru credința 
sa cea adevărată, în timp ce fiul lui Mircea, simbolizând viitorul 
țării, scrie o scrisoare de dragoste sub auspiciile luminii izvo- 
râtoare a aștrilor cerești: „Pân' ce izvorăsc din veacuri stele una 
câte una/ Şi din neguri, dintre codri, tremurând s-arată luna:/ 
Doamna mărilor ș-a nopţii”... 

În Scrisoarea IV, aceeaşi lumină de lună străjuiește povestea 
de dragoste: „Luna tremură pe codri, se aprinde, se măreşte /.../. 
Codrul pare tot mai mare, parcă vine mai aproape/ Dimpreună 
cu al lunei disc, stăpânitor de ape”. Asemenea se întâmplă și în 
Scrisoarea V, unde luna este „scut de aur”: al gândurilor și al nă- 
zuinţelor de împlinire a iubirii. Aidoma, în poemul Eco, poetul 
scrie că „luna-i a cerului scut argintos/ Şi stele păzesc în tărie”. Și 
tot în Scrisoarea IV, există două versuri care ne indică prezența 
lunii în vecinătatea izvorârii unei lumi a gândirii, cea a poetului 
însuși, chiar dacă în contextul negativ al criticilor adresate con- 
temporaneităţii: „Ce? Când luna se strecoară printre nouri, prin 
pustii,/ Tu cu lumea ta de gânduri după ea [femeia frivolă] să te 
ații?”. 

Numai în Scrisoarea II nu întâlnim aceste semnificaţii, ea 
punând în scenă problema lui a fi sau a nu fi poet, laolaltă cu 
motivațiile pentru care poetul lumii moderne ar mai trebui să în- 
cerce „a turna în formă nouă limba veche şi-nţeleaptă”, pentru 
un auditoriu contemporan surd la glasul frământărilor interioa- 
re. 

Considerăm că există, în Scrisoarea I, asemănări, dar şi 
distincție și divergență între cele două minți, cea a poetului și cea 
filosofic-matematică a savantului/ dascălului. În unele variante 
manuscrise ale poemului, Eminescu l-a identificat cu Kant. În 
Scrisoarea II îl numeşte „astronom” („Parcă-l văd pe astronomul 
cu al negurii repaos,/ Cum ușor, ca din cutie, scoate lumile din 
chaos”...). Sensul lui astronom, în antichitate, era de cititor în ste- 
le, înțelept, mag, vrăjitor și filosof. 

Sfântul leronim vorbește despre „astrologi coeli qui vulgo 
appellantur mathematici” [astrologii cerului care sunt numiţi, în 
general, matematicieni] (PL 24, col. 474). Acest lucru îl menţiona, 
undeva, şi Aristotel. Şi aceasta pentru că cei vechi înțelegeau prin 
matematică mult mai mult decât se înțelege astăzi: 


„lar Mathimatică iaste cunoștința acelora care de sine- 
și adică sânt fără de trupuri [abstracte], însă în trupuri să 
socotesc, adecă a numerelor și a întocmirii viersurilor, însă 
şi a figurilor și a mișcării stealelor”%*. 


Poate că de aceea asociază Eminescu contemplarea cerului, 
în cazul dascălului, cu obsesia numărului. Însă acest matema- 
tician-astronom este o persoană distinctă de cea a poetului, dar 
față de care el are o anumită reverență, ca pentru un maestru sau 
un învățător într-o anumită măsură. În Memento mori, cel care 
gândeşte, într-un mod similar, asupra tainelor universale este 
Pitagora, „cugetătorul palid cu gândirea în doliu”, al civilizaţiei 
eline, care „în zadar el grămădește lumea într-un singur semn;/ 
Acel semn ce îl propagă el în taină nu îl crede”. Eminescu pune 
așadar pe seama dascălului din Scrisoarea 1 o viziune religioasă 
sincretistă sau o concepție creștină edulcorată, în care sunt 


34 Sfântul loan Damaschin, Logica, op. cit., p. 40. 

amalgamate învățături ortodoxe cu unele idei străine creştinis- 
mului. În mod evident, creștină este crearea lumii din nimic și 
existența unui moment de la care a început lumea şi timpul, acel 
„la-nceput” care este esențialmente biblic și monoteist — aşadar 
materia nu este eternă, ca în filosofie. La început, „ființă nu era, 
nici neființă”: nu era „fiinţă”, nimic creat, dar nici „neființă” nu 
era, adică un nimic absolut, o inexistenţă totală. Ceva sau Cineva 
era și Acesta este numit prin câteva sintagme: „pătruns de sine 
însuşi odihnea cel nepătruns”; „în sine împăcată stăpânea eterna 
pace”, şi, mai ales, „un dor nemărginit”, care atrage întreaga lu- 
me întru ființă, o aduce la existență „pe cărări necunoscute”, 
adică în mod neștiut şi neînțeles de rațiunea umană interogativă. 

Deşi dascălul filosof nu vorbește limpede de un Dumnezeu 
sau Zeu Creator a toate, sintagmele acestea denumesc Dumne- 
zeirea, pe acel Cineva care a fost la început, ca fiind Pace, Odihnă, 
Fiinţă absolută și absolut desăvârşită, care Îşi este suficientă Sieşi, 
dar care nu poate fi impersonală pentru că este Iubire, este Dor 
de a crea lumea. Această descriere coincide cu Dumnezeul creş- 
tin, Care a creat lumea din nimic, doar din iubirea Sa nemărgi- 
nită, Care a dorit din veșnicie și a gândit ca să existe lumea. 

O viziune ortodoxă este și cea în care se prezintă stingerea 
aștrilor cerești de pe catapeteasma lumii, parafrazându-se profe- 
țiile scripturale despre Apocalipsa (Is. 34, 4; oil 2, 10; 3,4; Mt. 24, 
29; Apoc. 6, 12-13; 21, 23; 22, 5). Şi nu este nimic surprinzător în 
faptul de a înţelege drept gândiri distincte (deşi nu în totalitate) 
cele două concepții, a dascălului și a poetului însuși, din câteva 
motive. Primul este acela că avem o dovadă a contradicţiei în 
chiar felul în care poetul consideră vanitoasă gândirea dascălului 
despre posteritatea sa glorioasă. Al doilea motiv ne este oferit de 
regăsirea acelorași antiteze, specifice lui Eminescu, în poeme pre- 
cum Scrisorile, Luceafărul, Împărat şi proletar, Memento mori, ciclul 
de trei poeme intitulate Mureșanu, poeziile Sarmis şi Gemenii, în 

care poetul pune în scenă voci sau măști ale gândirii, el însuşi 
înțelegând poezia într-un mod shakespeareian, ca dramatizare, 
ca „voluptos joc cu icoane” [icoană e un cuvânt polisemantic, 
sensul de aici fiind cel de: persoană/ personaj, chip, mască, sim- 
bol] şi cu glasuri tremurate” (Epigonii). Gândirea poetului este 
până la urmă cea din fundal, cea care nu iese în evidenţă prea 
ușor, care nu se face vizibilă într-o polemică, ci care se ascunde 
în limbaj şi în metafore -— ca și la Antim Ivireanul — după cum 
înțelepciunea adevărată stă ascunsă în „a naturii sfântă limbă” 
(O,-ntelepciune, ai aripi de ceară!), în cartea cosmosului. Un al trei- 
lea motiv şi cel mai puternic este acela că, dacă nu se poate afirma 
o identitate între poet și bătrânul filosof din Scrisoarea 1, în 
schimb, ea se poate stabili cu mai multă siguranţă între Eminescu 
și dacul din Rugăciunea unui dac. Dascălul gândește mai degrabă 
filosofic, fără să vorbească explicit despre un Dumnezeu Creator, 
în timp ce dacul crede într-un Dumnezeu Creator a toate, care 
„din noian de ape puteri au dat scânteii”, ceea reprezintă o aluzie 
la Fac. 1, 1-3: 
„Duhul lui Dumnezău Să purta deasupra apei. Și zise 
Dumnezău: Să să facă lumină! Şi se făcu lumină” (Fac. 1, 3-4, 
Biblia 1688). 


Iar versurile care urmează ne încredințează și mai mult în 
ceea ce priveşte raportarea lui Eminescu la Dumnezeul biblic şi 





35 Stim că versurile din debutul poemului sunt inspirate din Rigveda. 
Însă, poate că Eminescu a îndrăgit exprimarea vedică tocmai pentru deta- 
lierea poetică a momentului creaţiei, prezentat oarecum mai lapidar de 
Sfântul Moise în Geneză, pentru înțelesurile monoteist-creaționiste și 
pentru coincidenţa lor cu învăţăturile scripturale. De altfel, Eminescu nu 
a copiat, ci a prelucrat versurile din vedicul Imn al Creațiunii. Monoteismul 
a fost religia primară a umanităţii, inclusiv în viziunea ultimelor studii 
științifice în domeniu. 

la Hristosul evanghelic, întrucât exprimarea este biblico-liturgică 
şi pascală: „EI este-al omenimei izvor de mântuire:/ Sus inimile 
voastre! Cântare aduceţi-l,/ El este moartea morţii și învierea 
vieţii! // Şi EI îmi dete ochii să văd lumina zilei,/ Şi inima-mi 
împlut-au cu farmecele milei,/ În vuietul de vânturi auzit-am al 
Lui mers/ Și-n glas purtat de cântec simţii duiosu-l viers”. 

„Sus inimile voastre” este o parafrază a unei expresii pe care 
o rostește preotul la Sfânta Liturghie: „Sus să avem inimile!” și, 
la care, poporul răspunde: „Avem către Domnul”. În timp ce: 
„cântare aduceţi-l,/ El este moartea morţii și învierea vieţii!” este 
tot o parafrază, a unor îndemnuri scripturale de același fel, dar 
care sunt transpuse şi în cultul ortodox şi pot fi întâlnite în Cano- 
nul Învierii de la Utrenia din noaptea Paștelui (din care Eminescu 
citează în articolul Paștele): 


„Ziua Învierii, să ne luminăm! Paștile Domnului, Paş- 
tile! Că din moarte la viaţă și de pe pământ la cer, Hristos- 
Dumnezeu ne-a trecut pe noi, cei ce cântăm cântare de biruin- 
ță”. 

„Să ne curățim simțţirile și să vedem pe Hristos stră- 
lucind cu neapropiata lumină a Învierii. Şi, cântându-I 
cântare de biruință, luminat să-L auzim zicând: «Bucuraţi- 
văl». 

„Să mergem dis-de-dimineaţă şi, în loc de mir, cântare 
să aducem Stăpânului; şi să vedem pe Hristos, Soarele drep- 
tăţii, tuturor viaţa răsărind”5%. 


Cât despre sintagmele: „El este-al omenimei izvor de mân- 
tuire” şi „El este moartea morții și învierea vieţii”, credem că este 


3% Penticostar, Ed. IBMBOR, București, 1999, p. 16-17. 

de prisos să mai încercăm să demonstrăm că ele se referă la 
Hristos, Cel mort şi înviat pentru mântuirea întregii lumi. 

Așa încât, putem să vorbim, în ceea ce priveşte Scrisoarea 1, 
de două viziuni asupra naşterii cosmice sau de două cosmoge- 
neze în loc de una singură. Acolo unde există polemică între 
măștile gândirii, Eminescu este întotdeauna ascuns în frunzișul 
metaforelor şi nu unul dintre personaje. El nu este nici împăratul, 
nici proletarul, nici filosoful mag: toţi aceștia sunt în istorie, 
profund implicaţi în desfășurarea ei sau vor să fie scriși în memo- 
ria umanităţii, pe când Eminescu se sustrage învolburării păti- 
mașe a istoriei și nu pune preţ pe nemurirea iluzorie în memoria 
omenirii. 

Cugetarea asupra nașterii universului și a sensului creației 
începe încă de la primul vers, de acolo de unde „cu gene ostenite 
sara suflu-n lumânare” şi timpul se opreşte în loc, căci „doar cea- 
sornicul străbate lung-a timpului cărare”. Ceasornicul măsoară 
curgerea timpului, în timp ce poetul se întoarce înapoi cu gândul, 
către începuturile lumii, privegheat şi inspirat fiind de lumina 
lunii, care „în propria-ne lume”, a gândurilor noastre, „ea deschi- 
de poarta-ntrării /.../ după stinsul lumânării”. Un pasaj aproape 
identic, autobiografic, se află într-unul din manuscrisele emines- 
ciene (I-a citat şi Călinescu în monografia sa), ceea ce ne confirmă 
că aici se află gândirea poetului însuşi, distinctă de cea a dascălu- 
lui. 

Aşadar contemplarea şi cugetarea asupra cosmogenezei și 
a sensului lumii nu începe odată cu intrarea în scenă a bătrânului 
dascăl, ci cu însuși primul vers al poemului și se adâncește în ace- 
le versuri în care lumina lunii infuzează întreg universul (logosul 
cosmic), ca și gândirea umană (logosul uman). Poetul se întoarce 
mai întâi „îndărăt cu mii de veacuri”, contemplativ, înaintea 
dascălului, deşi nu ne dezvăluie aceasta în mod declarativ, ne- 
echivoc. Şi tocmai în cadrul acestei cugetări a poetului despre 

originile și soarta lumii este integrată şi reflecția lui cu privire la 
soarta dascălului. Dascălul, care gândește el însuşi la tainele cos- 
mogenezei și ale eshatologiei, este la rândul său cugetat de 
cineva care îl întrece în profunzimea gândirii şi acesta este poe- 
tul. Percepem aşadar prezenţa unei ierarhii a gândirilor, născute, 
inspirate și conduse de Gândirea care le-a adus întru ființă pe 
toate. Superioritatea cugetării poetului nu este o afirmare de sine 
vanitoasă, egoistă, care încearcă să se monumentalizeze în me- 
moria umanității — de aceea nici nu își prezintă, în mod polemic, 
o cosmogeneză proprie sau un sistem filosofic personal - ci 
această superioritate constă în felul în care el se integrează gân- 
dirii arhaice românești. 

Eminescu nu scrie o carte de înțelepciune omenească, nu se 
propune un gnostic, un cunoscător, un filosof cu sistem și cu 
viziune personală asupra tainelor lumii, căci: „În zădar ne batem 
capul, triste firi vizionare,/ Să citim din cartea lumei semne ce noi 
nu le-am scris%,/ Potrivim șirul de gânduri pe-o sistemă oare- 
care”... (La moartea lui Neamţu). Filosofiile sunt, fiecare din ele, 
„Sistemă oarecare” în comparaţie cu Adevărul, scris în „cartea 
lumei”, ale cărei semne se transformă în hieroglife (sau rune — 
Blaga), pentru „tristele firi” care, deși „vizionare”, deși au încă o 
cunoștință despre cartea lumii, nu mai știu să o citească, pentru 
că „pierdută-i a naturii sfântă limbă” și „o, cer, tu astăzi cifre mă 
înveți” (O,-ntelepciune, ai aripi de ceară). Contemplativ în faţa 
«corolei de minuni a lumii», el se așază liniștit, ca să fie redat sie 
însuși, în matca cugetării arhaice ortodoxe, întemeiată pe Scrip- 
tură și pe scriptura cosmică, ambele scrise de același Logos cu 
degetul Duhului şi tâlcuite în Biserica neamului său de veacuri. 

Așa cum Antim Ivireanul încifra viziunea sa teologică în 
expresii splendid concentrate, într-o vorbire care părea (sau pare 


37 Căci, aşa cum precizează Psaltirea, Dumnezeu, „El ne-a făcut pe 
noi, şi nu noi” (Ps. 99, 2; Biblia 1688). 

minții noastre, care nu mai e familiarizată cu acest limbaj) că face 
referire doar la estetica universală, la fel procedează şi Eminescu, 
în versuri emblematice, ascunzând, sub zălogul metaforelor, co- 
moara unei înțelegeri vizionare mult mai profunde, care se 
citește din biblia cosmică, pe care însăși lectura cosmică o oferă, 
când oamenii se lovesc, la nivel raționalist, de impasul unor in- 
certitudini majore. Nu este în aceasta nicio contradicție cu viziu- 
nea creştină, întrucât însuși Sfântul Pavel spune: 


„Cele nevăzute ale Lui se văd de la facerea lumii, 
înțelegându-se din făpturi [din cele create], adică veșnica 
Lui putere și dumnezeire” (Rom. 1, 20, Biblia 1988). 


Luna apare, așadar, în viziunea (absconsă) a poetului, ca o 
fereastră hermeneutică, ca simbol al luminii dumnezeiești, care 
aduce la viaţă tot ce există și care însuflețește gândirea şi inspi- 
rația: „Căci în propria-ne lume ea deschide poarta-ntrării/ Şi 
ridică mii de umbre după stinsul lumânării” ...În Mureşanu, luna 
este invocată astfel: „Apari, tu, lună-n cer/ Şi fă din vis viaţă, din 
umbre adevăr!”. Cele gândite cu gândul — ca să spunem aşa — 
sunt umbre, pentru că esenţial este gândul creator. Dacă gându- 
rile noastre, ca progenituri ale minţii noastre, sunt umbre în com- 
paraţie cu fiinţa umană care le naște, cu atât mai mult, în fața 
gândului primordial divin, cele create de El par umbre, pălesc, 
pentru că ele își au puterea și ființa din acel gând al Său. 

Intrând prin ferestre și luminând în casele și în gândurile 
oamenilor, lumina lunii este ea însăși o fereastră simbolică, un 
ochi prin care Dumnezeu privește, luminează și înțelepțește lu- 
mea, în noaptea acestei vieți și a neștiinței. Această lumină a lunii 
are calitatea de a pătrunde în case și în gânduri („Şi în câte mii 
de case lin pătruns-ai prin fereşti/ Câte frunţi pline de gânduri, 
gânditoare le priveşti”), valenţe comune cu ale Luceafărului, care 

„pătrunde-n casă şi în gând”. În alte poezii, casa are înţelesul ne- 
echivoc de casă a sufletului, precum în poemul Gelozie. 

Într-un poem intitulat Rugăciune, Maica Domnului este 
Luceafărul mărilor, căreia ne rugăm să ne înalțe şi să ne mântuie 
„din valul ce ne bântuie”. Iar în Povestea, apare Îngerul păzitor al 
României ca „o stea regală, un înger drag” (precum Îngerul care- 
a apărut celor trei Împărați din Răsărit sub formă de stea), trimis 
de „Domnul Lumei la Domnul unei ţări”, la Ştefan cel Mare, să-i 
binevestească viitorul fericit al României, pe care îl ţine „ca un 
testament deschis”, scris „cu grai de foc”. Acest Înger al Româ- 
niei este „ca Spiritul Genezei de fericiri eterne”. 

Interpretarea prezenţei aștrilor cereşti în poezia emines- 
ciană ne conduce așadar, foarte adesea și fără dubii, la sensurile 
antimiene şi tradiţionale din literatura veche. Lumina lunii află 
pretutindeni un mediu reflector şi totodată reflexiv. Ea este, 
după cum am arătat, reflectată de singurătatea mișcătoare a mă- 
rilor, de strălucirea izvoarelor ascunse în umbra codrilor, de 
scânteierea pustiurilor, dar şi de „frunţi pline de gânduri”, pe 
care „gânditoare le priveşti”, împrumutându-le propria sa refle- 
xivitate, lumina cunoștinței. Această dublă calitate reflexivă a 
luminii de lună demonstrează existența unei duble rațiuni, uma- 
nă şi cosmică, în stare să o recepteze, precum și o interpenetrare, 
o comunicare a conștiinței umane cu logosul cosmic. Părintele 
Dumitru Stăniloae (am văzut undeva anterior), chintesenţiind 
cugetarea patristică ortodoxă dintotdeauna, a vorbit despre crea- 
rea lumii de către Dumnezeu ca despre o realitate construită pe 
măsura conștiinței și a raţiunii umane. 

În același sens, Rosa del Conte remarca faptul că versul 
„câte frunţi pline de gânduri, gânditoare, le priveşti” 


„realizează, între omenirea ce meditează la destinul 
său și gânditoarea lună, acel raport de afinitate, acea atmos- 

feră de secretă corespondenţă, pe care le invoca adresarea 
inițială lună tu, stăpân-a mării 5%. 


Prin proprietățile amintite, lumina lunii din contextul liric 
eminescian se apropie foarte mult de accepțiunea sa ca simbol al 
luminii dumnezeieșşti sau al Sfinţilor, pe care o are la Antim și în 
toată literatura noastră religioasă veche. De altfel, Antim vorbeș- 
te la un moment dat despre luna plină care, „fiind curată și 
nevinovată, luminează și călătorește călătoriia ei, făr' de zătic- 
neală”*%. Această perspectivă, caracteristică literaturii vechi, in- 
dicată prin epitetele curată şi nevinovată (ne amintim și de stelele 
cu tâmple de argint), poate fi ușor susceptibilă de a-i fi impus lui 
Eminescu o viziune cosmică similară, având în vedere numeroa- 
sele epitete și metafore din poezia sa, care se înscriu în aceeaşi 
sferă semantică a purității. 

Mergând pe firul indicat de Antim, se pot descoperi surse 
și mai vechi, căci, spre exemplu, comentariile la Facerea ale 
Sfântului Simeon Metrafrastul denumesc luminătorul nocturn, 
în faza lui plină, ca lună diafană şi curată“. Lumina lunii străbate 
şi infuzează întreg universul (logosul cosmic) și mediul uman 
reflexiv (logosul uman), pentru că ea este simbolul luminii veșni- 
ce şi necreate a Logosului dumnezeiesc, a Înţelepciunii ipostatice 
care a creat lumea. Spre această interpretare ne îndreptă și alte 
versuri din Scrisoarea I, acolo unde gândirea dascălului încetează 
și începe cea a poetului și care sugerează faptul că întreaga 
creaţie este adusă la viaţă și susținută întru fiinţă de o rază a lu- 
minii divine, sinonimă în plan metaforic și simbolic cu raza lunii: 
„Precum pulberea se joacă în imperiul unei raze,/ Mii de fire 





38 Rosa del Conte, op. cit., p. 124. 

59 Antim Ivireanul, Opere, ed. cit., p. 62. 

4% Dintr-o traducere a Părintelui Marcel Hancheș, devenit mai apoi 
Ieromonahul Iustin. 

viorie ce cu raza încetează,/ Astfel, într-a veciniciei noapte pu- 
rurea adâncă,/ Avem clipa, avem raza, care tot mai ţine încă.../ 
Cum s-o stinge, totul piere, ca o umbră-n întuneric,/ Căci e vis al 
neființii universul cel himeric /.../ Și pe toţi ce-n astă lume sunt 
supuși puterii sorții/ Deopotrivă-i stăpâneşte raza ta şi ge- niul 
morţii!”. 

Universul în întregimea sa este creaţia acestei raze, care 
poate fi înțeleasă în sensul în care Sfinţii Părinţi şi teologia 
Bisericii vorbesc despre creaţia universală ca ilustrând doar o pi- 
cătură, doar o rază din puterea creatoare a lui Dumnezeu, preci- 
zare pe care a făcut-o, la un moment dat, și Antim Ivireanul. În 
literatura patristică ortodoxă și isihastă se vorbește, de asemenea, 
foarte adesea despre razele luminii dumnezeiești, razele ener- 
giilor dumnezeiești necreate, care infuzează cosmosul și îl susțin 
întru ființă, îl umplu de har şi care îl îndumnezeiesc pe om. Rosa 
del Conte precizează, în această direcţie a exegezei noastre, ceva 
esențial pentru noi: 


„Desigur, nu este puţin ceea ce datorează gândirii 
occidentale cultura lui Eminescu, dar cuvântul liric în care 
se transfigurează lumea lui este scos din izvoarele tradiţiei 
autohtone. Până şi temele care par luate cu împrumut din 
romantismul european [...] își împlântă rădăcina în humu- 
sul creștinismului primitiv [primar], se încadrează în clima- 
tul [...] Patristicii răsăritene”“!. 


%1 Rosa del Conte, op. cit., p. 28. Autoarea definește „climatul Pa- 
tristicii răsăritene” ca fiind „neoplatonic”, lucru cu care nu putem fi de 
acord, din motive care presupun o disertaţie amplă pentru a fi expuse, 
ceea ce nu putem face aici. Așadar am ocolit cuvântul „neoplatonic”, ca o 
coordonată subiectivistă și catolicizantă a concepţiei autoarei despre Pa- 
tristica ortodoxă. 

Universul, care a fost zidit de Dumnezeu din nimic/ ex 
nihilo, nu are așadar, în afară de raza luminii dumnezeiești, 
niciun alt punct de susținere întru ființă, fiind „umbră” şi „vis al 
nefiinţei”, pentru că înainte de a fi fost adus întru ființă, el a fost 
neființă (viața omului și a lumii este „umbră și vis”, cum spune 
adesea Scriptura, dar și Slujba ortodoxă a Înmormântării!?, din 
care Eminescu citează în Strigoii, precum şi literatura noastră ve- 
che și pașoptistă“), înconjurat de întunericul veșniciei, de veșni- 
cia pe care creatura, chiar și rațională, nu o poate cuprinde şi 
înțelege cu de la sine putere. 

Un alt poem, conceput cam în aceeași perioadă cu Scrisoarea 
I, cu care interferează ideatic uneori, se exprimă încă și mai 
evident în privinţa acestei raze a luminii dumnezeieşti creatoare: 
„Pe când tot ce aleargă și-n şiruri se așterne/ Repaosă în raza 
gândirii cei eterne” (Ca o făclie...). Această gândire eternă a con- 
ceput din veșnicie „planul adâncei întocmele” (Mureșanu) a lumii 
— expresie remarcată și de Zoe Dumitrescu-Bușulenga. 


4% „Cu adevărat deșertăciune sunt toate şi viața aceasta este umbră 
și vis; că în deşert se tulbură tot pământeanul, precum a zis Scriptura: când 
dobândim lumea, atunci în groapă ne sălăşluim, unde împreună sunt 
împărații și săracii”, cf. Rânduiala înmormântării mirenilor, în Molitfelnic, Ed. 
IBMBOR, București, 2002, p. 222. Şi iarăși: „Unde este dezmierdarea cea 
lumească? Unde este nălucirea celor trecătoare? Unde este aurul și argin- 
tul? Unde este mulțimea slugilor şi strigarea? Toate sunt ţărână, toate 
cenușă, toate umbră”, ldem, p. 228. Sau: „fum este viața, abur, cenușă ţi 
ţărână ne facem peste puțin și ca floarea ne veştejim. [...] Cu adevărat vis, 
cu adevărat nălucire suntem noi muritorii”, ldem, p. 292-293. 

43 În Divanul lui Cantemir, Înțeleptul înfruntă tentațiile lumii, răs- 
punzându-i, între altele: „Iară pre tine [lume], părere deșartă și vis de 
nălucire te voi socoti”, cf. Dimitrie Cantemir, Divanul... ed. cit., p. 44. D. 
Bolintineanu: „Om muritor! Când viața sub ochii tăi apare/ Atâta de 
fragilă și plină de-ntristare,/ Și când ţi-aduci aminte că viaţa ta ce plilere/ 
E fragedă ca visul ce-apare într-un vis”...(Conrad). 


402 


Asemenea, în poemul Cu mâne zilele-ți adaugi..., poetul spu- 
ne: „Priveliștile sclipitoare,/ Ce-n repezi şiruri se diştern,/ 
Repaosă nestrămutate/ Sub raza gândului etern”. 

lon Negoiţescu observa că, lui Eminescu, 


„istoria îi apare ca desfășurarea unei gândiri. Dar cine 
anume gândește cosmosul și istoria, dându-le astfel ființă, 
rămâne uneori cam obscur... "44. 


Această obscuritate este explicată, însă, de Eminescu însuși, 
în Memento mori, unde se spune foarte limpede că Dumnezeu 
este: „Tu, ce scrii mai dinainte a istoriei gândire/ Ce ţii bolțile 
tăriei să nu cadă-n risipire”. Poetul refuză oamenilor capacitatea 
de a putea spune ceva cu adevărat despre Dumnezeu (fapt ce are 
tangenţă, într-o anumită măsură, cu teologia creştină apofatică), 
deși El a pus în om „nemargini de gândire” (În vremi de mult tre- 
cute). Şi tot în Memento mori, Eminescu ne precizează: „Sori se 
sting şi cad în chaos mari sisteme planetare,/ Dar a omului gân- 
dire să le măsure e-n stare”, pentru că „e în om nemărginire”. 
Dar pe Dumnezeu, Care cuprinde „întregul spaţiu cu a lui ne- 
mărginire”, omul nu ÎI poate cunoaște aşa cum măsură sisteme 
planetare: „Şi icoana-Ţi n-o inventă omul mic şi-n margini strâns”. 
În concepția poetului, „geniile [...], gândind-o, oglindesc lu- 
mea”4+5, vor să fie un mediu în stare să reflecte gândirea creatoare 
dumnezeiască. 

Apetenţa extraordinară a lui Eminescu de a conferi o mare 
vigoare plastică imaginilor vine din credinţa sa intimă, că a crea 
înseamnă pentru om a-şi exersa asemănarea cu Dumnezeu, a 
face să se întrupeze gândul lui, întrucât și Dumnezeu creează în 





404 Jon Negoiţescu, Poezia lui Eminescu, ediţia a IV-a revăzută, Ed. 
Eminescu, București, 1994, p. 15. 
405 Idem, p21. 

același fel, prin întruparea gândului Său. Căci omul este după 
chipul Său. El era convins că, așa după „cum Dumnezeu cu- 
prinde cu viața Lui cerească/ Lumi, stele, timp și spaţiu ș-atomul 
nezărit, /.../ Astfel tu vei fi mare ca gândul tău întins” (În vremi 
de mult trecute). 

Reflexivitatea umană, ca și reflexia cosmică (a acelui logos 
alogos) oglindesc gândirea dumnezeiască. Cerul întreg, cu așştrii 
săi luminoși, se reflectă în lume și în spiritul omenesc. Luna, mai 
ales, ca simbol al luminii veșnice (ca și la Antim), este cea care 
„pe lume veghează” (Când...). Aşa cum gândirea creatoare de 
lumi reale a lui Dumnezeu se reflectă, în mediul uman, mai ales 
în gândirea geniului creator“, tot aşa, în plan simbolic, lumina 
creatoare și inspiratoare a lunii este un chip, o icoană a luminii 
dumnezeieşti care creează toate, le susține întru ființă şi le hotă- 
răşte sorocul morţii: „raza ta și geniul morţii”. Cele două sin- 
tagme sunt sinonime, pentru că raza lunii este și geniul morții 
sau are geniul morţii, este cea care aduce întru ființă, creează, dar 
are și putere să omoare. Și aici putem rememora versurile din 
Luceafărul, în care Dumnezeu este „izvor de vieți și dătător de 
moarte”. Cel care are geniul morţii, Cel care are putere asupra 
vieții şi a morţii, Care aduce lumile întru ființă dar are și puterea 
să le dea moartea, este Geniul sau Mintea care e deasupra întregii 
ierarhii de minţi umane şi de genii: înţelepţi, filosofi, artiști, 
oameni politici, aşa cum apar ei reprezentaţi în cele cinci Scrisori. 
Pe toți aceștia, „deopotrivă-i stăpâneşte raza ta” creatoare, care îi 
cheamă la existenţă, „și geniul morţii”, înțelepciunea cu care 
Dumnezeu a hotărât ca omul să moară, după cum spune și 
Sfântul Grigorie Teologul, citat de Sfântul Antim Ivireanul“. 





4% Într-un articol, Eminescu Îl numea pe Dumnezeu „Michelangelo 
al universului”, Care a zidit tăria cerului. 

%7 „Drept aceia, mare folos și mare dar și milostivnică vindecare s- 
au dat omului de la Dumnezeu, ca să moară şi să se strice acest trup al 

Geniul morţii este şi acela stipulat de către toată literatura 
religioasă veche, inclusiv de Învățăturile Sfântului Neagoe Basa- 
rab, de Divanul cantemirean sau de poemul Viața lumii al lui Cos- 
tin, anume că nu face deosebire între oameni, între bogat şi sărac, 
între sfânt și păcătos, între înțelept şi prost, „deşi trepte osebite 
le-au ieşit din urna sorții”. Tuturor Dumnezeu le-a hotărât 
sorocul morţii, pentru că toţi trebuie să treacă printr-o moarte“. 





păcatului şi să înviiaze la înviiarea cea de obşte alt trup, duhovnicesc, făr” 
de stricăciune și făr' de moarte; că mare dobândă să face omului moartea, 
după cum zice şi Sfântul Grigorie Bogoslov [Teologul], că să ta[ile păcatul, 
pentru ca să nu rămâe răutatea nemoartă”..., cf. Antim Ivireanul, Opere, 
ed. cit., p. 224. Şi tot el spune: „cu alta nu să poate mântui omul, nici să 
poate odihni de patemile şi de ticăloșiile aceştii vieţi, fără numai cu moar- 
tea”, Idem, p. 222. Într-un poem prelucrat după o creaţie a lui Lenau, 
Eminescu scrie: „Moartea vindec-orice rană,/ Dând la patime repaos” 
(Foaia veștedă). 

4% Neagoe Basarb insistă pe acest aspect: „Vezi groaznecul și înfri- 
coșatul chip şi față a oaselor şi zi dar: dentr-aceştea, care au fost împărat 
și care au fost domn, sau care au fost boiariu, sau care au fost slugă, sau 
bogat, sau sărac, sau bătrân, sau tânăr, sau care au fost arap şi care au fost 
om frumos? Au doar nu sântu toți ţărână? Au nu sântu toți pulbere? Au 
nu sântu toți plini de împuţiciune? [...] la aminte și socotește, o, oame, 
acestor cuvinte ce fură grăite, şi caută în mormânte și vezi oasele noastre 
cum zac, şi-ţi vino în gând și în firea inimii tale, și cugetă ce sfârșit vei să 
aibi, și te întoarce cu lacrăme. Și de vei putea să-ți aduci aminte, chib- 
zuiaște și zi: Carele iaste împăratul și carele iaste omul cel prostu și de 
nimic? Carele iaste bogatul și omul cel lăudat, și carele iaste săracul şi cel 
de nimic? Carele iaste robul și carele iaste cel slobod? Sau carele iaste 
stăpânul, sau care iaste sluga, robul și slobodul? Cu adevărat întocmai va 
fi stăpânul şi sluga, robul și slobodul”. Cf. Învățăturile lui Neagoe Basarab..., 
op. cit. p. 212-213. 

A se vedea ce am scris despre acest subiect în vol. 1 al acestei cărți, 
dar și în Creatori de limbă şi de viziune poetică în literatura română, vol. 2. 1, 
Dimitrie Cantemir, Teologie pentru azi, Bucureşti 2015, p. 139-155, cf. 

Se confirmă, așadar, din nou, identitatea la nivel simbolic dintre 
lumina lunii și lumina necreată a lui Dumnezeu, precum și ra- 
portarea poetului la semnificaţiile lunii și ale cerului înstelat din 
literatura veche, ca lumini care luminează pe cei din întunericul 
şi noaptea neștiinței. Sau, după cum spune Psalmistul: „noaptea 
[înstelată] nopţii [din sufletul uman îi] vesteşte știință” (Ps. 18, 2, 
Biblia 1988). 

Concepţia aceasta despre lume — ca întrupare a gândirii lui 
Dumnezeu -— și despre om -— ca ființă creată, în stare să oglin- 
dească în spiritul său asemănarea cu Dumnezeu — era formată în 
Eminescu încă din tinerețe. Astfel, într-un poem juvenil, Amicu- 
lui F. 1., Eminescu scria: „le văd adesea frunte senină/ Ca şi 
gândirea lui Dumnezeu”, echivalând în același timp clipa morții 
cu faptul că „gândul zilelor mele/ Se stinse-n mintea lui Dum- 
nezeu”. Şi aici nu este vorba despre consubstanțialitate (cum 
credea loana Em. Petrescu) între Cel ce are „geniul morții” şi 
omul care e supus lui Dumnezeu, Celui care are putere de viaţă 
şi de moarte asupra sa, ci e vorba de asemănarea cu Dumnezeu 
a omului, ca fiinţă spirituală zidită după chipul Său. Asemenea, 
femeia iubită este „idee,/ pierdută-ntr-o palidă fee/ din planul 
Genezei” (Ondina) sau „un geniu gândit de cer” (Copilă înger — vis 
în mirare). 


https://www..teologiepentruazi.ro/2015/01/08/creatori-de-limba-si-de- 
viziune-poetica-vol-2-1/. 

Tema aceasta veche n-a fost uitată în perioada prepașoptistă şi pa- 
șoptistă. Amintim aici doar câteva versuri ale lui Andrei Mureșanu (a 
cărui personalitate s-a bucurat de admiraţie din partea lui Eminescu): 
„Capul de prinț domnitor/ E ca şi cel de păstor,/ Dat la viermi prin 
putrezire. // Pe boier și pe țăran,/ Pe păgân și pe creştin,/ Pe amic și pe 
duşman,/ Moartea cuprinde-ntr-un sân” (Cele două căpățâni goale), cf. An- 
drei Mureşanu, Poezii. Articole, antologie, postfață și bibliografie de Ion 
Buzași, Ed. Minerva, București, 1988. 

Plasticizări ulterioare, extrapolând această concepţie, le 
putem afla şi în alte poeme, în care cele create apar ca întrupări 
ale gândurilor lui Dumnezeu. În grădina paradisiacă a lui Mira- 
doniz, o floare seamănă cu „o gândire de-aur”, pentru ca, în 
împărăţia soarelui din Memento mori, fluturii să sclipească „ca 
idei scăldate-n aur şi-n colori de curcubău”. În acelaşi poem, luna 
este „un gând de aur”. Asemenea, în altă parte, steaua este „un 
cuget de aur” (La o artistă). 

Este semnificativ acest superlativ absolut al frumuseții, 
exprimat prin aur, care nu poate să nu ne trimită cu gândul la 
aurul harului, ca sugestie a desăvârșirii şi a frumuseții depline. 
În nuvela Geniu pustiu este imaginat un rai ca un „imperiu de 
aur”, în care „aerul tot era de lumină de aur, totul era lumină de 
aur”4%. În magnificul poem Memento mori, stelele sunt „ca de aur 
sfinte flori” împrăștiate pe cer, luna este „fiica mării ca o lacrimă 
de aur”, iar Eminescu vede „cerul [înstelat] desfăcut în foc şi 
aur”. Poetul însuși este „un geniu de aur” (Mureșanu (Tablou 
dramatic)). Pentru ca, spre sfârşitul vieţii, să scrie acele versuri 
despre care a dat mărturie Vlahuţă: „Atâta foc, atâta aur,/ Ş-ată- 
tea lucruri sfinte,/ Peste-ntunericul vieței/ Ai revărsat, Pă- 
rinte!'410, Încât putem spune că aurul îmbracă întregul univers în 
poezia lui Eminescu. 

Geniile sunt acei oameni cărora „Dumnezeu în lume le ţine 
loc de tată/ Şi pune pe-a lor frunte gândirea Lui bogată” (În vremi 
de mult trecute). În consecinţă, poetul se concepe pe sine ca un fiu 
al lui Dumnezeu, care, după asemănarea Sa, „turma visurilor [a 
gândurilor] mele eu le pasc ca oi de aur” (Memento mori). 





+9 M. Eminescu, Opere, VII, ed. întemeiată de Perpessicius, p. 210. 

410 Cf. Eminescu — Înfăşurat în manta-mi. Memorialistică. Mărturiile 
contemporanilor, ediţie, antologie, aparat critic de Cristina Crăciun și Victor 
Crăciun, Ed. Litera * David, Chișinău și Bucureşti, 1999, p. 355. 

Atât la Antim Ivireanul, cât și la Eminescu, lumina lunii — 
„deasupra frunţii-mi luna-n nouri zace” (Rime alegorice) —, nu este 
decât lumina soarelui reflectată, simbol al luminii dumnezeiești 
la Antim, dar, după cum am văzut, şi la Eminescu. Lumina 
Soarelui dumnezeiesc noi n-o vedem, o văd numai Sfinţii cărora 
ea le devine mediu interior al vieţii, iar noi, ca oameni căzuți, 
doar o zărim prin fereastra (cum zicea Eminescu, într-un vers 
citat anterior) care este luna („palid soare” sau „blândul soare” 
sau „al nopţii dulce soare”) şi care, stăpânind în noaptea lumii şi 
peste marea vieții omenești, ne conduce la Soare, la Lumină, la 
Lumina-Dumnezeu. 

Însăși ipostaza lunii de stăpână a mării din versul care ne 
aduce imediat aminte de Antim — „Lună tu, stăpân-a mării, pe a 
lumii boltă luneci” — ne oferă ochiului contemplativ al minţii 
noastre un tablou extrem de sugestiv, care ilustrează sinonimia 
dintre mare şi lume şi dominarea acestei mări a lumii de către 
lună, care e stăpânitoare asupra patimilor înviforate ale oame- 
nilor, care le ține în frâu și lunecă suveran pe deasupra lor. Chiar 
gestul de a pluti pe deasupra apelor are semnificații primordiale 
remarcabile, care ne trimit la Fac. 1, 2. Prin aceasta, versul de mai 
sus este similar ca sens cu „în cuibar rotind de ape, peste care 
luna zace” (Călin (file din poveste)), despre care Zoe Dumitrescu- 
Bușulenga susține că se referă la crearea lumii. 

Suntem în asentimentul acestui mod de a interpreta imagi- 
nea eminesciană a lunii care stă pe cuibarul de ape, cu atât mai 
mult cu cât cuibarul sau rotirea înseamnă naștere cosmică la 
Eminescu (când Luceafărul coboară, „ceru-ncepe a roti”, iar în 
Scrisoarea V, poetul presimte „culmea dulcii muzice de sfere,/ Ce- 
o aude cum se naște din rotire şi cădere”), dar, mai ales, pentru 
faptul că, în comentariul la zilele creaţiei, amintit anterior, în 
Omilii la Hexaemeron, Stântul Vasile cel Mare vorbea despre 
prezenţa Sfântului Duh (la Fac. 1, 2), Care Se purta pe deasupra 

apelor, asemănând-o cu o cloșcă deasupra unui cuib, pe care îl 
pregăteşte pentru ca să fie primitor al vieţiiti. 

Ba chiar, în Mitologicale, poetul spune: „Soarele-a apus, iar 
luna, o cloşcă rotundă și grasă,/ Merge pe-a cerului aer moale ș- 
albastru şi lasă/ Urmele de-aur a labelor ei strălucinde ca stele”. 
lată de ce luna zăcând pe cuibar de ape, luminând deasupra genunii 
sau a noianului de ape gestante, ni se pare ilustrarea poetică a 
unui fapt principial. Avem, prin urmare, încă un exemplu de 
asemănare simbolică, în lirica eminesciană, între lună şi harul 
dumnezeiesc creator. Afirmând, deci, că „deasupra frunții-mi 
luna-n nouri zace” (Rime alegorice), Eminescu se vedea prive- 
gheat de același har dumnezeiesc, numai că, de data aceasta, 
mintea era cuibarul din care trebuia să se nască gândurile/ gândi- 
rea — ca şi în Scrisoarea I, unde luna „frunţi pline de gânduri, gân- 
ditoare le priveşti”. 

Şi tot în Călin..., soarele şi luna sunt nașii mirilor („Nunul 
mare, mândrul soare, și /.../ nună, mândra lună”), adică sunt 
luminătorii şi învățătorii lor întru cele spirituale. După cum, în 
Miorita, la nunta păstorului, „soarele și luna/ mi-au ţinut cunu- 
na”4!?. Călin...se încheie cu nunta gâzelor, care este, în mod 


41 Cf. Sfântul Vasile cel Mare, Omilii la Hexaemeron. Omilii la Psalmi. 
Omilii şi cuvântări, traducere, introducere, note și indici de Pr. D.[umitru] 
Fecioru, în col. PSB, vol. 17, Ed. IBMBOR, Bucureşti, 1986, p. 92: „Nu-ţi voi 
spune cuvântul meu, ci al unui bărbat sirian [...]. Acesta spunea că, în 
limba siriană, cuvântul se purta arată mai mult decât cuvântul grec, pentru 
că limba siriană este înrudită cu limba ebraică şi deci mai apropiată de 
ceea ce Scripturile au vrut să spună. Înţelesul acestui cuvânt ar fi urmă- 
torul: cuvântul se purta, spune el, se interpretează prin încălzea și dădea viață 
apelor, după chipul găinii, care cloceşte și dă putere de viaţă ouălor. Acesta 
este înțelesul, spune sirianul, pe care îl au cuvintele Duhul Se purta, adică 
pregătea apele pentru naşterea vieţii”. 

112 De fapt, versurile lui Eminescu au fost inspirate dintr-o variantă 
a Mioritei: „Ș-apoi maica de-o veni/ Și de m-o-ntreba,/ Așa să-i cuvântaţi/ 

paradoxal, cea mai falnică imagine a poeziei, pentru că ea re- 
prezintă o depărtare a planului și o reconfigurare, la scară 
cosmică și din perspectiva veșniciei, a lumii pământeşti. 

Nunta gâzelor este, de fapt, reprezentarea alegorică a ceea 
ce afirmă Eminescu în următoarele versuri din Scrisoarea I: „lar 
în lumea asta mare, noi copii ai lumii mici,/ Facem pe pământul 
nostru mușunoaie de furnici;/ Microscopice popoare, regi, oşteni 
şi învăţaţi/ Ne succedem generaţii și ne credem minunaţi;/ Muști 
de-o zi pe-o lume mică de se măsură cu cotul,/ În acea nemăr- 
ginire ne-nvârtim /.../ Precum pulberea se joacă în imperiul unei 
raze”... Cel care măsoară lumea cu cotul este Dumnezeu, con- 
form cu Is. 40, 12: „Cine au măsurat cu mâna apa şi ceriul cu 
palma și tot pământul cu pumnul [mâna“%]?” (Biblia 1688). 

lar, câteva versete mai departe, la Is. 40, 22, se spune: 


„Cela ce ţine încungiurarea [cercul] pământului și cei 
ce lăcuiesc întru el ca lăcustele [sunt în faţa Sa]” (Biblia 1688). 


Așadar tabloul eminescian este ca din perspectiva lui Dum- 
nezeu, atât în finalul poemului Călin..., cât și în versurile citate 
din Scrisoarea 1. Valenţe creatoare ale luminii de lună se pot re- 
marca și în alte versuri, numeroase și acestea, în care luna apare 
ca un artist creator, fie ca un pictor de imagini sau de tablouri — 
în noaptea codrilor şi a lumii — fie ca ţesând o haină sau un 
veșmânt prețios, împodobit: „Luna atunci din codri iese,/ Noap- 
tea toată stă s-o vadă,/ Zugrăveşte umbre negre/ Pe câmp alb ca 
de zăpadă. // Și mereu ea le lungește,/ Şi urcând pe cer le mu- 





Şi cuvânt să-i daţi,/ Că eu m-am însurat/ Și m-am cununat/ Şi mie mi-a 
fost/ Nună, nună/ Sfânta lună,/ Și nun mare/ Sfântul soare”... A se vedea 
cartea mea, Creatori de limbă şi de viziune poetică în literatura română, vol. 2. 
1, op. cit., p. 226-227. 

41 În LXX: pa. 

tă”...(Făt-Frumos din tei); „Neguri albe, strălucite/ Naşte luna 
argintie,/ Ea le scoate peste ape,/ Le întinde pe câmpie; // S-adun 
flori în şezătoare/ De painjen tort să rumpă,/ Și anină-n haina 
nopții Boabe mari de piatră scumpă” (Crăiasa din poveşti); „Le 
uiţi prin coloane de nouri/ Şi luna ieșind dintr-a stâncilor colți/ 
Le împle cu mii de tablouri” (Eco) etc. 

În limba veche românească, în psalmii coresieni şi la Do- 
softei, exista expresia: Dumnezeu a urzit (în sens creaționist). Și 
tot El zugrăvește în oameni virtuţi şi în lume frumuseţe. În 
Psaltirea coresiană din 1577, se spune: „Întru început Tu, Doam- 
ne, pământul urziși, /.../ şi toate ca cămașa învechescu-se” (Ps. 
101, 26-27)%1. Eminescu intenționa să-și intituleze volumul de 
poezii Lumină de lună, fapt ce trebuie să ne facă atenți asupra 
semnificaţiilor esenţiale ale acestui simbol. Vrând să împlinească 
această dorinţă a poetului, Marin Sorescu va îngriji, în 1993, la 
Craiova, o nouă ediție a poemelor eminesciene, în două volume, 
pe care le-a imprimat tocmai cu acest titlu, Lumină de lună. 
Sorescu relua astfel o mai veche iniţiativă, a lui lon Scurtu, Nerva 
Hodoș şi Ilarie Chendi“!€. 

Împotriva identităţii simbolice dintre lumina de lună și 
lumina dumnezeiască creatoare, cineva ar putea aduce obiecţia 
că, în alte poeme eminesciene, luna apare ea însăși ca fiind o 
realitate creată și nu o imagine simbolică a luminii creatoare. Ca 


414 Coresi, Psaltirea slavo-română (1577), op. cit., p. 424. 

115 Referinţe integrale: 

Mihai Eminescu, Lumină de lună, vol. 1, ediţie îngrijită și prefaţă de 
Marin Sorescu, Ed. Scrisul Românesc, Craiova, 1993, 188 p. 

Mihai Eminescu, Lumină de lună, vol. II, ediţie îngrijită şi prefață de 
Marin Sorescu, Ed. Scrisul Românesc, Craiova, 1993, 495 p. 

16 Mihail Eminescu, Lumină de lună. Poezii, ediţie îngrijită după 
manuscrise de Ion Scurtu, București, «Minerva», Institut de Arte Grafice 
şi Editură, 1910, 391 p. (BAR 120.244). 

spre exemplu, în Scrisoarea IV, luna este numită „copila cea de 
aur, visul negurii eterne”, alături de ipostaza opusă ca sens, de 
stăpânitoare a apelor („al lunei disc, stăpânitor de ape”). Însă 
această aparentă contradicție nu trebuie să ne mire prea mult, în- 
trucât luna este privită sub două aspecte, atât în literatura veche, 
cât şi la Eminescu: sub aspect simbolic (cel despre care am dis- 
cutat anterior) și sub aspect real, de corp ceresc creat de către 
Dumnezeu. În același mod, ca făpturi ale Creatorului, oamenii 
înșiși sunt definiți ca „vise-ntrupate”, ca întruparea visului din 
veșnicie al lui Dumnezeu: „Văd vise-ntrupate gonind după vise,/ 
Pân' dau în morminte ce-aşteaptă deschise” (Mortua est!). 

Ca simbol al luminii veșnice şi creatoare, luna apare ca stă- 
pâna apelor, în timp ce, ca astru ceresc, este numită „visul negurii 
eterne”, unde negura eternă poate fi înțeleasă ca gândul din veş- 
nicie al lui Dumnezeu, gândul Său creator, necunoscut și neîn- 
țeles de nimeni, nici de Îngeri, nici de oameni, decât în măsura în 
care Dumnezeu Însuşi îl revelează făpturilor Sale. 

Dosoftei, tălmăcind poetic Psaltirea, vorbea despre Dum- 
nezeu care „au fapt ceriul cu gândul” şi a Cărui milă este „Preste 
veci cu gând dulce” (Ps. 135); „Mare este Domnul de tărie,/ Şi 
gândul Lui nime nu-i să-l știe” (Ps. 146); „Că Domnul au cugetat 
cu gândul/ De le-au făcut [pe toate câte există] și-l țin toate 
rândul |[rânduiala, ordinea, armonia]” (Ps. 148). Mai târziu, și 
Lamartine va spune că Dumnezeu este „Celui qui pensa les 
cieux"415 (Eternite de la nature, brievete de l'homme), însă este evi- 
dent că izvorul acestei imagini poetice este Psalmul 135. Emi- 
nescu, fără dubiu, cunoștea atât psalmul respectiv, cât și varianta 
versificată a lui Dosoftei, încât lectura poetului francez, dacă a 





+7 Dosoftei, Opere 1 (versuri), ed. critică de N. A. Ursu, studiu intro- 
ductiv de Al. Andriescu, Ed. Minerva, București, 1978, p. 303-304, 327, 331. 

418 În franceză: „Cel care a gândit cerurile” (Eternitatea naturii, 
efemeritatea omului). 

avut vreo importanță, nu putea fi decât un adaos. De altfel, 
credem că, de multe ori, s-au făcut erori şi s-au considerat drept 
surse primare cele ce erau doar suprapuneri sau suprastraturi 
culturale în conştiinţa poetului. 

Dosoftei este, de altminteri, primul poet al literaturii noastre 
care a scris, traducând o profeție, despre luna cea de aur, în niște 
versuri absolut superbe, care sună eminescian avant la Lettre, 
concentrând o imagine eshatologică: „Fugi-va soarelui raza și a 
stelelor şireaguri,/ A tot ceri lucă s-a rumpe, şi acea de aur 
lună”4%P. 

De altfel, în ceea ce priveşte statutul lunii de făptură creată 
și încadrată în ordinea creaţiei, Eminescu secondează referatul 
biblic, în Scrisoarea 1, afirmând că „De-atunci negura eternă se 
desface în făşii,/ De atunci răsare lumea, lună, soare şi stihii”..., 
Scriptura fiind cea care precizează că mai întâi a fost creată lumea 
(cerul și pământul) și apoi, abia în ziua a patra, soarele, luna şi 
toți luminătorii cerești. Am afirmat că negura eternă se poate 
înțelege ca gândul din veșnicie al lui Dumnezeu, cel de nimeni 
cunoscut. Negura aceasta eternă „se desface în făşii”, adică se 
întrupează, devine ființă și existență multiplă, după voinţa lui 
Dumnezeu. Dumnezeu gândește lumea dintru început şi ea 
devine „al vieţii vis de aur” — parafrazăm un vers din Călin (file 
din poveste). La fel, în poemul Povestea, vedem „lumea toată cu 
cer, pământ şi mare/ o feerie mândră — un vis măreț”. 

lar gândul acesta din veşnicie al Preasfintei Treimi se face 
cunoscut celor care caută să cunoască și sunt luminaţi de către 
lumina dumnezeiască, celor care se își deschid mintea şi inima şi 
devin, pe măsura lor, medii reflectoare ale acestei lumini şi 
înțelepciuni veșnice. Unul dintre aceștia este și poetul care, după 
asemănarea lui Dumnezeu, este un fel de preot sau păstor al 


+9 Dosoftei, Opere 1 (versuri), op. cit., p. 373. 

gândurilor sale și își paşte „turma visurilor mele /.../ ca oi de 
aur” (Memento mori). 

Dumnezeu Însuși caută pe cel căruia vrea să i Se reveleze, 
căruia vrea să-i comunice asemănarea cu Sine. În poemul Ondină, 
într-un grupaj de strofe deosebit de restul poemului, din punct 
de vedere prozodic, și care seamănă foarte mult, la nivel con- 
ceptual, cu Cântarea cântărilor, Regele Lin sau Regele inimei 
caută o fecioară (un suflet-fecioară, curat) cu care să semene „ca 
vis cu dor”. Adică să fie după asemănarea sa, să fie ca un vis care 
să răspundă la dorul său, al celui (Celui) care o caută. Şi aflând- 
o, prin ea, „vede-se că e în ceriure/ un Dumnezeu,/ purtând sime- 
tria [asemănarea] şi-a ei misterure/ în gândul său”. Fecioara 
aceasta, „albă vergină”, despre care se vorbeşte aici, credem a o 
putea interpreta ca pe însuşi sufletul poetului, pentru că ea este 
„cântărilor sororă gemene”. lar cântări ca ale sale, „ca în sufletu- 
ți n-a găsit altele/ regele Lin”. Împăratul Lin sau Regele Lin din 
acest poem este însuşi Hristos, Lumina lină a lumii, după cum 
lesne se poate deduce. 

Un om luminat este, într-un anumit grad, şi dascălul mag și 
filosof, care, inspirat și vegheat de lumina rațională a lunii, „îl 
poartă gândul îndărăt cu mii de veacuri”, şi anume: „într-o cli- 
pă”. Este semnificativă nuanța aceasta: faptul că pe înţelept îl 
poartă gândul, într-o clipă. Luceafărul era astfel: „el zboară, gând 
purtat de dor,/ pân' piere totul”...și ajunge unde nu e „ochi spre 
a cunoaște”. Dascălul este un om înţelept, care ajunge într-o 
clipită, dar nu printr-un zbor cosmic, nefiind el însuşi gând, ci 
purtat de gând, acolo unde lumea nu există încă și nici nu e 
„minte s-o priceapă”, unde „nici de văzut nu fuse și nici ochi care 
s-o vază”. Aici este veşnicia lui Dumnezeu, care e neagră pentru 
ochiul minţii umane, adică e de nevăzut, de nepriceput. 

Despre faptul că întunericul sau negura nu denumesc nea- 
părat sau exclusiv neantul, neființa, ci și ceea ce nu se poate 

cunoaşte cu mintea, ne lămuresc foarte bine și următoarele 
versuri din Mureşanu, în care apare chipul, femeia ca întrupare a 
iubirii și afirmă: „și-n vecinic întuneric/ va rămânea ființa-mi 
pentru-al tău ochi himeric”; unde întuneric e sinonim cu necu- 
noaşterea. Nu negura eternă (sau neagra veșnicie) o contemplă 
sau o descoase înțeleptul — pentru că aceea nu se poate contempla 
sau pricepe de către spiritul uman -— ci începuturile lumii, înce- 
putul timpului. Despre veșnicie nu se poate spune nimic, decât 
că, înainte de a fi toate cele ce sunt, ele nu erau: „Umbra celor 
nefăcute nu-ncepuse-a se desface”. Cele nefăcute erau neființă şi, 
chiar și după ce sunt făcute, ele sunt doar o umbră a strălucirii 
gândului primordial. 

Același lucru se precizează şi în Scrisoarea II: „Parcă-l văd pe 
astronomul cu al negurii repaos,/ Cum ușor, ca din cutie, scoate 
lumile din chaos/ Și cum neagra veşnicie ne-o întinde și ne-nvaţă/ 
Că epocele se-nșiră ca mărgelele pe aţă”. Aici, cunoașterea este 
prezentată oarecum ca un act magic, astronomul pare un magi- 
cian, ceea ce corespunde cu sinonimia tradițională, despre care 
am vorbit, dintre astronom, filosof şi mag. Caracterul oarecum 
ludic al relatării ne avertizează însă asupra lipsei de încredere 
totale a poetului în acest tip de cunoaștere. După cum nici 
cugetătorul pitagoreic din Memento mori, grămădind lumea într- 
un singur semn, totuși, „acel semn /.../ el în taină nu îl crede”. 

Neagra veșnicie poate fi interpretată ca fiind același gând 
creator incipient/ principial, întrupat în lume și în istoria ei. 
Metafora epocilor istorice care „se-nşiră ca mărgele pe aţă” poate 
să își aibă originea în cea a vieţii ca o aţă, din poemul Viața lumii, 
al lui Miron Costin, față de care prezintă o mare similaritate, 
inclusiv ca motiv al deșertăciunii. Eminescu plasticizează însă și 
sensul lui ex nihilo din dogma creștină, al creaţiei din nimic, 
asociindu-l cu ideea lumii ca vis și deșertăciune, din literatura 
veche și bisericească. 

În tradiţia spirituală a ţării sale, păcatul și deșertăciunea 
lumească nu sunt decât amprenta nimicului, a nefiinţei asupra 
creației. Și Eminescu nu afirmă nimic contradictoriu atunci când 
plasticizează, când metaforizează acest crez: „Căci e vis al ne- 
fiinţei universul cel himeric”. Plasticizând nimicul, în mod 
poetic, doar astfel Eminescu poate spune că universul se naște 
„din sure văi de chaos” (Scrisoarea I, Luceafărul, Memento mori). 

Nimicul din care este creat universul, neființa din care 
izvorăște lumea cea atât de bogată în manifestări ale vieţii, apare 
plasticizată în tablouri extraordinare de către poet, ca o vale a 
haosului, a ceea ce nu era încă creat: „colonii de lumi pierdute/ 
Vin din sure văi de chaos pe cărări necunoscute” (Scrisoarea 1); 
„ȘI din a chaosului văi,/ Jur împrejur de sine,/ Vedea, ca-n ziua 
cea de-ntâi,/ Cum izvorau lumine” (Luceafărul); „Şi din sure văi 
de chaos colonii de lumi pierdute/ Ar fi izvorât în râuri într-un 
spaţ despopulat; /.../ Cine-a pus aste seminţe, ce-arunc ramure 
de raze,/ Într-a chaosului câmpuri, printre veacuri numeroase” 
(Memento mori). Aceasta pentru că lumea nu are un fundament 
existențial anterior, neființa neputând constitui un fundament 
pentru conceperea universului. Singurul fundament al lumii este 
gândul din veşnicie, gândul etern al lui Dumnezeu pus în apli- 
care. 

Conjugând așadar două învățături creștine, cea a creaţiei 
din nimic (a lumii care nu a existat mai înainte de a fi creată decât 
în gândul și în intenţia lui Dumnezeu) și cea a lumii ca deșertă- 
ciune, Eminescu înfățișează poetic acest univers ca fiind umbra 
și visul gândului creator al lui Dumnezeu, al Celui care „scrii mai 
dinainte a istoriei gândire” (Memento mori) şi ale Cărui făpturi şi 
zidiri „n-ajung nici umbra măreției Tale” (Fata-n grădina de aur), 
dar și umbră și vis ale neființei, denumind prin aceasta nede- 
săvârșirea ei în comparaţie cu desăvârşirea dumnezeiască, am- 
prentarea ei de către golul existenţial anterior genezei sale. De 

aceea şi istoria lumii e o căutare a Creatorului şi Gânditorului ei, 
a Fundamentului ei: „Oare viața omenirei nu te caută pe Tine?”, 
pe Line care, „în câmpii de caos semeni stele — Sfânt şi mare” 
(Memento mori). Şi tot de aceea spune poetul, în Scrisoarea I, că 
luna, înțeleasă în mod simbolic, „Ea din noaptea amintirii o 
vecie-ntreagă scoate/ De dureri [istoria lumii], pe care însă le 
simțim ca-n vis pe toate”, pentru că viața omului e umbră și vis 
într-o lume care e deșertăciune a deșertăciunilor. 

„Noaptea amintirii” este o sintagmă sinonimă cu „negura 
eternă”, ilustrând plastic și poetic gândirea cea veşnică a lui 
Dumnezeu şi care e întuneric pentru toată creatura, până când El 
Însuşi o face cunoscută, atât cât dorește, „gândirilor dând viață”. 

Dumnezeu, Gândul sau Cuvântul care a fost la început (Fac. 
1, 1; In. 1, 1), dă viață gândirilor, aduce întru ființă minţile 
îngerești şi netrupești, precum și minţile umane, într-o ierarhie 
pe care o descrie Sfântul Dionisie Areopagitul“% în cărțile sale. 

Lumina lunii este tot ceea ce noi, oamenii trupeşti, putem 
percepe din lumina Soarelui („Nu credeţi cum că luna-i lună. 
Este/ Fereastra cărei ziua-i zicem soare”), din frumuseţea luminii 
dumnezeiești creatoare a toate, văzute şi nevăzute. Ea dă viață 
gândirilor și întunecă suferința, luminând întunericul neştiinței — 
cum ar spune Sfântul Antim, dar şi toţi scriitorii noştri medievali 
—, pentru că traversează cu lumina ei mediul transparent al con- 
ştiinţei umane, al cugetării și al întregii ființe omenești profunde. 





40 A se audia lectura și comentariile aparținând Pr. Dr. Dorin 
Octavian Picioruş: Sfântul Dionisie Areopagitul, Despre ierarhia cerească: 

https://www.archive.org/details/SfantulDionisie AreopagitulDespre 
lerarhiaCereasca2010 şi 

Sfântul Dionisie Areopagitul, Despre ierarhia bisericească: 

https://www.archive.org/details/SfantulDionisie AreopagitulDespre 
lerarhiaBisericeasca2010. 

Lumina divină este creatoare atât a lumii spirituale, a 
ființelor raționale, gânditoare („gândirilor dând viaţă”: nu poate 
să anime gândirea decât cea care i-a dat viaţă dintru început), cât 
și lumii materiale: „codri, mări și pustiuri”. Aceste trei elemente 
esențiale ale creației materiale apar şi în alte poeme eminesciene, 
ca spre exemplu în Revedere, în acea definiție metonimică a lumii: 
„Cum am fost aşa rămânem:/ Marea și cu râurile,/ Lumea cu 
pustiurile,/ Luna şi cu soarele,/ Codrul cu izvoarele”. 

Luna şi soarele, înțelese simbolic, fac parte din universul 
codrului. Ele sunt în herbul codrului (Povestea codrului), aşa cum 
fac parte din stema Ţării Românești, comentată de Antim, dar și 
a Moldovei, şi tot așa cum fac parte și din Icoane. Însă marea şi 
cu râurile sunt, la rândul lor, ca şi „lumea cu pustiurile”, inter- 
pretabile ca simboluri ale lumii, care nu mai are valenţe para- 
disiace, ci amprentă dizarmonică, haotic-amorfă. Doar codrul 
adăpostește o lume virginală, paradisiacă, codrul cu izvoarele 
sfinte şi curate, care ne trimit cu gândul la originile creaţiei, la 
izvodirea dintâi a lumii. 

O altă definiție metonimică a celor două lumi antagonice o 
aflăm în poemul O,-nțelepciune, ai aripi de ceară!, în care Eminescu 
sesizează diferenţa spirituală dintre lumină şi întuneric, face dis- 
tincţia între lumea luminoasă capabilă să reflecte lumina divină 
și lumea întunecată, care se opacizează în fața razelor dumne- 
zeieşti: „Lumini pe ape, neguri pe pământ”. Cea care reflectă 
lumina cerească este lumea paradisiacă: „Un rai din basme văd 
printre pleoape /.../ Sclipiri pe cer, văpaie peste ape” (Fiind băiat 
păduri cutreieram), în timp ce negurile pământului reprezintă 
spaţiul opac, nereflexiv, sau „lumea cu pustiurile”. 

Avem „sclipiri pe cer” (luminătorii cerești), lumini pe ape 
sau „văpaie peste ape” (reflectarea aştrilor cereşti în această 
lume, în mediul cosmic și uman deschis și transparent), și „ne- 
guri pe pământ”, unde pământul înnegurat nu mai este oglindă 

a cerului. Apele devin un simbol al reflectării adevărului, ur- 
mând unei comparații pe care o făcea Teodor al lerusalimului, 
reprodusă de Nicodim Aghioritul în manualul din care versifică 
Eminescu: omul vede „în zidiri pe Ziditorul, ca în ape soarele”?I. 

Revenind la ce spuneam anterior, observăm că materia 
transparentă și reflectoare a apelor (izvoare, lacuri, mări) are pro- 
prietăți germinativ-creatoare, mediul acvatic fiind incubator al 
vieții, precum reiese din versul „în cuibar rotind de ape, peste 
care luna zace” (Călin...), pe care Arghezi, fost lerodiacon, îl con- 
sidera cel mai frumos din literatura română. Zoe Dumitrescu- 
Bușulenga afirma că, în Călin (file din poveste), peisajul-cadru al 
nunții este „proaspăt ca în ziua întâi a creaţiei. [...] iar apele care 
se rotesc ca un cuibar devin apele începutului lumii". 

Considerăm că pretutindeni în opera lui Eminescu, peisajul 
feeric de natură poartă amprente paradisiace mai mult decât 
evidente. Mai ales acea virtute a purității și prospețimii naturii 
cosmice este perpetuu ilustrată în lirica eminesciană de prezența 
stelelor de aur a căror izvorâre pe cer este necontenită, precum şi 
a apelor care, la fel de neostoit, răsar clare, curate, pe pământ. 
Frumuseţea virginală a naturii, caracterul genuin al creaţiei 
cosmice, acest caracter principial nealterat, sunt valori pe care 
Ortodoxia le-a afirmat întotdeauna și pe care le-am regăsit din 
plin la Antim Ivireanul. Percepem, şi la Eminescu, ca și la Antim 
și în toată literatura noastră veche, existența a două lumi: un 
univers în care omul se simte integrat, care este experiat nostalgic 
sau vizionar de poet, și un altul în care se simte străin, care este 
lumea decăzută, învechită. 

Codrul sau pădurea reprezintă spaţiul securizant pentru el, 
alegorie a paradisului regăsit, alter-ego al grădinii Raiului, care 





*1 Nicodim Aghioritul, Paza celor cinci simțuri, op. cit., p. 42. 
12 Zoe Dumitrescu-Bușulenga, Eminescu — cultură şi creație, op. cit., 
p89: 

deține toate detaliile simbolice ale unei proiecții edenice („gră- 
dina cea de codri vechi”, din poemul Miradoniz, lumea 
paradisiacă a zânei Dochia și a vechilor daci, din Memento mori, 
insula lui Euthanasius din Cezara), ale unui tărâm virginal care 
ascunde „strălucire de izvoară”, adică taina izvodirii creaţiei, 
nașterea lumii în frumusețea ei primordială, neafectată de rău, a 
lumii în care omul a fost pus a fi stăpân și în care era fericit, 
fericire pe care o caută cu dor şi poetul. 

Dorinţa de reîntoarcere în ambianța codrului sau a pădurii 
este un reflex conștient al nostalgiei paradisiace a poetului, al 
dorinţei de reîntoarcere la vârsta inocenţei, a nevinovățţiei pri- 
mordiale: „Unde eşti, copilărie,/ Cu pădurea ta cu tot?” (0, 
rămâi...); sau: „O, rai al tinereţii-mi, din care stau gonit!/ Privesc 
cu jind la tine, asemeni lui Adam” (Zadarnic șterge vremea...). Pe 
de altă parte, „marea şi cu râurile” şi „lumea cu pustiurile” sunt 
ipostazele unei alt fel de lumi, care nu mai este intimă, caldă, 
protectoare, afectuoasă cu omul, nu mai este o casă sau un cămin 
protector, așa cum a creat-o Dumnezeu (veleități cosmice origi- 
nare pe care le-am regăsit în toată literatura veche, cu deosebire 
în Cazanii), ci este o lume al cărei tablou este caracterizat de 
valurile sau râurile vijelioase ale patimilor și de pustiul spiritual 
al oamenilor, pe care Eminescu îl deplânge adesea. 

Pustiul şi marea, reprezintă, în acest caz, lumea căzută, 
îmbătrânită, căci râurile au, faţă de izvoarele din codru, dezavan- 
tajul curgerii timpului, al adunării de aluviuni și al revărsării în 
marea cea amară: „Se nasc izvoare, ropotind se plimbă, /.../ Păn' 
ce urnindu-se în marea-amară/ — Ca fluviu mândru, ce-ostenit 
mugeşte — / Al tinereţii dulce glas de mult uitară” (Coborârea 
apelor). lar „Viaţa-mi pare-un istovit izvor” (Ce s-alege de doi 
nebuni, iubito...). La rândul său, am putea spune noi, codrul este 
imaginea emblematică sau stema Raiului, în viziunea emines- 
ciană, el este imaginea acelei creații primare, a unei lumi raționa- 

le şi pline de lumină, în care omul se simte împlinit prin iubire și 
este intim legat, prin firele tainice ale întregii sale făpturi, cu 
universul și universul este solidar cu el. Eminescu are la bază 
gândirea românească tradițională despre Eden, ortodoxă, atunci 
când își dezvoltă literar concepţia despre natura protectoare în 
interiorul căreia iubirea se simte acasă și în care cuplul de în- 
drăgostiți reiterează perechea primordială. 

În poezia și în proza eminesciană, ideea de Paradis, de 
spaţiu edenic, este strict legată de codru sau de pădure, având la 
origine concepţia ortodoxă a Raiului ca grădină. În acest codru 
sau în această pădure, întotdeauna adâncă și virginală, se află iz- 
voarele și lacurile în care se reflectă aștrii cerești, lumina lor pro- 
tectoare și gânditoare (precum cerul Sfinţilor la Antim), se află 
mulțime de flori şi de arome năucitoare, încât aerul pare cădel- 
nițat de miresme, un adevărat „văzduh tămâiet” (Călin...), se află 
păsări cu multe feluri de viersuri etc. 

Inclusiv cromatica acestui loc, în care predomină aurul — 
haric — al florilor de tei sau de nuferi și al codrilor de aramă, cât 
şi sugestiile muzicale psalmodice și cadenţele sonore în ritm de 
litanii, ca şi „doina de simţire ruptă ca jelania-n prohoduri” 
(Călin Nebunul), toate acestea vin să întregească impresia de 
spaţiu eclesial-paradisiac al acestei naturi prodigioase emines- 
ciene, care constituie o insulă de sacralitate, în același timp în 
lăuntrul şi în afara acestei lumi profane, degenerate din pricina 
egoismului și a răutăţii. Spre această concluzie credem că ne con- 
duce fenomenul poetic de tezaurizare a acestei naturi, care pune 
în evidenţă albul purității și aurul haric: „argint e pe ape și aur 
în aer” (Mortua est); „Flori, juvaeruri în aer, sclipesc tainice în 
soare,/ Unele-albe, nalte, fragezi, ca argintul de ninsoare”..., 
„Disipuri argintoase” (Egipetul); „codri de aramă”, „pădurea de 
argint” (Călin..., Memento mori); „Pulbere de diamante cade fină 
ca o bură,/ Scânteind plutea prin aer şi pe toate din natură” 

(Scrisoarea III); „Stele rare din tărie cad ca picuri de argint” 
(Călin...); „fluviul cântării /.../ un gigantic lac formează, într-a 
cărui sân de soare/ Curge aurul tot al zilei şi îl umple de 
splendoare,/ De poţi număra în fundu-i tot argintul adunat” 
(Memento mori); „Pădurea de-aur; pădurea cu-a ei trunchi de aur 
roş /.../; Numai fluturi mici albaștri şi mari roiuri de albine/ Curg 
în râuri sclipitoare de luciri diamantine/ Ş-împlu aerul cel dulce 
de cristal și de răcoare”... (Călin Nebunul); „Un rai din basme văd 
printre pleoape,/ Pe câmpi un văl de argintie ceață,/ Sclipiri pe 
cer, văpaie peste ape” (Fiind băiet păduri cutreieram); „Deodată ţi 
se pare că ceru-ntreg se rupe/ În ploi scânteietoare de colb de 
pietre scumpe” (Sub cerul plin de nouri); „Deşi ştii că apa-i moale/ 
Totuși placa-i de cristale/ Parc-ar fi încremenit”; „brumă diaman- 
tină” (Miron și frumoasa fără corp) etc. Astfel încât, ceea ce exegeza 
literară a numit „spaţiu securizant”, are multe din caracteristicile 
Raiului. 

În lirica eminesciană, în poezia românească, în general, ca şi 
în doina și cântecul popular românesc, un loc covârșitor de 
important îl ocupă freamătul pădurii, fremătarea frunzelor co- 
drului, clocotitoare ca un clopot sau ca un tainic cântec de dor şi 
jale. Însă această referire la muzica fremătătoare a copacilor, la 
„frunza-n freamăt” (Făt-Frumos din tei), nu este străină cărților de 
cult ortodoxe, între care unele sunt traduse de Antim, unde ea 
este interpretată ca o rugăciune a pomilor Raiului pentru reinte- 
grarea în el a omului căzut. 

Spre exemplu, în cântările la Vecernie, din Triod, în Duminica 
izgonirii lui Adam din Rai (a lăsatului sec de brânză), se spune: 


„Raiule preacinstite, podoaba cea preafrumoasă, loca- 
șul cel de Dumnezeu zidit, veselia cea nesfârșită și desfă- 
tarea, slava Drepţilor, frumuseaţea Prorocilor și sălășluirea 
Sfinţilor, cu sunetul frunzelor tale roagă pre Ziditoriul tuturor 

(s. n.), să-mi deșchiză ușile, carea cu neascultarea le-am 
închis; și să mă învrednicesc a mă împărtăși pomului vieții 
şi bucuriei cu carea mai-nainte întru tine m-am desfătat”. 

„Liveade [livadă] fericită, pomi sădiți de Dumnezeu, 
frumuseațe a Raiului, acum vărsați lacremi din frunze ca din 
nişte ochi (s. n.), pentru mine cel golit şi înstreinat de slava 
lui Dumnezeu”. 

„Simte dureare, Rai[u]le, împreună cu lăcuitoriul ce au 
sărăcit și, cu sunetul frunzelor tale (s. n.), roagă pre Făcătoriul 
să nu-ți încue ușa. Milostive, miluiaște-mă pre mine cel că- 
ZA ea 


Este important să înțelegem că centralitatea acestui peisaj 
edenic eminescian o asigură pădurea-codru, toate celelalte ele- 
mente fiind secundare, inclusiv soarele, luna și stelele, care, ca 
planete, nu sunt decât simboluri heraldice în herbul codrului. 
Aștrii cerești sunt numai efigii ale codrului, prezențe emble- 
matice în orizontul său paradisiac. Ei sunt numai stema Luminii 
creatoare a toate. Luna este doar simbolul acelei Lumini care, „în 
ăst secol de mândrie şi prin noaptea unei lumi în bătălie/ Lin 
lucește-eterna pace”... (Memento mori). Aceeaşi „eternă pace” 
care a fost la începutul lumii: „Şi în sine împăcată stăpânea eterna 
pace (Scrisoarea 1). Eminescu preia din teologia ortodoxă, prin 
bogatele sale lecturi din cărțile bisericești vechi, această 
interpretare semnificativă a luminătorilor: soare, lună, stele și 
luceferi, toţi aștrii sunt simboluri destinate să reflecte lumina 
adevărului dumnezeiesc în codrul lumii, în adâncul cugetării 
sale, al „codrului bătut de gânduri” (Povestea codrului). Căci 
„codrul, dragul codru, troienindu-și frunza toată,/ Îşi deschide-a 


%% Triodion, Bucureşti, 1769, B.A.R., CRV. 367, f. 55, 57, 58. 

lui adâncuri, fața lunei să le bată” (Călin...). Poetul nostru 
cunoștea foarte bine concepţia străbună, românească și bizan- 
tină, conform căreia universul este o realitate existenţială, dar şi 
o realitate iconografică, că el ascunde, în mod simbolic, chipul 
nevăzut al Împărăției cerești. 

Tradiţia poetică românească şi posteritatea eminesciană 
confirmă și susțin acest lucru, precum o face, spre exemplu, Octa- 
vian Goga: „Curat e duhul lumii tale [a codrului]/ Căci Dum- 
nezeu cel sfânt și mare?*/ Subt bolta ta înrourată/ Își ţine mândră 
sărbătoare./ Tu-l prăznuieşti cu glas de clopot/ Și cu răsunet de 
chimvale/ Pe Cel ce-atâtea înțelesuri/ Gătit-a strălucirii tale. // 
Amurgul învesmântă-n umbre/ Smerita frunzei fremătare,/ Şi 
pare tânguiosul freamăt/ Un glas cucernic de tropare” (În codru). 
Acelaşi poet vedea, altundeva, cum „Asupra pădurii veghează 
de sus/ Cetatea eternelor stele” (Dimineața)'5. Și, tot datorită 
faptului că ştia prea bine semnificaţia tradițională a lumină- 
torilor, care sunt așezați de Dumnezeu în univers ca să fie, pentru 
oamenii de pe pământ, ca niște lămpi în casă (întâlnim, la Coresi 
şi la Varlaam, aceste valențe simbolice, în predici), Eminescu 
putea spune, semnificativ, că la sfârșitul lumii, soarele va începe 
„să pâlpâiască, să se stingă”... (Memento mori). 

Într-o prezumtivă confruntare ideologică între trecut și 
prezent, în Epigonii, Eminescu opune această viziune asupra 
configurației semnificative a cosmosului, prin care cei din ve- 
chime vedeau lumea ca un palat de icoane, ca o arhitectură sacră 
(„Ochiul vostru vedea-n lume de icoane un palat”), o opune celei 
moderne în care simbolul este aleatoriu, lipsit de fundamente 
veșnice, în care „oamenii din toate cele fac icoană și simbol;/ 





b4 Eminescu: „Iu, ce în câmpii de caos semeni stele — sfânt şi mare” 
(Memento mori). 

%5 Cf. Octavian Goga, Poezii, ediție îngrijită, postfață, tabel cro- 
nologic și crestomaţie critică de Simion Mioc, Ed. Facla, Timișoara, 1984. 

Numesc sânt, frumos şi bine ce nimic nu însemnează”. Cos- 
mosul, în „lirica modernă” (Icoană și privaz), este desemnificat, 
desemantizat: „Noi cârpim cerul cu stele, noi mânjim marea cu 
valuri” (Epigonii). 

În tot ciclul Scrisorilor, luna este patronul înțelepciunii și al 
inspiraţiei creatoare, cea care priveghează iubirea, ca și destinele 
excepţionale. Însă interpretarea lunii și a stelelor, ca simboluri ale 
Sfinţilor protectori şi priveghetori ai oamenilor, o descoperă 
chiar și înseși binecunoscutele versuri din Luceafărul: „Cum e 
Fecioara între sfinți/ Şi luna între stele” — în care descoperim 
sinonimia simbolică dintre Preasfânta Fecioară și lună și dintre 
Sfinţi şi stele —, precum și apariţia de nenumărate ori, în multe 
poeme, dar cu precădere în Memento mori, a imaginii metaforice 
a stelelor ca icoane („ale stelelor icoane”). Rosa del Conte expri- 
ma opinia că „pentru epitete precum sorii regali, acei sori-regi 
care îşi desfășoară orbitoarele lor cortegii în atâtea versuri emi- 
nesciene, ne simțim autorizaţi să ne referim, mai degrabă decât 
la basme, la antica“ teologie solară”+7, din care a iradiat, în 
basmele românești, expresia celor trei sori în frunte și pe care 
autoarea exegezei o așază în descendența formulărilor mistice 
ortodoxe: 


„este lumina trisolară care circumscrie, în tabloul lui 
Rubliov, Treimea, pe care limba liturgică o defineşte cu expresia 
«Luceafăr în trei sori» (Triod)”4%. 





%6 Aici, antica se referă la teologia creştină, cu sensul de veche, 
milenară, iar nu la teologia antică grecească sau păgână, cum greşit s-ar 
putea înțelege din traducerea românească. 

%7 Rosa del Conte, op. cit., p. 326. 

%5 dem, p. 327. 

Şi nu doar icoane ale luminii sunt stelele, ci, încă și mai 
semnificativ, icoane înlăcrimate, care formează turma Cuiva și a 
căror mișcare pe cer este cuvioasă, intrând în templele cerești: 
„lar în cârduri cuvioase stele se mișcă-ncet,/ Intră-n domele de 
neguri argintii, multicoloane;/ De-a lor rugă-i plină noaptea. A 
lor dulci și moi icoane/ Împlu văile de lacrimi, de-un sclipet 
împrăștiet” (Memento mori). Stelele, simbol al Sfinților, umplu 
această vale a plângerii (Ps. 83, 7), care este pământul, cu lacrimile 
de lumină ale rugăciunii lor. Ele sunt, așadar, percepute ca 
imagine simbolică a turmei Sfinţilor („cârduri cuvioase”), aflați 
în rugăciune dureroasă pentru acest pământ. Un alt vers ne 
vorbește despre „popoarele de stele, universu-n rugăciune”, de- 
numind aceeaşi realitate. În poemul Ondină, stelele-regine 
formează un cor de „suspine”, un cântec al sferelor suspinat, 
dintre care răsare luna: „lese cum cântecul dintre suspine/ Regi- 
na albelor nopţii regine”. Credem că asemănarea cu cerul 
Sfinţilor în rugăciunea plină de durere pentru lume, de la Antim, 
este mai mult decât evidentă. 

Echivalenţa simbolică dintre stelele cerului şi lacrimi este 
prezentă și în Călin..., într-un tablou enigmatic, în care Eminescu 
susține că toată frumuseţea cerului stă în lacrimile sale de lu- 
mină, care sunt stelele și care picură câte una, din vreme în 
vreme: „Stele rare din tărie cad ca picuri de argint,/ Şi seninul cer 
albastru mândru lacrimile-l prind;/ Dar dacă ar cădea toate el 
rămâne trist și gol,/ N-ai putea să faci cu ochii înălțimilor ocol —/ 
Noaptea stelelor, a lunei, a oglinzilor de râu/ Nu-i ca noaptea cea 
mocnită şi pustie din sicriu”. 

Lumina înlăcrimată a stelelor este așadar cea care face toată 
podoaba cerului și în același timp singura care însuflețeşte crea- 
ţia, care face diferenţa între cer și sicriu, între viață și moarte, 
între viață veșnică şi moarte veșnică. „Noaptea stelelor, a lunei, 
a oglinzilor de râu” este imaginea corelativ-simbolică a întregii 

creaţii care stă în penumbra morţii, dar care este luminată de 
icoanele stelelor cerești, în timp ce „noaptea cea mocnită şi pustie 
din sicriu” este noaptea neființei sau a morții veșnice. 

lon Negoiţescu crede, în mod corect, că „suspinarea co- 
drului arată o durere a naturii însăși [...] şi nu transpunerea în 
cosmic a suferinţei poetului”, o durere care este „misterioasă, 
profundă”. Infuzia de suferință sau înlăcrimarea cosmosului 
nu este o consecinţă a unei activități umane şi nici nu este o pro- 
iecție a interiorului uman, ci ea este o realitate existentă deja, 
constatată doar, de poeţi, nu suprapusă lumii. Aceeași durere 
cosmică, transmisă în mod universal de natură, am întâlnit-o şi 
am semnalat-o şi în opera lui Antim. Simbolul sau metafora ce- 
rului înlăcrimat de stele, este, în forme diferite, comună lui An- 
tim și lui Eminescu. 

Pentru Antim și pentru teologia creștină, este vorba de 
durerea şi dorul universal după restaurarea omului şi a întregii 
firi în frumuseţea și inocenţa ei primordială, despre care Sfântul 
Pavel spunea că întreaga făptură suspină, împreună cu omul, 
până la sfârşitul lumii (cf. Rom. 8, 22). Analizând poezia lui 
Eminescu, lon Negoiţescu recunoștea acest adevăr, atunci când 
vorbea de „acea melancolie fundamentală a naturii, resimţită de 
romantici și care este jalea după un bun pierdut, după vârsta de 
aur”%!, după Edenul pierdut odinioară de Adam și Eva, cum ar 
fi spus Antim. Tabloul stelelor ca turme, din Memento mori, este 
însă prezent, deși numai ca sugestie, şi în Sara pe deal, în care 
„Turmele-l urc [dealul, simbol al înălțimii], stele le scapără-n 
cale”: pământul urcă spre cer, iar cerul se pogoară spre pământ. 
Avem de-a face cu o dublă mișcare, ascendentă și descendentă — 
observaţie pe care o face Zoe Dumitrescu-Bușulenga. Această 





% Ion Negoiţescu, Poezia lui Eminescu, op. cit., p. 101. 
%0 Ibidem. 
%1Idem, p. 104. 

mișcare este menită să unească cerul cu pământul, turma celor 
de pe pământ cu turma celor din cer. Apelul la imagistica creș- 
tină este lesne de observat. 

Eminescu se simte acasă privind bolta înstelată a cerului, nu 
rănit de imensitatea ei, ci închipuind infinitele spaţii cosmice ca 
pe niște „roiuri luminoase”, ca de albine (Scrisoarea 1), și galaxiile 
stelare ca pe niște cârduri şi cirezi de stele. De altfel, într-o 
variantă a poemului Memento mori (intitulată Panorama deșertă- 
ciunilor), se vorbeşte despre „Colonii de stele de-aur dintr-a raiu- 
lui prisacă”42. Universul este contemplat în termeni rustici, 
reprezentat într-o imagistică profund pastorală, sătească (pre- 
cum și la Blaga, de altfel), reprezentare care are însă o puternică 
şi inalienabilă întemeiere scripturală şi patristică, o milenară 
tradiţie și practică oratorică ortodoxă. Viziunea ortodoxă asupra 
cosmosului ca o casă protectoare a eliminat din viaţa românilor 
posibilitatea instaurării acelei panici terorizante a infinitului 
cosmic strivitor pentru ființa umană, specifică creştinismului 
occidental, după schisma de la 1054, și exprimată limpede de 
către Blaise Pascal, iar mai târziu de către Schopenhauer, care 
susținea că numai filosofia îl poate ajuta pe om ca să scape de 
angoasa în fața imensitățţii universului. 

Dimpotrivă, 


„în acest spaţiu al nostru s-a trăit încă din vechime cu 
un sentiment al grandorii imanente în natură, nu zdro- 
bitoare, într-un fel care a eliminat apăsarea cosmosului și 
spaimele legate de forțele lui. Sufletul omului și al poetului 
acestui pământ a participat firesc, fără exaltare şi fără frică (Ss. 
n.), la viața cosmosului, la viața elementelor, într-o comu- 


%2 M. Eminescu, Opere, II, ed. Perpessicius, p. 175. 

nitate impresionantă de ritmuri naturale traduse în 
ethos”45. 


Nu există, de asemenea, un afront mai mare adus filosofiilor 
lui Platon și Plotin, decât această perspectivă domestică și inti- 
mistă asupra universului, asupra pulsului cosmic al galaxiilor, 
pe care o regăsim în opera eminesciană. La Eminescu turmele de 
oi care urcă dealul şi cârdurile de stele care coboară prin văile 
cosmice se întâlnesc. Şi această viziune a fost făcută posibilă de 
pogorârea Îngerilor pentru a binevesti păstorilor şi a stelei pen- 
tru a-i conduce pe regii filosofi și astrologi la „Născutul din 
tavernă”, cum spune tot poetul, „la culcușu-eternei mile” (Dum- 
nezeu şi om). Acea Eternă Milă, Hristos, care umple inima „cu 
farmecele milei” (Rugăciunea unui dac). 

În Memento mori, arhitectura marilor civilizaţii, aşa cum este 
ea făurită de oameni, se contopeşte cu arhitectura creaţiei, fiindcă 
se inspiră, dintru început, din această arhitectură cosmică. Astfel, 
cetatea egipteană Memphis se înfățișează ca „gândiri arhitec- 
tonici” care „au zidit munte pe munte în antica lui trufie” ca „să 
pară răsărită din visările pustiei”, însă, în urma ei, natura care 
supraviețuiește civilizației egiptene, ironizează fantasmagorica 
măreție umană îngânând-o, purtându-i ecourile stinse: „Ioat-a 
apei ş-a pustiei și a nopţii măreţie/ Se unesc să-mbrace mândru 
veche-acea împărăţie,/ Să învie în deșerturi șir de visuri ce te 
mint”. Vechea civilizație egipteană mai există doar în halucinaţia 
Nilului, ale cărui „unde visează spume”. La fel, Grecia antică „se 
naște din întunecata mare” și subzistă numai în „imagini de tala- 
zuri” ale mării care „cânt-a Greciei cădere”, în timp ce „Limba 
râurilor blândă, ale codrilor suspine,/ Glasul lumei, glasul mărei 
se-mpreună-n infinit”. 


%5 Zoe Dumitrescu-Bușulenga, Eminescu — cultură şi creație, op. cit., 
p. 56. 

Mai mult, ascultând „armonia din pleiade”, poetul are sen- 
timentul că asistă la scurgerea lumii, la căderea ei: „Ştim de nu 
trăim pe-o lume, ce pe nesimţite cade?” — încât toată frumusețea 
lumii pare un cântec de lebădă, iar succesiunea de căderi pare că 
ne avertizează asupra unei căderi şi mai mari, care urmează să se 
petreacă. Dacă lumea, universul, ca și creaţie a lui Dumnezeu 
este „vis de aur” şi întrupare a gândului Său, în schimb, creația 
umană care încearcă nemurirea cu degetul este, precum cetatea 
Memphis, „argintos gând al pustiei”. 

Ideea eminesciană de civilizaţie în stare să dăinuie este 
aceea în care „un palat” este „din stânce sure”, iar „a lui stâlpi-s 
munţi de piatră, a lui streşin-o pădure”, aşa cum încerca el să 
configureze rai-ul „dulce” al strămoșilor săi daci, „raiul Daciei 
veche”, cu „păduri de flori” în care „ale crinilor potire sunt ca 
urne de argint”, în mijlocul unei grădini „infinită” cu „scorburi 
de tămâie” și cu izvoare care au „prund de ambră de-aur”. 
Civilizaţia ideală nu este așadar cea edificată de „gândiri arhitec- 
tonici” umane, ci un Rai natural, o Cetate a Raiului, tot așa după 
cum cugetarea care înțelege adevărul nu este cea filosofică, in- 
dividualist-distinctă, ci aceea care se armonizează cu cosmosul, 
cu creația, care ascultă glasul pădurii, al izvoarelor, care ştie să 
interpreteze literele de foc ale stelelor, cea în care se reflectă 
lumina lunii și o inspiră. 

În același poem însă, Eminescu ne avertiza, în strofele pre- 
liminare, asupra felului în care vede el universul, un univers în 
care secolii sunt ca niște codri („codrii de secoli”), popoarele ca 
niște oceane („oceane de popoare”), vremea cade în vaduri („al 
vremurilor vad”), timpul se toarce ca lâna („secolii se torc”), 
întregul periplu de imagini al istoriei universale, rememorat de 
Eminescu, este ca o turmă cu oi de aur („urma visurilor mele eu 
le pasc ca oi de aur”), pe care o paşte tihnit, mioritic, poetul care 
contemplă zbuciumul milenar al lumii. 

Dar el nu vrea să se integreze acestui zbucium vanitos, ci tot 
dorul lui este acela de a face parte din universul pașnic al vieţii 
fericite, în sânul unei naturi protectoare şi înfrăţite cu ei, aşa cum 
vor românii să o trăiască în ritmul lor arhaic și cum o deapănă în 
istoriile lor („luminoasele basme”). 

Peisajul istoriei universale se reduce astfel, la imagini care 
au consistenţa naturii, la imagini pastorale, rustice, domestice, 
iconografice, ca o lume care, privită din interior, din propria ei 
perspectivă, pare neliniștită, condusă de o voinţă luciferic-scho- 
penhauerian-nitzscheeană, intempestivă, dar privită ca lumea lui 
Dumnezeu, ca un univers în puritatea lui originară, natural, ge- 
nuin, pașnic, neieșit din ritm, nu emană decât liniște, pace, se- 
renitate. 

După ce „secoli cu vieţi” și „gândiri o mie” trec, civilizațiile 
se succed și pier, „în urmă din izvoare timpi răcori și clari răsar”. 
Însăși deșertăciunea deșertăciunilor, reprezentată de idealurile 
umane vane, care vor să se edifice în istorie, să se consemneze în 
univers, să-şi semnaleze trecerea sperând astfel la o eternizare 
artificială în propria fantezie arhitectonică, nu poate să tulbure, 
în definitiv, frumuseţea mai presus de patimile omenești a crea- 
ției lui Dumnezeu, care este mai rezistentă în timp decât con- 
strucţiile babilonice sau faraonice. 

Oamenii, popoarele, istoria lor, au consistenţa reliefului 
natural, ele sunt creaţia lui Dumnezeu, ca și cosmosul întreg, și 
merg în ritmul și în sensul stabilit de Dumnezeu, iar toată 
neliniștea, durerea și zădărnicia eforturilor lor se naște din 
impresia că pot să aleagă un alt sens, că pot să imprime vieții lor 
și lumii o altă direcţie de mers, că pot să devieze de la matca lor, 
urmărind numai edificarea egoismului propriu. Zoe Dumi- 
trescu-Bușulenga remarca“ faptul că, în opera lui Eminescu și 


%4 Zoe Dumitrescu-Buşulenga, op. cit., p. 57. 

Blaga, atașamentul față de perimetrul satului românesc este ex- 
trem de adânc și puternic, la fel ca și iubirea față de universul 
înțeles ca un loc intim de adăpost, ca un cămin prielnic, o vatră 
strămoşească sau un leagăn străvechi, precum și refuzul spaţiilor 
infinite și necomunicative cu omul, străine. Însă această viziune 
este în perfectă consonanţă cu cea de veacuri a poporului român 
şi cu cea bizantină, fiind concepţia creştin-ortodoxă asupra lumii, 
așa cum a fost revelată de Dumnezeu în Sfintele Scripturi și așa 
cum se păstrează în Biserică. Am regăsit-o în omiliile tipărite de 
Coresi, în cele varlaamiene, precum şi la Antim Ivireanul, cu 
prisosinţă. Pentru Eminescu nu există însă, ca pentru Blaga, „Ma- 
rele Orb”, ci, dimpotrivă, Dumnezeu este Singurul care însu- 
flețește gândirea și cunoașterea, Care face să răsară lumina 
înțelepciunii în omul care este după chipul Său, dar și în logosul 
COSMIC. Întreaga lume atârnă de „raza gândirii cei eterne”. 
Dumnezeu e Gândirea eternă, e Logosul creator a toate, 
Rațiunea, Înţelepciunea dumnezeiască, și nu e un absolut imper- 
sonal, nu e neființă divină, aşa cum interpretează loana Em. 
Petrescu. lar lumea nu e halucinaţia sau iluzia unui astfel de 
Spirit impersonal de tip brahmanic, ci Creatorul lumii e triper- 
sonal și El gândește din veșnicie crearea lumii și o aduce la 
îndeplinire la momentul oportun. Creaţia aceasta este creaţia Sa, 
este plină de lumină, poartă amprenta luminii Sale divine, cu 
care însă nu Se confundă în mod panteist. Cosmosul este o icoană 
și o reflectare în oglinda făpturii a luminii lui Dumnezeu, chiar 
dacă lumea este, după cum vedem în poemul Fata-n grădina de 
aur, numai o umbră a măreției dumnezeiești: „O, Adonai! Al 
cărui gând e lumea/ Și pentru care toate sunt de față /.../ Deși Te- 
adoră stele, mări în spume,/ Un univers cu vocea îndrăzneaţă,/ 
Toate ce-au fost, ce sunt, ce-Ţi nasc în cale/ N-ajung nici umbra 
măreției Tale”. Parafrazând faimosul vers nichitian, am putea 
spune că această lume este „frumoasă ca umbra unui gând”, a 

gândului lui Dumnezeu. Se vede că Nichita Stănescu a pătruns 
adânc în semnificația poemelor eminesciene și că marii poeți se 
cunosc tainic unul pe altul. 

Fiinţele raționale zidite de Dumnezeu pot să accepte, cu 
voie liberă, să fie medii transparente pentru lumina Sa dum 
nezeiască și să devină astfel purtătoare ale asemănării cu El sau 
pot să urască voia Lui și creaţia Sa, aşa „cum demonul urăște un 
gând de Dumnezeu” (Mureşanu (Tablou dramatic)). Cugetând, în 
Memento mori, la tainele universului, ale istoriei şi ale fiinţei 
umane, poetul convorbește la final cu Logosul întrupat, dorind 
să fie încredințat asupra asemănării omului cu Dumnezeu și a 
pogorârii lui Dumnezeu la om: „Iu, ce în câmpii de chaos semeni 
stele — Sfânt și mare,/ Din ruinele gândirii-mi, o, răsai, clar ca un 
soare, /.../ Tu, ce scrii mai dinainte a istoriei gândire,/ Ce ţii 
bolțile tăriei să nu cadă-n risipire,/ Cine ești?... Să pot pricepe şi 
icoana Ta...pe om. /.../ Oare viața omenirei nu Te caută pe Tine?/ 
Eu un om de Te-aș cunoaște, chiar să mor mi-ar părea bine./ Dar 
să știu — semeni furnicei ce cuteaz-a Te gândi?”. Deși Dumnezeu 
„a pus gânduri uriașe într-o ţeastă de furnică”, totuși, „încurca- 
tele sofisme nu explic-a Ta ființă”, adică ființa lui Dumnezeu 
(Memento mori). Rațiunea umană singură nu poate să descopere 
tainele care sunt mai presus de fire. Măreţia slavei lui Dumnezeu 
este ascunsă, ca un soare, în „norii de secoli unde-ngropi a ta 
mărime”. Dumnezeu e ca un Soare veşnic şi Care este ascuns de 
norii istoriei, pentru ochii umani neluminați și neînțelepțiți. 
Cosmosul şi istoria lumii vorbesc în mod simbolic sau para- 
digmatic rațiunii umane și o învață despre Dumnezeu, dar omul 
nu poate, ajutat doar de rațiunea sa, să vorbească despre cele 
nepătrunse ale lui Dumnezeu. Limitele gnoseologice ale ființei 
umane nu sunt însă determinate de o anumită cenzură transcen- 
dentă, ca la Blaga, ci sunt limite ale nedesăvârșirii umane. 

În om încape, „într-un cran[iu] uscat și palid”, o foarte mare 
și înaltă gândire, istoria lumii cu „evi întregi de cugetare”, tainele 
universului cu ale lui „râuri de stele” și „fluvii cu mase de sori”, 
precum şi „a veciei văi deschise cu-adâncimi necunoscute” 
(cunoașterea faptului că lumea a fost creată din nimic), dar a le 
cunoaște pe toate desăvârșit și mai ales, a cunoaște pe Dumne- 
zeu, mai mult decât îi este cu putinţă făpturii create, nu este pe 
potriva omului. Pentru că în om „vezi icoana unui secol lângă 
chipul unei flori”. Omul este, prin sufletul său, icoană a 
generației şi a vremii sale, dar şi icoană a veșniciei în lume, prin 
chipul său nemuritor. În acelaşi timp este și chip al perisabilității, 
prin trupul său, fiind supus morții. Căci floare este ceea ce nu- 
meşte Scriptura Sfântă a fi viaţa omului pe pământ (apelăm din 
nou la Biblia 1688); 


„Pentru că pămenteanul născut de muiare cu puţină 
viață și plin de urgie iaste, sau ca o floare înflorind au căzut şi 
au fugit ca o umbră și nu va mai sta” (lov, 14, 1-2). 

„Omul, ca iarba zilele lui; ca floarea câmpului, aşa va 
înflori. Căci duh trecu într-însul și nu va fi, şi nu va mai 
cunoaște încă locul lui” (Ps. 102, 14-15). 

„Tot trupul — iarbă, și toată mărirea omului — ca floarea 
ierbii. Uscă-se iarba și floarea au căzut, iară cuvântul Dum- 
nezăului nostru rămâne în veac” (Is. 40, 7-8) etc. 


Eminescu însuşi citează, ca motto, în poemul Strigoii, un 
pasaj grăitor din finalul Slujbei de Înmormântare, din Molitfel- 
nicul tradus mai întâi de Dosoftei și apoi de Antim: „că trece 
acesta [omul] ca fumul de pre pământ. Ca floarea au înflorit, ca 
iarba s-au tăiat, cu pânză se înfășură, cu pământ să acopere”. 

lar în Scrisoarea I, parafrazând Ps. 102, 16, citat de noi 
anterior, spune poetul că „vântu-n valuri trece peste traiul 
omenesc”. Așadar, nu o anume cenzură transcendentă îi pune 
omului hotare gnoseologice, ci însăși firea, condiţia sa creaturală 
și neputința sa. Dimpotrivă, ca dovadă că nu există o cenzură 
transcendentă, vedem în Memento mori, în acele strofe care des- 
criu paradisul dacic, cum între cer şi pământ există o continu- 
itate, cum bolta cerească are o streașină de arbori („streşin- 
arboroasă”), iar scările de stânci se unesc cu scările templului 
lunar: „A ei [ale domei] scări ajung din ceruri a stâncimei negri 
colți”. Lumea de jos este oglindirea/ chipul celei de sus, totul 
fiind prețuit ca icoană, ca oglindire și reflectare: „Cât uitându-te 
în fluviu pari a te uita în ceri. /.../ Un rai dulce se înalță, sub a 
stelelor lumină,/ Alt rai s-adâncește mândru într-al fluviului 
fund”. 

Se pune întrebarea: De ce preferă Eminescu simbolul lunii 
strălucind în noaptea și peste marea lumii, ca metaforă a luminii 
divine creatoare, în locul celui solar? Răspunsul meu este 
următorul: Eminescu alege simbolul selenar fiind conștient că 
trăieşte într-o epocă romantică în care „e apus de Zeitate și- 
asfințire de idei” (Memento mori). În care Dumnezeu, Soarele 
lumii, asfinţeşte de pe cerul multor cugete şi al multor minți (a se 
remarca asociaţia, în plan simbolic, a cerului cu mintea, a cărei 
tălmăcire o aflăm și în Divanul lui Dimitrie Cantemir): „Nimeni 
soarele n-opreşte să apuie-n murgul serei,/ Nimeni Dumnezeu s- 
apuie de pe cerul cugetării”. Versetul profetic „soarele [își] 
cunoscu apusul lui” (Ps. 103, 20, Biblia 1658), pe care Antim l-a 
interpretat în legătură cu moartea lui Hristos, Care, ca om, Şi-a 
gustat apusul, poate fi înțeles aici şi în sensul apostaziei multora 
din epoca modernă. Dar gândurile omenești şi istoria lumii, 
desfăşurarea de civilizaţii, au fost o căutare a lui Dumnezeu 
(„Oare viața omenirei nu te caută pe Line?”), o încercare de apro- 

piere de lumina adevărului, deși filosofiile umane și miturile care 
au încercat să Îl imagineze pe Dumnezeu într-un fel sau altul nu 
L-au putut cuprinde pe Soarele cel neapropiat („Cel ce singur are 
nemurire și locuiește întru lumină neapropiată”, | Tim. 6, 16, Biblia 
1988): „Înserează şi apune greul soare-n văi de mite [mituri — căci 
Dumnezeu e un Soare greu de înțeles, iar lumea aceasta e o vale 
de mituri, o vale a plângerii plină de eresuri]'% /.../ Cum ești Tu, 
nimeni n-o știe./ Întrebările de Tine, / Pe-a istoriei lungi unde, se 
ridică ca ruine /.../ Niciun chip pe care lumea i-l atribuiește Ţie/ 
Nu-i etern /.../ C-un cer încărcat de mite asfinţești din ev în ev”. 
Însă, 


„formele divinului sunt acelea care apun și nu Dum- 
nezeu însuși. lar omul, copil bătrân, care se amăgește că 
poate să i se substituie [lui Dumnezeu] şi care crede că poate 
să-și asume răspunderea universului şi să-i îndrume istoria, 
nu-și dă seama că o gândire profundă şi divină (Ss. n.) susţine 
realitatea și cursul ei”'4%€. 


Până când vine sfârșitul lumii, sfârşitul istoriei: „Şi-astăzi 
punctul de solstițiu a sosit în omenire. /.../ E apus de Zeitate ş- 
asfințire de idei”. Se apropie apocalipsa, „se-nmulţesc semnele 
Vienei 47, 


%5 Tohăneanu nu a înțeles semnificaţia adâncă a metaforei emines- 
ciene și a interpretat-o în legătură cu peisajul: „Într-adevăr, ce poate să 
însemne epitetul greu într-un vers ca acesta, din Memento mori (episodul 
Eladei): Se-nserează şi apune greul soare-n văi de mite?...Pentru ca să putem 
cuprinde, cât de cât, iradiaţiile epitetului, nevoie este să ne reprezentăm, 
discul solar în lungile amurguri ale verii” etc. Cf. G. 1. Tohăneanu, Emi- 
nesciene. Eminescu şi limba română, Ed. Facla, Timişoara, 1989, p. 130. 

%6 Rosa del Conte, op. cit., p. 100. 

%7 „Ideile religioase sunt subminate de-un materialism brutal, ideile 
morale substituite prin maxime epicureice și prin cinism; scandalele se 

Matei Călinescu remarca, în acest sens, faptul că romanticii 
n-au fost deloc fericiți să moştenească lumina raționalismului 
iluminist și s-au întors la religia inimii și la rațiunea inimii (cum 
ar spune Pascal), la creștinism, așa încât „romantismul era emi- 
namente o expresie a geniului creștinismului”48. lar, pe de altă 
parte, ei înşiși au fost perfect conștienți că trăiesc o epocă istorică 
de declin al credinţei, au constatat acea realitatea spirituală in- 
staurată mai întâi în societatea occidentală, care s-a numit 


„moartea lui Dumnezeu şi au inclus în operele lor 
această temă esențialmente modernă, cu mult înainte ca 
Nietzsche să o așeze, la loc central, în doctrina profetică a 
lui Zarathustra”+%. 


A exista în lumea de sub soare sau în cea de sub lună pare a 
denumi aproximativ același lucru, pentru scriitorii noştri din 
vechime, deşi se pot identifica şi diferențe subtile, la nivel sim- 
bolic, între cele două sintagme. Dosoftei se referă la „omul de 
supt lumină” (Ps. 89: „C-ai zâs să să-ntoarcă-n tină/ Tot omul de 
supt lumină”) sau „de supt soare” (Ps. 48: „Că măiestrul încă 
moare/ Ca tot omul de supt soare”). 


'nmulţesc și iau formele cele mai degradatoare. [...] Constelaţiunea de idei 
morale şi naţionale cari au luminat trecutul nostru, care ne-a mânat pe 
calea dezvoltării, înclină spre apus, nici una din credinţele din trecut nu 
rezistă digoluţiunii și, ca să întrebuințăm un frumos cuvânt al Bibliei, 
semnele vremii se înmulţesc”, cf. M. Eminescu, Opere, XIII, ed. întemeiată 
de Perpessicius, p. 229. 

%8 Matei Călinescu, Cinci fețe ale modernității (modernism, avangardă, 
decadență, kitsch, postmodernism), traducere de Tatiana Pătrulescu şi Radu 
Ţurcanu, posfață de Mircea Martin, Ed. Univers, Bucureşti, 1995, p. 43. 

% Idem, p. 62. 

În prefața Eortologhionului tipărit la 1701, Antim filosofează 
despre cele ce sunt sub lună, astfel: 


„Începutul, mijlocul şi sfârșitul, Stăpânul și Domnul 
tuturor fiinţelor, şi simţitoare și înțelegătoare, este Făcătorul 
tuturor, Dumnezeu. Stăpânul însă şi sfârșitul tuturor celor 
de sub lună este omul. lar sfârşitul omului, pentru care s-a 
creat de Dumnezeu, este câştigarea și fericirea lui Dumne- 
zeu Însuși; fiindcă pentru om s-a făcut toată lumea aceasta, 
iar omul, se zice că s-a făcut de către Dumnezeu ca să do- 
bândească pe Dumnezeu”4%. 


Cantemir, în a sa Istorie ieroglifică, folosește la un moment 
dat aceeași sintagmă: 


„că din fire cele supt lună aşe s-au orânduit, ca unele 
după altele să urmeze, și când unele mor, altele să învie și 
simbathiia şi antipathiia dintr-însele să nu lipsească”. 


Stăpânirea lunii este aceeași cu a soarelui. Sau, dacă ascul- 
tăm cu atenţie cele enunțate de Antim, soarele stăpânește pă- 
mântul, în timp ce luna stăpâneşte marea (marea vieții sau marea 
tulburată a patimilor), în noaptea acestei lumi — viziune însușită 
și de Eminescu. Așa încât, a sta sub lună poate avea semnificaţii 
aparte: a fi în noaptea lumii acesteia şi a căuta să ajungi la ţărmul 
fericirii veșnice, urmărind felinarul de lumină al lunii și care ex- 
pune rațiunii noastre, logosului uman, o reflecţie din lumina 
înțelepciunii divine eterne. Faptul este specificat în Psaltire, în 
contextul unor profeții mesianice, despre întruparea lui Dumne- 


+0 Antim Ivireanul, Opere, ed. cit., p. 405. 
41 Dimitrie Cantemir, Istoria ieroglifică, ed. cit., p. 112. 


438 


zeu Cuvântul și coborârea Lui pe pământ, la Ps. 71, 6-7, 17 
(Dosoftei, Psaltirea de-nțăles): 


„Pugori-să-va ca ploaia pre lână şi ca picătura ce picu- 
ră pre pământ. Răsări-va în dzâlele Lui direptate şi mulțâme 
de pace până când să va lua luna. [...] Fi-va numele Lui 
blagoslovit în veaci, de mainte de soare trăiaşte numele Lui”. 


„Până când să va lua luna” poate să însemne până la sfâr- 
şitul acestei lumi, în timp ce „de mainte de soare” este o altă ex- 
presie alegorică, ce desemnează veşnicia. Nu este însă semnifica- 
tiv că, la Dosoftei, omul este, încă, „supt soare” și „supt lumină”, 
în vreme ce, înaintea lui Eminescu chiar, pentru Antim și Can- 
temir, omul și lumea stau „supt lună”? Dacă Eminescu știa și 
înțelegea atât de bine vechile scripturi medievale, aspectul 
nocturn și selenar al peisajelor sale, departe de a fi un simplu pro- 
dus romantic, nu este decât o ilustrare în lirica sa a conștiinței cu 
care cei doi scriitori din primul sfert de veac XVIII, Antim și Can- 
temir, reproduceau peisajul lumii moderne, cu o acuratețe vizio- 
nară impecabilă. Eminescu e departe de Petrarca, pentru care 
epoca medievală era ev întunecat. Căci pentru el Veacul de Mijloc 
era luminos, iar epoca modernă este întunecată, înnoptată. 

Să ne aducem aminte și că preromanticii noştri paşoptiști, 
începând de la Cârlova, preferau panorama asfinţitului de soare 
și regimul înserării în locul celui nocturn, iar Negruzzi încă 
simțea lumina și după ceasul apusului, simbolizând poetic un 
reflex al conştiinţei. Această înțelepciune divină, ilustrată simbo- 
lic de lumina solară, se stinge din oameni în vremurile din urmă: 
„Se-nmulţesc semnele vremei, iară cerul de-nserare/ Roșu-i de 
războaie crunte, de-arderi mari, de disperare/ Şi idei a zeci de 
secoli sunt reduse la nimic;/ Soarele divin ce-apune varsă ulti- 

mele-i raze/ Pe-a istoriei câmpie mult iubită și se lasă/ În oceanul 
de-ntuneric, ce s-arată inamic”. 

Dumnezeu, Cel „ce scrii mai dinainte a istoriei gândire”, 
este „Soarele divin” și Scriitorul care a scris cu lumina Sa istoria 
lumii și a universului, Care a adus toate la existenţă din iubire, 
pentru că istoria lumii se întindă ca o „câmpie mult iubită” în 
faţa Sa. Dumnezeu a iubit-o mult, de aceea a adus-o întru ființă 
şi o conduce spre un sfârșit anume. 

La un moment dat, ceva mai devreme în poemul Memento 
mori, ajungând la apariţia și înălțarea Romei pe scena lumii (după 
ce, înainte, a reprodus mărirea și decăderea Asiei, a Babilonului, 
a Egiptului, a Israelului şi a Greciei), Eminescu caută o motivaţie 
anume pentru nașterea acestei civilizaţii, cea romană, care a 
marcat atât de mult istoria umanităţii, atât din punct de vedere 
cultural, cât şi religios (să nu uităm că Imperiul Roman devine 
creştin în mod treptat, după anul 313, iar Imperiul Roman de 
Răsărit supraviețuiește până în 1453). Şi poetul ne transmite, sub 
aceeași formă încriptată metaforic, că a fost voința unui „mândru 
soare”, Același Soare despre care a fost vorba mai sus: „Sau 
ghicit-ați vreodată ce socoate-un mândru soare*2?/ Când c-o rază 
de gândire ţine lumi ca să nu zboare/ Să nu piard-a lor cărare, să 
nu cadă-n infinit?”. Acest Soare este Cel ce, cu o rază, „ţii bolțile 
tăriei să nu cadă-n risipire”, şi pe care poetul Îl întreba „cine 
ești?”, ca „să pot pricepe și icoana Ta...pe om”. 

Lumile nu au o rațiune şi o ordine a lor proprie (aceeaşi 
cugetare am descoperit-o în Istoria ieroglifică, ca şi paradigma 
soarelui și a mișcării cosmice), „zvârcolindu-se aleargă turburate 
şi rebele/ Și să frângă-ar vrea puterea ce le farmăcă pre ele/ Şi s- 
alerge-ar vrea în caos de-unde turburi au ieşit”. Dumnezeu are 
puterea care ține lumea, universul în armonie, așa cum icoana 


+2 Verbul „socoate” are sensul din limba veche: cugetă, gândeşte. 

sau paradigma soarelui (la Cantemir) o arată. Puterea lui Dum- 
nezeu nu este însă una tiranică, ci fermecătoare, pentru că este 
puterea iubirii, nu a urii. Este cea care a umplut inima poetului, 
în copilărie, „cu farmecele milei” (Rugăciunea unui dac). 

În același timp, lipsa raţiunii este sursa nihilismului, pentru 
că planetele cele fără rațiune, „rebele”, dacă ar fi lăsate fără raza 
lui Dumnezeu, ar cădea din „puterea ce le farmăcă” și s-ar 
întoarce, cu adevărat, în neființă — așa cum preciza și Sfântul 
Atanasie cel Mare (sec. IV). Numai că, înaintea transfigurării ei 
finale, când lumea înserează, inimile umane nu se mai lasă fer- 
mecate de iubire, de frumusețe, devin glaciale şi nu mai este 
nimeni, dintre oameni, să oprească acest cataclism universal, ca 
„Dumnezeu s-apuie de pe cerul cugetării,/ Nimeni noaptea să se- 
ntindă pe-a istoriei mormânt”. 

Gândirea omenirii devine „oceanul de-ntuneric, ce s-arată 
inimic” lui Dumnezeu. Razele Soarelui dumnezeiesc nu mai 
străbat acest ocean de întuneric ireflexiv. Dar dacă oamenii și-au 
baricadat mintea în fața luminii, „planetul ce îi poartă cugetă 
adânc şi sfânt”. Eminescu se ştia pe sine că este „tristă fire vi- 
zionară” (parafrazăm un vers din La moartea lui Neamţu) — tristă, 
pentru că de profeți nu ascultă, din nefericire, cei pe care îi 
vizează avertizările lor, iar Eminescu vedea, ca și alţii — de la 
Asachi la Macedonski (care se voia urmaș al paşoptiştilor) —, în 
poeţi niște profeți care cheamă neamul la trezvie și iluminare, 
într-un sens cu destul de multă încărcătură tradiţională și reli- 
gioasă. 

Acești poeţi își explicau sensul existenţei și al împlinirii lor 
poetice printr-un destin profetic, într-o conjunctură istorică apar- 
te — proniată de Dumnezeu —, și nu prin atingerea culmilor 
estetice ale poeziei. De aceea, evocarea elogioasă din Epigonii... 

Dacă Eminescu și romanticii preferă să-şi reprezinte epoca 
printr-un peisaj sublunar, prin care recunosc ceasul înserării sau 

al înnoptării doctrinare care s-a instaurat asupra lumii, dar încă 
mai au un ochi de lumină pe cer, care e luna, ca o fereastră dum- 
nezeiască spre Soarele și Lumina veșniciei, în schimb, poeţii mo- 
derni şi poezia modernă nu mai oferă un spectacol nocturn al 
universului, ci expunerea unui peisaj interior al unei mari sufe- 
rinţe, al infernului fără ieşire, ipostaziat sub diferite reprezentări 
ale terorii spirituale. 
Şi tot Matei Călinescu a făcut observaţia, foarte corectă, că 


„Mulţi autori dintre cei mai importanţi, numiți mo- 
derni, sunt de neînțeles în afara tradiţiei iudeo-creştine, pe 
care continuă să o reprezinte, indiferent cât de deviant”+5. 


Același lucru l-a remarcat și Rosa del Conte, oferindu-l ca 
exemplu pe Arghezi““. Lirica lui Bacovia sau a lui Blaga pot fi 
luate și ele drept paradigmă, în acest sens, pentru contextul 
modernist al literaturii române. 

Peisajul sublunar mai supraviețuiește în versurile lui Blaga 
doar în primele două volume, pentru ca, începând cu volumul al 
treilea, poezia lui să devină o transpunere lirică obsesivă a subte- 
ranelor de tip dostoievskian, a suferinţei interioare, în imagini 
ale infernului subpământean, de unde nu ştie dacă mai există 
mântuire, deși el însuși așteaptă o înviere de obşte în care oame- 
nii să iasă din morminte ca ciocârliile. Toate aceste interpretări 
sunt însă invizibile, atunci când critica literară refuză să ia în 
discuție semnificațiile metafizic-religioase ale viziunilor poetice. 

Nicolae Manolescu, vorbind despre studiul lui Călinescu 
despre Eminescu, era nemulțumit — între altele — de felul cum 
afirmaţia „că luna, și nu soarele, [care] este astrul romanticilor” 
îşi găsește la Călinescu ilustrarea „prin Dante, prin Orlando 


+5 Matei Călinescu, op. cit., p. 63. 
+4 Rosa del Conte, op. cit., p. 28-29. 

furioso și prin cavalerul de Marino, dar prin niciun romantic”45. 
Pe de altă parte, după cum remarca loana Em. Petrescu, 
izvorârea cosmică a lunii și a stelelor, în opera eminesciană, se 
petrece la ceasul înserării — „O, ceas al tainei, asfințit de seară” 
(Trecut-au anii) — şi reprezintă o reeditare perpetuă a genezei și o 
izvodire a lumilor din lumină. Ceasul înserării are, însă, în Orto- 
doxie, multiple semnificații. 

Seara este timpul începutului lumii („Şi a fost seară și a fost 
dimineaţă: ziua întâi” — Fac. 1, 5, Biblia 1988), timpul când 
Protopărinţii Adam și Eva au căzut din Rai (Fac. 3, 8), și timpul 
când Hristos a murit pe Cruce și a rezidit întru Sine umanitatea, 
reînnoind întreaga Sa creaţie. La ceasul înserării se cântă Lumină 
lină, imn în care este lăudat Hristos ca Cel ce este Lumina lină a 
slavei Tatălui şi Creatorul a toate. Aceeaşi Lumină lină pe care, cu 
puțină vreme înainte de moarte, Eminescu și-a arătat dorința de 
a o asculta în fiecare seară, dacă va fi înmormântat lângă o Mă- 
năstire la marginea mării. Putem spune așadar că Eminescu a 
simțit înserarea ca fiind ceasul prielnic în care se fac vizibile te- 
meliile lumii, adâncul de lumină şi de raționalitate al creaţiei, 
zidite după chipul Logosului-Lumină, al Cuvântului-Gând. 

Aşa încât înserarea, asfinţitul cu izvorârea lui de lună și de 
stele, nu este numai un timp tragic al apusului de soare, lecturat 
în cheie simbolică, ca apusul Soarelui-Dumnezeu de pe cerul 
minților umane, ci este şi un timp al nostalgiei și o suspinare 
neîncetată — „izvoarele suspină” (Somnoroase păsărele), „trunchii 
vecinici suspină”, „pădurea lin suspină” (Călin...), „apele plâng” 
și „stele [se] nasc umezi [ca niște ochi înlăcrimaţi] pe bolta se- 
nină” (Sara pe deal) etc. — după restaurarea omului şi a unive-r 
sului întreg, în puritatea dintâi cu care a fost creat. 


45 Nicolae Manolescu, Istoria critică a literaturii române. 5 secole de 
literatură, Ed. Paralela 45, Piteşti, p. 720. 

Natura așteaptă liniştită (ca și la Naşterea Mântuitorului — 
am văzut la Sfântul Antim): „totul doarme-n zvonul izvorului de 
pace” (Mureșanu). Izvorul are „zvon de pace”, o veste bună pe 
care o așteaptă să se împlinească fără neliniște, fără tulburare. 

Tăcerea, liniștea, pacea naturii, din poezia lui Eminescu 
sunt semne premergătoare ale unei curgeri fireşti a lumii spre de- 
săvârșirea sa şi spre covârșitoarea pace finală. Contemplarea 
naturii este de aceea iriniforă, aducătoare de serenitate şi pace 
adâncă: „Cum inima-mi de-adânc o linişteşte /.../ răsărirea stelei 
în tăcere” (Sunt ani la mijloc...). Momentul acesta al restaurării, 
așteptat de întregul cosmos, este tocmai Apocalipsa, care în- 
seamnă dezvăluire, revelare, în limba greacă. Astfel că, ceea ce 
este angoasă şi frică de neant şi de înghițirea morții veșnice, la 
nivelul filosofic, al rațiunii umane zbuciumate, este de fapt 
linişte, nădejde şi aşteptare înfiorată, dar pașnică, la un alt nivel 
al textului poetic, exprimat exclusiv metaforico-simbolic. Spre 
această interpretare ne îndreaptă și echivalenţa dintre sensurile 
verbului a răsări, foarte des folosit în poezia eminesciană, și care 
se referă atât la nașterea universului, la izvodirea lumii („De 
atunci răsare lumea, lună, soare și stihii”...şi mai multe exemple 
am oferit ceva mai devreme), dar este folosit și cu sensul de în- 
viere, renaștere, transfigurare: „Din valurile vremii, iubita mea, 
răsai” (Din valurile vremii...); sau: „O Sarmis, Sarmis, Sarmis! 
Răsai de unde ești” (Sarmis) — adică: Înviază, scoală-te, înalță-te 
din moarte! Hristos „din mormânt răsare învingător” (Învierea), 
iar poetul imploră în rugăciune către Maica Domnului: „Răsai 
asupra mea, lumină lină” (Răsai asupra mea...); şi către Dum- 
nezeu: „lu, ce în câmpii de chaos semeni stele — sfânt și mare,/ 
Din ruinele gândirii-mi, 0, răsai, clar ca un soare” (Memento mori). 

Sunt două înserări, adică două niveluri ale textului, așa 
după cum sunt două cosmogeneze în Scrisoarea I, din perspective 
diferite. Există o înserare dramatică, în care „e apus de Zeitate și- 

asfințire de idei”, în care „cerul de-nserare/ Roșu-i de războaie 
crunte, de-arderi mari, de disperare”, fiindcă „se-nmulţesc sem- 
nele vremei” (Memento mori), ale sfârşitului lumii; şi există o altă 
înserare, în care răsar necontenit luna şi stelele pe cer, suspinând 
laolaltă cu izvoarele care le reflectă lumina — o înserare tipologică 
și nostalgică, prefațând restaurarea lumii în lumina, puritatea şi 
frumuseţea ei primordială. Înserarea ideologică şi înserarea cos- 
mică, deși evenimente coincidente temporal, sunt două realități 
distincte, pentru că se petrec în planuri de lectură și de înțelegere 
diferite. Însă cea de-a doua semnificaţie a înserării, cea de răsărire 
a lumii — în opoziţie cu cea de asfinţit al lumii — nu este prezentată 
explicit în textul poetic, ci este o concepție umbrită metaforic, 
printr-un procedeu literar care îi era foarte familiar și Sfântului 
Antim. 

Paradoxul este că, pe când mesajul direct pare a fi acela că 
lumea moare, piere în stingerea eternă, curge spre moartea eternă 
(sintagme încetăţenite în critica literară), poezia lui Eminescu are 
și un mesaj indirect, încifrat, scris cu litere cosmice, cu literele de 
foc ale stelelor și aștrilor cerești, și care afirmă contrariul și anu- 
me că lumea își așteaptă în pace restaurarea şi nu pieirea. Filele 
cerului, „cartea cerului albastru” se deschide celor ce ştiu să o 
citească și anume munților, „nalți și negri, înţelepţi de bătrâneţe” 
(Peisaj), adică celor ce sunt munţi ai înțelepciunii, încărunțiți în 
cunoaștere, „munţi extatici”+6. Valurile mării „stau la vorbă cu 
stelele proroace” (Scrisoarea IV) sau cu „prorocitoare stele” (Me- 
mento mori). În codri, „frunzele toate îşi comunică misteruri” (Me- 
mento mori). E o comunicare neostoită, o verbalizare neîncetată a 
conştiinţei nemuririi. Luna mişcă singurătăți pe mare, pentru că 
cei ce ridică ochii „la steaua singurătăţii” (Odă...) sunt mișcați 
spre a înțelege limbajul de lumină al stelelor, al celor de sus, din 


46 Cf. Rosa del Conte, op. cit., p. 318. 

„imperiul de lumine”, unde e și „faţa sfântă a lunei” (Memento 
mori). Este o limbă sfântă a cosmosului, o carte sfântă a naturii — 
pe care, zice poetul cu regret, „a-nţelege n-o mai pot” (0, 
rămâi...) —, care comunică cu lăuntrul cel mai adânc al omului, 
mai presus de rațiunea discursivă. De aceea, ceea ce este traumă 
la nivelul conștiinței interogative umane, se transformă în pace 
şi seninătate, în aşteptare plină de dor, în loc de panică, la un alt 
nivel al conştiinţei, de mai mare adâncime și care știe să comu- 
nice cu logosul cosmic. 

Ceea ce este înserare în planul conștiinței umane, în sensul 
de sfârșit de lume, nu coincide, ca sens, cu înserarea din planul 
cosmic, unde nu e sfârșit de lume, ci început de lume, o rege- 
nerare și o transfigurare pentru toată veșnicia, în opoziție cu 
moartea eternă. Cosmosul nu pledează pentru o moarte veșnică, 
ci pentru o viaţă veșnică, al cărei chip sau icoană este ilustrat prin 
ipostazierea frumuseţii universale, atâta cât poate universul 
acesta (care este numai pridvorul Raiului) să reproducă din 
adevărata veșnicie. 

Concluzia noastră este, așadar, aceea că, dacă ignorăm lite- 
ratura românească veche, nu vom putea răspunde niciodată la 
întrebarea lui Perpessicius: „De unde vine această inepuizabilă 
lumină a poeziei lui Eminescu?”+7. Ne amintim că şi Tudor 
Vianu îl recepta pe Eminescu, în tablourile acestuia de natură, ca 
pictor al luminii“5. Ea nu poate izvori nici din pesimismul scho- 
penhauerian și nici din credința în Nirvana budistă, ci din 
tradiţia și cultura ortodoxă a poetului, în care Dumnezeu e Lu- 
mină şi e Logos care Se comunică făpturii umane şi creației Sale, 
îndumnezeind ființa umană și transfigurând cosmosul. 





47 Perpessicius, M. Eminescu (1850-1889), prefaţă la Opere alese, vol. 
I, EPL, București, 1964, p. XXXIII. 

+5 Tudor Vianu despre Eminescu, ediţie alcătuită și prefațată de Vasile 
Lungu, Ed. Minerva, București, 2009, p. 68. 

De asemenea, dacă nu privim poezia eminesciană pe linia 
tradiţiei literare și oratorice româneşti, e foarte posibil să nu 
putem să pricepem niciodată de unde izvorăște, în cazul poetu- 
lui nostru național, acea dorinţă și putere extraordinară de a 
concentra, de a miniaturiza imagistico-poetic, idei şi viziuni care, 
în proză sau filosofie, ar fi putut cunoaşte dezvoltări fastuoase. 
Eminescu iubea exprimarea eliptică a metaforei și o considera ca 
reprezentând poezia prin excelenţă, în timp ce proza era pentru 
el, ca pentru toată epoca paşoptistă anterioară, o imagine a vieții 
şi a lumii pline de corupţie morală și de dureri: „Sunt sătul de- 
așa viaţă...nu sorbind a ei pahară,/ Dar mizeria aceasta, proza 
asta e amară” (Scrisoarea IV). Același lucru îl exprimă și în nuvela 
Geniu pustiu, care începe cu aprecieri despre roman, ca para- 
digmă a vieţii: „Dumas zice romanul a esistat totdeauna. Se poa- 
te. El e metafora vieței”+%. 

O dezvoltare prozaică a mai multor motive eminesciene o 
va face însă, ulterior, Mircea Eliade, în câteva din nuvelele sale 
fantastice (vom vedea mai târziu), întrucât îl înțelegea pe Emi- 
nescu ca o chintesenţă a gândirii, a credințelor și a spiritului ro- 
mânesc. Însă adeziunea interioară, profundă pe care o dovedeşte 
Eminescu față de modelele literare tradiţionale românești denotă 
și o adeziune față de ceea ce exprimă ele, pentru că nu ne aștep- 
tăm din partea sa la o aderare fidelă față de formă, fără a fi înțeles 
şi fără a fi avut o relaţie de mare intimitate cu fondul. 

În toată opera sa, poetul ne oferă dovezi ale dragostei cu 
care s-a întors spre evul mediu românesc, pe care nu l-a con- 
siderat, precum Petrarca, drept „ev întunecat”, ci ca „timp al 
plenitudinei”*%, după cum a arătat Zoe Dumitrescu-Bușulenga, 





+9 M. Eminescu, Opere, VII, ed. Perpessicius, p. 177. 
0 Zoe Dumitrescu-Bușulenga, Eminescu — cultură şi creație, op. cit, p. 
28. 

considerând că toate treptele istoriei românești i-au fost „sfinte” 
lui Eminescu. 

Asemenea, în opinia Rosei del Conte, pe parcursul întregii 
sale exegeze asupra operei poetice eminesciene, se arată cum 
Eminescu a lăsat să se vadă, în poezia sa, răsărind din adâncuri, 
gândirea arhaică ortodoxă, în exprimări biblice sau de inspirație 
patristică și isihastă. Fundamentele cugetării eminesciene, consi- 
dera domnia sa, nu se află în filosofia contemporană lui, ci într-o 
gândire şi o concepție despre lume cu mult mai vechi, care se află 
expuse în Patristica ortodoxă, la Sfinţi precum loan Gură de Aur, 
Vasile cel Mare, Grigorie Teologul, Grigorie de Nyssa, Macarie 
cel Mare, Chiril al Alexandriei, Efrem Sirul, Isaac Sirul, Clement 
Alexandrinul, Calist Patriarhul, Augustin, la Origen sau în cărți 
de largă circulaţie în aria ortodoxă, precum Vieţile Sfinților, Varla- 
am şi loasaf, Fiziologul etc. 

Înţelegem cu atât mai mult de ce metafora este, şi la Antim 
şi la Eminescu, sincoparea literară şi stilistică a unei cugetări cu 
multe falduri. O teologie și o cugetare de proporții gigantice sunt 
concentrate și reduse la scara miniaturală a metaforei (metafora 
poetică devenind un fel de ikebana literară românească sau o 
transpunere la nivel literar a artei miniaturii, grafice sau pictu- 
rale, practicate în evul mediu românesc). În acelaşi timp, o 
filmografie imensă a cosmogenezei şi a unor evenimente plane- 
tare şi cosmice este surprinsă în scene casnice, rustice, pline de 
tandrețe și calmitate, Eminescu integrându-se prin aceasta, în 
mod desăvârșit, în tradiţia şi mentalitatea religioasă de aproape 
două milenii a românilor. În consecință, considerăm că lon 
Negoiţescu a intuit ceva esenţial atunci când a afirmat că „adânca 
vibrare a lirismului eminescian se naște din [...] acel amor cosmic 
revărsat în lume”%!, dragoste pe care Antim o vede revărsată de 


%! Ion Negoiţescu, Poezia lui Eminescu, op. cit., p. 109. 

Dumnezeu în însăşi frumuseţea genuină a lumii. Este sesizabil, 
în poezia lui Eminescu, faptul că „sacralizarea naturii ia forme 
liturgice, smirna și tămâia răspândindu-se cu (aceeași) risipă”4%2 
în feericele descrieri de natură eminesciene, și că natura este 
„prodigioasă de mireasmă, ca o biserică”%%. Şi acest fapt stă în 
strânsă legătură cu o altă constatare, pe care o considerăm la fel 
de corectă, anume că: „În opera niciunui alt poet român dra- 
gostea nu are o semnificație mai cuprinzătoare, ca la Emi- 
nescu”4. Dragostea — care este Însuşi Dumnezeu, după cum 
spunea Antim Ivireanul, urmându-l pe Teologul cel Mare, loan 
— a creat lumea și lumea aceasta e plină de reverberațţiile iubirii. 
Cine simte aceste reverberații — și marii poeţi le pot simţi uneori 
— ajunge la intuiţii profunde. Și nu avem să ne mirăm prea mult 
de aceste coincidențe, dacă acceptăm, precum zice Părintele 
Nicolae Steinhardt, că 


„Orice operă de artă autentică stă sub semnul unui duh 
iubitor de oameni. Orice operă de artă autentică e un imn 
de slavă a creaţiei. Departe de a porni de la demonism, arta 
e un mijloc de înălţare a sufletului și un izvor de bucurie 
curată și nobilă”45. 


Şi, adăuga Părintele Steinhardt, vorbind de Georg Trakl și 
de Georges Brassens, „îi place lui Hristos să Se facă presimțit 
copiilor și poeţilor”45%, adică inocenţei căutătoare, setei autentice 
de cunoaștere şi de iubire. 


2 Idem, p. 9. 

%5 Idem, p. 158. 

%4 Idem, p. 165. 

%5 N. Steinhardt, Primejdia mărturisirii (Convorbiri cu loan Pintea), Ed. 
Dacia, Cluj-Napoca, 1993, p. 57. 

%6 Idem, p. 83. 

Era normal ca Eminescu, prin urmare, pornind de la sen- 
sibilitatea sa înnăscută pentru a asculta glasul naturii şi a o con- 
templa și de la lecturile sale numeroase din cărțile și manus- 
crisele vechi pe care le citise cu nesaţ, să aibă multe în comun, 
atât în plan ideatic, cât şi în cel al formulelor poetice, metaforice, 
cu Antim Ivireanul, cu care — o repetăm -— s-ar putea să fi avut 
posibilitatea să ia cunoștință măcar prin întâlnirea cu unele copii 
ale paginilor sale. Deşi sensul în care merge studiul lui Negoi- 
țescu este acela de a exclude din ecuaţie orice impresie de religio- 
zitate a poetului și de a evidenția sâmburele de demonism din 
opera sa poetică (chiar şi acolo unde, în ce ne privește, nu credem 
că ar fi vorba, cu niciun chip, despre așa ceva), am semnalat 
totuși unele din observaţiile sale, pentru că, pe mici porţiuni, ele 
coincid cu propriile noastre opinii. 

În acest sens, el constată chiar neliniștea profundă a lui 
Eminescu, cea mai autentică, o „neliniște care e mai mult decât 
[un] dor metafizic”*” și care vizează ajungerea la „odihna abso- 
lută (nu cea a contemplării artistice), la contemplarea divini- 
tății”'458, contemplare care este superioară celei naturale (contem- 
plarea universului) şi pe care atât de mult o propovăduiește 
Biserica Ortodoxă ca fiind posibilă numai printr-o viață curată și 
sfântă, prin care oamenii pot ajunge să vadă lumina dumne- 
zeiască, precum Apostolii pe Tabor, dacă își fac — după expresia 
Sfântului Antim — mintea lor muntele Taborului. Eminescu, în 
neliniștea sa, gândind la „care-i scopul vieţii mele”, avea însă 
nădejdea, exprimată într-un poem, că „prin lumine/ M-oi sui la 
Dumnezeu” (Cântecul lăutarului). 

Antim propune, în numele Evangheliei, revenirea omului 
în patria sa, din care a fost exilat de păcatul său, revenire care se 
produce prin pocăință, prin transfigurare, prin întoarcerea la 


%7 Ion Negoiţescu, Poezia lui Eminescu, op. cit., p. 29. 
%8 Ibidem. 

starea inițială nepervertită. Omul care se pocăiește recuperează 
întregul cosmos odată cu sine, în virtutea ontologiei sale, a prin- 
cipiului personal care caracterizează ontologia sa, fiind creat 
după chipul lui Dumnezeu. El răsare „c-o-ntreagă lume”, așa 
precum Hyperion, din „genuni”, ale neființei şi apoi ale iadului, 
căci pocăinţa creştină se trăiește ca o ieşire în neființă. 

Așa ne dă mărturie, printr-o voce contemporană, experienţa 
milenară creștin-ortodoxă: 


„ieşirea în neființă [o trăiam] ca pe o stingere a între- 
gului cosmos în mine: în mine, cu moartea mea, moare 
întregul neam omenesc, cu toate suferințele şi bucuriile sale, 
cu toate năzuinţele şi cunoaşterile. Mai mult: Însuși Dum- 
nezeu, încă necunoscut, și totuși oarecum cunoscut, și El 
moare în mine și pentru mine. Întreaga ființă făcută și 
nefăcută se pierde în hăul cel fără de fund al întunericului 
uitării. Experiențele unei astfel de stări erau, în esenţă, con- 
templarea absolutului (chipul-răsfrângerea Absolutului) 
principiului ipostatic în noi, însă sub semnul minus. Când 
însă a venit lumina necreată, dându-mi mărturie duhului că 
eram în afara stăpânirii morţii, atunci tot ceea ce înainte 
murise în mine, prin lucrarea acestei lumini, a înviat îm- 
preună cu mine”4%,. 


Unele imagini eminesciene sunt în mod cert inspirate de 
Scripturile Sfinte sau de scrierile Sfinţilor Părinţi despre cu- 
noașterea dumnezeiască, precum cele din următoarele versuri: 
„Când sufletu-mi noaptea veghea în estaze/ Vedeam ca în vis pe- 
al meu înger de pază”... (poezia Înger de pază, care se află şi în 





% Arhimandritul Sofronie [Saharov], Vom vedea pe Dumnezeu precum 
este, traducere din limba rusă de leromonah Rafail Noica, Ed. Sofia, 
Bucureşti, 2005, p. 266-267. 

paginile nuvelei Geniu pustiu). În vreme ce alte versuri sunt 
inspirate din învăţăturile teologice despre rugăciunea curată, isi- 
hastă, despre tăcerea minţii sau tăcerea gândurilor: „Când însuși 
glasul gândurilor tace,/ Mă-ngână cântul unei dulci evlavii”... 
(Sonet). 


„O mireasmă prețioasă de lucruri rare și învechite 
păstrează pentru noi și o întreagă serie de expresii pe care 
el le ia dintr-o tradiție de texte de disciplină ascetică, din 
care cunoaște nu numai operele inspirate de marii maeștri 
ai așa-numitei nepsis (păzirea) — un Macarie din Egipt 
[Sfântul Macarie cel Mare], un Isaac Sirianul [Sfântul Isaac 
Sirul] — [...], ci şi manualele curente, pe care le vom numi 
tehnice, în uz de activitatea duhovnicească”'45%. 


Scriind aceste cuvinte, Rosa del Conte se referă aici la acel 
poem eminescian, Pentru păzirea auzului, inspirat de o carte a 
Sfântului Nicodim Aghioritul: 


„Și numai în acea tradiţie [isihastă] supraviețuiesc 
metafore precum «ușile gândirii», «încăperile gândirii», 
«cămara tristei inimi», încăperea tainică, sacristia inimii, a 
căror pace vrea să o apere «păzirea» poetului, barând 
accesul imaginii care vrea să domine prin ochi, tulburând- 
o, intimitatea tainică a omului” %1. 


Însuși dinamismul cosmic eminescian, al corpurilor cerești, 
și importanţa lui sunt extrase — credem că este evident acum — 
dintr-o concepţie cu mult mai veche decât romantismul, care este 
cea creștin-bizantină şi care priveşte luminătorii cerului atât din 


1%0 Rosa del Conte, op. cit., p. 327. 
+1 Ibidem. 

perspectivă reală, ca planete fără viață (căreia știința modernă i- 
a dat dreptate, în defavoarea platonismului, a lui Origen şi a 
neoplatonismului), cât și simbolico-mistică. 

Posteritatea literară a lui Eminescu l-a înţeles adeseori foar- 
te profund și complex şi îi putem enumera aici, printre cei care 
au conștientizat fiorul versurilor eminesciene și l-au transpus în 
mod personal în versurile sau în opera lor, pe Octavian Goga, 
George Bacovia, Tudor Arghezi, Lucian Blaga, lon Pillat, Mircea 
Eliade. Un poem ca Iisus pe valuri, al lui Octavian Goga, spre 
exemplu, interpretează de la sine înţelesul unor sintagme emi- 
nesciene atât de mult dezbătute de către exegeza literară. Repro- 
ducem o parte din acest poem, pentru că ni-i evocă, în acelaşi 
timp, pe Antim Ivireanul şi pe Eminescu: 


În noaptea aceea neagră și târzie 
Călătorea departe uraganul, 

Cu repezi pași de repede pierzare, 
Când peste-albastra apelor mânie 
S-a deslușit lisus Nazarineanul, 
Cu braţu-ntins spre binecuvântare... 


Apostolii, cu teamă și mirare, 

Şi-n preajma lor îngenunghiat poporul, 
Înfioraţi de mândra arătare 
Stăteau pe mal, privind pe-nvăţătorul 
Ce-alunecând pe-a undelor cărare 
Înainta prin trăsnet şi genune... 


Pe urma lui, supuse de minune, 
Pe rând primind cereasca lui mustrare, 
Se potoleau furtunile nebune, 
Şi firea-ntreagă resimțea fiorul... 

Scăpau corăbii prinse de vâltoare, 
Din nou viața se-ntorcea pe valuri, 
Când păsări albe, reluându-și zborul, 
Pescarii veseli năzuiau spre maluri... 


Şi-n vreme ce ființa-i zâmbitoare 
Împurpurată-n sfânt-aureolă 
Se prelungea topită-n depărtare, 
Strălucitoarea cerului cupolă, 


Cu praf de stele luminând decorul, 
Se aprindea mai tare, tot mai tare, 
Ca să apară-n drum Mântuitorul, 
Semănător de linişte pe mare! /.../ 


Legendă“? veche, plină de-nțelesuri, 
Ce-ai luminat prin veacuri de rugină, 
Şi-n rătăcirea negrelor eresuri 
Ai mângâiat singurătăți sihastre, 
Legendă veche, floare de lumină, 

Azi tot mai mult cu taina ta mă-mpresuri... 


Corăbier bolnav al vremii noastre, 
Mi-e prora frântă și zdrobit catargul 
De-atât potop de vifor şi dezastre, 
Dar ochii mei tot mai visează largul... 


Te chem deci, blând îmblânzitor de fiare, 
Tu care împaci hotare cu hotare 





12 Legendă are aici sensul de istorie veche, de povestire a unor fapte 
întâmplate demult, iar nu sensul de basm, ca ficțiune narativă sau invenţie 
fabuloasă. 

Şi picuri dulce liniştea uitării 
În bietul suflet văduvit de mamă; 


Oriunde ești, și orișicum te cheamă, 
Tămâia mea de ucenic te-așteaptă, 
Stăpân măreț al valurilor mării, 

Tu, care-nfrâni în adâncimi vulcanul, 
Preamilostive Crist de legea nouă, 
Spre tine-n noapte ruga mi se-ndreaptă...1%. 


Ar mai fi de remarcat că cel mai mare poet din literatura 
noastră, Mihail Eminescu, nu îndeplinește nici el dezideratul 
artei pentru artă, aşa cum nu-l îndeplinește nici toată literatura 
veche. Negoiţescu sesiza corect, într-un anumit sens, faptul că, 
„în poezia lui, procesul de creație va avea mereu sensul cla- 
rificării conceptuale” și că „filozofia lui Eminescu nu este o 
filozofie a poematizării, ci o filozofie poetizată (s. n.)'%, de unde și 
caracterul ei discursiv, retoric şi uneori didactic”4% — la fel cum, 
în cazul lui Antim Ivireanul și al multor texte medievale, vorbim 
de o teologie care îmbracă veșmântul poeziei, a ceea ce pare 
metaforă la nivel lingvistic, deși, în esenţă, nu este vorba de tropi 
sau de metaforă poetică goală. 

Accentul acesta „discursiv, retoric și uneori didactic” apar- 
ține poeziei medievale, de la Dosoftei până la Cantemir și Antim, 
şi se prelungeşte în lirica modernă, de la preromantici până la 
Nichita Stănescu. 





1% Sublinierile din text ne aparțin. 

+4 Jon Negoiţescu, Poezia lui Eminescu, op. cit., p. 19. 

1%5 Nu e vorba, însă, de filosofia lui Schopenhauer sau de vreun alt 
tip de filosofie sistematică. 

1% Ion Negoiţescu, Poezia lui Eminescu, op. cit., p. 20. 

Ca reprezentant (unic în literatura noastră) al highroman- 
ticismului, al romantismului de cunoaștere şi de viziune, Emi- 
nescu se pretează cel mai bine unei interpretări unisemantice a 
ermetismului său textual (ermetism aflat în opoziţie cu obscuri- 
tatea plurisemantică a poeziei moderne), ceea ce îl conduce într- 
o foarte mare vecinătate cu textele noastre religioase vechi și cu 
Antim Ivireanul, al căror unisemantism teologic este evident. 
Lirismul este la Eminescu, ca și la Antim Ivireanul, un pretext 
pentru enorme concentrări de imagini și viziuni, ale căror sem- 
nificaţii sunt unic interpretabile şi abisal de profunde. 

Așadar, se observă destul de limpede că în opera marelui 
poet romantic rezonează, în urma lecturilor sale din literatura 
bizantină şi românească veche (poate şi din Antim Ivireanul), 
multe ecouri ale unor străvechi atitudini identitare creștine. 
Fireşte, aceste idei nu apar în dialectica lor pură, creştină, ci 
amalgamate în pasta cugetării eminesciene. Eminescu, ca orice 
artist de geniu, a avut orgoliul de a dori să-și creeze o viziune 
personală despre lume și chiar și despre Dumnezeu: „Ca s-explic 
a Ta fiinţă [a lui Dumnezeu], de gândiri am pus popoare,/ Ca idee 
pe idee să clădească pân-în soare,/ Cum popoarele antice în al 
Asiei pământ/ Au unit stâncă pe stâncă, mur pe mur s-ajungă-n 
ceruri”. Însă: „Un grăunte de-ndoială mestecat în adevăruri/ Şi 
popoarele-mi de gânduri risipescu-se în vânt” (Memento mori). 

Adevărul vieţii lui a cuprins, așadar, nu numai mărturisirea 
unor avânturi babilonice, ci și a neputinței de a putea exprima 
tainele creaţiei, frumusețea ei cea mai adâncă: 


Aceasta e menirea unui poet în lume? 
Pe valurile vremii, ca boabele de spume 
Să-nşire-ale lui vorbe, să spuie verzi ş-uscate 
Cum luna se ivește, cum vântu-n codru bate? 

Dar oricâte ar scrie şi oricâte ar spune... 
Câmpii, pădure, lanuri fac asta de minune, 
O fac cu mult mai bine de cum o spui în vers. 
Natura-alăturată cu-acel desemn prea şters 
Din lirica modernă — e mult, mult mai presus. 


(Icoană şi privaz) 


De remarcat este faptul că Eminescu vorbește despre lirica 
modernă şi pune semnul egal între aceasta și poezia vremii sale. 
De altfel, considerăm că literatura română modernă, mai ales în 
începuturile ei, în perioada pașoptistă și romantică, s-a inspirat, 
mult mai mult decât se afirmă, din literatura veche, şi a găsit din 
belşug nuclee lirice şi narative ori filoane confesiv-psihologi- 
zante, în literatura noastră medievală. Din substanţa acesteia a 
reușit să tragă concluzia unei existenţe proprii, independente ca 
ideologie artistică, ulterior trecându-se cu vederea revendicarea 
sa din literatura tradițională, bisericească sau istorică (cronografe 
şi letopiseţe), aceasta fiind împinsă spre indexarea arhivistică. 
Însă, 


„Eminescu nu e o floare rară, desfăcută aproape prin 
miracol dintr-o sămânță adusă din întâmplare pe solul Da- 
ciei din suflarea vânturilor apusene: este un astru țâșnit din 
adâncurile cerurilor din Răsărit, ca mărturie despre o civi- 
lizaţie tânără şi nouă, dar înrădăcinată într-un trecut de veche 
cultură şi de severă tradiție (s. n.). Ca şi a Luceafărului său, 
lumina lui a străbătut, înainte să ajungă până la noi, o cale 
lungă” [, calea tradiţiei bizantin-ortodoxe şi românești]. 


+7 Rosa del Conte, op. cit., p. 29. 

Eminescu a scris privind mereu spre trecut și spre literatura 
veche românească, ca spre izvorul genuin al limbii, al cugetării 
și al spiritualității româneşti, iar toată literatura română ulteri- 
oară și cu precădere poezia, de la Bacovia și până la Nichita 
Stănescu și după el, se scrie privind mereu cu ochii la Eminescu. 
Ca un ecou al literaturii noastre vechi în literatura modernă, 
putem spune împreună cu Nichita, că „pluteşte o floare de tei în 
lăuntrul unei gândiri abstracte”, ca semn al iradierii bălsămitoare 
a limbii și cugetării vechi românești până la noi și al transcenderii 
raționalismului rece și a estetismului dominant ale gândirii mo- 
derne. 

Melancoliesss 


In Psaltirea Maicii Domnului, scrisă de Sfântul Dimitrie al 
Rostovului, există o rugăciune în care, la un moment dat, se spun 
următoarele: 


„Către apărarea Ta și ajutorul Tău cel tare alerg acum, 
Prea Curată Doamnă, Născătoare de Dumnezeu! [...] Şi fiind 
în întregime ca un pom neroditor sau ca o biserică pustie, toți 
năzuiesc să mă dărâme, iar diavolul care îmi pradă sufletul 
și care se cuibăreșşte în inima mea, mă vede neîngrădit şi 
caută să-mi răpească puțina credință pe care o mai păstrez ca pe 
070 7e)l (a al) pa aa 


Cuvintele acestea m-au trimis cu gândul la poemul 
Melancolie al lui Eminescu, un poem dificil, care pune (ca mai 
toate creaţiile lui Eminescu) mari probleme de interpretare. 

De altfel, nu știu să fi fost comentat de cineva în amănunt. 

Poemul care prezintă, deopotrivă, „Biserica-n ruină” și 
ruinele bisericii din suflet, ilustrează vestita temă romantică a 
ruinării credinței creștine în lumea modernă. Ceea ce Eminescu 
anunță și deplânge și în Memento mori: „E apus de Zeitate și- 
asfinţire de idei”. Pentru mulţi, însă, este și o mărturisire a 
necredinţei poetului, care s-ar fi exprimând aici fără perdea, în 


18 Capitol publicat, sub forma unui articol, mai întâi aici: 
https://www..teologiepentruazi.ro/2017/10/04/melancolie/. A fost mai apoi 
revăzut şi adăugit. 

1 Sfântul Dimitrie al Rostovului, Psaltirea Maicii Domnului, tipărită 
cu binecuvântarea Preasfinţitului Părinte loan, Episcopul Covasnei şi Har- 
ghitei, Ed. Bunavestire, Bacău, 1998, p. 21-22. 

acest sens. Eu cred însă că acest poem e alcătuit din tablouri 
sublime și adânc semnificative, care nu au fost cu atenţie contem- 
plate de către exegeţi, dar care merită o analiză minuțioasă, ce 
are multe să ne reveleze la o citire și pătrundere atentă a semnifi- 
caţiilor. 

Să vedem mai întâi versurile: 


Părea că printre nouri s-a fost deschis o poartă, 
Prin care trece albă regina nopţii moartă. — 
O dormi, o dormi în pace printre făclii o mie 
Şi în mormânt albastru și-n pânze argintie, 
În mausoleu-ţi mândru, al cerurilor arc, 

Tu adorat și dulce al nopţilor monarc! 


Bogată în întinderi stă lumea-n promoroacă, 
Ce sate și câmpie c-un luciu văl îmbracă; 
Văzduhul scânteiază şi ca unse cu var 
Lucesc zidiri, ruine pe câmpul solitar. 


Şi ţintirimul singur cu strâmbe cruci veghează, 
O cucuvaie sură pe una se așează, 
Clopotnița trosnește, în stâlpi izbeşte toaca, 
Şi străveziul demon prin aer când să treacă, 
Atinge-ncet arama cu zimții-aripei sale 
De-auzi din ea un vaier, un aiurit de jale. 


Biserica-n ruină 
Stă cuvioasă, tristă, pustie şi bătrână, 

Şi prin ferestre sparte, prin uşi ţiuie vântul — 
Se pare că vrăjește şi că-i auzi cuvântul — 
Năuntrul ei pe stâlpii-i, părețţi, iconostas, 

Abia conture triste și umbre au rămas; 

Drept preot toarce-un greier un gând fin și obscur, 
Drept dascăl toacă cariul sub învechitul mur. 
Credinţa zugrăvește icoanele-n biserici — 

Şi-n sufletu-mi pusese poveştile-i feerici, 

Dar de-ale vieţii valuri, de al furtunii pas 
Abia conture triste și umbre-au mai rămas. 


În van mai caut lumea-mi în obositul creier, 
Căci răgușit, tomnatec, vrăjeşte trist un greier; 
Pe inima-mi pustie zadarnic mâna-mi ţiu, 
Ea bate ca și cariul încet într-un sicriu. 


Şi când gândesc la viața-mi, îmi pare că ea cură 
Încet repovestită de o străină gură, 

Ca şi când n-ar fi viața-mi, ca și când n-aş fi fost. 
Cine-i acel ce-mi spune povestea pe de rost 
De-mi ţin la el urechea — și râd de câte-ascult 
Ca de dureri străine?...Parc-am murit de mult. 


Observăm că poetul trece de la ruinele Bisericii la ruinele 
sufletului din care s-a şters imprimarea icoanelor credinţei, deşi 
nu de tot, s-a deteriorat pictura originală, să-i zicem. Însă, după 
cum am văzut în rugăciunea de la care am început discuţia, ruina 
bisericii lăuntrice nu e deloc o simplă temă romantică, târzie. Ea 
e veche ca Psaltirea și Sfântul Dimitrie al Rostovului apelează la 
ea în consecinţă. 

Nu știu dacă Eminescu avea cunoştinţă de această Psaltire a 
Maicii Domnului sau dacă fusese tradusă sau dacă circula în vre- 
mea lui. Ştim sigur că el citise Cronograful Sfântului Dimitrie, atât 
în variantă manuscrisă cât și tipărită. 

Dar imaginea ruinării Bisericii se găsește și în Psaltire: 


„Adu-Ţi aminte de adunarea Ta, pe care ai câștigat-o 
dintru început! Răscumpărat-ai toiagul moştenirii Tale, 
muntele Sion, acesta în care ai locuit în el. Ridică mâinile 
Tale peste mândriile lor până întru sfârșit! Pentru câte a fă- 
cut rău vrăjmaşul în cele sfinte ale Tale. Și s-au lăudat cei 
care Te urăsc pe Tine în mijlocul praznicului Tău. Pus-au 
semnele lor semne și nu au ştiut, ca întru intrarea de dea- 
supra, ca în crângul de lemne, cu topoarele au tăiat ușile lui 
împreună, cu secure și cu tăietor de piatră l-au doborât pe 
el. Au ars în foc locul cel sfânt al Tău. Întru pământ au spurcat 
locașul numelui Tău (s. n.)” (Ps. 73, 2-8, cf. Psalmii liturgici*70). 


În Psaltirea pre versuri a lui Dosoftei, cei ce caută să strice 
Biserica vin „Să dărâme ca-n dumbravă lemne,/ Cu săcuri unșorii 
[uşorii] să-i [d]oboară,/ Să-i dezbrace aur cu ozoară“!,/ Şi uşile 
cele aurate...” (Ps. 73, 18-21). Sfântul Dimitrie al Rostovului oferă 
interpretarea cunoscută în Biserica Ortodoxă: aici e vorba despre 
demonii care pradă biserica sufletului. De aceea, în rugăciunea 
sa de după catisma a treia, a folosit această imagine a sufletului 
ca o biserică în ruină. Eminescu recurge la alte imagini, tipic ro- 
mantice, însă eu sunt convinsă că el cunoștea foarte bine ima- 
ginea clasică în Biserica Ortodoxă a templului dărâmat de de- 
moni, din Ps. 73, amintit mai sus. 

Corelativă acesteia cred că este și o altă imagine celebră, tot 
din Psaltire: „Asemănatu-m-am pelicanului celui singur, făcutu- 
m-am ca stârcul de noapte în locul casei. Privegheat-am și m-am 





170 A se vedea traducerea aparţinând Pr. Dr. Dorin Octavian Picioruş: 
https://www.teologiepentruazi.ro/2017/03/05/psalmii-liturgici/. 
Y1 Ozor = motiv de broderii. 

făcut ca o vrabie singură pe acoperiș” (Ps. 101, 7-8, cf. Psalmii 
liturgici). „Locul casei (oixondw, LXX)” desemnează, posibil, 
locul unde a fost o casă și a rămas o ruină. De aceea, Biblia 1688 
traduce cuvântul grecesc prin „jărişte”+2, Biblia 1914 îl traduce 
prin „loc nelăcuit [nelocuit]”, iar Biblia 1939 prin „dărâmături”. 
E vorba, prin urmare, de cel care priveghează ca o pasăre de 
noapte şi se roagă deasupra casei ruinate a sufletului său, de cel 
ce se simte păcătos smerit, cu sufletul pustiit, așa cum descrie şi 
Eminescu în poezia sa. 

E timpul să privim mai atent spre versurile poemului, spre 
cele trei tablouri ale sale. Astfel, în prima parte avem scena în- 
mormântării lunii, prezentată nu printr-o naraţiune, ci mai de- 
grabă prin imagini şi simboluri: 


Părea că printre nouri s-a fost deschis o poartă, 
Prin care trece albă regina nopții moartă. — 
O dormi, o dormi în pace printre făclii o mie 
Şi în mormânt albastru şi-n pânze argintie, 
În mausoleu-ți mândru, al cerurilor arc, 
Tu adorat și dulce al nopţilor monarc! 


Luna este „regina nopții”, „dulce al nopţilor monarc”. După 
cum am arătat altădată, titulatura aceasta, de regină a nopții, O 
întâlnim într-o lungă istorie și largă arie culturală europeană, 
deoarece provine din Scriptură, unde se spune că Dumnezeu a 
creat aștrii cerești spre stăpânirea zilei și a nopţii (cf. Fac. 1, 16). 
Numai apelativul de „stăpân-a mării” (Scrisoarea 1) este unic la 
Sfântul Antim Ivireanul și Eminescu. Ceea ce aparține romantis- 
mului eminescian, după cum spuneam în teza mea doctorală, 
este faptul că poetul atribuie lunii rolul soarelui, pe acela de a fi 


+2 Care ar fi însemnând „locul unui incendiu”, cf. 
https://dexonline.ro/definitie/jărişte. 

simbol al luminii dumnezeiești. De ce procedează Eminescu la 
acest transfer de semnificație? Face aceasta în conformitate cu 
credinţa sa, pe care am reperat-o în mai multe poeme, că epoca 
în care trăieşte este a „asfinţitului de Zeitate”, că peste lume s-a 
instaurat noaptea. Prin urmare, preferința lui pentru regimul 
nocturn se datorează şi dorinţei sale de a ilustra noaptea tipolo- 
gică ce desemnează regimul ideologic în care trăiește lumea, în 
care Dumnezeu nu mai luminează ca un Soare (Soarele fiind 
simbolul Său din vremurile biblice: Soarele dreptăţii), ci lumina 
Lui s-a estompat în vederea oamenilor, devenind ca lumina unei 
lune. În epoca modernă, în lume s-a făcut noapte, şi lumina lui 
Dumnezeu mai călăuzește oamenii doar ca o lună. 

Încă din Scriptură, luna şi stelele sunt simbol al luminii 
dumnezeiești sau al Sfinţilor care îi luminează pe cei ce se află în 
noaptea păcatului (Ps. 18, 2: „noaptea nopții vestește cunoaş- 
tere”: cerul nopții înstelat le vestește, celor ce sunt în noaptea 
neştiinței, cunoașterea lui Dumnezeu, a Creatorului care a urzit 
o asemenea splendoare cosmică) — regăsim identic această 
semnificaţie la Sfântul Antim Ivireanul. Însă toate aceste lucruri 
le-am explicat pe larg în teza mea doctorală (publicată în 2010)*%. 

Ne orientează spre această interpretare, a sinonimiei dintre 
Dumnezeu şi lună, în poemul Melancolie, şi numirea lunii „adorat 
și dulce al nopților monarc”. Fiindcă „adorat” e numai Dum- 
nezeu, iar în tradiţia ortodoxă, în termeni isihaști, se vorbeşte 
adesea despre dulcele lisus sau dulcele Hristos. Așa încât, 
înmormântarea lunii din acest poem, Melancolie, reprezintă o 


+5 Comentariul de atunci, revăzut și adăugit, se poate lectura și 
dintr-o altă carte a mea, Epilog la lumea veche, vol. I. 2, ediţia a doua, Teo- 
logie pentru azi, București, 2015, p. 352-460, cf. 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. Dar el se regăsește și în volumul al 2-lea al cărţii 
de faţă. 

scenă simbolică, metaforică prin excelenţă. Ea simbolizează pier- 
derea credinţei, „moartea lui Dumnezeu” (ca să folosim expresia 
lui Nietzsche) în sufletele oamenilor, după cum am sesizat mai 
demult, într-un articol al meu: 


„Credinţa moartă este cea care închide cerul şi de- 
clamă, nietzschean, că Dumnezeu a murit. Eminescu ne 
transmite aceasta într-un mod atenuat, prin metafora «re- 
ginei nopţii moarte». Anterior“, am demonstrat faptul că 
luna este simbol al Dumnezeirii în poezia lui Eminescu, care 
preia toate funcţiile şi atuurile simbolului solar tradițional, 
intenţia poetului fiind de a reproduce, cu o fidelitate icono- 
grafică şi simbolică remarcabilă, peisajul ideologic vesperal 
sau nocturn al lumii moderne. Altfel spus, «e apus de Zei- 
tate» (Memento mori)'*5. 


Ne amintim de versurile din Memento mori: „Ş-astăzi 
punctul de solstițiu [solstițiul Soarelui dumnezeiesc] a sosit în 
omenire. /.../ E apus de Zeitate ș-asfinţire de idei. // Nimeni 
soarele n-opreşte să apuie-n murgul serei,/ Nimeni [nu oprește] 
pe Dumnezeu s-apuie de pe cerul cugetării [oamenilor]/, Nimeni 
noaptea să se-ntindă pe-a istoriei mormânt”. Acum înțelegem 
mai bine de ce „Dumnezeu a murit” şi luna este îngropată în 
poemul Melancolie: pentru că istoria lumii a devenit „mormânt” 
- Bacovia va prelua și va insista până la isterie (cu scopul foarte 
conştient de a-și isteriza cititorii nesimțitori în această privință) 





44 În teza de doctorat, pe care o terminasem de redactat şi cred că o 
și predasem deja, după moartea lui D. H. Mazilu, noului conducător de 
doctorat, E. Negrici. 

15 Cf. https://www.teologiepentruazi.ro/2008/09/25/eminescu-si- 
ortodoxia-inceputurile-modernitatii-in-poezia-romana-xxi/. 

pe acest motiv eminescian al lumii care a devenit sicriu sau mMor- 
mânt. 

„Soarele divin ce-apune varsă ultimele-i raze/ Pe-a istoriei 
câmpie mult iubită şi se lasă/ În oceanul de-ntuneric, ce s-arată 
inimic+76”. „Oceanul de întuneric” ideologic al lumii, care ÎI 
ascunde pe Dumnezeu (Soarele divin) de la ochii oamenilor, Îi 
este vrăjmaș Lui. Întunericul nu este prieten cu Dumnezeu. 
Dumnezeu nu a zidit întunericul. Putem să vedem în aceste 
versuri un corelativ al celor din Scrisoarea I: „Soarele, ce azi e 
mândru, el îl vede trist şi roş/ Cum se-nchide ca o rană printre 
nori întunecoși /.../ Şi în noaptea nefiinţii totul cade, totul tace,/ 
Căci în sine împăcată reîncep-eterna pace”. Dincolo de faptul că 
imaginea soarelui care se va stinge la sfârșitul timpului provine 
din profeţiile eshatologice ale Scripturii (după cum, de aseme- 
nea, am arătat de mai multe ori“7), putem percepe şi un sens 
metaforic al versurilor. Lumea intră în oceanul de întuneric al ne- 
credinţei, odată cu dispariţia din inima sa a Soarelui dumne- 
zeiesc. Făcând aceasta, cade în noaptea neființei: cade, adică, în 
noaptea pieirii. Însă, lumea care piere astfel nu se întoarce de-a 
dreptul în neființă, adică la neexistenţă, ci în „noaptea neființii”, 
adică în nemaifiinţarea lumii așa cum o vedem și o cunoaștem 
acum. 

Eminescu păstrează tăcerea despre ceea ce se întâmplă în 
veșnicie. Atunci va stăpâni din nou „eterna pace”. El ne spune 
doar că, la sfârșitul timpului, când va veni vremea eshatologiei, 
atunci lumea aceasta va cădea „în noaptea nefiinţii”, adică se va 
desființa. Dar nu ne spune că nu va mai fi nimic, ci că nu va mai 





+6 Din lat. înimicus = inamic, duşman, vrăjmaș. 

Y7 A se vedea articolele mele: 

https://www.teologiepentruazi.ro/2007/12/07/eminescu-si- 
ortodoxia-i/, 

https://www.teologiepentruazi.ro/2015/02/19/scrisoarea-i-6/. 

fi tot ceea ce vedem acum. „Noaptea neființii” este „inimică” lui 
Dumnezeu, ca şi „oceanul de-ntuneric” al necredinţei oamenilor. 

Partea aceasta, care este a nopții și a întunericului, este 
rezervată inamicilor lui Dumnezeu, vrăjmaşilor Lui. Doar că 
Eminescu nu o numeşte lad, cum ar fi creștinește, nu o con- 
figurează în niciun fel. Dar este foarte greu să susții că este 
„nirvana” în care poetul și-ar fi dorit să ajungă... Așa încât, cele 
ce par concepte budiste în versurile lui Eminescu, sunt de fapt 
termeni pe care Eminescu îi preferă în poemele antume (cum e 
Scrisoarea 1), în faţa unui public față de care nu dorește să se 
manifeste confesiv cu claritate. 

Şi pentru că am vorbit despre înmormântarea lunii ca o 
consecință a faptului că istoria lumii a devenit „mormânt”, în 
finalul poemului Memento mori găsim o altă înmormântare cos- 
mică, a pământului însuşi: 


„să văd anume 
C-a venit domnia morţii, sfărâmând bătrâna lume — 
Stele cad și în cădere alte lumi rup cu lovire; 
Într-a cerurilor domă tunetele să vuiască 
Ca mari clopote de jale, fulgere să strălucească 
Ca făclii curate, sfinte, pe pământu-nmormântat. 


Regăsim, ca și în Melancolie, acelaşi ceremonial ortodox al 
înmormântării (descris și în Strigoii), extins la o scenă cosmică. În 
Memento mori avem „fulgere...ca făclii curate”, în timp ce în 
Melancolie sunt stele făclii (ca în Miorita): „0, dormi în pace 
printre făclii o mie”. În Memento mori avem „tunete...ca mari clo- 
pote”, în Melancolie este Biserica-mausoleu cu „al cerurilor arc” 
de boltă, în care este înmormântată luna, „în mormânt albastru” 
al cerului-Biserică, învelită în linţoliul norilor: „în pânze argin- 


Y 


tie”. 

În alte poeme, luna „zugrăvește umbre negre peste giul- 
giuri de zăpadă” (Călin Nebunul) sau „pe linţolii de zăpadă” 
(Luna iese dintre codri). Aici, ea însăși este învelită în linţolii de 
nori. Sugestia i-a putut veni lui Eminescu dintr-o altă baladă de 
tipul Mioriţei, în care celui mort în singurătatea munţilor nu are 
cine să îi oficieze slujba creştinească şi acest lucru revine elemen- 
telor cosmice: „De-mpânzit cin” te-a împânzit?/ Luna când a 
răsărit/ Pe mine că m-a-mpânzit” (Ciobănaş de la miori)*:. 

Plecând de la poezia populară şi de la Eminescu (luna 
învelită „în pânze argintie” de nori) deopotrivă, Emil Botta va 
spune: „am amurgit,/ norii m-au împânzit” (Singurătatea a VIl-a 
din vol. Vineri)*%...Ne întrebăm însă: De ce se inspiră Eminescu 
aici din baladele populare, Miorița şi Ciobănaș de la miori? Oare 
numai pentru că este vorba de un ceremonial cosmic? Să 
sugereze, oare, Eminescu, singurătatea şi suferința lui Dumne- 
zeu, ca Cel care este părăsit de omenirea Lui mult iubită („Soarele 
divin ce-apune varsă ultimele-i raze/ Pe-a istoriei câmpie mult 
iubită”...)? Nu m-ar mira. După cum observam și altădată, tot în 
Memento mori, poetul indică, în mai multe situaţii, în același mod 
simbolico-metaforic, participarea lui Dumnezeu la istorie şi 
compătimirea Lui cu oamenii: „Dar venit-a judecata, și de sălcii 
plângătoare/ Cântărețul îşi anină arfa lui tremurătoare; /.../ Soa- 
rele priveşte galben peste-a morţii lungă dramă”...; „Înserează 
şi apune greul soare-n văi de mite /.../ Veșnicia cea bătrână, ea 





8 Cf. Ovid Densusianu, Vieața păstorească în poesia noastră populară, 
vol. II, Ed. Casei Şcoalelor, București, 1923, p. 40. 

+9 Am semnalat aceste aspecte şi altădată. A se vedea cartea mea: 
Creatori de limbă şi de viziune poetică în literatura română. Dimitrie Cantemir, 
vol. 2. 2, p. 154-155, cf. 

https://www.teologiepentruazi.ro/2015/07/07/creatori-de-limba-si- 
de-viziune-poetica-vol-2-2/. 

Sau volumul al treilea al cărţii de față. 

la lumi privea uimită./ [Cum] Mii de ani cugetă-n mite la enigma 
încâlcită [la E1 Însuși, pe care oamenii Îl consideră o Enigmă 
încâlcită] /.../ Şi se pune să zidească-un uriaș popor de regi”; 
„Căci prin noaptea unui lumi în bătălie/ Lin lucește-eterna pa- 
ce”...; „Din ruinele gândirii-mi, o, răsai, clar ca un soare /.../ Tu, 
ce scrii mai dinainte a istoriei gândire,/ Ce ţii bolțile tăriei să nu 
cadă-n risipiret%”... 

Dumnezeu întârzie cât mai mult ruina lumii, ţine „bolțile 
tăriei să nu cadă-n risipire”. Însă atunci când omenirea ÎI lasă să 
apună „de pe cerul cugetării” şi preferă „oceanul de-ntuneric 
inimic”, atunci este închis în cer ca-ntr-un mormânt Cel ce pentru 
noi a fost răstignit și înmormântat trei zile. 

Necredinţa oamenilor Îl înmormântează iarăși. În cer. Pen- 
tru că oamenii fie doresc un Dumnezeu exclusiv transcendent, 
Care să nu aibă nimic de-a face cu lumea, Care să-i lase să facă 
ceea ce vor, fie preferă să creadă că Dumnezeu nu există, pentru 
a nu fi nimeni care să le mustre faptele. Veacul modern este un 
timp în care Dumnezeu este înmormântat în cer de oameni, până 
când va învia din nou, adică până când Se va arăta din nou lumii, 
la a doua Sa venire. Când va „reîncep-eterna pace”. 

Să ne întoarcem însă la poemul Melancolie. Observăm că 
Eminescu a ascuns în acest prim și scurt tablou, construit exclu- 
siv numai prin simboluri, întreg mesajul poemului. În Scrisoarea 
I procedează la fel, după cum am remarcat mai demult, tot în teza 
mea doctorală: 


„putem să vorbim în Scrisoarea 1, de două viziuni asu- 
pra nașterii cosmice sau de două cosmogeneze, în loc de 
una singură. Acolo unde există polemică între măștile gân- 
dirii, Eminescu este întotdeauna cel ascuns în frunzișul 


SI 


%% In limba română veche, „risipă” era echivalentul neologicului 
„ruină”. 

metaforelor, iar nu unul din personaje. El nu este nici îm- 
păratul, nici proletarul, nici filosoful mag: toți aceștia sunt 
în istorie, profund implicaţi în desfășurarea ei sau vor să fie 
scriși în memoria umanităţii, pe când Eminescu se sustrage 
învolburării pătimaşe a istoriei și nu pune preț nici pe ne- 
murirea iluzorie în memoria omenirii. Cugetarea asupra 
nașterii universului și a sensului creației începe încă de la 
primul vers, de acolo de unde «cu gene ostenite sara suflu- 
n lumânare» și timpul se oprește în loc, căci «doar ceasorni- 
cul străbate lung-a timpului cărare». Ceasornicul măsoară 
curgerea timpului mai departe, în timp ce poetul se întoarce 
înapoi cu gândul, către începuturile lumii, privegheat și in- 
spirat fiind de lumina lunii, care «în propria-ne lume», a 
gândurilor noastre, «ea deschide poarta-ntrării /.../ după 
stinsul lumânării». Așadar contemplarea și cugetarea asu- 
pra cosmogenezei şi a sensului lumii nu începe odată cu 
intrarea în scenă a bătrânului dascăl, ci cu însuși primul vers 
al poemului şi se adâncește în acele versuri în care lumina 
lunii infuzează întreg universul (logosul cosmic), ca şi gân- 
direa umană. Înaintea dascălului, poetul mai întâi se în- 
toarce «îndărăt cu mii de veacuri», contemplativ, deşi nu ne 
dezvăluie aceasta în mod declarativ, neechivoc. [...] 

Sunt două înserări [în poezia eminesciană], adică două 
niveluri ale textului, două eshatologii așa după cum sunt şi 
două cosmogeneze în Scrisoarea I, din perspective diferite. 
Există o înserare dramatică, în care «e apus de Zeitate şi- 
asfințire de idei», în care «cerul de-nserare/ Roșu-i de răz- 
boaie crunte, de-arderi mari, de disperare», fiindcă «se- 
nmulţesc semnele vremei» (Memento mori), ale sfârșitului 
lumii; și există o altă înserare, în care răsar necontenit luna 
și stelele pe cer, suspinând laolaltă cu izvoarele care le 
reflectă lumina -— o înserare tipologică și nostalgică, prefa- 

țând restaurarea lumii în lumina, puritatea și frumuseţea ei 
primordială. Înserarea ideologică și înserarea cosmică, deși 
evenimente coincidente temporal, sunt două realități distin- 
cte, pentru că se petrec în planuri de lectură și de înțelegere 
diferite. 

Însă cea de-a doua semnificaţie a înserării, cea de 
răsărire a lumii — în opoziţie cu cea de asfinţit al lumii — nu 
este prezentată explicit în textul poetic, ci este o concepție 
umbrită metaforic, printr-un procedeu literar care îi era 
foarte familiar și lui Antim. Paradoxul este că, pe când me- 
sajul direct pare a fi acela că lumea moare, piere în stingerea 
eternă, curge spre moartea eternă, poezia lui Eminescu are 
și un mesaj indirect, încifrat, scris cu litere cosmice, cu 
literele de foc ale stelelor și aștrilor cereşti, şi care afirmă 
contrariul și anume că lumea își așteaptă în pace restaurarea 
Şi nu pieirea”%l. 


Prin urmare, trebuie să fim foarte atenţi la simbolurile din 
poezia eminesciană, pentru că acestea narează precum „cerurile 
spun slava lui Dumnezeu” și „noaptea nopţii vesteşte cunoaș- 
tere” (Ps. 18, 2-3, cf. Psalmii liturgici). „Cine are-urechi s-audă ce 
murmur...prorocitoare stele” (Memento mori) poate să înțeleagă 
şi hieroglifele simbolice ale lui Eminescu, cine nu, are de rătăcit 
prin hăţișul de semnificaţii... Aşadar, de la tabloul celest, care este 
cu totul ermetic pentru necunoscătorii simbolurilor creștine, 
Eminescu trece la panorama terestră, care conţine şi ea destul de 
multe simboluri, dar care sunt cuprinse totuși într-o poveste mai 





%1 Dr. Gianina Maria-Cristina Picioruş, Antim Ivireanul: avangarda li- 
terară a Paradisului. Viaţa şi opera, Leologie pentru azi, București, 2010, p. 
394-395, 418, cf. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

clară (însăși această opţiune pentru planul tripartit și pentru tre- 
cerea de la o hieroglifare intensă la simboluri din ce în ce mai 
deslușite ascunde o pedagogie tainică și profundă): 


Bogată în întinderi stă lumea-n promoroacă, 
Ce sate și câmpie c-un luciu văl îmbracă; 
Văzduhul scânteiază şi ca unse cu var 
Lucesc zidiri, ruine pe câmpul solitar. 


Şi ţintirimul singur cu strâmbe cruci veghează, 
O cucuvaie sură pe una se așează, 
Clopotnița trosnește, în stâlpi izbeşte toaca, 

Şi străveziul demon prin aer când să treacă, 
Atinge-ncet arama [clopotului] cu zimţii-aripei sale 
De-auzi din ea un vaier, un aiurit de jale. 


Biserica-n ruină 
Stă cuvioasă, tristă, pustie şi bătrână, 
Şi prin ferestre sparte, prin uși țiuie vântul — 
Se pare că vrăjește şi că-i auzi cuvântul — 


Năuntrul ei pe stâlpii-i, părețţi, iconostas, 
Abia conture triste și umbre au rămas; 
Drept preot toarce-un greier un gând fin și obscur, 
Drept dascăl toacă cariul sub învechitul mur. 


Lumea e „bogată în întinderi”, dar nu e bogată şi în înălțări 
spre Dumnezeu, spre cele ce sunt mai presus de ea. În mod 
detaliat vedem întinderile lumii în poemul Memento mori sau în 
Panorama deşertăciunilor, cum l-a intitulat poetul: dar sunt întin- 
deri deșertice, ale ruinelor a ceea ce a fost odinioară și a pierit. 

Însă această lume „bogată în întinderi” stă „în promoroacă”. 
Despre iarnă ca anotimp duhovnicesc la Eminescu și în tradiția 
românească literară şi spirituală, am mai vorbit. Ceea ce e inte- 
resant e că aceste patru versuri par rupte din pastelul Iarna de 
Vasile Alecsandri (mai puţin ruinele), dacă nu suntem atenți. 
Sunt uluitoare sugestiile strălucirii/ scânteierii. Care sunt fireşti 
pentru a picturaliza, în mod realist, o lume înțepenită-n promo- 
roacă, însă impresia că ne-am afla în plin pastel e una falsă. 
Eminescu introduce această înșelare a ochiului pentru a putea 
trece de la peisajul cosmic la cel terestru, dar şi pentru a sugera 
că aparențele înșală. 

Scânteierile lumii nu sunt ceea ce par. Peisajul alecsandrin 
se schimbă foarte curând într-un „câmp solitar” bacovian. Cu 
țintirim, cucuvaie şi toată „recuzita” de rigoare de tip bacovian, 
sugerând dezolare bacoviană (avant la lettre, bineînțeles). E 
frumos de urmărit, însă, cum Eminescu străbate epocile într-o 
singură poezie... Câmpul e „solitar” atunci când e privit din pers- 
pectivă umană neînduhovnicită. Un ochi duhovnicesc vede însă 
ceea ce nu se vede: „străveziul demon”. Și odată cu prezenţa lui 
coborâm în perspectiva de adâncime asupra lumii, pentru că 
descoperim motivaţia reală pentru care „stă lumea-n promo- 
roacă”, pentru care „țintirimul singur” din „câmpul solitar” are 
crucile strâmbe şi cântă în el cucuvaia, pentru care Biserica e în 
ruină, iar clopotul și toaca ei sună ca „un vaier, [ca] un aiurit de 
jale”. 

Eminescu filmează întâi de la depărtare sau din exterior 
spre interior. Și de la depărtare se vede mai întâi o lume scân- 
teind de frumusețea iernii şi a zăpezii: o urmă de frumusețe 
dumnezeiască a creaţiei. Privind însă înăuntru, în măruntaiele 
spirituale ale lumii, aceasta apare ca un schelet descărnat. Efigia 
ei e „țintirimul singur” din „câmpul solitar”. lar motivul pentru 
care lumea a ajuns astfel este pentru că a lăsat Biserica „bătrână”, 

Biserica strămoșească și „cuvioasă”, a lăsat-o să rămână „tristă și 
pustie”. Prin lume zboară demonii străvezii pentru oameni, pe 
care aceştia nu îi văd, dar...îi cred și îi ascultă. Şi demonii, așa 
străvezii (transparenți, invizibili) cum sunt ei, lovesc cu „zimții” 
aripilor în clopotul Bisericii, adică în chemarea ei adresată lumii. 
Şi cele care ar trebui să anunţe oamenii să vină la Biserică, clo- 
potul și toaca, sună a „vaier”, a „aiurit de jale”. 

Demonii au „zimţii” ascuțiți... 

Imaginea Bisericii în lumea modernă este cea în care „ţiuie 
vântul” în loc de cuvântul predicii care ar trebui să „vrăjească” 
adunarea credincioșilor — aici termenul are semnificații pozitive, 
pentru că e vorba de „cuvântul” lui Dumnezeu care trebuie să 
vrăjească oamenii cu „farmecele milei” (Rugăciunea unui dac) (de 
altfel, Eminescu e fascinant prin polisemantismul multor termeni 
poetici). În ea, „năuntrul ei”, cântă cariul în strană (la propriu, 
mâncând lemnul stranelor, dar și în mod simbolic) şi predică gre- 
ierii „un gând fin și obscur [tainic, mistic]” al omiliilor patristice. 

„Năuntrul ei” este înlăuntrul lumii. Cum bate vântul în 
Biserică, așa bate vântul pustiirii duhovnicești și în sufletele și în 
minţile oamenilor, în care nu se mai țes gânduri fine şi obscure 
[tainice, adânci], ci se întinde pustiul deșertăiunilor: lumea „în 
întinderi”. Cucuveaua, greierul și cariul sunt foarte sonori, ca și 
demonul care lovește „cu zimţii” clopotul de aramă. Nu numai 
vizual ești șocat de ruina locurilor (în mod arghezian strâmbe și 
în descompunere), dar şi auzul ţi-l simţi rașchetat de sunete stri- 
dente. Întocmai ca la Bacovia. Și da, Bacovia e profund emi- 
nescian, e o „drojdie de Eminescu”, cum zicea admirativ Nichita 
Stănescu, pentru că a păstrat drojdia deznădejdii din opera 
aceluia, din care şi-a dospit propriile versuri! 

Peisajul nu e unul exterior, ci prin excelenţă interior. E o 
radiografie a lumii, nu o fotografie. O radiografie spirituală. Şi 
când Dumnezeu e înmormântat în cer, pe pământ e iarnă, pentru 

că domnește ruina şi pustiul. Singurii care se mișcă sunt demonii, 
și apoi greierii și cariul ca agenți ai distrugerii, precum sunt în 
Biblie vietăţile sălbatice în profeţiile (împlinite) despre Babilon. 

Şi de aici trecem la a treia și ultima parte a poemului, în care 
autorul nu se cruță nici pe sine însuși. Și pe sine se vede părtaș la 
împlinirea profeţiei („se-nmulţesc semnele vremei”, zice în Me- 
mento mori). Și pe sine se vede vinovat, ca membru şi participant 
la viaţa lumii contemporane: 


Credinţa zugrăveşte icoanele-n biserici — 

Şi-n sufletu-mi pusese poveştile-i feerici, 

Dar de-ale vieţii valuri, de al furtunii pas 
Abia conture triste și umbre-au mai rămas. 


În van mai caut lumea-mi în obositul creier, 
Căci răgușit, tomnatec, vrăjeşte trist un greier; 
Pe inima-mi pustie zadarnic mâna-mi ţiu, 
Ea bate ca și cariul încet într-un sicriu. 


Şi când gândesc la viața-mi, îmi pare că ea cură 
Încet repovestită de o străină gură, 

Ca și când n-ar fi viața-mi, ca și când n-aş fi fost. 
Cine-i acel ce-mi spune povestea [vieţii mele] pe de rost 
De-mi ţin la el urechea — și râd de câte-ascult 
Ca de dureri străine?...Parc-am murit de mult. 


Deşi motivele pustiirii sale sufletești par o retrospectivă în 
oglindă a ceea ce a spus mai înainte, situaţia nu este totuși iden- 
tică. De ce nu este identică? Pentru că cel care se scrutează pe sine 
astfel și se vede în aceeași pierzanie cu a întregii lumi este...lipsit 
de orgoliu. „Şi când gândesc la viaţa-mi, îmi pare că ea cură/ În- 
cet repovestită de o străină gură”. Unde am mai citit ceva ase- 

mănător? În Scrisoarea I, unde poetul corectează năzuinţa das- 
călului de a primi, postum, elogiile oamenilor: „O, sărmane! ţii 
tu minte câte-n lume-ai auzit,/ Ce-ţi trecu pe dinainte, câte singur 
ai vorbit? /.../ Și când propria ta viață singur n-o ştii pe de rost,/ 
O să-și bată alţii capul s-o pătrunză cum a fost?”. 

De suferinţele proprii râde „ca de dureri străine” („dureri 
pe care însă le simţim ca-n vis pe toate” (Scrisoarea 1)), ceea ce ar 
trebui să simtă orice creștin ortodox, cu adevărat nevoitor şi 
împlinitor al poruncilor lui Dumnezeu. Sfinții Mucenici erau tor- 
turaţi şi sufereau ca într-un trup străin. Şi, la fel, orice ortodox 
adevărat ar trebui să poată să spună: „Parc-am murit de mult”. 
Am murit acestei lumi. De unde se vede că Eminescu și-a însușit 
filosofia cărților ortodox-isihaste citite de timpuriu şi nu a pă- 
răsit-o niciodată. Nu putem şti în ce măsură a ajuns să trăiască în 
conformitate cu ea, dar de crezut a crezut în ea, şi-a însușit-o şi a 
reprodus-o în versuri, e adevărat, în moduri care sunt mai greu 
recognoscibile unei lecturi superficiale sau neinteresate de aceste 
aspecte. 

Dar poemul eminescian amintit a avut, după moartea poe- 
tului, un ecou răsunător printre simboliști. Traian Demetrescu 
(Tradem) acuză „pustiul de gânduri” și „ale inimii ruine” (Sim- 
fonie de toamnă), iar Macedonski aminteşte și el de „ale inimei 
ruine” (Noaptea de aprilie) şi de „ruinele simţirii” (Noaptea de ianu- 
arie). Pe când Bacovia descrie, în toată opera sa, ruinele uma- 
nității, după cum a susținut Mircea Scarlat: „Bacovia zugrăvește 
ruina umană cu voluptatea pusă de romantici în evocarea relic- 
velor arhitectonice”+2. Şi tot în opinia lui Mircea Scarlat, „baco- 
vianismul este una din expresiile individualizate ale neoroman- 
tismului din prima jumătate a secolului nostru [XX], apărându- 
ne drept un simbolism ruinat, ros de nostalgia eminescianis- 


+5 Mircea Scarlat, George Bacovia. Nuanţări, Ed. Cartea Românească, 
București, 1987, p. 31. 

mului”45. Totodată, alt reputat cercetător al operei bacoviene, 
Mihail Petroveanu, precizează, la fel de corect, cred eu, că Baco- 
via este un „poet al crizei conștiinței moderne”'4£. 

Neoromantic și modern, în același timp, George Bacovia a 
fost anticipat, ca atitudine lirică față de modernitate, de Emi- 
nescu (sau, mai bine zis, el a urmat linia lui Eminescu), anti- 
cipând, la rândul său, dezbaterea poeţilor noştri moderniști pe 
această temă. În poemul Plumb, întregul tablou îmi pare a fi 
exprimarea sincopată a ceea ce ilustrase anticipativ Eminescu în 
poemul Melancolie, în care cimitirul devine peisajul central al 
poeziei, iar moartea subiectul principal. Versul „Şi țintirimul 
singur cu strâmbe cruci veghează” are un corespondent baco- 
vian: „Stam singur în cavou...şi era vânt...”. Singurătatea vegherii 
e o atitudine comună celor doi poeţi. Mai mult, într-o variantă 
manuscrisă a Melancoliei (ms. 2257), există versuri care conţin in 
nuce expresivitatea bacoviană: 


Când cimitirul doarme și crucile veghează 
Când pintre ele buhe țipând poetizează“* 
Şi-n clopotniţa veche de stâlpi toaca izbeşte 
Când sufletu-unui demon cu vântul lui trezeşte 
Arama amorţită... Biserica-n ruină 
Stă ca o cuvioasă pustie şi bătrână /.../ 


Când intri înăuntru și în iconostas 





26, jole pr po 97: 

%4 Mihail Petroveanu, George Bacovia, EPL, Bucureşti, 1969, p. 119. 

4% În ms. 2254 avem varianta: „Când cobii pintre ele țipând poeti- 
zează”. Cf. M. Eminescu, Opere, vol. VIII, ed. inițiată de Perpessicius, 
Teatrul original şi tradus. Traducerile de proză literară, Dicţionarul de rime, 
studiu introductiv de Petru Creţia, ediţie critică întemeiată de Per- 
pessicius, Editura Academiei Române, București, 1988, p. 166. 


477 


Vezi că abia conture şi umbre a rămas, 
De ploaie și de vânturi s-au dus feţele sfinte 
Cari de sfinți şi îngeri din ceri ni-aduc aminte“... 


Nu pot să nu fac analogia cu poezia Plumb, în care „vântul” 
și „frigul” au raţiuni mai degrabă spirituale decât empirice. lar, 
în alt poem, „sună arama în noaptea deplină” (Pălind). Plumbul 
însuşi (redactat între 1900-1902) poate să aibă la bază o sugestie 
profundă provenind din Melancolie. Acolo, singurul zbor şi sin- 
gurele aripi — zimţate — erau ale demonului care provoca „vaier” 
şi „aiurit de jale”. lar inima bătea precum cariul în sicriul tru- 
pului, concluzia fiind: „Parc-am murit de mult”. Nu suntem de- 
parte de metafora „aripilor de plumb”, de simbolismul „ca- 
voului” şi de scârţâitul funerar al vântului. Mai degrabă putem 
spune că Melancolia eminesciană ne poate lămuri sincopele şi 
imagistica stranie din Plumb, dar şi din alte poeme bacoviene 
invadate de o lume fantomatică și impregnate de simbolurile 
morții, ale funebrului. 

Şi dacă, la Eminescu, „sicriul” este al ființei ruinate spi- 
ritual, din care s-a șters viaţa dumnezeiască, oare „sicriele de 
plumb” ale lui Bacovia, care „dormeau adânc”, nu îi reprezintă 
tocmai pe oamenii epocii moderne, din care, ca în Melancolie, s-a 
șters „credința” ce „zugrăvește icoanele-n biserici”? Bacovia re- 
gretă moartea sentimentului („atrofierea afectivității”, cum zice 
Mihail Petroveanu), a vieţii sufleteşti („amorul întors”), după 
cum altădată Eminescu deplângea sicriul inimii, în Melancolie, 
anticipând perspectiva bacoviană: „inima-mi pustie /.../ bate ca 
şi cariul încet într-un sicriu”. 

Categoriile principale ale liricii bacoviene, s-a spus, sunt 
pustiul și târziul. Pustiul spiritual este evident încă din poemul 


48% Ibidem. 

Plumb. Dar e posibil ca şi târziul bacovian — „şi tare-i târziu,/ şi n- 
am mai murit...” (Pastel, al doilea poem al volumului Plumb) — să 
răspundă celui eminescian, din Melancolie („Parc-am murit de 
mult”) ori din alte poeme: „Optzeci de ani îmi pare în lume c-am 
trăit,/ Că sunt bătrân ca iarna, că tu vei fi murit” (Departe sunt de 
tine); „lar timpul crește-n urma mea...mă-ntunec!” (Trecut-au 
704) 

Iar dacă în Melancolie citim: „Părea că printre nouri s-a fost 
deschis o poartă,/ Prin care trece albă regina nopţii moartă./ O, 
dormi..în mormânt albastru.../ În mausoleu-ţi mândru, al 
cerurilor arc /.../ Văzduhul scânteiază și ca unse cu var/ Lucesc 
zidiri, ruine pe câmpul solitar”, oare tabloul bacovian din Amurg 
(„În amurg de argint,/ S-aprinde crai nou // Pe zări argintii/ În 
vastul cavou”), nu reprezintă o contragere imagistică și expre- 
sivă? O exprimare poetică sincopată, proprie lui Bacovia și poe- 
ziei moderne? Eu cred că da!... 

Cosmogeneza şi eshatologia. Ipoteze de lucru: 


Nevoit-am ș[i]-am slăbit din bietul suflet, 
Lăsând somnul și odihna, stând în cuget. 
De mâhneală n-am putut grăi cuvinte. 
Cugetat-am şi de zâle de mainte, 

De pre ueci.. 


(Dosoftei, Ps. 76, 9-13) 


În cele ce urmează vrem să facem câteva precizări esenţiale 
referitoare la optica eminesciană asupra cosmogenezei, în scopul 
de a decela semnificații neaduse în dicuție până acum, din mijlo- 
cul unor imagini și simboluri atât de absconse precum sunt cele 
eminesciene, al unor sensuri atât de imperceptibile pentru sen- 
zorii noștri moderni și postmoderni. În primul rând, aducem în 
atenţie diferenţa dintre percepţia cosmogonică a Luceafărului şi 
optica filosofică a dascălului (Scrisoarea 1). Bătrânul dascăl al 





1 Capitol alcătuit din mai multe articole, publicat mai întâi aici: 

https://www.teologiepentruazi.ro/2008/10/07/eminescu-si- 
ortodoxia-cosmogeneza-xxi/, 

https://www..teologiepentruazi.ro/2007/12/07/eminescu-si- 
ortodoxia-i/ (Sfânta Scriptură: punctul de plecare în alcătuirea unei viziuni 
eshatologice în poezie), 

https://www..teologiepentruazi.ro/2008/01/19/eminescu-si- 
ortodoxia-perspectiva-eshatologica-v/, 

https://www.teologiepentruazi.ro/2008/06/12/eminescu-si- 
ortodoxia-xii-exemple-de-gandire-teologica/ (articol din care am preluat 
doar partea finală, despre catapeteasmă). 

Scrisorii | este un om înţelept care, privegheat şi inspirat de lu- 
mina lunii, cugetă, filosofează în mintea sa despre începuturile 
lumii: 


Pe când luna strălucește peste-a tomurilor bracuri, 
Într-o clipă-l poartă gândul îndărăt cu mii de veacuri, 
La-nceput, pe când ființă nu era, nici neființă, 

Pe când totul era lipsă de viaţă și voinţă, 


Când nu se-ascundea nimic, deși tot era ascuns... 
Când pătruns de sine însuși odihnea cel nepătruns. 
Fu prăpastie? genune? Fu noian întins de apă? 
N-a fost lume pricepută şi nici minte s-o priceapă, 


Căci era un întuneric ca o mare făr-o rază, 
Dar nici de văzut nu fuse și nici ochi care s-o vază. 
Umbra celor nefăcute nu-ncepuse-a se desface, 
Şi în sine împăcată stăpânea eterna pace!... 


Luceafărul nu filosofează, nu-și închipuie în minte geneza 
cosmică, ci cunoaşterea lui este de altă natură, este prin expe- 
rienţe care sunt mai presus de natura umană. Luceafărul nu este 
contemporan cu începuturile, dar este ridicat mai presus de con- 
diția omului corupt, pătimaș. El are acces la experienţe revela- 
ționale aparte: 


Şi din a chaosului văi, 
Jur împrejur de sine, 
Vedea, ca-n ziua cea de-ntâi, 
Cum izvorau lumine; 

Cum izvorând îl înconjor 
Ca niște mări, de-a-notul... 
EI zboară, gând purtat de dor, 
Pân' piere totul, totul; 


Căci unde-ajunge nu-i hotar, 
Nici ochi spre a cunoaște, 
Şi vremea-ncearcă în zadar 
Din goluri a se naşte. 


Nu e nimic și totuși e 

O sete care-l soarbe, 

E un adânc asemene 
Uitării celei oarbe. 


Dascălul este purtat de gând, de dorința de cunoaștere de 
tip intelectual, pe când Luceafărul este „gând purtat de dor”, eo 
minte controlată de iubire. Este o diferență mare între cei doi. 
Este diferenţa dintre cunoaşterea scolastic-raționalistă, cu min- 
tea/ cu rațiunea, și cunoaşterea de tip superior prin participare, 
prin vedere. 

Dorul eminescian este eminamente creaționist: el este crea- 
torul vieții, căci lumile „în roiuri luminoase izvorând din infinit/ 
Sunt atrase în viață de un dor nemărginit” (Scrisoarea 1). Lumea 
este chemată întru ființă de acest dor fără margini („un dor fără 
sațiu”, cum ar fi spus Emil Botta), care nu poate fi decât personal, 
care trebuie să fie al Cuiva, iar acest Cineva care iubeşte și e plin 
de dor pentru ca lumea să existe este Dumnezeu Însuși. Iar crea- 
ţia Sa, cea rațională, străbate drumul invers, de la statutul său de 
creatură către dorul nemuririi, dorind veșnicia și odihna veşnică, 
viața dumnezeiască. Dumnezeu este Dor nemărginit care, creân- 

du-l pe om după chipul Său, pune în el „nemargini de gândire” 
(În vremi de mult trecute...). 

Dascălul sesizează doar acest dor nemărginit creator de 
lumi (care nu poate fi decât personal, pentru că Brahma nu e 
dor), fără să-l explice. Prin urmare, dorul îl poartă pe Luceafăr. 
Pe dascăl îl poartă gândul, el încearcă să străbată cu mintea 
distanţa de „mii de veacuri” care îl desparte de începutul lumii. 
În vreme ce Luceafărul parcurge „căi de mii de ani /.../ în tot 
atâtea clipe”. Luna, care „strălucește” peste tomuri, este cea care 
aduce lumina inspiraţiei, lumina înțelepciunii care a înrâurit 
scrierea tomurilor cu pricina. 

Dascălul este un personaj enigmatic în varianta finală a 
Scrisorii L. În Memento mori apare ca un filosof pitagoreic sau 
poate chiar Pitagora, în Scrisoarea II este un „astronom”, în 
Sărmanul Dionis este un „jidov” pe nume Ruben, care e o întruchi- 
pare a Satanei. În fine, în alte variante ale Scrisorii 1, Eminescu îl 
identifică pe acest dascăl cu Immanuel Kant. Așa încât, profilul 
acestui dascăl variază între cel al unui înţelept, filosof, matema- 
tician și cel al unui astronom, mag, vrăjitor. El este un iniţiat în 
înțelepciunea lumii, un cunoscător al textelor esenţiale ale uma- 
nității, de unde își extrage cunoaşterea, inclusiv despre începutul 
și sfârșitul lumii, şi anume din tomurile grele pe care le deţine. 

Sintagma „la-nceput” este biblică. Este primul cuvânt din 
Pentateuh, primul din Biblie: ev AX) / în principio+5. Despre acest 
început, Sfântul Vasile cel Mare, în comentariul său la Hexae- 
meron, arată că această sintagmă precizează începutul timpului, 
că odată cu lumea a început și timpul, timpul care nu este veș- 
nicie. Acest „la-nceput” nu se leagă în poezia lui Eminescu cu 
ceea ce urmează imediat, cu versurile citate de noi anterior, ci cu 
cele care vin după ele, și anume, cu apariția unui punct inițial din 


%% In greacă și latină: înltru] început. 

haos: „Dar deodat-un punct se mișcă...cel dintâi și singur. lată-l/ 
Cum din chaos face mumă, iar el devine Tatăl”. 

Interogaţiile retorico-filosofice („Fu prăpastie? Genune? Fu 
noian întins de apă?”) și precizările negative care le însoțesc („N- 
a fost lume pricepută /.../ nici de văzut nu fuse”...etc.) nu con- 
travin concepției creștine, ci realizează un tablou complementar 
al referatului biblic care vorbeşte despre crearea lumii din nimic 
(Înţel. lui Solom. 11, 17; Mac. 7, 28; Evr. 11, 3), a cărei taină o 
cunoaște numai Dumnezeu. În versurile pe care le-am citat aflăm 
o încercare de a privi în întunericul veşniciei (sau „negura 
eternă”), soldată doar cu o simplă constatare a neputinței de a 
putea afirma ceva despre ea, deși dascălului i se pare că „noaptea 
adânc-a veciniciei el în șiruri [de numere] o dezleagă” și că este 
un nou Atlas, care „sprijină lumea și vecia într-un număr”. 

În schimb, toate aserțiunile paradoxale, antinomice, care în- 
cearcă să caracterizeze veșnicia nu reușesc decât să o prezinte ca 
total inaccesibilă pentru mintea umană. Rațiunea omenească nu 
are un ochi uman echivalent care să fi existat înainte de a fi lumea 
şi să poată da mărturie: „Dar nici de văzut nu fuse și nici ochi 
care s-o vază”. Omul de știință așteaptă un semen uman care să- 
i relateze ceva despre adevărul veșniciei. El nu percepe calea 
revelațională, revelația dumnezeiască. De aceea, veșnicia rămâ- 
ne, pentru el, ca şi pentru toată filosofia omenească, „un întune- 
ric ca o mare făr-o rază”, despre care nu se poate spune nimic. 

Rațiunea umană discursivă întâlnește, altfel spus, „o mare 
de-ntuneric” în calea explorărilor sale. Ea nu are ce ochi să 
trimită spre veșnicie ca să vadă în acel întuneric, pentru că singu- 
rul ochi care o cunoaște este al lui Dumnezeu sau este Dumnezeu 
Însuşi, „cel nepătruns”, „eterna pace” care odihnea „în sine îm- 
păcată”, ca Cel ce este Absolutul și nu are nevoie de nimeni 
pentru a fi absolut desăvârşit. 

Gândul dascălului purcede metodic şi cronologic, de la ne- 
ființă la fiinţă și de la veşnicie la timpul creat și la lumea pe care 
şi-o închipuie cum se naște, cum vine întru ființă: „De-atunci 
negura eternă se desface în fășii,/ De atunci răsare lumea, lună, 
soare și stihii”...Luceafărul parcurge drumul invers, de la lumea 
creată și contemporană către un timp primordial și către veșnicie. 
Dumnezeu, ca Creatorul întregului univers, apare în mod sim- 
bolic ca aflându-Se la capătul unui drum care străbate întreg 
spațiul şi timpul acestei lumi create. Pentru a ajunge înaintea lui 
Dumnezeu, Luceafărul recapitulează creaţia. Este o tehnică poe- 
tică prin care se rezumă faptele/ creaturile lui Dumnezeu, făptura 
mâinilor Sale, prin care omul cunoaște pe Ziditorul şi Creatorul 
a toate. 

Zborul Luceafărului este unul spiritual. El vede o izvorâre 
de lumină covârșitoare, „ca-n ziua cea de-ntâi”, atunci când se 
apropie de Dumnezeu. Recursul la referatul biblic este evident, 
întrucât este vorba de zilele creaţiei și, mai precis, de crearea lu- 
minii în „ziua întâi” (cf. Fac. 1, 3-5). Luceafărul înoată prin mări 
de lumină, asemănătoare valurilor de lumină din ziua primor- 
dială: „Vedea, ca-n ziua cea de-ntâi,/ Cum izvorau lumine;/ Cum 
izvorând îl înconjor/ Ca nişte mări, de-a-notul...”. Viziunea este 
grandioasă, este magnifică. Îndreptând ochiul cugetării către 
trecut, dascălul vedea şi el „roiurile luminoase” ale lumilor 
născânde: „colonii de lumi pierdute/ Vin din sure văi de chaos 
pe cărări necunoscute [rațiunii umane]/ Și în roiuri luminoase 
izvorând din infinit, / Sunt atrase în viață de un dor nemărginit”. 
Însă Luceafărul nu doar o concepe raţional, ci el înoată prin 
această lumină pe care o zămislește puterea dumnezeiască crea- 
toare. Trecând dincolo de această lumină creată, galactică, 
Luceafărul ajunge în faţa întunericului veşniciei, unde nu există 
„ochi spre a cunoaște”. Veșnicia este o taină divină. Numai 
Dumnezeu este din veșnicie, e veșnic. Creaturile Sale s-au născut 

la un moment dat şi nu au acces la tainele care sunt mai presus 
de puterea de cuprindere a ființei lor. 

Poetul vorbește despre un Dumnezeu personal, Căruia Lu- 
ceafărul i se adresează cu apelativul Părinte, un Dumnezeu care 
este Persoană şi Creator al lumii. Versurile lui Eminescu, în care 
este exprimată dorința Luceafărului-Hyperion de a se întoarce în 
haos sau setea de repaos reprezintă o echivalență a iubirii sale și 
a puterii de jertfire pentru fiinţa iubită, sunt o dovadă a capaci- 
tăţii de renunțare la sine a Luceafărului. Iubirea adevărată în- 
seamnă puterea supremă a renegării de sine, iar Luceafărul este 
capabil de jertfă în cel mai înalt grad. Nu însă şi Cătălina. 

Luceafărul expune în fața Creatorului său faptul că e în 
stare să meargă până la a renunţa chiar și la nemurirea şi la ființa 
sa pentru a fi cu cea pe care o iubea, atunci când aceasta nu a 
dorit să-l urmeze în veșnicie. La fel și Sfântul Moise, cât și Sfântul 
Pavel, au cerut să fie șterşi din cartea vieţii în locul poporului. lar 
Însuși Fiul lui Dumnezeu S-a întrupat și a murit pentru toată 
umanitatea. Eminescu de bună seamă cunoștea acestea. Așa 
încât, prin Luceafăr, credem că Eminescu nu face decât să exprime 
capacitatea sa de jertfă, durerea sfâşietoare pe care o trăia pentru 
că nu putea să ridice fiinţa iubită la înălțimea spiritualității sale. 

Dacă, pentru a ilustra nașterea universului, cosmogeneza, 
Eminescu a recurs, în Scrisoarea I, şi la vedicul Imn al creațiunii, în 
ceea ce priveşte sfârşitul universului, aşa cum îl cunoaștem, 
Sfânta Scriptură reprezintă, în mod indubitabil, punctul de 
plecare în alcătuirea unei viziuni eshatologice în același poem 
eminescian. Versurile sunt foarte cunoscute publicului larg, cu 
atât mai mult celui studios, ele însă dau foarte multe bătăi de cap 
celor care încearcă să le interpreteze. Deși înțelesul lor e la în- 
demâna oricui, a oricui deschide Sfânta Scriptură: 

Soarele, ce azi e mândru, el îl vede trist şi roş 
Cum se-nchide ca o rană printre nori întunecoși. /.../ 
lar catapeteasma lumii în adânc s-au înnegrit, 

Ca şi frunzele de toamnă toate stelele-au pierit. 


Vom reproduce mai jos, pentru cei care nu cunosc, o parte 
dintre versetele scripturale care au inspirat aceste versuri. Sunt 
versete profetice, care fac referire la sfârșitul transfigurator al 
acestei lumi, la Apocalipsă şi pe care vechea literatură ortodoxă 
în limba română le-a solicitat adesea, urmând unei tradiții pa- 
tristice și bizantine îndelungate (apelăm la Biblia 1968): 


Isaia 34, 4: „Toată oștirea cerului se va topi, cerurile se 
vor strânge ca un sul de hârtie și toată oștirea lor va cădea 
cum cad frunzele de viță și cele de smochin”. 

Ioil 2, 10; 3, 4: „Înaintea lor tremură pământul, cerul se 
cutremură, soarele şi luna se întunecă, iar stelele își pierd 
strălucirea lor. [...] Soarele se va întuneca şi luna va fi roşie 
ca sângele, înainte de venirea zilei celei mari şi înfrico- 
șătoare a Domnului”. 

Matei 24, 29: „lar îndată după strâmtorarea acelor zile, 
soarele se va întuneca și luna nu va mai da lumina ei, iar 
stelele vor cădea din cer și puterile cerurilor se vor zgudui”. 

Apocalipsa 6, 12-13: „Şi m-am uitat când a deschis 
pecetea a șasea și s-a făcut cutremur mare, soarele s-a făcut 
negru ca un sac de păr şi luna întreagă s-a făcut ca sângele, 
și stelele cerului au căzut pe pământ, precum smochinul își 
leapădă smochinele sale verzi, când este zguduit de vijelie”. 


Eminescu numeşte cerul înstelat „catapeteasma lumii”, 
pentru că, în Biserică, tocmai catapeteasma cu Icoanele Mântui- 

torului şi ale Sfinţilor pictate pe ea este chipul Împărăției Ceru- 
rilor, în care strălucesc Soarele Hristos şi Sfinţii ca nişte stele. 

Şi această catapeteasmă a cerului înstelat, a cerului văzut, se 
va întuneca la sfârșitul lumii, pentru că 


„cetatea [Ierusalimului ceresc] nu are trebuință de 
soare, nici de lună, ca să o lumineze, căci slava lui Dum- 
nezeu a luminat-o și făclia ei este Mielul. [...] Și noapte nu 
va mai fi, şi nu au trebuinţă de lumina lămpii sau de lumina 
soarelui, pentru că Domnul Dumnezeu le va fi lor [Sfinţilor] 
lumină și vor împărăţi în vecii vecilor (Apoc. 21, 23; 22, 5). 


Aceeași imagine, a întunecării catapetesmei siderale, apare 
şi în Memento mori, numai că aici alegoria e mai complexă: 


Se-nmulţesc semnele vremii, iară cerul de-nserare 
Roșu-i de războaie crunte, de-arderi mari, de disperare /.../ 
Soarele divin ce-apune varsă ultimele-i raze 
Pe-a istoriei câmpie mult iubită și se lasă 
În oceanul de-ntuneric, ce s-arată inamic. /.../ 


Marea valur'le să-și miște și să tremure murindă, /.../ 
În catapeteasma lumii soarele să-ngălbenească, 
Ai pieirii palizi îngeri dintre flacăre să crească 
Şi să rupă pânz-albastră pe-a cerimei întins cort. 


Eminescu mai are aici în vedere și versetele de la Matei 24, 
6 („Şi veţi auzi de războaie și de zvonuri de războaie; luaţi seama 
să nu vă speriați, căci trebuie să fie toate”) și Apocalipsa 21, 1 („și 
marea nu mai este”). 

Câmpia istoriei este „mult iubită” pentru că lumea este 
creația lui Dumnezeu, iar versurile respective, înțelese contex- 


488 


tual, exprimă prezenţa compătimitoare a lui Dumnezeu la sfâr- 
șitul dramatic al acestei istorii. 

Numai că, de această dată, metafora eminesciană urmează 
traiectului impus de Ps. 103, 3 („întinzi cerul ca un cort”+%) și de 
Is. 34, 4 (citat deja, în care „cerurile se vor strânge ca un sul”). Un 
detaliu care nu apare în Scrisoarea 1 este deci cortul cu catape- 
teasma de pânză, specifică Vechiului Testament. 

Sfâşierea catapetesmei cerești la sfârşitul lumii, aidoma unei 
catapetesme de pânză, seamănă foarte mult cu un detaliu ico- 
nografic, care ne poartă cu gândul la sfâşierea catapetesmei pe- 
trecută la moartea Domnului pe cruce. Adică, aşa cum s-a sfâșiat 
catapeteasma templului la moartea Domnului, așa se va sfâșia şi 
catapeteasma cerului și se va rupe vălul acestei lumi materiale, 
care acoperă ochii oamenilor, când va veni Hristos a doua oară, 
în slava Sa cea dumnezeiască”. 

Nu știm dacă această paralelă — inedită pentru noi — îi 
aparţine lui Eminescu. E posibil ca sursa ei să fie tot în lecturile 
sale din cărțile vechi ale Bisericii. Negoiţescu făcea observaţia că 
Eminescu nu pune concepte filosofice în poezie, ci el poetizează 
conceptele și filosofia sa de viaţă. Ceea ce ni se pare foarte 
adevărat: Eminescu poetizează credința sa despre lume și exis- 
tență, care este una foarte stabilă, formată din prima tinereţe, pe 
când consuma biblioteca familiei din Ipotești, precum și biblio- 
tecile Mănăstirilor (la Agapia avea și o mătușă Monahie, în altă 
parte un unchi Arhimandrit, care l-a susținut financiar cât a fost 
în străinătate), înainte de a pleca să studieze la Viena și Berlin. O 


159 Și la Is. 40, 22: „Cel ce au întins ca o cămară ceriul și [l-]au întins 
ca un cort” (Biblia 1688). lar în Biblia 1988: „EI întinde cerul ca un văl ușor 
și îl desface ca un cort de locuit”. 

40 A se vedea și comentariul meu din Epilog la lumea veche, vol. |. 1, 
p. 267-269, cf. https://www.teologiepentruazi.ro/2014/01/11/epilog-la- 
lumea-veche-i-l-editia-a-doua/. 

dovedește din plin creaţia sa de tinereţe, în care se regăsesc toate 
ideile sale majore, fundamentale. 

Poezia de maturitate nu face decât să stilizeze convingerile 
și formulările sale anterioare, motiv pentru care este preferata 
studiilor de literatură, fără a se pune accentul prea mult pe faptul 
că personalitatea poetului era conturată de mult în acest sens şi 
că ideile sunt vechi. Din această perspectivă, aserțiunile catego- 
rice ale lui Vianu și Călinescu cu privire la influența funda- 
mentală a lui Schopenhauer (respinse însă de Negoiţescu) sau a 
Vedelor indice asupra poetului, nu pot să reziste nu numai unor 
studii aprofundate, dar nici măcar unei lecturi atente, care va 
observa că acea mult discutată influenţă nu este decât — parțial — 
o mănușă stilistică şi o sursă pentru detalierea ideatică în poezia 
eminesciană, nu însă şi o sursă ideatică și poetic-vizionară pri- 
mordială. 

De altfel, ni se pare absurd că Tudor Vianu, care, sesizând 
asemănări între lirica eminesciană și literatura europeană ro- 
mantică, nu consideră niciodată esenţială influenţa acestei litera- 
turi asupra sa (foarte corect) şi o evaluează la nivelul unor 
coincidențe de atmosferă, trimițând mai degrabă la tradiţia lite- 
rară românească (ca în cazul motivului istoriei și al ruinelor, pe 
care îl consideră subsumabil, la noi, medievalului fortuna labilis, 
pe filiera cronografe-Costin-Cantemir”!), poate să susțină, în 
schimb, că filosofia lui Schopenhauer a fost determinantă asupra 
gândirii și creației eminesciene. Cum anume o filosofie putea să 
aibă o influență covârșitoare asupra creaţiei poetice a unui 
creator de talia lui Eminescu (cu toată apetenţa filosofică a poe- 
tului), când se remarcă foarte adevărat că nici măcar marea poe- 
zie romantică a veacului său nu și-a lăsat o amprentă decisivă 
asupra poeziei sale? 


1 Cf. Tudor Vianu despre Eminescu, ediţie alcătuită și prefațată de Va- 
sile Lungu, Ed. Minerva, Bucureşti, 2009, p. 169-170. 

Rămânem la părerea că, de cele mai multe ori, e vorba de 
coincidenţe ideatice cu Schopenhauer sau de structuri cognitive 
care îi erau deja familiare poetului și pe care, într-o anumită 
măsură, le găsește reactualizate și reformulate la filosofii ger- 
mani. Vianu singur recunoaște, însă, cu mai multe ocazii, că 
pesimismul eminescian era anterior contactului cu Schopen- 
hauer. Şi nu numai atât, ci și faptul esenţial că 


„acest om înzestrat cu cultura cea mai întinsă și cea mai 
adâncă, și care arăta competenţa unui specialist în atâtea 
ramuri ale științei, în istorie, în filologie şi lingvistică, în 
economie politică, în estetică și filozofie, este în același timp 
un naiv în sensul etimologic al cuvântului, un nativus, adică 
o personalitate în care adaosurile culturii nu falsificaseră 
deloc elementele originare ale naşterii sale”+?. 


Impresia noastră este că erudiția filosofică a criticului nos- 
tru, inechivocă, atât în ceea ce privește filosofia antică, cât şi cea 
germană, l-a orientat spre concluzii exagerate în această pri- 
vinţă. 

Când, în 1874, după terminarea studiilor sale în străinătate, 
lui Eminescu i se solicita imperativ să facă o teză de doctorat în 
Filosofie (scop cu care fusese trimis la Berlin de la bun început), 
pentru a fi numit profesor universitar la laşi, acesta preciza, re- 
fuzând oferta: 


„Kant mi-a căzut în mână relativ târziu, Schopenhauer 
de asemenea; ce-i drept, îi cunosc, însă renașterea intuitivă 
a cugetărilor în mintea mea, cu specificul miros de pământ 
proaspăt a propriului meu suflet, nu s-a desăvârşit încă”+%. 


2 Tudor Vianu despre Eminescu, op. cit., p. 112. 
+5 Din prefața la: M. Eminescu, Opere alese, vol. |, ed. cit., p. XIX-XX. 

Şi adăuga, răspunzându-i lui Maiorescu: 


„Un titlu de doctor m-ar aranja cu lumea și cu legile ei 
de ordine, nu însă cu mine, care deocamdată nu mă satisfac 
pe mine însumi. Tocmai această împrejurare concretă mi-a 
expus clar seriozitatea sarcinei mele, iar motivul foloaselor 
ce mi s-ar oferi pe această cale, nu poate birui gândul da- 
toriei” 4%. 


Gândul datoriei îl urmărea, pe care nu-l mai avea aproape 
nimeni, ca şi în ziua de astăzi, căci luarea doctoratului „era (cum 
fusese și în cazul lui Maiorescu) o măruntă formalitate”%5. Întors 
de la Berlin și devenit bibliotecar la laşi, Eminescu achiziționează 
pentru Biblioteca orașului mai mult cărți...vechi. Dacă studiile în 
străinătate ar fi operat o schimbare de viziune fundamentală în 
concepția lui Eminescu - fără îndoială că au avut consecinţe 
importante, dar nu categorice — s-ar fi observat aceasta în preo- 
cupările şi scrisul lui, însă ele au rămas în esență aceleași, ca şi 
înaintea plecării sale la Viena și Berlin. 

Ceea ce am remarcat cu privire la Scrisoarea 1 şi Memento 
mori, se poate observa şi într-o poezie de tinerețe, Mortua est!, 
publicată în 1871. Poezia dă glas, în opinia Zoei Dumitrescu- 
Bușulenga, primei crize sceptice eminesciene. Vianu sublinia că 
nu se poate lua în considerare o influență schopenhaueriană, 
pentru că Eminescu nu avea încă lectura filosofului german. Dar 
pe noi ne preocupă, momentan, numai aceste versuri, din res- 
pectivul poem: „Când sorii se sting și când stelele pică,/ Îmi vine 
a crede că toate-s nimică. // Se poate /.../ să văd cerul negru că 
lumile-și cerne”... 


441 Zoe Dumitrescu-Buşulenga, Eminescu - Viaţa, op. cit., p. 167. 
15 Idem, p. 166. 

Versurile sunt identice, la nivel conceptual, cu cele similare 
ca subiect, din poemele amintite anterior, Scrisoarea 1 și Memento 
mori. Coincidenţa ideatică este impresionantă și dovedește 
apriorismul acestor gânduri și viziuni, față de perioada de matu- 
ritate a creaţiei sale. Ne-a atras atenţia prezentul verbelor: eshato- 
logia nu există la timpul prezent sau trecut, ca un lucru deja vi- 
zualizat, petrecut, decât în teologia ortodoxă, în cărțile Bisericii. 
Pentru că, în Ortodoxie, istoria lumii, de la început până la 
sfârșit, este un fapt deja cunoscut, în esenţă, care nu mai repre- 
zintă o surpriză. „Cerul negru” care își „cerne lumile” va avea, 
mai târziu, corespondente vizuale mult mai fastuos dezvoltate în 
poezia eminesciană, fiind o imagine care devine sinonimă cu 
sfârșitului chipului acestei lumi. 

Într-un alt context sceptic, în care eroul intră sub o influenţă 
demonică, în poemul Andrei Mureșanu (Tablou dramatic într-un 
act), tabloul acesta figurativ al cerului care se zguduie și al aștri- 
lor care cad este astfel redat: 


O! de-aș vedea furtuna că stelele desprinde, 
Pe cer talazuri mândre înalță şi întinde, 
Şi nourii ca sloiuri de gheaţă aruncate, 

Sfărmându-se de-a sferei castele înstelate — 


Cerul din rădăcină nălțându-se decade, 
Târând cu sine timpul cu miile-i decade, 
Se-nmormântează-n caos întins fără de fine, 
Zburând negre şi stinse surpatele lumine. 


Văd caosul că este al lumilor săcrii, 
Că sori mai pâlpâi roșii gigantice făclii 
Şi-apoi se sting. — Nimicul, linţoliul se întinde 
Pe spaţiuri deșerte, pe lumile murinde! 

Moartea şi pieirea sunt percepute ca un eveniment negativ, 
nefiind vorba de o apocatastază/ de o restaurare platonic-orige- 
nistă sau de o Nirvana din religia budistă, în care extincţia este 
concepută ca un fapt pozitiv, ci „caosul este al lumilor săcrii”: 
haosul sau nimicul este un sicriu care închide, întemnițează 
viaţa, o suspendă. Însă posibilitatea aceasta a nimicirii totale a 
universului este aici o viziune demonică, propagată de sugestia 
demonului, după cum se înţelege din poemul respectiv — vom 
vedea și noi ceva mai târziu. 

Atât în Mortua est!, cât şi în Mureşanu, viziunile cataclismic- 
apocaliptice sunt declanșate de o dramă profundă petrecută în 
existenţa celui care gândește aceste situaţii. În Memento mori, de 
asemenea, evenimentele se produc pe un fundal spiritual dra- 
matic. Scrisoarea 1 are, aşadar, antecedente poetice în care tot acest 
spectacol eshatologic este generat de zguduiri interioare, nefiind, 
prin urmare, rezultatul unei gândiri științifice indiferente şi înde- 
lungate. 

În Scrisoarea 1, pare că viziunea eshatologică este urmarea 
unor conștiincioase calcule matematice, fără legătură cu drama 
spirituală a umanităţii sau cu drama personală a unei persoane/ 
a unui personaj. Mortua est! şi poemele manuscrise amintite ne 
demonstrează însă că poetul a ajuns la această elaborare trecând 
prin cataclisme interioare și văzând în această eshatologie pro- 
iecţia unor realităţi lăuntrice ale umanităţii în faza ei finală. 

Scrisoarea | 


Privitor la Scrisoarea I, am elaborat în trecut un comentariu 
destul de lung şi de complex, care se cuprinde într-un capitol 
vast din teza noastră doctorală“” (ar putea alcătui singur o carte 
întreagă), ce studiază relaţia lui Eminescu cu opera Sfântului 
Antim Ivireanul și cu literatura română veche, în general. L-am 
reprodus mai sus în capitolul despre Eminescu și Antim... 

În primul rând, am arătat acolo pe larg de ce cred că luna 
eminesciană este echivalentul romantic-poetic al Soarelui dum- 
nezeiesc+% — „Soarele divin” sau „greul Soare” din Memento mori. 


% Capitol publicat sub forma a mai multe articole, aici: 
https://www.teologiepentruazi.ro/2015/01/12/scrisoarea-i-1/, 
https://www.teologiepentruazi.ro/2015/01/16/scrisoarea-i-2/, 
https://www.teologiepentruazi.ro/2015/01/22/scrisoarea-i-3/, 
https://www.teologiepentruazi.ro/2015/01/28/scrisoarea-i-4/, 
https://www.teologiepentruazi.ro/2015/02/11/scrisoarea-i-5/, 
https://www.teologiepentruazi.ro/2015/02/19/scrisoarea-i-6/, 
https://www.teologiepentruazi.ro/2015/02/20/scrisoarea-i-7/, 
https://www.teologiepentruazi.ro/2015/02/24/scrisoarea-i-8/. 
Comentariile au intrat în cartea mea, Epilog la lumea veche, vol. I. 2, 
ediția a doua, Teologie pentru azi, Bucureşti, 2015, 

cf.  https://wwwi.teologiepentruazi.ro/2015/05/16/epilog-la-lumea- 
veche-i-2-editia-a-doua/, p. 481-555. 

%7 A se vedea: Gianina Picioruş, Antim Ivireanul: avangarda literară a 
Paradisului. Viața şi opera, Leologie pentru azi, București, 2010, p. 390-408, 
413-419, cf. https://www .teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

%5 [Sfântul] Varlaam, Opere, ed. cit., p. 168-169: „Soarele lumi- 
neadză cu strălucirea sa în toate câte-s pre supt ceriu și tuturor tinde 
strălucirea sa. Așea și Domnul nostru lisus Hristos, direptul Soare [Soarele 
dreptății], lumina cea neapusă, strălucirea cea veacinică, lumineadză pre 
toţi câți vin cătr-Însul, nu numai trupul, ce și sufletul”. 

Ea este simbol al luminii dumnezeiești care încă mai stră- 
lucește, ca o lună în noaptea care a cuprins lumea în epoca 
modernă, în care „e apus de Zeitate și-asfinţire de idei” (Memento 
mori). Ulterior, în cercetările noastre, am descoperit o identificare 
apropiată ca sens în opera lui Zilot Românul”. Am mai spus, în 
comentariul meu anterior, că există două geneze în Scrisoarea 1 și, 
de asemenea, două înserări tipologice în opera eminesciană, una 
cu semnificații cosmogenetice pacifice și alta cu sens dramatic 
eshatologic. Şi că gândirea dascălului nu este întru totul coin- 
cidentă cu cea a poetului. Comentariul acesta l-am gândit cândva 
între 2007-2008 și l-am introdus în teza doctorală, pe care am 


4 „O semnificaţie alegorică identică a fost acordată lunii de către 
poetul Zilot Românul (Ștefan Fănuţă), înaintea lui Eminescu. În poemul 
Cântec românesc jalnic, el precizează într-o notă că «Pronia [divină] să 
înțălege aici prin lună». Contextul poetic este cel al unei plângeri funebre: 
Romane, romane! Dulce frățior,! Nu cânta-n organe,/ Ci-ntr-al tău glăscior./ Şi 
cântă mai jalnic,/ Că te ştie toți/ Cum erai de falnic,/ Ș-acum între morți.! S-auză 
și luna, Că ea te-au dorit,/ Cum să-ți ţii cununa! Te-au povățuit./ Numai, 
dragă frate, Sfatul ei cel sfânt,/ Fiind pacinic foarte,/ Nu-ţi iasă din gând./ Aşa, 
0, romane,! Dulce frățior,/ Ascultă, sârmane,/ Sfat mântuitor..., vezi Zilot Ro- 
mânul (Ştefan Fănuţă), Opere complete, ediţie îngrijită, studiu introductiv, 
note, comentarii și indici de Marcel-Dumitru Ciucă, Ed. Minerva, Bucu- 
reşti, 1996, p. 210-211. 

Ne întrebăm dacă versurile Soarele și luna/ Mi-au ținut cununa, din 
Miorița, nu au sensul indicat de Zilot Românul şi dacă nu cumva iden- 
tificarea (în anumite situaţii) soarelui și a lunii cu lumina/ puterea 
dumnezeiască creatoare şi proniatoare era frecventă și purtătoare a unei 
semnificații vechi şi încă binecunoscute în a doua parte a secolului al 
XVIII-lea și poate şi mai târziu, în perioada pașoptistă (când Alecsandri 
prelucrează Mioriţa). Eminescu putea neîndoielnic descoperi sau deduce 
această simbolistică”, cf. Gianina Maria-Cristina Picioruș, Eminescu și 
literatura română veche. Universalism, vizionarism şi imagistică literară, 
Editura Universităţii din București, 2013, p. 284, n. 801. 

A se vedea şi volumul anterior al Istoriei de faţă. 

susținut-o un an mai târziu. În cele ce urmează, doresc să duc 
mai departe aprofundarea exegetică. 

Prezenţa în Scrisoarea 1 a pasajelor care poetizează geneza și 
eshatologia a aprins imaginaţia criticilor literari. Acest poem nu 
este însă, în principal, despre geneza și eshatologia lumii. Cele 
două subiecte amintite constituie, de fapt, probleme secundare, 
ele apar în planul al doilea al rațiunii care domină aceste versuri. 

Pe Eminescu nu l-a preocupat să ajungă la o relatare cât mai 
exactă a evenimentelor cosmogonice sau eshatologice. În centrul 
poemului stă altceva: polemica dintre poet şi filosof. Filosoful/ 
dascălul vrea răspunsuri definitive şi categorice — însă răspun- 
suri teoretice: spuneam altădată5* că dascălul e purtat de gând 
(„într-o clipă-l poartă gândul îndărăt cu mii de veacuri”) ca să 
înțeleagă cosmogeneza, pe când Luceafărul e „gând purtat de 
dor”, care cunoaște prin experienţă, iar nu prin filosofare, cele 
referitoare la subiect. Dascălul crede că poate ajunge la cu- 
noaştere doar prin puterea excepțională a minţii (și chiar ajunge, 
în bună măsură)”! şi că va fi elogiat de toate secolele care vor 
urma pentru munca şi devotamentul lui în a căuta filonul ade- 
vărului. În realitate, însă, poetul este autorul cugetărilor funda- 
mentale în acest poem, el fiind şi cel ce restaurează adevărul 
despre posteritatea „dreaptă”. Căci polemica esenţială este cu 
pretenţia dascălului de a rămâne nemuritor prin posteritatea 
recunoscătoare. În acest punct, Eminescu se dezice de Dante și 
contrazice secole întregi în care gloria literară sau filosofică au 





500 A se vedea: 

https://www.teologiepentruazi.ro/2008/10/07/eminescu-si- 
ortodoxia-cosmogeneza-xxi/. 

51 „Precum trupul fără suflet este mort, aşa și sufletul fără puterea 
minții este nelucrător”, cf. Sfântul Antonie cel Mare, Învățături despre viața 
morală a oamenilor, în Filocalia, vol. |, tradusă din grecește de Pr. Stavr. Dr. 
Dumitru Stăniloae, Tipografia Arhidiecezană, Sibiu, 1946, p. 27. 

fost considerate fundamentul nemuririi. În Divina Comedie există 
locuitori ai Infernului care...se bucură de posteritatea faimei. 
Eminescu rupe lanţul secular al acestor impresii. El învățase foar- 
te bine, din cărțile vechi pe care le consumase printr-o lectură 
asiduă și profundă, că cel mai mare rău este iluzia deşartă. lar 
Scrisoarea l e un duel cu oricine ar încerca să zidească această 
iluzie. 

Tema poeziei nu este geneza sau eshatologia lumii. Tema 
poeziei este: deșertăciunea deșertăciunilor. Un subiect pe care 
Eminescu l-a examinat de multe ori, din diferite unghiuri. Pano- 
rama deşertăciunilor e, de altfel, şi titlul unui vast poem emines- 
cian, pe care Călinescu l-a reintitulat Memento mori. 

Deşi trăiește în plină epocă modernă, Eminescu este un 
Ecclesiast, este un alter-ego al poetului Ecclesiastului, un înțelept 
care scrie în versuri, ca odinioară Solomon, și care vede sfârșitul 
tuturor lucrurilor: moartea. „Geniul morții” e superior tuturor 
geniilor lumii. Geniile pot fi robi „la același șir de patimi” cu 
neghiobii. Însă, pe toți, „deopotrivă-i stăpâneşte raza ta şi geniul 
morții”. Acesta este și versul final al poemului, care cimentează 
întreaga construcţie de gânduri și reflecții. 

Dascălul/ filosoful vede mental o întreagă desfășurare de 
evenimente care alcătuiesc cosmogeneza și eshatologia. El e prin 
excelență narativ, expozitiv. Poetul are darul metonimizării: el 
reduce toată narațiunea cosmogonică şi eshatonică la două sim- 
boluri fundamentale: „raza” și „geniul morţii”. „Raza” zideşte 
un imperiu de lumină („imperiul unei raze”) în care se joacă 
„pulberea”, adică tot ceea ce există și care este praf şi cenușă, 
umbră și vis (a spus-o Scriptura și au repetat-o toţi autorii pa- 
tristici, cărţile Bisericii şi scriitorii literaturii române vechi): 
„universul cel himeric”. „Geniul morţii” strică iluziile umane, 
„muşunoaiele de furnici” adunate cu obstinată şi vană părere de 
sine. Cu alte cuvinte, moartea e o idee genială a lui Dumnezeu. 

Aceasta este definiția morţii, pe care o dă Eminescu. Moartea 
năruie orice urmă de impresie bună de sine a omului. 

Cugetarea la moarte e un apel insistent în toată literatura 
religioasă ortodoxă: 


„Adu-ţi aminte adeseori de moartea ta, și nu vei greși 
mult lui Dumnezeu”? [este, de fapt, apoftegma Sfântului 
Antonie cel Mare]. 


„Adu-ţi amente că veri muri”55. 


„Mai cu de-adins însă, aceasta în toată vremea şi peste 
tot ceasul din minte și din chitială [socoteală, rațiune] să nu- 
ți iasă, adecă: «Născutu-m-am, muri-voiu, muri-voiu şi ia- 
răși înviia-voiu, înviia-voiu şi la strașnica și driapta dum- 
nedzăiască giudecată a ieși [a ajunge] îmi iaste». [...] Și 
precum dară când te vei naște n-ai știut, așe când vei muri 
nu vei şti 50%. 


„Când viu ești, să fii ca mortul, ca [atunci] când vii [vei] 
muri să înviedzi”5B. 


„Aducerea aminte de moarte e un suspin de fiecare 
ceas. [...] Aducerea aminte de moarte să se culce cu tine și 
să se scoale cu tine. [...] Să ne aducem aminte repede de 
moartea noastră”. 


502 Învățăturile lui Neagoe Basarab către fiul său Theodosie, op. cit., p. 224. 

5% [Sfântul] Varlaam, Opere, ed. cit., p. 272. 

504 Dimitrie Cantemir, Divanul, ed. cit., p. 110-111. 

5% Idem, p. 82. 

5% Sfântul loan Scărarul, Scara, traducere, introducere și note de Pr. 
Prof. Dr. Dumitru Stăniloae, Ed. IBMBOR, Bucureşti, 1992, p. 156, 234, 277. 

Și exemplele pot continua le nesfârşit. Este bine cunoscută, 
în spaţiul ortodox, mai ales maxima Sfântului Vasile cel Mare: 
„Adevărata filosofie este cugetarea la moarte”*”. Poetul care și-a 
însușit această filosofie îl corectează, prin urmare, pe filosof, 
pentru că „rari sunt cei care au învăţat până la capăt filosofia 
privitoare la lume”58. Pentru Eminescu: 


„Moartea, [după] cum înţelepciunea este echilibrul 
gândirei, [aşa și ea] este echilibrarea esistenței. Ea [moartea] 
este înțelepciunea vieţii, rezultatul final a toată munca și 
osteneala noastră; cine gândește des că are să moară, acela-i așa 
d înțelept (s. n.)'5. 


„Geniul morţii”...Diferenţa între filosof și poet este că pri- 
mul încearcă să decripteze simbolurile profetice („noaptea- 
adâncă-a veciniciei el în șiruri o dezleagă”), pe când al doilea e 
interesat mai degrabă de contemplarea acestor simboluri, de 
contemplarea tainelor dumnezeiești, nu de descifrarea lor. Între 
contemplare și cunoașterea de tip raționalist este o diferență pe 
care poetul o precizează în altă parte: „În viaţa mea — un rai în 
asfinţire -/ Se scuturau flori albe de migdal; /.../ În van cat 
întregimea vieții mele/ Și armonia dulcii tinereţi;/ Cu-a tale lumi, 
cu mii de mii de stele,/ O, cer, tu astăzi cifre mă înveţi; /.../ 
Lipseşte viaţa acestei vieți” (O,-nțelepciune, ai aripi de ceară!). 





Prima traducere a cărții a fost făcută de către Sfântul Varlaam pe 
când era Monah la Mănăstirea Secu, înainte de a ajunge Mitropolit al 
Moldovei. 

57 O repetă şi Sfântul loan Damaschin: „Filosofia iarăși iaste gândire 
la moartea cea de voi[e] și la cea firească”, cf. Sfântul loan Damaschin, 
Logica, ed. 1826, reeditată în 2012, op. cit., p. 39. 

5% Sfântul loan Scărarul, Scara, op. cit., p. 393. 

5% M. Eminescu, Opere, XV, ediţie inițiată de Perpessicius, p. 25. 

Chiar în istoria Greciei antice, poetul deosebeşte două eta- 
pe, cea de-a doua aparținând filosofiei raționaliste care „ai stins 
ochiul Greciei antice,/ Secat-ai braţul sculptorului grec /.../ Căci 
glasul tău urechea noastr-o schimbă;/ Pierdută-i a naturii sfântă 
limbă” (O,-nțelepciune...). Această periodizare o regăsim şi în 
Memento mori: o Eladă primară, poetică, vatră a legendelor, cu 
peisaje fastuoase, în care „Înserează şi apune greul soare-n văi 
de mite. /.../ Codrii aiurează negri sub a stelelor povară”, se înal- 
ță „copaci monastici”, iar „frunzele toate își comunică misteruri./ 
Surâzând, clipind ascultă ochii de-aur de pe ceruri”... - o 
comunicare cosmică pe care o înțelege „cine are-urechi s-audă” 
—, după care urmează o a doua etapă, al cărei simbol fundamental 
este filosoful sceptic: „Palid stă cugetătorul, căci gândirea-i e în 
doliu:/ Acel semn ce îl propagă el în taină nu îl crede”. 

Dascălul din Scrisoarea 1, care „într-un calcul fără capăt tot 
socoate și socoate” este o variantă a filosofului raționalist/ sceptic 
din Memento mori. Înţelepciunea lui este cea pe care o dezavuează 
poetul: „O, cer, tu astăzi cifre mă înveţi” (O,-ntelepciune...). De 
aceea, în Scrisoarea 1, înțelegerea poetului e încriptată în metafo- 
rele peisajelor de natură sublunare. 

Legat de faptul, comunicat anterior, că luna preia semnifica- 
ţia Soarelui dumnezeiesc, ne-a reținut atenţia și un scurt frag- 
ment din Biblia 1688, tainic-alegoric și care are și un pregnant 
caracter poetic: 


Luna după numele ei iaste, 
crescându-se minunat întru primenire, 
vas teberilor întru [î]nălţime, 
întru întărirea ceriului strălucind. 
Frumuseţea ceriului — 
slava stelelor, 
podoabă luminând întru ceale înalte — 

Domnul. 


(Înţ. lui Iis. Sir. 43, 9-11) 


De asemenea, în unele imne ortodoxe, Fiul și Cuvântul lui 
Dumnezeu, Creatorul lumii, mai este numit şi raza Tatălui: 


„Unule Născător al Unuia, Părinte al Fiului cel Unul- 
Născut, şi unele Fiule al Unuia, lumină și raza luminii” ...510. 


„Vedeţi, vedeţi că Eu sunt Dumnezeu, Cel mai înainte 
de facerea tuturor şi mai înainte de întemeierea cerului și a 
pământului; și știu toate, ca Cel ce sunt tot în Tatăl şi pe 
Dânsul tot Îl port întru Mine. Cu cuvântul am făcut cerul și 
pământul, că eram împreuncă cu Tatăl, și cu cuvântul port 
toate, ca un Cuvânt și Înţelepciune, putere şi chip, îm- 
preună-locuitor și întocmai lucrător. Cine a pus vremile? 
Cine păzește veacurile? Cine hotărăște și împreună mișcă 
toate? Fără numai Cel ce este fără început, pururi împreună 
cu latăl, ca raza în lumină” 5. 


Luna aceasta eminesciană nu este romantică, în sensul 
edulcorat al termenului, nu este un simplu element de decor, 
creator de atmosferă, așa cum s-a crezut multă vreme. lar pa- 
sajele inițiale ale poemului nu sunt o simplă introducere în tema 
genezei. Raza lunii este esenţială, este făcătoare de viaţă. Înainte 
ca universul să vină întru ființă, era „un întuneric ca o mare făr- 
o rază”, iar după momentul creaţiei, „lumea asta-ntreagă e o cli- 


510 Triodul, ed. 2000, ed. cit., p. 239. 
511 Idem, p. 555-556. 

pă suspendată /.../ în imperiul unei raze, /.../ Avem clipa, avem 
raza, care tot mai ține încă.../ Cum s-o stinge, totul piere”... . 

„Raza ta şi geniul morţii”: luna este un personaj esenţial în 
poem, care „stăpâneşte” toate destinele umane: „Lună tu, stă- 
pân-a mării, pe a lumii boltă luneci /.../ Şi pe toţi ce-n astă lume 
sunt supuși puterii sorții/ Deopotrivă-i stăpâneşte raza ta şi 
geniul morţii!”. Marea şi lumea sunt sinonime în literatura noas- 
tră veche, iar Eminescu a preluat această contopire de simboluri: 
„glasul lumei, glasul mărei se-mpreună-n infinit” (Memento 
mori). Peste această mare a lumii lunecă luna şi o stăpâneşte. 
Lumina lunii care străbate toată creaţia și gândirea umană este 
simbolul luminii dumnezeiești creatoare. Ea strălucește peste 
toată creaţia pe care a adus-o întru ființă, reprezentată metonimic 
de „pustiuri”, „codri”, „mare” şi de „țărmurile“ lumii locuite (cu 
„palate şi cetăți”): 


Lună tu, stăpân-a mării, pe a lumii boltă luneci 
Şi gândirilor dând viaţă, suferinţele întuneci; 
Mii pustiuri scânteiază sub lumina ta fecioară, 
Şi câți codri-ascund în umbră strălucire de izvoară! 
Peste câte mii de valuri stăpânirea ta străbate, 
Când plutești pe mișcătoarea mărilor singurătate! 
Câte ţărmuri înflorite, ce palate și cetăți, 
Străbătute de-al tău farmec ţie singură-ţi arăţi! 


Numai un sfert din această lume aparţine societăților uma- 
ne. Trei sferturi (pustiurile, codrii și marea) aparţin universului 
nerațional, dar care comunică și răspunde luminii ei prin raţiu- 
nile sădite în acest cosmos de Rațiunea și Logosul care l-a creat: 
pustiurile „scânteiază sub lumina ta fecioară” (lumină fecio- 
relnică, curată, sfântă, pură, creatoare de lumi), codrii „ascund în 
umbră strălucire de izvoară”, iar singurătatea mărilor e mișcată 

de plutirea luminii sale (Peste câte mii de valuri stăpânirea ta 
străbate,/ Când plutești pe mișcătoarea mărilor singurătate!”). 
Scânteierile pustiurilor, strălucirea codrilor și mișcarea mărilor, 
care îşi agită singurătatea, însufleţite toate de străbaterea refle- 
Xivă a lunii, reprezintă răspunsul de lumină al unei lumi care a 
fost creată să fie lumină, ieșind dintr-un „întuneric ca o mare făr- 
o rază”. 

Dumnezeu Îşi plimbă privirea stăpânitoare peste creaţia Sa 
și creația Îi răspunde! Creaţia tresaltă şi luminează ca răspuns la 
impulsurile cognitive neoprite ale harului care o păstrează întru 
ființă („raza care tot mai ţine încă”). Cele iraționale se pătrund 
de rațiunile strălucitoare ale Raţiunii. Frumuseţea ireprimabilă a 
cosmosului este dată de capacitatea lui de comunicare cu Zidi- 
torul său, de străbaterea lui până în adâncurile lui, insesizabile 
ochiului și rațiunii umane (cunoscute doar de Creator), de către 
razele harului dumnezeiesc, care îi provoacă scânteierea şi stră- 
lucirea, mișcarea lăuntrică intensă. Încât pare că universul ira- 
țional este străluminat de o conștiință de sine care strigă cu 
freamăt de codri și cu glasuri de valuri și mărturiseşte că el este 
creația acestei Lumini care îl străbate până la temelie, care îi 
luminează raţiunile sale cele nevăzute. 

Plimbarea aceasta a Luminii peste întreaga creatură e tipo- 
logică, pentru că reactualizează simbolic un tipar primordial, 
când „Duhul lui Dumnezeu Se purta pe deasupra apei'517/ 
Ilvevua Ozov Enecpegero Erăvuw mov vbarogs/ Spiritus Dei fere- 
batur super aquas (Fac. 1, 2 cf. LXX şi VUL). În versurile lui 
Eminescu, pare că rărunchii acestui cosmos se aprind simțind 
prezenţa Creatorului, deși este format din pustiuri, codri şi miş- 
cătoarea singurătate a mărilor. 


52 A se vedea traducerea Pr. Dr. Dorin Octavian Picioruș: 
https://www.teologiepentruazi.ro/2011/08/18/facerea-cap-1/. 

Singurătatea universului irațional se raționalizează. Sau, 
cum spune poetul în altă parte: „simte-a lui singurătate”. Căci 
peste tot în poezia lui Eminescu, lumina lunii are această înzes- 
trare harică: „lată lacul. Luna plină,/ Poleindu-l, îl străbate;/ EI, 
aprins de-a ei lumină,/ Simte-a lui singurătate“ (Lasă-ţi lu- 
mea...); „Pădurea lin suspină și prin frunzele uscate/ Rânduri, 
rânduri trece-un freamăt” și „singuratece izvoare fac cu valurile 
larmă”, „de când codrul, dragul codru, troienindu-și frunza 
toată, / Își deschide-a lui adâncuri, faţa lunei să le bată” (Călin 
(file din poveste)); „Şi la orice pas el face, codrul simţitor răsună/ 
Şi prin mrejile de frunze glasuri trec ca o furtună,/ Căci o strună- 
i orice creangă și o limbă-i orice frunză./ Luna doar, trecând pe 
ceruri, voind codrul să-l pătrunză,/ Împle noaptea-i arămie cu 
mari dunge de omăt/ Pe sub cari, răscolite, fulger apele încet” 
(Călin Nebunul). 

Sunetele universului nu sunt zgomote nedefinite, ci voci 
cosmice ale raţionalităţii sale adânci, inseminate în el de Dumne- 
zeu, prin care îşi simte singurătatea5!*. Traversat de lumina 
dumnezeiască creatoare și proniatoare (susținătoare întru ființă 
a tuturor făpturilor), cosmosul irațional devine sensibil: foșnește, 
freamătă (din frunze), face larmă (de izvoare şi de valuri ale 
mării), scânteiază, strălucește, fulgeră chiar, când apele (râuri, 
izvoare) devin fulgere de lumină. Universul se aprinde de lu- 
mină, chiar dacă își simte, concomitent, singurătatea. Pentru că 





515 La fel se întâmpla şi cu Luceafărul pătimașş la întâlnirea cu neantul 
patimilor sale: deși universul nu suferă de tendința spre păcat, nefiind 
rațional, atunci când este aprins de har, și el își simte singurătatea, nede- 
săvârșirea în fața lui Dumnezeu, lipsa de fundament ontologic în sine 
însuși. 

A se vedea comentariul nostru anterior: 

https://www.teologiepentruazi.ro/2014/12/02/luceafarul-8/. 

Şi: https://www.teologiepentruazi.ro/2014/12/04/luceafarul-9/. 

nu poate creatura să nu simtă diferența incomensurabilă dintre 
ea și Creatorul ei, Care e veșnic. Singurul veșnic. Căci 


„cerul și cerul cerului lui Dumnezeu, oceanul și pă- 
mântul se cutremură când Domnul le cercetează” (Înţ. lui 
lis. Sir. 16, 19, Biblia 1988). 


Iar acest lucru exclude panteismul pe care alţii au susținut 
că l-au putut identifica în opera eminesciană. Astfel se manifestă 
universul sub aripile luminii dumnezeiești, care îl acoperă și îl 
stăpânește. Care îl străbate cu raza sa fină și totodată răscolitoare. 
Pământul (nelocuit), mările și pustiurile răspund lunecării lumi- 
nii de lună. În ceea ce priveşte pământul locuit/ societatea uma- 
nă, acesta va face subiectul unei întinse dezbateri cu sine însuși a 
poetului, care va urma. Toate acestea le cugetă poetul după ce 
„cu gene ostenite sara suflu-n lumânare”. Se stinge lumina 
lumânării și se aprinde lumina cugetării. lar „luna”, adică Dum- 
nezeu care a dat viaţă făpturii, dă viaţă și gândirii creaturilor Sale 
raționale: „gândirilor dând viață, suferinţele întuneci”. Care su- 
ferinţe? Cele pe care le-a numit mai sus: „Ea din noaptea amin- 
tirii o vecie-ntreagă scoate/ De dureri, pe care însă le simțim ca-n 
vis pe toate”. Viața gândirii îndulcește suferinţele vieții. 

Însă „vecia de dureri” nu-i aparţine poetului, ci este a lumii. 
Şi pe aceasta nu creatorul poemului și-o amintește, ci Creatorul 
lumii, Care știe şi poartă această „vecie de dureri” ale oamenilor. 
„Ea [luna] din noaptea amintirii o vecie-ntreagă scoate/ De 
dureri”: Dumnezeu e participativ la suferința umană. Toate du- 
rerile lumii le-a luat asupra Sa, pentru ca noi să le „simțim ca-n 
vis” și nu la reala lor intensitate. Sintagma aceasta o putem găsi 
şi în Vieţile Sfinților. Astfel, Sfântul Mucenic Tirs/ Tirsos, fiind 
torturat multă vreme pentru ca să-şi lepede credinţa, „el ca într- 
un vis cu răbdare primind rănile ce i se dădeau, se ruga către 

Dumnezeu, Care usucă adâncurile şi topește munţii cu privirea 
Sa”5!11. Nu este acesta singurul loc în care Eminescu se raportează 
la Dumnezeu ca la Cel ce participă la viața făpturilor Sale ra- 
ționale. În Memento mori avem multe versuri enigmatice care ne 
comunică alegoric această realitate: 


Soarele priveşte galben peste-a morţii lungă dramă /.../ 
Pe Sion templul se sparge... 


Sau ghicit-aţi vreodată ce socoate-un mândru soare 
Când c-o rază de gândire ține lumi ca să nu zboare, 
Să nu piardă-a lor cărare, să nu cadă-n infinit? 
Zvârcolindu-se aleargă [planetele] turburate şi rebele 
Şi să frâng-ar vrea puterea ce le farmăcă pre ele 
Şi s-alerge-ar vrea în caos de-unde turburi au ieşit. 
Vecinicia cea bătrână, ea la lumi privea uimită. 

Mii de ani cugetă-n mite la enigma încâlcită... 


Dumnezeu priveşte uimit cum oamenii, veacuri și milenii 
de-a rândul, închid taina Sa („enigma”) în mituri (false). Priveşte 
uimit lumile „turburate şi rebele”, care „să frâng-ar vrea puterea 
ce le farmăcă pre ele”, adică puterea harului Său — iar în Scrisoarea 
I, țărmurile, palatele şi cetăţile sunt străbătute de farmecul lunii 
(„Câte ţărmuri înflorite, ce palate și cetăți,/ Străbătute de-al tău 


[77 


farmec ție singură-ți arăţi!”). Dumnezeul lui Eminescu este Dum- 
nezeul Ortodoxiei, Care nu e distant față de oameni şi de lumea 
pe care a creat-o. Nu S-a retras în transcendenţa Sa și nu e indi- 


ferent faţă de creatura Sa. De aceea, „Ea [luna, ca simbol al Dum- 


514 Vieţile Sfinților pe luna decembrie, op. cit., p. 271. Traducerea 
românească este după Sfântul Simeon Metafrastul. 

nezeirii] din noaptea amintirii o vecie-ntreagă scoate/ De dureri, 
pe care însă le simţim ca-n vis pe toate”. 

Şi dacă lumina lumânării se stinge, în schimb, lumina con- 
templativă a minţii poetului, străbătută şi ea de farmecul luminii 
divine, cercetează lumea întreagă, cugetând despre soarta oame- 
nilor. Într-o variantă: „Revarsă luna plină duioasa ei văpae/ Din 
noaptea amintirii ea mii de doruri scoate/ Dar dulce li-i durerea, 
ca "n vis le am pe toate /.../ Câţi numa 'n clipa aceasta de raza ta 
atinşi/ De gânduri felurite se simt adânc cuprinși?”%5. 

EI, poetul, este cel inspirat să cugete asupra universului și a 
condiției umane. El își reprezintă mental paradigme umane ilus- 
trative pentru diferite categorii sociale și intelectuale, de pe toate 
treptele societății: „începând la talpa însăși a mulțimii omenești/ 
Şi suind în susul scării pân' la frunţile crăiești”. Numai că înălți- 
mea rangului social nu corespunde neapărat cu cea a rangului 
spiritual. Există regi care fac planuri de stăpânire a lumii şi există 
săraci care nu știu cu ce își vor stăpâni foamea. Dar există şi regi 
ai spiritului care sunt săraci, precum dascălul. Ceea ce ne înfăți- 
şează poetul, prin aceste portrete, nu este altceva decât o panora- 
mă a deșertăciunilor umane (expusă în alt fel decât în Memento 
mori), Şi în care, în definitv, se înscrie inclusiv gândirea dascălu- 
lui, chiar dacă el e un geniu care e în stare să-și reprezinte înce- 
putul şi sfârşitul lumii: 


Vezi pe-un rege ce-mpânzeşte globu-n planuri pe un veac, 
Când la ziua cea de mâne abia cuget-un sărac... 
Deși trepte osebite le-au ieșit din urna sorții, 
Deopotrivă-i stăpânește raza ta și geniul morții; 
La acelaşi şir de patimi deopotrivă fiind robi, 
Fie slabi, fie puternici, fie genii ori neghiobi! 


515 M. Eminescu, Opere, II, ed. Perpessicius, p. 203. 

Unul caută-n oglindă de-şi buclează al său păr, 
Altul caută în lume şi în vreme adevăr, 
De pe galbenele file el adună mii de coji, 
A lor nume trecătoare le însamnă pe răboj; 
Iară altu-mparte lumea de pe scândura tărăbii, 
Socotind cât aur marea poartă-n negrele-i corăbii. 


Iar colo bătrânul dascăl, cu-a lui haină roasă-n coate, 
Intr-un calcul fără capăt tot socoate şi socoate [...] 


Şirul patimilor cărora oamenii le sunt robi (exprimare 
evanghelică și filocalică: „Răspunse lor lisus: «Amin, amin zic 
voao, că tot acela ce face păcatul, rob iaste păcatului»”, In. 8, 34, 
Biblia 1688; „Liber este omul care nu slujeşte patimilor“'5!5) îşi gă- 
seşte în aceste versuri ilustrarea. 





516 Sfântul Antonie cel Mare, Învățături despre viața morală a oamenilor, 
în Filocalia, vol. |, tradusă din grecește de Pr. Stavr. Dr. Dumitru Stăniloae, 
Tipografia Arhidiecezană, Sibiu, 1946, p. 13. 

„Nu se cade să numești liberi, întru adevăr vorbind, pe boierii care 
sunt răi și desfrânaţi, căci aceştia sunt robi patimilor trupeşti. Liber și 
fericit este numai sufletul fără prihană şi izbăvit de cele vremelnice”, p. 7. 

„Dacă vrei, eşti rob patimilor; și iarăși dacă vrei, ești liber să nu te 
pleci patimilor, fiindcă Dumnezeu te-a făcut cu voie liberă”, p. 16. 

În interbelic, Nichifor Crainic îi scria lui Blaga o scrisoare, în care îi 
spunea că și-a redactat cursul de teologie mistică după lectura a câteva mii 
de pagini manuscrise (vechi) filocalice, strânse la un loc de un Călugăr, pe 
care însă Crainic nu le aprecia din punct de vedere lingvistic, din cauza 
limbii arhaice pe care el nu o considera în stare să definească foarte bine 
conceptele. Se poate ca acest lucru să-l fi determinat pe Părintele Dumitru 
Stăniloae să (re)traducă Filocaliile în limba română modernă. 

În orice caz, e posibil ca astfel de pagini filocalice să fi făcut și lectura 
lui Eminescu. Spre exemplu - după cum am sesizat în altă carte —, S. 
Paleologu-Matta a remarcat următoarea cugetare în scrierile lui Eminescu: 


509 


Îndărătul ei se citește dezaprobarea vehementă a poetului, 
care condamnă, în aceste personaje: slava deșartă sau vanitatea, 
lăcomia, dorința de mărire, trufia, iubirea de avuțţie, egoismul, 
nepăsarea față de aproapele care se trudește și piere nebăgat în 
seamă („Pe când alţii stând în umbră şi cu inima smerită/ Neştiuţi 
se pierd în taină ca și spuma nezărită”). Căutătorii de adevăr şi 
de înțelepciune sunt prea puțin reprezentaţi în acest muzeu al 
patimilor care e lumea. Există doar un personaj care „caută în lu- 
me și în vreme adevăr” — însă nu îl caută unde trebuie, căci lumea 
și vremea nu sunt depozitarele adevărului — și „bătrânul dascăl” 
socotitor, care încearcă să descopere adevărul prin socoteli/ cal- 
cule matematice. 

Dacă, în Memento mori, lanţul deşertăciunilor era urmărit 
cronologic, în curgerea evilor, aici este contemplat în caracterele 
umane, în zădărnicia cugetărilor lor. Perpessicius ne spune, de 
altfel, că primele idei și încercări poetice care aveau să se contu- 
reze, ulterior, în viziunea Scrisorii 1, 


„aparțin mai toate, ca atmosferă, Poemului deşertă- 
ciunilor [Panoramei deșertăciunilor, adică poemului Memento 
mori] [...]. Aceste materiale au dealtminteri tiparul metric al 
Poemului şi sunt, sub raportul ideilor, variațiuni pe aceeași 
temă a deșertăciunilor sau a geniului morții, care prezidă 
peste toate”. 


„Gândirea divinizează sufletul”, cf. S. Paleologu-Matta, Eminescu și abisul 
ontologic, cuvânt înainte de N. Steinhardt, Ed. Ştiinţifică, București, 1994, 
p. 20. Noi am găsit însă acest cuvânt la Sfântul Antonie cel Mare: „Mintea 
îndumnezeiește sufletul”, cf. Învățături despre viața morală a oamenilor, în 
Filocalia, vol. I, op. cit., p. 28. 

517 M. Eminescu, Opere, II, ed. Perpessicius, p. 174. 

Despre deşertăciunea umană a citit îndeajuns Eminescu în 
cărţile vechi, iar noi am oferit, de-a lungul timpului, destul de 
multe și de edificatoare exemple pentru a nu mai insista prea 
mult asupra subiectului şi de data aceasta. Reamintim doar câ- 
teva rânduri dintr-un psalm, în traducerea Sfântului Dosoftei: 


„lată, cu palma măsurate puseş|i] dzâlele meale şi 
statul mieu ca o nemică denaintea ta. Însă toate sânt deșertă- 
ciune, tot omul ce-i viu. Dară amu, cu chipul îmblă omul, însă 
zadar să învăluiaște [în valurile lumii]. Adună grămadă [de 
averi] şi nu ştie cui o strânge. [...] Şi topiș [, Doamne,] ca 
painjina sufletul lui [al omului], că, dară, în zadaru-i tot omul. 
[...] Că nemearnic [străin] sânt eu la Tine și călătoriu [pe 
pământ] ca și toți] părinţii miei!” (Ps. 38, 7-11, 16-18, Psal- 
tirea de-nțăles). 


Gâldi propune, pentru una dintre primele ciorne ale poe- 
mului, care constă în versuri pe tema morții stăpânitoare, să 
plecăm de la premisa că Eminescu s-a inspirat din poemul Viața 
lumii al lui Miron Costin5*8. 

Revenind la „şirul de patimi” zugrăvite de poet, menționăm 
că, în scrierile patristice şi filocalice, de asemenea, Eminescu a 
putut afla, de nenumărate ori, denunțarea patimilor enumerate 
mai sus. Așa cum observam și altădată, dascălul însuși va fi pus 
în rândul celor care sunt robi ai patimilor, pentru că el crede în 
iluzia deșartă că posteritatea îi va răsplăti căutările. 

Efortul lui de cunoaștere priveşte către lauda oamenilor din 
viitor: „Vezi pe-unul care crede că are geniu, îşi leagă/ De- 
ace[a]stă ademenire viața lui întreagă -/ «De voiu muri — își zice 
— dar numele-mi să-l poarte/ Din gură 'n gură veacuri ducându'l 


518 [. Gâldi, Stilul poetic al lui Mihai Eminescu, op. cit., p. 303. 

mai departe»"5!?. Versurile de mai sus fac parte dintr-o variantă 
în care dascălul e Kant. Și, în mod evident, poetul se dezice de 
această părere deșartă, de aspiraţia la elogiile postume. Pentru că 
el nu-l fericește nici pe acesta, dar nici pe „jidovul” care „În şiruri 
nesfârșite el socotește mult/ Cât pește e în mare, cât grâu încape 
"n sac/ Şi "n câtă lână oare să pue-atât bumbac/ Halatu-i 
rupt...dar totuși pe degete-un brilant/ Acesta e un jidov iar cel 
de "ntâi fu Kant” 5%. S-ar părea că, în elaborarea finală, „bătrânul 
dascăl” împrumută trăsături de la ambele personaje ale variantei 
anterioare, pentru că este geniul care, precum Kant, gândește 
despre începutul şi sfârșitul lumii și așteaptă elogiile posterității, 
şi, totodată, „într-un calcul fără capăt tot socoate și socoate”, 
tremurând de frig în „halatul vechi”/ haina „roasă-n coate”. Însă 
poetul consideră pretenţiile ambilor drept patimi, căci: 


Ferice-mi pare acela, pe sine care-i domn 
Al cărui suflet totuşi se pare prins de somn 
Când graiul i s 'aude se pare un murmur 
Şi orbitor nu-i ochiu-i şi totuşi nici obscur 
O graţie armonic pătrunde-a lui mișcare 
EI nu cunoaşte patimi, nici bucurie mare”. 


EI nu are patimi mari și grele, ca cele invocate mai devreme, 
dar nu are nici bucurie mare în viaţă, pentru că bucuriile acestei 
vieți sunt deșarte — definiție care se apropie de portretul Lucea- 
fărului sau al lui Hyperion care rămâne „nemuritor şi rece” față 
de chemările pătimașe. 





519 Scrisoarea I, variantă, cf. M. Eminescu, Opere, II, ed. Perpessicius, 
Pi l97. 

> Idem, p. 196. 

st ldem, pe 197. 

Eminescu nu fericeşte, prin urmare, atât pe cel care scru- 
tează geneza şi eshatologia lumii, cât mai degrabă pe „acela, pe 
sine care-i domn”, adică pe cel care este stăpân pe sine, care are 
rațiunea stăpânitoare peste patimi. Căci 


„raţiunea ne face vrednici să ne numim oameni. [...] 
Sufletul rațional caută să fugă de calea neumblată, de în- 
gâmfare, de mândrie, de înșelăciune, de pizmă, de răpire [a 
bunurilor altora] și de cele asemenea”. 


„Mintea [creată de Dumnezeu] e un lucru ușor şi fără 
răutate, care [insă] lesne se ia după năluciri şi anevoie se 
reține de la nălucirile nelegiuite [gândurile și imaginațiile 
patimilor de multe feluri], dacă nu are gândul stăpânitor peste 
patimi, care să o împiedice necontenit și să o ţină în frâu'”55. 


Poetul apreciază, deci, pe cel care „se pare prins de somn”, 
care pare altora că trăieşte în vis (şi care simte durerile lumii „ca- 
n vis”), iar nu în lumea lor practică/ pragmatică. lar Eminescu ne 
va spune, la sfârşitul poemului (varianta finală), că luna „în pro- 
pria-ne lume ea deschide poarta-ntrării”, făcând ca dorurile și 
durerile vieţii reale să fie resimţite, ele, ca vis („Și din noaptea 
amintirii mii de doruri ea ne scoate/ Amorţită li-i durerea, le 
simțim ca-n vis pe toate”). Cu alte cuvinte, dezvoltarea uni- 
versului gândirii aplanează/ amorţeşte durerile lumii concrete, 
provoacă astenia suferințelor. Eminescu nu spune, precum, mai 
târziu, Camil Petrescu: „Câtă luciditate [...] atâta dramă”, ci 





52 Sfântul Antonie cel Mare, Învățături despre viața morală a oamenilor, 
în Filocalia, vol. I, op. cit., p. 6-7. 

5% Sfântul Isihie Sinaitul, Către Teodul, în Filocalia, vol. IN, ediţia a II- 
a, traducere, introducere și note de Pr. Prof. Dr. Dumitru Stăniloae, Ed. 
Harisma, Bucureşti, 1994, p. 94. 

susține că luciditatea diminuează drama, pentru că mintea care 
înțelege suferințele şi cauzele lor (adică patimile sufletești) se 
linişteşte treptat prin cugetarea adâncă la raţiunile lumii și prin 
îndepărtarea de patimi. Însă aceasta este o cugetare isihastă, care 
Îl are pe Dumnezeu ca temei și învăţăturile filocalice, fără de care 
adâncirea în a gândi cauzele durerilor lumii nu ar produce decât 
şi mai multă suferinţă și chiar totală deznădejde. Dacă Eminescu 
ar fi fost un sceptic și un nihilist (deşi el a scris articole împotriva 
scepticismului modern și contemporan *), care ar fi considerat 
că nu există niciun sens în univers și că toate sunt absurde, atunci 
n-ar fi resimțit durerile lumii „ca-n vis”, pentru că nimic în lume 
nu poate vreodată amortiza greutatea înfiorătoare a unei astfel 
de gândiri și simțţiri. 

Faptul că „e vis al nefiinţii universul cel himeric” are alt 
sens, pe care l-am decriptat anterior în comentariul nostru inserat 
în teza de doctorat și inserat aici, în paginile unui capitol anterior. 
Așa-zisul nihilism al poetului n-ar putea să vadă atâta revărsare 
de strălucire, frumusețe și lumină asupra lumii, dacă ar consi- 
dera-o cu totul absurdă, destinată în integralitate neantului. 
Nimicul este subsolul ontologic al universului pe care numai 
raza dumnezeiască îl susţine întru ființă. Totodată, neantul îl for- 
mează patimile umane, născătoarele durerilor perpetue în aceas- 
tă lume. De aceea, poetul nu este de acord nici cu vanitatea care 
speră la aplauze din partea oamenilor, pentru adâncimea cuge- 
tării. Pentru că oamenii care nu au aceeaşi adâncime de cugetare 
nu pot să aprecieze ceea ce nu înțeleg şi de aceea nu se cuvine a 


54 Precum cel din 4 decembrie 1888, apărut în Fântâna Blanduziei. A 
se vedea M. Eminescu, Opere, XIII, ed. întemeiată de Perpessicius, p. 330- 
331. Aici se exprimă Eminescu împotriva pesimismului lui Schopenhauer 
și vorbeşte despre „o goală și stearpă frazeologie” a lui Hegel, susținând 
că: „Literatura și artele sunt chemate [aşa]dar să sanifice inteligenţele de 
această boală psicologică a scepticismului”. 

aștepta de la ei răsplătire. lar „cel ce cultivă virtuțile pentru slava 
deșartă vădit este că şi cunoștința o cultivă pentru slava de- 
şartă”*5. 

Portretul bătrânului dascăl prezintă, așadar, două trăsături 
esențiale: dezinteresul față de cele materiale și preocuparea de a 
dezlega tainele lumii prin operaţii matematice complexe: 


Iar colo bătrânul dascăl, cu-a lui haină roasă-n coate, 
Într-un calcul fără capăt tot socoate şi socoate 
Şi de frig la piept şi-ncheie tremurând halatul vechi, 
Îşi înfundă gâtu-n guler și bumbacul în urechi; 
Uscăţiv aşa cum este, gârbovit și de nimic, 
Universul fără margini e în degetul lui mic, 


Căci sub fruntea-i viitorul şi trecutul se încheagă, 

Noaptea-adânc-a veciniciei el în șiruri o dezleagă; 

Precum Atlas în vechime sprijinea cerul pe umăr 
Așa el sprijină lumea și vecia într-un număr. 


Obsesia numărului ne determină să considerăm că ar putea 
fi un filosof pitagoreic sau platonician (l-am și asemănat cu filo- 
soful sceptic din Memento mori). Având în vedere că dascălul 
acesta asumă, cum spuneam, trăsăturile unor personaje prefi- 
gurate în variante, precum „jidovul” sau Kant, perspectiva pe 
care el o „încheagă” privitor la începutul și sfârșitul universului 
este una sincretistă. Ea conține, după cu am arătat și altădată, 
multe elemente care aparțin cugetării creștine, dar și concepții 
străine de Creștinism, între care inechivocă este cea a întoarcerii 
lumii „în noaptea neființii”. 





55 Sfântul Maxim Mărturisitorul, în Filocalia, vol. II, tradusă din 
greceşte de Pr. Stavr. Dr. Dumitru Stăniloae, Tipografia Arhidiecezană, 
Sibiu, 1947, p93: 

Dascălul gândește asistat de razele „lunii”, care îi insuflă 


puterea cugetării: 


Pe când luna strălucește peste-a tomurilor bracuri, 
Într-o clipă-l poartă gândul îndărăt cu mii de veacuri, 
La-nceput, pe când ființă nu era, nici neființă, 

Pe când totul era lipsă de viaţă și voinţă, 

Când nu s-ascundea nimica, deși tot era ascuns... 

Când pătruns de sine însuşi odihnea cel nepătruns. 


Fu prăpastie? genune? Fu noian întins de apă? 
N-a fost lume pricepută şi nici minte s-o priceapă, 
Căci era un întuneric ca o mare făr-o rază, 
Dar nici de văzut nu fuse şi nici ochi care s-o vază. 
Umbra celor nefăcute nu-ncepuse-a se desface, 
Şi în sine împăcată stăpânea eterna pace!... 


Dar deodat-un punct se mișcă...cel întâi și singur. lată-l 
Cum din chaos face mumă, iară el devine Tatăl... 
Punctu-acela de mișcare, mult mai slab ca boaba spumii, 
E stăpânul fără margini peste marginile lumii... 


De-atunci negura eternă se desface în fășii, 
De atunci răsare lumea, lună, soare și stihii... 
De atunci și până astăzi colonii de lumi pierdute 
Vin din sure văi de chaos pe cărări necunoscute 
Şi în roiuri luminoase izvorând din infinit, 
Sunt atrase în viață de un dor nemărginit. 


Faptul — binecunoscut — că Eminescu s-a inspirat, cu acest 
prilej, şi dintr-un imn vedic (Rig-Veda, X, 129: Imnul creațiunii), 
nu înseamnă că în versurile de mai sus avem expusă o perspec- 

tivă indiană asupra genezei lumii. Din păcate, au existat comen- 
tatori ai textului eminescian care au insistat irațional de mult 
asupra acestui aspect. Credem că, dacă poetul ar fi dorit cu 
adevărat să reproducă, în versurile sale, concepţia cosmogonică 
vedică, atunci nu ar fi fost de nimic împiedicat să-l identifice pe 
dascăl cu un înţelept indian. Ceea ce Eminescu nu a făcut în 
niciuna dintre variantele poemului. 
Suntem de acord cu G. Călinescu, că 


„Eminescu a găsit în acest imn al creaţiei [vedic] o 
sugestie [poetică] mai puternică, însă atâta tot, căci versurile 
lui cuprind imagini atât de adânc personale”. 


Dascălul este, însă, un personaj care încearcă să rezume/ să 
chintesenţieze, întrucâtva, înțelepciunea lumii. Gândirea lui ape- 
lează la textele mai multor sisteme religioase şi filosofice — aşa 
cum va face Mircea Eliade mai târziu. Ba putem spune că, în ma- 
re măsură, optica lui nu este indiană (nici brahmană și nici 
budistă), ci poate fi subsumată gândirii creștine. Faptul însuși de 
a începe relatarea cosmogenezei prin cuvintele: „la-nceput”, 
denotă impregnarea de perspectiva biblică. Iar situaţia primor- 
dială evocată: „la-nceput /.../ ființă nu era, nici neființă” nu con- 
trazice dogma ortodoxă. Conceptele de ființă şi neființă se pot 
referi la cele create. Şi, întrucât ele nu erau, se poate spune că 
„fiinţă nu era, nici neființă”. Sau se pot referi la Dumnezeu, 
Creatorul lumii. Căci, întrucât acesta este deasupra conceptelor, 
iarăși se poate spune că „ființă nu era, nici neființă”. 

Motivul pentru care Eminescu a preluat idei din imnul 
vedic este acela că, acolo, relatarea în termeni poetici începe mai 
înainte de a veni întru ființă lumea. Sfânta Scriptură începe de la 


6 G. Călinescu, Opera lui Mihai Eminescu, vol. II, Ed. Hyperion, 
Chișinău, 1993, p. 9%. 


517 


momentul creării pământului, de către Dumnezeu -— ca centru al 
universului. Însă nu spune nimic despre starea de dinaintea adu- 
cerii acestuia la existenţă, ci doar se poate deduce despre Creator 
că este Atotputernic și Atotbun. 

Revelația lui Dumnezeu este treptată în Sfânta Scriptură". 
Din Vechiul Testament aflăm, pe rând, numeroase atribute și 
numiri ale lui Dumnezeu, cât şi faptul că EI a făcut lumea din 
nimic/ din neființă (Înţ. lui Sol. 11, 17: „a toată putearnica Ta 
mână, care și lumea au zidit den lucru fără de chip [din ceea ce nu 
există]?%”; II Macab. 7, 28: „Rogu-te, fiiule, căutând la ceriu și la 
pământ și ceale dentru eale toate văzându-le, să cunoști că, de 
unde n-au fost le-au făcut pre eale Dumnezău” — cf. Biblia 16885%. 

Abia în Noul Testament ni se revelează faptul că: „De- 
nceput [la-nceput] era Cuvântul şi Cuvântul era cătră Dumnezău 
şi Dumnezău era Cuvântul. [...] Toate pren El s-au făcut; și fără 
de El [nu] s-au făcut niceuna [din cele] carea s-au făcut” (In. 1, 1- 
3, Biblia 1688). lar Cuvântul lui Dumnezeu a făcut lumea /a-nceput 
și El este „Domnul păcii” (Is. 9, 5, Biblia 1688), Care apoi S-a 
născut Prunc în iesle. De asemenea, conform definiţiilor apofa- 
tice ale Sfinților Părinţi ai Bisericii, despre Dumnezeu, în mod 
corect și concret, nu se poate spune că este nici ființă, nici ne- 
fiinţă, nici că este, nici că nu este: 





7 Mulţumesc soțului meu, Pr. Dr. Dorin Octavian Picioruș pentru 
explicaţiile pe care ni le-a oferit în acest sens. 

525 LXX: E& AuOgpov/ din cea fără de chip. VUL: ex materia invisa/ din 
materie nevăzută Linvizibilă] Înţ. lui Sol. 11, 18). Poate de aceea Sfântul 
Sofronie Saharov de la Essex a spus că nimicul este materia/ materialul din 
care creează Dumnezeu. 

59 Spune şi Sfântul Neagoe Basarab: „Și să foarte cuvinte să-L slă - 
vești și să-L măreşti neîncetat, cu glas necurmat și cu cântări nepărăsite 
[pe Dumnezeu], ca pre Cela ce ne-au făcut și ne-au scos din-tuneric la 
lumină și den neființă în ființă (s. n.)”, cf. Învățăturile lui Neagoe Basarab..., 
op. cit., p. 125. 

„«EL este ființă și non-ființă, este pretutindeni și nică- 
ieri; are nenumărate nume și nu poate fi numit; este în per- 
manentă mişcare şi totodată nemișcat; este absolut totul și 
nimic din ceea ce este» [Sfântul Dionisie Areopagitul]. În 
fața acestei relități, concepte ca «ființă» sau «Dumnezeu» — 
acesta din urmă luat în sensul filosofic de Cauză primară — 
își pierd semnificația, căci Dumnezeul Scripturii este «mai 
presus de ființă» (vregovorog) și mai-mult-decât-Dum- 
nezeu (vr£o0zog). Supraființimea Sa, la rândul său, nu 
poate fi asimilată unei ființe sui generis, căci Dumnezeu ar 
fi transcendent acestei supraființialități (Avrov rov vre- 
QOVOLOV AVOVTECOVOLGWG ATIELOWG VrEpEXWwV) [«fiind infi- 
nit transcendent suprafiinţialităţii ca fiind transcendenţa în 
sine»]); Fiinţa dumnezeiască este absolut unică și inexpri- 
mabilă”5%. 


Definiţii pe care Eminescu este foarte probabil să le fi cu- 
noscut, sub o formă sau alta, din cărțile vechi cu conţinut pa- 
tristic, pe care le-a citit cu nesaț...Astfel încât afirmaţia că „la- 
nceput /.../ ființă nu era, nici neființă” poate fi acceptată ca 
ortodoxă, acest la-nceput putând fi înțeles și în manieră ioaneică, 


5% John Meyendorff, O introducere în studiul vieții şi operei Sfântului 
Grigorie Palama, traducere din limba franceză de Măriuca și Adrian 
Alexandrescu, studiu introductiv și traducere din limba greacă de Marius 
Portaru, Ed. Nemira, Bucureşti, 2014, p. 399. 

Iar Sfântul Maxim Mărturisitorul (exegetul operei Sfântului Dionisie 
Areopagitul), afirmă: „Cel ce vrea să cunoască pe Dumnezeu în mod 
afirmativ din afirmări face Cuvântul trup, neputând să cunoască pe 
Dumnezeu drept cauză din altă parte decât din cele văzute şi pipăite. lar 
cel ce vrea să-L cunoască în mod negativ prin negaţii face Cuvântul duh, 
cunoscând cum se cuvinte pe Cel supranecunoscut, ca pe Cel ce era la 
început Dumnezeu și era la Dumnezeu, dar nu din ceva din cele ce pot fi 
cunoscute”, cf. Filocalia, vol. Il, op. cit., p. 181. 


519 


ca indicând nu începutul timpului şi al lumii, ca în geneza vechi- 
testamentară, ci, de fapt, pe Cel care era mai înainte de început, 
de începutul lumii. Atunci era doar „cel nepătruns”, „eterna 
pace”, iar cele ce încă nu erau în-ființate nu au putut fi martore 
la ceea ce era atunci sau la aducerea lor întru fiinţă: „N-a fost lu- 
me pricepută și nici minte s-o priceapă /.../ nici de văzut nu fuse 
şi nici ochi care s-o vază”. Atunci „nu s-ascundea nimic” — pentru 
că nu era decât Dumnezeu și nu avea, încă, căreia dintre creaturi 
să îi fie cunoscut sau necunoscut —, „deși tot era ascuns”: uni- 
versul în întregime era ascuns în Dumnezeu, în planul Său de a 
crea lumea sau El era ascuns față de cele ce aveau să fie. 

„Cel nepătruns” — pe care niciun ochi îngeresc sau omenesc 
nu-L poate cunoaște în esența Sa — era „pătruns de sine însuși” și 
„eterna pace” era „în sine împăcată”. Sau, așa cum precizează 
dogmaticile creştine: Dumnezeu Își era suficient Sieşi, fiind Ab- 
solutul absolut desăvârşit. Verbele asociate acestor definiții sunt, 
de asemenea, întru totul ortodoxe: „odihnea” şi „stăpânea” („pă- 
truns de sine însuşi odihnea cel nepătruns /.../ în sine împăcată 
stăpânea eterna pace”). 

Despre odihna lui Dumnezeu ni se vorbeşte în Scriptură: „și 
odihni Dumnezău a şaptea zi de toate faptele [creaţiile] Lui [pe] 
care [le-]Jau făcut” (Fac. 2, 2, Biblia 1688). Se poate spune, însă, şi 
că „cel nepătruns”, care „odihnea”, reprezintă o exprimare ale- 
gorică pentru a denumi repaosul sau neființa de care, la un mo- 
ment dat, i se făcuse sete și Luceafărului („Mi-e sete de repaos”), 
pentru că, într-un poem publicat postum, Ca o făclie, aflăm aceste 
versuri pline de dramatism (şi care readuc în actualitate jelania 
lui lov, cap. 3, având legătură cu tema deșertăciunilor): „Ferice 
de aceia ce n-au mai fost să fie,/ Din leagănul cărora nu s'a durat 
sicrie /.../ De-a pururi pe atâţia câţi fură cu putinţă:/ Numele lor 
e nimeni, nimic a lor ființă./ Ei dorm cum doarme-un chaos 

pătruns de sine însuși,/ Ca cel ce' n visu-i plânge, dar nu-și aude 
plânsu-și”*!. 

Însă nici această interpretare nu neagă viziunea creștină, cu 
care nu vine în contradicţie afirmaţia că, înainte de a fi aduse 
întru ființă cele ce sunt, era o „lipsă de viaţă şi voință” care nu 
poate fi precizată conceptual prea bine, neputând fi numită nici 
„fiinţă”, dar nici „nefiinţă”, ca și cum ar fi existat ceva care s-ar fi 
numit neființa. Pe de altă parte, nu este neapărat ca semnificația 
„haosului pătruns de sine însuși”, care se regăseşte în poemul La 
o făclie, să fi tost reprodusă întocmai în varianta finală a Scrisorii 
[. Astfel de alternanţe ale semnificaţiilor nu sunt deloc neobişnu- 
ite pentru opera lui Eminescu. 

Călinescu remarca și el contradicţia semnificaţiilor aceluiaşi 
concept în variante: 


„«cel nepătruns», interminabil, este aci [când] Demiur- 
gos: «Căci unul erau toate și totul era una,/ De plânge 
Demiurgos, doar el aude plânsu-și...», aci [când] antiteza 
lui, Chaosul: «Pe atunci domnea doar unul când tot era 
repaos,/ O umbră a nefiinţii căreia îi zicem Chaos»"5%. 


Chiar Negoiţescu - care a asociat cele două semnificații pe 
care Călinescu le considera inasociabile și care admira cele două 
versuri din poemul Ca o făclie rămas în manuscris („Ei dorm cum 
doarme-un chaos pătruns de sine însușşi,/ Ca cel ce'n visu-i 
plânge, dar nu-și aude plânsu-și”), în detrimentul expresiei fina- 
le din Scrisoarea 1 — aprecia că versul „«Când pătruns de sine 





551 M. Eminescu, Opere, IV, ed. Perpessicius, p. 387. Fragmentul inter- 
ferează ideatic foarte mult cu o variantă a Scrisorii 1. 
52 G. Călinescu, Opera lui Mihai Eminescu, vol. Il, op. cit., p. 100-101. 

însuși odihnea cel nepătruns» e mai abstract, mai gândit, mai 
concentrat teoretic”5%5, faţă de variantele în ciornă. 

El nu considera aceasta a fi un beneficiu pentru poezie, însă 
afirmația sa5% se întâlneşte întrucâtva cu opinia noastră, aceea că 





5 Ion Negoiţescu, Poezia lui Eminescu, op. cit., p. 25. 

54 De altfel, considerăm că Negoiţescu ajunge cu speculația mult 
prea departe, asociind versuri disparate din bucăţi poetice manuscrise 
care nu reprezintă decât avântări lirice şi ideatice ale poetului, fără a fi 
închegate într-o structură compactă/ finală. Negoiţescu admiră versuri 
rupte cu totul din context, nedesăvârșite ca perspectivă poetică, pe care le 
singularizează într-un mod nepermis pentru o exegeză obiectivă, şi din 
care el deduce întregul proces vizionar eminescian. 

Astfel, de la versul „Ca cel ce'n visu-i plânge, dar nu-și aude plânsu- 
și”, din poemul postum Ca o făclie, asociat cu „De plânge Demiurgos, doar 
el aude plânsu-şi”, dintr-o variantă bruionară a Scrisorii I, Negoiţescu sare 
la concluzia că „plânsul intern al cosmosului poate fi socotit un fel de 
fenomen originar al poeziei lui Eminescu” (p. 24), ceea ce reprezintă o 
extrapolare de nesusținut prin semnificația și importanţa versurilor în an- 
samblul poeziei eminesciene, dar care devine o idee căreia criticul îi 
conferă o amploare cu totul exagerată în eseul său, ajungând să fie pivotul 
întregii sale perspective asupra liricii lui Eminescu: „Un cosmos, ce 
ascunde în sine plânsul demiurgului care l-a creat, nu poate fi el însuși 
decât plângere și de aceea îngerii-stele plutesc în propriul lor plâns [?!], în 
undele de lacrimi amare de lacrimi ale azurului, sau descind, oglindindu- 
se și pătrunzând adânc în marea de amar a naturii terestre” ...etc., încât 
„poezia se naşte din viziunea acestui somn înecat de plâns” (p. 110). 

Considerăm că poziţia lui Călinescu este mai echilibrată în acest 
punct, acesta observând tatonările poetice ale lui Eminescu din caietele 
sale și neputând să-i acorde vreuneia dintre ele valoare de imagine domi- 
nantă în opera eminesciană. 

Impresia noastră este că Negoiţescu a încercat să suprapună, în mod 
forțat, sentimentul negativ al poeziei germane, al ereziilor gnostice și al 
„misticii” oculte peste fiorul poetic eminescian, care are alți germeni și alte 
surse. Credem că patosul tristeții din poezia germană l-a pătruns mai mult 
pe Negoiţescu decât pe Eminescu şi la fel teoriile cosmogonice sau cosmice 

formularea din Scrisoarea le mai mult decât probabil să fi căpătat 
o altă semnificaţie, în funcţie de context — care e sensibil diferit 
decât cel al poemului Ca o făclie, chiar dacă au un izvor comun. 

Stăpânirea Păcii eterne seamănă, însă, cu cea a lunii, „stă- 
pân-a mării” lumești: „deopotrivă-i stăpânește raza ta şi geniul 
morții”. Această „eternă pace” ar putea fi un corespondent al 
„eternei mile” Care S-a născut în iesle, din poemul Dumnezeu și 
om: „adevărul” născut „în tavernă” și „în umilință”. Un psalm, 
în traducerea lui Dosoftei, zice: 


„A Tale sânt ceriurile și al Tău iaste pământul, lumea 
și plinul ei [...]. Mila şi Adevara vor nainte mearge înnaintea 
feaţii Tale” (Ps. 88. 12,15, Psaltirea de-nțăles). 


Despre această „eternă milă”, în Rugăciunea unui dac se 
spune: „El este moartea morții și învierea vieţii!/ Şi el îmi dete 
ochii să văd lumina zilei,/ Şi inima-mi împlut-au cu farmecele 
milei”. Ne întrebăm, deci, dacă nu cumva „eterna milă” este și 
„eterna pace”. Şi tindem să credem că da. Căci tot El este și 
„Domnul păcii” (Is. 9, 5, Biblia 1688). 

Am citat altădată observaţia lui Mihai Rădulescu, aceea că 
nefiinta însăşi este un termen care aparține lui Antim Ivireanul și 
limbii bisericeşti. Adăugăm aici și opinia lui lon Rotaru — în 
contextul discuţiei despre textul genezei în Palia de la Orăştie şi 
Biblia de la Bucureşti —, că „realizarea fiorului cosmogonic, în 
Scrisoarea IL” nu s-a putut face 


„decât prin apelul la sonorităţile atât de specifice, 
ample şi solemn evocatoare la modul profetic, ale textului 
biblic, la cuvintele vechi, cuprinzătoare de abstracţiuni 


ale ereticilor valentinieni și ale lui Paracelsus l-au influențat mai degrabă 
pe el decât pe poet. 

poetice care impun emoții înalte: început, ființă, neființă, duh, 
ape, cer, întuneric, lumină, viață, voință, mare, pământ ş. a. m. 


d.55%5. 


Am arătat și eu, în repetate rânduri, faptul că versul „Fu 
prăpastie? genune? Fu noian întins de apă?” nu reprezintă decât 
o interogaţie retorică, „prăpastie” și „genune” având, aici, semni- 
ficația din psalmii lui Dosoftei, aceea de abis de ape sau „noian 
de apă”: 


„La-nceput feace Dumnădzău ceriul și pământul. lară 
pământul era nevădzut și netocmit şi-ntunearec dzăcea 
deasupra prăpăștii |abisului oceanic] şi Duhul lui Dumnă- 
dzău Să purta deasupra apei”5%; 

„Încongiuratu-m-au prăpastea  |marea], mormânt 
chitul îm[i] fu”5%; 

Domnul adună „ca-n foale apele mării, puind în vis- 
tearele prăpăștii” (Ps. 32, 7, Psaltirea de-nțăles); 

„Vădzură-Te apele, Dumnedzăulle], vădzură-Te apele 
şi să-mfricoșară, spăimântară-să prăpăștile, cu mulţime de 
sunete de ape” (Ps. 76, 15-16, Psaltirea de-nțăles); 





5 Jon Rotaru, O istorie a literaturii române. Vol. 1. De la origini până la 
Epoca Luminilor, ediţia a l-a revăzută și adăugită, Ed. Porto-Franco, Galaţi, 
1994, p. 115. 

55 Dosoftei, Paremiile preste an (laşi 1683), ediţie critică, studiu in- 
troductiv, notă asupra ediţiei, note și glosar de Mădălina Ungureanu, Ed. 
Universităţii „Alexandru loan Cuza” din lași, 2012, p. 105. 

În Biblia 1688: „De-nceput au făcut Dumnezău ceriul și pământul. 
lară pământul era nevăzut și netocmit. Și întunearec zăcea deasupra pres- 
te cel fără de fund, şi Duhul lui Dumnezău Să purta deasupra apei” (Fac. 
1, 1-3). 

57 Dosoftei, Paremiile preste an (laşi 1683), op. cit. supra, p. 236. 

„Carii deştind [coboară] în mare în corabii, făcând lu- 
crare într-ape multe, aceia vădzură lucrurile Domnului și 
miratele [minunile] Lui în genune” (Ps. 106, 23-24, Psaltirea 
de-nțăles); 

„Preste luciu de genune! Trec corăbii cu minune” (Ps. 103, 
109-110, Psaltirea în versuri). 


Dosoftei a găsit, pentru psalmii versificați, atât „prăpastia”, 
cât mai ales un corespondent genial, „genunea”, pentru a denu- 
mi adâncul/ abisul mării, care altfel, în româna veche, era tradus 
printr-o sintagmă care nu suna deloc bine: „fără-fundul'5%. 
Astfel, el însuși a realizat această conversie terminologică, tre- 
când de la simpla traducere a Psaltirii la versificarea ei: „Toate 
câte vru Domnul feace în ceriu şi pre pământ, în mări şi prin toate 
fărăfundurile” (Ps. 134, 6, Psaltirea de-nțăles)* a devenit „Toate 
ce vru Domnul a le face,/ Pre pământ și-n cer, le-au fapt cu pace/ 
În mări și pre ape la toată genunea”... (Ps. 134, 9-13, Psaltirea în 
versuri). 


5 Spre exemplu, la Coresi, Cuvântul Domnului „adună ca foalele 
apele măriei, puni în ascuns fără-fundure” (Ps. 32, 7), cf. Coresi, Psaltirea 
slavo-română (1577), op. cit., p. 143. 

Dosoftei a schimbat pe fără-fundure cu prăpăștii, pentru că încă din 
Psaltirea de-nțăles avea această tendinţă, de a elimina locuţiunile sau sintag- 
mele limbii române „brudii” prin termeni care să precizeze riguros con- 
ceptele. 

5% Dosoftei traduce aici ca şi Coresi: „Toate câte vru Domnul feace 
în ceriu și în pământ, în mări și în toate fără-fundurele” (Ps. 134, 6), . 
Coresi, op. cit. supra, p. 553-554. 

Numai că Dosoftei, conform tendinței sale, a transformat locuţiunea 
fără-fundurele în substantiv: fărăfundurile. Ulterior, în Psaltirea în versuri, l- 
a înlocuit cu totul prin genune. 

Deşi era familiar cu opera lui Dosoftei, Gâldi oferă urmă- 
toarea interpretare: 


„“Fu prăpastie? genune? Fu noian întins de apă?» 
corespunde perfect celor trei principale teorii cosmogonice 
ale grecilor antici: la Anaximandru apare infinitul, numit 
ATTELQOv (cf. prăpastia); la Anaxagoras găsim genunea, adică 
materia eternă și inertă, animată doar de intervenţia 
spiritului, iar Thales considera apa ca materia cosmosu- 
i ea 


Cu toate că nu se poate nega faptul că Eminescu ar fi putut 
cunoaște teoriile amintite mai sus, credem că prăpastia şi genunea 
denumesc și la Eminescu ceea ce înseamnă la Dosoftei, iar nu 
apeironul sau „materia eternă şi inertă”. Și e important să ne 
oprim puţin aici, pentru că materia eternă de care aminteşte 
Gâldi este o concepţie proprie brahmanismului sau religiei eline, 
însă tocmai această concepţie nu apare în versurile lui Eminescu, 
unde se spune inechivoc că, la-nceput, nu a existat nimic, nici 
ființă, nici neființă, deci nu a existat o materie care să fie co-eternă 
cu Dumnezeu, din care Acesta să creeze lumea, ca în religiile 
păgâne. 

Răspunsul la întrebarea dacă, la-nceput, a existat cumva pră- 
pastie! genunel/ noian de apă este: „N-a fost lume pricepută şi nici 
minte s-o priceapă”. Aici nu e vorba de mintea lui Dumnezeu, ci 
de o minte din lume care să vadă creaţia. Lume care nu era încă 
adusă întru ființă. Așa încât interogaţia retorică poartă în sine 
mai degrabă un răspuns negativ: n-a existat o materie co-eternă 
cu Dumnezeu. Cei care susţin aceasta n-au fost de faţă la crearea 
lumii ca să poată spune cum s-au petrecut lucrurile, astfel că nu 


30 L. Gâldi, op. cit., p. 305. 

sunt credibili. Încât putem concepe ideea că dascălul, cu rațiunea 
sa, respinge mitologiile care propuneau existența unui abis de 
apă din veșnicie. 

Scriptura vorbește despre acest abis de apă, dar nu ca 
materie eternă, ci ca fiind oceanul care acoperea pământul pri- 
mordial, ambii (pământul şi oceanul) fiind creaţi de Dumnezeu 
din neființă. Despre această creație a pământului „deodată”, fără 
să fi existat altceva mai înainte, vorbesc și versurile lui Eminescu: 
„Dar deodat-un punct se mișcă...cel întâi și singur”. Vom arăta 
imediat de ce considerăm că acest punct este pământul. Am 
încercat de mai multă vreme să ne explicăm această enigmă din 
versurile poemului. Iniţial, am crezut că această viziune, a 
punctului care se naşte în cosmos şi devine Tatăl, contravine con- 
cepţiei creştine. Ulterior, am expus această ipoteză: 


„Punctul de mişcare ce se naşte primul în univers, «mult 
mai slab ca boaba spumii», nu este altceva decât pământul 
observat de la distanța demiurgică (utilizez un termen iubit 
de critică), dacă ne amintim că: «Pământul departe-ntr-un 
punct s-a contrage/ Căci lumi de departe în puncte se 
schimb» (În vremi de mult trecute). Centralitatea (şi prio- 
ritatea) terestră în univers reprezintă o concepţie biblic- 
ancestrală — primul capitol al Genezei se concentrează 
asupra lui și inclusiv crearea luminătorilor/ aștrilor cereşti 
(concepuțţi în ziua a patra, spre deosebire de pământ care 
este creat în ziua întâi) se face pentru a-l lumina pe el. Acest 
«punct /.../ mult mai slab ca boaba spumii» este «stăpânul 
fără margini peste marginile lumii», pentru că Eminescu îl 
proiectează ca pe un germene al universului, din care va 
încolţi viața. Versul «Cum din chaos face mumă, iară el 
devine Tatăl», interpretat mereu din prisma unei analize 
moderniste a poeziei, reprezintă, credem, o ipostaziere ale- 

gorică a genezei omului. El, omul, are mumă haosul, fiind 
creat din nimic (ex nihilo), precum întreg universul (II Mac. 
7, 28: «la cer şi la pământ căutând şi văzând toate cele ce 
sunt într-însele, să cunoști că din ce n-au fost le-a făcut pe 
ele Dumnezeu și pe neamul omenesc așijderea l-a făcut») 
și are drept Tată pământul, pentru că este zidit din pământ 
sau țărână (Fac. 2, 7: «luând Domnul Dumnezeu țărână din 
pământ, a făcut pe om»; 3, 19: «pământ ești și în pământ te 
vei întoarce»*2) — faptul că e scris cu majusculă reprezintă o 
reverberare hiperbolic-retorică a lui omnia vanitas, în care 
consistă tema Scrisorii I: omul alcătuit din nimic și din 
țărână, din pulbere și din haos — sau majuscula subliniază o 
concepție particulară a dascălului, pentru care Tatăl e pă- 
mântul. Sunt aserțiuni scripturale binecunoscute (mă refer 
la crearea omului din nimic și, respectiv, din lut), pe care 
Eminescu le-a citit sub zeci şi sute de forme în cărțile și 
manuscrisele vechi românești (şi, poate, nu numai acolo, 
dar în primul rând acolo)”5%. 


Altădată, având în vedere că acest punct este numit Tatăl, 
cu majusculă („lată-l/ Cum din chaos face mumă, iară el devine 
Tatăl”), am presupus chiar o interferenţă cu perspectiva teolo- 


1 Şi în Viața Sfinților Varlaam şi loasaf, manuscris cumpărat de 
Eminescu, citim că Dumnezeu este „Cela ce au lucrat lucrarea aceasta den 
ce n-au fost (s. n.)”, cf. ms. rom. B. A. R. 2769, f. 137v. 

2 Eminescu le reproduce, spre exemplu, în poemul Despărțire: «Şi 
când se va întoarce pământul în pământ /.../ Cântări tânguitoare prin 
zidurile reci/ Cerși-vor pentru mine repaosul de veci; /.../ Răsar-o vijelie 
din margini de pământ,/ Dând pulberea-mi țărânii»... 

%5 Gianina Maria-Cristina Picioruş, Eminescu şi literatura română 
veche, op. cit., p. 285-286. 

gică a lui Dante împrumutată din teologia lui Toma d' Aquino". 
Ceea ce nu ar fi lipsit de sens. 

Credem însă că am avut mai multă dreptate în explicaţia de 
mai devreme, pentru că am găsit o referință în acest sens într-o 
carte pe care Eminescu o citise şi care e Dogmatica Sfântului loan 
Damaschin: 


„Unii spun că pământul este sferic, iar alții că este 
conic. El este cu mult mai mic decât cerul, ca un punct spân- 
zurat în mijlocul acestuia. El va trece și se va schimba”5. 


Iar chaosul poate fi socotit sinonim cu nimicul (deși în cos- 
mogoniile eline era o materie amorfă primordială şi eternă, nu 
era neființă), tocmai pentru că Eminescu îl utilizează şi altădată 
cu acest sens, şi anume când Luceafărul cere dezlegarea de 
nemurire: „Din chaos, Doamne,-am apărut/ Și m-aș întoarce-n 
chaos.../ Şi din repaos m-am născut,/ Mi-e sete de repaos”. Așa 
încât „din chaos face mumă, iară el devine Tatăl” se poate in- 
terpreta foarte bine aşa cum am făcut-o în cartea amintită. 

„Punctu-acela de mișcare, mult mai slab ca boaba spumii,/ 
E stăpânul fără margini peste marginile lumii...”: e stăpân peste 
marginile lumii pentru că pământul a fost prima creaţie din uni- 
versul material. În Sfânta Scriptură ni se spune că „la început”, 
Dumnezeu a făcut „cerul și pământul” (Fac. 1, 1). Sfinţii Părinți 
consideră că „cerul” denumește Puterile spirituale, îngereşti. 
Astfel că întâia creație materială a lui Dumnezeu este pământul 
acoperit de ape. Acesta alcătuia, la început, întreg universul. 





544 A se vedea articolul meu de aici: 

https://www.teologiepentruazi.ro/2013/10/17/din-nou-despre- 
scrisoarea-i/. 

55 Sfântul loan Damaschin, Dogmatica, ediţia a III-a, traducere de Pr. 
D.[umitru] Fecioru, Ed. Scripta, București, 1993, p. 66. 

Acesta credem că este motivul pentru care versul eminescian 
susține că acest punct, pământul, se întindea „peste marginile 
lumii”. Totodată, acest stăpân „fără margini peste marginile 
lumii” este... „mult mai slab ca boaba spumii”. Și aici aflăm din 
nou explicaţii plauzibile în Scriptură şi în literatura noastră 
veche: 


„Căci ca plecarea den cumpene iaste toată lumea înain- 
tea Ta și ca picătura de roao cea de dimineaţă ce să pogoară 
pre pământ” (Înţ. lui Sol. 11, 23, Biblia 1688). 


Că zice Scriptura: «Domnul iaste Cela ce ţine în palma 
Sa ceriul și pământul, marea şi toate văzutele și nevăzutele» 
și «[în] sfințirea mâinilor Lui toată făptura iaste ca o picătură 
de apă într-un sad [într-o grădină]»"5%. 


„Și căutaţi, fraţilor, de vedeţi cum zice și Sfântul loan 
Zlatoust pentru această lume deșartă și de nimica, că zice 
aşa: «Că toată lumea aceasta stă înaintea lui Dumnezeu, ca 
cum stă o picătură de ploae în straşina unii case»". 


„Pentru a lumii aceştiia în dumnădzăiasca privală câ- 
tințe, frumos arată Avgustin: «Mai mică iaste (dzice) toată 
lumea în privinţa [în privirea/ în fața] lui Dumnădzău, decât 
picătura înaintea mării»"5%8. 


„Mult mai slab ca boaba spumii”... 





546 Învățăturile lui Neagoe Basarab..., op. cit., p. 139. 
“7 dem, p. 233, 
8 Dimitrie Cantemir, Divanul..., ed. cit., p. 121. 

În compunerea poetică a lui Miron Costin: „Ce nu petrece 
lumea și-n ce nu-i cădere?/ Spuma mării și nor supti cer tre- 
cătoriu'...(Viiața lumii). 

Puțin mai devreme, Eminescu vorbise despre cei care „ne- 
știuți se pierd în taină ca şi spuma nezărită”, iar Miron Costin 
scrisese și el, mai demult, despre omul „ca o spumă plutitoare” 
(Viiața lumii). Pământul primordial, stăpân „peste marginile 
lumii”, este „mult mai slab ca boaba spumii” în faţa Creatorului 
său. 

Mai departe: 


De-atunci negura eternă se desface în fășii, 
De atunci răsare lumea, lună, soare şi stihii... 
De atunci şi până astăzi colonii de lumi pierdute 
Vin din sure văi de chaos pe cărări necunoscute 
Şi în roiuri luminoase izvorând din infinit, 
Sunt atrase în viață de un dor nemărginit. 


Așa cum precizam și altădată, ordinea în care se prezintă 
venirea lumii întru fiinţă este biblică: „De atunci răsare lumea, 
lună, soare și stihii”. Scriptura afirmă că Dumnezeu a creat 
pământul în ziua întâi (Fac. 1, 1-2), în vreme ce aștrii cerești 
(„lună, soare”) au fost aduși la existenţă în ziua a patra (Fac. 1, 
14-19). 

„Cărările necunoscute” pe care vin lumile „din sure văi de 
chaos” sunt căile necunoscute ale lui Dumnezeu: 


„Pentru că nu-s sfaturile Meale ca sfaturile voastre, nici 
căile Meale ca căile voastre, zice Domnul. Ce în ce chip iaste 
depărtat ceriul de pământ, așa e depărtată calea Mea de 
către căile voastre şi cugetele voastre de la cugetul Mieu” 
(Is. 55, 8-9, Biblia 1688). 


SSă| 


„O, adâncime de bogăţie și de înțelepciune și de în- 
țelegere a lui Dumnezău! Câtu-s de necercetate judecăţile 
Lui şi de neurmate căile Lui” (Rom. 11, 33, Biblia 1688). 


Modul în care Dumnezeu a adus toate de la neființă la ființă 
și a făcut ca „negura eternă” şi „surele văi de chaos” să se plas- 
ticizeze și să devină „roiuri luminoase” de lumi este cu totul ne- 
cunoscut creaturilor Sale. 


„Pentru că cine au cunoscut gândul Domnului? Sau 
cine sveatnic [sfetnic] Lui s-au făcut?” (Rom. 11, 34, Biblia 
1688). 


Scriptura sugerează, omeneşte vorbind, doar un sfat între 
persoanele Sfintei Treimi, mai înainte de veci, spunând despre 
Hristos: 


„Căce Copil s-au născut noao, Fiiu și să deade noao, 
Căruia domnia să făcu preste umărul Lui, și să cheamă 
numele Lui: «Al marelui sfat Înger, minunat Sfeatnic, Dum- 
nezău tare, biruitoriu, Domnul] păcii, Părintele veacului 
celui viitoriu»” (Is. 9, 6, Biblia 1688). 


Această taină a zidirii lumii este a Lui: „N-a fost lume pri- 
cepută și nici minte s-o priceapă /.../ Dar nici de văzut nu fuse şi 
nici ochi care s-o vază”. „Dorul nemărginit” care atrage în viaţă 
lumile — pe lângă faptul că este o metaforă sublimă — credem că 
Îl indică în mod tainic pe Dumnezeu. Spuneam altădată că, în 
dialectul muntenesc, dor avea mai degrabă semnificaţia de durere 


532 


şi nu pe cea de dorință”. Cu sensul din urmă îl utiliza însă 
Dosoftei, în Psaltirea de-nțăles: 


„Doamne, cu puterea Ta să va veseli împăratul [...]. 
Dorul inemii lui, dat-ai lui” (Ps. 20, 2-3); 

„Doamne, naintea Ta [este] tot dorul mieu” (Ps. 37, 9); 

„Fericitu-i cel ce-ș[i] va împlea dorul său” (Ps. 126, 6); 

„Nu mă pridădi, Doamne, de la dorul mieu” (Ps. 139, 
9). 


A 


Biblia 1688 foloseşte termenul „pohtă/ poftă”, în toate aceste 
cazuri, în locul dorului. Încât putem spune că e foarte probabil ca 
Dosoftei să-i fi transmis dorul poetic lui Eminescu. 

Versurile următoare ale poemului nu par să aparțină dască- 
lului, deși această distanţare nu este semnalată grafic: 


Iar în lumea asta mare, noi copii ai lumii mici, 
Facem pe pământul nostru mușunoaie de furnici; 
Microscopice popoare, regi, oșteni și învățați 
Ne succedem generații și ne credem minunați; 


Muști de-o zi pe-o lume mică de se măsură cu cotul, 
În acea nemărginire ne-nvârtim uitând cu totul 
Cum că lumea asta-ntreagă e o clipă suspendată, 
Că-ndărătu-i şi-nainte-i întuneric se arată. 


Precum pulberea se joacă în imperiul unei raze, 
Mii de fire viorie ce cu raza încetează, 





549 A se vedea Dr. Gianina Maria-Cristina Picioruș, Studii literare, vol. 
I, Teologie pentru azi, București, 2014, p. 321-324, cf. 
https://www.teologiepentruazi.ro/2014/06/29/studii-literare-vol-1/. 

Astfel, într-a veciniciei noapte pururea adâncă, 
Avem clipa, avem raza, care tot mai ține încă... 


Cum s-o stinge, totul piere, ca o umbră-n întuneric, 
Căci e vis al nefiinţei universul cel himeric... 


În opinia noastră, deși poetul nu a făcut o pauză prin care 
să indice că aici avem de-a face cu un comentariu al său, inter- 
calat între episoadele care prezintă cosmogeneza și eshatologia, 
în viziunea dascălului, totuși, schimbarea tonului și a persoanei 
verbelor (care sunt acum la întâi plural: „noi copii ai lumii mici/ 
Facem”, „ne succedem”, „ne credem”, „ne-nvârtim” etc.) ne de- 
termină să opinăm că acestea nu sunt consideraţiile filosofului. 
Cu atât mai mult cu cât ele se înscriu în aceeși diatribă împotriva 
deşertăciunii, care-i aparține poetului. 

Referinţa la „microscopice popoare, regi, oşteni și învățați” 
este în legătură cu reflecția inițială a poetului, care vedea 
destinele umane stăpânite de raza lunii și de geniul morţii. Raza 
apare din nou, ca cea care susține lumile întru ființă. Pare a fi o 
simplă...rază, dar, în acelaşi timp, pentru univers, ea este un 
imperiu de lumină, în interiorul căreia întreaga lume este ca jocul 
unor fire de praf („precum pulberea se joacă în imperiul unei 
raze”). Prin urmare, raza nu doar că aprinde lumile gândirii, dar 
aduce şi susține în existență universul propriu-zis. 

Într-o ciornă pregătitoare a poemului, Eminescu scria aceste 
versuri: 


Lumea — un cămătar mai este, ce-o râzândă mască poartă 
Ca să 'nșele pe or și cine — Dumnezeul cel proscris 
Își retrage-a sale raze dintr-o lume nomolită* 
Ei gândesc că el nu este. Ghiara rece și cumplită 

A demonilor n'o simte nimeni, nimeni apăsând 
Demonul deșertăciunii, al mărirei, al averei, 
Demonul crud şi [i]ronic al minciunei ş'a "nşelării 
În fie care din oameni mânile-și freacă râzând, 


Pentru ca, în varianta finală, să spună: „Avem clipa, avem 
raza, care tot mai ţine încă.../] Cum s-o stinge, totul piere, ca o 
umbră-n întuneric”... 

Mai sus, retragerea razei dumnezeieşti avea drept con- 
secință necredința și păcatele tot mai grele, pe când aici este 
vorba de o stingere care, dacă s-ar petrece, ar duce la pieirea 
umbrei care este lumea („Fum şi umbră sunt toate, visuri și 
părere” — Viiaţa lumii). Despre versul „Căci e vis al neființii 
universul cel himeric” am mai discutat și am explicat că nu există 
aici nicio neconcordanţă cu gândirea ortodoxă, pentru care viața 
este vis și părere, umbră și fum, în acord cu ceea ce spune 
Scriptura. Despre cerul-fum și oamenii care se vor destrăma tot 
ca un fum, se vorbește în Is. 51, 6: 


„Rădicațţi la ceriu ochii voştri și priviți la pământ jos, 
căce ceriul ca fumul s-au întărit și pământul ca o haină se va 
învechi; şi ceia ce locuiesc [pământul] ca aceastea vor muri 
[ca fumul și ca haina veche], și Mântuitoriul Mieu în veac 
va fi și direptatea Mea nu va lipsi” (Biblia 1688). 


Dar şi în Cartea românească de învățătură a Sfântului Varlaam 
este scris astfel: 
„Că a nimică altă nu să asamănă isprăvile noastre într- 
această lume, numai fumului. Și nu numai isprăvile noastre, 
ce și dzilele şi a[nlii și viaţa noastră, toate ca un fum trec”!. 


50 M. Eminescu, Opere, II, ed. Perpessicius, p. 180. 
51 Varlaam, Opere, ed. cit., p. 148. 

„Că şi Avraam ce s-au mărturisit că iaste țărână şi 
cenușe împotrivă lui Dumnedzău şi lov ca nește tină dzice 
că ne-au făcut [Dumnezeu] şi ca nește prah ne întoarce”52. 


Și în Învățăturile lui Neagoe Basarab: 


„Acum, trupule şi sufletul mieu, toată slava lumii 
aceștiia o am lăsat și mărețele și trufiia noastră o am părăsit 
şi să răsipiră de la noi ca un fum"55. 


Ne gândim dacă nu cumva aceste metafore biblice, care s- 
au transmis şi literaturii noastre vechi, i-ar fi putut sugera lui 
Eminescu imaginea pulberii care „se joacă în imperiul unei raze”. 
În alt poem, Eminescu scrie chiar că „viaţa-i fum” (În căutarea 
Șeherezadei). Universul himeric este universul celor care sunt robi 
„la același șir de patimi”. Ne amintim că ochii Luceafărului, 
atunci când dorea dezlegarea de nemurire și scufundarea în lu- 
mea celor deșarte, luceau „himeric,/ Ca două patimi”...Aşa încât 
nu e nimic contradictoriu în faptul că „universul cel himeric”, 
adică universul patimilor, este „vis al neființii”. Pentru că pati- 
ma/ răul este pecetea neființei asupra omului, şi în cuvintele 
Sfinților Părinţi, poate fi numită şi „vis al neființii”. 

La fel se poate înțelege și cugetarea Cezarului: „Că vis al 
morţii-eterne e viața lumii-ntregi” (Împărat și proletar). Sau 
următoarele strofe din Rime alegorice: 


Ce-i lumea asta mă întreb acuma: 
Au nebunit-au, sau domnește ciuma? 
De-acopăr moartea, ranele hidoase 
Cu râs, cu-amorul, cu beţii, cu gluma? 


der, pe 233, 
555 Învățăturile lui Neagoe Basarab..., op. cit., p. 342. 

„Ba nu — răspunse-atunci Şeherezade — 
Nu, nu îi vezi așa precum se cade; 
Viaţa lor un vis al morții este, 

Azi pradă ei, iar mâni ea o să-i prade. 


Ce afli-n lume? mii de generații. 
Popoare mândre sau obscure naţii 
Demult pieriră și pe-a lor cenușă 
Trăiește...cine?...ei! Înmormântaţii”. 


„Ce este viitorul? Trecutul cel întors/ E şirul cel de patimi 
cel pururea retors” (Ca o făclie...). 

„La același șir de patimi deopotrivă fiind robi”... (Scrisoarea 
D. 

Amprenta neființei, nedesăvârşirea este la originea patimi- 
lor degradante, dezumanizante și ele sunt o moarte eternă. De 
aceea: „Te obosește/ Eterna alergare” (Împărat și proletar): eterna 
alergare a acelorași împătimiri omeneşti după aceleași deșertă- 
ciuni lumești. „Ş-un gând te-ademenește:/ Că vis al morţii-eterne 
e viața lumii-ntregi”: aici nu e un gând constant sau o certitudine, 
ci un gând...ademenitor. 


Când știi că visu-acesta cu moartea se sfârșește, 
Că-n urmă-ți rămân toate astfel cum sunt, de dregi 
Oricât ai drege-n lume — atunci te obosește 
Eterna alergare...ș-un gând te-ademeneşte: 

Că vis al morțţii-eterne e viața lumii-ntregi. 


(Împărat şi proletar) 

Chiar dacă cineva vrea să accepte că acest gând ademenitor 
este profund sceptic și că l-ar fi ispitit chiar pe poet, trebuie totuși 
să recunoască faptul că Eminescu nu l-a enunțat niciodată ca pe 
o certitudine a sa, ca pe o cugetare personală cu valoare de ade- 
văr în care ar fi crezut necondiţionat, ci întotdeauna l-a remis 
unor personaje, precum cezarul sau dascălul din Scrisoarea 1. 
Scepticismul poetului nu reprezenta o filosofie de viaţă cinică, 
stoică sau schopenhaueriană, așa cum s-a afirmat în repetate 
rânduri, ci a fost provocat și permanent alimentat de situații 
existenţiale concrete şi de faptul că zelul său s-a lovit întotdeauna 
de inerția, oportunismul și caracterul meschin al celor care-l în- 
conjuraus*. 

Gherea a dezvoltat, de aici, teoria decepționismului, însă, 
atât Maiorescu, cât și Gherea au exagerat în mod nefast în carac- 
terizările lor: unul l-a înfățișat ca pe un idealist rupt de realitate 
care se complăcea în mizerie, iar celălalt ca pe un nefericit exclu- 
siv din cauza mediului și a condiţiilor existenţiale. Adevărul este 
că Eminescu nu filosofa detașat de realitate, ci era profund com- 
pătimitor cu suferința semenilor și implicat în viața socială și 
politică, suferind mai mult din cauza nedreptăţilor impuse altora 
decât pentru propria sa nefericire. În același timp, era un adânc 
cunoscător al filosofiilor lumii, de la cele mai vechi până la cele 





551 Jritarea și indignarea, cu trimiteri concrete, i-au scăpat uneori în 
versuri manuscrise, precum acestea, dintr-o variantă a Scrisorii 1: 


Şi tot mai bună soartă decât la Convorbiri 
Ca nimeni să citească a tale isvodiri 

La ce mânjeşti hârtia în şiruri măsurate 

Ş'o dai pe mâni |păroase]* de fețe nespălate 
Şi-ți pierzi a ta viaţă și creerul să storci 
Svârlind mărgăritare în drumul unor porci. 


Cf. M. Eminescu, Opere, Il, ed. Perpessicius, p. 202. 

mai recente, îndeajuns de mult pentru ca lumea să nu-l corupă 
cu prezenteismul concepțiilor, iar viaţa și purtarea oamenilor să 
nu-l ia cu totul prin surprindere. Pe de altă parte, el însuşi nu se 
credea infailibil, nu se considera departe de orice cugetare gre- 
șită: 


Ah! sufletul de ţi-ai stoarce cu simţirea-i și lumina-i 
Spre-a le-o da lor...Ei căta-vor mâna de ţărână, tina 
Cu fireştile-i greşele, ce a fi au trebuit 
Spre-a purta acele doruri. Într'o vorb'a obosirei 
Într'o faptă nențeleasă, înspirările orbirei 
Mult mai mult îi va atrage, decât tot ce ai gândit”. 


Şi în acest punct Eminescu se îndepărtează categoric de 
majoritatea poeţilor şi filosofilor moderni — inclusiv de confrații 
săi romantici — care afișează o siguranţă de sine nezdruncinată. 
Însă, scriind despre lumea „ca o umbră” și ca „vis al nefiinţii”, 
Eminescu ne-a făcut să ne gândim la Ps. 22, 4 (cunoscutul verset): 
„Că, de voiu și mearge în mijlocul umbrei morții, nu mă voiu 
teame de reale, căci Tu cu mine ești” (Biblia 1688). Sau: „Că, de 
voi şi mearge prin mijloc de umbră de moarte, nu m-oi teame de 
rău, că Tu cu mine ești” (Dosoftei, Psaltirea de-nțăles). Sfântul Ma- 
xim Mărturisitorul spune — comentând acest verset — că „umbra 
morții este viața omenească''5%. 

Să mergem mai departe: 


In prezent cugetătorul nu-și opreşte a sa minte, 
Ci-ntr-o clipă gându-l duce mii de veacuri înainte; 
Soarele, ce azi e mândru, el îl vede trist și roș 


55 Idem, p. 181. 
556 Cf. Filocalia, vol. II, op. cit., p. 86. 

Cum se-nchide ca o rană printre nori întunecoși, 
Cum planețţii toți îngheaţă şi s-azvârl rebeli în spaț 
Ei, din frânele luminii și ai soarelui scăpațţi; 


Iar catapeteasma lumii în adânc s-au înnegrit, 
Ca și frunzele de toamnă toate stelele-au pierit; 


Timpul mort şi-ntinde trupul şi devine vecinicie, 
Căci nimic nu se întâmplă în întinderea pustie, 
Şi în noaptea nefiinţii totul cade, totul tace, 
Căci în sine împăcată reîncep-eterna pace... 


„Gându-l duce”...pe dascăl. Situaţia este diferită de cea 
ilustrată în Luceafărul, după cum am specificat în altă parte. Câte- 
va dintre imaginile poetice de mai sus, după cum am arătat încă 
din 2007, reprezintă prelucrări ale profeţiilor eshatologice din 
Sfânta Scriptură5”. Am oferit atunci citatele din Isaia, Ioil, Matei 
şi Apocalipsa, care dovedesc afirmaţia noastră. Le voi reproduce 
din nou, de data aceasta după Biblia 1688: 


„Pentru că, iată, ziua Domnului vine nevindecată [...]. 
Pentru că stealele ceriului şi ralița [constelația Lira sau Sirius] 
și toată podoaba ceriului lumina nu 0 vor da, şi să va întuneca 
soarale răsărind şi luna nu va da lumina ei” (Is. 13, 9-10). 

„Și se vor topi toate puterile ceriului, şi se va învălui 
[înfășura] ceriul ca o carte [scrisoare/ sul], și toate stealele vor 


557 A se vedea: 

https://www..teologiepentruazi.ro/2007/12/07/eminescu-si- 
ortodoxia-i/. 

Şi despre aceeași temă eshatologică, în poezia lui Eminescu, aici: 
https://www.teologiepentruazi.ro/2008/01/19/eminescu-si-ortodoxia- 
perspectiva-eshatologica-v/. 

cădea ca frunzele den vie şi în ce chip [toamna] cad frunzele 
de la smochin” (Is. 34, 4). 

„Înaintea feații Lui să va turbura pământul și să va clăti 
ceriul, soarele şi luna [se] va întuneca şi stealele vor apune lucirea 
lor. [...] Sunete au răsunat în Valea Judecăţii, căci aproape e 
ziua Domnului în Valea Judecăţii. Soarele și luna [se] vor în- 
tuneca, Şi stealele vor apune lucirea lor” (loil 2, 10; 3, 14-15). 

„lară numaidecât după scârba [durerea] acelor zile, 
soarele să va întuneca și luna nu va da lumina ei, şi stealele vor 
cădea den ceriu”... (Mt. 24, 29). 

„Și văzuiu când să deșchise pecetea a șasea și, iată, cu- 
tremur mare s-au făcut, și soarele s-au făcut negru ca un sac 
de păr, şi luna s-au făcut ca sângele, și stealele ceriului au că- 
zut la pământ”... (Apoc. 6, 12-13). 


Așa cum se poate observa, imaginea căderii stelelor ca 
frunzele se află în Scriptură (ca frunzele din vie sau ca frunzele 
de smochin, zice Sfântul Isaia, cap. 34, pe când Eminescu: „ca 
frunzele de toamnă” — o specificare pe care Biblia n-a mai făcut- 
O, dar care e de la sine înţeleasă). 


5 După ce arată că Turdeanu a căutat, dar nu a remarcat apropieri 
textuale între eshatologia din Scrisoarea 1 şi fragmentele corespunzătoare 
din Apocalipsa, Edda sau Lamartine, Del Conte face observaţia că profeția 
eshatologică a Sfântului Isaia e reprodusă în Viața Sfinților Varlaam şi loasafi 
„Există, în schimb, o imagine: aceea a boltei cereşti care se întunecă și a 
stelelor măturate ca frunzele de toamnă. Ei bine, această imagine o veți 
găsi în versiunea românească a romanului Varlaam şi loasaf (pe care Emi- 
nescu 0 avea într-o copie manuscrisă din 1814) și unde într-adevăr citim 
această parafrază a viziunii lui Isaia, XIII 9-11 [de fapt, Is, 34, 4]: «Și să va 
strânge ceriul ca o trâmbă şi toate stelele vor cădea ca frunzele viei»”, cf. Rosa 
del Conte, op. cit., p. 329. Nu mă îndoiesc de faptul că Eminescu a citit 
această profeție deopotrivă în Scriptură, nu numai în Viata Sfinților Var- 
laam şi loasaf. 

Întunecarea luminii soarelui, lunii și stelelor din aceste 
versete, corespunde înnegririi catapetesmei siderale, din versu- 
rile eminesciene. Dacă, în Biserică, pe catapeteasmă se află 
Icoanele Mântuitorului, Maicii Domnului și Sfinţilor, care sunt 
Soarele, luna şi stelele cerului spiritual, aşa cum se spune în lite- 
ratura patristică şi cărțile românești vechi, Eminescu a inversat 
cumva imaginea și a numit cerul material catapeteasmă, poate şi 
în virtutea teologiei Sfântului Maxim Mărturisitorul?” și a altor 
Sfinţi Părinţi, care consideră universul o icoană a Împărăției 
cerești. De asemenea, soarele roșu ca o rană, din versul emi- 
nescian, e o metaforă izvorâtă din imaginea lunii ca sângele din 
Apocalipsa. Cu alte cuvinte, versurile 


Soarele, ce azi e mândru, el îl vede trist şi roş 
Cum se-nchide ca o rană printre nori întunecoși, /.../ 
lar catapeteasma lumii în adânc s-au înnegrit, 

Ca şi frunzele de toamnă toate stelele-au pierit; 


corespund, întru totul, Scripturii, viziunii eshatologice biblice. 

Imaginile biblice din ultimele două versuri se regăsesc şi în 
Gemenii: „Şi stelele se spulber ca frunzele de vie;/ El mână în 
uitare a veacurilor turmă/ Și sorii îi negreşte de pier fără de 
urmă”. Cât despre imaginea poetică a planeților care „s-azvârl re- 
beli în spaț'/ Ei, din frânele luminii şi ai soarelui scăpaţi”, am 
discutat despre ea cu altă ocazie și am explicat transplantarea ei, 
dintr-un context cosmogonic, de la Heliade, în tabloul eshatolo- 
gic din Scrisoarea I: 





5 A se vedea lucrarea acestuia, Mystagogia (Cosmosul şi sufletul, 
chipuri ale Bisericii), introducere, traducere, note şi două studii de Pr. Prof. 
Dr. Dumitru Stăniloae, Ed. IBMBOR, București, 2000. 

„Pe de altă parte, stingerea aștrilor, din viziunile esha- 
tologice, a fost mai înainte asociată poetic de Heliade cu 
prăbușirea din cer a demonilor. leşirea acestor astre de sub 
«puterea ce le farmăcă pre ele» (Memento mori) e — 
reamintim — descrisă de Eminescu prin recursul la imaginea 
planeților care «s-azvârl rebeli în spaț'» (Scrisoarea 1). Doar că 
expresia este preluată de la Heliade, descriind căderea 
unora dintre îngeri: «Cad rebelii-n spațiu» (Anatolida sau 
Omul și forțele). Comparând apoi căderea spirituală cu cea 
materială, Heliade-Rădulescu adăuga: «Nestrămutate astre 
şi sateliți, planeţi /.../ Sori, centre parțiale, spăimântători 
comețţi,// Când toate s-ar exmulge din marea concentrare,/ 
leșind din a lor axe, și nu s-ar mai ţinea,/ S-ar precipita-n 
spaţiu spre-eterna lor pierzare»... Analog, «stinşi [lipsiți] d- 
a lor lumină ca Urius, Litan,/ Așa cad legioane de spirite re- 
bele,/ Moloh, Baal, Asmode, Dagon, Rimnon, Satan». La 
Eminescu, planeții sunt «din frânele luminii și ai soarelui 
scăpaţi». Este lesne de dedus că lumina (Scrisoarea 1) care 
ține planetele în frâu prin «puterea ce le farmăcă pre ele» 
(Memento mori) reprezintă unul și același lucru cu harul 
creator al lui Dumnezeu și, de asemenea, că între toate 
viziunile eshatologice eminesciene există o subtilă și nepre- 
văzută relaţie și [o neîndoielnică] coincidență de viziune/ 
concepție". 


La Heliade, așadar, în Anatolida, „cad rebelii-n spaţiu” îi in- 
dică pe demonii care au căzut din cer, în ziua a patra a creaţiei 
lumii. Eminescu face o corelaţie între această cădere și crearea 
aștrilor în aceeași zi, despre care vorbesc cronografele bizantine, 
ca şi în alte contexte poetice, precum cel în care are loc 


0 Gianina Maria-Cristina Picioruş, Eminescu şi literatura română 
veche, op. cit., p. 208-209. 

„răzleţirea Luceafărului din al său cer de stele spiri- 
tuale și izvorârea stelelor în universul material, ca momente 
concomitente”sl. 


Astfel că, atunci când Scriptura profeţeşte despre căderea 
aştrilor din cer, la sfârșitul lumii, Eminescu leagă poetic — dar şi 
duhovnicește — acest eveniment de cel petrecut în zilele cosmo- 
genezei. Pentru el, faptul că „toate stealele vor cădea” (Is. 34, 4)/ 
„stealele vor cădea den ceriu” (Mt. 24, 29) — cf. Biblia 1688 — nu 
poate să fie fără o explicaţie duhovnicească — și nu este singurul 
exemplu în care poetul dă dovadă de cunoașterea și înțelegerea 
comentariilor patristice şi chiar de căutarea unor înțelesuri pe 
care nu le-a găsit explicate, încercând să facă el însuși asociații 
semnificative între diferite versete ale Scripturii. Dacă demonii 
au căzut în ziua în care au fost creați aștrii cereşti și dacă, în zilele 
din urmă ale lumii, aceiași aştri vor cădea din cer, precum odini- 
oară îngerii trufaşi, acest lucru nu poate fi fără semnificații 
profunde pentru poetul care caută dezlegări și lămuriri. De aceea 
spuneam că viziunea cosmogonică și eshatologică pe care opune 
pe seama dascălului este, chiar și aceasta, impregnată de pers- 
pectiva ortodoxă pe care Eminescu și-a însușit-o din cărţile vechi. 

Gândul dascălului prezintă, de altfel, asemănări evidente cu 
descrierea eshatologică din Memento mori: 


E un lac cu apă vie într-un șes încântător. 


Cine bea din el nu moare...O, aș bea, să văd anume 
C-a venit domnia morții, sfărâmând bătrâna lume — 
Stele cad și în cădere alte lumi rup cu lovire; 


51 Cf. comentariul meu de mai sus, la poezia Luceafărul, sau aici: 
https://www..teologiepentruazi.ro/2014/11/30/luceafarul-7/. 

Într-a cerurilor domă tunetele să vuiască 
Ca mari clopote de jale, fulgere să strălucească 
Ca făclii curate, sfinte pe pământu-nmormântat5*?. 
Marea valur'le să-şi miște și să tremure murindă, 
Norii, vulturii mariumbrii, a lor aripi să-și aprindă, 
Fulgeri rătăciţi s-alerge spintecând aerul mort; 


52 E, o imagine impresionantă, în care, în cosmosul văzut ca o Bise- 
rică uriașă („a cerurilor domă”), bat clopotele tunetelor și se aprind lu- 
mânările/ făcliile fulgerelor, pentru înmormântarea pământului însuși. În 
Biserica cerului se săvârşeşte slujba pentru înmormântarea pământului. 
Este o perspectivă proprie Ortodoxiei, care s-a transmis şi operelor popu- 
lare (în balade ca Miorița sau Ciobănaş de la miori), în care celui mort în 
singurătate i se face o liturghie cosmică. Aici, la Eminescu, pământul în- 
suşi este cel prohodit printr-o astfel de liturghie cosmică. 

Diferenţa între paşoptişti şi Eminescu este că acesta din urmă a tre- 
cut de la ruinele cetăților antice sau medievale la a contempla înseși 
ruinele universului, cât și pe ale propriul său suflet, în poemul Melancolie, 
reprezentat simbolic ca o biserică în ruină. Este o trecere care s-a produs 
mai întâi chiar în Scripturi. Profetul Isaias, în cap. 13, anunţă că va proroci 
despre sfârşitul Babilonului, dar vorbeşte și despre șfârșitul lumii. Şi la fel 
va face și Domnul în Evanghelii: vorbind mai întâi despre sfârșitul lerusa- 
limului, prorocește apoi şi despre cel al lumii întregi. 

Sfântul leronim comentează astfel versetele 10 și 11 din cap. 13 de la 
Sfântul Profet Isaias: „Et hoc loco et ex superiore, ubi scriptum est quod 
obtenebrescat sol in ortu suo, et luna caligine compleatur, et stellae ful- 
gorem retrahant, et totius orbis iniquitas visitetur, quidam putant non de 
Babylonis ruina, sed de mundi consummatione praedici [şi în acest loc și în cel 
de mai sus (adică vers. 10), unde s-a scris că are să se întunece soarele în 
răsăritul său și luna se va sfârşi încețosându-se și strălucirea stelelor are să 
se retragă şi va fi arătată toată nedreptatea lumii, unii consideră a se fi 
prorocit nu despre ruina Babilonului, ci despre sfârşitul lumii]”, cf. PL 24, 
col. 161. Și adaugă că, prin Babilon, se înțelege lumea. Astfel încât, trecând 
de la contemplarea ruinelor antice sau medievale la contemplarea ruinelor 
lumii şi ale sufletului propriu, Eminescu procedează într-un mod care nu 
e câtuși de puţin străin modului de a gândi profetic-scriptural. 

In catapeteasma lumii soarele să-ngălbenească, 
Ai pieirii palizi îngeri dintre flacăre să crească 
Şi să rupă pânz-albastră pe-a cerimei întins cort. 


Fulgerele să îngheţe sus în nori. Să amorţească 
Tunetul şi-adânc să tacă. Soarele să pâlpâiască, 
Să se stingă... Stele-n ceruri tremurând să cadă jos: 
Râur'le să se-nfioare şi-n pământ să se ascunză 
Şi să sece-a lumei față, să se facă neagră. Frunze 
Galbene, uscate, cerul lumile să-și cearnă jos. 


Moartea-ntindă peste lume uriaşele-i aripe: 
Întunericul e haina îngropatelor risipe. 

Câte-o stea întârziată stinge izvorul ei mic. 
Timpul mort şi-ntinde membrii şi devine veșnicie. 
Când nimic se întâmpla-va pe întinderea pustie 
Am să-ntreb: Ce-a rămas, oame, din puterea ta? — Nimic!! 


Observăm că centrală este aceeași temă a deșertăciunilor, pe 
care o pune în chenar tot acest superb tablou al sfârșitului lumii: 
„Ce-a rămas, oame, din puterea ta? — Nimic!!” — remarcăm chiar 
vocativul vechi, „oame”, ca în versurile lui Miron Costin: „În lut 
și în cenușă te prefaci, o, oame,/ În viierme, după care te afli în 
putoare,/ la aminte dară, o, oame, cine ești pe lume,/ Ca o spumă 
plutitoare rămâi fără nume” (Viața lumii). 

În versurile lui Lamartine: „L/homme cessa de croire, il 
cessa d'exister!”(Dieu)% — aici nu e vorba de nihilism sau de 
ateism, ci, dimpotrivă, de a socoti nimicirea omului și lumii ca pe 
o dreaptă pedeapsă a lui Dumnezeu pentru mândria luciferică și 


5% In franceză: „Omul va înceta să creadă, va înceta să existe!” (Dum- 
nezeu). 

necredința oamenilor. Numai că, în Memento mori, suntem 
avertizaţi în detaliu — ceea ce nu se întâmplă în Scrisoarea 1 — 
asupra condiţiei spirituale a lumii atunci când „punctul de solsti- 
țiu a sosit în omenire”: „E apus de Zeitate ş-asfinţire de idei /.../ 
Nimeni soarele n-opreşte să apuie-n murgul serei,/ Nimeni |nu 
opreşte ca] Dumnezeu s-apuie de pe cerul cugetării” omeneşti. 

Contextul din Memento mori, mult mai detaliat decât în 
Scrisoarea I, ne avertizează, aşadar, despre faptul că întunecarea 
și căderea stelelor și toate celelalte semne ale vremii (,„Se- 
nmulțesc semnele vremei”, cf. Lc. 21, 7-33) sunt consecinţe ale... 
apusului de Zeitate din minţile oamenilor, ale faptului că Soa- 
rele-Dumnezeu apune „de pe cerul cugetării”. Așa putem înţe- 
lege de ce „planeţii toți îngheaţă și s-azvârl rebeli în spaț'/ Ei, din 
frânele luminii și ai soarelui scăpați” (Scrisoarea 1). 

Planetele „îngheaţă” pentru că se rup de căldura iubirii Soa- 
relui dumnezeiesc, se smulg „din frânele luminii”, adică din 
Lumina care le înfrâna patimile morţii eterne. Vrând să iasă de 
pe orbita Soarelui-Dumnezeu, care i-a creat, aștrii „rebeli” își află 
moartea veşnică. Ei s-azvâri în spat', dar, neexistând cu adevărat 
spaţiu în afara luminii veşnice, de fapt, se azvârle în moarte. 

Însă această rebeliune a aștrilor/ planeţilor este o imagine 
corelativă a ceea ce se întâmplă cu „cerul cugetării” omenești, de 
pe care Soarele apune. Ea sugerează, pe un alt plan, ieșirea 
minților omenești din sfera cugetărilor curate şi adevărate. Pen- 
tru că, de data aceasta, planeţii sau aştrii care cad din cer nu mai 
sunt demonii prăbușiți în primele zile ale creației, ci îi indică 
simbolic pe oamenii care, după o lungă istorie, din păcate, ajung 
să repete aceeaşi poveste. Omenirea Îl părăsește pe Creator, iar 





54 A se vedea: 
http://poesie.webnet.fr/lesgrandsclassiques/poemes/alphonse_de_1 
amartine/dieu.html. 

consecinţa este sfârşitul acestei lumi și al acestui univers, așa cum 
îl vedem și îl cunoaștem astăzi. 

Dascălul din Scrisoarea 1 rostește o sentință drastică, ca şi 
Lamartine, şi anume aceea că: „în noaptea nefiinţii totul cade, 
totul tace,/ Căci în sine împăcată reîncep-eterna pace”. 
Întoarcerea lumii în neființă nu reprezintă însă perspectiva creş- 
tină adevărată despre sfârşitul acestei lumi. Lamartine — pe care 
nu-l influențaseră Vedele —, într-un acces vindicativ, e doar mai 
sever decât Dumnezeu Însuşi (însă, după cum am mai precizat 
și altădată, acest tip de excese retorice, din care se nasc infla- 
mările poetice similare, este specific multor predicatori romano- 
catolici): 


Mais peut-âtre, avant l/heure ou dans les cieux deserts 
Le soleil cessera d'eclairer univers, 
De ce soleil moral la lumiere €clipsee 
Cessera par degres d'eclairer la pensee; 
Et le jour qui verra ce grand flambeau detruit 
Plongera l'univers dans l'Eternelle nuit. 


(Dieu) 


G. Călinescu a indicat foarte corect: „Marele poet modern al 
prăbușirii finale este Lamartine”55, oferind un scurt exemplu din 
poemul L'immortalite, din care reținem şi noi următoarele strofe: 


Insense! diront-ils, que trop d'orgueil abuse, 
Regarde autour de toi: tout commence et tout s'use, 
Tout marche vers un terme, et tout natt pour mourir; 
Dans ces pres jaunissants tu vois la fleur languir; 


565 G. Călinescu, Opera lui Mihai Eminescu, vol. Il, op. cit., p. 105. 

Tu vois dans ces forâts le cedre au front superbe 
Sous le poids de ses ans tomber, ramper sous l'herbe; 
Dans leurs lits desseches tu vois les mers tarir; 
Les cieux meme, les cieux commencent ă pâlir; 


Cet astre dont le temps a cache la naissance, 
Le soleil, comme nous, marche ă sa decadence, 
Et dans les cieux deserts les mortels eperdus 
Le chercheront un jour et ne le verront plus! 


Tu vois autour de toi dans la nature entiere 
Les siecles entasser poussiere sur poussiere, 
Et le temps, d'un seul pas confondant ton orgueil, 
De tout ce qu'il produit devenir le cercueil. 


Et l'homne, et l'homme seul, 6 sublime folie! 
Au fond de son tombeau croit retrouver la vie, 
Et dans le tourbillon au neant emporte. 
Abattu par le temps, reve l'6ternite! 


Qu'un autre vous reponde, 6 sages de la terre! 
Laissez-moi mon erreur: j aime, il faut que j'espere; 
Notre faible raison se trouble et se confond. 
Oui, la raison se tait: mais I'Instinct vous repond. 


Pour moi, quand je verrais dans les celestes plaines, 
Les astres, s'ecartant de leurs routes certaines, 
Dans les champs de l'ether lun par Vautre heurtes, 
Parcourir au hasard les cieux 6pouvantes; 


Quand j'entendrais gemir et se briser la terre; 
Quand je verrais son globe errant et solitaire 
Flottant loin des soleils, pleurant l'homme detruit, 


549 


Se perdre dans les champs de l'Eternelle nuit ; 


Et quand, dernier temoin de ces scenes funebres, 
Entoure du chaos, de la mort, des tenebres, 
Seul je serais debout: seul, malgre mon effroi, 
Etre infaillible et bon, j'espererais en toi [...]. 


După cum ştim prea bine, speculând acest vers („în noaptea 
nefiinţii totul cade”...), coroborat cu celălalt, „Căci e vis al ne- 
ființii universul cel himeric”, mulți exegeţi au extras concluzia că 
Eminescu și-ar fi însușit concepția indiană, budistă, asupra lumii, 
perspectivă critică pe care o consider cu totul eronată. Poate că o 
influență considerabilă, de la bun început, în formarea acestei 
perspective, a jucat-o şi articolul unui prieten, Caragiale, care, la 
moartea poetului, a scris articolul În Niroana5%, el având, ca Și 
Maiorescu, interesul de a proiecta în public o anumită imagine 
despre Eminescu. 

Însă prezenţa, așa cum am demonstrat, a nenumărate ima- 
gini poetice provenind din Scriptură, atât în geneza, cât şi în 
eshatologia configurate poetic în Scrisoarea I, ne dovedeşte că 
Eminescu nu era deloc budist și că nici nu își impropiase concep- 
țiile filosofice indiene. Prietenilor, ca Slavici sau Caragiale, el le 
ținea adevărate disertaţii, adesea, despre religiile și filosofiile 
lumii, încercând să extragă concluzii morale generale, ținând 
cont de cultura și caractetul lor şi de insuficienta lor capacitate 
de asumare și discriminare, de unii singuri, a unui material inte- 
lectual atât de vast. Ce-au reţinut și ce-au înțeles ei din Eminescu, 
asta e cu totul altă poveste... 

Şi, pentru că au înţeles prea puțin şi au reţinut adesea numai 
aspectele superficiale/ neesenţiale, poate că tocmai de aceea se 


56 A se vedea: https://ro.wikisource.org/wiki/În_Nirvana. 

insistă acum pe publicarea amintirilor contemporanilor lui Emi- 
nescu, ca să se dovedească... c-ai fost om cum sunt și dânşii...” 
(Scrisoarea 1). 

Într-adevăr, după ce dascălul termină de închegat trecutul 
și viitorul lumii („Căci sub frunte-i viitorul și trecutul se închea- 
gă”), reîncepe comentariul poetului (dascălul cu întreaga lui filo- 
sofie, n-a fost decât o creaţie a gândirii sale): 


Începând la talpa însăși a mulţimii omeneşti 
Şi suind în susul scării pân! la frunţile crăiești, 
De a vieţii lor enigmă îi vedem pe toți munciţi, 
Făr-a şti să spunem care ar fi mai nenorociți... 


Unul e în toţi, tot astfel precum una e în toate, 
De asupra tuturora se ridică cine poate, 
Pe când alţii stând în umbră și cu inima smerită 
Neștiuţi se pierd în taină ca şi spuma nezărită — 


Ce-o să-i pese soartei oarbe ce vor ei sau ce gândesc?... 
Ca și vântu-n valuri trece peste traiul omenesc. 


Fericească-l scriitorii, toată lumea recunoască-l... 
Ce-o să aibă din acestea pentru el, bătrânul dascăl? 
Nemurire, se va zice. Este drept că viața-ntreagă, 
Ca și iedera de-un arbor, de-o idee i se leagă. 


„De-oi muri — îşi zice-n sine — al meu nume o să-l poarte 
Secolii din gură-n gură şi l-or duce mai departe, 
De a pururi, pretutindeni, în ungherul unori crieri 
Şi-or găsi, cu al meu nume, adăpost a mele scrieri!”. 


O, sărmane! ţii tu minte câte-n lume-ai auzit, 


si 


Ce-ţi trecu pe dinainte, câte singur ai vorbit? 
Prea puţin. De ici, de colo de imagine-o făşie, 
Vre o umbră de gândire, ori un petec de hârtie; 


Şi când propria ta viaţă singur n-o ştii pe de rost, 
O să-și bată alţii capul s-o pătrunză cum a fost? 


Poate vrun pedant cu ochii cei verzui, peste un veac, 
Printre tomuri brăcuite așezat și el, un brac, 
Aticismul limbii tale o să-l pună la cântari, 
Colbul ridicat din carte-ţi l-o sufla din ochelari 


Şi te-o strânge-n două șiruri, așezându-te la coadă, 
In vro notă prizărită sub o pagină neroadă. 


„Unul e în toţi, tot astfel precum una e în toate”: „raza ta și 
geniul morţii”. „Unul e în toți”, adică Dumnezeu sau harul lui 
Dumnezeu care dă viață lumii, raza care ţine universul în im- 
periul ei de lumină. 

„Precum una e în toate”, adică moartea pe care Dumnezeu 
a hotărât-o spre a pune hotar vanităţilor omeneşti de toate felu- 
rile, deşertăciunii celor munciți de enigma vieţii lor („De a vieții 
lor enigmă îi vedem pe toți munciţi”), a celor profund egoiști. 

Un vers perfect costinian, ca semnificaţie, este acesta, care 
ne spune cum soarta „ca şi vântu-n valuri trece peste traiul ome- 
nesc” — deși aliterația ne rememorează şi versul lui Cantemir: 
„Lărna tiranul, ţărna țăranul astrucă [inmormântează] 5%. 
„Vânturile, valurile” constituie refrenul unui alt poem emi- 
nescian, pe aceeași temă a deșertăciunilor: Dintre sute de ca- 


57 Dimitrie Cantemir, Istoria ieroglifică, ed. cit., p. 194. 

target. Foarte rari sunt aceia mai puțin egoişti, care nu sunt 
munciți de enigma vieţii lor, ci de enigma vieţii universului, 
precum este dascălul care tremură de frig în „halatul vechi” și 
care „sprijină lumea și vecia într-un număr”. Însă Eminescu îl 
pictează pe acest dascăl în ipostaza unui geniu care crede în ne- 
murirea gloriei postume: „De-oi muri — își zice-n sine — al meu 
nume o să-l poarte/ Secolii din gură-n gură și l-or duce mai 
departe”. Poetul nu e de acord cu această concepție: „Ce-o să aibă 
din acestea pentru el, bătrânul dascăl?/ Nemurire, se va zice”. 
Perspectiva lui, a poetului, e mult mai amplă şi mai nuanţată. 
Pentru că, în mod paradoxal, cel care călătorea cu gândul până 
la începutul și sfârşitul lumii, care „sprijină lumea şi vecia într- 
un număr”, dascălul adică, nu înţelege valoarea sau greutatea 
timpului istoric. 

Perspectiva lui Eminescu, în schimb, este aidoma celei din 
Memento mori: „Ca o umbră asiatul prin pustiu calu-și alungă/ 
De-l întrebi: unde-i Ninive? el ridică mâna-i lungă,/ —- Unde este? 
nu știu, zice, mai nu știu nici unde-a fost”. Aceeași situație o 
întâlnim aici, în Scrisoarea I: „O, sărmane! ţii tu minte câte-n lu- 
me-ai auzit,/ Ce-ţi trecu pe dinainte, câte singur ai vorbit? /.../ Şi 
când propria ta viaţă singur n-o știi pe de rost,/ O să-și bată alții 
capul s-o pătrunză cum a fost?”. 

Despre sine însuși, poetul scria în poemul Melancolie: „Cre- 
dința zugrăvește icoanele-n biserici -/ Şi-n sufletu-mi pusese 
poveştile-i feerici,/ Dar de-ale vieţii valuri, de al furtunii pas/ 
Abia conture triste și umbre-au mai rămas./.../ Şi când gândesc 
la viaţa-mi, îmi pare că ea cură/ Încet repovestită de o străină 
gură,/ Ca şi când n-ar fi viaţa-mi, ca și când n-aş fi fost”. 





58 Am comentat poemul aici: 
https://www.teologiepentruazi.ro/2012/03/13/dintre-sute-de- 
catarge. 

Eminescu nu se dezminte, atunci când se dezice de slava de- 
șartă a lumii, el, cel care în alte versuri scria: 


Gonit de toată lumea prin anii mei să trec, 
Pân' ce-oi simţi că ochiu-mi de lacrime e sec, 
Că-n orice om din lume un dușman mi se naşte, 
C-ajung pe mine însumi a nu mă mai cunoaște /.../ 


Străin şi făr' de lege de voi muri — atunce 
Nevrednicu-mi cadavru în uliţă l-arunce, 
Ş-aceluia, Părinte, să-i dai coroană scumpă, 
Ce-o să asmuţe câinii, ca inima-mi s-o rumpă, 


lar celui ce cu pietre mă va izbi în față, 
Indură-te, stăpâne, şi dă-i pe veci viaţă! 


(Rugăciunea unui dac) 


Chiar și după moarte, singurii prieteni sunt „Luceferi, ce ră- 
sar/ Din umbră de cetini /.../ Va geme de patemi/ Al mării [lumii] 
aspru cânt.../ Ci eu voi fi pământ/ În singurătate-mi” (Mai am un 
singur dor). Singurătatea poetului este cea care se opune pati- 
milor. Pământul acesta, care stă departe de patimile mării lu- 
meşti, este inconfundabil, în singurătatea sa. Pentru că este pă- 
mântul celui care, în viaţă, „ochii mei nălțam visători la steaua/ 
Singurătăţii” (Odă (în metru antic)) şi care rămâne, și după moar- 
te, „în singurătate-mi”, cu ochii la „Luceferi, ce răsar”..., adică la 
izvorârea de lumină eternă. 

De aceea voia, și cu auzul, să asculte în fiecare seară imnul 
„Lumină lină”: 

Lumină lină a sfintei slave 
a Tatălui ceresc, Celui fără de moarte, 

a sfântului, fericitului, lisuse Hristoase! 
Venind [ajungând noi] la apusul soarelui, 
văzând lumina cea de seară, 
lăudăm pe Tatăl şi pe Fiul și pe Sfântul Duh, 
Dumnezeu. 

Vrednic eşti, în toată vremea, a fi lăudat 
de glasuri cuvioase, 

Fiul lui Dumnezeu, Cel ce dai viață; 
pentru aceasta lumea Te slăveştes*. 


Imnul vorbește despre faptul că „lumina cea de seară” a 
asfinţirii e picurată de Dumnezeu ca o personificare, pe măsura 
ochilor noștri, a blândeţii „Luminii line” care este Hristos, „Cel 
ce dă viață” lumii. Este imnul ortodox care atestă tradiţia de 
milenii a lecturii cosmice: „văzând lumina cea de seară, lăudăm 
pe Tatăl, pe Fiul şi pe Sfântul Duh Dumnezeu”. 

Credem, prin urmare, că cel care dorea ca, după moarte, să 
asculte imnul Lumină lină şi să vadă luceferii răsărind era un 
îndrăgostit de puritatea lumii primordiale și nu de Nirvana. 
Dacă ar fi căutat Nirvana/ nefiinţa, cu siguranţă nu ar fi amintit, 


59 Rânduiala Vecerniei, în Liturghier, tipărit cu aprobarea Sfântului 
Sinod și cu binecuvântarea Preafericitului Părinte Daniel, Patriarhul 
Bisericii Ortodoxe Române, Ed. Institutului Biblic și de Misiune Ortodoxă, 
Bucureşti, 2012, p. 43. 

În traducerea lui Dosoftei, din Psaltirea de-nțăles, op. cit., p. 693: 
„Lumină lină, a svintă slavă, a fără moarte Părintele ceresc, Svântul Fericit, 
lisus Hristos. Ce venim într-a soarelui scăpătat, de văzum lumină de sară, 
lăudăm pre Părintele, Fiiul și Svintul Duh, Dumnădzău. Cade-să, [pe] 
Tine, în toate vremi a cânta cu glasuri cuvioase, Fiiule a lui Dum- nădzău, 
viiață ce dai, drept-aceaia lumea te slăveşte”. 

în Mai am un singur dor — cu toată jalea firească a poeziei —, de 
codri şi izvoare, de lună, de cântecul frunzișului și de „teiul 
sfânt” care urma să-și scuture mirul crengilor înflorite peste mor- 
mânt. 

„Să-mi fie somnul lin/ Şi codrul aproape”: e altceva decât 
„Spre ură şi blestemuri aş vrea să te înduplec,/ Să simt că de 
suflarea-ți suflarea mea se curmă/ Și-n stingerea eternă dispar 
(Rugăciunea unui dac). Însă ambele situaţii poetice 


d 


fără de urmă 
vorbesc limpede despre două dorinţe ale poetului care, până la 
urmă, se întâlnesc: aceea de a se depărta cu totul de lumea aceas- 
ta, până la a-i sfâșia inima câinii şi a pieri „fără de urmă”, şi, 
totodată, aceea de a continua să simtă natura edenică pe care a 
iubit-o. lar depărtarea vehementă de lume și întoarcerea în sânul 
Paradisului — chiar expuse sub forma unor motive romantice — 
reprezintă idealuri în concordanţă cu cele tradițional-ortodoxe. 

lar Scrisoarea 1 nu se încheie nici cu imaginile eshatologice şi 
nici cu diatriba poetului împotriva oamenilor mici şi nerecu- 
noscători, ci cu tabloul lunii atotstăpânitoare: 


Intre ziduri, printre arbori ce se scutură de floare, 
Cum revarsă luna plină liniștita ei splendoare! 


Şi din noaptea amintirii mii de doruri ea ne scoate; 
Amorţită li-i durerea, le simțim ca-n vis pe toate, 
Căci în propria-ne lume ea deschide poarta-ntrării 
Şi ridică mii de umbre după stinsul lumânării... 


Mii pustiuri scânteiază sub lumina ta fecioară, 
Şi câți codri-ascund în umbră strălucire de izvoară! 
Peste câte mii de valuri stăpânirea ta străbate, 
Când plutești pe mișcătoarea mărilor singurătate, 

Şi pe toţi ce-n astă lume sunt supuși puterii sorții 
Deopotrivă-i stăpânește raza ta și geniul morţii! 


Universul întreg e fotosensibil şi răspunde printr-un lung 
fior de lumină, în vreme ce pentru oamenii „supuşi puterii sorții” 
există...,„ geniul morții”. 

Scrisoarea I: dascălul şi poetul” 


În Scrisoarea I, dascălul ajunge să-și configureze mental o 
viziune despre începutul şi sfârşitul lumii în urma unui „calcul 
fără capăt”, prin care „tot socoate și socoate”, încât și „noaptea- 
adânc-a veciniciei el în șiruri [de numere] o dezleagă”. S-ar părea 
că poetul îi aduce elogii nesfârșite: „Precum Atlas în vechime 
sprijinea cerul pe umăr/ Aşa el sprijină lumea și vecia într-un nu- 
măr”. Însă tocmai acest tip de cunoaștere era repudiat de 
Eminescu în O,-nțelepciune, ai aripi de ceară!”!, poem din 1879 
(rămas în manuscris) — doi ani mai înainte de a publica Scrisoarea 
I-—:,„Cu-a tale lumi, cu mii de mii de stele,/ O, cer, tu astăzi cifre 
mă înveţi; /.../ Lipseşte viaţa acestei vieți”. 

Acest mod de cunoaștere empiric-epistemică nu l-a condus 
pe poet la un rezultat satisfăcător. Dimpotrivă, a regretat faptul 
că „pierdută-i a naturii sfântă limbă”, fiindcă în experienţa sa 
avusese parte și de cunoașterea prin revelaţie, prin simţirea ha- 
rului: „În viața mea — un rai în asfinţire — / Se scuturau flori albe 
de migdal /.../ În văi de vis, în codri plini de cânturi,/ Atârnau 
arfe îngereşti pe vânturi. // Şi tot ce codrul a gândit cu jale/ În 
umbra sa pătată de lumini,/ Ce spun: izvorul lunecând la vale,/ 
Ce spune culmea, lunca de arini,/ Ce spune noaptea cerurilor 
sale,/ Ce lunii spun luceferii senini/ Se adunau în râsul meu, în 
plânsu-mi,/ De mă uitam răpit pe mine însumi”. 


57 Articol publicat mai întâi aici: 

https://www.teologiepentruazi.ro/2019/10/08/scrisoarea-i-dascalul- 
si-poetul/. 

571 Puteţi revederea și comentariul meu din 2008, aici: 

https://www.teologiepentruazi.ro/2008/09/07/eminescu-si- 
ortodoxia-o-ntelepciune-ai-aripi-de-ceara-xx/. 

Toată stilistica şi semnificația acestor versuri provine din 
Sfânta Scriptură, după cum am arătat deja cu alte ocazii, în cerce- 
tările mele anterioare. „Flori albe de migdal” provine din Eccl. 
12, 5. „În codri plini de cânturi,/ Atârnau arfe îngerești pe 
vânturi” reprezintă o metaforă revelatorie construită pe baza Ps. 
136, 2-4. Toată comunicarea cosmică ce culminează cu „Ce spune 
noaptea cerurilor sale,/ Ce lunii spun luceferii senini” este o 
parafrază dezvoltată a Ps. 18, 1-4. Răpirea însăși („De mă uitam 
răpit pe mine însumi”) reprezintă un detaliu extatic, specificat de 
Sfântul Apostol Pavlos, la II Cor. 12, 2-4. 

Toate aceste versuri indică un cu totul alt mod de cu- 
noaştere a lumii, prin contemplare şi uimire duhovnicească, 
adică prin extaz, prin revelare dumnezeiască. Acest mod de 
cunoaștere, prin exerciții de admiraţie față de opera unui Creator 
desăvârșit, se opune celui în care „mii de mii de stele” devin 
„cifre”. 

Una este cunoașterea în care poetul e „răpit” cu toată înțe- 
legerea şi simţirea în a asculta „a naturii sfântă limbii”, „ce spun: 
izvorul lunecând la vale,/ Ce spune culmea, lunca de arini,/ Ce 
spune noaptea cerurilor sale,/ Ce lunii spun luceferii senini”. 
Această contemplare a născut poezia, versul în care „poţi s-auzi 
în el al undei şopot” (lambul) — ceea ce l-a determinat pe lon 
Barbu să considere că Eminescu a scris „în dialectul apei și al 
vântului”. Chiar și atunci când poetul se simte istovit, „Vechiul 
cântec mai străbate cum în nopți izvorul sare” (Scrisoarea IV) — iar 
pentru Eminescu această săltare a izvorului „în nopţi” e una a 
oglinzii sale de lumină care prinde sclipirile celeste: „câţi codri- 
ascund în umbră strălucire de izvoară!” (Scrisoarea 1). Încât pu- 
tem afirma fără eroare că Eminescu a asociat cunoașterea de tip 
religios-contemplativ cu cea poetică. Poetul însuși mărturiseşte 
că L-a cunoscut pe Dumnezeu prin revărsarea de har, de com- 
pasiune pentru tot ce există, pe care a primit-o în inima sa din 

copilărie: „EI singur zeu stătut-au nainte de-a fi zeii /.../ Ele este- 
al omenimei izvor de mântuire /.../ El este moartea morții și 
învierea vieţii!/ Şi el îmi dete ochii să văd lumina zilei,/ Şi inima- 
mi împlut-au cu farmecele milei,/ În vuietul de vânturi auzit-am 
al lui mers/ Și-n glas purtat de cântec simţii duiosu-i viers” 
(Rugăciunea unui dac). 

Celălalt mod de cunoaștere este ştiințifico-filosofic, face din 
stele „cifre” și, afundându-se prea mult în ea, l-a determinat pe 
poet să piardă „întregimea vieții mele”. Aceeași conștiință a pier- 
derii ireparabile a exprimat-o succint, dar identic şi în sonetul 
Trecut-au anii (1883): „Cu-a tale umbre azi în van mă-mpresuri,/ 
O, ceas al tainei, asfințit de sară [seara ca timp al răsăritului de 
lună și de stele]. // Să smulg un sunet din trecutul vieţii,/ Să fac, 
o, suflet, ca din nou să tremuri/ Cu mâna mea în van pe liră lunec; 
// Pierdut e totu-n zarea tinereţii/ Şi mută-i gura dulce-a altor 
vremuri [gura dulce a convorbirilor cosmice],/ lar timpul crește- 
n urma mea...mă-ntunec!”. Întunericul și conștiința neîntregirii 
fiinţei sale (sau a dezîntregirii, a sfâşierii sale lăuntrice, a lipsei 
de unitate şi armonie interioară pe care le aduce numai lipsa 
harului) sunt consecințele îndepărtării de cunoașterea contem- 
plativ-revelaţională şi ale dorinţei de a cerceta și a cunoaște 
lumea fără rest prin intermediul raţiunii umane discursive. 

Şi din nou Blaga este cel care a perceput corect această 
sfâșiere a poetului și, mai înainte de a o experia el însuşi, a 
reprodus-o poetic în Eu nu strivesc corola de minuni a lumii (1919). 
Mai târziu însă, când l-a îmbătat ideea de a deveni filosof 
modern, Blaga a răsturnat noțiunile, inversând definițiile și aso- 
ciind cunoașterii contemplative numele de „luciferică” și celei 
uman-raționaliste numele de „paradiziacă”, deşi realitatea la 
Eminescu (şi mai târziu la Nichita Stănescu) era contrară: cu- 
noașşterea contemplativă era paradisiacă, încât își definea co- 
pilăria și tinerețea ca „un rai în asfințire”, iar cunoașterea 

exclusivă prin „cifre”, prin analize și dovezi, s-a dovedit în final 
a fi negativă, demonică, faustică, sterilă, ucigându-i creativitatea 
şi spulberându-i dorul de împlinire și armonie lăuntrică (aşa cum 
Eminescu însuși a acuzat). 

De aceea, cred, Eminescu a construit acest personaj, în 
Scrisoarea 1, căruia el i-a atribuit genialitatea de tip epistemic, 
pasiunea de a cunoaște raționalist, de a căuta să dezlege tainele 
lumii prin interogaţie epistemică perpetuă, „într-un calcul fără 
capăt”, care îi absoarbe toată existența: „bătrânul dascăl”. E o 
pasiune pe care poetul însuși o cunoscuse și a găsit-o distructivă, 
anihilatoare a adevăratului său eu şi a adevăratelor sale pulsiuni 
spre o cunoaștere integratoare, care să implice toată ființa sa, nu 
doar rațiunea speculativă, și care să îi aducă pace desăvârşită 
lăuntrică, nu să prelungească la nesfârșit lanţul chinuitor al pro- 
blemelor şi necunoscutelor. 

Tocmai de aceea perspectiva dascălului nu poate fi asimi- 
lată în integralitate cu cea a poetului. Există elemente comune de 
gândire, dar și accente puternice care stabilesc diferențe majore, 
esențiale. Eminescu a fost tentat să îi atribuie o identitate acestui 
dascăl: un gânditor evreu sau un filosof german (Kant) — ne 
amintim că într-un articol definea protestantismul ca o întoarcere 
a creștinismului apusean la iudaism. Ulterior a renunţat în favoa- 
rea unui dascăl anonim. Care nu e nici credincios fervent, dar nici 
ateu, ci are — cum opinam și altădată — o gândire sincretistă, com- 
binând multe elemente de doctrină religioasă (iudeo-creștină cu 
precădere, cu toată inspirația poetică din Rig-Veda din pasajul 
cosmogonic) cu teze şi presupuneri filosofico-științifice. 

Însă dascălul acesta nu îl reprezintă pe poet. Din contră — și 
împotriva a ceea ce exegezele noastre au susținut decenii multe 
— poetul a creat acest personaj nu pentru a-l ovaţiona (elogiile 
pentru patima științifică și existența plină de privaţiuni sunt 
totuși controlate), ci pentru a face din el un exemplu negativ, într- 

un final, în ciuda aparenţelor. Eminescu îi amendează drastic 
credinţa în posteritatea glorioasă. Și aici urmează silogismul pe 
care critica noastră nu l-a sesizat: o cugetare infestată de o eroare 
fatală e cu siguranţă o sursă de multe alte erori. Aceasta este lo- 
gica imbatabilă a poetului. 

Virusul erorii nu stagnează la un singur fişier din creier. La 
fel funcționează și corupția patimilor. Stăpânit de o patimă 
majoră, dascălul nu poate contempla adevărul desăvârşit. Cuge- 
tarea lui e fragmentară. Şi acesta poate fi un motiv pentru care 
Eminescu a prelucrat aici un scurt pasaj din Rig-Veda, lăsând 
începuturile să plutească în obscuritatea formulărilor, pentru că 
personajul său, dascălul, nu are o concepţie clară despre realita- 
tea de dinainte de a fi lumea. 

Pentru „început”, e un noian de interogațţii și formulări 
negative. Gândirea dascălului se activează cu adevărat odată cu 
apariţia punctului: de aici încolo de abia el dezvoltă o teorie. 
Încât prima parte e o nebuloasă conceptuală în care cel care cuge- 
tă pare a fi mai mult poetul, cel care reușește să ascundă în acest 
întuneric primar semințele unei cunoașteri tainice prin definiții 
apofatice în interiorul unei comunicări despre...agnosticismul 
dascălului: „N-a fost lume pricepută și nici minte s-o priceapă 
/...] Dar nici de văzut nu fuse și nici ochi care s-o vază”. 

Prin urmare, dacă nu era „de văzut”, nu era nici de cercetat, 
deci cunoașterea de tip empiric nu avea și nu are cum să funcțio- 
neze în atare condiţii. Calculele și socotelile dascălului nu se pot 
extinde, aşadar, dincolo de începuturile propriu-zise ale lumii. 
După cum nu se pot extinde nici dincolo de sfârşitul văzut al 
acestei lumi. Un lucru este însă cert: nici măcar dascălul nu 
gândeşte că materia e infinită. Deci nu e întru totul un filosof sau 
un om de ştiinţă materialist. El combină cunoașterea religioasă 
cu cea științifică. Paradoxal, crede într-un Dumnezeu veşnic, 
Care a existat mai înainte de a fi lumea, dar nu-L interesează prea 

mult acest Dumnezeu. E un spirit speculativ și interogativ, înţe- 
lenit în ceea ce se vede, al cărui interes se focalizează asupra 
universului văzut, fără să dorească a ajunge la înțelegeri ultime, 
ci doar de la „un punct” încoace curiozitatea lui e în alertă. Pe 
când interesul poetului este exact contrar, depășind cele palpa- 
bile și trăind cu „setea liniștei eterne care-mi sună în urechi” 
(Scrisoarea IV). 

Așadar, Eminescu a atribuit dascălului un tip de cunoaștere 
pe care el însuși l-a repudiat. Am putea spune, folosind termenii 
lui Pascal, că între dascăl şi poet e o diferenţă ca între spiritul 
geometric și spiritul de fineţe. Mai mult decât atât, căutând să re- 
citesc diferența aceasta operată de Pascal, am ajuns la un frag- 
ment care mi s-a părut semnificativ pentru situația descrisă de 
poetul nostru în Scrisoarea 1, încât pare chiar un fel de rezumat al 
poemului: 


„Există trei ordine ale lucrurilor: trupul, spiritul, voin- 
ţa. Carnalii sunt cei bogaţi, regii: obiectul lor este trupul. 
Curioșii și savanții: obiectul lor este spiritul. Înţelepții: 
obiectul lor este dreptatea. [Dar] Dumnezeu domnește peste 
toate și totul se raportează la El. În lucrurile trupului dom- 
nește propriu-zis desfrânarea; în cele spirituale, curiozi- 
tatea; în înțelepciune, orgoliul. Nu pentru că nu poţi fi glo- 
rios prin bunuri sau cunoştinţe, dar aici orgoliul nu-și are 
rostul, căci spunând unui om că este savant, nu trebuie să 
încetezi a-i spune că nu are dreptul să fie orgolios. [...] 
Astfel, numai Dumnezeu dă înţelepciunea; și iată de ce: Qui 
gloriatur, in Domino glorietur [„Cel ce se laudă, în Domnul să 
se laude”, I Cor. 1, 31]. [...] Majoritatea oamenilor caută 
binele în avere și în bunurile exterioare sau măcar în pe- 
treceri. Filosofii au arătat deșertăciunile acestora și le-au 
așezat unde au putut. 

[Împotriva filosofilor care Îl au pe Dumnezeu fără lisus 
Hristos] 

Filosofii. — Ei cred că numai Dumnezeu e demn să fie 
iubit și slăvit, dar au dorit să fie iubiţi și admiraţi de oameni. 
Nu-și cunosc pervertirea. [...] Cum! Ei L-au cunoscut pe 
Dumnezeu |au crezut teoretic că El există] și nu și-au dorit 
decât să-i iubească oamenii, [decât] ca oamenii să se opreas- 
că la ei! Ei şi-au dorit să fie obiectul fericirii deliberate a oa- 
menilor!'572. 


Cum spuneam, pasajul acesta din Pascal rezumă în mod 
neaşteptat discursul poetului din Scrisoarea I, stabilind aceeaşi 
ierarhie pe care o prezintă şi Eminescu. Dascălul, de asemenea, 
corespunde perfect profilului de savant şi filosof egolatru pre- 
zentat de gânditorul francez. Pascal expune şi motivele pentru 
care...Eminescu își mustră personajul cu asprime. lar motivele nu 
au nimic de-a face cu budismul sau cu vreo altă religie indiană, 
pentru că niciuna nu promovează smerenia adâncă sau altruis- 
mul/ iubirea dezinteresată. 

Cel preocupat să ajungă în Nirvana nu e interesat de soarta 
altora, ci doar de ceea ce crede că reprezintă desăvârșirea şi 
binele lui. A nu fi orgolios n-a intrat niciodată în preocupările 
unui budist (dimpotrivă, aș zice eu, judecând după spectacolele 
pe care le oferă călugării sau practicanţii budiști care ajung la așa- 
zise trepte superioare, adică la anumite performanţe fizice...). 
Dar Pascal mai face o precizare importantă: „Nicio altă religie [în 
afară de Creștinism] nu propune omului să se urască pe sine 
însuși“'55. lar Eminescu, în Rugăciunea unui dac şi Scrisoarea 1, 
întreprinde cele mai consistente și mai curajoase apologii ale urii 





572 Pascal, Cugetări, traducere de Maria și Cezar Ivănescu, Ed. Aion, 
Oradea, 1998, p. 341-343. 
573 dem, p. 344. 

de sine creştine din literatura noastră modernă. Incât cei care 
afirmă că citesc şi înțeleg prin prisma filosofiilor indiene aceste 
poeme se prind în capcana propriilor minciuni... 

Geneza creștină în opera lui Eminescu (1)574 


„Cum orice gând omenesc pornește de la cauza primă, 
din cer, precum spune Herder [...], opera lui Eminescu 
izvodeşte și ea din fiorul cosmogonic”. 


G. Călinescu” 


Observaţia lui Călinescu, citată în mottoul nostru, este foar- 
te adevărată. Numai că, oprindu-se exclusiv la Rugăciunea unui 
dac şi la Scrisoarea 1, acesta vorbește despre „teogonii politeiste”'576 
(în cazul primului poem) și despre o „spaimă a golurilor de 
nuanţa agnostică a brahmanismului”*7 (în al doilea poem men- 
ționat). Eu am comentat ambele poeme în întregime, pe primul 
în 2008 și pe al doilea în 2015, așa că nu mai insist cu discuții 
asupra opiniilor formulate de Călinescu. 

De asemenea, am discutat deja subiectul anunţat în titlu, în 
articolele și cărțile mele, numai că exegeza mea este răsfirată, 
împrăştiată în mai multe părţi, iar aici vreau să adun la un loc 
aceste comentarii răsfirate. 

Primul articol publicat pe această temă este din 15 martie 
2007 și, fiind scurt, îl reproduc aici în întregime: 





574 Articol publicat mai întâi aici: 

https://www.teologiepentruazi.ro/2018/02/04/geneza-crestina-in- 
opera-lui-eminescu-1/. 

575 G. Călinescu, Opera lui Mihai Eminescu, vol. |, EPL, București, 1969, 
p. 9-10. 

576 dem, p. 10. 

577 Ibidem. 


566 


„<«În cuibar rotind de ape, peste care luna zace». Este 
un vers din poemul Călin (file din poveste), dar despre care 
Tudor Arghezi aprecia că este cel mai frumos şi mai adânc 
din câte s-au scris în literatura română. 

Imaginea receptată aici este cea a lunii aşezată ca o 
cloșcă peste vârtejul pe care îl face un izvor curgând repede, 
în mijlocul «pădurii de argint». În urma lecturilor noastre, 
am înțeles că este o altă imagine paradigmatică pentru ideea 
eminesciană de geneză, dintre numeroasele de acest fel din 
opera sa, dintre care foarte multe implică prezenţa mediului 
acvatic și a izvoarelor în special, șopotinde în întunericul 
adânc al pădurii sau al codrului şi sub reflexia lunii. 

Pentru a explica simbolurile eminesciene și a putea 
recepta această metaforă ca una a cosmogenezei, e nevoie să 
cunoaștem faptul că în literatura noastră veche (pe care 
Eminescu o frecventa și o cunoștea foarte bine, după cum se 
poate vedea din faptul că s-a şi inspirat foarte mult din ea), 
lumina lunii are valenţele luminii dumnezeieşti creatoare şi 
iluminatoare a omului în noaptea păcatului. Lumina lunii 
este echivalată cu razele harului, care ne luminează mintea 
în întunericul lumii acesteia. 

Soarele şi luna, atunci când apar în icoane sau în ste- 
mele Ţărilor Române, simbolizează prezenţa harului dum- 
nezeiesc pretutindeni în lume, transparenţa iubirii dumne- 
zeieşti prin frumuseţea și măreţia creaţiei, prezența, în lu- 
mea creată de El, a Dumnezeului nostru care e Lumina 
lumii, privită şi în icoana luminătorilor cerești pe care ELi-a 
pus pe catapeteasma cerului («lar catapeteasma lumii în 
adânc s-au înnegrit»..., spune Eminescu în Scrisoarea 1, într- 
un vers cu caracter eshatologic, de data aceasta). Pe scurt, la 
fel ca şi soarele, luna este simbol al luminii dumnezeiești 
creatoare și călăuzitoare. De asemenea, ne amintim că Sfân- 

tul Vasilios cel Mare aseamănă purtarea Sfântului Duh 
peste ape, din referatul Genezei, cu felul în care o cloşcă își 
acoperă cuibul său. Asemănarea cu cloșca nu este străină 
Scripturii Sfinte, întrucât însuși Hristos le spune, la un 
moment dat, iudeilor, că a vrut de multe ori să îi adune, să 
îi unească, așa cum își adună o cloșcă puii săi, dar ei n-au 
vrut [cf. Lc. 13, 34]. 

Astfel încât, în versul eminescian, atât izvorul ca 
incubator al vieţii, caracterizat prin puritate și transparenţă, 
cât și luna care stă «în cuibar rotind de ape», icoană a lu- 
minii dumnezeiești care dă viaţă, sunt simboluri profund 
creștine și ortodoxe. Arghezi, care nu era insensibil la sen- 
surile mistice (care a avut şi un stagiu la Mănăstire în 
tinereţe), avea de ce să fie impresionat. 

Este un vers cu profunde reverberaţii creaționiste şi o 
imagine a cărei frumuseţe şi suavitate secondează referatul 
biblic al Facerii, sugerând iubirea, delicateţea și atenţia lui 
Dumnezeu, cu care Acesta a creat lumea”558. 


În primul rând, recitind aceste explicaţii în rezumat, pe care 
le-am oferit atunci, îmi dau seama că la acea dată terminasem 
deja de redactat capitolul din teza mea doctorală care conţine şi 
exegeze eminesciene, plecând de la acea analiză comparativă a 
operelor lui Eminescu și Antim Ivireanul*”?. 





578 Cf. 

https://www.teologiepentruazi.ro/2007/03/15/doar-un-vers-din- 
eminescu/. 

579 A se vedea teza mea de doctorat, Antim Ivireanul: avangarda literară 
a Paradisului. Viaţa şi opera, publicată pe 10 martie 2010, aici: 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/, p. 383-429. 


568 


In capitolul la care mă refer, am explicat mai bine lucrurile, 
polemizând în subsidiar cu afirmaţiile Zoei Dumitrescu-Bușu- 
lenga. Reproduc mai jos comentariul ei: 


„Dar revenirea Zburătorului şi nunta refac fața lumii 
la toate nivelurile, căci nunta înseamnă o tehnică de rein- 
tegrare într-o unitate originară care-şi recapătă toate pute- 
rile. Peisajul-cadru redevine plin de forță și de unitate, 
proaspăt ca în ziua întâi a creaţiei. [...] 

lar apele care se rotesc ca un cuibar devin apele 
începutului lumii, stăpânite de imaginea lunii ca ou cosmo- 
gonic, nemișcat şi ponderos, sugerat de verbul zace [...]. 

Reunirea perechii îndrăgostite care înseamnă trans- 
cenderea stării de imperfecţiune legate de condiția umană, 
se face sub oblăduirea macrocosmosului («Nunul mare, 
mândrul soare şi pe nuna, mândra lună») și cu participarea 
lumii mici, într-o altă nuntă de dimensiuni minuscule, 
exprimând însă aceeași unitate reintegrată la toate nive- 
lurile cosmosului”'58. 


„Imaginea lunii ca ou cosmogonic” este dintr-o cos- 
mogonie indiană — adică dintr-un mit păgân —, după cum au- 
toarea precizează în altă parte (dacă îmi aduc bine aminte acum, 
Sergiu Al-George va insista asupra acestui mit cosmogonic 
indian, în relaţie cu Eminescu şi Brâncuși). 

Cu alte cuvinte, nu ar fi vorba despre o geneză creștină, ci 
de aceeași inspiraţie din miturile vechi indiene, pe care a relevat- 


5 Zoe Dumitrescu-Bușulenga, Eminescu — cultură şi creație, Ed. 
Eminescu, București, 1976, p. 89. 

o critica noastră în cazul poemelor Rugăciunea unui dac şi 
Scrisoarea [52. 

Călinescu, deși nu făcuse legătura cu acest vers din Călin..., 
pe care nu l-a remarcat în relaţie cu tema cosmogonică analizată, 
integrase inventarului său de mituri şi pe cel al oului primordial, 
precizând că există nu numai în legendele cosmogonice indiene, 
ci și la egipteni, babilonieni, perși, fenicieni, la finlandezi, ba 
chiar în China și în Japonia**. 

Însă, dacă ne uităm mai bine la versul eminescian, acesta 
spune: „În cuibar rotind de ape peste care luna zace”. Imaginea 
nu este cea a lunii ca un ou zăcând în cuibar de ape, ci a lunii ca o 
cloşcă zăcând peste cuibarul de ape. După câte ştiu, în mitul 
păgân indian se vorbeşte despre un ou primordial din care s-au 
născut zeii, dar care nu avea legătură cu vreun cuib de ape. 
Dimpotrivă, în Geneza creștină, „Duhul lui Dumnezeu Se purta 
pe deasupra apei” (Fac. 1, 2)%4, cu precizarea, din Hexaimeronul 





51 A se vedea comentariul meu (în două părți) aici: 

https://www.teologiepentruazi.ro/2008/07/08/eminescu-si- 
ortodoxia-rugaciunea-unui-dac-xiii/, 

https://www .teologiepentruazi.ro/2008/07/12/eminescu-si- 
ortodoxia-rugaciunea-unui-dac-xiv/. 

Acest comentariu a intrat, cu titlul Rugăciunea ascultată, în cartea 
mea, Epilog la lumea veche, vol. I. 2, atât în ediţia întâi, Teologie pentru azi, 
București, 2010, p. 287-316, cf. 

https://www.teologiepentruazi.ro/2010/06/04/epilog-la-lumea- 
veche.-i-2/, cât și în ediţia a doua, Teologie pentru azi, București, 2015, cf. 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/, p. 743-794. 

52 Comentariul la Scrisoarea 1 l-aţi putut citi într-un capitol anterior. 

5 G. Călinescu, Opera lui Mihai Eminescu, vol. Il, EPL, București, 
1969, p. 129-130. 

551 Cf. traducerii Pr. Dr. Dorin Octavian Picioruş: 

https://www.teologiepentruazi.ro/2011/08/18/facerea-cap-1/. 


570 


Sfântului Vasilios cel Mare, că verbul „Se purta”, în siriacă, care 
e mai aproape de limba ebraică, indică imaginea unei cloşti care 
stă pe cuib. 

Remarc aici și faptul că Zoe Dumitrescu-Buşulenga a sesizat 
foarte bine caracteristicile de puritate, nevinovăție și frumusețe 
care însoțesc toate tablourile primordiale din opera lui Eminescu, 
toate peisajele care sunt încărcate de fiorul începuturilor, însă nu 
a făcut trimitere la Geneza creștină, ci mereu la mituri cosmogo- 
nice păgâne (ca şi loana Em. Petrescu, ulterior). Or, după cum 
am precizat și în altă parte, în conformitate cu observaţiile lui 
Mircea Eliade, miturile cosmogonice păgâne prezintă nașterea 
lumii ca pe un moment al hazardului sau adesea ca rezultat al 
unor întâmplări violente, sângeroase, care nu au nimic în comun 
cu neprihănirea şi frumuseţea din Geneza creștină. Din păcate, 
Bușulenga nu a sesizat această contradicţie. 

Revin la Călin. După cum se poate vedea, în comentariul 
meu rezumativ, reprodus mai sus, nu am intrat în amănunte. Şi 
aceasta pentru că nu doream să public, la acea dată (2007), exe- 
geza întreprinsă în teza mea de doctorat, pe care nu o susținusem 
încă. Acolo am făcut însă precizările de rigoare: 


„Însăşi ipostaza lunii de stăpână a mării din versul care 
ne aduce imediat aminte de Antim — Lună tu, stăpân-a mării, 
pe a lumii boltă luneci — ne oferă ochiului contemplativ al 
minții noastre un tablou extrem de sugestiv, care ilustrează 
sinonimia dintre mare şi lume şi dominarea acestei «mări a 
lumii» de către luna care e stăpânitoare asupra patimilor 
înviforate ale oamenilor, care le ţine în frâu și lunecă suve- 
ran pe deasupra lor. 

Fără a mai vorbi despre faptul că gestul de a pluti pe 
deasupra apelor are semnificații primordiale remarcabile, 
care ne trimit la Fac. 1, 2. 


SAI 


Prin aceasta, versul de mai sus este similar ca sens cu 
cel din Călin...: în cuibar rotind de ape, peste care luna zace, şi 
despre care Zoe Dumitrescu-Bușulenga susținea că se referă 
la crearea lumii. 

Suntem în asentimentul acestui mod de a interpreta 
imaginea eminesciană a lunii care stă pe cuibarul de ape, cu 
atât mai mult cu cât cuibarul sau rotirea înseamnă naştere 
cosmică la Eminescu (când Luceafărul coboară, ceru-ncepe a 
se roti, iar în Scrisoarea V, poetul presimte culmea dulcii 
muzice de sfere,/ Ce-o aude cum se naşte din rotire şi cădere), dar 
mai ales pentru faptul că, în comentariul amintit la zilele 
creației, în Omilii la Hexaemeron, Sfântul Vasilios cel Mare 
vorbea despre prezenţa Sfântului Duh, Care Se purta pe 
deasupra apelor, de la Fac. 1, 2, asemănând-o cu o cloșcă 
deasupra unui cuib, pe care îl pregătește să fie primitor al 
vieţiis5. lată de ce luna zăcând pe cuibar de ape, luminând 
deasupra genunii sau a noianului de ape gestante, ni se pare 
ilustrarea poetică a unui fapt principial! Avem, prin urmare, 
încă un exemplu de asemănare simbolică, în lirica emines- 
ciană, între lună și harul dumnezeiesc creator. 

Şi tot în Călin..., soarele și luna sunt naşii mirilor 
(Nunul mare, mândrul soare, şi...nună, mândra lună), adică 





555 Sfântul Vasile cel Mare, Omilii la Hexaemeron. Omilii la Psalmi. 
Omilii şi cuvântări, traducere, introducere, note și indici de Pr. D.[umitru] 
Fecioru, în col. PSB, vol. 17, Ed. IBMBOR, București, 1986, p. 92: „Nu-ţi voi 
spune cuvântul meu, ci al unui bărbat sirian...Acesta spunea că, în limba 
siriană, cuvântul se purta arată mai mult decât cuvântul grec, pentru că 
limba siriană este înrudită cu limba ebraică și deci mai apropiată de ceea 
ce Scripturile au vrut să spună. Înţelesul acestui cuvânt ar fi următorul: 
cuvântul se purta, spune el, se interpretează prin încălzea şi dădea viață 
apelor, după chipul găinii, care cloceşte și dă putere de viaţă ouălor. Acesta 
este înțelesul, spune sirianul, pe care îl au cuvintele Duhul Se purta, adică 
pregătea apele pentru naşterea vieţii”. 

sunt luminătorii şi învățătorii lor întru cele spirituale. După 
cum, în Miorita, la nunta păstorului, Soarele și luna/ Mi-au 
tinut cununa. 

Călin...se încheie cu nunta gâzelor, care este, în mod 
paradoxal, cea mai falnică imagine a poeziei, pentru că ea 
reprezintă o depărtare a planului și o reconfigurare, la scară 
cosmică și din perspectiva veșniciei, a lumii pământești. 
Nunta gâzelor este reprezentarea a ceea ce afirmă Eminescu 
în următoarele versuri din Scrisoarea I: lar în lumea asta mare, 
noi copii ai lumii mici, Facem pe pământul nostru muşunoaie de 
furnici;/ Microscopice popoare, regi, oşteni şi învățaţi/ Ne succe- 
dem generații și ne credem minunaţi;! Muşti de-o zi pe-o lume 
mică de se măsură cu cotul, În acea nemărginire ne-nvârtim |... 
Precum pulberea se joacă în imperiul unei raze... 

lar Cel care măsoară lumea cu cotul este Dumnezeu, 
conform cu Is. 40, 12: «Cine a măsurat apele cu pumnul şi 
Cine a măsurat pământul cu cotul?». Și câteva versete mai 
departe, la Is. 40, 22 se spune: «El stă în scaun deasupra 
cercului pământului; pe locuitori îi vede ca pe lăcuste». 
Așadar, tabloul eminescian este ca din perspectiva lui Dum- 
nezeu, atât în finalul poemului Călin..., cât şi în versurile 
citate din Scrisoarea "5%. 


Prin urmare, cosmogeneza indicată de versul „In cuibar 


rotind de ape peste care luna zace” este cea creștin-ortodoxă, fără 


absolut niciun dubiu, iar nu reproducerea metaforică a cosmo- 


goniei indiene — nu degeaba a sesizat Arghezi acest vers, consi- 





5 Cf. Gianina Picioruş, Antim Ivireanul: avangarda literară a Para- 


disului. Viața şi opera, Teologie pentru azi, București, 2010, cf. 


https://www.teologiepentruazi.ro/2010/03/10/antim-ivireanul- 


avangarda-literara-a-paradisului-viata-si-opera-2010/, p. 400-401. 

derându-l cel mai frumos din poezia românească. Precizările 
acestea le-am reluat şi într-o altă carte a mea, publicată în 20135. 

Utilizarea Hexaimeronului vasilian de către Eminescu este 
indubitabilă, întrucât cartea a fost tradusă în românește și 
publicată la București în 1826. lar eu am identificat multe imagini 
poetice eminesciene care provin din acest comentariu al Sfântu- 
lui Vasilios la zilele creaţiei. Nu numai Eminescu, dar şi Can- 
temir, înaintea lui, a preluat o serie de idei și metafore din această 
lucraress. Și nu numai Eminescu a prelucrat poetic exegeza vasi- 
liană, ci şi Milton, în literatura engleză, şi la noi Heliade, în 
Anatolida, după cum am arătat altădată: 


„Este binecunoscută interpretarea Sfântului Vasilios 
cel Mare, din Hexaemeronul său, în legătură cu sintagma Se 
purta, prin care se indică clocirea/ incubarea apelor de către 
Duhul Sfânt. O ştie şi Heliade (dar şi Milton” sau Emi- 





57 A se vedea: Gianina Maria-Cristina Picioruș, Eminescu și literatura 
română veche. Universalism, vizionarism şi imagistică literară, Editura Univer- 
sității din Bucureşti, Bucureşti, 2013, p. 290-291. 

Cartea a fost republicată, într-o a doua ediţie, cu titlul Eminescu: între 
modernitate şi tradiție, Leologie pentru azi, Bucureşti, 2015, cf. 

https://www.teologiepentruazi.ro/2015/11/16/eminescu-intre- 
modernitate-si-traditie/. 

5% A se vedea articolul meu de aici: 

https://www.teologiepentruazi.ro/2016/11/05/teologie-si-poezie-la- 
sfantul-antim-ivireanul-si-dimitrie-cantemir/. 

Articolul a fost introdus în cartea mea, Studii literare, vol. 2, Teologie 
pentru azi, Bucureşti, 2016, cf. 

https://www.teologiepentruazi.ro/2016/11/05/studii-literare-vol-2/. 

5% În Paradisul pierdut al lui Milton, Duhul Sfânt, „with mighty wings 
outspread, Dove-like sat'st brooding on the vast Abyss [cu mari/ preapu- 
ternice aripi întinse, ca un Porumbel stătea clocind peste imensul abis]”. 

Şi mai încolo: „Thus God the Heav'n created, thus the Earth,/ Matter 
unform'd and void: Darkness profound/ Cover'd th' Abyss: but on the 

nescu, în acel peisaj primordial umbrit metaforic: cuibar 
rotind de ape, peste care luna zace (Călin...)), pentru că urmă- 
toarele versuri se referă la acest fapt: Pătrunsu-s-a abisul de-o 
mistică ardoare! Și l-a coprins fiori;/ Tresare şi concepe. Ai 
haosului germini/ Spre viață și spre nuntă așteaptă a ta voce. 
Abisul sau haosul apelor primordiale este astfel inseminat 
cu germeni ai nașterii, de către Duhul Sfânt. Ceea ce afirmă 
Heliade se află expus nu doar la Milton5%, ci și în Cronograful 
Sfântului Dimitrie al Rostovului (care a trăit între 1629- 
1 709)2 


«Întru început a zidit Dumnezeu Cerul [Îngerii] şi 
pământul (Fac. 1, 1) şi adâncul cel întunecat al apei sau 
precum grecii îi zic haos, |-] care era [în filosofia greacă] 
amestecare nedespărţită a stihiilor [-], întru care 


watrie calme/ His brooding wings the Spirit of God outspred,/ And vital 
vertue infus'd, and vital warmth/ Throughout the fluid Mass [Astfel 
Dumnezeu a creat cerul, astfel pământul,/ Materia informă şi goală: în- 
tuneric adânc/ Acoperea genunea: dar pe apele calme/ Aripile Sale clo- 
citoare Duhul Sfânt a întins,/ Şi a infuzat putere de viață și căldură plină 
de viață/ În [toată] masa fluidă]”. 

Milton face o corespondenţă cu porumbiţa în chipul căruia S-a pogo- 
rât Duhul Sfânt la Botezul Domnului — fiind o imagine care a devenit între 
timp binecunoscută în imagistica romano-catolică şi poate nu numai — însă 
iconografia ortodoxă nu acceptă această apropiere/ suprapunere, pentru 
că este vorba de două evenimente diferite. Şi, de altfel, Heliade nu recurge 
la această asemănare cu porumbiţa. 

5% În Paradisul pierdut al acestuia aflăm versurile: „The Earth was 
form'd, but in the Womb as yet/ Of Waters, Embryon immature involv'd,/ 
Appeer'd not [Pământul era creat, dar încă în pântecul/ Apelor embrionul 
nedezvoltat/ Nu se vedea]”. 

51 A se vedea: 

http://paginiortodoxe.tripod.com/vssep/09-21- 
sf_dimitrie_mitropolitul_rostovului.html. 

[ocean primordial] pământul era nevăzut și neîmpo- 
dobit, cu apele adâncului și cu întunericul acoperit 
fiind, precum zice Scriptura: Și întuneric era deasupra 
adâncului (Fac. 1, 3). 

Deci le-a zidit pe acelea Domnul Atotputernicul 
dintru nimic și dintru neființă le-a adus întru fiinţă. lar 
din acelea, după aceea, și pe celelalte zidiri de Sus [lu- 
mea spirituală] și de jos [lumea materială], în șase zile 
făcându-le, le-a scos de faţă. Și era întâia făptură nevă- 
Zută întru adânc, ca o sămânță și pârgă a făpturilor care avea 
să se scoată de acolo (s. n.). 

Că precum când socotim vreo sămânță sau sâm- 
bure sau vreun pom de grădină, zicem că este într- 
însul rădăcina și pomul și ramurile și frunzele şi florile 
și rodurile, [...] tot astfel cea de Dumnezeu zidită întâia 
făptură sau materie era pârgă făpturii celeilalte»5?. 


Despre ai haosului germini este nevoie de o discuție mai 
lungă, și mai ales de o comparaţie cu Metafizica lui Cantemir 
și cu teoria arheului, dar nu insistăm foarte mult acum. Pe 
marginea acestei concepții va filosofa şi Eminescu în Archae- 
us. Haosul”* este, după cum am văzut, un termen sinonim 
cu abisul şi indică tot apele primordiale. Dimitrie Cantemir 
făcea de asemenea precizarea -— în lucrarea menționată, 
scrisă însă în latină —, că aceste ape au fost numite în limba 
română chaos/ haos, neexistând alt termen: la început a fost 
«un abis de apă elementară, care nu se putea sonda [...] 





52 Hronograf, [scris de Sfântul Dimitrie al Rostovului], Ed. Pelerinul 
Român, Oradea, 1992, p. 9. 

5% A se vedea: 

http://en.wikipedia.org/wiki/Chaos_(cosmogony). 

[care] în limba noastră, din cauza lipsei de termeni proprii, 
e numită chaos». De aceea, ivirea vieţii (ulterior, la po- 
runca lui Dumnezeu), din germenii/ seminţele care se aflau 
în apele primordiale, este numită nuntă de către Heliade: 
Spre viață şi spre nuntă aşteaptă a ta voce. Heliade numeşte 
apele de deasupra cerului ape vergini (sau chiar spirit, într- 
un mod cam neînțeles; s-ar putea referi la faptul că sunt ape 
mai diafane, mai pure), iar pe cele de dedesubt, ape care se 
IILE dl a aaa 


Eminescu a putut face o asociaţie subtilă, între nunta lui 
Călin și nuntirea apelor primordiale, peste care Duhul Sfânt Se 
purta în prima zi a creaţiei. E o nuntă — cea a lui Călin — care, 
după cum Buşulenga a observat, reface cuplul primordial, în 
intenţia lui Eminescu (așa cum se întâmplă și în alte poeme). Şi 
tocmai de aceea, poate, în ideea acestei refaceri și a regăsirii 
fericirii paradisiace, peisajul care încadrează această nuntă capă- 
tă atribute edenice, principiale. De altfel, aşa cum am remarcat, 
soarele și luna care participă la nuntă ca nuni (nași, din lat. non- 
nus, nonni), sunt cei din Miorița care „au ţinut cununa” păsto- 
rului mucenic, cununa mucenicească, la moartea lui martirică și 
nunta duhovnicească în Împărăţia lui Dumnezeu. Și, după cum 
am dezvăluit în teza mea de doctorat, soarele şi luna sunt Hristos 
și Maica Domnului (prezenţi la nunta din Cana), în tradiția 





54 Dimitrie Cantemir, Metafizica [Sacrosanctae scientiae indepingibilis 
imag0], traducere din latinește de Nicodim Locusteanu, cu o prefață de 
Em. C. Grigoraș, Ed. Ancora, S. Benvenisti & Co., București, 1929, p. 59- 
60. 

55 Dr. Gianina Maria-Cristina Picioruş, Epilog la lumea veche, vol. |. 1, 
ediția a doua, Teologie pentru azi, Bucureşti, 2014, p. 676-678, cf. 
https://www..teologiepentruazi.ro/2014/01/11/epilog-la-lumea-veche-i-1- 
editia-a-doua/. 

literară românească, dar şi la Eminescu însuși („Soarele divin ce- 
apune varsă ultimele-i raze/ Pe-a istoriei câmpie mult iubită”... 
(Memento mori); „Cum e Fecioara între sfinți/ Și luna între stele” 
(Luceafărul)). 

Tot la Eminescu, însă, după cum am semnalat, de asemenea, 
în teza mea doctorală, se întâmplă ca luna să preia adesea atri- 
butul de simbol dumnezeiesc al soarelui”%, tocmai pentru că, în 
lume, „E apus de Zeitate, ș-asfinţire de idei. // Nimeni soarele n- 
oprește să apuie-n murgul serei,/ Nimeni Dumnezeu s-apuie de 
pe cerul cugetării” (Memento mori) — deşi el, poetul, „îngenunche 
înspre apusul acelui soare dumnezeiesc” (Făt-Frumos din la- 
crimă). Şi de aceea „luna zace” peste „cuibar rotind de ape”, în 
ilustrarea iconic-hieratică a unui eveniment primordial, unde lu- 
na devine simbol al lui Dumnezeu Duhul Sfânt. 

Avem, prin urmare, dovada irefutabilă a interesului lui 
Eminescu pentru geneza creștină, biblică, chiar dacă celelalte 
două poeme, Rugăciunea unui dac şi Scrisoarea 1, dezvoltă poetic 
această temă pornind de la două imne vedice (motivaţia am pre- 
zentat-o cu altă ocazie: Eminescu valorifică informaţia oferită de 
Miron Costin şi alții, că dacii au migrat din India pe teritoriul țării 
noastre) — deși Paul Cernovodeanu a vorbit, mai demult, cu jus- 
tețe, despre interferențele poetice ale temei din cele două poeme 
cu cronografele, mai ales cu cronograful Sfântului Dimitrie al 
Rostovului. Din păcate, în afară de mine nu a luat în seamă 
nimeni observaţiile sale atât de preţioase”. 





5% A se vedea și exegeza mea la poemul Melancolie: 

https://www.teologiepentruazi.ro/2017/10/04/melancolie/. 

Aceasta a fost inclusă în cartea mea, Studii Literare, vol. 3, Teologie 
pentru azi, Bucureşti, 2017, cf. 

https://www.teologiepentruazi.ro/2017/10/23/studii-literare-vol-3/. 

57 A se vedea cartea mea, Eminescu: între modernitate şi tradiție, 
Teologie pentru azi, Bucureşti, 2015, p. 355-364, cf. 

E posibil ca unii să obiecteze împotriva ideii că un singur 
vers ar fi în stare să reprezinte, concentrând, geneza biblică. Este 
adevărat, e un singur vers, dar acesta este o adevărată bijuterie! 

Dar lon Negoiţescu şi-a întemeiat viziunea sa exegetică, 
după cum bine ne amintim, pe un singur vers din opera poetului 
(„De plânge Demiurgos doar el aude plânsu-și”), şi pe deasupra 
extras dintr-o variantă manuscrisă bruionară a Scrisorii I! Şi nu 
deplânge același Negoiţescu cosmogonia discursivă din Scrisoa- 
rea I, care, în opinia sa, ar fi triumfat în detrimentul marilor 
viziuni sincretico-metaforice? „În cuibar rotind de ape, peste care 
luna zace” e un vers care concentrează o exegeză vasiliană, inspi- 
rată probabil de Sfântul Efrem Sirul, marele poet, numit şi Dante 
al Răsăritului. 

Şi dacă totuși persistă întrebarea: „De ce există numai un 
singur vers care să implice geneza biblică — când, în ceea ce pri- 
vește eshatologia, recursul la Sfânta Scriptură este atât de evident 
și de bogat?” (puteţi revedea comentariile mele la Scrisoarea 1 şi 
la Memento mori) — răspunsul meu este că Eminescu era un om de 
ştiinţă, chiar de foarte multă ştiinţă. Să ne gândim mai bine: cine 
închipuie geneza în Rugăciunea unui dac și în Scrisoarea I? Un dac 
și un dascăl (astronom-matematician)! Eminescu a pus în gura 
personajelor sale un discurs în consecință, cu care se identifică 
parțial: mai mult sau mai puţin (mai mult cu dacul, mai puţin cu 
dascălul). 

După cum am comunicat deja, asocierea dacilor cu imnele 
vedice s-a făcut în conformitate cu informaţia că aceștia au venit 
aici din India, cândva în timpurile vechi. 

Chiar Imnul creațiunii, din care răzbat ecouri în Scrisoarea 1, 
a fost mai întâi prelucrat într-un poem dramatic intitulat Dece- 


https://www.teologiepentruazi.ro/2015/11/16/eminescu-intre- 
modernitate-si-traditie/. 

bal. lar astronomul matematician, chiar dacă ar fi să admitem 
că e un savant modern (dar Eminescu a renunţat la identificarea 
lui cu Kant), are profilul mai mult decât evident al vechilor magi 
(care, în antichitate, erau numiți şi matematicieni), care, în opera 
lui Eminescu, sunt egipteni (Memento mori), indieni (Dumnezeu și 
om) şi daci (Strigoii și În vremi de mult trecute)! 

Pe de altă parte, reamintesc o remarcă a loanei Em. Petrescu 
(pe care am citat-o și în teza doctorală și care mi se pare foarte 
importantă): 


„Seara eminesciană («ceas al tainei») este...un timp al 
izvorârii, când «Stelele nasc umezi pe bolta senină» (Sara pe 
deal), când «noaptea v-aprinde blându-i soare» (Povestea 
magului călător în stele), când «Răsare luna liniştit/ Şi tremu- 
rând din apă» (Luceafărul) sau «izvorăsc din veacuri stele 
una câte una» (Scrisoarea 111). Timp sacru, înserarea emines- 
ciană e o perpetuă reeditare a genezei și răsăritul lunii, «mi- 
nunea» pe care «noaptea și-o așteaptă», în Sarmis, des- 
prinde, ca-n începuturi, lumile de negură”. 


Din păcate, pentru loana Em. Petrescu, Eminescu este un 
anti-creştin şi un ateu, ca și pentru Negoiţescu și mulți alții, şi 
atunci când vorbeşte despre „perpetuă reeditare a genezei” ea se 
referă la regenerarea ciclică a universului din sistemele teologice 
păgâne, care presupune o periodică distrugere și reinventare a 
cosmosului. Consider că este o opinie profund eronată și argu- 


5% A se vedea cartea mea, Eminescu şi literatura română veche, Ed. 
Universităţii din București, Bucureşti, 2013, p. 224-225. Sau aici: 

https://www.teologiepentruazi.ro/2017/05/07/eminescu-intre- 
modernitate-si-traditie-66/. 

59 Eminescu. Modele cosmologice și viziune poetică, ediție îngrijită și 
prefațată de Irina Petraș, Ed. Paralela 45, Piteşti, 2005, p. 43-44. 

mentele mele le puteţi citi în cartea mea, Eminescu: între moder- 
nitate şi tradițies0. 

Dacă ignorăm ceea ce înțelege ea prin „reeditare a genezei” 
și receptăm afirmaţiile sale în sens creștin-ortodox, atunci lucru- 
rile ni se prezintă într-o cu totul altă lumină. Pentru că nu este 
vorba, la Eminescu, așa cum crede ea, de „reeditare a genezei”, 
la propriu, ci de anamneză contemplativă, de actualizare a 
înţelesurilor biblic-creştine. De altfel, această lumină stelară și lu- 
nară, care „desprinde, ca-n începuturi, lumile de negură”, din 
lirica lui Eminescu, reprezintă ilustrarea unui gest primordial, 
anticipată poetic de Dosoftei, în Psaltirea în versuri, unde acesta 
spune: „De la Tine z|i]ua luminează,/ Și noaptea cu stele dă rază./ 
Tu ai tocmit luna de dă zare”... (Ps. 73, 65-67). După cum și „un 
luceafăr, răsărit/ Din liniştea uitării,/ Dă orizon nemărginit”... 
(Luceafărul). 

Așadar, înțelegând în sens ortodox afirmațiile de mai sus 
ale Ioanei Em. Petrescu, aceasta înseamnă că avem, în opera 
eminesciană, foarte multe versuri care reverberează geneza creș- 
tină, mai precis, tot atâtea câte izvorâri de stele și de lună (și 
răsăriri de izvoare) sunt în poezia sa, depăşind numeric pe cele 
care formează fragmentele prelucrate după imne vedice! 

Hyperion însuşi, zburând spre Părintele ceresc, e contem- 
poran cu o geneză eternă (nu periodică!) sau, altfel spus, cu 
fenomene cosmice (stingerea unor stele și aprinderea altora) prin 
care se poate privi în icoană o situație primordială: „Vedea, ca-n 
ziua cea dentâi,/ Cum izvorau lumine” (lumine = luminători). 


6% A se vedea Dr. Gianina Maria-Cristina Picioruş, Eminescu: între 
modernitate şi tradiție, op. cit., p. 600-602. Se poate consulta şi ediția întâi a 
cărții: Eminescu și literatura română veche, Ed. Universităţii din Bucureşti, 
București, 2013, p. 378-380. Sau aici: 

https://www.teologiepentruazi.ro/2017/08/13/eminescu-intre- 
modernitate-si-traditie-104/. 

Așa cum am arătat și altădată, că „Luceafărul vede puterea 
lui Dumnezeu de a stinge şi a aprinde stelele și sorii, după cum 
ne lămuresc versurile dintr-o variantă manuscrisă: «Vedea, ca-n 
ziua cea de-ntâi/ Născând din neguri stele/ Umplând a chaosului 
văi/ Şi izvorând din ele// Ici se aprinde-o stea în drum/ Colo se 
stinge-un soare»"60... 

Creatorul ceresc nu se oprește niciodată din a crea! Părintele 
ceresc îi confirmă Luceafărului acest lucru: răsăritul lui însuşi, 
zilnic, este o anamneză perpetuă a genezei: „Hyperion, ce din ge- 
nuni/ Răsai c-o-ntreagă lume”... De aceea, orice răsărire/ izvorâre 
a stelelor în poezia lui Eminescu înseamnă o ilustrare a cosmoge- 
nezei. A genezei creştine a cosmosului. Însă versul „În cuibar 
rotind de ape, peste care luna zace”, atât de eufonic din punct de 
vedere stilistic şi semantic, nu este singurul din poemul Călin (file 
din poveste) care trimite în mod tainic și profund la Geneză! 

În teza mea doctorală, observam următoarele: 


„Și nu doar icoane ale luminii sunt stelele, ci, încă şi 
mai semnificativ, icoane înlăcrimate, care formează turma 
Cuiva şi a căror mișcare pe cer este «cuvioasă», intrând în 
templele cereşti: Iar în cârduri cuvioase stele se mişcă-ncet,/ 
Intră-n domele de neguri argintii, multicoloane;/ De-a lor rugă-i 





601 A se vedea cartea mea, Eminescu și literatura română veche, op. cit., 
p. 201. Sau ediţia a doua cărţii, Eminescu: între modernitate şi tradiție, op. 
cit., p. 321. Sau aici: 

https://www.teologiepentruazi.ro/2014/11/30/luceafarul-7/. 

Fragmentul acesta exegetic a intrat ulterior în cărțile mele: 
Luceafărul. Comentariu literar, Teologie pentru azi, București, 2014, 

Cf. https://www .teologiepentruazi.ro/2014/12/18/luceafarul- 
comentariu-literar/, și respectiv Epilog la lumea veche, vol. I. 2, ediţia a 
doua, Teologie pentru azi, Bucureşti, 2015, 

cf.  https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

plină noaptea. A lor dulci şi moi icoane! Împlu văile de lacrimi, 
de-un sclipet împrăştiet [Memento mori]. 

Prin urmare, stelele sunt percepute ca imagine sim- 
bolică a turmei Sfinţilor («cuvioasele stele» care coboară în 
cârduri), aflați în rugăciune înlăcrimată. Un alt vers ne 
vorbește despre popoarele de stele, universu-n rugăciune, de- 
numind aceeași realitate. În poemul Ondină, stelele-regine 
formează un cor de suspine, un cântec al sferelor suspinat, 
dintre care răsare luna: lese cum cântecul dintre suspine/ 
Regina albelor nopții regine. Credem că asemănarea cu cerul 
Sfinţilor în rugăciunea plină de durere pentru lume, de la 
Antim, este mai mult decât evidentă. 

Echivalenţa simbolică dintre stelele cerului şi lacrimi 
este prezentă și în Călin..., într-un tablou enigmatic, în care 
Eminescu susține că toată frumuseţea cerului stă în lacri- 
mile sale de lumină, care sunt stelele și care picură câte una, 
din vreme în vreme: Stele rare din tărie cad ca picuri de argint, 
Și seninul cer albastru mândru lacrimile-l prind;/ Dar dacă ar 
cădea toate el rămâne trist şi gol,/ N-ai putea să faci cu ochii 
înălțimilor ocol —/ Noaptea stelelor, a lunei, a oglinzilor de râu/ 
Nu-i ca noaptea cea mocnită şi pustie din sicriu. 

Lumina înlăcrimată a stelelor este aşadar cea care face 
toată podoaba cerului și în același timp singura care însu- 
flețește creaţia, care face diferenţa între cer și sicriu, între 
viață și moarte, între viață veșnică și moarte veșnică. 
Noaptea stelelor, a lunei, a oglinzilor de râu este imaginea core- 
lativ-simbolică a întregii creaţii care stă în penumbra morții, 
dar care este luminată de icoanele stelelor cerești, în timp ce 
noaptea cea mocnită şi pustie din sicriu este noaptea nefiinţei 
sau a morții veşnice”'62. 


2 Cf. Gianina Picioruş, Antim Ivireanul: avangarda literară a 
Paradisului, op. cit., p. 409. 

Sicriul despre care e vorba la final nu e unul obişnuit, ci e 
unul simbolic, despre care scrie poetul în Andrei Mureşanu (1871), 
într-unul din tablourile eshatologice ale operei sale: „Văd caosul 
că este al lumilor săcrii,/ Că sori mai pâlpâi roșii gigantice făclii/ 
Şi-apoi se sting. - Nimicul, linţoliul se întinde/ Pe spaţiuri deșer- 
te, pe lumile murinde!”. Prin urmare, ceea ce se opune neființei 
este aducerea lumii întru ființă. lar evocatoare pururea a acestei 
aduceri întru fiinţă a lumii este biblia cosmică, cu paginile sale 
înstelate. „Noaptea stelelor, a lunei, a oglinzilor de râu” reme- 
morează în conștiința poetului clipa aceea primordială în care 
lumina a luminat întunericul/ nimicul/ haosul. Și, după cum 
știm, tot din Hexaimeron, lumina aceasta creată în ziua dintâi a 
pus-o Dumnezeu apoi să ardă în sfeșnicele aștrilor, pentru a le 
sluji oamenilor în mod practic, dar și duhovnicește. 

Noaptea în care luminează stelele şi luna (iar izvoarele 
pământului reflectă această lumină, dar şi...reflecția poetului, ca 
un izvor de cugetare) nu este întru nimic asemănătoare cu 
noaptea nefiinţei, care e „mocnită şi pustie”. lar eu mi-am dus 
gândul și cercetarea mai departe în altă carte, unde am remarcat: 


„S-a putut reține, din cele ce am afirmat anterior, că 
aștrii cereşti au fost creați în ziua a patra, ca nişte podoabe 
ale cerului. Din această concepție Eminescu a detașat o ima- 
gine poetică impresionantă, ca forţă a vizualizării, a cerului 
orb şi gol — pentru că în cronograful lui Mihail Moxa*% 
(urmând lui Manasses) se spune că Dumnezeu «dentâiu 





6% Un manuscris cu acest cronograf a făcut parte din lista de cărți și 
manuscrise vechi achiziționate de Eminescu pentru Biblioteca Centrală 
Universitară din laşi. A se vedea şi Doru Mihăescu, Cronografe româneşti, 
Ed. Academiei Române, Bucureşti, 2006, p. 33 ș. u. 

făcu ceriul fără stele (s. n.)»*% —, imagine pe care a expus-o în 
Călin (file din poveste) şi Călin Nebunul: 


Stele rare din tărie cad ca picuri de argint, 

Şi seninul cer albastru mândru lacrimile-l prind; 
Dar dacă ar cădea toate, el rămâne trist și gol, 
N-ai putea sa faci cu ochii înălțimilor ocol — 
Noaptea stelelor, a lunei, a oglinzilor de râu 
Nu-i ca noaptea cea mocnită și pustie din sicriu. 


(Călin (file din poveste)) 


pai 


E frumos pe când din cerul plin de-o sântă bogăţie 
Cade-o lacrimă frumoasă în adâncă vecinicie — 
Dar de cad rănite toate, ceru-i negru și pustiu, 
Nu-i nălțime, nu-i albastru, e o noapte de sicriu. 
Stea ce cade taie lumea ca o lacrimă de-argint, 
Pe seninul cer albastru frumos lacrimile-l prinds, 
Dar de seci întreg izvorul, vai de ochiul tău cel blând. /.../ 


Înserează...Stele împlu tot seninul lin şi gol... 


(Călin Nebunul) 


Asemănătoare şi în aceeași măsură enigmatică este şi 
următoarea imagine a lunii: „Dară una-i fiica mării ca o 
lacrimă de aur, [/.../ E a stelelor regină, e al nopţii meteor” 
(Memento mori). 





604 Mihail Moxa, Cronica universală, ediţie critică de G. Mihăilă, Ed. 
Minerva, București, 1989, p. 99. 


65 O altă insinuantă și tulburătoare imagine meteorică. 

Credem că, oricât de profundă este impresia apercep- 
tivă şi vizuală, sugestiile alegorice sunt încă şi mai subtile, 
pe cât de absconse. Să nu uităm de Călin, care este «zburător 
cu plete negre». 

Sub coperta unui peisaj stelar și a corespondenţei cu 
plânsul (neîntâmplătoare însă) — meteoriţii/ stelele căză- 
toare sunt lacrimile cerului —, cred că avem un alt tablou al 
căderii îngerilor, altfel decât în Cezara. Sau, mai bine zis, un 
tablou al cosmogenezei, care surprinde căderea îngerilor, 
dar și rămânerea lor, a celor care nu au căzut, în cer, precum 
şi crearea luminătorilor/ aştrilor, în ziua a patra. Semnifi- 
caţiile sunt nebănuite, la o lectură superficială, însă nu e 
nimic nou pentru Eminescu [...] Tot la fel de impresionantă 
și de încărcată de semnificații nebănuite este însă și ima- 
ginea «stelelor» care «împlu tot seninul lin şi gol»: geneza 
cosmică se prezintă astfel ca o umplere a unui gol. Ar putea 
fi o concepție care să poarte amprenta lui Dosoftei: «A Ta 
este, Doamne, lumea şi pământul,/ Ce le-ai împlut sângur dintâi 
cu cuvântul» (Ps. 23, 1-2). Sau: «De mila Ta, Doamne,-i plin 
pământul, ! Ceriurile le-ai fapt [tăcut] cu Cuvântul./ Şi cu Duhul 
rostului Tău toate/ Le-ai împlut de îngeri și de gloate [mul- 
țimi]» (Ps. 32, 13-16). «Eu umplu cerul și pământul» (ler. 23, 
24), spune Dumnezeu. În latină, verbul este impleo (VUL: 
«caelum et terram Ego impleo»). 

Radu Dragnea a vorbit despre «o mistică a golului», 
amintind de «vacuitatea [care] precede în Scrisoarea 1 ivirea 
punctului de mișcare» și de același spectacol al «umplerii 
golului» prin care «se populează marele tot»*% și care se 
desfășoară (recapitulativ) înaintea ochilor Luceafărului 





6% Radu Dragnea, Supunerea la tradiție, ediţie, fişă biobibliografică, 
note, bibliografie analitică şi indice de nume de Emil Pintea, prefață de 
Mircea Popa, Ed. Echinox, Cluj-Napoca, 1998, p. 225. 

zburător prin imensitatea cosmică. Am putea adăuga și 
fragmentul poetic menţionat la cele sesizate de el”47... 


Eminescu echivalează căderea unei treimi din stele/ îngeri 
cu „plânsorile pustie” („Apoi noaptea lor albastră, a lor dulce 
vecinicie,/ Ce uşor se mistuiește prin plânsorile pustie”). Veşnicia 
morții, moartea veșnică a ladului e la antipodul fericirii cerești, 
după cum este și ființa față de neființă. 

„Stele rare din tărie cad ca picuri de argint” și aceste lacrimi 
stelare sunt niște perle preafrumoase ale cerului („Şi seninul cer 
albastru mândru lacrimile-l prind”), atâta timp cât sugerează 
prezenţa Îngerilor și a Sfinţilor în lume, la propriu sau prin ru- 
găciune. E o cădere/ venire în lume benefică, adică o compă- 
timire cu suferințele oamenilor și ale lumii întregi. 

Zguduirea tragică s-a produs însă atunci când o parte din 
Îngeri au devenit demoni. Această cădere în moartea veşnică este 
plânsoare pustie, o plângere care mistuie. Avem, în aceste versuri, 
încă o atestare neîndoielnică a faptului că neființa nu reprezintă 
nicio fericire pentru Eminescu. Bucuria lui imensă este să con- 
temple cum „stele împlu tot seninul lin şi gol”, cum universul se 
umple de creaţia lui Dumnezeu, cum lumina învinge întunericul 
și, chiar dacă e noapte pe pământ, este totuși „noaptea stelelor, a 
lunei, a oglinzilor de râu”. Încât e aberant să afirmi că Eminescu 
a dorit şi a prețuit aneantizarea sa și a lumii întregi. 

Oricât ar fi de neagră noaptea ideologică care întunecă 
pământul (dar din care nu lipseşte irizarea de lumină dumne- 
zeiască, prin reflexii mai mult sau mai puţin strălucitoare către 
izvoarele de gândire și de simţire curată ale umanităţii), totuși ea 
nu se compară cu noaptea morții veşnice. 


67 Cf. Dr. Gianina Maria-Cristina Picioruș, Eminescu: între modernitate 
şi tradiție, op. cit., p. 421-423. 

Fără ochii săi astrali, fără perlele sale de lacrimi sau fără 
sfeșnicele sale de lumină, cerul e „trist și gol”. O cădere definitivă 
în lad şi în întuneric înseamnă: „plânsorile pustie”. lar neființa, 
fără ochi de lumină, e o noapte oarbă, „mocnită și pustie”. 

Așa încât, dacă în Rugăciunea unui dac şi în Scrisoarea 1 
vorbim de prelucrarea unor imne vedice — cu precizarea esen- 
țială, totuşi, că în Rugăciunea unui dac se fac şi trimiteri, cu 
precizie matematică, la Hristos („Sus inimele voastre! Cântare 
aduceţi-i,/ El este moartea morţii și învierea vieţii!”) —, iată că, în 
Călin..., imaginile poetice care simbolizează cosmogeneza secun- 
dează referatul biblic și comentariile patristice la acesta, comen- 
tarii care, ca și poezia lui Dosoftei, i-au oferit lui Eminescu 
detaliile necesare transpunerii poetice. Detalii în lipsa cărora 
(pentru că în Geneza biblică nu se insistă cu amănunte sau 
explicaţii îndestulătoare) a apelat altădată și la Rig Veda, pre- 
lucrând însă foarte mult versurile, până la a nu mai reprezenta 


mentalitatea sau spiritualitatea originalelor. 

Geneza creştină în opera lui Eminescu (2). Rugă- 
ciunea unui dac şi Scrisoarea 6 


Pentru că în cartea mea, Epilog la lumea veche, vol. I. 2, ediţia 
a doua din 2015, am publicat o exegeză actualizată la Rugăciunea 
unui dac, pe care nu am afișat-o pe platforma noastră, am decis 
să o editez acum. Menţionez că în această exegeză se află, ală- 
turate, comentarii și reflecții pe care le publicasem deja pe 
Teologie pentru azi5%, dar și cercetări şi observaţii pe care le-am fă- 
cut ulterior și care nu au apărut decât în cartes!0. 


Rugăciunea ascultată — cum ne-am intitulat acest capitol — o 
descoperim în poemul Rugăciunea unui dac, greşit interpretat, 





6% Articol revăzut și adăugit, publicat prima dată aici: 
https://www.teologiepentruazi.ro/2018/02/07/geneza-crestina-in- 
opera-lui-eminescu-2-rugaciunea-unui-dac-si-scrisoarea-i/. 
6% Și anume în aceste articole: 
https://www.teologiepentruazi.ro/2008/02/16/eminescu-si- 
ortodoxia-parafraze-scripturale-sau-din-cartile-bisericii-in-poemele- 
eminesciene-vi/, 
https://www..teologiepentruazi.ro/2008/07/08/eminescu-si- 
ortodoxia-rugaciunea-unui-dac-xiii/, 
https://www.teologiepentruazi.ro/2008/07/12/eminescu-si- 
ortodoxia-rugaciunea-unui-dac-xiv/, 
https://www.teologiepentruazi.ro/2008/10/12/eminescu-si- 
ortodoxia-de-unde-budism-xxii/, 
https://www.teologiepentruazi.ro/2010/08/12/deus-incognitus/. 
610 A se vedea Epilog la lumea veche, vol. 1. 2, ediţia a doua, Teologie 
pentru azi, Bucureşti, 2015, p. 674-688, 743-794, cf. 
https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

după părerea noastră, ca un blestem și o blasfemie la adresa lui 
Dumnezeu. 

Dar nu numai după părerea noastră: „Rugăciunea unui dac 
(din 1879) [este] considerată de unii, pe nedrept, ca o probă 
peremptorie de necredinţă sau de rebeliune împotriva lui Dum- 
nezeu”“!!. Însă această afirmaţie Buşulenga a făcut-o târziu (într- 
un articol publicat în 2005), fără să mai încerce să-i demonstreze 
exegetic justețea. Mai mult, ea a susținut că e vorba de o viziune 
„mitico-poetică”, în care poetul a amestecat elemente din multe 
religii, pentru că „orizontul cunoașterii sale se lărgise enorm”. 
Însă această opinie, pe care Maica Benedicta a exprimat-o cu 
puțin timp înainte de a muri, nu explică nimic și mai ales nu fun- 
damentează o viziune creştină asupra cosmogenezei din Rugă- 
ciunea unui dac şi din întreaga operă eminesciană. 

Reproducem întreaga poezie, pentru a avea o imagine com- 
pletă asupra ei: 


Pe când nu era moarte, nimic nemuritor, 
Nici sâmburul luminii de viaţă dătător, 
Nu era azi, nici mâne, nici ieri, nici totdeauna, 
Căci unul erau toate şi totul era una; 

Pe când pământul, cerul, văzduhul, lumea toată 
Erau din rândul celor ce n-au fost niciodată, 
Pe-atunci erai Tu singur, încât mă-ntreb în sine-mi: 
Au cine-i zeul cărui plecăm a noastre inemi? 
EI singur zeu stătut-au nainte de-a fi zeii 
Şi din noian de ape puteri au dat scânteii, 

El zeilor dă suflet și lumii fericire, 

E] este-al omenimei izvor de mântuire: 


sl! Zoe Dumitrescu-Buşulenga, Eminescu — Viaţa, Editura Nicodim 
Caligraful, Mănăstirea Putna, 2009, p. 286. 

Sus inimile voastre! Cântare aduceţi-i, 
E] este moartea morții şi învierea vieții! 


Şi el îmi dete ochii să văd lumina zilei, 
Şi inima împlut-au cu farmecele milei, 

În vuietul de vânturi auzit-am al lui mers 
Şi-n glas purtat de cântec simţii duiosu-i viers, 
Şi tot pe lâng-aceasta cerșesc înc-un adaos: 
Să-ngăduie intrarea-mi în vecinicul repaos! 


Să blesteme pe-oricine de mine-o avea milă, 
Să binecuvânteze pe cel ce mă împilă, 
S-asculte orice gură, ce-ar vrea ca să mă râdă, 
Puteri să puie-n braţul ce-ar sta să mă ucidă, 
Ş-acela dintre oameni devină cel întâi 
Ce mi-ar răpi chiar piatra ce-oi pune-o căpătâi. 


Gonit de toată lumea prin anii mei să trec, 
Pân' ce-oi simţi că ochiu-mi de lacrime e sec, 
Că-n orice om din lume un dușman mi se naște, 
C-ajung pe mine însumi a nu mă mai cunoaște, 
Că chinul și durerea simțirea-mi a-mpietrit-o, 
Că pot să-mi blestem mama, pe care am iubit-o — 
Când ura cea mai cruntă mi s-ar părea amor... 
Poate-oi uita durerea-mi şi voi putea să mor. 


Străin şi făr' de lege de voi muri — atunce 
Nevrednicu-mi cadavru în uliţă l-arunce, 
Ş-aceluia, Părinte, să-i dai coroană scumpă, 
Ce-o să asmuţe câinii, ca inima-mi s-o rumpă, 
lar celui ce cu pietre mă va izbi în față, 
Îndură-te, stăpâne, şi dă-i pe veci viaţă! 

Astfel numai, Părinte, eu pot să-ţi mulțumesc 
Că tu mi-ai dat în lume norocul să trăiesc. 
Să cer a tale daruri, genunchi şi frunte nu plec, 
Spre ură și blestemuri aș vrea să te înduplec, 
Să simt că de suflarea-ţi, suflarea mea se curmă 
Şi-n stingerea eternă dispar fără de urmă! 


Dacul este un alt avatar al lui Eminescu. De ce dac? Pentru 
că, precum Blaga, Hașdeu, Pârvan, lorga şi alţii, Eminescu credea 
că elementul constitutiv esenţial al neamului românesc este cel 
traco-geto-dac. Așadar, este rugăciunea unui dac. 

Rugăciune pentru ce? Vom vedea! Nu înainte însă de a pre- 
ciza că această poezie a fost caracterizată fie drept „cea mai 
budistă dintre creaţiile lui Eminescu” (Cezar Papacostea), fie 
drept o ironie la adresa lui Dumnezeu sau un blestem, pentru că 
n-ar fi, de fapt, vorba de nicio rugăciune. Suspiciunea budistă 
vine din două direcţii: datorită versurilor inspirate dintr-un imn 
cosmogonic indian, Rigveda — și se reeditează situația din Scri- 
soarea 1 — dar, mai ales, din cauza ultimului vers, în care e vorba 
de dispariţia în stingerea eternă. Versurile inițiale denotă o gân- 
dire arhaică monoteistă, care precizează că lumea a fost creată de 
un singur Dumnezeu, Care este din veșnicie („Pe când pământul, 
cerul, văzduhul, lumea toată/ Erau din rândul celor ce n-au fost 
niciodată,/ Pe-atunci erai Tu singur”) și în Care oamenii au 
crezut mai înainte de a fi inventaţi zeii religiilor politeiste („El 
singur zeu stătut-au nainte de-a fi zeii”) şi că această creaţie a lui 
Dumnezeu nu este veşnică, ci are un început. 

Aceste versuri, pe care le-a preluat și prelucrat Eminescu 
din imnul vedic, nu contravin viziunii creștin-ortodoxe asupra 
lumii și pot fi considerate o detaliere a acelui „În(tru) început” 
biblic, al Sfântului Moisis: „În[tru] început a făcut Dumnezeu ce- 
rul și pământul” (Fac. 1, 1). 

Despre libertatea artistică a acestui gen de detaliere a unui 
segment biblic, am precizat altădată că este întemeiată pe însăşi 
versificarea Psaltirii de către Dosoftei, procedeu preluat şi de 
Cantemir. La fel, însușirea unei idei/ expresii dintr-o altă arie 
cultural-religioasă decât cea creștină, atâta timp cât nu contrave- 
nea moralei și teologiei sale, nu este un fapt ieșit din comun 
pentru exerciţiul literar, teologic și cultural bizantin. 

Zoe Dumitrescu Buşulenga precizează că, spre deosebire de 
Scrisoarea 1, în care a folosit Imnul creațiunii (X, 129) din Rigveda, 
în Rugăciunea unui dac s-a inspirat din Imnul către zeul necunoscut 
(X, 121) „şi în care frapantă e întrebarea de la sfârșitul primei 
strofe, care revine, ca un refren, în toate celelalte, cu excepția 
ultimei și care apare, cu același caracter interogativ, în poema 
eminesciană. În traducere franceză, versul sună Quel est le Dieu 
que nous devons adorer par l'oblation? |Hymnes speculatifs du Veda, 
Gallimard, 1956, p. 119] (Care este zeul pe care-l adorăm prin 
jertfă?). El s-a putut transforma uşor în: Au cine-i zeul cărui plecăm 
a noastre inemi?"612. 

Alegerea acestui imn de către Eminescu şi implicarea Dum- 
nezeului necunoscut nu sunt aleatorii sau hazardate, ca de altfel 
nicio opțiune a poetului — avertizam și cu alte ocazii că ele trebuie 
calculate foarte bine. Nu este o banală interogațţie filosofică din 
partea poetului, nici exprimarea nesofisticată a unei incertitudini 
care ar putea fi citită literal. Eminescu nu era un susținător sau 
un exponent al elitismului estetic și, cu toate acestea, cei care cred 
că îl pot înţelege doar prin lectură se înşală amarnic. Mai au ne- 
voie şi de studiul lecturilor lui Eminescu, ceea ce deja complică 
lucrurile extrem de mult. 

Întorcându-ne la problema pe care am ridicat-o, referința la 
zeul necunoscut nu este semnul necunoașterii, ci...0o indicație. În 


62 Zoe Dumitrescu-Buşulenga, Valori și echivalențe umanistice, Ed. 
Eminescu, București, 1973, p. 211-212. 

primul rând, nu doar vechii inzi se întrebau sau ridicau altare 
zeului necunoscut. Același lucru îl făceau şi egiptenii, grecii și 
romanii. Sfântul Climis Alexandrinul, în Stromatele, scria că 
„egiptenii puneau înaintea templelor sfincși, pentru a arăta că 
învăţătura despre Dumnezeu este enigmatică” și că „în mod aco- 
perit au vorbit egiptenii de Cuvântul cel Sfânt prin așa-numitele 
locuri de taină, iar evreii prin catapeteasmă”S'5. lar Eminescu, 
într-un alt vers enigmatic, din Epigonii, vorbea despre „Adevăr 
scăldat în mite, sfinx pătrunsă de-nţeles”... 

Egiptenii erau, de altfel, cunoscuți drept cel mai înțelept 
popor din Antichitatea păgână. De aceea şi Mihail Sadoveanu, în 
Creanga de aur, îl trimite pe Kesarion Breb din Dacia în Egipt, 
pentru ca să se inițieze. 

Nu este un lucru de mirare, din moment ce egiptenii au avut 
dese interferenţe cu vechii evrei, de la Avraam, Moisis şi până la 
Hristos, şi cel puţin o tentativă a unui faraon (Akhenaton sau 
Amenhotep IV, 1379-1362 î. d. Hr.) de a institui o formă de mono- 
teism. Într-un miscelaneu de prin 1774, alcătuit de lerodiaconul 
Anatolie de la Râmnicu-Vâlcea, şi care cuprinde și o Cosmografie, 
se spune că „învăţăturile care s-au izvodit la Eghipet şi în Ţara 
Jidovească, pe urmă au venit la greci și până astăzi trăiesc la 
noi'6!4, în Europa. 

Sfântul Pavlos, vorbindu-le atenienilor în Areopag, afirma: 


„Căci străbătând cetatea voastră şi privind locurile 
voastre de închinăciune, am aflat şi un altar pe care era scris: 


615 Cf. Rosa del Conte, Eminescu sau despre Absolut, Ed. Dacia, Cluj- 
Napoca, 2003, p. 316-317 şi Clement Alexandrinul, Scrieri, parte a doua, 
trad., cuv. înainte, note și indici de Pr. D.[umitru] Fecioru, în col. PSB, vol. 
5, Ed. IBMBOR, București, 1982, p. 322, 329. 

614 Cf. Cătălina Velculescu, Între scriere şi oralitate, Ed. Minerva, 
Bucureşti, 1988, p. 105. 


594 


Dumnezeului necunoscut. Deci pe Cel pe Care voi, necu- 
noscându-L,, Îl cinstiți, pe Acesta Îl vestesc eu vouă. Dumne- 
zeu, Care a făcut lumea și toate cele ce sunt în ea [...] [a creat 
oamenii] ca ei să caute pe Dumnezeu, doar L-ar pipăi şi L- 
ar găsi, deși nu e departe de fiecare dintre noi. Căci în El 
trăim şi ne mișcăm și suntem, precum au zis și unii dintre 
poeţii voştri: căci al Lui neam şi suntem” (Fapt. Ap. 17, 23-28, 
Biblia 1958). 


În lumea modernă, Deus incognitus al Antichității a deve- 
nit...incognito — aşa cum va spune mai târziu şi Mircea Eliade. 
Așa încât putem susține că Eminescu caută o înțelegere mai 
profundă a acestui Dumnezeu care trece incognito pe lângă ini- 
mile noastre. 

Faptul că există aici o certă inspiraţie din Rig Veda nu re- 
prezintă o contradicţie a celor afirmate de noi, pentru că Emi- 
nescu prelucra textele, iar părerea noastră este că versurile presu- 
pun o concepţie creştină. Rig Veda X, 121 (Imn zeului necunoscut), 
care a influenţat o parte din versurile de mai sus, face parte dintr- 
o perioadă din evoluţia religiei indiene, caracterizată de o menta- 
litate monoteistăs!5. 

Ne-a rămas în manuscris o traducere a lui Eminescu din 
acest imn (patru catrene): 


Întâiu eşi această sămânță a luminii 
Ea singură a lumii stăpână nenăscută 
Pământu'l, ceriu'l ţine cu a ei ființă 
Care a zeul cărui noi jertfă îi aducem? 


615 A se vedea M. Eminescu, Opere, Il, ed. Perpessicius, p. 73. 

Dă viaţă și putere, iar binecuvântarea-i 
Chiar zeii o imploră și ei* i se închină 
lar moartea, nemurirea sunt muma* umbrei sale 
Au cine-i zeul cărui noi arderi îi aducem? 


De unde alergară puternicele ape 
De germeni purtătoare, luminii născătoare 
De-acolo au şi zeii suflare de viață? 
Au cine-i zeul cărui noi arderi îi aducem? 


EI care cu putere privit-au preste ape 
Prietenii* puterii* isvoare a mânturirii 
Ce singur Zeu stătut-au nainte de a fi Zeii — — 
Au cine-i zeul cărui noi arderi îi aducem?€!6. 


Perpessicius atrage atenţia în ceea ce privește traducerea 
liberă: „caracterul liber [...] al tălmăcirii”*”. 

Forma finală a poemului Rugăciunea unui dac, publicată în 
1879, e precedată de câteva versiuni manuscrise, dintre care una 
poartă titlul Nirvana, la care a renunţat, iar alta este încorporată 
în poemul, apărut postum, Gemeniie!8. 

Confuzia între daci și indieni i-a fost sugerată lui Eminescu 
de Miron Costin, după cum am arătat mai demult, cronicarul 
susținând faptul că dacii au emigrat pe aceste teritorii din In- 
dias!?. Ne întrebăm dacă nu cumva regii magi indieni, din poe- 
mul Dumnezeu şi om, care au călătorit pe cămile cu steaua pentru 





SIE elene 7l 

517 Ibidem. 

618 A se vedea Idem, p. 75-83. 

619 A se vedea Gianina Maria-Cristina Picioruş, Eminescu și literatura 
română veche, op. cit., p. 224-225. 

a ajunge la Adevărul născut în tavernă (în staulul de la Betleem), 
sunt, de fapt, daci? 


În pădurile antice ale Indiei cea mare, 
Printre care, ca oaze, sunt imperii fără fine, 
Regii duc în pace-eternă a popoarelor destine 
Închinând înţelepciunei viaţa lor cea trecătoare. 


Dar un mag bătrân ca lumea îi adună și le spune 
C-un nou gând se naşte-n oameni, mai puternic și mai mare 
Decât toate pân-acuma. Şi o stea strălucitoare 
Arde-n cer arătând calea la a evului minune. 


Fi-va oare dezlegarea celora nedezlegate? 
Fi-va visul omenirei grămădit într-o ființă? 
Fi-va braţul care șterge-a omenimei neputinţă 
Ori izvorul cel de taină a luminii-adevărate? 


Va putea să risipească cea neliniște eternă, 
Cea durere ce-i născută din puterea mărginită 
Şi dorinţa făr-de margini?...Lăsaţi vorba-vă pripită, 
Mergeţi regi spre închinare la născutul în tavernă. 


În tavernă?...-n umilinţă s-a născut dar adevărul? 
Şi în fașe d-înjosire e-nfășat eternul rege? 
Din durerea unui secol, din martiriul lumii-ntrege 
Răsări o stea de pace, luminând lumea și cerul... 


Sarcini de-aur și de smirnă ei încarcă pe cămile 
Şi pornesc în caravană după steaua plutitoare, 
Ce în aerul cel umed, pare-o așchie din soare, 

Lunecând pe bolta-albastră la culcușu-eternei mile. 

Ş-atunci inima creștină ea vedea pustia-ntinsă 
Şi plrlin ea plutind ca umbre împărați din răsărit, 
Umbre regii și tăcute ce-urmau astrul fericit... 
Strălucea pustia albă de a lunei raze ninsă, 


lar pe muntele cu dafini, cu dumbrave de măslin 
Povestind poveşti bătrâne, au văzut păstorii steaua 
Cu zâmbirea ei ferice și cu razele de neauă 
Ş-au urmat sfinţita-i cale către staulul divin. 


Însă Eminescu nu îi putea numi daci pe aceşti regi, dacă 
vroia să respecte adevărul istoric, pentru că aceștia erau „împă- 
rați din Răsărit”. Dacă ar fi fost daci, ar fi trebuit să ajungă la 
Bitleem venind din Apus. Și de aceea credem că i-a numit in- 
dieni, în conformitate cu ceea ce a citit la Miron Costin. Şi tot de 
aceea, în proiectul dramatic Decebal sau în poemul postum Sar- 
mis, Eminescu introduce elemente de cosmogonie vedică în ver- 
surile sale. 

Să revenim însă la Rugăciunea unui dac. Ceea ce am spus mai 
sus lămureșşte în parte atracția lui Eminescu pentru imnele ve- 
dice. Pe de altă parte, referitor la acest imn (către zeul necunoscut), 
putem afirma că poetul a recunoscut în exprimările sale mai 
multe elemente pe care le știa din alte surse. Spre exemplu, 
„apele de germeni purtătoare” reprezintă o imagine care poate fi 
interpretată ca fiind în perfectă concordanţă cu viziunea creştină. 
Despre acești germeni (sau arhei) vorbesc Sfinţii Părinţi (Sfântul 
Grigorios al Nissisului, Sfântul Augustinus de Hippo, Sfântul 
Dimitrie al Rostovului, în Hronograful său, pe care Eminescu îl 
cunoștea foarte bine şi din care Paul Cernovodeanu afirmă cu 
îndreptăţire că poetul s-a inspirat în ceea ce privește cosmogene- 
za din versurile sale). Dar şi Heliade în Anatolida: „Şi Spiritul vieții 

se poartă peste ape [cf. Fac. 1, 2];/ Pătrunsu-s-a abisul [acvatic] d-o 
mistică ardoare/ Şi l-a cuprins fiori;/ Tresare şi concepe. Ai 
haosului germini |ai apelor germeni]/ Spre viață și spre nuntă 
așteaptă a ta voce [cuvântul lui Dumnezeu]”. 

Deşi consideră — greşit, în opinia noastră — că titlul denotă o 
„intenţie batjocoritoare”, Rosa del Conte este de acord că poemul 
lui Eminescu „proclamă existența unui Dumnezeu personal”. 
Important pentru noi este faptul că cea mai aprigă susținătoare a 
identificării cugetării eminesciene cu cea indiană, Amita Bhose, 
nu își recunoaște filosofia/ religia în Rugăciunea unui dac și consi- 
deră că „sentimentele de bază ale poeziei au un izvor autohton 
de inspirație”21. 

Versurile lui Eminescu afirmă următoarele: Dumnezeu este 
Singurul Care există din veșnicie. Lumea nu există din veșnicie, 
ci ea este creaţia lui Dumnezeu. Versul „EI singur zeu stătut-au 
nainte de-a fi zeii” poate să însemne două lucruri: El singur a fost 
Dumnezeul cel adevărat al oamenilor mai înainte de a apărea 
eresurile păgâne, mulțimile de zei ale religiilor politeiste. Sau: EI 
este Dumnezeul care i-a creat pe oameni pentru a fi zei/ dum- 
nezei după har. Căci mai apoi spune: „El zeilor dă suflet și lumii 
fericire”. 

În Biblie găsim (folosim Biblia 1688): 


„Căce [căci] Domnul Dumnezăul vostru, Acesta e 
Dumnezăul dumnezăilor și Domnul domnilor, Dumnezăul 
cel mare și tare și înfricoșat” (Deut. 10, 17). 

„Dumnezăul dumnezăilor, Domnul, au grăit şi au che- 
mat pământul” (Ps. 49, 1). 

„Dumnezău stătu în adunare de dumnezăi şi în mijloc pre 
dumnezăi va osebi” (Ps. 81, 1). 


s% Rosa del Conte, Eminescu sau despre Absolut, op. cit., p. 68. 
&1 Amita Bhose, Eminescu și India, Ed. Junimea, laşi, 1978, p. 92. 

„Ivi-Se-va Dumnezăul dumnezăilor în Sion” (Ps. 83, 7). 
„Mărturisiţi-vă Dumnezăului dumnezăilor, căci în veac 
[e] mila Lui” (Ps. 135, 2). Etc. 


„ŞI din noian de ape puteri au dat scânteii”: este o parafrază 
la ceea ce poetul a versificat astfel din imnul vedic: „De unde 
alergară puternicile ape/ De germeni purtătoare, luminii născă- 
toare”... În viziunea creştină, lumina a apărut din nimic, la po- 
runca lui Dumnezeu, nu din ape, așa cum susține imnul vedic: 
„La-nceput feace Dumnedzău ceriul și pământul. lar pământul 
era nevădzut și netocmit și-ntunerec dzăcea deasupra prăpăştii 
[abisului de ape] şi Duhul lui Dumnădzău Să purta [pe] deasu- 
pra apei. Și dzâsâ Dumnădzău «Fă-te, lumină!». Şi să feace lu- 
(Fac. 1, 1-4, în traducerea lui Dosoftei*2). „Întru început au 


SI 


mină 
făcut Dumnezeu ceriul şi pământul, și pământul era nevăzut și 
netocmit și întunearec era deasupra adâncului și Duhul lui 
Dumnezeu Să purta pre deasupra apei. Și au zis Dumnezeu să se 
facă lumină, și s-au făcut lumină”'6%5. 

Însă Eminescu, scriind că Dumnezeu „din noian de ape 
puteri au dat scânteii”, se exprimă într-un mod echivoc. Pentru 
că se poate înțelege și că a dat puteri scânteii de viaţă, ceea ce 
corespunde Scripturii: „Și zise Dumnezău. «[Să] scoață apele 
târâtoare de suflete vii şi zburătoare zburând [pe deasupra 
pământului spre întăritura [firmamentul] cerului». Şi să făcu 
așa” (Fac. 1, 22, Biblia 1688). Se observă, de asemenea, că Emi- 
nescu nu a valorificat prea mult nici versurile „Întâiu eși această 
sămânță a luminii/ Ea singură a lumii stăpână nenăscută/ Pă- 





62 Cf. Dosoftei, Paremiile preste an (laşi 1683), ediţie critică de Mădă- 
lina Ungureanu, Editura Universităţii „Alexandru loan Cuza”, laşi, 2012, 
p. 105. 

63 Cf. Triodion, Râmnic 1731, B. A. R., CRV 204, f. 344. 

mântu'l, ceriu'l ţine cu a ei ființă”, concepute după imnul vedic, 
și care vin în contradicţie cu viziunea creștin-ortodoxă asupra 
Genezei, pentru că lumina creată în ziua întâi de Dumnezeu nu 
este nenăscută și nu ţine universul cu a ei ființă. 

Poetul spune doar: „Pe când nu era /.../ sâmburul luminii 
de viaţă dătător”, expresie care nu mai conţine toate elementele 
din definiţia dogmatică vedică, ci pare mai mult o metaforă a 
luminii materiale care susține viaţa în univers. Dimpotrivă, după 
cum am văzut altădată*4, în Scrisoarea 1 el a schimbat această 
perspectivă („Întâiu eşi această sămânță a luminii/ Ea singură a 
lumii stăpână”...) cu cea a pământului, întâi-născut al univer- 
sului, care: „Punctu-acela de mișcare, mult mai slab ca boaba 
spumii,/ E stăpânul fără margini peste marginile lumii”. 

Versurile „El este-al omenimei izvor de mântuire:/ Sus ini- 
mele voastre! Cântare aduceţi-l,/ El este moartea morţii și 
învierea vieţii!” fac referire explicită la Hristos, Cuvântul lui 
Dumnezeu, Care a mântuit umanitatea prin Întruparea Sa şi Care 
este „moartea morții și învierea vieții”. 


[77 


„Sus inimele voastre!” este o parafrază a formulei liturgice: 
„Sus să avem inimile!”, rostite de către Preot la Sfânta Liturghie, 
căreia poporul îi răspunde: „Avem către Domnul”. lar îndemnul 
de a aduce cântare Domnului este atât vechi cât și nou-testa- 
mentar şi el este foarte propriu creștinilor. 

De fapt, în aceste versuri întâlnim multiple parafraze din 


imnele Invierii Domnului: 





624 A se vedea comentariile mele: 

https://www.teologiepentruazi.ro/2015/01/28/scrisoarea-i-4/, 

https://www.teologiepentruazi.ro/2015/02/11/scrisoarea-i-5/. 

Acestea au intrat în cartea mea, Epilog la lumea veche, vol. I. 2, ediția 
a doua, op. cit. 

„După obiceiul pentru cei morţi, a primit punerea în 
mormânt Viaţa tuturor, şi a arătat mormântul izvor al în- 
vierii, spre mântuirea noastră”65. 

„Să mergem dis-de-dimineaţă şi, în loc de mir, cântare 
să aducem Stăpânului; și să vedem pe Hristos, Soarele 
dreptății, tuturor viața răsărind"S% (Eminescu a început cu 
acest irmos articolul Paștele, din „Timpul”, 16 aprilie 1878). 

„Alergaţi şi vestiți lumii că a înviat Domnul omorând 
moartea, pentru că este Fiul lui Dumnezeu, Cel ce mântu- 
iește neamul omenesc”. 

„Prăznuim omorârea morții, sfărâmarea iadului şi în- 
cepătura altei vieți, veşnice [invierea vieții]. 

„Veniţi toate neamurile, cunoașteți puterea tainei celei 
înfricoșătoare, că Hristos, Mântuitorul nostru, Cuvântul cel 
din început |In. 1, 1], S-a răstignit pentru noi şi de voie S-a 
îngropat şi a înviat din morți, ca să mântuiască toate. Aceluia 
să ne închinăm". 

„Astăzi Hristos, moartea călcând, a înviat, precum a zis, 
şi bucurie lumii a dăruit; ca toţi, înălțând cântarea, aşa să zi- 
cem: Izvorule al vieții, Lumina cea neapropiată, Atotputer- 
nice Mântuitorule, miluiește-ne pe noi!”'6%. 


65 Penticostar, Ed. IBMBOR, București, 1999, p. 11. La Utrenia 
Învierii. 

66 dem, p. 16-17. 

se /ilelezni pp 4/7, 27 29: 

68 dem, p. 20. 

s dem, p. 37. Cântarea aceasta este de la Utrenia din ziua de marți 
a Săptămânii Luminate. 

60 Idem, p. 43. La Vecernia din vinerea Săptămânii Luminate. 

Din investigația pe care am efectuat-o în ediţiile românești ortodoxe 
ale Penticostarului, apărute între 1743 și 1800, am remarcat că sintagmele 
subliniate de noi se regăsesc identic în aceste ediții. Doar prima cântare, 
din cele citate mai sus, nu există în aceste ediții. 

Critica literară a adus mereu în discuție cosmogonia vedică, 
dar niciodată cărțile liturgice ale Bisericii sau cărțile românești 
vechi. Așadar, la întrebarea „au cine-i zeul cărui plecăm a noastre 
inemi?”, răspunsul e: „El este-al omenimei izvor de mântuire/.../ 
El este moartea morții și învierea vieţii” — exprimări pascale, care 
ne trimit fără niciun dubiu la un singur „Zeu”, Hristos, după 
cum ne indică împrumutul din cântările Învierii Domnului. 
Acesta este Cel care, înainte de a fi lumea, „pe-atunci erai Tu 
singur” şi Care a făcut să răsară scânteie de viață, creând întregul 
univers. Chiar cuvintele „Pe-atunci erai Tu singur /.../ El singur 
zeu stătut-au” ne aduc aminte de Dosoftei (Psaltirea în versuri): 


„A Ta este, Doamne, lumea și pământul,/ Ce le-ai 
împlut sângur dintâi cu cuvântul” (Ps. 23, 1-2); 

„Că sângur au zâs de să făcură,/ Sângur le-au dat 
[fie]căriiaș făptură” (Ps. 32, 21-22); 

„Ce-au poruncit sângur cu cuvântul/ De s-au făcut ce- 
riul și pământul” (Ps. 133, 13-14). 


Sigur că atribuirea unei asemenea rugăciuni unui dac poate 
părea multora o inadvertenţă. Se poate aduce în discuţie, însă, 
henoteismul dacilor, care să-l fi îndemnat pe poet la apropieri de 
ordin religios mai greu de prevăzut sau de înțeles. lar pe de altă 
parte, se ascundea pe sine însuși sub masca dacului. 

Cu certitudine, nu este numai imnul vedic intertextualizat 
în versurile lui Eminescu, ci și vechea tradiţie religioasă și literară 
românească. „Şi inima-mi împlut-au de farmecele milei”: acesta 
este, de asemenea, un vers pe deplin ortodox, unul de o extraor- 
dinară frumusețe. Dumnezeu este nu numai Cel care a dat viaţă, 
Care ne-a dat ochi să vedem lumina zilei, cum zice poetul, dar El 
a dat oamenilor și harul prin care să înțeleagă și să iubească toate 

câte există. EI le-a umplut inima de milă dumnezeiască, această 
milă pe care Eminescu o exprimă genial prin sintagma: „farme- 
cele milei”. Pentru că nu numai răul farmecă, amăgește, dar mai 
mult decât răul, bunătatea și frumuseţea și mila au de la Dum- 
nezeu darul să atragă, să farmece inima omenească pentru ca să 
îndrăgească ceea ce este bun și drept. Inima omului are întru 
sine, dintru început, de la Dumnezeu, farmecul milei, este plină 
de fermecare în faţa a tot ceea ce este nobil și frumos și se apleacă 
plină de condescendenţă către toată creaţia. „Poetul simte suflul 
religios al divinului în faţa frumuseţii şi a grandiozității crea- 
ției”651. Asemenea, în alt poem (Nu mă înţelegi), Eminescu vorbea 
de „a mea minte, a farmecului roabă”. 

Putem din nou să facem o apropiere de Dosoftei și de Psal- 
tirea în versuri: 


„Izvorul creaţiei, mobilul gestului dumnezeiesc de a 
crea lumea, este mila Lui («De [din] mila Ta, Doamne, - plin 
pământul»), adică iubirea Lui şi dorinţa de a exista creaturi 
care să se bucure de plinătatea existenței Sale veșnice. Fără, 
însă, ca aceste creaturi să se poată confunda vreodată cu EI, 
pentru că ele nu sunt din veșnicie şi nu s-au creat singure 
pe ele însele. Ci «sângur» Dumnezeu le-a creat pe ele. 

Cunoscând acestea, Eminescu putea vorbi despre «far- 
mecele milei», despre mila aceasta creatoare cu care Dum- 
nezeu i-a fermecat copilăria, dându-i să contemple și să 
cunoască frumusețea naturii și a cosmosului'”'6%2. 


61 Rosa del Conte, op. cit., p. 69. 

62 Dr. Gianina Maria-Cristina Picioruş, Creatori de limbă şi de viziune 
poetică în literatura română, vol. |, Dosoftei, Teologie pentru azi, București, 
2013, p. 47-48, d. 

https://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-1/. 

„În vuietul de vânturi auzit-am al Lui mers/ Şi-n glas purtat 
de cântec simţii duiosu-l viers”: aceste versuri pot să aibă o oare- 
care amprentă scripturală (mai ales primul), dar ele ni se par mai 
degrabă o interpretare în sens ortodox a propriei biografii. 

Credem că putem citi aici o mărturisire a lui Eminescu de a- 
L fi cunoscut pe Dumnezeu din însăși iubirea pentru univers, pe 
care Acesta a sădit-o în inima sa („farmecele milei”, despre care 
am vorbit anterior), din frumuseţea creaţiei („vuietul de vân- 
turi”) şi din dragostea oamenilor, mai ales a mamei („glas purtat 
de cântec”). 

În fine, Dumnezeu este Însuși Părintele umanităţii, Care i-a 
dăruit viaţă, Care dăruieşte toate cele de folos și de la Care omul 
cere toate, în rugăciune. Rugăciunea dacului — un avatar al lui 
Eminescu —, din acest poem, este de a nu i se acorda avantaje 
materiale în viaţă, ci de a fi considerat între cei blestemaţi, de a fi 
prigonit de către oameni. Ceea ce s-a şi împlinit! Însă această ru- 
găciune denotă multă smerenie, multă lipsă de vanitate, despre 
care am mai vorbit. 

Poemul acesta este unicul în care Eminescu vorbește, la 
persoana 1 (deşi sub masca dacului), despre relaţia sa cu Dum- 
nezeu și despre modul cum vrea să moară. Anticipăm, dar este, 
credem, foarte semnificativ că a murit exact cum a cerut aici. Și 
credem că Dumnezeu i-a împlinit această rugăciune și că acest 
lucru este cea mai mare dovadă cu putinţă a faptului că această 
poezie este o rugăciune, o rugăciune fierbinte şi nu o ironie. 

Personal, nu mai cunosc sau nu îmi mai vine în minte acum 
un alt exemplu de scriitor a cărui rugăciune exprimată într-o 
operă literară să îi fi fost împlinită cu atâta fidelitate. Poezia este 
o rugăciune și pentru că o parodie hulitoare (gen poetic care, de 
altfel, nu-i era propriu) nu s-ar fi deranjat să caute să-L înţeleagă 
pe Dumnezeu Atotstăpânitorul, în versuri atât de sublime cum 
sunt cele din primele trei strofe. 

Când Eminescu a dorit să critice pe cineva (Scrisoarea III, 
Criticilor mei etc.), n-a făcut-o voalat, sub pecete simbolică, ci în 
rafale de indignare. Dacă ar fi avut ceva de reproșat Divinităţii, 
nu cred că ar fi ales această modalitate (care pare subtil-perversă, 
dacă o interpretăm astfel), paravanată de o cugetare complexă şi 
profundă. Cine îi atribuie lui Eminescu asemenea intenții supra- 
pune mentalitatea noastră (post)modernă peste un text care nu 
se pretează la o astfel de interpretare. 

Acest poem este o rugăciune şi Eminescu scrie un poem 
definitoriu pentru sine însuşi, iar definitorie pentru el este relația 
sa cu Dumnezeu, cu Acest Dumnezeu Căruia 1 se roagă, în fața 
Căruia se prosternă („Zeul cărui plecăm a noastre inemi”) și 
pentru prima și unica dată, în versuri, ne vorbeşte despre 
evoluţia acestei relații sinergice, de-a lungul biografiei sale. 

Dacă în poemul Gelozie descopeream biografia iubirii, aici 
aflăm evoluţia credinţei sale intime și a cugetării sale. Cine este 
Acest Dumnezeu? „Au cine-i zeul cărui plecăm a noastre ine- 
mi?”. Întrebarea poetului nu e una retorică, nu e filosofică, pen- 
tru că dacă ar fi fost o interogaţie retorico-filosofică, nu ar fi 
urmat răspunsul său. Dar, aici, răspunsul urmează. Și aflăm că 
Dumnezeul lui Eminescu, Zeul dacului este Dumnezeu, Crea- 
torul a toate, Dumnezeul omenirii „nainte de-a fi zeii”, Cel care 
a dat apelor putere să zămislească viaţă din ele („din noian de 
ape puteri au dat scânteii”), Dumnezeu Care „este-al omenimei 
isvor de mântuire”, Care „este moartea morții și învierea vieţii”. 

Nu credem că poate fi confundat Zeul acesta cu niciun alt 
zeu de pe pământ, pentru simplul motiv că Unul singur dintre 
toți zeii popoarelor S-a întrupat, a suferit pentru oameni, a 
omorât moartea, a înviat EI și în ei viaţa cea veșnică și a devenit 
astfel „al omenimei izvor de mântuire”. Niciun alt zeu, al niciu- 
nui popor, niciun zeu al poporului indic, care a scris Vedele, nu a 
făcut aceste lucruri, nici vreun altul în istoria lumii, după cum 

susținea și Hermes Trismegistul6%, că niciodată cineva dintre cei 
de sus, dintre zei, nu se va cobori vreodată pe pământ, la oameni. 

Important de înţeles pentru noi este faptul că dumnezeul 
niciunui popor n-a intenţionat vreodată să mântuie lumea. În 
afară de poporul lui Israil și de Dumnezeul treimic, Care din 
veșnicie a hotărât ca Fiul şi Cuvântul Tatălui să Se întrupeze, să 
sufere şi să moară pentru toți oamenii și din El să curgă apa vieții, 
„izvor de mântuire” neîncetat. În faţa lui Hristos, „Sus inimile 
voastre! Cântare aduceţi-l”, după cum spune cântarea liturgică 
și Utrenia pascală. 

În strofa a treia avem mărturia poetică extraordinară a felu- 
lui în care Eminescu L-a cunoscut pe Dumnezeu, în care a 
început relaţia de iubire dintre el și Dumnezeu. El, Cel ce a creat 
lumea, „îmi dete ochii să văd lumina zilei” — o exprimare sublimă 
și care denotă multă smerenie în fața lui Dumnezeu. Pentru că El 
este Lumina și Dătătorul luminii, Cel care luminează ochii sufle- 
tului şi ai trupului și nu în mod aleatoriu începe poetul cu această 
expresie. Este aici și influenţa unei exprimări omiletice frecvente, 
din cazania ortodoxă, care specifică faptul că Dumnezeu ne-a dat 
ochi să vedem, urechi să auzim, mâni și picioare să ne folosim de 
ele, suflet și trup ca să existăm. 

Mai întâi, omul deschide ochii trupului şi vede lumina zilei. 
De aceea, magnific începe Eminescu de aici vorbirea sa despre 
cum ajungi să-L cunoști pe Dumnezeu. Și nu ajungi la aceasta la 
adolescenţă, la maturitate sau la adânci bătrâneţi, ci imediat du- 
pă ce te naști, imediat ce începi să fii puţin conștient. Ceea ce 
dovedește că poetul era şi foarte familiar cu dogmele Bisericii 
sale strămoșești, dar nu numai la nivel teoretic, ci și experimen- 
tal. După ce cu lumina ochilor vede lumina zilei, harul lui Hristos 
Dumnezeu „inima împlut-au cu farmecele milei”. El e Cuvântul, 


6 Apud Rosa del Conte, op. cit., p. 118. 

„Lumina cea adevărată, Care luminează [pe] tot omul venit întru 
lume” (loan 1, 9)%. Din simţirea a ceea ce el numește „farmecele 
milei” urmează cunoașterea intimă a lui Dumnezeu. 

Iarăși, nu există niciun alt zeu, în afară de Hristos Domnul, 
Care să farmece nu prin puterea covârșitoare, ci prin mila Sa! 
Dumnezeul creştin e fermecător prin mila Sa negrăită, mila aceea 
care este virtutea supremă în toate basmele românilor („luminoa- 
sele basme”, cum zice poetul în Memento mori), mila — nu vitejia 
— care e decisivă pentru biruinţa finală a eroilor! 

Mila Lui se traduce prin tot ce a arătat până aici Eminescu, 
prin toată frumuseţea creației pe care a zidit-o Dumnezeu întru 
început şi din nimic şi prin faptul că i-a zidit pe oameni ca ființe 
raționale care să deschidă ochii și să vadă lumina zilei. Căci ver- 
sul „Şi el îmi dete ochii să văd lumina zilei” se referă nu la ochi 
şi la vedere propriu-zis, ci la: a fi creat (a face ochi pe lume înseamnă 
a te naşte). Puţini din cei ce văd în fiecare zi lumina zilei se mai 
întorc să mulțumească Ziditorului pentru aceasta, dar poetul s-a 
întors! El și-a amintit de Cel ce i-a dat ochi, lumina ochilor ca să 
vadă lumina zilei și a lumii întregi, pentru că această lume este 
zidită ca o lumină și pentru ca să fie zi de mântuire (cum spun 
rugăciunile şi Slujbele ortodoxe, cu care era familiar) celor din ea, 
iar nu noapte de pierzare. Și ştia că Cel ce i-a dăruit lumina 
ochilor e Același care dăruie și lumina inimii care este mila: „Şi 
el îmi dete ochii să văd lumina zilei,/ Şi inima împlut-au cu 
farmecele milei”. Căci dacă lumea nu se vede cu ochii și nu se 
îmbrățișează cu toată compasiunea iubirii, atunci nimic din fru- 
museţea creaţiei Sale nu ajunge cu adevărat la inima noastră, ci 
inima e rece și ochiul ei e mort. 





64 Cf. Evanghelia după loannis, traducere şi note de Pr. Dr. Dorin 
Octavian Picioruş, Teologie pentru azi, București, 2016, cf. 

https://www.teologiepentruazi.ro/2016/05/10/evanghelia-dupa- 
ioannis/. 

Mila! Această stare de a fi, duhovnicească și esenţială pen- 
tru ortodocşi, aceasta este cea pe care Dumnezeu o predă ca pe 
cea dintâi şi cea mai scumpă învăţătură în inima fiecărui om care 
se naște pe pământ. Mila care farmecă! Nu mai există altceva care 
să farmece omul și să-l facă a toate cunoscător, ca mila! Mila, 
inclusiv după Eminescu, atrage știința, cunoașterea, înțelepciu- 
nea, e cel mai bun pedagog și un mare contemplativ. Pentru 
budiști era motiv de indiferență desăvârșită, pentru Nietzsche 
motiv de dispreț la adresa lui Hristos şi a creștinilor, calificați ca 
oameni slabi, dacă au milă. Dar pentru Eminescu, Dumnezeu 
farmecă inima omului cu mila Sa, învăţându-l alfabetul milosti- 
virii, pentru ca el să poată privi și înțelege lumea. 

Omul, iconomul acestei lumi, trebuie să aibă compasiune ca 
să poată iubi natura, făpturile, cosmosul. Aceasta credem că este 
și ușa înţelegerii marii iubiri pe care a avut-o Eminescu pentru 
natură. Și iubind cu milă toate acestea, și Dumnezeu îl iubeşte pe 
el, pentru că El însuși este Iubire şi Milă negrăită și îi dă să-L sim- 
tă în creaţia Sa: „În vuietul de vânturi auzit-am al lui mers”, mer- 
sul lui Dumnezeu, adică, în vuiet de vânturi. 

S-ar putea ca Eminescu să fi dorit să ne spună că a simţit 
puternic şi adânc harul lui Dumnezeu, pentru că expresia sa 
seamănă foarte mult cu ceea ce ne relatează Sfânta Scriptură la 
Fapt. 2, 2: „Şi din cer, fără de veste, s-a făcut un vuiet, ca de suflare 
de vânt ce vine repede, și a umplut toată casa unde ședeau ei” 
(Biblia 1988), adică pe Sfinţii Apostoli, în ziua Cincizecimii, când 
s-a pogorât harul Duhului Sfânt întru ei. Nu este prima dată când 
întâlnim la Eminescu asemenea coincidenţe semnificative cu re- 
feratul biblic. Un lucru e sigur și anume acela că Eminescu iubea 
exprimările extatice, chiar și în contexte care nu se refereau la 
extaze mistice (așa cum poeți precum Cârlova sau Bolintineanu 
insistau pe categoria dulcelui, pe care Eminescu o sublimează), 

ceea ce denotă intimitatea sa cu vasta literatură isihastă care a 
circulat timp de secole în Ţările Române. 

Versul următor este încă şi mai enigmatic: „Şi-n glas purtat 
de cântec simţii duiosu-i viers”. Poetul ne transmite că a simţit, a 
auzit glasul sau viersul duios al lui Dumnezeu „în glas purtat de 
cântec”. Remarcăm faptul că duios este corelativul milei din ver- 
sul anterior. Dumnezeu este duios cu oamenii pe care îi umple 
de farmecele milei. Uneori, în vederile extatice ale Sfinților, apar 
glasuri care cântă. Sau putem înţelege prin „glas purtat de cân- 
tec”, glasul mamei sau al preotului sau al corului mănăstiresc, în 
care el să fi simţit glasul lui Dumnezeu, iubirea lui Dumnezeu 
pentru sine şi pentru toți oamenii. 

Până aici, poezia s-a ocupat cu nașterea lumii, cu nașterea 
poetului și cu felul în care el L-a cunoscut pe Dumnezeu, Crea- 
torul lumii, mai precis, cu intensitatea cu care el L-a simţit pe 
Dumnezeu în inima sa, în creaţie și în toate cele care-l înconjurau. 
De aici înainte, poemul se ocupă cu moartea sa şi este pentru 
mulți o piatră de poticnire. Critica literară a fost nedumerită cel 
mai mult de ultimul vers al poemului, care cere o dispariție în 
„Stingerea eternă” și care nu se potriveşte cu partea întâi a poe- 
ziei, în care poetul se închină unui Dumnezeu Atotputernic și 
Atoatecreator. Eminescu însuși a șovăit asupra formei și sensului 
final al acestor versuri. Numindu-și poemul Rugăciunea unui dac, 
pentru că dacul i s-a părut un alter ego potrivit pentru sine, s-a 
gândit la început să Îl numească pe Dumnezeu Zamolxe. Încât 
versul „Astfel numai, Părinte, eu pot să-ți mulțumesc” a fost la 
început „Astfel numai, Zamolxe, eu pot să-ți mulțumesc”'6%5. Însă, 
dacă simpla menționare a numelui lui Zamolxe ne-ar orienta 
spre păgânism, ne-am afla pe o pistă falsă. O dovadă o avem în 
poemul Strigoii, în care magul îi cere, la un moment dat, aceluiași 


65 M. Eminescu, Opere, II, ed. Perpessicius, p. 78. 

Zamolxe, să o readucă la viață pe Maria, regina dacilor și soția 
lui Arald. Adresarea către Zamolxe îi atribuie acestuia caracteris- 
ticile Dumnezeului creştin, conform cu Sfânta Scriptură: „lar duh 
dă-i tu, Zamolxe, sămânță de lumină,/ Din duhul gurii tale ce 
arde şi îngheaţă”. 

Versurile acestea fac aluzie la mai multe versete scripturale, 
după cum am arătat altundeva. Se știe că dacii credeau în nemu- 
rirea sufletului și în viaţa veşnică, de aceea și Eminescu supra- 
pune cu ușurință valorile religiei creștine peste religia dacilor. În 
caietele sale scria uneori: „Jesus Christus Rex/ Imperator Daco- 
Romanorum”'6%. Această precizare ne va ajuta şi pe mai departe 
să decelăm adevărul din aceste versuri eminesciene care par să 
se contrazică. 

În volumul al doilea al ediţiei critice de Poezii a lui Dumitru 
Murăraşu”, acesta recenzează o seamă de opinii şi posibilități 
de interpretare care identifică surse ale acestui poem începând 
de la literatura populară, Vasile Alecsandri și Grigore Alexan- 
drescu (a se vedea poemul Rugăciune al lui Gr. Alexandrescu cu 
care Rugăciunea unui dac este interesant de comparat), până la 
Alfred de Vigny, E. A Poe, Schiller, Schopenhauer şi până la 
Rigveda şi lucrările budiste. Concluzia sa este că „recurgerea la 
erudiție” pare incapabilă să soluţioneze într-un singur fel proble- 
ma și că „admitem că poetul își putea avea o logică a lui, deo- 
sebită de cea a noastră. În mintea lui Eminescu puteau să capete 
sinteza unificatoare lucruri contradictorii, pe care gândirea obiș- 
nuită nu le-ar putea întruni împreună”. Suntem în asen- 
timentul acestui mod de interpretare. 





6% M. Eminescu, Opere, XV, ed. Iniţiată de Perpessicius, p. 388-389. 

În latină: „lisus Hristos este Regele/ Împăratul daco-romanilor”. 

67 Mihai Eminescu, Poezii, vol. II, ediţie critică de D.[umitru] Mură- 
rașu, Ed. Minerva, București, 1982, p. 402-419. 

68 Mihai Eminescu, Poezii, vol. II, op. cit., p. 417. 

Eminescu avea o covârșitoare putere de sinteză şi de unifi- 
care a sensurilor și (într-un mod profund tradiţional, de altfel) el 
înţelegea gândirea umanităţii ca pe un tot unitar, aşa cum privea 
şi istoria lumii ca pe un tot unitar și nu ca pe un șir de secvenția- 
lităţi. Pentru că el concepea umanitatea ca pe un tot, ca pe Adamul 
total (ca să folosesc expresia Sfântului Sofronie Saharov de la 
Essex), ca pe un singur Om, un singur Adam care a trecut prin 
mai multe vârste de dezvoltare, de aceea putea să ia ceea ce găsea 
și era bun în alte religii, fără sentimentul paradoxului, și să îl 
așeze, cu multă detașare, sub amprenta tradiţiei sale spirituale. 

Nu e ceva nefiresc pentru un ortodox, este un fapt recoman- 
dat încă din primele secole creştine — am mai vorbit despre asta 
în altă parte — de mari personalităţi ale Bisericii precum Sfântul 
Mucenic lustinos Filosoful sau Sfântul Vasilios cel Mare. De aici, 
însă, provin marile nedumeriri și exclamaţii la adresa versurilor 
sale. Eminescu nu făcea decât să caute adevărul în toate și acolo 
unde îl găsea, îl înscria în cugetarea sa fără ezitare, chiar dacă îl 
găsea într-o propoziție din Schopenhauer sau într-o strofă din 
Rigveda sau într-o nuanță a gândirii lui Buddha. Asta nu 
înseamnă că se îmbolnăvise irevocabil de pesimismul schopen- 
hauerian sau că devenise adeptul fără rest al filosofiei budiste, 
așa după cum prezenţa celor 7 filosofi ai Antichității sau a Sibi- 
lelor prorociţe pe zidurile Mănăstirilor şi Bisericilor ortodoxe nu 
înseamnă că Creștinismul ortodox şi-a însușit filosofia platoni- 
ciană sau stoică. Şi fără îndoială că Eminescu a văzut şi aceste 
picturi la Mănăstirile moldovenești pe care le cerceta, împreună 
cu bibliotecile care se aflau în ele, şi a înțeles libertatea de gândire 
a religiei sales%. 





69 Părintele Constantin Galeriu era de părere că: „Fiecare persona- 
litate își poartă şi revelează, deopotrivă, unicitatea în dialogul cu timpul 
său şi fundamental, în comunicarea, într-un mod propriu, cu Absolutul, cu 
Dumnezeu, cu valorile şi temele supreme ale existenței, care dau con- 

Tradiţia ortodoxă susţine că harul lui Dumnezeu a infuzat 
spiritul uman întotdeauna și că cei 7 Înţelepți ai Antichității, care 
au înţeles să caute un Principiu (numit Logos, Foc, Esenţă, etc.) 
al lumii mai presus de lume şi de idolii de lemn sau de piatră, au 
fost luminaţi de Dumnezeu să creadă aceasta, chiar dacă se prea 
poate să le fi ajuns la urechi şi filosofia aparte a lui Moisis și a 
Pentateuhului, din care să se fi inspirat, și chiar dacă deschiderea 
lor către adevăr nu a fost totală. 





științei noastre umane şi vieții un sens. Mihai Eminescu a aparținut şi el 
vremii în care s-a născut, format şi afirmat ca geniu al spiritualității nea- 
mului şi a fost totodată un fiu al sfârşitului de veac XIX. Ca geniu deosebit 
de sensibil şi receptiv la prodigioasa emisie de idei din vremea sa — filoso- 
fice, artistice, ştiinţifice — a receptat neîndoielnic o anume influenţă a lor, 
dar nu s-a lăsat, şi nici nu o putea face, impregnat de acestea în profun- 
zimea lui, în identitatea care i-a rămas nealterată. Receptivitatea sa, care 
ne trimite cu gândul la enciclopedismul Renaşterii și al perioadelor ce i-au 
urmat, nu s-a finalizat nici pe departe într-un fel de eclectism sau sin- 
cretism. Cu puterea geniului său a asimilat ideile și valorile epocii, ca și 
cele ale trecutului, a surprins esența, partea de adevăr din fiecare şi le-a 
tezaurizat în vistieria inimii şi a cugetului său. Încât, acest om deplin al 
culturii româneşti |C. Noica] ne pare a întruchipa şi el o imagine din cu- 
vintele Mântuitorului, făcându-se asemenea omului gospodar care scoate din 
vistieria sa, noi şi vechi (Mt. 13, 52). Din vistieria pe care a agonisit-o în anii 
de liceu şi studenţie și în toţi anii vieţii sale, Mihai Eminescu s-a dăruit cu 
har şi prinos, îndemnând: Ce ce rău și ce e bine! Tu te-ntreabă şi socoate, păs- 
trând ce e bun. Este de la sine înţeles că în formarea lui s-au întrepătruns 
mai multe influențe care i-au marcat în mod specific întreaga gândire și 
creaţie. Între acestea și în consonanţă cu Zeitgeist-ul sfârșitului veacului 
trecut, sunt cele schopenhauriene și prin ele cele ale filosofiei orientale, 
hinduismul și budismul. Dar dincolo de toate influenţele, ceea ce putem 
afla la o cercetare atentă, mai adânc, este moştenirea ancestrală, purtată 
genetic şi transmisă în copilărie și adolescenţă ca Tradiţie sacră și dar al 
străbunilor. Fondul acestei moșteniri este acela creştin ortodox”, cf. Chipul 
Mântuitorului lisus Hristos în gândirea lui Mihai Eminescu, în rev. Studii 
Teologice, seria a II-a, XLIII (1991), nr. 1, p. 46. 

Eminescu cunoștea, fără îndoială, toate acestea și primise 
din Biserica sa și din cărţile ei, din tradiţia ortodoxă, o viziune 
holistică asupra realităţii, care era tradițional ecumenică. Ceea ce 
nu înseamnă că nu făcea deosebirea între erezie şi cugetare 
dreaptă, ci că, în căutarea adevărului și a sensului vieții sale, păs- 
trând viziunea şi credinţa Bisericii sale, pe care a confirmat-o în 
articole şi de care nu s-a dezis prin niciun gest niciodată, a avut 
capacitatea colosală să integreze în gândirea sa orice punct de 
vedere care i s-a părut nobil, frumos și drept. Mai pot scrie multe 
pagini pe marginea acestui subiect. Cred totuşi că m-am făcut 
înțeleasă. Era necesar însă, a face aceste lămuriri, pentru a putea 
înțelege ce caută, în același poem, Hristos (pe care Îl recunoaştem 
din versuri), alături de Zamolxe, de versuri din Rigveda (prelu- 
crate însă de Eminescu) și de „stingerea eternă” care pare a fi o 
sintagmă echivalentă cu Nirvana budistă. 

Sursa nedumeririlor, după cum am mai afirmat, este și 
faptul că aici poetul s-a identificat cu dacul și că, inițial, a încercat 
să amalgameze două concepții de viaţă diferite (având ca punct 
comun credinţa în nemurirea sufletului), optând în cele din urmă 
spre o formulă mai intimistă şi mai personalizată. Interpretarea 
budistă a fost indusă criticii literare și de faptul că o variantă 
intermediară a poemului Rugăciunea unui dac era intitulată Nir- 
vana. Însă ce înţelegea Eminescu prin Nirvana nu e același lucru 
cu filosofia budistă, ci exprima dorinţa lui de odihnire, de liniș- 
tire, de pace, de veșnicul repaos (expresie liturgică ortodoxă, 
întâlnită des în cărţile religioase vechi), adică de veşnica odihnă: 
„ŞI tot pe lâng-aceasta cerşesc înc-un adaos:/ Să-ngăduie intra- 
rea-mi în vecinicul repaos!”. Pe lângă acesta, Nirvana budistă în- 
seamnă neant și presupune absenţa credinţei în existența sufle- 
tului și, implicit, în nemurirea sufletului. Eminescu, în mod 
sigur, nu era ignorant în această privinţă. Pe de altă parte, în 
lirica veacului, la un poet ca Heliade Rădulescu, spre exemplu, 

repaos are, în context creaționist, sensuri nebănuite pentru noi, 
postmodernii: „Se face iar seară, se face dimineață;/ În deltele 
eterne se-nscrie ziua-a şasea,/ Şi-ndată Creatorul reintră în 
repaos” (Anatolida sau Omul și forțele). Se confirmă aici sinonimia 
dintre repaos şi odihna sau pacea lui Dumnezeu, la care li se 
pretinde creștinilor să ajungă prin penitenţă și asceză. 

Pe de altă parte, cum spuneam, repaosul este de găsit peste 
tot în cărţile religioase vechi, însemnând: odihna veșnică. Se 
poate ca Eminescu să fi ținut la termenul acesta, întrucât este 
unul dintre cuvintele moştenite din latină, cei repausați sau răpo- 
sați fiind cei odihniți de Dumnezeu, cei adormiţi întru Domnul, 
cei care au ajuns la sabatizare. 

Până să ajungem însă la ultimul vers, avem mai multe 
strofe, începând cu strofa a patra, care au determinat exegeza 
literară să considere acest poem un blestem, aruncat de poet 
asupra sa însăși. Rămânem la părerea că este o rugăciune plină 
de smerenie adresată unui Părinte, pentru ca el să ajungă lipsit 
de orice atracţie față de lume, la starea de nepătimire, apathia, 
care să îi permită să vadă dușmani în cei care i-au fost mai înainte 
dragi şi care prin dragostea lor l-ar mai putea îndupleca să se 
întoarcă cu inima spre acest pământ și, în același timp, să-și 
recunoască şi să-şi iubească vrăjmașii, ba chiar şi ucigașii, ca pe 
niște prieteni dragi și binefăcători. Nu există în aceste versuri 
nicio contradicţie cu învăţătura ortodoxă isihast-ascetică, pentru 
cine cunoaşte Filocalia şi pe Sfinţii Părinţi. De multe ori, părinții 
trupeşti sunt considerați cei mai mari dușmani ai Monabhilor care 
doresc să se îndepărteze de lume, iar virtutea cea mai înaltă a 
Creștinismului — așa cum accentua, mai aproape de noi, Sfântul 
Siluan Athonitul** — nu este decât iubirea vrăjmaşilor, prin care 





60 “Ţrăitor în sec. XIX-XX, simplu Monah la Athos, cu numai două 
clase primare, insistă pe iubirea și mila lui Dumnezeu faţă de oameni și de 
toată creaţia Sa și are o covârşitoare influență asupra cugetării ortodoxe 

nevoitorul dovedește prezenţa harului lui Dumnezeu în sine și a 
iubirii Lui, Care S-a rugat pentru vrăjmași fiind pe Cruce. 

Lecturat din această perspectivă, ni se pare că niciun alt 
scriitor din literatura noastră nu a arătat o intimizare atât de 
profundă cu exigenţele Ortodoxiei ascetice şi mistice ca Emi- 
nescu! Tocmai de aceea consider că ar trebui întru totul reeva- 
luată opinia cu privire la imobilismul stoic, ataraxia antică, 
înțeleasă ca atitudine fundamentală însușită de poet, şi ar fi cazul 
să luăm în considerare, mai degrabă, versiunea ortodoxă a nepă- 
timirii, apathia, care are motivații esenţial distincte atât față de 
filosofia antică greacă, cât şi față de indiferența budistă. 

Am văzut, în primul capitol despre Eminescu din cartea 
mea, Epilog la lumea veche, vol. I. 2, că apathia aceasta (nu ataraxia 
stoică) era printre primele învățături însușite de poet, pentru care 
rejecta cu dârzenie tentațiile erotice, ignorând sau luptându-se 
cu ardoarea firii adolescentine. Este de-a dreptul impresionantă 
și smeritoare pentru noi, ca cititori, rugăciunea sa atât de fierbin- 
te pentru vrăjmași, rugăciunea ca ei să fie miluiți de către Dum- 
nezeu și răsplătiți ca binefăcători, mai ales ucigașul său. Acestea 
nu sunt atitudini caracteristice nici antichităţii greceşti, nici reli- 
giei budiste și nu vedem cum s-au putut naște confuzii atât de 
mari în interpretare. Și nu e deloc lipsit de importanţă faptul că 
a murit lovit de piatră şi părăsit de toată lumea, așa după cum a 
cerut în acest poem!... 

Rugăciunea pentru vrăjmași este o dovadă pentru noi că 
Eminescu nu se gândea aici la ataraxia stoică sau budistă ori la 
indiferența călugărilor brahmani sau budiști, care nu pun niciun 





contemporane, împreună cu ucenicul său, Fericitul Sofronie Saharov. 
Acesta din urmă a elaborat, în termeni teologici și filosofici, o teologie 
siluaniană şi, în plus, avea o experiență multiplă de tinerețe, atât ca artist — 
pictor — în lumea pariziană, cât și ca adept al religiilor orientale im- 
personale. 

preţ nici pe ură, nici pe iubire, nici pe bucuria şi nici pe suferința 
aproapelui. Un credincios budist şi-ar fi dorit să piară în „stin- 
gerea eternă”, într-adevăr, dar fără să adauge rugăciuni de bine- 
facere pentru vrăjmași, care i-ar fi fost cu totul indiferenți. 

Avem, dacă ne referim numai la literatură, exemplul lui 
Mircea Eliade care povestea cum, părăsind Calcutta, după des- 
părțirea de Maitreyi, și întâlnind călugări indieni, aceștia își 
manifestau disprețul cel mai profund față de el, din cauză că el 
îngăduia să i se citească suferința pe chip, și îl tratau, din acest 
motiv, cu toată indiferența și desconsiderarea de care erau în 
stare... 

Rugăciunea lui Eminescu se face către un Părinte ascultător, 
atent la nevoile copiilor Săi. Și tocmai datorită credinţei că va fi 
ascultat, poetul Îl numește Părinte pe Dumnezeul său, pentru că 
știe că nu este indiferent. În varianta inițială, în care rugăciunea 
se făcea către Zamolxe, apărea și versul „Tu care dai uitării a 
oamenilor turmă”, dar se vede că Eminescu s-a răzgândit şi a 
renunţat la acest vers, aşa cum l-a înlocuit pe Zamolxe cu Părinte 
şi așa cum a renunțat și la titlul Nirvana. lar faptul că poetul ar fi 
vrut să Îl înduplece pe Dumnezeu spre blesteme împotriva lui 
însuşi, nu este nici aceasta mare mirare pentru noi, întrucât 
Monahii ortodocși vorbesc despre ei înșiși ca despre niște mari 
blestemați și lepădaţi de la Dumnezeu și adesea semnează, alătu- 
rând numelui lor, sintagme ca „păcătosul”, „blestematul” sau 
„de trei ori blestematul” — și multe altele asemenea. 

Așadar, ajungând la controversatele versuri finale („Să simt 
că de suflarea-ți, suflarea mea se curmă/ Și-n stingerea eternă 
dispar fără de urmă!”), nu putem decât să atragem atenţia că 
toată poezia de până aici nu contravine spiritului și viziunii 
tradiționale asupra lumii, aşa încât ar fi imposibil, cel puţin pen- 
tru organicitatea poeziei eminesciene, să considerăm că ultimul 
vers ar ieși din sensul general al poemului și ar face notă discor- 

dantă cu acesta. Și chiar dacă Eminescu și-ar fi dorit, cu adevărat 
— sau cel puţin în unele momente, de mare descumpănire — să 
piară „în stingerea eternă”, credem că a intervenit, ca și altădată, 
Părintele ceresc și i-a reamintit că: „Noi nu avem nici timp, nici 
loc,/ Şi nu cunoaștem moarte” (Luceafărul). Noi, adică El, Dum- 
nezeu, și dumnezeii după har cărora El le „dă suflet”. 

Pe de altă parte, nu numai lecturile din literatura sanscrită 
îi puteau induce sentimente de revoltă sau accente așa-zis nihi- 
liste. Un poet religios, recunoscut drept creştin, ca Lamartine 
scria următoarele versuri (din care pare că şi Eminescu și-ar fi 
putut însuși anumite sintagme — deși „negura uitărei” apăruse 
mai întâi la Cârlova) — și nu ştiu să fie bănuit de budism: 


O neant! 6 seul Dieu que je puisse comprendre! 
Silencieux abîme oii je vais redescendre, 
Pourquoi laissas-tu l'homme echapper de ta main? 
De quel sommeil profond je dormais dans ton sein! 


Dans l'6ternel oubli j'y dormirais encore; 
Mes yeux n'auraient pas vu ce faux jour que j abhorre, 
Et dans ta longue nuit, mon paisible sommeil 
N'aurait jamais connu ni songes, ni reveil. 


— Mais puisque je naquis, sans doute il fallait naiître. 
Si l'on m'eît consulte, j'aurais refuse l'Etre. 
Vains regrets ! le destin me condamnait au jour, 
Et je vins, 6 soleil, te maudire ă mon tour. 


(La Foss 





“1 In franceză, poemul intintulat Credința (în traducerea noastră — 
sublinierile ne aparțin): 

Cu altă ocazie, Lamartine, ceva mai temperat, pune în 
relaţie pieirea universului și a omului cu pierderea credinței — 
deşi nici această teză, a aneantizării lumii, nu este creștină. Dar 
în poem ea are rolul unei supoziții metaforice, fiind strigătul sau 
blestemul unui credincios indignat de marea decădere morală și 
spirituală a umanităţii — iar emfaza declamatorie e proprie mul- 
tor omileți romano-catolici (de la Francisc din Assisi până la 
Bossuet- despre acesta din urmă, în critica franceză, se spune că 
l-a influențat pe Lamartine — și după; cu atât mai mult poeții pu- 
teau apela la o retorică inflamată): 


Que n'ai-je vu le monde ă son premier soleil? 
Que n'ai-je entendu l'homme ă son premier reveil? 
Tout lui parlait de toi, tu lui parlais toi-meme; 
L'univers respirait ta majeste suprâme; 


La nature, sortant des mains du Createur, 
Etalait en tous sens le nom de son auteur; 





O, neant! O, singurul Dumnezeu pe care îl pot înțelege! 
Abis tăcut unde vreau să recad, 

De ce îngădui tu omului să iasă din mâna ta? 

Ce somn adânc dormeam la sânul tău! 


În veșnica uitare aş dormi încă; 

Ochii mei n-ar fi văzut această vană zi de care am oroare, 
Şi în lunga ta noapte, paşnicul meu somn 

N-ar fi cunoscut nici vise, nici trezire. 


— Dar pentru că m-am născut, înseamnă că trebuia să mă nasc. 
Dacă mi s-ar fi cerut părerea, aş fi refuzat să iau ființă. 

În zadar! Destinul m-a condamnat să văd lumina zilei, 

Şi vin şi eu, la rândul meu, să te blestem pe tine, soare! 

Ce nom, cache depuis sous la rouille des âges, 
En traits plus eclatants brillait sur tes Ouvrages; 


I/homme dans le passe ne remontait qu'ă toi; 
Il invoquait son pere, et tu disais: C'est moi. 
Longtemps comme un enfant ta voix daigna Iinstruire, 
Et par la main longtemps tu voulus le conduire. 


Que de fois dans ta gloire ă lui tu tes montre, 
Aux vallons de Sennar, aux chânes de Membre, 
Dans le buisson d'Horeb, ou sur l/auguste cime 

Ou Moise aux Hebreux dictait sa loi sublime! 


Ces enfants de Jacob, premiers-nes des humains, 
Regurent quarante ans la manne de tes mains 
Tu frappais leur esprit par tes vivants oracles! 

Tu parlais ă leurs yeux par la voix des miracles! 


Et lorsqu'ils t'oubliaient, tes anges descendus 
Rappelaient ta memoire ă leurs coeurs eperdus! 
Mais enfin, comme un fleuve eloigne de sa source, 
Ce souvenir si pur s'altera dans sa course! 


De cet astre vieilli la sombre nuit des temps 
Eclipsa par degres les rayons eclatants; 
Tu cessas de parler; l/oubli, la main des âges, 
Userent ce grand nom empreint dans tes ouvrages; 


Les siecles en passant firent pâlir la foi; 
I/homme plaga le doute entre le monde et toi. 
Oui, ce monde, Seigneur, est vieilli pour ta gloire; 
Il a perdu ton nom, ta trace et ta memoire 

Et pour les retrouver il nous faut, dans son cours, 
Remonter flots ă flots le long fleuve des jours! 
Nature! firmament ! l'oeil en vain vous contemple; 
Helas! sans voir le Dieu, V/homme admire le temple, 
Il voit, il suit en vain, dans les deserts des cieux, 
De leurs mille soleils le cours mysterieux! 

Il ne reconnait plus la main qui les dirige! 

Un prodige sternel cesse d'âtre un prodige! 


Comme ils brillaient hier, ils brilleront demain! 
Qui sait ou commenca leur glorieux chemin? 
Qui sait si ce flambeau, qui luit et qui feconde, 
Une premiere fois s'est leve sur le monde? /.../ 


Les siecles ont tant vu de ces grands coups du sort: 
Le spectacle est use, homme engourdi s'endort. 
Reveille-nous, grand Dieu! parle et change le monde; 
Fais entendre au neant ta parole feconde. 


Il est temps! leve-toi! sors de ce long repos; 
Tire un autre univers de cet autre chaos. 
A nos yeux assoupis il faut d'autres spectacles! 
A nos esprits flottants il faut d'autres miracles! 


Change l'ordre des cieux qui ne nous parle plus! 
Lance un nouveau soleil ă nos yeux eperdus! 
De&truis ce vieux palais, indigne de ta gloire; 

Viens! montre-toi toi-meme et force-nous de croire! 


Mais peut-etre, avant l'heure oii dans les cieux deserts 

Le soleil cessera d'eclairer l'univers, 
De ce soleil moral la lumiere €clipsee 
Cessera par degres d'eclairer la pensete; 


Et le jour qui verra ce grand flambeau detruit 
Plongera lunivers dans l'€ternelle nuit. 
Alors tu briseras ton inutile ouvrage: 

Ses debris foudroyes rediront d'âge en âge: 


Seul je suis! hors de moi rien ne peut subsister! 
L/homme cessa de croire, il cessa d'exister! 


(Dieu) 


*2 In franceză, poemul intitulat Dumnezeu (traducerea ne aparţine): 


De ce n-am văzut lumea sub prima lumină a soarelui? 

De ce n-am auzit glasul omului când s-a trezit întâi la viață? 
Toate îi vorbeau despre Tine, Tu însuţi îi vorbeai; 
Universul respira slava Ta dumnezeiască; 


Natura, ieșind din mâinile Creatorului 

Descoperea pretutindeni numele Autorului ei; 
Acest nume, acoperit de atunci sub rugina secolelor, 
În trăsături mai luminoase strălucea în operele Tale; 


Omul, în trecut, nu năzuia decât către Line; 

EI îşi chema Părintele și Tu îi spuneai: Eu sunt! 

Multă vreme, ca pe un copil, glasul Tău a găsit de cuviință să-l 
instruiască, 

Și prin mâna Ta, multă vreme, Tu ai binevoit să-l conduci. 


De-atâtea ori Tu Te-ai arătat lui în slava Ta 
În valea lui Senaar, la stejarul lui Mamvri, 

În rugul de pe Horeb, sau pe muntele cel sfânt 
Unde Moise a dat evreilor legea Ta cea sfântă! 


Acești copii ai lui lacob, cei întâi-născuţi din oameni, 
Au primit mana patruzeci de ani din mâinile Tale, 
Iar Tu loveai cugetele lor prin profeții Tăi vii! 
Vorbeai sub ochii lor prin glasul minunilor! 


Şi când ei Te uitau, îngerii Tăi coborau 

Şi readuceau pomenirea Ta în inimile lor rătăcite. 

Dar apoi, ca un râu îndepărtat de izvorul său, 

Această curată amintire s-a stricat pe parcurs/ între timp! 


Această stea a îmbătrânit și noaptea sumbră a vremurilor 
I-a întunecat razele luminoase, din ce în ce mai mult. 

Tu n-ai mai vorbit; uitarea și mâna îngerilor [pedepsitoare] 
Au făcut să se șteargă numele Tău imprimat în operele Tale. 


Trecerea veacurilor a făcut credinţa să pălească; 

Omul a pus îndoiala între Tine și lume. 

Da, Doamne, această lume e îmbătrânită pentru slava Ta. 
Ea a pierdut numele Tău, urma și pomenirea Ta, 


lar pentru a le regăsi, trebuie să mergem înapoi 
Şi să reurcăm, spre-nceput, val cu val, lungul fluviu al zilelor! 
Natură! Cer! Ochiul în zadar vă contemplă! 
O, nefericire, omul admiră templul [universului] fără a-L vedea 
pe Dumnezeu! 


EI vede şi urmărește în zadar, prin pustiul cerurilor, 
Traiectoriile misterioase ale miilor de sori, 

Pentru că nu mai cunoaște mâna care le conduce! 

O veşnică minune nu mai e [pentru om] minune! 


Cum au luminat ieri, vor lumina și mâine! 

Versurile pe care le-am subliniat au ceva în comun cu 
Scrisoarea I. Dar și cu credinţa lui Eminescu că lumea se va stinge 
atunci când se va stinge Soarele-Dumnezeu din mintea oameni- 


Cine știe unde începe drumul lor [al sorilor] triumfal? 
Cine știe dacă această făclie [stea, soare] care luceşte și dă viață 
S-a înălțat [acum] prima dată peste pământ? /.../ 


Veacurile au văzut din destul astfel de mari lovituri ale sorții: 
Spectacolul [lumii, al vieţii] s-a perimat, omul amorţit adoarme. 
Trezește-ne, Dumnezeule mare! Vorbește lumii şi preschimb-o! 

Fă ca nimicul să audă [iarăşi] cuvântul Tău fecund/ dătător de viaţă. 


Vremea a sosit! Scoală-Te! leși din lungul Tău repaos! 
Zideşte un alt univers dintr-un alt haos! 

Ochilor noștri aţipiți le trebuie alte spectacole! 
Sufletele noastre rătăcitoare au nevoie de alte miracole! 


Schimbă mersul cerurilor care nu ne mai vorbesc! 

Înalţă un alt soare în ochii noştri obosiţi! 

Dărâmă vechile palate [ale universului] nevrednice de slava Ta! 
Vino! Arată-Te Însuţi și silește-ne să credem! 


Dar poate că, înaintea ceasului în care, pe cerurile pustii, 
Soarele va înceta să mai lumineze această lume, 

Lumina pierită a soarelui moral 

Va înceta să mai lumineze gândirea. 


Şi în ziua următoare, stingerea marii făclii 

Va arunca universul în noaptea eternă. 

Atunci vei nărui opera Ta aceasta nefolositoare, 
lar ruinele ei trăznite vor glăsui din veac în veac: 


Numai Eu exist! In afară de Mine nimic nu poate subzista! 
Omul nu va mai crede, pentru că nu va mai exista. 

lor. Traiectoria acestei cugetări provine însă din vremuri vechi și 
Lamartine nu făcea decât să o actualizeze sub forma unui discurs 
poetic romantic. 

Două afirmaţii ale poetului francez ne atrag de asemenea 
atenţia în mod deosebit, pentru că le recunoaștem în structura 
ideatică a unor poeme eminesciene. Şi anume: „Trecutul, prezen- 
tul, viitorul sunt unul și același lucru pentru Dumnezeu” și 
„Omul este Dumnezeu prin gândire” (microteos, cum spuneau 
Sfinţii Părinţi; de altfel, ambele afirmaţii ale lui Lamartine sunt 
biblice şi patristice, iar Eminescu le-a putut afla și în tezaurul 
vechi-religios al țării sale). Însă am făcut această paranteză şi I- 
am evocat aici pe Lamartine pentru a sublinia faptul că nu doar 
în scrierile sanscrite/ budiste putea afla Eminescu astfel de cuge- 
tări şi imagini, despre „noaptea eternă”, „veșnica uitare” sau în- 
toarcerea lumii la neființă. 

Mai trebuie să menţionăm aici și faptul că se pare că poezia 
a fost concepută în urma despărțirii de Veronica Micle și a marii 
dezamăgiri pe care a trăit-o, dar și că, foarte adesea, în scrisorile 
către apropiații săi, în toată viaţa sa, el s-a plâns că suferă de sără- 
cie, adăugând frecvent formule care exprimau dorinţa lui de a fi 
murit. Așa încât dorinţa lui de dispariţie nu trebuie citită nea- 
părat literal, ca dorință de desființare și aneantizare, ci mai 
degrabă ca dor de moarte și de odihnire, după cum am mai spus. 
De altfel, testamentul său literar, poezia Mai am un singur dor, a 
purtat la un moment dat și titlul Dorul unui dac, formulare care 
se aseamănă foarte mult cu Rugăciunea unui dac. Numai că acolo 
nu e vorba de nicio aneantizare, dispariție sau pieire, ci de conti- 
nuitate, de viaţă veșnică într-o lume veșnică, paradisiacă, o lume 
cu codri, izvoare, lună și luceferi, în care să existe numai „prie- 
teni”. 


645 Cf. Arte poetice. Romantismul, vol. coordonat de Angela Ion, studiu 
introductiv de Romul Munteanu, Ed. Univers, Bucureşti, 1982, p. 275. 

Acelaşi lucru l-a sesizat şi Zoe Dumitrescu-Bușulenga: 
„ajuns la capătul muceniciei sale, va reintra în permanenţă [veş- 
nicie] pentru a-și reîntâlni ocrotitorii, codrii, apele, stelele..."6%4. 
Dar şi George Gană: 


„Eminescu e incapabil să admită descompunerea omu- 
lui prin moarte şi risipirea lui în natură. L-am văzut sforțân- 
du-se să dovedească filozofic nemurirea sufletului şi a for- 
mei individuale. |...] Mortul eminescian e înzestrat cu vedere, 
e un contemplativ cu privirile îndreptate către splendorile uni- 
versului (s. n.)"6%5. 


Versul „Să simt că de suflarea-ţi, suflarea mea se curmă”, ni 
se pare că exprimă cererea ca Cel care dă viață, Cel care a dat 
omului suflare de viață, să-i îngăduie să moară. El cere de la 
Dumnezeu să-i dăruie moartea, ca pe un dar al milostivirii Sale, 
după cum a primit şi viața ca pe un dar al milei Sale. Tot prin 
suflarea lui Dumnezeu, prin care a primit viața, poetul dorește 
să primească și moartea. Aceasta este rugăciunea către Dum- 
nezeu, Creatorul nostru şi Atotţiitorul, către Cel care a creat 
lumea din nimic. Mai înainte de a fi lumea, a fost pacea veşniciei 
lui Dumnezeu, căci nimicul nu este o existență. A fost Pacea eternă 
căreia împăratul Vespasian i-a clădit la Roma un templu, influen- 
țat fiind de filosofia creștină care își sporea mereu numărul adep- 
iilor. 





64 Zoe Dumitrescu-Bușulenga, Eminescu — cultură şi creație, Ed. 
Eminescu, București, 1976, p. 11. 

6% George Gană, Melancolia lui Eminescu, Editura Fundaţiei Culturale 
Române, București, 2002, p. 55. 

66 Cf. Dimitrie Bolintineanu, Nepăsarea de religie, de patrie şi de dreptate 
la români, ediţie îngrijită şi prefațată de Teodor Vârgolici, Ed. Gramar, Bu- 
cureşti, 2007, p. 21. 

„«O, de ar fi moarte, fără ca eu să mor,/ Eu aș cuprinde- 
o-n braţe și aș strânge-o cu dor», spune sihastrul din Poves- 
tea magului călător în stele. E moartea pe care şi-a dorit-o de 
fapt Eminescu”4. 


Versul final poate fi interpretat, așadar, și altfel decât ca o 
cerere a poetului de anulare a fiinţei sale („Să simt că de suflarea- 
ți, suflarea mea se curmă / Și-n stingerea eternă dispar fără de 
urmă!”), dat fiind faptul că ideea nimicirii ființiale şi a întoarcerii 
în neființă nu corespunde cu rugăciunea către un Dumnezeu lu- 
bitor şi Atotputernic, Care nu Îşi anulează creaţia, nici cu ceea ce 
versurile ne descoperă cu privire la concepţia lui Eminescu des- 
pre moarte. Cererea, rugăciunea poetului este, în esenţă, aceea 
de a se întoarce la pace, liniște și fericire, fără să configureze 
această pace într-un mod anume. Liniştea eternă primordială 
este un echivalent al adâncimii abisale a păcii la care el tânjește 
să ajungă. Însă, ne întrebăm: De unde budism? Credea Eminescu 
în Buddha, în extincţie, în Nirvana? O poezie postumă ne aver- 
tizează răspicat că nus. 





6 George Gană, op. cit., p. 57. 

648 A se vedea însă și articolele sale: „...duiosul ritm al clopotelor ne 
vestește vechea şi trista legendă [legendă = istorie, povestire despre ceva 
petrecut demult, nu basm fantastic] că astăzi încă Hristos e în mormânt, 
că mâine se va înălța din giulgiul alb ca floarea de crin, ridicându-Și frun- 
tea Sa radioasă la ceruri. Tristă și mângâietoare legendă! lată două mii de 
ani aproape de când ea au ridicat popoare din întunerec, le-au constituit 
pe principiul iubirii aproapelui, două mii de ani de când biografia Fiului 
lui Dumnezeu e cartea după care se crește omenirea. Învățăturile lui Bu- 
dha, viaţa lui Socrat și principiile stoicilor, cartea spre virtute a chinezului 
La-o-tse, deşi asemănătoare cu învățăturile creștinismului, n-au avut atâta 
influență, n-au ridicat atât pe om ca Evanghelia, această simplă și 
populară [populară = cunoscută de toată lumea, nu vulgară sau simplistă 
n.n.] biografie a blândului Nazarinean, a cărui inimă a fost străpunsă de 

cele mai mari dureri morale şi fizice, şi nu pentru EI, [ci] pentru binele și 
mântuirea altora. Şi un stoic ar fi suferit durerile lui Hristos, dar le-ar fi 
suferit cu mândrie şi dispreț pentru semenii lui. Şi Socrat a băut paharul 
de venin, dar l-a băut cu nepăsarea caracteristică virtuţii civice a Anti- 
chității. Nu nepăsare, nu dispreț: suferința și amărăciunea întreagă a mor- 
ţii au pătruns inima Mielului simţitor şi în momentele supreme au încolțit 
[numai] iubirea în inima Lui și şi-au încheiat [viaţa pământească] cerând 
de la Tată-Său din ceruri iertarea prigonitorilor. Astfel, a se sacrifica pe 
sine pentru semenii săi, nu din mândrie, nu din sentiment de datorie civi- 
că, ci din iubire, a rămas de atunci cea mai înaltă formă a existenţei umane, 
acel sâmbure de adevăr care dizolvă adânca dizarmonie şi asprimea luptei 
pentru existență ce bântuie natura întreagă. [...] Omul trebuie să aibă 
înaintea lui un om ca tip de perfecțiune după care să-şi modeleze caracte- 
rul și faptele. Precum arta modernă îşi datorește renaşterea modelelor 
antice, astfel creșterea lumii nouă se datoreşte prototipului omului moral 
lisus Hristos. După EI încearcă creștinul a-și modela viaţa sa proprie, în- 
cearcă combătând instinctele și pornirile pământeşti din sine. [...] Carac- 
terele crescute sub influenţa biografiei lui Hristos, și cari s-au încercat a se 
modela după al Lui [după caracterul Lui], rămân creştine. [...] Nu în 
cultura excesivă a minţii consistă misiunea școalelor, ci în creșterea carac- 
terului. De acolo rezultă importanţa biografiei lui Hristos pentru inimile 
unei omeniri veşnic renăscânde. Sâmburul vecinicului adevăr semănat în 
lume de Nazarineanul răstignit” (Fragmente din articolul intitulat Învie- 
rea, reprodus în M. Eminescu, Opere, XII, ed. întemeiată de Perpessicius, 
p. 134-135). 

„Să mânecăm dis-de-dimineață şi în loc de mir cântare să aducem Stă- 
pânului, şi să vedem pe Hristos, Soarele dreptății, viața tuturor răsărind |irmo- 
sul de la cântarea a 5-a din Utrenia Învierii, în Penticostar]! Şi la sunetele 
vechei legende suferinţele, moartea şi învierea blândului nazarinean, ini- 
mile a milioane de oameni se bucură, ca şi când ieri proconsulul Pilat din 
Pont și-ar fi spălat mâinile şi-ar fi rostit acea mare, vecinică îndoială a 
omenirii: Ce este adevărul? Ce este adevărul?...fost-am vreodată creştini? — 
și suntem dispuși a răspunde nu. Mai adevărate sunt cuvintele lui Calist 
Patriarhul de Constantinopol, care, într-o fierbinte rugăciune pentru 
încetarea secetei, descria caracterul omenesc. «Nu numai dragostea Ta am 
lepădat, ci ca fiarele unul asupra altuia ne purtăm și unul altuia trupurile 

mâncăm prin feluri de lăcomii și prin nedireaptă voinţa noastră. Deci, cum 
sântem vrednici a lua facerile de bine ale tale? Că Tu eşti dirept, noi 
nedrepți; Tu iubești, noi vrăjmăşim; Iu ești îndurat, noi neîndurațţi; Tu 
făcător de bine, noi răpitori! Ce împărtășire avem cu Tine, ca să ne și îm- 
părtăşim bunătăţilor Tale? Mărturisim direptatea Ta; cunoaștem judecata 
cea de istov a noastră; propovăduim facerile Tale de bine; a mii de morţi 
sântem vinovaţi; iată, sub mâna Ta cea lucrătoare și care ţine toate petre- 
cem. Lesne este mâniei Tale celei atotputernice ca într-o clipeală să ne 
piarză pe noi şi, [pentru] cât este departe [de Tine] gândul și viaţa noastră, 
cu direptul este nouă să ne dăm pierzării, prea direpte Judecătoriule! 
Dar...îndurării cei nebiruite și bunătăţii cei negrăite nu este acest lucru cu 
totul vrednic, prea iubitorule de oameni, Stăpâne!». Rar ni s-a întâmplat 
să vedem şiruri scrise cu atâta cunoștință de caracterul omenesc. [...] Şi astfel 
a fost totdeauna [cum spune Sfântul Calist în rugăciunea sa]. În loc de a 
urma prescripțiunile unei morale tot atât de veche ca şi omenirea [morala 
creştină], în loc de a urma pe Dumnezeu, omenirea necorigibilă nu-L 
urmează deloc; ci, întemeiată [bizuindu-se] pe bunătatea Lui, s-așterne la 
pământ în nevoi mari şi cerșeşte scăpare. Şi toate formele cerşirei le-a în- 
trebuințat față cu acea putere [dumnezeiască] îngintea Căruia individul se 
simte a fi ca o umbră fără ființă şi un vis al înşelăciunii. [Se vede aici limpede 
că viața ca umbră şi vis sunt preluări din Scriptură și din teologia creștin- 
ortodoxă și nu din religia brahmanică.] Conștie [e conștient] despre nimic- 
nicia bunurilor lumii...Ce-i ajută lui Cezar c-a fost un om mare? Astăzi 
peste cenușa lui lipeşte un zid vechi împotriva ploii şi a furtunei. [...] Ba 
credem c-a înviat [Hristos] în inimile sincere cari s-au jertfit pentru 
învăţătura Lui, credem c-a înviat pentru cei drepți şi buni, al căror număr 
mic este, dar pentru acea neagră mulțime, cu pretexte mari și scopuri mici, 
cu cuvânt dulce pe gură şi cu ură în inimă, cu fața zâmbind şi cu sufletul 
înrăutățit, El n-a înviat niciodată, cu toate că şi ei se închină la același Dum- 
nezeu. [...] Puţini sunt cei aleși şi puţini au fost de-a pururi. Hristos au 
înviat!” (Paștele, reprodus în: M. Eminescu, Opere, X, ed. întemeiată de 
Perpessicius, p. 77-79). 

„De ce este Hristos aşa de mare? Pentru că prin iubire EI a făcut cear- 
ta dintre voințe imposibilă [dintre voinţa divină şi voința umană — așadar 
Eminescu cunoştea foarte bine dogmele ortodoxe, amintind aici dogma 
hristologică, care spune că Hristos a împăcat în Sine voința dumnezeiască 

Eminescu admirase la Buddha faptul că acela luptase împo- 
triva castelor și a nedreptăţii sociale. Însă mai mult decât interes 
cultural pentru textele sanscrite și decât admiraţie față de unele 
virtuți ale întemeietorului religiei budiste, Eminescu nu ne lasă 
să înțelegem de nicăieri că ar fi avut. lată însă şi poezia la care ne 
refeream: 


Eu nu cred nici în lehova, 
Nici în Buddha-Sakya-Muni, 
Nici în viață, nici în moarte, 

Nici în stingere ca unii. 


Visuri sunt şi unul ș-altul, 
Şi totuna mi-este mie 
De-oi trăi în veci pe lume, 
De-oi muri în veșnicie. 


Toate-aceste taine sfinte 
— Pentru om frânturi de limbă — 
În zădar gândești, căci gândul, 
Zău, nimic în lume schimbă. 


Şi fiindcă în nimica 
Eu nu cred — o, daţi-mi pace! 
Fac astfel cum mie-mi pare 
Şi faceți precum vă place. 





cu voința omenească]. Când iubirea este — și ea este numai când e reci- 
procă — și reciproc absolută, va să zică universală; când iubirea e, cearta e 
cu neputinţă şi, de e cu putință, ea nu este decât cauza unei iubiri 
preînnoite [nedesăvârşite]”, cf. M. Eminescu, Opere, XV, ed. întemeiată de 
Perpessicius, p. 25, 29. 

Nu mă-ncântaţi nici cu clasici, 
Nici cu stil curat și antic — 
Toate-mi sunt de o potrivă, 
Eu rămân ce-am fost: romantic. 


E un poem publicat postum, iar redactarea din manuscris 
este pe alocuri ininteligibilă, creând dificultăți de lectură atât lui 
Chendi, cât şi lui Perpessicius. Acesta din urmă notează că poe- 
mul aparţine „acelui capitol al confesiunilor subiective, în care s- 
au altoit și anume note polemice, atât de bogat la anul acela 1876, 
când germinează întâile forme ale Scrisorii a Il-a [...]. Aceasta se 
poate vedea mai cu seamă în ultima strofă, în respingerea globală 
a oricărei concesiuni la gustul zilei şi la răstălmăcirile operei 
lui”. Într-adevăr, în Scrisoarea II apare aceeași polemică dură cu 
pretenţiile și așteptările publicului contemporan (care e, de fapt, 
publicul superficial din toate timpurile): 


De ce pana mea rămîne în cerneală, mă întrebi? 
De ce ritmul nu m-abate cu ispita-i de la trebi? 
De ce dorm, îngrămădite între galbenele file, 
lambii suitori, troheii, săltăreţele dactile? 


Dacă tu știai problema astei vieți cu care lupt, 
Ai vedea că am cuvinte pana chiar să o fi rupt, 
Căci întreb, la ce-am începe să-ncercăm în luptă dreaptă 
A turna în formă nouă limba veche și-nțeleaptă? 


Acea tainică simţire, care doarme-n a mea harfă, 
In cuplete de teatru s-o desfac ca pe o marfă, 


69 Cf. M. Eminescu, Opere, V, ed. Perpessicius, p. 251. 

Când cu sete cauţi forma ce să poată să te-ncapă, 
Să le scriu, cum cere lumea, vro istorie pe apă? 


Însa tu îmi vei răspunde că e bine ca în lume 
Prin frumoasă stihuire să pătrunză al meu nume, 
Să-mi atrag luare-aminte a bărbaţilor din ţară, 
Să-mi dedic a mele versuri la cucoane, bunăoară, 


Şi dezgustul meu din suflet să-l împac prin a mea minte. — 
Dragul meu, cărarea asta s-a bătut de mai nainte; 
Noi avem în veacul nostru acel soi ciudat de barzi, 
Care-ncearcă prin poeme să devie cumularzi, 


Închinând ale lor versuri la puternici, la cucoane, 
Sunt cântaţi în cafenele şi fac zgomot în saloane; 
Iar cărările vieţii fiind grele şi înguste, 

Ei încearcă să le treacă prin protecție de fuste, 


Dedicând broșuri la dame a căror bărbaţi ei speră 
C-ajungând cândva miniștri le-a[r] deschide carieră. — [etc.] 


Însă tocmai în această Scrisoare II se regăsesc insistent acele 
parafraze biblice despre care am mai vorbit şi altădată: „cărările 
vieții fiind grele și înguste”; „Oare glorie să fie a vorbi într-un 
pustiu?/ Azi, când patimilor proprii muritorii toți sunt robi”...; 
„Azi abia vedem ce stearpă şi ce aspră cale este/ Cea ce poate să 
convie unei inime oneste”. Eminescu amintește aluziv despre 
Prorocul loannis Botezătorul, care striga în pustiu, şi despre calea 
virtuții cea strâmtă și aspră, despre care a vorbit Mântuitorul. 

Întorcându-ne la Eu nu cred nici în lehova..., la prima vedere, 
pare că poetul declară că el nu crede nici în Dumnezeu, nici în 


632 


Buddha. Însă, dacă privim cu mai multă atenţie versurile, înţe- 
legem că Eminescu afirmă aici ceea ce spunea și în Memento mori: 
omul nu-L. poate cunoaște pe Dumnezeu, iar tot ceea ce poate 
spune omul despre tainele sfinte ale Dumnezeirii sunt „frânturi 
de limbă”. De aceea e zădărnicie şi vis să concepi ficțional idei 
despre Dumnezeire, despre care nu știi dacă sunt adevărate sau 
nu. Așa încât poetul nu este în stare să-și afișeze o credinţă neîn- 
doielnică în ceea ce el însuşi nu cunoaște, fiindcă nu a primit-o 
printr-o revelaţie personală. 

Să ne amintim versurile din Memento mori, în care ÎL întreba 
pe Dumnezeu: „Cine ești?...Să pot pricepe și icoana ta...e om. 
/...] Oare viața omenirei nu te caută pe Tine? / Eu, un om de Te- 
aş cunoaște, chiar să mor mi-ar părea bine”. Dumnezeu i-a hotă- 
rât o soartă veșnică și el nu cunoaște care este aceasta, de aceea 
primește orice îi stabilește Judecata divină, fie Raiul, fie Iadul: 
„De-oi trăi în veci pe lume,/ De-oi muri în veșnicie”. Aici nu se 
afirmă că Dumnezeu nu există, ci versurile pot fi la fel de ușor 
interpretate ca necunoaştere cu privire la soarta veşnică a omului 
şi la destinul său etern. Personal, vedem în aceste cuvinte mai 
degrabă smerenie decât resemnare. 

Expresia „totuna mi-este mie” nu credem că se traduce prin 
nepăsare sau indiferență, pentru că, dacă ar fi fost indiferență 
totală, atunci ar fi fost budist, ceea ce el neagă. „Totuna mi-este 
mie” poate fi înțeleasă şi ortodox, ca echivalentul părăsirii de 
sine și al lăsării în voia lui Dumnezeu. Un fel de: nu mai vreau să 
îmi bat capul, nu mai vreau să mă zbucium gândindu-mă dacă mă 
mântui sau nu. Aştepta moartea ca pe o ispășire, ca pe o izbăvire 
de durerile şi relele acestei vieți, împăcându-se cu hotărârea di- 
vină. 

Versurile „Totuna mi-este mie/ De-oi trăi în veci pe lume, / 
De-oi muri în veşnicie” exprimă un sens profund ortodox: viața 
înveșnicită în această lume (sau renașterile ciclice pe pământ) 

sunt totuna pentru el cu moartea veşnică, cu dispariţia în neant. 
Pentru că niciuna nu are sens şi nu aduce fericirea adevărată. 
Fericirea veșnică nu stă în reîncarnarea periodică și în întoarcerea 
mereu la această viață pământească, nici în întoarcerea la ne- 
ființă. Ambele sunt la fel de absurde — și prin aceasta vedem că 
Eminescu refuză absurditatea religiei budiste, pentru că atât me- 
tempsihoza, cât şi nirvana nu reprezintă pentru poet niciun 
ideal. Omului, fericirea i-o dăruiește în mod desăvârșit numai 
existența paradisiacă. 

Iehova şi Buddha-Sakya-Muni din această poezie sunt, pentru 
Eminescu, dintre acele chipuri pe care umanitatea le-a asumat ca 
fiind reprezentări ale Divinităţii, de-a lungul istoriei. Putem re- 
memora, din nou, versuri din poemul Memento mori, care să ne 
lămurească cu privire la acest subiect: 


Oamenii au făcut chipuri ce ziceau că-Ţi seamăn Ţie, 
Te-au săpat în munţi de piatră, Te-au sculptat într-o cutie, 
Ici erai zidit în stânce, colo-n așchii de lemn sfânt$%; 
Ş-apoi vrură ca din chipu-ţi să explice toate. Mută 
La rugare şi la hulă idola de ei făcută 
Rămânea!...Un gând puternic, dar nimic — decât un gând. 


Dacă pe Buddha conștiința creștină îl asociază imediat, fără 
probleme, cu idola mută şi păgână, în ceea ce privește numele lui 
Iehova, avem nevoie de o discuţie. Iehova este numele lui Dum- 
nezeu din Vechiul Testament, acel nume pe care evreii nu-l 
rosteau niciodată. Se zice că Eminescu ar fi fost iniţiat de un 
maestru oarecare în cunoașterea Talmudului (s-a vorbit chiar 
despre Moses Gaster), motiv pentru care ji4ovul apare sub chipul 
unui dascăl sau învăţat în Sărmanul Dionis şi într-o variantă a 


6% Sunt sigură că Eminescu avea în vedere o realitate concretă, care 
mie îmi scapă acum. 

Scrisorii l. Părerea noastră este că Iehova din acest poem nu este 
Dumnezeul Prorocilor şi al Drepţilor ci, mai degrabă, prototipul 
unui Dumnezeu distant, necomunicativ cu oamenii, aspru cu 
păcatele lor, așa cum apărea în optica evreilor de odinioară, nu a 
Drepţilor, ci a celor care călcau adesea Legea și se luptau cu 
Dumnezeul lor. 

Eminescu ar fi putut să scrie Dumnezeu în locul lui Iehova, cu 
atât mai mult cu cât nu încălca nici rațiuni de prozodie, dacă ar 
fi optat pentru această soluţie. Ar fi putut scrie astfel versurile: 
Eu nu cred în Dumnezeu! Nici în Buddha-Sakya-Muni. Dar el nu a 
scris că nu crede în Dumnezeu. lar Eminescu avea o acrivie de 
savant şi opţiunile sale trebuie cercetate cu mare atenţie, pentru 
că în niciun caz nu îi stătea în caracter să facă licenţe poetice, așa 
cum au învăţat generații întregi de elevi şi studenți. 

Pentru Eminescu, valoarea omului se măsoară în gradul de 
intimitate pe care îl are cu Dumnezeu. Intimitatea cu Dumnezeu, 
cu cât este mai mare, cu atât mai mult înseamnă iubire și înțelep- 
ciune mai multă, cunoaștere mai desăvârșită. Pentru omul care 
are îndoieli mari și neştiinţe grele, Dumnezeu este Iehova. Pentru 
zmeul din poemul Fata-n grădina de aur, Dumnezeu este Adonai, 
adică Dumnezeul cu Care vorbeşti. Pentru că Adonai este numele 
lui Dumnezeu care se putea rosti din Vechiul Testament. lar 
pentru Luceafăr sau pentru dacul din Rugăciunea unui dac, Dum- 
nezeu este Părinte. Aşa încât, opţiunea poetului pentru Iehova, în 
poezia despre care vorbim, trebuie să ne trimită la o decriptare 
aparte. Nu forțăm interpretarea versurilor dacă ajungem să con- 
siderăm că acest lehova eminescian reprezintă aici imaginea 
protestantă a unui Dumnezeu retras în transcendenţă, aflat 
departe de lume, pentru că însuși Eminescu, într-un articol, 
recepta doctrina religioasă întemeiată de Luther şi Calvin ca o 
încercare de iudaizare a Bisericii, adică drept o distanţare teore- 

tică (în teoria doctrinarilor Reformei) a lui Dumnezeu de lumea 
Sa, lucru inadmisibil în Ortodoxie: 


„N-a fost ea [Mitropolia Sucevei şi Moldovei] aceea 
care-n persoana lui Varlaam Mitropolitul au făcut ca Duhul 
Sfânt să vorbească în limba neamului românesc, să redeie în 
graiul de miere al coborâtorilor armiilor romane Sfânta 
Scriptură şi precepetele blândului Nazarinean? N-a fost ea 
care s-a ridicat cu putere [prin Sinodul panortodox de la 
Iași, din 1642] contra naţionalizării, iudaizării Bisericei creş- 
tine prin Luther şi Calvin? Patriarhi şi mitropoliți au făcut 
față cu propăşirea repede a reformațţiei şi dezbinării; mi- 
tropolia Moldovei şi a Sucevei au ridicat glasul contra lui 
Luther şi au arătat totodată că reforma era în sine de prisos. 
Nu reformă - [ci] reîntoarcere la vechea și toleranta comu- 
nitate bisericească [...] era mântuirea omenirei din mrejele 
materialismului și din sofismele lui Anti-Crist”651. 


Iudaizarea Bisericii creştine prin Luther și Calvin este în mod 
cert o sintagmă perplexantă pentru un (postymodern, care nu 
percepe neapărat protestantismul ca pe o formă de întoarcere a 
Creștinismului la umbra Legii. Percepția, cel mai probabil, i-a 
fost sugerată poetului de Răspunsul împotriva catehismului cal- 
vinesc al lui Varlaam? — sau poate şi de alte lucrări. 

Însă, ceea ce vreau să subliniez este faptul că nouă nu ne 
mai este cunoscut, adesea, contextul gândirii eminesciene și că se 


sI M. Eminescu, Opere, IX, ed. întemeiată de Perpessicius, p. 259. 

62 A se vedea: Sfântul Varlaam al Moldovei, Răspunsul împotriva 
Catehismului calvin, adaptare a textului de Pr. Dr. Dorin Octavian Picioruș, 
Teologie pentru azi, Bucureşti, 2012, cf. 

https://www.teologiepentruazi.ro/2010/09/22/sfantul-varlaam-al- 
moldovei-raspunsul-impotriva-catehismului-calvin-2010/. 

pot trage concluzii eronate dintr-o judecată pripită asupra unor 
afirmații fals explicite și percepute ca simpliste, care pot ascunde 
sensuri cu totul nebănuite, chiar contrare în raport cu aparenţa. 

Pe de altă parte, între Iehova și Buddha există o incom- 
parabilă diferenţă. lehova este Dumnezeul unui popor, singurul 
popor monoteist din lume vreme de mai multe veacuri. În timp 
ce Buddha-Sakya-Muni, ale cărui nume înseamnă Iluminatul, Înţe- 
leptul sau Divinul, este un simplu om, creatorul unei religii, care 
toată viaţa a predanisit credinţa că totul este o iluzie și că de fapt 
nu există nimic (e drept, unui cerc restrâns de ucenici, în timp ce 
pentru cei mai puţin inițiați, mesajul era mai nuanțat) şi care, în 
mod paradoxal, după moarte a început să fie adorat ca un zeu. 
Prin afirmaţia pe care o face, „Eu nu cred nici în lehova,/ Nici în 
Buddha-Sakya-Muni”, Eminescu neagă atât credinţa într-un 
Dumnezeu transcendentalist, așa cum şi-l reprezintă prin forma 
termenului Iehova, cât şi credinţa în zei instaurați de imaginaţia 
sau de filosofiile umane, precum este Buddha-Sakya-Muni. Pro- 
blema adevărului, a localizării lui în religiile impersonaliste, în 
politeism sau în monoteism, nu o ridică numai Eminescu. Şi 
Heliade, în Anatolida, susținând adevărul revelat din Scriptură, 
conchide că „toată neființa, ca [şi] zeii ficțiunii,/ Dispare ca min- 
ciuna când adevăru-apare/ În lehova-Fiinţă”..., adică în Dumne- 
zeul cel Unul — aici Heliade folosește numele Iehova cu sens 
veterotestamentar. Numai că Eminescu — care era mult mai atent 
decât Heliade şi îi reproşa acestuia că nu e destul de acurat în 
ceea ce privește teologia —, după părerea noastră, nuanţează 
subtil această polemică dogmatică între religii, atunci când îi 
refuză deopotrivă pe Iehova şi pe Buddha. 

Primele două strofe sunt, în planul expresiei, echivalentul a 
tot ceea ce a compus vreodată Eminescu și a fost interpretat de 
critica literară ca viziune filosofică brahmană sau budistă. Însă 
ne lovim de un paradox colosal: acela că, în aceste versuri, care 

se pretează cel mai bine (la o evaluare sumară totuși) interpretării 
printr-o credinţă a poetului în Nirvana budistă, tocmai în aceste 
versuri se afirmă contrariul, fiindcă este negată credinţa în ex- 
tincţie. Și atunci ne rămân două soluţii: ori îl decretăm pe Emi- 
nescu mai catolic decât papa, adică mai budist decât Buddha 
însuşi, ori acceptăm că sensurile sunt mai enigmatice şi mai 
profunde decât am putea crede noi mergând pe suprafaţa lor. Şi, 
mai ales, că trebuie să ne îndreptăm spre o altă arie de cultură și 
spiritualitate, ca să aflăm răspunsul. Spre o religie care nu este 
deistă, nu este nici de tip protestant, în care Dumnezeu nu este 
perceput ca distant, şi spre o spiritualitate și cultură care sunt 
mefiente față de filosofii umane zadarnice. 

Şi credem că recunoaștem această religie, cultură și spiritua- 
litate chiar în credinţa în care poetul a fost botezat, a crescut și a 
murit şi care este Creștinismul ortodox. E greu de împăcat 
declaraţia de aici a poetului, aceea că nu crede în extincție, cu 
interpretarea, pe care o oferă critica literară, ca dorință de 
extincție, a versurilor din finalul Rugăciunii unui dac. Ori 
Eminescu se contrazice, ori „stingerea eternă” în care „dispar 
fără de urmă” înseamnă altceva. Şi cu toată reticența unor exe- 
geți, credem că întreg poemul Rugăciunea unui dac ne orientează 
înspre cu totul alte semnificaţii decât cele ale întoarcerii în Nir- 
vana sau în neființă. 

Mai ușor ar fi să înțelegem că visul și iluzia din lirica 
eminesciană sunt concepte ale spiritualității românești tradițio- 
nale, pe linia Ecclisiastisului şi a Psaltirii, identificabile ca atare și 
la Sfântul Ioannis Hrisostomos și în toată literatura patristică și 
pe care Eminescu putea să le regăsească și în Cazanii, la Miron 
Costin sau Dimitrie Cantemir. Mai puternice, mai cutremură- 
toare decât pot fi ele în religia budistă. 

„Orizontul bizantin [...] dă cadru bisericii, care este 
concepută ca un organism ecumenic, pătruns de un duh 
unitar. Biserica este un organism dezmărginit, care inundă 
spaţiul și timpul. În cultura bizantină individualitatea nu e 
negată ca în India, nici transformată în simplă iluzie; indivi- 
dualitatea rămâne o realitate efectivă, care se transfigurează 
însă lăuntric [...]. Pentru duhul bizantin realitatea materială 
a lumii poate fi străbătută de ploaia torențială a graţiei 
divine [a harului dumnezeiesc], spaţiul poate fi vas în care 
coboară transcendenţa [harul sau lumina dumnezeiască]; 
de unde urmează că lumea, ca atare, nu e negată precum în 
India, ci afirmată, afirmată nu pentru aspectele ei proprii, cât 
pentru virtutea transfigurărilor ei posibile. Natura nu e iluzie 
(mâyâ) ca pentru mentalitatea indică, ci o realitate ce poartă 
reflexele transcendenței. Pentru spiritul bizantin, natura e un 
organism dezmărginit, |...] adică biserică, și afirmată în aceas- 
tă calitate a ei de biserică, şi întrucât ea consimte să fie bise- 
j4 Gia aa, 


În religia budistă, omul care este vis nu are nimic ce să-și 
reproşeze, pentru că întregul univers în care trăieşte nu are decât 
valoarea iluziei, nu există nicio Fiinţă Personală Absolută şi 
veșnică în fața Căreia persoana umană să-și măsoare ființa sa și 
să se valorifice pe sine. Maya nu conservă decât idealul indife- 
renţei totale, prin care se obține eliberarea de Samsara, de ciclul 
reîncarnărilor, pentru că nimic nu are niciun sens și nicio valoare 
în veșnicie. Visul ortodox este interpretabil în mod contrar celui 
budist, ca sens al smereniei, pentru că el denumește discrepanța 
de netrecut dintre făptura creată și Dumnezeul, Creatorul ei, Cel 
veşnic și absolut desăvârșit. 


*5 Lucian Blaga, Trilogia culturii II]. Geneza metaforei şi sensul culturii, 
Ed. Humanitas, București, 1994, p. 101-102. 

Viaţa este vis nu pentru că este o halucinație fără noimă a 
unei conștiințe impersonale, ci pentru că reperele mundane ale 
acestei vieți nu sunt veşnice, ci durata lor este de o clipă („Și o 
clipă ţine poate” — Glossă) în comparaţie cu veşnicia. De aceea, 
visul vieţii în sens ortodox este mai zguduitor decât cel budist, 
pentru că el este doar o ispită a lumii care trece, pentru ca să re- 
nască apoi transfigurată. Însă omul care crede în acest vis al lumii 
materiale, se pierde pe sine pentru veșnicie. De aceea, Eminescu 
refuză să creadă în religii şi filosofii false, cum sunt religia în- 
străinării lui Dumnezeu de lume — simbolizată prin acel Iehova 
pe care poporul nu îndrăznea nici să-L numească și prin care 
înțelegem un Dumnezeu străin de lume, necomunicativ cu omul, 
ca în deism sau protestantism — dar și în religia budistă. 

Trebuie să ţinem cont de un lucru deosebit de important, 
înainte de a face o exegeză pe Eminescu, acela că Eminescu se 
exprimă uneori într-un mod extrem de straniu pentru un lector 
al zilelor noastre, iar sensul cuvintelor sale nu este acela care sare 
în ochi la prima vedere. E nevoie întotdeauna de cercetarea mi- 
nuţioasă a contextului. Şi, adeseori, nici măcar un context res- 
trâns nu e lămuritor, ci este de dorit o privire foarte largă şi gene- 
roasă asupra universului său de gândire, pentru a ajunge la un 
adevăr. 

Spre exemplu, un scurt fragment din reflecţiile sale începe 
astfel: „Omul nu are câtuși de puţin voinţă liberă”6%. Dacă ne 
oprim aici, putem trage concluzia că Eminescu nu credea că omul 
este înzestrat cu liber arbitru, cu voință proprie. Citind mai de- 
parte însă, aflăm că Eminescu se referea la omul ca ființă socială, 
care este constrâns de legi și care nu poate să-și exercite o liber- 
tate absolută în raport cu societatea şi cu semenii săi. Ceea ce este 
cu totul și cu totul altceva. 


64 M. Eminescu, Opere, XV, ed. întemeiată de Perpessicius, p. 40. 

Nici faptul că Eminescu se desparte, în aceeaşi poezie pe 
care o analizăm, de antichitate și de clasicism şi se declară ro- 
mantic nu este unul nesemnificativ, dar nici foarte limpede. Ar 
putea părea că autodefinirile sale din finalul poemului sunt 
cumva superflue, în comparaţie cu restul versurilor. Ce legătură 
are — se poate întreba cineva — romantismul cu lehova și cu Bud- 
dha? Între Iehova și Buddha, între Occidentul european deist, 
jansenist sau protestant (pentru care Dumnezeu e departe) şi 
religiile Orientului îndepărtat, promotoare încă ale politeismului 
(precum hinduismul) sau ale unor doctrine impersonaliste (cum 
sunt brahmanismul şi budismul), poetul alege să fie...romantic, 
ceea ce, repet, este oarecum greu de neînțeles și poate părea chiar 
lipsit de sens. Doar că ceea ce pentru noi nu are sens, pentru 
Eminescu avea, cu siguranță, coerenţă, avea un sens foarte bine 
precizat. 

Şi lucrurile încep să aibă un înţeles, dacă ne amintim că 
romantismul reprezintă tocmai întoarcerea şi căutarea înfrigu- 
rată a lui Dumnezeu ca Dumnezeu al inimii, de către o Europă care 
se revolta tocmai împotriva confiscării lui Dumnezeu de către 
deismul clasicist și raționalismul iluminist. Romantic a fost şi este 
sinonim cu medieval şi cu creştin — Creştinismul înţeles ca religie a 
inimii —, într-o destul de însemnată măsură. Rezistenţa lui Emi- 
nescu în fața lumii, refuzul de a se lăsa influențat, ni se pare a fi 
exprimat faţă de infiltrările insidioase ale unor opinii care urmă- 
reau să-i schimbe parcursul gândirii fără să înțeleagă că motiva- 
țiile sale au rădăcini adânci în conștiința sa. 

Finalul poemului ne demonstrează și faptul că Eminescu se 
simțea romantic la modul contemplativ-religios, și nu doar estetic 
sau artistic. Poetul nostru s-a integrat romantismului, pentru că 
acesta reprezenta curentul în care el se simțea confortabil, se sim- 
țea acasă, datorită iubirii sale pentru trecutul medieval al țării 
sale și pentru spiritualitatea tradițională. 


641 


În ceea ce privește Scrisoarea I, am afirmat, în teza mea de 
doctorat, că există două cosmogeneze în acest poem, nu una. 
Toată lumea cunoaște cosmogonia pe care o expune dascălul, dar 
nimeni nu a înțeles că poetul a inserat-o și pe a sa proprie în 
poem, care nu este dialectică/ discursivă, ci este adumbrită meta- 
foric și sigilată simbolic în primul tablou al poemului. 

Puteţi reciti exegeza mea din teza doctorală susținută în 
2009 şi publicată în 20106 ori, în cartea de față, într-un capitol de 
mai sus. Scriam atunci că: „Lumina lunii străbate și infuzează 
întreg, universul (logosul cosmic) şi mediul uman reflexiv (logo- 
sul uman), pentru că ea este simbolul luminii veșnice şi necreate 
a Logosului dumnezeiesc, Înţelepciunea ipostatică care a creat 
lumea”65. Totodată, în virtutea asocierii cu Duhul Sfânt, din 





65 A se vedea: Antim Ivireanu: avangarda literară a Paradisului. Viaţa şi 
opera, Leologie pentru azi, București, 2010, p. 390-405, cf. 
https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 
Sau, în fragmente republicate online, aici: 
https://www.teologiepentruazi.ro/2016/12/04/antim-ivireanul- 
avangarda-literara-a-paradisului-94/, 
https://www.teologiepentruazi.ro/2016/12/08/antim-ivireanul- 
avangarda-literara-a-paradisului-95/, 
https://www.teologiepentruazi.ro/2016/12/10/antim-ivireanul- 
avangarda-literara-a-paradisului-96/, 
https://www.teologiepentruazi.ro/2016/12/11/antim-ivireanul- 
avangarda-literara-a-paradisului-97/, 
https://www.teologiepentruazi.ro/2016/12/12/antim-ivireanul- 
avangarda-literara-a-paradisului-98/. 
6% A se vedea: 
https://www..teologiepentruazi.ro/2016/12/10/antim-ivireanul- 
avangarda-literara-a-paradisului-96/. 

Călin..., putem spune, fără îndoială, că Eminescu avea în vedere 


harul dumnezeiesc creator, harul Preasfintei Treimi. 


In opera lui EminescuS”, cosmogeneza apare ilustrată în 


Rugăciunea unui dac şi Scrisoarea 1, fragmentele cosmogonice din 
aceste poeme fiind inspirate din Rig Veda, X, 121 şi X, 129 (Imnul 
creațiunii şi Imn zeului necunoscut), fără a reprezenta o imitație. 
Dimpotrivă, Călinescu, Perpessicius și alți exegeți au subliniat 
originalitatea viziunii eminesciene. 

Recursul lui Eminescu la Rig Veda a fost determinat de fap- 
tul că el credea, precum Miron Costin, că dacii au migrat pe 
meleagurile ţării noastre din India. Amita Bhose a găsit într-un 
manuscris eminescian notația că zeii daci, Zamolxe și Dochia, îşi 
au reședința în Himalaya. 

În Scrisoarea I, timpul este al înserării, al răsăritului de lună 
și de stele, care lui Eminescu îi evoca geneza lumii. Ceasornicul 
măsoară timpul obiectiv, în timp ce gândirea poetului străbate o 
durată subiectivă, în care cugetă la destinul cosmosului mare şi 
al celui mic, inspirat de „voluptoasa văpaie” a lunii. Poetul ne 
înfățișează apoi o panoramă a universului mare, a macrocosmo- 
sului, identificat metonimic prin câteva elemente esenţiale: 
pustiuri, codri și mări cu „mii de valuri”. Ele sugerează imensi- 
tatea și splendoarea acestei lumi, dar și varietatea manifestărilor 
vieții. Repetiția numeralului „mii” („mii pustiuri”, „mii de va- 
luri”) este sugestivă, ilustrând multitudinea manifestărilor vitale 





67 Comentariul care urmează este reprodus dintr-un articol (intitulat 
Eminescu: creație şi mântuire) care a fost publicat mai întâi aici: 

https://www.teologiepentruazi.ro/2018/10/09/eminescu-creatie-si- 
mantuire/. 

Am scris acest articol pentru că cineva mi-a cerut să fac o sinteză 
despre Eminescu. Am făcut-o (atât cât am putut să mă limitez la o sinteză), 
bazându-mă în mod covârșitor pe propriile mele studii, publicate anterior. 
Am considerat potrivit să transcriu aici o bună parte din acest articol. 

în acest univers. Pustiurile sugerează întinderea nesfârșită, codrii 
umbroși indică adâncimea, iar valurile mărilor sunt o sugestie 
pentru dinamismul, mișcarea necontenită și larma vieţii. Toate 
cele trei elemente funcționează ca nişte oglinzi imense sub lumi- 
na lunii, receptând şi reflectând această lumină: pustiurile „scân- 
teiază”, codrii „ascund în umbră strălucire de izvoară”, iar valu- 
rile mărilor înregistrează ca o pecete plutirea și stăpânirea lunii 
pe suprafaţa lor, primind această lumină în „mișcătoarea” lor 
„Ssingurătate”. Universul irațional este animat de lumina lunii, 
care îi deșteaptă conștiința singurătăţii, nevoia unui partener 
rațional de dialog, care este omul. 

Începând cu versul al 13-lea, poetul se apropie de universul 
uman. Părăsind singurătatea mișcătoare a cosmosului irațional, eul 
liric debarcă poetic pe „ţărmuri înflorite”, unde admiră „palate 
şi cetăți” învăluite de misterioasa lumină a lunii, plină de farmec. 
Mai departe, cugetarea sa străvede în interiorul minţilor umane, 
înfățișându-ne caractere deosebite, o panoramă a tipurilor uma- 
ne, a personajelor care populează societatea. Vedem, așadar, o 
galerie a caracterelor umane, care îi cuprinde, deopotrivă, pe cei 
vanitoși sau narcisiști, pe egoişti şi avari, dar și pe pasionaţii de 
adevăr, de filosofie şi ştiinţă, care, cu toţii, sunt robi „la același șir 
de patimi”, fiind stăpâniţi de „raza ta [a lunii] și geniul morții”. 

Atenţia poetului se oprește în mod deosebit asupra unui 
personaj aparte, pe care îl numește „bătrânul dascăl”: un savant, 
un geniu, care trăiește în mizerie, având condiţii de viaţă precare, 
dar care este capabil să ofere o concepție personală despre înce- 
putul și sfârşitul lumii (geneză și eshatologie). Descrierea cosmo- 
genezei și a apocalipsei este atribuită, așadar, unui dascăl, repre- 
zentând tipologia omului de geniu. Dascălul întruchipează omul 
de știință, cercetătorul care îşi sacrifică viața, trăind în mizerie, 
dedicându-se cunoașterii. Ca o culme a cugetării sale, el ajunge 
să vizualizeze nașterea și sfârşitul universului. 

Despre ce era mai înainte de a fi lumea, „pe când ființă nu 
era, nici neființă”, mintea omenească nu poate vorbi: „Fu pră- 
pastie? genune? Fu noian întins de apă?/ N-a fost lume pricepută 
şi nici minte s-o priceapă,/ Căci era un întuneric ca o mare făr-o 
rază,/ Dar nici de văzut nu fuse şi nici ochi care s-o vază”. 

„Prăpastia” de care amintește Eminescu a stârnit încercări 
de elucidare critică. Călinescu a dedus din acest tablou un peisaj 
sălbatic, tipic romantic, cu munţi abrupți și prăpăstii. El a consi- 
derat că „începutul văzut ca prăpastie deșteaptă imagini terestre, 
munţi fără floră, povârnișuri ameţitoare” și „deci absolutul lui 
Eminescu e arhaica natură abruptă”. Mai precaut și mai filoso- 
fic, Ladislau Gâldi a propus ca prin „prăpastie“ să înțelegem 
„apeiron”-ul antic. Însă în Psaltirea lui Dosoftei, pe care Eminescu 
o cunoștea foarte bine, „prăpastie”, „genune” și „noian” sunt 
sinonime. Așa încât întrebarea pare mai degrabă una retorică. 
Răspunsul definitiv este că n-a existat „ochi care s-o vază”. După 
cum și Luceafărul, în zborul său cosmic, „unde-ajunge nu-i ho- 
tar,/ Nici ochi spre a cunoaște”. 

Viziunea poetică eminesciană e copleșitoare și au avut 
perfectă dreptate Călinescu, Rosa del Conte şi VI. Streinu să îl 
elogieze ca poet al viziunii cosmice. Universul vine întru ființă 
„pe cărări necunoscute”, ieșind „din sure văi de chaos”: metaforă 
revelatorie prin care poetul plasticizează nimicul, neantul. Ste- 
lele apar „în roiuri luminoase izvorând din infinit”. Percepția e 
aproape identică cu cea a Luceafărului: „Și din a chaosului văi,/ 
Jur împrejur de sine,/ Vedea, ca-n ziua dea dentâi,/ Cum izvorau 
lumine”, adică luminători, stele. 

Izvorârea stelară primordială, în imaginaţia lui Eminescu, e 
un spectacol cosmic formidabil: în Scrisoarea 1 vin din infinit 
„roiuri luminoase”, ca niște albine incandescente (în variantele 


68 G. Călinescu, Istoria literaturii române, op. cit., p. 470. 

manuscrise, în bruioane, Dumnezeu e Prisăcarul care aduce la 
existență și proniază aceste roiuri). În timp ce Luceafărul, în 
zborul său, se vede înconjurat de mări de lumină, încât înoată în 
lumină: „Cum izvorând îl înconjor/ Ca nişte mări, de-a-notul...”. 

Mai târziu, Nichita Stănescu va scrie aceste versuri: „lotul 
trebuia să se transforme în aur,/ absolut totul:/ cuvintele tale, 
privirile tale, aerul/ prin care pluteam, sau treceam de-a-notul” 
(Cu o ușoară nostalgie). Expresia metaforică „aerul/ prin care plu- 
team, sau treceam de-a-notul” ne aduce aminte de Eminescu, de 
zborul cosmic al Luceafărului. Reinventând, într-o altă epocă, 
imaginea vizuală fulminantă din poezia lui Eminescu, Nichita 
Stănescu indică starea de exaltare provocată de beatitudinea iu- 
birii. Ca și lui Eminescu, iubirea îi oferă lui Nichita sentimentul 
că este contemporan cu începuturile lumii... 

Creatorul lumii e Singurul care preexistă universului și El e 
descifrabil din câteva sintagme apofatice: „La-nceput, pe când 
ființă nu era, nici neființă /.../ pătruns de sine însuși odihnea cel 
nepătruns. /.../ Și în sine împăcată stăpânea eterna pace!...” 
(Scrisoarea [). lar dacă „Nepătrunsul” e considerat de Călinescu o 
„fiinţă fabuloasă” (Istoria literaturii...), fără alte aprecieri, Blaga a 
interpretat secvența aceasta eminesciană în sens biblic: „dat-a/ 
un semn Nepătrunsul:/ «Să fie lumină!»” (Lumina). Deși Emi- 
nescu a lăsat, tainic, ca „cel nepătruns” să fie scris cu minusculă, 
Blaga şi apoi Călinescu au dedus totuși pe „Cel Nepătruns”, cu 
majusculă. 

Cât despre „eterna pace”, Ea „lin lucește”, în Memento mori, 
„prin noaptea unei lumi în bătălie” („eterna pace” apare subli- 
niată de poet, ca o sintagmă cu semnificaţie aparte) şi poate fi 
echivalată cu acea „stea de pace” sau „eterna milă”, sinonimă cu 
„adevărul” (toate fiind titulaturi mai mult sau mai puţin apocrife 
pentru Dumnezeu, scrise cu minuscule, ca pentru a păzi o taină 
mare!), născută la Betleem „în umilință” (Dumnezeu și om). Acea 

„eternă milă”, Care i-a umplut inima poetului, din fragedă copi- 
lărie, „cu farmecele milei” (Rugăciunea unui dac). 

„Eterna pace” străluceşte prin noaptea lumii ca un „lumi- 
nos și mândru țel” (Memento mori), ca un telos al lumii, ca sfârşit 
al peregrinărilor unui univers himeric, al patimilor deșarte: „și în 
sine împăcată reîncep-eterna pace” (Scrisoarea 1). lar Cel Nepă- 
truns sau Eterna Pace era „pe când nu era moarte, nimic nemu- 
ritor,/ Nici sâmburul luminii de viață dătător, /.../ Pe când 
pământul, cerul, văzduhul, lumea toată/ Erau din rândul celor ce 
n-au fost niciodată,/ Pe-atunci erai Tu singur”... (Rugăciunea unui 
dac). 

Acestui „Iu singur”, Luceafărul 1 se adresează ca unui Pă- 
rinte al oamenilor (numindu-L „Părinte” şi „Doamne”) și Crea- 
tor al lumii: „Căci tu izvor ești de vieți”. lar dacul (alt avatar 
eminescian) adaugă: „EI este-al omenimei izvor de mântuire /.../ 
E] este moartea morții și învierea vieții!”. Și, fără a dori să forțăm 
sensurile, nu se poate să nu remarcăm că expresiile sunt biblice 
și liturgice și că însuși Eminescu, în poemul Învierea, Îl numește 
„izvorul de vieţe” pe Hristos, adresarea către EI fiind cu „Doam- 
ne sfinte” și „Părinte”. 

Semnificativ, în acest sens, e și faptul că, în Rugăciunea unui 
dac, Eminescu a apelat la Imn zeului necunoscut din Rig Veda. Căci 
vechii inzi ridicau altare zeului necunoscut, dar nu numai ei, ci 
și egiptenii, grecii și romanii. Astfel că, ajungând în Atena, Sfân- 
tul Pavlos a identificat în acest zeu necunoscut pe Dumnezeul 
creștinilor, pe Hristos pe care el Îl propovăduia. 

Călinescu remarcă faptul că Eminescu e obsedat de „desfa- 
cerea nebuloaselor” şi contemplă „vârtelnița aștrilor”s. Probabil 
că lui Călinescu „roiurile luminoase” ale aștrilor din Scrisoarea 1, 
morișca de galaxii „izvorând din infinit”, precum şi cerurile 


6 G. Călinescu, Opera lui Mihai Eminescu, vol. II, Ed. Hyperion, 
Chişinău, 1993, p. 171. 

rotitoare din Luceafărul i l-au evocat pe van Gogh, care a pictat 
celebrele fuioare de stele. Căci „ceru-ncepe a se roti/ În locul 
unde piere” Luceafărul și acesta „Vedea, ca-n ziua cea dentâi,/ 
Cum izvorau lumine; // Cum izvorând îl înconjor/ Ca niște mări, 
de-a-notul...”: verbul „înconjor” și locuțiunea adverbială „de-a- 
notul” denotă un sens de rotire a luminătorilor, o mișcare circu- 
lară a mărilor galactice. 

Cu toate acestea, nu există o asemănare perfectă între gân- 
direa dascălului și ceea ce sesizează Luceafărul. În Luceafărul 
avem „lirism al măştilor”, pe când în Scrisoarea 1 „lirism al rolu- 
rilor”. Luceafărul e o mască a lui Eminescu, un avatar emines- 
cian, dascălul e doar un personaj (ca şi Cezarul din Împărat și 
proletar şi alte personaje din opera lui), a cărui cugetare se 
identifică parţial cu a poetului. Pe dascăl „îl poartă gândul îndă- 
răt cu mii de veacuri”, în vreme ce Luceafărul e „gând purtat de 
dor”. Dascălul nu asistă la nașterea lumii din nimic (căci „sure 
văi de chaos” reprezintă o plasticizare a nimicului, cum spu- 
neam), ci o gândeşte rațional, „într-un calcul fără capăt”. El pro- 
pune teorii științifice: nașterea unui punct de mișcare, „mult mai 
slab ca boaba spumii”, dar a cărui energie, încă unică, îl face să 
fie „stăpânul fără margini peste marginile lumii”. 

Luceafărul, în schimb, contemplă nu doar cu mintea, ci ex- 
perimentează întrucâtva cosmogeneza, chiar dacă el nu e con- 
temporan cu începutul lumii. Însă trecerea lui prin mări de lu- 
mină cosmică îl face să aibă o percepție mai exactă asupra a cum 
trebuie să fi fost prima izbucnire de lumină și de viaţă a univer- 
sului, când se nășşteau roiurile stelare: „Vedea, ca-n ziua cea 
dentâi,/ Cum izvorau lumine”. E o experiență deopotrivă sensi- 
bilă și metasenzorială. 

Zborul lui către tronul Părintelui ceresc recapitulează crea- 
ţia: „— Hyperion, ce din genuni/ Răsai c-o-ntreagă lume”. Doar că 
recapitularea lui este în sens invers: din timp către origini (nu de 

la origini către timp, precum cea a dascălului). Fără să fi existat 
în vremurile primordiale, Luceafărul trăiește totuși o experienţă 
„ca-n ziua cea dentâi”, pentru că, în concepţia lui Eminescu, lu- 
mile stelare vin întru ființă „de atunci și până astăzi”, „pe cărări 
necunoscute” (Scrisoarea 1). 

Prin faptul că Luceafărul vede această izvorâre de creaţie 
necontenită, ni se sugerează că Cel spre care zboară este Crea- 
torul lumii, Izvorul vieţii: „Căci tu izvor ești de vieți”...Hyperion 
e purtat de dor după cum „roiuri luminoase”, stelare, „sunt atra- 
se în viață de un dor nemărginit”. Voința de a exista și de a iubi 
reprezintă un dor pe care Tudor Vianu l-a identificat cu scho- 
penhaueriana voință de a trăi: „Dorul nemărginit nu este decât 
voința de a trăi, obscura, iraționala şi necurmata aspirație căreia, 
după Schopenhauer, i se datorește persistența lumii”. După 
Schopenhauer, doar reflecţia filosofică poate aduce ataraxia stoi- 
că, fiindcă „voinţa de a trăi este izvorul unor neîntrerupte sufe- 
rinţe”. Însă Eminescu nu la ataraxia stoică visa să ajungă, deși 
toți criticii afirmă acest lucru, ci la apatia isihastă. 

Dar dacă zborul Luceafărului a fost unul recapitulativ în 
sens invers, către origini, evoluţia gândirii dascălului este fi- 
rească, istorică, diacronică. El traversează timpul de la cosmogo- 
nie către eshatologie. Tot „gându-l duce” — adică rațiunea — spre 
a-şi închipui și sfârșitul lumii. Și observăm că apocalipsa, așa 
cum este ea structurată de poet și atribuită dascălului, se află într- 
un raport de simetrie cu imaginile cosmogonice, în centrul spec- 
tacolului eshatologic aflându-se aceiași aştri cerești pe care i-am 
văzut anterior curgând roi întru ființă. 

Și înțelegem de aici că focalizarea poetului pe lumina 
astrală, siderală, într-o retorică filosofică ce ar fi trebuit să cu- 
prindă o descriere mult mai vastă (ca în Anatolida lui Heliade) 
reprezintă o metaforă metonimică. Metafora luminii stelare, 

aprinzându-se şi stingându-se în cosmos, i s-a părut lui Emi- 
nescu suficientă pentru a sugera nașterea și moartea universului. 

Luminile cosmosului se aprind şi se sting ca într-o casă, ceea 
ce corespunde întru totul referatului patristic receptat în vechile 
Cazanii românești: toți oamenii „petrec într-această lume vădzută 
ca într-o casă”, în acest univers pe care l-a creat Dumnezeu, Care 
„împreună [cu rațiunea] le dărui lumea şi toate câte sâmt într- 
însă; și asemenea le întinse [ca] un acoperământ ceriul, și [ca] un 
sveaștnic |șfeștnic]: soarele și luna aprinse în casa lor”6%. Aido- 
ma, la Eminescu, nașterea lumii echivaleză cu aprinderea lumi- 
nii, moartea cosmosului înseamnă stingerea luminii în această 
casă universală pe care a dăruit-o Dumnezeu omului de la bun 
început, de la facerea lumii. 

Înţelegând gândul teologic al lui Eminescu, Blaga a urmat 
aceeași dialectică: „dat-a/ un semn Nepătrunsul:/ «Să fie lu- 
mină!” (Lumina din primul volum de poezii); „Trece prin sori 
vecini/ porumbelul Sfântului Duh, / cu pliscul stinge cele din urmă 
lumini” (Paradis în destrămare, vol. Lauda somnului). 

Astfel încât excursul acesta, privind creaţia și sfârşitul lumii, 
este deopotrivă filosofico-științific și poetico-simbolic, teologic. 

La finalul istoriei, soarele devine „trist şi roș”, „ca o rană” 
(imagine poetică cu iz blagian), iar planetele îngheaţă, într-o 
mișcare haotică de rebeliune, nemaiprimind energie solară. Re- 
marcăm acum că Eminescu reduce metonimic universul la siste- 
mul solar. În virtutea simetriei de care am pomenit, e posibil ca 
punctul de mişcare iniţial să reprezinte o sămânță energetică 
solară, în jurul căreia s-a închegat universul material, „sâmburul 
luminii de viață dătător” (Rugăciunea unui dac). 

Dar dacă, în cazul cosmogoniei, Eminescu s-a folosit 
întrucâtva de Imnul creațiunii din Rig Veda, imaginile eshatologice 
urmează cu fidelitate profeţiile apocaliptice ale Vechiului și Nou- 


60 Varlaam, Opere, Ed. Hyperion, Chişinău, 1991, p. 29. 

lui Testament (Isaias, loil, Matteos şi Apocalipsis), care vorbesc 
despre faptul că soarele şi luna se vor întuneca, luna se va face ca 
sângele și stelele vor cădea ca frunzele viei sau ca frunzele de 
smochin. Aidoma, la Eminescu, „catapeteasma lumii în adânc s- 
au înnegrit”, soarele „se-nchide ca o rană” și „ca și frunzele de 
toamnă toate stelele-au pierit”. Mai mult, metafora „catapeteas- 
ma lumii”, care indică tot cerul înstelat, este de evidentă origine 
eclesiastică. 

O imagine tulburătoare este cea a timpului care moare: 
„Limpul mort și-ntinde trupul şi devine veșnicie”. Surprinde 
această antropomorfizare metaforică a materiei temporale 
abstracte. Capacitatea de plasticizare a lui Eminescu pare infini- 
tă, el însuși vorbind, în altă parte, de încătușarea visului duios 
„în lanţuri de imagini”. Timpul se resoarbe în veşnicie. Trupul 
timpului mort nu se descompune, nu dispare, ci se transformă în 
eternitate. În Memento mori, Eminescu opera o altă plasticizare 
uluitoare, vorbind despre templul timpului pe poarta căruia el 
intra spre a contempla desfăşurarea secolelor istoriei. Călinescu 
avea dreptate să afirme că „poetul tindea să creeze un univers în 
semicerc [...] având ca orizonturi nașterea şi moartea lumii, între 
care se întinde arcul istoriei universale”. 

Relatarea aceasta despre timp nu este simetrică, precum cea 
despre aștri. Fragmentul cosmogonic nu a făcut referire la timp. 
Dar dacă dascălul nu a gândit despre nașterea timpului, Luceafă- 
rul, în schimb, zburând spre întâlnirea cu Creatorul lumii și ajun- 
gând la hotarele nefiinţei (metaforic vorbind), simte cum „vre- 
mea-ncearcă în zadar/ Din goluri a se naște”. Simte neantul din 
care-a apărut cumva ca pe o gaură neagră gata să-l absoarbă: 
„Nu e nimic şi totuși e/ O sete care-l soarbe,/ E un adânc ase- 
mene/ Uitării celei oarbe”. El însuși, Luceafărul, era „răsărit/ Din 
liniștea uitării” (afirmaţie echivalentă cu: „Din chaos, Doamne, - 

am apărut /.../ Şi din repaos m-am născut”), adică din nimic, creat 
ex nihilo de Dumnezeu, nu consubstanţial cu El. 

Rezumând viziunea tulburătoare eminesciană, cu vremea 
care încerca „din goluri a se naște” și cu nimicul ca o „sete” gata 
să soarbă orice materie, Blaga va spune: „Nimicul zăcea-n ago - 
nie,/ când...dat-a/ un semn Nepătrunsul:/ «Să fie lumină!” 
(Lumina). Zbaterea vremii pentru a se naște e o imagine și mai 
tulburătoare (suprarealistă chiar) decât cea a timpului care-și 
întinde trupul mort „și devine veșnicie”. Căci, deși timpul nu 
exista încă, bătea o inimă nevăzută a universului care aspira la 
existenţă... 

Şi, cu toate că în Scrisoarea I pare că poetul îi deleagă cu totul 
dascălului rolul de gândi cosmogeneza şi eshatologia și că el e 
prezent doar selectiv în aporiile genialului om de ştiinţă, neasu- 
mându-și pentru sine o luare de poziție clară în această pro- 
blemă, totuşi abisurile de semnificație ale metaforelor și simbolu- 
rilor poetice, citite cu atenţie, ne descoperă o cu totul altă reali- 
tate. Mai întâi ne atrage atenţia faptul că lipsa de identitate între 
gândirea dascălului și cea a poetului nu se vede numai în dife- 
rențele conceptuale și de elan vizionar, ci și în modul în care 
poetul dezaprobă încrederea dascălului în gloria sa postumă. E 
o ruptură, o discrepanţă evidentă, pe care poetul nu se sfiește să 
o sublinieze. Există nu numai o ierarhie a oamenilor, ci şi o ierar- 
hie a geniilor. 

După tabloul cosmogonic intervine brusc vocea lirică a 
poetului, întru totul subiectivă, care declamă cu virulența Eccli- 
siastisului că totul este zădărnicie, că civilizațiile umane succe- 
sive sunt „mușunoaie de furnici” (afirmaţie detaliată în Memento 
mori), că, la scara nemărginirii, pământul „se măsură cu cotul”, 
iar istoria omenirii „e o clipă suspendată”, ca o picătură de apă, 
și un fir de praf „în imperiul unei raze”. De fapt, vocea poetului 
formează incipitul și finalul poemului, dar o găsim intercalată și 

între ipotezele filosofice ale dascălului. Şi, deşi pare că ea consti- 
tuie doar fundalul teoriilor expuse de acest personaj, în realitate 
ea alcătuieşte prim-planul poemului. 

La o lectură superficială poate părea că, precum într-o piesă 
de teatru, Eminescu își introduce în scenă personajul (singurul, 
ca mai târziu în teatrul lui Marin Sorescu), al cărui unic rol este 
acela de a-şi rosti gândirea măreaţă despre cosmogeneză și apo- 
calipsă, în timp ce poetul-autor își rezervă vocea din off. Uitân- 
du-ne mai bine, însă, vocea din off e mai importantă decât rolul 
personajului. Dascălul nu își închipuie numai nașterea şi sfârşitul 
universului, ci și că va fi aclamat de generaţiile următoare pentru 
gândirea sa înaltă, genială. Poetul îl corectează cu luciditate seve- 
ră: această proiecţie de sine e autoiluzionare, slavă deșartă. 

Gândirea poetului se suprapune parțial peste cea a dască- 
lului, dar se și desparte categoric de ea. Și dacă ipostaza cognitivă 
a autorului e detaşabilă definitiv, în anumite puncte, de cea a 
personajului său, ar trebui să privim cu mult mai multă atenţie 
intervenţiile poetului, pentru că ele nu sunt de decor, nu sunt 
doar introductive și concluzive. Eminescu se propune el însuşi 
ca personaj în această piesă lirico-filosofică şi nu rămâne la peri- 
feria scenei. El şi dascălul rostesc monologuri dialogice, dacă se 
poate spune așa, monologuri care intră în dialog fără ca cei doi 
să se adreseze unul altuia. 

Monologul iniţial (să-i zicem introductiv) al poetului este şi 
inițiatic. El folosește elementele naturii, ale cosmosului, ca sim- 
boluri, ca pe niște hieroglife inițiatice, în bună tradiţie scripturală 
(de care amintește însă și Baudelaire, prin teoria coresponden- 
țelor tainice între elementele din templul naturii). Luna nu mai 
este aici doar un astru ceresc, iar peisajele, deși pot fi apreciate 
stilistic în ele însele, sunt departe de a fi decorative, sunt deco- 
dificabile simbolic, într-o manieră mult mai complexă. 

Atributele lunare nu sunt naturale, ci suprafirești. „Luna” 
aceasta are lumină „fecioară”, virginală, pură, necoruptă. Nu 
este o creaţie, pentru că universul material nu e necorupt. Creaţia 
„Scânteiază” şi „străluceşte”, iradiată de ea, o strălucire care este 
ontologică/ ființială, pentru că „luna” dă viață gândirii sale 
(„gândirilor dând viaţă” ) și gândirea sa se transformă în realitate, 
într-un univers concret, format din pustiuri, codri, mări şi făpturi 
umane care construiesc civilizaţii. Ea se reflectă în toate aceste 
făpturi: în pustiuri, în izvoarele codrilor, în mări și în mintea 
umană cugetătoare („Câte frunţi pline de gânduri, gânditoare le 
privești!”). În mod evident, nu este vorba aici despre astrul lunar 
obișnuit al romanticilor. Este o „lună” care stăpâneşte cu putere 
absolută peste destinele umane, indiferent de condiţia socială 
sau intelectuală a lor: „Deși trepte osebite le-au ieșit din urna sor- 
ții,/ Deopotrivă-i stăpâneşte raza ta şi geniul morții”. 

Toate aceste atribute aparțin Divinităţii, nu bietului astru 
nocturn, care e folosit doar ca simbol. Eminescu recurge adesea 
la astfel de puneri în adâncime abisale. Mai mult, „Deopotrivă-i 
stăpânește raza ta și geniul morții” mi se pare o caracterizare care 
corespunde celei făcute de Luceafăr lui Dumnezeu: „Căci tu 
izvor eşti de vieţi/ Şi dătător de moarte”. Căci Dumnezeu ho- 
tărăște naşterea şi moartea fiecăruia, atât a oamenilor și a fiecărei 
făpturi, cât şi a acestui univers, așa cum îl cunoaștem. Istoria 
întreagă a umanităţii este, așa cum spune poetul, un fir de praf 
„în imperiul unei raze /.../ Avem clipa, avem raza, care tot mai 
ține încă.../ Cum s-o stinge, totul piere, ca o umbră-n întuneric”. 
Așa încât „raza ta şi geniul morţii” reprezintă o metaforizare a 
puterii divine. 

În ierarhia geniilor, Creatorul lumii este Geniul suprem, 
„Adonai, al cărui gând e lumea” (Fata-n grădina de aur), Cel ce 
„Scrii mai dinainte a istoriei gândire/ Ce ţii bolțile tăriei [ale 
cerului] să nu cadă-n risipire [ruină]” (Memento mori). După cum 

luna ține pământul și întreg universul în raza sa „care tot mai ţi- 
ne încă”. Ea, care dă viaţă gândirilor geniale („gândirilor dând 
viață”). lar gândirea genială depășeşte mizeria şi suferinţa traiu- 
lui cotidian, efemer („gândirilor dând viaţă, suferințele întu- 
neci”). 

Precum luna se oglindește în „frunţi pline de gânduri”, pe 
care „gânditoare le priveşti”, reflectându-se în ele, dăruindu-le 
lumina gândului, tot așa geniilor umane „Dumnezeu în lume le 
ţine loc de tată/ Şi pune pe-a lor frunte gândirea lui bogată” (În 
vremi de mult trecute sau Povestea magului călător în stele). De aceea 
și Luceafărul 1 se adresează ca unui „Părinte“. Gândirea Sa 
înființează lumea, îi dă viaţă, lumina Sa e o rază imperială care o 
ține întru ființă, dar EI are și geniul morţii ca răspuns pentru orice 
este patimă și deșertăciune. Sau îl trimite pe geniul/ Îngerul mor- 
ţii spre a curma viața (în unele variante manuscrise ale Lucea- 
fărului, „îngerul” în care se metamorfozează prima oară era nu- 
mit „geniu”). 

Eminescu a transferat lunii simbolismul divin pentru că era 
conştient (înaintea lui Nietzsche) că traversează o epocă istorică 
în care „E apus de Zeitate, ş-asfinţire de idei./ Nimeni soarele n- 
oprește să apuie-n murgul serei/ Nimeni Dumnezeu s-apuie de 
pe cerul cugetării,/ Nimeni noaptea să se-ntindă”... (Memento 
mori). În noaptea care s-a instaurat în lume, lumina lui Dum- 
nezeu mai strălucește oamenilor doar ca o lună. 

Așadar, acest pasaj introductiv pare a conţine doar un ta- 
blou romantic, în care luna personificată contemplă întreg pă- 
mântul. Dar în realitate este un alt fragment de geneză, pe lângă 
cea cugetată de dascăl, și care vorbeşte încifrat, folosind metafore 
și simboluri, despre crearea lumii de către Dumnezeu. Universul 
îşi recunoaşte Creatorul după lumina Lui „fecioară” care se 
reflectă în elementele sale: codri cu „strălucire de izvoară”, 
pustiuri scânteietoare, mări cu „mii de valuri” care poartă ecoul 

luminii din val în val și, în fine, „frunţi pline de gânduri”, mintea 
umană fiind cel mai propice mediu reflector al rațiunii dumne- 
zeiești. Lumina lui Dumnezeu inundă creaţia Sa, făptura, pentru 
că nici cea iraţională nu e lipsită de lumina raţiunilor dumne- 
zeiești. Cu atât mai mult cea raţională. 

Nu e singura dată când Eminescu procedează în felul acesta 
enigmatic. Şi în poemul Melancolie, pasajul iniţial este inițiatic, 
pentru că descoperim acolo tabloul unei înmormântări cosmice 
care trebuie decodificată cu atenţie. Înmormântarea lunii, în 
Melancolie, nu este decât o metaforă a „morţii lui Dumnezeu” 
(cum va proclama mai târziu Nietzsche), a apusului Său „de pe 
cerul cugetării” omenești, după cum profetic a anunţat, demult, 
Psalmul 103: „Soarele şi-a cunoscut apusul său”... 

Geneza creștină în opera lui Eminescu [3]: 


În comentariile mele anterioare la Rugăciunea unui dac şi 
Scrisoarea I, am arătat că Eminescu nu a fost nici pe departe un 
imitator fidel sau docil al textelor cosmogonice din imnele indie- 
ne, ci dimpotrivă, el le-a preschimbat profund — şi nu doar la 
nivel stilistic —, rațiunile pentru care a apelat la aceste imne fiind 
altele decât cele care i-au fost atribuite, adică simpla și mecanica 
însuşire a perspectivei religioase budist-indiene (care nu reiese 
de nicăieri din opera sau din viaţa sa). Mie mi se pare că 
încreştinarea semnificaţiilor (despre care am vorbit) este un fapt 
real, pe care putem să-l aprofundăm în continuare. 

Astfel, e de remarcat interesul deosebit al lui Eminescu de a 
face teologie înaltă, de a vorbi în termeni mistici şi apofatici, ur- 
mând teologiei Sfântului Dionisios Areopagitul (pe care a putut 
să-l citească în traducere românească, după cum am menționat 
altădată). Ceea ce este mirabil pentru cineva care ar fi fost inte- 
resat de „big bang” sau de teorii ştiinţifice, așa cum s-a afirmat, 
este că tablourile cosmogenezei, la Eminescu, se concentrează nu 
pe aducerea lumii întru ființă, nu pe a descrie creaţiile lui Dum- 
nezeu (el, care era un mare iubitor și admirator al naturii cosmice 
şi care ar fi putut oricând să ne ofere impresionante peisaje!) — în 
afară de roiurile luminoase stelare, din Scrisoarea I, sau de mările 
de lumină stelară din Luceafărul, nu avem alte imagini poetice 
ebluisante —, ci pe a vorbi teologic despre faptul că lumea a fost 
creată din nimic și că, mai înainte de a fi lumea, era numai Dum- 





61 Articol publicat mai întâi aici: 

https://www.teologiepentruazi.ro/2018/11/21/geneza-crestina-in- 
opera-lui-eminescu-4/. 

După cum se poate observa, am schimbat, aici în carte, ordinea în 
care am publicat inițial articolele pe acest subiect. 

nezeu din veșnicie. Ar fi putut să descrie detaliat facerea lumii, 
așa cum a procedat lon Heliade Rădulescu în Anatolida, luând pe 
rând cele șase zile ale creației, și în mod cert l-ar fi depășit cu 
mult pe Heliade şi ne-ar fi oferit o capodoperă. Însă pe Eminescu 
nu l-a interesat descrierea celor văzute (nici măcar a celor nevă- 
zute, adică a Îngerilor, precum pe Heliade), ci doar vorbirea 
poetico-teologică despre existenţa lui Dumnezeu mai înainte de 
a fi lumea. 

Dacă punem în oglindă ceea ce critica a numit tablouri cos- 
mogonice din poemele amintite, Rugăciunea unui dac şi Scrisoarea 
I, observăm că versul „Pe când nu era moarte, nimic nemuritor” 
se află într-o perfectă corespondenţă sau consonanţă cu „La- 
nceput, pe când ființă nu era, nici neființă”. Eminescu recurge 
aici la cea mai înaltă teologie, la teologia apofatică a Sfântului 
Dionisios Areopagitul, pentru care categoriile „muritor”, „ne- 
muritor”, „fiinţă”, „neființă” nu 1 se pot atribui lui Dumnezeu, 
care e supracategorial, e mai presus de orice definiție și concept. 

În orice caz, pentru un gânditor raționalist, care caută o 
logică filosofic-empirică, ar trebui să fie o mare mirare că, mai 
înainte de a fi lumea, nu doar că nu era „fiinţă”, dar nu era 
nici...„neființă”. În mod neașteptat, Eminescu foloseşte o ex- 
presie din Septuaginta, atunci când spune: „Pe când pământul, 
cerul, văzduhul, lumea toată/ Erau din rândul celor ce n-au fost 
niciodată” (Rugăciunea unui dac). 

La II Mac. 7, 28, găsim: „la cer și la pământ căutând și 
văzând toate cele ce sunt într-însele, să cunoşti că din ce n-au 
fost le-a făcut pe ele Dumnezeu” (Biblia 1958). 

În LXX: „privind întru cer şi pământ și pe toate [ce sunt] în 
ele văzând, [să ajungi] a cunoaște că din cele ce nu sunt [ov £& 
Ovroov] le-a făcut pe ele Dumnezeu”. 

Asemenea, și în Viața Sfinților Varlaam și loasaf, dintr-un 
manuscris cumpărat de Eminescu, citim că Dumnezeu este „Cela 

ce au lucrat lucrarea aceasta den ce n-au fost (s. n.) şi lucrează şi 
acum, prea puternec este”*2. În conformitate cu acest „lucrează 
și acum”, Luceafărul vede „ca-n ziua cea dentâi” cum izvorăsc 
luminători, sori şi noi universuri, „ca nişte mări” de lumină. Şi 
prin aceasta Eminescu elogiază prima creaţie a lui Dumnezeu, 
lumina, care este o icoană a Celui care a creat-o, a Celui ce este 
Lumina lumii. 

Scriptura greacă a apelat la expresia aceasta pentru a evita 
orice categorisire de genul „ființă”, „nefiinţă”, „nimic” etc. Pe 
scurt, cele ce au fost aduse întru ființă, mai înainte nu erau. Sau, 
cum zice poetul, „erau din rândul celor ce n-au fost”. Vulgata, 
adică Sfântul Hieronymus, a recurs, ulterior, la „ex nihilo”/ „din 
nimic” pentru a exprima pe OvK £8 Ovrovv. 

Rugăciunea unui dac ne mai lămureşte un lucru extrem de 
important. Şi anume, echivalează o formulare filosofică obscură, 
„Căci unul erau toate și totul era una”, cu o afirmaţie teologică 
foarte tranșantă şi care nu lasă loc de echivocuri: „Pe-atunci erai 
Tu singur”, Creatorul lumii și „al omenimei izvor de mântuire:/ 
Sus inimile voastre! Cântare aduceţi-i,/ El este moartea morţii și 
învierea vieţii!”. Așa cum spuneam și altădată, aceste afirmații 
ne trimit, fără umbră de îndoială, la un singur „zeu” Căruia tre- 
buie să-l „plecăm a[le] noastre inemi”, Care a fost înainte de a fi 
lumea și Care a făcut lumea din cele ce n-au fost niciodată: „În 
început era Cuvântul. [...] Toate prin EI s-au făcut și fără El nu s- 
a făcut niciuna din cele care s-au făcut” (In. 1, 1-3)65. 

Această echivalență mă face să cred că şi „pătruns de sine 
însuși odihnea cel nepătruns /.../ Și în sine împăcată stăpânea 





2 Cf mms. rom. B. A. R.2769,f. 157%. 

63 A se vedea Evanghelia după Ioannis, traducere și note de Pr. Dr. 
Dorin Octavian Picioruş, Teologie pentru azi, București, 2016, cf. 

https://www.teologiepentruazi.ro/2016/05/10/evanghelia-dupa- 
ioannis/. 

eterna pace” se referă la același Dumnezeu, care a fost „la- 
nceput, pe când ființă nu era, nici neființă” (Scrisoarea 1). 

Am spus că „Pe când nu era moarte, nimic nemuritor” este 
echivalent cu „La-nceput, pe când fiinţă nu era, nici neființă”. Şi 
e adevărat că şirul de formulări paradoxale la care a recurs Emi- 
nescu în ambele texte urmăresc să înalțe mintea deasupra catego- 
riilor logice ale gândirii umane, spre Dumnezeul creştin, care e 
întru totul supralogic şi paradoxal. Însă, dacă privim din alt 
unghi incipitul poemului Rugăciunea unui dac, observăm încă un 
detaliu: Eminescu începe printr-o afirmație zguduitoare: „Pe 
când nu era moarte”! Moartea e o realitate care a pătruns în lume 
după căderea Sfinţilor Protopărinţi din Rai. Începutul pasajului 
cosmogonic al Scrisorii | e unul oarecum impersonal: „La-nceput, 
pe când ființă nu era, nici neființă”. În schimb, în Rugăciunea unui 
dac, începuturile lumii sunt în directă relaţie cu cel care se roagă 
și ele îl privesc în mod direct, personal. Și ceea ce este esenţial 
pentru ființa lui este că Dumnezeu este Cel care a existat „pe 
când nu era moarte” și Care, „El este moartea morţii” noastre! ÎL 
vedem pe Eminescu preocupat de această problemă și când 
exclamă: „Nu credeam să-nvăţ a muri vreodată” (Odă (în metru 
antic)). 

În poemul Învierea, el vede moartea „înveninând pe însuși 
Izvorul de vieţe”, pe Izvorul vieţii, Hristos. Dar „din mormânt 
răsare Christos învingător” și, parafrazându-l pe Sfântul Isaias 
(„Cu noi este Dumnezeu, înțelegeți neamuri și vă plecaţi”), 
poetul zice: „Plecaţi-vă, neamuri,/ Cântând Aleluia!”. Pentru că, 
în mod corect (spre deosebire de alții), Eminescu a înțeles că 
Hristos este Dumnezeul atât al Noului cât și al Vechiului Testa- 
ment. Şi de aceea spunea că „Eu nu cred nici în lehova”..., adică 
în acel lehova al lui Heliade și al altora, care e individualist şi 
departe de oameni şi de lume. 


660 


Geneza creștină în opera lui Eminescu [4]* 


„Nemărginire pe nemărginire cheamă”, spune Ps. 41, 865... 

Am afirmat, în exegezele mele la opera lui Eminescu, că 
fragmentele introductive la Scrisoarea I nu conţin doar peisaje 
decorative, care să formeze o simplă ramă romantică pentru dis- 
puta filosofică din interiorul poemului, între inteligența specu- 
lativă a dascălului și geniul contemplativ al poetului, ci pasajul 
poetic în care se contemplă splendoarea cosmică este o altă cos- 
mogeneză, adăpostită de poet sub pecete simbolică, sub pecetea 
tainei: 


Lună tu, stăpân-a mării, pe a lumii boltă luneci 
Şi gândirilor dând viaţă, suferinţele întuneci; 
Mii pustiuri scânteiază sub lumina ta fecioară, 
Şi câți codri-ascund în umbră strălucire de izvoară! 
Peste câte mii de valuri stăpânirea ta străbate, 
Când plutești pe mișcătoarea mărilor singurătate! 
Câte ţărmuri înflorite, ce palate și cetăți, 
Străbătute de-al tău farmec ţie singură-ţi arăţi! 
Şi în câte mii de case lin pătruns-ai prin fereşti, 
Câte frunți pline de gânduri, gânditoare le priveşti! 





64 Articol publicat inițial aici: 

https://www.teologiepentruazi.ro/2019/01/22/geneza-crestina-in- 
opera-lui-eminescu-5/. 

După cum am spus şi mai înainte, ordinea inițială a articolelor a fost 
modificată... 

65 A se vedea: 

https://www.teologiepentruazi.ro/2017/03/04/psalmii-editia-lxx/; 

https://www.teologiepentruazi.ro/2017/03/05/psalmii-liturgici/. 

În trecut am comentat în amănunt, în mai multe rânduri, 
aceste versuri. Şi am spus că toată această privire a „lunii” perso- 
nificate, care e de fapt un simbol al Dumnezeirii, nu este decât o 
dezvoltare poetică a acelei constatări primordiale în care Dumne- 
zeu a văzut că toate cele pe care le adusese întru ființă „erau bune 
foarte” (Fac. 1, 3166. 

Însă acum aș vrea să insist pe o altă imagine, care mi se pare 
de asemenea a fi inspirată de un verset scriptural, de data aceasta 
din Psaltire: „Nemărginire pe nemărginire cheamă întru glasul 
căderilor apelor Tale”. Și cred că nu mă înșel dacă afirm că Emi- 
nescu a ilustrat poetic această uluitoare şi prea-tainică imagine 
profetică în versurile pe care le-am subliniat mai sus. 

Toate creaţiile răspund privirii lui Dumnezeu prin scânte- 
iere de lumină, prin strălucirea lăuntrică a fiinţei lor aduse la 
existenţă: „pustiuri scânteiază” (precum din pustiul nimicului a 
făcut Dumnezeu să scânteieze universul), „codri-ascund în um- 
bră strălucire de izvoară” (în umbra existenţei efemere ascund 
strălucirea izvoarelor veşnice ale harului) și mai ales „frunţile 
[umane] pline de gânduri” sunt predispuse spre emiterea de lu- 
mină a gândului spre Dumnezeu, convorbind cu Dumnezeirea 
„gânditoare”! Această propagare a luminii harice în ființa tutu- 
ror celor create putea fi exemplificată, metaforic-poetic, cu atât 
mai mult prin imaginea mării, oglindă imensă şi organ reflector 
al stăpânirii dumnezeiești. Așa cum poetul a procedat altădată: 
„lacul poartă-o stea pe orice val”, înmiindu-i lumina cu undele 
sale (O,-nțtelepciune ai aripi de ceară!). 

Aici însă poetul folosește imaginea mării pentru a ilustra o 
altă realitate dumnezeiască: „nemărginire pe nemărginire chea- 
mă”. Căci la fel „mișcătoarea mărilor singurătate” cheamă tainic 
— prin mișcarea, prin balansul ei intern de făptură gigantică — pe 


6 A se vedea traducerea Pr. Dr. Dorin Octavian Picioruș: 
https://www.teologiepentruazi.ro/2011/08/18/facerea-cap-1/. 

Dumnezeirea care „ţie singură-ţi arăţi” imensitatea și frumuseţea 
creației „străbătute de-al tău farmec”! Nu mările și oceanele lu- 
mii sunt „mișcătoare”, ci „singurătatea” lor e „mișcătoare”! 
Singurătatea lor imensă se mișcă spre Dumnezeu, pentru că fără 
Dumnezeu nu există decât o singurătate...oceanică, imensă, în 
sufletul oricărei ființe! Fără Dumnezeu, sufletul uman e un ocean 
care se balansează neluând aminte la abisul singurătăţii sale, al 
tristeţii sale infinite! 

Singurătatea adâncului întregii făpturi create cheamă pe 
singurul Dumnezeu al lumii (Care, mai înainte de a fi lumea, 
„pe-atunci erai Tu singur” — Rugăciunea unui dac) ca să o lumine- 
ze, să o ţină întru ființă, să nu o lase să piară, să o transfigureze. 
Cu cât mai mult omul, în care „a pus în tine Domnul nemargini 
de gândire” (În vremi de mult trecute/ Povestea magului călător în 
stele)... 

Dar şi un alt înţeles rezultă din aceste versuri eminesciene: 
măreția/ grandoarea/ imensitatea Dumnezeirii nu poate găsi un 
corespondent plastic, pe cât cugetarea și limba omenească poate 
exprima, decât în imensitatea adâncurilor marine sau oceanice. 
lar după cum privirea umană nu poate cuprinde orizontul abisu- 
rilor acvatice, la fel sau cu atât mai mult nu poate să înțeleagă 
imensitatea lui Dumnezeu. 

„Nemărginirea” oceanică ne oferă un echivalent simbolic 
(deşi palid) al nemărginirii dumnezeieşti. Eminescu a ales să vor- 
bească întotdeauna foarte tainic despre Dumnezeu, încât critica 
noastră literară a fost derutată complet (ajutată și de antipatia ei 
constantă față de Biserica Ortodoxă şi de teologia ei), conside- 
rându-l, în mod profund eronat, un nihilist şi un spirit ateu. Însă, 
în duh patristic-ortodox, dionisiac-areopagitic, Eminescu a înțe- 
les că Dumnezeu este „cel nepătruns”, Cel despre care cu greu- 
tate se poate vorbi în termeni umani: „La-nceput, pe când ființă 
nu era, nici neființă /.../ pătruns de sine însuşi odihnea cel 

nepătruns. /.../ Şi în sine împăcată stăpânea eterna pace!... 
(Scrisoarea 1). lar dacă „Nepătrunsul” din aceste versuri e con- 
siderat de Călinescu o „ființă fabuloasă” (Istoria literaturii...), fără 
alte aprecieri, Blaga a interpretat corect secvenţa aceasta emines- 
ciană în sens biblic (deşi indirect, formulându-şi propriile ver- 
suri): „dat-a/ un semn Nepătrunsul:/ «Să fie lumină!»” (Lumina). 
Cu toate că Eminescu a scris „cel nepătruns” cu minuscule, Blaga 
și apoi Călinescu au dedus totuși că „Nepătrunsul” trebuie ma- 
jusculat, că e vorba de Dumnezeu și de nimeni altcineva. 

Pentru că, „la-nceput”, „n-a fost lume pricepută” (Scrisoarea 
I) care să vadă și să înțeleagă nașterea universului (şi prin aceasta 
se vede că este exclus ca Luceafărul-Hyperion să fie consubstan- 
țial cu Dumnezeu). Dar a fost „cel nepătruns”, „eterna pace”, 
Care, cum spune și Blaga în poezia sa, a poruncit: „Să fie lumi- 
nă!”. 

Cât despre „eterna pace”, Ea „lin lucește”, în Memento mori, 
„prin noaptea unei lumi în bătălie” („eterna pace” apare subli- 
niată de poet, în text, ca o sintagmă cu semnificaţie aparte) și 
poate fi echivalată cu acea „stea de pace” sau „eterna milă”, sino- 
nimă cu „adevărul” (toate fiind titulaturi apofatice pentru Dum- 
nezeu, scrise cu minuscule, ca pentru a păzi o taină mare!), năs- 
cută la Bitleem „în umilință” (Dumnezeu și om). „Eternă milă”, 
Cea care i-a umplut inima poetului, din fragedă copilărie, „cu 
farmecele milei” (Rugăciunea unui dac). „Eterna pace” strălucește 
prin noaptea lumii ca o lună (Melancolie şi Scrisoarea 1), dar şi ca 
un „luminos și mândru ţel” (Memento mori), ca un telos [reAoc] 
al lumii, ca un sfârșit al peregrinărilor unui univers himeric, al 
patimilor deșarte: „şi în sine împăcată reîncep-eterna pace” (Scri- 
soarea 1). 

lar Cel Nepătruns sau Eterna Pace era „pe când nu era 
moarte, nimic nemuritor,/ Nici sâmburul luminii de viață dă- 
tător, /.../ Pe când pământul, cerul, văzduhul, lumea toată/ Erau 

din rândul celor ce n-au fost niciodată,/ Pe-atunci erai Tu 
singur”... (Rugăciunea unui dac). El singur este Cel Nepătruns, 
Eterna Pace, Eterna Milă, Adevărul... 

Geneza creștină în opera lui Eminescu [5]*%7 


În Sfânta Scriptură, geneza lumii ne este înfățișată în pri- 
mele capitole din Facerea. Şi aici, în Vechiul Testament, ni se 
spune nu Cine este Dumnezeu (nu cu claritate), ci ce a făcut 
Dumnezeu „în început”. Cum a început lumea. 

Ni se spune că Dumnezeu „a făcut” şi „a zis”. Și este 
amintit, de asemenea, și „Duhul lui Dumnezeu”. Dar se insistă 
mai mult pe faptele lui Dumnezeu, care sunt creaţiile Sale, în cele 
șase zile în care a fost adusă întreaga lume întru ființă. De abia 
după ce Fiul lui Dumnezeu S-a întrupat, Sfântul loannis Teologul 
ne spune că „În început era Cuvântul”. Și că El a făcut toate câte 
s-au făcut. 


67 Articol publicat mai întâi aici: 
https://www.teologiepentruazi.ro/2019/03/28/geneza-crestina-in- 
opera-lui-eminescu-6/. 
Primele cinci părți au fost publicate aici: 
https://www.teologiepentruazi.ro/2018/02/04/geneza-crestina-in- 
opera-lui-eminescu-1/, 
https://www.teologiepentruazi.ro/2018/02/07/geneza-crestina-in- 
opera-lui-eminescu-2-rugaciunea-unui-dac-si-scrisoarea-i/, 
https://www.teologiepentruazi.ro/2018/03/24/geneza-crestina-in- 
opera-lui-eminescu-3-bulgari-fluizi-de-lumina/, 
https://www.teologiepentruazi.ro/2018/11/21/geneza-crestina-in- 
opera-lui-eminescu-4/, 
https://www.teologiepentruazi.ro/2019/01/22/geneza-crestina-in- 
opera-lui-eminescu-5/. 
Ele au intrat în volumele 4, 5 şi 6 din cartea mea, Studii literare, 
volume care se pot downloada de aici: 
https://www.teologiepentruazi.ro/2018/07/01/studii-literare-vol-4/, 
https://www.teologiepentruazi.ro/2018/12/16/studii-literare-vol-5/, 
https://www.teologiepentruazi.ro/2019/03/21/studii-literare-vol-6/. 

Vechiul Testament insistă pe ce a făcut Dumnezeu, în timp 
ce Noul Testament insistă pe Cine este Dumnezeu, Cel ce a făcut 
toate. lar faptul că la început era Cuvântul, mai înainte de a fi 
lumea, e un alt fel de a spune că la început a fost Iubirea (Fer. 
Dumitru Stăniloae), a fost Relaţia. Pentru că Cuvântul este al lui 
Dumnezeu și Dumnezeu, după cum și Duhul este al lui Dum- 
nezeu şi Dumnezeu. 

Cuvântul presupune automat relaţie, iar relaţia înseamnă 
iubire. Dar și Vechiul Testament a vorbit despre relaţie, deși 
adumbrit, pentru că L-a numit atât pe Dumnezeu Tatăl, cât şi pe 
Duhul lui Dumnezeu, pe Duhul Sfânt. Numai că oamenii nu au 
cunoscut aceasta decât după ce S-a întrupat Dumnezeu Cu- 
vântul. 

Am făcut această introducere pentru a susține, în cele ce 
urmează, că versurile din opera lui Eminescu, care poetizează 
geneza, urmează această dialectică biblică. În Scrisoarea 1, cel care 
disertează despre aducerea lumii întru ființă este dascălul. lar el 
(care, în unele variante manuscrise, e un evreu) ne prezintă o 
situaţie similară cu ceea ce ne relatează Vechiul Testament. Pen- 
tru că şi dascălul vorbește despre ceea ce face Dumnezeu, nu 
despre Cine este Dumnezeu. Aflăm doar că Dumnezeu este „cel 
nepătruns”, Care „pătruns de sine însuși odihnea” din veşnicie. 

Ca și în Facerea vechitestamentară, avem abisul de ape, pe 
care Eminescu îl denumește, în cadrul unei interogaţii retorice, 
prin trei termeni sinonimici, împrumutați de la Dosoftei: „pră- 
pastie”, „genune” și „noian” (să fie oare superfluă această treime 
de noţiuni?). Şi peste oceanul de ape stăpânea un alt ocean, o 
mare de-ntuneric: „o mare făr-o rază”. Un abis de întuneric peste 
un abis de ape neluminate... 

Ceea ce urmează este detalierea, în termeni mai degrabă 
simbolici și nu pur descriptivi, a aducerii treptate a lumii întru 
fiinţă. Eminescu pune în mintea şi în discursul dascălului o rela- 

tare care se concentrează asupra luminii. Mai întâi e un „punct” 
de lumină. „Tatăl” lumii (expresiv vorbind). În urma lui vor aler- 
ga la viață „lumea, lună, soare și stihii”, „în roiuri luminoase 
izvorând din infinit”. 

Am reținut că „la-nceput” era „o mare făr-o rază”. Acum 
sunt o puzderie de lumini, „roiuri”. Știm din Facerea că, după ce 
a făcut cerul și pământul, Dumnezeu a poruncit existenţa lu- 
minii. Relatarea dascălului, obscurizând simbolic şi conceptual 
narațiunea scripturală, este totuși aproape identică. „Cel nepă- 
truns” cu mintea omenească a creat razele de lumină care au 
străpus întunericul de deasupra abisului de ape. Dar nu numai 
disertația dascălului, ci și întreg discursul din Scrisoarea 1 se con- 
centrează asupra luminii. Ni se spune că întreg universul există 
ca o pulbere de particule „în imperiul unei raze”, că pe oameni îi 
stăpânește „raza ta” și că omenirea există cât timp „avem raza”. 

Cel ce a creat lumina și puzderii de lumini în univers este El 
însuşi Raza care a străpuns întunericul nefiinţei. Dar despre Cine 
este El nu ni se spun prea multe. El este Cel ce ține lumea întru 
ființă în raza Sa, în raza harului Său. Putem să înțelegem doar că 
„cel nepătruns” este Lumină... 

Despre Dumnezeu Cuvântul, Care era „în|tru] început” și 
despre Care ne-a vorbit teologic Sfântul Ioannis, Eminescu ne 
vorbește, la rândul său, în Rugăciunea unui dac. Aici nu ne mai 
întâlnim cu un discurs la fel de obscur ca al dascălului, ci cu o 
limpede identificare a Celui ce „singur” a fost mai înainte de a fi 
lumea cu Cel ce este „al omenimei izvor de mântuire” sau „moar- 
tea morții și învierea vieţii”, cu Dumnezeu Cuvântul întrupat, 
răstignit şi înviat pentru noi. lar Eminescu a înțeles că Sfântul 
Ioannis a vorbit despre Cuvântul creator a toate ca despre Iubirea 
ziditoare și totodată despre relația de iubire, din veșnicie, din 
sânul Treimii atotcreatoare, cât şi despre relația de iubire cu 
făpturile create în timp şi mai ales cu cele raționale, zidite după 

chipul Său: „În început era Cuvântul și Cuvântul era cu Dum- 
nezeu și Cuvântul era Dumnezeu. Acesta era în|tru] început cu 
Dumnezeu. Toate prin El s-au făcut şi fără El [nu] s-a făcut 
niciuna [din cele] care s-au făcut. În EI era viaţa, și viaţa era 
lumina oamenilor şi lumina luminează în întuneric”...(In. 1, 1-5 
în traducerea Pr. Dr. Dorin Octavian Picioruş668). 

Poetul înțelege că despre Dumnezeu nu se poate vorbi fără 
a vorbi despre relaţie, despre iubire. Nu doar că „El era viaţa, şi 
viaţa era lumina oamenilor și lumina luminează în întuneric” sau 
că EI este „al omenimei izvor de mântuire” și „moartea morții şi 
învierea vieţii”, dar, mai mult, Eminescu vorbește despre Dum- 
nezeu Creatorul din interiorul relaţiei sale cu EI: „Şi el îmi dete 
ochii să văd lumina zilei,/ Şi inima-mi împlut-au cu farmecele 
milei,/ În vuietul de vânturi auzit-am al lui mers/ Şi-n glas purtat 
de cântec simţii duiosu-i viers”. Aici nu mai e vorba numai des- 
pre ce a făcut Dumnezeu, ci și despre cine este Dumnezeu în 
relație cu cel ce scrie despre El... 

Așadar, în Scrisoarea I, Eminescu vorbeşte, prin dascăl, des- 
pre atotputernicia lui Dumnezeu, Care a creat un univers imens 
și îl ţine întru ființă, iar în Rugăciunea unui dac vorbeşte ioanneic 
despre Dumnezeul iubirii, Care e viaţa şi lumina oamenilor. Lu- 
mina lor interioară, profundă, adevărată. De aceea cred că, în 
ciuda apelului la Rig-Veda, atât optica, cât și „dialectica” celor 
două Testamente au fost urmate de poet în cele două poetizări 
explicite ale cosmogenezei din opera sa. 





68 A se vedea: 
https://www.teologiepentruazi.ro/2016/05/10/evanghelia-dupa- 
ioannis/. 

Geneza creştină în opera lui Eminescu (6). Bul- 
gări fluizi de lumină 


În 2012, scriam un articol intitulat Țărână de apes%, în care 
încercam să explic semnificaţiile unor metafore eminesciene neo- 
bişnuite: „brazde de văpaie” (Scrisoarea IV) şi „prispa cea de 
brazde” (Dorinţa), asociindu-le și cu alte imagini poetice la fel de 
tulburătoare din opera poetului. Spuneam atunci: 


„izvoarele, [în poemul Călin (file din poveste),] „Ele sar 
în bulgări fluizi peste prundul din răstoace,/ În cuibar rotind de 
ape, peste care luna zace”. Bulgării fluizi descind, credem, din 
brazdele despre care am vorbit. Sau, dacă nu, cel puţin este 
interesantă înrudirea de semnificație. 

De data aceasta ne intrigă amestecarea pământului cu 
apa, această metamorfoză a țărânii — aş putea zice — în ele- 
ment fluid (am putea specula și o tendință spre volatil). 
Undeva există o dorinţă de fluenţă...a materiei. De a anula 
frica de ceea ce este grosier, opac, netranslucid și de a căpăta 
o mobilitate superioară a simţurilor, a percepțţiilor. Pe scurt, 


69 Articol revăzut, publicat mai întâi aici: 

https://www.teologiepentruazi.ro/2018/03/24/geneza-crestina-in- 
opera-lui-eminescu-3-bulgari-fluizi-de-lumina/. 

Nu am respectat, în această carte, ordinea în care am publicat inițial 
articolele, pentru că am considerat că e mai bine să le redau în continuitate 
pe cele care s-au concentrat asupra cosmogenezei din Scrisoarea 1 şi Rugă- 
ciunea unui dac. 

670 Aici: https://www.teologiepentruazi.ro/2012/06/03/tarana-de- 
ape/. 

un dor de fluidizare a ființei, de eliberare de greutatea mate- 
riei și a trupului”%1. 


Remarcam atunci că, în forma ei primară, la pașoptiști apare 
imaginea poetică a brazdelor marine. Nu e o metaforă originală, 
ci e preluată dintr-un poem de Lamartine, tradus de Heliade, du- 
pă cum am sesizat altădată: 


„Sursa este probabil traducerea făcută de Heliade unui 
poem de Lamartine: Norul cel lucios şi roşu, ce ni-l face nevăzut 
[soarele],/ Păstrează-n brazde de aur urma p-unde a trecut 
(Rugăciunea de seară) — Le nuage clatant qui le cache ă nos yeux/ 
Conserve en sillons d'or sa trace dans les cieux (La priere). 

La Bolintineanu ia amploare această imagine poetică: 
Coroana lunei răsfrântă peste mare! Formează o brazdă de-aur 
ce scânteie...(Neapol); Luna palidă și plină! Se răsfrânge pe canal,/ 
Trage-o brazdă de lumină! Ce-ncunună albul val (Rialto); Peste 
unda aurită! Ce adoarme cu murmur, Peste brazda înflorită/ 
În câmpia de azur...(Sandalul); Răsai, bălaie lună, pe cerul tău 
cel pur,/ Lumină calea noastră pe brazdele d-azur! (Conrad). 

Într-un poem al lui Alecsandri, un vapor taie-o brazdă 
lungă pe-al mării plai senin, Și luna, vas de aur, pluteşte-n ceruri 
lin (Pe coastele Calabriei). 

Eminescu va fi mult mai eigmatic, transcriind (în Scri- 
soarea IV) într-un cosmos al tăcerii o geometrie sonoră, de 
linii şi cercuri, pe care o fac aripile lebedelor: Numai lebedele 
albe, când plutesc încet din trestii,/ Domnitoare peste ape, oaspeți 





$1 Articolul din 2012 a intrat, revăzut şi adăugit, în cartea mea, Epilog 
la lumea veche, vol. 1. 2, ediţia a doua, Teologie pentru azi, București, 2015, 
p. 719-724, cf. 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

liniştei acestei,/ Cu aripele întinse se mai scutură şi-o taie,/ Când 
în cercuri tremurând, când în brazde de văpaie. Sau, în 
Dorința, mai zice Eminescu: Vino-n codru la izvorul/ Care 
tremură pe prund,! Unde prispa cea de brazde [a izvorului]/ 
Crengi plecate o ascund. 

Tehnica aceasta, după cum am enunțat deja, face pare 
din tradiţia literară, prin care o sintagmă sau o imagine sim- 
bolică e transmisă şi amplificată de la scriitor la scriitor şi de 
la un veac la altul”*2. 


Dacă analizăm cu atenţie imaginile poetice din lirica poșop- 
tiştilor, de la Bolintineanu mai precis (fiindcă el este cel care a 
preluat şi a dezvoltat cu har această imagine), observăm că, de la 
epitetul cromatic-metalic, din sintagma care nu face decât să-l 
traducă pe Lamartine, brazdă de-aur, se ajunge la metafore poetice 
din ce în ce mai diafane: brazdă de lumină, brazda înflorită, brazdele 
d-azur. Bolintineanu e cel care deschide perspectiva pur descrip- 
tivă (şi destul de puţin inspirată) a imaginii poetice inițiale către 
orizonturi inefabile, în dorinţa lui deopotrivă de a dărui fluenţă 
materiei solide, cât şi stabilitate elementului fluid al apelor. În 
ambele situaţii, cele două materii capătă (sau recapătă) proprie- 
tăți paradisiace: pământul e mlădiat de transparenţa apelor, iar 
apa își pierde caracterul nestatornic. De departe însă, cea mai 
fericită metaforă a lui Bolintineanu rămâne: „tărâmele lichide”. 

Să ajungem însă la Eminescu. Ce a adăugat Eminescu vi- 
ziunii înaintașului său pașoptist? Avem, în primul rând, „prispa 
cea de brazde” (Dorinţa: „Vino-n codru la izvorul/ Care tremură 
pe prund,/ Unde prispa cea de brazde/ Crengi plecate o 





62 Dr. Gianina Maria-Cristina Picioruş, Epilog la lumea veche, vol. |. 1, 
ediția a doua, Teologie pentru azi, Bucureşti, 2014, p. 616-617, cf. 
https://www..teologiepentruazi.ro/2014/01/11/epilog-la-lumea-veche-i-1- 
editia-a-doua/. 

ascund”), „brazde de văpaie” şi „cărare de văpaie” (Scrisoarea IV: 
„Numai lebedele albe, când plutesc încet din trestii/ Dom-nitoare 
peste ape, oaspeți liniștei acestei,/ Cu aripile întinse se mai 
scutură și-o taie,/ Când în cercuri tremurânde, când în brazde de 
văpaie”; „Luna...luna iese-ntreagă, se înalţ-așa bălaie/ Şi din țărm 
în țărm durează o cărare de văpaie,/ Ce pe-o repede-nmiire de 
mici unde o aşterne”). Dar şi „bulgări de lumină” (Crăiasa din 
povești: „Lângă lac, pe care norii/ Au urzit o umbră fină,/ Ruptă 
de mişcări de valuri/ Ca de bulgări de lumină”) și „bulgări fluizi” 
(Călin (file din poveste): „Ele [izvoarele] sar în bulgări fluizi peste 
prundul din răstoace,/ În cuibar rotind de ape, peste care luna 
zace”). 

Remarcăm, mai întâi de toate, faptul că, în mod evident, 
Eminescu a sesizat cu mare acuratețe tendinţa de inefabilizare a 
predecesorului său. Dacă facem abstracţie de contextele poetice 
şi contemplăm metaforele în sine, o certă evoluţie sau amplifi- 
care a semnificaţiilor descoperim în formulările poetice eclatant 
antinomice: „prispa cea de brazde” şi „bulgări de lumină” sau 
„bulgări fluizi”. Toate pot fi definite ca imagini vizuale, dar sunt 
mai mult decât derutante, la o primă tentativă de vizualizare. Şi 
aceasta se întâmplă, pentru că numai în aparenţă sunt imagini 
vizuale. Poetul nu ne invită la vizualizare sau la încercarea de a 
picta în minte un tablou, așa cum ne sugerează comentariile pe 
care le-am citit. Aşa-zisele imagini vizuale reprezintă un nivel de 
înţelegere sau interpretare a textului elementar. 

Remarcam anterior“ că „prispa cea de brazde” implică 
interpretarea veche-bisericească a cosmosului ca o casă. Această 
casă cosmică are o prispă unduitoare de lumină. Are, cu alte cu- 
vinte, o antecameră sau un pridvor de lumină, un vestibul format 
din undele de lumină ale înțelegerilor dumnezeiești, ale rațiu- 


65 Aici: https://www.teologiepentruazi.ro/2012/06/03/tarana-de- 
ape/. 

nilor superioare materialităţii opace, care inefabilizează materia 
și o fac să fie străbătută de lumina minţii. Cu altă ocazie am 
sesizat și semnificaţiile deosebite ale versurilor: „ape sclipesc ca 
și oglinzi” (Sub cerul plin de nuori), „Lumini pe ape, neguri pe 
pământ” (O,-ntelepciune, ai aripi de ceară!). Pământul cel „cu 
neguri”, întunecat/ opac are o prispă de oglinzi acvatice în care 
strălucesc luminile din cer. Şi nu e vorba numai de luminile aștri- 
lor cerești, ci, sub pecetea lor simbolică, Eminescu citește lumina 
înțelepciunii dumnezeiești. 

Prin urmare, prispa de brazde ale luminii de stele receptată 
de apele izvorului — lumină ascunsă de „crengi plecate”, pe care 
trebuie să o descopere cei doi, și prin ea Paradisul pierdut — nu e 
nici pe departe o simplă imagine vizuală prin care poetul ar fi 
urmărit să ne incite fantezia decorativă. Din păcate, n-am găsit 
comentarii sau interpretări care să iasă de pe această traiectorie 
descriptiv-vizuală în niciuna din situaţiile metaforice enumerate 
de mine mai sus... 

„Brazde de văpaie” şi „cărare de văpaie” par a amplifica 
incandescent „brazda de lumină” a lui Bolintineanu. Dar văpaia 
lunii a apărut şi în poezia lui Alecsandri: „Ca lampă aninată la 
poarta de vecie,/ Domnea în dulcea taină a umbrelor făclie 
[luna],/ Vărsând văpaie lină, ce lumea acoperea” (O noapte la țară). 
Însă aici (pe lângă topoii clasic-romantici imitați facil de Alecsan- 
dri, ușor identificabili), e o văpaie lină a lunii. Metafora antoni- 
mică menţine peisajul în hotarele drepte ale logicii descriptive. 
Nu același lucru se întâmplă în cazul lui Eminescu. 

În poezia lui Lamartine, brazda de aur identifica pe ape urma 
de strălucire a soarelui apunând. În schimb, Alecsandri atribuie 
lunii o lumină de văpaie, metaforă pe care a resimţit-o mai 
degrabă ca improprie, adăugându-i epitetul lină, pentru a o ate- 
nua. 

În literatura română veche, am găsit asemenea valenţe ale 
lunii în Psaltire și, mai clar, la Dosoftei, în Psaltirea versificată: 
„Zlilua nu-ț[i] va fi de soare/ Zăduv, ce-ţ[i] va fi răcoare./ Nice 
luna te-a păli-te/ Noaptea cu lucori herbinte” (Ps. 120, 17-20). Însă 
nu pot să am totala încredințare că Alecsandri — care nu era un 
împătimit cercetător al literaturii vechi, precum Eminescu — se va 
fi inspirat de la Dosoftei. Mai degrabă despre Bolintineanu pu- 
tem afirma că a remarcat imaginea poetică deosebită (cu încăr- 
cături semantice mistice) a lui Dosoftei, transcriind-o astfel în 
versurile sale: „lar luna toarnă-argint fierbinte/ Pe-ntinsul mării 
lucitor” (Mormântul ei). De la Bolintineanu a dedus Alecsandri, 
cel mai probabil, văpaia luminii de lună. 

În mod cert, Sfântul Dosoftei a inspirat liricii romantic- 
eminesciene și moderne imagini poetice excepționale (a se vedea 
articolele mele“). Cu sensul din Psaltirea lui Dosoftei, regăsim 
această metaforă şi mai târziu, la Arghezi: „Cei umiliți în trudă 
şi-n răbdare, / Pribegii, robii și sihaștrii,/ Bătuţi de-a lunii vânătă 
dogoare,| Aşteaptă stolul şoimilor albaștri” (Binecuvântare). La 
Eminescu, în comparaţie cu Alecsandri, nu e vorba numai de o 
intensificare de ordin termic-stilistic. În primul rând, „cărare de 
văpaie” operează o dublă modificare stilistică: a imaginilor poe- 
tice alecsandrine, cât şi a expresiei biblice „cărările mării” (Ps. 8, 
8-9)%5. În al doilea rând, văpaia eminesciană e recurentă în lirica 
sa, semn că poetul a resemantizat-o, abisalizând intenţiile poetice 





64 Aici: https://www,.teologiepentruazi.ro/2013/11/03/scurta-istorie- 
a-unei-metafore/ şi aici: 

https://www.teologiepentruazi.ro/2017/08/18/lucian-blaga-intre- 
aspiratia-spre-lumina-si-intunericul-infernal-actualizat/. 

65 A se vedea articolul meu: 

https://www.teologiepentruazi.ro/2012/05/23/cararile-marii/. 

Acesta a intrat, de asemenea, în cartea mea, Epilog la lumea veche, vol. 
|. 2, ed. cit., p. 724-725. 

ale predecesorului pașoptist (de fapt, recuperând această meta- 
foră din lirica pașoptistă, cred că Eminescu era pe deplin con- 
ştient de originea ei biblică, în Psaltire): „Luna varsă peste toate 
voluptoasa ei văpaie” (Scrisoarea 1); „Şi privind în luna plină/ La 
văpaia de pe lacuri” (O, rămâi...); „Răsare luna,-mi bate drept în 
față/.../ Sclipiri pe cer, văpaie peste ape” (Fiind băiet păduri 
cutreieram) etc. Aşadar, asocierea văpăii cu lumina lunii nu este 
accidentală în Scrisoarea IV sau de ordin strict stilistic, o simplă 
preluare a unui trop, care în poezia lui Alecsandri nu cunoaşte 
asemenea tainice și fascinante simbolizări. Oricâte tablouri de 
natură am contempla sau am imagina, chiar presupunând o 
noapte senină de vară fierbinte, lumina lunii nu ni se va părea 
niciodată văpaie, căci ea iradiază întotdeauna o lumină albă rece, 
ca impresie cromatică, destul de departe de orice sugestie a unei 
reale învăpăieri. 

Din nou, răspunsul la problema pe care căutăm să o elu- 
cidăm nu are cum să vină, sub nicio formă, din analiza sub raport 
descriptiv a unui fenomen natural, oricât de splendid sau de 
feeric ne-am strădui să-l percepem. Răspunsul e în altă parte și 
nu are legătură cu încercarea de valorificare stilistică a tablou- 
rilor poetice sub aspect vizual, exacerbând latura lor descriptiv- 
feerică și dezvăluind astfel caracterul poetic al unui „romantism 
îmblânzit” (Nemoianu) — mai mult romanțare decât romantism“. 

Am arătat, în cărțile mele dedicate operei lui Eminescu, 
faptul că luna reprezintă un simbol al luminii dumnezeiești 
creatoare sau al Dumnezeirii înseşis7. În aceste condiţii, văpaia 


676 Eminescu nu era un romantic îmblânzit, Biedermeier, așa cum 
greșit credea Nemoianu (sau încerca să-l prezinte, în pofida evidenţelor). 

677 A se vedea articolele mele recente, în care am rezumat concluziile 
cercetărilor mele anterioare cu privire la acest subiect: 

https://www.teologiepentruazi.ro/2018/02/04/geneza-crestina-in- 
opera-lui-eminescu-1/, 

lunii care se revarsă peste ape, adică în prispa reflexivă a pă- 
mântului deschisă spre cer, mi se pare a oglindi văpaia iubirii 
dumnezeieşti. Ea reflectă pe pământ (sau pe prispa oglinzilor 
acvatice) Raiul, frumuseţea paradisiacă indescriptibilă. Buşulen- 
ga a avut perfectă dreptate să vorbească despre „epifanie” 
(revelație/ descoperire) în legătură cu versurile din poemul Fiind 
băiet păduri cutreieram. Versurile nu trimit la realități concrete sau 
imaginabile prin simpla noastră fantezie. 

Să ne întoarcem la Scrisoarea IV: „Numai lebedele albe, când 
plutesc încet din trestii/ Domnitoare peste ape, oaspeți liniştei 
acestei,/ Cu aripile întinse se mai scutură și-o taie,/ Când în 
cercuri tremurânde, când în brazde de văpaie”. Lebedele albe 
descriu în hieroglife geometrice nașterea lumii, însemnând pe 
apă „cercuri tremurânde”. La Eminescu, cercul sau rotirea sunt 
simboluri/ semne ale nașterii. După cum „brazdele de văpaie” 
sunt liniile devenirii acestei lumi, pe care aceeași văpaie lunară 
le înseamnă, cu peniţa aripilor de lebădă, ea însăși fiind simbol 
al Celui „ce scrii mai dinainte a istoriei gândire” (Memento mori). 

Ele, lebedele, sunt „oaspeţii liniștei”: toate creaturile sunt 
oaspeţii liniştii dumnezeiești, ale „eternei păci” care a existat mai 
înainte de a fi lumea (Scrisoarea 1). De aceea, când „organele-s 
sfărâmate [instrumentele de cântare poetică] și maestrul e ne- 
bun”, atunci poetul ajunge „-n culmea dulcii muzice de sfere,/ 
Ce-o aude cum se naște din rotire și cădere” (Scrisoarea V), culme 
care înseamnă de fapt a asurzi pentru orice sunet pământesc şi a 
simţi „setea liniştei eterne care-mi sună în urechi” (Scrisoarea IV). 

În fine, metaforele „bulgări de lumină” (Crăiasa din poveşti) 
sau „bulgări fluizi” (Călin (file din poveste)), în ciuda concreteţii 
termenilor, amplifică sentimentul unui nedefinit poetic. Ambele 
configurează antiteze atât de puternice, încât anulează orice sen- 


https://www.teologiepentruazi.ro/2018/02/07/geneza-crestina-in- 
opera-lui-eminescu-2-rugaciunea-unui-dac-si-scrisoarea-i/. 

timent concret, orice senzație vizuală comună. Trebuie să ai sen- 
sibilitate şi imaginaţie de pictor suprarealist pentru a putea vi- 
zualiza metaforele eminesciene. Ele nu sunt accesibile simțului 
comun. 

Dacă în Crăiasa din poveşti contextul poetic nu este grăitor în 
privinţa semnificațiilor abisale, în schimb, în Călin..., versurile 
refac, pe cât e poetic cu putință, un peisaj primordial: „Ele 
[izvoarele] sar în bulgări fluizi peste prundul din răstoace,/ În 
cuibar rotind de ape, peste care luna zace”. Apele înseamnă 
naștere şi viață: imaginea cuibarului este elocventă. Dar Emi- 
nescu revine, peste câteva versuri, cu o metaforă corelativă se- 
mantic: „Respirarea cea de ape îl îmbată, ca și sara”. Prin ce îl 
îmbată seara? Prin faptul că e timpul în care se produce „răsă- 
rirea stelei în tăcere”, care „inima-mi...adânc o linişteşte” (Sonet). 
Adică timpul de aducere aminte a genezei cosmice, a nașterii 
lumii. Dar nu numai steaua răsărind în tăcere îl îmbată astfel cu 
linişte isihastă, ci și „respirarea de ape”, ritmul pulsatil al izvoa- 
relor, inima bătând în cuibarul de ape al izvoarelor vieții. 

„Ele [izvoarele] sar în bulgări fluizi peste prundul din răs- 
toace,/ În cuibar rotind de ape, peste care luna zace”. Aici, prin 
acești bulgări fluizi de lumină, mi se pare că Eminescu a construit, 
mai mult chiar decât prin metafora brazdelor de văpaie, un vector 
spre dezlegarea intenţiei sale de a reuni simbolic/ iconic cele trei 
materii fundamentale despre care ne vorbeşte Sfânta Scriptură, 
în primele versete din Facerea: pământul, apa şi lumina (Fac. 1, 1- 
3) — facem precizarea că, în interpretarea Sfinților Părinţi, „cerul” 
de la Fac. 1, 1 îi desemnează tainic pe Îngeri, adică lumea spiri- 
tuală, zidită de Dumnezeu înaintea celei materiale. 

Din pământ și din apă au ieşit toate celelalte creaturi, iar 
lumina este cea care face posibilă existenţa și cunoaşterea pe 
pământ. Acest fundament material treimic al lumii este o primă 
icoană materială a Creatorului lumii, care este Preasfânta Treime. 

De aceea, vorbirea lui Eminescu despre bulgări fluizi de 
lumină îmi pare că face parte din aceeași strategie a sa de a reveni 
mereu și mereu la reproducerea poetică, în simboluri adânci, a 
naturii primordiale, nealterate de rău şi de păcat, la începuturile 
curate şi sfinte ale lumii. 

Eshatologia creștină la Eminescu“? 


Am arătat, cu mai bine de un deceniu în urmă”, că ima- 
ginile poetice eshatologice din Scrisoarea 1 — ale aștrilor care se 
înroșesc, se întunecă sau cad ca frunzele — urmează cu fidelitate 
relatările scripturale (deopotrivă din Vechiul şi Noul Testament) 
care descriu sfârșitul chipului acestei lumi, în felul în care acum 
o vedem și o cunoaștem. Modul cum prezintă dascălul eshatolo- 
gia pare, totuşi, a se îndepărta de viziunea biblic-creştină, pentru 
că el pomeneşte de o cădere „în noptea neființii”: 


Soarele, ce azi e mândru, el îl vede trist și roş 
Cum se-nchide ca o rană printre nori întunecoși, 
Cum planețţii toți îngheaţă şi s-azvârl rebeli în spaț 
Ei, din frânele luminii și ai soarelui scăpați; 
lar catapeteasma lumii în adânc s-au înnegrit, 
Ca şi frunzele de toamnă toate stelele-au pierit; 
Timpul mort şi-ntinde trupul şi devine vecinicie, 


s5 Articol publicat inițial aici: 

https://www.teologiepentruazi.ro/2019/07/24/eshatologia-crestina- 
la-eminescu/. 

679 A se vedea articolele mele: 

https://www.teologiepentruazi.ro/2007/12/07/eminescu-si- 
ortodoxia-i/, 

https://www.teologiepentruazi.ro/2008/01/19/eminescu-si- 
ortodoxia-perspectiva-eshatologica-v/, 

https://w ww .teologiepentruazi.ro/2008/06/12/eminescu-si- 
ortodoxia-xii-exemple-de-gandire-teologica/. 

Cât şi acestea, în completare: 

https://www.teologiepentruazi.ro/2015/02/19/scrisoarea-i-6/, 

https://www.teologiepentruazi.ro/2015/02/20/scrisoarea-i-7/. 

Căci nimic nu se întâmplă în întinderea pustie, 
Şi în noaptea nefiinţii totul cade, totul tace, 
Căci în sine împăcată reîncep-eterna pace... 


În felul acesta se realizează o simetrie perfectă cu tabloul 
cosmogonic, după cum sesizam și altădată. Lumea a venit întru 
ființă „din sure văi de chaos” și cade înapoi „în noaptea 
neființii”. Însă ne întrebăm dacă, într-adevăr, această extincţie 
universală reprezintă perspectiva lui Eminescu. 

În comentariile mele din trecut am demonstrat că ipostaza 
dascălului de cugetător la momentul inaugural al universului 
este dublată de cea a poetului, cu deosebirea că poetul refuză să 
îşi expună în mod sistematic gândirea, ci preferă să o pe- 
cetluiască simbolic într-un tablou de natură introductiv, prin 
intermediul căruia realizează o magistrală încifrare și punere în 
adâncime a viziunilor sale“. Rațiunea pentru care procedează în 
acest fel este explicată de el însuși, anume că nu doreşte, precum 
dascălul, elogiile unei umanități ipocrite, lipsite de ideal: „Dacă 
port cu ușurință și cu zâmbet a lor ură,/ Laudele lor desigur m- 
ar mâhni peste măsură” (Scrisoarea 11). 

Pasajul alegoric amintit vizează însă numai cosmogeneza, 
nu și eshatologia, deși cred că poate indica, după cum spuneam 


60 A se vedea: Gianina Picioruş, Antim Ivireanul: avangarda literară a 
Paradisului. Viața şi opera, Leologie pentru azi, București, 2010, p. 390-408, 
413-419, cf. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

Şi: Idem, Geneza creştină în opera lui Eminescu, Teologie pentru azi, 
Bucureşti, 2019, cf. 

https://www.teologiepentruazi.ro/2019/06/15/geneza-crestina-in- 
opera-lui-eminescu/. 

altădată, că universul „își aşteaptă în pace restaurarea, iar nu 
pieirea”6l. 

Să privim însă și spre un alt tablou eshatologic din opera lui 
Eminescu, și anume spre cel din Memento mori: 


/...] O, aş bea, să văd anume 
C-a venit domnia morţii, sfărâmând bătrâna lume 
Stele cad și în cădere alte lumi rup cu lovire; 
Într-a cerurilor domă tunetele să vuiască 
Ca mari clopote de jale, fulgere să strălucească 
Ca făclii curate, sfinte pe pământu-nmormântat. 


Marea valur'le să-şi miște și să tremure murindă, 
Norii, vulturii mariumbrii, a lor aripi să-și aprindă, 
Fulgeri rătăciți s-alerge spintecând aerul mort; 
În catapeteasma lumii soarele să-ngălbenească, 
Ai pieirii palizi îngeri dintre flacăre să crească 
Şi să rupă pânz-albastră pe-a cerimei întins cort. 


Fulgerele să îngheţe sus în nori. Să amorţească 
Tunetul și-adânc să tacă. Soarele să pâlpâiască, 
Să se stingă...Stele-n ceruri tremurând să cadă jos: 
Râur'le să se-nfioare şi-n pământ să se ascunză 
Şi să sece-a lumei față, să se facă neagră. Frunze 
Galbene, uscate, cerul lumile să-și cearnă jos. 


Moartea-ntindă peste lume uriaşele-i aripe: 
Întunericul e haina îngropatelor risipe. 
Câte-o stea întârziată stinge izvorul ei mic. 
Timpul mort și-ntinde membrii şi devine veșnicie. 


sl Cf. Gianina Picioruș, Antim Ivireanul: avangarda literară a Paradisu- 
lui..., op. cit. supra, p. 418. 

Când nimic se întâmpla-va pe întinderea pustie 
Am să-ntreb: Ce-a rămas, oame, din puterea ta? Nimic!! 


Virulenţa discursului poetic e demnă deopotrivă de Miron 
Costin (de la care a preluat şi vocativul „oame”), cât și de La- 
martine — care învederează poetic întoarcerea lumii în noaptea 
neființei ca pedeapsă dumnezeiască, deşi Creştinismul nu pro- 
movează această idee, ci o combate, socotind-o eretică: poetul 
francez se lasă însă purtat de fervoare peste limitele îngăduite. 
Ceea ce rețin însă, în mod deosebit, din versurile lui Eminescu, 
este că scenariul eshatologic echivalează aici cu un ritual de în- 
mormântare. lar cel care este înmormântat este pământul însuși. 

Comparând tabloul acesta cu perspectiva eshatologică 
atribuită dascălului (mai restrânsă), observăm că rămân identice, 
ca semnificaţie, imaginile care surprind căderea sau stingerea 
aștrilor și, respectiv, moartea timpului. Există însă şi elemente în 
plus, care lărgesc viziunea concisă a dascălului, oferindu-ne de- 
talii suplimentare foarte importante. Universul devine o „do- 
mă”/ templu care, în prăbușirea sa, înmormântează pământul 
sub ruine. În această domă cosmică se iscă tunete și trăsnete, care 
țin locul clopotelor și al făcliilor de ceară (lumânărilor) din ritua- 
lul ortodox. Înfăţișarea creștină a acestei înmormântări este 
irefutabilă. Totodată, tunetele și trăsnetele reprezintă o realitate 
care ține de atmosfera terestră. Atunci când ele strălucesc sau 
răsună în cosmos, însă, nu mai pot fi interpretate decât alegoric, 
ca tunete și trăsnete ale mâniei lui Dumnezeu (ultraprezente, de 
altfel, în imaginarul creștin-ortodox, depăşind semnificația unor 
fenomene naturale). 

Eminescu ar fi putut să atribuie făcliilor astrale, spre exem- 
plu, rolul de a pâlpâi la capul pământului muribund. Dar tune- 
tele şi fulgerele indică dorința poetului de a direcționa cu preci- 


683 


zie sensul alegoriei spre ideea de pedeapsă divină. În aceeași 
ordine de idei, ce nu apare în Scrisoarea 1 sunt „ai pieirii palizi 
îngeri”, care aduc această pedeapsă asupra pământului și a uni- 
versului întreg, din porunca lui Dumnezeu, desigur. Toate aces- 
tea ne conduc spre a deduce cu certitudine o dimensiune spi- 
ritual-duhovnicească a creaţiei, nu doar materială. Astfel încât 
căderea universului material „în noaptea neființii” reprezintă, pe 
de-o parte, rezultatul retoricii justițiare, iar pe de alta un proces 
secvențial. Vedem doar o năruire/ o ruinare a chipului material 
al lumii, nu vedem și ceea ce se întâmplă — duhovnicește vorbind 
— cu ea! 

Cred că un rol cheie îl joacă, în aceste tablouri alegorice, 
termenul „catapeteasmă”. În Scrisoarea | apare o dată, în Memento 
mori evocarea e dublată de acea „pânz-albastră pe-a cerimei în- 
tins cort”, care e ruptă de „îngerii palizi”. În esență, aceasta este 
ultima imagine a cosmosului pe care poetul ne-o poate oferi! 
Ceea ce urmează, în versuri, sunt numai amănunte ale felului în 
care se rupe catapeteasma sau pânza albastră a cerului: totul pe 
pământ și în univers îngheaţă, tace, seacă, se înnegrește. 

În fine, dar nu în ultimul rând, omul este invocat ca prezent 
la acest spectacol, chiar și după moartea pământului! Se poate 
obiecta, spunându-se că aceasta este numai o invocaţie retorică, 
urmărind obţinerea unui efect final. Însă, ce sens ar avea prăbu- 
şirea lumii dacă omul (vinovatul!) nu ar fi martor? De aceea, cred 
că ceea ce dispare e o față cunoscută a lumii, o realitate care nu 
va mai apărea niciodată, după momentul eshatologic, în felul în 
care o putem privi astăzi. E o lume vetustă cea care arde şi se 
prăbuşește, care e îngropată sub ruine. Despre ceea ce se petrece 
mai departe poetul nu ne spune, pentru că, după cum ochiul 
omenesc nu poate pătrunde mai înainte de începerea lumii („nici 
de văzut nu fuse şi nici ochi care s-o vază”), la fel nici după apu- 
nerea ei. 

Ceea ce va urma se află ascuns după catapeteasmă, dincolo 
de ea. Când catapeteasma/ vălul material al lumii acesteia se va 
rupe şi toți vom vedea duhovnicește, atunci va fi o altă lume și o 
altă realitate. Ale cărei taine ne rămân deocamdată necunoscute 
celor mai mulţi dintre noi... 

Dintre sute de catarge... 


Dintre sute de catarge 
Care lasă malurile, 

Câte oare le vor sparge 
Vânturile, valurile? 


Dintre pasări călătoare, 
Ce străbat pământurile, 
Câte-o să le-nece oare 
Valurile, vânturile? 


De-i goni fie norocul 
Fie idealurile, 

Te urmează în tot locul 
Vânturile, valurile. 


Ne-nţeles rămâne gândul 
Ce-ţi străbate cânturile, 

Zboară vecinic, îngânându-l 
Valurile, vânturile. 


Cum oare l-am putea considera: Un poem despre condiţia 
umană sau o artă poetică? Sau ambele deopotrivă? „Sute de 
catarge” este o metonimie, atât în ceea ce priveşte numeralul 
„Sute” (care ar putea sugera mii sau milioane de destine), cât și 





s2 Articol publicat mai întâi aici: 
https://www.teologiepentruazi.ro/2012/03/13/dintre-sute-de- 
catarge. 

substantivul la plural „catarge”, indicând sugestia unor ambar- 
cațiuni. Sinonimia alegorică între vas/ barcă/ corabie şi existența 
umană învăluită de valuri s-a făcut cu mult, foarte mult timp în 
urmă, şi este un loc comun al literaturii române vechi, mai ales al 
scrierilor religioase. Am analizat, în teza mea doctoralăs, pre- 
zenţa acestui topos la Sfântul Antim Ivireanul şi la o serie de 
scriitori ai literaturii vechi (Sfântul Varlaam, Sfântul Dosoftei, 
Dimitrie Cantemir), de la care motivul s-a transmis literaturii 
prepaşoptiste şi pașoptiste. 

Prin „catarg” Eminescu denumeşte o corabie, sugerând o 
altă imagine, a desfășurării pânzelor în vânt, care nu este însă 
numită, specificată în mod concret. „Suggerer, voilă le reve!”"684. 
Numai că avea să o spună Mallarme şi, evident, nu este un ideal 
romantic. Eminescu este un caz (atipic? — sunt cam multe în lite- 
ratura română) de simbioză între arhaism şi anticipație. Vladimir 
Streinu îl considera sinteza întregului romantism european și 
elementul de legătură cu simbolismul. Căutând însă mărturiile, 
în caietele lui, ale interesului pentru poezia/ literatura și filosofia 
moderne, critica literară a constatat că ele...nu prea există. Așa 
încât a început un fel de turnir, o întrecere în a descoperi funda- 
mentele modernităţii gândirii eminesciene. 

Însă modernitatea lui Eminescu nu este același lucru cu iden- 
tificarea surselor sau cu specificul lor. E un viciu de logică pe care 
mulți critici nu l-au sesizat. Altfel spus, nu trebuie să descoperi 
niște surse moderne, filosofice sau literare, pentru a susține ca- 
racterul modern al poeziei și prozei sale. EI făcea literatură 
modernă și genială din surse vechi și din producții romantice 
obscure (ultimele remarcate de G. Călinescu și, recent, de Mihai 





63 Aceasta se poate downloada din locaţia: 

http://www.archive.org/details/Antimlvireanul AvangardaLiterara 
AParadisului.ViataSiOpera2010. 

64 „A sugera, iată visul!”. 

Zamfir). Aceasta pentru că descoperea în ele, dincolo de estetica 
lor, mai mult sau mai puţin apreciabilă pentru un ochi critic mo- 
dern sau postmodern, un fond de o mare intensitate a gândirii şi 
a viziunii. Dar Eminescu ştia foarte bine în ce lume trăiește şi 
scria pentru lumea lui. A și afirmat-o. Poemul de față este una 
din dovezile că nu era ignorant față de tendințele poeziei con- 
temporane, chiar dacă nu se arăta sedus de ea. 

Revenind la poezie, spuneam că Eminescu nu face referire la 
pânze (deşi în context — vom arăta de ce — ar fi părut mai logic), ci 
la catarg: este cel mai probabil o sugestie axiologică. Aceeași 
imagine o foloseşte și în Luceafărul: „Li-aş da pământul în bucăţi/ 
Să-l faci împărăție. // Îţi dau catarg lângă catarg”... 

În iconografia Creștinismului primar, catargul simboliza 
Crucea. „Dintre sute de catarge” ar putea însemna dintre sute/ 
mii/ milioane de oameni care-şi poartă crucea în această lume. Ar 
putea fi o decriptare. Sau: corăbiile pleacă din port/ de la țărm cu 
catargul drept. Câte își vor frânge/ sparge ambițiile sau aspira- 
țiile? Câte vor rămâne fidele crezurilor lor primare? 





65 A se vedea Jean Danielou, Simbolurile creştine primitive, traducere 
în limba română de Anca Opric şi Eugenia Arjoca leremia, Ed. Amarcord, 
Timișoara, 1998, p. 63: „În Prima apologie, lustin [Sfântul Iustin Martirul și 
Filosoful] enumeră un anumit număr de simboluri ale crucii. Printre ele: 
șarpele de bronz, stindardul militar, plugul și, în sfârşit, catargul pe cora- 
bie. [...] Şi, mai ales în ceea ce priveşte pasajul din Iustin, arheologia 
palestiniană ne aduce o confirmare remarcabilă. Printre simbolurile desco- 
perite în osuarele iudeo-creştine arhaice se află plugul, se află stindardul. 
Se află, de asemenea, şi corabia. Și această corabie este, întocmai cum ne 
aşteptam, cu antena care taie catargul şi-i dă forma unei cruci. Corabia cu 
catarge apare, deci, ca un simbol al crucii salvatoare. Aceasta pare a fi 
forma cea mai străveche a simbolismului salvator al corăbiei. Ea va per- 
sista în continuare. Dar când corabia va fi identificată cu Biserica, catargul 
va rămâne simbolul Crucii”. 

„Vânturile, valurile” (cu varianta inversată „valurile, vântu- 
rile”) este evident o aliteraţie...care sugerează vâjâitul vântului 
şi spargerea valurilor. Şi nu este un detaliu minor și lipsit de sem- 
nificații, pentru că Eminescu asigură un fond sonor perfect coe- 
rent cu realitatea picturală. Atât tabloul, cât și melodia versu- 
rilor care îl însoțește sunt dinamice. Motricitatea neobosită și rit- 
mică a valurilor și a vântului intensifică această senzație. Mai 
mult decât atât, însăşi dispoziția versurilor (deși tradițională, 
având în vedere motivul mării, o putem considera ca devansând 
picto-poezia lui Guillaume Apollinaire) sugerează această ca- 
denţă a valurilor, dar nu numai... 

De la imaginea ambarcaţiunilor cu vele sugerată de profila- 
rea catargelor, Eminescu ajunge la cea a păsărilor călătoare, care 
nu sunt altceva decât...corăbiile din prima strofă, aflate însă într- 
un punct mai îndepărtat din zarea pământului. Motivul evaziu- 
nii, ca şi tehnica introducerii vagului în receptarea senzațiilor, 
estomparea imaginii, reprezintă deopotrivă elemente simboliste 
anticipative în poemul eminescian (având în vedere evoluția 
liricii românești, altfel putem spune că Eminescu era în pas cu 
poezia simbolistă practicată în Apus). Tabloul însuşi, al acestui 
poem, este o pânză simbolistă, ca tehnică picturală, deși la noi nu 
se născuse încă simbolismul, dar, când se va naște, va fi pe 
urmele melancoliilor, ale sensibilităţii și subtilităţii vizual-simfo- 
nice eminesciene. 

Asistăm, pe parcursul acestui poem, la metamorfoza catar- 
gelor înaripate cu pânze în păsări şi a acestora în...„ gândul” care, 
singurul, „zboară vecinic”. Trupul corăbiei se topește încet, se 
estompează - de la început corporalitatea lui este ascetizată/ 
deconcretizată, este subțiată până la catarg (scheletul axiologic, 
coloana vertebrală a vasului). Pentru ca într-un final să dispară 
pentru a nu mai rămâne decât...gândul ei. 

Un alt poem, Ca o făclie, începe astfel: „Prin tomuri prăfuite 
ce mesele-i încarcă/ Edgar trece cu gândul prin veacuri ca-ntr-o 
barcă”. După exigenţele realului, Dintre sute de catarge este un 
poem care măsoară destrămarea. Există însă întotdeauna o di- 
mensiune pe care declinul firesc al lucrurilor în această lume n-o 
poate antrena în avalanșa desfigurării și a descompunerii sale. 

„De-i goni fie norocul/ Fie idealurile”: sensul aparent al 
versului este unul eronat, fiindcă Eminescu folosește verbul „a 
goni” cu semnificaţia lui din literatura veche: a alerga după. Aşa, 
spre exemplu, Varlaam spune într-o cazanie că omul cel bogat şi 
avar „inima sa o lipi către avuţie putredă și trecătoare. [...] Goni 
umbra [a alergat după umbră]”s. lar Ureche scrie despre cei care 
l-au fugărit pe Petru Rareş până la Ciceu: „ară aceia ce-l goniia 
dindărătu, văzându că au hălăduit Petru vodă denaintea lor, s- 
au întorsu înapoi”67. 

Părerea lui Eminescu despre noroc o cunoaștem de asemenea 
din Luceafărul: îl vânează cei trăitori în „cercul strâmt” al egois- 
mului lor, pe care el îi „petrece” (adică îi conduce la moarte, 
fiindcă a petrece înseamnă a muri în limba veche). Idealurile sunt 
ale celor care au un alt ţel decât fericirea imediată. 

Am spus că putem numi acest poem și o artă poetică, fiind și 
o reflecţie asupra a ceea ce este nemuritor, a spiritului și a creației 
sale. Vânturile şi valurile concurează gândul vecinic, îl îngână, 
dar nu-l sufocă și nu-l scufundă. Persistenţa spiritului flagelează, 
la rândul ei, moartea care, după Eminescu, e singura realitate a 
acestei lumi. Dincolo însă de realitatea acestei lumi trecătoare, 
există o construcţie de gând, o creaţie întru spirit, pe care n-o 
ruinează vânturile și valurile, deși ar vrea. 





s Varlaam, Cazania, Ed. Academiei RSR, București, 1966, p. 307. 

s Grigore Ureche, Letopisețul Ţării Moldovei, ediţie îngrijită de P. P. 
Panaitescu, repere istorico-literare alcătuite de Mircea Scarlat, Ed. Miner- 
va, Bucureşti, 1987, p. 98. 

Iar 


„cel ce a ajuns la liniște, a cunoscut adânc (abis) de taine. 
Dar n-a ajuns la aceasta dacă n-a văzut şi n-a auzit mai 
înainte zgomotele valurilor și ale vânturilor (Ss. n.) şi n-a fost 
poate stropit de ele”sss. 


Putem spune că, într-o anume măsură, este și cazul poetului 
nostru. Cânturile sunt o muzică a spiritului, a vieţii sufletului, pe 
care muzica de sirenă a lumii nu le poate opri în loc. lar „gândul” 
ascuns în ele e „vecinic”, chiar dacă lumea nu-l înțelege...a fi 
veşnic. 


s Sfântul loan Scărarul, Scara, op. cit., p. 383. Reamintim că a fost 
tradusă prima dată de Sfântul Varlaam. 


691 


Floare albastră 


— lar te-ai cufundat în stele 
Şi în nori și-n ceruri nalte? 
De nu m-ai uita încalte, 
Sufletul vieţii mele. 


În zadar râuri în soare 
Grămădeşti-n a ta gândire 
Şi câmpiile asire 
Şi întunecata mare; 


Piramidele-nvechite 
Urcă-n cer vârful lor mare — 
Nu căta în depărtare 
Fericirea ta, iubite! 


Astfel zise mititica, 
Dulce netezindu-mi părul. 
Ah! ea spuse adevărul; 
Eu am râs, n-am zis nimica. 


— Hai în codrul cu verdeață, 
Und-izvoare plâng în vale, 
Stânca stă să se prăvale 





69 Articol publicat mai întâi aici: 

https://www.teologiepentruazi.ro/2019/06/24/floare-albastra/. 

Revăzut și adăugit, aici: 

https://www.teologiepentruazi.ro/2020/06/15/floare-albastra- 
actualizare. 

In prăpastia măreaţă. 


Acolo-n ochi de pădure, 
Lângă balta cea senină 
Şi sub trestia cea lină 
Vom şedea în foi de mure. 


Şi mi-i spune-atunci poveşti 
Şi minciuni cu-a ta guriță, 
Eu pe-un fir de romaniţă 

Voi cerca de mă iubeşti. 


Şi de-a soarelui căldură 
Voi fi roşie ca mărul, 
Mi-oi desface de-aur părul, 
Să-ţi astup cu dânsul gura. 


De mi-i da o sărutare, 
Nime-n lume n-a s-o ştie, 
Căci va fi sub pălărie — 
Ş-apoi cine treabă are! 


Când prin crengi s-a fi ivit 
Luna-n noaptea cea de vară, 
Mi-i ţinea de subsuoară, 
Te-oi ținea de după gât. 


Pe cărare-n bolți de frunze, 
Apucând spre sat în vale, 
Ne-om da sărutări pe cale, 
Dulci ca florile ascunse. 

Şi sosind l-al porții prag, 
Vom vorbi-n întunecime: 
Grija noastră n-aib-o nime, 
Cui ce-i pasă că-mi ești drag? 


Înc-o gură — şi dispare... 
Ca un stâlp eu stam în lună! 
Ce frumoasă, ce nebună 
E albastra-mi, dulce floare! 


Şi te-ai dus, dulce minune, 
Ş-a murit iubirea noastră — 
Floare-albastră! floare-albastră!... 
Totuşi este trist în lume! 


Poezia precede, tematic, Luceafărului (publicată fiind cu zece 
ani mai devreme), exprimând imposibilitatea împlinirii idealului 
erotic. Geniul „cufundat în stele/ Şi în nori și-n ceruri nalte”, în a 
cărui gândire se îngrămădesc „râuri în soare /.../ Şi câmpiile 
asire/ Şi întunecata mare”, care caută să afle enigmele pirami- 
delor, nu este compatibil cu fericirea pământească. El caută feri- 
cirea „în depărtare”. Aspiraţia sa spre contemplaţie și spre cu- 
noaştere e mai puternică decât chemarea iubirii, oricât de suavă 
ar fi aceasta. Eminescu a oscilat, de altfel, întreaga viaţă, între a 
se dedica întru totul cunoașterii, preocupărilor sale intelectuale 
și artistice, şi a fi împlinit prin iubire, ajungând mereu să fie 
decepţionat de eros, de incapacitatea femeilor de a se înălța la 
ideal, şi să aleagă prima dintre soluții. 

Poezia e formată din 14 catrene, dintre care 11 cuprind 
chemarea iubitei, iar al patrulea şi ultimele două alcătuiesc cu- 
getarea reflexivă a poetului, nostalgică și lucidă totodată, poste- 
rioară poveștii de dragoste. Primele trei strofe conțin mulți ter- 
meni simbolici, cu valoare metonimică: „stele”, „nori”, „ceruri 
nalte”, „râuri în soare”, „câmpiile asire”, „întunecata mare”, 
„piramidele-nvechite”. Toate aceste simboluri trimit la materiile 
de studiu sau la subiectele de meditaţie ale poetului: viața, moar- 
tea, eternitatea, istoria, absolutul, timpul şi spaţiul. 

Epitetul „nalte” poate indica, astfel, înălțimea cugetării sale, 
pe când termenii „stele” şi „nori” pot sugera afundarea lui în 
contemplarea universului cosmic („stele”) şi a condiției umane 
(anii noștri trec şi se destramă „ca nori lungi pe șesuri”, după 
cum afirmă Eminescu în alt poem) ori obscuritatea enigmelor 
universale la care el meditează. „Râurile în soare” şi „întunecata 
mare” pot fi considerate simboluri foarte concentrate ale cosmo- 
goniei (în poemul Scrisoarea I, mai înainte de a fi lumea, „era un 
întuneric ca o mare făr-o rază”, iar, ulterior, stelele și sorii 
izvorăsc din infinit „în râuri luminoase”). „Câmpiile-asire” și 
„piramidele-nvechite” indică o altă pasiune a eului liric, anume 
pentru istoria antică. 

În felul acesta, fata realizează un adevărat portret spiritual 
al omului de geniu, ilustrat prin simboluri concentrate care 
exprimă vastitatea orizontului său cognitiv. Dar strofa a cincea 
este, în opinia mea, în cel mai înalt grad enigmatică. Ea formu- 
lează un peisaj ca o parabolă: „codrul cu verdeață/ Und-izvoare 
plâng în vale,/ Stânca stă să se prăvale/ În prăpastia măreaţă”. E 
o natură impresionantă atât prin elementele ei (care formează, 
privind din exterior, un tablou tipic romantic), dar încă și mai 
mult prin forța simbolismului, cred eu, prin sugestiile puternice 
și străvechi pe care le provoacă elementele acestei naturi: „codrul 
cu verdeață”, valea plângerii și „prăpastia măreaţă”. 

În ciuda contiguităţii, ele au semnificaţii cu totul deosebite. 
„Codrul cu verdeață” este, la Eminescu, așa cum s-a stabilit de 
mai mult timp şi în mod corect, spaţiul securizant, spaţiul para- 
disiac. El există aici, în acest poem, undeva în marginea văii 
plângerii și a hăului abrupt, sugerând un adăpost de primejdiile 
lumii. Putem, deci, presupune o exprimare sincopată a poetului. 
Şi atunci chemarea fetei ar fi: „Hai în codrul cu verdeață”, de 
„unde” să privim cum „izvoare plâng în vale” și cum „Stânca stă 
să se prăvale/ În prăpastia măreață”. Fac această presupunere 
pentru că, în mod obișnuit, la Eminescu, codrul nu este asociat 
văii, iar izvoarele din codru nu plâng, ci mai des răsar și strălu- 
cesc ca niște oglinzi în bătaia luminii de lună și de stele. În 
schimb, dacă ar fi să interpretăm literal, peisajul acesta...nu pare 
eminescian. 

În realitate, numai „codrul cu verdeață” reprezintă un uni- 
vers protector, celelalte elemente formând mai degrabă peisajul 
unei naturi sălbatice (specifică romantismului european, dar rar 
întâlnită la Eminescu). Precum Făt-Frumos din basmul românesc 
Tinerețe fără bătrânețe și viață fără de moarte, poetul este îndemnat 
să evite valea plângerii („Und-izvoare plâng în vale”), hăul gân- 
durilor melancolice sau filosofic-pesimiste („prăpastia măreaţă”) 
și să se pună la adăpost printr-o viață comună, dar marcată de 
experienţa iubirii. Fata îl invită în „codrul cu verdeață”, ferit de 
primejdiile mari ale lumii. Ceea ce el nu poate să facă. Nu se 
poate ajunge a trăi paradisiac fără a face experienţa văii „de plân- 
soare” (cum zice Dosoftei) şi fără „măreţia” prăpastiei, a sufe- 
rinței. EI trăieşte cu dorul existenței paradisiace, dar în același 
timp știe că aceasta nu e posibilă în această lume, că nu aici e 
Paradisul „cu verdeață” — acela pe care Preotul îl cere pentru cei 
adormiţi, în Slujba de Înmormântare. 

În strofele care urmează, iubita accentuează ideea de pro- 
tecție, de taină a dragostei care trebuie ascunsă, învăluită, păstra- 

tă cu grijă, prin expresii care indică această intenţie: „Acolo-n 
ochi de pădure”, „o sărutare /.../ sub pălărie”, „Pe cărare-n bolți 
de frunze”, „sărutări /.../ Dulci ca florile ascunse”, „Vom vorbi-n 
întunecime”. 

Observăm că, precum mai târziu, în Luceafărul, fata îi pro- 
pune omului de geniu să se coboare, din universul gândirilor și 
al aspirațiilor lui spirituale, în lumea ei. Pentru că ea nu poate să- 
] urmeze în lumea lui ideală, îi cere ca el să coboare la nivelul 
unei existenţe comune, banale, oferindu-i, în schimb, exuberanţa 
trăirii şi compunând un adevărat ritual/ scenariu erotic sedu- 
cător (aşa cum va proceda și pajul Cătălin, în Luceafărul). Ea îşi 
face și un autoportret caracterizat în mod esenţial de vitalitate, 
de bucuria vieţii („Și de-a soarelui căldură/ Voi fi roşie ca mărul” 
— comparaţie şi epitet cromatic) și de superlativul frumuseții, 
indicat printr-o singură trăsătură definitorie, suficientă însă: „de- 
aur părul”. Şi, tot ca în Luceafărul (convorbirea lui Cătălin cu fiica 
de împărat), invitaţia la idilă presupune o expresivitate cu nuan- 
țe populare și regionale, un limbaj în care predomină vorbirea 
ludică/ jucăușă, specifică adolescenţei, vârstei juvenile: „De mi-i 
da o sărutare,/ Nime-n lume n-a să știe,/ Căci va fi sub pălărie — / 
Şi-apoi cine treabă are! /.../ Mi-i ţine de subsuoară,/ Te-oi ţine de 
după gât. /.../ Grija noastră n-aib-o nime,/ Cui ce-i pasă că-mi ești 
drag?”. Registrul popular al limbajului din această secvenţă poe- 
tică este susținut și de prezența sugerată a unui peisaj rustic 
(rural): „Apucând spre sat în vale /.../ Și sosind l-al porţii prag”. 

Putem spune, deci, că invocarea fetei de aici, din Floare 
albastră, o anticipează pe cea a Cătălinei din Luceafărul: „Cobori 
în jos, luceafăr blând”. La fel, aici, fata pretinde o „coborâre” din 
partea tânărului geniu poetic, o aplecare „în jos”, spre ea: „în 
vale”, aproape de „prăpastie“! Ea cere celui „cufundat în stele/ Şi 
în nori și-n ceruri nalte” să coboare „und-izvoare plâng în vale”: 
din cer în valea plângerii! 


697 


Poetului i se pretinde să coboare acolo unde obiectul con- 
templației nu mai îl constituie cerurile înalte, ci echilibrul fragil 
al stâncii amenințate să fie înghițite de prăpastie! Ceea ce re- 
prezintă, poate, o metaforă pentru poetul însuși: „stânca” aflată 
în primejdie de prăbușire, de pieire în „prăpastie“, aşa cum mai 
târziu, „de sus”, Luceafărul „au fost căzut”. 

Mai mult, putem intui aici indicarea unor trepte ale acestei 
„coborâri”! Pentru că putem citi cele trei etaje în relief — codrul 
(care presupune existența unui munte, deci înălțime), valea şi 
prăpastia (care întărește ideea de munte) — ca pe niște adevărate 
trepte pe care „coboară” cel invitat să guste din dulceața aven- 
turii erotice. Din „ceruri nalte”, poetul ar cobori mai întâi în co- 
dru, apoi în vale și în final în prăpastie — deși fata îl invită în 
codru, din care doar să observe valea şi prăpastia. Însă chiar şi 
numai această deplasare, din cer în codru, i-ar fi schimbat direc- 
ţia de contemplaţie: de la înălțimi către lucrurile pământești joa- 
se, tenebroase. 

La fel şi în Luceafărul există trei trepte ale coborârii avata- 
rului poetic: în oglindă (în odaia fetei de-mpărat) și apoi sub 
formă angelică și respectiv demonică — sugerând, ca şi anterior 
în Floare albastră, o gradaţie a căderii, din ce în ce mai aproape de 
prăpastia morții şi a infernului. 

Trebuie să remarcăm, deci, un mesaj esenţial comunicat de 
Eminescu prin poemul Floare albastră. Când poetul este cel care 
inițiază chemarea la reuniunea în natură și la refacerea cuplului 
primordial, el nu învederează rămânerea pururea în această na- 
tură. Codrul sau pădurea sunt numai un pridvor al Raiului. El 
întotdeauna are în vedere o traversare sau o alunecare lină, 
dincolo, a celor doi, o adormire-moarte („Adormind de armonia/ 
Codrului bătut de gânduri,/ Flori de tei deasupra noastră/ Or să 
cadă rânduri-rânduri”... (Dorința)), o transgresare a acestei lumi. 

Aici, în Floare albastră, deşi s-ar părea că fata îl invită în sânul 
aceleiași păduri protectoare, ea nu e purtată de gândul înveșni- 
cirii, de visul eternității, ci dorește numai consumarea poveștii 
de iubire în mijlocul unui paradis terestru, fără a ţinti Paradisul 
cel veșnic. Tocmai de aceea se loveşte de refuzul lui. De aici 
înțelegem și mai bine că Eminescu iubea pădurea și natura cos- 
mică, în general, nu atât pentru ea însăși, ci — așa cum spuneam 
și altădată — pentru chemarea înapoi în Rai pe care o face să 
răsune fremătarea copacilor pădurii și toată frumuseţea virgină 
a cosmosului, menită să ne aducă aminte de splendoarea lumii 
primordiale, de incomensurabila frumusețe a Raiului veşnic. 

De aceea, dacă ne-am fi aşteptat ca poetul să vibreze imediat 
la chemarea fetei („Hai în codrul cu verdeaţă”...), trebuie să 
sesizăm şi să recunoaștem că nu frumusețea lumii în sine este cea 
care îl „îmbată” pe poet, ci ceea ce ea reprezintă, în mod simbolic, 
ceea ce ea preînchipuie sau ilustrează ca-ntr-o icoană. 

Prin urmare, chemarea fetei — al cărei vis de iubire pare a se 
afla într-o simbioză perfectă cu aspiraţiile poetului, comunicate 
astfel în alte poeme — are un efect contrar celui pe care l-am fi pre- 
conizat, neașteptându-ne ca Eminescu să pună în opoziţie iubi- 
rea pentru cunoaștere cu iubirea pentru natură sau să refuze atât 
de categoric un vis de dragoste care pare perfect compatibil cu 
exprimarea dorințelor sale din atâtea alte poeme! 

Când, în poezia sa, a mai pus Eminescu în antiteză cerul 
înstelat și codrul cu verdeață?! În mod cert, această situaţie 
reclamă o decriptare neapărată și corectă. Şi răspunsul la această 
necunoscută este acela că, în ciuda romanticelor descrieri de 
natură, atitudinea lui Eminescu se identifică mai degrabă cu cea 
a Înţeleptului din Divanul lui Dimitrie Cantemir, care nu se lasă 
sedus de estetica universului, de frumuseţea exterioară a lumii, 
ci o contemplă întotdeauna teologic, căutând mereu semnifican- 
tul adânc în splendoarea cosmică! De fapt, acest semnificant este 

cel care susține şi augmentează receptarea de tip estetic. În ab- 
sența acestuia, estetica e o haină ieftină, pauperă... 

Chemarea fetei este ludică, șăgalnică, folosind registrul 
comun al vorbirii populare, ca și convorbirea Cătălinei cu Că- 
tălin, în Luceafărul. Pentru că raportarea sa la el este ca faţă de un 
amorez oarecare, din momentul în care el ar părăsi sfera înaltă a 
preocupărilor sale. Ea vede povestea de iubire consumându-se 
în „ochi de pădure”, „sub trestia cea lină”, cu sărutări „sub pălă- 
rie”, „dulci ca florile ascunse”, și cu vorbiri „în întunecime”. 
Pentru ea, aşadar, codrul nu e o prefigurare a Raiului, el nu are 
decât rolul de a ascunde, de a tăinui povestea de dragoste, de 
ochii lumii. Așa după cum, pentru Cătălina, Luceafărul e doar o 
stea a norocului. De aceea, nici aici, poetul nu răspunde apelului: 

„Hai în codrul cu verdeaţă!”... 

Poza poetului ca „stâlp...în lună”, din finalul poemului, 
reprezintă, din nou, o concentrare expresivă extraordinară, redu- 
când la o singură imagine mesajul a ceea ce ar fi putut fi exprimat 
printr-o nuvelă sau roman. Căci idealul vieţii contemplative, 
dedicate ascezei cunoaşterii, se înalță deasupra iubirii pămân- 
teşti, deasupra erosului care caută împlinirea temporară în plan 
terestru. 

Poetul rămâne un stâlpnic al cunoașterii, o verticală a 
existenței dedicate reflecției și contemplaţiei, un „lunatic” don- 


quijotesc care trăieşte din aspiraţia sa părut nebunească. 

Sara pe deals» 


Sara pe deal buciumul sună cu jale, 
Turmele-l urc, stele le scapără-n cale, 
Apele plâng, clar izvorând în fântâne; 

Sub un salcâm, dragă, m-aștepţi tu pe mine. 


Luna pe cer trece-așa sfântă și clară, 
Ochii tăi mari caută-n frunza cea rară, 
Stelele nasc umezi pe bolta senină, 
Pieptul de dor, fruntea de gânduri ţi-e plină. 


Nourii curg, raze-a lor șiruri despică, 
Streşine vechi casele-n lună ridică, 
Scârţâie-n vânt cumpăna de la fântână, 
Valea-i în fum, fluiere murmură-n stână. 


Şi osteniți oameni cu coasa-n spinare 
Vin de la câmp; toaca răsună mai tare, 
Clopotul vechi împle cu glasul lui sara, 

Sufletul meu arde-n iubire ca para. 


Ah! în curând satul în vale-amuţește; 
Ah! în curând pasu-mi spre tine grăbeşte: 
Lângă salcâm sta-vom noi noaptea întreagă, 
Ore întregi spune-ţi-voi cât îmi eşti dragă. 


Ne-om răzima capetele-unul de altul, 


6% Comentariu publicat mai întâi aici: 
https://www.teologiepentruazi.ro/2019/12/03/sara-pe-deal/. 

Şi surâzând vom adormi sub înaltul, 
Vechiul salcâm. — Astfel de noapte bogată, 
Cine pe ea n-ar da viaţa lui toată? 


În mod neașteptat, poezia aceasta a lui Eminescu e un text 
ce implică ideea de idilă pastorală (zic ideea de idilă pastorală 
pentru că eul liric care cugetă se integrează peisajului rural, dar 
nu poate fi asimilat cu un ţăran dintre cei care „vin de la câmp” 
sau cu un păstor — excepţie făcând tipul de păstor indicat în 
Memento mori: „turma visurilor mele eu le pasc ca oi de aur”), 
invocând — prin simboluri reprezentative — imaginea satului, a 
lumii românești tradiționale, fără ca tensiunea metafizică să 
scadă vreun pic, fiind constant înaltă pe tot parcursul celor șase 
catrene. Și aș zice la un voltaj spiritual egal, nefluctuant. 

Acest lucru nu se întâmplă nici în Călin, nici în Floare albastră 
şi nici măcar în Luceafărul, unde există alunecări pasagere în 
registrul expresiv folcloric sau umoristic, o evoluţie graduală că- 
tre un apogeu şi o relaxare momentană pe parcurs, ca o pauză de 
principii înalte, dar o pauză în care lumea trăiește tot timpul. 

Din această perspectivă, Sara pe deal mi se pare un unicat ca 
tehnică poetică. Nu există punct în interiorul niciunui catren, în 
ciuda faptului că astfel de puncte ar fi putut fi numeroase, aproa- 
pe după fiecare vers. E o indicație a poetului privitoare la ritmul 
în care trebuie parcursă poezia, la faptul că succesiunea de ima- 
gini nu trebuie interpretată curgând sacadat (deși ele par dis- 
tincte, dezunite logic şi cronologic, momente care nu sunt 
neapărat sincronizate), ci într-o continuitate neîmpiedicată (ca 
undele unui râu), şi la a nu slăbi vreo clipă din tensiunea înaltă 
impusă încă de la primele versuri. 

Această lipsă de întreruperi accentuează foarte mult flui- 
ditatea melodică a versurilor, senzaţia de cântec realizat doar 

prin punctuație, în care virgula, punctul şi virgula și, respectiv, 
cele două puncte, devin un fel de note muzicale sau cel puţin 
însemnări despre calitatea sunetelor pe o partitură foarte com- 
plexă. 

Eminescu trebuie decriptat și pe acest palier, pentru că 
poetul a dovedit mereu un auz și o percepţie interioară a sune- 
telor de muzician redutabil. Există mereu două planuri: unul 
terestru și altul cosmic, unul ascendent și altul descendent, unul 
temporal şi altul etern, unul vizual și altul auditiv. Ele sunt în 
același timp separate și interconectate. Nivelului terestru îi apar- 
țin satul din vale, cu casele, și oamenii care se întorc de la câmp, 
de la muncă, Biserica satului a cărei prezenţă e indicată de clopot 
şi de toacă, turmele, fântânile, apele. Nivelului cosmic îi sunt 
specifice stelele şi luna, care tocmai au răsărit (s-au născut: „ste- 
lele nasc” — pentru că răsărirea lor îi amintește totdeauna 
poetului de nașterea cosmică primordială, de cosmogeneză). Dar 
ele nu sunt elemente statice de decor, ca într-o natură moartă, ci 
participative: luna e „sfântă”, iar stelele se „nasc umezi”, înlă- 
crimate, în corespondenţă cu ochii iubirii, ai privirii îndrăgostite 
(„ochii tăi mari caută-n frunza cea rară”). 

Totodată, există un deal şi o vale, pe care mai târziu Blaga 
le va lega într-o filosofie unduitoare, considerându-le ca alcă- 
tuind matricea stilistică românească (sub o zarişte cosmică și un 
orizont al revelaţiei pe care Blaga le-a dedus de la Dosoftei și 
Eminescu, după cum am arătat cu ocazia altor studii). Această 
consonanță deal-vale reprezintă în poezie încă un element 
creator de tensiune constantă și de muzică în valuri ritmice. 

Pe deal urcă turmele, întâmpinate în cale de stele scân- 
teietoare. Scena e pilduitoare, e o parabolă, după cum spuneam 
şi altădată: turma Păstorului celui Bun urcă spre Cer, aşteptată şi 
întâmpinată de Stelele Împărăției. E un tablou specific Crăciu- 

nului și nu numai. Imaginarul corespunde întru totul simbo- 
listicii creştine milenare. 

Luna e „clară” precum izvorârea apelor în fântâni e „clară” 
(„fântână” înseamnă izvor la Sfântul Dosoftei). Am semnalat și 
în alte rânduri faptul că, la Eminescu, izvorârea stelelor și a 
apelor e coincidentă, pentru că ambele trimit la Geneză: la purita- 
tea cosmică a momentelor primordiale, la virtuțile de strălucire 
și transparenţă ale universului din pruncia sa, mai înainte de 
căderea demonilor și a oamenilor. 

Izvorul e o icoană, la Eminescu, a izvorârii de viaţă, în timp 
ce stelele sunt icoane ale luminii: lumina și viața (pură, clară, 
sfântă) sunt sigiliile simbolice ale începutului de lume (ca în Scri- 
soarea 1 stelele „izvorând din infinit”...). Izvoarele apelor prind în 
oglinda lor izvorârea de stele, fotografiind pentru conștiința 
poetului clipa primordială a venirii la viață a cosmosului. Dar 
luna e „sfântă și clară” și pentru că este efigia Dumnezeirii care 
Se reflectă în creaţia Sa (ca şi în episodul introductiv din 
Scrisoarea 1), văzând-o „bună foarte”. 

Izvorul curat al lumii este în Dumnezeu. „Din Duhul Sfânt 
izvorăsc izvoarele harului care adapă toată făptura cu rodire de 
viață”, spune o cântare bisericească ortodoxă. Un Dumnezeu 
„Clar” se vede în izvorârea „clară” a lumii pe care o aduce la 
viaţă. Pentru Eminescu, toată făptura e o oglindă „clară” a Aces- 
tui Dumnezeu, o oglindă în care se vede „clar” chipul Său de 
lumină. O asemenea conștiință poetică, precum cea a lui Emi- 
nescu, care ilustrează constant, în nenumărate poezii, în parabole 
şi simboluri, momentul revelator şi extaziant al izvorârii lumii 
întru ființă, nu avea cum să fie fascinată de neant sau iubitoare 
de resorbţie în neființă. De asemenea, citind pururea semnătura 
Creatorului-Lumină în oglinda de puritate şi strălucire a izvoa- 
relor, nu se putea lăsa sedus de teze și fantezii cosmogonice 
păgâne, în care e total absentă amprenta sfințeniei desăvârșite a 

unui Creator personal şi absolut, Care a imprimat icoana Sa de 
frumuseţe, nevinovăție și pace în toate cele create. 

Universul este transparent pentru chipul „clar” al lui Dum- 
nezeu, care se imprimă în oglinda sa de izvoare (izvoare înţelese 
ca prunci ai apelor, după o definiţie heliadescă, din Anatolida). 
Epitetul „clar” va fi remarcat și utilizat cu insistență, cu conotații 
metafizice, de Ștefan Petică, singurul care a sesizat profunda spi- 
ritualizare a multor epitete eminesciene şi care a încercat să re- 
producă — personalizat — în poezia sa, substanţa adânc religioasă 
a liricii predecesorului său romantic. 

„Apele...clar izvorând în fântâne /.../ Luna pe cer trece-așa 
sfântă și clară /.../ Stelele nasc umezi pe bolta senină”: versurile 
reprezintă un alt tablou cosmogenetic în opera lui Eminescu. 
Naşterea stelelor şi izvorârea apelor în fântâni (izvorârea izvoa- 
relor: poetul evită o aparentă tautologie — mai degrabă o necla- 
ritate expresivă -— folosind termenul de origine latină „fântână” 
pentru izvor, în sens etimologic, precum Dosoftei; mai adesea, 
însă, în opera sa, vorbește despre naşterea sau răsărirea izvoarelor) 
semnalează ceea ce Eminescu a pictat de multe ori în poeziile 
sale, precum în acel vers magistral din Călin (file din poveste): iz- 
voarele sar „în cuibar rotind de ape, peste care luna zace”. Am 
putea socoti „fântâna” în care izvorăsc ape tot ca pe un cuibar, 
având în vedere forma rotundă. Asemenea, Luceafărul vedea 
„cum izvorau lumine [luminători, aștri];// Cum izvorând îl în- 
conjor”, într-o mișcare galactică circulară. După cum și în Scri- 
soarea 1 stelele izvorăsc „roi”, roind. Stelele roind se oglindesc în 
apele rotind. Cuibarul de ape şi fântâna de izvoare reproduc 
forma galaxiilor și sensul curgerii spre viaţă, spre ființă. 

Luna „sfântă şi clară” care Se priveşte în apele „clar izvo- 
rând în fântâne” — numai nişte izvoare clare, curate, limpezi pot 
reflecta clar (adică luminos, căci în latină clarus înseamnă și lu- 
minos, strălucitor) pe Dumnezeul-Lumină - e luna „gândirilor 

dând viaţă” din Scrisoarea 1, care de asemenea Se reflectă în „stră- 
lucire de izvoară”. Ambele tablouri ilustrează nașterea lumii, 
când „stelele nasc umezi pe bolta senină”: umezi pentru că „De- 
a lor rugă-i plină noaptea. A lor dulci și moi icoane/ Împlu văile 
de lacrimi, de-un sclipit împrăștiet” (Memento mori). Ele umplu 
valea plângerii, care e lumea noastră căzută, de lacrimile lor de 
lumină. Căci în această vale a plângerii care e pământul, lacrimile 
de lumină ale icoanelor stelare nasc lacrimile noastre de po- 
căință, pentru că ele îi simbolizează pe Sfinţii şi Îngerii care (ne) 
luminează ca niște stele. Și cine înalță ochii spre turma cerească 
a stelelor (Memento mori: „în cârduri cuvioase stelele se mișcă- 
ncet”...), se alătură turmelor care urcă dealul şi „stele le scapără- 
n cale”, luminându-le calea, drumul spre Cer. 

„Valea-i în fum”, adică pământul, lumea de jos, dar în Cer 
„Stelele scapără”, dincolo de fumul lumii. lar turmele urcă dealul 
tocmai pentru ca să se înalțe mai presus de „fumul păcatelor 
lumiei aceștiia” cu „fumuroase și înșelătoare lucruri”. 
Mișcarea turmelor e ilogică pentru momentul înserării (după 
cum a observat Zoe Dumitrescu-Bușulenga), dacă gândim din 
perspectivă realistă, din moment ce însuși Eminescu ne spune că 
oamenii osteniți „vin de la câmp” acasă şi că păstorii de turme 
sunt „în stână”, unde „murmură” din fluiere. Nimeni nu mai 
urcă dealul cu turmele când se îngână seara cu noaptea! 

Şi totuşi Eminescu nu se contrazice, pentru că, după cum 
am intuit de mult, acestea nu sunt turme de animale, iar peisajul 
nu este realist, ci simbolic/ iconic. Turmele care urcă dealul în 
acest moment vesperal nu au păstori, pentru că păstorii lor sunt 
stelele care „le scapără-n cale”. Ele nu sunt conduse de păstori 
pământești, pentru că nu sunt turme fireşti, dintr-o idilă pasto- 





61 Varlaam, Opere, alcătuire, transcriere a textelor, note și comentarii, 
glosar şi bibliografie de Manole Neagu, Ed. Hyperion, Chişinău, 1991, p. 
148. 

rală, ci turmele unui tablou religios care deschide poezia (l-am 
văzut pe poet procedând astfel şi în alte poeme, precum Melan- 
colie sau Scrisoarea 1). 

Aici, în Sara pe deal, tabloul ne aminteşte de felul în care 
pictau primii creştini în catacombe pe Hristos ca Păstor împreu- 
nă cu oile Sale. Eminescu se păstrează însă într-o obscuritate 
simbolică totală. Dar icoana/ pictura religioasă învederată de el 
nu e doar incipientă, ci e întrețesută și în restul textului poetic. 
Între cele două planuri, terestru și ceresc, se situează cumpăna 
fântânii, care reprezintă axul orizontal al tabloului. Salcâmul 
reprezintă axul vertical (simbolizând pomul vieţii — sau axis 
mundi, cum s-a mai spus), cele două formând o cruce, care 
unește cerul și pământul. Pe când cumpăna lumii „scârțâie” 
dureros „în vânt”, axa verticală a salcâmului „înalt” și „vechi” 
urmează traiectoria turmelor: cea a înălțării. 

„Nourii curg, raze-a lor șiruri despică,/ Streşine vechi 
casele-n lună ridică”: norii sunt o metaforă biblică a anilor cur- 
gători ai vieții omului. Eminescu o cunoștea bine și o folosește și 
în alte poeme: „Trecut-au anii ca nori lungi pe şesuri” (Trecut-au 
anii...) etc. Dinamismul ascendent al turmelor este completat, 
paradoxal, de cel al caselor, ale căror streşini se ridică în lună, ca 
și cum ar tinde să leviteze, dar și de imaginea inefabilă a spaţiului 
mistic eclesial, care „împle” (formă arhaică, dosofteiană, mai 
apropiată de etimonul latin împleo) sonor înserarea („toaca ră- 
sună mai tare,/ Clopotul vechi împle cu glasul lui sara”). 

Satul, reprezentat metonimic de „streșine vechi”, se ridică 
mai presus de nori, adică de vremea care vremuiește, se înalță 
„în lună”, la Dumnezeu. Streșinile caselor sunt „vechi”, clopotul 
e „vechi” și salcâmul e „vechi”: adică satul, biserica și axul lumii 
sunt elementele de vechime ale tabloului, care dilată temporal 
peisajul până la obârşiile lumii. Ele atestă vechimea/ arhaicitatea 
atât a universului rural, cât și a universului cosmic. 

Așadar, trei lucruri sunt „vechi” în această poezie: satul, 
clopotul şi salcâmul (axis mundi, așa cum observa Bușulenga, 
sau simbol al pomului vieții, zicem noi). Satul și salcâmul se 
înalță, pe când clopotul umple sonor spaţiul, spre a-l redimen- 
siona duhovnicește. Viaţa terestră/ telurică rămâne în fum. De 
fumul ei se eliberează cei care pot să se înalțe. Poetul sesizează 
această mișcare ascendentă a turmelor spirituale și caută să li se 
integreze, aşezându-se sub „înaltul salcâm”, pe o axă verticală 
așadar. Şi dacă dinamismul elementelor terestre (mișcarea tur- 
melor și a oamenilor, curgerea apelor, vântul care face să scârțâie 
cumpăna fântânii etc) este lesne de înțeles, neobișnuit este, în 
schimb, cel al elementelor cosmice. Luna și stelele evoluează alert 
pe o scenă celestă. Astfel: „Luna pe cer trece-așa sfântă și clară, 
/...] Stelele nasc umezi pe bolta senină”. 

Luna „trece” (ca în Melancolie), e surprinsă în mișcare, în ne- 
contenită lucrare, iar stelele (se) „nasc” ca la începuturile lumii 
(ca în Scrisoarea I şi Luceafărul, dar şi ca în multe alte poeme emi- 
nesciene). Stelele sunt ochii „umezi” de lacrimi ai Cerului, prin 
participare la frământarea şi suferința oamenilor, precum a celor 
doi îndrăgostiți, în cazul de faţă. Tabloul stelar e febril, sugerând 
compasiunea față de iubirea celor doi, care este pe punctul de a 
atinge sacralitatea. 

Peisajul cosmic este viu şi dinamic, pentru că simbolizează 
vivacitatea şi dinamismul Puterilor Îngereşti și al Sfinţilor, din 
Cerul spiritual, etern. Poetul nu şi-a întâlnit încă iubita, care îl 
așteaptă sub salcâm, dar o priveşte de departe în această oglindă 
celestă, capabilă să reflecte, prin compasiune, emoția adâncă a 
sufletului uman, iubirea celor două suflete, iubirea care urmează 
același sens ascendent care animă peisajul de la bun început. De 
aceea şi punctul de întâlnire al celor doi îl reprezintă salcâmul, 
axul vertical al lumii sau pomul vieţii, sugerând refacerea cu- 
plului primordial şi regăsirea paradisului pierdut. 

Așadar, vizual, tabloul ne indică un sens general ascendent 
al terestrului către cosmic sau celest. În plan auditiv se desfă- 
şoară, în mod corespondent, o mișcare asemănătoare. Astfel, în 
primele trei strofe auzim o muzică plină de tristețe: „buciumul 
sună cu jale”, „apele plâng”, „scârțâie-n vânt cumpăna de la fân- 
tână”, „fluiere murmură-n stână”. Acest sunet general elegiac 
este corespunzător planului terestru, el formează ecoul larg al 
unui plâns caracteristic pentru „valea” care e „în fum”: valea 
plângerii (pământul acesta, în antiteză cu paradisul). 

Odată ce ne apropiem de punctul culminant al poeziei, 
ambianța sonoră se schimbă: „toaca răsună mai tare,/ Clopotul 
vechi împle cu glasul lui sara”. Nu mai e o tânguire universală, 
ci o chemare la ieşirea din timp și la intrarea în eternitate. Și, într- 
adevăr, „în curând satul în vale-amuţeşte”. Peisajul terestru 
dispare în muţenie. Rămâne doar perechea de îndrăgostiți (care 
simbolizează refacerea cuplul primordial, după cum corect a 
sesizat tot Buşulenga): „vom adormi sub înaltul,/ Vechiul sal- 
câm”. Adormirea înseamnă, în toate poeziile lui Eminescu, tre- 
cerea pragului acestei vieţi, eternizarea clipei fericite. Sau putem 
spune altfel, şi anume că muzica, fundalul sonor al poemului e 
un adevărat recviem: „buciumul sună cu jale”, „apele plâng”, 
„Scârţâie-n vânt cumpăna de la fântână”, „fluiere murmură-n 
stână”, „toaca răsună mai tare”, „clopotul vechi împle cu glasul 
lui sara”. Până când „satul în vale-amuţește”. Pentru că, după 
„împlere” urmează și golirea de sunete. Sau reumplerea cu li- 
niște. Întotdeauna la Eminescu muzica escaladează tonurile până 
la un punct în care „maestrul asurzește”, „în momentele supre- 
me” (Scrisoarea V) și mai „sună în urechi” doar „setea liniștei 
eterne” (Scrisoarea IV). 

Escaladarea a fost semnalată mai ales prin sunetul de toacă, 
„mai tare”, pe cât sufletul ajunsese să ardă „ca para”. În Melan- 
colie, inima bate cum „toacă cariul”. Aici, toaca ritmează flăcările 

inimii. Şi tot ca de obicei, în poezia de dragoste a lui Eminescu, 
întâlnirea e preconizată să se termine cu o „adormire”. Adică 
prin moarte. Pentru că apogeul iubirii nu poate fi decât...golire 
de patimă, arderea pătimașă neavând substanță veşnică. Așa 
cum liniștea ia locul muzicii/ sunetelor, aidoma veșnicia înlo- 
cuiește combustia efemeră. 

Eminescu are intuiţia nedezminţită de a eterniza şi a sacra- 
liza sentimentul fulgurant, are conștiința că para sufletului nu 
durează mai mult decât para focului, dacă nu transcende valea 
aceasta spre înălțimea spre care urcă şi „turmele”. Tocmai de 
aceea simte nevoia ca iubirea lui să nu rămână la manifestarea 
elementară a unei combustii erotice care se eterizează, se volati- 
lizează. El încearcă să cosmicizeze şi să sfinţească sentimentul, 
asociindu-i rotirea aștrilor (într-o versiune manuscrisă a poeziei, 
inclusă fiind în poemul Eco, sânii iubitei „cresc dulci şi rotunzi ca 
şi rodii/ Stelele-n cer mișcă-auritele zodii”), valenţele naşterii 
lumii din nimic (puritatea, ingenuitatea). 

Însă această iubire rămâne la statutul de ideal/ deziderat, ca 
şi în Dorința, Lacul etc. Drama poetului a fost aceea că nu a găsit 
pereche acestui ideal (fapt relevat de numeroase poeme, de la 
Mortua est! şi Venere și Madonă până la Scrisoarea IV, Scrisoarea V 
și Luceafărul). Încât combustia aceasta pe care dorea să o în- 
veșnicească, transfigurată, s-a transformat în eșec dureros și în 
coșmar: „Jalnic ard de viu chinuit ca Nessus,/ Ori ca Hercul 
înveninat de haina-i;/ Focul meu a-l stinge nu pot cu toate/ Apele 
mării. /...] Pot să mai renviu luminos din el ca/ Pasărea Phoenix? 
/...] Ca să pot muri liniștit, pe mine/ Mie redă-mă!” (Odă (în metru 
antic)). lar Oda, în forma finală, e din 1882, un deceniu mai târziu 
după redactarea poeziei Sara pe deal. 

Para sufletului s-a transformat în rug de tortură pentru 
poet. 

Dar învierea luminoasă pe care o aștepta, aşa cum am arătat 
altădată, vine de la Hristos, Care îi dăruie lui Hyperion puterea 
păsării Phoenix. De la Cel care rotește zodiile și Se oglindește, 
tainic și clar totodată, în „strălucire de izvoară”... 


ZII 


Luceafărul 


Doar atunci când prin lumine 
M-oi sui la Dumnezeu, 
Veţi gândi şi voi la mine 


Cum am fost în lume eu. 


(Eminescu, Cântecul lăutarului) 


Am comentat, parţial, semnificaţiile Luceafărului, cu alte 
ocazii, în cărţile noastre. Dorim, în cele ce urmează, să urmărim 
pas cu pas modul în care s-a reflectat influenţa literaturii ro- 
mânești tradiționale (zisă veche) în acest poem-capodoperă al lui 
EminescuS”?. 





6% Acest comentariu l-am publicat inițial pe platforma noastră 

online, pe episoade, începând din data de 9 noiembrie 2014: 
https://www.teologiepentruazi.ro/2014/11/09/luceafarul-1/, 
https://www.teologiepentruazi.ro/2014/11/12/luceafarul-2/, 
https://www.teologiepentruazi.ro/2014/11/14/luceafarul-3/, 
https://www.teologiepentruazi.ro/2014/11/20/luceafarul-4/, 
https://www.teologiepentruazi.ro/2014/11/23/luceafarul-5/, 
https://www.teologiepentruazi.ro/2014/11/27/luceafarul-6/, 
https://www.teologiepentruazi.ro/2014/11/30/luceafarul-7/, 
https://www.teologiepentruazi.ro/2014/12/02/luceafarul-8/, 
https://www.teologiepentruazi.ro/2014/12/04/luceafarul-9/, 
https://www.teologiepentruazi.ro/2014/12/08/luceafarul-10/, 
https://www.teologiepentruazi.ro/2014/12/10/luceafarul-11/, 
https://www.teologiepentruazi.ro/2014/12/12/luceafarul-12/, 
https://www.teologiepentruazi.ro/2014/12/15/luceafarul-13/, 
https://www.teologiepentruazi.ro/2014/12/16/luceafarul-14/. 
Apoi într-o carte aparte, accesibilă aici: 


TA 


Vrem să demonstrăm cât de mult — fapt care se vede chiar 
la o evaluare neexhaustivă —, s-a impregnat Eminescu de lecturile 
repetate și atente din ceea ce formează tezaurul de scrieri și tra- 
duceri românești ale veacurilor XVI-XVIII. Vom relua, uneori, 
semnificații pe care le-am înțeles şi formulat anterior, cu intenția 
de a le unifica într-o perspectivă integratoare asupra Luceafărului. 

Tematic, poemul e înrudit cu Strigoii (adaptare eminesciană 
a unui motiv romantic de largă răspândire), Floare albastră, 
Scrisoarea IV, Scrisoarea V, În vremi de mult trecute/ Povestea 
magului..., Sarmis Şi Gemenii. Dar și cu nuvelele Sărmanul Dionis, 
Geniu pustiu și Cezara. El dezbate, sub această formă alegorică, o 
problemă de prim ordin pentru Eminescu și anume ezitarea lui 
între a se dedica complet și definitiv iubirii sau ascezei studioase. 

Începutul poemului îl constituie o formulă de basm -— re- 
miniscență a basmului original Fata din grădina de aur, cules de 
Kunisch, din care poetul a derivat mai întâi un poem cu titlul 
omonim. Eminescu nu a urmărit să înalțe ex abrupto situația la 
nivelul sublimului. În basmul românesc cules de Richard Ku- 
nisch, fata de împărat e o adevărată icoană a Frumuseţii și este, 
totodată, izvor de viaţă/ sănătate. Sursa teologică a concepției 
este evidentă, pentru că o asemenea frumuseţe, care să producă 
și restaurarea spirituală a celor care o vedeau*, nu știu dacă are 
echivalent între poveștile noastre populare. 


https://www.teologiepentruazi.ro/2014/12/18/luceafarul- 
comentariu-literar/. 

6% „„Un împărat puternic avea o fată atât de frumoasă că, de când era 
copilă, veneau să o vază oameni din apropiere şi din depărtări. Şi cine avea 
vreo durere era ușurat, cine era bolnav se însănătoșea, privind la fata cea 
frumoasă. Cu cât creştea, se făcea tot mai drăgălaşe, tot mai încântătoare 
și vestea ei se răspândea în toate țările”, cf. D.|umitru] Caracostea, Două 
basme necunoscute din izvoarele lui Eminescu, Ed. Librăriei Socec & Co., 
Bucureşti, 1926, p. 13. 

Eminescu a receptat însă neașteptat de ortodox această 
relatare. El a recunoscut (dovedind nu doar cunoașterea, ci inti- 
mizarea sa profundă cu conţinutul cărților vechi studiate) că un 
asemenea portret nu se cuvine decât Icoanei Maicii Domnului. 
De aceea, elucidează un fragment din basm, concentrându-l în 
doar câteva versuri și mai ales, la modul apoteotic, în comparaţia 
frumuseţii tinerei fete de împărat cu cea a Fecioarei: 


A fost odată ca-n povești, 
A fost ca niciodată, 
Din rude mari împărătești, 
O prea frumoasă fată. 


Şi era una la părinţi 
Şi mândră-n toate cele, 
Cum e Fecioara între sfinți 
Şi luna între stele. 


S-a spus adesea că, în Luceafărul, Eminescu a recurs la 
mutații stilistice esenţiale. Într-adevăr, a renunţat la pletora de 
tropi a tinereţii sale poetice și a tins spre esențe, spre punerea în 
valoare a cuvântului și spre concentrarea imaginilor în linii fun- 
damentale. Simplitatea cuvintelor și a liniilor ne-ar putea deter- 
mina să afirmăm că poetul a tins spre brâncușianism mai înainte 
de Brâncuși. 

Nu s-a observat prea bine, însă, în ce sens s-au petrecut 
aceste mutații stilistice. Spuneam, nu demult, despre poezia 
Sfântului Dosoftei, că „mai înainte de a fi creat viziuni poetice, 
Dosoftei are simțul cuvântului, el descinde poezia din cuvânt. 

Pentru că şi lumea a fost creată cu cuvântul...”6%. Eminescu pare 
a înainta spre aprofundarea acestui fenomen, pe care l-a sesizat 
neîndoielnic, în psalmii dosofteieni versificați. 

Ne întoarcem la portretul sau la icoana fetei. Ea este „din 
rude mari împărătești”, expresie care pare să continue formula- 
rea proprie basmului. Eminescu și-a putut-o însuşi, însă, chiar de 
la Dosoftei, la care am întâlnit-o, în Vieţile Sfinților, unde se spune 
că „tatăl Svinţii sale, Preacistii [al Preacuratei Născătoare de 
Dumnezeu], loachim, era de rudă împărăteascâ'”*%, pentru că era 
din neamul lui David. lar, în altă parte, despre un alt Sfânt: 


Acestuia era moșiia Chilpl]rul [Cipru]. 
Apoi pustiia. 
Şi lăsând aceasta ş-aceaia, 


64 Şi continuam: „Poezia, la scara poemului, cu viziuni ebluisante, 
alegorii şi metafore, porneşte de la descoperirea cuvântului poetic, a 
cuvântului care are orizont fanic, un atom care închide în sine, la rândul 
lui, o lume de semnificaţii şi percepții. Cuvintele sunt așadar, la el, așezate 
unele lângă altele ca nestematele/ podoabele care formează universul. El 
le-a scrutat etimologia și le-a cântărit greutatea, așezându-le în versuri 
după preţ și strălucire. 

Scenele cosmice au căpătat poeticitate prin punerea în abis a 
semnificaţiilor, astfel încât urzirea de stele și undirea de valuri să nu aibă 
sfârşit. Taina și frumusețea lor stă tocmai în faptul că au zare, dar și 
dincolo de zare. Însă aceasta este o caracteristică a Scripturii, în care cu- 
vintele însele sunt mări abisale. A te apleca asupra cuvântului înseamnă a 
cădea într-o genune de gânduri şi semnificaţii”, cf. Dr. Gianina Maria- 
Cristina Picioruș, Creatori de limbă şi de viziune poetică în literatura română, 
vol. I, Dosoftei, Teologie pentru azi, Bucureşti, 2013, p. 205, cf. 
https://www..teologiepentruazi.ro/2013/06/15/creatori-de-limba-si-de- 
viziune-poetica-in-literatura-romana-vol-l/. 

Sau în vol. 1 al Istoriei de față. 

6% [Sfântul] Dosoftei, Viata şi petreacerea Svinților, B. A. R., CRV 73, f. 
11”. La Naşterea Maicii Domnului. 


715 


are moşiie ceriul. 
Că lăsând strălucoarea rudei sale, 
că era din rudă mare, 
și unul din cei mai mare 
şi mai vestiț|i] a-mpăratului, 
și mearsâ la nontrul pustiiei...6%, 


Înaintea lui Eminescu, Asachi a reţinut de la Dosoftei şi a 
folosit în poezie termenul lucoare cu sensul său etimologic de 
notorietate! faimă (pe lângă cel de lumină), precum acesta mai sus: 
„strălucoarea rudei” (însemnând faima/ slava neamului său). 

Cele două strofe introductive ale Luceafărului se referă la 
noblețea și frumuseţea fetei, cea de-a doua subliniind caracterul 
ei de unicat: nu numai că este „una la părinți”, dar este și de-o 
frumuseţe (lăuntrică mai ales) care întrece închipuirea: „Cum e 
Fecioara între sfinți/ Şi luna între stele”. Deși, din punct de 
vedere sintactic, ar părea că sunt două comparații, de fapt, este 
una singură. Pentru că Fecioara este strălucitoare „între Sfinți”, 
în Împărăţia lui Dumnezeu, ca „luna între stele”. Iar Sfinţii „sunt 
pre lângă Hristos ca niște stele, carii iau lumina lor de la acest 
Soare al dreptății”*”. La Eminescu: „Din limpedea nălțime pe- 
alocuri se disface/ O stea, apoi iar una; pe ape diafane/ Îşi 
limpezesc în tremur pe rând a lor icoane” (Sarmis). 

Comparaţia pleacă de la I Cor. 15, 41: „Alta e mărirea soa- 
relui, și alta e mărirea lunii și alta e mărirea stelelor, pentru că 


6% Idem, f. 262", din Viaţa Sfântului Marchian, 18 ianuarie. 

Pentru acest manuscris am apelat la Biblioteca digitală a Bucureştilor, 

http://digitool.dc.bmms.ro:8881/R/4UDA3NV7MCGCK2NI268TTH 
MEYID2G]4Y657RF2]JU AXGMUTHTHM-02527. 

6 [Sfântul] Antim Ivireanul, Opere, Ed. Minerva, Bucureşti, 1972, p. 
10. 

stea de stea osebire are întru mărire” (Biblia 1688). Și dacă fiecare 
Sfânt e o stea care are strălucirea sa pe catapeteasma Cerului, 
Născătoarea de Dumnezeu este ca „luna între stele”, pentru că 


străluceşte mai vârtos 
decât celelalte lumini ale ceriului. 
Aleasă iaste și frumoasă ca luna“*, 
pentru că, cu lumina sfințeniei stinge 
celelalte stele 
și pentru marea şi minunata strălucire 
de toate şireagurile stelelor 
celor de taină 
se cinstește, ca o Împărăteasăs”. 


Am făcut şi în teza noastră doctorală apropierea între meta- 
fora lunii la Eminescu și la Antim Ivireanul?%. Însă în co- 
mentariile lui Ilie Miniat, luna are mai des conotaţii negative (se 
deosebește în mod evident de Sfântul Antim, la acest capitol). 

Comparaţia a migrat, din sfera cărţilor bisericești, atât în 
literatura cultă, la Cantemir (candelele din templu „ca soare 
lumina și ca luna între alte stele să arăta”70), cât şi în zona 
folclorului: D. Murăraşu a remarcat următoarele versuri dintr-o 





6% Cf. Cânt. Cânt. 6, 10: xaAr] ws oeinvn (LXX)/ pulchra ut luna 
(VUL 6,9). 

s% [Sfântul] Antim Ivireanul, Opere, ed. cit., p. 19. 

70 A se vedea cap. „Lună tu, stăpân-a mării...”. Puncte de convergență 
între opera lui Antim Ivireanul și cea a lui Mihai Eminescu. Motive şi viziuni 
comune sau similare, din teza mea doctorală: Antim Ivireanul: avangarda 
literară a Paradisului. Viaţa şi opera, Leologie pentru azi, București, 2010, p. 
383-428, cj. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

701 Dimitrie Cantemir, Istoria ieroglifică, ed. cit., p. 131. 

poezie populară, transcrisă de Eminescu într-un caiet (ms. 2.260): 
„Ci eu am fost una la părinţi/ Ca și luna între sfinți/ Şi le-am fost 
de mângâieri/ Ca și luna printre stele”70%2. 

Așa cum se înfățișează ele, versurile poeziei populare ne 
demonstrează că Eminescu a făcut apel la folclor cunoscând 
semnificaţiile metaforelor din literatura religioasă. În versurile 
populare, doar câţiva termeni emană conotaţii religioase, con- 
textul fiind altfel neclar sub acest aspect. Dosoftei și Cantemir, 
înaintea lui, procedaseră cu același discernământ la selectarea 
materialului folcloric. Cunoscând deci toate implicaţiile interpre- 
tative, Eminescu ajunge la această formă concentrată de expri- 
mare a faptului că tânăra fată de împărat era înzestrată cu virtuți 
ale frumuseții fizice şi spirituale uluitoare: „Cum e Fecioara între 
sfinți/ Și luna între stele”. Mai aproape de izvorul popular (chiar 
foarte aproape) sunt versurile dintr-o creație poetică eminesciană 
care prelucrează surse folclorice, rămasă în manuscris, și care 
dezvoltă tema Zburătorului: „Şi e una la părinţi,/ Cum e luna 
printre sfinţi,/ Şi-ntre fete tinerele/ Ca și luna printre stele” (Peste 
codri sta cetatea)%. 

Formularea din Luceafărul ne demonstrează însă, după cum 
spuneam, că Eminescu era conştient de sursa cultă/ ortodoxă a 
imaginilor poetice descoperite în poezia populară. O variantă 
manuscrisă ne stă ca dovadă, fiind foarte explicită în acest sens: 


A fost odată ca-n povești 
A fost ca niciodată 
Din rude bune-mpărăteșşti 





7% M. Eminescu, Poezii. III, ediţie critică de D. Murărașu, Ed. 
Minerva, Bucureşti, 1982, p. 325. A se vedea și M. Eminescu, Opere, VI, 
ediție critică îngrijită de Perpessicius, Ed. Academiei RPR, București, 1963, 
p. 175. 

70% M. Eminescu, Opere, VI, ed. Perpessicius, p. 110. 

Fecioară prea-curată 


Şi era una la părinţi 
Şi una-n toate cele 
Cum e Maria între sfinți 
Și luna între stele”. 


Strofele următoare ale poemului eminescian urmăresc in- 
triga erotică. După cum am arătat mai sus, poetul și-a însușit, 
încă din fragedă tinereţe, din cărțile vechi cu conţinut filocalic pe 
care le citise, un ideal ascetic căruia a încercat să-i rămână fidel 
cât mai mult și către care a tins totdeauna, oscilând între dorința 
unei vieţi de familie și cea de a se dedica cunoașterii și existenţei 
ascetico-creative. Eminescu însuși a indicat, în poemele sale, 
acest traiect sentimental și cognitiv, dar până la noi nu a fost luat 
în seamă. Acesta este motivul pentru care, în versurile sale, ini- 
țierea erotică are loc în contexte care presupun...fermecarea, o 
alunecare treptată în plasa îndrăgostirii: 


Şi pas cu pas pe urma ei 
Alunecă-n odaie, 
Ţesând cu recile-i scântei 
O mreajă de văpaie. 


Ipostaza este cea a unui păianjen, care își țese mreaja. O 
„mreajă de lumină”, dar totuşi o mreajă. Sau, mai bine zis: o 
mreajă de lumină rece — pentru că o împletește „cu recile-i scân- 
tei”. Văpaia presupune căldura, însă aici focul patimii erotice 
este descris ca fiind o văpaie rece. Pentru că patima pare fierbin- 


704 M. Eminescu, Opere, Il, ed. Perpessicius, p. 392. 

te, dar îndărătul ei este numai răceală. Pentru că nu o susține 
iubirea dumnezeiască, singura iubire care e veşnică, ci o aprin- 
dere care e doar iluzie, care nu are consistenţă eternă. De aceea, 
Eminescu construiește acest paradox: „reci scântei” țes „o mreajă 
de văpaie”. Îi vor urma multe altele în poem... 

Situaţia este aproape identică în Călin (file din poveste). Acolo 
tânăra fată este aproape învăluită cu totul în această plasă stră- 
lucitoare/ scânteietoare în momentul în care se apropie de ea 
Călin (cel ce e „Zburător cu plete negre”): 


lar de sus pân-în podele un painjăn prins de vrajă, 
A ţesut subţire pânză străvezie ca o mreajă; 
Tremurând ea licurește şi se pare a se rumpe, 
Încărcată de o bură, de un colb de pietre scumpe. 
După pânza de painjăn doarme fata de-mpărat; 
Înecată de lumină... 


Este multă lumină în această vrajă, multă strălucire sau 
scânteiere ca de pietre preţioase...Și totuși Eminescu nu are 
încredere în acest joc al seducţiei. Mereu a fost suspicios față de 
mrejele sclipitoare ale momentului, pentru că întotdeauna ceea 
ce părea o feerie de fericire s-a terminat în multă suferință. Și 
poetul se întorcea mereu la înțelepciunea dintâi... 

De altfel, imaginea păianjenului, în literatura noastră veche, 
urmând Psaltirii, era simbol al acestei lumi degrab trecătoare și 
plină de mreje: „A[nlii ni să trec cu grabă,/ Ca o painjină slabă” 
(Dosoftei, Psaltirea în versuri, Ps. 89, 35-36)%; „painjini sunt anii 
şi zilele noastre” (Miron Costin, Viata lumii). 





705 A se vedea: Dosoftei, Opere. 1. Versuri, ediţie critică de N. A. Ursu, 
studiu introductiv de Al. Andriescu, Ed. Minerva, București, 1978. 

7% A se vedea: Miron Costin, Opere, ediţie critică de P. P. Panaitescu, 
ESPLA, București, 1958, p. 322. 

Iar scenariul erotic cuprinde — ca mai totdeauna la Eminescu 
— şi anumite detalii tanatice: 


Şi când în pat se-ntinde drept 
Copila să se culce, 
l-atinge mâinile pe piept, 
I-nchide geana dulce; 


Gestul fetei de a „se-ntinde drept” (expresie veche), cu 
„mâinile pe piept” are în mod evident ceva mortuar în sine, la 
care se adaugă și atingerea Luceafărului pentru a-i închide ochii. 
Nu vedem, însă, ceva ocult în acest lucru. Ci e ca şi cum în spatele 
sclipitoarelor imagini s-ar afla mereu spectrul morţii. Pe lângă 
experienţa personală a lui Eminescu, faptul în sine ni se pare un 
reflex al apelului îndelung la cugetarea la moarte, înregistrat în 
tot Răsăritul ortodox și în literatura noastră românească cu priso- 
sinţă. 

Luceafărul își întețeşte intenţiile seductive folosindu-se de 
oglindă, pentru a-și înteți lumina: „Şi din oglindă luminiș/ Pe 
trupu-i se revarsă,/ Pe ochii mari, bătând închiși/ Pe faţa ei 
întoarsă /.../ El tremura-n oglindă”. Se face un luminiș în oglin- 
dă. E un fel de primă întrupare a Luceafărului, folosindu-se de 
oglindă ca de un mediu materializant şi care dublează intensita- 
tea razelor sale, după ce, inițial, marea servise drept oglindă: „pe 
mări/ Răsare şi străluce”. Oglinda este un mediu de adâncire, dar 
și de propulsare a luminii. Sau luminișul din oglindă devine 
dublul terestru al Luceafărului. 

Însă fata de-mpărat doreşte ca el să aibă o înfățișare reală: 
să coboare și să pătrundă „-n casă și în gând”. După cum spu- 
neam altădată, în cărțile noastre, pătrunderea este în casa sufletu- 

lui şi în gândul minții — adică în inimă şi în minte” —, poetul 
urmărind, de fapt, în aceste strofe, treptele infiltrării patimii în 
suflet, aşa cum le descriu învățăturile isihaste, pe care Eminescu 
le cunoștea. Asemenea, şi în Cazania Sfântului Varlaam se spune: 
„lăcașul sufletului iaste într-înimă [...]. Pentr-aceea Dumnedzău 
va să aibă pre om cu totul. Și cu înema, carea iaste casă sufletu- 
1 00 

Se poate face comparaţia cu luna „stăpân-a mării”, lune- 
când pe bolta lumii, care „în câte mii de case lin pătruns-ai prin 
fereşti,/ Câte frunți pline de gânduri, gânditoare le priveşti!” 
(Scrisoarea 1). Diferenţa esenţială constă în faptul că luna pătrun- 
de în casă şi în gând cu „lumina ta fecioară”, în timp ce Lucea- 
fărul are aici o lumină pătimașă, rece — într-o variantă manus- 
crisă, Părintele îl mustră pe Luceafăr pentru că: „Din noaptea 
vergină tu chemi/ Voința [patima] fără saţiu” 7%. lar fereastra 
sufletului şi gândul minţii se pot deschide fie spre lumină curată 
și sfântă, fie spre sclipirile tentaţiilor. 

Am prezentat până acum perspectiva Luceafărului, modul 
în care el se îndrăgostește şi se apropie de fata de împărat închisă 
în „negrul castel” de lângă mare — negru indică nu culoarea 
castelului, ci un spectru de culori, bătând spre întunecat, provo- 
cat de lumina lunii difuzată prin întunericul nopţii pe zidurile 
castelului/ cetăţii. În conceperea acestei imagini, pe lângă lite- 
ratura romantică, luăm în calcul și posibila contemplare, de către 





707 A se vedea teza noastră doctorală: Antim Ivireanul: avangarda 
literară a Paradisului, op. cit., p. 390-391, 395-396, cj. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

70 Sfântul lerarh Varlaam, Mitropolitul Moldovei, Carte romănească 
de învățătură, vol. II, textul, ediţie îngrijită şi glosar de Stela Toma, prefaţă 
și studiu de Dan Zamfirescu, Ed. Roza Vânturilor, București, 2011, p. 254. 

7% M. Eminescu, Opere, Il, ed. Perpessicius, p. 414. 


722 


poet, a ruinelor unor cetăți medievale românești, precum cetatea 
Neamţului, care este impunătoare, chiar dacă nu se află lângă 


mare, dar care, după unele litografii, poate corespunde imaginii 
castelului eminescian”!0: 





Tânăra face pasul spre a contempla cele de dincolo de lumea 
sa: 
Din umbra falnicelor bolți 
Ea pasul şi-l îndreaptă 
Lângă fereastră, unde-n colț 
Luceafărul așteaptă. 


Privea în zare cum pe mări 
Răsare și străluce, 
Pe mișcătoarele cărări 
Corăbii negre duce. 


Spuneam altădată”!! că versurile „Pe mișcătoarele cărări/ 
Corăbii negre duce” mi se par a fi un ecou al binecunoscutelor 


710 A se vedea: http://cetateaneamtului.ro/. Sau: 

https://ro.wikipedia.org/wiki/Cetatea_Neamţ. 

7! Dr. Gianina Maria-Cristina Picioruş, Creatori de limbă şi de viziune 
poetică în literatura română, vol. |, Dosoftei, op. cit., p. 180, cf. 

https://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-1/. 

versuri dosofteiene: „Preste luciu de genune/ Trec corăbii cu 
minune” (Ps. 103, 109-110). 

Castelul are „falnice bolți”, dar ele sunt o umbră pe lângă 
bolta cerului. Așa cum lumea e o umbră faţă de măreţia Creato- 
rului ei: „O, Adonai! al cărui gând e lumea/ Și pentru care toate 
sunt de față, /.../ Deși te-adoră stele, mări în spume,/ Un univers 
cu vocea îndrăzneaţă,/ Toate ce-au fost, ce sunt, ce-ţi nasc în cale/ 
N-ajung, nici umbra măreției tale. /.../ Ce-i omul /.../ ? Oundă e, 
având a undei fire,/ Şi în nimicuri zilele-și dișterne./ Pământul dă 
tărie nălucirei,/ Și umbra-i drumul gliei ce s-așterne/ Sub pasul 
lui...Căci lutul în el crește,/ Lutul îl naște, lutul îl primește” (Fata- 
n grădina de aur). 

Lumea pământească, cu toţi locuitorii ei, sunt o umbră și 
vis/ nălucire pe lângă cea cerească, așa cum precizează Scriptura 
(„umbră iaste pre pământ viaţa noastră”: lov 8, 9, Biblia 1688), 
dar și toate cărţile de cult ortodoxe şi o mulțime de alte cărți 
vechi, pe care Eminescu le-a cercetat cu nesaţ. „Și oamenii toți — 
pământ și cenușă” (Înţ. Sir. 17, 26, Biblia 1688). „Pământ ești şi în 
pământ vei mearge” (Fac. 3, 19, Biblia 1688) — sau, cum zice 
Eminescu, „lutul îl naște, lutul îl primește”. 

De aceea, fata se mută „din umbra falnicelor bolți” ale ne- 
grului castel, făcând pasul esenţial spre a privi: „în zare”. 

Şi zarea aceasta este copleșitoare... 

Castelul este un punct indistinct, din perspectivă cosmică, 
fiind negru tocmai pentru că este unul din multe altele, fără să 
prezinte un interes deosebit — situație similară celei din Scrisoarea 
I: „Câte ţărmuri înflorite, ce palate și cetăți,/ Străbătute de-al tău 

farmec ţie singură-ți arăți!”. Din cer, Luceafărul nu vede decât un 
oarecare castel negru, însă în el este o tânără unică: „una la 
părinţi”, „cum e Fecioara între sfinți/ Şi luna între stele”. Și fata 
dovedește că are aptitudini aparte, prin felul în care părăsește 


falnice bolți ale umbrei pământești pentru a contempla „în zare 

cum pe mări/ Răsare şi străluce [Luceafărul],/ Pe mișcătoarele 
cărări/ Corăbii negre duce”. 

Perspectiva ei se înrudeşte cu a Luceafărului, pentru că şi ea 
vede „corăbii negre” orientându-se după Luceafăr, dar fără im- 
portanță pentru ea. Ar fi putut, precum negustorul ipotetic sau 
paradigmatic din Scrisoarea 1, să gândească „socotind cât aur ma- 
rea poartă-n negrele-i corăbii”. Dar n-a interesat-o aurul din 
negrele corăbii, după cum nici Luceafărul n-a remarcat splendoa- 
rea castelului. 

Cei doi se văd doar unul pe altul. 

Fata de împărat nu caută valoarea bogățiilor lumii, ci e 
atrasă de zarea pe care Luceafărul o face să fie. Căci, dacă se văd 
mișcătoare cărări de ape și siluetele corăbiilor, aceasta este pen- 
tru că Luceafărul strălucește şi dă zare acestei lumi plutitoare. Şi 
credem că sugestia acestui tip de contemplaţie Eminescu a pri- 
mit-o de la Dosoftei: „De la Tine zua luminează,/ Şi noaptea cu 
stelele dă rază./ Tu ai tocmit luna de dă zare” (Ps. 73, 65-67); 
„Făcut-au [Dumnezeu] lumini mare,/ De dau raze și zare /.../ 
Preste nopții] au pus lună/ Cu stelele-mpreună” (Ps. 135, 25-26, 
33-34). 

Când Cătălin o va ispiti cu dragostea lui, tânăra își va aminti 
de Luceafăr în acelaşi fel: 


Dar un luceafăr, răsărit 
Din liniștea uitării, 
Dă orizon nemărginit 
Singurătății mării; 


Pentru că el este cel care „în zare /.../ Răsare și străluce”. 
Corăbiile, ca şi castelul, sunt elemente de decor neesenţiale. Ceea 
ce o atrage pe fată în tot acest tablou este nemărginirea. Singu- 
rătatea mării indică singularitatea imensităţii ei și poate chiar 

unicitatea Luceafărului care străluce şi face ca marea să aibă con- 
tur și conştiinţă a singurătăţii. Căci conștiința se naște în prezența 
luminii: „lată lacul. Luna plină,/ Poleindu-l, îl străbate;/ EI, aprins 
de-a ei lumină,/ Simte-a lui singurătate” (Lasă-ţi lumea ta uitată). 
Lumea capătă contur și conștiință de sine în psalmii Sfân- 
tului Dosoftei, atunci când Dumnezeu face să strălucească peste 
ea luna şi stelele care deschid orizontul. Privirea românului spre 
„Zariştea cosmică”, despre care vorbea Lucian Blaga, este o atitu- 
dine psalmică/ biblică, pe care a pus-o în relief poetul Dosoftei”!?. 


712 A se vedea comentariul meu anterior: „În Ps. 73 descoperim o 
nouă poetizare a puterii creatoare a lui Dumnezeu. Ne oprim aici pentru 
că peisajul central îl constituie un tablou astral, care ne revelează noi 
valențe profunde ale frumuseții cosmice. Este unic chiar și în Psaltirea pre 
versuri şi ne extindem la el pentru că ne oferă o poezie cu semnificaţii 
complementare pentru ceea ce am arătat puțin mai devreme. lată versurile 
la care ne referim: 


De la Tine z[i]ua luminează, 
Şi noaptea cu stele dă rază. 
Tu ai tocmit luna de dă zare, 
Şi soarelui i-ai dat de răsare. 
(Ps. 73, 65-68) 


E o imagine luminoasă a cosmosului, în care întuneric nu încape. 
Dar echivalenţa expresivă pe care a găsit-o Dosoftei pentru a exprima 
strălucirea lunii noaptea este absolut genială. În această imagine poetică 
aproape că se poate concentra toată poezia și filosofia lui Eminescu şi 
Blaga. Tot vagul simbolului simbolist şi clar-obscurul nopţilor emines- 
ciene, toată ferestruirea lunii ca irizare a ochiului luminii veşnice spre 
pământ, din poezia lui Eminescu, toată poezia lunii care „măreşte și mai 
tare taina nopții /.../ cu largi fiori de sfânt mister” (Blaga, Eu nu strivesc 
corola de minuni a lumii) se cuprind aici, se află in nuce în acest vers al lui 
Dosoftei: „Iu ai tocmit luna de dă zare”. Luna „dă zare” cosmosului 
reproducând gestul primordial al Autorului lumii, acela de a scoate lu- 
mina și lumea din întuneric. 

El a tocmit-o ca să fie o pleoapă întredeschisă a minţii spre geneza 
universului. El a pictat acest tablou care simbolizează răsăritul luminii 
intelectuale și spirituale în om, ruperea întunericului, a pânzei neștiinței. 
Lumina lunii este acel intermezzo necesar gândirii înainte de răsăritul 
soarelui, al luminii clare: „Tu ai tocmit luna de dă zare,/ Şi soarelui i-ai dat 
de răsare”. Interval care destăinuie etapele nașterii lumii, umplerea trepta- 
tă a golului despre care vorbeam și altădată la Dosoftei. Lumea a răsărit 
aşa cum se nasc stele din întunericul nopţii. Lumina lunii conturează doar 
dimensiunile creaţiei lui Dumnezeu, ale universului. Ea indică zarea, 
orizonturile întinderii şi ale frumuseţii cosmice, fără să le dezvăluie în 
toată lărgimea și culoarea lor. Luna dă zare: este deschiderea unui ochi 
spre univers şi spre cuprinderea lui fără să-l cuprindă. Un ochi genuin, 
care vede lumea pentru prima dată și o pipăie cu privirea nemaculată de 
preconcepţii, de necredință, de curiozitate științifică sau de orice alt 
interes. 

E o deschidere a lumii în a cărei vedere cazi fără alte gânduri in- 
discrete, o privire spre-n afară care te adânceşte în tine însuţi, care e în 
același timp mirare şi cunoaștere — cum ar spune Nichita Stănescu: „E o 
cunoaștere aidoma cunoașterii dintâi, / când lumile-ţi încep la căpătâi, /.../ 
și mâna-ntinsă simte o dimensiune, / şi fiece mirare e un nume” (Cântec, 
din vol. O viziune a sentimentelor). 

Este deopotrivă, aici, în versul lui Dosoftei, luna eminesciană crea- 
toare de zări ale universului și ale gândirii (Scrisoarea I: „Ea din noaptea 
amintirii o vecie-ntreagă scoate /.../ gândirilor dând viaţă /.../ Mii pustiuri 
scânteiază sub lumina ta fecioară,/ Și câți codri-ascund în umbră strălucire 
de izvoară!”...), precum și anticiparea definiției metafizice a lumii deschi- 
se, pe care a dat-o Blaga, numind-o „zariște cosmică” [Lucian Blaga, Irilo- 
gia culturii. III. Geneza metaforei şi sensul culturii, Ed. Humanitas, Bucureşti, 
1994, p. 15]. Parafrazându-l tot pe Blaga, luna care dă zare ne conduce spre 
altfel de orizonturi, unde „ne găsim în zona nepipăitului, a inefabilului” 
[Idem, Trilogia culturii. 1. Orizont şi stil, Ed. Humanitas, București, 1994, p. 
82]. 

Şi parcă spre a ne asigura că poeţii moderni n-au trecut cu vederea 
versul lui Dosoftei, Coşbuc eminescianizează apelând chiar la metafora 
dosofteiană: „Cu făclioara, pe-unde treci,/ Dai zare negrilor poteci/ În 
noaptea negrului pustiu”... (Moartea lui Fulger)”. 

„Cărările mării” sunt tot o expresie psalmică”!5. 

Fata de împărat nu vede doar obiectele de pe suprafaţa apei 
mișcătoare, ci vede zarea în adâncime, care se profilează sub stră- 
lucirea Luceafărului. Întâlnirea cu această contemplaţie naște în 
ea conştiinţa eternității — a eternității sufletului — dorul de ne- 
mărginire: „De dorul lui și inima/ Și sufletu-i se împle”. La 
Dosoftei găsim o exprimare asemănătoare: „Fericitu-i acela ce- 
ș[i] va împlea dorul”... (Ps. 126, 6, Psaltirea de-nțăles)!+. 

Umplerea sufletului este analoagă umplerii cosmosului de 
lumină şi de viață, din Psaltirea lui Dosoftei și din cronografe. 
Spuneam, nu demult: 


„Tot la fel de impresionantă și de încărcată de 
semnificații nebănuite este însă și imaginea stelelor care 
„împlu tot seninul lin şi gol” [din Călin Nebunul]: geneza 
cosmică se prezintă astfel ca o umplere a unui gol. Ar putea 
fi o concepție care să poarte amprenta lui Dosoftei: „A Ta 
este, Doamne, lumea şi pământul,/ Ce le-ai împlut sângur dintâi 
cu cuvântul” (Ps. 23, 1-2). Sau: „De mila Ta, Doamne,-i plin 





Comentariul este preluat din cartea: Dr. Gianina Maria-Cristina 
Picioruş, Creatori de limbă şi de viziune poetică în literatura română, Vol. 1, 
Dosoftei, op. cit., p. 128-129, cf. 

https://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-1/. 

715 A se vedea ceea ce am afirmat altădată: „Expresia cărările mării o 
putea afla însă Eminescu în literatura veche, spre exemplu în Ps. 8, 8-9. 
Psaltirea 1577 (Coresi): „Pasărâle ceriului și peștii mărei, ce îmblă cărările 
mărei”. Psaltirea 1651 (Alba Iulia): „Pasările ceriului și peștii măriei și ce 
treace cărările măriei”. Biblia 1688: „Păsările ceriului şi peștii mării, cealea 
ce merg, pre cărările mărilor”, cf. articolului noastru de aici: 

https://www.teologiepentruazi.ro/2012/05/23/cararile-marii/. 

714 Cf. Dosoftei, Psaltirea de-nțăles, text stabilit şi studiu lingvistic de 
Mihaela Cobzaru, Casa Editorială Demiurg, lași, 2007. 

pământul, ! Ceriurile le-ai fapt [tăcut] cu Cuvântul./ Şi cu Duhul 
rostului Tău toate/ Le-ai împlut de îngeri și de gloate [mul- 
țimi] ” (Ps. 32, 13-16)%. 

Radu Dragnea a vorbit despre «o mistică a golului», 
amintind de «vacuitatea [care] precede în Scrisoarea 1 ivirea 
punctului de mișcare» și de același spectacol al «umplerii 
golului» prin care «se populează marele tot»/1* și care se des- 
făşoară (recapitulativ) înaintea ochilor Luceafărului zbură- 
tor prin imensitatea cosmică. 

Am putea adăuga și fragmentul poetic menţionat la 
cele sesizate de el”. 


Dorul care împle sufletul este după cele eterne și nemărgi- 
nite. Pentru că toate cele ale lumii trecătoare, care alunecă „pe 
mișcătoarele cărări” ale vieţii, nu pot să umple sufletul: „De- 
aceea zilele îmi sunt/ Pustii ca niște stepe” (extraordinară meta- 
foră)...lubirea pentru Luceafărul care umple cu lumina sa 
orizontul, coincide cu deşteptarea conştiinţei singurătăţii fetei, 
adică a dorului omenesc după Absolut: „Abis pe abis cheamă 
întru glasul cascadelor Tale” (Ps. 41, 8, cf. LXX/ VUL: ăfvoooşs 
ABVOOOV ETUKAĂEiTaL ELŞ PoovTv Tov KaTARpAKT(Wv X0v/abys- 
sus ad abyssum invocat in voce cataractarum Tuarum). 





75 „Eu umplu cerul și pământul” (ler. 23, 24), spune Dumnezeu. În 
latină, verbul este impleo (VUL: „caelum et terram Ego impleo”). 

71 Radu Dragnea, Supunerea la tradiție, ediţie, fişă biobliografică, 
note, bibliografie analitică şi indice de nume de Emil Pintea, prefață de 
Mircea Popa, Ed. Echinocţiu, Cluj-Napoca, 1998, p. 225. 

7! Gianina Maria-Cristina Picioruș, Eminescu și literatura română 
veche. Universalism, vizionarism şi imagistică literară, Editura Universităţii 
din Bucureşti, 2013, p. 265-266. 

A se vedea, pe aceeași temă, şi ceea ce am spus aici: 

https://www.teologiepentruazi.ro/2013/11/08/conotatiile-umplerii- 
ca-gest-duhovnicesc/. 

Dorul de Luceafăr e sinonim cu dorul de eternitate. Însă, în 
același timp, eternitatea o sperie...Dacă Luceafărul o urmărește 
pe fecioara de împărat cu razele luminii sale în odaie („Și pas cu 
pas pe urma ei/ Alunecă-n odaie,/ Ţesând cu recile-i scântei/ O 
mreajă de văpaie”) şi își amplifică strălucirea în oglindă, totuși, 
distanţa între ei este prea mare, atât de mare încât convorbirea 
lor nu poate avea loc decât în somn și în vis: „lar ea, vorbind cu 
el în somn”...Menţiunea aceasta urmează o specificaţie care apa- 
re adesea în hagiografii: vederile care depășesc cele obişnuite ale 
vieţii se produc fie prin răpire extatică, fie într-un vis revelator. 
În critica noastră literară s-a vorbit mai mult despre regimul oni- 
ric care ar sugera imposibilitatea relaţiei. Însă Eminescu nu 
vorbește despre imposibilitate, ci despre refuzul uneia din părți 
de a face sacrificii asemănătoare celor de care este în stare cea- 
laltă: „Ştie oare ea că poate ca să-ți dea o lume-ntreagă,/ C- 
aruncîndu-se în valuri și cercând să te-nţeleagă/ Ar împlea-a ta 
adâncime cu luceferi luminoși?” (Scrisoarea V). 

Ea nu vrea să se arunce în valuri..., de aceea face el pasul 
acesta: „Și s-arunca fulgerător,/ Se cufunda în mare”. Caracterul 
acesta „fulgerător” al deplasării Luceafărului îi este specific, căci 
mai târziu va călători printre miriadele de stele părând „un ful- 
ger nentrerupt”. Scena e plină de semnificații şi o vom comenta 
la momentul potrivit. 

Acum însă are loc prima apariție a Luceafărului, sub o 
formă anume, în fața ochilor fiicei de-mpărat: 


Şi apa unde-au fost căzut 
În cercuri se rotește, 

Şi din adânc necunoscut 

Un mândru tânăr crește. 


Uşor el trece ca pe prag 

Pe marginea ferestei... 


„EI trece ca pe prag/ Pe marginea ferestei”, pentru că și mai 
înainte stătea în colțul ferestrei: „Ea pasul şi-l îndreaptă/ Lângă 
fereastră, unde-n colţ/ Luceafărul aşteaptă”. Fereastra este pra- 
gul dintre cele două lumi: celestă și terestră. 

„Au fost căzut” e o formă verbală specifică limbii române 
vechi. Şi e o formă verbală care indică un trecut depășit, care nu 
are continuitate în prezent. Însă trebuie să reținem că poetul ne 
înfățișează această întâmplare ca pe o cădere a Luceafărului. Alu- 
ziile metaforic-simbolice prefațează ceea ce îi va spune Părintele 
său mai târziu. Și ne întoarcem inevitabil la acel „s-arunca ful- 
gerător” al Luceafărului. Fulgerul ne trimite, neîndoielnic, la 
semnificaţii biblice, pentru că Mântuitorul le-a spus Ucenicilor 
Săi: „Am văzut pe satana ca un fulger căzând din cer” (Lc. 10, 18, 
Biblia 1988). lar în Psaltire ni se spune: 


„Eu am zis: Dumnezei sunteți şi toți fii ai Celui Prea- 
înalt. Dar voi ca niște oameni muriți şi ca unul din căpetenii 
cădeți” (Ps. 81, 6-7, Biblia 19885). 


Fără îndoială că Eminescu a reflectat îndelung asupra aces- 
tor versete. lar versurile sale sugerează, aşa cum spuneam, o 
cădere a Luceafărului, fără ca prin aceasta să identificăm, așa 
cum au făcut-o alții, pe Luceafăr cu Satana. Nimic din poemul 
eminescian nu ne poate conduce la concluzia unei asemenea 
identități. Vorbim de o cădere, nu de damnare veșnică. 

Ceea ce ne comunică versurile este că orice păcat îşi are 
prototipul în căderea dintâi, a lui Lucifer, iar Luceafărul emines- 





718 Biblia 1688: „Văzuiu pre satana, ca un fulger den ceriu căzând”. 
7 Idem: „Eu ziș: Dumnezăi sânteț[i] şi fiii Celui de Sus toți. Și voi ca 
niște oameni muriţi și ca unul den boiari cădeţi”. 

cian reiterează această cădere ca oricine altcineva care părăsește, 
chiar și numai temporar, ascultarea de Dumnezeu. 

lar „apa unde-au fost căzut/ În cercuri se roteşte”, după cum 
și muzica de sfere „se naște din rotire şi cădere” (Scrisoarea V). 
Pentru că viaţa universului presupune parcurs și moarte ca și a 
oamenilor, în concepţia lui Eminescu...iar Luceafărul, căzând, se 
apropie de moarte. Ceea ce îşi doreşte el este o apropiere de lu- 
mea muritoare, de lumea în care și cea mai sublimă muzică, a 
sferelor, se naște din legile pe care Dumnezeu le-a pus universu- 
lui, adică din același exercițiu al repetiției ființării şi extincției: 


„Lumină și a patra zi. Începu [Dumnezeu] a [îm]po- 
d[ojbi ceriul cu stele și cu luceferi, cu soarele și cu luna, de 
se întrec una cu alta, întru lauda Cui le-au fapt [făcut] şi să 
cunoască oamenii vremile a[nlilor. Puse pre Cron [Chronos/ 
Saturn] mai sus, al doile[a] Zevs [Jupiter] și al treile[a] Aris 
[Marte], al patrul[ea] Soarele, de luminează lumiei, al cin- 
cile[a] Afrodit [Venus], al șasele Ermia [Hermes/ Mercur], și 
Luna mai jos, și îmblă nepărăsit, după zisa lui Dumnezeu, 
[fie]careaș în rândul [rânduiala] ei”72. 


Din aceeași concepție ortodoxă a tras şi Cantemir urmă- 
toarea concluzie (după cum am sesizat și altădată7?1): 


„Soarele, luna ceriul și alalte trupuri [corpuri] cerești 
toate, din-ceput nepărăsit şi cu mare răpegiune aleargă. [...] 
Aședară, toate lucrurile fireşti, cu una şi singură a soarelui 
paradigmă, precum să cade, a să înțelege să pot. [...] Zidito- 





72 Mihail Moxa, Cronica universală, ediţie critică de G.[heorghe] 
Mihăilă, Ed. Minerva, 1989, p. 100. 

71 A se vedea: Gianina Maria-Cristina Picioruș, Eminescu și literatura 
română veche, op. cit., p. 299. 

riul [...], o dată numai poruncind, din veci şi pănă în veci 
zidirea ca o slujnică după poruncă nepărăsit aleargă” 72. 


Muzica sferelor se naște din „rotirea şi căderea” planetelor, 
pentru că „Sori se sting și cad în caos mari sisteme planetare” 
(Memento mori) — nu e vorba de sfârșitul lumii, ci de evenimente 
cosmice. Şi dacă „apa unde-au fost căzut/ În cercuri se rotește” 
este pentru că Luceafărul încearcă să experieze el însuși nașterea 
şi moartea: „Da, mă voi naște din păcat,/ Primind o altă lege;/ Cu 
vecinicia sunt legat,/ Ci voi să mă dezlege”7%. În alt poem, în- 
fățișa astfel căderea apelor: „Vezi isvoare zdrumicate peste pietre 
licurind;/ Ele trec cu harnici unde și suspină-n flori molatic,/ 
Când coboară-n ropot dulce din tăpșanul prăvălatic,/ Ele sar în 
bulgări fluizi peste prundul din răstoace,/ În cuibar rotind de ape, 
peste care luna zace” (Călin (file din poveste)). 

Aici, rotirea apelor face parte dintr-un peisaj care indică 
geneza lumii, după cum corect a observat Buşulenga — „apele 
care se rotesc ca un cuibar devin apele începutului lumii”724. 
Pentru că, așa după cum am arătat altădată”% (fapt pe care 
Bușulenga nu l-a mai remarcat), imaginea poetică a lunii stând 
pe cuibarul rotitor de ape este prelucrată după Hexaemeronul 
Sfântului Vasile cel Mare. Rotirea înseamnă, pentru Eminescu, 
circularitatea mișcării, mișcarea orbitală, mecanică, sau repetiţia 


722 Dimitrie Cantemir, Istoria ieroglifică, ed. cit., p. 326-327. 

7% Am comentat aceste versuri aici: 

https://w ww .teologiepentruazi.ro/2008/03/22/eminescu-si- 
ortodoxia-influente-crestine-in-luceafarul-ix/. 

724 Zoe Dumitrescu-Buşulenga, Eminescu — cultură şi creație, Ed. 
Eminescu, București, 1976, p. 89. 

725 A se vedea: 

https://www.teologiepentruazi.ro/2007/03/15/doar-un-vers-din- 
eminescu/. 


733 


ciclică pe care o considera specifică lucrurilor fără rațiune, care 
execută comandamentele unei legi universale. Generaţiile uma- 
ne sunt și ele „muști de-o zi”7% care „ne-nvârtim” (Scrisoarea I]), 
dacă nu se ridică mai presus de înțelesurile slabe ale acestei lumi. 
Rosa del Conte remarca, în opera lui Eminescu, frecvența unor 
termeni poetici 


„precum vrajă, care indică tocmai fascinația, magia, 
paingăn, pânză de păianjen, urzeală inconsistentă și care 
totuși îl prinde pe om în firele deşertăciunii și părerii, așa 
cum păienjenişul capturează musca; iar dintre verbe a roi, 
care sugerează tocmai ideea unui flux care se risipește fărâ- 
mițându-se'”77. 


Ne amintim, desigur, cum „colonii de lumi pierdute/ Vin 
din sure văi de chaos /.../ în roiuri luminoase” (Scrisoarea I). În 
cazul Luceafărului, „apa unde-au fost căzut/ În cercuri se ro- 
teşte” pentru că el încearcă să ia ființă asemenea celor trecătoare 
ale lumii. El, „Hyperion ce din genuni [din ape]/ Răsai c-o- 
ntreagă lume”. 

Aşadar, 

Ușor el trece ca pe prag 
Pe marginea ferestei 
Şi ţine-n mână un toiag 
Încununat cu trestii. 


Părea un tânăr voievod 





726 Eminescu folosește cuvântul „muști” cu sensul din limba veche, 
care nu avea mulți termeni pentru a face deosebirea între insecte. Aici 
credem că se referă la acea specie de fluturi care trăiesc doar o singură zi. 

72 Rosa del Conte, Eminescu sau despre Absolut, ediţia a 2-a, Ed. Dacia, 
Cluj-Napoca, 2003, p. 326. 

Cu păr de aur moale, 
Un vânăt giulgi se-ncheie nod 
Pe umerele goale. 


Iar umbra feţei străvezii 
E albă ca de ceară — 
Un mort frumos cu ochii vii 
Ce scânteie-n afară. 


Fata îl numește înger (într-o variantă a poemului era 
geniu”), îl vede ca pe un înger — „O, ești frumos, cum numa-n 
vis/ Un înger se arată” — şi în același timp ca pe un mort: „Luceşti 
fără de viaţă,/ Căci eu sunt vie, tu eşti mort,/ Şi ochiul tău mă- 
ngheaţă”. 

Cea de-a doua întrupare a Luceafărului (care este de ase- 
menea aparentă, în vis) pare să-i modifice profilul: 


Cum el din cer o auzi, 
Se stinse cu durere, 
lar ceru-ncepe a roti 
În locul unde piere; 


În aer rumene văpăi 
Se-ntind pe lumea-ntreagă, 
Şi din a chaosului văi 
Un mândru chip se-ncheagă; 


Pe negre viţele-i de păr 
Coroana-i arde pare, 


78 „O eşti frumos cum numa-n vis! Un geniu se arată”, cf. M. Eminescu, 
Opere, II, ed. Perpessicius, p. 395. 

Venea plutind în adevăr 
Scăldat în foc de soare. 


Din negru giulgi se desfășor 
Marmoreele brațe, 
EI vine trist și gânditor 
Şi palid e la faţă; 


Dar ochii mari și minunați 
Lucesc adânc himeric, 
Ca două patimi fără saţ 
Şi pline de-ntuneric. 


În esenţă, el rămâne acelaşi, numai felul în care își culege 
ființa” este diferit, pentru a se arăta fiicei de împărat. De data 
aceasta, ei i se pare a fi un demon („O, eşti frumos cum numa-n 
vis/ Un demon se arată”), însă nici această ipostază nu o poate 
convinge să-l urmeze, fiind cutremurată de diferența de esență 
dintre ei. Versurile „lar ceru-ncepe a roti/ În locul unde piere;/.../ 
Şi din a chaosului văi/ Un mândru chip se-ncheagă” sunt în 
raport de simetrie cu cele pe care le-am comentat mai sus: „Și apa 
unde-au fost căzut/ În cercuri se roteşte,/ Şi din adânc necu- 
noscut/ Un mândru tânăr creşte”. 

Diferenţa este că acum nu apa, ci cerul se rotește, iar el vine 
„din a chaosului văi”, precum acele „colonii de lumi pierdute 
[care]/ Vin din sure văi de chaos pe cărări necunoscute” (Scri- 
soarea 1). 

„Un mândru chip se-ncheagă”: Eminescu utilizează verbul 
a (se) închega cu sensul creaționist de a (se) plăsmui, cu care l-a 


72 Cf. ldem, p. 396: „EI sta din aer şi văpăi/ Fiinţa s-o culeagă/ Coboar-a 
chaosului văi/ Și umple lumea-ntreagă”. 

folosit Dosoftei în psalmii versificați: „Din maică-mea din mă- 
trice/ M-ai închegat, și [-voi zâce/ Cântare nepărăsâtă” (Ps. 70, 
19-21); „Tu ai închegat marea-n vârtute/ Când o ai despărțit cu 
vânt iute” (Ps. 73, 47-48); Dumnezeu „au închegat pământul/ 
Dintr-apă cu cuvântul” (Ps. 135, 21-22). Însă această închegare a 
Luceafărului nu este reală, pentru că numai Dumnezeu-Crea- 
torul poate să închege în acest fel, iar El nu este de acord cu in- 
tenţia acestuia. Niciuna din aceste transformări nu reprezintă 
întrupări adevărate ale Luceafărului, ci modalităţi de reprezen- 
tare a persoanei sale într-un fel în care ele să fie relevante pentru 
tânăra fată, pentru ca ea să îi înțeleagă măreţia ființei. Luceafărul 
încearcă să spună ceva esenţial despre el însuși, deși el, cu ade- 
vărat, nu se află în niciuna dintre cele două apariţii, care sunt 
două moduri de percepere a personalității sale. De aceea, ele pot 
să pară, în același timp, asemănătoare și contrare. 

Au existat multe controverse în exegeza noastră pe mar- 
ginea acestor metamorfoze ale Luceafărului. Rezumând istoria 
comentariilor, reținem că personajul a fost considerat a fi, în prin- 
cipal, fie un înger/ Arhanghel (Radu Dragnea), fie un demon/ 
Satană (Tudor Vianu, lulian Jura), fie o simplă alegorie, care nu 
are, în fapt, mare legătură nici cu îngerii, nici cu demonii (G. 
Călinescu, D. Murărașu). lar 


„D.lumitru] Caracostea [...], comentând faptul că 
Radu Dragnea vedea în Luceafăr un înger, iar Tudor Vianu 
un demon, afirmă că nu este de acord cu niciuna dintre cele 
două decriptări, pentru că în personalitatea Luceafărului se 
observă «alături de o înaltă idealizare, coexistența patimii 
fără saț şi plină de-ntunerec. Dar tocmai această coexistență 
mă împiedică să văd numai cealaltă lature, cea demonică. 
Pe cât este de nesățioasă patima, pe atât este de inalienabil 
felul înalt [al Luceafărului]» [D. Caracostea, Creativitatea 

eminesciană, Ed. Fundaţia Regală pentru Literatură și Artă, 
Bucureşti, 1943, p. 87-88, 94]'7%. 


În opinia noastră, cele două înfățișări pe care le îmbracă 
Hyperion reprezintă, indiscutabil, alegorii care privesc condiția 
geniului, însă veșmintele alegorice ale celor două întruchipări 
sunt menite să ne lămurească tocmai perspectiva eminesciană 
asupra condiției omului de geniu, sau, mai bine zis, asupra con- 
diției sale. Pentru că Eminescu vorbea încifrat despre propria sa 
personalitate. Şi remarcăm preocuparea sa febrilă, de o viaţă, de 
a-şi lămuri necunoscutele propriei ființe, de a-și înțelege trăsătu- 
rile esenţiale și rolul personalităţii sale în istorie și în lume. 

Revenind la cele două apariţii din visul fetei de împărat: 
denumirea de voievod, din prima transformare, a ridicat între- 
bări, deși contextul specifică faptul că e vorba de vederea unui 
înger. 

În capitolul al II-lea din Hronograful den începutul lumii, 
intitulat Cum au cădzut Luceafărul den ceriu, se spune: 


„A patra dzi când fiace Dumnădzău luminele cele mari 
și stelele, într-aceasta dzi au cădzut den ceriu Luceafărul, 
carele <iara mai mare> pre o ceată de îngeri den cetele în- 
gerești, carele s-au mărit dentru sâne și s-au mândrit în 
cugetul său. <Și au zis> că-ș va pune scaunul său împotriva 
scaunului <lui> Dumnedzău <să să> privască şi el tocma cu 
Dumnădzău. Dece numai <cât îi vini> acesta gând întru 
sine, atâta s-au și desfăcut <ceriul și au cădzut> cu toată 
ceata lui. [...] Şi toţi aceia câţi au cădzut de în cer <cu acel 
voevod, făcutu-s-au> diiavoli întunecați. [...] Pentr-aceasta 


7% Gianina Maria-Cristina Picioruş, Eminescu şi literatura română ve- 
che, op. cit., p. 158, n. 534. 

au cădzut acest <voevod de îngeri (s. n.) şi> s-au făcut 
diiavol”7!. 


Dintr-o altă relatare, asemănătoare cu cea de mai sus, lulian 
Jura a tras concluzia identităţii între Luceafărul eminescian și 
Satana”?. Dar Voievozi sunt numiți Arhanghelii (cum a remarcat 
și Bușulenga) — şi orice biserică cu hramul Sfinților Arhangheli 
Mihail și Gavril se mai numeşte şi Sfinții Voievozi — iar ceea ce ni 
se sugerează mai sus, de fapt, e că Satana, pe când era Luceafăr 
(purtător de lumină: Ewoqpooos în LXX, lucifer în VUL, luceafărul 
cel ce dimineața răsare în Biblia 1688, cf. Is. 14, 12, tără să fie un 
nume propriu), era în ceata Arhanghelilor. 

Însă fetei i se arată, prima dată, „un tânăr voievod/ Cu păr 
de aur moale”, portret care e asemănător cu cel al Arhanghelului 
Mihail, din Cezara: 


„cu fața de o senină seriozitate întindea Arhanghelul 
Mihail spada sa de foc în aer. 





731 Cronograf. Tradus din grecește de Pătraşco Danovici, vol. |, ediţie 
îngrijită şi cuvânt înainte de Gabriel Ștrempel, studiu introductiv de Paul 
Cernovodeanu, Ed. Minerva, Bucureşti, 1998, p. 5-6. 

Poetul a avut în posesia sa un exemplar manuscris, pe care l-a citit 
fie din biblioteca familiei, fie l-a achiziționat el însuși, cf. Paul Cernovo- 
deanu, Eminescu și cronografele româneşti, în Caietele Mihai Eminescu, vol. Il, 
1974, p. 57-59. 

În ce priveşte Hronograful den începutul lumii, având la bază crono- 
graful lui Matei Kigalas, Ştrempel şi Cernovodeanu consideră că a fost 
tradus de Danovici, însă alţi cercetători sunt de părere că e o traducere co- 
lectivă, la care au participat și Nicolae Milescu şi Dosoftei. 

A se vedea Mioara Dragomir, Hronograf den începutul lumii (ms. 
3517). Probleme de filologie, Ed. Trinitas, laşi, 2006. 

752 Cf. M. Eminescu, Poezii III, ediţie de D. Murărașu, op. cit., p. 326- 
927. 

Pletele lui blonde fluturau împrejurul capului său alb 
ca marmura şi a frunții boltite şi ochii lui albaștri străluceau 
pare că de putere şi energie. Braţu-i se întindea spre haos 
„aripile lungi și albe păreau a se ajunge într-o elipsă deasu- 
pra umerilor lui și deasupra frunţii se-ncovoia un cerc de 
stele albastre”75%5. 


E adevărat că, în literatura noastră veche, Lucifer e numit 
Luceafăr”%, însă, cum spuneam, credem că Eminescu a apelat la 
această onomastică nu pentru a se identifica cu demonul, ci mai 
degrabă pentru a-și indica propria sa experiență a căderii — 
despre care aflăm o mărturie precisă în Memento mori, căci pro- 
priile gânduri şi gândiri, „Prefăcute-n stele de-aur merg pân l-a 
veciei ușă,/ Dară arse cad din ceruri și-mi ning capul cu cenușă” 
— cenușa pocăinţei, despre care se vorbește în Vechiul Testament. 

Eminescu s-a considerat întotdeauna un geniu — adică un fiu 
al lui Dumnezeu” —, pe de o parte, iar pe de altă parte a simțit în 
sine dezvoltarea unor tendinţe contrare, pe care a încercat fie să 
le armonizeze, fie să le separe, în orice caz, a căutat să le elu- 
cideze. A invocat chiar că femeia avea rolul de a desăvârși aceas- 
tă elucidare de sine: „Ea nici poate să-nţeleagă că nu tu o vrei [ca 
pe o femeie obişnuită]...că-n tine/ E un demon ce-nsetează după 





7% Cf. Eminescu, Proză literară, postfață de Eugen Simion, EPL, 
București, 1964, p. 82. 

734 A se vedea, spre exemplu, Antim Ivireanul, Opere, ed. cit., p. 49. 

Sau aici: https://www.teologiepentruazi.ro/2009/01/10/luceafarul- 
in-varianta-sfantului-antim-ivireanul/. 

7% „Geniile sunt acei oameni cărora Dumnezeu în lume le ține loc de 
tată/ Și pune pe-a lor frunte gândirea lui bogată [În vremi de mult trecute/ 
Povestea magului...] şi, în consecinţă, poetul se concepe pe sine ca un fiu al 
lui Dumnezeu, care, după asemănarea Sa, turma visurilor [a gândurilor] 
mele eu le pasc ca oi de aur”, cf. Dr. Gianina Maria-Cristina Picioruş, Antim 
Ivireanul: avangarda literară a Paradisului, op. cit., p. 399. 

dulcile-i lumine,/ C-acel demon plânge, râde, neputând s-auză 
plânsu-și,/ Că o vrea...spre-a se-nţelege în sfârșit pe sine însuși 
/...I Ea nu ştie c-acel demon vrea să aibă de model/ Marmura-i 
cu ochii negri și cu glas de porumbel” (Scrisoarea V). 

Identificarea temporară cu un demon insurgent sau aprins 
de pasiune nu e ceva neobișnuit pentru poet. Cel mai adesea însă, 
aceasta presupune mai degrabă o recunoaştere smerită decât o 
asumare orgolioasă. Să ne întoarcem însă la Luceafărul şi la cele 
două apariţii succesive ale personajului”*. 


7% În ultimul nostru studiu despre Eminescu, am făcut câteva obser- 
vaţii importante. A se vedea Gianina Maria-Cristina Picioruş, Eminescu şi 
literatura română veche, op. cit., p. 215, 217-218: „există, în elaborarea 
personalităţii geniale întruchipate alegoric de Hyperion-Luceafăr, combina- 
ţia între dogma hristologică (indicată inechivoc de sintagmele „lumină din 
lumină” şi „cuvântul meu dentâi” şi sugerând ideea că geniul este un fiu al 
lui Dumnezeu) și elemente demonice (pornind de la nume, Luceafăr, până 
la imagini cu trimiteri biblice precise, precum: „părea un fulger ne-ntrerupt/ 
Rătăcitor”...). 

Personalitatea sa antagonică - reunind extreme de neunit —, 
hyperionic-luciferică, poetul însuşi o recunoaște, numindu-se fire hibridă 
(„Și eu, fire hibridă — copil făr' de noroc” (Icoană şi privaz)). [...] Hyperion și 
Luceafărul, îngerul și demonul/ insurgentul/ rebelul, Sarmis și Brigbel, 
Dan şi Dionis, loan și Toma, umbrele, gemenii sunt însă, în definitiv, 
fețele/ avatarii unei singure personalități complexe, care încearcă să se 
clarifice. Este uşor de constatat, în cazul lor, confuzia dintre angelitate şi 
demonism, între masculin şi feminin — portretele din nuvele au ceva an- 
drogin în ele. Dedublarea/ hibridizarea reprezintă un element esenţial 
eminescian. 

Luceafărul-Hyperion este un personaj hibrid — după cum am afirmat 
—, angelico-demonic (Luceafărul reprezintă demonismul, iar Hyperion 
angelitatea/ serafismul caracterului său), aşa cum sunt și Toma, loan sau 
Ieronim, înzestrați cu frumuseţe şi sensibilitate angelice, dar animați de o 
revoltă și o indignare demonice. 

Şi, da, Eminescu tinde spre unitate, sau, mai bine zis, spre clari- 
ficarea acestui hybris”. 

Tudor Vianu contestă posibilitatea ca prima apariţie să fie 
sub forma unui înger (deși contextul poetic pare a fi inechivoc), 
pe motiv că acestuia nu-i poate corespunde imaginea unui mort: 


„De curând, d-l Dragnea, într-un interesant articol, a 
susținut că cele două întrupări ale Luceafărului sunt două 
apariţii îngerești”. [...] Luceafărul apare în adevăr ca „un 
mort frumos cu ochii vii”. Un mort [...] poate fi el un înger? 
El nu poate fi decât un demon”7%. 


Mărturisesc că, aici, nu înțeleg logica lui T. Vianu. E ade- 
vărat că icoana ortodoxă a unui Înger nu îl asociază niciodată cu 
un mort, dar, în același timp, nici demonul nu este vreodată 
mort, așa încât concluzia lui Vianu -— „prima impresie falsă este 
corectată de cea de a doua în care se manifestă cu adevărat natura 
demonică a personajului””* — nu poate sta în picioare. Nu sunt 
de acord cu această opinie, chiar dacă unora li s-ar părea că 
naşterea din ape, din prima schimbare, este inferioară celei din văi 
de chaos ale cerului, din a doua. Și aceasta pentru că prima are un 
corelativ de netăgăduit în portretul pe care i-l face chiar Părintele 
ceresc: „Hyperion ce din genuni [din ape]/ Răsai c-o-ntreagă 
lume” — după cum am arătat cu alte ocazii, genune, în psalmii lui 
Dosoftei, înseamnă adânc de ape. lar fata de împărat îl numeşte 
„al valurilor domn”. Așa încât nu mi se pare că a doua pres- 
chimbare a personajului ar fi mai autentică decât prima. Dar nici 
invers... 

Vianu asociază imaginea Luceafărului din această primă 
secvenţă cu cea a lui Poseidon/ Neptun, considerând că „toiagul 





73 R.[adu] Dragnea, Spiritualitatea lui Eminescu, în Gândirea, 1929. 

7% Tudor Vianu despre Eminescu, ediţie alcătuită și prefață de Vasile 
Lungu, Ed. Minerva, București, 2009, p. 84-85. 

0 Icleip85. 

încununat cu trestii” este în locul miticului trident și că, mai 
mult, 


„chiar gândul transformărilor unei ființe suprapă- 
mânteşti şi nemuritoare este un gând păgân. Revine astfel 
în poema lui Eminescu imaginea vestitelor metamorfoze ale 
zeilor”740. 


Nu sunt de aceeași părere. Eminescu subliniază faptul că 
aceste metamorfoze se petrec în visul fetei de împărat. lar 
apariţiile angelice sau demonice în vis sunt o coordonată aghio- 
grafică ortodoxă lesne de recunoscut. Nu e vorba, în aceste situa- 
ţii, de metamorfozele specifice mitologiei păgâne. Acolo dorința 
erotică a zeilor se împlinea fără a cere acordul partenerelor de pe 
pământ şi, mai ales, fără a căuta ca ele să fie înălțate deasupra 
condiţiei lor muritoare. Vianu s-a grăbit să dea credit unor core- 
laţii elementare și, mai ales, aparente. În mod cert, Eminescu nu 
s-a gândit să-i atribuie Luceafărului său un erotism ieftin/ super- 
ficial, chiar dacă acceptăm că el considera această dragoste ca o 
coborâre sau o cădere din treapta sa. 

Imaginea Îngerului nu poate fi confundată cu cea a demo- 
nului din cauză că pare mort fetei de-mpărat, şi nici cu a lui Po- 
seidon doar pentru că are „toiag/ Încununat cu trestii”. Dimpo- 
trivă, în versurile lui Eminescu ies în relief trăsături pe care le- 
am putea considera mai degrabă cristice. lar faptul că fata de 
împărat îl vede ca pe un mort suportă mai degrabă alte explicaţii, 
pe care le vom lămuri mai bine pe parcurs. În poemul La moartea 
principelui Știrbey, descoperim un Înger al morţii: „un înger cu- 
aripi negre, cu diademă de spini”. Or, diadema de spini e o tri- 
mitere evidentă la coroana de spini a Mântuitorului, și, la fel, 


AU jelena,p80, 

credem că toiagul de trestii face aluzie la acea trestie care I-a fost 
pusă în mână Domnului (în bătaie de joc, în loc de sceptru 
împărătesc) și cu care apoi El a fost bătut, înainte de Răstignire. 

Atât trestia, cât şi spinii sunt simboluri preluate de poet din 
scenele batjocoririi Domnului, înainte de moartea Sa, și el le 
asociază imaginii angelice urmând, posibil, acelor Icoane ortodo- 
Xe în care Îngerii poartă crucea, cuiele, sulița, trestia, adică obiec- 
tele cu care El a fost torturat. 


invicnea 
Donul 





Aripile negre ale Îngerului, din versurile eminesciene („un 
înger cu-aripi negre, cu diademă de spini”), nu sunt aici o su- 
gestie demonică, ci un semn al doliului. Se poate, de asemenea, 
ca Eminescu să fi reţinut din Icoanele ortodoxe combinaţia 
paradoxală de slavă dumnezeiască și umilință pământească. 
După cum spuneam, credem că poetul a primit sugestii din 
iconografie, în care apar în slavă Îngerii purtători ai instrumen- 
telor de tortură, ca în Icoanele de mai sus. 

In Memento mori, acest Inger al morţii apare ca locuind într- 
un tărâm paradisiac: 


Mergi tu, luntre-a vieții mele, pe-a visării lucii valuri, 
Până unde-n ape sfinte se ridică mândre maluri, 
Cu dumbrăvi de laur verde și cu lunci de chiparos, 
Unde-n ramurile negre o cântare-n veci suspină, 
Unde sfinţii se preîmblă în lungi haine de lumină, 
Unde-i moartea cu-aripi negre şi cu chipul ei frumos. 


Iar din Geniu pustiu, aflăm că: 


„Voi vă imaginațţi scheletul unui mort şi-i ziceţi moarte. 
Pentru mine e un înger drag, cu o cunună de spini, cu fața palidă 
și cu aripi negre. Un înger...îngerul visurilor mele, care are-o 
fizionomie cunoscută mie”. 


În cântările ortodoxe, Îngerul morţii este considerat, uneori, 
a fi chiar Arhanghelul Mihail??. 

Remarcăm, de asemenea, că, în prima apariţie, Luceafărul e 
îmbrăcat cu un „vânăt giulgi” (în unele variante manuscrise e 
albastru), iar în cea de-a doua în „negru giulgi”. Înfăţişarea 
aceasta mortuară nu poate să nu frapeze. Chiar gesturile lui amo- 
roase, după cum am văzut mai înainte („l-atinge mâinile pe 
piept,/ I-nchide geana dulce”), conţineau evidente sugestii tana- 
tice. 

În ceea ce priveşte legătura cu Zburătorul sau cu strigoiul, 
existența interferenţelor între teme și motive trebuie studiată cu 
foarte mult discernământ, pentru fiecare poem în parte, pentru 





741 M. Eminescu, Opere, VII, ed. inițiată de Perpessicius, p. 185. 
7% Spre exemplu, în cântarea De vreme ce eu, păcătosul. A se vedea: 
https://www.youtube.com/watch?v=FBRI1t5SY_3AQ. 

că Eminescu gândește și regândeşte și aprofundează fiecare pro- 
blematică de nenumărate ori, plecând de la o situaţie anterioară 
dar ajungând, nu de puţine ori, la soluţii cu totul noi, atât din 
punct de vedere poetic, cât şi filosofic. 

Vestimentaţia Luceafărului, îmbrăcarea lui în „vânăt giul- 
gi” şi în „negru giulgi” poate să aibă însă şi alte sensuri sau să 
vizeze alte scopuri, şi anume punerea în lumină a frumuseții 
personajului. Ca dovadă, avem versurile din Icoană și privaz, în 
care haina neagră și cea viorie scot în relief frumusețea marmo- 
reană a copilei: 


De vrei ca toată lumea nebună să o faci, 
În catifea, copilă, în negru să te-mbraci 
Ca marmura de albă cu faţa ta răsari, 

În bolțile sub frunte lumină ochii mari 
Şi părul blond în caier și umeri de zăpadă 
În negru, gură-dulce, frumos o să-ți mai șadă! 


De vrei să-mi placi tu mie, auzi? şi numai mie, 
Atuncea tu îmbracă mătasă viorie. 
Ea-nvineţește dulce, o umbr-abia uşor, 
Un sân curat ca ceara, obrazul zâmbitor 
Şi-ţi dă un aer timid, suferitor, plăpând, 
Nemărginit de gingaş, nemărginit de blând. 


Întorcându-ne la Luceafăr, deși giulgiul, ca element vesti- 
mentar, este un element tanatic inechivoc, culorile alese, vânăt și 
negru, s-ar putea să nu aibă valoare sumbră, ci dimpotrivă, să fie 
culori vitale, care să pună în evidenţă trăsăturile fizice şi spiri- 
tuale extraordinare ale aceluia, mlădierea unui suflet luminos în 
interiorul unui trup de marmură albă. 

Pe de altă parte, în cea de a doua transformare a Lu- 
ceafărului, cea în care el pare să ia chipul unui demon, după cum 
am sesizat într-un studiu recent, Eminescu a implicat trăsăturile 
unui Sfânt. Este vorba despre Sfântul Macarie Romanul, a cărui 
asceză poetul o cunoștea din culegerea de Vieţi de Sfinți tradusă 
şi tipărită în trei volume de către Sfântul Dosoftei, şi dintr-un alt 
manuscris românesc. Am în vedere următoarea strofă: 


Pe negre viţele-i de păr 
Coroana-i arde pare, 
Venea plutind în adevăr 
Scăldat în foc de soare. 


lată şi ceea ce am afirmat, recent, în legătură cu acest 
subiect: 


„Ne amintim ce spune hagiografia [în traducerea Sfân- 
tului Dosoftei]: «Că veniia adevăr fericitul Macarie». 

lar o altă variantă, reprodusă de Gaster și probabil 
cunoscută lui Eminescu (dacă nu cumva Gaster o avea de la 
Eminescu), precizează: «am nemerit la o peşteră foarte 
ciudată [minunată], unde lăcuea Sfântul Macarie, lucea- 
fărul cel mare. [...] iar un miros de mir vene spre noi [...], 
văzum un păr albu, luându-l vântul în sus [...] şi văzum chipul 
ca de înger [luminos] al obrazului [al feței]»7%. Faptul că 


7% Cf. Moses Gaster, Studii de folclor comparat, ediţie îngrijită, prefaţă 
și note de Petre Florea, Ed. Saeculum 1. O., București, 2003, p. 226-227. 

Moses Gaster a oferit cele două variante ale hagiografiei, cu texte 
paralele, situaţie fericită pentru mine, în absenţa căreia nu aş fi putut bănui 
sau deduce surprinzătoarea suprapunere a portretului Sfântului Macarie 
peste tabloul Luceafărului, aşa cum apare în urma metamorfozei sale se- 

«văzum un păr albu, luându-l vântul în sus» corespunde 
plutirii din versul eminescian. lar «chipul ca de înger» a fost 
echivalat de poet cu o metaforă (izvorâtă, probabil, cam din 
aceleași surse): «scăldat în foc de soare». 

Este foarte interesant felul cum Eminescu a unificat 
cele două variante, în privința acestui portret consistând 
dintr-un complex de elemente concrete și spirituale, pentru 
a ajunge la versurile: «Venea plutind în adevăr/ Scăldat în foc 
de s0aţe IA. 


Pare aproape inexplicabil felul în care a ajuns Eminescu să 
amestece în portretul unui „demon” cu „mândru chip” trăsătu- 
rile unui mare Sfânt ascet. Cu certitudine, demonul acesta nu 
seamănă cu demonii din Anatolida, poemul lui Heliade, sau cu 
cei din iconografia ortodoxă, şi nici — cu atât mai puţin — cu 
Satana al lui Milton sau Byron. Încă odată, trebuie să acceptăm 
faptul că Eminescu, prin complicate operaţii de gândire, a ajuns 
la concluzii aparte. Prezenţa aici a modelului ascetic al Sfântului 
Macarie Romanul ne dovedește faptul că, numindu-se demon, 
Eminescu nu înţelegea prin aceasta că este un analog al diavolu- 
lui damnat pe veci, ceea ce reprezintă semnificația obișnuită a 


cunde. Varianta Sfântului Dosoftei nu mi-ar fi fost suficientă pentru a 
ajunge la concluziile la care am ajuns. 

Faptul că Eminescu a dispus de două variante, pe care le-a îmbinat, 
ne dezvăluie că le-a citit și le-a analizat cu maximă atenţie și că semni- 
ficația particulară a acestei hagiografii, pentru el, a fost cu totul deosebită. 
Dar Gaster a operat doar o banală punere în paralel, fără să bănuiască 
nimic despre impactul hagiografiei în conştiinţa poetului (pe care nici nu- 
| amintește, de altfel) şi în capodopera pe care o analizăm. 

74 Dr. Gianina Maria-Cristina Picioruş, Studiu despre „Viaţa Sfântului 
Macarie Romanul”, Leologie pentru azi, Bucureşti, 2014, p. 48, . 

https://www.teologiepentruazi.ro/2014/10/31/studiu-despre-viata- 
sfantului-macarie-romanul/. 

cuvântului demon. Autointitularea sau autocaracterizarea ca 
demon nu are legătură cu părerea că ar fi un damnat, ci este jude- 
cata unei conștiințe drastice, care își amendează astfel aplecarea 
spre păcat. 

Modelul Sfântului Macarie Romanul este unul cât se poate 
de grăitor. Trăitor în pustie, eremit prin urmare, având alături de 
sine numai doi lei sălbatici, Sfântul Macarie cunoaște experiența 
dureroasă a căderii în păcat, prin ispitirea demonului cu chip de 
femeie. Eminescu a introdus, aşadar, acest model eremitic (de 
isihast care a cedat, la un moment dat, unei tentaţii erotice) în cea 
de-a doua preschimbare a Luceafărului. Faptul acesta ne demon- 
strează că demonul eminescian, ilustrat alegoric, este un personaj 
care cedează momentan tentaţiei, fără ca prin aceasta să devină 
un pierdut pe veci/ un damnat iremediabil”. 


75 În cazul avatarilor eminescieni (Dionis, loan, Toma, leronim), 
împletirea trăsăturilor angelice cu cele demonice presupune fie căderea în 
patima erotică, fie aprinderea de indignare, de ură față de nedreptățile 
lumii. Faptul în sine ne dovedește intransigența sa cu păcatele. Pentru că 
mulți ar considera că indignarea sa, chiar și vehementă, nu ar fi un motiv 
să se considere demon. 

Învățăturile filocalice spun însă altceva: „multe patimi supără la 
început sufletul contemplativ [văzător] și cuvântător de Dumnezeu [teo- 
log]. Dar mai mult decât toate, mânia și ura. lar aceasta o pătimește nu atât 
pentru dracii care le stârnesc pe acestea, cât din pricina înaintării sale. 
Pentru că [...] [sufletul,] când începe să se ridice deasupra patimilor, dis- 
prețul lucrurilor de aici [pământeşti] și dragostea de Dumnezeu nu-l mai 
lasă să sufere a vedea nesocotit [necinstit] ceea ce este drept, nici în sine 
[și] nici în altul, ci se mânie și se tulbură împotriva făcătorilor de rele, până 
ce nu vede pe batjocoritorii dreptății că se fac apărătorii ei cu cuget cuvios. 

De aceea, pe cei nedrepți îi urăște, iar pe cei drepți îi iubește peste 
măsură. [...] Totuşi este cu mult mai bun lucru a plânge nesimţirea celor 
nedrepți, decât a-i uri. Căci deși aceia sunt vrednici de ură, dar rațiunea 
nu vrea ca sufletul iubitor de Dumnezeu să fie tulburat de ură. Fiindcă 
până ce se află ura în suflet, nu luminează în el cunoștința”, cf. Filocalia, 

„Să nu facem cu dinadinsul demoni din luceferi”, îi scria 
Nicolae Steinhardt lui lon Negoiţescu: „nu, dragă Nego, nu, să 
nu ne fie până şi Eminescu prilej de sminteală manicheistă [ma- 
niheistă]”'7%. 

Lucrurile par de negândit, în poem, pentru că ne-am 
obişnuit să considerăm prima întruchipare a Luceafărului în con- 
tradicție cu cea de-a doua și să credem că poetul a vrut să scoată 
în evidenţă contrastul dintre cele două reprezentări, ca și cum ar 
fi inteționat să opună pe înger demonului. 

De aceea s-a şi pus problema: Care dintre ele este autentică? 

Însă, dacă ne uităm mai bine la aceste strofe, fiecare dintre 
cele două portrete e construit pe ideea de punere în adâncime a 
trăsăturilor personale prin contraste puternice („tânăr voievod 
cu păr de aur”, „vânăt giulgi”, „un mort frumos cu ochii vii”, 
„negre vițele-i de păr”, „scăldat în foc de soare”, „negru giulgi” 
peste braţe de marmură/ „marmoree”, „trist și gânditor”, dar 
„palid” la față, adică strălucitor). Fără îndoială, îmbinarea 
tuturor acestor elemente nu are sens decât dacă le interpretăm ca 
pe o alegorie complexă. lar opinia noastră este aceea că pe Emi- 
nescu nu l-a interesat să poetizeze nici fragmente din mitologia 
antică şi nici din ereziile gnostice — ca pe alţi confrați romantici — 
ci numai Adevărul: „Unde voi găsi cuvântul/ Ce exprimă 





vol. |, tradusă din greceşte de Pr. Stavr. Dr. Dumitru Stăniloae, Tipografia 
Arhidiecezană, Sibiu, 1946, p. 370-371. 

74 Stefăniţă Regman, N. Steinhardt către 1. Negoițescu: Trei scrisori 
inedite, în rev. Apostrof, anul XXIV, 2013, nr. 3 (274), 

cf. http://www.revista-apostrof.ro/articole.php?id=2016. 

Părintele Nicolae îi transmitea lui Negoiţescu, prin această epistolă, 
că, mai degrabă decât a-l considera pe Eminescu „sub semnul lui Jakob 
Bohme, Swedenborg, Paracelsus sau Plotin, al Gnosei sau al astrologiei, I- 
aş așeza sub semnul Isihiei, al lui Grigorlile Pallama sau al Paracletului lui 
Sergiu Bulgacov, al înduhovnicirii misticei ortodoxe, izvorând din taina 
energiilor necreate şi din lumina Taborului”. 

adevărul?” (Criticilor mei); „E menirea-mi adevărul” (De vorbiți 
mă fac că n-aud). A fost un însetat de Adevăr, în relaţie cu care l-a 
interesat și adevărul privitor la sine însuși, fapte reproduse de el 
în poezie. Toate aceste alegorii, prin urmare, vizează lămurirea 
personalității proprii, a sinelui său, poetul considerându-se un 
fiu/ un ales/ un înţelept al lui Dumnezeu. Însă a vrut, totodată, 
să-și deslușească lui însuși pornirile contrare pe care le simțea 
înfruntându-se în ființa sa. Şi a crezut că femeia îl poate ajuta: „o 
vrea...spre-a se-nţelege în sfârşit pe sine însuși” (Scrisoarea V). 

Formele alegorice se explică numai parţial prin epoca ro- 
mantică şi prin influența destul de mare pe care a avut-o apo- 
criful Cartea lui Enoh asupra mai multor poeți romantici (Byron, 
Vigny, Lamartine etc.) — într-o foarte mică măsură şi asupra lui 
Grigore Alexandrescu”, cel mai probabil intermediată de unul 
din poeţii amintiţi — sau prin analogiile (mai mult la nivel teo- 
retic) cu Hyperion-ul lui Keats” sau al lui Holderlin”*. Cred însă 
că un mare rol — neinvestigat în trecut — îl joacă, în această 
problemă, cărțile vechi pe care le-a citit Eminescu din fragedă ti- 
nerețe și chiar experiența personală, în privinţa căreia se poate să 
ne fi avertizat şi în versuri: 


Când sufletu-mi noaptea veghea în estaze, 
Vedeam ca în vis pe-al meu înger de pază, 
Încins cu o haină de umbre și raze, 
C-asupră-mi c-un zâmbet aripile-a-ntins; 


7 Ne referim la o strofă din poezia Reveria: „Acolo în stele ca-n lumi 
de lumină,/ Sunt suflete, îngeri, ce cânt și ador;/ Fiinţi grațioase ce blând 
se înclină,/ Cătându-și în lume tovarășii lor”. 

74 A se vedea: http://en.wikipedia.org/wiki/Hyperion_(poem). 

Sau: http://www.poetryfoundation.org/poem/173738. 

7% Idem: http://en.wikipedia.org/wiki/Hyperion_(Holderlin_novel). 

(Înger de pază) 


Şi ah, era atâta de frumoasă, 
Cum numa-n vis o dată-n viața ta 
Un înger blând cu fața radioasă, 
Venind din cer se poate arăta; 


(Fiind băiet păduri cutreieram) 


Răsai asupra mea, lumină lină, 
Ca-n visul meu ceresc d-odinioară; 
O, Maică sfântă, pururea Fecioară, 
În noaptea gândurilor mele vină. 


(Răsai asupra mea) 


Scrierile filocalice/ isihaste, alături de hagiografii, de vechile 
cronografe și cronici au constituit primele lecturi în tinereţea 
poetului. Acestea l-au marcat profund, i-au modelat gândirea și 
i-au mlădiat simţirea în așa fel încât au format, în ființa lui, un 
fundament de neșters, chiar și atunci când a ajuns să-și constru- 
iască o cultură solidă din literatura şi filosofia epocii. 

Semnificaţia părutei naturi duble a Luceafărului, așa cum 
apare în fiecare din cele două ipostaze, în opinia noastră, se expli- 
că prin confruntarea dintre aspiraţia spre sfinţenie/ înălțime spi- 
rituală şi tendinţa pătimașă, care a avut loc în sufletul poetului. 

Şi tocmai în acest sens se pot înțelege şi afirmaţiile Lucea- 
fărului, cu privire la faptul că s-a născut din cer și din mare (prima 
dată) și, respectiv, din soare și din noapte (a doua oară): „lar cerul 
este tatăl meu/ Şi mumă-mea e marea. /.../ Şi soarele e tatăl meu,/ 
lar noaptea-mi este muma”. 

Nenumărate sunt, în literatura noastră veche, paginile care 
vorbesc despre marea vieții” şi despre noaptea lumii sau noaptea 
păcatului — Eminescu însuşi are versuri care ne descifrează aceste 
semnificaţii: „Se mișcă-nfuriată a valurilor lume... (Mureşanu); 
„stele într-a lumei noapte ard /.../ Căci prin noaptea unei lumi în 
bătălie/ Lin luceşte-eterna pace?!” (Memento mori). De aceea 
credem că marea și noaptea denumesc tendinţa lui spre cele telu- 
rice. 

lar cerul şi soarele reprezintă simboluri dumnezeieşti”?, 
conform acelorași pagini vechi despre care am pomenit — l-am 
citat deja, mai devreme, pe Sfântul Antim: Sfinţii „sunt pre lângă 
Hristos ca niște stele, carii iau lumina lor de la acest Soare al 
dreptății”75. Eminescu Îl invoca el însuși pe Dumnezeu astfel: 
„Lu, ce în câmpii de caos semeni stele — sfânt şi mare,/ Din ruinele 
gândirii-mi, o, răsai, clar ca un soare” (Memento mori). Şi tot el 
crează o splendidă metaforă: „Înserează și apune greul soare-n 
văi de mite” (în același Memento mori), pentru a denumi dificul- 


7% Spre exemplu: „Lumea aceasta iaste ca o mare ce să turbură, întru 
care niciodată n-au oamenii odihnă, nici liniște”, cf. Antim Ivireanul, 
Opere, ed. cit., p. 158. 

71 „Eterna pace” este subliniată în poezie de Eminescu. Pentru că 
această Eternă pace este Cea care stăpânea înainte de a fi lumea: „Umbra 
celor nefăcute nu-ncepuse-a se desface,/ Şi în sine împăcată stăpânea 
eterna pace!...” (Scrisoarea 1). 

7 „Soarele luminând peste tot au căutat, și de slava Lui plinu e 
lucrul Lui” (Înţ. lui Lis. Sir., 42, 22, Biblia 1688). 

75 Antim Ivireanul, Opere, ed. cit., p. 10. 

tatea cunoașterii adevăratului Dumnezeu în văile de mituri ale 
rătăcirilor omenești”5%. 

Cerul și soarele indică, așadar, dorul de ascensiune spiri- 
tuală al poetului. Dar chiar impresia de mort, pe care o recep- 
tează tânăra fată, s-ar putea datora nu atât interferențelor cu 
mitul Zburătorului/ strigoiului, cât concepţiei că patima/ păcatul 
aduce moartea (cf. Rom. 6, 23: „plata păcatului este moartea”, 
Biblia 1988). Niciuna din ipostazele pe care le îmbracă Luceafărul 
nu o conving însă pe fata de împărat să îl urmeze, să renunțe la 
existența ei pământească pentru o viaţă în eternitate, dar despre 
care nu știa cum este. Prin urmare, la solicitarea sa, Luceafărul 
pleacă să ceară Părintelui ceresc dezlegarea de nemurire („Da, 
mă voi naște din păcat,/ Primind o altă lege;/ Cu vecinicia sunt 
legat,/ Ci voi să mă dezlege”), timp în care fata este curtată de 
un...paharnic: „Cătălin,/ Viclean copil de casă,/ Ce împle cupele 
cu vin/ Mesenilor la masă,/ Un paj ce poartă pas cu pas/ A- 
mpărătesii rochii,/ Băiat din flori și de pripas”... 

Caracterizarea nu e tocmai favorabilă acestuia. Cupidon 
însuși era paj, într-o poezie: Pajul Cupidon'5. Ne putem gândi, 
astfel, că simetria în ceea ce privește rezonanța numelor Călin 
(Zburătorul) şi Cătălin nu este întâmplătoare. Însă aceeaşi 
deghizare ne întâmpină și în Scrisoarea V: „Ea cu toane, o crăiasă, 
iar tu tânăr ca un paj”. Tânărul curtezan o invită în aceeași plasă 
amoroasă, ca odinioară Luceafărul. Cu singura diferență că aceea 
era o plasă de raze... 

Acum, cucerirea fetei se face în termeni cinegetici — specifici 
vânătorii adică (comparații care făcuseră, înaintea lui Eminescu, 
fala poeziei neoanacreontice): 





754 Am sesizat aceasta prima dată în teza noastră de doctorat: Antim 
Ivireanul: avangarda literară a Paradisului, op. cit., p. 415. 
755 A se vedea: http://ro.wikisource.org/wiki/Pajul_ Cupidon... 

Cum vânătoru-ntinde-n crâng 
La păsărele laţul, 
Când ţi-oi întinde braţul stâng 
Să mă cuprinzi cu brațul; 


Asemenea comparații sunt, însă, de dată veterotestamen- 
tară: 


„Și-l rătăci pre el cu multă voroavă, şi cu lațurile ceale 
de la buze scăpătă-l pre el. Și el urmă ei zburându-se, și ca un 
bou la giunghiare să aduce, şi ca un câine la legătură, sau ca 
un cerbu cu săgeata rănindu-să la ficat, şi să sârguiaşte ca pasărea 
la laț”... (Pild. lui Sol. 7, 21-23, Biblia 1688). 


Rolurile sunt inversate, în fragmentul de mai sus, dar nu 
acesta este aspectul esenţial. Rândurile citate aici fac parte dintr- 
un pasaj puțin mai mare, care ni se pare ciudat de asemănător cu 
o descriere de la începutul romanului Geniu pustiu: 


„Din când în când treceai pe lângă vro fereastră cu 
perdelele roşii, unde în semiîntuneric se zărea câte o 
femeie... 

Pe ici, pe colea vedeam pe câte-un romanțţios ce trecea 
fluierând sau câte-un om beat, care-ndată ce chiuia răgușit 
lângă ferestrele prostituțiunii [prostituţiei], femeia spoită ce 
sta în sticlă aprindea un chibrit spre a-și arăta fața sa unsă 
din gros și sânul său veșted și gol -— poate ultimul mijloc de- 
a sufoca dorinți murdare în piepturi stârpite și pustiite de 
corupțiune şi beţie. 

Beţivul intra, semiîntunericul devenea întuneric şi 
amurgul gândirilor se prefăcea într-o miazănoapte de 
plumb când gândeam că şi acela se numește om, și aceea fe- 

meie. Trebuie să scuzi, trei sferturi ale lumii e așa, și dintr-al 
patrulea — Dumnezeul[e], ce puţine-s caracterele acelea care 
merită a se numi omeneşti” 7%. 


Ne-a frapat identitatea de situaţie (chiar și asemănarea de 
formulare, pe alocuri) cu pildele scripturale (vom cita ediţia 
Bibliei din 1988, pentru expresivitatea modernă): 


„Odată stam la fereastra casei mele și priveam printre 
gratii, și am zărit printre cei lipsiţi de minte, am văzut un 
tânăr fără pricepere. El trecea pe uliţă pe lângă colțul casei 
ei și se îndrepta către locuinţa ei. Era în amurgul serii unei 
zile, când se lăsa umbra şi întunericul nopții. Și iată o 
femeie îl întâmpină, având înfățișare de desfrânată și cu 
prefăcătorie în inimă; aprigă şi de neținut în frâu, picioarele 
ei nu se mai odihneau în casă; când în casă, când afară, 
stând la pândă lângă orice colț” etc. (Pild. lui Sol. 7, 6-12)”. 


Ceasul amurgului/ înserării este, atât în Scriptură, cât și la 
Eminescu (în situația de mai sus), o sugestie simbolică pentru 
întunecarea minţii. 

Revenind la poezie, debusolant este asentimentul fetei: 


Şi-i zise-ncet: — „Incă de mic 
Te cunoşteam pe tine, 
Şi guraliv și de nimic, 





75% Cf. Eminescu, Proză literară, op. cit., p. 103. 

757 Versiunea ÎPS Bartolomeu Anania e mai aproape de cea a Bibliei 
din 1688, timpul amăzirii fiind „seara, pe'ntuneric,/ în liniştea și-n negura 
nopții” (Biblia 2001, Prov. lui Sol. 7, 9) sau „întru întuneric de sară, când 
linişte de noapte va fi, și neguroasă” (Biblia 1688, Pild. lui Sol. 7, 9). 

Te-ai potrivi Cu mine”. 


Este de neconceput această potrivire, din toate punctele de 
vedere. El nu este de rangul ei nici în sens nobiliar (ea: „din rude 
mari împărăteşti”; el: „băiat din flori și de pripas”), nici în cel al 
nobleţii gândirilor, pentru că el este caracterizat ca „guraliv şi de 
nimic”. De altfel, şi discuţia coboară de la nivelul metafizic către 
un ton intimist cu inflexiuni populare (observaţie care cred că s- 
a mai făcut, dacă nu mă înşel): „Dar ce frumoasă se făcu/ Și 
mândră, arz-o focul;/ Ei Cătălin, acu-i acu/ Ca să-ţi încerci no- 
rocul. /.../«Da' ce vrei, mări Cătălin?/ la du-t' de-ți vezi de trea- 
bă»” etc. 

Remarcăm, desigur, că ea capătă identitate onomastică, dar 
care nu este decât femininul numelui pe care îl poartă el. 
Potrivirea în nimicnicie a celor doi („Şi guraliv şi de nimic,/ Te- 
ai potrivi cu mine”) e marcată, așadar, și la nivel onomastic: 
Cătălin și Cătălina. Pajul și paharnicul Cătălin e „guraliv” — adică 
lăudăros în deșert/ vanitos —, iar iubirea este pentru el o încercare 
a norocului („Ei Cătălin, acu-i acu/ Ca să-ţi încerci norocul”), nu 
o problemă vitală. În finalul poemului, și Cătălina îl va invoca pe 
Luceafăr ca pe steaua norocului („Cobori în jos, luceafăr 
blând,/.../ Norocu-mi luminează!”). Căreia el îi va răspunde: 
„Irăind în cercul vostru strâmt/ Norocul vă petrece”... 

Existența în voia hazardului/ norocului - temă veche, 
despre care disertează și Cantemir în Istoria ieroglifică5 — exclude 
credinţa în unicitatea ființei și a experienței umane, valorizată 
pentru fiecare individ în parte. 





75 A se vedea ceea ce am scris aici: 
https://w ww .teologiepentruazi.ro/2014/09/13/creatori-de-limba-si- 
de-viziune-poetica-in-literatura-romana-dimitrie-cantemir-18/. 

Fiica de împărat, din „una la părinţi /.../ Cum e Fecioara 
între sfinți/ Şi luna între stele” devine pe potriva celui ce e 
„guraliv şi de nimic”. Devine femininul unui Cătălin oarecare: o 
identitate derizorie, contrară unicității afirmate la începutul poe- 
mului, când ea scruta nemărginirea zărilor. 

Și recurgem din nou la Scrisoarea V (sau Dalila, cum s-a 
numit inițial), care ne lămurește această situaţie, în absenţa ale- 
goriei baladești: 


Tu cu inima și mintea [genială] poate eşti un paravan 
După care ea atrage vre un june curtezan, 
Care intră ca actorii cu păsciorul mărunțţel, 
Lăsând val de mirodenii și de vorbe după el, 
O chiorește cu lornionul, butonat cu o garofă, 
Operă croitorească și în spirit şi în stofă; 


Poate că-i convin tuspatru craii cărților de joc 
Şi-n cămara inimioarei i-aranjează la un loc... 

Şi când dama cochetează cu privirile-i galante, 
Împărţind ale ei vorbe între-un crai bătrân şi-un fante, 
Nu-i minune ca simţirea-i să se poată înșela, 

Să confunde-un crai de pică cu un crai de mahala... 


Îi va spune și Luceafărul, în final, Cătălinei: „Ce-ţi pasă ţie, 
chip de lut,/ Dac-oi fi eu sau altul?”. 

După ce am aflat identitatea fetei de împărat, urmează să o 
aflăm şi pe a Luceafărului, pe cea reală, pentru că el pare a fi doar 
pentru ea (și pentru lumea terestră) luceafărul de seară. 

Până atunci, remarcăm versurile unei strofe care impresio- 
nează prin muzica inegalabilă şi sugestiile de adâncime: 

Şi tainic genele le plec, 
Căci mi le împle plânsul 
Când ale apei valuri trec 
Călătorind spre dânsul; 


Eminescu scrie și în altă parte: „papura mișcă de-al apei 
cutreier” (Diamantul Nordului), dar acolo urcă mai mult spre 
semnificații filosofice și parcă nu se aude trecerea valurilor, unul 
după altul, călătorind, ca în versurile de mai sus. Aici a surprins 
poetul, cu adevărat, muzica valurilor mării. Acel „călătorind” 
indică individualitatea fiecărui val, dar și...senzaţia de legănare 
a undelor. lar efectul melodic e cuceritor, acompaniat fiind de 
aliteraţii. Pe de altă parte, asocierea dintre semnificaţiile acestei 
călătorii de valuri și plânsul care umple genele e la fel de subtilă. 
Corelaţiile se stabilesc între apele mării și apele lacrimilor sau ale 
sufletului — adevărate corespondențe tainice. Ochii/ genele se 
împlu de plâns așa cum marea e plină de ape mergătoare. 

Ceva asemănător descrie poetul în Călin (file din poveste), 
chiar și fără prezența mării: „Loată ziua la fereastră suspinând 
nu spui nimică,/ Ridicând a tale gene, al tău suflet se ridică;/.../ 
tu cu ochiul plutitor și-ntunecos”... 

Marea însăși pare o lacrimă imensă sau plânsul fetei 
izvorăşte din adâncul mării sufletului, acolo unde dorul de ne- 
mărginire nu e cu totul înăbușit de instinctul erotic: 


Dar un luceafăr, răsărit 
Din liniștea uitării, 
Dă orizon nemărginit 
Singurătăţii mării; 


Şi tainic genele le plec, 

Căci mi le împle plânsul 
Când ale apei valuri trec 
Călătorind spre dânsul; 


Luceşte c-un amor nespus, 
Durerea să-mi alunge, 
Dar se înalţă tot mai sus, 
Ca să nu-l pot ajunge. 


De ce? Pentru că ea transformă distanţa care o separă de 
Luceafăr într-un obstacol de netrecut. Acesta însă ar fi gata să 
renunţe la nemurirea care o cutremură. 

La Eminescu, peisajele nu sunt niciodată un simplu decor, 
ci au semnificații simbolice şi mistice profunde, în care există 
corespondențe tainice între lumea interioară/ spirituală şi macro- 
cosmos. De aceea afirmăm că, în versurile de mai sus, plânsul şi 
marea își împletesc apele. 

După cum, într-un pasaj superb din Călin..., pe care l-am 
comentat altădată, plânsul fetei devine paradigma unei zguduiri 
primordiale şi totodată a unui hohot universal, care poate istovi 
lumea”*. Pattern-ul pentru acest tip de literatură l-a oferit, nu cu 
mult timp înainte și, mai ales, cu un genial simț al anticipaţiei, 
Sfântul Antim Ivireanul”6. 

Luceafărul, însă, „S-a rupt din locul lui de sus,/ Pierind mai 
multe zile”, în dorinţa lui de a-şi renega firea nemuritoare. 


7% A se vedea Gianina Maria-Cristina Picioruș, Eminescu şi literatura 
română veche, op. cit., p. 264-270. 

760 A se vedea teza noastră doctorală, Antim Ivireanul: avangarda 
literară a Paradisului, op. cit., p. 352-357, cf. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

Pare că Eminescu se contrazice, pentru că, ceva mai departe, 
după dialogul Luceafărului cu Părintele său, ni se va spune că: 


În locul lui menit din cer 
Hyperion se-ntoarse 
Şi, ca şi-n ziua cea de ieri, 
Lumina și-o revarsă. 


Putem înţelege că pieirea de mai multe zile a Luceafărului 
este insesizabilă, măsurată în timp uman. Pentru că, pentru el, 
„căile de mii de ani” umani sunt „tot atâta clipe”. Luceafărul 
piere atâta timp cât este devorat de pasiunea sa și se întoarce 
când își regăsește seninătatea luminării. Piere „din locul lui de 
sus” ca Luceafăr și se întoarce „în locul lui menit din cer” ca 
Hyperion...Zborul cosmic al Luceafărului e, pe de o parte, o idee 
romantică, iar, pe de altă parte, o construcție originală a lui Emi- 
nescu: 


Porni luceafărul. Creșteau 
În cer a lui aripe, 
Şi căi de mii de ani treceau 
În tot atâtea clipe. 


Un cer de stele dedesubt, 
Deasupra-i cer de stele — 
Părea un fulger nentrerupt 
Rătăcitor prin ele. 


Şi din a chaosului văi, 
Jur împrejur de sine, 
Vedea, ca-n ziua cea dentâi, 
Cum îizvorau lumine; 

Cum izvorând îl înconjor 
Ca niște mări, de-a-notul... 
EI zboară, gând purtat de dor, 
Pân' piere totul, totul; 


Faptul că aripile „creşteau în cer” indică orientarea acestui 
zbor. „Cu-aripe lunge curăţind [sfinţind] seninul”, zisese poetul, 
mai înainte, în Fata-n grădina de aur. Paradoxul continuă să se 
manifeste, pentru că, pe de o parte, sensul zborului său este 
ascendent, spre cer sau spre un cer mai înalt, iar, pe de altă parte, 
„Părea un fulger nentrerupt/ Rătăcitor”. 

Însă, din nou, ceea ce pare o contradicţie în imagini și în 
logica obişnuită (iar opera lui Eminescu e plină de asemenea 
contradicții care au făcut obiectul nedumeririlor şi al indignării 
contemporanilor şi nu numai), se explică, de fapt, prin realitatea 
interioară/ spirituală pe care o reflectă. Luceafărul e, cu totul, 
energie, e tensiunea unei stări de spirit care oscilează între doi 
poli. Pe de o parte e „gând purtat de dor”, zburând spre Dum- 
nezeu, iar pe de altă parte, patima îl face să se răzlețească printre 
stele — printre alte stele ca el — și să pară ca un fulger rătăcitor. El 
zboară spre Dumnezeu, dar nu e animat de o dorinţă bună, ci de 
una a renunţării la natura hărăzită lui de Dumnezeu. Însă nu e 
nici pe departe Satan damnatul, care visa să-și pună scaunul 
lângă Dumnezeu (cf. Is. 14, 13-14). 

Dimpotrivă, Luceafărul eminescian e gata de jertfă, e gata 
să piară, dar nu din mândrie, ci din iubire, chiar dacă această 
iubire nu este demnă de statutul său ontologic. Cu toate acestea, 
deşi capabil de jertfă, iubirea lui rămâne una pătimaşă, nu este 
ca iubirea lui Hristos pentru logodnica Sa (Biserica), Care 


atâta doriia 

de păharul acesta a-l bea, 
cât acea puţină vreme ce mai era 
să treacă până a-l bea 
Îi părea 
că sunt mii de ani. 


Căci cu setia acestui păhar să lucra 
mântuirea sufletelor omenești /.../ 
Şi atâta să bucura 
de acestia 
cât în locul bucuriei ce era 
înaintea Lui 
răbda Crucea de-L muncia 
și bătăile de-L căzniia 
și spinii de-L încrunta 
și durorile sufletului de-L chinuia, 
de care chinuri asuda 
sudorile cele crunte, 
negândind nimic de rușine. 


Că de au părut lui lacov puţin 7 ani 
a sluji pentru Rahila, 
logodnica lui, 
de dragostea ce avea 
către dânsa, 
dară unui lubitoriu mare ca Acesta, 
cum nu i-ar fi părut puţine 
muncile și caznele, 
cu care iubita Lui logodnică o răscumpăra 
și o curăţiia pre dânsa 
cu scăldarea nepreţuitului Său Sânge 
și foarte frumoasă, 

făr' de nicio hulă şi întinăciune 
o făcea”l. 


De aceea, alegorizând, în ipostaza Luceafărului-Hyperion, 
figura sa de geniu, Eminescu își construiește o fizionomie stranie, 
alcătuită din elemente contrare, pe de o parte sfânt-angelice şi 
chiar cristice, pe de altă parte demonice. Pentru că acestea erau 
tendințele pe care le simţea înfruntându-se în sine însuși. 

Am explicat suficient, mai sus, în ce constă demonismul 
aspirațiilor sale. 

Poate cuiva i se va părea prea mare pretenţia lui Eminescu 
de a se considera nemuritor — al cărei apogeu credem că îl 
constituie aceste versuri conţinând mărturisirea Părintelui: „Noi 
nu avem nici timp, nici loc,/ Şi nu cunoaștem moarte”. În mod 
evident, aceste versuri indică identitatea cu Dumnezeu, însă, din 
tot contextul poemului înțelegem că nu este vorba despre iden- 
titate ființială (mult trâmbiţata consubstanţialitate, susținută de 
loana Em. Petrescu și îmbrăţișată adesea ca soluţie critică), ci 
despre identitate harică. Adică despre harul dăruit de Dum- 
nezeu aleşilor Lui, prin care aceștia se fac asemenea Lui, nemu- 
ritori şi dumnezei, după cum susțin cărțile Ortodoxiei: 


„Și iarăși tot el [Sfântul Maxim Mărturisitorul], [zice] 
în theorii [despre Sfântul Melhisedec, ca paradigmă a 
omului sfânt]: « “fără-de-tată, fără-de-mamă şi fără-început-al- 
neamului, nici început al zilelor având, nici sfârşit al vieții” s-a 
scris [despre] marele Melhisedec - cum a lămurit cele 
despre el adevăratul cuvânt al bărbaţilor purtători-de- 
Dumnezeu — nu pentru firea [lui] cea zidită, cea din cele ce 
nu sunt [zidită din nimic], după care şi-a avut început şi 


761 Antim Ivireanul, Opere, ed. cit., p. 13-14. 

sfârșit al vieţii, ci pentru harul cel dumnezeiesc și nezidit și 
pururea-fiitor [şi] mai presus de toată firea și vremea, [cel] 
de la Dumnezeu Cel pururea-fiitor». 

Cum, dar, nu [va fi harul] nezidit și fără-de-început, de 
vreme ce pe părtașii de el îi face nezidiți şi fără-de-început 
şi fără-de-sfârşit?; că tot el [Sfântul Maxim] zice, iarăși, des- 
pre acesta: «fără-de-început și fără-de-sfârșit s-a făcut Mel- 
hisedec, nemaipurtând în sine viața cea mișcătoare înlăun- 
trul timpului, cea cu început și cu sfârșit şi clătinată de 
multe patimi, ci doar pe cea dumnezeiască a Cuvântului 
sălășluit [în el], cea veşnică și nicicând sfârşită de moarte»; 
și iarăși «rațiunea faptului de a fi pururea bine vine după har 
în cei vrednici aducându-L cu sine pe Dumnezeu Cel după 
fire mai presus de tot începutul și sfârșitul, Care pe cei ce — 
după fire — au început și sfârșit îi face — după har — [să fie] 
fără-de-început și fără-de-sfârșit>" 762. 


Iar Sfântul Vasile cel Mare spunea: 


„Şi a luat omul, sălășluindu-Se Duhul înlăuntrul lui, 
vrednicie de proroc, de apostol, de înger, de Dumnezeu — 
cel [ce] mai înainte [era] pământ și cenușă 76. 


La fel și Sfântul loan Damaschin afirmă despre Îngeri: 
„Îngerul nu este nemuritor prin fire, ci prin har”76%. 

Așa încât pretenţiile lui Eminescu în legătură cu ce este (sau 
trebuie să fie) un fiu al lui Dumnezeu sunt în conformitate cu 





7e2 Sfântul Marcu Evghenicul, Opere II, Ed. Gândul Aprins, București, 
2014, p. 185-187. 

76 Cf. ldem, p. 249. 

764 Sfântul loan Damaschin, Dogmatica, ediţia a III-a, traducere de Pr. 
D.[umitru] Fecioru, Ed. Scripta, București, 1993, p. 47. 

tradiţia sa literar-religioasă. Căci însăși Scriptura spune (după 
cum am amintit deja undeva mai sus): „Eu am zis: dumnezei 
sunteți şi toți fii ai Celui Preaînalt” (Ps. 81, 6, Biblia 1985). 

Imaginea pe care poetul i-o construieşte Luceafărului său 
nu ţine, așadar, numai de interferenţele cu mitologia romantică 
şi nu se poate explica doar prin consubstanţialitatea acestuia cu 
Dumnezeu, de sorginte gnostic-păgână, așa cum au susținut unii 
dintre criticii noştri. De asemenea, stelele ca simbol al Îngerilor 
constituie un fapt cunoscut de poet din literatura noastră veche 
— iar Sfântul Antim ne poate da din nou mărturie: „Îngerii sunt 
stele”76 — în sensul de stele pe catapeteasma Cerului, în Cerul 
Împărăției celei veșnice, ca și Sfinţii. Şi, de altfel, cred că la aceste 
stele s-a gândit Eminescu, atunci când a spus: „Un cer de stele 
dedesubt,/ Deasupra-i cer de stele”. Din acest „cer de stele” 
Luceafărul alunecă precum „un fulger nentrerupt” de gândul 
pocăinţei sau al conștientizării adevăratei sale meniri. 

Acest „cer de stele”, care e „deasupra” şi „dedesubt”, este 
duhovnicesc şi nu suportă aceeași interpretare cu acele mări de 
lumini stelare despre care vorbește puțin mare departe: „Vedea, 
ca-n ziua cea dentâi,/ Cum izvorau lumine;/ Cum izvorând îl 
înconjor/ Ca niște mări, de-a-notul...”. 

Primul este un peisaj simbolic, înfățișând o lume spirituală: 
un cer. Al doilea este un peisaj natural/ cosmic, în care sunt mări 
de stele — din nou marea, ca simbol al nemărginirii, dar și al 
agitației mișcării —, iar luminile stelare izvorăsc întru ființă, „ca- 
n ziua cea dentâi”. Luceafărul vede puterea lui Dumnezeu de a 
stinge și a aprinde stelele și sorii: „Vedea, ca-n ziua cea dentâi/ 
Născând din neguri stele/ Umplând a chaosului văi/ Şi izvorând 
din ele // Ici se aprinde-o stea în drum/ Colo se stinge-un soa- 
re”766. „Un soare de s-ar stinge-n cer/ S-aprinde iarăși soare”, îi 


765 Antim Ivireanul, Opere, ed. cit., p. 124. 
766 M. Eminescu, Opere, Il, ed. Perpessicius, op. cit., p. 402. 

va specifica, teoretic, Părintele ceresc, confirmându-i ceea ce el 
văzuse în mod practic. Regenerarea cosmică, pe care o proniază 
Părintele său, îi dă Luceafărului posibilitatea să admire nașterea 
luminii „ca-n ziua cea dentâi”/”. Eminescu spune, cu alte cu- 
vinte, în versurile sale, că Luceafărul, văzând născându-se stele 
și sori, în drumul său cosmic, își aduce aminte de nașterea lu- 
minii din ziua întâi a creaţiei. Însă Luceafărul este, din nou, între 
cer și mare: între o lume duhovnicească și o lume materială, 
amândouă inundate de lumină. 

Zborul lui devine un înot prin mări de lumină, ceea ce, pe 
lângă copleșitoarea imagine poetică, pare a fi ceva caracterisite 
pentru „al valurilor domn”, cel care și-a luat prima înfăţişare 
scufundându-se în mare. lar corespondenţa aceasta — despre care 
spuneam că este specific eminesciană —, între peisajul natural/ 
cosmic și cel spiritual este din nou pe deplin ilustrată, și în aceas- 
tă secvenţă poetică. Mai mult, răzlețirea Luceafărului din al său 
„cer de stele” spirituale și izvorârea stelelor în universul ma- 
terial, ca momente concomitente, reprezintă un evident ecou po- 
etic al relatării cronografelor vechi, care precizează că Lucifer și 
îngerii lui au căzut în ziua a patra a creaţiei, zi în care Dumnezeu 
a creat luminătorii cerului, adică aștrii: 


„A patra dz când fiace Dumnădzău luminele cele mari şi 
stelele, într-aceasta dzi au cădzut den ceriu Luceafărul, carele 
<iara mai mare> pre o ceată de îngeri den cetele îngerești, 





76 Sfântul loan Damaschin: „Unii spun că Îngerii s-au făcut înaintea 
oricărei făpturi, după cum spune Grigore Teologul: «La început Dum- 
nezeu gândește puterile îngereşti şi cerești și gândul Lui s-a făcut faptă». 
Alții spun că s-au făcut după ce s-a creat primul cer. Toţi, însă, mărturisesc 
că s-au făcut înainte de plăsmuirea omului. Dar eu sunt de părerea lui 
Grigore Teologul. Căci trebuia să fie zidită mai întâi ființa spirituală şi apoi 
cea sensibilă”, cf. Dogmatica, op. cit., p. 49. 

carele s-au mărit dentru sâne şi s-au mândrit în cugetul 
său'768, 


„A patra zi făcu soarile, luna şi stelile. Aceste trei lucruri 
făcu Dumnezeu a patra zi. [...]. Într-această zi fu împodobit 
ceriul cu toată podoaba [stelelor], iar mai pre urmă, întunerec 
și beznă, și [Luceafărul] fu lipsit de frumuseţea ceriului 
[pentru mândrie,] [...] de frumuseţea îngerească fu lip- 
Si je s0 65 


În ziua a patra, când Dumnezeu „pod[olbi ceriul cu stele şi 
cu luceferi, cu soarele şi cu luna, de se întrec una cu alta, întru lauda 
Cui le-au fapt [tăcut]”77, în ziua în care au fost creaţi luceferii 
materiali, așadar, atunci Luceafărul spiritual n-a mai vrut să mai 
laude pe Ziditor și a căzut din cer. Căci atunci „când s-au făcut 
stealele, M-au lăudat cu glas mare toţi Îngerii Mei” (lov 38, 7, 
Biblia 1688). 


76 Cronoeraf. Tradus din grecește de Pătraşco Danovici, vol. I, op. cit., p. 
S STeceş : P P 


769 Palia istorică [bizantină], ediţie de Alexandra Moraru și Mihai 
Moraru, Ed. Fundaţia Naţională pentru Știință și Artă, Bucureşti, 2001, p. 
102. 

77 Mihail Moxa, Cronica universală, op. cit., p. 100. 

771 Traducere fidelă din LXX: Ore Eyevrjonoav ăorea 1veoav Me 
provi) ueyăAr] năvrec AyyeAoi Mov. Însă, în VUL, avem o altă variantă, 
în care, în loc de Îngerii Mei găsim fiii lui Dumnezeu: „cum Me laudarent 
simul astra matutina et iubilarent omnes filii Dei/ Când M-au lăudat 
împreună cu stelele de dimineață și au cântat de bucurie toți fiii lui Dum- 
nezeu”. 

Îi mulțumesc Părintelui Dorin, soțului meu, pentru că mi-a inter- 
pretat faptul că stelele de dimineață înseamnă stelele cele mai întâi zidite, 
adică Îngerii. De aceea și la Is. 14, 12, cel ce a căzut, Satan, este numit 
luceafărul de dimineață (Ewoqpogos 0 neo). 

Luceafărul eminescian - ne avertizează poetul - e pe 
punctul de a face același pas greșit, de a cădea din cerul său de 
stele. Însă el nu se înalță spre Dumnezeu pentru a se considera 
asemenea Lui prin fire, așa cum avusese neobrăzarea Lucifer, ci 
pentru a-l cere să i se îngăduie o viaţă și o iubire pământească, 
renegându-şi astfel condiţia sa. Luceafărul lui Eminescu cere 
pentru sine moartea şi nu se consideră asemenea cu Dumnezeu. 

Vom vedea însă că el nu cere imperativ împlinirea dorinţei 
sale, ci Îl imploră pe Dumnezeu să îngăduie o derogare, în cazul 
său. De aceea şi Părintele ceresc este condescendent față de el. 

Ne oprim puţin asupra izvorârii de stele. Am remarcat, cu 
alte ocazii”?, că, la Eminescu, stelele izvorăsc, iar izvoarele răsar 
sau se nasc: „izvorul, prins de vrajă,/ Răsărea” (Povestea teiului), 
„izvorăsc din veacuri stele una câte una” (Scrisoarea III), „stele 
izvorăsc pe ceriu” (Memento mori); „Se nasc izvoare” (Coborârea 
apelor) etc. 

Însă numai de curând am înţeles că această metaforizare s- 
a produs în virtutea etimologiei latine a verbului a (se) naște. 
Pentru că nascor, nasci, natus sum (v. dep.) înseamnă: a se produce 
spontan, a veni întru existenţă/ întru ființă, a izvori, a creşte, a trăi, 
a se naşte, a răsări (stelele), a se ivi zorile, a începe, a apărea”5. 





772 A se vedea teza noastră doctorală: Antim Ivireanul: avangarda 
literară a Paradisului, op. cit., p. 386, cj. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

Şi: Gianina Maria-Cristina Picioruș, Eminescu şi literatura română 
veche, op. cit., p. 280. 

773 La fel și: orior, oriri, oritus sum (v. dep.) = a răsări (soarele), a izvori 
(izvorul), a se înălța, a se ridica, a începe, a proveni din, a se naște, a fi 
creat, a descinde din, a ieși, a se ivi. 

În Biblia de la Bucureşti am dat peste o traducere interesantă, deși 
urmează LXX, iar nu varianta latină: „La grădina nucului am pogorât, să 

Luceafărul ajunge undeva, într-un loc care pare la capătul 
spaţiului și al timpului. Nu știm dacă el a crezut cu adevărat că 
s-ar putea să existe un asemenea loc în univers (în orice caz, con- 
travine ideii moderne de univers infinit) sau dacă vorbește nu- 
mai alegoric despre o asemenea posibilitate, dorind să indice 
cumva, în mod poetic, faptul că s-a apropiat de Dumnezeu: 


Căci unde-ajunge nu-i hotar, 
Nici ochi spre a cunoaște, 
Și vremea-ncearcă în zadar 

Din goluri a se naşte. 


Nu e nimic și totuși e 
O sete care-l soarbe, 
E un adânc asemene 
Uitării celei oarbe. 


Versurile sunt foarte greu de înțeles. Remarcăm faptul că 
aici nu este „ochi spre a cunoaște”, precizare pe care a făcut-o şi 
în Scrisoarea I, atunci când vorbea despre starea de fapt de mai 
înainte de a fi lumea: „era un întuneric ca o mare făr-o rază,/ Dar 
nici de văzut nu fuse şi nici ochi care s-o vază”. Eminescu se 
referă la faptul că nu exista ochi creatural care să fi fost prezent 
„pe când ființă nu era, nici neființă”, pe când era numai Dum- 
nezeu: „pătruns de sine însuși odihnea cel nepătruns. /.../ Și în 
sine împăcată stăpânea eterna pace!...” (Scrisoarea 1). 

Mai spune că aici „nu-i hotar”, deci nu există spaţiu de 
definit, şi că „vremea-ncearcă în zadar/ Din goluri a se naște”: 
cea mai frumoasă metaforă temporală pe care o cunoaștem. Ea 
definește inexistența timpului — pentru că şi timpul este o creație 


văz întru naşterea pârâului, să văz de au înflorit via, [de] înflorit-au rodiile” 
(Cânt. cânt. 6, 10). 

a lui Dumnezeu, pe care El a făcut-o concomitent cu lumea, după 
cum ne arată Sfântul Vasile cel Mare în FHexaemeron — și, cu toate 
acestea, spune mai mult decât simplul fapt că timpul încă nu 
exista. 

În teza noastră doctorală am vorbit despre metaforele 
nefiinţei la Eminescu”, prin care poetul încearcă o plasticizare/ 
o exprimare a acesteia, numind-o „ceață sură” (Fata-n grădina de 
aur), „sure văi de chaos” (Scrisoarea I, Memento mori), „a chaosului 
văi” (Luceafărul) etc. Plasticizând-o/ metaforizând-o, însă, o adu- 
cea cumva spre ființă, anunțând poetic plasticizarea gândului lui 
Dumnezeu, prin care lumea a luat ființă din nimic. Acum, în 
același mod, plasticizează...inexistența timpului, spunând că 
„vremea-ncearcă în zadar/ Din goluri a se naşte”. Golurile în sine 
reprezintă o imagine vizuală impresionantă. Nu poți să-ți repre- 
zinți, la nivel mental, aşa ceva, cu toată forța plastică a lui Emi- 
nescu. 

Nu există timp, dar totuși, în acest neant există o zbatere 
spre naştere. Deși e un lucru inconceptibil, poetul imaginează o 
zbatere a neființei pentru a deveni existență. Nimicul/ neantul e 
definit ca „o sete care soarbe” — într-o prelucrare anterioară, ma- 
nuscrisă: „îl sorb a chaosului văi”75. Luceafărul simte că această 
sete neînțeleasă încearcă să îl absoarbă şi pe el. 

Am comentat acest aspect de curând și rămânem la aceeași 
optică: 

„La Dosoftei, această sorbire este întotdeauna nefastă: 

„Domnul /.../ le va da focul să-i soarbă-n năvală” (Ps. 20, 25-26); 

„moartea l-va sorbi-n pripă” (Ps. 48, 48); „de-ar veni moartea! 

Să-i concenească cu toată soartea,| De vii cu totul iadul să-i 





774 A se vedea: Antim Ivireanul: avangarda literară a Paradisului, op. cit., 
p. 403-404, cf.  https://www.teologiepentruazi.ro/2010/03/10/antim- 
ivireanul-avangarda-literara-a-paradisului-viata-si-opera-2010/. 

775 M. Eminescu, Opere, vol. II, ed. Perpessicius, p. 434. 

soarbă,/ Să nu mai hie cu lumea-n hoarbă” (Ps. 54, 37-40); „Cu 
urgie să dea-n râpă,/ Să-i soarbă de vii cu pripă” (Ps. 57, 39-40), 
„lar aceia ce-mli] cearcă răul/ Fără de veste să-i soarbă tăul [balta 
(iadului) ]” (Ps. 62, 35-36) etc. 

Eminescu ar fi putut reține această impresionantă 
perspectivă a ladului ca o gaură neagră care soarbe, atunci 
când a conceput câteva versuri, celebre de altfel, din Lucea- 
fărul: „Nu e nimic, și totuşi e/ O sete care-l soarbe,/ E un 
adânc asemene/ Uitării celei oarbe”. 

S-ar putea obiecta că Luceafărul zboară şi ajunge în 
apropierea lui Dumnezeu, pentru că va vorbi în curând cu 
Părintele său, și deci nu se poate deduce neapărat o legătură 
cu Dosoftei [și cu semnificațiile din psalmii săi]. Însă Iadul 
este lăuntric, este patima/ uitarea oarbă din sufletul celui 
care cere de la Dumnezeu dezlegarea de nemurire pentru 
„0 oară/ oră de iubire”. O variantă manuscrisă a poemului”76 
pare mai explicită în această privinţă, Luceafărul ajungând: 


Unde nu-i centru, nici hotar 
Nici rază a cunoaşte 
Şi unde vremea înzădar 
Încearcă a se naște 


Al neființei adăpost 
Și al uitării oarbe 
Ce soarbe toate câte-a fost 
Și tot ce este soarbe. 


Fiori de moarte '] străbat 
Şi aripele-și strânge 


776 Idem, p. 402. 

Şi este data cea de 'ntâiu 
Că el începe-a plânge. 


Luceafărul ajunge (în viziunea poetică a lui Eminescu) 
cumva la hotarele nefiinţei, atinge, altfel spus, prin dorința 
sa pătimașă, hotarele nefiinţei care e uitare şi care soarbe. 

Şi dacă ne amintim definiţia Sfinţilor Părinţi dată rău- 
lui/ păcatului, anume că acesta este amprenta neființei/ a 
nedesăvârşirii asupra omului, cred că putem înţelege mai 
bine astfel, prin intermediul lui Dosoftei și al spiritualității 
și gândirii ce emană din literatura română veche, versurile 
lui Eminescu. 

Patima e un hău care absoarbe sufletul și îl face să uite 
veșnicia condiției sale spirituale”7. 


Uitarea oarbă („E un adânc asemene/ Uitării celei oarbe”) 


denumeşte tocmai această situaţie. Cu alte cuvinte, păcatul este 
o aspirație spre neant. Tot Sfântul loan Damaschin ne spune că 


Lucifer 


„este cel dintâi care s-a depărtat de bine și a căzut în 
rău. Răul nu este nimic altceva decât lipsa binelui, după cum și 
întunericul este lipsa luminii. Căci binele este lumina spiri- 
tuală; în chip asemănător şi răul este întuneric spiritual”75. 





777 Dr. Gianina Maria-Cristina Picioruş, Creatori de limbă şi de viziune 


poetică în literatura română. l. Dosoftei, op. cit., p. 45-46, cf. 


https://www.teologiepentruazi.ro/2013/06/15/creatori-de-limba-si- 


de-viziune-poetica-in-literatura-romana-vol-1/. 


775 Sfântul loan Damaschin, Dogmatica, op. cit., p. 49. 

Prin urmare, opinia noastră este că Eminescu a încercat să- 
și reprezinte şi să ne reprezinte cumva această alunecare sau ten- 
dință spre hăul/ vidul spiritual, în forme poetice plastice. 

Rugăciunea Luceafărului către Domnul şi Părintele ceresc 
este aceasta: 


— „De greul negrei vecinicii, 
Părinte, mă dezleagă 
Şi lăudat pe veci să fii 
Pe-a lumii scară-ntreagă; 


O, cere-mi, Doamne, orice preţ, 
Dar dă-mi o altă soarte, 
Căci tu izvor eşti de vieți 

Și dătător de moarte; 


Reia-mi al nemuririi nimb 
Şi focul din privire, 
Şi pentru toate dă-mi în schimb 
O oră de iubire... 


Din chaos, Doamne,-am apărut 
Şi m-aş întoarce-n chaos... 
Și din repaos m-am născut. 
Mi-e sete de repaos”. 


Luceafărul I se adresează deci cu apelativele: „Părinte” și 
„Doamne”, care provin din terminologia creştină. Mai mult, Îi 
adresează cuvintele „tu izvor ești de vieţi”, aşa cum se cântă la 
Doxologia mare de la Utrenie: 

„Doamne, către Tine am scăpat, învață-mă să fac voia 
Ta, că Tu eşti Dumnezeul meu. Că la Tine este izvorul vieții, 
întru lumina la vom vedea lumină”. 


Eminescu putea citi această cântare în orice Ceaslov (carte 
de cult tradusă în românește de Antim Ivireanul, încă din 1715) 
şi/ sau o putea asculta la Utrenie. De fapt, „Că la Tine este izvorul 
vieţii, întru lumina Ta vom vedea lumină” este Ps. 35, 9. 

Eminescu însuşi Îl numește pe Hristos „izvorul de vieţe” în 
poemul Învierea. ar în Rugăciunea unui dac: „El este-al omenimei 
izvor de mântuire:/ Sus inimile voastre! Cântarea aduceţi-i,/ El 
este moartea morții și învierea vieţii! 78”. În altă parte!, am 
înaintat o ipoteză pe care o credem în continuare valabilă, aceea 
că formula „Căci tu izvor ești de vieţi/ Şi dătător de moarte” 
parafrazează, în termeni liturgici, o expresie binecunoscută de la 
Iov 1, 21: „Domnul a dat, Domnul a luat, fie numele Domnului 
binecuvântat!”. 

Nu lipseşte doxologia nici din rugăciunea Luceafărului: 
„lăudat pe veci să fii/ Pe-a lumii scară-ntreagă”. „A lumii scară- 
ntreagă” înseamnă ierarhiile îngereşti și umane și e posibil ca 
Eminescu să fi cunoscut lerarhiile Sfântului Dionisie Areopagi- 
tul”. L-ar fi putut citi, în traduceri românești manuscrise, spre 





779 Ceaslov, Editura Institutului Biblic și de Misiune Ortodoxă, Bucu- 
reşti, 1993, p. 72. 

7% Expresia „învierea vieții”, Eminescu a subliniat-o, cu creion roșu, 
și într-un miscelaneu conținând Viața Sfinților Varlaam şi loasaf, acum ms. 
B.A.R. 2769, f. 139. 

5 Gianina Maria-Cristina Picioruș, Eminescu și literatura română 
veche, op. cit., p. 222, n. 671. 

7% A se vedea: Sfântul Dionisie Areopagitul, Despre ierarhia cerească, 
lectură și comentariu de Pr. Dr. Dorin Octavian Picioruş, cf. 

https://archive.org/details/SfantulDionisieAreopagitulDesprelerarh 
iaCereasca2010. 

exemplu într-un miscelaneu datând din 1764, care acum este ms. 
rom. B.A.R. 2468. Buşulenga propunea a se lua în considerare că 
numele Dionis (din Sărmanul Dionis) ar putea proveni de la nu- 
mele primului Episcop al Atenei”. lar Nicolae lorga vorbea des- 
pre nuvela Sărmanul Dionisie”... 

Este evidentă permanenta ierarhizare a lumii în opera lui 
Eminescu, așezarea ei în trepte valorice. Şi tot de la Sfântul Dioni- 
sie Areopagitul își putea însuși Eminescu și termenii teologiei 
apofatice, ajungând el însuși să filosofeze astfel: 


„În adevăr, infinitul, absolutul e neînțeles de mintea 
noastră. Dar nu trebuie să uităm că nici ni le închipuim 
altfel, nici este putinţa de-a le esprima [exprima] decât prin 
negațiuni (Ss. n.). Prin urmare, ceea ce nu este inteligența 
noastră [umană], ceea ce nu este mișcare, ceea ce nu este 
materie este absolutul, este în sine încheiatul [...] este ceea ce 
nu e nici moarte, nici nemurire, nici azi, nici mâni, nici etern, 
nici trecător, este ceea ce este”78. 


Definiţiile coincid cu revelaţia lui Dumnezeu către Sfântul 
Moise: „Eu sunt Cel ce sunt. [...] Aşa să spui fiilor lui Israel: Cel ce 
este m-a trimis la voi!” (leş. 3, 14). Argumentele nemuririi, pe care 
Părintele ceresc i le va oferi Luceafărului, sunt convergente aces- 


Şi: Sfântul Dionisie Areopagitul, Despre ierarhia bisericească, lectură 
și comentariu de Pr. Dr. Dorin Octavian Picioruș, cf. 

https://archive.org/details/SfantulDionisieAreopagitulDesprelerarh 
iaBisericeasca2010. 

7% Zoe Dumitrescu-Bușulenga, Eminescu — cultură și creație, op. cit., 
p. 84. 

7 Cf. N. Iorga, Eminescu, ediţie îngrijită, studiu introductiv, note şi 
bibliografie de Nicolae Liu, Ed. Junimea, lași, 1981, p. 39. 

75% M. Eminescu, Opere, XV, ed. iniţiată de Perpessicius, p. 270. 

tor semnificaţii: „Noi nu avem nci timp, nici loc,/ Și nu cu- 
noaștem moarte”. 

Însă Luceafărul nu este consubstanţial cu Dumnezeu, el 
însuși recunoscând că: „Din chaos”, Doamne,-am apărut/ Şi m- 
aș întoarce-n chaos.../ Și din repaos m-am născut./ Mi-e sete de 
repaos” — unde setea de repaos indicată aici este cea despre care 
am vorbit deja — setea „care-l soarbe” — este o „sete de patimi” 
(cum va zice Blaga) şi nu dorinţa după repaosul ceresc sau după 
odihna veșnică. Și totuși Dumnezeu îi spune: „Noi nu avem nici 
timp, nici loc”... Însă acest noi trebuie înțeles în sensul în care cei 
care sunt fii ai lui Dumnezeu, deşi creaţi/ aduși în fiinţă într-un 
anumit moment temporal, primesc darul de a fi dumnezeii după 
har, fapt despre care am vorbit îndeajuns ceva mai devreme. 

În variantele manuscrise, între cererea Luceafărului și răs- 
punsul lui Dumnezeu mai există o strofă, din care observăm că 
Luceafărul nu Îl vede pe Dumnezeu, ci doar Îl aude: „Fiori "1 trec 
atât de cruzi/ Şi noaptea se 'nfurtună/ Şi-i isvorăşte în auz/ Un 
glas adânc ce sună:// - Hyperion, ce din genuni” 7%... etc. Sau: 
„Și din adâncuri ce-l ascund/ Încât nu știi de unde/ Se naște-un 
glas adânc profund/ Încât abia saude” 78. Sau: „Îl sorb adânc 
fiorii cruzi/ Ai golurilor crude/ Și i se naște în auz/ Un glas ce- 
abia s'aude” 7% etc. E foarte interesant de observat cum încerca să 
marcheze, aici, distanţa/ depărtarea pe care tendința Luceafăru- 
lui spre păcat îl face să o aibă față de Dumnezeu. 

Sfântul Augustin spune, într-un comentariu al său, că Sfinţii 
Protopărinți Adam și Eva, după ce au încălcat porunca, în Rai, 


75 „Din chaos” înseamnă: din nimic: „Precum Biblia zice că la început 
totul era caos”, cf. Mihai Eminescu, Publicistică. Referiri istorice și isto- 
riografice, Ed. Cartea moldovenească, Chișinău, 1990, p. 259. 

7% M. Eminescu, Opere, Il, ed. Perpessicius, p. 404. 

75 Idem, p. 412. 

7% Idem, p. 436. 

au vorbit cu Dumnezeu auzindu-l glasul puternic — ba chiar şi 
Cain a vorbit cu El și a auzit glasul Lui'%. Așa încât precizările 
lui Eminescu despre auzirea glasului dumnezeiesc pot fi consi- 
derate în sensul interpretărilor teologice ortodoxe. 

Apropiindu-se de Dumnezeu ca să Îi ceară dezlegarea de 
nemurire, Luceafărul simte...moartea/ haosul/ nefiinţa „care-l 
soarbe”. Își simte golul interior într-un mod foarte profund, 
rezonând cu golurile neființei din care a fost scos atunci când a 
fost creat. Deși ni s-a spus că „creșteau în cer a lui aripe”, iar 
zborul a părut a fi spre Dumnezeu, în acelaşi timp, prin dorința 
de a lepăda cele dumnezeiești („greul negrei vecinicii”) și a se 
apropia de cele materiale și pernicioase, el parcurge, lăuntric, 
aceeași distanță în sens invers, încât aude cu greu glasul lui 
Dumnezeu, fiind „purtat” de patimă. Însă Eminescu nu face 
decât să afirme, din nou, o realitate duhovnicească, pe care în 
chip neîndoielnic a aflat-o enunțată de foarte multe ori în cărțile 
vechi ortodoxe pe care le-a citit: aceea că apropierea de Dumne- 
zeu te face să-ți vezi păcatele şi să-ți simți vidul interior. 

În basmul din care s-a inspirat Eminescu, zmeul zboară „la 
scaunul lui Dumnezeu”7 ca să-l ceară să devină muritor. Ase- 
menea, în Fata-n grădina de aur, zmeul se suie „la tronul cel 
etern” și: „L-a Lui picioare în genunchi s-așterne/ Și-ndreaptă 
ruga-i milei cei eterne”%?.// O, Adonai!”...etc. 


7% A se vedea: Sfântul Augustin Episcopul Hipponei, Despre Sfânta 
Treime, în: Traduceri patristice, vol 4, traduceri şi comentarii de Pr. Dr. 
Dorin Octavian Picioruș şi Dr. Gianina Maria-Cristina Picioruș, Teologie 
pentru azi, Bucureşti, 2014, p. 372-379, cf. 

https://www.teologiepentruazi.ro/2014/07/10/traduceri-patristice- 
vol-4/. 

71 Cf. D. Caracostea, op. cit., p. 28. 

72 În Dumnezeu și om, magii călătoresc după stea și ajung să Îl vadă 
pe Hristos născut Prunc: „la culcușu-eternei mile”. Hristos este Mila 

În Luceafărul, Eminescu a mai păstrat numai imaginea creş- 
terii în cer a aripilor acestuia, fără amănuntul narativ al ajun- 
gerii la tronul lui Dumnezeu, adăugând, în schimb, sugestiile 
pertinente ale zbaterii lăuntrice dureroase a Luceafărului. Semni- 
ficaţiile din variantele manuscrise ale auzului slab cu care per- 
cepe glasul puternic şi adânc al lui Dumnezeu sunt însă de o 
mare subtilitate duhovnicească şi trădează profunda intimizare 
a poetului cu substanţa cărților vechi citite. Luceafărul zboară 
spre Dumnezeu și se întâlnește cu...vidul propriu, cu conștiința 
lipsei de temelie existenţială în sine însuși, pentru că fundamen- 
tul creațional al tuturor făpturilor este Dumnezeu. 

Primul cuvânt, din răspunsul lui Dumnezeu, reprezintă 
rostirea numelui adevărat al Luceafărului: Hyperion. Sau poate 
că Dumnezeu îi schimbă numele, așa cum a făcut-o de multe ori 
în istorie cu Sfinţii Săi. În privința acestui nume s-au făcut multe 
speculaţii în măsură să justifice un posibil apel aprofundat la 
mitologia greacă, din partea poetului, dar nu aderăm la aceste 
interpretări. Hyperionul eminescian a fost raportat exclusiv, în 
virtutea numelui său, la antichitatea greacă, fiind pus în relaţie 
simetrică cu mitul zeității solare pe care o întruchipează. Hype- 
rion înseamnă însă cel ce este deasupra veacurilor, care trece peste 
timp (hiper-eon). 

Se poate așadar ca Eminescu să fi optat pentru acest nume 
datorită sensului său, datorită rezonanţei onomastice, potrivite 
cu scenariul poemului, și nu neapărat datorită unei similarități 
cu mitul grecesc. Pentru noi, aşadar, Hyperion este ceea ce spune 
etimologia cuvântului că este (hyper-eon) și ceea ce însuși poetul 
a specificat într-o poezie de tinerețe, adică: „Lumea toată-i tre- 
cătoare./ Oamenii se trec și mor /.../ Numai poetul /.../ Trece 
peste nemărginirea timpului” (Numai poetul). Numele reafirmă 


Eternă cea care l-a făcut pe poet să simtă „farmecele milei” în copilărie 
(Rugăciunea unui dac). 

ceea ce susține toată balada sau Legenda Luceafărului (titlu sub 
care poetul a citit-o mai întâi la Junimea): condiţia eternă/ nemu- 
ritoare a geniului poetic. 

Exegeza literară a semnalat, de altfel, existența unor dublete 
onomastice în acest poem, care particularizează ființa în funcţie 
de perspectiva din care este văzută. Astfel, Luceafărul este 
Luceafăr, din perspectivă terestră, dar este Hyperion, în planul 
veșniciei. Pentru oameni, el este cel care luminează, care „pă- 
trunde-n casă şi în gând/ Și viața-mi luminează”. Înaintea lui 
Dumnezeu, el este Hyperion: „lar tu, Hyperion rămâi/ Oriunde 
ai apune”... 

Translatându-l, în consecinţă, şi pe Dumnezeu în contextul 
mitologiei greceşti, exegeza literară L-a numit mai adesea De- 
miurg, deşi Hyperionul eminescian I se adresează cu apelativele 
„Părinte” și „Doamne”, folosind, prin urmare, o terminologie 
profund creştină. Și tangenţele cu dogma ortodoxă nu se rezumă 
numai la ipostaza de Părinte a lui Dumnezeu față de Hyperion. 
Astfel, luând hotărârea de a împlini cererea fetei de împărat, 
Luceafărul răspunde: „Da, mă voi naşte din păcat,/ Primind o 
altă lege”. Ceea ce reprezintă o preluare evidentă a dogmei 
hristologice și excluderea mitologiei greceaști. 

Hristos, fiind Dumnezeu desăvârşit din veșnicie, S-a făcut 
pentru noi şi om desăvârșit, întrupându-Se la vremea potrivită, 
și S-a supus legii firii omenești, afară de păcat. Dar Fiul lui 
Dumnezeu a luat asupra Sa păcatele noastre prin întrupare și S- 
a făcut „întru asămănarea trupului păcatului şi pentru păcat a 
osândit păcatul în trup” (Rom. 8, 3, Biblia 1988). Şi mai spune 
Sfântul Pavel: „Căci pe El, Care n-a cunoscut păcatul, [Dum- 
nezeu] L-a făcut pentru noi păcat, ca să dobândim, întru El, 
dreptatea lui Dumnezeu” (Il Cor. 5, 21, Biblia 1988). 

E sigur că antichitatea păgână nu avea noţiunea de păcat, 
așa cum apare în concepţia creștină și nici nu considera că a te 

naște om înseamnă a te naște sub legea păcatului strămoșesc, 
care se moștenește din neam în neam, de la Protopărinţii noștri 
Adam şi Eva până astăzi, căci „în Adam toţi mor” (| Cor. 15, 22, 
Biblia 1988). Aşa încât versurile „Da, mă voi naște din păcat,/ 
Primind o altă lege” nu pot fi înțelese decât în relație cu dogma 
ortodoxă. 

Numai că versurile imediat următoare se îndepărtează de 
această concepţie creştină, pentru că vorbesc despre o dezlegare 
de veşnicie a lui Hyperion: „Cu veșnicia sunt legat,/ Ci voi să mă 
dezlege”. Putem însă gândi veșnicia la care se referă poetul şi ca 
pe o alegorie, dacă mergem pe firul interpretării oferite de 
Eminescu însuşi, anume că Hyperion (Hyper-eon = peste/ dincolo 
de timp) este un alter-ego al poetului de geniu. Semnificaţia dez- 
legării de veşnicie ar fi prin urmare alta: poetul, care se consideră 
un om ales, un fiu al lui Dumnezeu, un geniu în care Dumnezeu 
a pus „nemargini de gândire” (În vremi de mult trecute), ar dori să 
primească de la Dumnezeu posibilitatea împlinirii pe pământ, 
deși împlinirea lui nu este destinată lumii acesteia. Însă o ale- 
gorie este tot poemul... 

Răspunsul lui Dumnezeu este lung și deloc simplu, deși 
pare (ca întreg poemul, de altfel): 


— „Hyperion, ce din genuni 
Răsai c-o-ntreagă lume, 
Nu cere semne și minuni 
Care n-au chip şi nume; 


Tu vrei un om să te socoți, 
Cu ei să te asameni? 
Dar piară oamenii cu toți, 
S-ar naşte iarăși oameni. 

Ei numai doar durează-n vânt 
Deșerte idealuri — 
Când valuri află un mormânt, 
Răsar în urmă valuri; 


Ei doar au stele cu noroc 
Şi prigoniri de soarte, 
Noi nu avem nici timp, nici loc, 
Şi nu cunoaștem moarte. 


Din sânul vecinicului ieri 
Trăieşte azi ce moare, 
Un soare de s-ar stinge-n cer 
S-aprinde iarăşi soare; 


Părând pe veci a răsări, 
Din urmă moartea-l paște, 
Căci toţi se nasc spre a muri 
Şi mor spre a se naște. 


Discursul pedagogic al lui Dumnezeu - al lui Hristos, mai 
precis (după cum am arătat mai devreme) — insistă pe două 
aspecte contradictorii care sunt împletite în versurile de mai sus: 
caracterul muritor şi van al existențelor umane care se derulează 
la întâmplare, la voia destinului sau a norocului ori sub imperiul 
unor „deșerte idealuri” (pe care poetul le-a descris pe îndelete în 
Scrisoarea 1) versus nemurirea celor care se ridică mai presus de 
acest vârtej existenţial. Aflăm că Hyperion răsare „c-o-ntreagă 
lume” din genuni. Răsărirea lui — este luceafărul de seară — în- 
seamnă aducere aminte, de fiecare dată, de geneza lumii, de naș- 
terea ei din genuni (din ape): „Fu prăpastie? genune? Fu noian 

întins de apă?/ N-a fost lume pricepută și nici minte [umană] s-o 
priceapă” (Scrisoarea 1). Am arătat altădată că „prăpastie” şi „ge- 
nune”, în psalmii lui Dosoftei, înseamnă adânc de apă, fiind, 
așadar, sinonim cu „noian de ape” (noian era un termen utilizat 
în poezie de Budai-Deleanu şi de Asachi). Şi credem că această 
secvenţă corespunde cu ceea ce scrie în aceste versete: 


„EV AQXI] Eroinoev o Oeos rov oveavov kai Tv Ynv 
T| 6E YI T]v AORATOG Kai AKATAOKEVAOTOG KAL OKOTOG 
Errăvu rTjs apvooov kai Ilvevua Oeov Erecpegero Enăvo 
rob Vbaros/ În început Dumnezeu a făcut cerul și pă- 
mântul. lar pământul era nevăzut [fiind sub ape] și fără 
formă și întuneric [era] deasupra abisului [adâncului de 
ape]. Și Duhul lui Dumnezeu Se purta pe deasupra apei” 
(Fac. 11-25 XX) 


Am văzut că, în Psaltirea în versuri a lui Dosoftei, creaţia 
aștrilor, de către Dumnezeu, ocupă un loc poetic important, chiar 
dacă lumina a fost creată în ziua întâi, iar aștrii abia în ziua a 
patra (ca să fie vase purtătoare ale luminii celei dintâi). Totuși, 
aştrii (soarele, luna și stelele) sunt, la Dosoftei, cei care „dau zare” 
lumii, care deschid orizontul cosmic. Pentru Eminescu, răsărirea 
lunii, a luceferilor/ a stelelor reprezintă momentul de supremă 
meditaţie și emoție, în care contemplă cu mintea geneza lumii. 
De aceea Hyperion-Luceafărul „din genuni/ Răsai c-o-ntreagă lu- 
me”. 

Ioana Em. Petrescu a făcut această corelaţie ideatică între în- 
serare şi geneză: 

„Seara eminesciană (ceas al tainei) este [...] un timp al 
izvorârii, când stelele nasc umezi pe bolta senină (Sara pe deal) 


7% Traducerea aparţine Pr. Dr. Dorin Octavian Picioruș, cf. 
https://www.teologiepentruazi.ro/2011/08/18/facerea-cap-1/. 

[...] Timp sacru, înserarea eminesciană e o perpetuă reedi- 
tare a genezei'7*%. 


Am putea fi întru totul de acord cu exprimarea aceasta, 


numai că autoarea înţelege reeditarea în sensul filosofiei kantie- 


ne, ca o continuă renaștere a lumilor. Spre deosebire de cele 


susținute de Ioana Petrescu, eu consider că înserarea emines- 


ciană este un moment anamnetic și nu o sugestie a renaşterii 


ciclice a cosmosului, care să-i fi fost indicată lui Eminescu de 


filosofia lui Kant. Chiar terminologia poetică eminesciană, orto- 


doxă 
că în 


și teologic-liturgică (inclusiv acel ceas al tainei), ne dezvăluie 
serările din poemele lui Eminescu sunt icoane ale genezei 


lumii și nu ilustrează filosofia renașterilor succesive ale univer- 


sului 


„ Reamintesc ceea ce afirmam altădată: 


„Pe de altă parte, după cum remarca loana Em. Pe- 
trescu (Eminescu. Modele cosmologice şi viziuni poetice), izVo- 
rârea cosmică a lunii și a stelelor, în opera eminesciană, se 
petrece la ceasul înserării — O, ceas al tainei, asfințit de sară 
(Trecut-au anii) — şi reprezintă o reeditare perpetuă a genezei 
şi o izvodire a lumilor din lumină [în sensul că ilustrează, în 
fiecare seară, un tablou/ o icoană a ei]. Ceasul înserării, în 
Ortodoxie, are multiple semnificații. Seara este timpul înce- 
putului lumii („Și a fost seară şi a fost dimineaţă: ziua întâi” 
— Fac. 1, 5), timpul când Protopărinţii Adam și Eva au căzut 
din Rai (Fac. 3, 8), şi timpul când Hristos a murit pe Cruce 
și a rezidit întru Sine umanitatea, reînnoind întreaga Sa cre- 
aie. 





ediţie 
43-44. 


7% Joana Em. Petrescu, Eminescu. Modele cosmologice şi viziune poetică, 
îngrijită și prefațată de Irina Petraş, Ed. Paralela 45, Piteşti, 2005, p. 

La ceasul înserării se cântă „Lumină lină”, imn în care 
este lăudat Hristos ca Cel ce este Lumina lină a slavei Ta- 
tălui și Creatorul a toate. 

Aceeași „Lumină lină” pe care, cu puţină vreme înainte 
de moarte, Eminescu și-a arătat dorința de a o asculta în 
fiecare seară, dacă va fi înmormântat lângă o Mănăstire la 
marginea mării — după unele mărturii. 

Putem spune aşadar că Eminescu a simţit înserarea ca 
fiind ceasul prielnic în care se fac vizibile [ochiului contem- 
plativ] temeliile lumii, adâncul de lumină şi de raționalitate 
al creaţiei, zidite după chipul Logosului-Lumină, al Cuvân- 
tului-Gând [care a creat lumea] 7%. 


De aceea Hyperion (luceafărul de seară) este cel ce „din 
genuni/ Răsai c-o-ntragă lume”. Semnificațiile răsăririi de stele și 
ale înserării tainice le-a reținut Eminescu de la Dosoftei şi din 
cultul și teologia ortodoxă. Și Hyperion aude această mustrare: 
„Nu cere semne și minuni/ Care n-au chip și nume”. Din Sfânta 
Scriptură cunoaștem că Dumnezeu face semne și minuni ca răs- 
puns la rugăciunile oamenilor sfinți sau atunci când proniază 
viața oamenilor (spre exemplu, când îl trimite pe Sfântul Moisis 
în fața lui Farao pentru a-l convinge să elibereze poporul lui Israil 
din robie). 

În Viețile Sfinților se întâmplă minuni sau ei, Sfinţii, fac 
semne și minuni pentru a se întări în credință sau pentru a-i 
încredința pe alții de existența, de mila și de dreptatea lui 
Dumnezeu. Însă există și cereri care nu sunt după voia lui 





7% Dr. Gianina Maria-Cristina Picioruș, Antim Ivireanul: avangarda 
literară a Paradisului, op. cit., p. 417. 
A se vedea, în continuare, p. 417-420. 

Dumnezeu”% (am utilizat Biblia 1968, care, în aceste exemple, e 
foarte aproape de expresivitatea celei din 1688): 


„lar El, răspunzând, le-a zis: Neam viclean şi desfrânat 
cere semn, dar semn nu i se va da, decât semnul lui lona pro- 
orocul” (Mt. 12, 39). 

„Și apropiindu-se fariseii și saducheii și ispitindu-L, I- 
au cerut să le arate semn din cer. lar El, răspunzând, le-a zis: 
Când se face seară, ziceți: «Mâine va fi timp frumos, pentru că e 
cerul roşu». lar dimineața ziceţi: « Astăzi va fi furtună, pentru că 
cerul este roşu-posomorât». Făţarnicilor, fața cerului ştiţi s-o 
judecaţi, dar semnele vremilor nu puteți! Neam viclean şi adulter 
cere semn şi semn nu se va da lui, decât numai semnul lui lona. 
Şi lăsându-i, a plecat” (Mt. 16, 1-4). 

„Şi au ieșit fariseii și se sfădeau cu El, cerând de la El 
semn din cer, ispitindu-L. Și lisus, suspinând cu duhul Său, 
a zis: Pentru ce neamul acesta cere semn? Adevărat grăiesc vouă 
că nu se va da semn acestui neam” (Mc. 8, 11-12). 

„lar îngrămădindu-se mulțimile, El a început a zice: 
Neamul acesta este un neam viclean; cere semn dar semn nu i se 
va da decât semnul proorocului lona. Căci precum a fost lona un 
semn pentru Niniviteni aşa va fi și Fiul Omului semn pentru 
acest neam” (Lc. 11, 29-30). 


Pe Hyperion, Hristos Dumnezeu îl ceartă pentru că cere 
„semne și minuni” care vin în contradicţie nu cu puterea Sa, ci 
cu voința Sa. Pentru că nu este dorinţa Lui ca el să renunțe la cele 
nemuritoare pentru cele deșarte. Și toată pledoaria care urmează 
vizează tocmai scoaterea în evidenţă a deșertăciunilor (o temă 





7% Am scris și aici: 
https://www.teologiepentruazi.ro/2010/12/29/nu-cere-semne-si- 
minuni/. 

fundamentală a literaturii române vechi şi care este pusă în relief 
de primele opere poetice, în sens modern, ale perioadei literare 
vechi: Psaltirea în versuri a lui Dosoftei și Viața lumii a lui Miron 
Costin). Existența umană este supusă trecerii timpului și morții, 
e caracterizată de succesiunea de generaţii prin care, spre dispe- 
rarea poetului, se repetă aceeași experienţă a zădărniciei umane, 
aceleași patimi și erori: „Dar piară oamenii cu toţi,/ S-ar naște 
iarăşi oameni.// Ei numai doar durează-n vânt/ Deşerte idealuri 
— /...] Ei doar au stele cu noroc/ Şi prigoniri de soarte /.../ Căci 
toți se nasc spre a muri/ Şi mor spre a se naște”. Aș vrea să atrag 
atenţia asupra faptului că poetul se exprimă destul de clar: „Dar 
piară oamenii cu toți,/ S-ar naște iarăși oameni”. Şi: „Căci toţi se 
nasc spre a muri/ Şi mor spre a se naște [alţii]”. 

Eminescu nu spune niciodată: mor spre a renaşte. Deşi nimic 
nu l-ar fi împiedicat. Nu considerăm, prin urmare, că aici poate 
fi vorba de transmigraţia sufletului sau metempsihoză. La fel, nu 
este vorba despre renașterea ciclică a universului, în versurile 
următoare: 


Din sânul vecinicului ieri 
Trăieşte azi ce moare, 
Un soare de s-ar stinge-n cer 
S-aprinde iarăşi soare; 


Părând pe veci a răsări, 
Din urmă moartea-l paşte, 
Căci toţi se nasc spre a muri 
Şi mor spre a se naște. 


In opinia noastră, Eminescu exprimă aici o filosofie orto- 
doxă, pe care o enunţa şi Dimitrie Cantemir: 

„Socotește dară că după viiață moartea aliargă, căci 
precum Apostolul mărturiseşte: « Nemernici |străini/ trecă- 
tori] sântem pre pământ» (Evrei gl. 11, sh. 13; Filip. gl. 3, sh. 
20; Petru, Cartea 1 [Epistola 1] gl. 2, sh. 11. [...] Pentru că au 
Eclisiastul cunoscut și dzice: «Ce iaste cela ce-au fost? Acela ce 
iaste să fie. Ce iaste acela ce s-au făcut? laste cela ce-i să să facă» 
(el sta 9) 


În Biblia 1688: „Ce e cea ce fu? Ceaea ce va să fie. Şi ce e cea 
ce s-au făcut? Aceasta ce va să să facă” (Eccl. 1,9). 

Filosofia lui Cantemir și a Ecclesiastului este cea la care face 
apel şi Eminescu: „Ce este viitorul? Trecutul cel întors/ E șirul 
cel de patimi cel pururea retors” (Ca o făclie...); „Viitorul şi 
trecutul/ Sunt a filei două fețe/ Vede-n capăt începutul/ Cine știe 
să le-nveţe/ Tot ce-a fost ori o să fie/ În prezent le-avem pe toate,/ 
Dar de-a lor zădărnicie/ Te întreabă şi socoate” (Glossă). 

lar, după cum bine a observat Micea Scarlat, „Luceafărul 
exprimă alegoric ceea ce Glossa rostește gnomic”7%. Luceafărul: 
„Un soare de s-ar stinge-n cer/ S-aprinde iarăşi soare”. Glossa: „În 
zădar un soare pare/ A pieri în noaptea spumii,/ Tot atunci el și 
răsare/ Pe o altă față-a lumii”7%. 

Luceafărul (variantă): „Dacă tăria s-ar negri/ De vijelii 
rebele/ Și dacă stelele-ar peri/ S-ar naşte iarăși stele. /.../ Să cază 
lumile-n genuni/ Ca frunze reci pe vânturi/ Pământuri piară-n 
stricăciuni/ S-ar naște iar pământuri // Și când vezi soarele 





7% Dimitrie Cantemir, Divanul sau Gâlceava înțeleptului cu lumea sau 
Giudeţul sufletului cu trupul, ediţie critică de Virgil Cândea, postfață și bi- 
bliografie de Alexandru Duţu, Ed. Minerva, Bucureşti, 1990, p. 87. 

7% Mircea Scarlat, Istoria poeziei româneşti, vol. II, Ed. Minerva, 
București, 1984, p. 122. 

7% M. Eminescu, Opere, III, ed. Perpessicius, p. 109-110. 

8% M. Eminescu, Opere, II, ed. Perpessicius, p. 383. 

asfinţit/ Că intră roşu-n apă/ Pe alt pământ a răsărit/ Şi ziua o să- 
nceapă”. lar 


„Glossa revelează, într-o retorică identică celei a Părin- 
telui din Luceafărul, ataşamentul poetului, în mod esenţial, 
față de valorile eternității, de etica stabilităţii şi a nemuririi. 

Vremea stă şi trece, concomitent: «În zădar și timpi şi 
stele/ Ne-ar părea lunecătoare,/ Sunt ca frunze toate cele/ Din 
copacul ce nu moare./ Peste-un an revin în stoluri! Păsări ce se- 
ntind să plece, Între-a vieţii două poluri [naşterea şi moar- 
tea]/ Totul stă și totul trece»%"5%. 


Din nou, filosofia aceasta este preluată de la același Cante- 
mir, pentru care omul stă 


„precum sfera [stă fixă] între doaă poluri, aşe el între 
doaă țenchiuri, între naștere și între moarte, cu nepărăsite 
[neîncetate] clătiri, mutări și griji, iaste suppus”88. 


Afirmând că „Dacă tăria s-ar negri/ De vijelii rebele/ Și dacă 
stelele-ar peri/ S-ar naște iarăși stele. /.../ Să cază lumile-n genuni/ 
Ca frunze reci pe vânturi/ Pământuri piară-n stricăciuni/S-ar 
naşte iar pământuri” sau „piară oamenii cu toţi,/ S-ar naște iarăși 
oameni”, Dumnezeu nu spune că toate aceste lucruri se și 
întâmplă astfel în univers, ci că puterea Sa creatoare este neîn- 
cetată, în vreme ce tot ceea ce este creat din nimic și este trecător, 
atârnă de raza vieții care vine de la EI, „precum pulberea se joacă 





801 M. Eminescu, Opere, III, ed. Perpessicius, p. 111. 

s% Gianina Maria-Cristina Picioruş, Eminescu şi literatura română 
veche, op. cit., p. 373. 

8% Dimitrie Cantemir, Divanul, op. cit., p. 104. 

în imperiul unei raze” (Scrisoarea 1): „Pe când tot ce aleargă şi-n 
şiruri se aşterne/ Repaosă în raza gândirii cei eterne” (Ca o făclie). 

Dacă El Și-ar retrage raza, lumea nu ar mai avea suport 
existenţial şi ar pieri. Însă Dumnezeu ar putea oricând crea alte 
lumi. Aceasta este o afirmaţie dogmatică a teologiei ortodoxe, pe 
care, în urma Sfinţilor Părinţi, o expunea și Sfântul Antim Ivi- 
reanul: 


„Dumnezeu însă, Carele numai cu un cuvânt au făcut 
și au zidit toate lucrurile cele văzute și nevăzute, poate cu 
adevărat, cu a Lui preaputernicie (s. n.), să facă stele mai 
luminoase decât acestea ce strălucesc pre ceriu și lună mai 
iscusită decât aceasta ce ne povățuiaşte noaptea și soare mai 
strălucitoriu și mai luminat decât acesta, carele stinge cu 
lumina lui toate celialalte lumini şi ceriuri mai mari și mai 
largi în rotocolime și pasări mai cu dulce glasuri şi flori mai 
cu multe mirosuri și copaci mai nalți și mai roditori și 
vânturi mai sănătoase și văzduhuri mai de folos şi hiară mai 
multe la număr şi mai de multe feliuri și mai multe lumi decât 
aceasta (Ss. n.) ce lăcuim [pe care locuim] poate să zidească în 
mărime și în meșterșug mai minunate... "80%. 


Ceea ce afirmă Hristos Dumnezeu în învățătura pe care i-o 
transmite Luceafărului-Hyperion, în parabola lui Eminescu, este 
puterea Sa de creaţie infinită, a Celui care a zidit cerul cu stele și 
pământul cu marea și pe toți oamenii, dar Care ar putea să le și 
nimicească, dacă ar dori. Ceea ce nu se întâmplă. 

Însă Eminescu surprinde în aceste versuri diferenţa colo- 
sală, inexprimabilă, incomensurabilă care există între ceea ce este 
Dumnezeu din veșnicie, Creatorul tuturor lucrurilor, și ceea ce 


804 Antim Ivireanul, Opere, ed. cit., p. 19. 

este creatura Sa, oricare ar fi ea, dar cu atât mai mult cea mate- 
rială și muritoare. 

Diferenţa dintre etern și muritor... 

Poetul ne transmite aceste lucruri sub forma lecţiei pe care 
i-o predă Dumnezeu lui Hyperion. O strofă din această peda- 


gogie, 


Ei numai doar durează-n vânt 
Deșerte idealuri — 
Când valuri află un mormânt, 
Răsar în urmă valuri; 


ne trimite cu gândul la o altă poezie, la poemul Dintre sute de 
catarge, cu al său binecunoscut refren: „Vânturile, valurile /.../ 
Valurile, vânturile”. Poem pe care l-am comentat integral altă- 
dată. De asemenea, am mai discutat şi despre stele cu noroc şi 
despre stele...fără noroc. 

Despre deșertăciunea celor lumești și omenești amintesc cu 
prisosinţă cărțile românești vechi. În poezie, autorul Luceafărului 
cunoștea experiența duhovnicească transmisă de Dosoftei şi 
Miron Costin (despre care am mai vorbit”): 


Zâlele cu număr mi-s la Tine-n palmă, 





805 A se vedea: 

https://www.teologiepentruazi.ro/2012/03/13/dintre-sute-de- 
catarge. 

80% Idem: 

https://www.teologiepentruazi.ro/2007/11/28/omul-cu-stea-si- 
omul-cu-noroc/. 

57 Idem: 


https://www.teologiepentruazi.ro/2011/05/16/ce-este-omul/. 

Nainte-Ţ[i] mi-i statul nice de o samă. 
Omul, cât de-a hirea, este o nemică. 


De vreme ce trece ca o umbră rară, 
Zădar să trudeşte de zi pănă-n sară, 
De ș-agonisește s-aibă și pre mâine; 

Strânsura ce strânge nu ști cui rămâne. |...] 


Așa-i deşert omul ca o haină slabă, 
Stricată de molii şi fără de treabă. [...] 
Ca şi toți părinţii mei am fost nemernic [străin] 
Într-această lume, toată viața jelnic. 


(Ps. 38, 15-46) 


Nu-ntoarce, Doamne, pre omul 
Să-l cuprinză-n jele somnul, 
C-ai zâs să să-ntoarcă-n tină 
Tot omul de supt lumină. 


De i-ar fi viața de lungă 
“Ntr-o mie de a[nli s-agiungă, 
Naintea Ta este scurtă 
Ca cea zî de ieri trecută. |... 


Ca otava ce să trece 
De soare şi de vânt rece, 
De demineață-i cu floare, 

Sara-i veştedă de soare, 

A doua zi să usucă, 
Ca-n cuptori când o aruncă. /.../ 
Și de svânta Ta lumină 
Veacul nostru ne-nstrăină. 


Zâlele noastre le neacă 
Urgia Ta şi le sacă. 
A[nlii ni să trec cu grabă, 
Ca o painjină slabă. /.../ 


Această lume deşartă 
Ne-mblânzeşte şi ne ceartă /.../ 
Nime n-a scăpa să iasă 
Din urgia ei cea deasă... 


(Ps. 89, 9-46) 


Că-m trec zâlele ca fumul, 
Oasele mi-s săci ca scrumul. 
Ca nește iarbă tăiată 
Mi-este inema săcată... 
(Ps. 101, 13-16) 


(Dosoftei, Psaltirea în versuri) 


Trec zilele ca umbra, ca umbra de vară; /.../ 
Fum şi umbră sunt toate, visuri şi părere. 

Ce nu petrece lumea și-n ce nu-i cădere? 
Spuma mării şi nor supt cer trecătoriu. 


Ce e în lume să nu aibă nume muritoriu? 
Zice David prorocul: „Viaţa ieste floare, 
Nu trăieşte, ce îndată ieste trecătoare”. 
„Viierme sunt eu şi nu om”, tot acela strigă...[etc]. 


(Miron Costin, Viiața lumii) 


Eminescu nu se detașează de această concepţie asupra ni- 
micniciei umane. Ceea ce subliniază el, însă, atât în pedagogia 
Părintelui ceresc din Luceafărul, cât și în Glossă, este repetiţia în 
toată istoria a erorilor şi a ororilor umane, învârtirea în jurul soa- 
relui a aceloraşi vanități omenești, în condiţiile în care omul știe 
foarte bine că nu moștenește pământul și că nimic din acest uni- 
vers material nu este etern, ci toate sunt pieritoare. 

Eminescu accentuează foarte mult sentimentul de dejă vu al 
periplului de generaţii umane („Dar piară oamenii cu toţi,/ S-ar 
naște iarăși oameni” (Luceafărul); „Microscopice popoare, regi, 
oşteni și învățaţi/ Ne succedem generații și ne credem minunați/ 
Muşti de-o zi pe-o lume mică de se măsură cu cotul,/ În acea 
nemărginire ne-nvârtim uitând cu totul/ Cum că lumea asta- 
ntreagă e o clipă suspendată” (Scrisoarea 1)), caracterul caleidos- 
copic, teatral, al pasiunilor omeneşti (subliniat în Glossă: „Și de 
mii de ani încoace/ Lumea-i veselă şi tristă;/ Alte măști, aceeași 
piesă,/ Alte guri, aceeași gamă”). Lumea aceasta deșartă se în- 
vârte, comportându-se instinctual, într-un univers care el însuși 
se mișcă mecanic, după legi prestabilite de Dumnezeu, neschim- 
bate. 

Poetul stabilește o corelaţie între mecanica patimilor umane 
și legea instinctului sau a mișcărilor cosmice iraționale. Astfel, 
valuri trec după valuri, soarele răsare şi apune zilnic, păsările 
pleacă și se întorc periodic: totul în univers este flux și reflux, 
mișcare orbitală, „migraţie eternă |perpetuă, fără a fi eternă în 
adevăratul sens al cuvântului] ” (Memento mori). Eminescu ad- 
miră unicitatea, lucrurile unice (precum este geneza lumii) sau 
oamenii unici şi în niciun caz fenomenele repetitive sau oamenii 
care se complac într-o existenţă lipsită de aspiraţia spre Absolut, 
„la același şir de patimi deopotrivă fiind robi” (Scrisoarea 1), în 
toată istoria, fără să se plictisească vreodată de a-şi explora pati- 
mile și de a-și expune prostiile drept mari izbânzi ale înțelep- 
ciunii lor. 

Ei nu văd că existenţa lor pe pământ e limitată, „că-ndărătu- 
i și-nainte-i întuneric se arată” (Scrisoarea 1). Repetiţia mecanică, 
iraţională, instinctualitatea și părerea vană îi repugnă poetului, 
mai ales când e vorba de repetiţia nemerniciilor omenești: „Te-or 
întrece nătărăii,/ De ai fi cu stea în frunte;/ Teamă n-ai /.../ Ce e 
val ca valul trece” (Glossă). Despre toate acestea îi predică Dum- 
nezeu lui Hyperion, cuprinzându-le într-o retorică succintă dar 
convingătoare. Pentru că, pe scurt, a renunţa la chemarea lui 
Dumnezeu, la darul Lui și a vrea să fii ca toți oamenii, pentru o 
fericire pământească de scurtă durată, înseamnă a accepta să intri 
în vârtejul ameţitor și fără sens al patimilor telurice — de aceea, 
când Luceafărul cădea din demnitatea sa, „apa undea-au fost 
căzut/ În cercuri se rotește” sau „ceru-ncepe a roti/ În locul unde 
piere”. În Glossă: 


Nici încline a ei limbă 
Recea cumpăn-a gândirii 
Înspre clipa ce se schimbă 
Pentru masca fericirii, 

Ce din moartea ei se naşte 
Şi o clipă ţine poate; 
Pentru cine o cunoaște 
Toate-s vechi şi nouă toate. 


„Şi nu este [lucru cu] totul nou sub soare/ kai ovk Eorw răv 
TEOOPATOV VITO Tov 1jătov” (Eccl. 1, 9, LXX). lar fericirea 
pământească „din moartea ei se naşte/ Şi o clipă ţine poate”. 
Însă faptul că toată această învățătură, în Luceafărul, aparţine 
Părintelui ceresc, Izvorului de vieți şi Dătătorului de moarte, ar fi 
trebuit să pună pe gânduri exegeza noastră literară. Pentru că 
aceasta înseamnă că aveam de-a face nu cu o morală umană, ci 
cu o învăţătură revelată. Cu alte cuvinte, exegeza noastră ar fi 
trebuit să implice mai puţin în discuţie filosofia greacă și ataraxia 
stoică (chiar și Buşulenga greşește atunci când numeşte Glossa 
„mic manual de înțelepciune stoică”3%) și mai mult apathia/ 
nepătimirea promovate de doctrina ortodoxă, isihastă. 


%85 Într-un manuscris românesc, conţinând o carte a Sfântului Nico- 
dim Aghioritul, care este acum ms. B.A.R. 3074 (Cărticică sfătuitoare, pentru 
păzirea celor cinci simțuri, şi a nălucirei, şi a minții, şi a inimii. Și pentru acestea, 
iare, sânt îndulcirile ceale duhovniceşti şi chiar ale minții), Eminescu a citit 
aceste rânduri și le-a subliniat cu creion roşu, despre vremea vieţii noastre 
care nu este altceva „fără decât o curgere de minunte priimitoare una 
altiia; care, una să naște din moartea altiia, şi şi atuncea omul înceape a muri 
când înceape a trăi”, f. 83%-83. 

A se vedea și cartea mea, Eminescu și literatura română veche, op. cit., 
p. 392. 

8% Zoe Dumitrescu-Buşulenga, Eminescu. Viaţa, Ed. Nicodim Cali- 
graful, Mănăstirea Putna, 2009, p. 287. 

Deși nu se menţionează acest lucru, cartea este o reeditare, apărând 
mai întâi în vol. Eminescu. Viaţă, creație, cultură, Ed. Eminescu, 1989 (volum 
ce reuneşte, pe lângă biografia poetului, cele două cărți anterioare, ale au- 
toarei, despre Eminescu), apoi cu titlul: Eminescu. Viaţa, Ed. Elion, 

Opinia noastră este aceea că, deși acceptăm că poemul este 
o alegorie, această pedagogie nu este doar atribuită de poet lui 
Dumnezeu, ci ea reprezintă filosofia pe care Eminescu și-a for- 
mat-o în timp, fundamentând-o pe Revelația Lui, care este Tra- 
diția ortodoxă şi Sfânta Scriptură, pe comentariile teologice şi 
manualele isihaste care aprofundează în mod practic învățătura 
dumnezeiască din Scriptură. Toată didactica isihastă insistă pe 
contemplarea înțelesurilor lumii fără a te implica pătimaş în 
lucrurile ei. Dorinţa de mărire, patima concupiscenţei, încrede- 
rea în sine și într-un ideal oarecare, uman/ teluric, pe care ţi l-ai 
stabilit, acestea și multe alte patimi sunt combătute în cărțile 
Ortodoxiei, cerându-se credinciosului să moară sufletește şi du- 
hovniceşte pentru lume și să trăiască pentru viața veșnică cu 
Dumnezeu. 

E posibil ca unii, privind superficial, să vadă aici între- 
pătrunderi cu filosofia antică stoică, dar cele două învățături 
pornesc de la raţiuni și urmăresc scopuri cu totul diferite. De 
asemenea, cine este interesat, poate urmări viața și practica 
ascetică la filosofii greci și la nevoitorii creștin-ortodocşi, în pa- 
ralel, și va observa diferenţe colosale. Eminescu însuși nu era 
străin de practica ascetică: undeva vorbeşte despre rugăciunea 
inimii și despre urmările ei directe în viața noastră, așa după cum 
am mai spus („Prin rugăciune și umilință se întărește mușchiul 
inimii noastre, de putem suporta durerea”8!0), și amintește el 





Bucureşti, 2000. În ediţia din 2009 are în plus doar un articol final al 
autoarei (11 p.), care se numește Eminescu între credință şi cunoaştere, şi care 
este tot un articol mai vechi. 

s10M. Eminescu, Opere, XV, ed. Perpessicius, p. 348. 

Am spus, undeva mai sus, că o asemenea afirmaţie nu o poate face 
sau nu poate să stârnească interesul decât celui care practică sau a prac- 
ticat exerciţii ascetice isihaste. 


PATA 


însuşi despre vise și vedenii, după cum am pomenit mai sus (în 
poemele Răsai asupra mea şi Înger de pază). 

În ceea ce mă priveşte, am convingerea că Eminescu a fost 
influențat în mod fundamental de cărţile românești vechi — multe 
dintre ele având conţinut isihast-filocalic sau moral-ortodox — 
care au stat la baza formaţiei sale intelectuale și pe care nu a 
încetat niciodată să le caute și să le studieze. Pe celelalte filosofii 
Eminescu le-a cunoscut mai târziu și le-a asimilat organic în 
patrimoniul său spiritual lăuntric, fără ca ele să aibă rolul de 
suprapuneri care să nege sau să facă uitată temelia cugetărilor 
sale, mai ales că lectura vechilor cărți româneşti nu a fost nicio- 
dată părăsită de poet. 

Mai departe, răspunsul Dumnezeiescului Părinte (care este 
Hristos Dumnezeu) se concentrează asupra personalității lui 
Hyperion: 


lar tu, Hyperion, rămâi 
Oriunde ai apune... 
Cere-mi cuvântul meu dentâi — 81! 





si În M. Eminescu, Opere, |, ed. Perpessicius, 1939, p. 178, scrie: 
„Cere-mi — cuvântul meu de 'ntâiu,/ Să-ţi dau înțelepciune?”. Perpessicius 
a revenit asupra grafiei în M. Eminescu, Opere alese, vol. I, EPL, 1964, ed. 
cit., p. 175: „Cere-mi cuvântul meu dentâi — / Să-ţi dau înţelepciune?”. 
Această din urmă grafie este acceptată şi de Petru Creţia — a se vedea Mihai 
Eminescu, Constelația Luceafărului. Sonetele. Scrisorile, editate şi comentate 
de Petru Creţia, Ed. Humanitas, București, 1994, p. 54. Şi această opțiune 
se justifică prin faptul că Eminescu nu a pus nicio linie de pauză între 
„cere-mi” și „cuvântul meu dentâi” în variantele din ms. C. 2261, D. 2260 
şi în almanahul România Jună. În variantele manuscrise nu există nici 
virgulă, nici linie de pauză. Doar în almanahul România Jună apare urmă- 
toarea grafie: „Cere-mi cuvântul meu dentâi,/ Să-ţi dau înțelepciune?” (a 
se vedea Marco Cugno, Mihai Eminescu. În laboratorul „Luceafărului”, Edi- 
tura Universităţii din București, 2014, p. 249-250). 

Să-ţi dau înțelepciune? 


Vrei să dau glas acelei guri, 
Ca dup-a ei cântare 
Să se ia munţii cu păduri 
Şi insulele-n mare? 


Vrei poate-n faptă să arăţi 
Dreptate şi tărie? 
Ţi-aş da pământul în bucăţi 
Să-l faci împărăție. 


Îţi dau catarg lângă catarg, 
Oștiri spre a străbate 
Pământu-n lung și marea-n larg, 
Dar moartea nu se poate... 


Şi pentru cine vrei să mori? 
Întoarce-te, te-ndreaptă 
Spre-acel pământ rătăcitor 
Şi vezi ce te aşteaptă”. 


În primul rând, Dumnezeu îl reaşază pe Hyperion în dem- 
nitatea lui, pe care acesta şi-ar fi dorit să o părăsească: „lar tu, 
Hyperion, rămâi/ Oriunde ai apune”. Rămâi etern, oriunde ai 
apune. Dezlegând alegoria, înțelegem că poetul își prospecta 
eternitatea, oricare i-ar fi fost apunerea, adică moartea. 


Intr-o variantă manuscrisă, Părintele Hristos îi spune lui 


Hyperion: 


Tu poți muri numai atunci 


74) 


Când pierzi credința-n mine. 


Şi n-o poți pierde căci tu vezi 
Cum toate-n vremi se leagă 
Şi dacă tu n-ai înțeles 
Au cine să-nțeleagă[?]52. 


Cu alte cuvinte, a nu te lăsa fascinat de deșertăciunile 
umane și lumeşti înseamnă a nu pierde credinţa în Dumnezeu. 

Pentru următoarele două versuri („Cere-mi cuvântul meu 
dentâi,/ Să-ţi dau înţelepciune?”), ÎPS Bartolomeu Anania a 
propus, prin 1983, o interpretare care şi mie mi-a rămas multă 
vreme în memorie și mi-a influențat întrucâtva perspectiva asu- 
pra versurilort!5. Din păcate, această interpretare a ÎPS Bartolo- 
meu ascunde o eroare foarte gravă — pe care n-a sesizat-o nimeni 
şi pe care n-am înţeles-o prea bine până acum, când am ajuns să 
comentez poemul în amănunt — şi de care trebuie să mă deli- 
mitez. 

Să urmărim faptele! Așadar, într-un articol intitulat Drama 
divină a lui Hyperion, acesta spune că lui Mihai Bulacu 


„îi datorăm, se pare, descoperirea unei pagini inedite 
de manuscris eminescian (în Biblioteca Academiei) pe care 
se află însemnarea: Legenda Luceafărului, dedesubtul căreia 
începe transcrierea autografă a prologului din Evanghelia 


512 M. Eminescu, Opere, II, ed. Perpessicius, p. 389. 

815 A se vedea articolul meu din 22 martie 2008: 

https://www.teologiepentruazi.ro/2008/03/22/eminescu-si- 
ortodoxia-influente-crestine-in-luceafarul-ix/. 

514 Publicat în Telegraful român, nr. 17-20 din 1983 şi reluat în: Valeriu 
Anania, Din spumele mării, Ed. Dacia, Cluj-Napoca, 1995, p. 141-146. 

după loan. [...] Ca atare, nu pentru un simplu divertisment 
va fi transcris el prologul Evangheliei a patra şi nu puţin va 
fi meditat asupra deschiderii: La început a fost cuvântul. 

Eminescu nu putea să ignore că acest Cuvânt de la 
început, în mărturisirea creştină nu era altceva decât Fiul 
[...], [Cel] de o fiinţă cu Tatăl prin Carele toate s-au făcut. 

Așadar, Cuvântul e de aceeași esență cu Tatăl și 
participă la creaţie ca factor activ. Prologul ioanic însă mai 
are un pol: Și Cuvântul trup s-a făcut. Prin urmare, la început 
e vorba de Logosul primordial, născut din Tatăl mai înainte 
de timp, apoi de Logosul întrupat, născut din Fecioară prin 
Duhul Sfânt. [...] 

În universul poemului eminescian, [se ivește] o între 
bare crucială: Îi aparține Hyperion naturii create, sau participă 
la natura divină necreată? (s. n.) 

Câteva variante ale Luceafărului, păstrate în manuscris, 
folosesc de câteva ori sintagma Lumină din Lumină |de fapt: 
lumină din lumină, majusculele fiind stabilite de Valeriu 
Anania], evident preluată din Simbolul Credinței și cu 
trimitere directă la Logosul primordial. Dacă poetul nu a 
folosit-o și în textul definitiv, aceasta se lămurește prin ten- 
dința oricărei mari poezii de a evita explicitul şi de a opta 
pentru implicit, în favoarea ambiguităţii artistice, ceea ce 
asigură deschiderea perpetuă a unei capodopere. 

În textul publicat însă e tot atât de limpede că Hyperion 
are aceeași natură cu a Tatălui (s. n.). Domnul se referă la 
Cuvântul meu dintâi, la cel ce răsare din genuni c-o-ntreagă 
lume (nu odată cu lumea, ci cu lumea după el). În zborul său 
înalt, Luceafărul vede ca-n ziua cea dintâi, cum izvorau lumine, 
ca o amintire a părtășiei lui la creație”. 

ÎPS Bartolomeu nu sesizează însă că, susținând acestea, îl 
face pe Eminescu eretic. Și încă un mare eretic. Sursele creştine 
pe care le invocă sunt adevărate şi suntem de acord că trebuie 
aduse în dezbatere, însă interpretarea pe care o acordă el versu- 
rilor este eronată. Pentru că una este ca Luceafărul-Hyperion să 
fie o creatură a lui Dumnezeu care împletește, în caracterul său, 
trăsături paradoxale, dovedind pulsiuni contrare, care necesită 
limpezire, şi cu totul altceva este să susţii că el este deoființă cu 
Tatăl — că este Unul din Treime, adică - și, prin aceasta, să 
introduci nedesăvârşirea sau tendința spre păcat în Dumnezeire! 

Chiar considerând poemul o alegorie, nu poţi să-i oferi 
decât interpretarea pe care am expus-o în comentariul meu. Poţi 
să spui că în portretul spiritual al Luceafărului (ca şi în al altor 
avatari eminescieni) se împletesc trăsături cristice (blândețe, 
iubire, jertfelnicie), însă identificarea totală a Luceafărului cu 
Hristos, cu Logosul necreat și creator de lumi, este aberantă. 
Luceafărul-Hyperion este un fiu al lui Dumnezeu, nu Fiul lui 
Dumnezeu. Este un hristos după har, nu după natură. Mergând 
pe firul acestei interpretări, se ajunge la concluzia că Eminescu s- 
a crezut pe sine a fi...Logosul creator. Și nu cred că Eminescu a 
crezut vreodată așa ceva sau ar fi avut intenția să sugereze o 
asemenea idee. 

Înţeleg că autorul putea fi indus în eroare de mai multe 
indicii din poem, pe unele menționându-le el însuşi. Însă am 
explicat mai sus cum se poate înțelege faptul că Luceafărul răsare 
„din genuni c-o-ntreagă lume”, precum şi acela că vede „ca-n 
ziua cea dintâi, cum izvorau lumine”. Da, e adevărat că poetul a 
manifestat iniţial tendința de a-i atribui Luceafărului o natură 
increată. Acest lucru trebuie însă cercetat cu mare grijă. Ea 
datează de pe vremea când scria Fata-n grădina de aur, poetizarea 
basmului cules de Kunisch, în care Dumnezeu îi răspunde zmeu- 
lui astfel: „demone,/ Tu, care nici nu ești a mea făptură;/ Tu, ce 

sfințești a cerului colone/ Cu glasul mândru de eternă gu- 
ră.../ Cuvânt curat ce-ai existat, Eone,/ Când Universul era ceață 
sură”. Eminescu urma, aici, relatările din basm, în care zmeul 
nemuritor îi promite fetei să o ducă unde este locașul lui, adică 
„acolo unde e lumină veșnică, mai sus de nori'”'st5. 

Luceafărul se îndepărtează însă foarte mult nu numai de 
basmul popular, ci şi de prima sa prelucrare poetică. Unele 
variante ale Luceafărului, deşi nu sunt deloc la fel de inechivoce 
în exprimare, par totuși a sugera ceva asemănător: „Ca adevăr 
din sânul meu/ Tu faci din mine parte/ Dar adevărul ca și eu/ Noi 
nu cunoaștem moarte” sau „Lumină din lumină/ Eşti parte tu din 
mine” 815, Însă este o mare diferenţă - o uriașă diferenţă — între a 
considera că Eminescu a împrumutat termeni sau expresii din 
hristologie, pentru a sugera înrudirea cu Dumnezeu a omului de 
geniu, şi a considera că poetul a implementat chiar dogma hristo- 
logică în poem, pentru a o asocia fiinţei Luceafărului! 

Eminescu însuși și-a domolit acea tendinţă iniţială, de care 
vorbeam, excluzând versurile prea insinuante din varianta fina- 
lă. Și credem că a făcut aceasta nu „în favoarea ambiguităţii artis- 
tice”, cum afirmă ÎPS Bartolomeu, pe care poetul n-a apreciat-o 
niciodată în detrimentul adevărului. Ba mai mult, versurile in- 
dicate, în care se recunoaște sintagma lumină din lumină, fac parte 
din variante primitive sau bruionare ale poemului. Ele nu apar 
nici în Legenda Luceafărului (penultima versiune, cum zice 
Perpessicius), în care există totuşi indicaţia plângerii la întâlnirea 
cu neantul, precum şi cea a auzului îndepărtat al glasului lui 
Dumnezeu. Lucruri care nu pot fi nicidecum caracteristice unui 
Ipostas divin, dar pe care ÎPS Bartolomeu nu le-a remarcat deloc, 
după cum n-a remarcat nici multitudinea elementelor care con- 


815 Cf. D. Caracostea, op. cit., p. 22. 
s16 M. Eminescu, Opere, II, ed. Perpessicius, p. 389. 


803 


trazic flagrant ipoteza sa, aceea că „Hyperion are aceeași natură 
cu a Tatălui”. 

Încercând să stabilească şi o asemănare între atitudinea 
Luceafărului şi cea a lui Hristos în grădina Ghetsimani, este din 
nou în eroare. Sfântul loan Scărarul ne lămurește în această pri- 
vinţă: 

„Frica de moarte este o însușire a firii [umane, pe care a 
îmbrăcat-o şi Hristos], intrată în ea [în fire] prin neascul- 
tare[a protopărinţilor Adam şi Eva]. lar tremurarea de moarte 
este semnul păcatelor nepocăite. Hristos are frică de moarte, 
dar nu tremură..."8. 


Luceafărul, însă, tremură în fața morții. 

De altfel, afirmând că „Hyperion are aceeași natură cu a 
Tatălui”, ÎPS Bartolomeu se situează, paradoxal, de aceeași parte 
cu lon Negoiţescu şi cu loana Em. Petrescu, care au susținut 
totdeauna consubstanţialitatea Luceafărului cu Demiurgul sau 
cu...,„neființa divină”, considerându-l însă pe Eminescu un „spi- 
rit ateu's15. lar, pe de altă parte, nu putem crede vreodată că 
poetul încerca să insinueze faptul că este Dumnezeu după fire și 
nu după înfiere, ceea ce ar fi fost cu adevărat o cădere luciferică 
— ba chiar l-ar transforma într-un predecesor al Antihristului 
nietzschean sau le-ar da dreptate celor care l-au acuzat de 
insanitate —, ci pretenţia sa era aceea că geniul face parte dintr-o 
ierarhie foarte înaltă, că este foarte aproape de Dumnezeu, ca un 
dumnezeu după har. Și că nu i se poate îngădui moartea, la fel 
ca tuturor acelora care îşi duc viaţa în indiferenţă față de valorile 
veșniciei. 





37 Sfântul loan Scărarul, Scara, traducere, introducere și note de Pr. 
Prof. Dr. Dumitru Stăniloae, Ed. IBMBOR, Bucureşti, 1992, p. 156. 
518 Joana Em. Petrescu, op. cit., p. 221. 

In schimb, IPS Bartolomeu, încercând să justifice cumva 
interpretarea sa, nu face decât să înrăutățească lucrurile: 


„Dacă se prezumă o neputinţă a lui Dumnezeu, una 
singură, aceasta e imposibilitatea lui de a deveni creatură, 
de a Se limita pe Sine, de a renunţa la propria Lui esenţă, de 
a-şi anula Fiinţa. Imposibilitatea e nu numai a Părintelui, ci şi a 
lui Hyperion, ca unul ce participă la natura Acestuia (s. n.). [...] 
Luceafărul eminescian, ca astru al nopţii, pare a fi şi crea- 
tură, dar mai degrabă un ipostas al increatului, cu menirea 
de a lumina. Drama lui este aceea că nu-și poate părăsi condiția 
ipostatică. Este numai o dramă interioară, nu şi o prăbuşire tra- 
gică (s. n.)”. 


Ne întrebăm, cu regret, dacă autorul a gândit profund 
aceste cuvinte, pe care le-a așternut pe hârtie, dacă și-a dat seama 
de consecințele dezastruoase ale introducerii unei drame în 
Treime/ în Dumnezeire, chiar și în discuţia despre o ficțiune 
poetică? Cum ar putea Logosul dumnezeiesc să dorească să-Şi 
părăsească ipostasul? A spune că Dumnezeu trăiește drama de a 
nu putea deveni creatură echivalează cu afirmaţia lui Camus sau 
a lui Cioran, aceea că Dumnezeu pizmuiește creația Sa. Nici nu 
vreau să mă gândesc mai departe sau să încerc să pronunț care 
ar fi ultimele consecinţe ale unei asemenea prezumțţii. Nu pot să 
spun decât că ÎPS Bartolomeu s-a lăsat dus prea departe pe 
aripile imaginaţiei, încercând să explice prezenţa prologului din 
Evanghelia Sfântului loan pe foaia de manuscris cu Luceafărul. 

Eminescu se putea gândi și cu alt scop la înalta teologie a 
Sfântului loan Teologul, pe care acesta a introdus-o în începutul 
Evangheliei sale și care poate fi citită antifonic, în relație, adică, 
cu primele afirmaţii din Geneza/ Facerea. Pentru că „la început 

era Cuvântul” (In. 1, 1) răspunde sau corespunde acelui: „la 
început a făcut Dumnezeu cerul și pământul” (Fac. 1, 1). 

Dumnezeu Cuvântul a făcut cerul și pământul. 

lar Eminescu, ca şi Luceafărul-Hyperion, se raportează la 
Dumnezeu Cuvântul, Izvorul de vieți, şi în niciun caz nu se sub- 
stituie Lui. Hyperion vorbeşte nu cu Tatăl, chiar dacă 1 se adre- 
sează cu apelativul Părinte, ci cu Hristos Dumnezeu (Care, în 
rugăciunile ortodoxe, de asemenea este numit Părinte), cu- 
noscând, foarte probabil, ceea ce mai mulți Sfinţi Părinţi susțin, 
aceea că, în vechime, Sfinţii Proroci ai Vechiului Testament (ba 
chiar și Adam și Eva) au vorbit cu Hristos Domnul sau L-au 
văzut în vedenie pe „Fiul omului”, chiar înainte de întruparea 
Sa, ca o profeţire a acesteia. Şi Hristos este numit Părinte al 
nostru, „Părinte al îndurărilor”8%. 

În privinţa apelativelor utilizate în rugăciuni, trebuie pre- 
cizat că ele sunt comune ipostasurilor dumnezeiești, atunci când 
privesc puterea/ măreţia dumnezeiască sau îndurarea/ mila Sa 
cea din veșnicie. Şi dacă Hyperion vorbeşte cu Logosul divin, 
cum ar putea fi el însuși...Logosul? Eminescu nu îndrăznește nici 
măcar să afirme că Hyperion Îl vede pe Dumnezeu Cuvântul, ci, 
îndepărtând relatarea fantezist-naivă a basmului despre înge- 
nuncherea zmeului în faţa tronului dumnezeiesc, ne lasă să înţe- 
legem că Hyperion vorbește cu Hristos, doar auzindu-l glasul. 

Cum ar fi putut deci insinua că Hyperion este Logosul sau 
că este de aceeași natură cu Dumnezeu, când nici nu îndrăznește 
să-L vadă? Adresarea cu „Părinte” și „Doamne” — deşi de largă 
utilizare în rugăciunile ortodoxe — ne amintește de exprimarea 
lui Miron Costin, din poemul Viața lumii: „Lu, Părinte al tuturor, 
Doamne și Împărate,/ Singur numai covârșeşti vremi nemăsu- 





519 Rugăciune către Domnul nostru lisus Hristos, în vol. Cele mai fru- 
moase rugăciuni ale Ortodoxiei, cu introducere, note și comentarii de Virgil 
Cândea, Ed. Anastasia, Bucureşti, 1996, p. 216. 

rate”. În care, în mod cert, Miron Costin nu se referea numai la 
Tatăl, pentru că nu numai Tatăl este veșnic, ci și la Fiul și la 
Duhul. Şi din nou mă gândesc la numele Hyperion — cel ce trece 
peste timp/ dincolo de veac, de veacul acesta —, cât și la versurile: 
„Noi nu avem nici timp, nici loc,/ Și nu cunoaștem moarte”82. 
Fapt care mie nu îmi sugerează o lipsă de început a lui Hyperion, 
adică o ființă de aceeași esenţă cu Dumnezeu, ci o dorință de 
înrudire cu Dumnezeu, de moştenire a veşniciei Sale, pe care El 
Însuși o dorește pentru fiii Săi. Mai ales că Hyperion mărturiseşte 
despre sine însuși, inechivoc: „Din chaos, Doamne,-am apărut 
/...] Și din repaos m-am născut” adică a fost creat din nimic, ca 
orice altă făptură a lui Dumnezeu. 

Am arătat, mai devreme, că tradiţia biblică și patristic-orto- 
doxă consideră că oamenii au fost zidiţi ca să devină nemuritori 
şi dumnezei după har. Neagoe Basarb introducea această învăţă- 
tură în paginile sale: 

„lar alte făpturi câte sântu supt ceriu și lucrurile ale lui 

Dumnezeu, toate sântu tocmite și rânduite în treaba şi în 





30 În Faptele Sfântului [Mucenic] Calistrat (27 septembrie), există ur- 
mătoarea învățătură despre Dumnezeu, neașteptat de asemănătoare cu 
versurile amintite ale lui Eminescu: „Dumnezeu este lumină fără umbră, 
este nevăzut și de neatins; E] nu are nici început, nici sfârşit; viață fără sfârşit, 
veșnicie fără schimbare, aceasta este El. EI nu are nici margini, nici loc, ci este 
în toate lucrurile, El este pretutindeni şi nu există un loc în care EI să nu 
fie. Nu este nimeni înaintea Lui, nici după EI, nici lângă El. Firea Lui nu 
poate fi cunoscută, nici înțeleasă. Dar pentru slăbiciunea noastră, El este 
numit lumină și viață, adevăr, nemurire, veşnicie, putere, înțelepciune, 
cuget și orice alte nume ce sunt auzite din cărțile sfinte”, cf. Pătimirile 
Sfinților Martiri, cuvânt înainte, note şi comentarii de F. C. Conybeare, tra- 
ducere din limba engleză de Monica Medeleanu, Ed. Herald, București, 
2008, p. 202. 

Nu știm dacă Eminescu a cunoscut ceva asemănător cu fragmentul 
pe care l-am citat aici, dar mi s-a părut interesant a remarca similitudinile. 

slujba neamului omenescu: soarile, luna, stelile, văzduhul, 
vântul, ploile, pământul și marea şi toate câte-s într-însa. lar 
pre omul făcu-l viețuitoriu şi împărat și biruitor tuturor 
faptelor sale câte sântu supt cer, și încă nu numai atâta; ci-l 
făcu soţ [tovarăș/ prieten] și moștean și iubit fiiu și-l dărui 
de fu dumnezeu şi biruitor împărăţii sale cei cerești, cum 
iaste scris și zice: «Fiţi sfinţi, scum sântu şi Eu Sfânt, fiți 
dumnezei, cum sântu și Eu Dumnezeu!». Şi iar mai zice: «Eu 
ziș: toţi sânteți dumnezei şi fiți fiii Celui de sus, iară voi mu- 
riți ca oamenii și ca unul din domni cădeți»"E21. 


Dar şi Sfântul Dosoftei, versificând Psaltirea: 


Că Tu, Doamne Svinte, în ruda direaptă 
Ţ-gătez[i] lăcuinţa, [pentru cei] carii [cu] drag Te-aşteaptă. /.../ 
Să să veselească Iacov în tot șirul [Sfinţilor], 
Cu toț[i] credincioşii ce-are Izrailul. 


(Ps. 13, 23-32) 


A Ta este, Doamne, lumea și pământul, 
Ce le-ai împlut Sângur dintâi cu cuvântul. 
Şi toate din lume de Tine-s făcute /.../ 
Numai cine are mâni nevinovate, 
Inemă curată şi fără păcate /.../ 
Unul ca acela de la Domnul are 
Dar şi bunătate, milă și spori mare. 


Şi aceasta-i ruda ce cearcă pre Domnul, 


31 Învățăturile lui Neagoe Basarab..., op. cit., p. 127. 

Spiţele acestea să le ști[e] tot omul. 
Să meargă pre dânse și să-L vază-n față, 
Domnul lui Iacov cercând cu dulceaţă. 


(Ps. 23, 1-20) 


Numai cei cu „inemă curată şi fără păcate” pot „să-L vază- 
n față” pe Dumnezeu, ceea ce Luceafărul eminescian nu îndrăz- 
neşte să facă, din cauza patimii sale „fără saţ” şi „himerice”. 

Însă Sfinţii sunt spița neamului lui Dumnezeu, ruda Lui 
(însemnând: neamul Lui), cum zice Dosoftei. Dacă fiica de- 
mpărat era „din rude mari împărătești” (expresie derivată tot din 
scriitura lui Dosoftei, după cum am arătat mai sus), Luceafărul- 
Hyperion este din ruda Împăratului veşnic. 

Despre această înrudire cu Dumnezeu, Sfântul Antonios cel 
Mare ne spune: 


„Bărbatul cu judecată, gândindu-se la rudenia sa cu 
Dumnezeu (S. n.), nu prinde niciodată dragoste de nimic pă- 
mântesc sau josnic, ci își are mintea întru cele cereşti şi veș- 
nice'82. 


În virtutea acestei rudenii, credem, Eminescu a încercat 
(prin sintagme de genul „lumină din lumină” şi prin alte expri- 
mări poetice asemănătoare) să sugereze un grad de mare 
intimitate cu Creatorul a geniului poetic. Însă această intimitate 
nu exclude eroarea, căderea sau nedesăvârșirea acestor rude ale 
Domnului. Ba, dimpotrivă, mai toți din această spiță (cum zice 
Dosoftei) au cunoscut și experienţa căderii din har, precum — 


srelocalia vol opeite pal. 

spre exemplu - Solomon „poetul-rege” cu „psalmodică gân- 
dire”, care „cânta pe împăratul în hlamidă de lumină”, adică pe 
Împăratul Hristost%, şi care, totuși, „ieşind din templul sacru lasă 
gândul lui să cadă,/ Căci amorul îl aşteaptă cu-a lui umeri de 
zăpadă” (Memento mori). La fel, Hyperion devine Luceafăr „rătă- 
citor” (sau „Luceafărul cel de dureri”%2) pentru același „amor cu 
umeri de zăpadă”. Sfântul Solomon este, între oameni, cel care a 
primit cea mai mare înțelepciune de la Dumnezeu. Înţelepciune 
pe care Hristos i-o oferă și lui Hyperion: „Cere-mi cuvântul meu 
dentâi,/ Să-ţi dau înțelepciune?”. 

Ceea ce îi oferă Dumnezeu lui Hyperion este forța de creaţie 
(„cuvântul meu dentâi”, cuvântul creator) şi înțelepciunea „poe- 
tului-rege” Solomon. Ba chiar o variantă este foarte explicită, în 
acest sens: „Vrei din cuvântul meu de 'ntâiu [cu care am creat 
lumea]/ Să-ţi dau înțelepciune?”8%%. Așadar, cuvântul („cuvântul 
meu dentâi”) este mai degrabă un dar oferit de Dumnezeu. Un 
dar care i se oferă la un moment dat și pe care nu-l avea din eter- 
nitate, pentru că Hyperion nu-şi avea ființa din veşnicie, nu era 
coetern sau consubstanţial cu Dumnezeu, pentru că, dacă ar fi 
fost astfel, nu ar mai fi fost nevoie să i se dăruiască harul înțelep- 
ciunii și harul creator. Înţelegem, însă, din aceste versuri, și fap- 
tul că înţelepciunea și forța creatoare sunt sinonime sau con- 
gruente pentru Eminescu! 

Adevărul dumnezeiesc şi creaţia nu sunt lucruri distincte 
pentru poet. Creația poetică, oricât de mult ar fi rodul imagi- 





823 Pentru că Eminescu a combinat haina/ mantia din Ps. 103, 2 (unde 
Dumnezeu este „Cel ce Te îmbraci cu lumina ca și cu o haină”) cu mantia 
purpurie sau hlamida (în greceşte, dar şi în traducerea românească a 
imnelor din Iriod) în care a fost îmbrăcat Hristos, spre batjocură, mai 
înainte de Răstignirea Sa. 

54 M. Eminescu, Opere, II, ed. Perpessicius, p. 408. 

s5 dem, p. 438. 

nației, nu contravine Adevărului, nu îl neagă şi nu e manifestarea 
iconoclasmului. Așadar, Dumnezeu încearcă să-i schimbe gân- 
dul Luceafărului-Hyperion și, după ce-i aminteşte deşertăciunea 
lumii, îi aduce alte argumente pentru a-l convinge să nu aleagă 
condiția muritoare pentru „0 oră/ oară de iubire” — forma arhaică 
a cuvântului a fost împrumutată de Eminescu tot de la Dosoftei: 
„Ai noştri părinţ[i] nu-nţălesese/ În Eghipet a Tale ciudese [mi- 
nuni]/ Ce-ai făcut cu dânș(i] într-acea ţară,/ Şi mila Ta cea multă 
uitară./ Şi Te mâniară-ntr-acea oară” (Ps. 105, 23-27). 

Prima dintre soluţii ar fi, după cum am arătat deja, să pri- 
mească soarta împăratului Solomon, „poetul-rege” care a îmbi- 
nat înțelepciunea dumnezeiască și harul creator în ființa sa. Şi ni 
se pare firesc ca aceasta să fie prima propunere din partea lui 
Hristos Dumnezeu, a Celui care este Înţelepciunea care a creat 
tot universul: 


„Fericit omul carele au aflat înțelepciunea şi pămân- 
teanul carele ştie înțelepciunea. Pentru că mai bine e pre ea 
a neguţători decât visterii de aur și argint. [...] Lemn de 
viață [pomul vieţii] iaste [ea] la toţi ceia ce să ţin de dânsa și 
celor ce să razimă pre ea ca pre Domnul e întemeiată. Dum- 
nezeu cu înțelepciunea întemeie pământul şi găti ceriurile 
cu mintea. Cu simţirea [puterea] Lui beznile să rupsără și 
norii curseră roao [rouă]. [...] Luaţi învățătură, şi nu argint; şi 
minte, mai multă decât aur lămurit [curăţit/ aur cât mai 
pur]; şi luaţi simţiri |dumnezeiești], [mai bine] decât aur 
curat; pentru că mai bună e înțelepciunea decât pietrile 
ceale scumpe, și tot cinstitul [demnitarul în lume] nu iaste 
vreadnic ei. Eu, Înţelepciunea [Hristos], sălășluiiu [lam în- 
temeiat] sfatul; și mintea, și gândul — Eu am chemat. [|...] 
De voiu spune voao ceale ce să fac în toate zilele, voiu pomeni ceale 

den veac să le număr3%. Domnul zidi pre Mine, începătura 
căilor Lui la lucrurile Lui; mainte [mai înainte] de veac Mă 
întemeie, [mai înainte] de-nceput|ul lumii], mai nainte 
decât a face pământul, și mai nainte decât a face beznele 
[abisurile/ adâncurile apelor], mai nainte decât a ieşi izvoa- 
răle apelor, mai nainte de a se întări munții și mai nainte de 
toate dealurile [Tatăl] Mă naște. [...] 

Când gătiia [crea] ceriul, eram de față [impreună- 
Creator] cu El; când usebiia scaunul Său preste vânturi, 
când tari făcea pre cei de sus nori şi cum tare punea izvoa- 
răle celui de supt ceriu, când punea mării cercetarea Lui, și 
apele nu vor trece [de] gura Lui [de porunca gurii Lui], și 
tari făcea temeaile pământului; [atunci, Eu] eram lângă EI 
tocmind |creând lumea și orânduind-o], Eu [Înţelepciunea 
Hristos] eram cu carea să bucura şi în toate zilele Mă veseliiam 
în fața Lui preste toată vreamea” (Pild. lui Sol. 3. 13-13, 18-21; 
8. 10-12, 21-31, Biblia 1658). 





5% Dumnezeu face în toate zilele ceea ce face din veac. Prin aceasta 
ne comunică faptul că Înţelepciunea este un Ipostas veșnic al lui Dum- 
nezeu, Care le-a cugetat din veșnicie pe cele pe care acum le proniază. 

87 Se referă fie la naşterea din veșnicie a Fiului din Tatăl. Prin 
cuvintele inspirate ale Sfântului Solomon, Hristos vorbeşte aici despre 
Sine Însuși, în mod tainic/ metaforic, ca despre Cel ce este Cuvântul 
Tatălui mai înainte de veci, Înţelepciunea prin Care a fost zidită/ creată 
lumea. El pune în antiteză zidirea Sa, adică nașterea Sa din veşnicie, cu 
ceea ce înseamnă zidirea/ creatura Sa, cu cele pe care EI le-a zidit. Prin 
aceasta arată că este Ziditorul celor zidite, pentru că începutul ființării Sale 
este din veşnicie, de la Tatăl. „Zidi pre Mine” şi „Mă întemeie” sunt 
sinonime cu naşterea Sa din veșnicie, sunt o exprimare metaforică utilizată 
tocmai pentru a exprima diferența inexprimabilă faţă de modul venirii 
întru ființă al tuturor celorlalte creaturi din univers. 

O astfel de relatare poetică se regăsește și la Iov, în cap. 38, 
în Ps. 103, la Înţ. lui Is. Sir., în cap. 43 etc., cu privire la zidirea 
lumii și la frumuseţea, măreţia și armonia ei. lar Eminescu putea 
primi sugestii și din partea acestor pasaje biblice, nu numai din 
Rig-Veda, pentru a poetiza geneza lumii (motivul pentru care a 
apelat la Rig-Veda ţine de raţiuni pe care le-am discutat altădată). 

Hristos, Înţelepciunea şi Cuvântul lui Dumnezeu Tatăl, a 
creat lumea și tot El, în poemul alegoric al lui Eminescu, îi oferă 
lui Hyperion înţelepciune creatoare (înțelepciunea Sa creatoare): 
„Cere-mi cuvântul meu dentâi, / Să-ţi dau înțelepciune?”. Dum- 
nezeu dăruie înțelepciunea Sa fiilor Săi („lară noi, gândul lui 
Hristos avem”: 1 Cor. 2, 16, Biblia 1658) şi puterea de a fi creatori, 
chiar dacă forţa lor de creație, fiind făpturi ale Lui, nu se compară 
cu a Ziditorului lumii. 

Eminescu a considerat că, prin forța lor de creație, dăruită 
de Dumnezeu, geniile sunt niște copii ai Lui: „Dumnezeu în 
lume le ţine loc de tată/ Şi pune pe-a lor frunte gândirea lui 
bogată. /.../ Că-n lumea din afară tu nu ai moştenire,/ A pus în 
tine Domnul nemargini de gândire. /.../ Astă nemărginire de 
gând ce-i pusă-n tine/ O lume e în lume şi în vecie ţine” (În vremi 
de mult trecute/ Povestea magului...). În ceea ce privește veşnicia 
creației poetice geniale („în vecie ține”), aceasta reprezintă o cre- 
dință personală a lui Eminescu, care considera că, după moarte, 
Dumnezeu îi va da să vadă și să trăiască în lumea pe care a creat- 
o cu forța gândirii sale sau într-una asemănătoare, în raiul pe care 
l-a văzut cu ochii minţii, cu păduri, izvoare şi luceferi — un uni- 
vers întreg, care va prinde viață, cumva: 


Când moartea va cuprinde viaţa ta lumească, 
Când corpul tău cădea-va de vreme risipit, 
Vei cobori tu singur în viața-ți sufletească 
Şi vei dura în spaţiu-i stelos nemărginit; 

Cum Dumnezeu cuprinde cu viața lui cerească 
Lumi, stele, timp şi spaţiu ș-atomul nezărit, 
Cum toate-s el și dânsul în toate e cuprins 
Astfel tu vei fi mare ca gândul tău întins. 


(În vremi de mult trecute...) 


În aceasta constă înrudirea geniului cu Dumnezeu, în optica 
poetului. În poemul În vremi de mult trecute... aceste lucruri îi 
sunt șoptite feciorului de împărat de către un „seraf mare”. Dar 
cert este că, din fragedă tinerețe, poetul a crezut că cel ce con- 
templă „steaua singurătăţii” (Odă (în metru antic)), acela „trece 
peste nemărginirea timpului/ În ramurile gândului/ În sfintele 
lunci,/ Unde păsări ca el/ Se-ntrec în cântări” (Numai poetul). 

Amănuntul păsărilor minunate care cântă în Rai provine 
din Vieţile Sfinților, dintr-o viziune extatică a Sfântului Andrei cel 
nebun pentru Hristos: 


„Pasări era în pomii aceia făr' de număr, unile aripi de aur 
având, iar altele albe ca zăpada, iar altele cu feluri de înpies- 
triciuni [culori]. Şi șădea pre rămurele pomilor Raiului și prea 
frumos cânta, cât de dulceaţa glasului cântărilor nu mă sim- 
tiiam pre sine-mli]'S%8. 


„Paseri în sadurile acelea era fără de număr, unele aripi de 
aur având și altele albe ca zăpada, iar altele pestrițe în multe 
feliuri. Şi ședea pre ramurile pomilor raiului și cânta prea 


8% Cf. Cătălina Velculescu, Nebuni pentru Hristos, Ed. Paideia, 
Bucureşti, 2007, p. 257. 

frumos, cât din glasul cel dulce al cântării lor nu-mi aduceam 
aminte de sine-mi”8. 


Eminescu vroia să se mute, după moarte, „în ramurile gân- 
dului”, acolo unde îşi construise un univers după asemănarea 
celui pe care îl zidise Creatorul, în care poetul s-a simţit răpit: 


Şi tot ce codrul a gândit cu jale 
În umbra sa pătată de lumini, 

Ce spun: izvorul lunecând la vale, 
Ce spune culmea, lunca de arini, 
Ce spune noaptea cerurilor sale, 

Ce lunii spun luceferii senini 
Se adunau în râsul meu, în plânsu-mi, 
De mă uitam răpit pe mine însumi. 


(O,-ntelepciune ai aripi de ceară!) 


Hristos a zidit un univers pentru „cine are urechi s-audă ce 
murmur[ă] /.../ prorocitoare stele” (Memento mori). Căci „cine are 
urechi de auzit” (Mt. 11, 15; 13, 9; Mc. 4, 9; 4, 23; Lc. 8, 8; 14, 35; 
Apoc. 2, 7,2, 11;2,1/42,29;3, 133, 22) cuvintele Scripturii, are 
şi urechi mistice ca să audă ce murmură tainic cuvintele scripturii 
cosmice. Eminescu a privit natura cosmică, creaţia lui Dumne- 
zeu, ca pe un rai sau ca pe un pridvor al Raiului. Așadar, înțele- 
gem de ce Dumnezeu îi oferă lui Hyperion „cuvântul meu 
dentâi” şi „înţelepciune”. Înțelepciune de la Cel care este 
Înţelepciunea, şi nu înțelepciune omenească, cu „aripi de ceară”. 
Însă, Eminescu — ca şi Arghezi mai târziu — recunoștea că puterea 


s9 Idem, p. 284. 

sa de creaţie (puterea omenească de creaţie) nu se poate compara 
cu cea dumnezeiască: 


Aceasta e menirea unui poet în lume? 

Pe valurile vremei, ca boabele de spume 
Să-nşire-ale lui vorbe, să spuie verzi ş-uscate 
Cum luna se ivește, cum vântu-n codru bate? 

Dar oricâte ar scrie şi oricâte ar spune... 

Câmpii, pădure, lanuri fac asta de minune, 
O fac cu mult mai bine de cum o spui în vers. 
Natura-alăturată cu-acel desemn prea şters 
Din lirica modernă e mult, mult mai presus. 


(Icoană şi privaz) 


In strofa următoare din Luceafărul, Părintele său și al lumii 
îi oferă forța cântării orfice: 


Vrei să dau glas acelei guri, 
Ca dup-a ei cântare 
Să se ia munţii cu păduri 
Şi insulele-n mare? 


De data aceasta, darul lui Dumnezeu nu este în sensul 
creării de lumi, ci al stingerii lumilor, este o putere eshatonică. 
Dar și în acest sens, după cum se vede, geniul poetic este carac- 
terizat prin asemănarea cu Dumnezeu, Cel ce a creat lumea, dar 
a hotărât și ceasul sfârşitului ei. 

Ne amintim şi versurile din Memento mori/ Panorama 
deșertăciunilor: 

lar pe piatra prăvălită, lângă marea-ntunecată 
Stă Orfeu — cotul în razim pe-a lui arfă sfărâmată... 
Ochiu-ntunecos şi-ntoarce şi-l aruncă aiurind 
Când la stelele eterne, când la jocul blând al mării. 
Glasu-i, ce-nviase stânca, stins de-aripa disperărei, 
Asculta cum vântu-nșală și cum undele îl mint. 


De-ar fi aruncat în caos arfa-i de cântări îmflată, 
Toată lumea după dânsa, de-al ei sunet atârnată, 
Ar fi curs în văi eterne, lin și-ncet ar fi căzut... 
Caravane de sori regii, cârduri lungi de blonde lune 
Şi popoarele de stele, universu-n rugăciune, 

În migraţie eternă[,] de demult s-ar fi pierdut. /.../ 


Dar el o zvârli în mare... [etc]. 


În Luceafărul, după cântarea orfică s-ar lua „munţii cu pă- 
duri/ Și insulele-n mare”, ceea ce putem interpreta ca o expri- 
mare metonimică, pentru a desemna întregul univers, cu atât mai 
mult cu cât pădurile/ codrii și marea sunt, cu adevărat, pentru 
Eminescu, simboluri ale adâncimii şi ale imensităţii cosmice. În 
Memento mori, Orfeu stă „lângă marea-ntunecată”, cu cotul „pe- 
a lui arfă sfărâmată”, într-o atitudine de disperare, pentru ca, 
apoi, să-și arunce arfa în mare. În altă poezie, chiar marea „se- 
ndoaie ca o liră/ Cu valuri înstrunită” (În căutarea Șeherezadei). 

În ultima mea carte despre Eminescu, remarcam tocmai 
faptul că puterea acestui Orfeu eminescian o depăşește cu mult 
pe cea a personajului mitic (care n-ar fi putut să învie stânca sau 
să provoace sfârșitul galaxiilor) și luam în considerare faptul ca 
Eminescu să fi cunoscut asimilarea metaforică, în iconografia 
Creștinismului primar, a lui Hristos cu Orfeu, Hristos fiind Cel 

care îmblânzește/ împacă oamenii şi toată creaţia prin cuvântul 
Său8%. Frapează, în plus, faptul că Orfeu, în această secvenţă din 
Memento mori, stă „pe piatra prăvălită”, fiind cel „ce-nviase stân- 
ca” — amănunte care ne indică scena Învierii. Înviase, adică, stân- 
ca inimii oamenilor prin jertfa și moartea Sa...numai că oamenii 
au uitat toate acestea, ceea ce Îi produce durere Domnului, 
întristare pentru lumea care s-a înstrăinat de El. Nu spunea şi 
Pascal că Hristos e în agonie până la sfârşitul lumii? 

După înţelepciune şi putere creatoare, Dumnezeu adaugă, 
la darurile anterioare, „dreptate şi tărie” (alte atribute ale Sale): 


Vrei poate-n faptă să arăţi 
Dreptate şi tărie? 
Ţi-aş da pământul în bucăţi 
Să-l faci împărăție. 


Îţi dau catarg lângă catarg, 
Oștiri spre a străbate 
Pământu-n lung și marea-n larg, 
Dar moartea nu se poate... 


Cu alte cuvinte, ceea ce Dumnezeu îi oferă lui Hyperion, în 
locul păcatului și al morţii, este: asemănarea cu Sine. Dumnezeu 
se opune morții, pentru că nu e indiferent față de creatura Sa, pe 
care o iubeşte, față de cel ce este după chipul Său. El i-ar face 
oricare din aceste daruri numai să nu aleagă moartea. În manus- 
crise găsim și aceste variante, la care poetul s-a gândit, dar la care 
a renunţat ulterior: 


80 A se vedea Gianina Maria-Cristina Picioruş, Eminescu și literatura 
română veche, op. cit., p. 207-208. 

De vrei o patimă de sfânt 
În inima ta cruda 
Îi [dau] un petec de pământ 
Ca [să] te cheme Budda. 


Vrei să vezi lumea ca'n Olimp 
Cum eu ţi-am arătat-o 
Îţi dau o făşie de timp 
Ca să te cheme Plato&!. 


Şi dacă vrei să fii un sfânt 
Să știi ce-i chinul, truda 
Îţi dau un petec de pământ 
Ca să te cheme Buddha 


De vrei în număr să mă chemi 
În lumea ce-am creat-o 
Îţi dau o fâşie de vremi 
Să te numească Platot2. 


Eminescu a renunţat însă la aceste strofe, care erau înainte 
de secvența Orfeu — intercalate, deci, între darul înțelepciunii 
creatoare și cel al puterii „orfice” de a destrăma lumile. 

Poetul aşezase inițial episoadele cu Buddha și Platon după 
întrebarea: „Să-ţi dau înțelepciune”?, ca o ilustrare personalizată 
a acestei înțelepciuni, dar se pare că, într-un final, n-a mai con- 
siderat că filosofia acelora este cu adevărat înțelepciune. 


51 M. Eminescu, Opere, II, ed. Perpessicius, p. 389-390. 
s2 dem, p. 406. 

Eminescu a renunțat pur și simplu la aceste versuri, care ar 
fi vorbit despre ipostaza sa de filosof, de întemeietor de religii 
sau de sisteme religioase. Se pare că, până la urmă, el a vrut să se 
identifice alegoric numai cu un creator de lumi ale gândirii și ale 
poeziei și cu un împărțitor de dreptate, renunțând la Buddha și 
la Platon, pentru că Prototipul/ Arhetipul său este Hristos, Dum- 
nezeu Cuvântul. Nu s-a recunoscut în ipostaza filosofilor specu- 
lativi, adică a acelora care nu cunosc nimic revelat despre Dum- 
nezeu şi veșnicie, ci doar bâjbâie după Adevăr, filosofând du- 
bitativ — „Palid stă cugetătorul [Greciei antice], căci gândirea-i e 
în doliu:/ În zădar el grămădește lumea într-un singur semn;/ 
Acel semn ce îl propagă el în taină nu îl crede” ...(Memento mori). 

Hyperion ascultă şi primeşte lecţia pe care i-a ţinut-o Pă- 
rintele său: 


„Și pentru cine vrei să mori? 
Întoarce-te, te-ndreaptă 
Spre-acel pământ rătăcitor 
Şi vezi ce te aşteaptă”. 


În locul lui menit din ceri 
Hyperion se-ntoarsăs% 
Şi, ca și-n ziua cea de ieri, 
Lumina şi-o revarsă. 


Nu mai e Luceafăr rătăcitor, ci Hyperion care se întoarce în 
cer, în locul menit lui de Dumnezeu. Numai pământul rămâne să 
rătăcească mai departe: „acel pământ rătăcitor”. Hyperion în- 
țelege că nu trebuie să facă parte dintre pământenii/ muritorii 





55 Am folosit „ceri” şi „se-ntoarsă”, fără de care rima e imperfectă, în 
conformitate cu: Mihail Eminescu, Poesii, Editura Librăriei Socecu & 
Comp., Bucureşti, 1884. 

rătăcitori departe de Dumnezeu, care își ascultă patimile și au 
idealuri mici sau scopuri meschine. Insă, din nou, variantele ră- 
mase în manuscris ne prezintă situații interesante: 


Oricare mândru început 

Cu un sfârșit se 'nche[i]e 

Când îngerul au dispărut 
Rămâi cu o feme[ile 


Dar totuși nu sfârșeşti de spus 
Şi "ncepi aceleaşi plângeri 
Căci când femeile s 'au dus 
Din nou s 'arată îngeris. 


Aceste iconizări ni se par desprinse din hagiografii. În poe- 
mele Înger de pază şi Fiind băiet păduri cutreieram, poetul ne spunea 
ceva asemănător, vorbindu-ne despre înlocuirea, în viața sa, a 
Îngerului păzitor cu femeia: 


Când sufletu-mi noaptea veghea în estaze, 
Vedeam ca în vis pe-al meu înger de pază, 
Încins cu o haină de umbre și raze, 
C-asupră-mi c-un zâmbet aripile-a-ntins; 
Dar cum te văzui într-o palidă haină, 
Copilă cuprinsă de dor și de taină, 
Fugi acel înger de ochiu-ţi învins. 


Eşti demon, copilă, că numai c-o zare 
Din genele-ţi lunge, din ochiul tău mare 
Făcuşi pe-al meu înger cu spaimă să zboare, 


84 M. Eminescu, Opere, II, ed. Perpessicius, p. 390. 

EI, veghea mea sfântă, amicul fidel? 
Ori poate!...O,-nchide lungi genele tale, 
Să pot recunoaște trăsurile-ți pale — 
Căci tu — tu ești el. 


Şi ah, era atâta de frumoasă, 
Cum numa-n vis o dată-n viața ta 
Un înger blând cu fața radioasă, 
Venind din cer se poate arăta; 


Să fi notat poetul, în aceste versuri, experienţe proprii reale? 

Şi ce înseamnă: „când femeile s'au dus/ Din nou s'arată 
îngeri”? Înţeleg sensul duhovnicesc, dar nu ştiu dacă este vorba 
despre vreo pildă patristică transformată în sentință sau despre 
o experiență personală. 

Secvenţele următoare din Luceafărul prezintă, în esenţă, 
scenariul obișnuit al poemelor de dragoste eminesciene: 


Căci este sara-n asfinţit 
Şi noaptea o să-nceapă; 
Răsare luna liniştit 
Şi tremurând din apă 


Și împle cu-ale ei scântei 
Cărările din crânguri. 
Sub şirul lung de mândri tei 
Şedeau doi tineri singuri: 


— „O, lasă-mi capul meu pe sân, 
Iubito, să se culce 

Sub raza ochiului senin 
Şi negrăit de dulce; 


Cu farmecul luminii reci 
Gândirile străbate-mi, 
Revarsă linişte de veci 
Pe noaptea mea de patemi. 


Şi de asupra mea rămâi 
Durerea mea de-o curmă, 
Căci ești iubirea mea dentâi 
Şi visul meu din urmă”. 


Hyperion vedea de sus 
Uimirea-n a lor faţă; 
Abia un braţ pe gât i-a pus 
Şi ea l-a prins în brațe... 


Miroase florile-argintii 
Şi cad, o dulce ploaie, 
Pe creștetele-a doi copii 
Cu plete lungi, bălaie. 


Este ceasul asfinţitului de seară („ceas al tainei, asfinţit de 
sară” — Trecut-au anii...), când „Răsare luna liniştit/ Şi tremurând 
din apă”. E ceasul începutului lumii, care răsare din ape primor- 
diale, și de care Eminescu își amintea atunci când vedea că „este 
sara-n asfinţit/ Şi noaptea o să-nceapă”. Asfinţitul este vremea 
când Dumnezeu a sfinţit lumea pe care începea să o creeze. 
Liniştea e transcendentală, înalță peisajul într-o dimensiune eter- 

nă. Pentru că geneza lumii este unită cu eshatologia, adică: cu 
timpul restaurării ei în puritate și sfințenie. 

Scânteierile luminii de lună în crânguri şi miresmele ameţi- 
toare ale șirului lung de tei, ploile de miresme („Miroase florile- 
argintii/ Şi cad, o dulce ploaie”) au același rol de a transfigura 
peisajul terestru și de a-l transforma într-o grădină a Raiului. 
Perspectiva aceasta e o constantă a liricii eminesciene: 


Sara vine din ariniști, 
Cu miroase o îmbată, 
Cerul stelele-şi arată, 
Solii dulci ai lungii linişti. 


(Povestea teiului) 


Aștrii cereşti sunt solii lungii linişti (infuzate și aliterativ), 
adică ai „liniștei eterne care-mi sună în urechi” (Scrisoarea IV). 
Teii înalți sunt mereu „cu flori pân-în pământ” (Povestea teiului), 
„cu umbra lată și cu flori până-n pământ” (Scrisoarea IV), 
plouând „miroase” îmbătătoare, ca şi când ar umple cu floarea și 
mireasma lor spaţiul întreg; dintre cer și pământ. Ca și când ar 
astupa golul, distanţa dintre cer şi pământ. Mireasma lor (ca şi a 
salcâmilor și a celorlalte multe flori din poezia eminesciană care 
fac „văzduhul tămâiet” (Călin...)) e o punte inefabilă către cer, 
un liant al oamenilor cu Raiul neveștejit și neimbătrânit. 

Eminescu nu a ignorat semnificațiile mistice ale mires- 
melor, în versurile sale încărcate de simboluri teologice. Vorbind 
despre simbolul mirului, Sfântul Dionisie Areopagitul ne spune: 


„suntem încredințaţi că lisus cel atotdumnezeiesc, 
fiind bine mirositor în chip mai presus de ființă, este Cel ce 

umple înțelegerea noastră de undele spirituale ale dum- 
nezeieștii dulceți. Căci dacă perceperea bunelor mirosuri 
sensibile umple de o bună simţire și hrăneşte de multă 
plăcere puterea deosebitoare a organelor noastre mirosi- 
toare și dacă ceea ce percep e nevătămător și are în sine ceva 
corespunzător cu buna mireasmă, în chip asemănător se 
poate spune şi de[spre] puterile noastre înțelegătoare [spiri- 
tuale] rămase necorupte de vreo înclinare spre rău, în 
funcția naturală a calităţii lor deosebitoare, că vor percepe, 
după măsura lucrării dumnezeiești și a deschiderii cores- 
punzătoare a minţii spre ceea ce e dumnezeiesc, buna mi- 
reasmă cu obârșia în Dumnezeu și se vor umple de sfânta 
dulceaţă a hranei atotdumnezeiești. Deci compoziția sim- 
bolică a mirului, ca o formă a celor fără formă (s. n.), ne 
prezintă pe lisus ca pe Cel ce este izvorul îmbelșugat al 
bunelor miresme dumnezeieşti percepute de noi. [...] Şi 
aceste miresme îndulcesc minţile cu buna simţire, prin sfin- 
tele percepții, folosindu-se de hrana lor spirituală”85. 


De aceea spuneam și altădată că înmiresmarea, în versurile 
poeţilor noștri, de la Bolintineanu (care folosea termenul (?m)băl- 
sămire, având conotaţii și mai evidente) până la mulţi simboliști 
(iar la Eminescu în modul cel mai evident şi cu prisosinţă), este 
un mod de spiritualizare a materiei urmărind evadarea în veșni- 
Geo 





85 Sfântul Dionisie Areopagitul, Opere complete și scoliile Sfântului 
Maxim Mărturisitorul, traducere, introducere și note de Pr. Dumitru Stă- 
niloae, Ed. Paideia, Bucureşti, 1996, p. 86-87. 

836 A se vedea cartea noastră: Trei poeți şi-un început de secol, Teologie 
pentru azi, Bucureşti, 2014, p. 126-134, 174-176, cf. 

https://www.teologiepentruazi.ro/2014/06/13/trei-poeti-si-un- 
inceput-de-secol/. 

Revenind la Luceafărul, ceea ce e tulburător e faptul că Emi- 
nescu nu le refuză celor doi tineri posibilitatea de a se înălța prin 
iubire. Ba chiar pajul „guraliv şi de nimic” apare ca depăşindu-și 
condiţia, însetat şi el de liniște eternă: „Revarsă linişte de veci/ Pe 
noaptea mea de patemi”. Asemenea, și tânăra este transfigurată, 
strălucind „cu farmecul luminii reci” — raţionale, nepătimașe — 
care poate inspira gândirea („gândirile străbate-mi”). Nu mai 
sunt numiți Cătălin şi Cătălina, ci — aşa cum s-a spus și se poate 
aprecia despre perechile din câteva poeme eminesciene (Făt- 
Frumos din tei, Crăiasa din poveşti, Dorinta, Povestea codrului, 
Povestea teiului) —, devin o paradigmă, reiterează cuplul pri- 
mordial, fericirea paradisiacă. 

Deşi poetul considera că în lume este „ici-colo câte-un geniu 
și preste tot gunoi” (Icoană şi privaz), el credea totuși că oamenii 
au posibilitatea, dacă vor, să se înalțe deasupra patimilor lor. 
Eminescu revine însă la optica sa severă atunci când fata îl invocă 
din nou pe Luceafăr, în mod egoist, reducându-l la ipostaza de 
stea norocoasă, tocmai ceea ce el nu era („Ei doar au stele cu noroc/ 
Şi prigoniri de soarte,/ Noi nu avem nici timp, nici loc,/ Și nu 
cunoaştem moarte”): 


- „Cobori în jos, luceafăr blând, 
Alunecând pe-o rază, 
Pătrunde-n codru şi în gând, 


dd 


Norocu-mi luminează 


El tremură ca alte dăți 
În codri și pe dealuri, 
Călăuzind singurătăți 
De mișcătoare valuri; 


Dar nu mai cade ca-n trecut 

În mări din tot înaltul: 
— „Ce-ţi pasă ţie, chip de lut, 
Dac-oi fi eu sau altul? 


Trăind în cercul vostru strimt 
Norocul vă petrece, 
Ci eu în lumea mea mă simt 
Nemuritor şi rece”. 


Hyperion nu mai cade din înalt. Între a fi Înger sau demon, 
alege prima variată, ascultând învăţătura Părintelui. Chipurile 
de lut au doar momente de fericire şi de transfigurare, în care 
intuiesc cumva scopul adevărat al vieţii, dar nu trăiesc toată viața 
iubind și dorind veşnicia. Cercul păcatelor și al viciilor aduse de 
o viaţă trăită după voia hazardului, a norocului, limitează dra- 
matic ființa umană, închizându-i orizontul veșniciei. 

De aceea, Hyperion rămâne „rece” față de noua chemare, 
adică mort față de toate patimile și tentaţiile telurice, față de 
ispitele omeneşti: „Ce e val ca valul trece;/ De te-ndeamnă, de te 
cheamă,/ Tu râmâi la toate rece” (Glossă). Poate tocmai de aceea 
fata îl vedea ca pe „Un mort frumos cu ochii vii/ Ce scânteie-n 
afară”. Scânteierile patimii erau în afara fiinţei lui ascetice, aspi- 
rând spre sfințenie...Eminescu, spunând „nu spera și nu ai 
teamă” și „rămâi la toate rece” (Glossă), traduce în versuri învă- 
țătura biblică şi pedagogia isihastă: 


„Ştiu ale tale lucruri, căci nice reace ești, nice cald, mai 
bine de ai fi reace decât cald” (Apoc. 2, 15, Biblia 1688). 


A armoniza nepătimirea şi nemurirea, aceasta o poate face 
numai o conștiință isihastă: 

„A zis Ava Macarie: «Dacă pentru tine (are aceeași 
valoare) disprețul ca şi lauda, sărăcia ca și bogăţia, lipsa ca 
şi belșugul, nu vei muri»"8. 


lar a nu mai aştepta nimic de la lume și de la oameni, a fi ca 
un mort în viața aceasta înseamnă, pentru isihaști, a ajunge la 
nepătimire, la desăvârşire: 


„Un frate a venit la Ava Macarie Egipteanul şi i-a zis: 
«Ava, spune-mi cum să mă mântuiesc?». Şi a răspuns 
bătrânul: «Du-te la morminte și ocărăşte pe cei morți!». 

Deci, plecând fratele, a ocărât și a bătut cu pietre (mor- 
mântul); apoi venind a spus bătrânului, iar acela i-a zis: «Nu 
ți-au vorbit nimic?». Şi el a răspuns: «Nu!. 

Atunci i-a zis bătrânul: «Du-te iarăşi, mâine, și de data 
aceasta laudă-i!». Deci, ducându-se fratele, i-a lăudat; i-a 
numit apostoli, sfinți și drepţi, apoi întorcându-se, a zis: «- 
am lăudat». Şi l-a întrebat bătrânul: «Nu ţi-au răspuns 
nimic?». lar fratele a zis: «Nu!». 

Atunci bătrânul a zis: «Vezi, le-ai spus vorbe de ocară 
și ei nu ți-au răspuns nimic; și le-ai spus vorbe de laudă și 
nu ţi-au vorbit. Tot așa și tu: dacă vrei să te mântuiești, să te 
faci ca un mort. Să nu iei în seamă nici nedreptatea oame- 
nilor, nici lauda lor, întocmai ca morții, şi vei putea să te mân- 
tuiești»” 88, 





87 Sfântul Macarie Egipteanul, Scrieri. Omilii duhovniceşti, traducere 
de Pr. Prof. Dr. Constantin Corniţescu, introducere, indici şi note de Pr. 
Prof. Dr. N. Chiţescu, în col. PSB, vol. 34, Ed. IBMBOR, București, 1992, p. 
61. 

Am citat o ediţie recentă, însă Eminescu a cunoscut viaţa și omiliile 
Sfântului Macarie cel Mare. 

55 Idem, p. 62. 

La această desăvârşire spirituală n-a ajuns dascălul din 
Scrisoarea I, pentru că el spera încă la gloria postumă. De aceea, 
în optica lui Eminescu, oamenii geniali pot fi şi ei robi „la același 
şir de patimi”, în rând cu „neghiobii” (Scrisoarea 1). Prin urmare, 
mai important chiar şi decât a putea contempla mental geneza și 
eshatologia este a rămâne rece/ mort faţă de toate patimile, față 
de toate chemările și iluziile lumiis*. 

Așadar, aventura Luceafărului recapitulează alegoric pere- 
grinările erotice ale poetului însuși, rătăcirea sa în labirintul 
patimilor umane pe care le-a dezavuat. „Purtat de dor”, el ajunge 
„fulger rătăcitor”, precum a căzut din cer odinioară Satanas. Însă 
căderea lui nu înseamnă damnare veşnică, pentru că nici motivul 
căderii nu e același. Nu trufia îl îndeamnă pe Luceafărul emines- 
cian să se îndrepte către tronul divin, ci alunecarea în patima 
amorului: „Şi pas cu pas pe urma ei/ Alunecă-n odaie”. De aceea, 
„din cer”, „din locul lui de sus”, Luceafărul „au fost căzut” — 
Eminescu folosește o formă verbală arhaică, de letopiseţ, ca și 
cum ar relata cronica Luceafărului —, dar căderea lui nu a fost 
definitivă. Dumnezeu, Tatăl geniilor şi Părintele său, l-a recon- 
firmat în demnitatea sa: „lar tu, Hyperion rămâi/ Oriunde ai 
apune...”. 

Poetul însuși indică dorința de mântuire din căderea sa, 
pentru că, după cum am arătat, în cea de-a doua metamorfoză a 
Luceafărului, în „demon”, a introdus elemente semnificative din 
descrierea Sfântului Macarios Romanul (folosind volumele 
hagiografice ale lui Dosoftei şi un alt manuscris, împrumutat și 
lui Moses Gaster), un Sfânt eremit care a cunoscut căderea în 
ispita erotică. 





89 A-ți vedea păcatele şi a ajunge la nepătimire, prin pocăință, după 
Sfinţii Părinţi, este mai important decât a vedea Ingeri sau decât a face 
minuni. 


829 


Oamenii mediocri au „doar au stele cu noroc”, fluctuează în 
dorinţa lor de a-şi împlini chemarea de sus, de aceea au „şi prigo- 
niri de soarte”. Geniile, în schimb, se aseamănă cu Dumnezeu 
prin harul creator: „Noi nu avem nici timp, nici loc,/ Și nu 
cunoaștem moarte. /.../ Cere-mi cuvântul meu dentâi —/ Să-ţi dau 
înțelepciune?”. Şi geniile pot cădea în robia patimilor, după cum 
dă mărturie poetul atât în Scrisoarea 1 („La același șir de patimi 
deopotrivă fiind robi,/ Fie slabi, fie puternici, fie genii ori 
neghiobi!”), cât și în Luceafărul. Dar există și redempțiune. Emi- 
nescu a crezut multă vreme în soluţia de mântuire a lui Goethe, 
prin „eternul feminin” (finalul din Faust). Poemele În ger și demon, 
Înger de pază, Atât de fragedă proclamă această soluție. 

Poetul şi-a dorit o femeie care să fie o întruchipare a bu- 
nătăţii și a nevinovăţiei, „icoana unei dulce, unei gingaşe sme- 
renii”, având sufletul „încărcat cu mirodenii”, cu miresmele vir- 
tuților (Călin (file din poveste)), „icoană a pururi-Verginei Marii” 
(Atât de fragedă), „Cum e Fecioara între sfinţi/ Și luna între stele” 
(Luceafărul), care „candelă s-aprinzi/ lubirii pe pământ” (Pe lângă 
plopii fără soț). A căutat-o toată viața și majoritatea poemelor sale 
dau mărturie de acest zbucium imens. Dar nu a găsit-o. 

Așa că mântuirea lui nu a venit de la o femeie-înger, care să- 
i împace „demonul” (Înger şi demon, Scrisoarea V), ci tot de la Cel 
ce „este-al omenimei izvor de mântuire” (Rugăciunea unui dac). 

Bușulenga a înţeles lucrul acesta: 


„Obiectivarea faţă de propria condiţie, renunțarea, 
oricât de dureroasă, cunoașterea absolută vor fi, dincolo de 
dragoste și pereche, mijloacele redempţiunii finale atinse în 
Luceafărul, unde eroul «nu mai cade ca-n trecut», redobân- 
dindu-și originara stare de perfecţiune uitată de dragul iu- 
birii. Lecţia de cunoaștere servită de Demiurg [de Dumne- 
zeu Creatorul] l-a făcut să înţeleagă pe erou natura sa pro- 

fund diferită de aceea a femeii iubite, l-a făcut să abando- 
neze iluzia realizării cu ea a perechii primordiale”8%0. 


Tocmai de aceea, „Luceafărul încheie, chivot tainic cu multe 
chei, grandioasa operă eminesciană”5. Dar Luceafărul nu este 
consubstanţial cu Dumnezeu/ Demiurgul (eroare fatală în care 
au căzut mulți, inclusiv Buşulenga și Bartolomeu Anania), ci de 
la Dumnezeu îi vin deopotrivă ființa și mântuirea. 





840 Zoe Dumitrescu-Bușulenga, Eminescu — cultură şi creație, op. cit., 
p. 9%. 
s41 dem, p. 106. 

De la Strigoii la Luceafărul: 


Poemul Strigoii8% e alcătuit din trei părţi, care au fiecare câte 
un motto. Prima parte are ca motto un pasaj din Slujba Înmor- 
mântării (alcătuită în mare parte din imne compuse de Sfântul 
Ioannis Damaschinos): 


„că trece aceasta ca fumul de pre pământ. Ca floarea 
au înflorit, ca iarba s-au tăiat, cu pânză se înfășură, cu pă- 
mânt se acopere” 84. 


5% Am publicat acest articol, în trei părți, mai întâi aici: 

https://www.teologiepentruazi.ro/2017/04/18/de-la-strigoii-la- 
luceafarul-1/, 

https://www.teologiepentruazi.ro/2017/04/20/de-la-strigoii-la- 
luceafarul-2/, 

https://www.teologiepentruazi.ro/2017/04/21/de-la-strigoii-la- 
luceafarul-3/. 

s% Comentariul poemului Strigoii a reprezentat continuarea unor ob- 
servaţii pe care le-am făcut mai demult: 

https://www.teologiepentruazi.ro/2008/02/16/eminescu-si- 
ortodoxia-parafraze-scripturale-sau-din-cartile-bisericii-in-poemele- 
eminesciene-vi/. 

Ulterior, l-am publicat într-o variantă revăzută şi adăugită aici: Dr. 
Gianina Maria-Cristina Picioruș, Epilog la lumea veche, vol. |. 2, ediţia a 
doua, Teologie pentru azi, Bucureşti, 2015, p. 659-674, cf. 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

În ceea ce priveşte analiza poemului Luceafărul, ea a apărut, în 2014, 
mai întâi aici: 

https://www.teologiepentruazi.ro/tag/luceafarul/. 

8 Citatul acesta, oferit ca motto de Eminescu, face parte dintr-un 
tropar din cele de la sărutarea cea mai de pe urmă a mortului: „Văzând pe 

Se observă lesne că Eminescu a preferat un fragment care 
vorbește despre viața repede trecătoare, ca iarba şi ca un fum: 
imagini poetice la care am mai făcut referire pe parcursul comen- 
tariilor noastre. Imaginile aparțin Vechiului Testament şi le regă- 
sim în toată literatura noastră veche. Le-am comentat cu prilejul 
discuţiei noastre asupra poemului Viața lumii al lui Miron 
Costin, dar ele sunt ubicue în operele scriitorilor noștri din 
vechime. Viaţa ca iluzie și ca deșertăciune a deșertăciunilor este 
un element esenţial al omileticii ortodoxe din toate timpurile, dar 
și o obsesie a scriiturii eminesciene. 

Al doilea motto este refrenul unei poezii de Baronzi, Cățelul 
pământului, iar al treilea este un citat din Pravila lui Matei Basa- 
rab, tipărită la 1652 sub numele Îndreptarea legii (titlu pe care îl 
amintește și poetul): „cum de multe ori, când mor oamenii, mulți 
de într-acei morţi zic se scoală de se fac strigoi”. Acest pasaj din 
legislația Ţării Românești reînnoită și tipărită astfel sub Matei 
Basarab (legislaţie care era una cu cea a Bisericii), evocă spre 
amendare o superstiție care, din păcate, nu a dispărut nici astăzi 
din popor, privitoare la duhurile celor adormiţi. 

Poemul Strigoii dezvoltă un motiv de origine mitic-folclo- 
rică, de largă circulaţie în romantism, cunoscut ca motivul 
Lenores5. Eminescu se situează în buna tradiție pașoptistă, a 





mort zăcând, toţi să ne gândim la ceasul din urmă, căci omul trece ca fumul 
pe pământ, ca floarea a înflorit, ca iarba s-a tăiat, cu pânză se înfăşoară, cu pământ 
se acoperă (s. n.). Pe acesta lăsându-l acoperit, lui Hristos să ne rugăm, ca 
să-i dea odihnă în veci”, cf. Molitfelnic, Ed. IBMBOR, Bucureşti, 2002, p. 
Do 

835 O puteţi downloada de aici: 

http://www.archive.org/details/IndreptareaLegii.PravilaCeaMarel 
652. 

8% A se vedea: D. Caracostea, Poezia tradițională română. Balada 
populară şi doina, vol. |, ediţie critică de D. Şandru, prefaţă de Ovidiu Bâr- 
lea, EPL, Bucureşti, 1969, p. 313-415. 

culegerii şi/ sau versificării unor mituri, legende (autohtone sau 
străine) și basme populare, activitate prin care şi Heliade ne-a dă- 
ruit Zburătorul. 

Asachi, Bolintineanu și Alecsandri au compus, mai înainte, 
poezii încadrând motivul romantic al strigoiului. Alte poetizări 
vor oferi ulterior Coşbuc (Blăstăm de mamă) şi Radu Gyr (Balada 
fratelui care-a murit de ciumă). Eminescu autohtonizează balada 
romantică dar, în același timp, ne oferă o variantă originală, în 
comparaţie atât cu legendele apusene (poetizate de romantici), 
cât și cu baladele românești. 

Arald, eroul poemului, 


„este vestitul Harald Hafdagăr [...] întemeietorul 
Norvegiei și care pe timpul războaielor pe care le-a purtat, 
a urmat același drum pe care ni-l descrie Eminescu [în po- 
em]. Figura acestui rege-erou, a îmbogăţit întreaga litera- 
tură romantică a Franţei și a Germaniei. Interesant este că 
Harald — în manuscrise Eminescu îl numeşte tot Harald (ms. 
B. A. R. 2262, f. 166) —- a mai fost încadrat și de alţi scriitori 
străini în istorisiri care se petrec în cuprinsul țării noastre — 
pe-al Daciei pământ, cum zice Eminescu. Francezul Lere- 
bours de pildă, a scris în anul 1825 o tragedie intitulată Ha- 
rald, în care regele nordic, ca și în Strigoii, iubeşte o fată din 
locurile vechilor țări dacice”. 


Arald, în fruntea hoardelor de avari, căutând să cucerească 
pământul, trecând peste Volga și peste Nistru, ajunge la țărmu- 





Dar şi: http://en.wikipedia.org/wiki/Lenore_(ballad). 

Balada lui Burger a fost tradusă în românește de Şt. O. Iosif: 

http://ro.wikisource.org/wiki/Lenore_(losif). 

5 Julian Jura, Mitul în poezia lui Eminescu, Librairie Universitaire ]. 
Gamber, Paris, 1933, p. 21. 

rile Dunării. Oştile sale erau parte din acele „Mii roiuri vorbi- 
toare [de migratori germanici], curgând spre vechea Romă”, 
ascultând îndemnul zeului Odin. „Pe plaiuri dunărene” o întâl- 
neşte însă pe „fecioara blondă ca spicul cel de grâu” (o Isoldă 
română), cu ochii „în care-aveai un cer”: Maria, regina poporului 
încreştinat de pe aceste meleaguri. Se îndrăgostește de ea și uită 
visurile războinice de a stăpâni universul. Barbarul se îmblân- 
zeşte și lasă în urmă setea de sânge și dorința ca „să fumege 
nainte-mi orașele-n ruine”. Însă Maria, logodnica sa, moare, şi 
este înmormântată după legea creștină, într-o Biserică: 


Sub bolta cea înaltă a unei vechi biserici, 
Între făclii de ceară, arzând în sfeșnici mari, 
E-ntinsă-n haine albe, cu fața spre altar, 
Logodnica lui Arald, stăpân peste avari; 
Încet, adânc răsună cântările de clerici. /.../ 


Făcliile ridică — se mișc-în line pasuri, 
Ducând la groapă trupul reginei dunărene, 
Monahi, cunoscătorii vieții pământene, 

Cu barbele lor albe, cu ochii stinşi sub gene, 
Preoți bătrâni ca iarna, cu gângaveles* glasuri. 


O duc cântând prin tainiţi şi pe sub negre bolți, 
A misticei religii întunecoase cete, 
Pe funii lungi coboară sicriul sub părete, 


8 Adjectivul „gângave” se referă aici la modul ortodox de a cânta, 
jumătate în sine și jumătate în afară. Practica ortodoxă isihastă cere ca 
mintea să fie permanent atentă la sine, chiar dacă Monahul/ Preotul/ 
Mireanul se roagă cu voce tare sau cântă. Atenţia lăuntrică în timpul cân- 
tării a Monahilor „misticei religii” face ca rugăciunea sau cântarea lor să 
pară cumva gângăvită. 

Pe piatra prăvălită pun crucea drept pecetes* 
Sub candela ce arde în umbra unui colţ. 


Arald, însă, nu se poate împăca cu gândul morţii ei. Se în- 
toarce deci spre zeii lui păgâni, căutându-l pe magul lui Za- 
molxe5% şi cerându-i ca să o readucă la viață pe logodnica sa. 
Acesta îi ascultă rugămintea, folosindu-se de „a farmecelor var- 
gă”, însă învierea Mariei este una fantasmatică, ea producându- 
se, în plus, cu prețul pierderii și a vieţii lui Arald, pentru că 
amândoi devin strigoi. Eminescu introduce însă nenumărate ele- 
mente creștine în religia barbarilor. Astfel, într-o invocare pusă 
pe seama magului, către Zamolxe!, în care acesta cere învierea 
iubitei lui Arald, el spune: „În ochii-i să se scurgă scântei din 
steaua lină,/ A părului lucire s-o deie luna plină,/ lar duh dă-i tu, 
Zamolxe, sămânță de lumină,/ Din duhul gurii tale ce arde și 
îngheaţă”. Sufletul este așadar, ca în Creştinism, duh, suflare de 
viaţă, şi această suflare este o lumină, o energie spirituală care 


849 Se referă din nou la o practică liturgică ortodoxă locală: după ce 
sicriul este pus în mormânt, preotul spune: „Se pecetluiește groapa robu- 
lui lui Dumnezeu (N), până la a doua venire: În numele Tatălui. Amin. Şi 
a[l] Fiului. Amin. Și a[l] Duhului Sfânt. Amin. Acum şi pururea şi în vecii 
vecilor. Amin!”, cf. 

https://doxologia.ro/taine-ierurgii-slujbele-bisericii/ritualul-de- 
pecetluire-mormantului. 

lar Eminescu spune corect că Crucea care se pune la mormânt 
reprezintă o pecete, a faptului că cel adormit este creștin şi așteaptă 
învierea trupului său, când va venit Hristos. 

s5 Confuzia între daci/ geţi și goți e foarte veche. Au făcut-o lor- 
danes, Sfântul Isidorus de Sevilla și alții. Așa înțelegem de ce Arald este 
închinător la Zamolxe pe care, şi în alte poeme, Eminescu l-a așezat alături 
de Odin, în panteonul germanic. 

81 A se vedea: 

http://www.enciclopedia-dacica.ro/templu/zamolxe.htm. 

vine de la Dumnezeu (chiar dacă în acest caz avem de-a face cu 
un păgân care se închină la Zamolxe şi îl invocă pe acesta ca 
dumnezeu al său). 

Dar Dumnezeu este Cel care dă viață omului: 


„ȘI Dumnezeu l-a zidit/ l-a făcut pe om [luând] țărână 
din pământ și a suflat întru faţa lui suflare de viață și omul s- 
a făcut întru suflet viu” (Fac. 2, 7)5%2. 


De asemenea, expresia „duhul gurii tale” este biblică: 


„Cu cuvântul Domnului cerurile s-au întărit și cu duhul 
gurii Lui toată puterea lor” (Ps. 32, 6, 9, Biblia 1988). 


Învierea reginei moarte are loc într-un context poetizat care 
face trimitere la evenimente cunoscute din istoria Creștinis- 
mului. Versurile sunt următoarele: „Biserica creştină, a ei cata- 
peteasmă/ De-un fulger drept în două e ruptă și tresare;/ Din 
tainiță mormântul atuncea îi apare,/ Și piatra de pe groapă 
crăpând în două sare;/ Încet plutind se-nalță mireasa-i, o fantas- 
mă”... 

Aceste versuri sunt însă o parafrază a versetelor biblice din 
Evanghelia Sfântului Matteos care relatează despre eveni- 


mentele ce au însoţit moartea și Invierea lui Hristos: 


„lar Iisus, strigând iarăși cu glas mare, Și-a dat duhul. 
Şi iată, catapeteasma templului s-a sfâşiat în două de sus 





82 Cf. traducerii după LXX a Pr. Dr. Dorin Octavian Picioruş, 
https://www .teologiepentruazi.ro/2011/08/19/facerea-cap-2/. 

5 În Biblia 1688, versetul este redat identic, numai în loc de gură este 
rost, adică termenul arhaic. 

până jos, şi pământul s-a cutremurat şi pietrele s-au des- 
picat; mormintele s-au deschis și multe trupuri ale Sfinţilor 
adormiţi s-au sculat. Şi ieşind din morminte, după învierea 
Lui, au intrat în cetatea sfântă şi s-au arătat multora” (Mt. 
27, 50-53, Biblia 1988). 


La fel, puţin mai departe aflăm o sintagmă preluată din 
Crezul ortodox, pentru a indica metaforic reflexia estompată a 
luminii, din oglinzile acoperite cu pânză neagră: „A faclelor lu- 
cire răzbind prin pânza fină/ Răsfrâng o dureroasă lumină din 
lumină”'5%. Eminescu face analogii pentru a contextualiza pseu- 
do-învierea Mariei, regina dunăreană. Căci această înviere este 
fantasmatică, ieșind din hotarele religiei creştine, fiind rodul 
pasiunii lui Arald și al unor invocări de altă natură spirituală. 

Catapeteasma Bisericii în care era înmormântată regina se 
rupe în două pentru că este nesocotită legea creștină. Piatra mor- 
mântului se sparge în două, de asemenea, și Arald vede cum, din 
mormânt, „încet plutind se-nalță mireasa-i, o fantasmă”. Numai 
că este o înălțare iluzorie. Însă poetul nu intertextualizează fără 
scop textul Evangheliei în descrierea sa, care surprinde ridicarea 
din mormânt a Mariei. Intenţia lui este aceea de a ne indica 
nevinovăția fetei. Însăși chemarea și aducerea ei dintre morţi este 
caracterizată astfel de poet: „Prin vânt, prin neguri vine /.../ Pă- 
rea că-n somn un înger ar trece prin infern”. 

Cei doi devin, așadar, strigoi. Ei sunt morți ziua şi se trezesc 
noaptea („Ca plumbul surd și rece el doarme ziua toată /.../ Dar 
noaptea se trezește şi ține judecată”): „De-atunci în haina morții 
el şi-a-mbrăcat viaţa,/ Îi plac adânce cânturi, ca glasuri de fur- 
tună;/ Ades călare pleacă în mândre nopţi cu lună,/ Și când se- 





51 Eminescu creează un decor spiritual în conformitate cu perioada 
istorică în care se petrec evenimentele pe care le pune în scenă (sec. al VI- 
lea). 

ntoarce, ochii lucesc de voie bună,/ Pân' ce-un fior de moarte îl 
prinde dimineaţa”... 

Maria pare oarecum inconștientă de ceea ce se întâmplă, 
până când, la un moment dat, face următoarele observații: 
„Arald, ce însemnează pe tine negrul port/ Şi faţa ta cea albă ca 
ceara, neschimbată?/ Ce ai, de când pe sânu-ţi tu porţi o neagră 
pată,/ De-ţi plac făclii de moarte, cântare-ntune- cată?/ Arald! De 
nu mă-nșală privirea, tu eşti mort!”. Până când, într-o zi, obosiţi 
de a mai trăi astfel, lasă să îi surprindă „faptul zilei” şi cei doi se 
întorc definitiv în morminte: „În sunete din urmă pătrunde-n fire 
cânt,/ Jelind-o pe crăiasa cu chip frumos şi sfânt,/ Pe-Arald, 
copilul rege al codrilor de brad”. 

Fizionomia magului a fost inspirată, în opinia lui M. Mo- 
raru, dintr-un pasaj hagiografic, din viața 


„sfântului Macarie Râmleanul din tipăritura lui Dosof- 
tei: 

«[...] Și de multe bătrâniaţe nu i să vedia ochii, că- 
i era slobodzâte sufruncialele [sprâncenele] preste 
ochi. Iară unghile la mâni şi la picioare câte de un cot 
era. lară musteaţa acoperindu-i gura pogorâia de să 
mesteca cu barba şi-mpreună-i agiungia până la pi- 
cioare...». [...] 


Cele mai frapante asemănări apar în descrierea magu- 
lui din Strigoii: «Pe-un jilț tăiat în stâncă stă țapăn, palid, 
drept,/ Cu cârja lui în mână, preotul cel păgân;/ De-un veac 
el șede astfel — de moarte-uitat, bătrân,/ În plete-i crește 
mușchiul şi mușchi pe al lui sân/ Barba-n pământ i-ajunge 

şi genele la piept /.../ Bătrânul cu-a lui cârjă sus genele-și 
ridică»85. 


Portretul Sfântului Macarie Romanul, din volumul întâi din 
Viaţa şi petreacerea Svinţilor (1682), în redactarea lui Dosoftei, l-a 
inspirat pe Eminescu mai mult în reprezentarea uneia dintre 
metamorfozele Luceafăruluis. E valabilă însă și apropierea de 
fizionomia magului, pe care o face Moraru. 

Apelul la hagiografia lui Dosoftei este evident — deşi Mora- 
ru n-a sesizat acest lucru — pentru că apare aici, în poezia Strigoii, 
și un termen arhaic rar, „nimitez” („Pe-oglinzi de marmuri negre 
un negru nimitez,/ A faclelor lucire răzbind prin pânza fină/ Răs- 
frâng o dureroasă lumină din lumină”), care provine din aceeași 
Viață a Sfântului Macarie Romanul, unde se află sub forma 
„nemeteţ”, însemnând văl: „Căutaiu, vădzuiu un nemeteț [văl] de 
păiorâ [mătase] scump, feme[i]esc dzăcând gios înnainte-mi”5”. 

Şi recursul la cărţile vechi nu se opreşte aici. Alte versuri 
(„Ei zboar-o vijelie, trec ape făr' de vad,/ Naintea lor se nalță pu- 
ternic vechii munți, / Ei trec în răpejune de râuri fără punți...”) ne 
aduc aminte de Dosoftei şi de Psaltirea sa versificată: 


O, Dumnezău Svinte, lu mă scoate 
De[n] puhoi de ape, toi [tumult] de gloate, 
Ce-m[i] vine la suflet, și de gloduri 





s5 Mihai Moraru, De nuptiis Mercurii et Philologine, Ed. Fundaţiei 
culturale române, Bucureşti, 1997, p. 203-204. 

8 A se vedea: 

https://www.teologiepentruazi.ro/2014/11/23/luceafarul-5/. 

87 A se vedea cartea mea: Studiu despre „Viaţa Sfântului Macarie 
Romanul”, p. 14, cf. 

https://www.teologiepentruazi.ro/2014/10/31/studiu-despre-viata- 
sfantului-macarie-romanul/. 

Cu pâcle adânci, fără poduri. 
(Ps. 68, 1-4) 


Credem că apele fără vad (mal/ țărm) şi râurile fără punți îi 
puteau fi sugerate, ca imagini poetice, de versurile dosofteiene. 
Cu atât mai mult cu cât Eminescu utilizează, de mai multe ori în 
Strigoii, termenul „vad”, des întâlnit la Dosoftei, în loc de orice 
alt corelativ (mal, liman, țărm): „Visând că toată lumea îmi ascul- 
ta cuvântul,/ În valurile Volgăi cercam cu spada vad. /.../ Ah! 
unde-i vremea ceea când eu cercam un vad/ Să ies la lumea 
largă... /.../ Să se-mplinească visu-mi din codrii cei de brad!”. 

De asemenea, după cum a arătat deja G. 1. Tohăneanu, 
stolurile din versul „Domnind semeţ și tânăr pe roinicele stoluri” 
înseamnă cete/ detașamente ale unei armate, fiind un termen îm- 
prumutat din Letopiseţul lui Miron Costin (deși e atestat și în 
textele coresiene). Expresia „un obrăzar de ceară” (din versul: 
„Un obrăzar de ceară părea că poartă el”) a folosit-o Eminescu 
întocmai și în poemele Când te-am văzut, Verena şi Gelozie, denu- 
mind acolo masca de carne a feței, într-un context în care poetiza 
învăţăturile Sfântului Nicodimos Aghioritul, preluate — la rându- 
i — de la Sfântul Ioannis Hrisostomos (am vorbit despre acest 
subiect într-o carte a mea). De fapt, Când te-am văzut, Verena 
datează din acelaşi an, 1876, când a fost publicat şi poemul 
Strigoii, la care, după cum ne comunică Perpessicius, poetul a 
lucrat febril în ultimele luni ale anului, iar „frământările iubirii 


85 A se vedea G. |. Tohăneanu, Eminesciene (Eminescu şi limba ro- 
mână), Ed. Facla, Timișoara, 1989, p. 84-85, 92-93. Autorul notează: „Emi- 
nescu preferă derivării propriu-zise pe cea semantică, izbutită prin înca- 
drarea cuvintelor vechi şi uzuale în combinaţii contextuale inedite, dar 
atât de firești, încât numai analiza atentă poate declanșa sesizarea ino- 
vaţiilor”, cf. Idem, p. 86. 

sale pentru Veronica nu vor fi fost absente în cristalizarea acestui 
poem, de adâncă tensiune pasională, în care s-au filtrat atâtea 
elemente autobiografice” 8%. 

Cei doi, Maria şi Arald, formează un cuplu demn de Înger și 
demon. Numai că acolo îngerul îl atrage pe demon (adică pe 
revoluţionarul/ insurgentul/ rebelul răzvrătit contra ordinii so- 
ciale) la împăcarea cu Dumnezeu, iar aici Arald o atrage pe Maria 
într-o existenţă nefericită, în care amândoi par „umbre străvezie 
ieșite din infern”. Se înțelege că Maria acceptă această existență 
nefericită din iubire pentru Arald. Pentru ca, în final, să rămână 
„de moarte logodiţi”. Eminescu pune mereu în discuţie pro- 
blema jertfei unuia pentru celălalt. 

Dorim însă a atrage atenţia asupra unui aspect important: 
chiar și în acest poem, care pare să satisfacă dorinţa de sincro- 
nizare a lui Lovinescu (mai înainte de Lovinescu) şi a unui întreg 
curent critic, după cum am putut observa, sunt foarte numeroase 
apelurile la literatura românească veche: Evanghelia, Molitfelnicul, 
Pravila lui Matei Basarab, Vieţile Sfinților şi Psaltirea în versuri ale 
lui Dosoftei, Letopiseţul lui Miron Costin etc. Mai mult, nu știu 
dacă mai există un alt poem eminescian care să adune, la un loc, 
referinţe (citate şi intertextualizări) din atât de multe surse ro- 
mânești vechi. 

Chiar dacă tema poeziei5% și atmosfera uneori lugubră a 
poemului poate părea îndepărtată de tradiția românească (de cea 
cultă, nu şi de cea populară, în care există balade asemănătoare 
cu cele valorificate, în Apus, de Goethe şi de alți romantici), în 
schimb, s-ar zice că Eminescu ţine să ne dovedească faptul că 
tradiţia literară românească a jucat un rol esenţial în formarea 





s Perpessicius, în M. Eminescu, Opere alese, vol. I, p. 306. 

80 Care e totuși de sorginte medievală. A se vedea Jean Claude 
Schmitt, Strigoii. Viii şi morții în societatea medievală, traducere de Andrei 
Niculescu și Elena-Natalia Ionescu, Ed. Meridiane, București, 1998. 

limbajului poetic şi în realizarea viziunilor sale poetico-ro- 
mantices€l. 

Odată cu moartea lui Arald, moare și religia lui Odin şi a lui 
Zamolxe, iar magul...împietreşte: 


Bătrânu-şi pleacă geana şi iar rămâne orb, 
Picioarele lui vechie cu piatra se-mpreună |...] 
Pe jilțul lui de piatră înțepeneșşte drept 
Cu cârja lui cea veche preotul cel păgân, 
Şi veacuri înainte el șede-uitat, bătrân, 

În plete-i creşte mușchiul şi mușchi pe a lui sân, 
Barba-n pământ i-ajunge şi genele în piept. 





51 E adevărat că rolul acesta nu iese prea bine în evidenţă, nici măcar 
la nivel lingvistic. Dovadă stau şi următoarele afirmaţii ale lui Tohăneanu, 
cu privire la Luceafărul şi la alte câteva poeme eminesciene: „Fiind vorba, 
în Luceafărul, de o lume a basmului, ne-am aștepta ca un scriitor și cărturar 
care cunoaşte ca nimeni altul (cu excepţia, poate, a singurului Sadoveanu), 
limba veche, să folosească și să valorifice din plin acest atu rarisim, eta- 
lându-și cu ostentaţie erudiţia filologică şi lingvistică. Așa ceva nu se în- 
tâmplă în Luceafărul, cum nu se întâmplă nici în Călin (file din poveste), nici 
în Scrisoarea III, nici în poemele dacice (Sarmis, Gemenii), nici în alte 
împrejurări la fel de ademenitoare. Ca şi Sadoveanu în romanele sale isto- 
rice, Eminescu nu uită nicicând că, reînviind artistic epoci revolute, el nu 
se adresează oamenilor vechimii, ci propriilor contemporani. De aceea, 
spre deosebire de atâţia alţi scriitori [...] poetul înfăptuieşte situarea în 
epocă discret, fără nici un fel de paradă”, cf. G. I. Tohăneanu, Emines- 
Giene a Op aciti pl 33i 

Lipsa de ostentaţie sau valorificarea „discretă” a resurselor tradiţiei 
(discretă pentru cine nu mai cunoaşte și nu mai poate recepta această 
tradiţie) e semnul geniului. În același timp, analizele noastre la opera emi- 
nesciană ne-au relevat o realitate mult mai profundă decât cea pe care a 
semnalat-o Tohăneanu și mulți alţi cercetători, care au căutat tradiţia ve- 
che numai la nivel lingvistic. 

Impietrirea magului zamolxian seamănă foarte mult cu ex- 
tincţia lui Pan, ulterior, în viziunea lui Blaga: 


Pan rupe faguri 
în umbra unor nuci. 


E trist: 
se înmulțesc prin codri mânăstirile, 
și-l supără sclipirea unei cruci. 


Zboară-n jurul lui lăstunii 
şi foile de ulm 
răstălmăcesc o toacă. 
Subt clopot de vecerne Pan e trist. 
Pe-o cărăruie trece umbra 
de culoarea lunii 
a lui Crist. /.../ 


Gonit de crucile sădite pe cărări 
Pan 
s-ascunse într-o peșteră. /.../ 


Odată zeul îşi cioplea 
un fluier din nuia de soc. 
Piticul dobitoc [un păianjen] 
i se plimba pe mână. 
Şi-n scăpărări de putregai 
Pan descoperi mirat 
că prietenul avea pe spate-o cruce. 


Bătrânul zeu încremeni fără de grai 
în noaptea cu căderi de stele 

și tresări îndurerat, 
păianjenul s-a-ncreştinat. 


A treia zi și-a-nchis coșciugul ochilor de foc. 
Era acoperit cu promoroacă 
şi-amurgul cobora din sunetul de toacă. 
Neisprăvit rămase fluierul de soc. 


(Moartea lui Pan, vol. Pașii profetului5%2) 


Amurgul lui Pan, al mitologiei antice, dar şi al panteis- 
mului, coboară „din sunetul de toacă”. În Memento mori, Emi- 
nescu prezintă astfel moartea religiilor germanice: „Şed la mese 
lungi de piatră zeii falnicei Valhale;/ Odin stă-n frunte — cu părul 
de ninsoare încărcat;/ Acolo decid ei moartea Romei și o scriu în 
rune /.../ Roma-n stele strălucește pe-a ei dâmburi, lângă râu;/ Ei 
privesc urbea eternă, ce pe dealuri lin străluce,/ Suliţa pe loc s- 
oprește, se preface-n d-aur cruce,/ Odin moare - Tibrul este a 
credinţei lui sicriu”. 

Aici, în Strigoii, pe plaiurile vechii Dacii, Odin moare odată 
cu Arald. lar semnificaţiile poemului transcend povestea de 
dragoste și, cu atât mai mult, motivul tenebros al strigoiului. 

Mai înainte de a discuta despre ceea ce mi-am propus, 
trebuie să mai lămuresc câteva lucruri. Observam, mai sus, fap- 
tul că tocmai în acest poem, care pare o simplă prelucrare, în 
poezia românească, a unei poezii de Burger şi a unui motiv 
poetic de largă circulaţie în lirica romantică, Eminescu a recurs 
destul de mult la literatura română veche. D. Murărașu stabilise, 
mai demult, următoarele surse pentru Strigoii: 


s2 Cf. Lucian Blaga, Opera poetică, Ed. Humanitas, București, 1995. 

„Elementele străine cu ecou în Strigoii vin din Burger, 
Lenore, din Goethe, Die Braut von Korinth, din Sacontala. 
Mitologia germană își are un însemnat loc alături de fondul 
popular românesc. [...] Cunoştinţele în legătură cu stihiile i- 
au venit din Îndreptarea legii (p. 714, cap. 7) ori din Hro- 
nograful din sec. XVII, pe care Eminescu îl avea într-o copie 
din 1757. Chiar şi în ce privește expresia literară, Eminescu 
este uneori tributar literaturii populare. În versul „Fug caii 
duși de spaimă şi vântului s-aştern” este reminiscența dintr-o 
cunoscută poezie din culegerile lui Alecsandri. În versul: 
„Ei trec în repejune prin râuri fără punți”, Eminescu şi- 
amintește de „Peste ape fără punți” din Maghiara lui Alec- 
sandri, imitație după doinele populare”. 


Să le luăm pe rând! În ceea ce priveşte literatura veche, între 
surse nu apare Vieţile Sfinților a lui Dosoftei, deși Murărașu avea 
cunoștință de faptul că „în Strigoii v. 201, cuvântul ieșit din uz 
«nimitez», l-a folosit Dosoftei în Viaţa și petrlelacerea svinților, sub 
forma «nemeteţ» (hobot al miresei)'8+. Dacă acest fapt este cu- 
noscut de mai multă vreme (lucru pe care eu nu-l știam când am 
scris comentariul la Strigoii), atunci e posibil ca M. Moraru să fi 
făcut apropierea dintre portretul magului și cel al Sfântului 
Macarie tocmai în virtutea acestei identificări. Însă nu ştiu cine și 
când l-a reperat prima dată pe nimitez în culegerea hagiografică 
a Sfântului Dosoftei. Dar Murărașu n-a inserat Viața Sfântului 
Macarie Romanul printre surse pentru că a considerat în continu- 





s Cf. Mihai Eminescu, Opere V. Literatura populară, ediţie critică de 
D. Murărașu, Ed. „Grai și suflet — Cultura Naţională”, București, 2000, p. 
XLV. 


s4 dem, p. LIV. 

are valabilă identificarea operată în 1909 de Al. Bogdan, care a 
susținut 
„că-n descrierea magului Eminescu a avut ca modelun 
pasaj din Sacontala lui Kalidasa. [lar el] ne dă şi pasajul 
respectiv în traducerea lui Coşbuc: 


De-un milion de veacuri el șade nemișcat 
Cu fruntea încreţită, cu ochii țintă-n soare, 
Un brâu de piei de șarpe având ca-cingătoare. 
Şi barba lui ajunge târâtă pe pământ, 
Şi-n palme-i creşte iarbă şi membrele lui sunt 
De iederă cuprinse și mâinile-i sunt crunte 
De ghimpi ce-i cresc pe braţe. Şi-i crește muşchi pe 
frunte 
Şi mușchi pe-obraz că anii lui nu e chip să-i 
numeri 
Şi păsările cuiburi își fac la el pe umeri”5%. 


În conformitate cu această traducere, s-ar părea că Al. Bog- 
dan a avut dreptate. Între cele două portrete există detalii fizio- 
nomice concrete care sunt comune, dar care nu exclud nici apro- 
pierea de portretul Sfântului Macarie. O altă traducere, în en- 
glezăt, parcă n-ar mai fitot atât de convingătoare: „Where 
stands the hermit, horridly austere,/ Whom clinging vines are 
choking, tough and sore;/ Half-buried in an ant-hill that has 


865 Cf. M. Eminescu, Opere Il. Poezii (2), ediţie critică de D. Murărașu, 
postfață de Eugen Simion, Ed. „Grai și suflet —- Cultura Naţională”, 
Bucureşti, 1995, p. 350. 

86 Preluată de aici: 

https://ia800306.us.archive.org/2/items/translationsofsh16659%gut/16 
659-h/16659-h.htm. 

grown/ About him, standing post-like and alone;/ Sun-staring 
with dim eyes that know no rest,/ The dead skin of a serpent on 
his breast:/ So long he stood unmoved, insensate there/ That 
birds build nests within his mat of hair”. 

Însă lucrurile rămân în continuare interpretabile. Lumină în 
această privinţă ar putea aduce dezvăluirea textului (în germa- 
nă) care i-a fost cunoscut lui Eminescu și traducerea lui acurată 
în română. 

Cu toate acestea, adepţii „indianismului” în poezia lui 
Eminescu nu au de ce să exulte. După cum am arătat altădată, tot 
indieni sunt și magii din Dumnezeu şi om, iar acei magi indieni se 
închină...la Hristos, Eminescu indicându-i, de fapt, pe daci prin 
acești indieni5”. Pentru că, așa cum spuneam, eu cred că Emi- 
nescu i-a asimilat pe daci vechilor indieni în virtutea celor afir- 
mate de Miron Costin (şi nu numai) și anume că dacii au migrat 
pe teritoriul țării noastre din India. În Strigoii, magul este tot dac. 
Şi dacă Sakuntala i-a sugerat lui Eminescu portretul acestui mag, 
este din motivul indicat. 

Acelaşi Al. Bogdan a remarcat și prezenţa corbilor lui Odin, 
stând în jurul magului dacs, care îi întregesc așadar portretul, 
iar acest element se datorează unei alte confuzii, a geților cu goții, 
de data aceasta. Murăraşu ne reaminteşte că „în Odin și poetul 
(versuri de prin 1872), Odin este identificat cu Zamolxe, căci De- 
cebal își duce viaţa printre zei în Valhala”t*. 





87 A se vedea, mai jos, ceea ce am scris pe acest subiect, în relație cu 
poemul Dumnezeu şi om. 

88 Cf. M. Eminescu, Opere Il. Poezii (2), ediţie critică de D. Murărașu, 
op. cit., p. 350. 

8 Ibidem. 

Dar şi G. Bogdan-Duică, vorbind mai demult despre Rugăciunea unui 
dac, spunea: „Observ că acesta nu este singurul caz în care M. Eminescu a 
împreunat pe daci cu inzii”, cf. Idem, p. 402. Însă fără a oferi vreo expli- 

Nu e, deci, de mirare că magul către care se întoarce Arald, 
care e un preot dac păgân, seamănă cu vechii sacerdoți sau si- 
haștri indieni, dar și cu zeii Valhalei. Numai că acest mag secular 
împietrește ca și Pan, după cum am arătat... 

Sfântul Macarie Romanul a fost implicat aici (prin amă- 
nuntul sprâncenelor lungi, care la Eminescu, însă, devin gene) 
din dorinţa expresă a lui Eminescu de a utiliza cât mai multe 
izvoade autohtone în conceperea acestui poem. Căci, după cum 
am afirmat în analiza mea anterioară, „chiar dacă tema poeziei şi 
atmosfera uneori lugubră a poemului poate părea îndepărtată de 
tradiția românească [...] în schimb, s-ar zice că Eminescu ţine să 
ne dovedească faptul că tradiţia literară românească a jucat un 
rol esenţial în formarea limbajului poetic şi în realizarea viziu- 
nilor sale poetic-romantice”. 

În legătură cu aserțiunea lui Murărașu, aceea că „în versul: 
„Ei trec în repejune prin râuri fără punți”, Eminescu şi-aminteşte 
de „Peste ape fără punți” din Maghiara lui Alecsandri, imitație 
după doinele populare”, doresc şi aici să fac o precizare. Nu con- 
test existenţa unui izvor popular. Numai că, în opinia mea, acest 
izvor popular avea...izvoare culte. „Ei trec în răpejune de râuri 
fără punți” e doar un corelativ al versului anterior: „Ei zboar-o 
vijelie, trec ape făr' de vad”. Metafora originară este cea a apelor 
fără vad, care mai apare anterior în poem: „În valurile Volgăi 
cercam cu spada vad”, „Ah! Unde-i vremea ceea când eu cercam 
un vad/ Să ies la lumea largă...”. 

Mai devreme l-am identificat pe Dosoftei ca sursă pentru 
această metaforă. Căci Dosoftei, poetizând psalmii, scria despre 





cație. Pentru această explicaţie, a se vedea cartea mea, Eminescu între 
modernitate şi tradiție, Teologie pentru azi, București, 2015, p. 359-360, cf. 
https://www.teologiepentruazi.ro/2015/11/16/eminescu-intre- 
modernitate-si-traditie/. 

„puhoi de ape, toi [tumult] de gloate /.../ şi de gloduri/ Cu pâcle 
adânci, fără poduri” (Ps. 68, 1-4, Psaltirea în versuri). Dar pot să-l 
adaug, și pe Miron Costin: 


„ȘI cum veniia întinsu orheienii la dânșii împiedicaţi cu 
trecătoarea râpii aceiia ce s-au pomenit, nu trecuţi bine toţi, 
au sărit călăreţii lui Ștefan-vodă și înloc i-au înfrântu pre 
orheieni. Au plecatu fuga şi Ștefăniță paharnicul şi Hân- 
ceștii şi i-au gonit strajea aceia a lui Ştefan-vodă, pănă i-au 
trecut fără vad apa Bistriții (s. n.)'5. 


Situaţia este similară cu cea a versurilor: „Şi era una la 
părinţi /.../ Cum e /.../ luna între stele”, din Luceafărul. D. Mură- 
rașu a indicat mai multe izvoare populare, căutând să stabilească 
care este sursa exactă'7l. Însă metafora este de origine biblică, iar 
nu folclorică, fapt de care Eminescu era conștient, pentru că el a 
spus: „Şi era una la părinţi/ Și mândră-n toate cele,/ Cum e 
Fecioara între sfinți/ Şi luna între stele”. Căci Preacurata Fecioară 
este între Sfinţi, în Împărăţia lui Dumnezeu, ca luna între stele. 
Preasfânta Fecioară este „frumoasă ca luna” (Cânt. Cânt. 6, 10: 
„KOAT) cos oeÂT)vn / pulchra ut luna”, cf. LXX/ VUL), între Sfinţii- 
stele strălucind pe catapeteasma Bisericii, în Cerul cel veșnic. 

În poeziile populare, această imagine a intrat prin interme- 
diul omiliei bisericești, un exemplu semnificativ aflându-se într- 
o didahie a Sfântului Antim Ivireanul, după cum am arătat altă- 
dată*?. Adăugam atunci faptul că, într-o variantă manuscrisă, 


s% Miron Costin, Letopiseţul Ţărâi Moldovei. De neamul moldovenilor, 
ediție îngrijită de P. P. Panaitescu, Ed. Minerva, București, 1979, p. 137. 

sI A se vedea Mihai Eminescu, Opere V. Literatura populară, ediţie 
critică de D. Murărașu, op. cit., p. XLIX-L. 

872 A se vedea: 

https://www.teologiepentruazi.ro/2014/11/09/luceafarul-1/ și 

Eminescu dovedește, cu asupra de măsură, că era conștient de 
sursa imaginilor poetice: 


A fost odată ca-n povești 
A fost ca niciodată 
Din rude bune-mpărăteşti 
Fecioară prea-curată 


Şi era una la părinţi 
Şi una-n toate cele 
Cum e Maria între sfinți 
Și luna între steles5. 


În același fel, râuri fără punți, deşi se poate identifica în 
poezii populare, ca imagine poetică, consider că provine din iz- 
voare culte. 

Şi ajungem, în sfârşit, la ceea ce ne-am propus, adică la a 
discuta despre nuanțele evolutive ale gândirii lui Eminescu, de 
la Strigoii la Luceafărul. Aş fi putut ca, în loc de Strigoii, să folosesc 
poemul În vremi de mult trecute (cunoscut mai mult sub alte 
titluri: Povestea magului călător în stele sau Feciorul de împărat fără 
de stea) — iar analiza ar fi fost la fel de relevantă —, dar am preferat 
să iau în discuţie două poeme considerate finalizate și publicate 
de Eminescu: Strigoii apare în 1876, iar Luceafărul în 1883. 

Strigoii şi În vremi de mult trecute (poem datând din 1872) au 
în comun, în primul rând, felul în care Eminescu se arată fascinat 


https://www..teologiepentruazi.ro/2014/11/12/luceafarul-2/. 

Sau cartea mea, Epilog la lumea veche, vol. . 2, ediţia a doua, op. cit., 
p. 114-120, cf. 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

s%3 M. Eminescu, Opere, II, ed. Perpessicius, p. 392. 

de miturile și poveştile care au încântat romantismul. Tocmai 
acest lucru se estompează în Luceafărul... 

Aspectul prim pe care doresc să îl sesizez este acela al mo- 
dului în care poetul, plecând de la Lenore a lui Biirger și îm- 
prumutând o temă de largă circulație romantică, a strigoiului 
(prelucrată mai înainte și de poeții noștri pașoptiști: Asachi, 
Heliade, Bolintineanu, Sihleanu etc.), a simţit nevoia să facă un 
apel foarte consistent la propria tradiţie, cultă/ bisericească şi 
populară, ca şi cum ar fi fost gelos (cum zice Rosa del Conte*74) pe 
faptul că bogăţia spirituală și literară a poporului său ar fi putut 
să fie puse în umbră de împrumutul literar (tematic) străin. Din 
acest motiv, însă, elementele preluate din literatura română ve- 
che și din tradiția Bisericii, care intră în compoziția poemului, 
deşi sunt asimilate foarte bine în structura lui (Eminescu a avut 
acest geniu), fără să lase impresia vreunei inserții neavenite sau 
a unui adaos artificial, au totuşi un caracter exteriorist și o impor- 
tanță oarecum colaterală în economia evenimentelor. 

Zamolxe capătă unele însuşiri ale Dumnezeului creştin fără 
ca acest lucru să aibă consecinţe importante. La fel, catapeteasma 
Bisericii, în care era înmormântată mireasa lui Arald, se rupe în 
două atunci când, prin vrăji, magul păgân o face să apară pe 
Maria cea moartă, pentru a sugera blasfemia care I se aduce lui 


574 „Nici Kant, nici Schopenhauer, nici Vedele, nici Plotin și nici chiar 
marii poeţi, pe care îi iubeşte și îi studiază și din care traduce sau învaţă 
pe dinafară fragmente, de la Byron la Shakespeare, de la Shiller la Hugo, 
nu vor înăbuși vreodată în el interesul avid și chiar gelos (s. n.), pentru tot 
ceea ce inteligența, fantezia, afectivitatea poporului său putuse să creeze 
sau să asimileze şi să transmită prin veacurile întunecate și dificile ale 
istoriei lui”. Cf. Rosa del Conte, Eminescu sau despre Absolut, ediţia a II-a (în 
română), îngrijire, traducere și prefață de Marian Papahagi, cuvânt înainte 
de Zoe Dumitrescu-Bușulenga, postfață de Mircea Eliade, Ed. Dacia, Cluj- 
Napoca, 2003, p. 282-283. 

Hristos. Însă ceea ce se ridică din mormânt este „o fantasmă”, 
pentru că nu are loc o înviere autentică. 

Ruperea catapetesmei în două e împrumutată din Scriptură 
(ea petrecându-se la răstignirea Mântuitorului), dar nu are 
semnificația capitală de acolo. Ci doar ne demonstrează că Emi- 
nescu a reținut acest eveniment ca pe unul foarte semnificativ și 
care l-a impresionat profund. Fapt care se observă însă și în alte 
poeme, ca spre exemplu în tabloul eshatologic din Memento mori: 
„În catapeteasma lumii [cerul] soarele să-ngălbenească,/ Ai peirii 
palizi îngeri dintre flacăre [stele căzând ca fulgere] să crească/ Şi 
să rupă pânz-albastră pe-a cerimei întins cort” — căci pânza era 
catapeteasma din cortul mărturiei, construit de Sfântul Moisis, 
când încă nu exista templul de la Ierusalim, pentru că poporul 
era în pustiu. În Scrisoarea 1, „catapeteasma lumii în adânc s-au 
înnegrit”. 

Acelaşi lucru se întâmplă și cu sintagma „lumină din lu- 
mină”, preluată din Crez, care acolo Îl caracterizează pe Fiul lui 
Dumnezeu născut din Tatăl, mai înainte de veci: Lumină din Lu- 
mină. Din nou, se vede că Eminescu a fost impresionat de 
semnificația abisală și de frumuseţea acestei expresii, motiv pen- 
tru care a dorit să o folosească. Numai că aici, contextul poemului 
Strigoii nu i-a putut oferi niciun prilej în care să o valorifice 
păstrând adâncimea semnificaţiilor. De aceea, nu a putut impro- 
viza decât caracterizarea reflexiei luminii din oglinzile acoperite 
cu un văl negru subţire: „Pe-oglinzi de marmuri negre un negru 
nimitez,/ A faclelor lucire răzbind prin pânza fină/ Răsfrâng o 
dureroasă lumină din lumină”. Ceea ce reprezintă o reproducere 
sensibilă a unui fenomen fizic, superficială însă în comparaţie cu 
semnificația din sursa de unde care a fost preluată expresia. 

Într-un sens apropiat de cel original va încerca să o folo- 
sească în Luceafărul, dar această utilizare va rămâne numai în va- 
riante bruionare, pentru că poetul și-a dat seama că Luceafărul/ 

Hyperion nu poate fi lumină din lumină, în relaţie cu Părintele 
ceresc, el fiind o creatură a Lui, care „din chaos, Doamne,-am 
apărut /.../ şi din repaos m-am născut”: o făptură adusă la ființă 
din neființă. 

La fel, implicarea Vieţii Sfântului Macarie Romanul în Strigoii, 
la nivelul împrumutului unui detaliu fizionomic şi a unui termen 
(nimitez = văl), folosit prin derivare polisemantică, nu ne-ar pu- 
tea indica vreodată în mod veridic, dacă am rămâne numai la 
acest poem, dimensiunile importanţei acestei aghiografii în con- 
ştiinţa poetului şi mai ales a modelului exemplar al Sfântului 
Macarie. În Luceafărul, în schimb, Eminescu înscrie trăsături ale 
Sfântului Macarie în portretul Luceafărului, corespunzător celei 
de-a doua metamorfozări a acestuias?5. Trăsături care formează 
mai degrabă un portret interior al personajului. De altfel, interio- 
rizarea perspectivei este o caracteristică esenţială a Luceafărului. 

Şi toate acestea se întâmplă, după cum spuneam, pentru că 
tema poemului Strigoii nu rimează cu Scriptura şi cu învățătura 
creștină şi cu toate aceste izvoare bisericești, pe care totuşi 
Eminescu le inserează avid în poem. Dar faptul însuși că poetul 
recurge la o asemenea strategie ne demonstrează că încerca oare- 
cum să deturneze sensul păgân al baladelor germane şi al credin- 
țelor în strigoi. Căci, pe lângă cele pe care le-am sesizat în comen- 
tariul meu anterior, recitind acum poemul am observat alte 
câteva elemente care mie mi se par semnificative. 

Astfel, atunci când Maria este înmormântată în Biserică, „pe 
piatra prăvălită pun crucea drept pecete”. Într-o Biserică nu se 
poate pune decât piatra pe mormânt, ea nu se prăvălește. Această 
piatră tombală se pune deasupra mormântului — şi observăm că 
Maria are parte de o înmormântare voievodală -— și nu are cum 





875 A se vedea comentariul meu: 
https://www.teologiepentruazi.ro/2014/11/23/luceafarul-5/. 
Sau mai sus, în carte. 

să fie prăvălită. Însă verbul acesta apare în Sfânta Scriptură 
atunci când e vorba de Învierea lui Hristos: „Şi iată cutremur 
mare s'a făcut; că îngerul Domnului pogorându[-]se din cer, și 
viind 4 prăvălit piatra de pre ușă, și ședea d'asupra ei” (Mt. 28, 2, 
Noul Testament 1857). 

Eminescu sugera, prin aceasta, faptul că Maria era în- 
mormântată creștineşte spre a aștepta învierea de obște, motiv 
pentru care pe mormintele creştine se pune „crucea drept pe- 
cete” — amănunt teologic pe care creştinii noștri nu prea îl cunosc, 
dar iată că poetul îl ştia. Sfântul Ambrosius vorbea, de asemenea, 
despre „pecetea Crucii [signaculum Crucis]”%€. 

Magul este numit „de zile vecinic”, ceea ce indică același 
fenomen pe care l-am semnalat mai devreme. Pentru că „Cel 
vechi de zile” este Dumnezeu (Dan. 7, 9), iar aici avem doar un 
transfer de ordin expresiv, care se datorează impresiei puternice 
a poetului, faptului că a reţinut această sintagmă ca fiind deose- 
bită. Căci puțin mai înainte poetul scrisese despre mag că „de-un 
veac el şade astfel — de moarte-uitat, bătrân” (iar „un veac” nu 
înseamnă același lucru cu „de zile vecinic”), iar la finalul poe- 
mului „Picioarele lui vechie cu piatra se-mpreună /.../ Pe jilțul 
lui de piatră [magul] înțepenește drept”... 

Deși l-a numit „de zile vecinic”, Eminescu nu a intenționat 
să sugereze faptul că magul era veşnic ca Dumnezeu, ci doar că 
era foarte bătrân. La fel, în poemul În vremi de mult trecute, magul 
(care trăieşte tot pe muntele Pion, ca și cel din Strigoii) „bătrânu- 
i ca și vremea cea fără de-nceput”, care pare a fi fără de început, 
pentru fiecare dintre noi, pentru că noi ne-am născut în timp și 
nu am fost contemporani cu începutul timpului. Dar magul din 
Strigoii, care „pe-un jilț tăiat în stâncă stă țapăn”, semănă şi cu 





876 A se vedea traducerea mea de aici: 
https://www.teologiepentruazi.ro/2017/04/17/sfantul-ambrosius-al- 
mediolanului-fragmente-din-comentariul-la-cantarea-cantarilor-13/. 

împăratul din poemul În vremi de mult trecute, care „din tronul 
lui se scoală/ Ca regele pustiei din stânca de granit”. Aidoma, în 
Dumnezeu şi om, avem un „mag bătrân ca lumea”. Însă toate 
aceste formulări nu ne indică o bătrâneţe sinonimă cu veșnicia, 
ci, cel mult, cu lumea aceasta. 

Aşadar, „de zile vecinic” nu mai are deloc aceeași semni- 
ficaţie cu „vechi de zile”, deşi poate părea astfel la prima vedere. 
În realitate însă, „de zile vecinic” are un sens mult mai modest. 
În Luceafărul, după cum spuneam, nu mai interesează atât carac- 
terizările din afară, pentru că perspectiva se interiorizează mult. 
În primul rând, nu-l mai întâlnim pe mag. Părintele Luceafărului 
nu mai este magul, ca în cazul prințului din Feciorul de împărat 
fără de stea În vremi de mult trecute — un prinţ care alege viaţa 
sihăstrească precum Sfântul loasaf (din Viața Sfinților Varlaam și 
Ioasaf, care sunt indieni), deşi el e dac, păgân, dar care, spre deo- 
sebire de acela, nu reușește să scape de ispita erotică. Acolo, în 
mod evident, fiul de împărat dac se adresează magului cu apela- 
tivul „Părinte” în sensul de învățător, dascăl, fără alte conotaţii: 
„Părinte — zice el — şi-adânc i se închină,/ Bătrânul meu tată aici 
m-a trimis”. 

Adresarea Luceafărului este cu totul alta: „Părinte /.../ 
lăudat pe veci să fii/ Pe-a lumii scară-ntreagă; /.../ Doamne /.../ tu 
izvor eşti de vieţi/ Și dătător de moarte”. Pentru că Luceafărul 
zboară către Dumnezeu, Părintele său, şi se roagă Lui (lui Hristos 
Dumnezeu, după cum am arătat altădată“), iar EI îi dăruieşte 
învăţătura înaltă a înstrăinării de această lume și de iluzia ero- 
tică, de care nu se putuse tămădui fiul de împărat sihăstrit. 

În Feciorul de împărat fără de stea În vremi de mult trecute şi în 
Rugăciunea unui dac, poetul se identifică cu dacul şi la fel, în 





877 A se vedea: 
https://www.teologiepentruazi.ro/2014/12/04/luceafarul-9/. 
Sau mai sus. 

Strigoii, evenimentele se petrec în Dacia. De aici prezența ma- 
gilor, a miturilor păgâne şi a apelului la cosmogonia vedică. 

Cu toate acestea, ne e limpede că Eminescu a tins mereu 
spre Hristos, spre Dumnezeul creştin. De ce? Pentru că, dacă în 
Strigoii, deja, Zamolxe era implorat să dea viaţă „Din duhul gurii 
tale ce arde și îngheaţă” — atribute ale Dumnezeului treimic, 
Creator a toate: „cu cuvântul Domnului cerurile s-au întărit și cu 
duhul gurii Lui toată puterea lor” (Ps. 32, 6, 9), Singurul care poate 
să dea viața și moartea făpturilor Sale —, în textul final din 
Rugăciunea unui dac (1879), Eminescu îl elimină pe Zamolxe 
(prezent într-o variantă) și rugăciunea dacului se îndreaptă către 
Cel care este „al omenimei izvor de mântuire:/ Sus inimile voas- 
tre!/ Cântare aduceţi-i,/ El este moartea morții şi învierea vieții!”, 
versuri în care sunt preluate formulări din Canonul Învierii, după 
cum am specificat altădatăs:. Iar în Luceafărul, Hyperion vorbeşte 
cu Hristos, după cum am arătat în comentariul meu. 

În Strigoii, pe ea o cheamă Maria. Un nume de rezonanţă în 
opera lui Eminescu, pe care îl întâlnim și în nuvela Sărmanul 
Dionis, dar şi — latinizat — ca Cezara în nuvela omonimă (pentru 
că Maria înseamnă stăpână, împărăteasă). Maria este o „fecioară 
blondă ca spicul cel de grâu”, căreia inima îi rămâne fecioară și 
după ce se îndrăgosteşte de Arald şi după ce moare (rostindu-șşi 
vraja, magul invocă astfel stihiile: „inima-i fecioară hrăniţi cu 
sânge cald”). 

Numele Maria nu este așadar întâmplător. Iubirea pentru 
Maria îl salvează pe Dan-Dionis de la căderea luciferică, iubirea 
pentru o fecioară sfântă îl împacă cu Cerul și pe rebelul/ insur- 
gentul din Înger şi demon. 





875 A se vedea teza mea de doctorat sau fragmentul din ea reprodus 
ulterior aici: 

https://www.teologiepentruazi.ro/2016/12/08/antim-ivireanul- 
avangarda-literara-a-paradisului-95/. 

Arald e, în Strigoii, în rolul demonului din Înger și demon, al 
răzvrătitului care vrea să răscoale lumea din așezarea ei, dorind 
„să fumege nainte-mi orașele-n ruine”, și pe care iubirea pentru 
Maria îl face să renunţe la planurile sale războinice. Numai că 
moartea Mariei provoacă în el, din nou, răzvrătirea, iar Maria, în 
această situaţie, este îngerul ce trece prin infern pentru el. 

În Luceafărul, ne întâmpină același reper al fecioarei unice, 
fiind „una /.../] Cum e Fecioara între sfinți/ Și luna între stele”. 
Poetul nu a folosit această comparaţie doar în virtutea expresivi- 
tăţii. Aluzia la Preacurata Fecioară Maria e întărită şi de expresia: 
„din rude mari împărătești”. Pentru că, după cum am semnalat 
într-un comentariu anterior, în Vieţile Sfinților alcătuite de Dosof- 
tei, la Nașterea Maicii Domnului ni se comunică faptul că ea „era 
de rudâ împărăteascâ”*?. Și recunoaștem aici idealul însuşi al 
poetului, care căuta o „femeie între stele şi stea între femei” (Din 
valurile vremii...), o Madonă printre Venere: „Ş-o să-mi răsai ca o 
icoană/ A pururi Verginei Marii,/ Pe fruntea ta purtând coroană 
[cununa virtuţii] -/ Unde te duci? Când o să vii?” (Atât de fra- 
gedă...). 

Spre deosebire de Strigoii, în Luceafărul nu mai avem nicio 
altă descriere, sub aspect exterior, a fetei de împărat. Pe ea o 
caracterizează unicitatea virtuţii în mod fundamental şi plenar. 
Faţă de care nu mai contează, pentru poet, niciun alt amănunt. 
Numai că, dacă la început, această fecioară împărătească este o 
Marie, ulterior ea va cădea din această înălțime a virtuții până la 
a fi o simplă Cătălină care se lasă amăgită și prinsă în laţ ca 
păsările-n crâng („Cum vânătoru-ntinde-n crâng/ La păsărele 
laţul”...), adică precum o ființă fără de minte. 





87% [Sfântul] Dosoftei, Viața şi petreacerea Svinților, B. A. R., CRV 73, f. 
11v. A se vedea şi ceea ce am spus aici: 
https://www.teologiepentruazi.ro/2014/11/09/luceafarul-1/. 

Luceafărul este şi el caracterizat onomastic prin faptul că, 
pe de-o parte, este purtător de lumină, iar, pe de altă parte, este cel 
care alunecă din cerul său de stele. Însă alunecarea lui nu se 
transformă într-o cădere definitivă. Diferenţa esenţială față de 
Strigoii sau de Sărmanul Dionis este aceea că salvatoare nu mai 
este iubirea pentru femeie (sau iubirea unei femei), ci mântuirea 
sa vine de la Dumnezeu Însuşi, de la Mântuitorul lumii. Pe acest 
Luceafăr, Hristos îl restaurează în calitatea sa de fiinţă nemu- 
ritoare (ceea ce înseamnă Hyperion: deasupra timpului). Şi remar- 
căm faptul că nici Luceafărul și nici Hyperion nu sunt propriu- 
zis nume, ci caracterizări profunde. 

De asemenea, Luceafărul nu mai are parte de descrieri 
precum alte personaje eminesciene. Căci cele două portrete, 
corespunzătoare celor două metamorfoze, nu mai sunt adevărate 
portrete, descrieri fizionomice. El pare când blond, când cu părul 
negru, dar ceea ce Eminescu vrea să ne transmită este că nicio 
portretizare realistă nu este veridică, pentru că ceea ce îl carac- 
terizează în mod esenţial este eternitatea fiinţei, care se străvede 
în spatele simbolurilor („tânăr voievod” care „venea plutind în 
adevăr/ scăldat în foc de soare”). Îmbrăcarea lui în „giulgi” 
(giulgiu) şi faptul că seamănă cu „un mort frumos” ilustrează 
străinătatea/ înstrăinarea lui față de această lume. lar fata 
remarcă faptul că el e „străin la vorbă și la port”. 

Fata de-mpărat îi adresează Luceafărului „căzut” „din cer” 
și stins („Cum el din cer o auzi,/ Se stinse de durere”) aceleași cuvinte 
ca și Maria din Strigoii lui Arald: „tu eşti mort”. Numai că 
motivele sunt cu totul diferite. Arald era mort pentru răzvrătirea 





880 A se vedea, din nou, comentariul meu anterior: 

https://www.teologiepentruazi.ro/2014/11/23/luceafarul-5/. 

Sau în cartea mea, Epilog la lumea veche, vol. I. 2, op. cit., p. 140-162, 

cf. https://w ww .teologiepentruazi.ro/2015/05/16/epilog-la-lumea- 
veche-i-2-editia-a-doua/. 

lui trufașă şi închinarea lui la zei păgâni. Luceafărul-Hyperion e 
mort pentru că e străin de lume, în ciuda ispitei căreia îi cade 
pradă temporar. 

Odă (în metru antic) 


Nu credeam să-nvăţ a muri vrodată; 

Pururi tânăr, înfăşurat în manta-mi, 

Ochii mei nălțam visători la steaua 
Singurătăţii. 


Când deodată tu răsăriși în cale-mi, 

Suferinţă tu, dureros de dulce... 

Pân-în fund băui voluptatea morții 
Nendurătoare. 


Jalnic ard de viu chinuit ca Nessus, 

Ori ca Hercul înveninat de haina-i; 

Focul meu a-l stinge nu pot cu toate 
Apele mării. 


De-al meu propriu vis, mistuit mă vaiet, 
Pe-al meu propriu rug, mă topesc în flacări... 
Pot să mai renviu luminos din el ca 

Pasărea Phoenix? 


Piară-mi ochii turburători din cale, 
Vino iar în sân, nepăsare tristă; 
Ca să pot muri liniştit, pe mine 
Mie redă-mă! 


s1 Comentariu publicat mai întâi aici: 
https://www.teologiepentruazi.ro/2020/04/01/oda-in-metru-antic/. 

Publicată în 1883, în ediția Maiorescu, poezia a fost mai 
întâi, în manuscrisele poetului, o odă dedicată lui Napoleon, su- 
ferind transformări succesive până la această ultimă înfăţişare, a 
unei confesiuni în versuri, având, prin urmare, un caracter pro- 
fund liric, intimist. Ca şi Glossă, stârnește admiraţia pentru tehni- 
ca poetică desăvârşită. Cele două, Odă (în metru antic) şi Glossă, 
sunt capodopere ale maturității lui Eminescu, probe de rafina- 
ment poetic exemplar (mă refer la forma fixă a Glossei și la tiparul 
metric al strofei safice reprodus în Odă, ambele șlefuite precum 
sculpturile lui Michelangelo sau Brâncuși), dar și de înălțime 
ideatică și expresivă. 

Oda rezumă în cinci strofe experiența erotică a poetului, 
adică ceea ce balada Luceafărului relatează, alegoric, în 98 de 
strofe. lar această condensare ideatică este motivul pentru care 
lon Barbu aprecia Oda mai mult decât Luceafărul, fiindcă idealul 
său poetic pretindea maximum de idee în minimum de expresie. 
Nu sunt însă de acord cu el. Eminescu e unic în fiecare capodo- 
peră a sa, chiar dacă semnificațiile sunt complementare. Întin- 
derea Luceafărului nu dăunează caracterului său enigmatic şi nu 
mi se pare corect să punem în concurenţă aceste capodopere, 
după cum nu cântărim nici Joc secund sau Oul dogmatic în balanță 
cu Riga Crypto și lapona Enigel. 

Primul şi ultimele două versuri ale odei au căpătat valoare 
de maximă filosofică, fiind considerate versuri exemplare în isto- 
ria literaturii noastre. Nichita Stănescu exemplifica mereu prin 
versul întâi, „Nu credeam să-nvăţ a muri vrodată”, ideea sa de 
„poezie metalingvistică” (care presupune a construi marea poe- 
zie fără a mai folosi niciunul din mijloacele poeziei). Într-adevăr, 
tipul de expresivitate este înalt-filosofică şi enigmatică prin sine 
însăşi, nu prin apelul la tropi, la figuri de stil. 

În prima strofă, Eminescu își creionează „portretul artis- 
tului de tinereţe” (cum zice Buşulenga, împrumutând titlul cele- 

brului roman al lui James Joyce). Este portretul poetului roman- 
tic de geniu, „pururi tânăr”, încrezător în „steaua singurătăţii” 
sale, a unicităţii sale. Eminescu a fost un geniu precoce și a avut 
dintotdeauna această conștiință. La 16 ani, visa „o soartă mândră 
de-al meu nume/ Şi de steaua mea” (La Bucovina). Când nu 
concepuse încă nicio poezie genială, nicio operă fundamentală... 

De asemenea, „pururi tânăr, înfășurat în manta-mi” amin- 
teşte de portretul Luceafărului, mai precis de cele două meta- 
morfozări ale lui Hyperion, în înger și demon, când acesta se în- 
fățișează purtând „un vânăt giulgi” și, respectiv, „un negru giul- 
gi”. „Steaua singurătăţii” însăşi este un corespondent al Lucea- 
fărului. Îndrăgostirea se insinuează în existenţa sa ca o „suferință 
dureros de dulce”, iar experienţa erotică a însemnat pentru el — 
într-o expresie concentrată — a bea până la fund paharul acestei 
suferințe: „pân-în fund băui voluptatea morţii/ Nendurătoare”. 
Imaginea face aluzie la suferinţa hristică din grădina Ghetsimani 
(şi se adaugă portretului său ca tânăr înveşmântat în giulgiu sau 
în mantie...): poetul a gustat şi el din paharul morții, fără a exista 
identitate de cauze. Eminescu se referă la otrava acestui pahar, la 
durerile cumplite ale morții. 

Eminescu și-a asumat numai modele absolute: Hristos, pen- 
tru sine (Care ar trebui să fie, de fapt, model pentru orice creștin/ 
hristian) şi Maica Domnului pentru femeia pe care și-o dorea 
parteneră de viață, salvatoare a credinţei sale și susținătoare a 
universului său interior (şi care, iarăși, într-adevăr, ar trebui să 
fie exemplul cel mai înalt pentru orice femeie creștină). A-ţi 
asuma aceste modele reclamă multă ardoare a credinței, nu iden- 
tificare cu ele din superbie luciferică. Cel puţin aici, în opera lui 
Eminescu, nu este cazul... 

Dramatismul relatării este subliniat, în strofa a treia, prin 
amintirea lui Nessus şi Hercul, eroi mitologici (din mitologia cla- 
sică greacă) care au murit în chinuri, prin ardere şi otrăvire, 

înşelaţi fiind de o femeie. Torturile suferite de Nessus și Hercul 
sunt compatibile cu chinurile din Hades, cu chinurile ladului 
adică. Sugestia este, deci, aceea a unei insuportabile torturi inte- 
rioare, a unor turmentări lăuntrice care au produs un incendiu 
sufletesc ce nu poate fi stins „cu toate/ Apele mării”. 

Dramatic este faptul că „al meu propriu vis” a devenit 
combustie lăuntrică, mistuire inexprimabilă, insuportabilă. „Al 
meu propriu vis” s-a transformat în „al meu propriu rug”. Un 
deceniu mai devreme, într-o altă poezie, Eminescu scria: „Sufle- 
tul meu arde-n iubire ca para” (Sara pe deal). Din nefericire, para 
aceea care părea a nu mistui, ci a produce fericire, s-a schimbat 
în rug, visul de iubire într-o senzaţie de moarte lentă şi chinui- 
toare. Dacă „para” în care ardea sufletul inițial putea părea, în- 
trucâtva, asemenea rugului aprins care nu se mistuia, adică de 
esență divină, acum focul este resimţit și mărturisit fără echivoc 
de poet ca fiind infernal. Schimbarea este radicală, traiectoria 
ireversibilă. 

Ca și în Luceafărul, poetul înțelege că singura salvare a lui 
este reînvierea din propria cenușă, „ca pasărea Phoenix” — ființă 
fabuloasă în mitologia antică, egipteană și greacă, convertită 
ulterior, în Creştinism, în simbol al lui Hristos și al Învierii. Dacă, 
în Luceafărul, Părintele său și Creatorul lumii îl convinge că „tu, 
Hyperion rămâi/ Oriunde ai apune”, aici credinţa sa intimă de- 
curge în aceeași direcție: „Ca să pot muri liniștit, pe mine/ Mie 
redă-mă”. Poetul cere, se roagă, imploră, adică, dezlipirea de 
focul patimii erotice, de rugul pe care și l-a aprins singur cu scân- 
teia visului și care s-a transformat în coșmar anihilator, în ardere 
de sine până la cenușă. Și cred că Cel pe care ÎL imploră este 
același Părinte ceresc. 

Important este că poetul, ars de viu și chinuit jalnic, crede 
în putinţa de a reînvia luminos! De data aceasta nu mai pretinde 
(cum o făcea cu doar câţiva ani în urmă): „Să simt că de suflarea- 

ți suflarea mea se curmă/ Și-n stingerea eternă dispar fără de 
urmă!” (Rugăciunea unui dac). Acum dorește și se roagă „să ren- 
viu luminos din el [din foc] ca/ Pasărea Phoenix”. Dorinţă pe 
care Luceafărul o atestă cu prisosință. Dar redobândirea liniștii se 
poate face numai prin revenirea la condiţia inițială, când contem- 
pla „steaua singurătăţii”. „Nepăsarea tristă” față de iubită i-ar 
putea aduce pacea lăuntrică mult dorită. Acea nepăsare de care 
amintește și în Pe lângă plopii fără soț („Azi nici măcar îmi pare 
rău/ Că trec cu mult mai rar /.../ Căci azi le semeni tuturor/ La 
umblet şi la port,/ Şi te privesc nepăsător/ C-un rece ochi de 
mort”). 

Ocolind o referire directă la învățăturile ortodoxe, Zoe Du- 
mitrescu-Bușulenga a intuit însă adevărul și l-a exprimat cât de 
cât corect: 

„Sintagma aceasta vocativă, nepăsare tristă, are valoa- 
rea nu a indiferenţei, ci a unei spirituale ieșiri din lumea 
arzătoare a patimilor (a unei adevărate despătimiri) [...]. 

Dealtfel, o simetrie expresivă ni se pare a contrapune 
nepăsare tristă celeilalte sintagme, tot vocative, suferință... 
dureros de dulce. Aceasta introdusese moartea ne-ndurătoare, 
aceea era invocată pentru ca eroul să poată muri liniştit. Una 
l-a pierdut cu esenţa ei de durere ascunsă în iluzia dulceții, 
cealaltă îl va salva cu esenţa ei de liniște voalată în tristețe. 
Ca în pildele biblice sau în înţelepciunile populare tradi- 
ționale, ceea ce pare dulce este în realitate amar, ceea ce pare 
amar e dulce [înțelepciunea populară derivă din pildele 
biblice, dar Buşulenga încerca să atenueze efectul referirii la 
Biblie]. [...] Numai optând pentru aparent trista despătimire 
va ieşi eroul din chinul arzător al iubirii ucigătoare și se va 
putea reintegra în cele veșnice”82. 


s2 Zoe Dumitrescu-Bușulenga, Eminescu — cultură şi creație, op. cit., 
p. 230. 

Cum spuneam, formulările de un lirism neobișnuit (deși 
lipsesc din ele mărcile stilistice ale poeziei), „Nu credeam să-nvăţ 
a muri vrodată” și „Ca să pot muri liniștit, pe mine/ Mie redă- 
mă” au rămas ca adevărate refrene în poezia românească, ca o 
filosofie de viață concentrată. De fapt, deși moartea ca dorinţă de 
linişte, de „repaos” și de atingere a veşniciei e omniprezentă în 
opera lui Eminescu, aici avem singura mărturie poetică a cutre- 
murului interior al poetului în fața acestei realități care are două 
fețe (consecutive): spirituală și biologică/ trupească. lar moartea, 
pe care declară poetul că a ajuns să o înveţe este, pe de-o parte, 
cea prin păcat, iar pe de altă parte cea a ascezei, a apathiei (a 
nepătimirii), pe care a învăţat-o tocmai pentru a se izbăvi de 
moartea sufletească provocată de patima erotică. 

Căci cel care se credea nemuritor doar prin geniul său poetic 
a învăţat lecţia smereniei, a băut „vinul umilinței” (cum zice 
Scriptura, Ps. 59, 5%) „pân-în fund”, până la capăt. 





88 A se vedea traducerea Pr. Dr. Dorin Octavian Picioruș, aici: 
https://www.teologiepentruazi.ro/2017/02/06/psalmul-59-cf-lxx/. 
Sau aici: 
https://www.teologiepentruazi.ro/2017/03/05/psalmii-liturgici/. 

Eminescu: de la Eon la Hyperion: 


Cu ceva vreme în urmă am înaintat ipoteza că s-ar putea 
descifra, în versurile lui Eminescu, o confesiune privind unele 
revelații dumnezeieșşti pe care poetul le-a avut: 


„Să fi ajuns Eminescu, prin rugăciunea inimii, pe vre- 
mea „când sufletu-mi noaptea veghea în estaze” şi „vedeam ca în 
vis pe-al meu înger de pază”, cu adevărat, la o experiență mis- 
tică superioară revelației prin cântecul codrilor și al stelelor, 
ascultat în copilărie? Să fie autobiografice amănuntele vise- 
lor extatice din Geniu pustiu, rememorând vremuri în care 
„copilul vorbește prin somn, zâmbind, cu Maica Domnu- 
lui”55? Ce înseamnă rugăciunea aceasta către Maica Dom- 
nului: „Răsai asupra mea, lumină lină,! Ca-n visul meu ceresc 
d-odinioară” (Răsai asupra mea...)? Şi, mai departe: „Dă-mi 
tinerețea mea, redă-mi credința! Și reapari din cerul tău de stele:/ 
Ca să te-ador de-acum pe veci, Marie!"? Să fi văzut copilul în 
vis acest detaliu care se repetă în poeme: „Privirea-ți adorată/ 
Asupră-ne coboară” (Rugăciune); „Privirea ta de milă caldă, 
plină, Îndurătoare-asupra mea coboară” (Răsai asupra mea...)? 

Încă nu am cercetat mai profund această problemă, în 
căutarea unor dovezi solide, a unor mărturii încă şi mai 
explicite, dar nu ne-ar mira dacă ele ar fi descoperite. De la 
această mărturie poetică până la visul din copilărie al lui 
Apostol Bologa, nu mai avem în literatura română expu- 





84 Articolul a fost publicat mai întâi aici: 

https://www.teologiepentruazi.ro/2018/08/27/eminescu-de-la-eon- 
la-hyperion/. 

s5 Eminescu, Proză literară, op. cit., p. 110. 

nerea, biografică sau strict literară, a unui vis sau a unui 
extaz mistic'86, 


În cazul lui Rebreanu, detaliul extazului trăit în copilărie de 
Apostol Bologa este, cred eu, un împrumut din literatura lui 
Dostoievski și Tolstoi. 

Cu totul diferită, însă, este situația lui Eminescu. Textele pe 
care le-am citat anterior din opera acestuia sunt profund con- 
fesive. Când citeşti şi recitești şi reflectezi continuu asupra ope- 
relor sale, ajungi să decelezi ce e fantezie sau topos romantic de 
ceea ce reprezintă o prelucrare literară a datelor biografice pro- 
priis%. lar textele citate mai sus ne vorbesc limpede, zic eu, despre 
mai multe vise extatice, în care a văzut un Înger, dar și pe Maica 
Domnului. 

Semnalez şi o variantă manuscrisă a Melancoliei, intitulată 
Tristeță, în care citim: „Şi-n sufletu-mi ce fuse bisericuţă sântă/ 
Drept preot e un greier, ce gânduri triste cântă./ În el icoane 


8 Dr. Gianina Maria-Cristina Picioruş, Epilog la lumea veche, vol. I. 2, 
ediția a doua, Teologie pentru azi, Bucureşti, 2015, p. 344-345, cf. 
https://www .teologiepentruazi.ro/2015/05/16/epilog-la-lumea-veche-i-2- 
editia-a-doua/. 

57 Aşa după cum Buşulenga a dedus din operă anumite detalii des- 
pre viața poetului: „Cum biserica se afla foarte aproape de casa Emino- 
vicilor și locuinţa poetului la câţiva paşi de ea, vizitele copilului n-au întâr- 
ziat, îndesite de plăcerea de a umbla prin cărțile cu legătură de piele, vechi, 
roase, cu litere frumos înflorate, ale bătrânului [preot], care a și început să- 
l învețe buchiile, ţinându-l pe genunchi”, cf. Zoe Dumitrescu-Buşulenga, 
Eminescu — Viaţa, Ed. Nicodim Caligraful, Mănăstirea Putna, 2009, p. 32. 

Aceste detalii apar însă în manuscrisul lui loan (Geniu pustiu): „Când 
eram mic mă duceam la preotul cel bătrân al satului, care, ţiindu-mă pe 
genunchi, îmi dete primele lecţiuni în citire. O dorinţă nemărginită, o sete 
arzătoare de studiu se trezise în mine...”, cf. Eminescu, Proză literară, EPL, 
București, 1964, p. 116. 

şterse cu fețele pătate/ Sunt visurile mândre ce le-am avut odată,/ 
Visuri cari de înger din cer mi-erau venite” (ms. 2259, p. 244). 
De asemenea, altădată am discutat și despre o altă situaţie, 
care mi-a stârnit interesul şi despre care am spus următoarele 
(reproduc contextul mai larg, pentru că este important): 


„Asemănarea cu Dumnezeu stă, pentru Eminescu, mai 
ales în geniu, pentru că Dumnezeu este „Adonai! Al cărui 
gând e lumea” (Fata-n grădina de aur), iar geniile au ca „Pă- 
rinte” al lor pe Dumnezeu, care „în lume le ține loc de tată” şi 


A geniului imperiu: gândirea lui — anume; 
A sufletului spaţiu e însuși el. Ca grâu 
Vei sămăna în ceruri a gândurilor sume 
Şi — atunci realizate vor fi, vor sta mereu. 


Că-n lumea din afară tu nu ai moştenire, 
A pus în tine Domnul nemargini de gândire. 


În aste mari nemargini unde gândiri ca stele 
Lin înfloresc, miriade s-amestecă, contrag; 
Zidite-n dome mândre, de cugetări castele 
Se darmă la suflarea-ţi și-n taină se desfac 

Sau la dorința-ți numai se mișcă ca mărgele 
Şi sun” cântări, ce vibră — se-ntunecă şi tac; 

Astă nemărginire de gând ce-i pusă-n tine 
O lume e în lume şi în vecie ține. 


Când moartea va cuprinde viața ta lumească, 
Când corpul tău cădea-va de vreme risipit, 
Vei cobori tu singur în viața-ți sufletească 
Și vei dura [dăinui] în spațiu-i stelos nemărginit; 

Cum Dumnezeu cuprinde cu viaţa lui cerească 
Lumi, stele, timp şi spaţiu ș-atomul nezărit, 
Cum toate-s el și dânsul în toate e cuprins 
Astfel tu vei fi mare ca gândul tău întins. 


(În vremi de mult trecute...) 


Avem aici întreg portretul Luceafărului eminescians:, 
care „din genuni/ Răsai c-o-ntreagă lume": lumea gânduri- 
lor sale (după care, Dumnezeu îi vorbește despre puterea de 
creaţie...). Amprenta hyperionică se află peste tot în poezia 
eminesciană. Geniul acesta, la rândul său, face parte dintr- 
o ierarhie de genii, între care ocupă o poziție superioară, 
fiind dintre cei „rari şi puțini” (În vremi de mult trecute), care 
nu au un înger păzitor, nici o stea în cer și nici o lume 





s8 „Gândirea divinizează sufletul, spune Eminescu, fiind inse- 
parabilă de formaţia de sine ori paideia, prin cultură”, cf. S. Paleologu- 
Matta, Eminescu şi abisul ontologic, cuvânt înainte de N. Steinhardt, Ed. 
Ştiinţifică, București, 1994, p. 20. 

Afirmația lui Eminescu se regăsește însă la Sfântul Antonios cel 
Mare: „Mintea îndumnezeiește sufletul”, cf. Învățături despre viața morală a 
oamenilor, în Filocalia, vol. |, tradusă din grecește de Prot. Stavr. Dr. 
Dumitru Stăniloae, Tipografia Arhidiecezană, Sibiu, 1946, p. 28. 

Contextul lămurește semnificaţiile: „Mintea se arată în suflet, iar 
natura în trup. Mintea îndumnezeieşte sufletul, iar natura e revărsată în trup. 
În tot trupul este natură, dar nu în tot sufletul, minte. De aceea nu tot 
sufletul se mântuieşte. Sufletul se află în lume fiind născut. Mintea este 
mai presus de lume fiind nenăscută. Sufletul care înțelege lumea și vrea 
să se mântuiască, în fiecare ceas are o lege pe care nu o calcă”. 

Poate că ar fi bine să reamintim că romanticii redescopereau faptul 
că „Părinţii Bisericii fuseseră doar cei mai eminenți filosofi ai timpurilor 
lor!”, cf. Ricarda Huch, Romantismul german, traducere și prefață de Viorica 
Nișcov, Ed. Univers, București, 1974, p. 487. 

stelară: „dincolo de groapă imperiu n-ai 0 lume 1...] A geniului 
imperiu: gândirea lui — anume”. 

În mitologia romantică a geniului pe care o inven- 
tează Eminescu, în acest poem cu trăsături de basm 
versificat (În vremi de mult trecute este, în definitiv, un basm 
în genul lui Făt-Frumos din lacrimă, având semnificaţii 
filosofice complexe), „Dumnezeu creează de geniuri o ceată” pe 
care „să cerce vrea p-oricare de-i rău ori de e bun,/ Căci nu vrea 
să mai vadă cum a văzut odată/ Că cete rele d-îngeri la glas nu se 
supun, Că cerul îl răscoală cu mintea turburată/ Pân' ce trăsniți 
se prăvăl în caosul străbun;/ De-aceea-în om ce naște, din îngeri 
orişicare/ Odată-n vecinicia-i coboară spre cercare”. 

Pare să rezulte, de aici, că toți oamenii ar fi genii sau 
îngeri coborâţi în trupuri de lut, „spre cercare”. Această mito- 
logie dezvoltată în mod personal de către Eminescu nu este 
nici platoniciană, nici creştină, dar are elemente din ambele. 

Preexistenţa sufletelor ca genii sau îngeri în cer repre- 
zintă în mod cert o viziune necreștină și pe care teologia 
patristică o amendează sever de câte ori are ocazia. Dar 
mitologia cu pricina era exprimată și în lirica pașoptistă, și 
anume într-o poezie a lui Alexandrescu, Reveria, unde o 
strofă vestește: „Acolo în stele ca-n lumi de lumină,/ Sunt 
suflete, îngeri, ce cânt şi ador,;/ Fiinţi grațioase ce blând se înclină,/ 
Cătându-și în lume tovarăşii lor”. Alexandrescu se poate să fi 
preluat ideea din apocriful Cartea lui Enoh, care a provocat 
vâlvă printre romantici, sau (mai degrabă) indirect de la 
confrații romantici. Alte aserțiuni, care precizează existența 
unui Dumnezeu Creator al lumii sau căderea unora dintre 
îngeri sunt preluate de Eminescu din Creştinism. Poetul 
pare să fi apelat şi la credinţa conform căreia Sfinţii vor lua 

locul, în veșnicie, îngerilor căzuţis*, în cetele şi ierarhia 
angelică corespunzătoare faptelor lor de pe pământ, în timp 
ce oamenii răi vor împărtăși soarta demonilor căzuți: „Dar 
de viața-i lumească domnia-n cer depinde:/ De-i rău, steaua s- 
aruncă în noaptea celor răi/ Și lumile nestinse pe-a cerului 
cununi! Imperii sunt în-tinse a îngerilor buni. /...] Atârnă de 
viață [viaţa pământească] domnia lor cerească:/ Ce samănă în 
lume, în stele ei culeg”. Cu alte cuvinte, faptele omului de pe 
pământ construiesc o lume în cer, care piere dacă el se pier- 
de. 

În toată această mitologie personalizată intervine însă 
un element de dubiu, care se prezintă astfel nu numai citito- 
rului, ci şi poetului însuşi: Ale cui sunt toate aceste gânduri? 
Deși iniţial ele sunt exprimate ca aparținând Prințului dac 
(„a gândurilor sale/ Glas tremurat şi dulce”), ulterior intervine 
brusc un personaj care vorbeşte din aceste gânduri, din 
interiorul lor, după cum ne comunică în mod transparent 
versurile: „Ascultă glasu-mi rece: eu sunt un seraf mare./ De 
Domnul eu trimisu-s, căci te iubeşte mult”. Pentru ca, puţin 
mai departe, Eminescu să spună: „Seraful îşi sfârşise vibrata- 
cugetare,/ Gândirea tace-asemeni în fiul de-mpărat”. Ceea ce 
înseamnă că gândurile aceluia se nășteau la inspirația sera- 
fului. Așadar, cele de mai sus îi sunt, de fapt, comunicate/ 
dezvăluite Prințului de „un seraf mare”: „De Domnul eu 
trimisu-s, căci te iubeşte mult,/ Să scap a ta ființă de caosu- 
i imens —/ Eu în glasul gândiri-ţi am pus acesta sens”. 


5 Este reprodusă și în Țiganiada această concepție, fiind enunțată, cu 
invidie, chiar de Satan: „văd omenirea/ Care fu-în pisma noastră zidită,/ 
Înălţându-și pănă la ceriu firea/ Şi pănă la partea cea mai fericită,/ Râvnind 
a fi-oarecândva părtașă/ Deșertelor noastre-în ceriu lăcașă”. Cf. lon Budai- 
Deleanu, Țiganiada, ediţie îngrijită de Florea Fugariu, Ed. Minerva, Bucu- 
reşti, 1985, p. 178. 

Dar tot un seraf îi vorbește şi lui Mureşanu (în poemul 
omonim, în prima redactare), cu singura, dar esenţiala dife- 
renţă, că acela e „mut și surd”, un „geniu rău” (ca şi în poe- 
mul Întunericul şi poetul), un „demon” ucigaş care „urăște un 
gând de Dumnezeu” (Mureşanu (Tablou dramatic))”5%. 


După cum am enunțat, concepţia despre geniu emisă în 
poemul În vremi de mult trecute e un amestec de idei preluate din 
Creștinism şi din sistemele gnostic-păgâne. lar relaţia pe care am 
semnalat-o cu „seraful mut şi surd” din poemul Mureșanu (1869) 
este de maximă importanţă. Acolo, geniul poetic al lui Andrei 
Mureșanu este întunecat de un „demon” care îl blestemă astfel: 
„În suflet să-ţi domnească un seraf mut și surd/ Şi-o secetă 
cumplită în capul tău tăcut!/ De viaţa ta mizeră moartea să nu se- 
atingă/ Dar mintea ta senină s-o-ntunece, s-o stingă,| Să intre-o 
noapte vană cu aer amorţit/ În inima ta stearpă, în capu-ți pus- 
tiit./ Cu raza morţii negre eu fruntea ta ating/ Şi harfa ta o sfarăm 
şi geniul ţi-l sting!”. 

După cum se observă, efectul influenţei acestui „seraf” 
infernal (un înger al Satanei, cum zice Sfântul Apostol Pavlos, II 
Cor. 12, 7) este „inima stearpă” și „capul pustiit”, afecţiuni ale 
necredinţei sau ale deznădejdii pe care Eminescu le-a deplâns în 
legătură cu sine însuși, în poeme precum Mortua est! („Dar poate 





8% A se vedea: Gianina Maria-Cristina Picioruș, Eminescu și literatura 
română veche. Universalism, vizionarism şi imagistică literară, Ed. Univer- 
sității din Bucureşti, 2013, p. 144-147. 

Sau: Dr. Gianina Maria-Cristina Picioruș, Eminescu: între modernitate 
și tradiție. Importanța tradiției literare şi spirituale româneşti pentru viziunea 
romantică eminesciană, Teologie pentru azi, Bucureşti, 2015, p. 231-235, cf. 

https://www.teologiepentruazi.ro/2015/11/16/eminescu-intre- 
modernitate-si-traditie/. 

...0! capu-mi pustiu cu furtune,/ Gândirile-mi rele sugrum cele 
bune.../.../ Îmi vine a crede că toate-s nimică.), Melancolie („În van 
mai caut lumea în obositul creier, /...] Pe inima-mi pustie za- 
darnic mâna-mi ţin”), Memento mori („Tu, ce în câmpii de caos 
semeni stele — sfânt și mare,/ Din ruinele gândirii-mi, O, răsai, clar 
ca un soare, /.../ Căci gândirile-s fantome, când viața este vis”), 
Scrisoarea IV („Şi în gându-mi trece vântul, capul arde pustiit [.../ 
Ah! organele-s sfărâmate şi maestrul e nebun”) etc. 

Şi chiar în Andrei Mureşanu (1871-1872) citim aceste versuri: 
„Stinge, puternic[e] Doamne, cuvântul nimicirii/ Adânc, demo- 
nic-rece, ce-n sufletu-mi trăiește,/ Coboară-te în mine, mă fă să 
recunosc/ C-a ta făptură slabă-s. Nu mă lăsa să sper/ Că liber- 
mare-mândru prin condamnarea ta/ N-oi cobori în iaduri de 
demoni salutat,/ Ca unul ce menitu-i de a le fi stăpân -/ Stăpân 
geniilor pieirii! Ce gând superb! [din lat. superbus = mândru, 
trufaş] O,-nceată,/ Inima mea cea stoarsă de-o cugetare beată,/ 
Nu răscoli-n bătaie-ţi ruinele sfărmate/ A lumii-mi dinăuntru”. 

Seraful Iadului, o căpetenie demonică, este cel care ucide 
geniul, care nimicește forța de creaţie a poetului, odată cu cre- 
dința în Dumnezeu. Sau cel puţin încearcă să o nimicească. lar 
Eminescu a simţit această luptă aprigă în sine însuși. Cea mai 
dramatică exprimare a acestei secătuiri a genialității (genialitate 
pe care o simţea ca pe un dar de la Dumnezeu, Părintele său — în 
Luceafărul — şi Tată al geniilor — în poemul În vremi de mult trecute) 
o găsim în Scrisoarea IV: „E același cântec vechi,/ Setea liniștei 
eterne care-mi sună în urechi;/ Dar organele-s sfărâmate şi-n stri- 
gări iregulare/ Vechiul cântec mai străbate cum în nopți izvorul 
sare./ P-ici, pe colo mai străbate câte-o rază mai curată/ Dintr-un 
Carmen Saeculare ce-l visai și eu odată”. 

Bineînţeles, ca și în cazul lui Nichita Stănescu, nemulțu- 
mirea poetului față de sine însuși nu trebuie să facă spiritele 
mediocre să exulte, pentru că ele n-au ajuns şi nu vor ajunge 

niciodată să scrie măcar un vers asemenea lui Eminescu când se 
simţea el cel mai secătuit. 

Acestea fiind zise, să ne întoarcem la ceea ce am numit a fi 
un amalgam de concepții păgâne și creștine, adică un amestec de 
minciună şi adevăr, care sunt comunicate fiului de împărat 
(avatar eminescian) de către o putere spirituală care se declară 
trimisă de Dumnezeu, deci bine intenționată: „Ascultă glasu-mi 
rece: eu sunt un seraf mare./ De Domnul eu trimisu-s, căci te 
iubește mult,/ Să scap a ta fiinţă de caosu-i imens — / Eu în glasul 
gândirii-ţi am pus acesta sens”. 

Putem socoti acest detaliu ca pe o punere la contribuţie a 
vreunui pasaj care i-a plăcut din literatura veche ortodoxă. Însă 
nu cred aceasta, nu cred că e un detaliu inventat pentru acest con- 
text, pentru că Eminescu nu fantaza în acest sens, într-un punct 
atât de important, esenţial pentru biografia sa — toate compo- 
ziţiile sale vaste care implică tema geniului (În vremi de mult 
trecute, Fata-n grădina de aur, Luceafărul), oricât de mult ar des- 
cinde dintr-un basm sau oricâte mituri romantice ar învedera, 
sunt profund alegorice (în toate variantele), urmărind elucidarea 
de sine. Pe Eminescu nu l-a interesat câtuși de puţin invenţia 
epică în aceste situații. 

Așa încât, prezenţa acestui „seraf mare” o consider un alt 
element autobiografic fundamental. Şi el ne vorbește despre o 
altă experienţă spirituală, pe lângă cele pe care le-am amintit în 
începutul articolului, adică pe lângă revelaţiile dumnezeiești pe 
care le-a primit în vis şi în care a văzut un Înger și, respectiv, pe 
Maica Domnului. Însă, aşa cum avertizează învăţătura ortodoxă, 
cei care au primit revelații dumnezeieșşti trebuie să aibă mare 
grijă pentru că lor le urmează şi ispite, apariţii de altă natură, 
demonică, prin care cel ce se nevoiește este încercat. 

Şi aici o să exemplific printr-o relatare de natură personală, 
pentru că e în întrucâtva în vecinătatea experiențelor trăite de 

Eminescu. După ce l-a întâlnit pe Sfântul Ilie, Văzătorul de Dum- 
nezeu, şi a intensificat rugăciunea inimii și viața ascetică 
lăuntrică, Părintele Dorin” a trăit revelarea luminii dumne- 
zeiești. Însă, după o vreme, el exersându-și în același timp harul 
poetic, i s-a întâmplat şi o ispită demonică, pe care mi-a povestit- 
o când s-a petrecut, prin 1996, și pe care atunci a crezut-o tot o 
revelație autentică de la Dumnezeu. Atunci un diavol i-a nălucit 
un fulger de lumină care i-a vorbit despre genialitatea lui. Şi-a 
dat seama peste vreo doi ani de această înșelare demonică şi 
atunci a renunţat cu totul la literatura pe care o scrisese până în 
acel moment”? şi s-a dedicat numai studiului Teologiei. Și 


81 A se vedea: https://www.teologiepentruazi.ro/cv-pr-dr-dorin- 
octavian-piciorus/. 

5% O parte a operei sale, cât a fost transcrisă până acum, o puteţi găsi 
aici: 

Dorin Streinu, Opere alese, (vol. 1), Despre mine însumi (Jurnal de 
scriitor. Fragmente) (2010, 526 pagini), cf. 

https://www.teologiepentruazi.ro/2010/12/12/dorin-streinu-opere- 
alese-vol-i-2010/, 

Dorin Streinu, Opere alese (vol. 2) (2011, 160 pagini), cf, 

https://www.teologiepentruazi.ro/2011/01/07/dorin-streinu-opere- 
alese-vol-2/, 

Dorin Streinu, Opere alese (vol. 3) (2011, 214 pagini), . 

https://www.teologiepentruazi.ro/2011/10/30/dorin-streinu-opere- 
alese-vol-3/, 

Dorin Streinu, Opere alese (vol. 4) (2011, 129 pagini), j. 

https://www.teologiepentruazi.ro/2011/11/05/dorin-streinu-opere- 
alese-vol-4/, 

Dorin Streinu, Opere alese (vol. 5) (2011, 283 pagini), . 

https://www.teologiepentruazi.ro/2011/11/21/dorin-streinu-opere- 
alese-vol-5/, 

Dorin Streinu, Opere alese (vol. 6) (2012, 209 pagini), cj. 

https://www.teologiepentruazi.ro/2012/01/14/dorin-streinu-opere- 
alese-vol-6/, 

aceasta nu pentru că ceea ce scrisese ar fi fost rău, ci pentru ca să 
curme orice urmă de mândrie care ar fi putut veni din această 
direcţie. 

Eminescu nu a renunţat la a scrie literatură, dar, din scrierile 
lui, este evident faptul că de multe ori a avut dubii serioase în 
privinţa acelui „seraf mare” și că până la urmă a devenit con- 
ştient că între gândurile lui s-au strecurat și multe erori, din surse 
romantice (ale literaturii romantice), cel mai adesea — erezii 
provenind din manuscrise vechi apocrife, din mituri eretice și 
păgâne, între cele mai influente și mai nefaste putând aminti 
Cartea lui Enoh şi Cartea secretă a lui loan5%, în care e vorba despre 
căderea îngerilor şi împerecherea lor cu femeile, cât şi despre 
crearea lumii de către un demiurg rău (teză maniheică). Ambele 
sunt erezii gnostice, din era creștină, inventate prin amestecarea 
învăţăturii creștine revelate cu vechile fabulații demonice pă- 
gâne, ultima dintre ele fiind ilustrată la Eminescu în Demonism. 
Însă ambele au infiltraţii în mai multe poeme eminesciene. 

Dar e de remarcat şi de subliniat cu putere faptul că Emi- 
nescu nu a purces niciodată la simpla lor colaţionare și/ sau 
versificare, în vederea punerii lor în circulație într-o variantă 
poetică rafinată, aşa cum au procedat alți confrați preromantici 


Dorin Streinu, Opere alese (vol. 7) (2013, 241 pagini), . 

https://www.teologiepentruazi.ro/2013/09/23/dorin-streinu-opere- 
alese-vol-7/, 

Dorin Streinu, Opere alese (vol. 8) (2014, 216 pagini), . 

https://www.teologiepentruazi.ro/2014/12/30/dorin-streinu-opere- 
alese-vol-8/, 

Dorin Streinu, Opere alese (vol. 9) (2017, 270 pagini), Cj. 

https://www.teologiepentruazi.ro/2017/01/20/dorin-streinu-opere- 
alese-vol-9/. 

5% A se vedea Gerard P. Luttikhuizen, he Demonic Demiurge în 
Gnostic Mythology, în vol. The Fall of the Angels, edited by Cristoph Auffarth 
and Loren T. Stuckenbruck, Pub. Brill, Leiden * Boston, 2004, p. 148-160. 

și romantici, înaintea lui. Nu l-a interesat să fie un colportor de 
mituri şi acest fapt reiese foarte limpede din severitatea cu care 
şi-a cenzurat publicarea producţiilor poetice. 

Cel ce a scris „E menirea-mi adevărul”, el însuși nu a dorit 
să dea la lumină „eresuri”, mai înainte de a fi clarificat cu privire 
la conţinutul lor. Acest lucru l-a nemulțumit profund pe Negoi- 
țescu, mare amator de aberaţii gnostice, care și-ar fi dorit să fi fost 
publicate mai degrabă variantele neșlefuite, bruionare, decât cele 
la care Eminescu a cugetat foarte mult. 

Dacă cercetăm bine urmele unor asemenea mituri în opera 
lui Eminescu, vom observa însă că tot interesul poetului se 
focalizează într-un singur punct: problema geniului, problema 
puterii creatoare a geniului. Prin urmare, ce anume i-a comunicat 
(sau i-a confirmat, în urma lecturilor intense ale poetului din lite- 
ratura și filosofia romantică) „seraful cel mare” poetului, nu e 
foarte greu de dedus. Cert pentru mine, cercetând opera poetu- 
lui, este faptul că în el a reușit până la urmă să învingă smerenia. 
Şi unde unii au văzut pretenţia consubstanţialităţii geniului său 
poetic cu Divinitatea, eu văd numai o insuficientă lectură a ver- 
surilor sale. 

Eminescu a crezut un timp în astfel de mituri, le-a prelucrat, 
a încercat să le armonizeze cu credința sa ortodoxă (precum 
vedem în poemul În vremi de mult trecute, despre care am discutat 
mai sus, dar şi în Fata-n grădina de aur, unde Adonai, „mila cea 
eternă” — identic Îl numește poetul pe Hristos în Dumnezeu și om 
— îi răspunde astfel zmeului care cere dezlegarea de nemurire: 
„Și tu ca ei voieşti a fi, demone,/ Tu, care nici nu ești a mea 
făptură; /.../ Cuvânt curat ce-ai existat, Eone,/ Când Universul era 
ceață sură...”) şi, până la urmă, a renunțat la ele. Căci Luceafărul 
nu mai este coetern cu Dumnezeu („Din chaos, Doamne,-am 

apărut”54), demonul în care se metamorfozează la un moment 
dat nu mai este o urmă literară a demiurgului gnostic, creator al 
lumii, ci o recunoaştere a căderii sale în ispităs%, iar „cuvântul 
meu de-ntâi” nu mai este un supranume sau un atribut al lui 
Hyperion, ci un dar al lui Hristos-Dumnezeus%. 

Așa încât, de la a poetiza, deși cu multe nuanţe și precauții, 
ipoteza (pre)romantică a rebeliunii împotriva lui Dumnezeu 
(ilustrată de Milton și Byron, în special — Tudor Vianu opina, 
odinioară, că tot demonismul/ titanismul romantic şi eminescian 
derivă, în esenţă, din operele lui Byron), în poeme rămase în 
manuscris precum Andrei Mureşanu sau Gemenii (poeme în jurul 
cărora se poate discuta foarte mult şi tot nu cred că putem ajunge 
la o concluzie categorică, în sensul de a susține o revoltă demo- 
nică a lui Eminescu însuși), poetul a ajuns, în capodopera și 
testamentul său literar care este Luceafărul, la a asculta de învăţă- 
tura Părintelui ceresc. Nu l-a convins „seraful” infernal, ci blân- 
dețea și smerenia lui Hristos. 

Eminescu nu a putut accepta faptul că Ziditorul lumii ar 
putea fi un demiurg rău. În conștiința lui, demonismul, titanis- 





84 A se vedea și exegeza mea de aici: 

https://www.teologiepentruazi.ro/2014/12/04/luceafarul-9/. 

5% Idem: 

https://www.teologiepentruazi.ro/2014/11/23/luceafarul-5/, 

https://www.teologiepentruazi.ro/2014/11/30/luceafarul-7/. 

5% Idem: 

https://www.teologiepentruazi.ro/2014/12/12/luceafarul-12/, 

https://www.teologiepentruazi.ro/2014/12/15/luceafarul-13/. 

Întreg comentariul meu la Luceafărul, online, îl puteţi găsi aici: 

https://www.teologiepentruazi.ro/2014/12/18/luceafarul- 
comentariu-literar/. 

Sau aici: 

https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

mul, revolta satanică sau nihilismul nu s-au putut armoniza cu 
ideea creaţiei, cu factorul creator. Dimpotrivă, pe aceştia i-a re- 
simțit și i-a considerat drept factori distructivi, anihilanţi ai pu- 
terii sale creatoare. 

Metamorfoza (să-i zicem) unor poeme precum Gemenii şi 
Fata-n grădina de aur în Rugăciunea unui dac și, respectiv, Lucea- 
fărul spune multe despre evoluţia spirituală a lui Eminescu, des- 
pre războiul pe care l-a dus în plan duhovnicesc. 

Acolo unde mulți confrați romantici (dacă nu aproape toți!) 
ar fi rămas la variantele dintâi pomenite, poetul român a avut 
puterea şi smerenia colosală să renunțe la adevărate capodopere 
din punct de vedere estetic, lăsate ca moloz în manuscrise, pen- 
tru a face să răsară alte capodopere, dar din care să strălucească 
nu numai stilistica, ci și adevărul. 

